PONTIFICIA

UNIVERSITAS GREGORIANA

FELIX M. CAPPELLO S. I.
Prof, in Pontificia Universitate Gregoriana

TRACTATUS
CANONICO-MORALIS

DE SACRAMENTIS
Vol. II.

DE POENITENTIA
Accedit Appendix

De Ecclesiae Orientalis Disciplina.

Editio sexta accurate

TAURINI

recognita et

M ARIETTI
1953

aucta.

ROMAE

IMPRIMI POTEST

Emmanuel Porta S. 1., Praep. Prov. Romanae.

Imprimatur.
Casali, die 10 Martii 1953.
Can. L. ODDONE, Vie. Gen.

Copyright (1953) Marietti Editori Ltd. — Printed in Italy.
IUS PROPRIETATIS VINDICABITUR

(28-V-53).

Praefatio in sextam editionem
Tractatum canonico-moralem De Poenitentia in commodum prae­
sertim confessariorum denuo edendum censemus, eorum nempe qui
sanctissimum gravissimumque munus gerunt in salutem animarum.
Ex theologia dogmatica, pastorali et ascetica, quae ad confessariorum
officium propius attinent, delibanda curavimus. Canonicam doctrinam,
ad Codicis normam, accurate exponere, singulos canones referre eorumque vim ac genuinum sensum percipere nisi sumus. Doctores prae­
clarissimi nobis duces atque magistri fuerunt in opere concinnando, po­
tissimum Angelicus, Suarez, Lugo, S. Alphonsus aliique. In hac nova
editione nonnulla addenda, nonnulla mutanda existimavimus.
Faxit Deus, ut opus hoc qualeeumque in sublimem divinae gloriae
salutisque animarum finem quidpiam conferat !

Auctor.

DE

POENITENTIA

Theologi, tractationem instituentes de poenitentia, tum de virtute
poenitentiae, tum de sacramento poenitentiae agunt. Virtus poeni­
tentiae comparatur ad sacramentum poenitentiae tanquam pars vel
quasi pars ad totum.
Sane quod per modum materiae concurrit cum absolutione sacer­
dotis, se habente ad instar formae, ad constituendam essentiam sa­
cramenti poenitentiae, vel cum saltem ad essentiam huius sacramenti
de necessitate praesupponitur, sunt quidam actus illius qui sacramentum
suscipit. Qui singuli actus, contritio nempe, confessio et satisfactio,
pertinent ad virtutem poenitentiae.
Sacramentum poenitentiae vel includit vel saltem necessario praeexigit actus virtutis poenitentiae; non item virtus poenitentiae, quantum
est de se, dicit essentialem ordinem ad sacramentum poenitentiae.
Idque evidens est quoad eos qui, deficiente in veteri lege sacramento
poenitentiae, iustificationem nihilominus per virtutem poenitentiae
obtinebant; id quoque manifestum est in lege nova, quantum ad eos
qui non sunt baptizati, quippe pro his ratio virtutis poenitentiae con­
stare potest sine proposito suscipiendi sacramentum poenitentiae.
Igitur rectus doctrinae ordo postulat ut prius nonnulla, saltem
brevissime, tradamus de poenitentiae virtute; post ea de sacramento
poenitentiae disseramus.

1 — Cappello, De Sacramenlia, II.

CAPUT I.

DE VIRTUTE POENITENTIAE

Articulus I.

De notione, actibus, obiecto etc. virtutis poenitentiae (1).
1. Nomen poenitentiae eiusque significatio. — 1. Plerique auctores
censent vocabulum poenitentiae derivari ex poena, ita ut designet
propositum satisfaciendi seu actum quo quis poenam luit ut pro peccatis
satisfaciat.
Unde $. Isidorus Hispalensis ait: «A punitione poenitentia nomen
accepit, quasi punitentia, dum ipse homo punit poenitendo quod male
admisit » (2).
Item
Augustinus: « Poenitere idem est quod rei commissae
aliquem pudere ac pigere, ita ut poenitet sit idem quod poena tenet;
quae enim taedio ac pudori sunt, ea puniendi vim habent » (3).
2. Multi recentiores opinantur nomen poenitentiae originem ha­
bere a voce poene seu penitus, adeo ut poenitentia etymologice significet
aliquid intimum, ipsum cor hominis afficiens, atque proinde ex pri­
maeva sua significatione denotet in recto intimum animi taedium vel
animi dolorem de priori aliquo voluntatis actu, connotata tamen in
obliquo mutatione consilii exinde orta.

i

1

Quare A. Gellius aiebat: « Poenitere tunc dicere solemus, cum quae ipsi
fecimus, aut quae de nostra voluntate nostroque consilio facta sunt, ea nobis
post incipiunt displicere, sententiamque in iis nostram demutamus » (4).
(1) Cfr. S. Thorn., Summa theol., III, q. 85, art. 1 88.; Suarez, De poenitentia, disp. 1,
sect. 1, n. Iss.; Morinus, Comm, in administrationem poenitentiae, lib. I, cap. 1, n. 1; Na·
vurrus, Manuale confessariorum et pocnitentium, cap. 1, n. 1; Lugo, De poenitentia, dtep. I.
η. 2 88.; Lacroix, Theol. mor., lib. VI, part. 2, n. 050 88.; Laymann, Thcol. mor., lib. V,
tract. 0. cap. 1 s.; S. Alph., Thcol mor., lib. VI, n. 431 88.; Palmieri, De poenitentia. Prati,
1896. lib. I; De San, Tractatus de poenitentia, Brugis, 1900, n. 1 ss.; Galtier, De poenitentia,
Parisiis, 1923, η. 2 ss.
(2) Etymol., VI, 19, 31.
(3) Soliloq., cap. 19.
(4) Noc. Alt. XVII, 1. Cfr. etiam Tertull., De pocnit. 1, 1.

I

3. Poenitere, unde vox poenitentia, sensu quodam improprio
sive translato, sumitur quoque pro vocabulo laedere, pudere; quo sensu,
ut palam est, dicitur aliquem poenitere poenitentiave duci etiam eorum,
quae independenter a libera eius voluntate evenerunt (5).
2. 4. At proprie acceptum verbum poenitere solum de iis, quae
ex libera voluntate procedunt, dicitur, et quidem, usu frequentiore
tum ecclesiastico tum profano, de iis quae in vitio sunt, videlicet de
a ctionibus moraliter malis et peccaminosis (6).
Up de poenitentia sensu proprio accepta significat
dolarem ob ali(MI
quod factum a nobis antea admissum el mutationem sententiae atque
affectus circa huiusmodi factu.m,„Quae. mutatio..sLscria sit, idem estua<·
prop ositu m em e n dationis.
Hinc patet, cur poenitentia proprie nonnisi de actionibus moraliter
malis dicatur: hae enim et hae solae sunt per se materia detestationis,
cetera vero solum per accidens.
Vocabulum graecum, μετάνοια^ quod, ex verbo μετανοεϊν, mutationem
consilii significat in recto, non raro adhibetur sensu etymologico et absoluto
supra exposito (η. 1, 2). In obliquo vero designat eam prioris actus detestati.QJLQip, quam vox « poenitentia » dicit in recto (7).
Lactantius, comparata voce latina cum graeca, ait: « Is quem facti sui
poenitet, errorem suum pristinun intelligit, ideoque Graeci melius et signifi­
cantius μετάνοιαν dicunt, quam nos possimus resipiscentiam dicere. Resipiscit
enim ac mentem suam quasi ab insania recipit quem errati piget, castigatque
seipsnm dementiae et confirmat animum suum ad rectius vivendum; tum illud
ipsum maxime cavet ne rursus in eosdem laqueos inducatur» (8).
Idem fere dicendum de vocibus hebraicis noham, niham, schub, te·
schoubâ, quae poenitentiam, poenitere, agere poenitentiam significant (9).

5. Ex hucusque dictis iure concludi potest, nomen poenitentiae
sensu ecclesiastico, qui fundamentum habet in Scripturis sacris, significare non solum mutationem consilii seu propositum emendationis, ut
(5) M. Tullius (.’icero (De senectute, 2) ait: « Num igitur, si centesimum vixisset annum.
eum suae senectutis poeniteretî ·.
Item in Somnio Scipionis (lib. Il, dc re publica): « lain ipsa terra ita parva mihi visa est,
ut me imperii nostri, quo quasi punctum eius attingimus, poeniteret ».
(6) Cfr. M. Tuli. Cicer, in ZF Tusculan. quaest.; Ovid., lib. I de Ponto cUgiar. 11 ; A. (Jell.,
-Vo<7. AU. XVII. 1.
(7) Cfr. Plutarch., Timol. cum Acm. Paul, paraît. II, 8; Luoian., De calumnia. 5, et
De saltatione, 83 s.
(8) Inst. dic. VI, 21.
(9) Erod. XIII, 17; Os. XIII, 14; Prov. v, 11; II Par. vi, 24: vu, 14; III Reg. vin. 33;
Ezech. xviii, 21 etc.
In Sacra Scriptura Deum dicitur quidem poenitere, at eo sensu dumtaxat quod in
exteriore opere eu agit quae videmus agere homines poenitentia priorum factorum ductos.
Cfr. Gen. vi, 6s.; I Rea· XV, 35; Ioan. in, 10.

4

CAPUT I. - ARTICULUS I.

nonnulli affirmant (cfr. n. 2, 4), sed vel maxime odium ac detestationem
peccatorum antea admissorum atque voluntatem pro eisdem Deo
satisfaciendi (10).

3. Definitio virtutis poenitentiae. — 1. Poenitentia, qua virtus,
seu habitualis, definiri potest:
supernal uralis et moralis, inclinans
peccatorem ad detestationem et dolorem de proprio peccato, quatenus est
iniuria et offensa Dei, atque ad firmum emendationis et Milutfiudionis
propositu wjll).
Poenitentia actualis, seu quatenus est actus, definiri potest cum
A ngelico: « Dolor moderatus de peccatis praeteritis cum proposito ea re­
movendi » (12).
2. Ex tradita definitione liquet: 1° quaenam sit natura virtutis
poenitentiae; 2° quinam sint eius actus; 3° quodnam ipsius obiectum;
4° demum quodnam subiectum.
4. Natura virtutis poenitentiae. —1. Poenitentia est virtus super na­
turalis et moralis. Speculative loquendo, dari posset etiam naturalis
habitus poenitentiae, repetitis actibus acquisitus.
At de facto in Christianis poenitentia debet esse jupernaturalis;
nam ipsi ad statum supernaluralem evecti sunt, adeoque tantum sub
influxu gratiae actualis et ex motive supernatural! revelatione cognito,
poenitere possunt uti oportet. Imo, secundum communem et veram
DD. sententiam, haec virtus, una cum aliis virtutibus, eo ipso instanti
supernaturaliter infunditur, quo anima iustificatur.
2. Poenitentia dicitur virtus moralis, non autem theologica, quia ·
immediate non versatur circa Deum, nec innititur attributis divinis;
sed immediate versatur circa peccatum, quatenus emendari potest,
(10) Cfr. Suarez, disp. I. sect. 1, η. 2; Morinus, lib. I, cap. 1, n. 3ss.; Do San, n. 7 se.;
G altier, η. 2 ss.
(11) Cfr. S. Thom., Ill, q. 85, art. 1 ss.; Suarez, disp. 3, sect. 2, n. 6ss.; sect. 1, n. 3;
Lugo, dlsp. 4, n. 8 ss.
(12) Summa theol., III, q. 85, art. 1.
< Ad secundum dicendum, ait S. Thomas (I. c. ad 2 ct 3), quod poenitentia secundum
quod est passio, non est virtus, ut dictum est; sic autem habet corporalem transmutationem
adlunctum. Est autem virtus secundum quod habet ex parte voluntatis electionem rectam.
Quod tamen magis potest dici de poenitentia, quam de verecundia; nam verecundia respicit
turpe factum ut praesens, pro quo timet confundi; poenitentia vero ut praeteritum. Est
autem contra perfectionem virtutis, quod aliquis in praesenti habeat turpe factum, de quo
oporteat eum verecundari; non est autem contra perfectionem virtutis quod aliquis prius
commiserit turpia facta, de quibus oporteat cum poenitere, cum ex vitioso fiat aliquis virtunsus.
« Ad tertium dicendum, quod dolere de eo quod prius fact um est, cum intentione conandi
ad hoe quod factum non fuerit, esset stultum. Hoc autem non intendit poenltens. sed dolor
cius est displicentia seu reprobatio facti praeteriti cum intentione removendi sequelam ipsius,
scilicet offensam Dei et reatum poenae. Et hoc non est stultum ».

ciusque moti vu m est honestas expiationis seu satisfactionis Deo of­
fenso exhibendae (13).

5. Actus virtutis poenitentiae. — 1. Aliquem poenitentiae actum
esse necessarium, post peccatum commissum, ratio ipsa evidenter de­
monstrat. Sane iniuria Deo irrogata reparari debet; praeterea, posita
culpa gravi, homo ab ultimo fine manet penitus avulsus, donec per
poenitentiam a peccato liberetur. Quare aliquis poenitentiae actus,
etiam ante institutum poenitentiae sacramentum, certe requirebatur ad
justificationem recuperandam per peccatum lethale forte amissam (14).
Ad actus poenitentiae exercendos, infunditur in justificatos virtus
poenitentiae, quae nos inclinat ad peccati detestationem atque expia­
tionem.
Christus vero instituit sacramentum, quo, mediante absolutione
sacerdotis, quibusdam actibus a poenitente praecise positis, remit­
tuntur omnia peccata post baptismum commissa.
2. Unde poenitentia essentialiter in ipso suo conceptu comple­
ctitur detestationem et dolorem. Detestatio, proprie et stricte loquendo,
est causa doloris, qui proinde est vehiti effectus et necessaria conse­
quentia detestationis peccati (15).
Interdum poenitentia sumitur pro detestatione cum tristitia, quae
oritur ex eo quod malum peccati apprehenditur ut praesens.

6. Proinde poenitentia, sensu perfecto sive totali accepta, plures
actus in se continet:
ac detestationem peccati, quatenus hoc, quantum fieri
potest, non esse seu non fecisse volumus: hinc dolor sive tristitia ob pec­
cata commissa;
2° voluntatem auferendi peccatum a nobis, et ideo medium acL
id necessarium adhibendi, nempe confessionem, quae ad peccata de­
lenda necessaria cognoscitur ex Dei voluntate;
(13) Cfr. Galtier, n. 8 ss., qui erudite et accurate disserit; Peseh. I. c.; De Augustinis,
De re sacramentaria, I, part. 1, art. 1.
In homine, qui est in statu peccati mortalis, poenitentia non est virtus infusa, sed
actus poenitentiae a peccatore exercentur ope gratiae actualis. Homini iusto, e contra. Deus
infundere potest habitum poenitentiae. Num reapse infundatur iste habitus, pendet ex
quaestione de infusione virtutum moralium in genero. Cfr. Pesch, Praelectiones dogmaticae*
VIT, n. 98.
(II) Duplex distinguitur actus poenitentiae: interior et e.r/rnor. Ille est doloi de peccato
commisso et voluntas contra illud agendi: hic est actus quo quis interioris detestationis
ac voluntatis dat signa externa. Iste actus exterior valorem moralem non habet nisi ex
actu interiore. Psychologica vero illius utilitas et efficacia in eo est quod per eum exercetur
et confirmatur voluntatis imperium in eas viros hominis quibus maxime ad malum trahitur.
( ΊΊ ·. S. Thom., 111. Q. SI. nul. S et !♦.

(15) Suarez, disp. 4, sect. 4, n. 3; S. Alph., VI, n. 435.

3° voluntatem satisfaciendi Deo per peccatum offenâo, quia of­
fensae atque iniuriae irrogatae alicui necessario satisfieri debet per satis­
factionem libere praestitam;
4°propositum peccata in posterum absolute vitandi (16).
Uniusmodi propositum non peccandi in vera poenitentia semper, vel ex­
plicite vel saltem implicite, continetur. Sane per actum poenitentiae horno
peccatum praeteritum detestatur; sed cum malitia, propter quam detestatur
praeteritum, etiam juturo peccato insit, virtual iter detestatur quoque pecca­
tum futurum. Si vero poenitentia concipiatur ex motivo universali, quo homo
detestatur omne peccatum grave, in ea continetur etiam propositum univer­
sale vitandi in posterum quodcumque peccatum (17).

7. Obiectum virtutis poenitentiae. — 1. Obiectum est duplex:
materiale et formale.
2. Obiectum materiale sunt peccata a poenitente commissa.
Obiectum formale, iuxta pluies, est tum malitia peccati, quae
consistit in iniuria Deo irrogata, tum bonitas sive honestas, quae in
huiusmodi iniuria reparanda continetur; at verius totale obiectum
formale est ius divinum reparandum, nempe honestas, quae relucet
in compensatione a peccatore facienda iuris divini per peccatum
laesi (18). Nam peccatum repugnat auctoritati divinae et honori Deo
debito. Cum autem voluntas detestari nequeat malum, nisi diligat
bonum ei contrarium, consequitur, ad obiectum formale poenitentiae
pertinere etiam bonitatem seu honestatem, quae in reparanda iniuria
Deo illata reperitur (19). Cfr. n. 10.
3. Ex dictis liquet, tunc solum, proprie loquendo, haberi actum
virtutis poenitentiae, cum quis detestatur peccatum quia est iniuria
Deo irrogata; si ex alio motivo illud detestetur, aliam virtutem exercet,
eam scii, ex qua motivum doloris ac detestationis desumitur, v. g.
peccatum quis detestari potest, quia privat aeterna beatitudine et
dignum eum facit aeterna poena, vel quia est malum Dei atque ideo
ipsius offensa.
(16) Quaerunt DD., utrum detestatio peccati suscepta ex motivo alicuius virtutis dici
debeat actus ab ea elicitus, an tantum imperatus. Ad solutionem huius quaestionis, distinctio
fleri debet inter virtutes quarum obiectum formale opponitur directe aut Indirecte solum
cuilibet peccato: aliae, v. g. caritas, obedientia, religio, possunt elicere ipsae actum detesta­
tionis; aliae, v. g. spes, timor, non possunt eum nisi imperare. Cfr. Peech, VII, n. 91; Pal­
mieri, op. ett . th. Ill, 3; Cîaltier, η. 24.
(17) Cone. Trid., Sess. VI, cap. 6; XIV, can. 4.
(18) S. Thom., Ill, q. 85, art. 2 in corpore et ad 2; art. 3 in corp, ct ad 3; De veritate,
q. 28, art. 2; Suarez, dlsp. 2, sect. 3, n. 4.
Variae sunt opiniones theologorum circa obiectum formale virtutis poenitentiae. Cfr.
Lugo, dlsp. 2, sect. 4; Scotus, in IV, D. 14, q. 3; Galtier, n. 27.
Sententia longe communior et verior illa est, quam in textu proponimus.
(19) Cfr. S. Thom., in IV, D. 17, q. 2, art. 2, sol. 4; Suarez, disp. 2, sect. 1, η. 8.

8. Subiectum virtutis poenitentiae. — 1. Subiectum remotum poeni­
tentiae est quilibet homo culpae reus aut capax ; nam actus poenitentiae
proprie dictae supponit quidem actum peccati, sed habitus quo homo
dispositus constituitur ad dolendum de proprio peccato, reperiri potest
in omnibus qui sunt capaces peccati, quippe qui parati esse debent ad
dolendum de peccato, si forte patratum sit.
2. Subiectum proximum est voluntas, quia odium peccati est actus
quo voluntas a peccato avertitur; qui voluntatis actus supponit neces­
sario praeviam intellectus cognitionem, qua peccatum ut malum ap­
prehenditur; et quamvis in appetitum sensibilem saepe influat atque
sensibilem dolorem sive tristitiam causet, voluntas tamen semper
manet subiectum proprium poenitentiae (20).
9. Notio protestantica poenitentiae. — 1. Luther us et Calvinus
in hoc conveniunt quod poenitentia sit mutatio consilii, seu conversio
ad Deum, ita ut quae dicitur « contritio » praesupponatur quidem, at
solum praesupponatur, nec sit detestatio libere admissa de peccato
actuali libere antea patrato, sed merus terror aninjj de iudicio ac poenis
imminentibus homini lapso, qui ad Christum non confugerit.
2. Praeterea uterque tenet eam esse poenitentiae notionem quam
sola Scriptura sacra noverit et probaverit, ita ut catholicorum doctrina
dicatur ab illis antievangelica et immoratis (21).
Secundum doctrinam protestanticam poenitentia 1° incipit « passiva illa
contritione, conscientiae cruciatu, vera cordis passione et sensu mortis », qui
oritur ubi verbum Dei, tanquam fulmen, « manifestos peccatores et hypocri­
tas prosternit et nullum iustum pronuntiat, sed omnes ad terrorem et despe­
rationem adigit» (22); 2° perficitur autem, quando, percepta «consolatione et
promissione gratiae », quam illi fulminationi minarum Dei evangelium adiungit, « homo fide se tradit Deo. qui ipsum ex imputatis meritis Christi iam ut
iustificatum habeat » (23). Unde activus seu liber, si ita dici potest in doc­
trina protestantium, non habetur in poenitentia nisi ille motus fiducialis, quo
peccator, ad vitandum Dei indicium, se totum Deo tradit ac subiicit; seu
habetur « conversio », at sensu protesta ntico, in qua sola consistit vera poe­
nitentia, quae ab illa fide omnino inseparabilis est (24).
(20) S. Thom., III, q. 85, a. 4; Palmieri, op. cit., th. II; Sasse, I. c., th. I; Galtier, n. 33.
(21) Cfr. Kostlin, in Rcalencyklop. f. protest. Theol. und Kirchs, III. art. Busse; Otto
Clemen, Luthers Werke, Bonn, 1912, I, p. 17; K. Müller, Die Bekeuntnisse drr reformierten
Kirchen, p. 880 sa.
(22) Lutherus, Artic. Smalkaldi, p. HI. 3; de poenit. (MiUler-Kolde, Die symbol. Bûcher
der cvanycl-luthcr. Kirche., 1907, p. 312).
(23) Lutherus, Artic. Smalkaldi, p. Ill, 3; de poenit. (MiUler-Kolde, op. cit., p. 312);
Calvinus, Institution de la* religion chrétienne. III, 3.
(24) Cfr. De San, n. 4 ss.; Galtier, n. 10; Sasse, II, th. I.
« Poenitentia, nit Confessio Augustana (art. 13), constat proprie his duabus partibus;

10. Utrum poenitentia sit virtus specialis. — 1. Distinguitur poeni­
tentia generali# et specialis, ratione moti vi propter quod dolor conci­
pitur.
Poenitentia est generalis, si quis dolet de peccato ex motivo cuius­
libet virtutis habentis relationem ad Deum; est specialis, si dolet ex
motivo particulari virtutis poenitentiae (25).
2. Ut id recte intelligatur, imprimis notandum est, dolorem de
peccato commisso duplici ex motivo oriri posse, nempe: vel ex peculiari
motivo virtutis poenitentiae, vel ex motivo cuiusque alterius virtutis.
Ex his virtutibus aliae habent relationem ad ipsum Deum, quia earum
motivum est bonum Dei, ut religio, spes, caritas; aliae relationem ad
Deum, saltem immediatam, non habent, quia motivum earundem
est bonum naturae rationalis, ut fortitudo, temperantia, voraci­
tas, etc. (26).
Cum enim peccator apprehendit peccatum commissum ut malum,
statim oritur in voluntate actus abominationis seu odii, displicentiae
sive detestationis; et quia hoc malum apprehenditur ut praesens, oritur
eo ipso in voluntate capaci etiam dolor ac tristitia, sicuti non potest
quis diligere bonum, quod ut praesens apprehendit, quin de eo gaudium
non sentiat (27).
Controvertitur inter DD. num poenitentia sit vere et proprie virtus
specialis. Habetur virtus specialis, ubi agnoscitur obiectum formale spe­
ciale, seu honestas moralis quae non sit intra obiectum formale alterius
virtutis.
Porro detestatio potest esso vel alicuius peccati particularis, vel omnium
in genere peccatorum. Quoad primum casum, nulla est controversia; haec
exsistit tantum quoad alterum casum. Unde status quaestionis huc praecise
spectat, utrum nempe peccatum in genere seu peccata omnia possint odio
haberi ex aliquo motivo ita speciali ut non ingrediatur obiectum formale
ullius alterius virtutis ac proinde agnoscenda sit honestas specialis, quae di­
catur virtutis poenitentiae (28).
Longe communior. et probabilior sententia affirmat poenitentiam esse virtutem specialem, quatenus, licet actus poenitentiae poni possit ex motivo
cuiuslibet virtutis generalis, omnia tamen peccata possunt simul odio haberi
altera est contritio seu terrores inconcussi conscientiae agnito peccato; altera est fldes, quae
concipitur ex evangelio seu absolutione, et credit propter Christum remitti peccata et con­
solatur conscientiam et ex terroribus liberat ».
(25) S. Thom., III, q. 85, art. 2 et 3; De San, n. 25 as.; Palmieri, th. III.
(26) 8. Thom., III. q. 87, art. 1; Suarez, disp. 4, sect. 1, n. las.; Lacroix, lib. VI,
part. 2, n. 657; Pcseh, VII, n. 113 ss.
(27) Cfr. Lacroix, I. c., n. 655 88.; Suarez, I. c., n. 4ss.; Caietanus, t. I opusc.. tract. 4,
quacwt. 1; Gobat, tract. 6, n. 38 a.
(28) Galtier, n. 21 es.; De San, n. 27 as.; Saase, II, th. IV.

ex speciali aliquo motivo non ingrediente obiectum formale ullius alterius vir­
tutis (29).
Patroni tamen huius sententiae non eodem modo intelligunt obiectum
formale specialis virtutis poenitentiae (30).

Articulus II.

De necessitate poenitentiae (1).
11. Praemittenda. — 1. Consideratur necessitas poenitentiae quoad
hominem lapsum seu peccatorem, ut palam est, et attenditur tum medii
tum praecepti necessitas.
Illud necessarium necessitate medii dicitur, quod est medium, et
quidem necessarium absolute, iustificationis ideoque salutis, sine quo
proinde, etiam inculpabiliter omisso, salus nequit obtineri.
Necessarium necessitate praecepti id est, quod ita praescribitur,
ut eius omissio, si culpabilis, noceat saluti consequendae, si autem in­
culpabilis, non noceat.
2. Omnes theologi docent poenitentiam in genere seu quandam
peccati detestationem, necessariam esse necessitate medii, posito pec­
cato lethali.
ContiOvertitur, utrum requiratur ac-t-us formalis. p.Q£.iiitœiiae,_2JL
sufficiat virtualis, qui v. g. continetur in actu caritatis perfectae (2).
Nonnulli, ut Scotistae, dicunt sufficere actum virtualcm poeni­
tentiae.
Alii, praesertim ex schola Thomistarum, censent requiri actum
formalem.
(29) Cfr. S. Thom., Ill, q. 85, art. 2; Suarez, disp. 2, sect. 3, η. 2 88.; Lugo. disp. 2,
sect. 4, n. Iss.; Galtier, η. 23; Pesch, η. 92.
Angelicus (Z. c.) ait: < Species habituum distinguuntur secundum speciem actuum; et
ideo ubi occurrit specialis actus laudabilis, ibi neceeso est ponere specialem habitum
virtutis. Manifestum est autem quod in poenitentia invenitur specialis ratio actus lauda­
bilis, scilicet operari ad destructionem peccati praeteriti, in quantum est offensa Dei; quod
non pertinet ad rationem alterius virtutis. Unde necesso eat ponere, quod poenitentia est
specialis virtus ».
(30) Cfr. S. Thom.. III, q. 85, art. 2 et 3; De veritate, q. 28. art. 2; Suarez, disp. 2,
sect. 3, η. 4; Scotus, in IV, I). 14, q. 3; Lugo, disp. 2, sect. 4, n. 2 ss.
----------------------(1) Cfr. S. Thom., Ill, q. 80, a. 2; Suarez, disp. 9 et 15; Salmant.. disp. 4, dub. 2,
disp. 5, dub. 6; Palmieri, op. cit,, th. VII; Pesch, VII, n. 110 ss.; Galtier, n. 3 7 88.; De San,
n. 92 ss.
(2) Cfr. Suarez, disp. 20, sect. 0, n. 2; Lacroix, lib. V, part. 2, n. 682; S. Alph., VI,
n. 4 49.

Pluies cum Suaresio (3) distinguunt, existimantes actum formalem per
se requiri, quando quis de suis peccatis cogitat, per accidens sufficere actum
victualem, poenitentiae, cum quis ex oblivione vel inconsideratione, de pec­
catis suis non cogitat, at animo ita dispositus est, ut si cogitaret, peccata
profecto detestaretur et a se removeret. Haec sententia verior et communior
est (4).

3. Praeceptum poenitentiae est speciale, ab aliis praeceptis nempe
distinctum, ita ut inducat peculiarem atque distinctam obligationem.
Contraria opinio (5) merito a theologis reficitur.
12. 1. Supposito peccato lethali, actus saltem virtualis poenitentiae
necessarius est necessitate medii in praesenti rerum ordine.
Dicimus: supposito peccato lethali, quo scilicet a Deo, ultimo fine,
avertimur; si peccatum est veniale tantum, poenitentia, licet exopta­
bilis, necessaria tamen non est ad salutem.
Dicimus praeterea: in praesenti rerum ordine, quia nonnulli theologi
putant Deum posse, de potentia sua absoluta, condonare peccatum et
gratiam infundere absque ullo actu peccatoris; quod tamen multi DD.
— attentis divinis attributis, praesertim sapientia, iustitia et sancti­
tate — negant (6).
13. Necessitas medii poenitentiae. — Multiplici ex -fonte eruitur.
1° Ex S. Scriptura. Id necessarium est necessitate medii, quod
cum fine ita coniungitur, ut hic finis sine illo obtineri nequeat; atqui,
posito peccato mortali, salus ita cum poenitentia coniungitur, ut sine
ea haberi non possit, ut ex pluribus testimoniis Sacrae Scripturae
apertissime constat. V. g.: «Si poenitentiam non egeritis, omnes simi­
liter peribitis » (7). — « Poenitemini igitur, et convertimini, ut deleantur
peccata vestra » (8).
2° Ex Cone. Trid. (9). « Fuit quidem poenitentia, ait Synodus,
universis hominibus, qui se mortali aliquo peccato inquinassent quovis
tempore ad gratiam et iustitiam assequendam necessaria ». Igitur poeni­
tentia, cum omni tempore, etiam ante conditam legem positivam, ad
(3) Disp. 8, sect. 2, n. 3 ss.
(4) Pesch, VII, n. 118; Galtier, n. 50; De San. n. 101.
In casu martyrii, interveniente inculpabili peccatorum oblivione sive inadvertentia,
sufficit poenitentia virtualis imperfecta. Cfr. S. Thom., III, q. 66, art. 11; q. 87, art. 1, ad 2.
(5) Victoria, De septem Sacramentis, q. 121.
(6) Cfr. Suarez, disp. 9, sect. 3, η. 1 ss.; Caietanus, in 3 p., q. 86, a. 2; Galtier, n. 51;
Gonetf Di iustifleaiion·, disp. 1, art· 1. n. 96 ss.
(7) Luc. ΧΙΠ, 5.
(8) Act. in, 19. Cfr. Ierem. xvm, 8 es.; Eeech. xvnr, 21 ss.
(9) Sees. XIV, cap. 1.

remissionem peccati requireretur, necessaria profecto dicenda est ne­
cessitate medii.
3° Accedit ratio theologica. Peccator nequit salvari, nisi prius
remissionem peccatorum a Deo obtinuerit. Atqui sine poenitentia
Deus peccata non remittit : eius sapientiae enim repugnat, quod sibi
reconciliet et in suam amicitiam recipiat illum, qui a Deo voluntarie
recessit, et in culpa obstinato animo remanere pergit; insuper iustitiae
repugnat, quod offensa remittatur sine aliqua reparatione, item san­
ctitati, quod Deus sibi uniat aliquid impurum peccato adhuc adhaerens.
lamvero qui mortaliter peccavit, manet a Deo aversus, saltem
habitualiter, donec poeniteat seu offensam Deo illatam reparet atque
a prava sua voluntate recedat. Ergo Deus peccatum non remittit, nisi
peccator per actum poenitentiae se ad Deum convertat, atque proinde
peccator sine poenitentia salvari nequit (10).

14. Necessitas praecepti poenitentiae. — Haec necessitas mani­
festa est.
1° Allata testimonia 5. Scripturae (n. 13, 1°) manifeste ostendunt
Deum velle, ut omnes poenitentiam agant.
Insuper, teste Scriptura, qui renuit poenitere, inobedientiae con­
vincitur, et quidem gravis, cum gravi poena plectatur: « Quia vocavi
et renuistis, extendi manum meam, et non fuit qui aspiceret... ego quoque
in interitu vestro ridebo » (11).
Praeterea Christus poenitentiam sub forma praecepti expressis
verbis praedicavit: «Poenitentiam agite; appropinquavit enim regnum
caelorum » (12).
Frustra obiicies gratiam, quamvis ad salutem necessariam, non cadere
sub speciali praecepto. Nam gratia non est virtus, sed medium ad virtutem,
ideoque non praecipitur directe; poenitentia autem, ut supra diximus (n. 10),
est._.virtus specialis, atque proinde sub praecepto .cadere potest et reipsa na.dit (13).

2° Lustitia et caritas poenitentiam praecipiunt. Quisque tenetur,
vi iustitiae, iniuriam alteri irrogatam reparare; atqui homo, per pec­
catum mortale, Deo gravem iniuriam irrogavit; ergo, ex praecepto
iustitiae, tenetur ad hanc iniuriam compensandam, poenitentiam
agendo.
(10) Cfr. S. Thom., Ill, q. 86, art. 2; Suarez, disp. 9, sect. 2, u. 4; Galtier, u. 48; De
San, 97 ss.; Susse, II, th. VI; Peseh, VII, n. 110.
(11) Prov. i, 24 ss.
(12) Matth. iv, 17; Horn. II, 5.
(13) Cfr. Suarez, disp. 15, sect. 1. η. 2 sa.; Galtler, η. 49; Palmieri, th. VII.

Omnis homo praecepto caritatis erga seipsum obstringitur, ideoque
maximam curam spiritualis salutis habere debet. Atqui peccator nequit
animam suam salvare, nisi de peccatis mortalibus poeniteat; ergo pec­
cator, vi caritatis erga seipsum, poenitentiam agere tenetur (14).

15. Quandona il praeceptum poenitentiae obliget. — 1. Hoc prae­
ceptum est affirmativum. Porro de natura praecepti affirmativi est ut
non obliget statim et pro semper, sed determinato tempore, quando
nempe opportunitas adest. Proinde huiusmodi praeceptum non urget
statim post peccatum commissum.
Quod confirmatur communi fidelium sensu. Si praeceptum obli­
garet statim, qui non illico poenitentiam ageret, eo ipso peccaret, et
quidem toties novum peccatum committeret, quoties, huius obligationis
conscius, non poeniteret; atqui hoc manifeste adversatur communi
sensui fidelium, qui de istis peccatis minime se accusant (15).
2. Praeceptum poenitentiae certe obligat in. articulo (cui aequiparatur. valde probabile periculum) mortis. Ratio evidens est. Si pec­
cator debet se ad Deum convertere et cum Deo offenso se reconciliare,
atque ita consulere suae saluti, profecto huiusmodi obligatio urget
in morte, cum nullum aliud tempus maneat, quo ei satisfieri possit (16).

16. 3. Utrum poenitentiae praeceptum obliget etiam aliquoties
in vita, adeo ut peccet qui conversionem ad notabile tempus differat,
controvertitur.
1° Nonnulli negant, quia obligatio praecepti affirmativi coarctanda est ad illud tempus dumtaxat, pro quo nobis certo de ea con­
stat; atqui assignari nequit aliud tempus, intra quod certo urgeat prae­
ceptum poenitentiae, praeterquam in morte; ergo (17).
Unde S. Thomas (18) docet impoenitentiam finalem non esse speciale pec­
catum: « Impoenitentia non quidem eo modo quo dicit permanentiam in pec­
cato usque ad mortem... sic non esset speciale peccatum, sed quaedam pec­
cati circumstantia ».
(14) Cfr. S. Thom., III. q. 84, a. 7; Suarez, disp. 14, sect. 2, η. 4 es.
(15) Cfr. S. Thom., in IV. D. 17. q. 3, art. 1, quaestiunc. 4>eol. 4; S. Alph.. VI, n. 437,
dub. 1*: Pesch. VII, n. 111; De San, n. 106 ss.
Confundenda non est impoenitentia negativa cum positiva. Illn. negligit poenitentiam,
quando non urget praeceptum; haec violat praeceptum poenitendi, quando obligat. Posterlor · 't speciale peccatum non prior.
Non poenitere, cum aliculas peccati admissi occurrit memoria, non videtur esse pec­
catum. dummodo nulla sit in eo complacentia.
(16) 8. Alph., VII, n. 137; Salmant., tract. 6, cap. 1. η. 31; Lugo, disp. 7, η. 240 ss.
(17) Bonacina. q. 5, sect. 1, punct. 2, n. 5; Navftrrus, Manuale, cap. 1, n. 27; Caietanus,
Sum. v. Contritio, § Tempus autem.
(18) Summa thcol., 1I-II, q. 14, a. 2; Cfr. etiam, IV, D. 17, q. 3, a. 1.

At idem Angelicus necessitatem poenitentiae extra periculum mortis eruit
ex alio capite, nimirum ex obligatione vitandi peccatum mortale, quod in
statu culpae diu vitari nequit (19).

2° Plures tenent praeceptum obligare etiam extra mortis pe­
riculum:
a) quia S. Scriptura et SS. Patres gravissimis verbis urgent
poenitentiam, et nimiam dilationem conversionis, praesertim usque
ad mortem, improbant (20);
b) quia is qui a Deo aversus vivit in statu peccati lethalis,
non satisfacit gravi obligationi, qua detinetur, tendendi in finem ul­
timum suamque salutem operandi; atqui hominem per longum tem­
pus, immo per totam vitam, huiusmodi obligationem sine peccato negligere posse, vix credibile est;
c) quia si quis manet per totam vitam in Dei inimicitia, vi­
detur contemnere Deum; atqui contemptus Dei importat culpam mor­
talem; ergo (21).

17. Doctrina tenenda.
1° S. Alphonsus merito censet « has sententias facile posse con­
ciliari » (22); quia alii DD. loquuntur de obligatione per se, alii de obli­
gatione per accidens, seu quae ex positivo praecepto oritur.
2° Voluntaria dilatio poenitentiae per notabile tempus constituit novum ac distinctum peccatum.
3° Quale sit huiusmodi tempus notabile, accurate definiri ne­
quit (23).
Plerique censent, eos qui praecepto annuae confessionis satisfaciunt, poenitentiam ultra debitum tempus non differre, quia Ecclesia, determinando
tempus confessionis, videtur determinasse quoque tempus poenitentiae (24).
Huic sententiae adhaerere videtur etiam Sanctus Thomas (25).
E contra, S. Alphonsus non omnino acquiescit, et putat unum mensem
esse notabile tempus in dilatione, tum propter obligationem eliciendi actum
caritatis semel in mense, quam peccator adimplere nequit quin de peccatis
doleat; tum quia per totum annum exsistens in mortali, vitare nequit peri(19) Cfr. Summa IheoL, I-II, q. 109, a. 8.
(20) Cfr. Rom. n, 4 s.; Eccli. v, 8s.; Suarez, disp. 15, sect. 6, η. 3, qui refert textus
SS. Patrum.
(21) Cfr. Antoine, De Poenit., cap. 1, art. 1, q. 4; Roncaglla, De PoeniL·, cap. 1. q. 3.
reap. 2.
(22) Lib. VI, η. 437.
(23) Concilia (De PoeniL, lib. I, dissert. 1, cap. 7. n. 6) censet esse hebdomadam.
Haec opinio «mihi videtur nimis rigida», ait S. Alph. in /iom. A post.. tr. 16. n. 10.
(24) Laymann, l. c., cap. 2. n. 6; Salmant., tract. 6, cap. 1, ρ. 5. η. 55; Elbel. I. r., n. 54.
(25) In IV, D. 17, q. 3, a. 1.

culum in alia peccata relabendi. Addit tamen, quod pro praxi sedulo atten­
dendum est: « Peccatores praesertim rudes, ab hoc peccato dilatae poeniten­
tiae, ob inadvertentiam, ut plurimum, imo fere semper, excusari possunt » (26).

4° Certe obligat praeceptum poenitentiao_juoties peccator ex
alio praecepto recuperare tenetur statum gratiae. Quod locum habet
in hisce casibus: a) quando sacerdos debet sacramenta conficere vel
administrare, vel quilibet fidelis sacramenta vivorum recipere tene­
tur (27); 6) quando peccator conscius sit se gravibus tentationibus
resistere non posse, nisi actum contritionis eliciat; e) quando urget
obligatio eliciendi actum caritatis erga Deum.
5° Practice peccatores enixe hortandi sunt, ut cito poeniteant,
non asserendo quidem dilationem poenitentiae esse novum peccatum
mortale, sed significando impoenitentiam esse peccatori valde pericu­
losam et Deo maxime iniuriosam (28).

CAPUT II.

DE SACRAMENTO POENITENTIAE IN GENERE
Articulus I.

De natura et necessitate sacramenti poenitentiae.
18. Definitio. — 1. Poenitentia, qua sacramentum, definiri potest:
Sacramentum, quo peccata post baptismum commissa homini contrito et
confesso remittuntur per absolutionem iudicialem.
2. Huius sacramenti ab aliis specifica differentia exprimitur per
verba, quibus significatur materia remota nempe peccata, materia pro­
xima scii, contritio et confessio seu actus poenitentis, forma nempe
absolutio sacerdotalis, effectus id est remissio peccatorum post bapti­
smum commissorum (1).
(26) Lib. VI, n. 437, dub. 1; Hom. A post., tract. 14, n. 10.
(27) Ctr. Cappello, Dc Sacramentis, I, nn. 59, 88.
(28) Ctr. Prov. 1, 22 es.; Isa. i, 2 88.; lemn. n, m, iv. xvin, 5 88.; Ezcch. xin, 21 ss.;
Matth. in, 8 88.; Luc. xin. 2ss.; Ad. m. 19 ss.; S. Ambr., Dc Poenitentia, lib. II (Mlgne,
P. L., XVI, 495s.); S. August., sermo 20 (Mlgne, P. L„ XXXVIII, 110 s.).
(1) Ctr. Lugo. dfep. 16, n. 50 ss.; S. Alph.» VI, n. 425 83.; Laymann, lib. V, tract. 6,
cap. 3, n. See.; Diana, part. 3, tract. 4, resol. 80 88.

19. Quaedam speciatim adnotanda circa naturam sacramenti poe­
nitentiae. — Haec breviter et accurate, ad nostram quod attinet disci­
plinam, ex theologia dogmatica attendenda sunt (2):
1° Christus dedit Apostolis eoruinque in sacerdotio successo­
ribus veram potestatem remittendi et retinendi peccata post baptis­
mum commissa.
Sane Christus ait: « Accipite Spiritum Sanctum; quorum remise- K \ zc ±2ritis peccata, remittuntur eis, et quorum retinueritis, retenta sunt » (3).
Hanc potestatem remittendi ac retinendi peccata non solum Apostolis,
verum etiam eorum in sacerdotio successoribus traditam fuisse, clare
deducitur, aliis omissis, ex eius fine. Necessitas obtinendi remissionem
peccatorum usque ad finem mundi, seu quandiu erunt homines, du­
rabit; proinde etiam potestas remittendi peccata semper in Ecclesia
durare debet.
2° Potestas remittendi et retinendi peccata est potestas iudicialis, quae scilicet per modum iudicii exercetur.
Ad iudicialem sententiam tria requiruntur: «) ut eam praecedat
causae .cognitio, tanquam conditio necessaria; ύ) ut index debita praeditus_potestate ius dicat seu sententiam proferat; c) ut sententiam
pronunciet non pro arbitrio, sed secundum merita aut demerita ho­
minis, cuius causa agitur (4).
Quod vero potestas remittendi retinendique peccata sit vere iudicialis, non autem voluntaria sive gratiosa, manifeste deducitur tum
ex naturali vi verborum quae potestatem clavium significant, tum prae­
sertim ex potestate retinendi peccata coniuncta cum potestate eadem
remittendi.
3° Sacramentum poenitentiae consistit in exercitio potestatis
remittendi ac retinendi peccata, quod sacramentum ipsemet Christus
I). directe atque immediate instituit traditione huius potestatis.
Omnia enim habentur, quae verum sacramentum efficiunt: a) sig num sensibile, quia Christus statuit, ut peccata remittantur per abCfr. Peach, VII, n. 58 ss; Palmieri, th. IV; (îaltier, n. I loss.; De Sail, n. 126 ss.
(3) loan. XX, 22 8.
(4) Multiplici ratione differt indicium poenitentiale a indicio fori humani tam conten­
tiosi quam criminalis;
1° Ratione finis, qui in sacramento poenitentiae non est rei condemnatio, sed absolutio.
2° Ratione modi causam cognoscendi, qui non est per testes aut accusatorem ex officio,
sed per ipsum reum qui se accuset, nec solum culpam antea patratam» sed actualem quoque
internam suam dispositionem manifestet.
3° Ratione sententiae. quae pendet a certitudine non solum peccati commissis, sed etiam
et praesertim actualis dispositionis rei; praeterea effectus assentialis et primarius sententiae
non est pronuntiaro reatum exsistere revera, qui mereatur poenam, sed culpam delere ac
reum a poena liberare; demum poena inflicta non tam vindicativa est quam medicinalis
et satisfactoria.

solutionem voce prolatam; b) signum eflicax seu causativum gratiae,
quia peccata remittuntur per infusionem gratiae; c) signum a Christo
stabiliter institutum, quod semper erit, quamdiu exsistent homines pec­
catorum remissione indigentes (5).
4° Poenitentia vim habet sacramenti et indicii: sacramenti quoad
substantia))), indicii quoad formam. Aliquid singulare adest in hoc seu
sacramento seu indicio.
In sacramento, quia dum alia recipi possunt valide etsi illicite,
hoc solum, si est graviter illicitum, nullum est; nempe dispositiones
poenitentis in contritionem, atque ideo in materiam recidunt.
In iudicio, quippe quod ad reum absolvendum imprimis spectat;
idcirco exigitur ut reus ipse sit accusator et testis, cui proinde regu­
lariter credendum est tum contra se tum pro se (6).
5° Inter iudicium et sacramentum hoc datur discrimen naviter
attendendum: quod in his quae pertinent ad iudicium, non est illi­
citum, quasi in probabilitate iuris, sequi opiniones probabiles, omissis
tutioribus, salva forma iudicii (7): m his quae pertinent ad valorem
sacramenti quasi in probabilitate Jacti^ non licet.
Ceterum, post susceptum sacramentum, etiam in hoc casu applicatur
notum iuris principium: In dubio standum est pro valore actus. Imo peculiari
quidem ratione heic occurrit applicatio praefati principii; nam si confessio
-irrita fuit, alio sacramento suscepto, aut certe alia confessione rite peracta,
peccata delentur (8). Idque locum habet tum in dubio iuris, v. g. si poenitens
doluit ob metum poenarum temporalium, si accusatio non fuit dolorosa (9):
tum in dubio facti, v. g. si dubitet an satis diligenter conscientiam excusserit,
an confessario iurisdictio defuerit, etc.
Quae tamen regula exsulat in articulo mortis, in quo tutiora tenenda sunt.
Sane in eo rerum discrimine supremo atque irreparabili, lex ipsa naturalis
tutiora exigit (10).

20. Necessitas sacramenti poenitentiae. — 1. Hoc sacramentum
saltem in voto necessarium est necessitate medii omnibus illis, qui post
baptismum in peccatum mortale lapsi sunt. Sane remissio peccati mor­
talis post baptismum commissi est absolute necessaria ad salutem.
Medium autem a Christo institutum ad eam obtinendam est sacra(5) Cone. Trid., Sess, XIV, cap I, ct can. 1 et 3; cfr. S. Thom., IlT, q.
<1. 81, art. 1.
De differentia baptismi et poenitentiae, vide Cone. Trid., Sees. XIV, cap. 2.
(6) S. Thom., Quodlib. I, a. 12; S. Alph., VI, n. 631; D’Annibale, III, n. 298.
(7) S. Alph., VI, n. 468; D’Annibale, I. c.
(8) S. Alph., VI, nn. 450, 505; Lacroix, VI. part. 2. n. 1221; Elbel, n. 273.
(9) D’Annibalr. HI. n. 298, not. 7.
(10) Cfr. S. Alph., VI, n. 506; Laymann. lib. I, tract. 1, cap. 5, n. 32; Sporer, tract. 1,
cap. 1, n. 78; D’Annibale, L c., not. 8.

mentum poenitentiae, si fieri potest in re, si vero fieri nequit, saltem
in voto susceptum (11).
Unde Cone. Trid. docet: «Est autem hoc sacramentum poeni­
tentiae lapsis post baptismum ad salutem necessarium ut nondum
regeneratis ipse baptismus » (12).
Volant sacramenti est seria voluntas sive propositum confitendi. Non
requiritur propositum explicit uni; sufficit implicitum, quod v. g. continetur
in actu contritionis perfectae. Sane qui Deum vere diligit, necessario volun­
tatem habet servandi omnia praecepta divina; nec requiritur propositum con­
fitendi slalim vel (piam primum, sed opportuno tempore, quando nempe urget
obligatio confitendi vel propter rnortis periculum vel propter praeceptum ec­
clesiasticum.
Proinde, quamvis contritio perfecta hominem Deo reconciliet ante sa­
cramenti susceptionem, tamen ipsa reconciliatio non producitur sine sacra­
menti volo, quod in illa continetur (13). In oeconomia enim N. T. peccata (mortalia) non remittuntur independenter a potestate clavium.

2. Sacramentum poenitentiae in re susceptum, omnibus post ba­
ptismum lapsis in peccatum lethale necessarium est necessitate prae­
cepti tum divini tum ecclesiastici.
Dicitur necessarium necessitate praecepti divini, quia ex volun­
tate Christi est medium necessarium ad obtinendam remissionem pec­
catorum atque aeternam salutem. Unde Cone. Trid. (14) ait: « Ni quis
negaverit, confessionem sacramcntalem vel institutam, vel ad salutem ne­
cessariam esse iure divino... a. sit ».
Dicitur necessarium necessitate praecepti ecclesiastici, quia de
annua sacramentali confessione lex lata est in Cone. Lat. IV (15); ite­
rum in Cone. Trid. (1G).
Demum in can. 906: «Omnis utriusque sexus fidelis, postquam
ad annos discretionis, idest ad usum rationis, pervenerit, tenetur omnia
peccata sua saltem semel in anno fideliter confiteri ».

21. Quando urgeat praeceptum divinum. — 1. Praeceptum divinum
confitendi urget tum per se tum per accidens.
1° Per se obligat in periculo mortis. Praecepta enim positiva
saltem eo tempore urgent, quo necessaria sunt; secus frustra impo­
ti D Cir. S. Thom., III. q. 81, art. 5 ot 8; in IV. D. 17. q. 3. art. I; Suarez. disp. 17,
fleet. 2, η. 2 fls.; Scotus, in IV, D. 17, η. 11 rs.
(12) Scss. XIV, de poenitentia, cap. 2.
(13) Cone. Tilâ., Sees. XIV, cap. 3.
(11) SesH. XIV» can. 6.
(16) C. 12, X, de poenitentiis et remissionibus, V, 38.
(16) Sees. XIV, de poenitentia, cap. 5, can. 8.
2 — Cappkllo, Dc Sacramentis, II.

nerentur. Supposito peccato lethali, confessio in morte necessaria om­
nino est. Unde qui versatur in periculo mortis, certo aut probabili,
iure divino tenetur, si potest, confiteri.
2° Per accidens obligat: a) quando suscipiendum est sacramen­
tum Eucharistiae ;
quando requiritur status gratiae, v. g. si con­
ficiendum sit sacramentum, aut suscipiendum sacramentum vivorum,
et elici nequeat actus contritionis perfectae (17); c) quando, iuxta plures, urgeat tentatio adeo gravis, ut aliis mediis nequeat superari.
2. Utrum praeceptum confessionis aliquando obliget per se extra
periculum mortis, controvertitur.
1° Certum est non obligare statim post peccatum, ut omnes do­
cent theologi cum 8. Thoma (18).
2° Plures negant praeceptum obligare per se saepius in vita (19).
Ratio est, quia talis obligatio nullo fundamento certo videtur
probari, cum possit peccator per contritionem Deo se reconciliare.
3° Multi affirmant (20).
Haec sententia a Sancto Alphonso dicitur probabilior (21), et merito qui­
dem. Sed argumentum, quod affert ipse, cogens non est. « Cum praeceptum
hoc sit divinum, ait, Christus reliquit illud determinandum ab Ecclesia,
quae in c. Omnis de poenit. etc. determinavit obligare saltem semel in anno ».
Aliud profecto est loqui de praecepto qua divino, et aliud de praecepto qua
ecclesiastico.
Neque alia ratio sententiae affirmantis cogens videtur nonnullis. Homini
peccatori non licet diu in statu peccati manere, sed ex ipso iure divino te­
netur se Deo reconciliare.
At responderi potest, aiunt, huiusmodi reconciliationem non esse neces­
sario faciendam per confessionem sacramentalem, cum fieri queat etiam per
contritionem perfectam cum voto confessionis suo tempore peragendae (22).
Quae responsio urgeri nequit. Nam contritio perfecta non est adeo certa ut
attritio; porro haec sufficit in sacramento poenitentiae. Idcirco peccator eo
medio uti debet, quo securius amissam gratiam recuperare valeat, secus vide­
retur spernere quodammodo vel saltem negligere sacramentum misericordiae
a Christo D. institutum: quod iniuriam et contemptum sapit.

3. De praecepto divino-ecclesiastico confessionis alibi fuse loquemur (n. 263 ss.).
(17) Cfr. Cappello, De Sacramentis, 1, nn. 59, 88.
(18) In IV, D. 17, q. 3, a. 1 ; Suarez, disp. 35, sect. 3, η. ‘2: Lugo, disp. 15, η. 3(5; S. Alph.,
VI, n. 663; Salmant., tract. 6, cap. 7, n. 5.
(19) S. Thom., I, c., solut. 4; Scotus, in IV, I). 17, qu. unie., art. 3; Palans, tract. ‘23,
punct. ‘20, 5 1, n. 3; Dicaetillus, disp. 7, dub. 2, n. 34.
(20) Lacroix, VI. part. 2, n. ‘2020; Salmant., I. c., n. 7 ; Ledesma.Sum. dr sacram. Poenit,
cap. 9, conci. (5; Victoria, Sum, de confess,, n. 132.
(21) Lib. VI, n. 663.
(22) Cfr. S. Thom., I. c,; Suarez, l. c., n. 4 hs.

Articulus II.

De partibus seu elementis constitutivis
sacramenti poenitentiae.
22. Praemittenda. — 1. Elementa constitutiva sacramenti poe­
nitentiae multiplici ex capite atque diversis sub respectibus conside­
rari possunt: a) ex parte totius sacramenti; b) ex parte poenitentia tan­
tum; c) ex parte solius sacerdotis.
Sub priori respectu, partes huius sacramenti sunt duae, ut in om­
nibus aliis, nempe materia (contritio, confessio ac satisfactio) et forma
(absolutio).
h ) Sub altero respectu, partes sacramenti sunt contritio, confessio et
satisfactio.
e} Sub tertio respectu, pars est una, nempe absolutio.
2. Tuxta communem et certam sententiam absolutio est pars essen­
tialis et principalis sacramenti poenitentiae.
3. Satisfactio^ actu imposita et impleta est pars integral is huius
sacramenti. Sane effectus primarius sacramenti, nempe peccatorum
remissio, habetur, quamvis forte satisfactio non imponatur aut im­
posita actu non adimpleatur (1).
Interdum satisfactio dicitur pars essentialis sacramenti poeni­
tentiae, quatenus et confessarius vi potestatis clavium potest ac debet
eam imponere, et poenitens debet habere voluntatem illam acceptandi
ac implendi, quae voluntas virtualiter semper continetur in contritione.

23. Variae DD. sententiae. — 1. Gravis est controversia inter theqJltruffl. contrition
sensu modo exposito
i. e. quatenus satisfactio sit acceptanda, sint partes essentiales sacra­
menti, necne.
Prima sententia docet actus poenitentia esse materiam <\r qua
sacramenti poenitentiae, atque ideo partes essentiales eius. Ita fere
omnes thomistae cum aliis (2).
(1) D’Annibale (III, η. 297) ait: «Satisfactionem heic praetermisi, quippe extrinsecus
accedit, et ideo magis ad integritatem pertinet ». Cfr. Lehinkuhl. II, n. 353.
(2) S. Thomas, III, q. 8i, n. 1, 2 et 3; S. Bellarni.. I)c poeniLt lib. I. cap. 15; Suarez,
disp. 18, sect. 2, η. 2; Lugo, disp. 12, sect. 2, η. 12; Vasquoz, in 3 p„ q. 84. a. 1, dub. 2,
n. 6; S. Alph., VI, n. 125; D’Annibnlo, III, n. 297; Pesch, VII. n. 72; Do San. n. 300 ss.;
Sasso, II, th. XVI; Lehinkuhl, II. n. 351s.; (laitier, n. 371 ss.; Buccoronl. Inslilutiancs
thcol. mor,, HI. n. 668.

Altera sententia affirmat actus poenitentis esse tantum materiam
circa quam . operatur sacramentum, et requiri solummodo ut dispositiones internas subiecti, ita ut, licet voluntas confitendi et contritio
nullatenus exterius manifestetur, adsit tamen sacramentum ac valide
conferatur.
Hanc opinionem, iuxta quosdam, tenere videtur Scotiis (.3), eique adhae­
rent nonnulli recentiores, qui nituntur facto de validitate sacramenti poeni­
tentiae moribundis collati, etsi nullum dederint actu signum contritionis et
confessionis.
Nostra aetate opinionem istam strenue defendit BaUerini (4), cui adstipulantur alii, quorum tamen sententia non semper iisdem verbis enun­
tiatur.
Ait BaUerini: ♦ Est tamen alius sensus, quo ad essentiam pertinere, seu
essentialis dici queat ac debeat tum contritio tum confessio. Etenim, ut habet
allegatus Tridentini locus, isti actus requiri dicuntur ex Dei institutione et,
prout suo loco dicemus, ex praecepto; quatenus scii. Deus poenitentiae sacra­
mentum instituit a sacerdotibus, locum eius tenentibus, non quovis modo con­
ferendum, sed per modum indicii. In hoc porro indicio, ex Christi institutione
ac praecepto, ipse poenitens (quippe agitur etiam de occultissimis peccatis)
debet esse sui accusator ac proinde indici constituto a Christo peccata sua
ipse prodere debet... Ergo alia suppetit ratio, cur contritio aliqua et aliqua
confessio ita sit necessaria et essentialis (saltem ex praecepto), ut utraque vel
altera saltem plane deficiente, sacramentum non modo informe sit, sed plane
nullum et invalidum. Dixi deficiente saltem altera; nam dispositio aliqua ex
Dei institutione, imo aliquo modo ex rei natura necessaria plane est ad adulti
iustiiicationem; quod vero attinet ad peccati accusationem, haec non ita vi­
detur necessaria et essentialis, ut sine ipsa sacramentum confici non possit »
(Op. theol. mor., 1. c., n. 6).
Et alibi: «Concludatur ergo: doctrinam de necessitate confessionis, quam
Tridentina Synodus exponit, nullatenus ad praesentem casum spectare, sed
ad obligationem, quae propria sit tantum praecepti positivi, a qua impotentia
excusat. Ergo difficultas, quae petebatur vel ex necessitate materiae sacramenti,
quae debeat esse sensibilis, vel ex necessitate confessionis seu accusationis
ad ferendam sententiam iudicialem aut denique confessionis ex Tridentinis
decretis, non ea est, quae impediat quominus absolvatur moribundus, qui nul­
lum det aut dederit signum doloris ac voluntatis sacramenti habendi » (op.
cit., n. 243).
(3) In IV, D. 14, q. 4, u. 3; D. 16, q. 1, n. 7, ubi Scotus negat actus poenitentis esse
« ullo modo partes poenitentiae ut est sacramentum », docet tantum cos requiri · ad sacra­
mentum poenitentiae, ad hoc ut digne recipiatur », etc.
Etiam Robertas Polleyn iam ante Scotum docuit, ut videtur, sacramentum inesse soli
absolutioni. Ctr. Galtier, n. 376, in nota.
(4) BaUerini in notis ad Gury, II, n. 226; et in Op. theol. mor., V, nn. 3, 4, 6, 8, 239 ss.,
cd. 3», culus sententiae probabilitatem admittunt plures moralistae, v. g. Noldin (III, n. 222 s.),
Génlcot-Salsmans (Π, η. 203), Berardi (Praxis confess., IV, n. 2), et alii.

Tertia sententia, quae media dici potest, tenet sacramentum in­
trinsece constitui ex sola absolutione, actus vero poenitentis requiri
tanquam conditionem omnino necessariam ut absolutio sit vera sen­
tentia iudicialis, quod ei essentiale est. Unde, uti in priore sententia,
sacramentum exsistere nequit sine contritione et confessione aliquo
modo exterius manifestata.
Ita recentiores Scotistae in genere, et Scotus ipse, ex mente disci­
pulorum qui eum, inde praesertim a Cone. Trid., volunt ita intelligi,
ut neget quidem actus poenitentis esse partes essentiales, non tamen
intégrales (5).
Antiquiores Scotistae docent actus poenitentis esse debere necessario sen­
sibiles ad validam absolutionem; recentes saltem plures id non exigunt, sed
putant sufiicero quod reapse exsistant, licet sensibiles non sint. Omnes tamen
conveniunt, sive veteres sive recentes, in doctrina Magistri Scoti, scii, solam
sacerdotis absolutionem esse proprie sacramentum poenitentiae.

2. Prior sententia dicitur a Card._Lugo (β) «communis ac vera >;
ab aliis (7) vocatur «longe communissima*.
Haec sententia praeferenda est.
Sane: 1° Pars constitutiva sive essentialis sacramenti illa est, in
qua efficacia reperitur ad gratiam sacramenti producendam. Atqui
huiusmodi efficacia habetur quoque in actibus poenitentis. Ergo.
Cone. Trid. (8) haec habet: «Docet S. Synodus sacramenti poenitentiae
formam, in qua praecipue vis eius sita est, in illis verbis positam esse... ». Ergo
vis sacramenti, non in sola forma, sed etiam in alia re sita est. Atqui non po­
test esse vis sacramenti nisi ut in forma aut in materia. Ergo hoc sacramentum
habet materiam, in qua efficacia eius sita est; quae materia nihil aliud esse
potest quam actus poenitentis (9). Cfr. n. 46.
2° Poenitentia a Christo D. ad modum iudicij instituta est.
Atqui indicium intrinsecus consistit non in sola indicis sententia, ve­
rum etiam in actibus accusatoris et testium. Ergo ipsa quoque con­
fessio, prout a Christo instituta est, ad intrinsecam constitutionem sa­
cramenti poenitentiae pertinet.
(5) Cfr. Frasson, Scotus Academicus, t. IV, tract. 1, disp. 2, a. 2, q. 2, n. 5ss.; Hic·
quacus, η. I comment, in D. 14, q. 4 ; n. 3 comment, in D. 16, q. 1, n. 7; Hieronym. de Monte·
fort Ino. III, q. 81. à. falid. post art. 1.
Non satis accurate quidam theologi (v. g. Noldin, Tanquerey. Ferreres etc.) exponere
videntur statum controversiae, eum duas tantum, non autem tres, ut merito tradit Galtier
(n. 376), memorent sententias. Fatendum tamen, discrimen inter secundam et tertiam opi­
nionem parvum esso idque ultimat im potius in verbis dumtaxat rcperirL
(6) Disp. 12, sect. 2, n. 11.
(7) V. g. a Pesch, VII, n. 72.
(8) Sees. XIV, cap. 3.
(9) Cfr. S. Thom., Ill, q. 84, a. 1; Lugo, disp. 12, sect. 2, n. 13 ss.; Pesch, VII, n. 78.

Obiectiones, quae adducuntur contra hanc sententiam videsis apud
dogmaticos (10).
3. Probabilitatem sententiae scotisticae negare non possumus,
quia sufficienter servat indolem iudicialem absolutionis, neque contra
eam urgeri potest absolute· doctrina Concilii Trid. (11).
Etiam altera sententia vere probabilis dicenda.

23.bb An et quomodo tradita doctrina conciliari possit cum res­
ponsis et declarationibus a S. Sede datis.
1. S. Sedes pluries declaravit fideles, urgente necessitate, v. g.
milites ad proelium vocatos, valide et licite generali formula absolvi
posse, nulla praemissa peccatorum accusatione nulloque contritionis
actu externe elicito. Ita S. C. Consist. 8 dec. 1939; S. C. de Sacram.
23 april. 1940; S. Poenit. 6 febr. 1915, 30 aug. 1939, 10 dec. 1940, 25
mart. 1944.
Instructio S. Poenit. diei 25 mart. 1944 haec habet: «Ut dubia et diffi­
cultates removeantur in interpretanda et exsequenda facultate impertiendi
in quibusdam rerum adiunctis absolutionem sacramentalem generali formula
seu communi absolutione, sine praevia peccatorum confessione a singulis Christifidelibus peracta, Sacra Poenitentiaria opportunum ducit haec quae sequuntur
declarare atque edicere:
« I. Sacerdotes, licet ad confessiones sacramentales excipiendas adprobati non sint, facultate fruuntur absolvendi generali modo atque una simul:
a) Milites imminenti aut commisso proelio, prout in mortis periculo consti­
tutos, quando, sive prae militum multitudine sive prae temporis angustia,
singuli audiri nequeunt... b) Cives et milites instante mortis periculo, duran­
tibus hostilibus incursionibus.
« II. Praeter casus in quibus agitur de mortis periculo, non licet sacrament aliter absolvere plures una simul, aut singulos dimidiate tantum con­
fessos, ratione tantum magni concursus poenitentium...; licet vero si accedat
alia gravis omnino et urgens necessitas, gravitati praecepti divini integri­
tatis confessionis proportionata, v. g. si poenitentes — secus nulla sua culpa —
diu gratia sacramentali et sacra Communione carere cogantur...
« Convenit Sacerdotes opportune monere poenitentes, _ut contritionis
actum externo aliquo modo ostendant, si possibile sit, verbi gratia suum per­
cutiendo pectus... » (12).

1

2. Hinc quatuor attendenda sedulo ad quaestionem quod attinet:
1° extra periculum mortis, late quidem sumptum, non licet plures una
(10) S. Thom., III, q. 84, a. 1 ad 2; Liigo, disp. 12, sect. 2, n. 29 ss.; Pesch, VII, n. 80;
Ludovicus de San, De Poenitentia, p. 280 ss.
(11) Teste Pallavicino, Tridcntini Patres noluerunt quaestionem inter Doctores agitatam,
dirimere (Historia Concilii Trid. vol. Ill, lib. 12, cap. 12).
(12) Acta Ap. Sedis, XXXVI, 155.

«

simul absolvere; 2° item haud licet singulos dimidiate tantum con­
fessos, ratione magni dumtaxat concursus poenitentium, audire et ab­
solvere; 3° id licitum est, si adsit gravis et urgens necessitas; 4° in prae­
fatis adiunctis convenit — ideoque minime necessarium est — ut poe­
nitentes moneantur de actu contritionis aliquo modo, si possibile sit,
externe manifestando.
Haec Instructio, attenta materia eiusque tenore, habenda est tam­
quam documentum doctrinale, non autem mere disciplinare.
3. Confessio non est idem ac specifica peccatorum accusatio. Fieri
potest verbis, scripto, signis seu nutibus, facto sive ipsa agendi ra­
tione; potest esse expressa et tacita, explicita et implicita, actualis
vel virtualis aut habitualis. Idem dicas de contritionis manifestatione
externa, ex. gr. eo ipso quod quis genuflectit coram confessario ab­
solutionem postulans, profitetur se esse peccatorem; item qui recitat
Confiteor, per verba « peccavi nimis cogitatione, verbo et opere », Pater
noster per verba « dimitte nobis debita nostra », Ave Maria per verba
« ora pro nobis peccatoribus », aliquam confessionem profecto instituit ;
pariter qui devote suum percutit pectus aut in actu recipiendae ab­
solutionis consistit, ut miles imminente vel commisso proelio, con­
tritionem et confessionem aliquatenus manifestatam peragit.
Imo, etiamsi forte quis ob penuriam temporis aut defectum usus
rationis, uti moribundus sensibus destitutus, nequeat actu contritio­
nem et confessionem aliquo externo signo pandere, tamen intentio
huiusmodi actus eliciendi, opportuno tempore ac necessitate urgente,
perseverare censetur praesertim in ipsa Christiana voluntate pie
moriendi in osculo Domini. In tali casu praedicti actus non sunt mere
interni, sed potius externi ac sensibiles. Integritas autem confessionis ·
non requiritur ex rei natura, sed solum ex praecepto dh-ino positivo i
quod in casu necessitatis procul dubio non urget.
4. Quibus praemissis et consideratis, non solum sententia pro­
posita a Ballerini aliisque et opinio Scotistarum potest recte conciliari
cum responsis et declarationibus S. Sedis, verum etiam ipsa prior sen­
tentia quae tenet actus poenitentes esse necessarios et essentiales eosque
requiri tamquam materiam ex qua (13), conciliari potest, absolute lo­
quendo et re accurate perpensa, cum illi actus exterius manifestati
aliqua ratione revera adsint.
(13) Cfr. Priimmor, .Manuale lheol. moral., III, n. 326 s.

Articulus III.

De effectibus sacramenti poenitentiae,
de manus impositione, etc.
24. Effectus sacramenti poenitentiae. — 1.■ ■ —Primus
■■■"!! I' — —1 effectus
"■ ■ ■est
■■
remissio peccatorum per infusionem gratiae sanctificantis, qua peccata
ita delentur, ut postea ob culpam subsequentem nullatenus revivi­
scant (1).
Hic notanda est differentia inter collationem gratiae sanctificantis et re­
missionem peccatorum. Omnia dona Dei « sine poenitentia sunt » (2). Deus
enim dona sua non revocat in quantum est ex sua parte.
Sed homo aliquando ponit impedimentum, cum quo donum Dei consi­
stere nequit, et quodammodo Deum cogit, ut donum suum retractet, et ita pec­
catum gratiam expellit. At peccatum subsequent non opponitur remissioni
peccati praecedentis, quia remissio peccati formaliter est destructio, non po­
sitio alicuius quasi formae, et sic, quamvis gratia, qua peccatum deletum est,
cesset, remissio tamen peccati non cessat, quia effectus privativus non exigit
continuationem causae suae (3).

_2. Alter effectus est condonatio poenae aeternae. Nam gratia, quae
per sacramentum infunditur, dat ius ad aeternam beatitudinem, quod
cum reatu poenae aeternae nequaquam consistere potest (4).
Unde Concilium Trid. docet: « Poena aeterna, quae vel sacramento vel sacramenti voto una cum culpa remittitur... Homo ex iniusto fit iustus et ex inimico amicus, ut sit haeres secundum spem vitae
aeternae » (5).
At notandum, non semper, culpa remissa, simul totam poenam
a Deo remitti. Fieri quidem potest, ut poenitentia tam perfecta sit,
ut etiam tota poena deleatur; sed id semper non verificatur. Quo in
casu poena quae manet, culpa mortali remissa, in temporalem com­
mutatur (6).
(1) Ioan, i, 29; π, 14; I Petri ii, 24; Is. 1, 18; Ezech. xxxni, 12, 16; Midi. vn, 18 e.
(2)
xi, 29.
(3) Cfr. S. Thom., III, q. 88, a. 1 ; Lugo, disp 10, sect. 1, n. 5 ss.; Suarez, disp. 13, sect. 1,
η. I ss.; Vasquez, in III, q. 88, a. 1. n. 49 es.; Pesch, VII, n. 306; De Augustinis, II. p. 128 se.;
De San. n. 137 ss.
(4) Rom. vi, 22s.; vm. 1, 10, 11.
(5) Scss. VI, c. 7, 14.
(6) S. Aug., In ps. 50, n. 15; In Ioan.. tract. 121, n. 5 (P. L.. XXXV, 1972; XXXVI,
595); S. Greg. M., Moral., lib. IX, cap. 34 (P. L., LXXV, 889). Cfr. S. Thom., III, q. 86,
a. 4, et Suppl., q. 12 et 13; Lugo, disp. 8, sect. 2, n. Il: Suarez, disp. 10, sect. 3, n. 15;
S· Bcllarm., lib. IV, cap. 1 et 3; Pesch, VII, n. 350.

Ita secundum modum loquendi theologorum, qui passim affirmant poenam aeternam in temporalem commutari. At videtur haberi aliqua difficul­
tas circa sensum horum verborum, cum poena aeterna, nempe poena inferni,
totaliter remittatur, et poena altera pro culpa iam remissa imponi non posse
videatur.
Unde nonnulli dixerunt omni peccato deberi duplicem poenam: aeter­
nam, pro aversione a Deo, temporalem pro conversione ad creaturas; priorem
tolli per remissionem peccati, alteram vero manere; hinc concludunt, nullam
fieri commutationem proprie dictam.
Sed contra est, quod ex Cone. Trid. (1. c., c. 8) satisfactio imponenda est
propter iniuriam Deo illatam; satisfactio autem est loco poenae temporalis.
Ergo aversio a Deo, non autem conversio ad creaturas, maxime punitur.
Praeterea, per contritionem non minus tollitur malitia conversionis ad
creaturas, quae est in peccato mortali, quam malitia aversionis a Deo, quia
haec duo separari nequeunt.

Igitur videtur omnino admittenda aliqua commutatio, quam Sua­
rez (1. c.) ita egregie explicat: «Statuit (Deus), ut tali peccato mortali,
si perpetuo in homine maneret, talis aeterna poena responderet; si
vero committeretur quidem, non tamen perpetuo maneret, alia poena
et alterius modi temporalis illi responderet, non solum ratione con­
versionis, sed etiam ratione aversionis et denique ratione totius ma­
litiae, quam habuit. Et ita facile intelligitur ablata culpa mutari sta­
tum eius, quia iam non potest perpetuo perdurare, et ideo iam non
potest esse illi debita nisi poena temporalis, non quidem propter aliquam
moralem malitiam eius, quae morali ter maneat, sed solum quia com­
missa fuit et nondum pro illa plene satisfactum est ».
Ergo poena aeterna in temporalem mutatur, quatenus haec in
locum illius succedit ex aeterno Dei decreto.
3. Tertius effectus est remissio ^poenae tcmpQMliZi quae pro dispo­
sitione poenitentis, secundum maiorem aut minorem mensuram, deletur.
Poena temporalis, pro peccatis debita, potest tota remitti: at non sem­
per id contingit, cum pendeat ex poenitentis dispositionibus (cfr. n. 24,
2). Quare Cone. Trid. definit: «Si quis dixerit, totam poenam simul
cum culpa remitti... a. sit » (7).
1. Quartus effectus est meritorum reviviscentia. Merita mortificata
perfecte reviviscunt, quatenus, ablato impedimento peccati lethalis,
opera meritoria antea facta iterum fiunt digna praemio vitae aeternae.
Opera humana secundum moralem valorem, quem habent ex relatione
ad finem ultimum scii, ad Deum, in quatuor classes dividi possunt: 1° opera
(7) Hess. XIV, can. 12. Cfr. S. Thom., III. q. 8(5. η. I; Contra Geni.. IV. cap. 72; S. Belarm., lit». IV. cap. 3; Suarez, disp. 10, sect. 3, η. 7.

viva seu meritoria, quae digna sunt praemio vitae aeternae; 2° opera morti­
fera, quibus homo meretur aeternam damnationem; 3° opera mortua, quae
per se sunt bona, sed cum fiant ab homine, qui est in statu peccati mortalis,
neque damnatione neque aeterna mercede digna sunt; 4° opera mortificato,
quae olim erant quidem viva, sed, peccato mortali superveniente, nequeunt
hominem gratia sanctificante privatum reddere dignum aeterna beatitudine,
quandiu talis status durat (8).

Quod merita mortificata reviviscant, liquet 1° ex Sacra Scriptura
quae expresse testatur peccata ita deleri per poenitentiam, ut impietas
post conversionem impio minime noceat (9).
2° Patres, v. g. S. Epiphanius, S. Hieronymus, S. loan. Chrysostomus aliique, disertis verbis hoc docent (10).
3° Accedit ratio theologica. Nisi merita mortificata reviviscerent,
dicendum esset Deum punire poena aeterna peccata iam remissa. Nam
poena peccati, quatenus consistit in privatione meritorum, in perpe­
tuum duraret per privationem maioris gradus gloriae illis proportionatae. Atqui id nequit admitti, tum quia nullum vestigium huius poenae
repentur in S. Scriptura vel in Patribus, tum quia status poenae cum
statu amicitiae, qualis est in beatis, simul componi nequit (11).
5. Quintus et ultimus effectus est gratia sacramentalis. seu ius ad
auxilia gratiae in ordine ad finem proprium huius sacramenti (12).
Porro cum iste finis sit ut deleantur peccata, haec auxilia eo tendunt,
ut homo et pro peccatis praeteritis satisfacere et peccata futura effu­
gere valeat.

25. Impositio manus. — 1. Sacramentum poenitentiae vocatur
interdum a Patribus latinis « manus impositio », quia haec in admini­
stra tione huius sacramenti adhiberi solebat.
2. Eam non pertinere ad essentiam sacramenti certum est. Id li­
quet ex indole iudiciali sacramenti poenitentiae. Sane ipsius effectus,
qui est remotio peccati, clare et sufficienter significatur per sententiam
sacerdotis, quin ulla materia ab extrinseco adhibeatur.
(S) Cfr. S. Thom., III, q. 88. a. 4; q. 89, a. 6; Suarez. Opusc. 5. De reviviscentia meri­
torum. disp. 1, sect. 1.
(9) Ezech. xviii, 21 88·
(10) Cfr. Suarez, Opusc. 5, disp. 1, sect. 1, n. 11 ss.; sect. 2, n. 7.
(11) Cfr. Suarez, Z. e.; Toletus, in III, q. 89, a. 5, conci. 2; Lugo, disp. 8, sect. 2, n. 28.
Inter peccata et bona opera, quoad reviviscendam, datur discrimen. Peccata ita remit­
tuntur, ut penitus deleantur, etiam in acceptatione Dei; quia eo ipso quod homo est in statu
gratiae, desinit omne lus Dei odio habendi hunc hominem, atque ita gratia et reatus culpae
formalitcr inter se opponuntur. Peccatum subsequens, e contra, non formalltcr opponitur
meritis praecedent Ibus seu cognitioni ct acceptationi Del, sed tantum eorum efficaciae; unde,
sublato peccato, eo Ipso efficacia redit. Cfr. S. Thom., HI. q. 89, a. 5; Suarez, Opusc. 5, disp. 1.
n. 13.

(12) Cfr. Cappello, /)e Sacramentis, 1, n. 8.

Doctores, qui post S. Thomam (13) quaerunt utrum requiratur
ad sacramentum, non loquuntur nisi de necessitate ad liceitatem (14).
Neque SS. Patres existimabant eam requiri ad valorem sacra­
menti.
,

i

v

j
'

Olim triplex adhiberi solebat manus impositio circa poenitentes. Prima
adhibebatur quando poenitentes recipiebantur in numerum poenitentium, et
probabiliter locum habebat cum absolutione sacramentali; altera toties repe­
tebatur, quoties poenitentes ante Missam fidelium ex ecclesia dimittebantur;
tertia, quando poenitentes publice cum Ecclesia reconciliabantur (15).

26. Quid sit in sacramento poenitentiae res et sacramentum. —
1. Sacramentum tantum est confessio dolorosa et absolutio, vel, secun­
dum ScotistaSj sola absolutio.
Res sacramenti est remissio culpae et poenae.
Res et sacramentum dici potest ipsa contritio, quae significatur
per confessionem et absolutionem, quatenus cum eis coniungitur (16).
2. Alii tamen aliter opinantur (17).

27. Num poenitentia sit unum aut multiplex sacramentum. —
1. Specifice sacramentum est certe unum, quia non dantur plura in­
dicia sacramentalia specie diversa. Etiam numerice est unum, quia
habet quidem plures partes, at hae in unum signum sacramentale omnes
coalescunt.
2. Multiplicatur vero hoc sacramentum ratione subiectorum, quae
illud recipiunt, quia reipsa toties fit novum sacramentum, quoties no­
vum habetur indicium, seu quoties absolutio datur (18).
(13) Summa thcol. Ill, q. 84, n. 4.
(14 Cfr. Suarez, disp. 18, sect. 6; Salmant., III, q. 84. a. 4: Th. Waldrnsls. De sacram.
PoeniL, cap. 147, n. 1.
(15) Cfr. Galtier, Imposition des mains, in Dictionnaire de thcol. rath.. VII, 1393 ss.;
Pesch, VII, n. 5, 81.
(16) Cfr. S. Thom., III, q. S4. a. J. ad 3.
(17) V. Suarez, disp. 18, sect. 5; Gottler. Dic Wirkungen des Pusssakramentes, p. 12 ss.
(18) Cfr, Suarez, disp. 18, sect, 4, n. 2 ss.

CAPUT III.

DE MATERIA SACRAMENTI POENITENTIAE
Articulus I.

De materia remota.
28. Prae II ittenda. — 1. Materia sacramenti poenitentiae alia est
remota, alia proxima.
2. Vocabulum materiae heic alio sensu usurpatur quam in ceteris
sacramentis.
3. Nulla est materia remota, ex qua hoc sacramentum constituatur.
Sane materia remota ex qua est illa res, quam Christus instituit ut si­
gnum sanctificativum. Atqui peccata non sunt instituta tanquam si­
gnum sanctificativum. Ergo.
Ratio autem cur hoc sacramentum, uti matrimonium, non habeat ma­
teriam remotam ex qua, haec est quod signum sacramentale totum absolvi­
tur actionibus; actiones autem non indigent speciali applicatione, qualis re­
quiritur in materia proprie dicta, ut est aqua et oleum; et sub hoc respectu
poenitentia habet maiorem similitudinem cum sacramento matrimonii quam
cum aliis sacramentis (1).

29. Materia remota in genere eiusque divisio. — 1. Omnia pec­
cata post baptismum commissa, seu lethalia seu venialia, sunt ma­
teria remota sacramenti poenitentiae.
Quae materia dicitur etiam circa quam, quia circa ipsa peccata
detestanda ac delenda versantur actus poenitentis atque absolutio sa­
cerdotalis.
2. Haec materia remota dividitur in 1° necessariam et liberam; 2° suf­
ficientem et non sufficientem; 3° certam et dubiam (cfr. can. 902).
De singulis accurate.
30. Materia necessaria. — 1. Dicuntur materia necessaria illa pec­
cata, quae ex praecepto divino clavibus Ecclesiae necessario per con­
fessionem subiici debent.
(1) Ctr. S. Thom., III, q. 14, a. 1; Lugo, dlsp. 12, sect. 2, n. 37.

i

2. Hanc materiam constituunt omnia et sola mortalia peccata
post baptismum commissa et yi potestatis clavium nondum directe jçmissa (2), etsi quo modo cunque iain deleta.
Peccata duplici modo remitti possunt: directe et indirecte. Dicuntur re­
mitti directe peccata, (piae delentur vi absolutionis. Hac ratione remittuntur
omnia peccata, quae a poenitente rite subjiciuntur clavibus Ecclesiae, et a
confessario iurisdictionem in illa habente condonantur. Dicuntur remitti in­
directe peccata, quae non vi absolutionis, sed vi gratiae sanctificantis per <acramentalcm absolutionem infusae, delentur. V. g. poenitens rite dispositus
peccatum lethale ex inculpabili oblivione in confessione omittit.
Absolutio confessarii nonnisi peccata clavibus subiecta remittit; at pec­
cata deleri nequeunt sine infusione gratiae; haec autem infundi non potest,
quin omnia et singula peccata mortalia remittantur. Igitur vi gratiae infusae
indirecte et per concomitantiam deletur quoque peccatum in confessione in­
culpabiliter omissum (3).

3. Si peccata in genere tantum accusantur, ex. gr. a moribundo,
directe remittuntur; at manet obligatio, si fieri potest, ea postea ac­
curatius confitendi, quia ex praecepto divino peccata sunt accusanda
secundum speciem et numerum.
4. Diximus: etsi quomodocunque iam deleta. Quae verba intelligenda sunt de peccatis remissis aut vi caritatis vel contritionis per­
fectae, aut per accidens in alio sacramento, v. g. Eucharistiae, extre­
mae unctionis, etc.

31. Materia libera. — 1. Materia libera sunt illa peccata, quae pos­
sunt quidem subiici clavibus Ecclesiae et per sacramentalem absolu­
tionem deleri, at nulla est obligatio proprie dicta eadem accusandi in
confessione.
2. Uniusmodi materiam liberam constituunt: 1° peccata venialia
commissa post baptismum, et nondum remissa; 2° peccata omnia,
seu mortalia seu venialia, iam directe remissa (4).
3. Quod peccata venialia sint materia, at libera, sacramenti poe­
nitentiae, palam est. Sane haec peccata, quamvis venialia, sunt verae
(2) Cfr. can. 902; Cone. Trid., Sees. XIV, c. 5, can. 7; Leo X. Const. ·
Domine »,
15 lun. 1520, error 8, Mart. Luther, damn.; Pius VI, Const. « Auctorem fidei ·, 28 aug. 1791,
prop. 39, Synod. PIstorien. damn.
(3) Peccatum in Spiritum Sanctum dicitur irremissibile (Maith. xn, 31; Mare. m, 29;
Lue. xn, 10). Quonam sensui
Uniusmodi peccatum intelligitur esse impoenitentia finalis seu pertinax denegatio Spi­
ritus Sancti, qua est remissionis peccati principium. Hinc patet, cur irremissibile dicatur.
S. Aug., Senn. 71, 22 ss.; Epist. 185, 11, 18; Enchir. S3; Exp. epist. ad Rom. 15; Migue,
XXXV, 2O9S ss.
(4) Cfr. S. Thom., in IV, 1). 17, q. 3, a. 3, quaest. 5, sol. 5; Suarez, disp. IS. sect. 4;
Laymann, lib. V, tract. 6, cap. 3, n. 5.

et propriae transgressiones legis Dei; quo ex capite remitti possunt
profecto per potestatem clavium, quippe quae non restringitur ad cul­
pas graves tantum, sed extenditur ad omnia et singula peccata.
Sunt tamen materia libera, quia non exsistit obligatio illa in con­
fessione declarandi, cum pluribus aliis modis deleri possint (5); atque
proinde sine culpa in confessione taceri possunt.
Item evidenter constat, peccata iam remissa esse materiam li­
beram sacramenti poenitentiae. Sunt materia, quia nihil prohibet quo­
minus peccati commissi iteratis vicibus peti et dari possit venia; li­
bera, quia, cum iam sint remissa, nova accusatione et absolutione opus
non est (6).

32. Ex dictis de materia libera haec practice sequuntur:
10 si poenitens confitetur mortalia, potest licite omittere venialia,
sive unum sive plura sive omnia;
2° si confitetur venialia, omittere valet aliqua aut etiam pleraque;
3° si confessionem generalem instituit, quae necessaria non sit,
omittere potest tum venialia tum mortalia, sive nonnulla sive quamplura, quae iam rite accusata et directe remissa fuerunt (7).
33. Materia certa et dubia. — 1. Dicitur materia certa, si pecca­
tum, veniale aut mortale, est certum in ordine ad sacramentalem ab­
solutionem. Proinde certitudo duo respicere debet, nimirum, certe 1° pec­
catum fuisse commissum, et quidem 2° post baptismum.
2. Materia dubia dicitur, si peccatum est dubium ex una aliave
ratione, v. g. quia dubitatur de consensu, aut de facto, puta si dubi­
tetur num peccatum sit commissum post baptismum, num fuerit iam
rite accusatum et deletum.
3. Quando materia est certa, etiam absolutio, suppositis suppo­
nendis, erit certo valida; quando, e contra, materia est dubia, abso­
lutio, etiam suppositis supponendis, erit dubia, scii, erit valida, si reipsa adest peccatum, erit invalida, si nullum est peccatum (8).

34. Normae practice servandae circa accusationem materiae du­
biae. — 1. Poenitens, qui non accusat nisi materiam dubiam, per se
nunquam absolute, et sine insta et generatim urgenti causa, ne con(5) Cone. Trid., Sees. XIV, cap. 5.
(6) Cfr. S. Alph., VI, n. 427, dubit. 2*; Salmant·, tract. 6, cap. 4. η. 22; Coni nek,
dnp. 4, η. 27.
(7) Lugo, disp. 16, n. 56; Suarez, disp. 22, sect. 6, n. 2; Ball.-Palm., V, n. 17; BucCeroni, HI. 1) ' · . Lchmkuhl, II. n. 357.
(8) Cfr. Ball.-Palm., V, u. 17 s.; Génicot-Salsmans, II, n. 260 es.; Noldin, Ill, η. -22H.

dit innate quidem absolvi potest, quia sacramentum periculo nullitatis
exponeretur.
Quapropter si poenitens peccata dubia tantum confiteatur, inducendus
est ut peccatum cerium ex vita praeterita, sive mortale sive veniale accuset,
per hanc aut similem formulam: me accuso de peccatis contra castitatem, ca·
ritatem, iustitiam, olim commissis; aut in specie accuset aliquod peccatum de­
terminatum, ex. gr. mendacium, furtum, blasphemiam, detractionem; aut
confessario interroganti, utrum se accuset et doleat de peccatis contra casti­
tatem, caritatem etc., respondeat affirmative.

2. Si hoc fieri nequeat, vel quia certa peccata poenitens non commisit, vel quia ex simplicitate aut ignorantia non intelligit, ita distinguendum : si dubia peccata accusata sunt mortalia, absolvendus est
sub conditione (nempe: si capax es)', si peccata sunt venialia, et nihil
certi ex vita anteacta colligi possit, raro et solum sub conditione ab­
solvi potest; nam ex denegata absolutione grave damnum spirituale
minime oritur, et sacramentum periculo nullitatis exponi nequit, nisi
damnum spirituale timeatur, quod aliter commode vitari non possit (9).
3. Poenitentes non raro hisce aut similibus verbis se accusant:
passus sum tentationes contra castitatem... habui dubia contra fidem, et
nescio utrum consensum praebuerim necne. Si alia peccata certa non
accusent, nequeunt absolvi, nisi ex vita praeterita aliquod peccatum
certum accusent, de quo vere doleant atque emendationem proponant.

μ

Idem dicendum, si poenitens, qui manifestat tentationes contra casti­
tatem aut fidem, dicat: de his me accuso prout coram Deo reus sum. Haec verba,
ordinarie loquendo, significant peccatum esse dubium. Quare applicanda est
regula modo exposita.

•1. Poenitentes pii monendi sunt, ut ex vita praeterita unum aut
alterum peccatum saltem generice addant iis quae ordinarie accusant
in confessione facienda: tum ut certa ita adsit materia confessionis,
si forte peccata, quae hic et nunc accusantur, sint dubia; tum ut certus
concipiatur dolor de peccatis in confessione accusatis, si forte desit sin­
cera detestatio de levibus quotidianis defectibus.
Ut autem validitati et fructui sacramenti probe consulatur, confessarius moneat huiusmodi poenitentes pios, ut ex culpis anteactae vitae
illas addant quae graviores sint et de quibus sincere doleant atque firmum
habeant propositum non relabendi (10).
(9) Ball.-Pnhn., V, n. 18; Noldin, Ill, n. 229 ks.
(10) Ball.-Palm., V, n. 17; Gènicot-SaNmans. II. n. 260.

35. Materia sufficiens et non sufficiens. — 1. Materia sufficiens
sunt peccata, a quibus poemtons potest valide absolvi; insufficiens, e
contra, sunt peccata, a quibus nequit valide absolvi.
2. Peccata mortalia et venialia directe remissa constituunt ma­
teriam sufficientem ; proprie dictaer quae non sunt yeny
peccata, et peccata dubia quaecunque, sive _gravia_sive venialia, constituunt, quatenus sunt dubia, materiam insufficientem (11).
3. Doctrina catholica est, peccata iam remissa per absolutionem
esse materiam sufficientem sacramenti poenitentiae.
Can. 902 expresse ait: « Peccata post baptismum commissa, sive
mortalia directe potestate clavium iam remissa, sive venialia, sunt ma­
teria sufficiens... » (12).
Iste canon doctrinalis est. Ratio autem huius doctrinae manifesta.
Sicuti pater, qui filio delinquenti veniam delicti iam concessit, eam,
si filium iterum exquirat, vere et proprie denuo largitur, ita Deus pec­
catori in confessione veniam iterum exposcenti eam vere et proprie
denuo concedit. At concessio veniae, ex divina institutione, nonnisi per
gratiae infusionem fit. Quod etiam in hoc casu plane verificatur.
Verum quidem est, nulla esse peccata absolvenda; inde tamen
minime sequitur verba absolutionis non esse vera. Nam ipsa non signi­
ficant tantum peccati remissionem, sed etiam gratiae infusionem, quae
de se et natura sua remittit peccata, atque ideo haec profecto remitteret,
si adessent; cum vero non adsint, habetur sola infusio gratiae (13).

1^1
imperfectionis hic

’I
■ 1

sir
m
BBE
jBh.
venit: 1° transgressio

Nomine
plane indelibcrata ali­
cuius praecepti; 2° actio vel omissio quae opponitur consilio, non autem praecepto (14).
Alii tamen aliter sumunt et explicant imperfectiones (15).
Ex data notione manifesto colligitur imperfectiones per se non esse pec­
cata, nec proinde constituere materiam sufficientem absolutionis sacramentalis. Dicimus per se, quia per accidens aliquod peccatum haberi potest, imo
non raro adest, quoties nempe consilia seu perfectiora negligantur ex affectu
inordinato (1G).
Poenitentes pii optimo consilio accusare solent etiam imperfectiones, quia
(11) Cfr. Lugo, dlsp. 10, n. 103; Diana, P. 3, tract. 4, resol. 52; Suarez, disp. 18,"sect. 1.
η. 2 ss.
(12) Cfr. c. 1, de privilegiis, V, 7. in Extravag. comm.; Cone. Trid., Sees. XLV, de poenil.,
c. 5, can. 7; Leo X. Const. « Exsurge Domine », 15 inn. 1520, error 8, Martini Lutheri damn.;
Uened. XIV, Epist.-encycl. « Apostolica Conslilulio », 26 iun. 1749, § 16 hs.; Pius VI, Const.
« Auctorem fidei », 28 aug. 1794, prop. 39, Synodi Pistorien. damn.
(13) Cfr. Lugo. dlsp. 13, sect. 4, n. 73; Suarez, disp. 18, sect. 4, n. 3ss.; S. Alph., VI,
n. 427, dubit. 2 ; Laymann, lib. V, tract, 6, cap. 3, n. 5; Salmant., tract. 6, cap. 4, n. 22.
(14) Cfr. S. Alph., II, n. 78; Lehmkuhl, I, n. 662 s.
(15) Cfr. Ilugueny, Imperfection et péché véniel, in Ilcv. clergé fr., t. 53, p. 011 ss.; Vermeersch, Theol. mor., I, n. 423.
(16) Cfr. Lugo, disp. 16, sect. 6, n. 103; Lehmkuhl, I, nn. 109, 662 ,663.

ex earum cognitione confetwariua meline potest illos in via perfectionis diri­
gere, et etiam quia, ut diximus, cum aliquo peccato veniali solet interdum
coniuugi imperfectio (17).
«I
36. Utrum peccata commissa in ipsa susceptione baptismi
sint ma­
teria sacramenti poenitentiae, an non. — 1. Controversia est inter DD.,
utrum peccata admissa, cum suscipitur baptismus, v. g. indigna re­
ceptio, deficiente debita dispositione (quae est fictio), actus odii, lu­
xuriae etc., qui susceptionem comitentur, item remittantur vi baptismi
reviviscentis, remota fictione, an deinceps per sacramentum poeni­
tentiae; atque proinde utrum sint materia huius sacramenti necne.
i Plerique DI), affirmant huiusmodi peccata constituere materiam
necessariam sacramenti, quia « licet sint tempore simul cum baptismo,
natura tamen sunt ipso posteriora » (18).
Sed haec ratio, ut recte animadvertit Æ. Lujorius (19), « videtur
non convincere ».
2 Alii dicunt haec peccata remitti, sublato obice et accedente attri­
tione, vi praecedentis baptismi, atque ideo materiam necessariam sacra­
menti poenitentiae non esse (20). Ita videtur sentire ipse *9. Thomas (21).
3 Alii censent constituere materiam dubiam, ita ut non debeant in
confessione necessario declarari nec possint ipsa sola absolute per abso­
lutionem remitti (22).
2. Haec tenenda videntur :
1° Considerari potest sive peccatum fictionis seu indigna su­
sceptio baptismi sive aliud quodcunque peccatum, v. g. dubii in fide,
commissum in ipsa baptismi susceptione, quod peccatum non impedit
valorem sacramenti, sed tantum eius effectum (23).
2° Peccatum committi potest vel immediate ante baptismum,
vel immediate post, vel in ipso actu baptismi.
3° Si peccatum patratur ante baptismum, certe remittitur vi
huius sacramenti, cum, posita debita attritione, baptismus omnem
reatum culpae et poenae deleat (24).
Si peccatum committitur post baptismum, sive mediate sive im-

(17) Cfr. Lchmkulil, II, n. 360; Génlcot-Salsmans, II, n. 261.
(18) Suarez, De bapt., dlsp. 28, sect. 5; Holzmann, De sacram. Poenit.. n. 454 ; Salmant.,
tract. G, cap. 4. n. 15; S. Bonav., in IV, D. 4, p. 1, a. 2, q. 3, ad 4, etc.
(19) Lib. VI, η. 427, dubit. 1·.
(20) D’Annibale, III, n. 164; Lugo, dlsp. 16, n. 2.
(21) Qui ait: «Fictio non removetur per baptismum, sed per poenitentiam subsequentenj,
qua remota, baptismus aufert culpam et reatum omnium peccatorum praecedentium bapti­
smum. et etiam simul exsistentium cum baptismo» (IU. q. 69, art. 10, ad 2).
(22) S. Alph., Z. c.; Noldln, III, n. 226; Génicot-Salsmans, II, n. 258.
(23) Cfr. Cappello, De Sacramentis, I, n. 154 ss.
(24) Cfr. Cappello, I, n. 127 s.
3 — Cappello, De Sacramentis, II.

mediate, est certe materia sacramenti poenitentiae et remittitur vi
absolutionis.
Si culpa patratur in ipso actu baptismi, ita distinguendum: vel mala
voluntas perseverat aliquatenus etiam post baptismum, vel non, seu
terminatur in ipso instanti baptismi.
In priore casu peccatum est materia sacramenti poenitentiae, in
altero est materia dubia, secundum probabilem sententiam; atque
proinde stricta obligatio illud confitendi non exsistit.
•1° Quaestio plerumque mere speculativa est. Practice enim
omnia illa peccata, si forte excipias ipsam sacrilegam baptismi susce­
ptionem, erunt in confessione accusanda, quia moraliter certum erit
pravam voluntatem aliquatenus perdurasse post baptismum (25).

37. Utrum adultus qui, stante dubio prioris baptismi, conditionate
rebaptizatur, debeat confiteri peccata mortalia inter duo baptismata com­
missa. — 1. Certe non tenetur confiteri peccata iam antea accusata,
uti accidere potest v. g. in casu quo catholicus vel schismaticus ad cau­
telam baptizatur; nam si antea valide baptizatus fuit, peccata vi abso­
lutionis sacramentalis iam deleta sunt, sin autem invalide, delentur
baptismo conditionato.
2. Si nunquam illa peccata antea confessus fuerit, ut contingere
potest protestant! qui in sinum Ecclesiae recipitur, magna est DD.
controversia utrum adsit necne obligatio ea peccata accusandi.
Plures affirmant, quia duo decreta S. Officii (14 iunii 1715, 17 dec. 1868)
expresse iubent integram confessionem esse faciendam. Quin imo quidam
censent (26) decisiones S. Officii habendas esse tanquam iuris divini decla­
rationes, quia nulla lege ecclesiastica praescribi potest pro materia necessaria
confessionis ea quae ex iure divino necessaria revera non sit. Cfr. vol. 1, n. 153 ss.
Multi recentiores censent tanquam probabilem defendi posse sententiam
plurimorum veterum (27), (pii negant hanc obligationem, quotiescumque prior
baptismus probabiliter invalidus fuit (28).
Ratio, quia in tali hypothesi incerta est obligatio confitendi peccata pro­
babiliter remissa per baptismum conditionatum modo susceptum.

3. Haec altera sententia negans improbabilis non videtur.
Quod attinet vero ad decreta S. Officii, haec sunt notanda.
1° Primum decretum (14 iun. 1715) latum fuit de baptismo alicuius
(25) Hall.-Palm., V. n. 18; Génicot-Salsmans, II, n. 258; Noldin, III, n. 226; Vermeersch, III, n. 441.
(26) Lehmkuhl, II, n. 425.
(27) Cfr. Lacroix, lib. VI, part. 1, η. 323.
(28) D’Annibale, III, η. 301, not. 3; Ball.-Palm., V, n. 22; Bucceroni, III, n. 672; GÔnleot-Salsmans, II, n. 259.

determinati viri C. W ipperman/n, et in iie circumstantiis quae magna ex parte
nos latent.
2° Alterum responsum datum est de neo-ennversis in Anglia. larnvero
Episcopi Angliae peculiares circumstantias exposuerunt, quae confessionem
magis necessariam tunc reddebant, nimirum multos e clero anglicane diligen­
ter advigilare baptismo valide conferendo, ac proinde magnum esse nume­
rum eorum de quorum baptismi infantilis valore vix liceret dubitare.
Quae exposita potuerunt profecto movere S. Officium ad illam disposi­
tionem specialem statuendam, ubi propter maximam probabilitatem valoris
baptismi infantilis, tenuis tantum est probabilitas remissionis peccatorum
per baptismum conditionatum.
Neque eiusmodi dispositio excedit efficaciam legis ecclesiasticae: nam,
in data explicatione, supponitur deesse solida probabilita- quod peccata
per baptismum conditionatum remittantur, vel, si quando haec proba­
bilitas adsit, non apparet quare Ecclesia nequeat decreto disciplinari urgere
sententiam tutiorem, iuxta quam confitendum manet peccatum certe com­
missum, probabiliter deletum, quando in aliqua regione communiter parum
probabile est valere baptismum qui sub conditione reiteratur, et timendum
est ne, si sacerdotibus singulis detur facultas discernendi quando confessio
sit necessaria, eadem saepe omittatur, cum prorsus necessaria est (29).
3° Anno 1899 vulgata fuit epistola Card. Praef. S. C. de Prop. Fide diei
12 iul. 1869, quae declarat vim decreti S. Officii 17 dec. 1868 esse universa­
lem neque doceri posse sententiam contrariam. Haec epistola per diuturnum
tempus latuit, et nunquam fuit authentice promulgata; ideoque decisivum
argumentum ex ea in favorem prioris sententiae deduci nequit (30).
Praeterea tantum pro locis subiectis S. C. de P. F. vim aliquam legislativam seu declarativam habere potest.
4° Em. Card. Seer. S. Officii anno 1897 declaravit sententiam negati­
vam tuto retineri posse (31).
~~

Practice haec opportune tenenda :
1 ° I bi S. Sedes vel Episcopi iubent confessionem. haec regulariter

38. 4.

imponenda est neo-con versis: .attamen, cum haec lex probabiliter sit
mere ecclesiastica, quoties vere probabile est priorem baptismum fuisse
invalidum, urgenda est cum ea moderatione quae propria est legum
positivarum; tunc confessio facienda est ante baptismum, absolutio
conditionata danda postea.

2° In ceteris regionibus ubi non praecipitur, confessio valde con­
sulenda est, quo certior sit peccatorum ante remissorum remissio, at
sine stricto praecepto; excipitur casus in quo non vere probabile est
priorem baptismum fuisse invalidum, atque proinde non est solide

(29) Génioot-Salsmans, II, n. 259; Noldin, III, n. 225.
(30) Etiam in 2 cd. Collect. S. C. de Prop. Fide non inseritur nisi ad modum notae.
(31) Cfr. Buccoronl, III, n. 672; Gônicot-Salsmans. II. η. 259; Ojettl. η. 3164 ss.

probabilis remissio peccatorum per baptismum alterum sub conditione
collatum (32).

A* ft '

39. Quaestio historico-theologica de extensione potestatis clavium
ac de remissione quorundam peccatorum. — 1. Quidam catholici, prae­
sertim saeculi xvn, v. g. Ludovicus Morinus, Thomassinus, Natalis
Alexander (33), quaestionem movent — post scriptores acatholicos —
de amplitudine potestatis clavium a Christo concessae Ecclesiae atque
de eius usu prioribus saeculis religionis Christianae.
2. Si sermo sit de Ecclesia in genere vel de Ecclesia Romana in
specie, res dubia non est inde saltem a saeculo iv. Nam can. tredicesiinus
Nicaenus statuit reconciliationem in articulo mortis omnibus rite dispo­
sitis esse concedendam (34).
Idem testatur vel supponit «S. Innocentius Z (a. 405) in sua Epist.
ad Exuperium Tolosanum; item S. Coelesti nus ad Episc. Viennen. et
Narbon. (35).
Quaestio proinde non ponitur nisi de aetate anteriori, et quidem
de tribus in specie peccatis, moechiae seu fornicationis, apostasiae et
homicidii, quae « capitalia » vocari solent. Nam moechis inde ab edicto,
quod dicitur, Callisti (an. 217-222); apostatis a tempore S. Cypriani
seu S. Cornelii papae (an. 251); homicidis eadem fere aetate, «pacem»
seu reconciliationem semel saltem concessam esse ab Ecclesia in genere,
ab Ecclesia Romana in specie, omnes concedunt (36).
3. Controversia est, utrum, etiam antea, Ecclesia poenitentia functis
dimitteret necne tria praedicta peccata.
Acatholici, protestantes praesertim et iansenistae, dicunt Ecclesiam diu
putasse non sibi licere haec peccata condonare, quippe quae excederent suam
potestatem, ideoque de facto ea non dimisisse, ita ut a S. Callisto primum,
a 33. Cypriano et Cornelio postea, innovatio tum doctrinalis tum disciplinaris
admissa fuerit. Unde acatholici et fact uni et ius negant.
Catholici omnes affirmant Ecclesiam universalem nunquam sibi
denegasse ius remittendi illa peccata : infallibilities enim excludit eiusmodi etiam temporaneam denegationem dogmatis postea definiendi.
Utrum autem de facto Ecclesia semper dimiserit, alii aliter respon­
dent.
(32) Cfr. Génicot-Salsmans, II, n. 259; Bucccroni, n. 672.
(33) Ipse Petavlus huic opinioni adstipulatus est (De vetere in Ecclesia poenitentiae
ratione diatriba, J 2; in append, ad opera S. Epiphani!, Migne, XLII, 1021). At postea sen­
tentiam mutavit vel saltem valde temperavit (Diatriba de poenitentia et reconciliatione veteris
Ecclesiae moribus recepta, cap. 4; Theol. dogm. Vivès, VIII, p. 151),
(34) Denzing., n. 57.
(35) Denzlng., nn. 95, 111.
(36) Cfr. Galtier, n. 210 ss.; De San, n. 196 ss.

Nonnulli censent Ecclesiam «diu de tribus illis peccatis suam de­
negasse pacem », ita ut admittenda sit innovatio disciplinaris, quamvis
non doctrinalis, cum Ecclesia rigorismo illi prius induisent, non quia
putaverit se non posse absolvere, sed quia opportunum non indicaverit
illa peccata absolvere.
Alii negant tum realitatem tum possibilitatem huiusmodi mutationis
disciplinaris, ita ut tam a posteriori quam a priori sibi demonstrare
videantur Ecclesiam universalem « pacem » seu reconciliationem revera
nulli unquam peccato denegasse (37).
4. Ecclesia iam ab initio veniam quibuslibet poenitentibus rite
dispositis concessit, nullo excepto peccato, ita ut, quoad tria illa de­
licta — fornicationis, apostasiae et homicidii — hoc facto excludatur
tum defectus qui supponitur potestatis clavium, tum innovatio doctri­
nalis simul ac disciplinaris, quam acatholici ex hoc capite Ecclesiae
obtrudere nituntur. Atque eo ipso excluditur etiam opinio illorum
catholicorum, qui consuerunt Ecclesiam revera, etsi non ex defectu
potestatis sed ex mero opportunitatis motivo, denegasse veniam illis
peccatis usque ad initium saeculi in.
Agitur, ut supra monuimus, de Ecclesia in genere, atque in specie
de Ecclesia Romana, « ad quam necesse est omnem convenire Eccle­
siam » (38).

40. 1. Norma in hac re accurate praemittenda et spectanda ista
est: Quaestiones quae necessario connectuntur cum principiis dogma­
ticis, non sunt persolvendae tantum a posteriori, i. e. attentis docu­
mentis historicis actu repertis. Haec, sane, interdum non existant aut
ignorantur; inde minime concludendum, aliquod factum cum principiis
theologicis necessario connexum nunquam exstitisse. Huiusmodi con­
clusio foret illogica.
Unum dumtaxat deduci potest, nimirum documenta historica non
reperiri circa factum de quo agitur. At latissima profecto est distantia
inter negationem ipsius facti et negationem seu non repertam existentiam
documentorum. Quot facta, quot veritates dogmaticae, admitti debent,
licet de iisdem documenta desiderentur historica !
2. Quod Ecclesia nulli delicto veniam denegaverit, probatur:
1° Ex doctrina et praxi Apostolorum, qui peccatoribus universis
(37) Cfr. Galtier, n. 211; Do San, n. 19 7 88.
(38) Alicubi veniam fuisse aliquando denegatam non diffitemur. Constat enim in non­
nullis ecclesiis fuisse dootores aut Episcopos rigorismo indulgentes. Exemplo sint doctores
quos denuntiat Hermas (JMnd. IV. 3, 1), Episcopi africani quos S. Cyprianus commemorat
« dandam pacem moechis non putasse et in totum poenitentiae locum contra adulteria clau­
sisse » (Epist. LV, 21), ac demum canores illiberitani, initio saeculi IV.

poenitentiam enixe inculcarunt, ut singuli possent hoc modo veniam
suorum delictorum, nullo excepto, obtinere, atque ita sancti iterum
fieri (39).
2° Ex doctrina et praxi Ecclesiae saeculi II.
a) S. Clemens Romanus, scribens ad Corinthios, principium catholicae
doctrinae enuntiat expressis verbis, scii. « Deum in omni generatione poeni­
tentiae locum dedisse eis omnibus qui velint ad se converti », ita ut « omni­
potenti voluntate sua confortaverit omnes dilectos suos qui voluerint poeni­
tentiam agere»; postea vero rebellionis duces hortatur ut, culpa sua agnita,
nec indurato corde, se subiiciant presbyteris ut correctionem suscipiant ad poe­
nitentiam (40).
b) S. Ignatius, in epist. ad Philadelphienses, asserit Deum dimittere
peccata eis omnibus qui « poenitentia ducti redierint ad unitatem Ecclesiae »,
seu «se converterint ad unionem cum Deo et communionem cum Episcopo » (41).
c) Idem -liquet ex testimoniis S. Polycarpi (VI, 1 s.), S. lustini (42),
S. Irenaei (43), praesertim Pastoris Hermae (44).

3° Ex Jacto ipso. Constat saeculo π gravissima delicta, in specie
haeresim et apostasiam, veniam obtinuisse, quia per poenitentiam
Ecclesiae restituti fuerunt delinquentes.
a) S. Dionysius Corinthi, saeculo n, episcopus, refertur apud Eusebium (45) ad Ecclesiam Amastris in Ponto scripsisse epistolam ubi « multa
de nuptiis et castitate praecipit et eos qui ex quocunque lapsu sive delicto,
sive etiam ab haeretico errore, convertantur, suscipi iubet ». Unde nullum pec­
catum excluditur.
b) S. Polycarpus Romae, sub Aniceto (an. 157-168), multos haere­
ticos in Ecclesiam recepisse dicitur (46).
c) Reddita est «communio» Natalio cuidam olim «confessori», (pii
postea, non solum ad haeresim Theodoti delapsus erat, sed etiam in ea, ac­
cepto salario, consenserat constitui episcopus.
Is enim, narrante Anonymo eius aetatis apud Eusebium (47), a Deo in
(39) Aci. vm, 22e.; S. Paul., I Cor. v, les.; II Cor. i, 23 es.; vi, 11, vn, 13; Gal. v,
16 es.; I TAeas. iv, 3 88.; II These. in, 11 s.; Eph. v, 3 88.; I Tim. v, 1 ss.; II Tim. n. 25 8.;
x. lacob v, 19 s.
(40) VII, 5; VIII, 5; LI, 1 ss.; LVII, 1.
(41) III, 2; VIII, 1.
(42) Dial. 47; Migne, VI, 577.
(43) Hacr. I, 10, 1; Mlgne, VII, 552.
(44) Mand. IV, 1, 4 ss.; Vis. III, 3 88.; Sim. VIII, 7, 5; IX, 3 ss., etc.
Hermas Romanus, cuius tanta fuit in Ecclesia auctoritas ut opus eius ad modum Scri­
pturae fere legeretur, ostendit medio saeculo n praxim viguisse concedendi veniam omnibus
delictis.
Eius testimonium nonnullis difficultatibus locum praebet quae tamen facile diluuntur,
si verba in textu et contextu attente considerentur. Cfr. G altier, n. 226, qui valde accurate
disserit.
(45) Hist. ccd. IV. 23, 6; Mlgne, XX, 386.
(46) S. Iren., Haer. III, 3; Migne, VII. 851.
(17) Hiet. cccl. V, 28, 11 s.

somniis admonitus et timore perculsus, tandem conversus est. Proptcrea
« saccum indutus et cinere conspersus, Zephyrino Episcopo (tunc Romano)
se proiecit ad pedes, et vestigiis non solum cleri sed etiam laicorum advolu­
tus, lacrimis, precibus, ostensis plagis olim in confessione susceptis, effecit
ut ad “ communionem ” reciperetur » (48).
d) His accedunt facta Cerdonis (49) et Marcionis (50).

4° Ex confutatione argumentorum, quae a patronis adversae sen­
tentiae afferuntur.
a) Primum argumentum sumitur ex testimoniis Tertulliani et Hip­
polyti, qui dicunt Callistum primum viam indulgentiae iniisse, quia per « edi­
ctum », ut vocari solet, significavit se « et moechiae et fornicationis delicta poe­
nitentia functis dimittere », et quia « primus ea quae ad voluptates faciunt
hominibus concedere ausus sit, dicens omnibus a se peccata dimitti » (51).
Isti duo testes deprehenduntur tanta invidia moveri ut fidem vix mereantur
ullam, et contradictoria inter se asserant. Tertullianus enim, montanista factus,
suis argumentis lacessit quasi illogice solis moechis veniam Episcopus Romanus
faciat, eundem Hippolytus aperte dicit « dimisisse peccata omnibus ».
Ceterum omnes norunt Tertullianum detorquere in pravum sensum ea
quae pertinent ad psychicos (52).
Nec minori suspicioni obnoxius est Hippolytus, qui, cum contendat se
esse verum verae Ecclesiae episcopum, nec Callistum habeat nisi ut < scholae
magistrum », odium illi movere omni modo nititur, ac eius sectae mores aut
disciplinam affingit de quibus nullum aliud est indicium (53).
b) Secundum argumentum sumitur ex testimonio 5. Cypriani, qui in
epist. 52 ad Antonianum data dicit quosdam olim Episcopos in Africa a recon­
ciliatione cum Ecclesia adulteros exclusisse, utpote qui « in totum poenitentiae
locum contra adulteria clauserunt ».
Id facit contra adversarios. Nam inde liquet praxim, de qua loquitur Cy­
prianus, obtinuisse quidem aliquandiu in quibusdam ecclesiis particularibus
Africae, non tamen in ecclesiis Africae celebrioribus, puta in ecclesia carthaginonsi, et multo minus in Ecclesia Romana.
c) Tertium argumentum desumitur ex eo quod, illo tempore quo sae­
viebat persecutio decima, Cyprianus, approbante clero romano, iis tantum lapsis
qui libellos a martyribus impetrassent, concessit ut a suis delictis in hora mortis
absolverentur.
Multipliciter responderi potest. Imprimis clerus romanus tum in priore
(48) Migne, XX, 513,
(49) Cfr. S. Iren., Haer. Ill, 4. 3; Migne. VII, 857.
(50) Cfr. Tertull., Dc praescripta XXX.
(51) Recentiores tam catholici quam protestantes lure censent Episcopum illum Ro·
manum, quem tanquam relaxatae veteris disciplinae reum in suo libro Dc pudicitia Tertullianus
carpit, non esse Zcphyrinum, sed eius successorem Callistum. Dc hae quaestione vide d’Alès,
L'édil dc Callisfc, p. 1 ss.
(52) jCfr. d’Alès, Zxi thtol. dc TcrtuUicn, p. 200 ss.
(53) In specio, de tcstdmonio^Tortulliani et Hippolyti cfr. d’Alès. op. cit., p. 215 ss.;
L'édit dc Caltiste, p. 204 ss.; Galtler, n. 236 ss.; De San, n. 219.

t

sua epistola ad clerum carthaginensem tum in posteriore epistola ad S. Cy­
prianum scripta, praecepit ut omnibus lapsis in hora mortis subveniretur, nullo
facto discrimine inter lapsos qui libellis martyrum muniti essent, et lapsos qui
eisdem non essent muniti.
Praeterea S. Cyprianus loquitur de ea tantum absolutione, quae posset
dari etiam a diacono, seu de absolutione reconciliatoria in foro externo. Porro
sine tali absolutione poterat dari absolutio sacramentalis, quam utique Cy­
prianus nulli lapso vere poenitenti denegare voluit (54).
d) Quartum argumentum sumitur ex decreto de lapsis lato a Cornelio
papa in Concilio Romano et a Cypriano in Concilio Carthaginensi.
Tantum abest ut hoc decreto recessum sit ab antiqua disciplinae seve­
ritate, uti gratis supponunt adversarii, quin, e contra, severior disciplina circa
lapsos eodem statuta sit, nulli tamen vere poenitenti denegata « pace » seu
reconciliatione cum Ecclesia (55).
e) Quintum argumentum accipitur ex canonibus Concilii llliberitani.
Dato et non concesso quod argumentum hoc valeret, ad summum acci­
piendum foret pro quibusdam tantum particularibus ecclesiis Hispaniae.
Ili canones non denegant veniam seu absolutionem sacramentalem reis
trium delictorum « capitalium », sed tantum ius perfectae communionis seu
legitimam communionem, ut alibi explicabimus.
/) Sextum argumentum desumitur ex testimonio Origenis, qui dicitur
in libello de Oratione (n. 28) testari noviter inductam esse praxim absolvendi
quoscunque peccatores.
Origenes aperte docet omnia peccata posse ab Ecclesia remitti (56); ad­
dit solummodo peccata post baptismum commissa, in specie tria illa « capi­
talia », quamvis remissibilia, non posse tamen, ut iam in baptismo factum est,
condonari gratuito: pracrequiri omnino diuturnam eorum per poenitentiam
expiationem (57).

41. Utrum vero quaestio proposita, ex documentis traditionis eccle­
siasticae resoluta, etiam a priori solvi possit, controvertitur.
Plure* affirmant. Posito enim, aiunt, dogmate tum de amplitudine
potestatis clavium, tum de remissione peccatorum independenter ab
ea non obtinenda, excludi debet hypothesis quod Ecclesia olim dene­
gaverit absolutionem sacramentalem quibusdam peccatis.
Secus, inquiunt, pessumdaretur Ecclesiae infallibilitas; nam Ec­
clesia, huiusmodi sua praxi, significasset peccata a se non posse omnia
(51) Ita De San. n. 221. Alii aliter respondent, v. g. Galticr, n. 250. Cfr. d’Alès, La
thiol, de saint Cypricn, p. 280 ss.
(55) Cfr. d’Alta, op. cit., p. 285 ss.; Poschamnn, in Zeitschrift f(lr Katholischc Thc.oloyic.
XX Wll. 1913, p. 211 ss.
(56) V. g. in Lcri/. hom. IX, 8; in Land. hom. VI, 9; in ps. 37 hom. I, 5; in Ioan. xxvin,
7; Mlgne. X11.
XIV, 696
(57) Cfr. d’AJèe, L'édit de Callistc. p. 271 ss.; Poschmann, Die Sundcnvcrycbuny bci
Oriocncs, p. 10 ss.

dimitti, sed esse quae a Deo vel omnino non remitterentur vel remit­
terentur independenter a potestate clavium; eadem, propter motiva
opportunitatis relativae, denegasset fidelibus indigentibus medium ab­
solute necessarium.
Alii negant. Imprimis, aiunt, quia non constat utrum Ecclesia ab
initio iam ita explicite professa sit dogma, quod postea contra hae­
reticos definivit. Unde non apparet a priori cur Ecclesia, sicuti potuit
diu tolerare rebaptizantes, ita non potuerit praedictum rigorismum per­
mittere. Aliud sane est iubere positive praxim quae certo dogmati aperte
repugnet, aliud eandem, dogmate praesertim nondum explicite, non
prohibere.
Praeterea, addunt, non apparet cur Ecclesia, in tali hypothesi,
censenda esset defuisse muneri suo sanctificandi homines.
Verum quidem est, dicunt patroni huius opinionis, Ecclesiae esse ita pec­
catores ad Deum movere, ut non relinquat eos omni medio remittendi pec­
cata destitutos; item verum est medium remissionis, tum in se optimum et fa­
cillimum, tum ex voluntate Christi omnibus in re, ubi cognoscitur et fieri po­
test, adhibendum, esse sacramentum saltem cum attritione susceptum.
Attamen hoc remedium peccati, licet necessarium, non buiusmodi est
ut, eo deficiente aut bona fide ignorato, peccator maneat omni medio remis­
sionis destitutus: saluti peccatoris, etiam hodie, sufficienter consulitur per
contritionem. Quod a fortiori admitti potuit ea aetate, cum doctrina de causalitate absolutionis propria adeo erat obscuritatibus involuta.
In hac hypothesi, ubi Ecclesia permisisset quosdam peccatores manere
sine sua absolutione, eos tamen movisset omnino ad poenitentiam, et quidem
adeo plenam et diuturnam, ut inverosimile sit eos non perventuros fuisse ad
contritionem perfectam. Proinde quandiu tolerasset eis suam pacem denegari,
non solum non tolerasset eo ipso cos manere destitutos omni remedio peccati
aut carere invitos eo medio remissionis quod ipsa explicite docuisset absolute
necessarium, sed, e contra, quibus ipsa directe non concessisset veniam pecca­
torum, illam eis procurasset ab ipso Deo concedi (58).

Prima sententia communior est et, re mature perpensa, proba­
bilior nobis videtur.
Utrum moribundis absolutio aliquando denegata fuerit, vide
n. 48 ss.
(58) Ita v. K. Galtler, n. 211. qui hanc doctrinam proponit, laudandus equidem, «salvo
meliori et Ecclesiae iudicfo

Articulus II.

De generica peccatorum accusatione.
42. Status quaestionis. — 1. Disputatur an materia validae abso­
lutionis sit genetica peccatorum accusatio.
Nonnulli dicunt esse validam tantum in casu necessitatis; alii censent
esse validam semper; quidam veteres tenent esse invalidam quolibet in
casu; alii distinguunt inter casum et casum.
2. Multiplici ratione confessio peccatorum potest esse gcnerica:
1° si poenitens dicat solum se peccasse, quin determinet, utrum
graviter an leviter peccaverit, ex. gr. si dicat tantummodo; me accuso
de peccatis meis;
2° si poenitens signum dumtaxat doloris manifestet, v. g. pectus
percutiendo, sine ulla peccatorum accusatione;
3° si dicat tantum se graviter peccasse, at genus vel speciem pec­
cati, ex. gr. num sit contra castitatem vel iustitiam, non determinet;
4° si exprimat solum genus vel speciem subalternam peccato­
rum, non autem speciem infimam, v. g. si dicat: accuso me de peccatis
contra castitatem, iustitiam, religionem;
5° si poenitens etiam infimam aliquam malitiam manifestet, at
non ipsum actum peccaminosum neque omnes circumstantias specificas
neque numerum (1).
3. De primo et altero modo quaestio praesertim instituitur, utrum
gcnerica peccatorum confessio sit materia sufficiens validae absolutionis.
Dicimus praesertim, quia si est materia sufficiens in illis casibus, a for­
tiori talis erit in aliis.
43. Doctrina tenenda. — 1. Confessio gcnerica peccatorum mor­
talium certe non sufficit ad validam absolutionem extra casum necessitatis.
Sane ex praecepto Christi D. peccata lethalia, nisi excuset legitima
causa, sunt accusanda distincte ac deter minate tum quoad speciem tum
quoad numerum, ita ut indicium, circa quod vertitur sententia iudicialis, sit completum seu perfectum (2).
Utrum vero in hoc casu invaliditas sit repetenda ex defectu materiae suf­
ficientis proprie dictae, an potius ex defectu dispositionis in poenitente qui
(1) Noldin, 111, n. 230; Génlcot-Salsmans, II. n. 2G2 ;Lchmkuhl, II. n. 361 88.
(2) Cfr. Lchmkuhl, II, n. 361; Bucccronl, III, n. 673.

non satisfacit praecepto Christi, controvertitur. Magnum, uti patet, est dis­
crimen inter unam et alteram hypothesim; nam si generica confessio esset ma­
teria insufficiens proprie dicta, bona fides sive ignorantia non excusaret; ali­
ter, si nonnisi ex defectu dispositionis foret repetenda invaliditas confessio­
nis (3).
Invaliditas, nostro indicio, repetenda esset in casu ex defectu disposi­
tionis. Hinc distinguendum inter casum necessitatis et casum extra necessitatem.

2. In casu necessitatis, si distincta atque determinata peccatorum
accusatio impossibilis sit, sufficit ad validitatem sacramenti poenitentiae
etiam generica tantum confessio. Nam in casu necessitatis ea sola requiritur et sufficit confessio, quae necessaria est ad egentiam sacramenti seu iudicialis sententiae. Porro indicium exigit quidem causae
cognitionem, at non semper et essentialiter postulat accuratam cogni­
tionem. In confessione generica habetur verum indicium, quamvis im­
perfectum, seu vera causae cognitio, licet minus accurata, quia sufficit
ad essentiam huius sacramenti.
Qua in re notandum est discrimen inter indicium.Junnaiium .et sacrameiitdle: illud principaliter instituitur ut congrua poena delicto puniatur, atque proinde perfectam causae cognitionem essentialiter exigit; hoc, e contra, insti- I
tuitur principaliter ut poenitens Deo reconcilietur et absolvatur, atque ideo *
accuratam et perfectam cognitionem causae essentialiter non requirit.

Quod in casu necessitatis sufficiat generica confessio, ex praxi et
doctrina Ecclesiae certum est. Nam Ecclesia non solum permittit ut
v. g. militibus proelium inituris, praemissa generica confessione, detur
absolutio, sed praecipit quoque ut moribundi qui generice tantum pos­
sunt confiteri, omnino absolvantur (4).
Ex declaratione jS. Pocnit. pluries data, v. g. die 6 febr. 1915. milites
ad proelium vocati, antequam ad sacram communionem admittantur.
« possunt absolvi generali formula, seu communi absolutione, sine prae­
cedenti confessione, quando tantus est eorum numerus, ut singuli audiri
nequeant. Porro cappellani militum, data opportunitate, milites docere
debent absolutionem sic impertiendam non esse profuturam, nisi rite
dispositi fuerint, ipsisque obligationem manere integram confessionem
suo tempore peragendi, si periculum evaserint » (5).
3. Confessio generica etiani extra casum necessitatis sufficit a<l
valorem sacrament i poenitentiae, jj agitur de peccat hi quae malfiriail)
liberam (n. 31) constituunt. Ratio est, quia ad essentiam sacramenti
(3) Cfr. Cappello, De Sacra mentis, I, n. 126.
(I) Cfr. Rituale Rom.. tit. 3, rap. 1. n. 25; Lacroix, lib. VI, part. 2. η. 620; Lugo. disp. 17,
η. 8; S. Alph.. VI. n. Imi >
(5) Acta A post. Sedis. VII, p. 72.

sufficit profecto accusatio generica (n. 43, 2); id autem quod in ne­
cessitate sufficit ad valorem sacramenti, etiam extra necessitatem, cum
essentia sacramenti una atque immutabilis sit, debet sufficere, nisi
adsit praeceptum positivum accusandi peccata secundum speciem et
numerum: hoc praeceptum autem, eo ipso quod materia est libera, non
exsistit; ergo (6).
Diximus: si agitur de peccatis quae materiam liberam constituunt,
quia mortalia, quae necessariam constituunt materiam, sunt accusanda,
nisi excuset necessitas, secundum numerum et speciem.
4. Praecipui casus necessitatis, in quibus valida est absolutio ge­
nerica, sunt hi:
1° si moribundus loquela destitutus signis tantum manifestet
aliquo modo confessionem et desiderium absolutionis;
2° si milites urgente proelio vel navigantes imminente naufra­
gio nequeant confiteri ob defectum temporis et signum doloris tantum
exprimant;
3° si absolutionem petunt surdo-muti, aut muti;
4° si poenitens ita sit rudis vel labilis memoriae ob aetatem vel
morbum, ut nullum peccatum in particulari accusare valeat, atque ad
interrogationes a confessario factas nihil respondeat, nisi se esse pec­
catorem ut alii homines (7).

44. An licita sit accusatio generica materiae liberae extra casum
necessitatis. — 1. Dicimus extra casum necessitatis, quia urgente neces­
sitate profecto et valida et licita est.
2. Plures dicunt confessionem genericam peccatorum venialium
(et mortalium iam directe vi absolutionis remissorum) licitam esse extra
casum necessitatis (8).
Ratio est, aiunt, quia illiceitas, stante certa sacramenti validitate,
aliunde oriri non potest, quam ex positivo praecepto divino; atqui hoc
praeceptum non adest; ergo, si desunt peccata gravia necessario accu­
sanda in confessione, nulla est obligatio cetera peccata accusandi in
determinato numero ac definita specie (9).
Alii docent huiusmodi confessionem esse illicitam, ob istas prae­
sertim rationes (10):
(6) Cfr. Lugo, disp. 17, n. 15; Suarez, disp. 23, sect. I, η. 10; Génicot-Salsmans, II,
η. 262; Bucceronl, HI. η. 673; Noldin, III, η. 230.
(7) Suarez, disp. 23, sect. 1, η. 2 es.; Lacroix, lib. VI, part. 2, n. 622.
(8) Dicaetillo, De sacram, poenit., disp. 9, n. 760; Ballerini ad Gury, II, n. 421; Buccoronl. III, n. 673; Génlcot-Salsmans, II, n. 262.
(9) Bucceronl, l. c.
(10) Suarez, disp. 23, sect. 2, n. 1; Lacroix, lib. VI, part. 2, n. 622; Lehmkuhl, II,
n. 363; Noldin, III, n. 231.

1° lam a primis Ecclesiae saeculis viget ex universali consue­
tudine specifica etiam venialium peccatorum accusatio; consuetudo
vim legis obtinet; ergo.
2° Sacramentum poenitentiae institutum est a Christo ad modum
indicii, quod per se et ordinarie versari debet circa materiam saltem
in specie determinatam.
3° Si admittatur generica tantum peccatorum venialium con­
fessio, plura eaque gravia sequuntur incommoda, quatenus v. g. poe­
nitentes carent monitis et consiliis opportunis confessarii, vel quatenus
sacramentum exponitur periculo nullitatis, cum quidam poenitentes
imperfectiones a peccatis non distinguentes, facile solas imperfectiones
atque idcirco materiam dubiam clavibus subiiciunt; vel, demum, qua­
tenus nonnulli poenitentes non satisfaciunt praecepto annuae confes­
sionis, cum mortalia pro venialibus habentes, illa in specie forte non
declarant (11).
3. Hisce rationibus non obstantibus, prior sententia certa videtur
eaque practice tuta dicenda.
Ceterum etiam patroni oppositae sententiae docent, in accusa­
tione materiae liberae, satis esse, ut indicetur malitia speciei superioris
in genere, vel virtus laesa, aut lex seu praeceptum, contra quod actum
sit; ideoque practice aliam opinionem vel ipsi implicite admittunt (12).

Articulus III.

De materia proxima sacramenti poenitentiae.
45. Status quaestionis. — 1. Quod, praeter absolutionem sacerdotis,
requirantur etiam actus poenitentis, nempe contritio, confessio et saJLisfaciw « saltem ad integritatem sacramenti et ad plenam atque per­
fectam peccatorum remissionem », est de fide divina et catholica (1).
2. Controversia in scholis catholicis agitata respicit modum, quo
tres actus poenitentis pertineant ad rationem sacramenti, et conferant
ad plenam et perfectam peccatorum remissionem.
Nam actus poenitentis considerandi sunt sub duplici respectu:
1° vel in se tantum, ut sunt simpliciter dispositio subiectiva poenitentis;
(11) Cfr. Layniann, lib. V, tract. 6, cap. 5, η. 15; Lacroix, L c., Lehmkuhl, II, n. 363.
(12) Lehinkuhl, II, n. 361.
(1) Cone. Trid., Sees. XIV, de poenitentia, cap. 3, cun. 4.

2° rei prout sunt a Christo instituti seu requisiti ad hoc ut una cum
actione confessarii interrogantis, indicantis et absolventis, integrent ens
sacramentale vi cuius peccatum remittitur.
Controversia non respicit actus poenitentis sub priori respectu,
scii, prout sunt dispositio mere subiectiva, quia omnes catholici tenent,
uti tenere debent, eos omnino requiri; sed controversia est de huiusmodi actibus1 ut sunt sensibiles, seu externe aliquatenus manifestati,
ita ut una, cum sacerdotis .actibus sacramentum integrent (2).
3. Igitur controversia ac dissensus DD. est circa titulum et, con­
sequenter, necessitatem actuum poenitentis ad exsistentiam sacramenti;
utrum tanquam materia ex qua, una cum forma, sacramentum intrinsece
constituant, an requirantur tantum ut mera conditio, sine qua non,
eius exsistentiae, an potius uti mera dispositio subiectiva essentialiter
requisita ut sacramentum effectum suum producere valeat (3).
Huc spectant omnia quae alibi (n. 22) dicta fuerunt.

46. Doctrina tenenda. — 1. Actus poenitentis sunt materia ex qua
constituitur sacramentum, seu materia proxima.
Sane :
1° Cone. Florent., postquam dixit « omnia sacramenta perfici
rebus tanquam materia, verbis tanquam forma», addit: «Poenitentiae
quasi materiam esse actus poenitentis, qui in tres distinguuntur
partes... » (4). lamvero, cum de aliis sacramentis « materiam » Concilium
intelligat ex qua, nihil habet quo suadeat se eam vocem alio sensu usur­
pare ubi agitur de Poenitentia.
Formula « quasi materiam » desumpta fuit ad verbum ex S. Thomae « De
^rticulis fidei et Ecclesiae sacramentis ». Atqui A ngelicus eam formulam certe
intelligit de materia ex qua (5); eamque «quasi materiam» vocat, quia non
est, ut in aliis sacramentis, substantia materialis extrinsecus adhibita (6).

2° Item Cone. Trid. docet: «Suntjuzusi materia huius sacramenti
ipsius poenitentis actus, nempe contritio, confessio et satisfactio » (7).
Catechismus Romanus eandem formulam explicat secundum sensum
Angelici: «Neque hi actus ” quasi materia" a Sancta Synodo appel­
lantur, quia verae materiae rationem non habeant, sed quia eius generis
(2) Cfr. Peech, VII. n. 70 ss.; Galtier, 374 ss.; Sasso, II, th, XVI.
(3) Cfr. Lugo, disp. 12, sect. 2; Galtier, n. 375; Palmieri, th. XIV; De Augustinis, II,
th. XVIII.
(4) Denzing., n. 591.
(5) Summa theol., IU. q. 84, art. 1 in corp, et ad 1 et 2; art. 2; q. 90, art 1-3.
(6) Loc. cit., q. M. art. 1, ad 1 et ‘2.
Sess. XIV, de poenit., cap. 3.

materia non sint, quae extrinsecus adhibeatur, ut aqua in baptismo
et chrisma in confirmatione » (8).
3° Rituale Rom. haec habet: «Cum ad illud sacramentum (poe­
nitentiae) constituendum tria concurrant: materia, forma et minister,
illius quidem remota materia sunt peccata, proxima vero sunt actus
poenitentis, nempe contritio, confessio, satisfactio » (9).
Nulla difficultas videtur in verbis «ad integritatem», quibus utitur Con­
cilium Trid. Nam 1° id etiam quod pertinet ad essentiam, pertinet ad inte­
gritatem; 2° cum actus integrent ens sacramentale, ut docet Angelicus (10),
iure dicuntur pertinere ad integritatem; 3° unus ex his actibus, nempe satis­
factio, quando re ponitur, integrat dumtaxat sacramentum iam positum;
4° Patres Tridentini nolebant explicite damnare sententiam Scoti; iamvero,
si usi essent verbis « ad essentiam », illam directe et explicite damnassent (11).

2. Cur actus poenitentis dicuntur materia ex quai Ratio evidens
est. Actus dici debent aut materia circa quam, aut materia ex qua: alius
terminus non datur. Atqui non possunt dici nec sunt materia circa
quam, uti peccata (cfr. n. 28 ss.), nempe circa quam absolutio versatur;
ergo dici debent materia ex qua.
« Sicut, ait egregie N. Thomas (12), remissio culpae fit in baptismo
non solum virtute formae, sed etiam materiae, scilicet aquae, prin­
cipalius tamen virtute formae, ex qua et ipsa aqua virtutem recipit,
ita etiam remissio culpae est effectus poenitentiae principalius quidem
ex virtute clavium quas habent ministri,... secundario ex vi actuum
poenitentis... prout aliqualiter ordinantur ad claves Ecclesiae ».
Unde actus poenitentis participant rationem signi sacranientalis.
quatenus subsunt actui sacerdotis interrogantis seu audientis., iwlicantis et absolventis.
Quare isti actus, prout a poenitente simpliciter procedunt, sunt
tantummodo dispositio subiecti ad gratiam suscipiendam; prout infor­
mantur actione sacerdotis, ad esse sacramentale elevantur, seu fiunt
signum efficax gratiae, uti in baptismo aqua et ablutio (13).

47. Absolutio moribundorum. — 1. Cum quaestione de materia
sacramenti poenitentiae altera quaestio intime connectitur: utrum ab(8) De sacram, pocnit., n. 13.
(9) Tit. Ill, cap. 1, n. 1.
(10) Loc. cil., q. 90, art. 1-3.
(11) Cfr. Palmieri ad BaUerini, V, 5; Galtier, n. 379; Peech, n. 77.
(12) Lac. cil., q. 86, art. 6.
(13) Cfr. Lugo, disp. 12, sect. 2, n. 32; Suarez, disp. 8. sect. 3, n. 4 ss.
Obiectiones contra hanc doctrinam expositas et refutatas vide apud Peech (n. 80),
Galtier (n. 381).

solvi possint moribundi sensibus destituti, qui nullum signum confes­
sionis dederint.
Si moribundus desiderium confitendi expresserit, nulla est diffi­
cultas, quia huiusmodi expressio est quaedam confessio satis formalis,
quae attentis circumstantiis sufficit omnino.
At difficultas apparet, quando moribundus nullum desiderium sive
voluntatem confitendi expresserit. Nam si confessio sensibilis est de
essentia sacramenti, profecto haberi nequit sacramentum, ubi desit con­
fessio sensibilis; si vero confessio requiritur tantum ut conditio praevia,
sacramentum exsistere posse videtur sine sensibili confessione, dummodo
objective aliqua confessio adsit (14).
2. Plures theologi, praesertim veteres, docent absolutionem dari
non posse moribundo, qui voluntatem confitendi nullo modo mani­
festaverit (15).
S. Alphonsus (1. c.) ait: « Ratio (huius sententiae) brevis, sed valde
urgens est, quia tunc deest materia sacramenti, quae debet esse sen­
sibilis ».
Plerique tenent absolutionem dari posse, imo conferendam esse.
Unde S. Ligarius dicit: «Sententia communior affirmat posse et debere
absolvi » (1G).
Verum patroni huius sententiae, vocant eam probabilem tantum,
et non certam, atque proinde docent absolutionem dandam esse_sub
conditione,
3. Etiam in sententia Scotistarum, eorum nempe qui censent con­
tritionem et confessionem sensibilem requiri tanquam conditionem
validae absolutionis, habetur difficultas praedicta (n. 23, 1). Deest
contra in alia sententia, in illa scii, quae affirmat ad validam absolu­
tionem sufficere actus mere internos, contritionem nempe et propositum
quod implicite semper continetur in contritione.
Duo tantum heic animadvertisse iuvabit.
1° In casu extremae necessitatis omnia remedia, etiam tenuiter pro­
babilia, possunt et debent adhiberi.
2° Potest proinde ac debet adhiberi materia dubia ad sacramenta minis­
tranda saltem necessaria, si nequeat haberi materia certa (17); in casu ma­
teria dubia semper adesse videtur; ergo.
De hac quaestione alibi fuse loquemur (n. 502 ss.).
(14) Cfr. Galtier, n. 381; Noldin, 111, n. 233; Pesch, VII, n. 82.
(15) Cfr. Luro, disp. 17, sect. 3, n. 39; Suarez, disp. 23, sect. 1, η. 13; Vasquez, in III,
<|. 91, art. 2, dtsp. I, n. 1; Conlnck, disp. 5, n. 28; S. Alph., VI, n. 482, dub. 2.
(16) Loc. cil. et n. 483.
(17) Lacroix, lib. VI. part. 2, n. 1162; Sanchez, Decal, lib. I, cap. 9, n. 25; Cardenas,
Cris., part. 4, diss. 4, n. 48.

48. Quaestio historico-theologica de moribundis. — 1. Quaerunt
AA., utrum absolutio moribundis unquam denegata fuerit ab Ecclesia.
Quidam immerito asserunt reis canonicorum criminum (seu de­
lictorum, quae peculiari gravissima poena ab Ecclesia plectebantur),
I
etiam urgente exitu ex hac vita, denegatam fuisse priscae Ecclesiae
I
more absolutionem sacramentalem, si 1° post actam publice poeniI
tentiam, in eadem vel alia crimina canonica incidissent, vel si 2° in inI
firmitate dumtaxat actionem poenitentiae postulassent (18).
S
2. Certum est, inde saltem a ConcilioNicaeno (an.325), absolu!
tionem concessam fuisseomnibuspeccatoribuspoenitentiam
in articulo
I
mortis petentibus.
I
Id constat:
l
1° Ex can. 13 Concilii Nicaeni : « De his qui ad exitum veniunt,
9
etiam nunc lex antiqua regularisque servabitur, ita ut si quis egreditur
,]
e corpore, ultimo et necessario viatico minime privetur. Quod si despe­
ratus et consecutus communionem, iterum convaluerit, sit inter eos
i
qui communionem orationis tantummodo consequuntur (i. e. inter
I
consistentes). Generaliter autem omni cuilibet in exitu posito, et poIscenti Eucharistiae participem reddi. Episcopus cum probatione obla­
tionem tribuat » (19).
2° Ex responso S. Innocentii I papae ad Exuperium: «Quae­
situm est, quid de his observari oporteat qui post baptismum omni
,
tempore incontinentiae voluptatibus dediti, in extremo fine Antae suae
poenitentiam simul et reconciliationem communionis exposcunt. Tri!
buetur cum poenitentia extrema communio, ut homines huiusmodi
vel in extremis suis, permittente Salvatore nostro, a perpetuo exitio
i
vindicentur » (20).
3° Ex responsione data a S. Coelestino circa eandem inate]
riam (21).
L
4° Ex praxi saeculo IV et V late vigente non suscipiendi poe!
nitentiam nisi in articulo mortis, ut constat ex testimonio N. Ambrosii
dolentis aliquos « ad mortem sibi lavacri gratiam vel poenitentiam
reservare » (22).
9
3. Controversia igitur, proprie ac stricte loquendo, respicit disci­
plinam Ecclesiae ante Concilium Nicaenum.
,
I
I

I
I
I
I

(18) Potavius, De pocnit. ritu in vel. Eccl. 2; Morinus, lib. X, cap. 1; Sirmond, Hist.
pocnit. pubi., 1 8.
(19) Cavallcra, Thesaurus doctrinae catholicae, n. 1248; Dcnzing., n. 57.
(20) Dcnzing., n. 95.
(21) Dcnzing., n. Ill; Cavallcra, op. cit., n. 1251.
(22) Zn Luc. vm, n. 221; Aligne, XV, 1758; S. Leonis Magni, Epist. CVII1; Aligne,
LIV, 1011 etc.

1 — Cappello, De Sacramentis, II.

Non constat ex documentis traditionis ecclesiasticae quibusdam
moribundis absolutionem aliquando denegatam fuisse, ante dictum
Concilium.
Quod si res dubia sive obnoxia controversiae dicatur, hoc tamen
uti certum admitti debet, nempe absolutionem non ideo denegatam
fuisse quia putaretur non posse dari nisi post peractam poenitentiam
publicam, neque a fortiori ex defectu potestatis, sed quia moribundi
in casu praesumebantur indispositi (23).
4. Quod absolutio certis moribundis non fuerit aliquando denegata ab Ecclesia universali, liquet:
1° Ex can. 13 Concilii Nicaeni supra relato (cfr. n. 48, 2), qui
vocat antiquam legem, quam iubet servari de viatico dando deceden­
tibus (24), qui explicat sensum vocabuli viatici et diluit argumenta
adversariorum.
2° Ex epistola seu responsione S. Coelestini (n. 48, 2, 3<»), qui
tanto « horrore » non esset detestatus praxim, quae olim viguisset in
Ecclesia.
3° Ex Concilio Trid. (25) docente « in Ecclesia custoditum semper
fuisse ut nulla sit reaervatio in articulo mortis ».
4° Ex damnata doctrina Pistoriensium, « qua, postquam synodus
professa est se non posse non admirari illam adeo venerabilem disciplinam antiquitatis, quae (ut ait) ad poenitentiam non ita facile et forte
nunquam eum admittebat, qui post primum peccatum et primam recon­
ciliationem relapsus esset in culpam, subiungit, per timorem perpetuae
exclusionis a communione et pace, etiam in articulo mortis, magnum
frenum illis iniectum iri, qui parum considerant malum peccati et minus
illud timent ».
Haec doctrina damnata est a Pio VII ut «contraria can. 13 Concilii Nicaeni I, decretali Innocentii I ad Exuperium Tolos., tum et decretali Coelestini
I ad Episcopos Vienn. et Narbon. provinciae, redolens pravitatem, quam in
ea decretali sanctus Pontifex exhorret » (26).

49. 1. Patroni oppositae sententiae nituntur can. 22 Concilii Arelatensù I (an. 314), testimonio 8. Cypriani de Synodo Carthaginensi
in causa «lapsorum » (27), et praesertim testimonio θ. Innocentii I asse­
rentis viguisse, tempore persecutionum, praxim denegandi communionem iis peccatoribus, « qui, omni tempore incontinentiae volupta(23)
(24)
(25)
(26)
(27)

Cfr. Galtier, n. 299 ss.
Cfr. De San, n. 226.
Seas. XIV, de poenit., cap. 6.
Denzing., n. 1538.
Epist. LV, 23.

J

tibus dediti, in extremo fine vitae suae poenitentiam simul et recon­
ciliationem communionis exposcunt ».
Haec argumenta nec peremptoria nee sat valida sunt, si accurate
perpendantur.
Praecipuum tantum examinandum censemus, nempe testimonium
Innocentii I, quo praesertim nituntur patroni sententiae adversae. Iste
Pontifex dicit peccatoribus libidinosis, qui poenitentiam usque in finem
vitae differebant, concessam fuisse poenitentiam, negatam commu­
nionem.
Nomine autem communionis intelligit perfectam cum Ecclesia re­
conciliationem, ut manifesto patet ex verbis mox sequentibus. Nam
causam afferens huius antiqui Ecclesiae instituti: «Cum illis tempo­
ribus, inquit, crebrae persecutiones essent, ne communionis concessa
facilitas homines de reconciliatione securos non revocaret a lapsu, negata
merito communio est, concessa poenitentia, ne totum penitus negaretur;
et duriorem remissionem fecit temporis ratio ».
Porro nomine concessionis poenitentiae perspicuum est intelligi ab
Innocentio ritum aut includentem aut habentem sibi adnexam colla­
tionem sacramentalis absolutionis. Nam ait Innocentius tardis illis
poenitentibus concessam esse poenitentiam, ne totum penitus negaretur.
Iam vero si in concessione poenitentiae, de qua loquitur Pontifex, non
fuisset absolutio sacramentalis, quid demum beneficii collatum fuisset
in peccatores illos, qui in exitu vitae primum se convertissent ad pe­
tendam poenitentiam publicam, cum iam nec obire eam, nec ipsius
proinde subsidio ad veniam pervenire possent? Qua demum veritate
asseruisset Innocentius hisce poenitentibus non totum denegatum essel
Praeterea ait Innocentius concessionem illam poenitentiae, quae
sero poenitentibus antiquitus fieri solebat, fuisse remissionem duriorem.
Haec non erat remissio in foro externo; eiusmodi enim remissionem,
uti et communionis ius, tardis illis poenitentibus negatam esse ait
Pontifex ; per eam enim non imponebatur poenitentia, sed relaxabatur.
Idcirco illi remissioni, quae in foro externo fieri solita erat, Pontifex
opponit eam remissionem, de qua modo agitur, tanquam illa duriorem.
Haec igitur erat remissio in foro interno, nempe absolutio sacramentalis.
2. Proinde contra adversarios, qui relato testimonio Innocentii I nitun­
tur, haec brevissime sunt animadvertenda:
1° « Communio » non potest quidem intelligi seiuncta ab absolutione
sacramentali; at, praeter hanc, illa secumferebat quoque plenam reconcilia­
tionem cum Ecclesia. Unde ex eo quod « communio » coniuncta erat cum abso­
lutione, nullatenus sequitur poenitentiam, de qua loquitur Pontifex, haberi
sine absolutione.

2" Verum est formulam « dare poenitentiam » non inferre de so conces­
sionem absolutionis; at in articulo mortis, sou in textu Innocenta I, vocabu­
lum poenitentiae necessario significare debet aliquod beneficium peccatoribus
concessum, secus verba «ne totum penitus negaretur» sensum non haberent;
et quidem tale beneficium significaro debet illa formula, quod revera prosit
morituris. Atqui eiusmodi beneficium non est nisi absolutio sacra mentalis.
3° Distinguendum propterea inter absolutionem in foro interno et abso­
lutionem in foro externo. « Communio » importabat absolutionem in utroque
foro; «poenitentia», in casu, tantum in foro interno.
4° Verba « ut homines... a perpetuo exitio vindicentur » nullam faces­
sunt difficultatem, quia intelligi possunt de absolutione sacramentali atque
simul de plena reconciliatione cum Ecclesia, ne defuncti in perpetuum habe­
rentur, coram societate Christiana, tanquam seiuncti et separati, nisi « com­
munione » donati fuissent (28).

50. Conclusio. — Concludendum igitur: Ex dictis nullum docu­
mentum certum exsistit, e quo constet absolutionem sacramentalem
denegatam unquam fuisse ab Ecclesia iis « capitalium » peccatorum
reis, qui in hora tantum mortis remedium poenitentiae primum postu­
lassent (cfr. n. 40, 1).
Aliud sane est dicere absolute Ecclesiam denegasse absolutionem,
aliud affirmare nullum decisivum documentum exsistere. Hinc patet
minus accurata imo maxime periculosa locutio quorundam.
51. Quaestio historico-theologia de relapsis. — 1. Haec intime connectitur cum alia quaestione de moribundis (n. 48 s.).
Quaerunt DD. utrum relapsis, qui a publica poenitentia arcebantur,
absolutio quoque sacramentalis primis Ecclesiae saeculis denegaretur.
Quidam affirmant vel saltem dubitant.
Galtier (29) ita suam sententiam proponit: «Etsi non constat relapsis, ubi
a poenitentia publica arcebantur, praesto semper fuisse absolutionem priva­
tam, Ecclesia tamen eosdem nunquam de salute desperatos voluit, nec docuit
posse remissionem peccatorum obtinere independenter a clavibus ».

Alii negant, seu contendunt, ex testimoniis vetustissimis tradi­
tionis ecclesiasticae nullatenus constare absolutionem sacramentalem
lege ordinaria denegatam fuisse relapsis. Haec sententia communior et
longe verior est.
2. Notandum est imprimis relapsos, de quibus hic agitur, non esse
fideles in quaelibet peccata gravia relapsos, sed ii tantum qui, post
(28) Cfr. De San, n. 228; Galtier, n. 301 sa., qui, ni fallimur, nimium forte videtur tri­
buere valorem argumentis adversariorum.
(29) Op. cit., th. XVII, n. 305 as.

peractam semel poenitentiam publicam, ea peccata iterum commit­
tebant, quae de se, propter publicitatem et enormitatem, plecti de­
buissent eadem poenitentia publica.
Secunda sententia longe probabilior nobis videtur. Sane:
1° Omnia argumenta quae supra (n. 48, 2) allata fuerunt circa
absolutionem moribundorum, huc spectant saltem indirecte.
2° Non est confundenda absolutio sacramentelle cum poenitentia '
vel reconciliatione neque, accurate loquendo, cum absolutione privata,
quae poterat esse extra-sacramentalis.
i
3° Nullum documentum certum afferunt patroni alterius opi­
nionis, ex quo constet absolut ionem sacra men talem relapsis denega­
tam fuisse.
4° Sententia contraria nititur supposito aut omnino falso aut
saltem valde dubio; supponit nempe absolutionem sacramentalem non­
nisi post peractam publicam poenitentiam fuisse concessam.
De San, ut alios omittamus, ait: «Sententia asserens priscae Ecclesiae
instituto viguisse praedictum ordinem inter satisfactionem et absolutionem
sacramentalem omni solido fundamento destituitur »> (30) - (cfr. n. 216 ss.).

Adversarii dicunt: «Non datur ullum exemplum certum abso­
lutionis privatae, quae sit concessa relapsis proprie dictis » (31). Mirum
profecto ! Ipsi adversarii exhibere debent exemplum certum denegatae
absolutionis, quia, posita doctrina catholica de potestate Ecclesiae re­
mittendi omnia et singula post baptismum commissa peccata, atque
de eius usu, onus probandi denegationem absolutionis sacramentalis
ipsis incumbit.
5° Ecclesia semper docuit remissionem peccatorum obtineri non
posse independenter a potestate clavium simulque, ut patroni alterius
sententiae fatentur, nunquam voluit relapsos desperatos esse de sua
salute (32).
Porro haec constans Ecclesiae doctrina de promissa venia omnibus
vere poenitentibus vix aut ne vix quidem conciliari potest cum dene­
gata relapsis absolutione ex lege ipsa Ecclesiae (33). Contrarium asse­
rentes debent afferre documentum historice decisi vu m: secus manet
doctrina tradita (cfr. n. 40, 1).
(30) On. cil., prop. IV, η. 242.
(31) Galtier, η. 308.
(32) August., Enisi. CLII; CLIU, 2bs.; Mlgne, XXXIII, 653 654 ss.
(33) Cfr. S. Chrysost., in 2 Cor. hornil. IV, 4; De sacerdotio, II, 4; S. August. Episl.
VC, 5; Mlgne, LXI, 122; XLVIII, 635; XXXIII, 353.

DE FORMA SACRAMENTI POENITENTIAE
Articulus I.

De forma essentiali et rubricali.
52. Verba quae praemitti solent. — 1. Ex pia atque laudabili con­
suetudine confessarius poenitenti benedicere solet ante confessionem his
verbis: Dominus sit in corde tuo et in labiis tuis, ut rite confitearis
omnia peccata tua, in nomine Patris et Filii f et Spiritus Sancti.
Arnen.
2. Haec consuetudo non est universalis, et nullam profecto inducit
obligationem in conscientia, ut omnes theologi tenent.
53. Forma in genere. — 1. Duplex est forma sacramenti poeni­
tentiae; essentialis et rubricatis seu praeceptiva. Prima ad valorem requi­
ritur, alia ad liceitatem.
2. Forma valida absolutionis tria exprimere debet: 1° personam
ministri seu iudicis cum debita auctoritate sententiam proferentis;
2° personam rei; 3° genus vinculi, a quo reus absolvitur per sententiam
iudicialem.
3. Certum est formam consistere in verbis quae proferuntur a mi­
nistro seu a sacerdote.
Quae verba, si considerentur ut humana, sensu obvio et naturali hunc
sensum exprimunt: ego iudiciali sententia te libero a peccatis tuis. Si conside­
rentur ut verba sacramentalia, prout nempe a Christo D. elevata sunt ad ef­
fectum sacramentalem significandum et producendum, hunc sensum osten­
dunt: ego iudiciali sententia confero tibi gratiam, quantum est de se et ex vi sa­
cramenti, remissivam peccati a te commissi (1).

54. Forma essentialis. — 1. Forma essentialis sacramenti poeni­
tentiae consistit in verbis: Ego Je absolvo, vel aliis aequivalentibus.
(1) Cfr. S. Thom., Ill, q. 81, a. 3; Suarez, disp. 19, sect. 2; Galtier, n. 198; Lugo,
disp. 13, sect. 3, n. 71 ss.; De Augustinis, II, p. 292.

Sane :
1° Concilium Florent, docet: « Forma huius sacramenti sunt verba
absolutionis quae sacerdos profert, cum dicit: Ego te absolvo... » (2).
2° Concilium Trid.: « Docet praeterea sancta Synodus sacra­
menti poenitentiae formam, in qua praecipue ipsius vis sita est, in
illis ministri verbis positam esse: Ego te absolvo etc., quibus quidem
de Ecclesiae sanctae more preces quaedam laudabiliter adiunguntur;
ad ipsius tamen formae essentiam nequaquam spectant, neque ad ipsius
sacramenti administrationem sunt necessariae » (3).
3° Illa forma requiritur et sufficit, quae iudicialem absolutionem
a peccatis significat; atqui verba: Ego te absolvo, habent hanc signifi­
cationem ; ergo.
4° Accedit theologorum consensus, scii. S. Thomae, Suaresii,
Lugonis, Scoti, S. Alphonsi, etc. (4).
2. Utrum omnia et singula verba formae: Ego te absolvo a peccgtis tuis in nomine Patris etc., requirantur essentialiter
controyertitur.
Haec teneas:
1° Invocatio SS. Trinitatis non est de essentia formae, quia
neque ex natura rei pertinet ad sententiam iudicialem, neque a Christo
indicata est in institutione huius sacramenti, neque ex doctrina vel
praxi Ecclesiae essentialis censeri potest, cum plures formae exsistant,
in quibus haec invocatio deest (5).
2° Verba « a peccatis tuis » longe probabilius non sunt de essentia
formae, quia, supposita confessione, sola verba « absolvo te » habent
significationem sufficienter determinatam, cum ex ipsa natura rei ad
peccata accusata referantur, et super peccatorem absolute prolata
significant restitutionem gratiae sanctificantis, qua omnia peccata de­
lentur (6).
3° Valida est forma « absolvo a peccatis tuis », sine vocabulo te,
(plia persona, quae absolvitur, sufficienter significatur voce tuis; et
contraria opinio tum intrinsece tum extrinsece improbabilis di­
cenda est.
(2) Denzing., n. 59i.
(3) Soss. XIV, de poenit.. cap. 3.
(4) S. Thom,, III, q. SI, art. 3; Suarez, disp. 19, sect. 1; Lugo, disp. 18, sect. 1, n. 8ss.;
Scotus, in IV, I). 14. q. 4, n. 4; S. Alph., VI, n. 430.
(5) Cfr. S. Thom.. Ill, q. 84. art. 3, ad 3; Suarez, disp. 19. seat. 1. n. 19; Lugo, disp. 13,
η. 12; S. Alph., VI, n. 430, dubit. 3·; Lacroix, I. c.t n. 629; Couinck, disp. 4. n. 30.
(6) S. Thom., Ill, q. 84. a. 3; cfr. Lugo, disp. 13, sect. 1, n. 17 ss.; Sporer. p. 3. cap. 5,
n. 591; S. Antonin., part. 3, tit. 17. cap. 21, $ 1. etc. S. Alph. (VI. u. 430. dubit. 2*) vocat
hano sententiam probabiliorem. sod merito addit in praxi recedendum non esse ab alia opi­
nione, «cum etiam sit probabilis·.

Itoni valida est, si reverentiae causa dicas: Absolvo dominationem,
excellentiam, vel maiestatem vestram, etc. Nihil enim essentialiter mu­
tatur, et verba sunt aequivalentia.
4° Vox ego certe non pertinet ad essentiam, et continetur in
ipso verbo absolvo (7).
3. Qui utitur hac simplici forma: «absolvo a peccatis tuis», vel
« absolvo te », profecto peccat.
Qui omittit « ego », vel « amen » venialiter tantum peccat; imo,
iuxta plures, deest etiam culpa venialis, quod verius videtur.

55. Forma rubricalis seu praeceptiva. — 1. In Ecclesia latina haec
est forma adhibenda ex Rituali Rom. (tit. Ill, cap. 2): « Misereatur
$Jui omnipotens Deus, et, dimissis peccatis tuis, perducat te ad vitam acf
) ternam. Amen.
* Is *
v * *l
’ /
Deinde dextera versus poenitentem elevata, dicit :
k
* /
«Indulgentiam, absolutionem, et remissionem peccatorum tuorum
'
· tribuat tibi omnipotens, et misericors Dominus. Amen.
« Dominus noster lesus Christus te absolvat, et ego auctoritate ipsius
te absolvo ab omni vinculo excommunicationis (suspensionis), et inter­
dicti, in quantum possum et tu indiges. Deinde/ ego te absolvo g peccatis
tpis.^n nomine Patris, et Filii, t ct Spiritus Sancti.
am-ma
« Passio Domini nostri lesu Christi, merita beatae Mariae Virginis,
et omnium Sanctorum, quidquid boni feceris, et mali sustinueris, sint
tibi in remissionem peccatorum, augmentum gratiae, et praemium vitae
aeternae. Amen ».
2. Haec verba suntne omnia et singula semper ac necessario, ratione
praecepti, recitanda?
Can. 8S5 haec statuit: « Etsi preces, ab Ecclesia formulae absolu­
toriae adiunctae, ad ipsam absolutionem obtinendam non sint necessariae,
nihilominus, nisi insta de causa, ne omittantur ».
Iste canon expresse distinguit inter formam essentialem et formam
rubricalem seu preces ab Ecclesia additas.
Eo ipso quod canon dicit preces formulae absolutoriae adiunctas omitti non posse, nisi iusta de causa, manifesto constat eas
non esse de consilio, sed de praecepto, ideoque per se semper recitandas.
Requiritur et sufficit iusta causa, etiam levis, quaecunque ea sit,
v. g. penuria temporis, notabilis poenitentiam numerus, confessarii
defatigatio, difficultas loquelae, anxietas confessarii vel poenitentia,
(7) Cfr. Cappello. De Sacramentis, I, n. 140.

confessio valde brevis et frequens (8). Uniusmodi causa practice oc­
currit frequentissime.
Causa iusta praesertim admittenda est quoad preces « Misereatur ■>
et « Indulgentiam » ac « Passio Domini nostri ». Huc spectant sane verba
Ritualis Rom.: « Iusta de causa omitti potest Misereatur etc., et satis
est dicere: Dominus noster Icsus Christus etc., ut supra, usque ad illud:
Passio Domini nostri, etc. » (1. c., n. 4).
Quidam docent preces « Misereatur » et « Indulgentiam », quae ab­
solutionem praecedunt , semper omitti posse absque peccato, quia Con­
cilium Trid. (9) dicit has preces «laudabiliter » adiungi; porro, aiunt,
ista vox ex communi DD. sententia praeceptum non significat, immo
illud excludit (10). Sed notandum, verba Trid. Synodi, ut manifesto
patet ex contextu, alium sensum postulare. Ceterum hodie standum
est praescripto can. 885 et verbis Ritualis Romani.
3. In casu necessitatis, v. g. in periculo mortis, confessarius valide
et licite uti potest breviori forma: Ego te absolvo ab omnibus censuris
et peccatis, in nomine Patris, etc. (11); quin, cessante periculo seu neces­
sitate, alias preces addere teneatur.
4. Elevatio manus dexterae versus poenitentem ad verba Indul­
gentiam etc., praecipitur quidem a Rituali Rom. (1. c.), sed quaelibet
causa etiam levissima excusat; immo sine ulla culpa omitti potest.
5. Episcopus in fidelibus absolvendis ter signum crucis facit (12).
Id autem ne sub levi quidem praecipitur.

56. 6. Ex praescripto Ecclesiae praemittitur ad cautelam abso­
lutioni a peccatis absolutio a censuris (« ab omni vinculo excommuni­
cationis, suspensionis, et interdicti »), quia non decet, ut cum Deo recon­
cilietur, qui antea cum Ecclesia reconciliatus non fuerit.
Omittere absolutionem a censuris, nullum peccatum est, si nulla
(8) Rit. Hom. (tit. Ill, rap. 2, η. I, ed. typica ante Codicem) haec habebat: «In eon·
fossionibus autem frequcnlioribus et brevioribus, omitti potest Misereatur etc., et satis erit
dicere: Dominus noster /esus Christus etc., ut supra, usque nd illud: Passio Domini nostri
etc. ·.
Schema Codicis (can. 158) id statuebat: « Etsi sacramenti poenitentiae vis proprie sita
sit in verbis absolutionis, nihilominus preces ab Ecclesia udiunctae, nisi iusta de causa, ne
omittantur ».
S. Congregatio «S*. Officii ad dubium: «Nous (ob poenitentiam multitudinem) omettons
quelquefois Misereatur etc., Dominus noster etc.. Passio Domini nostri etc. »; die 11 dec. 1850,
ad 16 respondit: · Bene se gerere, et ad mentem: Mens est ut si, urgente casu, missionarius
breviorem formulam adhibere velit, dicat: Ego te absolvo ab omnibus censuris et peccatis, in
nomine etc. · (Collect, S. C. de Propaganda Eide, I, n. 1054).
(9) Seas. XIV, cap. 3.
(10) Cfr. Lugo, disp. 13, η. 9; Viva, De sacram, Poe n it,, q. 7. a. 1, n. 3; Sporer, part. 3
cap. 5, n. 590; S. Alph.» VI, n. 430, dubit. 3·; Lacroix, l. c.9 n. 638.
(11) Rit. Rom., tit. Ill, cap. 2, n. 5; Cappello, De censuris, n. 99.
(12) Rituale Rom., 1. c., n. 3, ed. typica post Codicem.

habetur positiva ac probabilis suspicio poenitenteni esse irretitum aliqua
censura; veniale est, si adsit talis suspicio (13).
Si certo constat poenitenteni incurrisse censuram, quae impediat
receptionem sacramentorum (excommunicatio vel interdictum), grave
peccatum est illum absolvere a peccatis, quin prius a censura fuerit
absolutus: urget enim in hoc casu grave praeceptum Ecclesiae. Abso­
lutio tamen valida foret (14).
Confessarius forma « Ego te absolvo a peccatis tuis » valide absolvit
etiam a censuris, dummodo intendat tam a peccatis quam a censuris hac
forma absolvere. Practice semper utatur forma a Bit. Bom. jiraescripta.
Vox « suspensionis » semper omitti debet, si poenitens est laicus;
si sit clericus in minoribus, licite item omittitur, ordinarie loquendo,
ut phires docent, quia vix minorista suspensione plectitur (15).
Si sit in sacris, dici debet, at solum sub levi, et forte ne sub levi
quidem, cum suspensio non impediat receptionem sacramentorum,
modo poenitens sit rite dispositus.
7. Cum hodie censurae sint numero pauciores, sublata praesertim
excommunicatione minore, cum impuberes eas non incurrant, ab iisque
excuset universim ignorantia, solida ratio non videtur cur cuilibet
absolutioni a peccatis praemittenda sint verba « ab omni vinculo excom­
municationis... », si ex peccatorum accusatione confessarius non cogno­
verit poenitenteni esse revera aliqua censura irretitum.
Proinde in praxi omissio istorum verborum culpa caret.
8. Vox « deinde » pronuntiari debet, cum hodie ad textum formae
rubricatis pertineat. Dicimus hodie, quia olim in multis editionibus
Bit. Bom. colore rubro imprimi solebat, atque ideo plures theologi do­
cebant non pertinere ad formam, sed tantum ad rubricam. In editione
typica Bit. Bom. eoiore nigro imprimitur, ex quo patet eam ad formam
ipsam pertinere (16).
Et recte; nam confessarius dicit se prius a censuris, deinde a pec­
catis absolvere. Omittere hoc vocabulum, iuxta nonnullos est leve,
iuxta alios, nullum peccatura.
9. Omittere verba « in nomine Patris et Filii et Spiritus Sancti »
non excedit veniale (17).
(13) Cfr. Suarez, disp. 31, sect. 3, η. 5 88.; S. Alph., VI, n. 430. dubit. 3B; Ilolzmami,
De pornit.. n. 191.
(14) Cfr. Cappello, Tractatus canonico-moralis de censuris iuxta Codicem i. c., n. 140;
Suarez, disp. 31, sect. 3, τι. 6; Lugo, disp. 16, n. 613.
(15) Cfr. Cappello, op. ci/., η. 497 es.
(16) Hit. Bom., tit. Ill, cap. 2, n. 2, edit. typ. au. 1925.
(17) Lacroix, lib. VI. part. 2, n. 637; S. Alph., VI, n. 130, dubit. 3*; Elbcl, Confer. 2,
dr forma absolutionis, n. 25; Sal inant., tract. 6, cap. 3, n. 3; Bonacina, De poenit.. q. I, punct.
1. n. 2.
Quidam pauci DD. (v. g. Sotus, in IV, D. 11, q. 1, a. 3) dicunt nullum esse peccatum,

10. Oratio « Passio », quae absolutionem subsequitur, certe omitti
potest « iusta de causa », uti expresse habet rubrica Pit. Pom. et can.
885 (18). In aliis confessionibus, iuxta plures, ne sub levi quidem ob­
ligat (19). At convenientius, saltem in confessionibus longioribus, dicta
oratio recitatur.

I

Nonnulli DD. censent, orationem <· Passio » elevare ad meritum satisfa­
ctionis sacrament alis omnia opera poenitentia (20), atque ideo ♦ xine neces­
sitate » non esse omittendam, sed saltem, dum poenitens recedit, esse recitan­
dam (21).
Haec sententia vix conciliari potest cum doctrina Ritualia Row., quod
non modo in casu necessitatis, verum universim « iusta de causa » dicit omitti
posse orationem « Passio ». Si haec revera elevaret omnia opera poenitentia
ad meritum satisfactionis sacramentalis, cur omitti posset extra casum ne­
cessitatis Î cur poenitens tanto beneficio privaretur sine causa gravi ex­
cusante ?
Praeterea nullum affertur documentum magisterii ecclesiastici, nec re­
vera adest, ex quo constet de praefata elevatione.
Merito plerique theologi, praesertim moderni, dicunt praefate orationi
non aliam inesse efficaciam quam ceteris orationibus, quas nomine Ecclesiae
sacerdos profert (22), nisi forte confessarius intendat revera universa poenitentis opera in satisfactionem imponere.

11. A verbis « Indulgentiam » usque ad verba « Passio » rubrica
manum elevandam et signum crucis formandum ad absolutionem prae­
scribit. Quae tamen sine culpa, etiam levi, omitti possunt, ut supra
dictum fuit (23).
12. Urgente necessitate, licet absolvere generali formula seu com­
muni absolutione, v. g. milites ad proelium vocatos, quando tantus est
numerus, ut singuli audiri nequeant, doloris actu debite emisso (21).
socluso scandalo et contempto. At merito S. Ligorius (L c.) ait: · Haec opinio non videtur
eatis probabilis: cum tails invocatio sit iuxta consuetudinem Ecclesiae *.
(18) Tit. HI. cap 2, η. ί.
(19) Lugo, disp. 19, η. 9; Navarrus, in cap. 1, de poenit.> dlst. 6, n. 30: Viva. D/ socrani.
Poenit., q. 7, a. 1. η. 3; Sporcr, part. 3, cap. 5, n. 590; S. Alph., VI, n. 430, dubit. 3». qui
dicit hoc · communiter » asseri a DD., et · verius » videri.
(20) Cfr. S. Thom., Quodl. 3, art. 28; Sporer, part. 3. cap. 4. η. 569: Navarrus, .Wan.,
cap, 26, η. 11 ct 23; et in cap. Falsas, de poenit., diet. 5, n. 11; Salmant., tract. 6, cap. 10,
n. 35.
(21) Cfr. S. Alph., VI, nn. 430, 507.
Quidam patroni huius sententiae tenent opera poenitentis acquirere hac oratione vim
remittendi poenas debitas non solum pro peccatis in ipsa confessione remissis, verum etiam
pro peccatis quae in praecedentibus confessionibus remissa fuerunt. Multi restringunt huius*
modi vim solum ad peccata quoad culpam ct poenam delenda, quae hic ct nunc clavibus
subliduntur.
(22) Cfr. Lugo, disp. 25, n. 56.
(23) Cfr. Laymann, l. c., cap. 5, n. 3; Bail.-Palm., V, n. 24.
(21) S. C. Consist. 8 dec. 1939; S. C. de Sacram. 22 april. 1910; S. Poenit. 9 febr. 1915,
30 aug. 1939. 10 dec. 1940, 25 mart ii 1944.

57. Quinam sit sensus formae absolutionis. — 1. Quaerunt theo­
logi quinam sit sensus immediatus et realis huius formae, seu quid proprie
illa significet, atque proinde quid sacramentum proprie efficiat.
2. Difficultas praesertim habetur in explicando quomodo verus
y maneat sensus obvius formae certis in casibus, ubi admittitur vali\ dum esse sacramentum. In aliis sacramentis huiusmodi difficultas non
f \^ \>*\ adest. Nam quoties validum admittitur sacramentum, vera quoque
- /yfljiparet significatio formae, qua significatur aut actio ministri (Ego
fA r
te baptizo, te signo, etc.), et haec vere ponitur, quoties sacramentum
est validum; aut aliqua oratio (ex. gr. in extrema unctione), et ea vere
fit deprecatio; aut aliquis effectus supernaturalis (hoc est corpus meum,
accipe potestatem, etc.), et iste effectus semper producitur, quoties va­
lidum est sacramentum.
In sacramento poenitentiae, e contra, accidere potest, ut abso­
lutio valide proferatur, quin tamen producatur realiter absolutio a
peccatis, sive quia poeniteris non habet peccata, quae indigeant abso­
lutione, sive quia non est rite dispositus.
3. luxta communem sententiam cum Angelico (25) sensus formae
est: « Sacramentum absolutionis tibi impendo ».
Quae formula .S’. Thomae latius exponi solet a DD. V. g. Gonet ait: « Quan­
tum est ex me, vere te absolvo a vinculis et peccata tibi remitto », seu « tibi
confero sacramentum absolutivum a peccatis et collativum gratiae remissi­
vae » (26).
Clarius Suarez: « Ego tibi confero gratiam remissivam quantum est ex se...
Exhibeo sacramentum ex se remissivum peccatorum... Quamvis verbum absolvo
videatur solum significare vinculi solutionem, tamen, quia non dissolvitur
nisi per informationem gratiae, ideo, iuxta subiectam materiam, ex vi eiusdem
verbi significatur gratiae infusio ordinata ad peccati remissionem » (27).

ARTICULUS IL

De forma indicativa et deprecativa.
58. Notio et divisio. — 1. Forma indicativa ea est, quae exprimit
id quod fit a ministro, v. g. ego te baptizo, ego te absolvo.
Deprecativa est illa quae exprimit precem sive deprecationem ad
(25) Summa lheol., Ill, q. 84, art. 3, ad 5.
(26) De poenit., disp. 12, art. 3, n. 43.
(27) Disp. 18, sect. I, n. 10; disp. 19, sect. 2. n. 20. Cfr. etiam Lugo, disp. 13, sect. 3,
η. 71 es.; Billot. Dc poenit., th. IV; Dc Augustinis, II, ρ. 11, η. 8; Palmieri, th. XVI; Galtler,
n. 499 s.; Pesch, VII, n. 277 ss.

Deum factam, ut ipse aliquid concedat vel faciat, v. g. Misereatur tui,
Indulgentiam etc.
2. Utraque potest esse tum materialiter seu grammaticaliter tum
formaliter seu quoad sensum indicativa aut deprecativa.
3. Forma quae sit materialiter deprecativa, potest esse formaliter
indicativa, scii, proferri vi talis potestatis et cum tali certitudine ef­
fectus secuturi, ut aequivaleat indicationi quod effectus intentus revera
obtineatur.

59. Principia. — I. For 1« a absolutionis debet esse formaliter seu
quoad sensum indicativa. Itaque sacerdos debet formam ita proferre,
ut significet se sua potestate ministerial! peccata remittere neque solum
ut hominem privatum rogare Deum, ut ipse peccata remittere velit
poenitenti.
Sane absolutio est actus iudicialis; atqui mera deprecatio nec est
nec dici potest actus iudicialis; ergo (1).
60. II. Forma potest esse materialiter, seu quoad verba, deprecativa.
Huiusmodi forma, licet verbis deprecatoriis proferatur, diserte
tamen significat ministerium sacerdotis, atque ideo indicativae aequivalet.
Nam, ut egregie animadvertit Suarez (2), « eadem verba materia­
liter sumpta, quae possunt proferri in sensum deprecandi, proferri
possunt modo et intentione imperandi: in quo sensu erunt aequipollentia
et consequenter etiam sufficientia, quia practice significant efficiendo
talem effectum » (3).
61. III. Forma materialiter deprecativa olim in usu fuit.
Sane:
1° Antiquissimae formae absolutionis, quae exstant, fere omnes
verbis deprecatoriis conceptae sunt (4).
2° In antiquioribus euchologiis graecorum nulla reperitur forma
nisi deprecatoria (5).
3° Ecclesiae orientales catholicae, si forma indicativa hodie utun(1)
sect. 4,
(2)
(3)
(4)
op. fit.,
(5)
1896.

Cfr. S. Thom.. opusc. 18, cap. 1; Suarez, disp. 19, sect. 1. η. 25; Lugo, disp. 13,
n. 2ss.; S. Bonav., in IV, D. 18, p. 1, art. 2, q. 1.
Disp. 19, sect. 1, n. 23.
Cfr. Inigo, dlsp. 13, sect. 4, n. 106; Palmieri, op. cit., p. 129,
Cfr. Martène, Dc anliq. Ecd. rit., lib. I, cap. 6. art. 5, n. 12. art. 7, n. 3ss.; Morinus,
App., cap. 10, n. 1.
Cfr. Goar, Euchol., p. 673 ss.; Morinus, I. c., cap. 12, n. 7; Migne, P. G„ LXXXVIII,

tur (cfr. η. 64), oliin certo eam non adhibebant, sed ex influxu aut
praecepto Ecclesiae Romanae illam receperunt (6).
4° S. Augustinus videtur supponere formam indicativam sua
aetate fuisse plane inusitatam inter catholicos (7).
5° Nonnisi post saec. x videtur invaluisse consuetudo verbis
deprecativis addendi etiam verba indicativa; sed usque ad initium
saec. xiii forma magis usitata erat deprecati va (8).

62. IV. Forma materialiter deprecativa est in usu etiam hodie apud
nonnullas Ecclesias Orientales.
1° Ex nullo documento constat, imprimis, Ecclesiam praescri­
psisse Orientalibus generaliter et simpliciter formam indicativam.
2° Graeco- Uniti, extra Europam, adhibent formam deprecativam, quae eis cum non-unitis communis est, licet in una ex oratio­
nibus quibus constat haec verba habeantur: « Dignetur tibi condonare
per me peccatorem ».
3° Etiam Italo-Graeci utuntur forma deprecativa (9).
4° Ecclesia Coptorum Alexandrina utitur hac forma: « Domi­
nator Domine lesu Christe unigenite Fili et Verbum Dei Patris, qui sol­
visti omnia vincula peccatorum nostrorum per passionem tuam salvificam et vivificam; qui insufflasti in faciem sanctorum tuorum Apo­
stolorum et discipulorum dicens: Accipite Spiritum Sanctum: quorum
remiseritis peccata, remittuntur eis, et quorum retinueritis, retenta sunt;
necnon per Apostolos sanctos tuos dedisti operantibus sacerdotio omni
tempore in sancta tua Ecclesia, ut solverent et ligarent omnia vincula
iniquitatis: Nunc rogo et obsecro benignitatem tuam, amator hominum,
super hunc servum tuum qui inclinat caput suum ante conspectum
gloriae sanctae tuae: largire ei misericordiam tuam et solve omnia
vincula peccatorum eius, tu, Domine, qui hominum infirmitatem co­
gnoscis. Absolvatur a peccatis suis a Sanctissima Trinitate, Patre et
Filio et Spiritu Sancto et per os humilitatis meae. Imple illum, Domine,
timore tuo, et dirige eum in voluntatem tuam sanctam; quoniam bene­
dictum et plenum gloria nomen tuum sanctum, Pater et Fili et Spiritus
Sancte, nunc et semper et in saecula saeculorum. Arnen ».
Verba quae ad essentiam sacramenti pertinent, sunt haec: « Ab(6) Cfr. Cod. Lacens., Π, p. 129; Mansi, Suppi., III, 488.
(7) Serm. 99 in Lue. VII, c. 8 8.; De bapt., llb. 3, cap. 16, n. 21 ; Migne, P. L., XXXVIII,
599 8.; X XXXIII. 119.
(8) Murtine» lib. I, cap. 6, art. 7; Guil. Alvernus (Parisiensis), De sacram, pocnit.,
cap. 19; Galtier, n. 503; Sardagna, De sacram, poenil., n. 25 ss.; Palmieri, op. cil., p. 127 ss.;
Pcsch, VII, n. 287 ss.; Collet, De pocnit., P. II, cap. 7, art. 1, η. 10 88.
(9) Cfr. Bened. XIV, Const. « Etsi pastoralis », § V, 5.

solvatur hie servus Dei a peccatis suis a Sanctissima Trinitate, Patre
et Filio et Spiritu Sancto et per os humilitatis meae » (10).
5° >S’. Off. die 6 sept. 1865 declaravit « sacerdotes confessarios
orientales in excipiendis sacramcntalibus confessionibus fidelium latini
ritus uti debere forma et lingua proprii adprobati ritus, nisi aliter ab
Apostolica Sede indultum vel decretum fuerit » (11).
6° De ceteris Ecclesiis Orientalibus vide n. 64 s.

63. Utrum forma indicativa hodie apud Latinos sit obligatoria sub
poena nullitatis absolutionis. — 1. Certum est formam indicativam
pro Ecclesia Latina esse obligatoriam, ^et quidenu&iib
gravi. Id liquet
Hi
tum ex Cone. Trid. (12), tum ex Rituali Rom. (13), tum ex praxi uni­
versali.
-·
2. Item certum est, Ecclesiam praecipere posse unam formam
tanquam unice validam, ita ut si quis velit alia forma uti, eo ipso careat
in hoc actu iurisdictione.
/ !
Absolutio enim est actus iuridicus; proinde Ecclesia statuere
potest formam unice authenticam huius actus. In hoc casu, uti in matri­
monio, Ecclesia non mutat substantiam sacramenti, sed efficit, ut ali­
quis actus nullatenus exsistat, qui ratione prius praerequiritur ad signum
sacramentale; qui actus in poenitentia est actus iurisdictionis, uti in
matrimonio est contractus nuptialis legitimus (14).
3. Num ex praecepto Ecclesiae pro Latinis adhibendi formam
indicativam cessaverit valor formae deprecativae, non satis constat. df
*

4

j-*■

-

é

Nonnulli theologi negant, quia non plane liquet de praecepto ecclesiastico sub poena nullitatis, seu de poena privationis iurisdictionis, in casu quo
confessarius forma deprecativa utatur (15).
Plures affirmant apud Latinos hodie formam deprecativam esse invalidam (16).
Fatendum est, rationes huius sententiae non esse omnino concludentes
(10) Synodus Alejrandrina Copiorum habita Cairi in Aegypto anno 1898. sect. 2, cap. 3»
art. 5.
(11) Collect. S. C. de Prop. Fide, I, n. 1275.
(12) Sees. XIV. cap. 3.
(13) Tit. Ill, cap. 2, n. 2.
(14) Cfr. Franzelin, De sacram. in t/cn., p. 48, ed. 2a; Hurter, III, n. 626; Sasse. II.
th. XXXII; Peach, VII, η. 295.
(15) Sotas, in IV, D. 3, q. unie., art. 5; Galtier, n. 506, et alii.
(16) Billot, De, pocnit., th. Ill; Poach (ut videtur), n. 294 ss., uliique.
Ex veteribus, Suarez, disp. 19. sect. 1, v. Circa hoc; Lugo, disp. 13, n. 92; Lacroix. 7. e.,
n. 639; Salmant.. tract. 6. cap. 3. n. 17. etc.
Undo S. Alph. (VI, n. 130) ait: · Communissimo nostri theologi morales... censent
formam deprecatoriam esse invalidam ».
Quae DD. sententia facile explicatur cx eo quod ipsi perspectam non habuerint praxim,
quae per plura saecula in Ecclesia Latina viguit, et quae etiam hodie in nonnullis Ecclesiis
orientalibus viget.

>·

aut validissimae, ideoque rem esse dubiam, imo, theologice et iuridice loquendo,
veriorem esse sententiam oppositam, ad normam canonis 11. Nam illa tantum
lex habenda est ut irritans aut inhabilitans, qua vel actum esse nullum vel
personam esse inhabilem expresse aut aequivalenter statuitur.

64. Forma vigens apud ceteras Ecclesias Orientales. — 1. Euchologion Graecum hanc formam sacramenti poenitentiae exhibet: «Do­
minus Deus et Salvator noster lesus Christus cum sua gratia et mise­
ricordia remittat tibi fili X. omnia peccata tua; et ego indignus sa­
cerdos, potestate mihi data condono tibi et absolvo te ab omnibus pec­
catis tuis in nomine Patris, et Filii, et Spiritus Sancti. Arnen » (17).
Forma quae refertur in aliis editionibus Euchologii Graeci est parum
diversa.
2. Graeci catholici ritus rumeni in Transilvania, nempe provinciae
ecclesiasticae Fogariensis et Alba-Iuliensis, hanc formam habent: «Do­
minus Deus et Salvator Noster lesus Christus gratia et misericordiis
philanthropiae suae condonet tibi fili N. omnia peccata tua; et ego in­
dignus sacerdos potestate mihi collata remitto tibi, et absolvo te ab
omnibus peccatis tuis, in nomine Patris, et Filii, et Spiritus Sancti.
Arnen » (18).
3. Ecclesia Ruthena utitur hac forma: « Ego absolvo te ab omnibus
peccatis tuis in nomine Patris, et Filii, et Spiritus Sancti. Anien » (19).
4. Maronitae hanc formam adhibent: «Ego te absolvo a peccatis
tuis in nomine Patris, et Filii, et Spiritus Sancti » (20).
Item Syri, iuxta morem Ecclesiae Romanae, hac forma utuntur:
« Ego te absolvo a peccatis tuis in nomine Patris, et Filii, et Spiritus
Sancti » (21).
Etiam Syri Soriani seu Malabarici et Chaldaei adhibent formam
Ritualis Romani (22).
5. Armeni catholici hac forma utuntur: «Deus clementissimus
misereatur tui, tibique concedat remissionem omnium peccatorum,
quae modo confessus es, et eorum etiam, quorum forte oblitus fuisti.
Et ego, in ordine presbyterali constitutus, ex auctoritate et praecepto
Dei, qui ait: Quaecumque solveritis super terram, erunt soluta et in caelo,
(17) Cfr· Papp-Szlhiggi, Enchiridion iuris Ecclesiae orientalis catholicae, n. 77.
(18) Concilium primum prov. Alba-Iullense et Fogarasiense, habitum an. 1872, tit. V,
cap. 5.
(19) Synodus provincialis Ruthenorum, habita, in Civitate Zamosciae, an. 1720, tit. III,
(20) Synodus provincialis in Monte Libano celebrata an. 1736, approbata a S. Sede in
forma specifica, part. II. cap. 4, η. 3.
(21) Synodus Sciarfensis Syrorum in Monte Libano celebrata an. 1888, cap. V, art. G. η. 3.
(22) Cfr. Denzinger, Hilus Orientalium, I, p. 101 ss.; Ordo chaldaicus, p. 53.

le absolvo ab omni vinculo peccatorum, te absolvo a cogitationibus,
a verbis, ab operibus, in nomine Patris, et Filii, et Spiritus Sancti, teque
restituo sacramento sanctae Ecclesiae. Quidquid boni feceris sit tibi
in augmentum meriti et in praemium vitae aeternae. Arnen » (23).
65. Forma vigens apud sectas dissidentes. — 1. Russi utuntur hac forma:
« Deus et Dominus Noster lesus Christus te absolvat ex misericordia et gratia
suae dilectionis ab omnibus peccatis, fili mi N., et ego, indignus eius sacerdos,
potestate mihi concessa te absolvo ac solutum declaro ab omnibus tui- pec­
catis in nomine Patris, et Filii, et Spiritus Sancti » (24).
2. lacobitae hanc formam, post alias preces seu invocationes, quae variae
sunt pro diversitate peccatorum, adhibent: « Haec peccata, quae apud me
confessus es, deleantur penitus ex anima et corpore tuo in nomine Patris, amen;
purificeris et sanctificeris in nomine Filii, amen; peccata sint tibi condonata
ac remissa in nomine Spiritus Sancti, amen » (25).
3. Apud Nestorianos absolutio complectitur tria signa crucis, quae fiunt
super poenitentem. Sacerdos, dum peragit duo priora signa, haec verba pro­
fert: «Gratia et misericordia, quae haeredem in domum patris reduxit, me
quoque, Domine et Salvator Noster, ad te reducat ». Dum tertium signum
facit, ait: « Dominus Deus Noster, bonus et misericors erga omnes, largire mi­
sericordiam tuam huic servo tuo, qui inclinat caput suum ante conspectum
gloriae sanctae tuae: solve omnia vincula peccatorum eius, tu, Domine, qui
hominum infirmitatem cognoscis. Imple illum, Domine, timore tuo, et dirige
eum in voluntatem tuam sanctam, in semitam iustitiae et sanctitatis, eique
gratiam largire, ut fdius adoptivus Dei fiat atque haeres regni coelestis » (26).
Forma, quae hodie adhibetur, est leviter immutata.
4. Anneni dissidentes utuntur eadem forma, nonnullis tantum leviter
mutatis, quam adhibent Armeni catholici (cfr. n. 64, 5) · (27).
5. Anglicani hac forma olim utebantur et etiam hodie plures uti solent:
« Dominus Noster lesus Christus qui dedit Ecclesiae suae potestatem absol­
vendi omnes peccatores corde contritos firmiterque credentes, dignetur ex
bonitate ac misericordia sua tibi peccata omnia condonare; et ego vi potes­
tatis mihi concessae te absolvo ab omnibus peccatis tuis, in nomine Patris,
et Filii, et Spiritus Sancti ». Poenitens respondet: « Amen » (28).
(23) Dcnzinger, Rihm Orientalium, I. p. 472 ss.; Gaianus, Conciliatio Ecclesiae armmae
cum Romana, II, p. 605.
(21) Multzew, Die Sakramcntc der orthodox-katd. Kirche, Berlin. 1898, p. 219.
(25) Cfr. Assomanus, Bibliotheca orth., II. p. 171; Denzinger, Ritus Orientalium, I, p.
i43 H.
(26) Cfr. Badjer, The Nestorians an their Rituals, II, p. 29; Denzinger. Ritus Orien­
talium, I, i». 167 ss.
(27) Cfr. Denzinger, Ritus Orientalium, I, p. 473 ss.
(28) Cfr. Lea, Λ history of auricular confession in the latin Church, Londres, 1896.
p. 213 88.; Dictionary of doctrinal and historical Theology, art. Absolution et Confession.
De forma olim adhibita a proUstanti bus pro absolutione genendi et particular! sive
privata, cfr. Beinvel, Absolution des péchés chez les protestants, in Dictionn, de théol. calh.,
I, 21 Iss., ubi erudite atquo accurate disseritur.

5 — Cappkllo, De. Sacramentis, H.

Articulus III.

De modo proferendi absolutionem.
66. Principia. — Tria sunt principia naviter attendenda: 1° Sacra­
mentalis absolutio verbis proferenda est; 2° Sicut accusatio peccatorum
confessorio praesenti fieri debet, ita absolutio sacramentalis danda est poe­
nitenti praesenti; 3° Sufficit praesentia moralis.
67. I. Sacramentalis absolutio verbis proferenda est.
Sane:
1° Omnes libri rituales continent formam absolutionis oralem
seu vocalem, quatenus semper exhibent ministrum proferentem ore ab­
solutionem, et nunquam aliter.
2° Concilia Florentinum et Tridentinum docent formam huius
sacramenti esse verba: Ego te absolvo etc.; imino non solum indicant
huiusmodi verba formam exprimentia, sed etiam doctrinam generalem
tradunt, praesertim Florentinum, quod «omnia sacramenta perficiuntur
verbis tamquam forma ».
« Λ qua generali regula, scite monet Suarez, non est facienda ex­
ceptio neque improprie vel secundum analogiam de aliquo sacramento
interpretanda, nisi ubi ex traditione Ecclesiae et consensu antiquorum
Doctorum id constiterit » (1).
3° Accedit communis doctrina theologorum qui docent abso­
lutionem esse ore proferendam (2).
« Solus Deus per auctoritatem et a peccato absolvit, et peccatum remit­
tit; sacerdotes tamen utrumque faciunt per ministerium, in quantum scilicet
verba sacerdotis in hoc sacramento instrumentaliter .operantur in virtute di­
vina... Unde sicut in Eucharistia sacerdos sola prolatione verborum super
materiam perficit sacramentum, ita etiam sola verba sacerdotis absolventis
super poenitentem perficiunt absolutionis sacramentum ». Ita <S. Thomas (1. c.).

Quare absolutio scripto vel signo aut nutu dari nequit, etiam in
gravi necessitate. Proinde sacerdos omnino mutus non potest absolvere.
Hinc apparet distinctio in hae re inter sacramentum poenitentiae et
(1) DIsp. 19, sect. 1, n. 3.
(2) S. Thom., Ill, q. 81, a. 3, ad 3, et a. 4, ad 3; Suarez, disp. 19, sect. 1, η. 3; Lugo,
disp. 13, η. 2 et 6; Layinann. lib. V, tract. 6, cap. 3, n. 8; S. Alph., VI. n. 428. quaei^l0;
Conlnck, disp. 4, n. GG.

sacramentum matrimonii, in quo forma, nempe consensus, valide semper
exprimi potest etiam signis seu nutu.

68. Utrum solum ad Hceitatem, an etiam ad valorem absolutionis
sacramentalis necesse sit, ut ore proferatur, omnimoda certitudine non
constat.
Nonnulli sane aiunt, hanc doctrinam probari non posse ex natura
rei, scii, ex natura indicii, cum sententiae iudiciali minime repugnet
eam scripto ferri. At sacramentum poenitentiae, alii affirmant, est
positivae institutionis, secundum voluntatem Christi, et non aliter,
administrandum; atqui ex Traditione constat voluntatem Christi fuisse,
ut absolutio voce humana detur; ergo.
Quidam veteres theologi docebant verba non requiri ad valorem absolu­
tionis, atque idcirco censebant valide confessarium absolvere signo aut scripto,
itemque valide tum confessionem tum absolutionem inter absentes peragi posse
per litteras (3).
Utrum in extrema necessitate confessarius praesens, destitutus omnino
usu linguae v. g. ex operatione chirurgica, valeat poenitenti praesenti imper­
tire absolutionem scripto vel signo, disputatur. Sententia affirmativa, omnibus
mature consideratis, satis probabilis videtur, cum certo haud liqueat de ex­
pressa Christi voluntate contraria.

Necesse tamen non est ad valorem absolutionis, immo ne ad liceitatem quidem, ut confessarius ita elata voce proferat formam, ut audiri
possit a poenitente; nec consequenter opus est ut poenitens revera
audiat verba absolutionis. Confessarius potest ea proferre etiam debili
ac submissa omnino voce.
Sacerdos laborans defectu loquelae, v. g. balbutiens vel aliquan­
tisper mutus, etsi verba minus recte proferat, urgente necessitate, ab­
solvere valide et licite potest.

69. IT. Sicut accusatio peccatorum confessario praesenti fieri debet,
ita sacramentalis absolutio danda est poenitenti praesenti.
1. Eo ipso quod absolutio vocaliter proferri debet, manifesto liquet
dari non posse nisi praesenti, ei nempe qui, iuxta communem et ordi­
narium loquendi atque agendi modum, potest verba audire vel ad quem
confessarius potest loqui.
(3) Petrus Soto. Truci, dc insl. sacerdotum: dc confessione, loot. 2a; S· Antoninus, Summa.
Ill, tit. 1 I, cap. 19. § 9; Navarrus, Manuale confessariorum, cap. 21, n. 36; Adrlanus, Quaesi,
in sent. IV. de sacram. pocnit., de confess., fol. 95 (Parisiis, 1516); Medina. Tract, dc confes­
sione. q. 15, conci, 1.
Suarez contrariam sententiam, iam suo tempore, uti ceram et certam docuit, Dc Poenit.,
disp. 19. sect. 3. η. 6; De act. hum., tract. Ill, disp. 12, sect. 6, n. 11.

2. Clemens VIII, contra sententiam quorundam theologorum
(n. 68), edidit decretum per S. Officium die 20 iun. - 20 iul. 1600, quo
«propositionem (scilicet, licere per litteras seu internuntium confes­
sorio absenti peccata sacramentaliter confiteri et ab eodem absente ab­
solutionem obtinere), ad minus uti falsam, temerariam et scandalosam
damnavit ac prohibuit, praecepitque ne deinceps ista proposit io publicis
privatisque lectionibus, concionibus et congressibus doceatur, ne ve
unquam aliquo casu probabilis defendatur, imprimatur aut ad praxim
quovis modo deducatur » (4).
Haec declaratio, aiunt plerique Doctores, supponit absolutionem
transmissam absenti esse de se invalidam et in omni casu; secus deberet
permitti saltem in casu necessitatis; porro, non solum non permittitur,
sed prohibetur explicite, quia opinio damnata asserebat licitam esse
absolutionem absentis tantum in casu necessitatis (5).
JL Alphonsus ait: «Si Pontifex voluit, huiusmodi absolutionem in nullo
casu esse licitam, consequenter declaravit in nullo casu esse validam; si enim
aliquando valeret, ea in casu necessitatis nedum licita, sed debita foret » (6).

3. Paulus F, die 14 iun. - 14 iul. 1605 declaravit decretum Cle­
mentis VIII etiam in sensu diviso, id est de confessione vel de abso­
lutione seorsim, valere. Proinde hac declaratione damnata fuit inter­
pretatio quorundam theologorum, qui censebant absolutionem conferri
posse absenti, modo confessio in praesentia praecessisset. Igitur de­
cretum Clementis VIII intelligendum est disiunctive, non autem copu­
lative (7).
4. Revera sensu et praxi Ecclesiae constat, ut supra diximus (n. 67),
absolutionem proferendam esse ore; atqui id verificari non potest nisi
jjoenitens sit praesens; ergo.
Item formae absolutionis, quae in omnibus Ritualibus et Con­
ciliis, indicantur, supponunt poenitentem esse praesentem. Dicitur te,
servus tuus iste N. N., etc.
Etiam confessio facta absenti, licet absolutio postea detur in prae­
sentia, est illicita et per se invalida (8).
Hoc tamen recte intelligendiim· esRJÇam poenitens potest litteras,
(4) Denzing., n. 9(52.
(5) Occasio decreti et ea quae subsecuta sunt ad illud confirmandum egregio expo­
nuntur a De Scoraille, François Suarez. t. II, cap. 2, p. 55 ss.
(6) Lib. VI. n. 428.
(7) Cfr. etiam Billuart, De sacramento poenit. diss, 7, art. 3, § 2.
(8) Nonnulli referunt exempla S. Cypriani, S. Thomae Cantuar., etc., quae videntur
probare absolutionem interdum datam esse absentibus. At, praeter alia, quae contra huius­
modi exempla dici possunt, animadvertendum est, ibi agi do absolutione canonica. non autem
de sacramentali. Cfr. Suarez, disp. 19, sect. 3, nu. 3, 8; Galtler, n. 510; Peach, n. 302.

qua© sua peccata continent, mittere ad confessariurn absentem. ac postea ’
eum personaliter adire, dicens: Accuso me de peccatis, quae iam co­
gnoscis ex litteris meis. Deinde petat ac recipiat absolutionem de pec­
catis scripto manifestatis.
Iste modus agendi nec Decreto Clementis VIII diei 20 iun. - 20
iul. 1602 nec Declarationi Pauli V diei 14 iun. - 14 iul. 1605 adver­
satur. Sane non adest neque confessio facta absenti neque absolutio
absenti data, quia manifestatio peccatorum fit quidem prius in absentia,
sed postea in personali praesentia repetitur aequivalenter a poenitente
peccatorum accusatio, ac demum absolutio a confessario datur revera
poenitenti praesenti (9).
5. Utrum relata Decreta sint doctrinalia et irreformabilia, dispu­
tatur. Probabilius non sunt irreformabilia, cum nota infallibilitatis
in casu desit ; at non mere disciplinaria dicenda sunt, attento eorundem
tenore, sed doctrinalia.

70. III. Ad valorem absolutionis sufficit praesentia moralis poenitentis.
1. Non requiritur profecto praesentia physica, tum quia haec in
humanis nequit semper haberi, tum quia ex ipsa divina huius sacra­
menti institutione ea requiritur et sufficit praesentia, ex qua poenitens.
iuxta consuetum hominum loquendi modum, revera praesens censeatur.
Atqui ad id sufficit praesentia moralis.
Proinde necesse est ut poenitens vel physice vel saltem moraliter
praesens sit.
Porro praesentia moralis ea censetur, intra quam homines. Jicet
altiore voce, inter se tamen loqiiL4iossiint_etJiolenU
Opus non est ut poenitens verba reapse audiat aut intelligat : non
enim poenitens est. quem verba moraliter movere debent ad aliquid
faciendum, sed Deus; praesentia autem poenitentis ad hoc tantum
requiritur, ut verba rationabilem sensum habeant (10).
Suarez (1. c.) haec scite tradit : « Quanta vero debeat esse haec praesentia
vel propinquitas inter poenitentem et confessorem, morali et prudenti iudieio
pensandum est... Illa ergo propinquitas, quae sufficit ad sensibilem designa­
tionem et locutionem cum alio, ad huiusmodi formam valide et efficaciter con­
ferendam satis erit; nam cum ratio huius formae praecipue fundetur in forma,
ex illa colligendus est modus eius ».
(9) Do doctrina. quam de hac re tradit Suarez, recte Prümmer animadvertit: · Verum·
tamen forsan fuit potius lis do modo explicandi, quam de re ipsa» (III, n. 330).
(10) Cfr. Suarez, disp. 19. sect. 9, η. 13; S. Alpin, VI. η. 129; Elbel. Con/er. 2.
forma absolu n. 29; Lacroix, /. c., n, 1201.

2. Distantia viginti circiter passuum videtur, generat im loquendo,
sufficiens ut quis adhuc praesens censeatur, ita ut communi hominum
indicio verba absolutionis in illum cadere existimentur. Maior distantia,
etiam ad quinquaginta et centum passus et ultra, admittenda est, si
habetur moralis coniunctio hominum, v. g. in via aut platea, in militum
agmine, etc.
Nonnulli censent eonfessarium, quolibet in casu, absolvere posse
poenitentem etiam valde distantem, quem adhuc aut videat aut aliquo
sensu percipiat. Haec opinio, seclusa morali coniunetione, per se reiicienda est, saltem extra casum gravissimae necessitatis, quia sacra­
mentum poenitentiae institutum quidem est ad modum indicii, sed
peculiari ratione, quatenus ea praesentia profecto exigitur, quae ne­
cessaria est ut index reum praesentem absolvere vel condemnare
censeatur, illa scilicet, intra quam humano modo colloqui possit cum
reo (11).
71. Practice notanda. — 1. Ex dictis, de valore absolutionis non
constat, si confessarius et poenitens sint in diversis cubiculis, quae
nullo modo communicent inter se.
2. Item valor absolutionis dubius est, si confessarius et poenitens
sint quidem in eodem loco, at viginti et ultra passus ab invicem
distent.
3. In casu necessitatis, poenitens potest et debet absolvi, quoties
aliquo sensu percipi potest, licet propter accidentale aliquod impedi­
mentum reipsa non percipiatur; at sub conditione absolutio danda
est, si poenitens distet ultra viginti aut triginta circiter passus. Unde
a) absolvendus est, qui conspicitur e tecto ruere, in flumen cadere,
in mare submergi; b) moribundus, ad quem confessarius accedere qua­
cunque de causa nequit, e ianua absolvi debet; c) vulneratus in platea
e fenestra proximae domus absolvi potest (12).
4. Plures simul absolvi possunt; imo integer exercitus potest ab­
solvi, dummodo universa militum multitudo absolventi praesens sit;
censetur autem praesens, quamvis postremi ultra viginti vel triginta
et ultra, ut supra dictum fuit (n. 70, 3) passus distent. Quodsi maxima
sit distantia postremorum, ut unio moralis desit, non censentur amplius
praesentes, ut valide absolvi queant. Quo in casu exercitus erit divi­
dendus in plures partes et singulae partes absolvendae, ut certius vali­
ditati absolutionis consulatur.
(11) Cfr. Suarez, l. c.; S. Alph., VI. n. 429; Sporer, art. 3, cap. 5, n. G10.
(12) Cfr. Ball.-Palm., V, n. 20; Génlcot-Salsmans, II, n. 207; Noldin, II, n. 239.

5. Si poenitens nondum absolutus recedat a confessario, existimans -<■ (sse
absolutum, haec practice serventur:
1° Si est prope confession ale, absolvi potest, quin revocetur.
2° Si non est prope confessionale, revocari debet, ut absolvatur, quo­
ties commode adiri et revocari possit (13).
3° Si revocari nequeat aut nonnisi cum incommodo, absolvendus est,
dummodo moraliter praesens certo sit, seu non ultra viginti aut triginta cir­
citer passus, sive conspiciatur sive non (14).
4” Si nec praesens nec postea rediturus sit, nihil faciendum, sed res
Deo committenda est.
5° Si postea redeat ad confessionem instituendam apud eundem confessarium, monendus est ut de omnibus peccatis suis doleat, atque dein ab­
solvendus est.
6° Si adeat quidem confessarium, non tamen ut confessionem insti­
tuat, sed ex alio fine, per se monendus est poenitens de defectu absolutionis.
Per accidens admonitio omitti potest ; cum enim haec poenitentibus generatim
molesta sit et confessariis ob periculum scandali vel infamiae valde difficilis,
in hisce adiunctis omitti potest. Ceterum poenitens spirituale damnum non
patitur, quia in sequenti confessione etiam ab illis peccatis indirecte absol­
vitur (15).

72. Quaestiones. — Quatuor quaestiones huc occurrunt breviter
examinandae: 1° An valida sit absolutio data per telephonium; 2° An
per transmissionem radiophonicam ; 3° An per canalem phoneticum; 4° An
per telegraphum.
73. An valida et licita sit absolutio data per telephonium. — 1. Huiusmodi absolutio est certe illicita et quidem graviter, excepto forte casu
extremae necessitatis, quando hic modus sit unicus, qui tentari possit.
Incommoda sunt complura et valde gravia. Imprimis sacerdos qui
loquitur per telephonium cum poenitente, nescit certe, quis ex altera
parte sibi respondeat, utrum talis vel talis, utrum eadem persona
an diversa, utrum aliquis qui serio loquatur an qui iocari tantum
velit.
Praeterea in indicio sacramentali reus ipse debito modo agere debet
personam accusatoris et testis atque exhibere dispositionem sufficientem
ad absolutionem, quae omnia in casu vix aut ne vix quidem haberi
possunt. Demum sigillum sacramentale hoc agendi modo exponitur
periculo revelationis, ut evidens est.
(13) S. Alph., VI, η. 129; Sporer, part. 3, cap. 6, η. 615.
(11) Bonaelna, q. 7, punct. 6, n. 2; Gobat, tract. 7, n. 288.
(15) Gobat, tract. VII, u. 284 8.; Sporer, part. 3, tract. G, η. 610; Noldin, III, η. 239.

2. Contre vertitur, utrum certo huiusmodi absolutio sit valida. Pauci
affirmant; plerique negant (16).
& Pocnit. interrogata « utrum in casu extremae necessitatis dari
possit absolutio per telephonium », die 1 iul. 1884 respondit: « Nihil est
respondendum » (17).
Sententia, quae tenet absolutionem esse invalidam, nonnullis certa
vel saltem probabilissima videtur. Sane:
1° Collocutio, aiunt, per telephonium est modus artificialis lo­
quendi cum alio, ita ut non ipsa vox humana transmittatur, sed fiat
nova productio sonorum per electricitatem aliudve medium, sicut fit
in phonographe. Quod ex principiis scientiarum hodie extra contro­
versiam est. Deest igitur vox humana, atque proinde absolutio vocalis
(n. 67).
2° Deest praeterea, inquiunt, praesentia requisita (n. 70), cum
minime ea sufficiat, quae non admittit nisi artificiosam translationem
vocis. Ex dictis enim ea poenitentis requiritur praesentia, ut humano
et naturali modo cum confessario colloqui possit. Quod in casu nul­
latenus verificatur. Hinc est, quod ex communi hominum iudieio —
cui, secundum certam DD. doctrinam et sensum Ecclesiae, standum
omnino est ubi agitur de sacramentis — qui utuntur telephonio nequa­
quam praesentes censentur, sed absentes. Ergo (18).
3. Tota quaestio de validitate absolutionis eo reducitur, num in
casu adsit revera oralis prolatio formae et poenitens sit moraliter prae­
sens confessario. Alii affirmant; alii dubitant; alii absolute negant.
Prümmer ait: «Nobis arridet sententia P. Sabetti S. I. dicentis: Quo­
niam sacramentum poenitentiae est institutum ad instar indicii forensis, ad
quod sufficit illa praesentia, vi cuius iudex et reus possint simul colloqui, non
videtur in casu proposito absolutionem esse certo invalidam, siquidem poe­
nitens et sacerdos possunt dici vero sensu colloquentes » (19).

4. Communissima sententia negat validitatem absolutionis, quia,
in casu videtur deesse oralis prolatio formae seu vox humana, itemque
moralis praesentia poenitentis. Tamen sat probabilis videtur quoque
sententia affirmativa, ideoque confessarius qui in casu extremae neces(16) Cfr. Pesch. VII, n. 303; Noldin, III. n. 239; Lehmkuhl, II, n. 369; Galticr, n. 510,
in nota; Gaudé, in notis ad S. Alph., VI, n. 428, b.
(17) Ball.-Palm.. V, n. 25, qui haec addit: «Cuius responsi non alia potuit esse ratio,
forte, quia ad ipsam profecto solutio quaestionis non spectabat; sed cum hoc S. Tribunal
censuerit nullum a se dandum responsum, non erit certo privati hominis hanc solvere quae­
stionem, quae adhuc, fatendum est, in suspenso manet ».
(18) Contra validitatem absolutionis late disserit Eschbach, La confession par téléphone.
Examen 1887, Réponse 1888.
(19) Op. cil., III. η. 331.

sitatis uteretur huiusmodi medio ad consulendum aeternae saluti ali­
cuius moribundi, non esset improbandus. Haec dicta sint, usque dum
Sedes Apostolica mentem suam de hac re auctoritative significaverit.
H
74. An valida et licita sit absolutio per transmissionem
radiophonicam concessa. — 1. Ista absolutio certissime est illicita, ut supra
dictum est de absolutione data per telephonium (n. 73); et quae allata
fuerunt contra eiusdem validitatem, a fortiori applicantur absolutioni
concessae ope transmissionis radiophonicae. Fo.r vere humana seu pro­
latio deest plane; habetur quippe dumtaxat reproductio sonitus ope
peculiaris instrumenti. Adhuc evidentius deest praesentia moralis. cum
Titius qui loquitur sit v. g. Romae, et Caius qui audit degat Parisiis
aut Londini vel in America. Porro quisnam dicet istas personas non
esse revera absentes! Ex communi usu loquendi et hominum agendi
ratione, procul dubio praesentia moralis in casu abest omnino. Ergo.
Nullum potest in contrarium erui argumentum ex eo quod R. Pon­
tifex per transmissionem radiophonicam concedit apostolicam bene­
dictionem atque indulgentiam. Haec a voluntate R. Pontificis prorsus
dependent, et concedi possunt etiam per litteras aliove modo, et ipsis
absentibus.
In casu agitur de re prorsus diversa, nimirum de sacramento, in
cuius collatione et receptione attendenda est divina institutio seu po­
sitiva Christi voluntas.
2. Itaque, omnibus accurate consideratis, absolutio concessa per
transmissionem radiophonicam invalida dicenda atque illicita omnino.
Tamen, si distantia non esset notabilis et moralis praesentia aliquo
modo haberetur, in casu verae necessitatis, v. g. tempore incursionum
hostilium, absolutio conditionata concedi posset.

M
75. An valida et licita sit absolutio per canalem phoneticum
data.
— 1. Extra casum necessitatis absolutio concessa per canalem phone­
ticum (vulgo tubo fonetico, porte-voix, speaking tube, Sprachohr) certe
est illicita, tum quia plura incommoda eaque gravia in usu eiusdem
haberi possunt, tum quia de valore huiusmodi absolutionis certo non
constat (20).
2. Quidnam de validitate! Plures affirmant et multi negant, iisdem
fere rationibus innixi, quibus permoventur ad valorem absolutionis
datae per telephonium (n. 73) affirmandum aut negandum.
3. Re attente considerata, manifeste apparet discrimen inter ca-

(20) Cfr. Prümmer, III, n. 331.

nalem phonetiçum et telephonium. In eo sane ipsa vox humana trans­
mittitur, nec habetur nova productio sonitus per electricitatem, ut in
transmissione telephonica. Praeterea, cum canalis phoneticus necessario
suaque natura brevis sit, praesentia moralis facilius verificatur quam
in usu telephonii.
Quare, hisce perpensis, absolutio data per canalem phoneticum
videtur valida eaque in casu necessitatis licite concedi potest saltem
sub conditione.
76. An valida et licita sit absolutio data per telegraphum. — Ab­
solutio huiusmodi ratione data, certissime est illicita atque invalida,
cum desit prolatio oralis ex ipsa natura telegraph i, simulque requisita
moralis praesentia penitus absit. De hac re nulla fuit unquam aut esse
potest controversia inter Doctores.

Articulus IV.

De absolutione conditionata
77. Praemittenda. — 1. Omnia sacramenta per se sunt conferenda
absolute, nisi peculiaris ratio suadeat vel saltem permittat ut condidionate conferantur (1).
2. Conditio — seposito sacramento matrimonii quod simul ratio­
nem contractus habet, ac propterea etiam sub conditione suspensiva
de futuro celebrari potest (2) — debet esse de praesenti vel de praeterito;
non autem de futuro, ex. gr. si restitues, si a blasphemando abstinebis.
Conditio de -futuro ideo excludenda est, quia signum sacramentale,
neque ex nunc, propter deficientem intentionem, neque ex tunc, quando
conditio impleretur et signum iam non adesset, operari posset.
In hac conditione de futuro sacramentum certo invalidum redde­
retur: quod constat praesertim ex traditione et praxi Ecclesiae, quae
nunquam hoc sacramentum sub tali conditione administravit.
Plures cum S. Alphonso (3) censent excludendam esse, et quidem sub
poena nullitatis sacramenti, conditionem omnino occultam et soli Deo notam,
nec humano modo cognoscibilem, licet de praesenti vel de praeterito, quia, aiunt,
cum Deus commiserit administrationem sacramentorum cognitioni et volun(1) Cfr. Cappello, I, n. 29.
(2) Cappello, III, η, 629 as.
(3) Lib. VI, n. 26.

tati hominum, apponi nequit conditio quae nullatenus cadere possit sub hu­
mana cognitione. Haec ratio, praesertim quoad sacramentum poenitentiae,
nec decisiva nec validissima videtur.
Alii aliter opinantur.

3. Absolutioni sub conditione non obstat natura peculiaris huius
sacramenti, quod Christus D. per modum iudicii instituit. Xam etiam
in iudicio humano nullatenus repugnat sententiam ferri sub aliqua
conditione ut, si in culpam non recidant, a poena liberi maneant. In­
super deest in hoc iudicio sacramentali ratio, propter quam plures con­
ditiones sententiae humanae adiici nequeant, scii, quod exsecutores
nescirent quid sibi agendum foret: hic enim exsecutor est Deus, quem
profecto nihil latet.
Tandem sacerdotali sententiae, ut quidam aiunt, intrinseca est
aliqua conditio, quam sacerdos plus minus probabiliter tantum, Deus
autem solus cum plena certitudine nosse potest, nimirum poenitentem
ita nunc dispositum esse ut et absolutio possit prodesse nunc, vel saltem
postea (per reviviscentiam) - (4).
4. Quando casus occurrit in quo 1° bonum spirituale subiecti po­
stulat administrationem sacramenti, et simul 2° reverentia ipsi sacra­
mento debita prohibet ne absolute ponatur, tunc minister potest et
interdum debet intentionem suam conditioni de praeterito vel de prae­
senti alligare (5).
Damna autem eiusmodi haec solent enumerari:
1° Quod quis, alioquin dubie poenitens, moriatur absque absolutione.
Huc <S’. Alphonsus (6) revocat, cum quis versatur in gravi vel probabili pe­
riculo mortis, ex. gr. mulier in partu difficili, nauta aut quivis alius longam
navigationem aggressurus, miles ante proelium, infirmus ante difficilem ac valde
periculosam operationem chirurgicam, etc.
2° Quod forte quis diu mansurus praevideatur in statu peccati lethalis.
3° Quod quis diu privari debeat gratia sacramenti.
4° Quod urgeat necessitas communicandi vel celebrandi aut implendi
praeceptum confessionis annuae, etc.

78. Quando absolutio sacramentalis possit ac debeat dari sub con­
ditione. — 1. Absolutio sub conditione de praesenti vel de praeterito
est certe valida.
2. Ex causa iusta et sufficienter gravi est etiam licita, secundum
regulam modo traditam (n. 77, 4), quae in casu nostro ita enuntiari
(I) Cfr. Génlcot-Snlemans, II, n. 286; Bucceroni, III, n. 750.
(5) S. Alph., VI, n. 26 ss.; D’Annibnle, III, η. 251; Lehnikuhl. II, η. 38; Noldin. III,
η. 25, 3.
(6) Lib. VI, η. 432.

potest: absolutio sub conditione potest ac debet dari, quoties, si non
daretur, notabile damnum spirituale poeni tenti immineret, et si ab­
solute daretur, nullitas et irreverentia sacramenti timenda esset (7).
3. Nonnulli censent absolutionem conditionatam dari posse ex
qualibet causa levi; alii, e contra, putant dandam non esse nisi in extrema
necessitate vel saltem in necessitate valde gravi.
Utraque sententia improbanda est, cum alia nimis laxa, alia nimis
rigida sit.
Unde via media tenenda est, quae reperitur in regula a nobis supra
exposita (8).
4. Causae iustae dandi absolutionem conditionatam possunt esse
tum ex parte ministri tum ex parte poenitentia.
luxta plures, committit peccatum grave, qui apponit expresse condi­
tionem de praeterito vel de praesenti absque ulla causa rationabili.
At nonnisi leviter peccare videtur qui ita talem conditionem apponit,
quam certo iudicet esse impletam, ex. gr. absolvendo poenitentem quem iudicat baptizatum, sub conditione: si baptizat us es; secluso enim periculo non
apparet gravis culpa irreverentiae (9).
Multi merito censent, secluso contemptu vel scandalo, vix haberi cul­
pam lethalem in administration e conditionata sacramenti poenitentiae, quia
vix datur ex hoc capite periculum nullitatis atque idcirco gravis irreverentia.

79. Casus praecipui in quibus absolutio conditionata potest aut
etiam debet dari. — 1° Si confessarius positive et prudenter dubitet,
num rite absolverit poenitentem (10).
2° Si dubitet prudenter de poenitentis dispositione, quoties ab­
solutio sine gravi incommodo differri nequeat (11).
3° In dubio de materiae sufficientia, ubi dubium solvi nequeat,
ex. gr. si poenitens sit puer aut semifatuus, aut poenitens pius aliquas
tantum imperfectiones accuset (12).
4° Si confessarius dubitet num poenitens, qui absolutione in­
diget et recedit a tribunali, se existimans absolutum, sit praesens
necne.
(7) S. Alph., VI, n. 28 s.; Suarez, disp. 23, sect. 1; Lugo. disp. 17, η. 87 s.; Salmant.,
tract. 1, cap. 7, η. 57; Lacroix, lib. VI, part. 1, n. 123.
(8) Cfr. Suarez, disp. 13, sect. 3; Lacroix. L r.; Sporcr. part. 1, cap. 2, n. 97 et 129.
(9) Cfr. Bucceroni, III, n. 752; Génicot*Salsmans, II, n. 113.
(10) Lugo, disp. 13, n. 107; Lacroix, lib. VI, part. 2, n.
1770;S. Alph., VI, n. 432.
(11) s. Alph.. VI. n. 132» P; Sporer, I. c»t n. 622.
(12) g. Alph., (/Zom. a post., tract. 16. n. 6) censet seme/ tantum inmense posse absolvi
conditionate poenitentem, qui accusat imperfectiones, de quibus dubitatur an pertingant ad
venialia. Alii frequentius id fleri posse existimant.
■
Notandum, poenitentem non habere ius certum ad absolutionem» (piando non afTert
materiam certam aut saltem dubie necessariam.

5° In dubio, utrum poenitens, qui v. %. e tecto corruit, in flumen
submergitur, sit moraliter praesens.
6° In dubio, num moribundus sensibus destitutus, sit capax
sacramenti.
7° In dubio, num infirmus sit vivus an mortuus, baptizatus
necne (13).
Theologi communiter addere solent etiam casum in quo confessarius du­
bitet, num gaudeat jurisdictione in hunc poenitentem vel in haec peccata, poe­
nitens autem negata absolutione diu manere deberet in peccato lethali (14).
Cum hodie, attento praescripto can. 209, Ecclesia certo suppleat in eiusmodi casu, scii, in dubio positivo et probabili, absolutio absolute, et non conditionate, danda est.

80. An et quomodo exprimenda sit conditio. — 1. Certe non requi­
ritur ut voce exprimatur, uti, exceptis baptismo et extrema unctione ex
praescripto Rit. Rom. (15), id non postulatur in ceteris sacramentis.
2. Sufficit eam mente concipere. Utrum vero explicite et formaliter, an implicite tantum ac virtualiter sufficiat, controvertitur. Plures
opinantur satis esse eam implicite et virtualiter in mente habere, ut facit
quicunque intendit sacramentum ministrare secundum institutionem
Christi et intentione Ecclesiae (16).
Secundum hanc sententiam, quae videtur vere probabilis, con­
ditio, nisi expresse fuerit exclusa, censetur semper apposita, ubi causa
rationabilis eam postulaverit.
3. Haec doctrina momentum practieum habet quoad reviviscentium
sacramenti. Nam si conditio, v. g. si es rite dispositus, vere apposita
fuerit, sacramentum exsistit necne, prout ipsa conditio, cui alligatur
intentio absolvendi ex parte ministri, exsistit vel non: idcirco reviviscentiae in casu locus non est. Si, e contra, conditio huiusmodi non
fuerit apposita, sacramentum potest esse validum sed informe, adeo
ut, remoto obice, probabiliter reviviscat.
(13) Cfr. Lacroix, lib. VI. part. 2. η. 1770; Lugo. disp. 13. η. 107; Bonacina. q. I,
punct. 3. n. 1; Sporcr, Z. <·.. n. 622.
(14) Cfr. S. Alph.. VI. n. 432; Sporer, part. 3. cap. 5, n. 622.
(15 Tit. II, cap. 1. n. 9. 22; tit. V, cap. 1, n. 14.
(16) Cfr. Gobât, Z. c., n. 273; Génicot-Salsmans, II. nn. 113, 2G6; Noldin. Ill, n. 26;
Lehmkuhl, II, n. 37.

CAPUT V.

DE REMISSIONE PECCATORUM

Articulus I.

De remissione peccatorum in genere.
81. Conditio ad remissionem requisita. — 1. Adultus ad remis­
sionem peccatorum obtinendam debet se disponere per poenitentiam
(il 5 ss.), qua a peccato recedit et ad Deum se convertit.
1° Huc spectant omnes textus tum veteris tum novi Testamenti,
in quibus Deus dicitur veniam peccatorum concedere tantum sub hac
conditione, quod poenitentiam agant de peccatis commissis (cfr. n. 13).
2° Cone. Trid. (1) enumerat poenitentiam inter dispositiones
requisitas ad obtinendam remissionem peccatorum, atque expresse docet:
« Fuit quovis tempore ad impetrandam veniam peccatorum hic contri­
tionis motus necessarius » (2).
3° Deus absolute loquendo potest remittere peccata etiam sine
praevio actu poenitentiae; at in praesenti ordine providentiae hoc nun­
quam facit.
4° Quod rationi plane consentaneum est. Nam qui libere recessit
per iniuriam a Deo, debet iterum per actum liberum voluntatis ad
Deum redire, quatenus offensam et iniuriam irrogatam retractet; quod
fit per poenitentiam. Unde $. Augustinus ait: «Qui fecit te sine te,
non te iustificat sine te... fecit nescientem, iustificat volentem » (3).
82. 2. Cone. Trid. plures actus enumerat, qui veniam peccatorum
et iustifieationem praecedere debent, scii.: fidem, timorem, spem, dile­
ctionem (initium dilectionis), poenitentiam, propositum novae vitae, volun­
tatem suscipiendi sacramentum (4).
Isti actus a peccatore ex auxilio gratiae divinae peraguntur, et
(1)
(2)
(3)
(4)

Sees. VI, cap. 6.
Sosa. XIV, cap. 4.
Senn. 169, cap. 11, η. 13.
Sees. VI, cap. (>.

nomine conversionis veniunt. z\d hanc quasi gradatim pervenit pec­
cator, quatenus a fide excitatus in Deum et permotus a spe obtinendi
ab eius infinita misericordia veniam peccatorum, dolorem concipit de
culpis patratis, propositum elicit non amplius in posterum peccandi,
et novam vitam inchoandi per Dei atque Ecclesiae mandatorum obser­
vantiam (5).

I
!
;
(

(

Verum praedicti actus (fides, timor, spes etc.), ex doctrina Concilii Trid.
non requiruntur omnes et singuli in qualibet conversione; sed ordinarie adesse
solent.
Actus absolute necessarius et quidem explicitas est dolor de peccatis com­
missis, cum proposito saltem implicito non peccandi de cetero, seu poenitentia,
fides, spes et votum suscipiendi sacramentum sunt quidem necessaria, at im­
plicite tantum; caritas perfecta ad veniam peccatorum per sacramentum obti­
nendam non requiritur, neque timor servilis (6).

83. Quaenam poenitentia requiratur. — 1. Poenitentia requisita
ad remissionem peccatorum in sacramento consequendam, est poeni­
tentia formalis, nempe actus doloris ac detestationis formaliter elicitus.
Sufficit tamen poenitentia generalis, quin requiratur specialis.
Quidam censent poenitentiam virtualem (quae in caritate con­
tinetur) sufficere per modum dispositionis ad obtinendam veniam pec­
catorum, etiam mortalium. At eiusmodi virtualis poenitentia non suf­
ficit per modum materiae sacramentalis, quae longe verius constituitur
ex actibus poenitentis (n. 46).
2. Notandum est, in caritate virtualiter atque in voto contineri
poenitentiam seu detestationem culpae: virtualiter, quia is, qui Deum
super omnia diligit, eo ipso odio peccatum habet; in roto, quia is, qui
Deum diligit, vult omnia quae Deo placent ; Deo autem placet detestatio
peccati.

Articulus II.

De remissione peccatorum mortalium.
84. Principia. — I. Omnia peccata mortalia simul remittuntur.
Hinc effatum: aut omnia et singula remittuntur, aut nullum. Ratio
manifesta est. In ordine actuali iustificatio fit per infusionem gratiae.
(5) Cone. Trid., I. c.
(6) Cfr. S. Thom., III» q. 86, a. I; De malo, q. 7, a. 10; in IV, D. 11 q. 2. a. 1, vol.
2°; Suarez, disp. 10, sect. 3. η. 5 as.

quae « nobis inhaereat », ita ut « non modo reputemur, sed vere i usti nominemur et simus» (1).
Atqui homo nequit esse vere iustus seu habere gratiam Dei sibi
inhaerentem, (pii maneat ex ullo capite aversus a Deo: secus enim
eodem tempore posset esse et Deo gratus et a Deo aversus. Quod contradictorium atque ideo absurdum foret.
Praeterea poenitentia, (pialis requiritur ad remissionem unius peccati,
sive extra sacramentum sive in sacramento, nequit esse vera nisi hominem
avertat ab omni peccato: debet enim illum avertere a peccato, in quantum
est contra Deum. Atqui esse contra Deum est commune omni peccato; ergo
debet illum avertere ab omni peccato, nam « ubi est eadem ratio, et idem effectus. Unde non potest esse vere poenitens, qui de uno peccato poenitet et
non de alio » (2).

85. II. Peccata mortalia remitti possunt sine remissione venialium.
Ratio est, quia venialia non repugnant gratiae sanctificanti, et
poenitentia de mortalibus haberi potest, quin etiam de venialibus ha­
beatur.
Unde si dolor non extenditur quoque ad venialia, haec non de­
lentur; v. g. si quis dolet de peccatis suis quia aeternam beatitudinein
amisit vel infernum promeruit, poenitentia ad venialia non se extendit,
ut evidens est.
86. ΙΠ. Cum peccatis mortalibus remittitur semper et necessario
etiam poena aeterna.
1° D. Paulus ait: « Nihil ergo nunc damnationis est iis qui sunt
in Christo lesu... Quicunque enim spiritu Dei aguntur, ii sunt lilii
Dei » (3). lamvero illi, quibus peccata remissa sunt, omnes sunt in
Christo lesu et spiritum Dei in se habent quo aguntur; porro si maneret
in eis reatus seu debitum poenae aeternae, haberent contra se aliquid
damnationis, nec filii Dei essent, nam filius Dei esse non potest qui
obnoxius manet poenae aeternae (4).
2° Cone. Trid. docet satisfactionem non deberi pro poena aeterna,
quippe quae «vel sacramento vel sacramenti voto una cum culpa remit­
titur » (5).
3° In remissione peccatorum tota ratio poenae aeternae aufertur,
quae est aversio hominis a Deo et offensa Dei in hominem; et datur,
(1) Cone· Trid.» Sees. VI. cap. 7, et can. 10, 11.
(2) Cfr. 8. Thom., III. q. 86. art. 3.
(3) Rom. vin, 1. 14.
Cfr. Galticr, n. 532; Pesch, VII, n. 311.
Sees. VI, cup. II.

e contra, gratia et amicitia Dei, quae incom possibilis est cum voluntate
puniendi in aeternum (6).

87. IV. Una cum poena aeterna non semper tota poena temporalis
remittitur.
1° Ex S. Scriptura constat Deum peccatoribus, culpa iam dimissa·,
infligere mala temporalia in poenam illius (7).
Porro Deus justissime agit, seu tum in retribuendo tum in pu­
niendo reddit unicuique secundum opera sua nec ullam admittit per­
sonarum acceptionem (8).
2° Traditio docet hanc semper fuisse doctrinam Ecclesiae. Sane
Patres loquuntur de poena, qua Deus peccata condonata adhuc plectere
pergit, ac de satisfactione, quae Deo pro huiusmodi peccatis offerri
potest (9).
Praeterea doctrina de purgatorio seu praxis offerendi Deo satis­
factiones pro defunctis tota nititur in praesupposito principio quod de
peccatis iam remissis maneat adhuc expiatio temporalis persolvenda (10).
Rationes speciales indicantur a Concilio Tridentino (11): a) ut gravitas
peccati inde magis appareat; b) ut licentia peccandi refrenetur; c) ut per poe­
nam temporalem aut satisfactionem medela apponatur reliquiis peccati; d) ut
aliqua conformitas instituatur inter Christum et nos propter peccata nostra
patientes; e) ut manifestetur specialis gravitas peccati post baptismum com­
missi. et servetur differentia inter regenerationem et curationem (12).

3° Reatus, qui oritur ex peccato, multiplex distingui potest,
pro diversis titulis quibus homo, peccando, contra Deum agit: a) reatus
poenae temporalis contractus ex violat ione legis, quem Deus qua legislator
potest exigere solvi, ut tueatur legem et restituat ordinem laesum (13);
b) reatus compensandae iniuriae Deo illatae eo quod ei praeposita est
aliqua creatura; c) reatus sustinendae amicitiae Dei, quatenus contra
eius amicitiam, peccando, actum est, seu quatenus offensa ei illata
est personalis. Et hi duo sunt reatus poenae aeternae.
Tres isti reatus ex omni peccato mortali contrahuntur. Sed. data
(6) S. ThomM III, q. 86, art.4.
(7) Sap. x, 2; iVtim, xx, 1 ss.; xvii, 12 ss.; II Rcq. xn, 10 ss.
(8) Ps. lxi, 13: Prov. xxiv, 12; Maith. χνι, 17; Rom. in, 6.
(9) S. Aug., in ps. <50, 11 ct 1.5; in Ioan, tract. 124. 5; Migne, P. L.. XXXV, 595;
XXXVI, 692, 595.
(10) Cfr. S. Bellarm., De poenitentia, lib. IV. cap. 9; Suarez. disp. 10, sect. 3. n. 10 ss.
(11) Sess. X IV, cap. 8.

(12) Cfr. S. Thom., Contra Qeni., lib. IV, cap. 72.
Quoad difllcultates vide S. Thom., Ill, q. 86, art. I; in IV, I). II. q. 2. art. 1; Suarez,
disp. 10, sect. 3, n. 1.5; Gonet, disp. 3, art. 5, n. 68.
(13) S. Thom., Ill, q. 21, art. 4; q. 87, art. 6. ad 3.

6 — (’appello, De Sacramentis, II.

eorum distinctione, intelligitur unum remitti posse, quin saltem ex
toto alius remittatur (14).
Quanta, proportionaliter, manet poena temporalis post peccatum remis­
sum subeunda!
Quantitas poenae remanentis indicanda est in ratione directa secundum
peccatum commissum; in ratione autem inversa secundum intensitatem con­
tritionis; quod Deus tantum potest accurate iudicare (15).
H
88. Reliquiae peccatorum.
— 1. Dicuntur reliquiae peccatorum illae
animi propensiones, quae ex peccatis, praesertim repetitis consequ­
untur et permanent, donec virtutis exercitio deleantur, v. g. memoria
non ingrata peccati, affectio ad peccatum, etc.
2. Hae reliquiae, cum sint habitus naturaliter contracti, connaturaliter non tolluntur per gratiam sanctificantem; pergratius tantum
actuales paulatim debilitantur; aliquando etiam beneficio extraordinario
statim auferuntur.
3. Attamen gratia sacramentalis, quia de se est remissiva peccati,
fundat aliquo modo ius ad auxilia actualia, quae conferunt tum ad
praeteritum plane reparandum, tum ad vitandos in posterum relapsus.
Hinc utilitas ex frequentatione sacramenti (16).

Articulus III.

De remissione peccatorum venialium.
89. Notio peccati venialis. — 1. Doctrina de remissione peccati
venialis tota nititur in genuino eius conceptu.
2. Peccatum veniale oritur ex quadam inordinata et immoderata
conversione ad bonum creatum, qua homo non avertitur quidem a Deo,
sed qua « retardatur affectus eius ne prompte feratur in Deum » (1).
Hinc intelligitur cur non « contrarietur habituali gratiae vel caritati»,
sed coexsistere possit cuiu gratia et caritate, atque ideo reperiri in quolibet
insto. Macula enim, quae ex eo remanet, non consistit in privatione decoris gra­
tiae, sed in α superinductione », per ordinationem ad rem temporalem, alicuius
quasi pulveris aut luti quod illius decoris splendorem impediat (2).
(14) Cfr. S. Thom., in IV. D. 14. q. 2, art. 2; Suarez. /. c.; (initier, η. 543.
(15) Cfr. S. Thom., Ill, q. 86, a. 4; Contra Ctenl., lib. IV, cap. 78.
(16) S. Thom., HI. q. 86, art. 5.

(1) S. Thom.. III. q. 87. art. 1.
(2) S. Thom., I. c., art. 2, ad 3.

90. Duplex reatus. — 1. Uti peccatum mortale, ita etiam veniale
duplicem reatum inducit, culpae scii, et poenae. Uniusmodi reatus
est debitum sustinendi levem Dei displicentiam et offensionem atque
poenas ab eo infligendas, in reparationem atque tuitionem ordinis (3).
2. Quapropter remissio peccati venialis considerari potest quoad
culpam et quoad poenam.
91. Principia. — I. Peccatum veniale non potest remitti sine remis­
sione mortalium, seu illi qui est in statu peccati mortalis.
1° Nullus est titulus vel ratio cur peccatori, qui sit ac velit manere
Deo inimicus, Deus reatum condonet etiam levem:
a) non iustitia, quia peccatori nullum esse potest meritum
de condigno;
b) non liberalitas, cum nulla adsit de hoc promissio divina;
c) non congruentia, quia ei qui tam insto odio habetur decet
nihil condonari ex amore sive benevolentia.
2° Remissio peccati venialis, cum sit restitutio fervoris ac splen­
doris caritatis, fieri non potest apud eum qui simpliciter privatus manet
caritate (4).

92. II. Unum peccatum veniale remitti potest sine alio.
Cum culpa venialis non repugnet gratiae et amicitiae Dei, et poe­
nitentia de uno haberi possit, quin etiam de altero habeatur, nihil im­
pedit, quominus unum condonetur altero non remisso. At qui de om­
nibus vere dolet, omnium remissionem simul obtinere potest, tum per
proprium actum sufficientis doloris, tum per remedium ad id insti­
tutum, nempe per sacramentum.
93. III. Peccatum veniale re II itti potest sine nova gratiae infusione.
Ratio, quia culpa venialis non est privatio gratiae nec ei oppo­
nitur. « Et ideo ad hoc quod peccatum veniale tollatur, non requiritur
quod infundatur aliqua habitualis gratia, sed sufficit aliquis motus gratiae
vel caritatis ad eius remissionem » (5).
Quoties tamen gratia infunditur — eum id fieri nequeat quin adsit
vel producatur actualis motus liberi arbitrii in Deum et contra pec­
catum — quaedam peccata venialia semper remittuntur.
(3) Quidam veteres censebant peccatum veniale habituale consistere tantum in reatu
poenae, atque inde inferebant remitti posse per meram poenitentiae solutionem et. conse­
quenter, etiam peccatori adhuc mortali culpa inquinato. Quod falsum omnino est. Cfr. Sua
rez, disp. 11, sect. 1, n. 2 ss.
(I) S. Thom., Ill, q. 87, art. 4.
(5) S. Thom., Z. c., art. 2.

Hinc liquet remissionem peccati venialis esse effectum gratiae,
non quatenus formaliter seu mera sua praesentia peccatum expellat,
sed quatenus eum gratia et ex gratia elicitur novus actus sive motus
caritatis, qui sit peccato veniali contrarius.
Neque inde sequitur peccatum veniale remitti sine hominis intrinseca
mutatione, atque ideo hominem non mundari intrinsece, sed solum eius macu­
lam non imputari seu remitti ab extrinseco. Sane novus actus ex gratia et ca­
ritate elicitus est intrinseca voluntatis humanae mutatio; nec alia requiritur (6).

94. IV. Peccatum veniale non potest remitti sine poenitentia saltem
virtuali.
1. Id colligitur tum ex S. Scriptura, quae requirit poenitentiam
ad remissionem peccatorum (7), tum ex Patribus, qui poenitentiam
inculcant et quidem quotidianam, qua leviora peccata tollantur.
Confirmat ratio. Voluntas enim, venialiter peccando, deordinationem induxit per immoderatam sui conversionem ad creaturam; quae
inordinatio folli non potest quandiu voluntas adhaereat peccato; ergo
necessaria est quaedam illius adhaesionis displicentia, seu aliis verbis
oportet ut peccator ab affectu peccati recedat atque illud retractet.
2. Non requiritur poenitentia formalis; sufficit virtualis. Illa est
actus, quo de ipso peccato quis explicite dolet illudque detestatur; haec
est quilibet actus, qui peccato commisso directe contrarius est. Unde
poenitentiam virtualem elicit : 1° qui a Deo veniam peccatorum postulat;
2° qui proponit se non amplius esse peccaturum; 3° qui exercet actum
humilitatis, caritatis, mortificationis, obedientiae etc., actum nempe
virtutis contrariae peccato commisso; 4° qui bonum opus quodcunque
peragit ea intentione, ut remissionem peccatorum obtineat (8).
Quod sufficiat poenitentia virtualis ad veniam peccatorum venia­
lium obtinendam, ex eo patet quod poenitentia est de se necessaria
dispositio ad remissionem peccatorum consequendam; atqui ad neces­
sariam dispositionem aliud non requiritur, nisi ut voluntas retractet
affectum ad veniale, quod facit praecise per poenitentiam virtualem;
ergo.
Ad rem egregie »S’. Thomas (9): « Non tamen sufficit habitualis displicentia,
quae habetur per habitum caritatis vel poenitentiae virtutis, quia sic caritas
non compateretur peccatum veniale, quod patet esse falsum. Unde sequitur
quod requiratur quaedam virtualis displicentia, puta cum aliquis hoc modo
(6)
(7)
(8)
(9)

Cfr. S. Thom., III, q. 87, art. 2; Lugo, disp. 9, sect. 1, u. 8 ks.
Apoc. π. 4 s.
Sporer-Bierbaum, III, p. 2, n. 35; Noldin, III, n. 24 1; Sasse, II, sect. 3, cap.
Su hi in. theol., Ill, Q. 87, art. 1.

fertur secundum affectum in Deum et res divinas, ut quidquid sibi occurreret
quod eum ab hoc motu retardaret, displiceret ei, et doleret se commisisse,
etiamsi actu de illo non cogitaret ».

95. Consectaria. — Ex dictis nonnulla consectaria consequuntur
sedulo attendenda:
1° Attritio sufficere potest ad remissionem peccatorum extra
sacramentum. Nam, iuxta doctrinam Cone. Trid. (10), peccata venialia,
extra sacramentum poenitentiae, multis aliis remediis expiari possunt:
porro, si contritio perfecta ad veniam peccatorum venialium obtinendam
esset necessaria, ipsa unicum medium ad hunc finem dicenda esset,
atque ideo nullum daretur discrimen inter peccatum veniale et mortale,
cum hoc quoque deleri possit contritione perfecta.
Accedit quod, extra sacramentum, remissio venialis tam difficilis
esset quam remissio mortalis, imo difficilior, quia difficilius quis con­
teritur perfecte ex levi peccato quam ex gravi.
2° Peccata venialia non remittuntur per quaecunque opera bona
hominis iusti, sed tantum per ea, quae continent saltem virtualem poe­
nitentiam seu displicentiam peccati, quae nempe opponuntur directe
peccatis. Unde v. g. actus temperantiae non sufficit ad obtinendam
veniam mendacii, neque actus mortificationis ad consequendam veniam
peccati contra pietatem admissi, quia huiusmodi actus ne virtualem
quidem displicentiam exprimunt neque ideo necessariam retracta­
tionem.
Nec quilibet actus caritatis sufficit ad remissionem peccatorum
venialium obtinendam, quia affectum ad peccata venialia non quilibet
actus caritatis excludit.
3° Attritio, quae sufficit extra sacramentum poenitentiae ad
obtinendam veniam peccatorum venialium, debet esse perfectior illa
quae requiritur et sufficit in sacramento, seu debet esse concepta ex
motivo perfectiore. Si hoc non esset, sacramentum poenitentiae nun­
quam deleret peccatum veniale, quia ante susceptionem sacramenti
per attritionem iam esset remissum.
Porro quod sacramentum poenitentiae nunquam remittat peccata
venialia est contra mentem Christi, qui hoc sacramentum instituit
etiam ad culpas veniales delendas, et contra sensum et praxim fidelium,
qui ideo frequenter confitentur, quia eis probe persuasum est per sacra­
mentum poenitentiae veniam peccatorum venialium se obtinere (11).
(10) Seas. XIV, cap. 5.
(11) Cfr. Lugo, disp, 9, sect. 2, η. 29; Buoceroni, III, n. 679.

In hunc finem motiva attritionis duplicis generis distingui possunt : alia
minus perfecta, quae desumuntur ex turpitudine peccati, ex metu purgatorii,
ex metu poenarum temporalium; alia perfectiora, quae colliguntur ex ratione
ordinis altioris, ex. gr. si quis dolet de venialibus, quia sunt contra obedientiam et reverentiam Dei, quia retardant plenam unionem cum Deo, etc. (12).

4° Praeterea,
extra sacramentum, pro remissione graviorum ve*
nialium requiritur perfectior attritio, pro levioribus minus perfecta.
Ratio evidens est.

96. V. Peccata venialia « remittuntur per ea omnia quae nata sunt
excitare fervorem caritatis aut producere infusionem gratiae » (13).
1. Huiusmodi sunt: 1° sacramenta, quae producunt gratiae infu­
sionem; 2° sacramentalia, quorum alia sunt «cum aliquo motu detesta­
tionis peccatorum», v. g. Confiteor, oratio dominica; alia vero «sunt
cum aliquo motu reverentiae in Deum et ad res divinas », v. g. aspersio
aquae benedictae, etc.
2. Sacramentis vis atque efficacia inest remittendi peccata venialia
ex opere operato.
De quatuor sacramentis, nempe de baptismo, poenitentia, extrema
unctione et Eucharistia, certum est.
Baptismus et poenitentia primario ad delenda peccata tum mor­
talia tum venialia instituta sunt; extrema unctio item secundario ad
remittenda peccata instituta est.
De Eucharistia dubitari nequit, praesertim cum Cone. Trid. dicat:
« Sumi autem voluit (Salvator noster) hoc sacramentum tanquam anti­
dotum, quo liberemur a culpis quotidianis » (14).
Quoad confirmationem, ordinem et matrimonium, res certa non est.
sed valde probabilis. Licet enim ad peculiares effectus producendos
sint instituta, conveniunt tamen cum aliis sacramentis in hoc, quod
sint remedia peccatorum, imo quandoque per ea confertur etiam gratia
prima et delentur peccata mortalia (15).
3. Peccatum veniale remittitur per sacramenta sine illa dispo­
sitione, quae per se ipsa sufficiat ad illius veniam obtinendam.
Igitur, praeter attritionem de mortalibus (in sacramentis mor­
tuorum) vel gratiam sanctificantem (in sacramentis vivorum) alia dispo­
sitio ad remissionem culpae venialis non requiritur, quam intentio et
voluntas suscipiendi sacramentum in remedium suorum peccatorum
(12)
(13)
(14)
(15)

Cfr. Suarez, disp. 11, sect. 3, n. 2 88.; Galtier, n. 548; Noldin, n. 244x
S. Thom., III, q. 87, art. 3; De malo, q. 7, art. 12.
Sess. XIII, cap. 3.
Cfr. Cappello, 1. η. II; Lugo, disp. 9, sect. 3, n. 53.

absque actuali affectu ad ullum peccatum. Siquidem in hac intentione
continetur virtualis displicentia, quae est necessaria dispositio ad veniam
peccatorum venialium per sacramenta obtinendam (16).
4. Sacramentalia non habent vim remittendi peccata venialia ex
opere operato, sed tantum ex opere operantis, quatenus sunt cum aliquo
peccatoris opere ex cuius virtute peccata remittantur (17).
Ex tradita doctrina nonnulla corollaria sequuntur; 1° Gratia habitualis
ad remissionem peccati venialis requiritur sive antecedenter sive saltem concoinitanter. Oportet enim ut persona praesupponatur aut saltem tunc fiat
grata et amica Deo, quando remissionem illius peccati obtinet.
2° Peccata venialia, quibus obstrictus ex hac vita decidit iustus, re­
mittuntur probabilius quoad culpam per actum contritionis et dilectionis, quem
anima separata statim a morte elicit. Iste enim actus est vera illorum pec­
catorum retractatio, et illam mutationem constituunt voluntatis intrinsecam,
quae sola requiritur ut Deus ab extrinseco condonet (18).

97. Remissio peccati venialis quoad poenam. — 1. Poena nequit
remitti nisi prius remissa fuerit culpa. Sane culpa est causa, propter
quam homo dignus poena efficitur; atqui nondum sublata causa, ef­
fectus non potest auferri.
2. Licet remissa culpa mortali, remittatur eo ipso poena aeterna
(cfr. n. 86), remissa tamen culpa veniali, poena temporalis eo ipso non
remittitur.
Ratio est, quia ex natura rei nihil impedit, quominus remissa culpa
veniali solvenda maneat poena. Uti remissa culpa mortali non remit­
titur semper et necessario poena temporalis illi debita, sed adhuc manet
solvenda; ita, remisso peccato veniali, non remittitur omnis poena
temporalis (19).
Secundum maiorem aut minorem dispositionem poenitentis, poena tem­
poralis pro peccato mortali remisso debita una cum eo remittitur vel tota vel
ex parte maiore aut minore; item poena pro culpis venialibus debita una cum
reatu culpae deletur vel tota vel ex parte pro poenitentis dispositione.
3. Poena temporalis remitti vel expiari potest triplici modo:
1° satisfactione voluntaria in hac vita, sive sacramentalis ea sit
sive extra-sacramentalis per opera virtutum, inter quae eminet oblatio
et auditio Sacrificii eucharistici (20);
(16) Cfr. S. Alph.. vi, n. 270; 1. c., n. 42 ss.
(17) S. Thom.. III. q. 87, art. 3; De malo, q. 7, art. 12; (’appello, I, u. 105; Lugo,
dfap, 9. n. 69; Lacroix. I. r., n. 221.
(18) Cfr. S. Thom., De malo, q. 7, art. 11 In corp., et ad 9, 13 et 17; Suarez, disp. 11.
sect. 1, u. Ohs.; Lngo, disp. 9. n. 34 as.
(19) Cfr. Cone. Trid., Sees. VI. ran. 31.
(20) Cfr. Cappello, 1, η. 57 4 s.

2° satisfactione purgatoria in altera vita;
3° indulgentiis, quibus Deus solutionem ab Ecclesia factam ex
satisfactionibus Christi et Sanctorum acceptat, ut videbimus suo loco.

CAPUT VI.

DE SUBIECTO SACRAMENTI POENITENTIAE
SEU DE ACTIBUS POENITENTIS
Articulus I.

De subiecto in genere.
98. Subiectum capax sacramenti poenitentiae. — 1. Est omnis et
solus homo, qui post baptismum in aliquod peccatum sive mortale sive
veniale lapsus est.
2. Qui dubie baptizatus est aut dubie peccatum mortale aut veniale
commisit, non est subiectum absolute capax sacramenti poenitentiae,
sed conditionate (cfr. n. 33).
3. Ad hoc sacramentum valide et licite suscipiendum, praeter
ea, quae de dispositione requisita ad suscipienda sacramenta generatim exposita sunt in tractatu de sacramentis in genere (1), requi­
runtur illi actus poenitentis, qui materiam huius sacramenti consti­
tuunt, scii, contritio, confessio et satisfactio. De his actibus fuse loqueinur
in hoc capite.

99. Subiectum duplici sub respectu considerari potest. — 1. Non­
nulli distinguunt subiectum necessitatis et subiectum libertatis, prout
agitur de eo qui habet materiam necessariam aut tantum liberam (2).
Quae distinctio, quamvis terminologia plerisque minus placeat,
recta tamen est.
2. Praeterea quidam distinguunt inter subiectum de iure divino
et subiectum de iure ecclesiastico, prout quis ex lege divina aut etiam
ex lege ecclesiastica teneatur confiteri. Item haec distinctio vera est;
sed terminologia sat propria atque accurata non videtur.
(1) Cir. Cappello, l)c sacram., I, tu 81 es,
(2) Cfr. Peech, VII, tu 3.53.

Articulus II.

De contritione in tenere
100. Notio. — 1. Contritio generice sumpta est animi dolor ac de­
testatio de peccato commisso, cum proposito non peccandi de cetero (1).
Dolor est tristitia saltem spiritualis de malo patrato, seu actus
quo voluntas de malo praesenti sive peccato tristatur et affligitur.
Detestatio est odium peccati commissi, seu aetus voluntatis, quo
a malo sive a peccato se avertit illudque odit et vellet ut non fuisset
commissum.
Propositum est firma voluntas non amplius peccandi.
Dolor et detestatio respiciunt praeteritum; propositum refertur ad
futurum.
2. Certum est lios tres actus pertinere aliquatenus ad contritionem,
ut omnes fatentur et clare colligitur ex Cone. Trid. (1. e.).
3. Utrum vero haec tria sint formaliter constitutiva, disputatur. Nonnulli
dicunt contritionem constitui solo dolore, ita ut detestatio ac propositum praeeupponantur tantum (2). Alii censent contritionem constitui formaliter de­
testatione, quam dolor et propositum consequuntur (3).
Alii docent haec tria esse formaliter constitutiva contritionis (4). Nam
qui odit peccatum commissum, de ipso etiam dolet, et qui dolet, necessario
detestatur; ex dolore autem ac detestatione sponte sequitur propositum emen­
dationis, quia odisse peccatum est illud pro posse repellere (cfr. n. 6, 3).
Haec sententia videtur probabilior.

101. Divisio. — 1. Duplex est contritio: perfecta, quae simpliciter
contritio dicitur, et imperfecta, quae proprio nomine vocatur attritio.
2. Contritio perfecta concipitur ex motivo caritatis et peccatorem
iustificat extra sacramentum; attritio concipitur ex alio motivo in­
feriore, et peccatorem iustificat tantum in sacramento baptismi vel
poenitentiae.
3. Igitur sub duplici respectu alia ab alia differt, nempe motivo
(1 ) Cone. Trid.. Scss. XIV, dr pocnilcnlia, cap. 4.
(2) Ita v. g. Billuart, Gonet, et alii, Cfr. Gonet, Clyp.. tract. 5. de Pornit., disp. 7,
n. 6; Lacroix, lib. VI, part. 2, η. 657.
(3) Suarez, disp. 4, sect. 1, n. 4 ot 7; Sporer, part. 3, cap. 2» in 67; Gobat, tract. 6,
n. 38 8.
(4) Cfr. Lacroix, /. c., in 657; S. Alpin, VI, in 134; JCouinok, diep. 1, n. 10: [Sporer,
I. c., in 61; Galtier, n. 52.

et effectu: sub utroque respectu contritio longe perfectior est at­
tritione (5).
102. Contritio perfecta. — 1. Ea est contritio perfecta, quae oritur
ex motivo caritatis, seu, ut ait Cone. Trid. (6), quae caritate perficitur.
2. Quid requiratur et sufficiat ut contritio sit perfecta, non plane
constat, cum de natura caritatis controversia exsistat inter theologos (7).
Haec tenenda sunt:
1° Actus formalis caritatis ad habendam contritionem perfe­
ctam non requiritur. Sane peccator considerat culpam tanquam in­
finitae Dei bonitati repugnantem, atque ex hoc motivo illam detestatur.
In contritione caritas profecto continetur saltem virtualiter, quia con­
tritus detestatur peccatum, in quantum repugnat Deo, summo bono,
super omnia diligibili et diligendo; atqui eo ipso summam Dei boni­
tatem saltem virtualiter et implicite, si non formaliter et explicite, ut
plerumque accidit, amat.
2° Certe habetur contritio perfecta, si motivum doloris est of­
fensa Dei propter se ipsum dilecti super omnia appretiative, non autem
unice propter beatitudinem nostram.
3° Motivum caritatis, ex quo oritur perfecta contritio, consti­
tuunt tum bonitas Dei infinita seu complexus omnium perfectionum
infinitarum Dei, tum singulae perfectiones, sive absolute sive relative,
quae utpote infinitae non distinguuntur ab essentia Dei, sed sunt ipsa
Dei essentia sub aliqua peculiari ratione concepta.
Proinde obiectum formale caritatis, atque ideo contritionis per­
fectae, potest esse infinita Dei sapientia, misericordia, iustitia, beni­
gnitas, etc. Infinita enim Dei excellentia in singulis eius attributis reperitur (8).
Nonnulli censent contritioni perfectae sufficere dolorein do peccatis qua­
tenus per ea amiserimus Deum ut obiectwm beatificans, beatitudinem nempe
obiectivam, non autem formalem quae consistit in fruitione divinae bonitatis.
Haec sententia non videtur admittenda, nisi ita intelligatur, ut per hniusmodi amorem directe feramur in Deum ipsum quo frui volumus, quatenus
Deus eiusque unio et familiaritas placet, non autem sub ratione formali quod
ipsi volumus esse beati (9).
(5) Cfr. S. Thom., in IV, D. 17. q. 2 a.
disp. 5, n. 3 ss.
(6) Sess. XIV, cap. 4.
(7) Cfr. Suarez, disp. 4, sect. 2. η. Il
croix, lib. VI, part. 2, η. 722.
(8) Cfr. Palmieri, th. XXII; Hurter, HI
De San. n. 522 ss.; De Augustinis. II. art. 7
(9) Cfr. Schilllni, De virtui. infusis, disp.

1; Suarez, disp. 1, sect. 2, n. 3ss.; Lugo,

Alph., VI. u. 434; Lugo. disp. 5, n. 3 88.; La-

n. 468; Galtior, n. 59; Peach, VII, n. 124 ss.;
Basse, II, sect. 3. cap. 2, art. 1.
6, η. 2 8 5 88.; Génicot, 11, η. 269.

DE CONTRITIONE IN GENERE

91

Quidam veteres theologi (10) existimant perfectam etiam illam contri­
tionem, qua peccatum super omnia detestamur, non quidem proprie ac di­
recte ex motivo caritatis, sed ex motivo religionis, obedientiae etc. Si una cum
tali motivo consideratur quoque, saltem implicite et virtualiter, infinita ex­
cellentia Dei, cui propter peccatum contra virtutem religionis aut obedien­
tiae facta est iniuria, huiusmodi contritio potest dici perfecta; secus non, sal­
tem probabilius (11).

4° Practice a consideratione Christi D. ex amore nostri pro pec­
cato patientis facile ascenditur ad amorem ipsius Dei, ad detestationem
peccati tanquam mali ipsius Dei incarnati: in qua detestatione habetur
certe ratio verae caritatis.
Item a grato animo pro Dei beneficiis planum est assurgere ad amorem
ipsius Benefactoris.
lias considerationes confessarii, poenitentes etc. prae oculis ha­
beant, ut contritio perfecta facilius excitari queat.
103. Quomodo contritio conferat ad peccata remittenda. — Con­
tritio ad remissionem peccatorum confert non tanquam causa formalis,
sed tanquam dispositio (negativa) et tanquam causa meritoria de congruo
infallibili (12).
Notae historicae. — 1. Distinctio explicita attritionis et contritionis oc­
currit, ante medium saeculum xn, apud Ala num de Insulis (13).
Distinctio ibi desumitur, non ex motivi diversitate, sed ex diversitate
seu gradu efficacitatis psychologicae contra peccatum. Sane attritio dicitur
dolor de peccato commisso, qui non pertingat usque ad propositum non relabendi et ad confessionem. Hinc est cur attriti fiant minus mali, at esse mali
non desinant. Igitur effectus attritionis est minuere peccatum, non obtinere
ut dimittatur.
2. »9. Thomas (14) optime indicat rationem utriusque appellationis atque
simul utriusque contritionis efficacitatem.
3. Scholastici igitur duas species contritionis diu distinxerunt ex effica­
citate potius quam ex motivo. Vocant attritionem omnem contritionem, ex
(10) Cfr. Suarez, disp. 4. sect. 2, n. 3ss.; Lugo, disp. 5, sect. 1, n. 4.
(11) Cfr. B&ll.-Palm., tract. De caritate, n. 6ss.; Palmieri, th. XX; Hurter. III. n. 468;
Galtior, η. 73.
Vasquez (in III, q. 85, a. 2, n. 15) hanc sententiam dicit erroneam: Lugo (disp. 5, sect.
1, n. 4 ss.) probabilem.
Suarez fatetur eam sibi aliquando visam fuisse probabilem quoad motivum quod di­
citur poenitentiae specialis, quatenus motivum reparandi iuris Dei in tota sua plenitudine
sibi videbatur includere verum Dei amorem. Re tamen melius perpensa, asserit huiusmodi
amorem non contineri nisi in «detestatione peccati, quatenus est contra bonum Dei in se
eiusque dissolvit amicitiam · (disp. 4, sect. 2, n. 12 ss.).
(12) Cfr. S. Thom., in IV, D. 14, q. 2, a. 1, sol. 1; D. 17, q. 1. a. 2, sol. 2; De écrit..
q. 27, a. 2; Suarez, disp. 8, sect. 3, n. 12; Lugo, disp. 8, sect. 3, n. 2 ss,
(13) Reg. dc sacra theol,, reg. 85.
(14) In IV, D. 17, q. 2, a. 1, sol. 1.

quolibet inotivo conceptam, quae de facto non coniungatur cum remissione
peccati, seu cum infuso habitu caritatis, ita ut non sit nec fiat formata, ut aiunt;
unde attritio eis est contritio informis sive non formata.
Contritionem, e contra, non vocant proprie nisi perfectam, illam nempe
quae habeat coniunctam remissionem peccatorum, seu caritatem infusam,
ita ut formata dici possit, quatenus est in homine sive iam antea iustificato
sive tunc assequente iustificationem atque ideo caritatem infusam (15).

ÀRTICULUS III.

De effectibus et conditionibus contritionis.
104. Effectus contritionis perfectae. — 1. Haec contritio hominem
Deo reconciliat etiam extra sacramentum poenitentiae.
1° 5. Scriptura tum Veteris tum praesertim Novi Testamenti
id aperte testatur, v. g. in illis textibus qui ita exhibent caritatem,
ut removeat peccata, aut procuret Dei amicitiam, mansionem ac dile­
ctionem (1).
2° Traditio hanc doctrinam diserte tradit, ut patet ex innumeris
testimoniis SS. Patrum (2).
3° Concilium Trid. docet per contritionem caritate perfectam
hominem Deo reconciliari, priusquam sacramentum poenitentiae su­
scipiat (3).
1° Eadem doctrina deducitur ex eo quod a) nullibi praecipiatur
confessionem sacramentalem esse praemittendam aliis sacramentis
praeter Eucharistiam; b) sacri canones urgent eam praemitti Euchari­
stiae suscipiendae vel conficiendae, permittitur tamen adiri sacra­
mentum sine ea quando « desit copia confessarii » (4).
lamvero tum ad alia sacramenta vivorum tum ad Eucharistiam,
etiam ubi desit copia confessarii, requiritur absolute status gratiae.
Ergo supponitur statum gratiae acquiri posse contritione perfecta, sine
confessione.
5° Damnatae fuerunt propositiones Baii 31a, 32a, 33a et 70a,
(15) Cfr. S. Thom., in IV. D. 16, q. 3, a. 2; Suppi., q. 1, a. 2, ad 2; S. Bonavent.,
in IV, D. 17, p. 1, a. 2, q. 3. n. 2; Scotus, In TV. D. 14. q. 4, n. 12; D. 16, q. 1, n. 7.

(1) Ioan. xiv. 21-28; I Ioan, iv, 7-13: DtuL iv. 29; Ezech. χνιιι. 21; Prov. vin, 17.
(2) S. Aug., in 1 Ioan. tract. 3, cap. 10; sermo 31, cap. 3 (Migne, P.
XXXVIII.
211; L, 607); S. Greg. M., Hom. in Ευαη0.9 ΙΓ, 33, 1 (Migne, F. Λ., LXXVI, 1241); S. Pe­
trus Chryso!., Serm. 94 (Migne, P. L., LII, 165 s.). otc.
(3) Sees. XIV, cap. 4.
(4) Can. 807, 856; Cone. Trid., Sees. XIII, de Euch., cap. 7, can. 11.

DE EFFECTIBUS ET CONDITIONIBUS CONTRITIONIS

93

quibus negabatur actum verae caritatis semper coni ungi cum pecca­
torum remissione (5).
2. Contritio perfecta in nova lege non justifient sine sacramento.
Olim justificabat ex se sola; post institutum sacramentum poenitentiae,
ex voluntate Christi Γ). peccata non delet nisi in ordine ad claves Ec­
clesiae; igitur manet obligatio eadem peccata, si fieri potest, subiiciendi
clavibus per confessionem sacramentalem (G).
Votum sacramenti, nec per se nec ratione futuri sacramenti, influit
positive in actualem remissionem peccati.
Non requiritur votum explicitum; satis est votum seu propositum
implicitum confitendi, quod in vera contritione perfecta necessario
continetur.
Ex dictis liquet votum non esse nisi conditionem sine qua non, posita in­
stitutione sacramenti, ita ut nemo possit esse vere contritus aut Deum vera
caritate diligere, qui propositum saltem objective implicitum non habeat sa­
cramenti aliquando suscipiendi (7).

105. Contritio imperfecta seu attritio. — 1. Est dolor ac detestatio
peccati oriens non ex motivo caritatis, sed ex alio motivo inferiore,
habente tamen relationem ad Deum. Dicimus: habente relationem ad
Deum, quia sine respectu ad Deum, vera attritio, quae est conversio
ad Deum, neque haberi neque concipi potest. Quare attritio differt
a quacunque alia detestatione peccati insufficienti ad iustificationem,
qualis esset detestatio peccati, in quantum sanitati aut famae nocet (8).
2. Generatim loquendo, omne motivum detestandi peccatum propter
Deum, quod non est motivum proprium caritatis ideoque contritionis
perfectae, est motivum attritionis.
3. Concilium Trid. revocat motiva attritionis ad haec tria: ad
turpitudinem peccati et ad metum gehennae ac poenarum, quae singula
sufficiunt ad concipiendam attritionem, prout requiritur in sacramento
poenitentiae (9).
1° Nomine turpitudinis peccati intelligitur illa turpitudo quae
est ex oppositione peccati singulis virtutibus, caritate excepta, ea nempe,
qua peccatum opponitur Deo praecipienti.
(5) Denzing., nn. 911, 912, 913, 950.
(0) Cfr. (’one. Trid.. Sess. XIV, cap. 4.
(7) Suarez, disp. 17, sect. 3. η. 1 ss.; Bonacina. De poenit., q. 2, punct. 3, n. 8; Sal·
mant., tract. 6, cap. 2. η. 23; Solus, in IV, I). 17, q. 3. a. 3, conch 3.
(8) Cfr. S. Thom.. Sit ppi., q. 2. a. 1; Suarez, disp. 5, sect. 2; Lugo, disp. 5, n. 137.
Do monte S. Augustini, quem adversarii falso existimant sibi favere, utpote qui doceat
timorem gehennae non osso bonum et ad salutem utilem, cfr. Palmieri, th. XXV; Galtier,
n. 101 88.; De San. n. 651.
(9) Sens. XIV. cap. 4.

Omne peccatum malitiam sive turpitudinem continet, et quidem mul­
tiplicem: ingratitudinem, inobedientiam, contumeliam etc. Praeterea omne
peccatum lethale gravissimos effectus producit in ipso peccatore, quia ani­
mam gratia sanctificante et consequenter vita aeterna privat, mancipium sa­
tanae et Deo odibilem facit, etc. Porro haec omnia motiva comprehenduntur
nomine turpitudinis peccati; quodlibet vero ex iisdem sufficit ad concipiendam
contritionem imperfectam (10).

2° Metus gehennae est timor poenae aeternae damni et sensus,
quae a Deo propter peccatum infligitur, nempe amissio aeternae beatitudinis et poena inferni.
3° Metus poenarum: harum nomine, quatenus a gehenna di­
stinguantur, veniunt hic poenae temporaneae quae sive in purgatorio
sive in terra infliguntur ab ipso Deo, et quidem prout a Deo irrogantur
in poenam peccati (11).

106. Effectus attritionis. — 1. Attritio sufficit in sacramento poe­
nitentiae ad peccatorem iustificandum, quamvis sine hoc sacramento
ipsum iustificare nequeat.
Haec doctrina practice tuta et certa est ex Cone. Trid. (12), ita ut oppo­
sita opinio reiicienda omnino sit, ad praxim quod attinet, ne scrupulis et anxie­
tatibus praebeatur occasio. Unde ne in articulo quidem mortis necesse est,
ut actum contritionis eliciat peccator, qui cum attritione sacramentum poe­
nitentiae suscepit (13).

2. Admittenda non est sententia eorum, qui censent, attritioni
i nesse oportere, ut in sacramento iustilicet, « amorem Dei initialem »,
cuius nomine intelligitur, aliis tamen contradicentibus, amor quo Deus
amatur quidem propter bonitatem suam, at nondum super omnia (14).
Patroni huius opinionis provocant praesertim ad Cone. Trid. (15),
ubi, inter dispositiones iustificationi praevias, videtur hic amor ini­
tialis requiri his verbis: « In spem eriguntur, fidentes Deum sibi propter
Christum propitium fore: iliumque, tanquam omnis iustitiae fontem,
diligere incipiunt ».
Perperam supponunt patroni dispositiones omnes, quae a Cone.
Trid. recensentur tanquam praeviae ad justificationem obtinendam,
(10) Cfr. Suarez, disp. 5, sect. 2, η. 3 ss.; Lugo, disp. 5, η. 137; Galtler, η. 91; Lehinkuhl. II, η. 383 ss.
(11) Cfr. Suarez, disp. 5, sect. 2, n. 5 as.; Lugo, disp. 5, n. 137; S. Alph., VI. n. 110;
Lacroix, lib. VI, part. 2, n. 873 ss.; Laymanu, lib. V, tract. 0, cap. 2, n. 2.
(12 )

-

XIV, cap.

I.

(13) Lugo, disp. 7, sect. 13, n. 3 «s.; S. Alph.. IV, n. H0; Suarez, disp. 5, sect. 1 et
2; disp. 15, sect. 4, n. 13; Lacroix, L c.
(I t) Cfr. Palmieri, th. XXV 88.; Galtler, n. 95 es·; Ball.-Palm., V, n. 29 ss.; De San,
n. 655 ss.; Sasso, IL th. XX et XXI.
(15) Sees. VI, cap. 6.

vel cum solo voto baptismi, vel cum real i susceptione baptismi, esse
necessarias ad justificationem quolibet modo consequendam.
Neque potest hoc argumentum ex alio loco derivatum (16) prae­
valere contra silentium eiusdem Concilii (17), ubi agens ex professo
de discrimine inter contritionem et attritionem, illam ex caritate, hanc
ex aliis motivis inferioribus procedere docet (18).

Articulus IV.

De necessitate contritionis ac de eius dotibus.
107. Praemittenda. — 1. Homini, qui in grave peccatum lapsus
est, poenitentia est necessaria omnino; verum ipsa sola non sufficit,
nisi aut caritas aut sacramentum poenitentiae accedat (nn. 104, 106).
2. Hic consideramus necessitatem contritionis perfectae, quatenus
est medium se reconciliandi cum Deo et obtinendi gratiam justificationis.
108. Principia circa necessitatem contritionis perfectae. — I. Con­
tritio perfecta necessaria est peccatori necessitate medii et praecepti di­
vini ad salutem consequendam, nisi adsit occasio suscipiendi sacra­
mentum (1).

I

(16) Sees. VI, cap. 6.
(17) Sees. XIV, cap. 4.
(18) Cfr. Sasso, th. XXII; Palmieri, th. XXXII; Génicot-Salsmans, II, n. 271; Bucceroni, HI. n. 677.
Recenter de hac re scripsit Périnelle O. P., L'attrition d'après le concile de Trente et
d'après saint Thomas d'Aquin, Le Saulchoir (Kain), /ter. Sc. phiL et thiol. 1927.
Turn attenta doctrina S. Thomae, tum perspecta doctrina Concilii Tridentini, tum
denique considerata sententia/ere communi, ut ait S. Alphonsus (lib. VI. n. 440), qui omnino
adhaeret opinioni seu doctrinae in textu expositae, convenire nullatenus possumus cum
iis quae tradit P. Périnelle. Haec tantum eaque sedulo animadvertenda:
1° S. Sedes permisit et permittit ut publice in scholis exponatur doctrina de suffi­
cientia attritionis, ut supra in textu.
2° Catechism! a competente auctoritate ecclesiastica approbati eam doctrinam pas­
sim tradunt eamque fidelibus exponunt. Id facit ipsemet catechismus i ussu Pii X concin­
natus atque eius auctoritate divulgatus et publice propositus.
3° Sedes Apostolica authentice declaravit (S. Poenit. 19 dec. 1855) omnes senten­
tias S. Alphonsi tuto retineri posse. Porro S. Doctor expresse et firmiter tenet doctrinam
supra expositam. Ergo, donec aliud declaratum fuerit a R. Pontifice, tuto retineri potest
illa doctrina.
Cfr. Galtier, Amour de Dieu et attrition d propos d'un ouvrage récent, in Gregorianum,
1928, 373 ss.; De Vooght, La justification dans le sacrement de Pénitence d'aprè* saint Thomas
d'Aquin, in Ephemerides theologicae Lovante nscs, 1928, 225 ss.; Buchberger, Die IVirkungeu
des Biisssakramen tes nacht der Lthre des hl. Thomas von Aquin, Freiburg in B., 1901; Gott­
ler, Der heilige Thomas von Aquin und die rortridentinischrn Thomisten üher die irirkungen
des Busssakramcntcs, Freiburg in B., 1904.

(1) Cono. Trid., Sess. XIV, cap. I.

Sane:
1° lustificatio simpliciter necessaria est omnibus constitutis in
peccato lethali; atqui ipsa est effectus contritionis; ergo eadem neces­
sitate necessarium quoque est medium ad eundem effectum obtinendum.
2° S. Scriptura expresse urget poenitentiam sive contritionem
(cfr. n. 13 88.).
At in praesenti ordine praeceptum contritionis perfectae obligat
tantum hypothetice seu conditionate, nempe in defectu sacramenti.
Contritio perfecta enim hodie non est absolute necessaria; sufficit at­
tritio cum sacramento baptismi vel poenitentiae.
Unde qui vult iustificari aut iam iustiiicatus est per sacramentum
baptismi vel poenitentiae, obligatione eliciendae contritionis perfectae
non tenetur.
II. Contritio perfecta per se necessaria est in periculo mortis (2).
Nam si contritio est medium requisitum ad salutem, procul dubio
adhiberi debet eo tempore, quod est ultimum vitae, quo transacto
illud medium usurpari amplius non potest.
Unde qui versatur in periculo mortis, nec valet sacramentum poe­
nitentiae suscipere, actum contritionis perfectae elicere debet. At, sacra­
mento suscepto, non tenetur (quamvis expediat) contritionem per­
fectam elicere.
III. Contritio perfecta per se necessaria est, quando urget obligatio
se reconciliandi cum Deo, nec adest occasio sacramentalem confessionem
peragendi.
IV. Aliquando perfecta contritio est per accidens necessaria, i. e.
in nonnullis casibus.
Ili sunt: 1° Si minister, qui sit in statu peccati mortalis, confi­
cere et ministrare debeat sacramentum, nec adsit copia confessarii (3).
2° Si quis in mortali exsistens debeat suscipere sacramentum
vivorum, et confiteri non possit, vel, excepta Eucharistia, nolit (4).
3° Si quis versetur in statu culpae lethalis et graves tentationes
patiatur, quas existimet se vincere non posse nisi ad Deum conversus
maiora auxilia gratiae divinae consequatur (5).
109. Dotes contritionis circa peccata mortalia. — Contritio tum
perfecta tum imperfecta seu attritio, ad sacramentum valide susci­
ta) Cfr. S. Alph., VI, n. 437; Salmant., I. c., n. 34.
(3) Cfr. Cappello, I, n. 59.
(4) Cappello, I. n. 88.
(5) Cfr. S. Alph.. VI. n. 437 ; Laymann, lib. V, tract. 6, cap. 2, n. 3ss.; Bonacina,
q. 5, sect. 1, punct. 2.

l

piendiim requisita, debet esse 1° vera seu interna; 2° super naturalis;
3° summa; 4° universalis.
De singulis breviter et accurate.
Nonnulli addunt aliam qualitatem; dicunt scilicet requiri, ut contritio
ad sacramentum poenitentiae necessaria, sit sensibilis, quamvis haud neces­
sario vocalis. Sensibilis, quia est pars sacramenti; haud necessario vocalis, quia
secus muti et moribundi impotentes loqui, absolvi non possent, licet dent alia
signa doloris, quod est contra praxim Ecclesiae et communem theologorum
doctrinam. Sensibilis sufficienter evadit ipsa dolorosa confessione, petitione
seu exspectatione absolutionis, aliisque signis.
. Quae omnia vera sunt. At sensibilitas contritionis non est peculiaris dos
sive qualitas, quae huc spectet, cum sit de ratione ipsius signi, atque proinde
cuiuslibet sacramenti.

1. Vera sive interna, quae exsistat in voluntate, non autem in sensu
lautum; nempe actus necessario elici debet, quo voluntas ex motivo
sufficienti doleat vere de peccato ilhidque detestetur. Hinc:
1° Non sufficit mera recitatio formulae contritionis, nisi adsit
simul affectus voluntatis; nec sufficit desiderium doloris et absolu­
tionis, nec propositum vitae melioris sine dolore; nec demum satis
est dolor de poena vel alio effectu malo, qui ex peccato ortus est.
2° Contritio virtualis, quae interdum implicita vocatur, actus
nempe caritatis elicitus ex. gr. ab eo qui de peccato suo non cogitat,
ad veniam peccatorum obtinendam sufficitne!
Longe communior sententia negat, quia caritas potest quidem
supplere contritionem in ratione dispositionis internae subiecti, non
autem in ratione signi sacramentalis, nam alia est significatio actus
caritatis, alia contritionis (6). Quidam vero affirmant (7).
Ad praxim quod attinet, nullus videtur dari locus controversiae.
Sane vix fieri poterit, ut quis accedens ad poenitentiam susci­
piendam et cogitans de peccatis accusandis, eliciat actum caritatis,
atque simul ad explicitant peccati detestationem non progrediatur.
3° Attritio mere existimata non sufficit; unde qui putat se esse
attritum atque ita ad sacramentum poenitentiae accedit, remissionem
peccatorum non obtinet, quamvis a reatu sacrilegii immunis sit propter
bonam fidem.
Si poenitentes optant habere dolorem vel dolent se non dolere, pruden­
ter investigandum est, utrum reapse careant dolore, an tantum ipsis desit in(6) Suarez, dlep, 20, sect. 6, n. 2; S. Alph., VI, n. 449; Lacroix, l. c., n. 682; Noldln, III,
n. 253; Galtier, n. 403.
(7) Cfr. Lugo, disp. 5, n. 92 as·; Génicot-Salsnians, II, n. 272; Ball.-Palm., V, n. 46 as.;
VcrmeerHch, III, n. 568.
7 — Cappello, De Sacramentis, II.

tonsitas doloris, praesertim sensibilis, quem non satis a rationabili distinguere
valent. Dispiciat confessarius utrum serio velint peccatum relinquere suisque
obligationibus satisfacere, an non. In priore casu censendi sunt habere do­
lorem verum; nam si optant habere dolorem aut dolente hunc non habere,
id generating fiet quia reapse peccatum odio habent.
Unde practice fideles timoratae conscientiae plerumque habent verum
dolorem, quamvis illum non percipiant.

110. 2. Contritio debet esse supernaturalis tum ratione principii
tum ratione motivi.
1° Ratione principii, quatenus dolor elici debet sub influxu gratiae
actualis quae moveat et adiuvet ad illum concipiendum. Quare dolor
mere naturalis viribus tantum naturalibus elicitus in sacramento poe­
nitentiae non sufficit.
At de huiusmodi influxu gratiae actualis necesse non est ut sol­
liciti simus, quia jacienti quod in se est, Deus non denegat gratiam.
2° Ratione motivi, quatenus dolor elici debet ex motivo supernaturali seu ex motivo quod referatur ad Deum. Eiusmodi motiva sunt
omnia illa quae a Cone. Trid. enumerantm· (cfr. n. 105, 3). Proinde
motivum mere naturale, v. g. si quis dolet de peccato, quia tantum
opponitur rectae rationi, vel quia affert nocumentum sanitati, famae etc.,
satis non est (8).
Plures requirunt motivum supernaturale hoc sensu, quod cognitum esse
debeat ex revelatione ac per lumen fidei apprehensum (9). Alii id negant (10).
In praxi nulla est difficultas etiam admissa strictiore sententia. Nam
omnia motiva a Concilio Trid. enumerata (n. 105, 3) ex revelatione desum­
pta sunt et a poenitentibus lumine fidei apprehenduntur (11).
Ceterum palam est, eum qui ad sacramentum poenitentiae accedit, ne­
cessario exercere fidem et spem; nam eo ipso quod accedit ad obtinendam ve­
niam peccatorum suorum, explicite credit virtute sacramenti illa sibi remit­
tenda, et explicite sperat Deum per sacramentum haec peccata esse remis­
surum.
Nullatenus vero poenitentes tenentur elicere distincte actus fidei et spei,
nec multo minus recitare consuetas eorum formulas.

111. 3. Contritio debet esse appretiative summa, quatenus poenitens peccatum mortale aestimet maximum omnium malorum quae ad
Λ
(3) Cfr. Suarez, disp. 20, acct. 2. η. 7; S. Alph., VI, η. 443; Ball.-Palm., V, η. 65 sa.
(9) Cfr. Galtier, n. 391; Gônlcot-Salsmans, II, n. 273; Bucceroni, III, n. 679; D'Annibalc. III. n. 311.
(10) Cfr. Ripalda, Dc enlc supernal., Ill, dlsp. 21, aect. 2, n. 3; Ball.-Palm., V, n. 66;
Noldln, ΙΠ. n. 254.

vitandum peccatum subeunda sint, illudque propterea magis deteetetur
quam aliud quodcunque malum et animo paratus sit potius omnia mala
perpeti quam denuo peccare mortaliter.
Ratio, quia peccatum est summum malum, utpote contrarium
summo et infinito bono quod est Deus; praeterea vera contritio excludere
debet omnem voluntatem peccandi (12).
1° Dolor iste appretiative summus residet in voluntate, quae se
a peccato avertit tanquam a summo malo, praelucente iudicio intel­
lectus quo peccat um tanquam malum ceteris omnibus maius apprehen­
ditur (13).
2° Nullus requiritur certus gradus intensitatis in contritione; ideo
dicitur dolor appretiative summus, non autem intensive seu qui vehe­
mentia sua superet alios omnes dolores vel amores qui in eodem homine
reperiuntur. Id manifeste consequitur ex doctrina Concilii Trid. (14)
quod nihil aliud postulat ad contritionem extra sacramentum iustificantem quam ut caritate perficiatur, nulla distinctione posita inter
caritatem plus minusve intensam.
3° Ad summum dolorem concipiendum satis est ut poenitens
malit generaliter pati quamcunque poenam quam peccare, quin com­
parationem instituat inter peccatum et particularia mala; nam «in
speciali descendere ad hanc poenam vel ad illam non tenetur; quin
immo stulte faceret si quis se ipsum vel alium sollicitaret super huiusmodi poenis » (15).
Si comparationes inter peccatum et cetera mala aut sponte occurrant aut
a tentatore suggerantur, in praxi reficiendae sunt hac pia et firma voluntate:
nolo amplius peccaro et gratia divina adiutus spero me non esse peccaturum.
Quae regula suadenda est etiam iis (pii difficultates patiuntur ob hypotheses
quas sibi fingunt vel mali patiendi vel cupiditatis vincendae ad vitandum pec­
catum, scii, suadendum est eis ut generaliter tantum penes se statuant, oc­
casione occurrente, facere quod debeant ex auxilio gratiae divinae (16).

4° Nulla requiritur in contritione duratio determinata seu aliqua
mora temporis; nam in instanti elici potest a voluntate vera contritio.
(12) Cone. Trid., Sees. XIV, cap. 4.
(13) Cfr. Suarez, disp. 3, sect. 9, n. 8ss.; Pesch, n. 120.
(14) Sees. XIV, cap. 4.
(15) S. Thom., Quodl. 1, art. 9.
B aller!ni (V, n. 73) carpit tritam formulam actus contritionis: « Mallem millies mori
quam iterum te, Deus, olTendam ». At immerito; nam millies mori passim adhibetur eo fere
sensu quo diceretur mala omnia pali, idcoquo haec locutio nequaquam apta est ad phan­
tasiam excitandam, ut floret proposito in specio aliquo morbo vel supplicio. Attamen i τη.·
prudenter ageret confcssarius si pocnitenti insinuaret ut attonde perpenderet malum mortis
subeundum esso potius quam denuo peccare.
(16) Suarez, disp. 3, sect. 9, n. 8ss.; S. Alph., VI, u. 443; Boll.-Palm., V. n. 73s.;
Génicot-Salsmaus, II, n. 274.

In praxi tamen cavendum est a nimia festinatione, ut certior sit dolor
et intensior, ac securius debitae dispositiones obtineantur (17).
5° Ad contritionem sive perfectam sive imperfectam non requi­
ritur, ut dolor sit sensibilis, qui nempe in appetitum sensitivum re­
dundet et in actus sensibiles, v. g. suspiria, lacrimas etc., erumpat. Eiusmodi dolor nec est in nostra potestate neque ad perfectionem contri­
tionis confert. At in eis, qui vere dolent, haec signa sensibilia interdum
sunt indicia magni et vehementis doloris.
6° Quamvis non requiratur contritio sensibilis, necesse tamen
est ut exterius manifestetur aliquo signo sensibili. Nam ipsa longe pro­
babilius est pars essentialis sacramenti (n. 23, 2); partes autem sacra­
menti necessario debent esse sensibiles. Fit autem sensibilis contritio
per dolorosam peccatorum confessionem, per devotam receptionem ab­
solutionis etc. De qua re nec poenitens nec confessarius nimis anxius sit.
luxta conceptum superius expositum (n. 111, 1°), non repugnat attri­
tionem esse summam, quando est sola, scilicet quando habetur solum motivum cui ipsa innititur, ex. gr. quando motivum est timor gehennae. Qua facta
animadversione, facile intelligi et explicari potest opinio eorum qui aliter cen­
sent, seu attritionem non esse summam quando sit sola (18).

112. 4. Contritio sive perfecta sive imperfecta debet esse univer­
salis, quatenus ad omnia peccata mortalia nondum remissa se extendat;
licet forte memoriae non occurrant.
Ratio est, quia nullum peccatum remittitur sine dolore; porro
unum peccatum mortale sine altero remitti nequit ; ergo dolor necessario
se extendere debet ad omnia peccata mortalia nondum remissa (19).
1° Dolor potest esse universalis duplici modo: explicite et im­
plicite.
Habetur explicite, si poenitens de singulis peccatis totidem distinctos
dolores elicit ex motivis particularibus quae se extendunt ad illa, vel
si unico actu contritionis poenitet de omnibus et singulis quorum
distincte recordatur et quae actu in memoriam revocat.
Habetur implicite, si poenitens dolet ex motivo universali, v. g.
amoris Dei, timoris poenarum etc., ex motivo nempe quod est com­
mune omnibus peccatis mortalibus.
2° Non requiritur ut dolor sit universalis explicite; sufficit ut
talis sit implicite, i. e. ex motivo universali conceptus.
(17) Angelicus (III, q. 84, a. 8, ad 1) ait · hominem remissionem consequi peccatorum
in primo instanti verae poenitentiae». Cfr. Lugo, disp. 5, n. 84; Ball.-Palm., I. r.
(18) Cfr. Suarez, disp. 5, sect. 2, n. 3 88.; Schiffini, De. virtutibus infusis, n. 281.
(19) Suarez, disp. 20, sect. 4, u. 20 ss.; Galtter, n. 305; Pesch, VII, n. 121.

Neque requiritur ut actus contritionis terminetur speciatim ad
singula peccata, seu ut distincte atque expresse cognoscat omnia et
singula peccata atque de iisdem in specie doleat; sed «sufficit dolor
universalis de omnibus peccatis confuse conceptis, qui virtute exten­
datur ad singula, prout accusatio de illis fit virtute talis doloris » (20).
Eo ipso enim quod ex motivo universali unum peccatum poe­
nitens detestatur, necessario detestatur quoque implicite cetera omnia
peccata, quamvis eorum clare ac distincte non recordetur: motivum
universale se extendit ad omnia.
113. Au sufficiat attritio existimata. — 1. Generatim dicitur exi­
stimata illa attritio, quae poenitenti videtur vera attritio, reapse tamen
non est talis.
Accuratius loquendo, alia est attritio simpliciter existimata, seu
aliqua vera attritio, at reapse non appretiative summa, etsi bona fide
sufficiens existimetur; alia est attritio mere existimata, quae bona fide
a poenitente putatur verus dolor, at re vera talis nullatenus est.
2. Quae notio colligenda est, mutato motivo, ex notione contri­
tionis existimatae. Contritio scii, existimata vel est detestatio peccati
(piam quis elicit ex amore Dei, at non est in se reapse efficax aut super
omnia, bona fide tamen censetur talis; vel est detestatio peccati cum
respectu ad Deum quatenus vere displiceat offensa Dei, ita tamen ut
motivum displicentiae utique efficacis non sit proprie Deus, bona fide
tamen putet poenitens se propter Deum dolere (21).
1" I nde ratione habita prioris modi contritionis existimatae, attritio
existimata est vel a) detestatio peccati concepta ex metu poenarum aut tur­
pitudine peccati, quae reapse non est super omnia mala, quae concurrere pos­
sunt cum peccato, bona tide tamen censetur a poenitente talis; vel b) est qui­
dem detestatio aliqua peccati, sed reapse potius est velleitas quam voluntas
absoluta, coniuncta tamen cum absoluto indicio libere posito quod peccatum
sit odio dignum ac vitandum, qui actus mentis pro ipso actu voluntatis ac­
cipiatur absolute peccatum detestantis.
Proinde in huiusmodi poenitente, qui bona tide se existimat attritum, li­
cet desit actus attritionis requisitae, non deest tamen omne elementum at­
tritionis oiusque species. Sane habetur metus v. g. gehennae, detestatio quae­
dam peccati, vel saltem indicium sponte et libere positum quod offensa Dei
est malum detestabile et cavendum; habetur quoddam propositum non pec­
candi, quamvis in se non satis efficax et super omnia, atque exclusa est certe
positiva volitio peccandi.
(2(1) Suarez, disp. 20, sect. 4. n. 28; Lugo, disp. 5, n. 91; Ball.-Palm.. V. n. 70s.;
D’Annibale, HI. η. 312.
(21) Cfr. Soto, in IV, D. 17, q. 1, art. 1; Canus, Itrlrcl. dr poenit., part. 6. q. 10;
Ball.-Palm., V, n. 35 ss.; Palmieri th. XXXII, parergon.

Cum loquimur de attritione, quae bona fide existimatur talis, supponi­
mus, ut evidens est, ignorantiam invincibilem; quae ignorantia non versa­
tur circa ius, sed circa factum. Loquimur nempe de eo, qui sciens dolendum
esse de peccato, se ad dolorem excitat; non autem de illo, qui v. g. ex errore
iuris putaret attritionem requisitam, non esse nisi voluntatem confitendi, nec
ullo modo cogitaret de dolore (22).
2° Ratione vero habita alterius modi contritionis existimatae, attritio
existimata ea esset, qua quis putaret quidem bona fide se dolore de offensa
Dei propter poenas, quas ipse infligit, sed vel reapse non ei displiceret offensa
Dei, sed aliquid in peccato, vel non doleret propter poenas, quas Deus mina­
tur, sed propter motiva mere humana, v. g. ob mundanam ignominiam.

3. Hypothesis attritionis existimatae videtur omnino possibilis
propter argumenta tum extrinseca tum intrinseca.
Extrinsecum argumentum est, quia semper possibilis reputata est
hypothesis contritionis existimatae; atqui eadem ratio, quae ostendit
huius possibilitatem, valet quoque in attritione existimata, cum di­
versitas niotivi sese habeat omnino indifferenter quoad hunc effectum.
Argumentum intrinsecum petitur ex conditione propria actuum inter­
norum nostrorum, qui quoad essentiam seu naturam suam non sunt
nobis immediato intuitu manifesti; unde contingit quod identidem
fallamur inculpabiliter circa proprietates vel accidentia ipsorum: et
ex hoc quoque petitur ratio cur certitudo nobis desit an simus in statu
gratiae, quia scilicet certi non sumus num actus nostri fuerint quales
esse oportet, etsi certi simus quod gratia Dei nunquam deest: et ex hoc
item procedit quod deinceps dubia in nobis oriantur, an actus nostri
praecedentes fuerint reapse tales, quales olim existimabamus (23).
4. Nonnulli DD. antiqui, Melchior Canus, Andreas Vega, Domi­
nicus Soto, Toletus, etc. (24) — et paucissimi moderni — v. g. Ballerini (25) — dicunt attritionem existimatam sufficere.
114. Sententia hodie communissima et longe probabilior tenet at­
tritionem mere existimatam (quae profecto distinguenda est a simpliciter
existimata, seu a vera contritione at insufficienti) nullatenus sufficere.
Sane:
1° Attritio requiritur non solum ut praecepta, sed etiam ut medium
absolute necessarium ad iustificationem, ea scilicet ratione, qua aliqua
poenitentia peccatorum vera et supernaturalis necessaria prorsus est
(22) Canus, l. c.; Vega, De iustif., lib. XIII, cap. 31; Palmieri, /. c.; Rail.-Palm,,
V, n. 38.
(23) Cfr. Palmieri, I. c.; Bail.-Palm., V, n. 40.
(24) M. Canus. IteUcl. dc poenit., part. C, q. 15; A. Vcga, De iustif., lib. XIII, cap. 34;
Soto, in IV, D. 17, q. 1. art. 1; Toletus. lib. Ill, cap. 4, η. 2 es.
(25) Lib. V, η. 33 ss.

ad eorum remissionem: porro in his, quae sunt necessaria necessitate
medii, non sufficit ad salutem existimatio eorum, sed requiritur omnino
ipsorum exsistentia sive realitas.
2° Concilia Florentinum et Tridentinum docent simpliciter do­
lorem seu contritionem vel attritionem esse partem et dispositionem
necessariam in hoc sacramento, et loquuntur de vero dolore; atqui at­
tritio existimata non est vera attritio et dolor, sicut homo pictus non
est vere homo; ergo.
3° Attritio existimata non excludit vere voluntatem peccandi,
exclusione nempe quae sit ab ipsa attritione; porro Concilium Trid.
exigit talem attritionem.
4° Quando Trid. Synodus dicit contritionem fuisse omni tempore
necessariam ad remissionem peccati, posset intelligi de contritione cera
vel existimata, et consequenter dici posset iustificari hominem extra
sacramentum per contritionem existimatam, quamvis in re non esset
vera. Quod est dictu absurdum. Contritio autem existimata suppone­
batur vera attritio.
Perperam asseritur, existimata attritione auferri obicem, effectum au­
tem sacramenti produci in iis omnibus qui obicem non ponunt; nam id pe­
rinde est ac dicere, eam esse sufficientem dispositionem — per hanc enim dum­
taxat aufertur obex — quod quidem esset probandum, et nos negamus, seu
aliis verbis praecise hic quaeritur, num obicem ponat qui careat vera attri­
tione. Nec sufficit propositum emendationis sine dolore (26).

5° Cum hac quaestione intime alia connectitur, nempe: an et
quando sacramentum poenitentiae possit esse validum, sed informe
(n. 120 ss.).

115. Dotes contritionis circa peccata venialia. — 1. Contritio vel
attritio circa peccata venialia debet pollere tribus prioribus dotibus,
quas explicavimus (n. 109 ss.), seu debet esse vera sive interna, supernaturalis et summa. Urgent sane eaedem rationes ac pro peccatis mor­
talibus.
2. Non requiritur ut sit universalis, quia unum peccatum veniale
sine altero remitti potest (cfr. n. 112).
Qui odit peccata mortalia, non odit necessario peccata venialia, quia prae­
cipua malitia peccati mortalis, quae est totalis aversio a Deo ultimo line, in
peccato veniali non repentur. Item potest quis vere et fructuose dolere de uno
peccato veniali ob malitiam specialem quae in eo est, quamvis non detestetur
(20) Cfr. Suarez, disp. 20, sect. 4, n. 3 88.; Lugo, disp. 14. sect. 6, n. 74 ss.; Gonet,
disp. 10, art. 1 ss.; Vasquez, De poenit., q. 92, art. 2; Palmieri, i. c.; Génicot-Salsmans,
Π, η. 272.

alia peccata venialia, in quibus haec malitia non invenitur. Nam unum pec­
catum veniale remitti potest sine aliis.
Contra vero, si quis unum peccatum veniale detestatur, quia offensa Dei
est, eo ipso virtualiter omnia venialia et mortalia detestatur (27).

3. Certe graviter peccat is qui unice confitetur venialia et sciens
ac volens nullum dolorem habet. Gravis enim infertur irreverentia sacra­
mento, cuius forma scienter irrita redditur.
Sufficit tamen dolor de peccatis sive gravibus sive levibus vitae
praeteritae, quorum accusatio renovatur.
4. Si dolor sufficiens ad valorem absolutionis adest, DD. commu­
niter censent (28) peccare venialiter eum qui scienter subiicit abso­
lutioni peccatum veniale de quo certo novit se non dolere; quia,
aiunt, in re levi sacerdos decipitur et sacramento irreverentia ir­
rogatur.
Nonnulli tamen existimant deceptionem in eiusmodi accusatione non
haberi, eo quod confessarius satis novit consuetudinem piorum fidelium esse
ut plura accusent quae non subiiciant clavibus tanquam materiam absolu­
tionis, sed ob alias utilitates, uti dictum fuit de imperfectionibus (n. 35, 2);
atque proinde putant nullum esse peccatum (29).
Haec sententia practice retineri potest, praesertim in casu satis frequenti,
quo poenitens dubitat num doleat revera de levibus peccatis, eaque accusat
vel quia sperat dolorem fore sufficientem vel quia ex accusatione aliam inten­
dit specialem utilitatem.
Ceterum casus, de quo supra, nempe quod quis scienter subiiciat abso­
lutioni peccatum veniale de quo certo novit se non dolere, vix aut saltem per­
quam raro verificari potest.

5. Qualis dolor sufficiat in confessione venialium, darius patebit
ex dicendis de proposito in eadem confessione requisito (n. 129).

116. Quando elici debeat contritio perfecta aut imperfecta. — 1. Certe
dolor elici debet ante absolutionem sacramentalem. Sane valide nemo
potest absolvi, qui rite dispositus non sit. Porro qui de suis peccatis
non dolet, non est rite dispositus. Ergo.
2. Per se non requiritur, ut dolor ante confessionem eliciatur; suf­
ficit ut post confessionem seu peccatorum accusationem eliciatur, sive
quod poenitens post confessionem se disponat ad dolorem, sive quod
(27) Suarez» disp. 3, sect. 8, n. 2ss.; S. Alph., VI, n. 419, dub. 2°; Peach, VII, n. 122;
LehmkuhJ II, u. 393·
(28) Lugo, disp. 14, n. 118; Suarez, disp. 20, sect. 6, n. 7; S. Alph., VI, τι. 7; GénicotSalsmans, II, n. 276; Bail.-Palm., V, n. 56 es.
(29) Cfr. Mazzotta, tract. VI, disp. 1, q. 3, c. 1; Bonacina, Dc pocnit., q. 5, sect. 1,
punct. 3; S. Alph., VI, n. 4 49.

a confessario demum, accusatione peracta, disponatur ad peccata de­
testanda.
Practice omnino suadendum est, ut dolor ante confessionem eli­
ciatur (30).
Nonnulli dubitant, num sufficiat dolor post confessionem, sed ante ab­
solutionem, elicitus. Nam, aiunt, confessio sine praevio dolore peracta vide­
tur insufficiens ad validam absolutionem recipiendam, tum quia deest in casu
accusatio sacramentalis et habetur tantum simplex peccatorum accusatio,
tum quia dolor qui confessionem subsequitur, nullo signo sensibili manifes­
tatur.
At nullum dubium, quin in eo, qui post confessionem, sed ante absolu­
tionem vero dolet, reperiatur et confessio sacramentalis et dolor sensibilis sive
exterius manifestatus.
Nam eo ipso quod poenitens confessus est cum animo obtinendi abso­
lutionem, confessio est sacramentalis; eo ipso quod poenitens exspectat abso­
lutionem et quasi continuat atque ad absolutionem ordinat accusationem do­
lore subséquente informatam, dolor fit sensibilis. Etenim confessio, petitio
absolutionis, eius exspectatio pertinent moraliter ad confessionem, eam con­
stituunt atque complent (.31).

3. Si dolor ante confessionem elicitus fuerit, necesse est ut con­
fessionis tempore adhuc perseveret. Proinde non tamdiu ante con­
fessionem elici debet, ut momento confessionis non amplius moraliter
exsistat.
Dolor tamdiu censetur durare, quamdiu revocatus non fuerit et
virtualiter perseveret, id est in aliquo actu. v. g. in voluntate confitendi,
in fuga occasionum etc.
•1. Neque certo neque accurate determinari potest, quamdiu dolor
elicitus virtualiter perduret. Interdum per unam vel alteram horam, in­
terdum per multas horas; aliquando per integrum diem vel integram
noctem, imo in quibusdam adiunctis per plures dies (cfr. n. 118, 2).
5. In sententia eorum qui censent dolorem non esse nisi necessa­
riam dispositionem (cfr. n. 45), satis est ut habitualiter perseveret. Ilabitualiter autem perseverat, quamdiu non revocatur. Porro revocari
censetur per peccatum: et quidem per peccatum mortale revocatur
quilibet dolor, per peccatum veniale saltem dolor de illo peccato, quod
patratur.
Itaque fidelis qui vespere v. g. ad confessionem se praeparavit, potest
mane sino novo actu doloris valide et licite confiteri; item qui mane se prae(30) Cfr. S. Alph.. VI. n. 4 45.
(31) Cfr. Liwo, disp· Il» n. Has.; Ball.-Palm., V, n. 76 ss.; Noldin. III. n. 257; Ver·
niccrsch, III· n. 570.

paravit, potest sero confessionem facere, actu doloris non renovato. Etenim
dolor in ordine ad confessionem, elicitus et non revocatus, adhuc perdurare cen­
setur, ita ut confessio sit revera dolorosa (32).

6. Fidelibus enixe suadendum est, ut dolorem eliciant opportuno
tempore, scii, ante accusationem peccatorum. Nam facile contingere
potest, ut brevissima illa mora, dum absolutio datur, non sufficiat ad
contritionem concipiendam atque proinde absolutio suo careat effectu.
Necesse tamen non est practice ut confessarius poenitentem, quem
in actu confessionis tandem ab debitam dispositionem movet, ad hoc
inducat, ut exterius dolorem pandat, et ad peccata iam accusata explicite
referat dicendo v. g. doleo de peccatis iam expositis, vel doleo de peccatis
meis, de quibus iterum me accuso; sed potest eum absolvere absque
nova explicita accusatione et novo dolore (33).

117. Num dolor elici debeat cum intentione confitendi. — 1. Qui­
dam veteres DD. putabant ad validam absolutionem requiri non solum
moralem unionem inter dolorem et confessionem, verum etiam ordinem
ad confessionem, seu dicebant requiri, ut dolor eliciatur in ordine ad
absolutionem et per intentionem poenitentis referatur ad sacramentum,
quia partes sacramenti, materia et forma, per intentionem ad sacra­
mentum ordinari debent (31).
Haec opinio caret fundamento theologico, ideoque uti improba­
bilis habenda est (35).
Adducta ratio sane nihil evincit; nam illae tantum partes, quae
ponuntur a ministro, fieri debent ex intentione conficiendi sacramentum.
2. Sententia, quae tenet non requiri ut dolor eliciatur ex inten­
tione confitendi, certa videtur. Nam Concilium Trid. quod accurate
describit contritionem ad sacramentum requisitam (36), nullatenus exigit
ut dolor cum intentione confitendi eliciatur.
Ratio autem manifesta est. Requiritur et sufficit ut confessio sit
dolorosa; ad id vero necesse non est, ut dolor eliciatur ex intentione
confitendi, dummodo postea, quando fit confessio, dolor moraliter
perseveret (37).
3. Unde qui nihil cogitans de confessione dolorem elicuit, potest,
(32)
(33)
tract. 6,
(34)
(35)
η. 79 as.
(36)
(37)

Luro, disp. 14. n. 16 es.; Bail.-Palm., V, n. 79 8.
Cfr. Suarez, dlsp. 20, sect. 4, n. 28 ss.; S. Alph., VI, u. 115; Laymaan, lib. V,
cap. 4, η. 4; Noldln, III, η. 257.
Cfr. S. Alph.. VI, η. 447.
Cfr. Suarez, dlsp. 20, sect, i, η. 29; Lugo. disp. 14, η. 37 ss.; Ball.-Palm., V,
Scss. XIV, cap. 4.
Lugo, I. c., n. 17; Ball.-Palm., V, n. 80; Vermeersch, III, n, 570.

sine novo eiusdem actu, ad sacramentum accedere, modo ille dolor
adhuc perseveret. Qui pluries in die, aut saltem vespere examen con­
scientiae peragere solet atque contritionis actum elicere, semper dispo­
situs censetur ad sacramentalem absolutionem, quin novum actum
doloris elicere teneatur.

118. Quamdiu dolor censeatur perseverare. — 1. Haec regula as­
signari potest: talis debet esse distantia inter dolorem et absolutionem,
ut adhuc maneat revera unio moralis.
2. Quaenam vero sit eiusmodi distantia, dissentiunt DD.
Hurtado (38) ait: « In poenitentia post actus poenitentis, multo tempore
post, potest absolutio valide conferri, sicut etiam in indicio forensi (instar cuius
poenitentia est instituta) inulto tempore post discussionem causae fieri solet
absolutio vel condemnatio, toto scilicet tempore post, quo actus poenitentis
dicuntur moraliter permanere, quamdiu permaneant habitualiter, idest quam­
diu non retractentur neque expresse neque implicite ».
Diana (39), relata doctrina Ilurtadi, subdit: « Verum sententia Hurtadi
mihi etiam probabilis videtur ».
Nonnulli censent dolorem perseverare per unam vel alteram horam; alii
per integrum diem; alii per aliquot dies (40).

3. Haec speculative et practice, argumentis sententiarum aeque
libratis, tenenda videntur:
1° Nulla certa ac determinata distantia praefiniri potest.
2° Distantia maior aut minor pendet, praeterquam ex aliis
adiunctis, etiam ex maiore aut minore intensitate actus doloris atque
ex eius relatione necne ad confessionem.
3° Plures cum >8. Alphonso (41) docent in sacramento poeni­
tentiae non tantam esse debere distantiam, quanta fit in indicio fo­
rensi. At alii, et forte non immerito, dicunt id gratis affirmari (42).
4° Nulla est ratio, cur dolor magis coniunctus esse debeat cum
confessione, quam confessio cum absolutione. Porro DD. admittunt
inorem differendi absolutionem etiam ad longum tempus. Nemo autem
affirmat, opus esse, ut cum postea absolutio impertitur, poenitens de­
beat actus suos, nempe dolorem et confessionem, iterare (43).
5° Quidquid de his sit, haec parum aut nihil ad praxim faciunt.
(3S)
(39)
(40)
resp. 2.
(41)
(42)
(43)

Dc sacram. in (/en., disp. I, diff. 2.
Tract. 3. resol. 91, η. 3.
Cfr. Lugo, disp. 14, η. 35; S. Alph., VI, u. 446; Roucaglia, q. 2, cap. 3, q. 2,
Lib. VI, nn. 9, 4 16.
Ball.-l’ahn., V, n. 89.
Bail.-Palm.. V, n. 90.

uti patet, et solum valere possunt ad auferendos scrupulos iis, qui deinde
anxii sint eo quod dolorem in actu confessionis non renovaverint (44).
Non perseverat habitualiter contritio imperfecta sed retractatur, saltem
ea quae ad fructuosam sacramenti susceptionem necessaria est, omni novo pec­
cato mortali. At, cum agitur de solis peccatis venialibus vel de venialibus si­
mul cum mortali peccato accusatis, attritio sufficiens non retractatur quoad
omnia peccata per novum peccatum commissum, etiamsi ex motivo univer­
sali sit concepta. Nam peccata pro diversa gravitate, motivo etiam univer­
sali inaequaliter opponuntur: siquidem Deus magis culpa enormi quam minus
gravi offenditur; mortalis ac venialis diverso modo Dei amori opponuntur.
Praeterea actus noster, licet subiective unus, virtualiter tamen fit mul­
tiplex ob complura motiva ad quae terminatur. Unde partialis retractatio
actus optime concipitur.
Igitur nihil ostendit, per novum peccatum commissum haberi eo ipso
universalem retractationem contritionis imperfectae seu attritionis (45).

6° Practice suadendum est ut fideles, post notabilem distantiam,
renovent dolorem, antequam absolvantur; quod si id agere omiserint
quacunque de causa, non ideo invalida confessio dicenda est, atque
proinde animo tranquillo manere debent.

119. Nu II sufficiat pro pluribus absolutionibus unus actus contri­
tionis. — 1. Sufficit unus actus doloris pro iterata absolutione, sive haec
constituat novum indicium sacramentale, sive complementum dumtaxat
prioris absolutionis.
Unde qui paulo ante confessus, iterum confitetur vel eadem pec­
cata vel quae exciderant, non tenetur elicere novum dolorem, dummodo
dolor antea elicitus fuerit universalis et adhuc perseveret (46).
2. Quare si poenitens peccatum ex oblivione omissum confitetur
statim vel paulo post absolutionem, valide et licite absolvi potest absque
novo dolore. Practice tamen consultius erit dolorem renovare.
Item poenitens, qui peccata iam rite accusata et remissa denuo,
puta sequenti die, clavibus subiicit, valide et licite absolvi potest, dolore
non renovato, modo hic fuerit universalis et virtualiter perduret.
In praxi renovatio doloris semper suadenda est (47).
(44) Cfr. S. Alph., VI. n. 446; Lacroix, lib. VI, part. 2, η. 70(5; Ball.-Palm., I. c.
(45) Cfr. Lugo, Tlesp. mor., I, n. 29.
(46) Cfr. Lugo. disp. 14, n. 24 as.; S. Alph., VI, n. 4 48; Tainburini, lib. I, cap, 2, n. 8;
Ball·-Palm., V, n. 81 ss.
(47) Cfr. S. Alph., I. c.; Lacroix, 11b. VI, part. 2, n. 70(5; Tainburini. I. c.

Articulus V.

De sacramento informi.
120. Status quaestionis. — 1. Ea sacramenta, quae substantiam
habent distinctam omnino aut independentem a dispositionibus subiecti, facile intelliguntur posse exsistere seu valida esse et nihilominus
manere infructuosa seu informia propter defectum dispositionis in
subiecto requisitae ad gratiam suscipiendam (1).
Sacramentum autem poenitentiae, quippe quod habet ut partem
sui saltem integralem eam ipsam dispositionem subiecti, scii, contri­
tionem, quae necessaria est ad effectum, difficilius concipitur esse va­
lidum et manere tamen infructuosum seu informe.
2. Sane informitas accidere non potest
1° ex parte ministri aut absolutionis, quia minister vel habet
potestatem et adhibet formam requisitam, et tunc, quantum ex ipso
est, sacramentum est validum atque suum producit effectum; vel non
habet potestatem aut forma requisita non utitur, et tunc sacramentum
est nullum;
2° ex defectu integritatis confessionis, quia si confessio est for­
maliter integra, sacramentum ex hoc capite non potest non esse fru­
ctuosum; si vero formaliter integra non est, peccatur ideoque ratione
peccati sacramentum fit nullum;
3° ex parte satisfactionis, quia ea pars non est ita necessaria,
ut eius omissio valeat impedire fructum essentialem sacramenti (cfr.
n. 22).
3. Manet igitur quod informitas hic excogitari aut accidere nequit
nisi ex parte contritionis, quatenus ea sufficiat ad sacramenti valorem,
quae ad eius effectum non sufficiat. Ita v. g. concipi potest contritionem
perfectam requiri ad effectum, non tamen ad valorem, ita ut mere
attritus possit sacramentum vere suscipere nec tamen gratiam obtinere.
Ita etiam concipi potest attritioni ad valorem sufficienti necessarias non
esse omnes dotes, quas habere debet ut sufficiat ad sacramenti effectum. V. g.
fingi potest attritio quae non sit aut universalis, aut appretiative summa, aut
cum firmo proposito non peccandi, seu quae, in ratione dispositionis subiectivae, ad recipiendam gratiam non sufficiat, et quae tamen, in ratione partis
(1) Cfr. Cappello, De Sacramentis, I, n. 14; Noldin. Ill, η. 8; Géni cot-Salsmans, II.
η. 129.
I)c reviviscentia sacramentorum, cfr. Marin-Sola. in Divus Thomas, mart. 1925, p. 46.

sacramentalis, sufficiat ad constituendum sacramentum; quo in casu, ex dictis,
sacramentum exsisteret quidem, seu esset validum, at maneret informe (2).

1. Quaestio ponitur utrum quod mente fingi potest, revera accidat.

121. Variae DD. sententiae. — Quatuor sententiae distingui pos­
sunt, quarum duae affirmantes, duae negantes.
1. Prima sententia affirmat, modo generali, de omni attritione
existimata, de illa nempe, quae sit aliqualis peccati detestatio, sed
maneat, salva bona fide poenitentis, aut non universalis aut non appretiative summa.
Ita plures veteres (3).
Ex recentioribus Card. Billot (1. c.), qui nititur hoc principio, scii, con­
tritionem appretiative summam non posse qua talem esse partem sacramenti,
cum nequeat qua talis manifestari nec proinde a sacerdote indicari, ideoque
contritionem appretiative summam non requiri ad valorem sacramenti, licet
requiratur ad eius effectum, seu ad gratiam producendam (4).

Haec opinio, quamvis omni probabilitate carere non videatur,
admittenda tamen non est ob has potissimum rationes:
1° Post Concilium Trid., dicta opinio fere ab omnibus theologis
derelicta fuit (5).
2° Intime connectitur cum antiquata opinione de actione sacra­
menti mere dispositiva, seu quandam imprimente animae qualitatem,
qua mediante, gratia producatur.
3° Mere arbitrarium videtur, admittere attritionem esse veram
atque ideo excludere vere voluntatem peccandi, et nihilominus, cum
non sit appretiative summa, nonnisi aliquam complecti velleitatem
non peccandi, quae de facto talem voluntatem non excludit (6).
Item sine fundamento dici videtur, attritionem posse manifestari ac pro­
inde indicari qua est attritio vera, non posse autem (pia est appretiative summa,
cum tamen attritio, etiam (pia est attritio simpliciter, sit dispositio animi in­
terna, quae de se non magis ordinatur ad actum externum quam attritio ut
est appretiative summa.
Demum, posita validitate sacramenti cum attritione appretiative summa
(2) Cfr. Suarez, disp. 20, sect. 4, n. 1 bs.; Luro, disp. 11, n. 70 ss.; S. Alph., VI, n. 444;
Gonet. disp. 10, art. 1, n. 6ss.; Vasquez, De. poenit., q. 92, art. 2; Ball.-Palm., V, n. 43 ss.;
Billot, De pocnit., th. XVI; Palmieri, th. XXXII, parergon; Galtier, n. 404; Bucceroni,
III, n. 690.
(3) Cfr. Suarez, l. c.
(4) Card. Billot (l. c.) ex Salmant. plures citat auctores uti patronos huius opinionis,
qui, contra, aut expresso eam impugnant (ut Suarez, Lugo, Gonet etc.), aut dubitanter
loquuntur, aut nihil dicunt.
(5) Galtier dicit: « communiter derelicta · (op. cit., n. 405).
(6) Cfr. Suarez, disp. 20, sect. 4, u. 6.

inero existimata, sequitur validitatem admittendam quoque esse in casu quo
poenitens sciat se habere veram attritionem, at non appretiative summam.
Nam, ut ait Lugo (7), « revera daretur tota materia quae repentur in casu
ignorantiae, scii, dolor imperfectus cum confessione peccatorum; si ergo haec
materia est sufficiens, eadem erit semper sufficiens ad constituendum sacra­
mentum validum »; differentia sane erit tantum in hoc quod poenitens, ob
inadvertentiam suam, peccaret mortaliter, dum in alio casu, propter bonam
fidem, non peccaret (8).

2. Altera sententia affirmat, at non modo generali, ut prima sed
solum de defectu universalitatis, in eo nempe, qui, pluribus peccatis
gravatus, nonnisi ex motivis particularibus ea detestetur, ita ut ad
aliquod peccatum suum non attendens, ad quod alia contritionis motiva
non se extendant, illud nec detestetur nec vitare proponat (9).
Haec sententia videtur in se vere probabilis; at practice vix veli­
ficatur, quia peccatores non solent ex motivis particularibus se excitare
ad contritionem, cum moveantur imprimis timore poenarum, quod
motivuni est universale, se extendens ad omnia etiam oblita peccata.
3. Tertia opinio negat, quia, ait, in praedictis casibus sacramentum
est validum simul et formatum: adest enim tum propositum verum non
peccandi de cetero, tum seria voluntas se reconciliandi Deo, quae exsistere
nequit sine vera et efficaci retractatione cuiuslibet peccati et voluntate
universali non peccandi (10).
Haec sententia solide probabilis videtur, attento praesertim ultimo
argumento.
4. Quarta sententia negat, et quidem absolute, ac dicit in praedictis
casibus sacramentum esse non solum informe, verum etiam invalidum,
ex defectu vel materiae sufficientis, vel conditionis omnino requisitae
ad sacramenti exsistentiam. Nam, aiunt, materia vel conditio neces­
saria est dolor atque efficax detestatio de peccato commisso, cum pro­
posito non peccandi pariter absoluto et universali, quod sit vel explicitum vel saltem implicitum in explicita dispositione animi.
Ita in genere omnes DD. qui primam opinionem impugnant (11).
Haec sententia speculative videtur probabilior.
Sane Concilia Florent, et Trid. nullatenus distinguunt inter id
quod necessarium est ad valorem sacramenti et illud quod necessarium
(7) Disp. 14. sect. 6, n. 71.
(8) Cfr. Galtier. n. 401; Vermccrsch, III. n. 569.
(9) Suarez, disp. 20. sect. I, n. 22 ss.; sect. 5, n. 7 ss.; Lugo, disp. 14. sect. 6. n. 74 ss.;
S. Alph., VI. n. 444 ; Lehmkuhl, II, n. 402; Poech, VII. n. 173.
(10) Vasquoz, De pocni/., q. 92, art. 2; Ball.-Palm., V. n. 44 ss.; Palmieri, th. XXXII.
parergon, n. 6.
(11) Cfr. Peach, VII, n. 172; Wirccburgenses, De poenit., n. 177 ss.; D’Annibale III,
η. 246. not. 18; Lehmkuhl, II, n. 401.

est ad fructum. Praeterea intelligunt ut partem sacramenti contri­
tionem, quae excludat peccata praeterita et futura seu removeat actu
obicem gratiae per sacramentum conferendae: quod solius contritionis
universalis et efficacis est.
Unde si attritio careat alterutra ex dotibus requisitis ad effectum, sa­
cramentum nullum est, nec proinde reviviscere potest. Peccata vero in tali
confessione accusata remittentur vel per contritionem perfectam, vel per aliam
confessionem validam, vel per susceptum aliud sacramentum, dummodo tunc
habeatur vera attritio.

122. Quaenam in praxi sint tenenda. — Practice haec teneas:
1° Ante factum suadendum est fidelibus ut se excitent ad con­
tritionem ex motivo universali; et dissuadenda videtur prima sen­
tentia, nam, ut ait Lehmkuhl, « ansam dare potest laxioris sacramenti
poenitentiae administrationis, scilicet ad absolutionem levius et indiscriminatim dandam, ad homines in peccatis suis retinendos, utpote
qui, si, in accessu ad confessionem, ad verum et efficacem dolorem
de peccatis non moveantur, postea etiam difficilius concipiant, atque
ita in statu peccati permanentes tabescant » (12).
2° Post factum, stante dubio, non videtur urgenda iteratio con­
fessionis, si quis bona fide confessus est sine dolore aut non sat efficaci
vel universali (13).

Articulus VI.

De proposito.
123. Notio. — Propositum est seria voluntas non peccandi de cetero.
Duplex est: formale seu explicitum et virtuale seu implicitum.
Illud est actus a dolore distinctus, quo poenitens statuit non am­
plius peccare; istud non est actus a dolore distinctus, sed in ipso actu
doloris continetur (1).
124. Necessitas. — Peccatorum remissio obtineri nequit sive in
sacramento sive extra sacramentum absque proposito, i. e. absque seria
voluntate non peccandi de cetero.
(12) Op. cit., II, n. 101.
(13) Cfr. Galtler, n. 407; Noldin. IIT» n. 200; Bucceronl, III, η. 600.

(1) Cfr. Suarez, disp. ‘20, sect, i, η. I
Soto, in IV, D. 15. q. 1, art. 2.

m.;

Lugo, disp. 1 i, n. 50 bs.; S. \lph VI n 450·

Propositum enim aeque ac contritio pertinet ad illam disposi­
tionem, quae essentialiter requiritur ad iustiflcationem (2). Cfr. n. 4 ss.
125. Dotes propositi circa peccata mortalia. — 1. Dotes sunt illae
qualitates, quas propositum habere debet ut absolutio valida sit.
2. Propositum debet esse firmum, universale et efficax.
1° Firmum, seu poenitens ita debet esse dispositus, ut re vera
velit facere, quod proponit, nempe vitare peccatum, et potius omne
malum pati aut omne bonum amittere, quam Deum offendere.
Requiritur et sufficit firmitas propositi affectiva, seu quoad volun­
tatem praesentem, quin requiratur firmitas effectiva seu quoad eventum
futurum. Unde praesens animi dispositio sive voluntas attendenda est,
non autem futura.
Quare: a) Firmitas propositi non exigit, ut propositum sortiatur
postea etiam effectum.
ά) Talis voluntas requiritur et sufficit, ut si poenitenti hic et
nunc, i. e. in actu confessionis, praeberetur occasio peccandi, eam illico
reticeret, quidquid deinceps facturus sit.
c) Relapsus in idem peccatum per se non excludit propositum,
seu non evincit illud plane defuisse aut saltem firmum non fuisse, quia
potest quis hic et nunc habere firmam imo firmissimam voluntatem,
et postea, urgente tentatione, labi in idem peccatum. At qui stati ni
post confessionem in idem peccatum relabitur, manifestam suspicionem
exhibet, se propositum firmum non habuisse; nam qui serio promittit
se aliquid facturum, eliciti propositi, auxiliante gratia Dei in sacra­
mento obtenta, non illico obliviscitur (3).
d) Interdum reperiuntur poenitentes qui dicunt se valde timere, imo sibi
persuasum esse, ex vitae praeteritae experientia aliisque adiunctis, relapsu­
ros fore. Prudens confessarius non statim dimittat hos poenitentes uti certo
indispositos aut dubie dispositos. Animadvertat, nec dubium de eo, quod post­
ea poenitentes facturi sint, nec timorem, ne iterum labantur, nec persuasio­
nem, qua existiment se esse relapsuros, nec praevisionem peccati, per se esse
contra propositi firmitatem.
Non est confundendus actus voluntatis cum actibus intellectus, qui il­
lum necessario non excludunt. Porro propositum est actus voluntatis; illi sunt
actus intellectus. Proinde si poenitentes ob inveteratam consuetudinem vel
notam suam inconstantiam existimant se non esse peccatum vitaturos, non
illico firmo proposito carere censendi sunt, sed potius interrogari debent, utrum
velint iterum peccare, an non; quod si negent, moneantur ut in auxilio gratiae
(2) Cone. Trid., Sees. XIV, cap. 4.
(3) S. Alph., VI. n. 151; Bucceronl, IIT. n. 694; Génicot-Salsmans, 11. η. 281; Noldin,
III. η. 262; D’Annlbalo, III, n. 313.

8 — Cappello, De Sacramentis, II.

Dei confidant, qui potest et vult nos adiuvare, et quod natura viribus suis prae­
stare nequit. Deus ex infinita potentia ac bonitate certo praestabit (4).

126. 2° Universale, seu propositum debet se extendere ad omnia
lethalia peccata in posterum vitanda. Hinc patet discrimen inter do­
lorem et propositum. Dolor debet esse ita universalis ut se extendat
ad omnia peccata commissa et nondum remissa: propositum, e contra,
debet esse ita universale, ut se extendat ad omnia et singula peccata
mortalia, quamvis nondum commissa. Unde propositum semper pro­
cedere debet ex motivo universali (5).
Quidam pauci censent non requiri propositum jormaliter universale in
eo qui de peccatis mortalibus ob solum motivum particulare dolet (6).
Haec opinio communissime reiicitur, et merito quidem (7).

Sufficit tamen propositum in genere conceptum non peccandi mor­
taliter. Quare nec requiritur nec plerumque expedit ut speciale conci­
piatur propositum de singulis peccatis vitandis (8). Verum de non­
nullis peccatis seu melius circumstantiis, quae ad peccata referuntur,
confessarius exigere debet explicitum et speciale propositum, v. g. de
remotione scandali, de restitutione rei alienae, de vitanda occasione
proxima, etc.
Dolor ex motivo universali conceptus implicite continet etiam
propositum universale, quod se extendit ad omnia peccata tum com­
missa tum non commissa in posterum vitanda: motivum enim eo ipso
quod est universale, ad omnia et singula peccata sese refert necessario.

127. 3° Efficax, nempe tale propositum requiritur, quod volun­
tatem revera moveat ad omnia media tum negative tum positive adhi­
benda, quae necessaria sint ut in posterum peccata vitentur, potis­
simum ad reparanda damna illata, ad fugiendas occasiones, etc. Sane
(pii vult finem, debet uti etiam mediis requisitis ad illum consequendum;
secus non seria voluntas, sed mera velleitas haberetur.
Unde qui non vult adhibere media, v. g. deserere occasionem,
offensam condonare etc., ostendit se habere actualem affectum ad pec­
catum atque proinde efficaci proposito carere (9).
(4) Cfr. Lacroix, l. c., n. 1922; Laymann, cap. 4, n. 8; Sporcr, l. c., n. 310; Ball.·
Palm·· v, η. ιοί.
(ô) Génicot-Salsmans, II. n. 281; Noldin, III. n. 262; Bail.-Palm., V, u. 100; D* An­
nibale, III, n. 314.
(6) Cfr. Vcrmeersch. III, n. 578; Lchmkuhl, II, n. 399.
(7) Cfr. Suarez, disp. 4, sect. 3. n. 5; Lugo, disp. 14, n. 51 ss.; S. Alph., VI, n. 451, 2°.
(8) Cfr. Peech· VII, n. 115; Sasso, II, 105; Noldin, III, n. 262, 2.
(9) Cfr. Suarez, disp. 32, sect. 2, n. 1 ss.; Lugo, disp. 7, n. 190 ss.; Laymann. cap. 4,
n. 7 ss.

Verum accuratius loquendo distinguenda est duplex efficacia pro­
positi: alia immediata sive praesens, alia subsequeris sive jacti, fila ostendit
sinceritatem propositi, haec denotat eius virtutem.
Efficacia propositi, quae requiritur, est immediata sive praesens.
It elapsus in peccata mutatam voluntatem demonstrat, non autem ne­
cessario praecedentis voluntatis defectum. Nec fundatus timor, nec
moraliter certa praevisio novi peccati defectum propositi semper arguit.
Si agitur de prava consuetudine blaspheiniarum, quae actualem delibe­
rationem facile tollit, poenitens doceatur, ad hoc tantum eum obligari, ut a
culpis caveat quae scienter committuntur, et vitiosum habitum deponere
studeat (10).
Relapsus in eadem peccata defectum propositi efficacis seu praesentis
dispositionis interdum arguere potest, at non semper et necessario, ut supra
dictum est.

128. An et quanam ratione sufficiat propositum implicitum. —
1. Propositum implicitum seu virtuale, quod in vera contritione semper
continetur, sufficit ad validam absolutionem peccatorum, si dolor, in
quo illud implicite continetur, ex motivo universali procedat. Si motivum doloris sit particulare, propositum debet esse explicitum.
2. Quod sufficiat per accidens propositum implicitum in casu, quo
poenitens vere dolet de peccatis commissis, sed nihil proponit formaliter et explicite quoad futurum, cum de vita futura non cogitet, est
certa et communis doctrina.
Controversia est inter DD., utrum propositum explicitum per se
requiratur, an potius sufficiat virtuale et implicitum in casu, quo poe­
nitens, licet de vita futura cogitet, propositum tamen se emendandi
formaliter et explicite non eliciat.
S. Alphonsus (11) dicit sententiam, qjiae exigit propositum expli­
citum, non carere probabilitate, et in praxi esse sequendam.
At sententia, quae docet sufficere propositum quod in contritione
sive perfecta sive imperfecta implicite includitur, uti certa habenda est.
Cardenas iam suo tempore hanc sententiam moraliter certam di­
cebat (12), eamque plerique veteres theologi et fere omnes moderni
tenent (13).
(10) Cfr. S. Thom., III, q. 84, art. 10, ad 4.
(11) Lib. VI, n. 450.
(12) Crisis theol., part. IV, diss. 2, η. 80.
(13) Suarez, disp. 7, sect. 3, η. 7; Luro, disp. 14, n. 52; S. Alph., VI, n. 540; Vasquez,
in III p., q. 86, art. 2, dub. I, n. 3; Collet, Dr poenil., part. 2. cap. 4, u. 230; Bouacina,
disp. 5, q. 5, sect. 1, punct. 3, n. 9; Laymann, lib. V. tract. 6, cap. 1. n. 8; Coninck, De
poenit., disp. 2, n. 58; BUluart, De poenit., disp. 4. art. 1; Salmanticcnses, tract. 6, cap. 5,
n. 51; Ball.-Palm., V, n. 92 ss.; Noldin, III. n. 263; Génlcot-Salsmans, II, n. 200; Buccoronl, III, n. 691; Basse, II, cap. 2, art. 1, etc.

Sane propositum explicitum neque ex natura rei, neque ex positivo
praecepta requiritur.
Non ex natura rei, quia ad iust ificationem obtinendam sufficit
illa dispositio, quae voluntatem non peccandi includit; atqui voluntas
non peccandi continetur in qualibet contritione concepta ex motivo
universali; ergo.
Non ex praecepto positivo, quia Concilium Trid., quod expresse
declarat exactam de sacramento poenitentiae se traditurum esse do­
ctrinam (14), in can. 4 solum tres actus, — contritionem, confessionem
et satisfactionem — tanquam dispositiones ad sacramenti valorem
requisitas enumerat, quin ullam mentionem faciat de proposito.
Idem Cone. Trid. (15) loquens de poenitentis dispositionibus, me­
morat quidem explicite propositum, uti explicite memorat etiam alios
actus, ut fiduciam divinae misericordiae et votum praestandi reliqua.
Hinc nullatenus sequitur (’one. Trid. praescribere propositum expli­
citum, sicut non sequitur ipsum exigere actum spei. Ratio cur Tridentinum memorat explicite propositum est haec: vult declarare illuni
tantum ad remissionem peccatorum obtinendam sufficere dolorem, qui
propositum universale continet (16).

3. Tria practice animadvertisse iuvabit:
1" Fideles hortandi sunt ut propositum formaliter et explicite eli­
ciant ; aut si id non egerint, non sunt inquietandi de valore confessionum, dum­
modo contritionem ex motivo universali conceptam habuerint.
2° Qui vere dolet de peccatis praeteritis, ita dispositus est, ut si cogi­
tatio occurreret de tempore futuro, conciperet etiam propositum explicitum
Deum non offendendi. Si hoc non faceret, dicendum foret, eum non serio doIere de culpis patratis.
3° Confessarius exigat a poenitente propositum explicitum; nam ad
licitam administrationem sacramenti ipse certus esse debet de poenitentis dis­
positione; atqui in eo, qui peccatorum lethalium reus est, confessarius vix po­
test esse securus de dispositione, nisi manifestetur ipsi propositum abstinendi
in posterum a peccatis patrandis (17).
129. Propositum circa peccata venialia. — 1. Ut supra diximus
de dolore (n. 115), propositum circa peccata venialia, quae in confes­
sione accusantiu*, debet esse quidem firmum et efficax, non tamen ne­
cessario universale.
(14) Sess. XIV, proocm.
(15) Sees. XIV, cap. 4.
(16) Lugo. disp. Il, n. 52; Dicastillo, tract. 8, disp. 2. dub. 6, n. 141; Reding. Thcol.
tchol. de pocnit,, q. 6, art. 2, controv. 3, n. 5.
(17) Cfr. S. Alph., VI, n. 450; Sporer, part. 3, cap. 2, n. 316; Escobar, lib. XIV, sect
2, η. 157; Struggl, tract. 11, q. 2, art. 2, η. 27.

2. Requiritur propositum non committendi eadem prorsus peccata
venialia. Nemo enim potest efficaciter detestari peccatum praeteritum
et servare simul animi affectum ad idem prorsus peccatum.
3. Haec ad praxim attendenda sunt:
1° Qui confitetur sola venialia, tenetur sub gravi de aliquibus
vel saltem de uno dolere ac propositum non peccandi in posterum elicere.
Unde grave sacrilegium committit qui sciens volens sine debito dolore
et proposito confessionem venialium instituit : sacramentum enim reddit
invalidum.
2° Licet dolere et propositum concipere solum de uno vel plu­
ribus peccatis venialibus, quae accusantur, quin idem fiat quoque de
iis, quae sive ex inadvertentia sive consulto in confessione reticentur.
3° Ad validam et fructuosam absolutionem obtinendam satis
est dolor de peccatis sive mortalibus sive venialibus anteactae vitae
iam remissis, quamvis poenitens de venialibus ab ultima confessione
patratis non doleat, modo illa peccata iam remissa iterum in confes­
sione accuset saltem modo generali.
4° Sufficit dolor de uno peccato veniali, v. g. de mendacio, furtulo etc., quin saltem implicite se extendat etiam ad alia peccata eiusdem
speciei, et quin eliciat propositum vitandi omnia peccata eiusdem speciei,
puta omnia furtula vel mendacia. Sane haberi potest ratio peculiaris
in malitia individua huius peccati, quae non sit in reliquis eiusdem
speciei, v. g. maior deliberatio.
5° Sufficit dolor de multitudine aut frequentia venialium, et con­
sequenter propositum non quidem vitandi omnes et singulas culpas
veniales, sed saltem eas minuendi. Unde Angelicus dicit requiri solum
«propositum se praeparandi ad peccata venialia minuenda » (18).
Sacramenti materia in hoc casu est ipsa multitudo et frequentia
peccatorum venialium; fructus sacramenti est remissio saltem illo­
rum peccatorum in quibus reperitur huiusmodi circumstantia frequen­
tiae (19).
6° Item sufficit dolor de venialibus plene deliberatis cum pro­
posito ea vitandi, quin necesse sit ut dolor et propositum se extendant
etiam ad semi-deliberata.
At nihil obstat quominus concipiatur dolor universalis de omnibus ve­
nialibus, etiam semi-deliberatis, qui feratur quoquo ad singula seorsum, et cui
respondeat propositum universale, quod feratur ad complexum omnium pec­
catorum et ad singula.
(18) Sumina theol., III, q. 87, a. 1.
(19) Cfr. Lugo, dlsp. 14, n, 133 rs.; Vermeersch, III, n. 579.

Licet enim impossibile sit vitare omnia venialia etiam indcliberata, atque
ideo voluntas omnia vitandi nequeat esse absoluta, potest tamen esse efficax
eo sensu quo requiritur efficax propositum, quasi poenitens diceret: «Quan­
tum in me est, volo pro nunc nunquam peccare venialiter », ut egregie ait
Lugo (20).

7° Ut maior sit boni propositi securitas et amplior fructus emen­
dationis, fideles enixe inducendi sunt ut in confessione venialium pauca
quidem accusent, sed rite determinata et in quibus fuerit maior volun­
tatis consens us.
8° Piis poenitentibus, qui ordinarie nonnisi venialia confitentur,
suadendum omnino est, ut de uno vel alio peccato, quod magis eos
gravat, dolorem et firmum propositum concipiant illudque serio emen­
dare in posterum conentur: nam quo magis propositum de venialibus
est universale, eo minus efficax est.
9° Accusationi peccatorum venialium iuvat adiicere unum aut
alterum peccatum ex gravioribus vitae praeteritae, saltem in genere
accusatum (cfr. n. 43).

130. An requirantur actus fidei et spei ad iustificationem in sacra­
mento poenitentiae obtinendam. — 1. Quidam veteres theologi do­
cuerunt requiri ad validam absolutionem obtinendam, praeter dolorem
et propositum, etiam actus fidei et spei explicite elicitos.
2. At immerito prorsus; nam isti actus, qui a Concilio Tridentino (21) enumerantur tanquam dispositiones peccatoris requisitae ad
iustificationem, virtualiter et implicite continentur in ipsa contritione:
idque sufficit profecto.
Unde Suarez iure animadvertit: «Denique sess. VI, cap. vi, plures
actus Concilium numerat in dispositione peccatoris, quos necesse non
est semper omnes formaliter concurrere, sed sufficit virtualiter seu
implicite, ut actum spei »> (22).
3. Hortandi tamen sunt poenitentes, quantum fieri potest, ut ante
confessionem actus virtutum theologicarum eliciant.
(20) Dlsp. 14, n. 137; D’Annibale, III, η. 316; Génicot-Salsmnns, II, η. 282; Noldin,
III 11 265.
(21) Sess. VI, cap. 6 dc iuslif,
(22) Disp. 4, sect. 2, η. 7. Cfr. etiam Ripalda, Dc cnt. supern., dlsp. ult., n. 460; Ball.·
Palm., V, n. 91.

CAPUT VII.

DE CONFESSIONE
Articulus I.

De necessitate, natura et qualitatibus confessionis.
131. Necessitas. — 1. Confessio omnium peccatorum mortalium,
quae post baptismum commissa sunt, necessaria est hire divino ad sa­
lutem. Sane ex voluntate Christi remissio peccatorum mortalium ob­
tineri nequit sine recursu ad potestatem clavium Ecclesiae (1). Atqui
per hanc potestatem peccata remitti nequeunt sine confessione.
Ergo ex voluntate Christi necessaria est confessio omnium pec­
catorum mortalium (2).
2. Fuse de hac re loquuntur dogmatici, catholicam doctrinam ex
S. Scriptura et Traditione aperto probantes (3), quos quisque con­
sulere potest.
Ad nostram disciplinam quod attinet, haec tantum animadvertisse
iuvabit.
Potestas remittendi retinendique peccata est potestas iudicialis,
quae exercetur per sententiam ferendam de peccatis. Porro potestas
iudicialis in peccata nequit exerceri sine confessione omnium pecca­
torum ab ipso peccatore facienda. Ergo.
Sane: 1° Sententia iudicialis ferri nequit sine praevia cognitione causae,
do qua agitur; cum vero causa, de qua agitur, sint peccata remittenda, sen­
tentia iudicialis ferri nequit sine cognitione peccatorum; quae cognitio haberi
non potest nisi cx confessione peccatoris.
2° Potestas remittendi retinendique peccata, cum sit iudicialis. essen­
tialiter continet potestatem puniendi peccata; atqui haec potestas exerceri
nequit sine confessione omnium peccatorum, cum poena imponenda sit se­
cundum gravitatem et multitudinem peccatorum, non autem pro arbitrio
indicis.
3° Concilium Trid. explicans verba 6’. loannie (XX, 23) dicit: Ex in(1)
(2)
(3)
tier. n.

Ioan. XX, 23.
Cone. Trid., Sees. XIV, cap. 5 et can. 6-8.
Palmieri, th. XXXIII; Do San, n. 246 as.; Peach, VII, n. 176ss.; n. 358 ss.; Gal408 ss·; Sasso, II, th. XXV es«, etc.

120

CAPUT VIT. - ARTICULUS I.

etitutione sacramenti poenitentiae iam explicata universa Ecclesia semper
intellexit institutam esse a Domino integram peccatorum confessionem, et
omnibus post baptismum lapsis iure divino necessariam esse (4).

132. Quaenam sit confessio sacramentalis. — 1. Confessio sacra­
mentalis est ea propriorum peccatorum manifestatio, quae fit com­
petenti Ecclesiae ministro, ut possit per eum remissio a Deo obtineri.
2. Tria igitur requiruntur, ut confessio sit sacramentalis:
1° fieri debet- competenti Ecclesiae ministro, qui talis vere est
aut saltem existimatur; unde confessio, quae scienter fit ei, qui non
est sacerdos, vel sacerdoti, qui caret iurisdictione, non est sacramentalis;
2° fieri debet cum intentione, saltem implicita, obtinendi abso­
lutionem; quare confessio, quae fit sacerdoti competenti, at consilii
tantum causa vel meri solatii, sacramentalis non est; qui, e contra,
scienter sine dispositione confitetur, vel peccata consulto reticet, sacramentalem confessionem peragit: vult enim absolutionem, quamvis in­
validam ;
3° serio, non ficte, manifestari debent peccata, seu saltem unum
peccatum verum aut existimatum; quare etiam confessio inchoata, et
nondum completa, est sacramentalis (5).

133. Dotes seu qualitates confessionis. — 1. Discrepant DD. circa
numerum earundem: alii sexdecim (G), alii decem, alii octo, alii quatuor
enumerant (7).
2. Praecipuae sunt quatuor. Confessio debet esse 1° vera seu sin­
cera; 2° secreta; 3° vocalis; 4° integra. Non omnes tamen istae qualitates
sunt eodem modo de ratione sacramenti, ut ex dicendis patebit.
134. Confessio debet esse vera seu sincera, i. e. serio, sine simu­
latione et mendacio peracta, ita ut verum omnino dicatur.
Id requiritur essentialiter in materia necessaria accusationis (cfr.
n. 30). Non item in materia libera: tum quia ita agens peccat venialiter
tantum, cum gravem irreverentiam nec sacerdoti nec sacramento ir­
roget; tum quia falsitas accusationis circa materiam liberam per se
non facit· sententiam irritam.
Quare: 1° Peccatum mortale mendacii sacrilegi contra veritatem
et reverentiam sacramenti committit qui mentitur in confessione circa
(4) Sene. XIV, cap. 5.
(5) Noldin, HI, n. 267; Saese, II, th. XXVIII; Galtier, n. 408.
(6) Cfr. 8. Thom., Suppi., q. 9, art. 4.
(7) Cfr. S. Thom., Suppi., q. 9. art. 4; Noldin, III, n. 268; Gury-Ball., II, n. 279;
D’Annibale, III, η. 302.

rem gravem (it necessario in ea aperiendam, quia tale mendacium indi­
cium sacramentale in re gravi alterat atque proinde absolutionem reddit
invalidam.
2° Per se non peccat mortaliter qui in confessione mentitur circa
res extraneas sive non pertinentes ad confessionem, aut nullo modo
necessarias ad sacramentum, v. g. narrando historiam falsam, aut qui
falso se accusat de aliqua culpa veniali. Peccatum in ultimo casu esset
grave, si poenitens nullum aliud peccatum accusaret. Si vero iusta
adsit causa aliquid celandi, v. g. ne inutiliter infametur complex, nullum
peccatum committit poenitens qui respondeat, cum restrictione men­
tali (8).
Peccat mortaliter qui
a) scienter negat peccatum grave, quod confiteri tenetur;
h) aut ita tegit, ut a confessario non intelligatur, vel data opera ita lo­
quitur, ut confessarius culpam venialem apprehendat pro mortali, nisi iusta m
causam habeat tacendi peccatum;
c) qui ita confitetur ut falso videatur in statu peccati mortalis, nisi,
ut plerumque contingit, id animo perturbato faciat, ad maiorem conscientiae
tranquillitatem: quod saepe omni culpa vacat;
d) qui negat aut mentitur circa peccata iam accusata et remissa, quando
confessarius de iis aliquid interrogat quod sit gravis momenti et necessarium,
scitu ut confessarius rite munus suum, in praesenti confessione, exercere va­
leat, v. g. de consuetudine peccandi;
e) qui scienter confitetur peccatum grave quod non fecit, aut plura
quam fecit. Ratio cur confessio sit sacrilega in praedictis casibus duplex est:
indicium sacramentale mutatur in re gravi, et confessarius impeditur quo­
minus munus indicis rite exercere possit (9).

3° Committit sacrilegium per se veniale qui mentitur in re levi
vel in re gravi, at non necessaria ad confessionem: ex. gr. de peccato
gravi iam remisso: indicium enim sacramentale non alteratur in re
gravi, ideoque sacramentum non fit invalidum. Quod si confessarius
sine iusta causa de his interrogaret, poenitens uti posset restrictione
mentali.
Quidam vocant sacrilegium tantum peccatum mortale, non autem ve­
niale; at immerito, ut patet ex ipsa ratione sacrilegii quod potest esse grave
et leve (10).

4° Qui mentitur in confessione circa rem, quae ad confessionem
non pertinet, committit mendacium vel grave vel leve, prout fert ipsa
(8) Cfr. Génicot-Salsmans, II, n. 301, 1Π; Noldin, III, n. 269: Pigrhi. IV, n. 255. 2\
(9) Cfr. Forrcrcs, II, n. 568; Tcuiquorey, III. n. 382; Vcrineersch, III, n. 581.
(10) Cfr. Suarez, Dc sacrileQ., lib. Ill, cap. 2, n. 1 ss.

res, at sacrilegium, saltern grave, per hoe non committit; nam indicium
sacramentale non variatur, eo ipso quod res non pertinet ad confes­
sionem.
Unde poenitens qui v. g. calumniam de proximo dicit, peccat
quidem graviter ratione mendacii seu calumniae, sed per huiusmodi
mendacium sacrilegium grave per se non committit; quamvis forte
ex alio capite grave sacrilegium committere possit, quatenus nimirum
absolutionem invalidam reddat ex defectu dispositionis (11).
135. Confessio debet esse secreta, seu facta soli sacerdoti, aliis non
audientibus. Id quidem non ex natura sacramenti, sed ex usu con­
stanti Ecclesiae (12).
Poenitens, propter hanc consuetudinem Ecclesiae, non careret
culpa si absque causa iusta, vellet alio modo sacramen tali ter confiteri.
Consulto dicimus sine causa iusta; nam si id fiat propter aliquam ne­
cessitatem seu rationabile motivum, nulla erit culpa. At aliud est con­
fiteri peccata coram uno vel altero, et aliud confiteri publice seu coram
multitudine. Cfr. n. 138 ss.
Haec, ad praxim quod attinet, animadvertenda:
1° Ut satisfiat praecepto confessionis, nemo unquam tenetur
publice confiteri, quia Christus D. publicam confessionem praecipere
noluit ob plura et magna eius incommoda. Unde si confessio, quae ex
praecepto instituenda est, publice tantum fieri possit, satis est confiteri
nutibus aut signis.
2° Proinde ignarus idiomatis confessarii non tenetur confiteri
per interpretem; nam confessio, quae fit per interpretem, publicae quo­
dammodo aequiparatur, quamvis interpres teneatur servare secretum;
porro ad publicam confessionem nemo obligatur. Sufficit ergo ut poe­
nitens ignarus idiomatis confiteatur per signa aut nutus meliori quo
potest modo.
3° Etiam proelium inituri publice confiteri possunt et solent
per signa ac nutus. Item interdum moribundi (13).
4° Ignari idiomatis, qui generice tantum confitentur, solum
aliquoties, ter vel quater in anno, iuxta plures, absolvi possunt, quia
(11) Cfr. Lugo, disp. 16. n. 452 ss.; Lchmkuhl, II, n. 117; Noldin. III, n. 269; D’An·
nibalc, III, n. 13 8.
(12) Cone. Lut. IV, cap. 21; Cone. Trid., Sees. XIV, can. 6. Cfr. Palmieri, th. XXXV;
Galtler, n. 460 as.
(13) S. Alph. (VI. n. 479) docet moribundum, qui de sua contritione dubitat, saltem
unum veniale per interpretem confiteri debere.
Haec doctrina, ut recte animadvertit Noldin (III, n. 270). nititur falso supposito, quod
nempo dubia sit absolutio, nisi unum saltem peccatum in specie declaretur.

tantum in morali necessitate excusantur ab integritate (14). Alii tamen
id negant, et merito, quia nulla est ratio cogens cur privari debeant
sacra mentali absolutione. Proinde toties quoties velint v. g. accedere
ad sacram communionem, possunt praefata ratione confiteri.

135bls. An confessio fieri possit per interpretem. — Veteres quidam
theologi negabant poenitentem posse confiteri per interpretem. Sed
doctrina et praxis Ecclesiae contrarium merito affirmant. Ex positiva
Christi voluntate seu ex natura indicii sacramentalis minime exclu­
ditur interpres (15).
Hinc can. 903 statuit: «Qui aliter confiteri non possunt, non prohi­
bentur, si velint, per interpretem confiteri, praecavendo abusus et scandala,
firmo praescripto can. 889, § 2 ».
Singula verba attendantur oportet:
1° Confessio facta per interpretem est semper valida, etsi poe­
nitens eo non indigeat, quia linguam cognoscit.
2° Tamen licita non est, si poenitens aliter confiteri queat, scii,
si ea lingua peccata accusare valeat quae a confessario cognoscitur.
3° Nulla datur obligatio adhibendi interpretem, eum usus eiusdem
sit medium extraordinarium, ad quod per se nemo tenetur.
•1° Eatenus licet adhibere interpretem, quatenus praecaveantur
abusus et scandala quae non raro haberi possent, attentis indole et
moribus poenitentis et interpretis, praesertim si accusanda essent pec­
cata atrociora, aut si adesset periculum revelationis. In dubio alicuius
abusus vel scandali interpres non esset adhibendus.
5° Ex can. 889, § 2 interpres tenetur servare sigillum sacramentale; quare de hac gravi obligatione serio monendus (cfr. n. 596, 1°).
6° Missionarii hortari debent poenitentes, quorum idioma igno­
rant, ut per interpretem accusent saltem aliqua peccata, scii, saltem
unum peccatum leve (16).
Huiusmodi adhortatio hodie fieri non solet.

136. Confessio debet esse vocalis, seu peccata verbis accusari debent.
Ex natura sacramenti necesse non est ut confessio fiat verbis, cum
de essentia id tantum sit, ut peccata sufficienter manifestentur: quod
non solum verbis, sed aliis quoque modis, ex. gr. per signa et nutus
vel scripturam, fieri potest.
Unde non pertinet ad valorem sacrament i quod confessio sit vocalis.
(H) Cfr. Noldin. III, n. 270; Génicot-Snlsmons, II. n. 292.
(15) Cfr. Logo, /. r., S. Alph., lib. VI. n. 477.
(16) Cfr. S. Off. 28 fobr. 1633; S. C. do Prop. Fido, 6 sept. 1630.

Neque ullum exsistit, praeceptum divinum de confessione verbis insti­
tuenda. At ex consuetudine Ecclesiae, quae vini legis profecto habet,
confessio fieri debet oretenus ab eo, qui loqui potest, nisi iusta causa ab
hac obligatione excuset, v. g. verecundia, impedimentum linguae, etc.
1° Necesse non est, ut singillatiin omnia peccata voce manifestentur,
quia confessio dicitur estquo revera vocalis, si poenitens porrigat schedulam
in qua peccata sua scripsit, et subiungat: de his omnibus me accuso, aut simi­
libus verbis utatur; item si poenitens de peccatis suis, quae confessario citra
sacramentalem accusationem iam nota sunt, his aut similibus verbis se ac­
cuset: accuso me de peccatis tibi iam notis (17).
2° Plures DD. censent graviter peccare poenitenteni, qui sine causa
velit confiteri per signa vel nutum aut scripturam (18). Multi dicunt non con­
stare de gravitate huius culpae, ideoque peccatum esse leve tantum (19).
Sufficit quaecunque causa rationabilis — v. g. nimia verecundia, diffi­
cultas sive impedimentum linguae, incommodum physicum aut morale —
quae in praxi facillime aderit: quo in casu nullum erit peccatum (20).
3° Muti confiteri possunt valide et licite signis vel nutibus aut
scripto.
4° lidem, licet scribere sciant et possint, non tenentur tamen scripto
confiteri; nam scriptura quoad confessionem est medium extraordinarium;
atqui mediis extraordinariis poenitens uti non tenetur; ergo. Praeterea scri­
ptura occasionem sive periculum revelationis praebet, si forte ab extraneis
legatur seu in manus alienas quomodocunque perveniat; iamvero nemo te­
netur confiteri cum periculo, ne peccata a se accusata revelentur; ergo illa scri­
bere non tenetur (21).
Neque, propter easdem rationes, tenentur scripto confiteri qui defectu
sive impedimento linguae, v. g. balbutientes, laborant (22).
5° Confessio fieri potest scripto in his et similibus casibus:
a) si quis ob nimiam verecundiam verbis explicare non possit pec­
cata sua, aut nonnisi cum magna difiicultate;
b) si quis putet se alias non posse integre confiteri, vel propter scru­
pulos, vel propter labilem memoriam, vel propter tentationem tacendi pec­
cata praesertim graviora;
c) si confessarius surdaster non intelligat poenitentem peccata sua
accusantem, quin etiam adstantes illum audiant;
(17) D’Annibale, III, η. 307; Noldln, III, η. 271.
(18) Cfr. Suarez, disp. 21, sect. 2, n. 2, n. 5; Diana, part. 3, tract. 4, resol. 127.
(19) Cfr. Lugo, disp. IS, n. 80; Ball.-Palm., V, n. 203; Génicot-Snlsmans, II, n. 304.
(20) Suarez, 1. c„ n. 0; Ball.-Palm., I. c.
(21) Cfr. S. Alph., VI. n. 479.
(22) Noldln (HI, n. 270) censet mutos, qui genericc tantum confitentur et absolutionem
petunt, tantum aliquoties (ter quatcrvo in anno) absolvi posse, quia, alt, solum in morali
necessitate confessionis ab integritate excusantur.
Haec doctrina nobis non probatur; nam muli semper excusantur gua tales ab integri­
tate materiali confessionis. Cfr. n. 136.

</) si aegrotus laborans ex gutture aut ore nonnisi difficulter possit
verbis confiteri;
e) mutus, de quo supra, si scripto confiteri velit.
In hisce casibus suaderi quidem potest poenitenti, ut ante absolutionem
haec vel similia verba dicat: me accuso de peccatis, quae scripsi; sed necessa­
rium id non est, quia a confessione voce facienda in his adiunctis excusatur.
Aliud, ratione liceitatis, foret dicendum, si nulla causa iusta exsisteret, quae
tamen practice vix non erit (cfr. n. 136, 1°).
6° Confessio per epistolam ad confessarium absentem fieri nequit. Cfr.
n. 69, 2.

137. Confessio debet esse integra, quatenus omnia et singula pec­
cata mortalia post baptismum commissa et nondum directe per po­
testatem clavium deleta, accusanda sunt cum omnibus circumstantiis,
quae speciem peccati in re gravi mutant. De integritate confessionis,
cum sit res maximi momenti, fuse in sequentibus articulis loquemur.

138. Num confessio privata vel auricularis sit de necessitate sacra­
menti. — 1. Confessio privata vel auricularis ea est, quae fit coram
solo sacerdote, ita ut peccata aliis manifesta non fiant. Opponitur con­
fessioni publicae, cuius nomine ea intelligitur quae fit coram multi­
tudine seu coram aliis qui audiunt.
2. Neque confessio publica neque confessio privata sive auricularis
est de necessitate sacramenti poenitentiae, cum uterque modus con­
fitendi per se validus sit.
Sane: 1° Quod confessio publica non sit de necessitate sacramenti
dare colligitur, licet indirecte, ex verbis institutionis huius sacramenti (23),
quae nullatenus exigunt publicam confessionem.
Christus D. statuit quidem hoc sacramentum administrandum
esse per modum iudicii, at cum tale indicium ad forum conscientiae
pertineat et omnino libere subiri debeat, illa accusatio tantum requi­
ritur et sufficit, quae a solo poenitente soli sacerdoti fit, cum per huiusmodi accusationem character iudicii omnino servetur, et alius testis
de peccato interno haberi nequeat.
2° Quae doctrina manifeste confirmatur ex testimoniis SS. Pa­
trum, praesertim
Jrenaei (24), S. Cypriani (25), Origenis (26), S. du(justini (27), S. Leonis Magni (28) etc.
(23) Ioan, xx, 23.
(24) Adv. hacr.9 lib. I, cap. 13, η. 7; Mignc, VII, 591.
(25) De. lapsis, cap. 28.
(26) HomiL, 2, n. 6. in Ps. 37, 19; Mignc, XII, 1386.
(27) Enchir., cap. 64; Sermo 351, n. 9; De fide el oper., cap. 26; Mignc, XXXIII, 655;
XL, 228, 262, 655.
(28) Epist. 168 ad Ep. Campan.» cap. 2; Mignc, LIV, 1210.

3° Concilium Trid. (29) docet: « Ceterum quoad modum con­
fitendi secreto apud solum sacerdotem, etsi Christus non vetuerit, quin
aliquis in vindictam suorum scelerum et sui humiliationem, cum ob
aliorum exemplum tum ob Ecclesiae offensae aedificationem, delicia
sua publice confiteri possit, non est tamen hoc divino praecepto man­
datum, nec satis consulte humana aliqua lege praeciperetur, ut delicta,
praesertim secreta, publica essent confessione aperienda.
« Unde cum a sanctissimis et antiquissimis Patribus magno unanimique consensu secreta confessio sacra mentalis, qua ab initio Ecclesia
sancta usa est, et modo etiam utitur, fuerit semper commendata, manifesto
refellitur inanis eorum calumnia, qui eam a divino mandato alienam
et inventum humanum esse atque a Patribus in Concilio Lateranensi
congregatis initium habuisse docere non verentur ».
4° Accedit ratio congruentiae. Non solum peccata publica, sed
etiam secreta, ipsae quoque cogitationes peccaminosae in confessione
accusandae sunt. Porro esset ultra humanam conditionem difficile,
si huiusmodi secreta cordis ab omnibus deberent palam manifestari.
Immo, praeter famae laesionem, non raro possent etiam alia gravis­
sima incommoda temporalia derivari, et plerumque esset maxime scandalosum, si cogitationes pessimae, ac dicta et facta abominabilia publice
panderentur.
Proinde tantum abest ut Christus id voluerit, quin, e contra, dare
appareat eum sacramentum poenitentiae nullatenus ita instituisse, ut
cuilibet liceret, quaecunque vellet, palam manifestare. Unde cum hoc
sit contra ipsam legem naturalem, non modo necessarium non est, sed
ne licet quidem indiscriminatim publice confiteri (30).
S. Thomas ad rem ita ratiocinatur: « In sacramentis ea, quae exterius
geruntur, sunt figura rerum, quae interius contingunt; et ideo confessio, qua
(piis sacerdoti se subiicit, signum est interioris, qua quis Deo subiicitur. Deus
autem peccatum illius, qui se sibi subiicit per poenitentiam, tegit; unde et hoc
oportet in sacramento poenitentiae significari, et ideo de necessitate confes­
sionis est, quod quis confessionem celet... et praeter hoc sunt aliae utilitates
huius celationis, quia per hoc homines ad confessionem magis attrahuntur
et simplicius peccata confitentur» (31).

139. 3. Quidam paucissimi scholastici putarunt secretam confes­
sionem esse de necessitate sacramenti, atque proinde, ex institutione
Christi, absolute necessariam (32).
I
(29)
(30)
(31)
(32)

Sees. XIV, cap. 5.
Cfr. Suarez, disp. 21, sect. 2, η. 5 s.
lu IV, D. 21. q. 3. a. 1, sol. I.
Cfr. Suarez, disp. 21, sect. 2, n. 1 se.

Contraria sententia est communissima inter theologos eamque Suarez (1. e.) ut omnino certam habet. Et merito quidem.
Nam
1° Hoc clare innuit Concilium Trid. (1. c.: cfr. n. 138, 3°). Dicit
enim interdum esse utile delicta sua publice confiteri, idque licitum
esse affirmat; porro ex toto contextu apparet Concilium loqui de sacrainentali confessione, non autem de mero actu humilitatis extra-sacramentali; igitur si huiusmodi confessio publica interdum est utilis et
licita, logice concludendum est, secretam confessionem non esse de
necessitate sacramenti.
2° Ratio interna manifesta est. Non est contra rationem iudicii
quod publice fiat, cum reipsa complura indicia ita fiant. Nec est contra
rationem iudicii sacramentalis, quia accusatio ad hoc necessaria est,
ut confessarius notitiam habeat peccatorum et dispositionis poe­
nitentis.· quod aeque bene fit per confessionem sive publicam sive
secretam.
Neque per se inhonestum est sua peccata confiteri coram aliis;
imo inde oritur fructus humilitatis et confusionis propriae, seu exer­
citium virtutis. Si forte scandalum alia ve incommoda orirentur, ex
hoc capite, etiam praecisione facta a consuetudine in Ecclesia vigente,
illicita foret talis confessio (33).
4. Consuetudo iam ab initio inducta in Ecclesia, ut secreta sit con­
fessio, obligat sub gravi ideoque est omnino servanda.
Id tamen non prohibet quominus in aliquo casu particulari, re­
motis incommodis praesertim scandalo, confessio peccatorum, iusta de
causa, fieri possit etiam coram uno aut altero, uti fit per interpretem,
et etiam coram multis.
140. Utrum publica confessio sacramentalis oli I· viguerit in Ec­
clesia. — 1. Praxis, probante Ecclesia, ut peccata secreta publice accusa­
rentur, nunquam viguit. Contraria opinio paucorum nullo solido fun­
damento historico nititur, imo plane destituitur.
2. Praeter abusum a £. Leone Jf. in epistola ad Episcopos Cam­
paniae denuntiatum et reprobatum tanquam « contra apostolicam re­
gulam » (34), nullum aliud repentur in antiquitate huiusmodi con­
fessionis vestigium.
Origenes (35) dicit id fieri posse, at nonnisi per modum exceptionis,
(33) Cfr. Suarez, disp. 21. sect. 2, n. 6ss.; Peech, VII. n. 221; Galtier, n. 460.
(34) Mlgne, P. L.. LIV, 1210.
(35) Ilornil. 2 in Ps. 37, 6.

ad utilitatem et aedificationem spiritualem sui aliorumque, ac sup­
ponit prius peractam confessionem secretam.
3. Publicae poenitentiae, ubi agebatur de peccatis occultis, con­
fessio praevia erat secreta (36).

Articulus II.

De integritate confessionis.
141. Notio et divisio integritatis. — 1. Confessio dicitur integra,
si declarantur omnia peccata, quae ex voluntate Christi in sacramentali
confessione declaranda sunt (1).
Porro haec peccata sunt omnia mortalia post baptismum commissa,
nondum per absolutionem directe remissa, etiamsi iam sint alio modo
condonata, v. g. per actum contritionis perfectae (n. 104), aut per su­
sceptionem alterius sacramenti, vel etiam sacramenti poenitentiae, at
indirecte tantum (n. 183).
2. Integritas confessionis duplex est: materialis et formalis.
Habetur materialis (seu obiectiva) quando manifestantur omnia
peccata mortalia, quae re vera sive obiective commissa fuerunt, et
quae nondum vi clavium directe deleta sunt.
Habetur formalis (seu subiectiva) quando accusantur omnia pec­
cata mortalia, quae poenitens de facto hic et nunc, spectatis adiunctis, potest et tenetur accusare, secundum practicum ipsius conscientiae
dictamen.
Evidens est, nullum discrimen inter materialem et formalem integri­
tatem exsistere, nisi quis posset, propter oblivionem aut aliud impedimen­
tum, omnia peccata per se accusanda non confiteri, vel hanc accusationem
differre ob aliquam causam excusantem, de qua infra (n. 165 ss.) - (2).

142. Necessitas integritatis. — 1. Integritas formalis in confessione
semper requiritur. Quare necesse est, ut poenitens omnia peccata lethalia,
quorum conscius sit, in eadem confessione accuset.
Si ergo reticet aliquod peccatum mortale, quod hic et nunc, omnibus
(30) Cfr. Galtier, n. 161-, Pesch. n. 221.

(1) Cone. Trid., Scss. XIV. cap. 5, ran. (5 et 7.
(2) Ball.-Palm., V, η. 205; Galtier, η. 408; Noldin, III, η. 272.

perpensis, accusare potest ac debet, graviter peccat., atque ideo sacri­
legam confessionem peragit.
2. Integritas materialis necessaria semper non est. Nam Christus D.
pro sua bonitate et sapientia ad valide et licite suscipiendum hoc sacra­
mentum noluit aliquid postulare, quod saepe vel physice vel saltem
moraliter impossibile est. Atqui integritas materialis aliquando est
impossibilis physice vel moraliter. Ergo.
3. Proinde non peccat qui nequit manifestare aliquod peccatum,
vel iustam causam habet illud reticendi; ideoque sacramentum poeni­
tentiae valide et cum effectu recipiet, dummodo habeat ceteras dispo­
sitiones requisitas (3).
•I. Non officit integritati neque ideo peccat poenitens qui mutat
vocem ne a confessario cognoscatur, modo omnia peccata reipsa accuset.
143. Quid requiratur ad integritatem confessionis. — Ut confessio
sit integra necesse est ut 1° omnia peccata mortalia post baptismum com­
missa et nondum directe remissa accusentur; et quidem ut accusentur —
2° secundum speciem theologicam et moralem infimam; — 3° iuxta nu­
merum; — 4° secundum circumstantias epiae speciem peccati mutant in
re gravi; — 5° secundum actum externum malum.
De singulis in specie.

144. Peccata accusanda ratione integritatis. — 1. Ex dictis tres
conditiones requiruntur. Necesse est ut peccatum 1° sit mortale; 2° com­
missum post baptismum; 3° directe remissum nondum fuerit. Hoc sane
peccatum constituit materiam necessariam sacramenti poenitentiae.
2. Nullum profecto est praeceptum divinum, quod obliget ad con­
fitenda peccata venialia: neque praeceptum ecclesiasticum annuae con­
fessionis se extendit ad venialia, quae proinde materiam liberam con­
stituunt (cfr. n. 31).
Controvertitur utrum Ecclesia praecipere possit in casibus particulari­
bus confessionem venialium. Plerique affirmant, docentes huiusmodi praece­
ptum reipsa exsistere. Nam, aiunt, in quibusdam religionibus viget statutum
ex cpio omnes tenentur bis in mense aut singulis hebdomadis confessionem per­
agere. Atqui hoc statutum non est de solis mortalibus, at de mortalibus et
venialibus, cum incredibile sit omnes religiosos toties labi in peccata mor­
talia (4).
Item ex can. 125, n. 1° Ordinarii locorum curare debent « ut clerici omnes
poenitentiae sacramento frequenter conscientiae maculas eluant »; ex can. 595,
(3) Cfr. Siisse, II. th. XXVIII: Pesch, VII, n. 176 88.; Bucccroni, III. n. 700; Hali.·
Palin., V, n. 205.
(I) D'Annibalo, III, n. 302; Noldin. Ill, n. 273; Lehinkuhl. II. n. 357.

9 - Cxri’KLLO, Dc Sacrament in, II.

§ 1, η. 3° Superiores curare debent ut omnes religiosi «ad poenitentiae sacra­
mentum semel saltem in hebdomada accedant»; ex can. 1367 Episcopi curare
tenentur ut alumni Seminarii « semel saltem in hebdomada ad sacramentum
poenitentiae accedant ». Porro, ut supra animadversum fuit, incredibile est
omnes clericos et sacerdotes labi in peccata lethalia.
A fortiori, aiunt, confessio praecipi potest omnibus fidelibus tanquam
conditio v. g. ad lucrandam indulgentiam plenariam.
At, accuratius loquendo, aliud est quaerere utrum Ecclesia praecipere
valeat confessionem peccatorum venialium, et aliud quaerere num possit im­
ponere confessionem etiam iis qui aut leve aut nullum peccatum habent, ita ut
se accusent de peccatis vitae praeteritae vel cum sola benedictione a confessario dimittantur.
Hoc alterum Ecclesia potest facere et reipsa facit in casibus praedictis;
primum facere nequit, nec unquam intendit revera confessionem peccatorum
venialium directe et immediate praecipere.

3. Suadendum est fidelibus ut, quamvis peccati mortalis sibi conscii
non sint, nihilominus sive paschali tempore sive pluries in anno con­
fiteantur peccata venialia ad recipiendam gratiam sanctificantem vel
etiam iustificationem, si forte lethalis culpae, cuius obliti sint, rei exsi­
stant, nec sufficienter contriti sint.

145. Peccata accusanda sunt secundum eorum speciem. — 1. Species
est duplex: theologica et moralis. Proinde peccata accusari debent se­
cundum speciem theologicam, ex qua alia sunt mortalia, alia venialia,
poenitens igitur illa confiteri tenetur ut mortalia, haec, si velit accu­
sare, ut venialia.
Praeterea peccata accusanda sunt secundum eorum speciem mo­
ralem, qua peccata quaedam habent cuiusdam malitiae qualitatem,
quaedam alterius et diversae.
Id contingere potest sive a) ratione virtutis oppositae, quae una, vel
alia, vel multiplex esse potest ex obiecto aut circumstantiis; sive b) ratione
diversorum officiorum unius eiusdemque virtutis; sive c) ratione praecepto­
rum, quae sint moraliter diversa.

Hinc poenitens, in peccatorum accusatione, significare debet qua­
litatem malitiae, qua singula sua peccata afficiuntur.
2. At non sufficit declarare tantum speciem peccati, v. g. contra
castitatem vel iustitiam, sed requiritur ut species infima indicetur,
scii, num sit v. g. tactus inhonestus an fornicatio etc., num sit furtum
an homicidium etc.
Ratio est quia Cone. Trid. (5) requirit non accusationem in
(5) Sees. XIV, cap. 5 et can. 7.

genere tantum, sed in specie, seu docet omnia et singula peccata mortalia
esse accusanda; sensus autem proprius horum verborum est ut species
infimae declarentur. Hoc implicite confirmat c. 901 (cfr. n. 141).
3. Qui declarare nequit peccatum in specie infima ex ignorantia
aut ex oblivione, non ideo excusatur a manifestando illo peccato, prout
manifestare valet.
Unde qui scit se patrasse peccatum mortale, at quale fuerit, prorsus
ignorat, tenetur saltem dicere se peccasse lethalitcr.
Item qui scit se violasse iustitiam, at qua ratione id acciderit,
recordari amplius nequeat, debet saltem fateri se graviter peccasse contra
iustitiam.
Ratio est, quia etiam peccatum quod generice tantum declarari
potest, constituit materiam necessariam confessionis.
Post huiusmodi confessionem genericam et obtentam absolutionem,
manet adhuc obligatio, si poenitens cognoscat seu recordetur, accu­
sandi speciem infimam peccati solum in genere prius declarati.
At si quis confessus est peccatum, quod nec ipse nec confessarius
sciebat esse mortale, postea vero cognoscat ex genere suo esse mortale,
non tenetur rursus illud confiteri: confessarius enim intendit absolvere
prout potuit et ipse poenitens suae obligationi iam satisfecit exponendo
peccatum uti in conscientia tunc erat (6).

146. 4. In hac materia saepissime usu venit quod scite monet Lugo: « Non
omnia quae iuxta metaphysicam et scholasticam disputationem vera signi­
ficantur, debere eo ipso aut posse in universum ad praxim applicari» (7). Sane:
1° Multi fideles, in rebus religiosis rudiores, species infimas peccato­
rum non distinguunt, et aliquando ob imbecillitatem mentis eas distinguere
non valent.
2° Si confessarius huiusmodi poenitentes interrogaret de omnibus dis­
tinctionibus theologicis, sacramentum poenitentiae pluribus fidelibus fieret
exosum: quod profecto repugnat intentioni Christi, qui voluit illud esse om­
nibus facile.
3° Praeterea frustra confessarius se ipsum et poenitentem vexaret hac
nimia importunitate. Nam quoad peccata praeterita, poenitens non tenetur illas
distinctiones confiteri, cum in actu peccandi sibi ignotae fuerint ideoque mere
materiales; quoad futurum, aut confessarii monitionem non intelliget, aut forte
ab ipsa confessione abstinebit propter huiusmodi distinctiones eius captui
valde difficiles.
4° Non raro poenitens excusatur ab infima specio declaranda etiam
ob defectum memoriae: quod confessario probe attendendum est. Unde, uti supra
(6) S. Alph., VI, n. 478; Bali.-Palm., V, n. 207.
(7) Praei, ad Tract, de poenit.

innuimus (n. 145, 3), qui v. g. graviter famae proximi detraxit, si distinctius
non meminit, satisfacit dicendo se graviter laesisse iuslitiam aut graviter pec­
casse (8).

147. Numerus peccatorum accusandus. — 1. Ex Concilio Trid.
(1. c.) omnia et singula peccata mortalia sunt accusanda.
Item ex can. 901 poenitens accusare debet omnia mortalia « quorum
post (liligentem sui discussionem conscientiam habeat ».
2. Proinde ad confessionis integritatem necesse est ut numerus
certus peccatorum mortalium, quantum fieri potest, exprimatur.
Quocirca obligationi integre confitendi non satisfacit qui numerum
determinatum non indicat, hisce aut similibus verbis: saepe comedi
carnem diebus abstinentiae, frequenter Sacrum non audivi die dominico,
saepius blasphemari etc.
3. Unde aeque per se delinquit sive is, qui scienter vel ex culpabili
negligentia indicat numerum maiorem, sive ille, qui exprimit numerum
minorem, sive is, qui sciens numerum certum, indicat tantum proba­
bilem addita particula circiter.
Dicimus per se aeque delinquere; nam interdum tales poenitentes
a culpa excusantur ratione scrupulorum vel bonae fidei aut studii
maioris securitatis.
4. Si, post diligens examen conscientiae, numerus certus pecca­
torum non cognoscitur, dicendus est numerus probabilis medius, ad­
dendo particulam circiter.
5. Si postea deprehendatur numerus certus, debet suppleri in pro­
xima confessione, seu excessus declarandus est, si numerus iste nota­
biliter maior sit, ita ut comprehensus non censeatur in particula circiter.
E contra, ubi numerus non sit notabiliter maior et comprehen­
datur in dicta particula circiter, necesse non est ut excessus manife­
stetur. Ratio primi est, quia peccata illa, utpote non comprehensa in
particula circiter, nullo modo accusata fuerunt; ratio secundi, quia
iam declarata sunt, cum comprehendantur in praefata particula (9).
Quaerunt DD. qualis excessus comprehendatur in particula circiter, ita
ut postea cognitus non inducat obligationem confitendi.
Plerique dicunt tanto maiorem excessum hac particula comprehendi,
quanto maior est numerus qui nominatur. Ilinc, aiunt, vox tria circiter suf­
ficit pro quatuor; decem circiter pro duodecim; centum circiter pro centum et de(8) Lugo, disp. 17. n. 10: Génicot-Saismans, II, n. 284 ; Noldin. III, n. 27 1; Vcnneersch,
III, n. 588; Bucceroni, III, n. 701.
(0) Lugo, disp. 10. nn. 78, 81; S. Alph., n. 178, quI ait; · Sic habet communia praxis
lldeliutn ».

T) E INTEGK ITATE COXFEflSIONlH

1 33

cent (10). Hoc tamen accipiendum non est, proportione, ut aiunt, arith­
metica.
Nonnulli censent non esse iterandam confessionem, nisi certo constet
excessum pert ingere ad quartam partem numeri, etiam magni, qui expressus
fuerit (11).
Recte monet Génicot-Salemans (1. c.), ad praxim parum facere istas de­
terminationes, utpote fidelibus fere omnibus ignotas. Ipsi enim errorem ad­
missum, si animadvertant, sponte significant, etiam ubi secundum doctrinam
theologorum nulla esset obligatio manifestandi.

6. Si poenitens numerum notabiliter maiorem indicaverit, ad nihil
tenetur, quia in maiore numero manifestato iam continetur et absolvitur
iste minor, supposito quod poenitens non sit mentitus, sed bona fide
sive ex ignorantia numerum maiorem expresserit. Si mentitus fuerit,
principia alibi exposita (n. 134) applicanda occurrunt.
148. 7. Si neque certus neque probabilis numerus indicari possit,
uti plerumque accidit in consuetudinariis, haec in praxi adnotanda sunt:
1° Confessarius, ut monet S. Alphonsus (12), non debet esse
nimis anxius in exquirendo numero peccatorum, quando is indicari
nequeat. Sufficit enim ut poenitens manifestet consuetudinem peccandi
et moram temporis, quo in statu peccandi perseveraverit, et quoties
in die, in hebdomada, in mense peccare consueverit.
Ita confessarius melius apprehendet, saltem in confuso, nume­
rum peccatorum, quam si poenitens sponte dicat vel interrogatus ex­
primat numerum magnum, v. g. centenas blasphemias, turpiloquia, etc.
Non raro enim poenitentes, praesertim rudiores, numerum prorsus
magnum accusare solent, quo certius, ut existimant, integritati con­
fessionis satisfaciant, vel ab importunis confessarii interrogationibus
se liberent (13).
2° Ubi poenitens ne id quidem scire et indicare possit, confes­
sarius eum inducat, ut manifestet suum statum, modum vivendi, con­
suetudinem et occasiones peccandi: hac ratione sufficienter aperitur
status conscientiae, adeo ut poenitens absolvi queat.
Proinde sufficit, si ex. gf. concubinarius dicat: per duos annos
concubinam domi habui eaque uti mea uxore usus sum; vel si mere­
trix • dicat:
per tres annos
mansi et quoties occasio fuit,
·
M in meretricio
·X
(10) Cfr. Lugo, disp. 16, n. 97; S. Alph., VI. n. 166; Noldin, III, n. 275; Ball.-Palm.,
V, n. 206; Lehmkuhl, II. n 107.
(11) Cfr. Struggl, tract. 8, q. 3, n. 37; Gônicot-Salsman», II, n. 285.
(12) Lib. VI, ii. 166.
(13) Cfr. S. Alph., 7. c.; Sporer-Bierbnum. 111. u. 151; Lugo. disp. 16, n. 593; disp. 22.
n. 20; D’Annibale, III, η. 303; Ball.-Palm.. V, η. 207.

etiam coniugatis, etc·., potestatem corporis feci; at si fieri posset, fre­
quentiam fornicationum singulis diebus vel hebdomadis solitam aperire
deberet.
3° Si poenitens postea distinctius recordetur peccatorum suo­
rum, non tenetur accuratius ea confiteri: in illa enim confusa accu­
satione omnia a confessario sufficienter cognita erant, ut poenitens
potuerit ab omnibus directe absolvi.
4° Qui fovent consuetudinem graviter culpabilem blasphemandi,
sed singulas blasphemias indeliberate proferunt, ne tenentur quidem
ad explicandum numerum blasphemiarum, cum hae nonnisi peccata
materialia sint. Ad integritatem confessionis in isto casu satis est dicere:
habeo inveteratam consuetudinem blasphemandi inadvertenter toties
quoties se offert minima occasio (14).
149. Utrum peccatum plures malitias continens dividi possit in
confessione. — Si unus actus peccaminosus continet duas vel plures
malitias specifice diversas, v. g. si voto castitatis ligatus se polluit,
potestne in confessione peccatum divisum ita accusare: peccavi per
pollutionem, et votum graviter laesi?
Item si unus actus peccaminosus continet duas malitias numero
distinctas, puta si quis uno furto graviter laeserit duos dominos, po­
testne peccatum divisum in confessione ita accusare: grave furtum
commisi, item grave furtum commisi erga ahum hominem?
Controvertitur num id fieri possit. Plures affirmant, quia poenitens
peccatum accusat quoad totam duplicem seu multiplicem malitiam;
idque, aiunt, ad integritatem confessionis satis est.
Alii negant, quia confessarius haec audiens existimat poenitentem
duo sive plura peccata numero distincta commisisse, quod verum non
est. At patroni prioris sententiae respondent, ex isto confessarii errore
iudicium sacramentale minime variari (15).
Utraque opinio probabilis est.
150. Circumstantiae peccatorum. — Aliae sunt speciem mutantes,
quae nempe actui addunt novam malitiam specie distinctam ab ea,
quam actus habet ratione sui obiecti; eiusmodi est ex. gr. circumstantia
loci sacri quoad furtum, circumstantia voti castitatis perfectae quoad
peccatum contra castitatem, etc.
Aliae sunt aggravantes vel imminuentes, quae scii, augent tantum
(14) Ball.-Palm., I. n. 610; Génicot-Salsmaiis, II, n. 285.
(15) Cfr. Noldin, III, n. 275; Ferreros, II, n. 588 ss.

vel minuunt malitiam actus peccaminosi intra eandem speciem peccati;
idque ratione intensitatis, temporis, modi, ducationis, personae, etc.
Hae circumstantiae sunt leviter aut notabiliter aggravantes vel
imminuentes, prout leviter aut notabiliter malitiam actus peccaminosi
augent vel minuunt (16).
151. 1. Circumstantiae quae mutant speciem peccati in re gravi
necessario aperiendae sunt in confessione, secus omnia peccata mor­
talia in propria sua specie non accusarentur: quod ex praecepto divino
omnino requiritur.
Ita expresse Cone. Trid. (17) addita ratione «quod sine illis (cir­
cumstantiis) peccata ipsa neque a poenitentibus integre exponantur,
neque indicibus innotescant, et fieri nequeat, ut de gravitate criminum
recte censere possint et poenam quam oporteat pro illis poenitentibus
imponere ».
Item can. 901 statuit: « Qui post baptismum mortalia perpetravit
quae nondum per claves Ecclesiae directe remissa sunt, debet omnia...
confiteri et circumstantias in confessione explicare, quae speciem peccati
mutent ».
Consulto diximus: circumstantiae quae mutant speciem peccati
in re gravi necessario aperiendae sunt in confessione, quia hae tantum
materiam necessariam sacramenti poenitentiae constituunt. Aliae, nempe
quae mutant speciem in re levi, uti peccata ipsa venialia, nonnisi li­
beram materiam efficiunt, ideoque nulla est vera obligatio eas in con­
fessione explicandi.
2. Circumstantiae leviter aggravantes vel minuentes non sunt ne­
cessario explicandae in confessione. Ita communis et certa DD. sen­
tentia. Sane neque ex ipsa rei natura neque ex positivo praecepto datur
ulla obligatio; imo ex utroque, capite — eo ipso quod circumstantia
leviter aggravat aut minuit — talis obligatio plane excluditur.
3. Circumstantiae notabiliter aggravantes aut imminuentes, pro­
babilius non sunt necessario in confessione aperiendae. Ita communis­
sime recentiores theologi cum Angelico (18) et Ligorio (19).
Ratio multiplex est: 1° Non constat de praecepto, quo eiusmodi
circumstantias accusare teneamur; nam sola peccata in confessione
declarari debent; circumstantiae autem, quae speciem non mutant,
actui peccaminoso novum peccatum nullatenus addunt; ergo.
(16)
(17)
(18)
(19)

Cfr. Catechism. Rom., de pocnit., η. 47; S. Alph., VI. n. 168; Lohmkuhl, II. n. 412,
Sees. XIV, cap. 5.
In IV, I). 16. q. 3, art. 2.
Lib. VI, n. 468.

2° Concilium Trid. (20) enumerans conditiones ad integritatem
confessionis requisitas, solum loquitur de circumstantiis, quae spe­
ciem mutant; satis igitur innuit nullam esse obligationem ceteras ex­
plicandi.
3° Etiam can. 901, qui enumerat omnia in confessione neces­
sario aperienda, loquitur tantum de circumstantiis quae speciem pec­
cati mutant, non autem de reliquis.
4° Obligatio declarandi tales circumstantias tum confessarios
tum poenitentes in perpetua dubia et anxietates conficeret, cum sae­
pissime difficile sit discernere utrum circumstantia notabiliter an leviter
tantum aggravet: quod est contra institutionem Christi, qui nec dif­
ficile, nec molestum aut exosum voluit esse poenitentiae sacramentum.
5° Rationes, quas allerunt patroni oppositae sententiae, conclu­
dentes non sunt, imo neque vere solidae (21).
Quibus mature perpensis, doctrina theologorum, qui affirmant
circumstantias notabiliter aggravantes non esse necessario explicandas
in confessione, certa nobis videtur.
152. Normae practicae attendendae. — Ad praxim quod attinet,
haec animadvertenda sunt:
1° Fideles solent ordinarie declarare circumstantias, praesertim
notabiliter aggravantes. Quod non solum permitti, sed etiam suaderi
potest, quia multum confert tum ad conscientiae tranquillitatem, tum
ad uberiorem fructum sacramenti, tum ad spiritualem poenitentia di­
rectionem.
At si agitur de circumstantiis peccatorum contra sextum, nec poe­
nitentes de iis interrogandi sunt, nec ipsis generatim permittendum
est, ut singulas explicent, ob periculum quod inde oritur tum poenitenti tum confessario.
2° Poenitens tenetur candide aperire veritatem confessario in­
terroganti de quadam circumstantia necessaria vel utili ad indicium
sibi efïormandum de statu poenitentia, de remediis imponendis, etc.
Ratio est, quia confessorius utpote iudex et medicus ius habet inter­
rogandi non solum de iis quae stricte pertinent ad confessionis inte­
gritatem, verum etiam de iis quae ad statum et bonum spirituale poe­
nitentis referuntur.
Unde poenitens interrogatus ex. gr. de hac aut illa circumstantia, de
conditione requisita ad incurrendam censuram vel irregularitatem, de con(20) Sees. XIV, cap. 5.
(21) Cfr. Suarez, dlsp. 22. sect. 3. n. 2es.; Sanchez, in Decal., lib. II, can 21· D’Anuibale, III, n. 303; Noldlu, III, n. 280.
’

suetudino peccandi, de occasione proxima, etc., tenetur secundum veritatem
respondere: legitime enim confessarius in his et similibus casibus interrogat (22).
Quare damnata est ab Innocentio XI prop. 68: «Non tenemur confessorio
interroganti faleri peccati alicuius consuetudinem ». At non tenetur poeniteris
sponte declarare consuetudinem peccandi.
Item qui peccavit v. g. cum tribus personis, satisfacit declarando spe­
ciem et numerum peccati, quin dicat, utrum cum eadem persona ter, an cum
diversis deliquerit. Attamen confessario interroganti poenitens respondere
debebit, utrum cum una an cum pluribus haec tria peccata commiserit: fa­
cilius enim erit poenitens in proxima peccandi occasione, si ter cum eadem pec­
caverit.

3° Ubi nulla sit ratio interrogandi ex parte confessarii, ratio
nempe necessitatis vel saltem utilitatis, poenitens obligatione respon­
dendi non tenetur. At praesumptio favet confessario, ut palam est: sane
hic praesumitur semper legitime interrogare seu ex iusta causa (23).
153. Quaenam sint circumstantiae praecipuae quae mutant spe­
ciem vel novam malitiam specifice diversa II addunt. — Circumstantiae
praecipuae sunt hae:
1° Quaelibet circumstantia sive erroneae conscientiae sive scan­
dali, etc., quae ex peccato de se veniali efficiat mortale, aut vice versa.
2° Circumstantia personae peccantis, a) quando ipsa quoad
obiectum seu materiam peccati Deo consecrata est vel voto obstrin­
gitur, ut in rebus contra castitatem; b) quando matrimonio iuncta
peccat contra castitatem; c) quando in eum, quem ad peccatum in­
duxit, vel quocum in peccando cooperata est, talem superioritatem
tenet, quae obliget ad specialem curam spiritualem subditorum.
3° Circumstantia personae, quae peccando laeditur, si haec laesio
inducit violationem iuris divini, iuris tertii, reverentiae specialis vel
amoris ipsi personae laesae debiti.
4° Circumstantia loci, quando sacrilegium per hoc inducatur.
5° Circumstantia temporis, a) si ipsum tempus ratio est, cur actio
posita prohibita fuerit; b) si specialis iniuria contra Deum additur.
6° Circumstantia finis, qui in se sit graviter peccaminosus (24).
Qui Deo specialiter consecratus est sive per ordines sacros sive per sta­
tum religiosum, sacrilegii peccatum committit, si contra castitatem delinquit.
Species autem non mutatur prout voto sollemni aut simplici tantum religio­
sus obstrictus sit; neque novam speciem contrahit, qui simul ligatur ordine
(22) Lugo. disp. 16, n. 108 88.; Suarez. /. c.; S. Alph.. VI. n. 408; Ball.-Palm . V. n. 209.
(23) Cfr. Ball.-Palm.. V, n. 209; Génicot-Salsmans, II. n. 288; Lchmkuhl. II. n. 418;
Vermecrsch. III. n. 692.
(21) Lugo, /. c.. n. 112 88.; D’Aimibale, III, η. 303 8.

sacro et votis religiosis: unde necesse non est, ut haec omnia in confessione
expresse et accurate declarentur.
Ligatus voto privato castitatis certe peccat graviter contra religionem;
an sacrilegium committat vel eandem speciem sacrilegii ac religiosus professus
vel clericus in sacris, controvertitur (25). Sententia affirmativa probabilis di­
citur a 8. Alphonse (26).
Proinde si id probabile est, omnes, qui contra castitatem peccaverint,
sive voto privato sive voto publico seu religioso sive ordine sacro ligati (27),
satisfaciunt in confessione declarantes circumstantiam voti sine addito. Quod
tamen nobis aliisque verum non videtur (28).

154. De peculiari circumstantia sacrilegii localis et realis nonnulla
sunt animadvertenda :
1. Sacrilegium locale duplici praesertim ratione committitur: a) vio­
lando immunitatem ecclesiarum seu ius asyli (can. 1179), et b) actionibus
quae loci sanctitati repugnant, in specie iis quibus ecclesia violatur,
ad normam can. 1172, § 1, qui statuit: «Ecclesia violatur infra
recensitis actibus, dummodo certi sint, notorii, et in ipsa ecclesia
positi:
1° Delicto homicidii;
2° Iniuriosa et gravi sanguinis effusione;
3° Impiis vel sordidis usibus, quibus ecclesia addicta fuerit;
4° Sepultura infidelis vel excommunicati post sententiam decla·
ratoriam vel condemnatoriam ».
Dicitur delictum, quod necessario supponit culpam gravem, non merum
factum occisionis.
Dicitur iniuriosa effusio, quae item gravem culpam supponit. Usus impii
(v. g. si ecclesia adhiberetur ad repraesentationes theatrales obscenas, ad co­
mitia contra religionem, etc.) et sordidi (v. g. si ecclesia converteretur in sta­
bulum) non sunt confundendi cum usibus mere profanis.
Nomine infidelis non intelligitur catechumenus, nec infans parentibus
catholicis natus, qui sine baptismo decesserit, nec haereticus aut schismaticus,
nisi accesserit sententia declaratoria aut condemnatoria.

2. Ius asyli eo spectat ut rei qui ad ecclesiam confugerint, inde
non extrahantur, nisi necessitas urgeat, sine consensu Ordinarii vel
saltem rectioris ecclesiae (can. 1179).
Huiusmodi ius nullibi fere agnoscitur a Statu; at nihilominus sancte
religioseque servandum est. Practice autem, cum ex dispositione ipsius
(25)
(26)
(27)
(28)

Cfr. Lchmkuhl, I, nn. 528, 604.
Lib. III, n. 47.
Cfr. Cappello, De Sacramentis, III, n. 431 sh.
Cfr. Lchmkuhl, l. c.; II, n. 413.

iuris, attento citato canone, cesset in necessitate aut cum licentia, dif­
ficultas evanescit.
3. Omnia, peccata, quae in loco sacro committuntur, aliquam sa­
crilegii rationem per se adnexam habent. Sane opponitur reverentiae
debitae loco sacro quod locus sacer convertatur in locum peccandi et
offendendi Deum (29).
Haec tamen malitia interdum est gravis, interdum, imo plerumque,
levis (30).
Gravis est, quando actiones peccaminosae natura sua peculiariter
loci sanctitati repugnant, ex. gr. si ecclesia devastetur, si comoediae
lascivae exhibeantur, etc. Huc speciatim veniunt actiones quibus ec­
clesia violatur.
4. Quae huc usque diximus, respiciunt non solum ecclesiam stricte
dictam de qua in can. 1161, sed locum sacrum quemcunque, cuius nomine
venit locus auctoritate Ordinarii ad cultum divinum deputatus, sive
consecratus sive benedictione sollemni donatus sit; idcirco ecclesiae, ora­
toria publica et etiam semipublica si consecrata aut sollemniter fuerint
benedicta, atque coemeteria canonice fidelibus sepeliendis deputata
(can. 1154).
Excluduntur oratoria privata sive domestica, quae nec consecrari
nec benedici possunt more ecclesiarum (can. 1196, § 1).
155. 5. Sacrilegium reale est violatio rei sacrae proprie dictae, seu
quae auctoritate publica divino cultui deputata est.
Quae res sacrae ad quadruplex genus apte reduci possunt:
1° Sacramenta. Unde sacrilegium committitur ab eo qui sciens
volens efficit ut invalide conficiantur, qui ea indigne ministrat vel su­
scipit. Quod si malitiose tractentur, accedit malitia blasphemiae, quia
contemptus in ipsum Deum redundat, ex. gr. si quis oleum sacrum
ad usum profanum contumeliose adhibeat. Gravissimum est sacri­
legium in Eucharistiam (31).
2° Vasa consecrata, lapis consecratus altaris, reliquiae et ima­
gines D. N. I. C., et B. Μ. V. atque Sanctorum, ac Sacra Scriptura.
Ut in praxi diiudicetur, num graviter peccent qui unum ex his, secluso
contemptu, irreverenter tractent, videndum erit utrum gravem i muriam
(29) Cfr. S. Thom., II-II, q. 90, art. 3; Suarez, De reliQ., tract. Ill, lib. 3. cap. 1, η. 8;
Lugo, disp. 16. n. 460 se.
(30) Controvert itur utrum gravis an levis tantum sacrilegii malitia habeatur, si in loco
sacro perpetrantur peccata luxuriae extorna (de internis nulla est controversia) non publica,
vel non consummata. Sententia, quae tenet omnia peccata externa, etsi non publica, con­
stituere grave sacrilegium, verior est; sed alterius probabilitatem negare non audemus. Cfr.
LugO, disp. 16, n. 160; Sanchez, De matrimonio, lib. IX, disp. 15, n. 4; S. Alph., Ill, n. 462.
(31) Cfr. S. Alph., Ill, n. 40 ss.; Ball.-Palm., II. n. 419 ss.; Lchmkuhl, I. n. 526.

Deo vel rebus sacris inferri merito censeantur necne. Quod in nonnullis
casibus manifestum erit; in dubiis ad intentionem agentis attendatur.
Quoad verba S. Scripturae, grave sacrilegium erit ea adhibere ad
finem graviter malum, v. g. ea detorquendo ad sensum impium vel
obscenum. Ubi ad meras facetias adhibeantur, plerumque culpam
venialem non excedit; aliquando omnis irreverentia atque proinde
omnis reatus abesse poterit.
3° Vestes sacrae, ornamenta ministrorum et altarium, et alia quae
ab Ecclesia ad usum sacrum benedicuntur benedictione constitutiva seu
faciente rem sacram (can. 1150) - (32). Secluso contemptu et scandalo,
irreverentia quoad huiusmodi res plerumque erit sacrilegium leve,
non autem grave.
4° Bona mobilia vel immobilia ecclesiastica, de quibus in can. 1497,
§ 1. Licet haec bona in se non sint sacra, ius tamen Ecclesiae ad ea est
sacrum. Proinde sacrilegium est ea furari, destruere etc.
Quidam censent non omnium bonorum ecclesiasticorum violationem
esse sacrilegam, sed tantum illorum bonorum quae cultui divino deputantur,
quatenus ad templa aedificanda aut ornanda, ad sacras caeremonias perti­
nent, vel ad sustentandos ministros Ecclesiae qua tales (33).
Si res quaedam nondum transiit in dominium Ecclesiae seu personae mo­
ralis ecclesiasticae, v. g. legatum nondum ab herede solutum, sacrilegium circa
ipsam non committitur, quia non est bonum ecclesiasticum (34).

6. Sacrilegium reale etiam mera omissione committi potest, et
quidem grave, v. g. si ea quae ad Missae sacrificium spectant, ut cor­
poralia et similia, sint valde immunda (35).
7. Rei sacrae violatio habetur vel quatenus res contumeliose tra­
ctatur, vel quatenus ius proprietatis ecclesiasticae laeditur, ex. gr. per
usurpationem vel furtum.
Praeterea si huiusmodi res ex ecclesia seu loco sacro aufertur, ha­
betur etiam levis malitia sacrilegii localis.
8. Utrum furtum rei ad ecclesiam· pertinentis in ecclesia commissum, sit
sacrilegium locale an reale, controvertitur.
Plerique dicunt esse locale; alii, e contra, reale. Probabilius ita videtur
distinguendum: in quantum aufertur res quae pertinet ad ecclesiam, habetur
gravis malitia sacrilegii realis: in quantum talis res aufertur ex ecclesia, habe­
tur levis malitia sacrilegii localis. .
(32) Cfr. Logo. disp. 16. n. 465 ss.; Ball.-Palm., II, n. 391; Vermeersch, II, n. 269;
Ferrcree, I, n. 208.
’
(33) Cfr. Vcrmecrech, II, n. 270; Génieot-Salsmans I. n. 282; Noldin, II. n. 179.
(34) Cfr. Cappello, Dc censuris, n. 330.
(35) Lehmkuhl, 1, n. 522, 3; Ball.-Palm., II. n. 391; Ferrcree, I, n. 208 s.

9. Practice nulla oritur difficultas ex huiusmodi multiplicatione
obiectorum in confessionibus audiendis, quia poenitentes vel ad hanc
multiplicationem in peccando non attenderunt, vel hanc sponte ac­
cusabunt, rem in concreto manifestantes.
Circumstantia temporis sacri inducere potest malitiam gravem, ex. gr.
a) si die Parascevea ludicra spectacula celebrentur; b) si in Sacro faciendo, aut
post sumptam Eucharistiam, dum sacrae species nondum sunt corruptae, pec­
catum graviter indecens committatur. Ita Lehmkuhl (36). At in duobus ulti­
mis casibus verius ex alio capite, quam e circumstantia temporis sacri, pro­
babiliter nova malitia repetenda videtur.
Quod autem die festo aut die S. Communionis peccetur, per se non addit
novam malitiam gravem sacrilegii peccato in se sumpto (37). Et contraria
opinio improbabilis omnino videtur, cum desit ratio intrinseca vel positiva
dispositio.

156. In specie, quoad personam laesam et personam peccantem
cum subditis, nonnulla addere praestat, ut dignoscatur num et quando
circumstantia mutet speciem moralem aut inducat aliam gravem ma­
litiam.
1. Ex parte personae laesae, haec notanda sunt: 1° Peccata com­
missa contra parentes induunt gravem malitiam contra pietatem, quando
per se graviter laedunt reverentiam, amorem, subsidium quod paren­
tibus debetur (38).
Quare in peccatis gravibus contumeliae, odii, detractionis, etc.,
circumstantia quod contra parentes commissa sint, exprimenda est.
Si peccatum non est in se grave quacunque de causa, neque malitia
contra pietatem erit per se gravis, ideoque non est necessario in con­
fessione aperienda.
In peccatis furti, circumstantia quod contra parentes patrata sint,
taceri potest (39), nisi exinde parentes in gravem necessitatem vel
tristitiam deducti sint.
2° Eadem regula valet de peccatis quae committuntur a paren­
tibus contra filios; item inter alios ascendentes et descendentes; pariter
inter virum et u.rorem.
3° Inter fratres et sorores quoque haberi potest specialis malitia
et quidem gravis, atque proinde necessario in confessione declaranda;
at requiritur actus peccaminosus multo gravior, v. g. fratricidium,
(36)
(37)
(38)
n. 712.
(39)

Op. frit.. II. n. 115.
Cfr. Logo, disp. 16, n. 213 es.
Lehmkuhl, II, n. 113; Génicot-Salsinans. I, n. 346; II. n. 287; BuoceronL 111.
Cfr. Noldin, 11 n. 278; Ferreros, II, n. 590.

gravis vulneratio, diffamatio notabilis, odium quo eiusmodi mala aut
alia valde gravia desiderentur.
4° Probabilius e ceteris gradibus consanguinitatis uti e gradibus
affinitatis non oritur gravis malitia specifice diversa, ideoque poenitens
non tenetur hanc circumstantiam explicare (40).
5° Si quis v. g. percutit clericum vel religiosum, committit sacri­
legium personale; idcirco peccatum percussionis gravem malitiam
induit contra religionem (41). Quod valet de aliis quoque actionibus.
Utrum peccata odii, detractionis etc. commissa contra Superiores, v. g.
contra parochum aut Praelatum vel Episcopum, induant peculiarem mali­
tiam necne, controvertitur. Nonnulli censent ex hoc capite specialem malitiam
non oriri; alii tenent haberi quidem peculiarem malitiam, at levem tantum;
alii demum opinantur malitiam esse gravem. Stante diversitate opinionum,
obligatio declarandi dictam circumstantiam nequit poenitenti imponi.
At peculiaris malitia sive gravitas peccati ex alio capite interdum oriri
potest in praefatis casibus, v. g. ex scandalo, ex damno animarum, ex con­
temptu auctoritatis ecclesiasticae, etc. (42).

2. Ex parte personae peccantis cum subditis haec adnotentur:
1° Parentes, tutores etc. peccant contra pietatem, si filiis scandalo
sint; proinde peccato scandali nova malitia specifice diversa additur.
2° Parochi, Praelati etc. speciale peccatum committunt, si gravi
scandalo sint fidelibus sibi commissis: ipsi enim ratione muneris seu
officii tenentur eorum salutem spiritualem procurare (43).
3° Circumstantia dignitatis, v. g. magistratus, heri etc., per se
non est accusanda, quia specialem malitiam non inducit; at potest
esse circumstantia aggravans. Attamen si v. g. herus ancillam quasi
in paternam curam susceperit, certe novum peccatum specie distinctum
committit eam seducendo.
4° Peccatum turpe confessarii cum suo poenitente, quod rela­
tionem habet ad confessionem, induit novam malitiam sacrilegii realis.
Peccatum autem, quod non refertur ad confessionem, specialem ma­
litiam non induit, quia confessarius extra confessionem non tenetur
bonum spirituale poenitentis, ratione officii, procurare.
At specialis adest malitia, si peccatum, praesertim carnale, com­
mittatur in iis adiunctis, ut propterea sacramentum poenitentiae red­
datur odiosum, ex. gr. si quis sub praetextu quod curam spiritualem
(40) Lugo, disp. 16, n. 298 ss.; Lehmkuhl, II, n. 414.
In quibus gradibus committantur incestus, vide opus nostrum De matrimonio, n. 210 89.
(41) Cfr. Cappello, De censuris, n. 270 ss.
(42) Cfr. Noldin, II, n. 278; Lehmkuhl, II, n. 114; Bucceronl, III, n. 713.
(13) Lugo, disp. 16, n. 309 es.; S. Alph., III, n. 451; Bail.-Palm.. V. n. 213; Noldin
III, n. 279; Lehmkuhl. II, n. 413.

alicuius mulieris gerat, eam frequenter invisat et ad peccandum alliciat (44).

157. Actus externus malus ad integritatem confessionis exprimendus
est. — 1. Sane confiteri debemus peccata; atqui nomine peccati proprie
non intelligitur solus actus internus, v. g. prava voluntas furandi, occi­
dendi, omittendi Sacrum etc., sed etiam actus externus, qui naturale
complementum illius est.
2. Id patet tum ex constanti et universali consuetudine Ecclesiae,
tum ex impossibilitate qua versaretur confessarius rite indicandi de
statu et obligationibus poenitentis (v. g. de onere restitutionis, de cen­
sura aut irregularitate incursa an non, etc.), qui solos actus internos
manifestaret, tum ex prop. 25a damnata ab Alexandro VII.
Unde non sufficit dicere positam fuisse causam pollutionis per
voluntarias cogitationes graviter malas, sed ipsa pollutio statim inde
secuta simul declaranda est (45).
3. Ne dicas actum externum propriam malitiam non habere; nam
ipse participat totam malitiam actus interni eumque complet et per­
ficit, atque ita unum actum moralem constituit, nempe peccatum in
sua specie completum et consummatum.

158. Num effectus malus peccati sit necessario in confessione accu­
sandus. — 1. Sermo est de illo effectu malo (de alio nulla rationabiliter
potest fieri quaestio), qui sequitur quando actus liber iam omnino desiit,
de illo nempe, qui, posita semel actione externa non amplius a voluntate
agentis dependet; ex. gr. si quis cum intentione graviter mala
proximo venenum exhibet, puellae dat medicinam ad procurandum
abortum, etc.
2. Probabilius necesse non est ad integritatem confessionis decla­
rare hos effectus, etsi reapse secuti fuerint. Ratio est, quia ex prae­
cepto divino, sola peccata accusari debent; atqui huiusmodi effectus
proprie peccata non sunt, eum nullatenus sint liberi: siquidem actu
peccare nequit, qui actu non agit; is autem qui causam peccaminosam
posuit, nihil agit in casu, dum effectus illi sequuntur (46).
S. Alphonsus (47) docet explicandos esse effectus malos, quando sequ­
untur antequam voluntas mala retractata sit, quia haec voluntas moraliter
(II) Cfr. Lugo, disp. 16, n. 355; S. Alph., VI. n. 151; Génicot-Salsiuans. II. n. 287;
Ball.-Palm., V, n. 218.
(45) Noldin, III, n. 276; Bucceroni, III, n. 702.
(46) Lugo, disp. 16, sect. 9. n. les.; Ball.-Palm.. I, n. 48 ss.; Noldin. III, n. 277; G0nicot-Salsmans, II, n. 289; D’Annibale, I, n. 156; III, n. 303, not. 23.
(47) Lib. Π, η. 10; V, η. 149.

perseverans suHicit ut id, quod ex ea provenit, voluntarium et pecca mino*
eum denominetur.
Haec sententia probabilis est. At contraria speculative probabilior vi­
detur et practice omnino tuta est.

3. Quod proinde valet etiam in casu quo effectus peccati sit ipse
in se materialiter novum peccatum, quod actu in ad ver tenter commit­
titur; ex. gr. si quis praevidebat sibi contingere posse ut propter ebrie­
tatem blasphemaret aut die festo Sacrum omitteret.
Verum quidem est quosdam DD. (48) opinari huiusmodi effectus
esse accusandos, quia, aiunt, «malitia horum effectuum est distincta
a malitia causae ». At haec ratio valde infirma est; nam qui periculum
praevidens v. g. blasphemandi, abundantius bibit, tunc reus factus
esi ebrietatis et blasphemiarum, quippe quae ei in causa imputantur;
at, durante ebrietate, nihil voluntarie egit, atque ideo novum pec­
catum ab illo distinctum nullatenus adest.
Sufficit igitur confiteri causam horum effectuum positam esse cum
praevisione ipsorum, seu declarare pravam voluntatem et actionem
efficacem ad illos effectus producendos (49).
Expedit tamen in praxi ut huiusmodi effectus declarentur.
4. Quandoque datur per accidens, i. e. ex alio capite, obligatio
exprimendi tales effectus, quando nempe confessarius cognoscere debet,
num adsit censura, irregularitas, reservatio etc. Plerumque enim pec­
cata externa poenis non puniuntur, nisi secutus sit etiam effectus (cfr.
can. 2195, § 1, 2212, 2213, 2228, 2242, § 1, etc.). Hinc discrimen inter
delictum proprie dictum, et delictum attentatum et conatum delicti.
Idcirco ipse confessarius quandoque debet de his interro­
gare (50).
159. Utrum suae obligationi satisfaciat poenitens, qui recens pec­
catum accusat ut olim commissum. — 1. Non est necesse per se declarare
utrum peccatum iam antea fuerit accusatum an non, utrum hoc an
illo tempore commissum fuerit: peccatum in utroque casu idem est,
seu quoad substantiam nullatenus mutatur.
2. Proinde nihil obstat quominus peccata recentia et nondum ac­
cusata permisceantur cum antiquis et iam accusatis. Non peccat igitur
qui in confessione generali ab aliis peccatis non distinguit peccata mor­
talia ab ultima confessione patrata, licet de industria id faciat ad dis­
simulandum tempus, quo culpa fuit commissa; vel qui nullam formulam
(48) Ita D’Annlbalc, l. c.
(49) Logo, disp. 10, «ect. 9, n. 5 es.: Génlcot-Salsmans, II. n. 289; III, n. 277.
(50) Cfr. Lacroix, lib. VI. part. 2. η. 943; Ball.-Palm., η. 231; Lclnnkuhl, II, η. 411.

praemittit quae tempus indicet; vel qui initio confessionis dicit: Me
accuso de peccatis totius vitae, praesertim quod haec et haec egerim.
At curandum omnino est, ut species peccatorum accusandae con­
fessario innotescant, v. g. peccatum luxuriae commissum post votum
castitatis elicitum.
3. Si poenitens mentitur circa tempus, sive interrogatus fuerit a
confessario sive non, et peccatum recens accuset tanquam olirn patratum,
controvertitur utrum huiusmodi mendacium constituat culpam gravem
an levem, atque ideo num confessio sit valida an sacrilega (51).
Multi AA. censent hanc confessionem esse invalidam, quia non accusa­
tur peccatum quod revera commissum fuit, ex. gr. ante decem dies, sed pec­
catum quod nunquam patratum est, ex. gr. quod supponitur commissum ante
duos vel tres menses (52).
Nonnulli vero dubitant (53).
Plures, praesertim e recentioribus, negant, putantes in his per se reperiri dumtaxat peccatum veniale, quia de facto accusator peccatum specifi­
cum, quod in confessione necessario aperiendum est, et solum negatur
circumstantia mere accidentalis temporis, (piae necessario declarari non de­
bet (54).
Nec obstat, aiunt, error confessarii sive proprius sive dolo poenitentia
inductus; nam talis error non obest valori sacramenti, dummodo confessarius
de essentia specifica peccati, quae sola est materia necessaria confessionis et
obiectum absolutionis, rite indicet vel saltem indicare possit (55).
Haec sententia probabilis est tum extrinsece tum etiam intrinsece.

At videtur peccatum grave omnia mortalia recentia explicite fateri
tanquam iam accusata; nam ita pervertitur omnino indicium confessarii
de statu praesenti conscientiae poenitentia, munus eius tanquam medici
prorsus enervatur, et poenitentia sacramen talis gravis eluditur. Attamen
si bona fide id factum fuerit, videtur stricta obligatio repetendi con­
fessionem non haberi (56).

160. Utrum liceat confessionem dimidiare. — 1. Dicitur confes­
sionem dimidiare, qui alia peccata huic, alia altori confessario mani­
festat.
Eatenus confessio dimidiata est valida et licita, quatenus per eam
integritas formalis confessionis servetur. Porro integritas confessionis
(51)
(52)
(53)
(51)
not. 60;
(55)
(56)

Cfr. Lago, disp. 10. n. 14; Hull.-Palm.. V, n. 13 ss.; D’Annibale, ill. η. 309.
Cfr. Gennari, Quaesi, mor,, n. 668; Berardi, III, η. 4525.
Cfr. Lugo, disp. 16, η. 53; Génicot'Salsmans, II, η. 288.
Bnllerini. V, n. I6s.; etin nota nd Gury, II. η. 188; IV Anni bale. III. η. 309,
Bucceroni, IV, η. 715; Noldln» III. n. 281.
Cfr. Reuter» 4, 312 ss.; D’Annibale, Z. r.
Génicot-Salsmans, II, n. 288.

10 — Cappello, De Sacramentis, II.

postulat ut omnia peccata mortalia eidem confessario manifestentur,
cum simul omnia remittantur.
2. Proinde valida est confessio, si poenitens uni confessario accuset
mortalia, alteri venialia: et ubi id fiat ex aliqua causa rationabili, con­
fessio est etiam licita.
Unde poenitens, qui grave aliquod peccatum patraverit, potest
valide et licite confessario ignoto illud peccatum manifestare et venialia deinde ordinario, ne periculo confitendi sacrilege se exponat
propter verecundiam, qua afficeretur apud confessarium ordinarium.
3. Id valet etiam in casu quo poenitens non teneatur hic et nunc
confiteri aliquod grave peccatum, ex. gr. ne laedat sigillum: tunc potest
apud unum confessarium silere, et postea alteri manifestare.
4. Potest Superior, auditis tantum peccatis cum censura reser­
vatis, poenitentem absolvere a censura, et remittere ad alium confes­
sarium, ut a peccatis absolvatur, quia absolutio a censura potest dari
independenter a peccatorum absolutione (57).
Dum e contra idem Superior nequit poenitentem absolvere auditis
tantum peccatis reservatis, et remittere ad alium confessarium, ut ab­
solvatur a non reservatis; nam absolutio a peccatis, aliter ac a censuris,
est sacramentalis. Atqui ut valide et licite detur absolutio sacramen­
talis, necesse est ut omnia peccata mortalia accusentur, nisi adsit causa
excusans ab integritate materiali confessionis.

Articulus III.

De peccatis dubiis.
161. Status quaestionis. — 1. Quaerunt DD. num
sint materia necessaria confessionis.
2. Dubium respicere potest vel 1° peccatum ipsum,
vera commissum fuerit an non; 2° gravitatem peccati,
mortale an veniale sit ratione materiae vel imperfectae
3° confessionem peccati, seu num accusatum iam fuerit
an non.

peccata dubia
i. e. num re­
nempe utrum
deliberationis;
in confessione

162. Doctrina tenenda. — 1. Qui serio dubitat, an peccatum
revera commiserit, aut an grave sit ex parte materiae vel per(57) Cfr. Cappello, Dr. censuris, n. 106.

fectae deliberationis, non tenetur illud confiteri. Ita cummuniter theo­
logi (1)·
Ratio est, quia nequit imponi obligatio, nisi de ea certo constet;
atqui non constat de obligatione confitendi peccata dubia; ergo.
Accedit quod Cone. Trid. non obligat poenitentes nisi ad confi­
tenda « omnia peccata mortalia, quorum conscientiam habent ».
Item Codex (can. 901). Porro conscientia est indicium practicum
de peccato; quod indicium deest, ubi peccatum sit dubium.
2. Qui positive dubitat, an peccatum certo commissum et certo
etiam grave iam conjessus sit, non tenetur illud iterum confiteri: stante
enim dubio, lex non est amplius certa, ac proinde certam obligationem
parere nequit. Ita communius et verius DI).
Contradicit S. Alphonsus (2) quia obligationi certae non satisfit impletione dubia. Haec ratio, debita eum reverentia sit dictum, facile refutatur,
seu negandum est praecise suppositum: obligatio certa non exsistit (3).

3. In casu quo quis negative dubitet, seu nullam habeat rationem
sibi javentem, ita distinguendum:
1° Si ex alia parte habet rationem contra se, tenetur confiteri
peccatum dubium; nam in hoc casu poenitens moralem certitudinem
habet de peccato gravi reipsa commisso, nedum accusato.
2° Si ex alia parte etiam nullam rationem habet contra se,
adeo ut versetur in dubio negativo utrimque, ita ulterius distin­
guendum est:
a) Si negative dubitat an peccatum commiserit vel an sit mor­
tale, iuxta plures (4) debet peccatum accusare ut dubium. Alii censent
obligationem confitendi tale peccatum deesse, quia universim non
constat de lege qua iubeamur peccata dubia confiteri (5).
Haec sententia probabilis dicitur ab ipso
Ligorio (6).
b) Si negative dubitat utrum peccatum mortale certe com­
missum iam rite accusatum sit et remissum, tenetur procul dubio illud
confiteri; nam urget obligatio moraliter certa.
(1) Cfr. Suarez, disp. 22. sect. 3, η. I es»; Lugo, disp. 16. n. 58: S. Alph., VI, n. 473 ss.;
Noldin. III. n. 278; Génicot-Salsinnns, II. n. 290: Bail.’Palm., V, n. 223 ss.; D'Annibale,
III. n. 306.
(2) Lib. VI, n. 477.
(3) Cfr. Lugo, disp. 16, n. 58; Lacroix, lib. VI, part. 2, n. 610 ss.; Bail.’Palm.» V,
n. 225; D’Annibalo, III, n. 306; Lcluukuhl. 11. n. 123.
(4) Cfr. Suarez, disp. 22. sect. 9, n. 4 ss.; Lugo, disp. 16, n. 57.
(5) Cfr. Lacroix, lib. VI, part. 2, n. 606; Génicot-Salsmans, II, n. 290; Ball.-Palm.. V,
n. 223 s.; Lebmkuhl, II. 420 s.
(6) Lib. VI. n. 4 7 1.

163. Quaenam in praxi attendenda sint. — 1. Plerumque suadenda
est confessio peccatorum mortalium dubiorum, cum ordinarie id maxime
conferat ad conscientiae tranquillitatem.
2. In dubio utrum peccatum sit grave ratione materiae, haec teneas
ex S. Alphonso (7).
1° Poenitentes rudes ordinarie peccata dubia accusare tenentur,
quia vix distinguere sciunt mortalia a venialibus.
2° Excipiuntur tamen scrupulosi timoratae conscientiae, qui
mortalia committere non solent.
3° Qui rudes non sunt, et sufficienter instructi, ordinarie hor­
tandi sunt ad peccata dubia accusanda, non vero obligandi.
3. In dubio de plena deliberatione, haec regula proponitur ab eodem
5. Ligorio (1. c.):
1° Si poenitentes sint timoratae conscientiae nec solent gra­
viter peccare, non tenentur peccata dubia confiteri, quia ipsis favet
praesumptio, quod graviter non peccaverint.
2° Si huiusmodi poenitentes sint scrupulosi, impediri debent ab
accusatione facienda.
Ί?ν
3° Poenitentes qui mediam viam tenent inter conscientiam
timoratam et laxam, suaviter inducendi sunt, non tamen obligandi,
ad peccata dubia declaranda, quia id valde prodest ad conscientiae
tranquillitatem.
4° Poenitentes laxae conscientiae generatiin peccata dubia con­
fiteri tenentur, quia praesumptio ex ordinarie contingentibus habita,
quae ipsis nocet, moralem certitudinem de peccato reipsa commisso
attingit (8).

164. Ad quid teneatur qui confessus est peccatum mortale tanquam
dubium, quod postea competit fuisse certe commissum aut certe mor­
tale. — 1. Plerique veteres DD. et multi recentiores dicunt huiusmodi
peccatum esse iterum accusandum ut certum (9).
At complures, praesertim ex recentioribus, docent probabilem esse
sententiam, quae affirmat poenitentem non teneri idem peccatum tan­
quam certum denuo confiteri. Nam qui confitetur peccatum secundum
speciem et numerum prout est in conscientia et directe ab eo absolvitur,
praecepto confessionis plane satisfacit; atqui poenitens qui confitetur
peccatum dubium qua dubium, id facit; ergo.
(7) Lib. VI. n. 176.
(8) Cfr. Lacroix, lib. VI, part. 2. η. 612; D’Annibftlo, III, η. 306; Lchmkuhl II η. 422·
Vermeerscli» III· η. 587; Noldin, III, η. 287.
*
(9) S. Alph., VI, n. 178.

Praeterea, aiunt, habetur omnimoda paritas cum casu, iam supra
resoluto (n. 147, 5), illius nempe, qui, accusatis ex. gr. decem peccatis
circiter, postea recordetur se certo undecies peccasse. Istud enim un­
decimum peccatum iam nunc est in conscientia poenitentis ut certum,
dum clavibus subiectum fuit ut dubium. Ergo, si in hoc casu excu­
satur poenitens ab iteranda confessione, nulla est ratio cur in alio casu
item non excusetur (10).
Haec sententia est vere probabilis.
2. Supponitur peccatum bona fide accusatum fuisse ut dubium,
quia si mala fide id factum fuerit, urget profecto obligatio illud pec­
catum denuo confitendi.

Articulus IV.

De causis ab integritate excusantibus.
165. Praemittenda. — 1. Causae, quae a materiali integritate con­
fessionis excusant, aliae sunt physicae, aliae morales.
Proinde huiusmodi causae ad has duas revocantur: 1° ad impos­
sibilitatem sive impotentiam physicam; 2° ad impossibilitatem seu impo­
tentiam moralem.
2. Non excusat ab integritate materiali difficultas ipsi confessioni
intrinseca, licet gravis ea sit, ex. gr. repugnantia aut verecundia, amissio
propriae famae penes confessarium.
Num difficultas extraordinaria excuset, dicetur infra (n. 176).
3. Excusat grave incommodum extrinsecum, quod confessionem
per accidens reddit valde difficilem. Hinc impossibilitas moralis (1).
166. Impossibilitas physica. — 1. Hanc ab integritate excusare
palam est, quia nulla lex sive divina sive humana obligat ad id quod
impossibile est.
2. Exempla huiusmodi impossibilitatis sunt: 1° infirmitas extrema;
2° defectus loquelae; 3° defectus temporis; 4° ignorantia vel oblivio incul­
pabilis.
(10) Ball.-Palin., V, n. 226; Lchmkuhl, II. n. 122; Gury, II. n. ISO; Noldin, III, n. 27S;
G6nlcot*Salsmans, II, n. 291.
(1) Cfr. Suarez, disp. 34, sect. 2, n. 1 ss.; Lugo, disp. 16, n. 530 es.; S. Alph., VI, n. 644;
Vaequez, q. 91, art. 2. dub. 3, η. 13; Coninck, disp. 7, n. 75; Bonacina, q. 5, sect. 2, punct.
2, § 4, n. 13, Laymann, lib. V, tract. 6, cap. 8, n. 8; Diana, part. 1, tract. 7, resol. 49.

167. Infirmitas extrema. — Moribundi, qui nequeunt integre con­
fiteri, sive quod peccata sua manifestare non possint, sive quod, accusato
uno aut alio peccato, deficiant, sive quod grave periculum sit, ne de­
ficiant, possunt valide et licite absolvi, quamvis eorum confessio in­
tegra materialiter non sit.
Si postea vires recipiant, omissa supplere tenentur.

168. Defectus loquelae. — Ex hoc capite excusantur:
a) Muti, qui per signa integre sua peccata confiteri non valent,
ad quod sane tenentur. Ipsi, ubi aliud explicare nequeant, debent saltem
aliquo signo ostendere se peccasse, ut absolutionem recipere valeant.
Ad sua peccata scribenda muti non tenentur neque ad id obligari
possunt (cfr. n. 136, 4°).
Attamen suadendum est, ut, si scribere sciant, per scripturam
distincte confiteantur, ne eorum conscientia omnino silvescat (2).
ô) Surdi et surdastri, qui neque ex se ipsis omnia explicare, neque
confessarium interrogantem intelligere possunt.
Ipsi tenentur ex parte sua confiteri peccata, quae memoriae oc­
currunt; sed confessarius plerumque non tenetur eos interrogare ad
procurandam confessionis integritatem, propter nimiam difficultatem
interrogandi et periculum revelationis.
Si elata voce vel ope cuiusdam instrumenti interrogantem intelligere pos­
sunt, regulariter inducendi sunt ut confessionem peragant in loco, ubi inter­
rogari queant sine periculo revelationis. Quod tamen omittere licet ob iustam
causam, puta quia id, pro consuetudine regionis, decenter fieri nequit, vel quia
poenitens se ad id invitum praebet aut aegro animo fert (3).
Si confessarius surditatem tantum advertat in progressu confessionis,
poenitens autem, post plures debitas interrogationes, non recte respondeat,
non licet confessario alta voce imponere poenitenti ut redeat: ita enim dare­
tur astantibus occasio existimandi grave peccatum ab eo accusatum esse (4).
Id autem non videtur extendi ad casum quo statim, ut mos alicubi obti­
net, poenitens ducatur in sacristiam aut alium locum remotiorem ecclesiae:
astantes enim nihil aliud inde concludent quam hunc esse surdum.
Confessarius poenitentibus surdis et surdastris levem tantum poeniten­
tiam imponat, ubi periculum sit ne gravior aliis innotescat.

c) Ignari idioniatis confessarii, qui alium adire nequeunt linguae
suae gnarum, et peccata, prout possunt, verbis vel signis confitentur.
Tales poenitentes non tenentur confiteri per interpretem, etiam
(2)
η. 292;
(3)
(4)

Cfr. S. Alph.. VI, n. 479; Navarrus, Man., cap. 21, η. 36; Génicot-Salsmans II.
Lchmkuhl, Π, η. 433; D’annibale, III, η. 309.
'M
Laymann, lib. V, tract. G, cap. 8, n. 9; Ball.-Palm., V, n. 251 as,
S. Alph., VI, n. 644; Suarez, dlsp. 21, sect. 3, n. 4 rs.

forte peccata non percipientem, cum huiusmodi medium sit oneris et
periculi plenum (cfr. can. 903; n. 135, 2°).
Ita iam respondit S. Off. 28 febr. 1633 subiicicns: «In casu quo
quis conatur quantum potest exhibere signa peccatorum in specie,
nequeant autem omnino intelligi, absolvi posse per solam manifestationem
peccatorum in genere ».
Ad confessionem ita non integre faciendam requiritur aliqua necessitas
confitendi (n. 139). Sufficit tamen ut diutius confessarius gnarus idiomatis poe­
nitentis abfuturus sit: nam valde grave videtur in statu peccati mortalis per­
manere.
Etiam ob minorem causam licet audire poenitentes, quorum lingua qui­
dem cognoscitur, non autem dialectics, ita ut tantum quaedam peccata percipi
nequeant (5). Immo ex qualibet iusta causa, quae practice semper censetur
adesse quoties poenitens velit serio confiteri, confessio in casu praedicto li­
cita est.

169. Defectus temporis. — Quare excusantur milites imminente
pugna, navigantes in naufragio, peste infecti, etc.
Omnes isti, attenta angustia temporis, possunt accusare unum aut
alterum peccatum, v. g. leve, et statim absolvi; imo possunt simul
omnes fateri se esse peccatores et dolere de suis peccatis, atque omissa
etiam quavis accusatione et protestatione peccatorum, actu doloris
elicito, quoad fieri queat, possunt unica forma absolvi: Ego vos absolvo etc.
(cfr. n. 23bls, 56, 12; 71, 4).
Licet in fine sacra mentali ter absolvere plures una simul, aut
singulos dimidiate, si adsit gravis omnino urgens necessitas, v. g. si
poenitentes secus, sine ulla sua culpa, diu carere cogerentur gratia
sacramentali et sacra Communione (S. Poenit. Instr. 25 mart. 1944:
.1. J. S., XXXVI, 155).

170. Ignorantia vel oblivio inculpabilis. — Excusantur ex hoc capite:
a) Qui, post diligens examen, aliquod peccatum in confessione
omittit quia ignorat, aut dum confitetur, alicuius peccati in examine
cogniti non recordatur, valide et licite absolvitur.
b) Qui ex levi negligentia in examine peccata ignorat et omittit
in actu confessionis, valide absolvitur; nam culpa venialis nec valo­
rem nec fructum sacramenti impedit.
e) Si ignorantia hic et nunc sit quidem inculpabilis, sed ex gravi
culpa antea commissa oriatur, confessio est valida; v. g. qui nimis diu
confessionem distulit etiam eum transgressione praecepti ecclesiastici,
(5) Génicot-Sftlsinans, II, n. 292; Ferreree, II, n. 600.

atque ideo complurium peccatorum amplius recordari nequit, formaliter
integre confitetur, si ea accusat, quae post diligens examen memoriae
occurrunt (6).
171. Impossibilitas moralis. — 1. Quodcunque grave damnum spi­
rituale vel temporale, sive proprium sive alienum, i. e. imminens confessario, poenitenti vel cuilibet tertio, excusat ab integritate materiali
confessionis.
2. Sufficit probabilis timor gravis incommodi sive damni.
3. Poenitens tenetur ita confiteri ut taceat tantum illa peccata easque
circumstantias necessario accusandas (n. 151), e quibus imminet peri­
culum (7).
4. Tres conditiones requiruntur ut peccata licite omitti possint in con­
fessione oh impossibilitatem moralem: 1° ut nequeat inveniri alius confessa­
rius, apud (piem peccata sine incommodo manifestari possint; 2° ut confessio
hic et nunc sit necessaria nec in aliud tempus commode differri possit: 3° ut
ea tantum peccata omittantur, quae sine incommodo proportionate gravi de­
clarari nequeant.
Necessaria censetur confessio propter Communionem paschalem vel con­
fessionem annuam, ob necessitatem celebrandi aut communicandi, si haec
praetermitti non possunt sine nota aut scandalo; praeterea si quis alias diu­
tius — per hebdomadam, triduum, imo per unum diem aut forte etiam bre­
vius (8) — cum periculo mortis et ideo aeternae salutis in statu peccati ma­
nere debeat; item, ut ait Suarez (9), magna utilitas, quam per se affert sacra­
mentum et augetur ob frequentiam eius (10).

172. Exempla impossibilitatis moralis sunt:
1° periculum scandali vel lapsus ex parte tum poenitentis tum
confessarii;
2° periculum violationis sigilli;
3° periculum famae ipsius poenitentis;
4° aliud grave damnum spirituale vel temporale sive proprium
sive alienum.
1. Periculum scandali vel lapsus tum ex parte poenitentis tum
ex parte confessarii. Proinde: 1° Confessarius, qui interrogando de rebus
(6) Cfr. S. Alph., VI. n. 488; Coninck, disp. 7. n. 97; Laymann. lib. V, tract. 6, cap.
8, η. 7; Noldin, III, η. 283.
(7) Lugo. disp. 16, η. 528; Coninck. disp. 7, n. 75.
(8) S. Alph. (VI, n. 190) merito ait: · Sed mihi videtur, durum esse ei, qui est in mor­
tali, manere sine absolutione etiam per diem ·.
(9) Disp. 23, sect. 2, n. 7.
(10) Ctr. Suarez, l. c.; Lugo. disp. 16. n. 116; S. Alph., VI. n. 490; Sporer, part. 3. cap,
3, n. 172; Antoine, cap. 1, art. 2, q. 6.

turpibus sibi vel poenitenti periculum peccandi timet, potest omittere
interrogationes, licet per se necessarias.
2° Poenitens, qui ob cognitam fragilitatem confessarii periculum
peccati timet ex culpa manifestata, potest illam omittere.
3° Poenitens, qui ob maximam suam fragilitatem timet, ne diu
cogitando in examine de quibusdam peccatis, praesertim contra sextum,
labatur, potest obiter solum se examinare, etsi quaedam in confessione
omittat ob defectum examinis (11).
Sedulo notandum, huiusmodi pericula non esse facile fingenda, potis­
simum quae nitantur confessarii fragilitate (12).

173. 2. Periculum violationis sigilli. — Casus praecipui sunt isti:
1° Si confessarius nequeat integre confiteri, quin peccata in confessione
audita manifestet saltem indirecte.
2° Si poenitens merito timet peccatum manifestandum fore, quia
ex. gr. confessarius voce nimis elata loqui solet, adeo ut adstantes possint
eum audire.
3° Si timetur revelatio peccati a confessario, invito poenitente,
culpabiliter seu imprudenter facienda. Hoc periculum, uti supra mo­
nuimus (n. 172, 3°), non est facile fingendum. Huiusmodi grave vitium
supponere non licet, nisi experientia propria vel aliena docuerit confessarium uti revera scientia hausta e confessione in detrimentum poenitentis.
Praeterea animadvertendum est, periculum revelationis non esse
extendendum ad timorem ne poenitens ipse a confessario iubeatur
peccatum suum manifestare, v. g. ob damnum quod tertio imminet
vitandum: iste enim esset timor damni quod necessario ex obligatione
ipsius poenitentis sequitur (13).
174. 3. Periculum famae ipsius poenitentis. — Hoc velificatur prae­
sertim in duplici casu:
1° Si poenitens confitetur in talibus adiunctis, ut alii peccata
audituri sint, puta si alii poenitentes prope confessionale adstant, nec
removeri possunt, vel si in nosocomio confitenti propius adiacet alius
infirmus, qui illius confessionem auditurus est (14).
2° Si, urgente necessitate communicandi vel celebrandi, valde
prolixa confessio instituenda sit, adeo ut alii multa et gravia peccata
(11) Lugo, disp. 10. n. 534; Suarez» disp. 23, sect. 2. n. 2; Ball.’Palm., V, n. 248.
(12) Cfr. Router» IV, n. 331; Lehinkuhl, II. n. 437; Génicot-Salsiuaus, II, n. 291.
(13) Lugo, disp. 16, n. 525; Gobat, Dc sacram.t tract. 6. n. 140; Ball.-Palin., V, n. 247;
D’Annibnle, HI, n.
(Il) Noldin, III. n. 281, 1; Lehinkuhl, II, n. 438.

ex illa suspicari possint. At non quotiescunque confessio prolixa insti­
tuenda est, datur excusatio a materiali integritate; nam in ordinariis
adiunctis nullum probabile periculum infamiae inde oritur, cum propter
varias causas soleant quidam poenitentes diutius apud confessarium
morari (15).
Unde ab integritate excusatur sacerdos mox celebraturus et longiore con­
fessione indigens, qui non potest Sacrum differre aut omittere quin famae de­
trimentum apud adstantes patiatur.
Item sacerdos, qui deferens viaticum ad moribundum deprehendat eum
sacrilege diu esse confessum atque ideo prolixa confessione indigere, potest
et debet illum interim absolvere, audito uno vel altero peccato, et postea ad
ipsum redire atque confessionem complere, ne ex longiore confessione suspicio
illius rei apud adstantes oriatur (16).
Pariter confessarius, qui comportât poenitenti necessariam esse valde
prolixam confessionem, poenitens autem nec prolixam confessionem insti­
tuere posset ob temporis defectum nec abstinere a Communione propter pe­
riculum famae, potest poenitentem absolvere, auditis peccatis, quae citra pe­
riculum famae accusari possunt, et postea, remoto periculo, confessionem sup­
plere (17).

175. 4. Grave damnum quodcunque, spirituale vel temporale, sive
proprium sive alienum. Hic nonnisi damnum extrinsecum consideratur,
ut palam est: et quidem aliud quodcunque damnum — praeter peri­
culum scandali, lapsus, violationis sigilli, famae — dummodo sit grave.
Quare habetur excusatio ob huiusmodi damnum in hisce et similibus
casibus:
1° Si tempore morbi contagiosi confessarius nequeat sine pe­
riculo, etiam a longe, audire integram infirmorum confessionem.
2° Si poenitens ex manifestatione peccati rationabiliter timet
iniustam persecutionem, privationem officii, odium confessarii, etc. At,
sedulo notandum, huiusmodi timor vix erit in praxi vere probabilis atque
ideo excusans, nisi talis comperiatur ex propria aut aliena experientia.
3° Scrupulosus non tenetur repetere praeteritas confessiones,
quamvis nonnulla peccata ex oblivione omiserit: ex suis enim anxie­
tatibus grave damnum capit. Idem scrupulosus, propter eandem ra­
tionem, prohibetur diutius se examinare, licet sit periculum deficiendi
in integritate (18). (Cfr. n. 169).
(15) s. Alph.. VI, n. 185; Roncaglin. tract. 19. q. 3, cap. 1, q. 1, reap. 2;
V, n. 249; Noldln. III. n. 284; Génlcot-Salsinans, II, n. 294.
(16) S. Alph., VI, n. 484.
(17) Cfr. Bncccronl. Casi/a consciimliae. n. 125; D’Annibale, m n 305n. 599«.; Ball.-Palm., V, n. 249.
* ‘ ’
(18) Buseinb. apud S. Alph.. VI. n. 188, 2; Layinann, lib. I, tract 1 can «
Confer. 6, de integritate confess., n. 150.
’ 1'

Ball.-Palm.

176. Num excuset ab integritate verecundia extraordinaria. —
1. Quidam AA. censent verecundiam extraordinariam et accidentalem,
quae nempe confessioni inhaereat ob speciales relationes poenitentis
cum confessario, excusare. V. g. si mater aut soror vel amicus aut Su­
perior rem valde probrosam confiteri deberet apud fdium vel fratrem
aut amicum aut subditum, alio omnino deficiente confessario (19).
2. Ilaec sententia, generatim ac theoretice loquendo, nequit ad­
mitti, cum sit maxime periculosa seu nimis obnoxia hallucinationibus.
Proinde, in praxi, per se improbanda est.
3. Attamen in aliquo casu particulari, si adsit revera extraordi­
naria prorsus verecundia ob motiva omnino peculiaria, v. g. de patre
vel matre aut fratre vel sorore erga confessarium filium aut fratrem,
sententia videtur probabilis.
177. Utrum excuset ab integritate materiali gravis infamia com­
plicis vitanda. — 1. Quaerunt DO. num detur obligatio confitendi pec­
catum, quod nequit explicari sine manifestatione complicis, i. e. num
periculum diffamandi complicem apud confessarium, eodem modo ex­
cuset ab integritate confessionis, uti excusat periculum, quod incurrit
poenitens amittendi famam apud alios.
2. Plerique cum /S. Thoma (20) docent requiri in hoc casu inte­
gram confessionem, ita ut peccatum manifestandum sit etiam cum
gravi infamia complicis.
Rationes sunt hac:
1° Christus praecipiens universalem confessionem eo ipso voluit ut
hoc malum infamiae apud confessarium postponeretur integritati confessio­
nis; nec videtur tanta ratio ob quam ab integritate excuset ad salvandam com­
plicis famam, dum nullatenus excusat infamia propria.
2° Probabiliter non peccat is qui alterius delictum uni viro prudenti
manifestat, si fiat ex rationabili causa, v. g. ad solatium habendum; porro hu­
iusmodi causa a fortiori exsistit in casu nostro. Accedit quod manifestatio com­
plicis tegitur secreto sacramentali; si autem talis manifestatio licita est, eo ipso,
ob legem integritatis, fit etiam obligatoria.
3° Hinc patet non haberi paritatem inter complicem et poenitentem,
ne hic amittat famam apud alios. Sane aliud est amittere famam apud con­
fessarium, et aliud est eam amittere apud ceteros sive extraneos. Imo apud
confessarium fama, proprie loquendo, nullatenus amittitur, quia ipse notitia
habita ex confessione uti non potest (21).
(1!·) Cfr. Berardi, IV, n. 3483; Noldin. III. n. 141; Génicot-Salsmans. II. n. 191; Pighl,
IV. nn. 143, q. 3. 266.
(20) In IV. D. 16. q. 3. art. 2. q. 5.
(21) Lugo, dlep. 16, n. 394; S. Alph., VI, u. 489; Suarez, disp. 34, sect. 2, n. 2; Lay-

3. Quidam AA. tenent in hoc casu confessionem huius peccati esse
omittendam, seu poenitentem teneri ad reticendum huiusmodi pec­
catum, (piia praeceptum servandi famam proximi, utpotc naturale,
praevalet praecepto positivo integritatis confessionis, cum praesertim
huius observatio non tollatur, sed tantum differatur (22).
4. Habetur etiam tertia sententia, quod nempe in supradicta hypothesi possit poenitens, sed non teneatur, illud peccatum fateri, ex
cuius accusatione complicem prodat.
5. Patroni utriusque sententiae duo praesupponunt: 1° aliquam
necessitatem confitendi, secus confessio differenda est ad tempus quo
sine incommodo integra fieri possit ; 2° deesse copiam alius confessarii,
apud quem sine infamia complicis peccatum accusari possit.
Praeterea DD.· communiter docent, uno aliove tantum excepto (23),
non licere, ob veniale peccatum explicandum aut mortale alias accu­
satum et remissum, crimen alterius manifestare, nisi ex confessione talis
peccati magnum bonum poenitenti obveniat, vel adsit ratio petendi
consilii aut consolationis spiritualis obtinendae (24).
178. 6. Argumenta sententiae affirmantis requiri integram confes­
sionem, sunt longe validiora. Haec teneas, omnibus mature perpensis:
1° Poenitens tenetur, si commode potest, alium confessarium
quaerere, cui complex sit ignot us, ut integre confiteri atque simul famam
complicis servare queat.
Causae excusantes ab obligatione quaerendi alium confessarium, cui com­
plex sit ignotus, ad has generatim reducuntur:
a) Si urget periculum mortis vel praeceptum annuae confessionis.
b) Si poenitenti grave sit omittere confessionem aut Communionem.
c) Si quis alteri confessario nonnisi cum difficultate suam conscien­
tiam aperiat.
d) Si apud confessarium consuetum, cui complex cognitus est, melior
directio spiritualis aut maior consolatio reperiatur.
e) Si poenitens alias in peccato per aliquot dies, imo etiam per unum
diem manere debeat, idque ipsi molestum sit.
J
/) Si quis secus privetur beneficio alicuius indulgentiae extraordina­
riae (25).
mann, lib. V, tract. 6. cap. 8, η. 12; Vasquez, q. 91. art. 2, dub. 3, n. 18 ss.; S. Antonin.,
part. 3. tlt. 14. cap. 19, $ 11; S. Bonav., In IV, D. 21, part. 2. art. 1, q. 8.
Haec sententia a S. Alphonso (l. c.) dicitur communis.
(22) Buscrnb. apud S. Alpb., VI. n. 188, fi»; Navarrus, Man., cap. 7, n. 3; Valentin,
in 3 part., disp. 7, q. 11, punct. 1, assert. 0; Ball.-Palm., V, n. 257 as.
(23) V. g. Verricelli, Quaest. inor. et legal., tract. 8, q. 19.
(24) Lugo. disp. 16, n. 411 es.; Viva, De poenit., q. 5, art. 7, n. 5; Tamburlnt, Method,
confess., lib. II, cap. 9, η. 15; Roneaglia. tract. 1», q. 3, cap. 3, q. 3, rasp. 1.
(25) Cfr. Lugo. dlsp. 16. n. 116; S. Alpb., VI, n. 490; Noldln, III’ n. 285· Ball.-Palm.
V, nn. 250, 260; Ferre res, II, n. 602.

2° Non licet confiteri peccatum, quod materia necessaria con­
fessionis non est, si illud sine complicis diffamatione accusari nequit.
Neque a fortiori licet nominare complicem in accusatione illorum pec­
catorum, quae possunt sufficienter accusari absque complicis mani­
festatione.
Quare ubi confessarius animadvertat poenitentem velle com­
plicem nominare, cum nulla est necessitas nominandi, debet id ve­
tare (26).
3° Si alius confessarius, cui complex ignotus sit, sine incommodo
nequit adiri, et simul confessio commode differri non potest, poenitens
longe verius non excusatur ab obligatione integre confitendi, ideoque
tenetur accusare peccatum etiam cum complicis diffamatione.
4° Sicuti autem poenitens potest ac debet suum peccatum fateri
etiam cum complicis diffamatione, ita et confessarius licite interrogare
potest poenitentem de iis, quae scitu sibi necessaria sunt, ut de cir­
cumstantiis quae speciem mutant — ex. gr. num complex in peccato
turpi sit voto ligatus, num coniugatus — vel de occasione proxima
peccati — v. g. num habitet in eadem domo —, quamvis forte in cogni­
tionem complicis inde deveniat.
5° Sententia opposita, quae nempe docet omittendum esse pec­
catum, quod sine complicis diffamatione accusari nequit, solide pro­
babilis intrinsece non videtur, quia non fundatur in solida ratione.
Sane, aiunt, lex naturalis non laedendi famam proximi praevalet
legi positivae integre confitendi. At responsio, ni fallimur, manifesta
est: lex naturalis vetat solum, ne fama proximi sine iusta causa lae­
datur; atqui obligatio integre confitendi est causa iusta. imo iustissima; ergo (27).
Praeterea, uti supra animadversum fuit (n. 177, 3°). vera diffa­
matio in casu non habetur; et dato etiam at non concesso quod habe­
retur vera diffamatio, haec tamen non esset nisi levis: porro levis dif­
famatio, quae locum habet v. g. cum delictum manifestatur uni viro
prudenti, ex causa iusta fieri potest (28).
6° Nihilominus e.vtrinsecc improbabilem hanc sententiam dicere
non audemus. Quare confessarius potest in praxi illam sequi, et poe­
nitens, qui eam cognoscit suamque confessionem vult secundum ipsam
(26) Noldin (III, n. 285) cum aliis docet: · Peccat onco contra iustitiam. qui confitetur
confessario, cui complex notus est, ubi sine magno incommodo altum confessarium habere
possit, apud quem complex ignotus non diffametur ». Verius non requiritur incommodum
magnum, ut quis excusetur n quaerendo confessario, cui complex cognitus non sit.
(27) Cfr. Lugo, dlsp. 16. n. 398; S. Thom., Π-ΙΙ, q. 73, art. 2.
(28) S. Thom., Quodl. 11, art. 13, ad 3; S. Alph., III, u. 973; C’uictaniLs. Opusc., toui.
I, tract. 31. resp. 5 ad 1.

peragere, nequit cogi ad accusandum peccatum cum infamia com­
plicis (29).
7° Poenitentes, praesertim laici, huius sententiae ignari, ple­
rumque sine haesitatione peccatum fatentur; si tacent aliquando, gene­
ratin'! mala fide agunt, ac proinde ob conscientiam erroneam sacrilege
confitentur (30).
179. Nonnulli docent poenitenti, qui peccatum accusare nequit sine coniplicis manifestatione, non licere illud peccatum plane omittere, sed solum cir­
cumstantiam, ex qua confessarius in notitiam complicis devenit; v. g. si non
potest manifestari incestus, declarari debet, aiunt, saltem fornicatio seu pec­
catum contra castitatem.
Haec sententia improbanda videtur.
Sane: a) Confessarius interrogare debet de iis, quae necessaria sunt ad
cognoscendam infimam speciem peccati; proinde damnum, quod poenitens
timet ex manifestatione peccati, vix aut ne vix quidem caveri potest (31).
b) Nemo tenetur bis idem peccatum confiteri; atqui poenitens, ut post­
ea compleret integritatem confessionis, deberet peccatum complicitatis ite­
rum confiteri, quod nulla lex iubet; ergo.

180. Utrum excuset ab integritate infa II ia alterius, qui complex
non sit. — 1. Casus accidit v. g. cum quis occidit, matrem aut sororem
suam ex crimine gravidam.
2. Solutio, tum theoretica tum practica, de peccato complicis data,
procedit etiam in casu quo aliquis proprium peccatum fateri nequeat
sine diffamatione alterius personae, quae complex non est (32). Quare
huc spectant quae supra diximus (n. 177 ss.).
3. Sedulo advertendum est cum $. Alphonso (1. c.), rem non esse
prorsus eandem: saepe excusari matres et sorores manifestantes peccata
filiorum et virorum confessario qui eos novit, quia id ordinarie faciunt
ad consilium petendum vel dolorem leniendum, et nimis durum esset
eas cogere ad alios confessarios adeundos.
Conandum tamen est ut, quantum fieri potest, de alienis peccatis
sileant et sua dumtaxat manifestent.
181. Num excuset ab integritate confessionis multitudo poenitentium. — 1. Quidam veteres docuerunt multitudinem poenitentiuni
(29) Ball.-Palm.. V, n. 259; Lehmkuhl. II. n. 4 12; Noldin, 111. n. 285; Génieot-SalsinuiLS, II, n. 295.
(30) Cfr. Lugo, disp. 16, n. 395 ss.; Bull.-Palm., L c.
(31) Lugo, disp. 16, n. 528.
S
(32) Lacroix, lib. VI. part. 2. n. 1145; S. Alph., VI. n. 190, 8; Génieot-Salmnans, II,
u. 295.

excusare a materiali integritate confessionis, quando nempe multi
audiri non possent, si omnes deberent integre confiteri (33).
2. Haec opinio erronea est. Sola multitudo poenitentium, nisi alia
accedat ratio, nunquam excusat ab integritate confessionis, quamvis
forte poenitentes de longinquo advenerint et Communione vel indul­
gentia carere deberent.
Innocentius XI hanc propositionem (59am) damnavit: «Licet sacra men­
tal iter absolvere dimidiate tantum confessos ratione magni concursus poeniten­
tium, qualis v. g. potest contingere in die magnae alicuius festivitatis aut indul­
gentiae ».
Admissa huiusmodi causa excusante, grave periculum sequeretur: confessarii nimis facile absolverent propter populi concursum poenitentes, uno
vel altero tantum audito peccato; poenitentes autem de industria dies magni
concursus eligerent ad suam confessionem instituendam, ne integre confiteri
tenerentur (34). Cfr. Instr. S. Poenit. 25 mart. 1944; J. .1.8’., XXXVI. 155;
cfr. n. 23b13.

182. An et quando nomen complicis exquiri possit. — 1. Duplici
modo exquiri potest nomen complicis: formaliter et materialiter.
Dicitur exquirere formaliter, qui ipsum complicem cognoscere in­
tendit, sive nomen eius expresse petat, sive temere sciscitetur adiuneta,
quae complicis personam designant.
Exquirit materialiter, qui directe intendit cognoscere tantum pec­
catum vel statum conscientiae poenitentis, et solum per accidens huius­
modi ratione cognoscit etiam complicem.
2. Inquisitio formalis complicis per se vetita est sub gravi: neque
excusat linis bonus, v. g. corrigendi complicem.
(’an. 888, § 2 decernit: « Caveat omnino (sacerdos in audiendis
confessionibus) ne complicis nomen inquirat ».
Benedictus XIV tres Constitutiones de hac re edidit, nimirum epist. encycl. «Suprema », 7 iul. 1745; Const. <· I bi primum », 2 iun. 1746; Const. <
eradicandum », 28 sept. 1746.
Has Constitutiones, sapientissime latas ad tuendum ius aliorum in propriam
famam et ad sacramenti smetitatem defendendam, confirmavit Pius IX in
Const. « .1 postalicac Sedis λ, 12 oct. 1869 (§ II, η. 1).

3. Materialis non est prohibita; imo interdum fieri debet, quando
nempe circumstantiae, ex quibus per accidens cognoscitur complex,
scitu necessariae sunt vel ad integritatem confessionis procurandam,
vel ad poenitentem opportunis consiliis adiuvandum ac dirigendum.
(33) S. Alph., VI, n. 186; Koncaglia, cap. 3, q. 1. resp. 2 ft.
(34) (fr. Ball.-Palm., V, n. 219**.; Lchinknhl, II, n. 431; Noldin. III. n. 2S6.

•1. Inquisitio formalis complicis let,hale peccatum est, qui sacra­
mentum poenitentiae reddit valde odiosum et grave Ecclesiae prae­
ceptum violatur.
5. Quandoque confessarius potest exigere, etiam sub poena abso­
lutionis denegandae, ut Superiori per poenitentem vel per alium mani­
festetur complex : quoties nempe causa valde gravis seu bonum commune
postulat complicis denuntiationem.
Si poenitens potius confessario quam Superiori nomen complicis
manifestare velit, licite confessarius hanc manifestationem excipere
valet. Expedit tamen in hoc casu et omnino suadendum, ut extra con­
fessionem denuntiatio complicis fiat et excipiatur (35).

183. Ad quid teneatur qui confessionem materialiter integram non
fecit. — 1. Peccata, quae reticita fuerunt ob quamlibet ex causis excu­
santibus, de quibus supra (n. 165 ss.), debent accusari in sequenti con­
fessione.
Eadem obligatio urget etiam quando peccatum fuit omissum ex
oblivione, aut generice tantum accusatum.
Peccata enim reticita in confessione seu non integre accusata,
nonnisi indirecte remissa sunt, ideoque manet obligatio ea clavibus
Ecclesiae subiieiendi, ut directe remitti queant.
2. Poenitens non tenetur haec peccata quam -primum confiteri,
vel antequam accedat, etiam pluries, ad Communionem: deest enim
lex quae id praecipiat.
•‘•gL
Sufficit igitur ut peccata reticita accusentur, quando poenitens
prima vice confitetur sive sponte sive ex obligatione v. g. tempore
paschali (36).
3. Regulariter accusari debent in confessione proxime sequenti;
nam ex constanti Ecclesiae interpretatione, lex integritatis compre­
hendit omnia peccata nondum per absolutionem directe remissa, si­
quidem ipsa confessio praecipitur ad hanc absolut ionem obtinendam (37),
secus confessio ex defectu integritatis erit sacrilega.
Excipe tamen si eadem causa perduret a materiali integritate ex­
cusans.
(35) Cfr. S. Alph., VI, n. 481; Lugo, disp. 10, n. 432 ss.; Mazzotta, tract. G. disp. I,
Q. 4. cap. 7. § 1, n. 1; Soto, dist. 18, q. 2, art. 5, ad 4.
' '
(3G) S. Alph., VI. n. 2G7 ; Ball.-Palm., V, n. 251; Noldin, III, n. 282; Génicot-Salsmans
II. ii. 296.
(37) Alexander VII hanc propositionem (11ΛΓη) damnavit: « Peccata in confessione
omissa seu oblita, ob Instans periculum vitae aut ob aliam causam» non tenemur in sequenti
confessione exprimere ».
*3|i
Vis tamen huius damnationis non in co ponitur quod in prima sequenti confessione ac­
cusatio supplctoria fieri debeat. Cfr. Viva in hanc prop.; Lchmkuhl. II, 430.

4. Poenitenti, qui accusat peccatum oblitum ac proinde iam indirecte
remissum, danda est absolutio, at nova poenitentia non est neces­
sario imponenda. Ita plures (38). Quae opinio probabilis videtur.
Practice tamen expedit ut aliqua poenitentia, saltem levis, semper
imponatur.
184. De poenitente (pii apud extraordinarium confessarium multa et gravia
peccata confessus est, quae diu tacuerat culpabiliter apud ordinarium, sequens
dubium incidere potest: Si iste poenitens postea recordatur alicuius peccati
mortalis in hac confessione ex oblivione praetermissi et alium confessarium
adire nequit, per se certe tenetur ad hoc peccatum in prima confessione mani­
festandum (39).
Nonnulli tamen censent licere quandoque ex causa vere gravi hoc pec­
catum reticere ad tempus, donec occurrat occasio se sistendi alii confessario (40).
Quae opinio, rite intellecta, improbabilis non videtur, quia repugnantia
prorsus invincibilis, quae hic supponitur, contra confessarium ordinarium,
praesertim post institutam confessionem apud extraordinarium confessarium,
extrinseca legi confessionis est, ac praeterea minor causa sufficit ad differen­
dam confessionem peccati iam indirecte remissi quam adhuc omnino remit­
tendi (41).
Hodie fere semper aderit, vel saltem adesse debet, etiam pro religiosis
utriusque sexus, moralis possibilitas adeundi alium confessarium: quod fa­
ciendum est, dilata etiam ordinaria confessione, ne temere praeceptum in­
tegrae confessionis violetur.
Praeterea si confessarius extraordinarius sedulo interrogavit poenitentem, vix ullum erit periculum ne is novum prorsus peccatum mortale recorde­
tur: quare poenitenti, praesertim mentis perturbationi et anxietatibus ob­
noxio, significare licebit nullam ipsi esse obligationem loquendi de hac con­
fessione cum alio confessario, si quando sibi videatur aliquid recordari quod
omiserit (42).

185. Quid remittatur directe in confessione generica, urgente ne­
cessitate. — 1. Facile non est explicare, quid directe remittatur, si in
casu necessitatis, generalissima tantum confessio fiat.
Plures dicunt tunc absolutionem directe terminari ad peccatum
secundam rationem communem (43). Alii aliter opinantur.
(38) Cfr. Ferrcres, II, n. 597 8.; D’Annibale, III, η. 332.
(39) Cfr. Gônicot-Salsmans, Π, η. 296; Ball.-Palm., V. η. 261 ss.; Vermeersch, III,
η. 595.
(40) Kenriek, II. tract. 18, η. 57.
(11) Gênirot-Snlsmans (Z. c. in nota) haec ad rem merito animadvertit: «Sed praecise
exinde patere videtur alia via ad difficultatem evadendam et ruborem apud ordinarium
confessarium vincendum; cum enim iam interposita sit bona confessio et gravis (ut suppo­
nitur) poenitentia Sacramentalis accepta, nihil prohibet quominus peccatum oblivione prae­
termissum accusetur ut peccatum praeteritae vitae ».
(12) Cfr. Lugo, disp. 16, n. 639; D* Annibale, III. η. 327 ; Lchmkuhl, II, η. 430.
( 1.3) Suar.·/, dlap. 23. 84 < t . 1. n. 11.

11 — Cappello, De Sacramenti#, II.

2. Lugo studet id accuratius determinare, et supponens homi­
nem, qui ita absolvitur, commisisse ex. gr. adulterium, dicit: «Per
remissionem directam adulterii secundum rationem communem pec­
cati mortalis Deus se directe obligat ad non irascendum propter illud
peccatum sicut antea; quantum autem debeat indignationis et aver­
sionis remittere, non continetur in illa promissione, qua posset minus
et minus remittere, sicut possent esse minora et minora peccata mor­
talia, quae continentur sub illa ratione communi peccati mortalis...
Sic nullus est gradus determinatus gravitatis vel malitiae in adulterio,
quem Deus non remittat indirecte, si quidem potuisset minus indi­
gnationis remittere ex vi praecisa remissionis, qua remittit illud sub
ratione communi, atque ideo nullus est gradus malitiae determinatae
gravis, qui non debeat explicari postea (si distincta confessio fit), quia
indignationis illi correspondents remissionem non afferebat directe
remissio directa adulterii secundum rationem communem. De facto
tamen Deus remittit indirecte et totam gravitatem propriam adulterii
et omnia alia peccata mortalia » (44).

186. An necessario absolvendus sit, qui peccatum grave inculpa­
biliter omissum accusat. — 1. Uniusmodi poenitens absolutione do­
nandus est, quia ipsa accusatio talis peccati ideo facienda est, ut culpa
directe vi clavium remittatur.
2. Proinde iteranda est absolutio quoties poenitens, statim post
absolutionem, accusat mortale, quod oblitus est. Excipe si idem peccatum
iam confuse in aliis iam declaratis continebatur.
Quidam AA. putant omitti posse hanc iteratam absolutionem,
si poenitens rediturus praevideatur ad eundem confessarium, quia in
sequenti confessione poterit absolvi.
At cum possit confessarius sine ulla difficultate formam absolu­
tionis iterare, ratio non apparet cur poenitens cogatur vel ad eundem
confessarium redire, vel apud alium idem peccatum fateri: quod ceteroquin, rei ignarus, non faciet (45).
Quare in praxi absolutio semper iteranda est.
(44) Disp. 17, sect. 1, n. 16.
(45) Génlcot-Salsmans, II, n. 297.

Articulus V.

De absolutione moribundorum.
187. Regulae circa moribundos absolvendos. — Septem regulae
numerari possunt, quae universam materiam de hac re continent.
I. Non licet absolvere moribundum, qui certo absolutionis incapax
sit, ex. gr. non baptizatus, vel ita male dispositus, ut, sui compos, certo
carcat attritione ad sacramentum necessaria.
Ratio evidens est: scienter enim conferretur invalide sacramentum.
Hoc valet v. g. de moribundo, qui aliquam gravem obligationem
sibi propositam adimplere detrectat. Unde, ex responsione S. Off. 27
iul. 1892, non licet praebere ultima sacramenta moribundis, qui moniti
nolunt retractare mandatum cremandi suum cadaver.
Attamen, addit S. Officium, « ut fiat aut omittatur monitio, ser­
ventur regulae a probatis AA. traditae, habita praesertim ratione scan­
dali vitandi » (1).
188. II. Ceteros moribundos catholicos, licet sensibus destitutos,
licet absolvere, saltem sub conditione.
1° Hoc manifestum est de moribundo qui sacerdoti praesenti
dat signa poenitentiae, quamvis nullum peccatum in specie confiteri
valeat.
2° Id liquet etiam ex Bit. Bom. (2) de moribundo, qui est sen­
sibus destitutus, « si confitendi desiderium, sive per se sive per alios
ostenderit ».
3° Quando nullus adest testis de signo poenitentiae a moribundo
exhibito, neque ullum signum percipi potest in tali moribundo sensibus
destituto, $. Alphonsus docet eum absolvi posse, dummodo christiane
vixerit, et quidem etiam si in ipso actu peccati, ex. gr. furti, duelli, sen­
sibus destitutus fuerit, quia merito praesumi potest quod ipse, in proximo
periculo suae damnationis constitutus, velit omni modo aeternae suae
saluti consulere (3).
189. III. Licet absolvere conditionate moribundum catholicum,
sensibus destitutum, qui parum christiane vixerit.
(1) Colled. .S'. C. de Prop. Fide., Il, η. 1808.
(2) Tit. Ill, cap. 1, η. 4.
(3) Lib. VI. n. 482 s.

Ratio modo allegata ex Ligorio valet quoque in hoe. casu, nempe
de eo qui parum Christiane vixerit, sed tamen catholicus manserit. Vi­
detur id valere etiam de illo qui, postquam sacerdotem repulerit, sen­
sibus destitutus iaceat (4).
De haeretico vel schismatico moribundo dicetur infra (n. 195).

190. IV. Sacerdos tenetur absolvere moribundum, quotiescunque
ex sententia certo probabili licet absolvere, licet forte, ob opiniones
quas ipse sequitur, existimet absolutionem fore invalidam (5).
Ratio, quia subveniendum est proximo graviter periclitanti circa
salutem aeternam, quoties id sine incommodo gravi fieri potest.
Ergo sacerdos tenetur dare moribundo absolutionem, quae ei pro­
babiliter proderit et absque incommodo praeberi potest.
Hoc locum habet in casibus supra expositis (reg. II et III; n. 188s.).
Nam probabilitas saltem extrinseca certa adest, tum propter sententiam .S'. Jb
phonsi et fere omnium recentiorum qui ei adhaerent, tum ob praxim inde re­
ceptam in universa Ecclesia (6).

191. V. Absolvendus est absolute moribundus, qui signa poeni­
tentiae dat sacerdoti praesenti (7).
Item, iuxta communiorem sententiam, moribundus qui signum
doloris exhibuit per testimonium adstantium: quod videtur conformius
menti Rit. Rom. (1. c.) quod de huiusmodi moribundo dicit: «absol­
vendus est », nulla facta mentione conditionis.
In ceteris casibus, de quibus supra (n. 188 s.), absolutio conditionate danda est.
Ceterum minoris momenti est distinctio inter absolutionem abso­
lutam et conditionatam (cfr. n. 80).
192. VI. Expedit moribundum toties absolvere quoties ipse nova
praebet signa doloris; si vero diutius sensibus destitutus manet, potest
pluries repeti absolutio, ex. gr. ter aut quater in die (8).
193. VII. Moribundi excusantur a praecepto integritatis propter
impossibilitatem aut physicam aut moralem (cfr. n. 165 ss.).
(4) Ball.-Palm., V, n. 235 ss.; Lehmkuhl, II, n. 649; Gennari, Consuli. mor.t eas. 58;
Génicot-Salsmans, II, n. 298; Vermeersch, III, n. 599; Ferreres, II, n, 00 7 88.
(5) S. Alphonsus (VI, n. 482) egregie ait; ♦ Maxime hic advertendum est, quod sacerdos,
quando potest, tenetur sub gravi absolvere infirmum, ut dicunt Suarez, Vasquez, Caletanus
etc. cum communi ».
(6) Bail.-Palm., V, n. 235; Noldin, III, n. 293 s.; Lehmkuhl, L c.
’Tj
(7) S. Alph., VI, n. 480.
(8) S. Alph., Homo Apost., tract. 16, n. 37; Lehmkuhl, II, n. 655, 5.

Unde: 1° Si moribundus, accusato uno alterove peccato, deficiat
vel sensibus destituatur, absolvendus est.
2° Item si nequit infirmus sine gravi detrimento sanitatis aut
sine magna difficultate longiorem confessionem instituere, auditis pec­
catis quae absque nimia difficultate accusare potest, absolvi debet.

3° Pariter aegrot us, qui ob capitis debilitatem accuratius examen
instituere nequit, iis auditis, quae sine examine sat accurato declarare
potest, absolvendus est.
4° Si tantum in genere aut verbis aut aliis signis potest infirmus
declarare se peccasse, absolvendus est, et quidem absolute, nisi ex alio
motivo conditio addenda sit.

Palam est, in omnibus hisce casibus moribundum, ubi conva­
luerit, teneri ea quae omissa fuerunt, postea supplere, si et quatenus
id fieri possit.

194. An et quomodo absolvendi sint amentes vel delirantes mori­
bundi. — 1. Absolvi debent sub conditione si extremam unctionem
nequeant recipere. Quod si hoc sacramentum recipere valent, possunt
quidem absolvi, et expedit ut practice id fiat; sed absolutio stricte
necessaria non est.

2. At etiam post receptam extremam unctionem, possunt conditionate absolvi, si aliquod lucidum intervallum probabiliter habere
potuerunt (9).

195. An haeretici et schismatici moribundi absolvi possint, sive
sensibus sint destituti sive non. — 1. Haereticus vel schismaticus mori­
bundus, sensibus destitutus, absolvi potest conditional?, modo sit baptizatus, «nec absit spes probabilis eum in bona fide versari et libenter
admissurum esse adiutoriuin sacerdotis, si hoc sciret esse necessarium >.
Ita plures (10).

Alphonse (11).
At sententia affirmativa est certa ex resp. 5. Officii, 17 maii 1916,
Nonnulli tamen negant cum S.

ad 2. Proposito dubio: «An schismaticis in mortis articulo sensibus
destitutis absolutio et extrema unctio conferri possint »; responsum
fuit: «Sub conditione affirmative, praesertim si ex adiunctis conficere
liceat, eos implicite saltem errores suos reficere, remoto tamen eftica(9) Cfr. Génicot-SaNmanH, II, n. 298; in nota; Ferreres, II, n. 609; D’Annibale. Ill,
η. 318.
(10) Lacroix, lib. VI. part. 2, n. 1866; D’Annibale. Ill, n. 317; Ferreres, II, n. 608 s.;
Arrcgui. n. 589.
(11) Lib. VI. n. 183.

citer scandalo, manifestando scilicet adstantibus, Ecclesiam supponere
eos in ultimo momento ad unitatem rediisse » (12).
2. Si talis moribundus non sit sensibus destitutus, et ob peculiaria
adiuncta de conversione ad Ecclesiam catholicam moneri nequeat,
praemissis praemittendis clam absolvi potest sub conditione iuxta non­
nullos, dummodo prudenter existimetur versari in bona fide.
Neque obstat, aiunt, praescriptum can. 731, § 2, qui non loquitur de haereticis aut schismaticis moribundis (13).
Ante absolutionem confessarius curare debet, ut actus fidei, spei, cari­
tatis et perfectae contritionis cum moribundo eliciat, et quidem fidei explicitae in articulos absolute necessarios, in alios vero implicitae; ut peccato­
rem coram Deo et sacerdote se declaret, atque ostendat se desiderare ut a sa­
cerdote, quantum hic potest, in assequenda vita aeterna adiuvetur, vel sal­
tem significet se omnia praestare velle, quae ex praecepto Christi ad salutem
consequendam necessaria sunt. Absolutio enim, quae datur tali moribundo,
potest esse invalida sive ex defectu intentionis sive ex defectu confessionis
dolorosae; iamvero tum intentio implicita tum confessio dolorosa in genere
facta continetur in illis actibus (14).
S’. Officium sequens de hac re dedit responsum. Proposito dubio: «An
schismaticis materialibus in mortis articulo constitutis, bona fide sive abso­
lutionem sive extremam unctionem petentibus, ea sacramenta conferri possint
sine abiuratione errorum»; die 17 maii 1916, ad 1, responsum fuit: « Negative,
sed requiri, ut, meliori quo fieri possit modo, errores reficiant et professionem
fidei faciant» (15).

3. Si affulget aliqua spes eiusmodi moribundum adducendi ad
fidem catholicam, confessarius curare omnino debet ut ad illam eum
adducat. Nec generatiin pro moribundo magnum periculum dari solet,
ne forte, proposita obligatione ingrediendae Ecclesiae catholicae, gra­
viter peccet eam recusando. Sane vel percipit eam obligationem, vel
non percipit.
Si percipit, facile obsequetur, cum, in articulo mortis, evanescant
pleraque impedimenta quibus sani deterreri solent; si veto non per­
cipit, denegatio abiurationis ipsi non imputabitur (16).
4. Si dubitetur, etiam leviter tantum, de facto aut de valore ba­
ptismi, haereticus vel schismaticus moribundus, praemissis praemit­
tendis, conditionate baptizandus et dein absolvendus est, item sub
conditione.
(12) Cfr. Kdlner Pastoralblatt t 50, 1916, 301; Pastor bonus, 19, 1916, 17, 88.
(13) Cfr. Génicot-Salsmans, l. c.; Noldln, III, n. 295; Woutere, Xcd. Katli. St. 1918
p. 312, 372; Arregul, n. 589.
* ’
■
(14) Noldln, III, n. 295; Lehmkuhl, II, nn. 616, 651.
(15) Cfr. Kolncr Pastoralblati, l. c.
(16) Génlcot-Salsmans, II, n. 298; Lehmkuhl, I. c.

5. Extra articulum mortis certe non licet absolvere haereticum
vel schismaticum, quamvis materialem tantum et in bona fide exsi­
stentem, si persistere intendit in haeresi aut schismate; nam sine aliorum
scandalo id fieri non posset. Haeretici enim et schismatici confirma­
rentur in errore, et catholici horrorem haeresis vel schismatis amit­
terent (17).

196. Quomodo valida possit esse absolutio quae detur moribundis
qui nec confessionem petierint nec signum poenitentiae dederint. —
1. Difficultas manifesta est, nec facile theoretice solvitur. Nam in sen­
tentia Thomistica videtur deesse id quod requiritur essentialiter ut
materia cx (pia sacramenti.
In sententia Scotistica, communiore ratione explicata, videtur
deesse quod requiritur ut conditio sine qua non: nempe dolor et con­
fessio signo sensibili manifestata (cfr. n. 23).
Praeterea hoc sacramentum institutum est per modum iudicii
externi et sensibilis, atque proinde minister procedere nequit, nisi prae­
cesserit aliqua sensibilis accusatio vel actus quo eius officium exquiratur.
2. Quare multi gravissimi DD., ut Suarez et Lugo (18) cum aliis
censebant absolutionem minime concedi posse, nisi ex parte poenitentis praecesserit saltem petitio seu desiderium confitendi.
Unde uti perpetuo usui Ecclesiae contrarium reprobabant praxim, quam omnes sine ulla haesitatione hodie sequuntur, v. g. absol­
vendi sub conditione hominem ex alto fastigio cadentem, etc.
At iam saeculo xvn nonnulli AA. hanc praxim tanquam licitam
tuebantur (19); eainque postea complures alii secuti sunt, adeo ut
S. Alphonsus eorum sententiam communiorem vocet (20).
At isti AA. multum laborarunt atque varias inierunt vias, ut osten­
derent etiam in iis adiunctis haberi sensibilem confessionem et con­
tritionem.
S. Alphonsus (1. c.) rationem allegat et acceptat, quam afferunt Viva,
Salinanticenses et alii : « Eo casu, aiunt, bene adest prudens dubium quod mo­
ribundus vel ante destitutionem noverit suae damnationis periculum, vel post
destitutionem ad illud advertat in aliquo lucido intervallo, in quo praesumi­
tur velle et petere absolutionem signis vere sensibilibus, nempe per suspiria,
motus corporis, saltem per anxiam respirationem, quamvis tunc ista signa con(17) Can. 731, § 2; S. Off. 20 iul. 1898.
(18) Suarez» disp. 23, sect. 1, n. 2 88.; Lugo, disp. 17, sect. 3, n. 1 ss.; Vasqucz, in ΙΠ,
q. 91,rart. 2, disp. 1, n. 1; Conlnck, disp. 5, n. 28; S. Alph., VI, n. 482, 2°.
(19) Cfr. Lugo,*7. r., n. 33.
(20) Lib. VI, n. 482.

fessarius non percipiat: sufficiunt enim talia signa in tanta necessitate,
saltem ex prudenti dubio praesumpta, ad dandam absolutionem sub con­
ditione ».
At diffitendum non est hanc rationem valde solidam non esse: tum quia
eiusmodi signa dantur etiam ab iis qui nullatenus sui conscientiam habere vi­
dentur, vel ab iis qui, licet sui conscientiam habeant, de confessione tamen
non cogitant; tum quia nullatenus apparet quo iure tanquam signa confes­
sionis et doloris habeantur motus corporis, anxia respiratio, etc., quae ex se
physicas tantum angustias denotant.
Alii recurrunt praesertim ad vitam christiane ductam, quae accusationis
locum teneat, quatenus qui catholica perstitit, licet gravibus peccatis forte
induisent, satis manifestavit se in articulo mortis velle Deo reconciliari per
sacramentum poenitentiae.
At huic rationi respondet Lugo (21): « Ridiculum esset quod hodie vel­
let se aliquis accusare de peccato cras committendo, ut cras ab eo absolvatur
in virtute huius accusationis ». Proinde talis explicatio, praesertim si agitur
de iis qui in actu peccati sensibus destituuntur, satis inanis videtur.

3. Quidam recentiores theologi, inter quos Ballerini praeeminet,
dicunt ad valorem sacramenti non requiri ut dolor et confessio sensi­
biliter prodeant, cum id nulla certa ratione demonstrari possit (22).
1° Hoc, enim non constat ex eo quod actus poenitentis sint ma­
teria ex qua fit sacramentum: siquidem haec mera est sententia theo­
logica a thomistis propugnata, a scotistis autem reiecta.
2° Neque idem potest deduci ex eo quod hoc sacramentum per
modum iudicii institutum sit. Inde enim sequitur quidem ut aliqua
causae cognitio praecedat absolutionem, at nullatenus probatur hanc
cognitionem desumendam esse ex accusatione facta ab ipso reo. Nonne
quotidie, in foro civili, fertur sententia damnationis vel absolutionis,
quamvis nulla praecesserit accusatio damnandi vel absolvendi seu
causae cognitio ab eo exhibita!
3° Neque obstat Concilium Trid.: « Si quis dixerit non requiri
confessionem poenitentis, ut sacerdos eum absolvere possit, a. sit » (23).
Non obstat; nam huic canoni optime satisfit admittendo confessio­
nem hanc praecipi lege divina, a qua tamen excusentur ii qui illam
servare nequeant, donec confessionem instituere valeant.
Unde idem Concilium anathematizat eum qui dixerit « in sacramento
poenitentiae ad remissionem peccatorum necessarium non osse, iure divino,
confiteri omnia et singula peccata mortalia quorum memoria cum debita et
(21) Disp. 17. sect. 3, n. 39.
(22) Ball.-Palm., V, n. 240 ss.
(23) Sees. XIV. can. 9.

diligenti praemeditatione habeatur* (24). Porro omnes admittunt dari can­
eas, (piae ab hac distincta confessione excusent (cfr. n. 165 ss.).
Praeterea Cone. Trid. (25) necessitatem integrae confessionis peccato­
rum mortalium eruit ex ipsa natura huius indicii sacramentalis, quod sacer­
dotes, sine causae cognitione, exercere nequeant. Nihilominus DD. commu­
niter admittunt valere, saltem in casu necessitatis, accusationem peccatorum
quae liat tantum in genere et ex qua confessarius nullam novam causae co­
gnitionem hauriat: quod manifesto ostendit eos haec intelligere de necessi­
tate praecepti, non vero de requisitis essentialiter ad valorem sacramenti (26).
•1° Itaque iuxta sententiam propositam a Ballerini aliisque omnia
requisita ad essentiam sacramenti poenitentiae reperiuntur in sola confessarii absolutione.
197. Admissa hac ultima sententia, praxis recepta absolvendi mori­
bundum sensibus destitutum, qui nec confessionem petierit nec signum
doloris dederit, nullam difficultatem iam movet. Nihil aliud requiritur,
ut moribundus sensibus destitutus conditionate absolvatur, quam
aliqua probabilit as interni illius doloris de peccatis, quem Cone. Trid. (27)
declaravit quovis tempore fuisse necessarium ad peccatorum veniam
obtinendam.
Quae sententia vere probabilis est. Cfr. n. 48 ss.
198. Nonnulla practice animadvertenda circa moribundos. — 1. Ex
scientia physiologica videtur constare, mortem realem seu ipsam sepa­
rationem animae et corporis non accidere eodem momento, quo cessant
functiones vitales respirationis et circulationis, sed vitam per aliquod
tempus latenter adhuc perdurare post ultimam exspirationem.
2. Quanto tempore vita post mortem apparentem latenter adhuc
duret, tum a complexione moribundi tum a qualitate ac diuturnitate
morbi dependet. In morte repentina vita ultra diem (iuxta nonnullos,
per duos etiam vel tres dies), in morte ordinaria ultra semihoram (per
duas, tres, plures horas, iuxta quosdam) protrahi potest (28).
3. Proinde ei, qui ex communi aestimatione -iam censetur mor­
tuus, si ex morbo diuturno obiit, intra semihoram, si ex morbo repen­
tino vel inopinato casu obiit, intra duas (et forte plures) horas sacra­
menta necessaria sub conditione administrari debent, sacramenta non

(24) Sees. XIV, can. 7.
(25) Sees. XIV. cap. 5.
(26) Cfr. Ball.«Palm.. V, n. 240 ss.; Génicot-Salsmans. II. n. 300; Lehniknhl, II, n. 640 s<;
D’tanlbalo, III, n. 317.
(27) Sess. XIV, cap. 4.
(28) Ferreros, La morte rente c la morte apparente, p. I S8. ; Antonelli, Medicina pasto­
ralis, II, n. 6 7 9 88.

necessaria sub conditione ministrari possunt, quia saltem probabiliter
vivit (29).
4. Experientia constat, moribundos sensibus specietenus destitutos
quandoque usum rationis atque auditus habere. Quare de sacramentis,
quae eis ministrantur, monendi sunt et, quantum fieri potest, etiam
actus fidei, spei, caritatis et contritionis brevissime recitandi sunt,
antequam sacramenta administrentur.

Articulus VI.

Conspectus historicus
de usu et administratione sacramenti poenitentiae.
Il
199. Variae epochae circa usum sacramenti
poenitentiae. — Tres
epochae apte distingui possunt.
1. Prima epocha decurrit ab exordiis usque ad saeculum quartum.
Poenitentia exhibetur ut alter baptismus, secunda tabula salutis post
naufragium.
Processus ordinarius tres partes complecti solebat.
1° Prima pars erat petitio poenitentiae, ob gravia peccata, ad
Episcopum vel ad sacerdotem ab eo delegatum directa. Accusatio sive
confessio petitionem hanc comitabatur.
2° Altera pars erat reductio rei ad statum poenitentiae, quae secumferebat exclusionem delinquentis a sacrificii oblatione atque ab eius
participatione per sacram Communionem. Ista exclusio ab initio
protrahebatur per plures annos; postea, inde ab Innocentio I
an. 417, tantum usque ad feriam V in Coena Domini, nisi pericu­
lum mortis seu morbus gravis postularet ut reconciliatio antea con­
cederetur.
3° Tertia pars erat reconciliatio cum Ecclesia et inde cum Deo,
quae fiebat feria V in Coena Domini, ultima nempe dic liturgica ante
Pascha. Reconciliatus non ideo e statu poenitentium egrediebatur;
sed usque ad finem vitae debebat in operibus sanctioris vitae perse­
verare.

Reconciliatio poenitentis non graviter decumbentis per se Episcopo
erat reservata. Eo ipso quod quis reconciliationem cum Ecclesia obti­
(29) Cfr. Villada, Casus conscientiae, p. 235 ss.; Génicot-Salsmans, II, η. 298, in nota;
Noldin, HI. n. 291.

nebat, censebatur quoque reconciliatus cum Christo, i. e. eius pacem recu­
perasse (1).

200. 2. Altera epocha est a saeculo iv vel v ad saec. xn et xm. Hoc
tempore multi catechumeni diu differebant baptismum, multi pecca­
tores baptizati poenitentiam.
Fideles autem vitae ferventioris poenitentiam ex mera devotione
petere solebant. Status poenitentiae ita susceptus erat valde hono­
ratus atque maxime meritorius existimabatur.
In Oriente publica poenitentia iam saec. iv videtur in desuetu­
dinem abiisse.
In Occidente, e contra, usque ad saec. xi duravit. At barbarorum
mos statuendi pro variis delictis compensationem mulctae pecuniariae
non parum contulit ad mutandam disciplinam ecclesiasticam, ita ut
non amplius status poenitentiae, sed certae ac definitae expiationes
juberentur.
Huiusmodi expiationes ab initio valde severe definitae fuerunt in libris
poenitentialibus, praesertim in Britannia maiore (2), et aliquo sensu ipsi confessario praescriptae. At progressu temporis opportune temperari coeperunt,
atque ita prudenti sacerdotis arbitrio magis commissae fuerunt (3).
Circa saec. vi, uti ex Sacramentario Gelasiano accipimus, poenitentes, Ro­
mae, feria ΙλΓ Cinerum a sacerdote excipiebantur; supra eos, cilicio coopertos,
oratio fundebatur et in monasterium usque ad feriam V in Coena Domini in­
cludebantur.
Sollemnis eorum reconciliatio fiebat feria V in Coena Domini. Missa in­
choabatur sine Introitu et sine Dominus vobiscum. Post praeviam sacerdotis
orationem, poenitentes a diacono ducti, humi accumbebant in ecclesia. Eorum
nomine diaconus longa atque pulcherrina formula reconciliationem postu­
labat. Sequebatur adhortatio Papae vel sacerdotis. Caeremonia oratione et
precatione eucharistica finem obtinebat (4).
In ritu mozarabico, reconciliatio, quae Indulgentia dicebatur, fiebat Feria
VI in Parasceve. Post praeludia in quibus habentur improperia « Popule meus,
quid feci tibi », officium inchoabatur tribus lectionibus: prophetica, ex Isaia,
52, 53; apostolica, ex I Cor. 5, 6; et evangelica, Passionis Domini, ex quatuor
• Evangeliis compositae.
Postea assistentes, qui omnes poenitentiam nomine vocantur, ter invi­
ti) Cfr. Vacandard, Confession du 1er au Xllle siècle, in Diclionn. de théol. rath., col.
890 ss.; Batiffol, Les origines de la pénitence, In Etudes d'histoire et de théol. positive, 1902,
p. 15 ss.; Ermonl, 1st pénitence dans l'histoire, in Revue des questions historiques, 1900, p.
417 ss.
(2) Cfr. Pollock Oakley, English penitential discipline and anglosaeon law^in^thcir joint
influence, New York, 1923, p. 61 ss.
[£(3) Morlnus, lib. IX, cap. 28 ss.; Batiffol, Eludes, I, 163.
(t) Cfr. Fournier, Eludes sur les Pénitcntiels, VI, p. 289; Galtier, I. c.; Morinus, lib. VIII,

tantur ut se prosternent et misericordiam divinam implorent. Tunc archidiaconus se convertens ad universum coetum clericorum et fidelium, eos hor­
tatur ad clamandum: Indulgentia. Quando silentium factum est, archidiaconus imaginem Boni Pastoris proponit, qui vitam pro ovibus suis dedit, atque
ad orandum invitat.
Episcopus orationem exprimit generis litaniarum rhythmicarum qui­
bus novis clamoribus Indulgentia respondetur (Te precamur, Domine, Indul­
gentia, etc.). Succedit collecta, (piam nomine omnium Episcopus solus reci­
tat, divinam clementiam in poenitentiam gratiam implorans. Denuo clama­
tur Indulgentia, subsequitur oratio Episcopi cum aliis formulis, eodem tamen
servato ordine.
Habetur tertia series clamorum et orationum. In hac tertia recitatione
omittitur oratio finalis, et Officium adoratione Crucis et Missa praesanctificatorum continuatur (5).

201. 3. Tertia epocha est a saec. xii-xm usque ad nostram aeta­
tem seu ad hodiernam disciplinam (6).
4. Per tria priora saecula nullus videtur exstitisse peculiaris
ritus liturgicus absolutionis conferendae; nec ullus profecto, ex natura
huius sacramenti, requiritur. Nam sententia, quacunque expressa vo­
luntate dimittendi peccata significari potest per competentem iudicem (7).
Ritus praesens quo sacerdos, dextra versus poenitentem elevata,
dicit: « Misereatur tui... Indulgentiam etc. » est quoddam vestigium
ritus admissionis rei ad statum poenitentis, qui manuum impositionem
secum ferebat.
In epocha secunda (cfr. n. 200) iuridica forma absolutionis nondum bene
determinata erat, cum efficacia remissionis, saltem iuxta plurcs, toti ritui indiscriminarim tribueretur.
Ita facilius explicantur formulae deprecativae, quae tunc circumfere­
bantur, qualis ista: « Domine sancte, Pater omnipotens, aeterne Deus, qui per
lesum Christum Filium tuum Dominum Nostrum, vulnera nostra curare digna­
tus es, te suppliées rogamus et petimus, nos humiles tui sacerdotes, ut precibus
nostris aurem tuae pietatis inclinare digneris, remittasque omnia crimina et
peccata universa condones, desque huic famulo tuo, pro suppliciis veniam, pro
moerore laetitiam, pro morte vitam » (8).
(5) Cfr. Duchesne, Origines du culte chrétien, p. 463 88.; Boudinhon, l. c., p. 308; Muri­
nus. I. c.
(6) Cfr. I. S. de Drey, Dissertatio hietorico-theologica originem <t vicissitudinem exornoforceras in Ecclesia catholica ex documentis ecclesiasticis illustrans, p. 45 ss.; Morlnus, lib.
XII, cap. 5 ex.; Bernard, Confession, in Dictionn. de théol. cath., coi. 894 ss.
(") Cfr. D’Alès, Dictionn. d'apotog., Pénitence, III, col. 1791; Xlbcra, Clavis Ecclesiae
p. 32.
(8) Morinus, lib. VII, cap. 7 ss., ubi complura exempla referuntur.

Oratio Misereatur etc. vestigium dici potest formularum deprecativarum, quae olim in usu erant.
Formula praesens absolutionis a saeculo xm repetenda est, quamvis
etiam tunc accidentai i ter variaret (9).

202. Vis et effectus reconciliationis. — Quaerunt AA. utrum in
antiqua Ecclesia « reconciliatio » fuerit sacramentalis necne, ita ut re­
missio peccati habita fuerit solum per peractam poenitentiam publicam,
an etiam prius.
1. Nonnulli censent remissionem peccatorum habitam fuisse in
« reconciliatione » post peractam publicam poenitentiam, ita ut exi­
stimet huiusmodi reconciliationem fuisse sacramentalem nec ei prae­
missam esse de iure privatam peccatorum absolutionem (10).
2. Communius AA. tenent absolutionem datam fuisse privatim
ante actionem poenitentiae.
Sane: 1° Si absolutio data non fuisset nisi post peractam poenitentiam,
peccatores mansissent per inultos annos, et aliquando per totam vitam, sine
absolutione. lain vero credibile non est Ecclesiam eos tamdiu reliquisse in statu
peccati, ac proinde tum in impossibilitate merendi quidquam, tum in periculo
gravissimo amittendi salutem per mortem inopinatam.
2° Si reconciliatio concessa esset solum post peractam poenitentiam,
absolutio nimis seiuncta fuisset a confessione; imo saepe saepius non idem
dedisset absolutionem qui audivisset confessionem. lamvero haec, aiunt, ad­
mitti nequeunt. Ergo.
Accedunt argumenta a posteriori: 1° In casu necessitatis, deficiente nempe
Episcopo aut sacerdote, reconciliatio finalis, teste S. Cypriano, concedi po­
terat a mero diacono (11). lamvero improbabile est reconciliationem per dia­
conum fuisse, etiam ex mente »S. Cypriani, sacramentalem.
3° In Oriente, sacerdos poenitentiarius qui, loco Episcopi, poenitentibus praeerat, dicitur eos absolvisse confitentes, a se ipsis postea poenas de­
lictorum exacturos (12).
4° In Occidente pariter non desunt documenta, e quibus videtur τό <■ dare
poenitentiam» valuisse pro «absolvero a culpa» (13).
5° Orationes quae super peccatores in « impositione poenitentiae » fun­
debantur, veniam peccati non minus explicite deprecabantur ac illae quae
erant cum impositione reconciliatoria (14).
(9) Morlnus, l. c.
(10) .Morlnus, lib. IX, cap. 3 sa.; Vacandard, Etudes de critique et d'histoire relioiruse,
mt. II, p. 95; Galtier, n. 258 sa.; D’Alèe, L'idit dc Callisle, p. 439.
(11) Epiât. XVIII, 1; XIX, 2; XX. 3.
(12) Cfr. Sozomon., Hist. eccl„ VII. 16; Migne, 67, 1460.
(13) Cfr. S. Caclcstin. I. cpiat. de absolutione moribundis concedenda (Denzing., n. Ill);
S. August., cpiat. 228 ad Honoratum (Migne, 33. 1016).
(li) Cfr. v. g. Sacramentar. Gelasian. npud Migne. 74, 1061.

3. Patroni opinionis oppositae existimant haec argumenta nihil
aut parum evincere aliaque afferunt ad suam comprobandam sen­
tentiam (15).
lidem patroni, posito quod poenitentia, privata non exstiterit sensu
absolutionis sacramentalis quae privatim ac de iure concederetur
omnibus publicam accipientibus, quaerunt utrum alio sensu forte
exstiterit.
Respondent vero poenitentiam privatam, quae nempe opponitur
publicae sensu proprio et authentico dictae, per quam scii, quis « in
ordine poenitendum » non constituebatur, semper in Ecclesia exsti­
tisse hoc sensu, quod sacerdotes, pro summa sua potestate in pecca­
tores, modum ac durationem poenitentiae temperare poierant, ita ut
sine aggregatione « ordini poenitendum » dimitterent ur per Ecclesiam
non tantum peccata « non capitalia », sed etiam aliquando, ob motiva
particularia, peccata « capitalia » (16).
4. Omnibus mature perpensis argumentis utriusque sententiae,
prior nobis probabilior videtur, altera solum probabilis. Argumenta
enim quae a patronis alterius opinionis adducuntur, nullatenus con­
cludentia aut validissima sunt: probabilitatem non excedunt.

203. Poenitentia et confessio publica. — Quaeritur, an Ecclesia
pro peccatis occultis poenitentiam publicam aut publicam confessionem
praescripserit (17).
1. Nonnulli dicunt prioribus saeculis Ecclesiam etiam pro occultis
peccatis publicam poenitentiam et confessionem praecepisse.
Nituntur: 1° testimonio 8. Basilii v. g. can. 61, 63 et 65, edicentis
poenitentiam publicam de culpis secretis sponte confessis; 2° aucto­
ritate Cone. Ancyrani can. 16 et 21, qui sunt de culpis ex natura rei
secretis; 3° testimonio 8. Ambrosii, describentis poenitentiam publicam
de peccato occulto (18); 4° canonibus poenitentialibus, qui non distin­
guunt inter peccata occulta et publica (19).
(15) Cfr. Galtier, n. 262 se.; Vacandard, op. cit., p. 97 ss.
(16) Cfr. Tixeront, Le sacrement de pénitence dans l'antiquité chrétienne, p. 44 88.; Galtier,
n. 267 88.; liarent, La confession: nouvelles attaques et nouvelle défense, in Etudes, LXXX
(1899). p. 594.
; ;;
(17) Cfr. de hac quaestione Collet, De poenit., part. II, cap. 6, n. 136 ss.; Schanz, Die
Lehre von den heiliqcn Sakramentcn, p. 568; Pignataro, De disciplina poenitentiali priorum
Ecclesiae sacculorum, p. 58 ss.; Vacandard, La pénitence publique dans V Eglise primitive,
p. 25 88.; Sirmond, Historia poenitentiae publicae, II, p. 45 ss.; Morinus, 11b. VI, cap. 3 88.;
Pctavius, De vetere in Ecclesia poenitentiae ratione diatriba, cap. 4 ss.; et Diatriba de poenit.
et reconcile III, in TAcoF. Dogm., VIII, p. 150 ss.
(18) Poenit., I, 16, 90.
(19) Nostra aetate Vacandard (op. cit., p. 20 ss.) strenue propugnavit sententiam, ollm
Ecclesiam etiam pro occultis peccatis poenitentiam (non confessionem) publicam praecepisse.

2. Plerique seu veteres seu recentes negant (20).
Horum doctrina vera est.
Ut rite ea intelligatur, nonnulla sunt naviter attendenda:
1° Non est confundenda Ecclesia Romana aut universalis cum aliqua
Ecclesia particulari, cum hoc aut illo Episcopo. Quod aliqua Ecclesia parti­
cularis, aut aliqui Episcopi potuerint in hac re errare concedimus; negamus
autem talem errorem Ecclesiam universalem aut Romanam professam fuisse.
2° In antiqua Ecclesia tres modi confessionum distinguendi sunt: con­
fessio stride sacramental is, confessio coram tribunali poenitentiae externo i. e.
coram indice ecclesiastico, confessio jacta in ecclesia coram populo.
Prima tantum erat stricto sensu secreta, et ultima dumtaxat stricto sensu
publica. Secunda erat media quaedam, quae fiebat coram Episcopo eiusque
consiliariis. Ab hoc indicio utique rei condemnabantur ad poenitentiam pu­
blicam, sed ii tantum rei, qui aut per testes delictorum convicti erant, aut ipsi
libere confitebantur confessione non sacramentali, sed quae ad forum externum
ecclesiasticum spectabat (21).
3° Aliud est quod Ecclesia commendaverit aliquando poenitentiam pu­
blicam etiam pro peccatis occultis, et aliud est quod praescripserit. Illud con­
cedendum, hoc negandum.
4° Confessio publica non pertinebat de se ad poenitentiam publicam,
et scimus aliunde eos ipsos, qui urgebant fieri poenitentiam, procurasse se­
cretum servari (22).
5° Omnes concedunt, etiam patroni alterius opinionis, neminem assumpisse invitum poenitentiam publicam, ita quidem ut, ex testimonio 5. -lugustini (23) et S. loannis Chrysostomi (24) urgenda non esset eis, quibus ti­
mendum erat ne obesset nimia severitas.

3. Quibus attentis, facile videntur dilui posse sententiae oppo­
sitae argumenta, quippe quae vel respiciunt confessionem non stricte
sacrainentaleni, vel referuntur ad poenitentiam publicam mere com­
mendatam, non autem praeceptam, vel concernunt peccata aliqua ra­
tione publica, non vere et proprie occulta (25).
204. Confessores. — Alia quaestio respicit « confessores », qui ro­
gantur ut « remittant peccata », vel ipsi « mandant » pacem dari.
Hoc sensu « confessores » dicebantur «remittere peccata», quatenus
promissionis ab illis factae ratio quidem habebatur ab Episcopis, ita
(20) Pignataro, 7. c.; liarent, La confession: nouvelles attaques cl nouvelle défense, in
Eludes, 1899, p. 597 as.; 1901, p. 748 as.; Peach, VII. n. 222 as.
(21) Cfr· Pignataro, i. <.. p. 7488·; Peeoh, VII, n. 225.
(22) V. g. S. Astorius, Hom. in poenit. (Migne, 40, 369); S. Ambrosius. 1Ί7π. 39 (Migne,
14, 40 e).
(23) Epist. 153, 21.
(24) De sacerdotio, II, 4.
(25) Cfr. liarent, l. c.; Pignataro, op. cit,, p. 84 ss.; Peach, Vil, n. 227; (laitier, n. 297.

ut, intuitu eorum meritorum et petitionis, peccatores statim, sine longa
ac legitima poenitentia secus adimplenda, possent pacem accipere.
Reconciliatio autem seu remissio proprie dicta non concedebatur
nisi ab Episcopo post examen tum singulorum peccatorum tum peti­
tionis a confessoribus factae: «si iusta, si licita, si non contra ipsum
Dominum facienda... si petentis fuerit religione moderatio » (26).
Aliis verbis, « Sanctorum communio » efficiebat ut, intuitu meri­
torum et petitionis martyrum seu « Dei carorum », remissio fieret ab
Episcopo de poena pro peccato subeunda; ex eodem proinde prin­
cipio, quo poenitentes fratrum omnium deprecationem et condona­
tionem sibi postulabant (27), peccatores etiam a confessoribus impe­
trabant pacis ac remissionis libellos.

Articulus VII.

De examine conscientiae.
205. Necessitas examinis. — 1. Ex praecepto integritatis confes­
sionis examen conscientiae per se sive regulariter requiritur sub grati.
Nam qui tenetur ad finem, tenetur quoque adhibere media necessaria
ad illum obtinendum (1).
Dicimus per se sive regulariter, quia huiusmodi examen quandoque
necessarium non est, nempe si nullum est probabile periculum ne, illo
omisso, grave aliquod peccatum omittatur.
2. Proinde qui a brevi tempore confessus redit, quia in mortale lapsus
est, saepe absque ullo examine probe cognoscet nulla alia gravi culpa
suam conscientiam onerari.
3. Item qui frequenter confitentur et quidem sola venialia, ad examen
conscientiae stricte non tenentur, cum facile moralem certitudinem
habere possint se nullius peccati lethalis reos esse. Nam si quid adeo
insolitum sive grave contigisset, id sine ulla inquisitione statim appre­
henderent.
Attamen hortandi sunt poenitentes pii ut breve, at diligens examen
de venialibus deliberatis, de iis praesertim in quae facilius et frequentius
labuntur, instituant, quo ampliores fructus emendationis et profectus
spiritualis ex huiusmodi confessionibus obtineant.

(26) S. Cyprian., Dc lapsi#. 18; eplst. XVIII, 1.
(27) Tertull., De poenii., IX, 4; X. 5 s.
(1) Cfr. Lugo, disp. 16, n. 590 ss.

4. Scrupulosi vel omittere debent quamcunque inquisitionem, vel
eam instituere tantum intra brevissimum tempus a confessario deter­
minandum.
II
206. Diligentia adhibenda in examine.
— 1. Examen conscientiae
diligenter institui debet, ut liquet ex ipsa natura rei, ex Concilio Trid. (2)
atque ex can. 901 requirente « diligentem sui discussionem ».

2. Non requiritur diligentia summa in examine instituendo, qualis
adhiberi solet a prudentibus in negotiis arduis. Hoc enim nimis difficile
et onerosum foret, atque ipsum sacramentum adeo necessarium red­
deret odiosum seu carnificinam animarum, ut stulte calumniabantur
haeretici a Trid. Synodo (1. c.) merito reprobati.
3. Requiritur et sufficit diligentia

seria (mediocris et ordinaria),

seu illa quam unusquisque, pro status sui conditione et indicii capa­
citate, in rebus suis adhibere potest et solet. Cura enim seu diligentia
debet esse humana etiam in hoc negotio, uti in ceteris, nempe hominis
viribus et infirmitati accommodata (3).
4. Non eadem diligentia requiritur ab omnibus, sed maior aut
minor pro diversis poenitentium conditionibus, scii, a) pro diversa con­
ditione conscientiae et habituali vitae puritate; b) pro temporis diu­
turnitate, quod percurrendum est ad confessionem instituendam; e) pro
diversa poenitentium instructione et ingenii acumine; d) pro diversa
corporis valetudine (4).

Unde: 1° Qui diu non est confessus, accuratius se examinare debet quam
is, qui ante breve tempus confessionem instituit.
2° Homines docti et instructi diligentius se examinare debent quam
rudes et ignari.
3° Qui plurimis peccandi periculis implicatur debet accuratius exa­
men instituere quam ille, qui vitam ducit a periculis satis remotam.
4° Maxime parcendum est aegrotis in periculo mortis constitutis. Pro­
babilis timor gravis damni excusat ab integritate confessionis; proinde etiam
ab examine (cfr. nn. 167, 175).
Summopere cavendum est, ne tales infirmi, ii praesertim qui rarius con­
fiteri solent, confessionem suam in hoc periculo diutius differant ob inanem
timorem difficultatis in examine peragendo. Confessarius debet eos suaviter,
sed instanter adhortari, ut quamprimum se cum Deo reconcilient, promisso
etiam suo auxilio, quo res expeditissima fiat (5).
(2)
(3)
(4)
(5)

Sees. XIV, cap. 5.
Lugo, disp. 16, n. 591; Lehmkuhl, II, n. 446.
Lugo, disp. 16, n. 593: Sporor-Bierbftum, III· n. 366; Lehmkuhl, Z. r.
Cfr. Lugo, Z. c.; S. Alph·, VI, n. 417; Ball.-Palm., V, n. 217.

12 — CAPPELLO, Dc Sacramentis, II.

5. Nemo tenetur, licet possit, scribere peccata sua, tum quia scriptura
potest in manus alienas pervenire cum infamia poenitentia, tum quia
haec foret diligentia summa sive extraordinaria, quae nullatenus prae­
cipitur.
Praxis scribendi peccata in genere neque consulenda neque vitu­
peranda videtur, sed permittenda, cum debitis cautelis, iis qui maio­
rem animi pacem ita nanciscuntur, vel iuvantur ad ruborem vin­
cendum (6).
6. Iis qui a longo tempore confessi sunt et merito timent ne plura
peccata commiserint, suaderi potest haec methodus, nempe ut sese
examinent primo de praeceptis Dei et Ecclesiae, postea de vitiis capi­
talibus, demum de obligationibus cuiusque status propriis.
Ceteris brevius examen generatim suadendum est, de iis peccatis
in quae, perspecta experientia praeteritarum confessionum, frequentius
labuntur.
Personis piis et ad perfectionem tendentibus suaderi debet me­
thodus, quam tradunt et explicant rei asceticae magistri.
7. Etiamsi post adhibitam moralem diligentiam putes te, si plus
temporis adhuc impendas, etiam plura peccata reperturum esse, non
ideo tamen teneris ad plus temporis impendendum; «secus enim, qui
a multis annis confessus non sit, per dies et dies recogitando vitam
suam non satisfaciet: quod absonum est dicere » (7).
Immo qui, praemisso diligenti examine, confitetur et postea non
recordetur, utrum hoc aut illud peccatum accusaverit necne, non tenetur
ad illius peccati confessionem, eo quod praesumere potest ac debet
se etiam illa peccata cum ceteris confessum esse (8).

207. An peccet et ad quid teneatur poenitens qui omittit peccata
ob defectum examinis. — 1. Peccat graviter poenitens, qui saltem in
confuso advertit periculum omittendi peccatum mortale, nisi diligentius
se examinet, et nihilominus, nulla aut valde exigua diligentia adhibita,
ad confessionem instituendam accedit. Ratio liquet e principiis gene­
ralibus de peccatis negligentiae (9).
2. Quare confessio est invalida ac tota repetenda, si poenitens ex
negligentia graviter culpabili unum aut plura peccata omittit; ipsaque
gravis negligentia proxime sequenti confessione accusanda est.
Si negligentia fuerit levis seu venialis tantum, confessio non est
invalida.
(6)
(7)
(8)
(9)

Noldin, III, n. 289; Génicot-Salsmans. II, n. 302.
Lugo, disp. 16, n. 592; Lehmkuhl, II, n. 446.
Sporer-Bierbaum, III, n. 366.
Cfr. Gury-Ball., II, n. 508; Tanquerey. I. n. 313.

Ut distingui possit, utrum negligentia in examine fuerit (/ravi*
an levis, nonnulli hanc regulam tradunt: qui post institutam confes­
sionem reperit se plura peccata mortalia omisisse quam dixisse, gravis
negligentiae reus habendus est; qui, e contra, multo plura confessus
est (piam omisit, levem aut nullam negligentiam commisisse censen­
dus est (10). Haec regula nonnisi cum indicio ac discretione practice
acceptanda est.
3. In praxi raro contingit ut ii, qui cum bona voluntate ad con­
fessionem accedunt, graviter peccent, ob solum defectum examinis:
siquidem fere nunquam ad hanc gravitatem satis attendunt.

208. Quid agendum sit cum poenitentibus qui, nullo vel insufficienti
examine praemisso, accedunt. — 1. Uniusmodi poenitentes per se ac
theoretice essent benigne dimittendi eisque suaviter suadendum foret,
ut congruum examen pro sua capacitate praemitterent. Ita quidem
agendum, si hac ratione sperari possit melius consultum iri confessionis
integritati, quae aliquod detrimentum certe pateretur, ubi poenitens
imparatus a confessario esset interrogandus (11).
2. Omnes DD. generat im consentiunt, rudes et ignaros poenitentes
qui, praemisso insufficienti examine, ad confitendum accedunt, in praxi
nunquam aut fere nunquam esse dimittendos. Ratio, quia, licet iterum
atque iterum dimittantur, nunquam tamen melius se examinabunt,
nec poterunt ita bene accusare peccata sua sicut nunc, si ab ipso con­
fessario mediocri diligentia interrogentur (12). Idque potest admitti,
propter eandem rationem, etiam in casu quo confessarius advertat
poenitenti necessariam esse confessionem generalem de tota vita.
Uniusmodi poenitentes opportunis confessarii interrogationibus
iuvari debent.
Raro in praxi dimittendi sunt etiam illi, qui doctiores videntur. Nam vix
unquam accedent imparati, nisi ii qui in rebus religiosis valde négligentes vel
ignorantes sunt. Proinde, nostris praesertim temporibus, timendum est. ne
talem dimissionem uti magnam iniuriam existiment atque a poenitentiae sa(10) Cfr. Sporer-Biorbaum, III, n. 367; Noldin, III, n. 288.
(11) Calcch. Rom. (part. 2, cap. 5. η. 60) haec egregio tradit: «Si sacerdos huiusmodi
homines prorsus imparatos cognoverit, humanissimis verbis a se dimittet hortabiturque,
nt ad cogitanda peccata aliquod spatium sumant, ac deinde revertantur. Quodsi forte af­
firmaverint se in eam rem omne studium contulisse, quoniam sacerdoti maxime verendum
est, ne semel dimissi amplius non redeant, audiendi erunt, praesertim si emendatae vitae
studium aliquod prae se forant adduolquo possint. ut negligentiam suam accusent, quam
8C alio tempore accurata meditatione compensaturos promittant ».
(12) Lugo, disp. 16. n. 691; Reuter, IV, n. 311: Sporer-Biorbaum, III. n. 365; Segneri»
11 confessore islruito, cap. 2; Lehmkuhl, II. n. IIS; Scavini, III, n. 156; Vermcerscb, III,
n. 538.

cramento plane abstineant. Igitur consultius erit plerumque, ut confessarius
congruis interrogationibus eos disponere conetur.
3. Obligatio examinis diligenter proponenda at (pie inculcanda est
in catechesibus et concionibus, potissimum pro iis qui rarius confiteri
solent, ut consuetudo, qua multi poenitentes examen conscientiae ante
confessionem negligunt, vel penitus tollatur vel saltem minuatur.
Praestat maxime, ut pueri methodum confitendi accuratissime doce­
antur, et practice adiuventur ad illam fideliter servandam.

Articulus VIII.

De peccatis ex oblivione
aut alio inculpabili modo omissis.
209. Principia. — I. Peccata mortalia (1) omissa in confessione
sive ex oblivione sive alio quocunque modo inculpabili, sunt vere deleta,
ut alibi diximus, non tamen directe, sed indirecte tantum.
Nam in sacramento poenitentiae peccatorum remissio fit per actum
absolutionis; at peccata non accusata, proprie loquendo, non absol­
vuntur, seu non remittuntur quatenus sunt talia peccata specifica (2).
Attamen, cum sententia absolutionis rite et valide prolata sit
circa quaedam peccata, haec absolutio, quia sacramentalis est, et quia
in huiusmodi ordine coram Deo non fit ulla remissio peccat i, quae simul
sanctificatio supernata ralis non sit, inducit in animam, quae obicem
non habet, gratiam sanctificantem, quae tollit omnem reatum culpae
lethalis, atque hominem ex inimico facit Dei amicum et vitae aeternae
heredem.
II. Peccata mortalia inculpabiliter — sive scienter ob iustam causam
ab integritate materiali excusantem, sive non scienter, i. e. ex obli­
vione — omissa, sunt et manent materia necessaria confessionis, nempe
obligatio confitendi obiectiva eadem manet, atque antea fuit.
Sane illa peccata iudicialiter vi potestatis clavium remissa non
sunt, sed tantum per concomitantium (cfr. n. 30, 3); unde, si postea
memoriae occurrant, debent accusari ac directa absolutione iudiciali
(l ) Peccata venialia. Inculpabiliter omissa, non omnia ct singula indirecto remittuntur
in sacramento poenitentiae, sed illa tantum ad quae refertur dolor formalis aut saltem virtualie, cum pro culpis venialibus, aliter ac pro lothalibus, non requiratur de se contritio uni·
dis (<
i 115
(2) Cfr. S. Alph., VI. n. 500; Lehmkuhl, Π, n. 427; Gônlcot-Salsmans. II, n. 290.

deleri. Quare obligatio ea confitendi nullatenus sublata fuit, sed solum
suspensa.
Proinde damnata fuit ab Alexandro VII sequens prop. 11“: «Peccata in
confessione, omissa seu oblita ob instans periculum vitae aut ob aliam causam,
non tenemur in sequenti confessione exprimere ».
Obligatio confitendi huiusmodi peccata non procedit ex lege mere ec­
clesiastica neque ex sola necessitate, qua homo tenetur post lapsum e statu
peccati resurgere et statum iustificationis sibi denuo procurare; procedit ex
praecepto divino, quo iubemur omnia peccata mortalia post baptismum com­
missa clavibus Ecclesiae subiicere, ut directe remittantur.

III. Obligatio confitendi haec peccata neque ratione sui urget
quam primum, neque ratione Eucharistiae sumendae, statim impleri
debet.
Nonnulli DD., praesertim veteres, censent eum, qui ante S. Communionem recordetur alicuius peccati lethalis, quamvis non commissi
post ultimam confessionem, sed in ea inculpabiliter omissi, teneri il­
lud accusare atque ab eo sacramentaliter absolvi. Ratio, aiunt, quia
fidelis adhuc sibi conscius est huius peccati; porro nemini licet, qui
sibi peccati mortalis conscius sit, ad Eucharistiam suscipiendam ac­
cedere secundum Trid. (3) et can. 856, nisi prius (dummodo possit)
confessus fuerit (4).
At plures theologi cum £. Alphonso (1. c.) dicunt probabiliter fide­
lem ad id non teneri seu illam obligationem non exsistere, quia con­
fessio sacramentalis vere praecessit eaque subieetive integra, neque
plus, aiunt, videtur a Trid. et hodie a can. 856 atque ab ipsa lege di­
vina exigi, nisi ut humano modo probatio praemittatur per sacramentalem confessionem: quae si facta fuit, alia obligatio nunc non urget.
Quidam pauci ΑΛ. opinantur satis esse huiusmodi peccata declarare in
confessione, quin tamen absolutio sacramentalis circa ea sit necessaria.
Haec opinio merito reficitur a plerisque, et profecto reficienda est uti er­
ronea. Nam confessio non ideo fit, ut sacerdos cognoscat peccata, sed propterea instituenda est, ut peccata per iudicialem sententiam directe remittan­
tur; secus, seclusa necessitate absolutionis, nulla haberetur solida ratio, cur
exigi deberet confessio (5). Secunda opinio probabilior est.

210. Quandonam urgeat obligatio huiusmodi peccata confitendi. —
I. Obligatio, etiam si nova peccata mortalia commissa non fuerint.
(3) Sees. XIII, cap. 7.
(4) Cfr. S. Alph., VI, nn. 257, 499 s.
(5) Lchmkuhl, II, n. 129; Géulcot-Salsmans, II, n. 297; Noldin. III, n. 290; Fcrrwvs,
II, n. 614 s.

urget ratione sui duplici in casu, nempe 1° ante mortem, ideoque in
gravi mortis periculo; 2° tempore confessionis annuae.
2. Quamvis huiusmodi peccata non sint statini vel quamprimum
declaranda (n. 209, IIT), tamen declarari debent, si memoriae occur­
rant, in proxima confessione, dummodo, ut supponimus, gravia sint
seu materiam necessariam constituant.

Articulus

IX.

De iteratione confessionis.
211. Confessio invalida et confessio incompleta. — 1. Nullatenus,
proprie et accurate loquendo, confundi debet (cfr. can. 907) confessio
invalida cum confessione sacrilega vel materialiter incompleta (n. 213 ss.),
in qua omissum fuerit ex oblivione aut insta causa aliquod peccatum
mortale.
2. Confessio valida, sed incompleta, non est necessario iteranda,
at solum supplendus est defectus, quia peccata nondum accusata cla­
vibus subiici debent, ut vi absolutionis directe remittantur.
3. Confessio invalida iteranda est, ut statini explicabitur (n. 212).
4. Scite monet S. Alphonsus (1) confessionem necessario repeten­
dam non esse, nisi moraliter constet de invaliditate. Ratio quia lieic valet
principium: standum pro valore actus.

212. Necessitas iterationis. — 1. Confessio certo invalida tota re­
petenda est, quia peccata in tali confessione accusata nondum per claves
Ecclesiae remissa sunt.
2. Confessio probabiliter invalida potest quidem iterari, imo ite­
ratio suadenda est; at imponi nequit, cum, stante sola probabilitate,
obligatio certa non sit. Praeterea, in dubio standum est pro valore
actus.
Nec timendum de salute illius, qui forte invalidam confessionem
bona fide non iteret ; nam statum gratiae probabilius recuperabit quando
attritus accedet ad S. Communionem, et certo quando novam con­
fessionem formaliter integram rite instituet, vel perfectam contritio­
nem eliciet (2).
(1) Lib. VI, n. 503.
(2) Cappello, I. n. 7; S.Thom., Summa theol., III. q. 72, art. 7. ad 2; q. 79, art. 1; in IV,
I). 9, <1· 1, art. 3, eoi. 2; O. 23, q.l, art. 2, eoi. Ij Suarez, I)c sacram,, disp. 1, sect. 2.

3. Ubi sacrament inn validum fuerit, at informe (cfr. n. 120), non
datur obligatio rursus confitendi peccata iam accusata, quia, accedente
attritione sufficienti, vi potestatis clavium directe remittuntur.
213. Causae nullitatis confessionis. — Defectus quibus confessio
insufficiens seu invalida sit, provenire possunt ex parte 1° sive confes­
sarii; 2° sive poenitentia.
214. 1. Ex parte confessarii.
1° Si non habet jurisdictionem (n. 269).
2° Si formam substantialiter mutat, vel non intendit facere
quod Christus instituit (3).
3° Si nullum omnino peccatum intelligit, adeo ut materiam a
qua absolvat non habeat prorsus, utpote non cognitam ne in confuso
quidem (4).
Qua de re haec opportune animadvertenda sunt:
a) Peccata, quae confessarius nullo modo intellexit, ob surditatem,
somnum, etc., per se sunt repetenda, si mortalia sint: idem est enim ac si dicta
non fuissent.
b) Attamen etiam in hoc casu, iuxta nonnullos (5), valet absolutio, si
data fuerit post confessionem yenericam bona fide peractam (cfr. n. 43).
At, licet absolutio forte valida sit, manet tamen obligatio, ex dictis, sup­
plendi defectum integritatis.
c) Si confessarius unum vel alterum peccatum mortale perceperit, con­
fessio bona fide instituta, certo valida est, ideoque non iteranda necessario.
At curandum est, ut peccata non intellecta a confessario, ipsi innotescant.
Quare poenitens debet confessario suum timorem manifestare quod non
omnia peccata fuerint percepta; tunc confessarius aptis interrogationibus circa
materias quas vix percepit, sine difficultate confessionem complebit.
Si poenitens discesserit, confessario do hac re non monito, postea debet
repetere in confessione solum peccata, quae in praecedenti confessione audita
non fuerunt a confessario.
d) Quidnam vero si poenitens, peracta confessione, sciat quidem, quae­
dam peccata non fuisse a confessario intellecta, at nesciat quaenam illa sint?
Ita distinguendum: si confessio fuit prolixa, nulla exsistit obligatio iterum
illa confitendi, quia de singulis probabile est ea fuisse rite percepta; si confessio
autem fuit brevis, verius repetenda est, quia non videtur de singulis haberi
posse probabilitas quod rite fuerint intellecta (6).
(3) Cappello, Dc Sacramentis^ I, n. 46.
(1) Cfr. Busembaum apud S. Alph., VI, n. 498; Laymann, lib. VIII, tract. 6, cap. 9,
n. i; Diana, part. IV, tract. I, rcsol. 196; Noldln, III, η. 291; Ball.-Palm., V. η. 268; Fer­
reros, II, η. 617 s.
(Λ) Ita v. g. Génicot-Salsmans, l. c.
(6) Cfr. Lugo, disp. 16. n. 609; Ball.-Palm., V, n. 269; Noldln, III, η. 291.

e) Si poenitens sciat, quaenam peccata non intellexerit confessarius,
et, eo non monito atque ideo confessione non completa recesserit a tribunali
poenitentiae, debet illa peccata in sequenti confessione manifestare.
/) Si poenitens de industria quaerit confessarium, qui peccata non per­
cipiat ob surditatem, distractionem etc., peccat contra praeceptum de inte­
gritate confessionis atque proinde ex defectu dispositionis confessio est in­
valida et ideo repetenda.
g) Si certum est vel dubium, aliquod peccatum in communi non fuisse
a confessario auditum, satis erit confiteri hoc ipsum, dicendo, te scire vel du­
bitare, an aliquod peccatum confessarius perceperit; quod est confiteri pec­
catum aliquod in communi, ad quod quis tenetur, cum determinatae speciei,
ex. gr., non amplius recordatur.
Λ) Confessarius non tenetur certum formare indicium de singulis pec­
catis, sed tantum de obviis et claris. Ita communiter theologi (7).
i) Imo valida est confessio facta bona fide, etsi confessarius discernere
nescierit gravitatem, speciem, numerum etiam in casibus obviis (8).
At si poenitens adverteret postea, se non integre fuisse confessum quoad
speciem vel numerum, applicanda est regula, quae valet de peccatis oblitis,
scii, peccata esse iterum accusanda, dummodo mora liter constet tum de gra­
vitate eorum tum de facto omissionis.

2. Defectus ex parte poenitentis :
1° Si caret dolore et proposito.
2° Si in conscientia examinanda graviter negligens est (n. 207).
3° Si peccatum mortale scienter tacet (n. 141).
4° Si excommunicatus vel personaliter interdictus velit mala
fide absolvi a peccatis, censura non ablata (9).
5° Si mentitur in re gravi (n. 134).
6° Si de industria quaerit confessarium indoctum a quo absol­
vatur licet adimplere nolit certas et graves obligationes suas; vel confessarium v. g. surdastrum, ne peccata innotescant.

215. Num integre sit iteranda confessio invalida. — 1. Si repetitio
confessionis invalidae sive insufficientis fit apud alium confessarium,
confessio integre repetenda est, quia de peccatis invalide declaratis
indicare debet: quod facere nequit, si distinctam illorum notitiam nec
habet nec unquam habuit.
2. Si liat iteratio apud eundem confessarium, necesse non est ut
confessio integre repetatur, sed sufficit in genere se accusare de omni­
bus iam antea manifestatis addendo in particulari tum ea, quae prius
(7) S. Alph., VI, n. 500; Salmant., cap. 9, p. 4, n. 26.
(8) Suarez, disp. 28. eect. 2, n. 12; Lugo, l. r.; s. Alph., I. c.; Ball.-Palm. V. n. 270.
(9) Cfr. Cappello, De censuris, n. 106 s.

omissa fuerunt, tum nova mortalia, si quae sunt, puta ipsam sacrilegam
receptionem sacramenti, dummodo confessarius saltem in confuso vel
peccata vel statum poenitentis recordetur, aut rursus per summa capita
edoceatur, seu aptis interrogationibus in eorum cognitionem deveniat.
Ita communiter Doctores (10); et merito quidem.
Requiritur ergo et sufficit ut confessarius, quamvis nec ipsa peccata nec
poenitentiam impositam distincte recordetur, confusam saltem cognitionem
status poenitentis adhuc habeat vel nunc acquirat, adeo ut sciat se de pec­
catis sacramentaliter iam indicasse et poenitentiam imposuisse.
Licet enim cognitio peccatorum, quam confessarius nunc habet, sit valde
imperfecta et confusa, ea tamen coniuncta eum priore, quae erat distincta,
sufficere censetur, ut absolutio valide et licite concedatur: siquidem indicium
sacramentale antea distincte inchoatum nunc valida absolutione completur (11).

216. An confessio sit repetenda, si confessarius erraverit. — 1. Con­
fessarius vi ipsius muneris, quo fungitur, debet de singulis peccatis in
confessione accusatis sacramentaliter indicare, nec non de eorum specie
theologica et morali atque de ipsorum numero.
2. At confessio, quae fit bona fide confessario qui nequit distin­
guere inter mortale et veniale, inter varias species etc., vel qui aliquod
peccatum lethale indicat veniale, valida est. dummodo poenitens fide­
liter peccata sua exponat. Nam ex parte confessarii, necesse quidem
est ad licitam sacramenti administ rationem, ut. quantum fieri potest,
recte indicet de peccatorum gravitate, numero et specie; at nullatenus
requiritur ad valorem sacramenti ut ipse de his rectum indicium proferat.
3. Si poenitens non fideliter declaret peccata sua. aut mala fide
sive de industria quaerat confessarium indoctum, ne gravia peccata
ab eodem rite intelligantur, peccat contra praeceptum integritatis,
atque ideo ex hoc capite i. e. ex defectu dispositionis confessio est in­
valida, proinde integre repetenda (12).
217. An sint necessario iterandae confessiones intermediae, si con­
fessio aliqua repeti debeat. — 1. Si quis peccatum, quod pro gravi ha­
buit, scienter reticuit, aut numerum vel circumstantiam necessario
declarandam culpabiliter omisit, non tenetur semper ad omnes et sin­
gulas confessiones intermedias repetendas, ubi sacrilegii irn memor. ad
sacramenta accesserit; nam huiusmodi confessiones potuerunt esse
validae et fructuosae.
(10) Lugo, disp. 10, n. 636 ss.; Suarez, disp. 22, sect. 16» n. 5; Ball.-Palm., V, n. 276;
Noldin, III, n. 290; Lohmkuhl, II. n. 32.'·.
(11) Cfr. S. Alph.,\VI, n. 505; Sporer-Bierbaum. tract. 1, cap. 7, η. 78; Ball.-Palm.» I. c.
(12) Cfr. Lugo, disp. 16, n. 575 ss.; S. Alph., VI, n. 503 as.

2. Quare poenitens interrogandus est num sciverit celare culpam
mortalem in confessione esse grave peccatum, et culpam in confes­
sione reticitam esse declarandam in sequenti confessione; num in se­
quentibus confessionibus cogitaverit de peccato omisso et explicando,
seu num semper memor fuerit sacrilegii sui, an tranquillo animo ad
sacramenta accesserit.
Si peccatum ex ignorantia aut oblivione omisit in sequentibus
confessionibus, hae non sunt necessario repetendae, cum validae fue­
rint (13).

218. Animadvertenda quoad poenitentes scrupulosos, rudes et eos
qui in iuvenili aetate peccata in confessione omiserunt. — 1. Poenitentes,
qui timent, ne in pueritia aut iuventute invalide confessi sint ob de­
fectum integritatis vel doloris aut propositi, quin certum timoris fun­
damentum cognoscant, nihil repetere tenentur praesertim si timoratae
conscientiae sint et seriam diligentiam in confessionibus adhibere soleant.
2. Rudes, qui bona fide confessi sunt peccata sua non expressis
numero vel speciebus, neque amplius a confessario interrogati sunt,
ab aliis confessariis obligari nequeunt ad illas confessiones distincte
repetendas.
Ita plures (14). Nam, aiunt, cum tales poenitentes habere soleant
vitam uniformem, prudens confessarius facile e confessione unius anni
conticere poterit quantum in praecedentibus annis deliquerint, atque
ita distinctum iudicium sibi efformare poterit.
Igitur nihil amplius requiritur quam ut poenitens, qui eiusmodi
defectum integritatis commisisse deprehendatur, iubeatur se accusare
universim de omnibus peccatis quae annis praecedentibus patravit.
Paucis haec est sententia nostra:
1° Praedictae confessiones, posita bona fide, sunt validae, quia inte­
gritas formalis adfuit; porro haec est de essentia, non autem materialis.
2° Poenitentes, qui inculpabiliter omiserunt explicare species et nu­
merum peccatorum suorum, non tenentur repetere confessiones, sed tantum
explicare species et numerum omissum, dummodo hoc jacere valeant (15).
3° iSi poenitentes id agere nequeant, confessarius er, vita uniformi unius
anni prudens iudicium de annis praeteritis sibi efformare poterit.
Consentit etiam Lugo (16), si poenitens rusticus manet in eadem impos­
sibilitate explicandi melius statum suae conscientiae.
(13) Lugo, disp. 16, n. 599; Lacroix, lib. VI. part, 2, η. 1221; Ball.-Palm., V, η. 278;
Lehinkuhl. II, η. 324; Vermecrach, III, n. 539.
(II) Cfr. Ferreros, II. n. 619; Génicot-SaNinnns. Π, n. 307; Noldin. Ill, n. 291.
(15) Lugo, disp. 22. n. 77; Bonaclna, q. 3, sect. 2, p. 3, n. 6; Salmant., cap' 9, p. 3,
n. 13.
(16) Dtep. 16, n. 578; disp. 22, n. 77.

S. Alphonsus (17) contradicit in casu quo confessarius e confewuonp prae­
senti acquirat tantum confusam notitiam de culpis declaratis, ut saepius ac­
cidit in confessionibus longioribus et implicatis. Quod per se verum est. Sed
raro huiusmodi poenitentes accuratiorem notitiam suae conscientiae confessario praebere valent.
Unde recte nonnulli monent (18), in praxi tuto retineri posse illam sen­
tentiam; cum plerumque nihil distinctius isti poenitentes declarare possint.
Hinc patet opinionem S. Doctoris, debita facta distinctione, alteri nullatenus
adversari.

3. Qui fatetur se omisisse peccatum commissum in pueritia aut iuventute, interrogandus est, utrum tunc, quando admissum fuit, sciverit
esse peccatum et quidem mortale, an postea tantum id cognoverit;
quod enim putavit nullum, aut leve, quando patratum est, non tenetur
dein necessario declarare, et eo minus aliae confessiones hucusque
factae iterandae sunt, cum validae fuerint (19).

219. Utrum peccata in confuso tantu II accusata, remissa fuerint
directe, an indirecte. — 1. Si poenitens rusticus vel puer dixerit pec­
cata sua modo rudium in confuso, talis confessio bona fide facta, est
certe valida, utpote formaliter integra.
2. Utrum autem peccata in casu remissa fuerint directe, an in­
directe, cont rovert itur.
Quidam dicunt fuisse remissa indirecte tantum, quatenus defuit
integritas materialis.
Alii e contrario censent fuisse directe remissa, utpote submissa,
licet in confuso, potestati clavium, atque per eam deleta. Haec est
sententia inter DD. communissima et, nostro indicio, omnino vera (20).

Articulus X.

De confessione generali.
220. Praemittenda. — 1. Confessio generalis est repetitio omnium
aut multarum confessionum, scii, totius vitae aut plurium annorum.
2. Talis confessio potest esse necessaria, utilis imo utilissima, et
nociva, pro diversitate casuum et circumstantiarum; atque ideo vel
(17) Lib. VI. n. 504, 3.
(18) Salmant., de pocntt., cap. 12, n. 27; Ball.-Palm., V. n. 279; Génlcot-Salsmans,
Π, n. 307.
(19) Noldin, III, n. 291, 2; Berardi, n. 4521 ss.
(20) Lugo, disp. 22, n. 77; Segncri, op. ciL, cap. 1; S. Alph., VI, n. 50i, 2.

imponenda vel suadenda (aut saltem permittenda) vel prohibenda poeni­
tentibus (1).
3. Aliae sunt regulae quae respiciunt confessionem generalem
necessariam, et aliae quae respiciunt confessionem generalem utilem
vel utilissimam tantum.
221. Necessitas confessionis generalis. — 1. Huiusmodi confessio
-necessaria est iis, qui scienter (i. e. cum gravi culpa) peccatum mortale
in confessione reticuerunt.
2. Item iis, qui ex negligentia graviter culpabili in examine con­
scientiae lethale peccatum in confessione omiserunt.
3. Demum illis, qui scienter (scii, cum gravi culpa) absque dolore
et serio emendationis proposito confessi sunt.

222. Quibusnam poenitentibus suadenda vel permittenda aut ve­
tanda sit generalis confessio. — 1. Suadenda est poenitentibus, qui
rationabiliter dubitant de valore praeteritarum confessionum. Quamvis
enim stricta obligatio eas iterandi non adsit, plerumque tamen expediet
ad animi tranquillitatem.
2. Item suadenda est poenitentibus, qui nullo quidem probabili
dubio anguntur de valore confessionum praeteritarum, at magnam
vel maximam utilitatem ex ea percipient (n. 223).
3. Permittenda est iis, quibus nec necessaria, nec utilissima aut
valde utilis, nec nociva est, perspectis omnibus adiunctis, sed parum
utilis. Si esset inutilis, theoretice posset permitti; practice tamen dis­
suadenda foret.
4. Vetanda est poenitentibus, quibus aliquod damnum, v. g. an­
xietas, perturbatio conscientiae, ex illa obveniret.
Generatim prohibenda est scrupulosis et meticulosis, praesertim iteratio
confessionis generalis, cum experientia constet hac ratione potius augeri eo­
rum anxietates, (piam minui. Quod valet etiam in casu quo ipsi rationabiliter
dubitent de valore confessionum praeteritarum (2).
223. Utilitas confessionis generalis. — 1. Omnes theologi et ma­
gistri rei asceticae utilitatem confessionis generalis aperte fatentur.
Ex ea enim poenitens intimius, cognito statu suae conscientiae, con­
cipit timorem et humilitatem, horrorem peccati, pacem ac tranquil­
litatem animi, in Deum spem atque fiduciam.
%
(1) Cfr. Génicot-Salsmans, Π, n. 309 88.; Noldin, III, n. 422 e.; Vermcorsch. III, n. 539;
Lchnikulil, II, n. 345 es.
ja
<2) Cfr. Lacroix, n. 1881 ss.; Gury-Ball.. 11, n. 329; l erreres, II, n. 620 e.· Vertnvs
Theol. past., n. 248 ss.

Unde Benedictus XIV egregie ait: « Ita universa vitae ratio animo
obversatur: ex quo hominis timor ac humilitas, maior in peccatum
dolor insurgit: angentur vires, ut quidquid ad malum provocat, pro­
pulsetur: iucundissima pax et tranquillitas animo accedit: et quae
praeteritis confessionibus illata sunt damna sarciuntur» (3).
Experientia constat unicam confessionem generalem plus saepius
prodesse quam multas confessiones ordinarias.

Confessio generalis potissimum utilis censetur:
1° Adultis, qui nunquam eam instituerunt, praesertim opportuna ali­
qua peculiari occasione recurrente, v. g. tempore exercitiorum spiritualium,
missionis, iubilaei, etc.
2° Iis, qui serio ad Deum converti et meliorem vitae rationem insti­
tuere volunt. Nam vita vere Christiana vix instaurari potest, nisi peccata prae­
teritae vitae seria poenitentia iam expiata fuerint.
3° Iis generatim, qui novum statum, v. g. sacerdotalem aut religiosum
(cfr. can. 541) suscepturi sunt.
4° Infirmis, qui in periculo mortis versantur. Si enim generalem con­
fessionem a longo tempore et forte a pueritia non peregerint, modo vires sup­
petant, enixe hortandi sunt ad illam instituendam, ut quiete et confidenter
sese ad mortem disponant (4).
2. Utilitas confessionis generalis ita communiter a theologis et
rei asceticae magistris explicatur; scii, ut, semel facta totius vitae ge­
nerali confessione, praesertim in matura aetate, non expediat plerumque
eam iterare, nisi superveniat nova et peculiaris ratio, ita ut adsit causa
insta illam iterandi.
Attamen regula absoluta dari nequit. Unde si poenitens, qui ad
scrupulos et anxietates minime propensus est atque altioris perfectionis
studiosus, eam iterare velit, prudens confessarius potest id permittere.
3. Omnibus vero qui tranquilla sunt conscientia, expedit iden­
tidem facere confessionem generalem ab ultima quam instituerint pera­
gendam, praesertim religiosis, sacerdotibus aliisque piis poenitentibus
occasione exercitiorum spiritualium.
Etiam tempore missionis potest utiliter suaderi ut confessio gene­
ralis ab omnibus, qui scrupulosi non sunt, peragatur, quemadmodum
Benedictus XIV (5) iussit facere missionaries qui populum ad lucran­
dum iubilacum anni 1750 paraturi erant.
At sedulo cavendum, ne huiusmodi praxis proponatur tanquam
(3) Const. · A postal ica », 26 inn. 1749, § 17.
(4) Cfr. Noldin, III, η. 123; Venncersch. Ill, η. 539: Lohmkuhl. II, η. 315; Aertnys,
η. 256 ss.
(5) Const. « Apostolica ·, 26 iun. 1745.

communiter necessaria, praesertim iis qui iam alias generaliter sunt
confessi: ita enim in animabus piorum fidelium magna forte excita­
retur anxietas, vix aut ne vix quidem sedanda (6).
224. Quid confessario cavendum sit circa confessionem genera­
lem. — 1. Imprimis cavere debet ne poenitenti imponat seu obtrudat
confessionem generalem, quando non est necessaria: nisi enim libenter
instituatur, vix prodesse potest.
2. Improbandus omnino est confessarius, qui eam postulat a quo­
libet novo suo poenitente. Falsum enim est, ad eum rite dirigendum,
necessarium esse peccata iam accusata ac remissa cognoscere, et suffi­
cientem notitiam e confessionibus mox instituendis hauriri non posse (7).
3. Si poenitens manifestet desiderium confessionis generalis pera­
gendae vel anxietatem circa praeteritas confessiones, confessarius ca­
vere debet a duplici excessu plane opposito.
Alter in eo est, ut statim poenitenti silentium imponat, quasi de
mero scrupulo agatur: nisi enim poenitens dignoscatur revera uti scru­
pulosus, confessarius se exponit periculo impediendi manifestationem
conscientiae saluti necessariam, cum non infrequentes sint confes­
siones sacrilegae (8).
Alter in eo est, ne statim poenitentem ignotum ad confessionem ge­
neralem admittat vel excitet, cum illa, ob peculiaria adiuncta, possit esse
inutilis et forte etiam noxia.
Confessarius inquirat ab ignoto poenitente, utrum iam antea confessio­
nem generalem peregerit, num idem a suo confessario ordinario petierit. Si
ex responsione dubium rnanet circa necessitatem aut utilitatem eiusmodi con­
fessionis, plerumque praestabit eam differre, donec poenitens novo confes­
sario melius perspectus fiat (9).

225. Monita circa confessionem generalem. — 1. Confessio gene­
ralis accurate et diligenter, praesertim si occasione exercitiorum aut
missionis fiat, ordinarie instituenda est, non autem obiter et perfunctorie
tantum, quamvis non agatur de confessione necessaria: secus pacem
et conscientiae tranquillitatem aliudve commodum spirituale vix affert.
Unde S. Ignatius, in aureo libello Exercitiorum Spiritualium, dum uti­
litates confessionis generalis recenset, manifeste significat eas potissimum oriri
e meditationibus de fine hominis, de peccatis etc., quae eidem praemittantur.
(G) Cfr. Génicot-Salsmans, II. n. 310; Gury-Ball., II, n. 331.
(7) Cfr. Noldin, III, n. 424; Lehmkuhl, II, n. 350.
(8) Lacroix, VI, p. 2, n. 976; Tambur., II, cap. I ».
(9) Cfr. Salvatori. Itinizione pralica per i confessori novelli, p. 4 5 88., opus valde com·
luendanduiu.

2. Confessioni generali praemittenda est diligens praeparatio,
quantum fieri potest, ut uberiores fructus ex ea obtineri possint. Quare
non expedit ut eiusmodi confessio veluti de repente fiat; sed qui eam
peracturus est, instrui debet, ut per aliquot dies in examinanda con­
scientia, in recogitandis ac detestandis peccatis, potissimum vero in
frequenti oratione, qua veram conversionem imploret, occupetur.
3. Si poenitens satis instructus et paratus sit, praestat ut ipse pec­
cata sua dicat, confessario adiuvante, quando opus fuerit. Si, e contra,
satis instructus vel ad confessionem peragendam paratus non sit. vel
si ipse petat ut interrogetur a confessario, hic per opportunas inter­
rogationes totam confessionem perficiet (10).
226. Quaenam in praxi sint confessario attendenda et servanda
circa confessionem generalem. — 1. Si confessio generalis sit neces­
saria ob confessiones praeteritas invalide institutas, haec sunt animad­
vertenda :
1° Confessarius imprimis sedulo inquirat a quo tempore et quam
ob causam confessiones invalidae fuerint.
2° Ipse generarim sinat poenitentem sponte exponere omnia, quae
recordatur. Ita melius perspiciet statum conscientiae et quaenam po­
tissimum interrogationes sint faciendae.
3° Si poenitens petat ut confessarius interroget, ultro petenti
morem ipse gerat.
4° Confessarius in jaciendis interrogationibus sequatur ordinem
qui poenitentibus ad sese examinandos proponi solet: nempe percurrat
peccata maxime obvia et pro aetate, conditione etc. poenitentis saepius
patrari solita, contra praecepta Dei et Ecclesiae, obligationes pecu­
liares status et virtutes quibus opponuntur vitia capitalia (cfr. n. 229 ss.).
5° Confessio generalis peragenda apud eundem confessarium.
apud quem institutae sunt confessiones invalidae, facillima est (cfr.
n. 215) - (11).
2. Si generalis confessio sit libera, haec animadvertantur prae­
cipue:
1° Confessarius poenitentem moneat nullam esse strictam obli­
gationem omnia et singula peccata iam rite accusata repetendi, neque
ullam anxietatem habendam esse, si unum aut plura peccata ex iisdem
vel oblitus fuerit vel sponte reticuerit.
2° Sinat poenitentem fateri ea quae novit et vult accusare. Nisi
poenitens ipse petat ut interrogetur, consultius erit abstinere ab inter(10) Noldin, III, n. 424 ; Génicot-Salsmans, Π. η. 310.
(11) Cfr. Gury-Ball., II, η. 331; Lehmkuhl, II, η. 317.

rogationibus, potissimum circa peccata atrociora et magis pudenda:
cum enim poenitens huiusmodi peccata possit et forte velit reticere,
ratio non est cur importune interrogetur. Nam plures, qui confessionem
generalem instituere volunt, id solum intendunt ut praecipua quae­
dam peccata vitae praeteritae iterum accusare possint.
3° At ex altera parte poenitens impediri non debet a sua con­
fessione integre instituenda: id enim potius turbaret quam sedaret
eius conscientiam (12).

227. Praeviae interrogationes faciendae. —

Ut generalis confessio
facilior reddatur, praestat poenitentem in antecessum sive cum petit,
ut eius confessio generalis excipiatur, sive immediate ante ipsam, op­
portune de nonnullis interrogare.
1° Imprimis confessarius exquirat cur poenitens confessionem
generalem peragere velit. Ex responsione patebit, utrum sit necessaria
an libera, utilis an noxia.
2° Si constet eam esse necessariam, illico explorandum est quando
facta fuerit ultima confessio valida, quoties per annum confiteri et
communicare consueverit, num hoc tempore aliud sacramentum (v. g.
confirmationem, matrimonium etc.) receperit.
3° Poenitens ignotus statim de vitae statu, soluto vel matrimo­
niali, religioso aut sacerdotali, interrogandus est.
1° Ultima confessio quando fuerit. Ordinarie generali confes­
sioni praemittenda est confessio peccatorum ab ultima commissorum,
ut ita confessarius statum poenitentia melius cognoscat (13).

228. Monita post confessionem generalem. — 1° Confessarius, post
confessionem, interroget poenitentem, num aliquid sit, quod conscien­
tiam turbet et de quo interrogatus non fuerit.
2° Illum ad plenam fiduciam erigat monendo omnia peccata
per absolutionem deleri, nec opus esse, ut de illis unquam angatur,
aut in confessione quidquam amplius declaret, nisi certo recordetur
alicuius culpae mortalis hucusque nunquam in confessione accusatae.
3° Poenitens qui bis vel ter generalem confessionem instituerit,
prohibeatur ne iam de praeteritis conscientiam suam discutiat, sed
ea tantum accuset, si quaedam memoriae occurrant, quae certo sint·
mortalia et certo accusata non fuerint (14).
4° Media opportuna suggerat, quibus poenitens praecavere pos(12) Cfr. Acrtnys. n. 216; Tanquerey, n. 328 s.
(13) Noldin, III, n. 425; Ferrerez. II, n. 620.
(14) Verniecrsch, III, n. 539; Noldin, l. c.

sit relapsum et certam sibi reddere aeternam salutem, praesertim fre­
quentiam sacramentorum, devotionem erga Deiparam Virginem, fu­
gam occasionum et pugnam contra tentationes.
His confessarius addat quae ex cognito poenitentis statu neces­
saria aut opportuna videantur.

229. Specimen examinis instituendi sive catalogus peccatorum. —
1. Poenitens interrogandus est secundum proprium statum et condi­
tionem. Hinc attendendum imprimis, an solutus, coniugatus, laicus,
sacerdos, religiosus etc., sit.
2. Expedit ut ordo praeceptorum Decalogi servetur; de sexto
autem praecepto interrogationes fiant aut statim initio aut in fine.
Praecepta Ecclesiae ad tertium, et officia status ad quartum prae­
ceptum revocari possunt.
3. Si poenitens pravam consuetudinem contraxisse deprehendi­
tur, explorandum est, quando illa incoeperit et quandiu duraverit.
4. Si fatetur aliquod peccatum grave, statim de infima specie
ac de numero interrogetur, modo id absque gravi incommodo fieri
possit.
Haec specimina prae oculis utiliter confessarius ipseque poenitens ha­
beat:
I. 1° Num de aliqua fidei veritate serio dubitaverit. Num errores contra
fidem professus sit, vel eis quomodocunque adhaeserit.
2° Num de sua salute desperaverit.
3° Num contra Deum eiusque providentiam murmuraverit. Si affir­
mative respondet: num de Deo cogitationes blasphemas habuerit.
4° Num pravos sermones contra religionem. Ecclesiam, sacerdotes in­
stituerit. Num impios libros, pravas ephemerides, diaria acatholica legerit,
aliis legenda tradiderit.
5° Num rebus superstitiosis vacaverit, hypnotismo aut spiritismo. Num
sacrilegium commiserit.
II. 1° Num blasphemaverit ; si affirmative, num coram filiis aut pueris.
2° Num falsum juraverit; num in indicio id egerit, et cum damno pro­
ximi.
3° Num votum fecerit, eique satisfecerit.
III. 1° Num diebus dominicis aliisque festis de praecepto Sacrum au­
dierit.
2° Num iisdem diebus vacaverit operibus servilibus; num aliis labo­
rem imposuerit.
3° Num diebus vetitis carnem manducaverit. Num ieiunii legem ser­
vaverit.
4° Num praecepto paschali satisfecerit.
13 — Cappello, De Sacramentis, II.

IV. 1° Pater et mater familias. Num sobolem christ iane educaverint. Num
scandalum ipsi dederint. Num filiis et famulis invigilaverint» ne malos socios,
pravas aut periculosas domos frequentarent, ne officia vitae christianao né­
gligeront.
2° Maritus. Num pacifice cum uxore vivat. Num conviciis, rixis etc.
eam graviter offenderit. Num bona familiae dilapidaverit.
3° Uxor. Num marito obediat in rebus domesticis, in debito coniugali.
Num patiens, humilis et mansueta sit erga maritum.
4° Filius familias. Num obediat parentibus. Num eos contristaverit;
aspere tractaverit verbis aut factis. Num eis mortem desideraverit.
5° Famulus. Num debitum servitium praestiterit. Num domino dam­
num aliquod intulerit.
V. 1° Num odium foverit, malum optaverit; an grave et quale.
2° Num inimicitias, rixas, convicia habuerit contra aliquem; num ver­
bis, factis etc. offenderit; num percusserit, vulneraverit.
3° Num sibi ipsi aliquod malum intulerit.
4° Num se inebriaverit.
VI et IX. 1° Num pravas cogitationes, turpia desideria habuerit.
2° Num turpes aspectus, turpia colloquia, pravos motus foverit.
3° Num opere contra castitatem peccaverit; num solitarie an eum persona
alterius sexus (consanguinea, coniugata, sacra), vel cum persona eiusdem sexus.
4° Num libros obscenos legerit. Num inhonestis choreis vel repraesen­
tationibus in theatris aut cinématographie interfuerit.
Poenitens coniugatus prudenter interrogetur de peccatis coniugum. Num
fidem coniugalem sancte servaverit. Num deliquerit circa debitum coniugale
aut circa usum matrimonii.
VII et X. 1° Num furto aliquid abstulerit. Num iam restituerit ablatam
rem.
2° Num bonis proximi damnum intulerit. Num in venditione, emptione
aliisve contractibus damnum alicui attulerit; num illatum damnum repara­
verit.
VIII. 1° Num delictum occultum proximi revelaverit.
2° Num secretum violaverit; num de proximo aliquid falsum dixe­
rit (15).
230. Notanda. — 1. Confessarius summa prudentia utatur in fa­
ciendis interrogationibus de peccatis contra castitatem. Qua de re non
solum status, conditio, aetas et sexus poenitentia attendenda sunt,
verum etiam mores, usus et conditiones locorum considerari debent.
2. In fine confessarius suadeat poenitenti ut includat omnia ce­
tera peccata etiam ignota, praesertim laesiones caritatis, mendacia,
superbiam, invidiam, iram, impatientiam, negligentias in orationi­
bus, etc.

(15) Cfr. Lacroix, VI, p. 2, u. 980 es.; Lchmkuhl, II, u. 351; Tambur., II, cap. 1 ss

CAPUT VIII.

DE SATISFACTIONE

Articulus I.

De natura, divisione et effectibus satisfactionis.
231. Notio satisfactionis in genere. — 1. Satisfactio, sensu pro­
fano et classico, intelligitur actio ex cuius intuitu et valore compen­
sat ivo obtinetur sive debiti contracti remissio sive iniuriae illatae con­
donatio.
Satisfactio enim est pro solutione (1), quin tamen duae voces con­
vertantur. Nam solvit qui creditori pecuniam omnem numerat: satisfacit
qui creditorem quomodocumque, ex. gr. cautione, pignore etc., pla­
cat (2).
2. Satisfacere est etiam se purgare de iniuria illata, verbis excu­
sare, veniam petere culpam fatendo (3).

232. Satisfactio pro peccato. — 1. Utraque illa significatio debiti
et offensae translata est in Deum. Unde satisfactio pro peccato intel­
ligitur reparatio peccati, seu actio ex cuius valore compensative obti­
neatur peccati remissio et condonatio (4).
2. Proinde haec satisfactio fit voluntaria sui ipsius punitione, qua
peccator intendit reparare peccatum, seu iniuriam Deo per peccatum
illatam, atque ita Deum movere, ut, tali punitione contentus, non
puniat (5).
(1) Digest., 4«, 3. 52.
(2) Undo in Digest. (13, 7, 9) legitur: « Omnis pecunia exsoluta esse debet aut eo no­
mine satisfactum esse. Satisfactum autem accipimus, quemadmodum voluit creditor, licet
non sit solutum ·.
(3) Sic solebat, aiunt, «in qua civitate legatus populi romaul violatus esset, nisi publice
satisfactum esset, ei civitati bellum Indici» (Cicero, Uerr. II, 1, 31). Cfr. Caesar., De bello
Gallico, VI, 9; Foreellini, v. Satisfacere.
(i) Cfr. S. Thom., III. q. 21, art. 4; q. 87, art. 1, 3 et I; Suppi., q. 12. art. 1; Contra
Cknt., III, 158.
(5) Hit. Hom. (tit. Ill, cap. 1, n. 19) ait: «Id vero ante oculos habeat (confessarius).
ut satisfactio non sit tantum ad novae vitae remedium, et infirmitatis medicamentum, sed
etiam ad praeteritorum peccatorum castigationem ».

233. Principia theologica de satisfactione pro peccato. — Γ. De
peccato satisfieri potest vel pro culpa vel pro poena, prout compen­
satur aut offensa illata aut poena subeunda.
Nam homo per peccatum contrahit quoad Deum duplex debi­
tum seu reatum. Aliud est debitum sustinendi poenam, quam Deus,
ut ordinis moralis tutor et custos, tenetur decernere in eos, qui contra
illum ordinem agunt, et huiusmodi debitum dicitur reatus poenae, sive
aeternae sive temporalis (6).
Aliud est debitum sustinendi odium sive indignationem Dei, et
oritur ex offensa personali in Deum, quae inhaeret cuilibet peccato.
Nam homo peccando non solum ordini morali contradicit et legislatori
non obedit, sed etiam a Deo se avertit ideoque iniuriam personalem
ei infert, quatenus honorem ipsi denegat quo dignus est et quem iure
strictissimo exigit. Hoc debitum dicitur reatus culpae (7).
Alio modo satisfit pro culpa et alio modo pro poena. Satisfactio pro culpa
est ubi Deo aliquid tribuitur quo reparetur iniuria illata, seu quod sit in com­
pensationem et quasi in vindictam offensae, quia, ut egregie ait Angelicus, «ille
enim proprie satisfacit pro offensa, qui exhibet offenso id quod aeque vel magis
diligit quam oderit offensam » (8).
Satisfactio pro poena habetur quando poena suscipitur ex voluntate, seu
ex intentione agnoscendi et solvendi debitum contractum, ita ut voluntaria
restituatur ordo iustitiae per peccatum laesus. Secus enim satispassio esse po­
terit sive expiatio obiectiva peccati, qualem dat v. g. latro invitus, ita ut iustum patiatur quidem, at non ipse agat (9). Item damnati in inferno et animae
in purgatorio proprie non satisfaciunt, quamvis patiantur (10).
De ratione igitur cuiuslibet satisfactionis est, quod poena aut sponte as­
sumatur aut inflicta voluntarie accipiatur. Tali modo enim homo ostendit
sese agnoscere divinae iustitiae debitorem atque eidem velle conformari. Un­
iusmodi vero animi dispositio Deo grata est, e qui non delectatur in poenis
propter ipsas, sed delectatur in ordine suae iustitiae, quae hoc requirit* (11).
(6) Cfr. S. Thom., III, q. 21, art. 4; q. 87, art. 1, 3 et 4; Conlra Gent.. Ill, 158.
(7) Cfr. Galtier, n. 468; Bucceroni, III, n. 726.
I
(8) Summa theol., III, q. 48, art. 2.
.
(9) S. Thom., Suppi., q. 12, art. I. ad 2.
(10) · Poenam, ait Angelicus (Contra Gcnl.t III, 158), si propria vol initate, (homo) α se
excurrit, per hoc Deo satisfacere dicitur, in quantum cum labore et poena ordinem divinitus
institutum exsequitur, pro peccato sc puniendo, quem peccando transgressus fuerat, propriam
voluntatem sequendo. Si autem hanc poenam a se non exigat... haec poena indigetur ei a
Deo; nec talis poena satisfactorla dicetur, cum non fuerit ex electione patientis, sed dicetur
purgatoria, quia alio puniente quasi purgabitur, dum quidquid inordinatum fuit in eo ad de·
bit uni ordinem reducetur ».
(11) S. Thom., I II, q. 87, art. 3, ad 3. Cum eodem Angelico ita res explicari potest:
Cum «actus peccati faciat hominem reum poenae, in quantum transgreditur ordinem divinae
iustitiae », nequit ad hunc ordinem redlrl · nisi per quandam recompensationem poenae quae
ad aequalitatem iustitiae reducat, ut scilicet qui plus voluntati suae induisit quam debuit,
contra mandatum Del agens, secundum ordinem divinae iustitiae aliquid contre illud quod
vellet spontaneus vel invitus patiatur ». Atqui « voluntas hominis ordinem divinae iustitiae

II. Horno potest in hac vita satisfacere pro peccato suo.
1° Quod valeat satisfacere de congruo, certum est non solum
de homine iusto, verum etiam de peccatore, qui viam sibi parat ad
justificationem sub et cum auxilio gratiae divinae. Id colligitur tum
ex S. Scriptura (12) tum ex Traditione (13).
Conveniunt omnes theologi, quamvis dissentiant inter se circa
condignitatem illius satisfactionis (14).
2° Nequit homo, sive peccator sive iustus, pro offensa ipsa sa­
tisfacere de condigno. Ratio est intrinseca malitia cuiuslibet offensae
mortalis, quae excedit omnem compensationem a puro homine prae­
stitam.
Quae satisfactio a puro homine Deo exhibita eo maioris est va­
lons quo maior est dignitas et caritas satisfacientis, quia « in satisfa­
ctione, dum quis, ad placandum eum, quem offendit, voluntarie poe­
nam assumit, satisfacientis caritas et benevolentia aestimatur » (15).
III. Homo potest satisfacere de condigno pro poena temporali pec­
cato iam remisso debita (16).
Haec doctrina clare eruitur e Scriptura (17) et Traditione (18).
Ex Cone. Trid. (19) de fide est, hominem satisfacere posse pro illa
poena temporali, quae, remissa culpa et condonata poena aeterna, adhuc
manet luenda, sive poenas a Deo inflictas patienter tolerando, sive
opera poenalia a confessario imposita aut sponte suscepta obeundo.
Huiusmodi vero satisfactionem esse de condigno liquet ex dam­
natis propositionibus Baii 59 et 77, adeo ut theologice certum id iure
dici possit ac debeat (20).
acceptat s quando · vel ipso sibi poenam spontaneus assumit in recompensationem culpae
praeteritae, vel ctiain a Deo Illatam patienter sustinet: utroque enim modo poena rationem
satisfactionis habet· (III, q. 87, art. 6; III, q. 86, art. 4).
(12) Baruch π, IS; Ps. 50; III Reg. xxi, 29, etc.
(13) Cfr. S. Cyprian., De lapsis, 32, 34, 35, 36; TertulL, De pocnit., VI, 4; VII. Π; VIII,
9, etc.; Origen., hi Lcvit. horn.. XIV, 4; S. August., Senn., XIX, 2 et 3; De dir.. q. 73,
26; S. Greg. M., hi Evang. homil., XXXIV, 16.
(11) Cfr. S. Thom., III. q. 85, a. 3; Suarez, De Incarnatione, disp. 4. sect. 10, n. 3.
(15) Contra Gcn!.. IV. 35, ad 20utn; III, q. IS, art. 2.
(16) Ad satisfactionem de condigno requiruntur eaedem conditiones quae ad meritum,
nempe 1° ex parte Dei, ut acceptare velit compensationem; 2e ex parte hominis, ut sit adhuc
in statu viae et in statu gratiae; 3° ex parte operis, ut sit honestum et supernaturale atque
liberum.
(17) Cfr. II Parali p.> vn, 13 s.; Daniel, iv, 21: Tobias, iv. 11; Luc., in. 8; I Cor., χι.
31 s.; II Cor., vn. 10.
(18) S. Cyprian., Epist., XI, 1; TertulL, De poenil., IX. 6; Origen., In psal. 37 hom.,
II. 5; August., Enchiridion, 70. 19; Senn., XIX. 2; S. Ambros.» In Luc., vn, 156; et in ps.
37. 13 s.

(19) Sess. VI, cap. 14, ran. 30; Sees. XIV, cap. 8 et 9, can. 12, 13 et 15.
(20) Omnia opera bona, pro statu naturae lapsae, habent aliquid poenale ideoque ex
hoc capite possunt esso witisfactoria; nec minuitur eorum valor satisfactorius ubi ex assi­
duitate virtutis fiunt faciliora, nam illa diminutio ditllcultatis, cum sit ex promptltudine
voluntatis quam facit caritas, non minuit sed auget complacentiam Dei ad opera praestita.
Cfr. S. Thom., Suppi., q. 15, art. 1. ad 2.

IV. Homo iustus potest satisfacere de condigno pro peccato veniali.
Non agitur solum de reatu poenae, verum etiam de reatu ipsius
culpae, seu de offensa in Deum quae peccato veniali inest.
Haec doctrina est communis et certa (21).
Probatur autem ex ipsa natura offensae sive peccati venialis (cfr. n. 89),
perspecta differentia inter veniale et mortale peccatum (22).
Culpa lethalis tanta est inordinatio ut sit aversio a Deo; venialis, e con­
tra, est quidem inordinatio, at aversionem a Deo nullatenus importat. Quare
per mortale subtrahitur ab homine principium vitale intrinsecum, caritas nempe
et gratia, ex quo solo posset huiusmodi inordinatio ab intrinseco reparari; id­
circo de ratione peccati mortalis est quod eius inordinatio nonnisi ab extrinseco reparetur, scii, per gratuitam infusionem gratiae et caritatis.
Veniale non tollit illud principium vitale; unde est de eius ratione quod
inordinatio per illud inducta, sit ab intrinseco reparabilis. Atqui posse inor­
dinationem moralem reparare, idem est ac posse illam ex integro reparare seu
de condigno satisfacere. Ergo homo iustus potest de condigno compensare seu
satisfacere.
Neque deest ex parte Dei voluntas accipiendi huiusmodi compensatio­
nem, quia haec nequit non esse Deo grata et accepta, et aliunde constat per
talem actum reparationis obtineri ab eo peccati venialis remissionem. Legitur
enim: «Si confiteamur peccata nostra, fidelis est et iustus, ut remittat nobis
peccata nostra, et emundet nos ab omni iniquitate » (23). Quae verba saltem
et potissimum de peccatis venialibus esse intelligenda manifestum est (24).

234. Satisfactio sacramentalis et non sacramentalis. — 1. Satis­
factio pro peccato alia est sacramentalis, quae a confessario imponitur
in sacramento poenitentiae, alia non sacramentalis, quam poenitens
vel ipse sponte assumit vel a Deo illatam patienter sustinet seu volun­
tarie accipit.
2. Satisfactio sacramentalis potest definiri: Opus poenale a con­
fessario in sacramento poenitentiae impositum ad reparandam seu com­
pensandam iniuriam Deo per peccatum illatam.
Dicitur: a) Opus, cuius nomine intelligitur quaelibet actio aut omissio,
quae bona sit, v. g. preces, ieiunium, auditio Missae, abstinentia a carnibus etc.
b) Poenale, nempe opus quod rationem poenae habet, quatenus agenti
quandam molestiam et afflictionem affert, cum sit aliqualis punitio. Nam ex
supra dictis (n. 233) eatenus peccator potest offensam et iniuriam Deo illa­
tam per peccatum resarcire et compensare, quatenus peragat aliquod opus
(21)
(22)
malo, q.
(23)
(24)

Cfr. Galtier, n. 484; Stentrup, Soleriologia, th. 17.
Cfr. S. Thom., I II. q. 72, art. 5; q. 88, art. 1; q. 89, art. 1; III, q. 87, art. 2; De
7. art. 11.
I Ioan., I, 3.
wj,
Cfr. Stentrup. op. cit., th. 17 et 18; Galtier, n. 186 e.

bonum, Deo quidem gratum, ipsi autem molestum et afflictivum. Porro quod­
cunque opus bonum, in statu naturae lapsae, de facto est poenale et laborio­
sum (25).
c) .4 confessario in sacramento poenitentiae impositum, quae verba dis­
tinguunt satisfactionem sacramentalem a ceteris quibuslibet poenitentiae ope­
ribus, quae aut sponte assumuntur, aut a Deo illata voluntarie acceptantur;
quae opera, licet meritum satisfactorium habeant, satisfactiones tamen sacramentales non sunt, nec ideo proprium harum effectum gignunt (cfr. n.
237 s.).
d) Ad reparandam seu compensandam iniuriam Deo per peccatum il­
latam: haec verba denotant finem satisfactionis sacramentalis eiusque effe­
ctum innuunt (26).

235. Divisio satisfactionis sacramentalis. — 1. Alia est satisfa­
ctio in voto, alia in re.
Prior est voluntas acceptandi et implendi poenitentiam a con­
fessario imponendam; altera est exsecutio actualis poenitentiae im­
positae.
2. Satisfactio dividitur in vindicativam et medicinalem. Illa directe
tendit ad puniendum peccatum; haec ad praecavendum relapsum.
Satisfactio sacramentalis utrumque finem semper et necessario
intendit ; at finis proprius, primarius seu principalis et directe intentus,
saltem regulariter, est punitio sive expiatio peccatorum.
Quod sacramentalis satisfactio ad utrumque finem conducat, evi­
dens est: siquidem omne opus bonum non modo poenale atque ideo
vindicativum est, sed etiam meritorium gratiarum ideoque medici­
nale (27).

236. Num satisfactio sacramentalis sit pars essentialis sacramenti
poenitentiae. — 1. Certum est satisfactionem in re seu qua de facto
(nota verbum) imponendam ex parte ministri et qua implendam ex
parte poenitentis, non esse partem essentialem sacramenti, at solum
intégraient, ita ut, ea deficiente, sacramentum non fiat invalidum, sed
tantum, si ita loqui fas est, integraliter incompletum seu imperfectum.
2. Satisfactio in voto, quae implicite, continetur in contritione et
proposito, est certe aut pars essentialis sacramenti aut saltem dispo­
sitio ex parte poenitentis omnino necessaria (cfr. n. 45 ss.).
3. Ex communi usu loquendi, satisfactio considerari solet in re,
(25) S. Thom., Suppi., q. 15, art. 1, ad 2.
(26) Cfr. Cone. Trid., Sees. XIV, cap. 8; S. Thom., Suppl., q. 12, art. 13; S. Alph., VI,
n. 506 ss.; Lugo, disp. 25. n. 45 ss.
(27) Cfr. S. Thom., Z. c.; Lugo, disp. 27, n. 24; Suarez, l. c.

potius quam in voto; ideoque, practice loquendo, uti pars integratis
habenda est.

237. Effectus satisfactionis sacramentalis. — 1. Haec satisfactio
ex opere operato producit remissionem poenae temporalis pro peccatis
iam remissis debitae. Sane Christus D. ideo instituit sacramentum
poenitentiae, ut per illud peccatum remittatur, et quidem non modo
quoad reatum culpae, verum etiam quoad reatum poenae.
Unde Cone. Trid. docet esse ex institutione Christi, quod poena
(temporalis) condonetur (28).
Dicimus ex opere operato, seu vi ipsius absolutionis sacramen­
talis (29), ut distinguatur iste effectus ab altero ex opere operantis, qui
profecto inest, uti ceteris operibus bonis hominis iusti, etiam operi­
bus poenitentiae sacramentalis. Haec opera proinde duplicem effectum
satisfactorium producunt: alterum ex opere operato, alterum ex opere
operantis.
2. Satisfactio sacramentalis peragenda est in statu gratiae, ut ef­
fectum suum sortiatur. Nam in statu peccati homo capax non est, ut
remissionem poenae temporalis obtineat (30).
Poenitens tamen, qui in statu peccati poenitentiam sibi impo­
sitam implet, satisfacit praecepto, quia totum opus sibi iniunctum
ponit, quamvis eius finem non assequatur (31).
Nonnulla sunt de hac re animadvertenda:
1° Probabile est, poenitentem, qui in statu peccati mortalis poeniten­
tiam implevit, si postea statum gratiae recuperet, consequi, obice remoto, ef­
fectum ipsum satisfactionis sacramentalis: haec enim non ex meritis poenitentis,
sed ex opere operato effectum suum producit (32).
2° Qui poenitentiam peragit in statu peccati, certe culpam gravem non
committit. Ita communiter DD.
Multi cum S. Alphonso (33) censent id a peccato veniali excusari non posse,
cum obex ita opponatur effectui partiali sacramenti.
At complures existimant nullum esse peccatum; nam poenarum remis­
sioni obicem ponere omni culpa vacare videtur, cum, obice remoto, satisfactio
in statu peccati mortalis praestita effectum suum probabiliter consequatur (.34).
(28) Sess. XIV, cap. 8 et can. 15.
(29) Cfr. Cappello, Dc Sacramentis, I, n. 10 e.
(30) Ctr. Suarez, disp. 38, sect. 8, n. 5; Lugo, disp. 25, n. 40.
(31) Suarez, disp. 38, sect. 8, n. 1; Lugo, disp. 25, n. 30; S. Alph., VI, n. 522; Sal­
mant., cap. 10, p. 5, n. 69; Bonaclna, sect. 3. pag. 4, n. 15.
(32) Suarez, disp. 38, sect. 8, n. 5; S. Alph., VI, n. 523; Lugo, disp. 25, n. 38 ss.; La­
croix, n. 1216.
(33) Lib. VI, n. 523.
(34) Lugo. disp. 25, n. 40; Noldin, III, n. 298; Buccc.roni, III, n. 741- Gérücot-^alsman*
II, n. 319; Lchmkuhl, II n. 175.
«maw,

3° Qui venial iter peccat in poenitentia implenda, v. g. per voluntariam
distractionem, non impedit eo ipso effectum proprium satisfactionis parra­
inent alis: peccatum enim veniale non obstat remissioni poenae temporalis
pro aliis peccatis iam remissis debitae.

Articulus II.

De officio et potestate confessarii circa satisfactionem
imponendam.
238. Obligatio confessarii poenitentiam sacramentalem imponendi. —
1. Confessarius regulariter aliquam poenitentiam semper imponere
tenetur poenitenti, qua satisfiat debito poenae quae saepe, culpa remissa,
manet luenda. Sane confessarius, ut minister sacramenti, debet, quan­
tum in se est, procurare non solum quae ad essentiam, sed etiam quae
ad integritatem pertinent.
Satisfactio autem certe pars integralis huius sacramenti est.
Praeterea qua iudex, a Deo et ab Ecclesia constitutus, curare debet
ut ordo iustitiae divinae, cui Ecclesia necessario obsecundat, servetur;
divina autem iustitia non remittit gratuito poenas temporales luendas
pro peccatis post baptismum commissis. Qua medicus confessarius
debet esse sollicitus de sanitate spirituali poenitentis, qui a poenis li­
berandus et a peccatis praeservandus est.
Unde Concilium Trid. expressis verbis praecepit : « Debent ergo sacerdo­
tes Domini, quantum spiritus et prudentia suggesserit, pro qualitate crimi­
num et poenitentiam facultate salutares et convenientes satisfactiones iniungere; ne, si forte peccatis conniveant et indulgentius cum poenitentibus agant,
levissima quaedam opera pro gravissimis delictis iniungendo alienorum pec­
catorum participes efficiantur » (1). Quod can. 887 diserte confirmat (cfr. n. 239).

I

'

•

2. Haec obligatio per se est gravis. Unde sacerdos qui. sine causa
excusante, nullam imponit poenitentiam, per se committit peccatum
lethale, quia privat sacramentum quod ministrat parte ad eius inte­
gritatem requisita (2).
3. Confessarius pro mortalibus tenetur sub gravi imponere poenitentiam; pro venialibus et mortalibus iam accusatis et remissis proba­
bilius sub levi, quia graviter non censetur delinquere, qui sacramen(1) Sees. XIV, cap. 8.
(2) Suarez, disp. 33, sect. 2, η. 33; Lugo, disp. 25, η. 49; S. Alph., VI, n. 506; Ball.·
Palm., V, n. 281.

tum privat complemento levis momenti, sicuti index non deest gra­
viter officio suo, si levem poenam imponere omittat.
Praeterea non videtur maior esse obligatio in confessario ad im­
ponendam poenitentiam, quam in poenitente ad illam implendam:
quare, si hic venialiter tantum peccat (cfr. n. 247) omittendo levem
poenitentiam et ita privando sacramentum parte sua integrante, idem
consequenter de sacerdote omnino tenendum videtur (3).
Ipse 8. Ligorius dicit utramque sententiam esse probabilem (4).
Unde probabilius leviter tantum peccat confessarius qui nullam
imponit satisfactionem pro peccatis venialibus, aut pro mortalibus
iam rite accusatis.
4. Nullus est casus, in quo confessarius non teneatur aliquam poe­
nitentiam, saltem levissimam, iniungere: semper enim urget obligatio
integrandi sacramentum.
Proinde etiam infirmis qui versantur in periculo mortis, aliqua
levissima poenitentia, ut osculum crucifixi, oratio iaculatoria, invo­
catio nominis lesu vel Deiparae Virginis etc., regulariter imponenda est.
Excipitur casus unicus, nempe quando poenitens etiam levis­
simae satisfactioni implendae impar omnino est, v. g. moribundus sen­
sibus destitutus.
Utrum confessarius teneatur novam poenitentiam imponere poenitenti,
(pii statim post absolutionem accusat peccatum quod oblitus est, controvertitur.
Affirmat S. Alphonsus (5), eo quod imponi nequit in poenitentiam opus
iam debitum ex eodem titulo satisfactionis sacramentalis.
Negant multi, praesertim recentiores, quia nihil obstat, aiunt quomi­
nus ex voluntate saltem implicita confessarii, eadem satisfactio sit pars in­
tegratis utriusque sacramenti.
Praeterea recte animadvertit Ballerini (6), ita aequivalenter idem fieri
ac si confessarius mutet poenitentiam, quod utique potest, detrahendo quidpiam praecedenti ut extendatur quoque ad novum peccatum.
Haec opinio est vere probabilis (7).

5. Confessarius poenitentiam imponit per modum praecepti; at
potest etiam imponere per modum consilii sine ulla obligatione stricte
dicta.
Quare necesse non est ut poenitentiae graves pro peccatis letha(3) Cir. Lugo, dlsp. 25, n. 45; Noldln, III, n. 209; Génlcot-Salsman« II n 311· Ducceronl, III, n. 727.
’ ’
(4) Lib. VI, n. 50G; Homo A post tract. 16, n. 47.
(5) Lib. VI, n. 515.
(6) Op. d/., V, n. 494.
(7) Cfr. Noldln, 111, n. 302; Génlcot-Salamane, II, n. 311; Vermcerach III n 547

libus semper imponantur sub gravi, cum ex iusta causa etiam sub levi
imponi queant (cfr. n. 247) - (8).

239. Qualitas et quantitas satisfactionis imponendae. — 1. Con­
fessarius per se gravi obligatione tenetur imponendi satisfactionem
gravitati et numero peccatorum atque facultati sive conditioni poenitentis
proportionatam.
Can. 887 haec habet: «Pro qualitate et numero peccatorum et con­
ditione poenitentis salutares et convenientes satisfactiones confessarius
iniungat ». Idipsum statuit Concilium Trid. (cfr. n. 238, 1).
Huiusmodi satisfactionem aliqua ratione proportionatam postulat
finis quem Christus prae oculis habuit, dum voluit eam imponi, scii, ut
per illam poenitens satisfaceret iustitiae divinae et se liberaret a poena
remanente, ut clare rem proponit Trid. Synodus (1. c.).
2. Quare per se et regulariter imponenda est gravis satisfactio pro
peccatis mortalibus nondum vi clavium remissis, levis pro venialibus.
Ita communiter DD. (9).
3. Requiritur et sufficit poenitentia aliqua ratione proportionate.
Unde necesse non est ut proportio sit perfecta, talis nempe quae suf­
ficiat ad obtinendam a Deo integram remissionem poenae quae luenda
remaneat: qualis enim haec sit, plane ignoramus.
Neque Ecclesia hodie determinat quantitatem sive mensuram
poenarum.
4. De ea, quam antiqui canones poenitentiales proponebant, du­
bitatur utrum pro foro externo tantum an etiam pro interno valuerit
(cfr. n. 199 ss.). Hodie certo illa non amplius viget, cum iampridem
in desuetudinem abierit.
5. Satisfactio arbitrio et prudentiae confessarii relinquitur: nam
eiusdem quantitas et qualitas nequit generali regula determinari. Debet
esse salutaris et conveniens (10).
Confessarius autem in ea iniungenda, haec prae oculis habeat:
1° Pro peccatis gravibus non solum imponenda est gravis poenitentia,
sed quo plura et atrociora sunt peccata, eo gravior per se debet esse quoque
poenitentia (11).
2° Nullo pacto tamen requiritur ut quantitas satisfactionis gravitati
et numero peccatorum mathematice commensurata sit; nec datur obligatio
(8) Cfr. Suarez, disp. 38, soot. 3, n. 2ss. ; S. Alph., VI, n. 518: BalL-Palm., V, n. 303.
(9) Lugo, l. c.; S. Alph., VI, n. 507 ss.; Bucceroni, III, n. 726.
(10) Can. 887 ; ('’one. Trid., Z. c.
(11) RUualc Rom. (tit. Ill, cap. 1, n. 19) elicit : « Videat que (confessarius)» ne pro
peccatis gravibus levissimas poenitentias imponat, ne si forte peccatis connivent, alienorum
peccatorum particeps efficiatur ».

poenitentias multiplicandi pro peccatis, puta iniungendo decem aut viginti
Rosaria pro decem aut viginti peccatis mortalibus.
Sufficit ut quo graviora et plura sunt delicta, moraliter etiam gravior
per se imponatur poenitentia.
3° Ut satisfactio qualitati peccatorum sit conveniens (cfr. can. 887:
n. 239), monet Rituale Romanum (12), ut poenitentiae peccatis contrariae,
quantum fieri potest, imponantur, ex gr. libidinosis carnis mortificationes,
avaris eleemosynae, etc. (13).
Hoc autem non ita intelligendum, quasi pro singulis peccatis peculiaris
poenitentia iniungenda sit, sed ut pro peccato, in quod poenitens saepius relabitur, contraria poenitentia, quantum fieri potest, imponatur (14).
At plerumque poenitentes ferre nequeunt poenitentias qualitati pecca­
torum convenientes, unde in praxi vix alia poenitentia ordinarie imponi po­
test quam oratio. Porro haec, modo rite fiat, est medicina pro quolibet malo
spirituali.

6. Caveat omnino confessarius ne satisfactionem perpetuam aut
valde diuturnam poenitentibus imponat. Ea quippe in detrimentum
potius cederet, quam in bonum.
7. Quamvis obligatio imponendi satisfactionem peccatis proportionatam ea ratione, quam modo explicavimus, per se sit gravis, proba­
bile tamen est et verbis Concilii Trid. (cfr. n. 238) conformius, non
peccare mortaliter, nisi qui satisfactiones levissimas pro gravissimis
peccatis sine causa excusante iniunxerit (15).

240. Quaenam satisfactio sit gravis et diuturna. — 1. Censetur
gravis in praesenti Ecclesiae disciplina omne opus bonum quod sub
gravi implendum est quando ab Ecclesia praecipitur, ut ieiuniura, au­
ditio Missae; vel ei moraliter aequi valet, ut recitatio Rosarii B. Μ. V.,
quinque etiam decadum, vel parvi Officii B. M. Virginis, etc.
2. Gravis poenitentia non censetur recitatio Litaniarum Lauretanarum, psalmi Miserere, quinquies Pater, Ave et Gloria.
Neque gravis censetur recitatio cuiuslibet parvae horae Breviarii,
licet eius omissio sub gravi imputetur iis qui Breviarii obligatione te­
nentur. Non enim propter quantitatem tantum, sed etiam ob pecu­
di) Tit. III. cap. 1, η. 20.
'■
(13) «Curet (confessarius). quantum fleri potest, ut contrariae peccati poenitentias
iniungat. voluti avaris eleemosynas, libidinosis ieiunia, vel alins carnis afflictiones, superbis
humilitatis offleia. desidiosis devotionis studia. Rarius autem vel serius confltentibus vel in
pi-ecata facile recidentibus, utilissimum crit consulere, ut saepe, puta semel in mense, vel
certis diebus solenmibus, confiteantur et, si expediat, communicent·. Ita Rituale Rom l e
(H) Ball.-Palm., V, n. 322; Bucccronl, III. n. 720 ss.: Noldln, III n 300· Lehmkulil
II, n. 357; Ball.-Palm., V. n. 287.
'
(15) D’Annibale, III, η. 347; Génieot-Salsmans, II, η. 312.
'3

liares considerationes huiusmodi omissio sub gravi imputatur prae­
dictis clericis (16).
3. Diuturna ea dicitur a nonnullis, quae ultra duos vel tres menses
protrahatur, vel saltem, iuxta alios, quae per integrum mensem sit
facienda. Probabilius talis videtur etiam illa, quae per decem vel quin­
decim dies facienda imponatur.
241. Causae minuendi satisfactionem. — Huiusmodi causae sunt
praesertim sequentes: 1° infirmitas corporalis; 2° infirmitas spiritualis;
3° magna contritio poenitentis; 4° tempus iubilaei aut indulgentiae ple­
nariae; 5° satisfactio confessarii pro poenitcnte.
De singulis nonnulla.
1° Infirmitas corporalis. Rit. Rom. (17) monet «aegris esse indi­
cendam tantum illam (poenitentiam), quam, si convaluerint, oppor­
tuno tempore peragant ». At si nulla adest spes probabilis infirmum
vires suas recuperaturum esse, aut timetur ne gravior poenitentia in
futurum noceat eius bonis dispositionibus, sacerdos nonnisi levissimam
poenitentiam praesentem imponat, v. g. orationem iaculatoriam, reci­
tationem unius Pater vel Ave etc.
Quod in praxi, ubi agitur de infirmis graviter decumbentibus,
vix non semper fieri debet. Expedit ut ipse confessarius cum poenitente recitet orationem iniunctam.
2° Infir II litas spiritualis. Talis infirmitas intelligitur, ex qua fiat
ut gravior poenitentia potius obfutura sit quam profutura animae
poenitentis, quatenus vel eam non implebit vel propterea ad sacra­
menta rarius accedet. Unde ipsum Rit. Rom. (IS) monet in hac re haben­
dam esse rationem dispositionis poenitentis.
Conveniunt, et hire quidem, omnes DD. (19).
Ad rem egregie ait Lugo: «Primo loco attendi debet ad utilitatem spiri­
tualem poenitentis, ne scii, laquei ipsi inficiantur ut nova peccata committat.
Et hoc potissimum capite excusari potest hodierna praxis, qua leves poeni­
tentiae imponuntur pro gravissimis peccatis: id enim saepe tit propter spi­
ritualem infirmitatem poenitentiam, qui gravioribus poenitentiis scandaliza­
buntur, et vel confessionem fugient vel certe confessorios ineptos adibunt qui
eos curare nesciant » (20).
(16) Cfr. S. Alph., V, n. 510; Nohlin. III. n. 300: Venneersch. III, ». 546; Bucceroni.
III, n. 720; D’Annibale, III, η. 34 7.
(17) Tit. Ill, cap. 1, n. 20.
(18) Tit. Ill, cap. 1, n. 10.
(19) S. Thom., Suppl., q. 18. art. I; q. 35, art. 1; Quodl. 3. q. 13, art. 28; cfr. S. Alph.,
V, n. 509; S. Antonin., 3 part., tit. 10. cup. 20; Ballerini ad Gury, II. n. 524; Bucceronl,
III, n. 730.
(20) Disp. 25, n. 00.

Ipse Angelicus haec habet: « Videtur autem satis conveniens quod sa­
cerdos non oneret poenitentem gravi onere satisfactionis: quia, sicut parvus
ignis a inultis lignis suppositis do facile exstinguitur, ita posset contingere
quod parvus effectus contritionis in poenitente nuper excitatus, propter grave
onus satisfactionis exstingueretur, peccatore totaliter desperante » (21).

Media quibus gravior poenitentia sine periculo scandali seu damni
spiritualis imponi potest, varia indicari solent, videlicet:
a) Ut imponatur oratio (v. g. Rosarium), quam post Missam
cui mox interesse debent poenitentes recitare queant.
ύ) Ut una cum levi poenitentia imponatur opus quod ex obli­
gatione peragere teneatur, v. g. assistentia Missae die dominico.
Nihil sane obstat quominus opus aliunde praeceptum ad meri­
tum satisfactionis sacramentalis elevetur atque ob duplicem titulum
obliget (22).
c) Ut cum levi poenitentia imponatur opus supererogatorium
quod poenitens ex adiunctis praevidetur peracturus, uti assistentia
Sacro infra hebdomadam vel Communio libera.
d) Ut optio detur inter opus gravius et levius. Nam « sicut potest
sacerdos iniungere satisfactiones poenitenti ex arbitrio alieno, ita et
ex arbitrio ipsius poenitentis, sicut si dicas : fac hoc si potes, et, si non
potest, facias hoc » (23).
3° Magna contritio poenitentis. Quo intensior enim est contritio,
tanto minor poena superest luenda. At non semper, imo aegre haec
intensitas, generatim loquendo, confessario innotescit. Unde huius­
modi causae nonnisi raro locus est.
4° Tempus iubilaei vel indulgentiae plenariae. Nam finis sacra­
mentalis satisfactionis aequivalenter obtinetur per indulgentiam ple­
nariam aut iubilaei.
Quare multi veteres theologi docebant nullam satisfactionem esse
imponendam eis qui plenariam indulgentiam lucraturi essent. Quod
tamen reiiciendum est, cum Benedictus XIV et Leo XII expresse mone­
ant, aliquam poenitentiam etiam iubilaeum lucraturis iniungendam
esse (24).
Verum poenitentia minui potest iis qui probabiliter indulgentiam
plenariam lucraturi sunt (25).
(21) Quodl. 3. q. 13, art. ‘28.
(22) Cfr. S. Alph.. V, n. 513.
(23) S. Thom., Quodl. 3, art. 18. Cfr. Lugo, disp. 25, n. 48 ss.
(24) Eplst.-encycl. Benedicti XIV · Inter praeteritos ». 3 dec. 1749: Const. Leonis XII
« Caritate Christi·, 15 sept. 1824.
(25) Cfr. Suarez, disp. 38, sect. 10, η. 10; Lugo, disp. 27, η. 21; S. Alph.. VI, n. 519;
Lacroix, n. 1273.

Cum hodie tum facile sit indulgentias plenarias lucrari, haec ratio potest
esse, ob quam leviores poenitentiae iniungantur, praesertim a co n fessariis qui
suos poenitentes hortantur ut hac ratione suppleant quod nimie exiguae satis­
factioni sacramentali defuturum sit (26).

5° Satisfactio confessarii pro poenitente. Id equidem fieri potest,
dummodo poenitens in illam consentiat: unus enim pro altero satis­
facere profecto valet, positis debitis conditionibus, ut clare eruitur e
communione Sanctorum (27).
Non requiritur consensus explicitus; sufficit implicitus, et pro­
babiliter etiam tacitus, qui nunquam deesse censetur.

242. Num etiam usus formulae « Passio D. N. I. C., etc. » sit causa
minuendi poenitentiam. — 1. Quidam theologi (28) affirmant, quia
per illam formulam omnia opera bona poenitentis elevantur ad me­
ritum satisfactionis sacramentalis, atque idcirco compensatur id quod
de poenitentia iniungenda detrahitur. Sed, communius ut ait GtnicotSalsmans (29), id reficitur.
2. In primis illa efficacia, quae praefatis verbis adseribitur. non
est certa.
luxta N. Alphonsum (30) sententia probabilior est, illi formulae
inesse huiusmodi efficaciam. Cui sententiae adhaerere videtur ipse Angelicus (31).
At multi, seu veteres seu recentes, negant (32), existimantes ea
formula contineri tantum deprecationem, quae a sacerdote, nomine
Ecclesiae, profertur, perinde ac ceterae preces absolutioni praeviae,
nec maiorem efficaciam habere quam cetera sacramentalia.
Huic opinioni videntur consona quae dicit Benedictus XIV (33) de iis
qui, absolutione recepta, nulla aut fere nulla bona opera peragunt : « Ex quo
iit ut uberiore fructu fraudentur, quem Ecclesiae preces, sacerdotis ore in poe­
nitentes prolatae, a Deo postulant his verbis: ut quidquid boni feceris, etc.».

Quidam distinguunt. Affirmant «si intentio sit confessarii sugge­
rendi poenitenti ut per haec sua opera compleat et perficiat parvam illam
satisfactionem quae ei in sacramento iniungitur »; secus negant, quia
(2G) Cfr. S. Thom., Suppi·, q. 25, art. 1, ad 3; Laymann, L c., cap. 15, n. 12; S. Alph.,
I. c·; Sporer-Bierb., I. c., n. 258.
(27) Lugo» disp. 26, n. 1 ss.; Galtier, La pénitence d imposer, in Xour. Revue theal. 1923,
I». 1 ss., qui egregie disserit.
(28) Diana, II, tract. 1, J)e Sacram·, reeol. 97.
(29) Op. cit., II, n. 313, 6°.
(30) Lib. VI, n. 507.
(31) Quodl. 3. art. 28.
(32) Lugo, disp. 25, n. 56; Busemb. apud S. Alph., VI. n. 507; Viva, q. 6. art. 1, n. 3.
(33) Const. · Apostolica », 26 iun. 1749.

articulus π.

« planum est non agere ex opere operato nisi id quod informetur forma
sacramentali ; iamverO opera poenitentis non informantur forma sacra­
mentali nisi quatenus iniuncta et acceptata ratione sacramenti » (31).
Ex dictis liquet rem esse incertam.
3. Verum quidquid teneatur de illius formulae efficacia, nihil inde
per se erui potest ad poenitentiam levem pro gravibus delictis iniungendam, ut patet ex Concilio Trid. (35) quod, licet cognosceret hane
formulam a confessariis adhiberi et a multis theologis illa efficacia do­
nari, gravibus tamen verbis confessarios deterruit a nimia indulgentia
in satisfactionibus imponendis.
Idipsum liquet ex Rituali Romano (36).

243. Quando poenitentia imponenda sit. — 1. Ordinarie imponenda
est ante absolutionem. Id enim magis congruit cum ordine indicii, qui
postulat ut poenitens declaret se consentire in satisfactionem, ante­
quam beneficio absolutionis donetur.
2. At nulla datur stricta obligatio servandi talem ordinem; ideoque nullum est peccatum si poenitentia imponatur post absolutionem,
praesertim si poenitens, ut fere contingit, praevideatur poenitentiae
consensurus (37).
3. Utrum nova satisfactio iniungenda sit in casu quo poenitens
novum peccatum accuset post absolutionem, vide n. 238, 4.
244. Opera quae in satisfactionem sacramentalem iniungi possunt. —
1. Omnia opera bona per se imponi possunt in poenitentiam, quae­
cunque sint, sive oratio seu opera religiosa, sive ieiunium seu opera
poenitentiae, sive eleemosyna seu opera caritatis.
Sane omnia habent rationem operis satisfactorii, ut de oratione
dicit Angelicus: « Dicendum quod quaelibet oratio habet rationem satis­
factionis, quia, quamvis habeat suavitatem spiritus, habet tamen af­
flictionem carnis » (38).
2. Imprimis sedulo cavendum est, ne imponantur satisfactiones
quae minus congruunt cum poenitentis conditione, statu, aetate, sexu,
(34) Quitter, n. 197; Bail.-Palm., qui (V, n. 187) ait: «Quoniam in potestate est con·
fefisarii eam imponere satisfactionem, quam velit, in eius quoque potestate erit situm per
ea verba alterutrum efficere, aut elevare scilicet opera bona poenitentis ad satisfactionem
sacramentalem, aid tantum deprecari. Aliis verbis, ut ea elevatio obtineat, opus est ut
cerdos id intendat: sufficere vero putamus intentionem implicitam, cum sacerdos intendit
facere quidquid per ea verba potest in favorem poenitentis».
'
(35) Sees. XIV, cap. 8.
(36) Tit. III.
(37) Noldin, III, n. 302; Génicot-Salsmans, n. 311; Ferreros, II. n. 625 ss.· Vermeersch
III, n. 546.
’
■
(38) Suppl., q. 15, art. 3.

dispositionibus, ete. Poenitentiae enim debent esse «salutares et con­
venientes », ut praescribit Concilium Trid. (39) et iubet can. 887.
1° Generatim incongruac sunt satisfactiones a) perpetuae; b) ex pluribus
et variis operibus implicitae; c) nimia diuturnae; d) nimis graves; e) naturae nimis
repugnantes.
2° In specie autem sequentes generatim improbari debent:
a) Poenitentiae publicae, quae cognoscantur ut satisfactiones sacramentales, videlicet (piae adimpleri nequeant, quin revelatio confessioni*· sequa­
tur. Cfr. n. 203.
b) leiunia pro pueris, rusticis, opificibus, filiis familias, etc.
c) Eleemosynae impositae uxoribus, pueris, poenitentibus qui ver­
santur in paupertate, iis nempe qui iugi labore sibi victum comparare debent.
d) Peregrinationes aut peculiaria opera pietatis vel caritatis pro mu­
lieribus, quae sub potestate viri sunt constitutae.
c) Poenitentiae quae ludibrio aliorum exponunt poenitentem, v. g. ut
recitet in media ecclesia quinque Pater, brachiis extensis, etc.; aut quae natu­
rae repugnant, ex. gr. lingua signare crucem in terra, inimicos invisere.
/) Omnes illae satisfactiones quae possunt odiosam reddere confessio­
nem, v. g. si poenitentes cogantur ad peccata sua aliis manifestanda; si pueri
obligentur a confessario ad veniam petendam a parentibus vel ab aliis, ob
irreverentiam, inobedientiam, ob furtula, etc. (40).

3. Imponi possunt pro satisfactione actus mere interni, v. g. actus
fidei, spei et caritatis, pia meditatio, examen conscientiae etc. Habetur
quidem aliqua difficultas iis qui censent actus poenitentis esse pro­
prie materiam ex qua sacramentum fiat (n. 45): non enim apparet quo­
modo talis satisfactio sit sensibilis.
At cum opinio contraria sua probabilitate non careat nec perielitetur valor sacramenti, nihil obstat quominus opus mere internum
poenitenti capaci imponatur (41).
In praxi confessarius praeferat opera externa, praesertim actiones vocales:
tum quia generatim haec opera sunt magis laboriosa ideoque ceteris paribus
magis satisfactoria, tum quia, utpote in se sensibilia, sacramento, quod natura
sua signum sensibile est, magis conveniunt (42).

4. Praecipi possunt orationes pro aliis recitandae, praesertim pro
peccatoribus, pro inimicis, etc.
(39) Sees. XIV, cap. 8.
(10) Cfr. S. Alph., VI. nn. 508, 515; Noldin, HI, n. 304; Galtier, La pénitence à im·
poser, in Noue. Hr vue thiol.* 1925, 3ss.; Bucceronl, III, n. 726.
(11) Cfr. S. Alph·, VI. n. 511; Ball.-Palm., V, n. 291; Génicot-Salsmans, II. n. 311;
Lehmkuhl, II. n. 356; D’Annibale. HI. η. 317.
(42) Catcchismus Romanus (dc poeniL. n. 79) ad rem haec peropportune tradit: «Sed
ex omni satisfactionum genere maxime convenit poenitentibus praecipere, ut certis aliquot
ct definitis diebus orationi vacent ac pro omnibus et praesertim pro iis. qui ex huc vita in
Domino decesserunt, preces Deo faciant ».
II — Cappello, Dc Sacramentis, II.

5. Possunt iniungi opera iam aliunde praecepta, v. g. auditio Sacri
diebus dominicis et festis de praecepto, ieiuniuni tempore Quadra­
gesimae etc. Licet enim huiusmodi opera iam sint debita, possunt tamen
vi potestatis clavium elevari ad meritum sacramentalis satisfactionis.
Utrum expediat ut opus aliunde debitum imponatur necne, ex variis poeni­
tentis adiunctis pendet. Ordinarie convenit ut aliquod opus non debitum, saltem
minimum, iniungatur. At interdum consultius forte erit, ut confessarius opus
iam praeceptum poenitenti imponat, v. g. auditionem Missae diebus dominicis
per unum vel duos menses, si poenitens illi intéressé non soleat.
Quo in casu si omittat ipse opus impositum, duo committit peccata, alte­
rum contra praeceptum Ecclesiae, alterum contra praeceptum confessarii seu
virtutem poenitentiae.
Si confessarius iniungat opus, quod alias praeceptum est, v. g. auditionem
Sacri, quidam censent, « semper intelligi opus non praeceptum », seu aliud
Sacrum praeter illud quod ex mandato Ecclesiae audiri debet (43). Verum non
est, semper intelligi opus non praeceptum: attendenda sunt enim verba con­
fessarii et varia adiunota (44).

G. Confessarius potest iniungere pro poenitentia preces aut opera,
quibus adnexae sunt indulgentiae, ita ut poenitens eodem actu tum
satisfactionem tum conditionem ad lucrandam indulgentiam requisi­
tam impleat.
De hac re olim controvertebatur inter DD.
Hodie id certissimum est ex can. 932: «Qui praestat opus sibi
in sacramentalem poenitentiam iniunctum et indulgentiis forte ditatum,
potest simul et poenitentiae satisfacere et indulgentias lucrari » (45).
7. Potest confessarius imponere opera a poenitente pro defunctis
offerenda. Quo in casu defunctis applicatur ille fructus satisfactorius,
quem opus impositum ex opere operantis habet; fructus vero ex opere
operato obvenit poenitenti.
Item si opus iniungatur offerendum pro Ecclesia, pro conversione
peccatorum etc., intentio est, ut valor operis impetratorius alteri ob­
veniat, satisfactorius autem poenitenti maneat.
8. Possunt imponi etiam opera bona, epuae poenitens determinato
tempore, v. g. hac die, hac hebdomada, hoc mense, facturus est, ut preces
quotidianae, consuetae eleemosynae etc.; idque praesertim expedit in
illis poenitentibus, quibus propter occupationes aut fragilitatem poeni­
tentia proportionata peccatis imponi nequit.
9. Potest iniungi pro satisfactione etiam abstinentia ab aliquo bono
(43) Noldin, III, n. 303, 2.
(44) Cfr. S. Alph., VI, n. 513; Buccoroni, Π, n. 733.
(45) Cfr. S. C. IndulgM 14 lun. 1001.

H

opere, si constet id expedire ad maius bonum poenitentis; et solum
hac ratione. Tune opus bonum impositum consistit in actu humilitatis
et abnegationis (piem poenitens ponit abstinendo.
Potestne praecipi abstinentia a Communione? Certe imponi nequit quando
omissio Communionis potest aliis praebere occasionem indicandi eam a confessario fuisse prohibitam ob aliquod peccatum occultum. Non expedit regulariter
ut praecipiatur huiusmodi abstinentia, imo rarissimus est casus quo utiliter
iubeatur, uti iam monebant multi et graves Doctores antiqui (46).
Praeterea id est contra mentem Ecclesiae, quae summopere excitat fideles,
« ut frequenter, etiam quotidie, pane Eucharistico reficiantur ad normas in de­
cretis ab Apost. Sede traditas » (can. 863) - (47).

245. Ut alibi diximus (n. 244), poenitentia publica, quae nempe
cognoscatur ut satisfactio sacramentalis, iniungi nequit.
Quod, saltem si agitur de peccatis occultis, vetatur etiam a Rit.
Rom. (48).
Hoc vero minime impedit quominus imponatur opus publicum,
quod tamen ut poenitentia sacramentalis nullatenus cognoscatur, prae­
sertim si aliunde obligatorium sit, v. g. si quis publicas inimicitias gessit
atque ideo ad publicam reconciliationem cum inimico suo obligetur;
si quis notus ut impius vel sectae massonicae addictus iubeatur publice
adire ecclesias et sacramenta frequentare, ut se Christianum fidelem
omnibus probet.
Concilium Trid. (49) monet: iis qui publice cum aliorum scandalo
deliquerint, poenitentiam publicam esse iniungendam; quae lex tamen
de foro externo intelligenda est (50).
Poenitentia imponi potest etiam sub conditione relapsus, v. g. brevis
oratio recitanda post singulas blasphemias. Expedit tamen, ut modica
saltem poenitentia absolute imponatur.
Nonnulli censent, semper addendam esse aliquam poenitentiam
absolutam, ne forte sacramentum omni satisfactione destituatur (51).
Plures veteres et plerique recentlores id negant (52); neque im­
merito: nam si poenitens non relabitur, aderit nihilominus aliqua sa­
tisfactio, scii, specialis conatus ad praecavendum relapsum.
(46) Lugo, disp. 25, n. 65; S. Alph., VI, n. 514.
(47) Cfr. ('appello, Dc Sacramentis, I, n. 535 as.
(48) Tit. Ill, cap. 1, η. 22.
(49) Sees. XXIV, cap. 8, de ref.
(50) Cfr. S. Alph., VI, n. 512; Ball.-Pahn., V, n. 292; Génioot-Salsmans, II. n. 314;
Noldin, III, n. 301; Bucceroni, III, n. 732.
(51) S. Alph., VI, n. 525; Salmant., De Poenit., cap. 10, n. 38.
(52) Laymann, De Poenit., cap. 15, n. 11; Sporer-Bierbaum, III. n. 560 ss.; Ball.-Palm.,
V, n. 524; Noldin, HI, n. 303, 6; Génicot-Salsmans. II, n. 314.

Demum Rit. Rom. (53) statuit: «Poenitentias pecuniarias sibi
ipsis confessarii ne applicent, neve a poenitentibus quidquam tanquam
ministerii sui praemium petant, vel accipiant ». Ratio evidens est.

Articulus III.

De obligatione poenitentis
circa satisfactionem sacramentalem.
246. Poenitens tenetur acceptare et implere poenitentiam sacra­
mentalem. — 1. Huiusmodi obligatio acceptandi et im/plendi poeni­
tentiam ex ipsa rei natura consequitur. Nam si confessarius tenetur
imponere poenitentiam eamque peccatis proportionatam (cfr. n. 238),
hoc necessario supponit esse in poenitente obligationem illam acce­
ptandi et implendi: lura enim et officia sunt correlativa (1).
2. Haec obligatio per se est gravis: nam ipse confessarius per se
debet sub gravi satisfactionem iniungere.
Dicimus: per se est gravis, nempe gravis in re gravi, levis in re
levi. Quare si poenitentia est levis, poenitens tenetur tantum sub levi
eam acceptare et implere.
De poenitentia gravi at imposita pro venialibus vel mortalibus
iam remissis, vide n. 247.
3. Poenitens non tenetur acceptare et implere poenitentiam ma­
nifesto irrationabilem; idcirco nulla est culpa in eo quod illam recuset.
Dicitur irrationabilis ea poenitentia, quae, spectata disciplina hodie
in Ecclesia vigente (n. 244), est iusto gravior aut difficilior, variis poeni­
tentis adiunctis consideratis.
Duplex igitur conditio requiritur, ut poenitens sine culpa recu­
sare possit impositam satisfactionem, nempe ut sit moraliter irratio­
nabilis, et irrationabilitas sit manifesta.
In dubio praesumitur rationabilis; imo practice vix non semper
admittenda est huiusmodi praesumptio in favorem confessarii, atque
ideo obligatio poenitentis illam acceptandi.
A poenitentia irrationabili distinguenda est poenitentia magna
et difficilis, sed iusta; quam proinde poenitens per se recusare nequit.
(53) Tit. Ill, cup. 1. n. 21.
(1) Cfr. Cone. Trid., Sees. XIV, cap. 8; S. Alph., VI, n. 515.

Iu praxi res ita componi debet:
1° Si iniuncta satisfactio sit manifesto iniusta, poenitens rogare potest
confessarium ut aliam imponat.
2° Si confessarius id facere renuat, poenitens recedere potest sine abso­
lutione, eam apud alium confessarium quaesiturus.
Quidam putant poenitentem teneri sub gravi vel saltem sub levi ad con­
fessionem prosequendam donec absolutionem receperit. Probabilius nulla datur
stricta obligatio ne sub veniali quidem (2).
Iuxta nonnullos (3), poenitens in casu satisfactionem irrationabilem · acce­
ptare potest, ut absolutionem recipiat, at poenitentiam implere non tenetur
Id catenas admittendum videtur, quatenus poenitens habeat intentionem postea
petendi illius satisfactionis commutationem; secus, non potest admitti.
3° Prudens confessarius huiusmodi conflictum cum poenitente facile
vitabit. Ad rem egregie Suarez: « Confessiones in hoc non debent esse nimis
difficiles, sed accommodari oportet fragilitati poenitentis et leviores illis poeni­
tentias imponere, si graviores acceptare illi nolint, praesertim quando non est
aperta eorum malitia, et medicinae necessitas in futurum non urget, ut mora­
liter vix possit fieri magna dissensio inter confessarium et poenitentem, si uterque
licite et iuste suo munere fungatur » (4).

4. Poenitens peccat graviter non solum si totam poenitentiam cul­
pabiliter omittat, quae obliget sub mortali (cfr. n. 247), verum etiam
si eius partem omittat, quae notabilis sit relative ad totum. Idem di­
cendum de omissione circumstantiae quae notabili mortificationi vel
operi pietatis aequivaleat.
Unde hoc principium statui potest: poenitens qui culpabiliter
omittit sive partem sive circumstantiam poenitentiae, peccat graviter
vel leviter, prout haec pars aut circumstantia notabilis est vel non.
prout, si notabilis est, obliget sub gravi aut sub levi.
Ut autem dignoscatur utrum circumstantia sit notabilis necne,
ridendum est, omnibus attentis, utrum gravem aut levem molestiam
afferat, ex indicio prudentum. V. g. si poenitens iubeatur recitare ro­
sarium coram imagine B. Μ. V. aut flexis genibus, haec circum­
stantia levis est; si iubeatur illud recitare brachiis extensis, gravis vi­
detur (5).
In praxi huiusmodi circumstantiae nonnisi cum magna prudentia
et circumspectione imponendae sunt.
(2) Cfr. Lugo, disp. 25, n. 77;
Palm., V, u. 305; D* Annibale, III.
(3) Noldin, III, η. 305.
(4) Disp. 38, sect. 7, η. 6.
(5) Cfr. Lacroix, lib. VI, part.
Lehmkuhl. II, n. 363; Tanqueroy,

Suarez, diep. 38. sect. 7, n. 3 ss.; Lacroix, n. 1274: Ball.η. 348.

2, n. 1280; S. Alph.. VI. n. 517; Bucceroni. Ill, n. 739;
I, n. 365.

Nulla est obligatio, ut patet, implendi satisfactionem, si confessio fuit
invalida, aut absolutio data non est: tunc enim sacramentum non exsistit, nec
ulla proinde ex eo oriri potest obligatio.
Tamen, si confessarius quandam medicinalem poenitentiam imposuerit,
tanquam futurae absolutionis conditionem, perfici debet, non quidem ut pars
integrans sacramenti, sed voluti praeparatio ac dispositio ad rite accipiendam
postea absolutionem.
Idem dicendum, si poenitentia imponitur in confessione, quam absolutio
non sequitur, eo fine ut minor iniungi possit tempore quo absolvitur poenitens,
ut aliquando fit: tunc impleri debet ratione absolutionis non acceptae, sed
accipiendae.
Nihilominus ne in hoc quidem casu vera obligatio per se adest, cum reipsa
huiusmodi poenitentia sacramentalis non sit (6).

247. Conditiones requisitae ut poenitens sub gravi teneatur implere
satisfactionem. — 1. Tres conditiones requiruntur ut poenitentia sub
gravi implenda sit:
1° Ut materia seu poenitentia gravis sit, iuxta exposita (n. 240):'
levis enim materia non est capax gravis obligationis (7).
2° Ut pro peccatis mortalibus nondum directe remissis imposita
fuerit.
Quidam AA. censent obligare sub mortali poenitentiam gravem impositam
pro peccatis levibus vel mortalibus iam directe remissis, quia, aiunt, gravitas
vel levitas hic semper mensuranda est e materia praecepta (8).
Complures negant talem poenitentiam imponi posse sub gravi, eo quod
Concilium Trid. (9) et hodie can. 887 iubent poenitentiam imponi pro qualitate
peccatorum, ac proinde, aiunt, ubi deficit peccatum grave, nequit imponi poeni·
tentia gravis, saltem sub gravi (10).
Haec opinio, quae sat probabilis dicitur ab ipso »SL Alphonse (1. c.), pro­
babilior est et practice omnino tuta.
Idem S. Doctor (1. c.) ponit hanc limitationem: docet gravem poeniten­
tiam imponi posse et acceptandam esse pro venialibus quae poenitentem valde
disponant ad mortalia, ut periculum istud removeatur. Quae limitatio merito
sat fundata non videtur compluribus theologis.
Rectius dicendum est cum Suarez (1. c.), poenitentiam sub gravi obligantem
pro peccatis venialibus tunc solum imponi posse, quando necessaria est ad
(6) Cfr. Suarez., disp. 38, sect. 8, n. 4 ss.; Lugo, disp. 25, n. G8 ss.; Bucceroni, III, n. 736;
Noldin, III, n. 305; Gônicot-Salsmans, II, n. 317.
(7) Suarez, disp. 38, sect. 7, n. 4; Lugo, disp. 25, n. 74; S. Alph., VI, n. 517; Lacroix,
n. 1278.
(8) Cfr. S. Alph., V, n. 517.
flHi
(9) Sess. XIV, cap. 8.
(10) Suarez, disp. 38, sect. 7. η. 1 ss.; Laymann, cap. 15, η. 7; Sporer-Bievb.. η, 544;
Navarrus, cap. 21, n. 43; Lehmkuhl, II, n. 353; Priiniincr, III, n. 400.

curandam spiritualem poenitentia infirmitatem, ac proinde non tam est nova
impositio quam declaratio obligationis quam poenitens se habeat (11).

3° Ut confessarius sub gravi obligare voluerit: quod semper
praesumendum esi, ubi materia notabilis pro gravibus peccatis impo­
nitur. Nam confessarius, nisi aliud declaret, iure censetur gravem
poenitentiam sub gravi, et levem sub levi imponere velle.
Pauci quidam Λ A. negant confessario integrum esse imponere
satisfactionem gravem, at sub levi tantum obligatione (12).
Sententia longe probabilior et communior hanc facultatem con­
fessario, ut cuilibet Superiori, merito agnoscit (13).
Ipse $. Alphonsus (11) eam, at cum limitatione, confessario con­
cedit; nam censet ex Cone. Trid. (1. c.), «teneri semper confessarium
iniungere aliquod grave opus sub obligatione gravi » (15).
Recte S. Ligorius (1. c.) dicit improbandam esse opinionem Medinae et
aliorum, qui censent confessarium posse aliquando iniungere poenitentiam sine
ulla obligatione. Sane legislator potest ferre et non ferre legem, at si ferat,
non potest quidem eam ferre sine obligatione, cura lex debeat necessario saltem
sub levi obligare; lex enim quae non obligat, non est vera lex, sed consilium.
De omissione partis poenitentiae graviter obligantis, vide n. 264, 4.

248. Quando poenitentia sacra II entalis persolvenda sit. — 1. Poe­
nitentia ordinarie post absolutionem impletur. At nihil obstat quo­
minus ante absolutionem impleatur. Id accidit v. g. quando confessa­
rius levissimam poenitentiam, quam moribundo imponit, statim cum
ipso implet et postea absolvit.
2. Si tempus implendae poenitentiae fuit a confessario determi­
natum, eodem impleri debet. Qui determinato tempore non implet,
non ideo eximitur a poenitentia persolvenda.
3. Si nullum tempus determinatum fuit a confessario, poenitentia
implenda suadetur quam primum commode fieri potest.
4. Necesse non est ut poenitentia persolvatur ante Communio­
nem. Huc facit prop. 22a ab Alexandro VIII damnata: «Sacrilegi sunt
indicandi qui ius ad Communionem percipiendam praetendunt, ante­
quam condignam de delictis suis poenitentiam egerint ».
(11) Cfr. Lugo, disp. 25. n. 74; Ball.-Palm., V. n. 301.
(12) Bonaclna, q. 5, sol. 3, punot. 4. n. 4; Renzi, cap. 2. sol. 3. q. 14.
(13) Suarez, disp. 38. sect. 7. η. 5; Tamburini. lib. IV, cap. 2. n. 6; Lacroix, n. 1219;
S. Alph.. VI. n. 518; Segncri, Instruct, ad confess,, cap. 3; Bucccroni. Ill, n. 738: Noldin.
Ill, n. 306, etc.

(14) Lib. VI. n. 518.
(15) Génieot-Salsmans. relatu doctrina S. Doctoris. nit: · Quod gratis atllrmatur et a
plcrisque non ponitur. Neque apparet cur gravem obligationem omittere nequeat confes­
sarius, si id postulare videtur spiritualis infirmitas poenitentia » (II, n. 318, 3°).

Nec requiritur ut poenitens satisfactionem absolverit, antequam
iterum ad sacramentum poenitentiae accedat (16).

249. An et quale peccatum sit dilatio poenitentiae. — 1. Certum
est quamcunque dilationem poenitentiae levis nunquam esse grave
peccatum.
2. Ubi agitur de poenitentia gravi, videndum utrum tempus illius
implendae determinatum fuerit a confessario, necne.
3. Si confessarius determinavit tempus, dilatio ad breve tempus
non censetur gravis, dummodo per eam non minuatur notabiliter sub­
stantia operis iniuncti, v. g. tot fieri Communiones quot menses da­
buntur.
Quidam opinantur, generatim praesumendum non esse, confes­
sarium voluisse ut sub gravi cadat quaevis dilatio, etiam ex mera so­
cordia (17). Probabilius attendendae sunt circumstantiae atque ex
iisdem mens confessarii colligenda est.
4. Si tempus determinatum non fuerit a confessario, brevis dilatio
grave peccatum non constituit.
Quaenam gravis censenda sit dilatio atque proinde culpa lethalis, contro·
vertitur. Alii octo dierum, alii unius mensis, alii sex mensium, alii unius anni
dilationem gravem dicunt (18). Regula certa in hac re nec habetur nec statui
potest.
Rectius dicendum, dilationem non per se, i. e. qua talem, sed tantum per
accidens, fieri gravem, quando nempe propter dilationem substantia ipsa operis
vel tota vel in parte notabili omittitur.
Quod practice verificatur in duplici casu: a) si praevidetur impotentia eam
postea implendi; b) si periculum proximum immineat oblivionis; c) si notabiliter
minuatur substantia operis praescripti (19).
5. In praxi confessarius enixe adhortetur poenitentes, ut stati m
post confessionem, si possibile est, impositam poenitentiam persolvant.

250. Quomodo sacramentalis poenitentia sit persolvenda. — 1. Eo
modo persolvi debet, quo persolvenda a confessario iniuncta est.
Igitur si quaedam adiuncta addita fuerint, ex. gr. ut oratio in
ecclesia vel flexis genibus recitetur, profecto etiam haec impleri debent.
(Ιβ) Cfr. Lugo. disp. 26, n. 90 ss.; Diana. I. tract. 6, resol. 44 e.; S. Alph., VI, η. 527;
Bueceroni, III, η. 743.
(17) Ball.-Palm., V, η. 308.
(18) Cfr. S. Alph.. VI, η. 525; Lugo. dlsp. 25, n. 92; Lacroix, u. 1283; Tamburini lib
IV dp. 2. n. 9. Elbel, n.
».
(19) Ball.-Palm., V, n. 308; Noldin. Ill, n. 307; Génicot-Salsnians, II n 320· Priimnwr
III, n. 402; Lchmkuhl, II, n. 363.
’
- · ummer,

2. Λ gravitate vel levitate adiunctorum pendet, utrum eorum
omissio mortale, an veniale peccatum sit (cfr. n. 246, 4).
3. Poenitens opus bonum, v. g. ieiunium, quod personaliter po­
nere iussus est, nequit alteri faciendum committere. Patet ex prop. 13* ab
Alexandro VII damnata : « Poenitens propria auctoritate substituere
sibi alium potest, qui loco ipsius poenitentia adimpleat ».
Ratio evidens est: id voluntati confessarii aperte adversatur, qui
vult ut opus bonum, tanquam pars sacramenti, ab ipso poenitente
ponatur.
Aliter dicendum, si ipse confessarius iusserit poenitentem procu­
rare ut bonum opus ab alio peragatur: tunc patet eius voluntatem esse,
ut tanquam pars sacramenti ponatur actus, quo alter ad hoc opus
bonum inducatur.
Id universi m affirmandum, ubi confessarius concedat ut poeni­
tens satisfactioni iniunctae satisfacere valeat per alium.
An vero satisfaciens pro alio, simul possit et pro se, controvertitur, cum alii affirment, alii probabilius negent (20).
At, nisi confessarius aliud expresse declaraverit, opus personale
censetur, seu ab ipso poenitente ponendum.
4. Poenitens satisfactionem sacramentalem persolvere potest etiam
dum aliud opus praeceptum ponit; v. g. dum Sacrum die festo audit,
potest recitare rosarium pro poenitentia impositum, quia unum opus
alterum non excludit.
5. Preces a confessario impositae eo modo recitandae sunt, quo
eaedem preces vel similes ex praxi Ecclesiae recitari solent. Confessarius enim merito censetur preces iuxta illum modum recitandas im­
ponere, nisi aliud declaraverit.
Unde orationes, quae alternatim recitari solent, ut psalmi, lita­
niae, rosarium etc., cum socio poenitens recitare valet.
Orationes, quae a fidelibus vocaliter recitari solent, ut psalmi, etiam
poenitens ore eas recitare debet, adeo ut non sufficiat oculis et mente
tantum ex libro percurrere (21).
6. Poenitens nequit aliam poenitentiam, licet perfectiorem, per­
solvere loco illius quae a confessario imposita fuit. Nam poenitens non
valet satisfactionem sacramentalem commutare (cfr. n. 255).
In obligatione poenitentiae interpretanda in primis spectari debet intentio
seu mens confessarii, aut expresse manifestata aut rationabiliter ex circumstan­
tiis collecta.
(20) Cfr. Suarez, disp. 36, sect. 9, η. 1 ss.; Lugo, disp. 25, u. 8U ss.; Diana. I. tract. 6,
rcsol. 11, n. 3.
(21) Cfr. Lehinkuhl, II, n. 361; Prünnner, III, n. 403.

Unde v. g. qui iussus est audire duo Sacra, non satisfacit si assistit duo­
bus eodem tempore in diversis altaribus celebratis; qui omisit ieiunium pro
certo die impositum, tenetur, saltem regulariter, ad ieiunandum alio die, nisi
ex adiunctis colligatur confessarium principaliter intendisse ut hoc die ieiunaretur.
Alia intentio non requiritur' ad persolvendam poenitentiam nisi illa quam
poenitens habuit eam acceptando.
Unde satisfacit qui opus a confessario iniunctum implet, quamvis non
cogitet de poenitentia ideoque nullam habeat explifcitam intentionem satisfa­
ciendi (22). Contraria opinio quorundam veterum DD. caret probabilitate
(cfr. n. 252).

251. Utrum satisfaciat et an peccet qui poenitentiam persolvit in
statu peccati mortalis. — 1. Qui poenitentiam implet in statu peccati
mortalis, obligationi sibi iniunctae a confessario satisfacit (23). Ratio,
quia ad implendum praeceptum satisfactionis sufficit ponere opus prae­
cepti, licet praecepti finis non obtineatur.
Id confirmat communis sensus fidelium, qui non solent se accu­
sare, quod satisfactionem impleverint extra statum gratiae, eaque
videtur intentio confessariorum, praesertim dum poenitentias diu du­
raturas imponunt (2-1).
2. Utrum vero poenitentia in statu peccati mortalis peracta habeat
effectum satisfactionis statini, cum impletur, an postea, obice remoto,
controvertitur.
Quidam primum tenent, v. g. Bonacina, Vasquez, Scoto, Medina (25);
alii, ut Salmanticenses et Antoine (26), alterum.
Fatendum est, in utraque sententia reperiri difficultatem. Sane difficulter
intelligitur, quomodo opus bonum in statu peccati mortalis peractum, cum sit
opus mortuum, apud Deum, impetrare possit remissionem poenae temporalis,
et hoc eo vel magis, quod talis homo sit dignus poena aeterna. At simul adhuc
difficilius intelligitur, quomodo opus mortuum, quod nunquam vivit, ablato
obice reviviscere queat.

3. Omnes DD. conveniunt poenitentem in casu non peccare mor­
taliter.
Nonnulli censent (27) peccare venialiter, quia ponere obicem ef(22) Cfr. Lugo, disp. 25, n. 34; Xoldin, III, n. 308; Génicot-Salsmans. II, η. 319; Berardi, n. 4517.
(23) Suarez, disp. 38, sect. 8, n. 1 ; Lugo, disp. 25, n. 30; S. Alph., VI, n. 522; Roncaglia.
cap. 2, q. 5.
’
■
(24) Cfr. Bllluart, De poenit, diss. 9, art. 7.
(25) Cfr. S. Alph., VI. n. 523.
M
(26) Cfr. Salmant., cap. 10, p. 5. n. 70; Antoine, n. 519.
(27) Suarez, disp. 38, sect. 8, n. 7; Laymann, cap. 15, n. 15.

fectui partiali sacramenti non potest ab aliqua culpa excusari. Ifaec
sententia probabilior dicitur a S. Ligorio (28).
Alii putant nullum esse peccatum, vel quia poenitentia effectum
reipsa producit, cum impletur, vel quia nulla est culpa obicem ponere
soli remissioni poenae (29).
Haec sententia vere probabilis est.
4. Qui, dum poenitentiam implet, venialiter peccat, ex. gr. dis­
tracte preces iniunctas recitando, non privatur fructu satisfactionis
ex opere operato, quia veniale peccatum certe non impedit remissionem
poenae temporalis aliis peccatis debitae (30).

252. An et quaena II intentio requiratur ut sacramentali satisfa­
ctioni satisfiat. — 1. Ad satisfaciendum sacramentali poenitentiae non
requiritur ut poenitens ei expresse satisfacere intendat, neque eo minus
ut intendat obtinere finem a legislatore intentum.
Ratio est, quia lex non eo tendit, ut subditi per eius observantiam
sublectionem suam et obedientiam testentur erga legem, sed ut finis
a legislatore intentus reipsa obtineatur, qui finis per ipsum actum prae­
ceptum a subditis impletum obtinetur, quamvis ab eis non intenda­
tur (31).
2. Proinde satisfacit suae obligationi poenitens qui opus pro poeni­
tentia impositum persolvit sine intentione illam implendi, v. g. si non
cogitet de poenitentia sacramentali, modo opus non applicet expresse
in alium finem, qui cum fine praecepti componi nequeat: quilibet enim
censetur habere intentionem prius satisfaciendi operibus debitis, quam
ponendi supererogat oria.
Ita communiter DD.
Undo poenitens, cui pro poenitentia imposita fuit v. g. recitatio quinque
Pater, Ave et Gloria, quique immemor huiusmodi poenitentiae recitavit iam
Rosarium aut quinque Pater, Ave et Gloria ex mera devotione, plene iam satis­
fecit impositae poenitentiae.
3. Idem poenitens qui expresse intendit nunc recitare quinque
Pater, Ave et Gloria ex devotione, et postea eadem recitare ut poeni­
tentiae satisfaciat, per illam recitationem iam suae obligationi pro­
babiliter satisfecit, quia alter finis, i. e. mera devotio, componi potest
cum fine praecepti sive poenitentiae sacramentalis a confessario im­
positae.
(28) Lib.
(20) Cfr.
(30) Cfr.
(31) Cfr.
mann, lib. I,

VI, n. 523.
Lugo, disp. 25, n. 40.
Lacroix, lib. V, p. 2. n. 1217.
S. Thom., I-Π, q. 100, art. 9; S. Alph., I. n. 163; Lugo, disp. 22, n. 23; Lay­
tract. I, cap. Il, η. 8.

Dum e contra, si illas preces prius recitare intendat ut alteri obli­
gationi v. g. ex voto satisfaciat, poenitentiam non implevit, cui proinde
satisfaciendum erit (32).

253. Quid faciendum sit in casu quo poenitens satisfactionis sacra­
mentalis oblitus fuerit. — 1. Poenitens debet interrogare confessarium,
qui illam imposuit, si prudenter existimet eum adhuc memorem esse
poenitentiae iniunctae: dummodo commode id facere valeat. Unde quod­
cunque rationabile incommodum ab hac obligatione excusat (33).
Praeterea in praxi saepius praesumi prudenter potest confessa­
rium poenitentiae oblitum esse, praesertim post longum tempus; et
interdum etiam aegre eum ferre ut sermo quomodocunque instituatur
de confessione ac proinde de poenitentia, extra tribunal poenitentiae.
2. Quando commode confessarius nequit interrogari, poenitens non
tenetur repetere confessionem, ut aliam poenitentiam recipiat, sive
inculpabiliter sive etiam culpabiliter satisfactionis iniunctae oblitus sit:
nemo enim tenetur repetere peccata iam distincte accusata et directe
remissa, cum id foret onus nimis grave.
Ita communiter DD. (34).
3. Ex supra dictis (n. 252), si poenitens, iniunctae poenitentiae
immemor, ex devotione egerit opus a confessario impositum, suae obli­
gationi iam satisfecit.

Articulus IV.

De commutatione poenitentiae sacramentalis.
254. Praenotanda. — 1. Commutatio ab altero confessario fieri
debet ex aliqua causa iusta.
2. Utrum confessarius, qui poenitentiam imposuit, possit illam
commutare sine causa, controvertitur. Valide certe potest iuxta omnes.
Nonnulli censent ad licitam commutationem semper aliquam cau­
sam rationabilem requiri; alii putant hanc necessariam non esse.
Omnes tamen consentiunt sufficere quamcunque causam etiam
(32) Cfr. Lugo. disp. 25, n. 38; S. Alph.. IV. n. 176; Salmant.. tract., 11, de leg., cap.
2, n. 139; Lehmkuhl. II, n. 358; Borardi, n. 4547.
(33) Cfr. Salmant., cap. 10, p. 6, n. 83; Sporer-Ulerb., n. 552; Lacroix, n. 1275; S. Alph..
VI, n. 520; D’Anuibale, III, η. 348.
Ij
(31) Lugo. disp. 25. n. 87; Suarez. I. c.; Roncaglla, cap. 2. q. 7; Lacroix, n. 1275; S.
Alph.. I. c.; Diana. IV, tract. 1, resol. 241; Bucceronl, III, n. 713; Lehmkuhl. II. n. 307;
Noldin. III. n. 305, etc.

levem, quae in praxi vix deerit. Unde alia ab alia sententia practice
vix differt (1).
3. Si commutatio fiat ex iusta causa, poenitentia sacramentalis
non modo in aequalem, verum etiam in minorem mutari potest.
II sacramentalem.
II
255. Quis commutare valeat poenitentiam
— 1. Certe

mutare nequit poenitens, ne in maiorem quidem satisfactionem. Nam
ipse nullatenus potest opus iniunctum elevare ad meritum satisfactio­
nis sacramentalis.
2. Poenitentia commutari potest solum a confessario, tum ab eo
qui illam prius iniunxit tum ab alio quocunque, at diverso modo diversaque ratione, ut ex dicendis patebit.
Ratio cm· poenitentia mutari potest, evidens est. Poenitens pec­
cata, a quibus iam absolutus fuit, libere et licite subiicere iterum po­
test indicio alterius confessarii, ut ab eo imposita pro priore alia poeni­
tentia, denuo absolutionem recipiat.L· - IRfl
· j·
Item confessarius, qui antea satisfactionem iniunxit. valet pro­
fecto eam commutare quamdiu maneat coniunctio moralis cum iudicio
sacramentali : hoc enim ex ipsa natura iudicii sponte consequitur.

256. Quomodo mutare valeat poenitentiam confessarius qui prius
eam iniunxit. — 1. Mutare potest tum in confessione tum eaira, et qui­
dem non solum immediate post absolutionem, antequam poenitens
discedat, sed etiam postea, quamdiu nempe mutatio cum iudicio sacra­
mental! moraliter uniri atque ita unum indicium cum eo constituere
existimetur (2).
2. Unde necesse non est ut poenitens apud priorem confessarium
novam instituat confessionem de iisdem aut de aliis peccatis: huiusmodi enim commutatio moraliter unitur cum praecedenti confessione,
atque ideo habetur verum et proprie dictum indicium sacramentale.
3. Confessarius commutare valet, etsi ne confusam quidem prioris
confessionis memoriam retineat: peccatorum enim cognitionem satis
acquirit ex gravitate et qualitate poenitentiae impositae (3).
Disputatur inter DD., quantum temporis spatium intercedere possit inter
confessionem et commutationem.
<S’. Alphonsus (4) censet « verius » id posse solum admitti si fiat stati ni post
(1) Cfr. Suarcz, disp. 38, sect. 10. n. 5 ss.; Lugo, disp. 25, n. 95 ss.; S. Alph.. VI. n. 52S;
Salmant., cap. 10, p. G, n. 71 ss.
(2) Cfr. Suarez, l. c.; Lugo, disp. 25» n. 107 ss.; Lacroix, n. 1293; Salmant.. cap. 10.
p. 6. n. 71; S. Alph.. VI. n. 529, dub. 3.
(3) Bucceroni, Ili, n. 715; Génicot-Salsmans, II. n. 315; Lehmkuhl, IIT. n. 366: Tan·
qncrey, I, n. 358.
(I) Lib. VI, n. 529, dub. 3.

absolutionem, antequam poenitens discedat, quia tunc solum videtur perseve­
rare moraliter idem indicium.
Plures seu veteres seu recentes probabilius existimant commutationem
fieri posse etiam post longum tempus. Ad rem scite ait L-ugo: « Nam ipsa satis­
factio impleta post longum tempus integrat nnun indicium eum partibus prae­
cedentibus, ut constat; ergo, quandiu satisfactio non est posita, adhuc intolligitur indicium illud incompletum et quasi suspensum, et adhuc index ius habet
ad urgendum pro exsecutione sententiae: ergo adhuc poterit ex consensu
poenitentis mutare vel diminuere priorem sententiam, ut melius possit exse­
cutioni mandari » (5).

257. Quomodo alter confessarius commutare valeat poenitentiam. —
1. Potest alter confessarius ex iusta causa commutare poenitentiam
a priore confessario impositam: id profluit ex ipsa facultate quae ra­
tione muneris confessario competit.
Ambo enim confessarii sunt eadem auctoritate praediti sibique
in eodem munere ac tribunali succedunt; unde posterior confessarius
id facere poterit, quod potuisset prior, si poenitens ad eum recurrisset.
2. At nequit alter confessarius extra confessionem commutare poe­
nitentiam. Sane mutatio poenitentiae est actus saeramentalis, qui
proinde iudicialiter ex potestate clavium poni debet; porro indicium
sacramentale exerceri nequit extra confessionem.
Ergo commutatio necessario coniungi debet cum absolutione, vel
statim vel post aliquod tempus concedenda (6).
3. Controvertitur inter DD., utrum in confessione sint repetenda
in praefato casu omnia et singula peccata, pro quibus poenitentia fuerit
imposita.
Quidam veteres affirmant (7).
Plures docent requiri et sufficere ut praecipua tantum peccata
repetantur, adeo ut confessarius confusam saltem notitiam status poe­
nitentis sibi efformare valeat: nisi enim sacerdos causam cognoscat,
novam proferre sententiam aut prius datam mutare nullatenus valet (8).
Quod non requiratur distincta cognitio omnium peccatorum, res
evidens est. Confessarius non tenetur ferre indicium de singulis pec­
catis, quippe quae iam antea accusata ac remissa fuerunt, sed tantum
de difficultate satisfactionis implendae ac de poenitentia aliqua ratione
peccatis proportionata.
Ad id autem generica peccatorum accusatio profecto satis est.
(5) Disp. 25, n. 112.
(β) Lacroix, η. 1293; S. Alph., VI, n. 529, dub. 3; Diana, p. II, tract. 15, resol. 53;
Salmant., I. c., n. 74; ball.-Palm., V, n. 315.
(7) Cfr. Roncaglta, cap. 3, q. 3; Salmant., cap. 10, p. fi, n. 79; Sporer. n. 538.
(8) Cfr. Logo, disp. 25, n. 108; Bonaclna, q. 5, p. 3, n. 8; Diana, p. 2, tract. 15, resol.
53; Tamburlul, l. c., n. 23.

Immo multi negant requiri hanc nummariam confessionem, seu
ut saltem praecipua peccata repetantur. Ratio, quia in hac altera con­
fessione non agitur de indicio ferendo super peccatis iam declaratis
in praecedenti confessione, sed tantum de poenitentia commutanda;
ad hoc autem sufficit prioris poenitentiae cognitio et notio fragilitatis
aut difficultatis ad eam implendam; ut scii, nova aliquo modo aequivalens imponatur.
Haec sententia probabilitate non caret eamque ut satis proba­
bilem habet ipse S. Alphonsus (9).
Si ree intimius spectetur, magnum discrimen non videtur inter secundam
et tertiam opinionem. Nam omnes DD. supponunt alterum confessarium habere
cognitionem poenitentiae; ex qua necessario acquiritur aliqua notitia confusa
status poenitentis.
Praeterea, addita nova confessione, magis adhuc innotescit confessario
status animae poenitentis (10).
Unde in praxi nihil amplius exigi debet quam confessio, et peccatorum,
(piae in praecedenti confessione declarata sunt, conjusa notitia quomodocunque
percepta, nempe vel ex accusatione in genere facta vel saltem ex notitia poeniten­
tiae antea iniunctae.

4. Per se ipse poenitens petere debet commutationem poeniten­
tiae, non vero confessarius eam sponte proponere; at si confessarius
advertat poenitentem non implevisse poenitentiam nec facile imple­
turum, etiam eo non petente, potest illam ei commutare (11).
Utrum vero practice expediat necne, ex variis adiunctis pendet,
(piae sedulo attendenda sunt.
5. Nonnulli censent poenitentias medicinales commutari non posse
ab altero confessario. Id tamen sine ullo fundamento asseritur.
Si agitur de poenitentiis, quas poenitens persolvere debet independenter a positivo confessarii praecepto, v. g. ad vitandam proxi­
mam occasionem peccati, plerumque alter confessarius eas imprudenter
auferet, quatenus sunt poenitentiae sacramentales (12).
258. Num poenitentiae impositae pro peccatis reservatis commutari
possint ab altero confessario. — 1. Plerique negant, quando commu­
tatio petitur a confessario qui caret facultate absolvendi ab iisdem
reservatis: inferior enim nihil potest in legem latam a Superiore (13).
(9) Lib. VI, n. 529, dub. 1.
(10) Cfr. Ball.-Palm., V, n. 318; Génicot-Salsmans. II. n. 316; Bucceroni, III, n. 745;
Priiminer, III, n. 404 ; Lehmkuhl, II, n. 366.
(11) Sporer, n. 589; Navarrus, cap. 26, n. 22; S. Alph., VI. n. 529, dub. 1.
(12) Lugo, disp. 25, n. 111 88»
(13) Lugo, disp. 25, n. 104 ss.; S. Alph., VI, n. 529, dub. 2; Suarez, disp. 38, sect. 10.
n. 14.

Plures DD. putant etiam in iis adiunctis licitam esse commuta­
tionem, quia, sublata per primam absolutionem rcscrvationc, illa pec­
cata remanent perinde ac si reservata non essent ; unde si poenitens
ea denuo inferiori confessario subiiciat, is poterit de iis indicare perinde
ac de non reservatis, atque proinde poenitentiam commutare (14).
2. S. Alphonsus (1. c.) probabile dicit fieri posse hanc commuta­
tionem, si gravis detur causa et Superior facile adiri nequeat, quia tunc
inferior rationabiliter praesumere potest consensum Superioris.
Nonnulli idem extendunt ad casum, quo sola causa commuta­
tionis sit fragilitas poenitentis et Superior adiri possit. Nam Superior,
aiunt, supponendus est vir prudens, qui, si eomperisset hanc poeni­
tentis fragilitatem, id ipse fecisset, atque ideo consentire merito censetur
ut, quod natura rei postulat, fiat ab alio, etiam se non consulto (15).
Haec opinio solide probabilis videtur.

259. An et quando cesset obligatio prioris poenitentiae. — 1. Plu­
res dicunt obligationem non auferri, nisi confessarius velit revera poe­
nitentiam commutare, quia prior sententia in suo robore manet, donec
ab alio indice revocetur.
Unde, aiunt, si poenitens, accepta poenitentia ab uno confessa­
rio, confessionem iteret apud alium ut mitiorem poenitentiam reci­
piat vel etiam alia de causa, a priore poenitentia minime liberatur,
nisi mentionem de praecedenti confessione et accepta poenitentia fa­
ciat: ad commutandam enim poenitentiam ex parte confessarii requi­
ritur positivus voluntatis actus, quo prior obligatio relaxetur (16).
2. Alii docent integrum esse poenitenti, qui denuo peccata con­
fessus sit, quam maluerit poenitentiam persolvere, quia haec est pe­
culiaris indicii sacramentalis natura, ut super eandem causam illud
iterari possit in favorem poenitentis, idque non per modum appel­
lationis, ut in aliis indiciis, sed per modum novi indicii praecedenti
aequalis (17).
Ipse 8. Ligorius ait: «Attamen facta commutatione semper potest
poenitens eligere primam poenitentiam, ut docent Suarez, Lcssius, Bonacina et alii cum Mazzotta o (18).
7
Sane commutatio, utpote poenitenti tavens, censetur fieri sub hac con­
ditione: nisi poenitens ad priorem redire velit.
(U) Cfr. Vasquez, q. 92, art. 2. dub. 3, η. 9; Elbe!, De poenit., n. 242| Palans, p. 21,
§ ult., il. 7; Satinant.. cap. 10, p. 6, η. 79.
(15) Cfr. Ball.-Palm., V, η. 316; Génlcot-Salsmans, II, η. 316; Bucceronl. III. η. 711.
(16) Bucceronl, III, η. 747.
(17) Suarez» disp. 38, sect. 10, η. 4 es.; Mazzotta, q. 5, cap. 2.
(18) Hom. A post. t tract. 16, n. 61.

CAPUT IX.

DE OBLIGATIONE SUSCIPIENDI SACRAMENTUM
POENITENTIAE
Articulus I.

De obligatione quae oritur ex lege divina.
260. Obligatio confessionis in genere. — 1. Praeceptum divinum
confitendi omnia peccata mortalia post baptismum commissa (cfr.
n. 30, 35). urget non solum in articulo, verum etiam in probabili pe­
riculo mortis, ex quacunque causa periculum oriatur.
Ratio evidens est. Qui in tali periculo constitutus obligationem a Christo
impositam non implet, se exponit manifesto periculo eam nunquam implendi,
perinde ac si teneretur ad aliquam restitutionem faciendam, ad secretum reve­
landum, etc. (1).
Haec obligatio subiiciendi clavibus Ecclesiae peccata mortalia per se
adest etiamsi quis iam iustificatus sit, ex. gr. receptione Eucharistiae et extre­
mae unctionis cum bona fide.

2. Eadem obligatio viget etiam in casu, equidem rarissimo, quo
aliquis per reliquam vitam nunquam habiturus iam sit copiam con­
fessarii.
3. Plures DD. affirmant praeceptum divinum obligare etiam ali­
quando in vita extra mortis periculum (2).
Alii negant hanc obligationem, vel solum uti probabilem habent,
atque ideo ut practice nullam. Nam, aiunt, si ius divinum tantum
spectatur, non apparet cur homo nequeat, dilata confessione, per con­
tritionem perfectam Deo reconciliari. Neque datur paritas cum ba­
ptismo qui diu ab adultis differri nequit, cum confessio non sit, uti
baptismus, ianua Ecclesiae et totius vitae Christianae fundamentum (3).
(1) Quidam (v. g. Tanquerey, I. n. 213; Génicot-Salsmans, II. n. 321) dicunt praeceptum
divinum confitendi urgere «in articulo et in valde probabili periculo mortis». Particula
« valde » videtur rectius omittenda, tum perspecta ipsa rei natura, tum attenta terminologia
Codicis (cfr. can. 861, §§ 1, 3, 882, 22Λ2).
(2) S. Alph., VI, n. 663; Lacroix, n. 2043; Salmant., cap. 7, p. 1, n. 9,
(3) Suarez, De sacram., part. I, disp. 31, sect. 2.
15 — Cappello, De Sacramentis, II.

Sententiae negativae favet ipse Angelicus (4).
Practice huiusmodi quaestio vix ullum habet; momentum.

261. Obligatio confitendi ante communionem et Missae celebra­
tionem. — Rei peccati mortalis obligantur ad confessionem, antequam
accedant ad Eucharistiam suscipiendam.
Can. 856 haec statuit: «Nemo quem conscientia peccati mortalis
gravat, quantumcunque etiam se contritum existimet, sine praemissa sacramentali confessione ad sacram communionem accedat; quod si urgeat
necessitas ac copia confessarii illi desit, actum perfectae contritionis prius
eliciat » (5).
Utrum obligatio confessionis oriatur in casu ex iure divino, an
potius ex iure ecclesiastico, controvertitur. Plerique affirmant ex iure
divino derivari (6).
Id innuere videntur Patres, ex. gr. 8. Leo 3/. (7), 8. Augustinus (8),
8. Cyprianus (9), et alii. Dicimus videntur, quia clare non constat.
Haec sententia, nostro iudicio, probabilior est.
At nonnulli, praesertim recentiores, dicunt obligationem «rectius
e iure ecclesiastico deduci » (10), ob rationes tamen quae nobis cogentes
non videntur.
De huiusmodi obligatione, praesertim vero an et quando desit copia con­
fessarii et adsit necessitas communicandi, vide quae fuse alibi exposuimus (11).

262. An et quando teneatur ex iure divino confiteri qui in pecca­
tum mortale lapsus est. — 1. Multi DD. tenent eurn, qui in lethale pec­
catum lapsus sit, obligari ex iure divino vel ad confitendum, etiam
pluries in anno, vel ad eliciendam contritionem perfectam, ne diu re­
maneat in mortali (12).
Ratio praecipua haec est: homo carens gratia habituali nequit
diu abstinere a novo peccato, atque ideo tenetur medio moraliter ne­
cessario uti ad nova peccata vitanda, quod medium est vel confessio
vel contritio perfecta.
(4) In IV, D. 17, q. 3. art. I.
(5) Cfr. Cone. Trid., Sees. XIII, de Eucharistia, cap. 7, can. 11; Const. « Exsuryc Do­
mine 15 lun. 1520, Leonis X, error 15 Martini Lutheri damn.; S. C. C. dccr. « Tridcntina
Synodus », 20 dec. 1905, n. 3.
1 H
(6) Suarez, disp. 66, sect. 3, η. 9; Lugo, de Euch., disp. 11, sect. 1, n. 09 ss.: VasQUez,
disp. 205, c. 1; S. Alph., VI, n. 250.
(7) Epiât. 91, cap. 2.
(8) Epiât. 118, cap. 3.
(9) Liber III Epistolary epist. 11.
(10) Cfr. Génlcot-Salsinans, II, n. 322.
(11) De Sacramentis, I, n. 489 89.
(12) Cfr. S. Alph., VI, nn. 437, 663.

Alii hanc obligationem, saltem practice, negant (13), quia non
constat de obligatione contritionis eliciendae extra confessionem an­
nuam; ροιτο si de hac obligatione non constat, inulto minus constabit
de obligatione confessionis plus quam semel in anno instituendae ab
iis qui in lethalia peccata lapsi sint.
Quod videtur confirmari, aiunt, tum ex universali theologorum
persuasione qui huiusmodi obligationem populo nunquam denuntia­
runt, et fidelium qui illam prorsus ignorant, tum ex ipsa lege eccle­
siastica annuae confessionis, quae fidelibus universis hanc firmam certamque persuasionem ingerit: non haberi obligationem saepius confitendi,
cum Ecclesia, si revera haberetur, eam certissime promulgasset.
2. Ratione caritatis erga se ipsum vix videtur excusari peccator,
quia tot tantisque bonis spiritualibus se privat ob defectum gratiae,
seque periculo aeternae damnationis exponit, praesertim si inopinate
abripiatur morte.

Articulus II.

De obligatione confitendi ex lege ecclesiastica.
263. Exsistentia et natura praecepti annuae confessionis. — 1. « Om­
nis utriusque sexus fidelis, postquam ad annos discretionis, idest ad usum
rationis, pervenerit, tenetur omnia peccata sua saltem semel in anno fide­
liter confiteri » (can. 906) - (1).
Haec lex non est mere ecclesiastica, cum Ecclesia per eam ipsum
ius divinum explicet seu ipsius obligationem determinet.
2. Praeceptum annuae confessionis obligat sub gravi.
3. Disputatur utrum obligatio confitendi affixa sit tempori unius
anni ad finiendam, an vero ad urgendam obligationem.
Sententia longe communior, quae certa dicenda est, tenet tempus
ab Ecclesia determinari ad urgendam impletionem praecepti divini (2).
An vero, admissa hac sententia, per confessionem factam in sequenti
anno, satisfiat praecepto utriusque anni, controvertitur.
Tres sunt DD. sententiae.
(13) Suarez, dlsp. 15, sect. 6, n. 7; dlsp. 35, sect. 3. n. 10; Lugo, dlsp. 15, n. 1 ss.; Ball.·
Palm., V, n. 673.
(1)
5, can.
(2)
Suarez,

Cfr. c. 12, X, de poenit. d remiss.. V, 38; Cone. Trid,, Sees. XIV, de poenit., cap.
8.
Cfr. Lugo, disp. 15, η. 177 ss.; S. Alph., VI. n. 668; Bonaclna, disp. 5. q. 5, sol. 2;
disp. 36, sect. 2, n. 5 ss.

Prima affirmat; altera negat (3).
Tertia, quae « verier » dicitur a S. Ligorio (4), ita distinguit: « Si poenitens
in illa confessione manifestet peccata mortalia tam antecedentis quam prae­
sentis anni, tunc satisfacit obligationi utriusque anni, quia obtinetur finis prae­
cepti, nempe ut poenitens cum Deo reconcilietur.
« Si vero poenitens in praesenti anno non peccavit mortaliter ante con­
fessionem et postea incidit in mortale, tunc una confessione non satisfacit prae­
ceptis utriusque anni, sed tenetur iterum confiteri. Ratio quia per illam con­
fessionem tantum satisfacit praecepto anni praeteriti, non autem praesentis,
cum respectu praecepti praesentis anni non satisfaciat qui non confitetur
mortalia istius anni ». Ita S. Alphonsus (1. c.). Haec ratio non videtur decisiva nec validissima.
Omnibus perpensis, sententia affirmativa ut solide probabilis habenda
est, et practice tuta (cfr. n. 265).
Ii huius legis. — 1. Omnes et singuli fideles, seu mares
264. Subiectum
seu feminae, tam latini quam orientales, tenentur hac lege.
2. Pueri obligantur statim post adeptum rationis usum, etiam
ante expletum septimum aetatis annum (cfr. can. 12). Puer, expleto
septennio, usum rationis habere praesumitur (can. 88, § 3), quae prae­
sumptio veritati profecto cedit.
Ea autem requiritur discretio, quae a graviter peccandum sufficiat.

Utrum prius nonnisi peccati venialis puer capax sit, et postea mortalis,
an potius utriusque culpae, statim ab usu rationis adepto capax sit, contrevertitur: quod in casu parum aut nihil refert.
3. In decreto «Quam singulario S. C. de Sacram., 8 aug. 1910, sub n. 1
haec regula statuitur: « Aetas discretionis tum ad confessionem tum ad sanctam
Communionem ea est, in qua puer incipit ratiocinari, hoc est circa septimum
annum, sive supra sive etiam infra. Ex hoc tempore incipit obligatio satisfa­
ciendi utrique praecepto confessionis et communionis ».
Igitur aetas discretionis habetur, cum puer incipit ratiocinari, seu, ut
egregio docet Angelicus, «quando pueri incipiunt aliqualcm usum rationis
habere » (5).
Proinde necesse minime est, ut plene atque perfecte ratiocinari valeat,
ut immerito quidam DD. antiqui et pauci recentiores censent. Requiritur et
sufficit, ut culpae lethalis capax sit.
Id autem multiplici modo practice dignosci potest: v. g. si puer verbis
exprimat mentis cogitationes et cordis affectus, si malitiam in actibus exter­
nis pandat, si post admissum peccatum erubescat, animadvertens se male
egisse, etc. (6).
(3) Cfr. Suarez, disp. 36, sect. 4, n. 5; Lugo, disp. 15, n. 180.
(4) Lib. VI, n. 669.
{gdT
(5) Summa lheol., III, q. 80, art. 9, ad 3; in IV, D. 9, q. 1, art. 5, sol. 4.
(6) Cfr. Cappello, De aetate admittendorum ad primam Communionem eucharislicam seu
commentarium in Decretum « Quam sinpulari », p. 34 ss.

1. Reprobanda est praxis non absolvendi pueros ante primam
Communionem (7).
5. Qui, quavis de causa, communicare nequit, a praecepto annuae
confessionis nullatenus eximitur: quia, licet confessio praecipiatur in
ordine ad sacram communionem, duplex tamen reipsa est praeceptum,
et quidem omnino distinctum (cfr. can. 859, § 1, et can. 906).
6. Obligatione annuae confessionis certe non tenetur qui venialia
tantum peccata commiserit, cum liberam materiam, non vero neces­
sariam, haec constituant (can. 902: n. 31).
Qui, ex. gr. in Paschate, venialia tantum confessus sit, et dein la­
tente anno peccatum mortale committit, tenetur, iuxta plures (8),
eo ipso anno ad alteram confessionem instituendam.
Alii, e contra, censent per ipsam confessionem venialium satis­
fieri praecepto, adeo ut, peccatis mortalibus forte commissis, nova
confessio necessaria non sit (9).
Usus et persuasio fidelium hanc opinionem confirmat; nam qui
tempore paschali venialia confitetur cum animo satisfaciendi prae­
cepto, huic profecto existimat se satisfecisse, nec putat se obligari ad
aliam confessionem eodem anno instituendam, si forte peccatum mor­
tale patraverit. Praeterea aequum non est, ut melioris conditionis sit,
qui eodem anno peccata lethalia, quam qui solum venialia confessus sit.
In praxi fideles de ulteriore obligatione nullatenus monendi sunt:
imo, stante dubio iuris (cfr. can. 15), male ageret confessarius vel pa­
rochus qui huiusmodi monitionem faceret.
265. Tempus quo lex impleri debet. — 1. Lex annuae confessionis
non alligatur tempori quo impleri potest praeceptum communionis
paschalis, quamvis illa cum paschali communione ex ipsa rei natura
quodammodo connectatur.
Proinde, incipiente paschali tempore in dominica Palmarum (cfr.
can. 859, §2), certe satisfacit praecepto annuae confessionis qui v. g.
in vigilia illius dominicae confitetur, communionem paschalem mox
facturus.
2. Disputant theologi circa modum supputandi annum intra quem
confessio sit instituenda, utrum nempe annus civilis seu astronomieus
intelligendus sit a prima die ianuarii ad ultimam decembris, an potius
ecclesiasticus, a tempore paschali ad tempus paschale.
(7) Cfr. Peer. S. C. de Sacram., 8 aug. 1910, n. 7.
(8) Cfr. S. Alph., VI, n. 669; Lugo. disp. 15, n. 56 ss.
(9) Palans, tract. 23, disp. unie., p. 20. § 3, n. 3; Bail.-Palm.. V. n. 696; Noldin, II,
n. 693.

Lugo v. g. opinatur annum supputandum esse iuxta usum civi­
lem a ianuario ad ianuarium, quia vox anni naturaliter hunc sensum
habet (10).
Suarez cum aliis censet annum computandum esse a paschale
ad pascha (11).
Quae sententia probabilior videtur, tum attenta consuetudine
seu praxi fidelium tum perspecta mente Ecclesiae.
Huc generatim spectant quae DD. tradunt de tempore annuae
communionis (12).
Tenendum practice est, attenta fidelium consuetudine et perspectis proba­
bilibus AA. sententiis, fideles satisfacere, si confiteantur quantum necesse est ad
rite adimplendum praeceptum annuae confessionis, vel ipso tempore paschali vel
etiam postea.
Unde qui ex. gr. rite confessionem instituit etiam de solis venialibus ante
communionem paschalem et postea lethale committit peccatum, non tenetur
stricte, vi praecepti confessionis annuae, iterum confiteri ante sequens tempus
paschale, quia obligatione antea communicandi non adstringitur (13).

266. Ratio qua praeceptum annuae confessionis implendum sit. —
1. Imprimis « praecepto confitendi peccata non satisfacit, qui confessionem
facit sacrilegam vel voluntarie nullam » (can. 907) - (14).
Finis enim, quem intendit Ecclesia, huiusmodi confessione nullo
pacto obtinetur.
2. Haec confessio institui potest apud quemcunque confessarium
legitime approbatum, etiam alius ritus (can. 905), ideoque poenitens
latinus apud confessarium orientalem et poenitens orientalis apud
confessarium latinum (15).
Quod principium valet ubique terrarum, etiam in proprio, ut aiunt,
territorio Orientalium, tum quia responsa complura data a S. Sede nul­
latenus distinguunt inter regionem et regionem, hoc illudve territo­
rium, tum praesertim quia can. 905 huiusmodi distinctionem minimo
cont inet, imo eam clare, ut liquet ex contextu et locis parallelis, excludit.
(10) Disp. 15, n. 157.
(11) Dc pocnit., disp. 35, sect. 3, n. 12.
(12) Cfr. Suarez, Dc sacram., disp. 70, sect. 2, η. 2 88.; Lugo, disp. 11, sect. 3, 6 et 7;
S. Alph., VI, nn. 296, 662; Lacroix, n. 2043; Génicot-Salsmans, II. n. 208; Cappello, I,
u. 475.
(13) Cfr. Lugo, disp. 15, n. 162 s.; Ball.-Palm., V, n. 696.
(14) Alexander VII hanc propositionem (Ua<n) damnavit: « Qui facit confessionem vo­
luntarie nullam, satisfacit praecepto Ecclesiae ».
(15) Cfr. Bencd. XIV Const. « Elm pasloralit », 26 mail 1742, § V, η. 5 s.; S. C. de Prop
Fide, 17 sept. 1792; instr, (ad Archlôp. Alcppen.), 2 iun. 1835, Il doc. 1838. ad 12 13· instr
(ad Deleg. Ap. Aegypti), 30 april. 1862, n. 2.

267. Notao historicae. — I. Variae fuerunt logea ecclesiasticae particu­
lares de hac re variis temporibus latae, quibus praecipiebatur fidelium peccata
confiteri proprio Episcopo aut sacerdoti (16).
2. Inde a saeculo xm viget lex universalis saltem semel in anno confi­
tendi peccata.
Concilium Lateranense IV (a. 1215) in celebri cap. « Omnis ufriusque sexus >
praecepit annuam confessionem instituendam esse apud proprium sacerdo­
tem, nempe parochum, Episcopum, R. Pontificem, aut de eius licentia (17).
3. At, post privilegia pontificia regularibus concessa, consuetudo invaluit
peragendi annuam confessionem apud quemcunque sacerdotem approbatum,
adeo ut tali consuetudine iamdiu practice abolita fuerit contraria dispositio
Concilii Lateranensis (18).

CAPUT X.

DE MINISTRO SACRAMENTI POENITENTIAE
Articulus I.

De ministro eiusque potestate in genere.
268. Quinam sit minister poenitentiae. — 1. Solus sacerdos est mi­
nister sacramenti poenitentiae. Nam Christus D. tantum Apostolis
eorumque in sacerdotio successoribus dixit: « Accipite Spiritum Sanctum;
quorum remiseritis peccata, remittuntur eis » (1).
Unde can. 871 ait: « Minister huius sacramenti est solus sacerdos ».
Concilium Trid., praeeuntibus RR. Pontificibus Martino Γ et
Leone X (2), definivit contra protestantes: « Si quis dixerit non solos
sacerdotes esse ministros absolutionis, sed omnibus et singulis Christi fide­
libus esse dictum: Quaecunque... solveritis super terram, erunt soluta et
in caelo; et: Quorum remiseritis peccata, remittuntur cis... a. sit » (3).
De hae re fuse agunt dogmatici (4).
(16) Cfr. Kirsch, Der sacerdos proprius in der abcndlandischcn Kirche vor 1215. in JrrAttn
lilr xatholischcs Kirchcnrccht, 1901, 14 5 88.
(17) C. 12, X. de poenitentiis et remissionibus, V, 38.
(18) Cfr. Suarez, disp. 27, sect. 3, n. 4; Vasquez. in III part., q. 93, art. 2, dub. 2, η. 5;
ReiiTonst., tract. 14, (list. 1, q. 1, n. 15; Soto, in IV, D. 18, q. 4, art. 2, conci. 1.
(1) Ioan., XX, 22 s.
(2) Martinus V (in Cône. Constant ien.), Confit. · Inter cunctas·, 22 febr. 1118, art. 20.
21; Leo X, Const. « Exsurpe. Domine·, 15 iun. 1520, error 13, Martini Lutheri damn.
(3) Sees. XIV, de pornil., can. 10; cfr. etiam rap. 6.
(1) Cfr. Suarez, disp. 28, sect. Iss.; Lugo, disp. 21; Galtler» n. 511 ss.

2. Sacerdotium seu presbyteratus requiritur dc. iure divino, cum
ab ipso Christo id praefinitum fuerit in huius sacramenti institutione.
Inde nonnulla sponte consequuntur:
1° Qui invalide ordinationem presbyteralem recepit, non potest un·
quam a peccatis absolvere.
2° Ecclesia nequit concedere potestatem absolvendi a peccatis ei, qui
non est sacerdos, quia ipsa non potest mutaro, quae a Christo constituta sunt.
3° Nullus est casus in quo quis teneatur sua peccata confiteri ei, qui
sacerdos non est, cum ab ipso absolutionem sacramentalem recipere nequeat.
4° Laici, clerici minores, ipsi diaconi nunquam ex concessione Ecclesiae
habuerunt potestatem absolvendi a peccatis (cfr. n. 272 ss.).

269. Potestas requisita in ministro poenitentiae. — 1. Duplex po­
testas requiritur in ministro poenitentiae ad valide absolvendum: 1° po­
testas ordinis et quidem presby teratis; 2° potestas iurisdictionis.
2. Utraque potestas requiritur iure divino, i. e. ex ipsa institu­
tione Christi.
Potestas ordinis necessaria est, quia poenitentia est sacramen­
tum, quod ex voluntate Christi a sacerdotibus tantum ministrari potest.
Potestas iurisdictionis necessaria est, quia sacramentum poeni­
tentiae exercetur per modum iudicii (cfr. n. 19), seu peccatorum re­
missio habetur per sententiam iudicialem; porro ad hanc ferendam
iurisdictio, ut palam est, omnino requiritur.
Unde can. 872 hisce verbis catholicam doctrinam enuntiat: « Prae­
ter potestatem ordinis, ad validam peccatorum absolutionem requiritur
in ministro potestas iurisdictionis, sive ordinaria sive delegata, in poeni­
tentem ».
Potestas ordinis est potestas efficiens sanctificandi, seu potestas instrumentalis conferendi gratiam, potestas iurisdictionis est potestas moralis regendi
subditos in ordine ad sanctitatem et vitam aeternam.
Potestas ordinis dat proximam aptitudinem et dispositionem ad hoc quod
quis recipiat iurisdictionem in subditos pro danda iisdem absolutione a peccatis.
Potestas iurisdictionis est facultas exercendi potestatem ordinis in quosdam
determinatos tanquam in subditos legitime designatos. Prior dat capacitatem,
altera est facultas istam capacitatem exercendi ; unde ex potestate iurisdictionis
indicium est validum, ex potestate ordinis est efficax.
Potestas confessarii pertinet ad potestatem clavium proprie dictam (5).

Concilium Trid. (6) haec habet: « Quoniam igitur natura et ratio
iudicii illud exposcit, ut sententia in subditos dumtaxat feratur, per(5) Cfr. S. Thom. Suppi., <1- 17, art. 1 cL 3; q. 19, art. 2; Morkclbach, Quacslionts dc
jxKnitcnliac minMro, Liège, 1935, p. 8 ss.
(6) Sees. XIV, dc poenit., cap. 7.

suasum semper in Ecclesia Dei fuit et verissimum esse Synodus haec
confirmat, nullius momenti absolutionem eam esse debere quam sa­
cerdos in eum profert, in quem ordinariam aut delegatam non habet
jurisdictionem ».
3. Sacerdos recipit potestatem ordinis in ipsa ordinatione presbyterali; quae tamen potestas, licet sit vera potestas remittendi ac
retinendi peccata, exerceri tamen nequit, nisi accedat iurisdictio.
Potestas iurisdictionis confertur, extra sacramentum ordinis, per
externam concessionem a competente Superiore ecclesiastico factam (7).
Utrum sacerdotes haeretici et schismatici gaudeant iurisdictione pro valide
excipiendis confessionibus, vide n. 349.

270. Num vi ordinationis presbyter iurisdictione ii salte II ligatam
accipiat. — 1. Uniusmodi ligatio duplici modo, aliis omissis utpote
omnino falsis, intelligi potest.
Nonnulli dicunt in ordinatione et vi ordinationis tribui cuilibet sacerdoti
iurisdictionem, sed inchoatam tantum et incompletam, (piae ab Ecclesia com­
pletur, ubi materia, ut aiunt, applicatur seu subditi sacerdoti assignantur.
Alii censent nullam prorsus in ordinatione dari iurisdictionem.
Haec sententia communior est et vera videtur, cum perfecte servet pote­
statis ordinis et iurisdictionis distinctionem, quae tanta est, ut alia totaliter
possideri vel amitti possit, dum alia deest vel servatur integra.
Ita v. g. Episcopus aut parochus potest habere vel servare plenam iuris­
dictionem, quin habeat vel exercere possit potestatem ordinis, uti e converso
quamplures sunt, sive Episcopi mere titulares, sive sacerdotes, qui plenam
habent potestatem ordinis, «juin ullam dicantur habere potestatem iurisdi­
ctionis.
Huic sententiae adhaerere videtur ipse S. Thomas quatenus concedit iuris­
dictionem non dari in ordinatione, ideoque sacerdotem non habere actum cla­
vium, quas in ordine accepit, « antequam iurisdictionem habeat » (8).

2. Potestas ordinis, quatenus extenditur ad corpus mysticum Christi,
maxime improprie, ut bene animadvertit Suarez, diceretur «iurisdictio
etiam habitualis, vel inchoata, quia solum est quasi quaedam potestas
ad sanctificandos fideles qui in peccato exsistunt; quae tamen non
potest exercere suum actum, nisi per modum iudicii et sententiae, et
ideo requirit coniunctam potestatem iurisdictionis, ut efficaciter ope­
retur» (9).
(7) Cfr. Suarez, disp. 16, sect. 3, η. 2 es.; S. Bonav., in IV. D. 19. art. 2, q. 2; D’Annibalo, III. n. 318.
(S) In IV. I). IS, q. 1. art. 1. sol. 2. ad 2. Cfr. etiam S. Bonav., in IV. D. 19, art. 2. q. 2;
Suarez, disp. 16. sect. 3, n. 25 as.
(9) Disp. 16, sect. 3, n. 27.

Quae tamen potestas ordinis adeo parum est et iam inchoata iurisdietio, ut sine ea possit haberi vera potestas iurisdictionis in hoc foro
sacramenti, nam Episcopus — ex peculiari dispensatione R. Ponti­
ficis, attento iure hodie vigenti (can. 331, § 1, 3°) — sacerdotio non­
dum auctus, gaudet integra iurisdictione, quam potest cuilibet sacer­
doti delegare, quamvis careat potestate remittendi peccata quae in
ordinatione accipitur, et ideo nequeat per se actum illius iurisdictionis
exercere.
3. Quomodo vero in hac sententia explicari possit R. Pontificem
absolvi seu confessarium eius habere jurisdictionem, facile intelligitur
ex principio a S. Thoma posito (10), quod « indicium confessionis est
quoad Deum, apud quem aliquis redditur minor ex hoc quod peccat ».
Unde R. Pontifex, qua peccator est coram Deo ut homo privatus,
minor sacerdote qui agit iudicialiter in sacramento seu indicat pec­
catores nomine Christi. Itaque ubi Papa in confessione se sacerdoti
subiicit, privatum hominem agit, non secus ac princeps qui, ut pri­
vatus, controversiam aliquam committit dirimendam indicibus a se.
qua principe, constitutis (11).
271. An absolutio a venialibus requirat iurisdictionem, et haec
omnibus sacerdotibus tribuatur. — 1. Argumenta, quae petuntur ex
ipsa rei natura, evidenter probant iurisdictionem requiri etiam ad vere
proprieque absolvendum a venialibus, illamque non conferri per ipsam
ordinationem.
Aliter tamen sentiebant S. Thomas (12), Scotus (13), Suarez (14),
Lugo (15), Vasquez (16) et alii, sive quia putabant non requiri iuris­
dictionem pro venialibus, sive quia admittebant iurisdictionem requi­
sitam concedi ex consuetudine immemorabili cuilibet sacerdoti eo ipso
quod ordinatur.
2. Hodie autem, quidquid sit de controversia illa theoretica, stat
decretum Innocenta XI « Cum ad aures », 12 febr. 1679, quo Episcopi
iubentur « non permittere ut venialium confessio fiat simplici sacerdoti
non approbato ab Episcopo aut Ordinario ».
3. Utrum vero huiusmodi prohibitio invalidam reddat absolutionem a
quolibet sacerdote datam, disputatur.
Quidam affirmant, quia, aiunt, «si revera temporibus St. Thomae talis
(10) Suppi., q. 20, art. 3, ad 3.
(11) Cfr. Galtier, n. 521.
(12) In IV. I). 18, q. 2. art. 3, sol. 1, ad 3.
(13) In IV, D. 18, q. 1, art. 2, sol. 3.
(14) Disp. 26, sect. 5, n. 2 ss.
(15) Disp. 18, sect. 3, n. 11 ss.
(16) In III, q. 93, art. 1, dub. 6.

.-.V

iurisdictio generalis exsistebat, tarnen ab Innocentio XI d. 12 febr. 1679 abolita
est »(17).
Alii negant esse invalidam; nam inquiunt, ex dicto decreto nullatenus
constat fuisse suppressam consuetudinem seu denegatam potestatem absol­
vendi, quae sacerdoti cuilibet competit non vi ordinationis, sed per Ecclesiae
concessionem (18).
S. Alphonsus (19) fatetur sententiam esse communissiinan, quod valide
omnes sacerdotes absolvant, etiam post decretum Innocentii XI; et alteram
sententiam non certam dicit aut saltem probabiliorem, sed solum ♦ satis pro­
babilem ».

272. Quaestio historico-theologica de confessione instituta apud
diaconos et laicos. — 1. Certum est, imprimis diaconos audivisse sae­
culis elapsis confessionem; hanc diaconorum potestatem audiendi con­
fessionem admissam fuisse a nonnullis sanctis Patribus eamque plura
Concilia particularia recognovisse.
Sane: 1° S. Cyprianus praecipit lapsis ita in infirmitate subveniri, ut « si
presbyter repertus non fuerit et urgere exitus coeperit, apud diaconum quoque
exomologesim facere delicti sui possint, ut, manu eis in poenitentiam imposita,
veniant ad Dominum cum pace » (20).
2° Cone. Triburien. (an. 895) can. 31 statuit: « Si comprehensi aut vul­
nerati (fures et latrones) presbytero vel diacono confessi fuerint, communionem
eis non negamus » (21).
3° Concilia, quae facultatem audiendi confessionem diaconis faciunt,
haec sunt: Eboracense (a. 1195) can. 4; Londinense (a. 1200) can. 3; Rotomagense (an. 1231) can. 33.
4° Accedunt synodales constitutiones Odonis Parisiensis (an. 1197)
can. 56; S. Edmundi Cantuariensis (an. 1236) can. 12; Walter de Kirckham,
Episcopi Dunclmensis (an. 1255); Nicolai Gelant, Episcopi Audegavensis
(an. 1273) cap. 1 (22).

2. Item certum est confessionem, in casu necessitatis, institutam
fuisse apud laicos, imo eam instituendam esse nonnulli DD. expresse
docuerunt.
1° Complura sunt exempla seu facta, quae videri possunt apud Laurain (23).
(17) Prünuncr, III, τι. 408.
(18) Ball.-Palm., V, η. 335.
(19) Lib. VI, η. 513.
(20) Epist. XVIII, 1.
(21) Cfr. c. 2, X, 5, 18.
(22) Boned. XIV. De Synodo diocc.. lib, VII, cap. 16. n. 1 ss.; Galtier, n. 515; Palmieri,
De poem!.. p. IGOss.; Γ<·«Ίι, VII, n. 116.
(23) Op. eit.. paff. 15 ss. Cfr. Tectaert. La confession aux laïques dans Γ Eglise latine
depuis le Ville fusq'au XI Ve siècle. Louvain, 1926; Amadacus a Zedclghem, Doctrine de
saint Thomas d'Aquin au sujet du sacrement de Pénitence et de la confession aux laïques dans
Miscellania Thoinista, in Estudis Franciscans. 1924, 302 ss.

2° Lanfrancus ait: «Si ncc in ordinibus ecclesiasticis cui confitearis
invenis, vir mundus ubicunque sit requiritur » (24).
Pseudo-Augustinus scribit: «Tanta est vis confessionis, ut, si deest sa­
cerdos, confiteatur proximo » (25).
Petrus Lombardus docet: «Si forte defecerit sacerdos, confiteri debet
socio » (26).
δ’. Albertus Magnus ait: «Unde dicendum quod (qui laico confitetur)
habet sacramentum confessionis » (27).
Unde Angelicus ait: « Quando necessitas imminet, debet facere poenitens
quod ex parte sua est, scilicet conteri et confiteri cui potest; qui, quamvis sacra­
mentum perficere non possit, ut faciat id quod ex parte sacerdotis est, absolu­
tionem scilicet, defectum tamen sacerdotis summus sacerdos (Christus) sup­
plet » (28).

3. Nihil tamen exinde erui potest : nomen exomologcsis non semper
apud Patres et ecclesiasticos scriptores significat confessionem auri­
cularem, secretam, sacramentalem.
Frequenter usurpatur pro ultimo illo ritu, sive actu externo, qui
clausula et complementum erat totius publicae poenitentiae, cum nempe
publici poenitentes, « humi substrati, flentes atque ingemiscentes, se
ipsos incusabant, veniam exposcebant, et Ecclesiae tandem reconci­
liari, atque iterum ad sacramenta admitti, petebant » (29).
Porro hanc publicam exomologesim, deficiente sacerdote et ur­
gente necessitate, excipere poterat diaconus, isque potestatem habebat
publicum poenitenteni Ecclesiae reconciliandi eo pacto, quo etiam
nunc posset, facultate a legitimo Superiore ecclesiastico accepta, excommunicatum absolvere et Ecclesiae communioni restituere.
De hac exomologesi loquitur £. Cyprianus in cit. epist., ac de ea
intelliguntur ceteri Patres et Concilia, cum idem, quod <8. Cyprianus,
affirment (30).
Alii aliter testimonium explicant. Censent rectius videri in facto S. Cy­
priani, uti quoque in aliis, rem totam ita actam esse ut et peccator et diaco­
nus totum quidem id faceret, quod sibi, attentis circumstantiis, possibile esset;
sacramentum vero non adfuisse revera; et communionem eucharisticam con­
cessam esse a ministro Ecclesiae absque sacramentali absolutione, cum adiuncta
peculiaria eam impossibilem tunc redderent (31).
(24) De celanda confessione, IV, 3;
L., CL, 634 8.
(25) De vera ct falsa poenitentia, X, 25; P. L., XL, 1113.
(26) Sent., lib. IV, D. 17. cap. 4.
<
(27) In IV, I). 17, art. 5».
(28) In IV, D. 17, q. 3, art. 3, sol. 3 a<l 1.
’ 'i’·
(2») Bened. XIV, I. c.. n. 6; Morimw, lib. II, cap. 2, n. 4 sa.; Tortui)., Dc poenit.,
cap. S).
(30) Bencd. XIV, I. c., n. 7.
■
(31) Cfr. Galticr (n. 514) qui censet exomologesim ct impositionem manuum, do qua
loquitur S. Cyprianus, sacramentalem esae. · IIoc enim, ait Ipso (/. c.), constat tum ex aliunde

Ipse 6'. Thomas haec habet: « Nihilominus confessio laico ex defectu sacer­
dotis factu sacramentalis quodammodo csl, quamvis non sit sacramentum, per­
fectum quia deest ei id quod est ex parte sacerdotis » (32).

272bu. De confessione apud diaconos instituta, haec breviter sunt
animadvertenda:
1° Huiusmodi confessio non erat formaliter sacramentalis.
2° Consuetudo in nonnullis ecclesiis vigens (cfr. n. 272, 1) nul­
latenus arguit agnitam fuisse diaconis potestatem absolvendi. Sane
explicite asseritur in documentis allegatis potestatem clavium eis non
competere.
Ita v. g. synod, constitutio S. Odonis Parisiensis, can. 56: «Item
prohibetur districte ne diaconi ullo modo audiant confessiones, nisi in
arctissima necessitate: claves enim non habent nec possunt habere* (33).
Praeterea facultas diaconis facta audiendi confessiones id unum
testatur, scilicet, quam necessaria tunc temporis existimaretur con­
fessio, non probat autem facultatem eo ipso concessam fuisse diaconis
dandi absolutionem (34).
>

273. Confessio laicis facta a fortiori sacramentalis non erat.
Praxis exomologesim instituendi apud laicos haec duo tantum
probat, nempe 1° quanta fides esset de necessitate sacramenti cum
confessione; 2° quanta vis in ipso sacramento tribueretur actibus poe­
nitentis.
Huiusmodi praxis ex eo confirmata fuit quod erubescentia con­
fessioni inhaerens haberetur ut magna pars satisfactionis pro peccato
debitae (35).
Sano duobus modis confessio fieri potest homini laico: primo, ut ab eo
tanquam a indice et Christi ministro, habente potestatem clavium, obtineatur
sacramentalis absolutio; altero modo, quatenus quis confiteatur laico, ut ipsa
animi demissione seu humilitate atque erubescentia, magis flectatur Deus ad
ei largiendam uberem gratiam, qua excitetur ad perfectam contritionem et
iustificetur. Eiusmodi confessio est in se proficua eaque multo tempore in usu
fuit.
dictis de illa manuum impositione, tum ex eo quod ibidem dicitur non praemissam fuisse
aliam exomologesim aut absolutionem, sed meram libellorum pacis a confessoribus largitio­
nem ·.
Haec sententia probabilis est, at non certa, cum utrumque argumentum probabilitatem
non excedat.
(32) In IV, D. 17, q. 3, art. 3, sol. 3, ad 1; Suppl, q. S, art. 2. ad 1.
(33) Mansi. XXII. 676.
(34) Cfr. Lnurain, op. ciL. p. 80 ss.; Galtier, n. 513 ss.; Vacandard, Confession. in
Dictionn. de tMoL cathol.. coi. 846.
(35) Cfr. S. Bonav., in IV, D. 17, p. 3. art. 1. q. 1; S. Albert. Magn.. in IV. I). 17. art.
39, ad 1. Cfr. Ephem. 1a)V,9 1925, 530.

De hac loquuntur textus et DI)., quemadmodum, se aliosque explicando,
docet Angelicus; qui, postquam dixerat, posse, deliciente sacerdote, confes­
sionem fieri laico, statim addit, eiusmodi confessionem esse quidem aliquo
modo sacramentalem, quia est coniuneta cum voto sacramenti; non tamen esse
verum sacramentum, nec gratiam conferre ex opere operato, ac proinde reite­
randam docet coram sacerdote.
« Quamvis ille, ait S. Thomas, qui laico confessus est in articulo neces­
sitatis, consecutus sit veniam a Deo, eo quod propositum confitendi, secun­
dum mandatum Dei, quod concepit, sicut potuit, implevit; non tamen adhuc
Ecclesiae reconciliatus est, ut ad sacramenta Ecclesiae admitti debeat, nisi
prius a sacerdote absolvatur: sicut ille, qui baptismo flaminis baptizatus est,
ad Eucharistiam non admittitur; et ideo oportet quod iterum confiteatur sacerdoti,
cum copiam habere potuerit... » (36).

Posteriori aetate illa consuetudo iustis de causis coepit pedetentim
remitti, donec tandem penitus obsoleverit. Id praesertim accidit, post­
quam haeretici ex ea voluerunt argumentum sumere pro sua doctrina
de potestate remittendi peccata omnibus christi-fidelibus competente.
Quod tentamen vanum et arbitrarium fuisse, evidens est (37).

273bls. Hodie liceretne confessionem instituere apud laicum?
Quidam, ut Navarrus, Gregorius de Valentia (38) et alii, quos ap­
probat Benedictus XIV, docent, « nisi excusetur ab ignorantia, in prae­
senti rerum statu, graviter eum peccare, qui etiam in casu necessi­
tatis peccata sua confitetur laico: quia sine ulla causa seipsum infa­
mat, et fortasse praebet aliis occasionem de se suspicandi, quod ad­
haereat Lutheranorum haeresi » (39).
Ita nobis videtur distinguendum: si confessio fiat laico tanquam
Christi ministro, potestatem clavium habenti, atque proinde ut ab
eo sacramentalis absolutio obtineatur, habetur procul dubio error contra
fidem ideoque peccatum gravissimum; si fiat, e contra, ob animi de­
missionem sive humilitatem, nullum est peccatum, dummodo absit
scandalum aliud ve incommodum.
In praxi nec suadenda nec permittenda, sed generatim prohibenda
est huiusmodi confessio.
riK
(36) In IV, D. 17, q. 3, art. 3, eoi. 3, ad 3.
(37) De confessione instituta apud monachos vide art. Pénitence in Dictionn. d’apolofl.
de la foi cathol., 1808 s., 1814; Confession in Dictionn. de théol. cathol., 862 ss.
(38) Navarrus, Manuale, cap. 21, n. 41; Gregorius de Valentia, Comment, (hcol.. III,
disp. 7, q. 10, punct. 1.
(39) Boned. XIV, De Synod, dioeccs., Hb. VII, cap. 16, n. 12.

Articulus II.

De potestate iurisdictionis in genere.
274. Notiones. — 1. lurisdictio in genere est potestas regendi sub­
ditos.
Haec potestas sedulo distinguenda est a potestate dominatira,
quam habet pater in filium, dominus in· famulum, Superior religiosus
in subditum, quae solum ad privatam (internam, domesticam) guberna­
tionem pertinet (1).
2. lurisdictio ecclesiastica (non item civilis, cum finis societatis
civilis sit bonum externum, temporale, completum, per media externa,
sub vinculo iuris, assequendum) - (2), alia est fori externi et alia fori
interni (can. 196).
Dicitur fori externi illa quae immediate ordinatur ad publicum
regimen societatis Christianae; unde respicit leges, provisiones, indicia etc.
quibus ordo externus et publicus Ecclesiae determinatur atque sancitur.
lurisdictio fori interni, seu conscientiae, illa est, quae immediate
ordinatur ad privatam cuiuslibet fidelis utilitatem spiritualem; respicit,
generatim, obligationes conscientiae in ordine ad Deum.
Dicimus generatim, quia obligationes fori interni extra-sacramen­
talis ligant vel saltem ligare possunt etiam coram Ecclesia, v. g. censurae
et irregularitates occultae, impedimenta matrimonialia occulta, etc.
3. lurisdictio fori interni, seu conscientiae, subdividitur in iurisdictionem fori interni sacramentalis et extra-sacramentalis (can. 196).
Prior ea est, quae exercetur in actu confessionis sacramentalis;
posterior exercetur quidem in foro conscientiae, sed extra confessionem
(cfr. can. 202).
4. Potestas iurisdictionis ordinaria «ea est quae ipso iure adnexa
est officio » (can. 197, § 1).
Potestas delegata ea dicitur, « quae commissa est personae » (can.
oit.).
Duae conditiones, igitur, requiruntur ad constituendam potestatem ordi­
nariam, scii. 1° ut potestas sit adnexa officio sensu stricto sumpto, ad normam
can. 145, § 1, ita ut statim ac quis officium obtinet, etiam potestatem officio
adnexam eo ipso consequatur, quin necessaria sit ulla peculiaris concessio ex
(1) Cfr. Cappello, Summa iuris publici, n. 159 ss.; S. Thom., ΠΙΙ. q. 65. art. 2: Lugo,
De iusl. et iure, disp. 2. n. 1 ss.; Pirhing. lib. 1, tit. 31, n. 1 ss.
(2) Cappello, Summa iuris pubi, cccl., n. 202.

parte Superioris; 2° ut potestas sit adnexa officio ipso iure, sive communi sive
particulari, ideoque modo stabili (3).

5. Potestas est propria vel vicaria (can. 197, § 2), prout exercetur
nomine proprio vel alieno.
6. Potestas delegata potest esse a iure vel ab homine.
Prior dicitur, quae conceditur ab ipso iure, attamen non est ad­
nexa officio proprie dicto, ita ut ad normam can. 197, § 1 vocari ne­
queat ordinaria.
Alia est, quae a Superiore per actum specialem committitur huic
vel alteri personae vel per modum habitus vel per modum actus (cfr.
can. 199) - (4).

275. Notio iurisdictionis in ordine ad confessionem audiendam. —
1. Iurisdictio, prout hic sumitur, est potestas remittendi vel retinendi
subditorum peccata in sacramento poenitentiae.
2. Haec potestas, quippe quae ab Ecclesia nomine Christi exer­
cetur, est vicaria et ministerialis (5).
Hinc sedulo notandum: confessarius in foro sacramenti absolvit
a peccatis ex potestate vicaria, a censuris ex potestate propria.
3. Quatuor circa huiusmodi iurisdictionem considerari possunt:
principium sive fons, collatio, persona cui tribuitur, persona in quam
fertur iurisdictio.
Principium sive fons est Ecclesia, utique ex Christo Domino qui
eam instituit eique omnia iura omnem que potestatem tribuit; unde
ex R. Pontifice, cui, utpote Christi Vicario, fundamento et capiti totius
Ecclesiae, plenitudo potestatis clavium competit, et dependenter a
Papa ex aliis legitimis Pastoribus derivanda est iurisdictio in varios
presbyteros ad confessiones audiendas.
Collatio iurisdictionis est actus voluntatis, quo confertur potestas
moralis in subditum.
Persona cui tribuitur non est nec potest esse nisi sacerdos ex supra
dictis (n. 268); dum alia potestas iurisdictionis fori externi vel fori
interni extra-sacramentalis concedi potest etiam diaconis, subdiaconis
aliisque clericis, et a R. Pontifice etiam laicis.
»
(3) Cfr. Wemz-Vidal, Ius canonicum, II, n. 365; Chelodi, Dc personis, n. 125; Vermeewch·
Crcusen. I, n. 225.
(i) Quod in Codice exsistat potestas delegata a iurc, certum est. Eiusmodi est v. g. po·
testas quae competit cuilibet sacerdoti absolvendi a peccatis et a censuris in periculo mortis
(can. 882; 2252); item potestas dispensandi super impedimentis matrimonialibus, do qua in
can. 1098, 2°. collate cum can. 1044; paritor potestas dispensandi super irregularitatibus
occult K de qua in can. 990, § 2, etc.
(5) Cfr. S. Thom., II-II, q. 88, art. 12. ad 3; Suarez, De legibus, lib. II, cap. 14; lib. VL
cap. 10; lib. X· cap* 6; Billot, De Ecclesia, p. 456 ss.; Wilmers, De Christi Ecclesia, u. 65 ss.

Persona in quam fertur iurisdictio est subditus; seu eo ipso quod
alicui conceditur iurisdictio, determinantur simul etiam subditi, in
quos illa persona acceptam iurisdictionem exercere valeat (6).
4. Iurisdictio, proprie et accurate loquendo, distinguitur a licentia,
de qua infra (n. 280).
276. Idoneitas ad audiendas confessiones. — 1. Idoneitas adae­
quate sumpta tria complectitur, nimirum: 1° doctrinam sufficientem
pro tanto munere obeundo, 2° prudentiam ac 3° morum sanctitatem,
qualis profecto requiritur in sacerdote, qui hoc sacramentum nomine
Christi, cuius personam vere proprieque gerit, administrat.
Confessarius enim, ut suo loco videbimus, debet esse doctus, pru­
dens et sanctus (7).
2. Iudicium authenticum de idoneitate sacerdotis ad confessiones
audiendas spectat ad competentes Superiores ecclesiasticos.
Tale iudicium intelligitur externum; at necessario supponit indi­
cium etiam internum de idoneitate vera aut saltem prudenter existi­
mata. Non requiritur plena et absoluta certitudo de idoneitate;
requiritur et sufficit prudens iudicium de eadem, moraliter aesti­
mandum.
3. Codex monet Ordinarios locorum et Superiores religiosos, ne
iurisdictionem aut licentiam audiendi confessiones concedant, nisi iis
qui per examen idonei reperti fuerint, vel quorum doctrinam aliunde
compertam habeant:
« Tum locorum Ordinarii iurisdictionem, tum Superioris religiosi
iurisdictionem aut licentiam audiendarum confessionum ne concedant,
nisi iis qui idonei per examen reperti fuerint, nisi agatur de sacerdote
cuius theologicam doctrinam aliunde compertam habeant » (can. 877, § 1).
4. Idoneitas requiritur sub gravi; unde Superior, qui sciens volens
iurisdictionem aut licentiam audiendi confessiones tribueret certe in­
digno seu non idoneo, mortaliter peccaret, uti graviter profecto delin­
queret qui suam inidoneitatem cognoscens, excipere confessiones nihilo­
minus auderet.
At prudens indicium de idoneitate confessarii non requiritur ad
valorem ipsius iurisdictionis aut licentiae, ita ut valida, quamvis il­
licita, foret concessio sacerdoti non idoneo scienter facta.
(0) S. Thom., Suppi., q. 20, art. 3; Suarez, disp. XVIII, sect. 1. n. 3 es.; Lugo, disp.
XVI, η. I ss.
(7) S. Alph.. Praxis confessarii ad bene excipiendas confessiones, n. 8 es.; Hom, A post.
tract. 21, η. 1 ss.; Lugo, disp. 21, n. 53 ss.

10 — Cappello, De Sacramentis, II.

277. Examen. — 1. Examen est medium ordinarium cognoscendi
idoneitatem, at minime unicam.
Est medium quidem requisitum, at non semper et absolute, cum
etiam aliunde alicuius sacerdotis doctrina comperta haberi possit et
Superior, sua conscientia onerata, ab illo dispensare valeat.
2. Eo ipso quis renuntiatur parochus, Episcopus etc., seu eligitur ad
officium ecclesiasticum, cui, inter alia, ius quoque et officium competit
excipiendi confessiones, censetur idoneus etiam circa confessiones au­
diendas, quin peculiare examen ad id necessarium sit. Nam idoneitas
in genere ad illud officium, quae omnino requiritur (cfr. can. 153), com­
plectitur quoque idoneitatem in specie ad confessiones excipiendas.
Olim disputabatur utrum nonnulli, v. g. laureati in iure canonico vel in
sacra theologia, approbatione indigerent, iuxta decretum Tridentinnm, ad con­
fessiones audiendas.
Sententia affirmativa iamdiu ante Codicem, praesertim post Const. « liomani Pontificis » S. Pii V, 6 aug. 1571, § 2, certa erat (8).
Lambertini seu Bened. XIV (9) dicit S. Officium an. 1640 improbasse
illos, qui contendebant, sacerdotibus laurea sacrae theologiae aut iuris cano­
nici donatis non esse necessariam approbationem et facultatem ad audiendas
confessiones (10).
Hodie ex iure Codicis nullus sacerdos, tam saecularis quam regularis, per
se eximitur ab examine formali aut aequivalenti.
Contraria consuetudo circa examen formale, potest admitti; circa aequivalens, uti corruptela habenda est.
Item olim controversia erat inter DD., an et quando semel idonei reperti
seu approbati possent ad novum examen adigi.
De hac re videntur pauca opportune animadvertenda:
1° Iure antiquo vigente, iterum ex iusta causa sacerdotes saeculares
revocari poterant ad examen subeundum, praesertim ab Episcopo successore (11).
2° Quoad regulares, Clemens X per Const. « Superna », 21 iun. 1670,
statuerat « regulares vero ad huiusmodi confessiones audiendas praevio examine
simpliciter et absque ulla temporis praefinitione ab ipsomet Episcopo, secus
autem si ab eius Vicario, aut ab antecessoribus Episcopis approbatos, non posse
ab eodem, qui sic approbavit, iterum examinari... ».
Unde AA. inferebant quod regulares semel idonei reperti seu approbati
in aliqua dioecesi non indigebant nova approbatione, si mutarent domicilium
et deinde in eandem dioecesim redirent, eodem ibidem exsistente Episcopo, qui
indicium de idoneitate seu approbationem dederat.
(8) Cfr. S. Alph., VI, n. 542; Salmant., tract. 12. cap. 11, η. 94; Ball.-Palm., V, η. 333.
(9) Instr. 8G, η. 8.
(10) S. Ligorius ex Busemb. (VI, η. 542) dicit non decorc ut doctores et licentiati vel
lectores in theologia, modo legerint moralem, examinentur.
(11) Cfr. Const. « Romani Pontificis ». 8. Pii V, G aug. 1571; Const. · In tanta », Grcg.
XIII, 1 mail 1573; Const. « Superna », Clement. X, 21 iun. 1070.

Ratio, <piia approbatus indefinite censebatur manere approbatus usque
ad revocationem; atqui in casu nulla, ne implicita quidem, revocatio inter­
cessisse existimabatur; ergo (12).

3. Ex iure Codicis haec teneas :
1° Omnes sacerdotes saeculares, etiam illi qui ordinaria, ratione
officii, fruuntur potestate audiendi confessiones, ex iusta causa, i. e.
orto dubio probabili et positivo de sufficientia doctrinae seu de ido­
neitate, iterum examinari possunt, imo interdum debent.
Sane can. 877, § 2 statuit: «Si post concessam iurisdictionem aut
licentiam prudenter dubitent (locorum Ordinarii et Superiores religiosi)
num probatus a se antea sacerdos pergat adhuc idoneus esse, eum ad
novum doctrinae periculum adigant, etsi agatur de parocho aut cano­
nico poenitentiario ».
Unde si parochus et canonicus poenitentiarius a doctrinae periculo
non eximuntur, a fortiori alii sacerdotes denuo examinari possunt.
Verba « probatus a se » referunt controversiam olim agitatam,
eaque intelligenda sunt de approbatione habita a quocunque Ordinario,
i. e. sive a se sive ab aliis sacerdos probatus fuerit.
2° Etiam religiosi, qui ab Ordinario loci vel a proprio Superiore
aut ab utroque, pro diversitate casuum, idonei per examen reperiendi
sunt, iterum tum ab eodem Superiore tum ab eius successore possunt
adigi ad periculum doctrinae, si iusta causa seu prudens dubium, de
quo supra, exsistat.
Sane c. 877, § 2 ipsos quoque confessarios religiosos, etiam exem­
ptos, manifeste respicit.
3° Circa huiusmodi idoneitatem, quae in ministro poenitentiae
requiritur ex ipso iure divino naturali, nulla contraria consuetudo nulhimque privilegium allegari potest, ex quo etiam non idonei aut dubie
tales admitti possint ad confessiones excipiendas, ita ut praevia co­
gnitio idoneitatis ex periculo aut aliunde habita non requiratur.
4° Ad Superiorem ecclesiasticum, de quo in can. 877, § 1, spectat
definire tempus, locum, rationem examinis, etc., ac designare examina­
tores.
5° Non modo si dubium versetur circa sufficientiam doctrinae,
verum etiam si legitimus Superior dubitet de ceteris dotibus, scii, de
prudentia aut morum sanctitate, potest ac debet inquirere; nam qui antea
erat idoneus, dein, agendi ratione mutata, non idoneus fieri potuit.
6° Si absque ulla rationabili causa Superior ad novum examen
(12) Lugo, disp. 21, n. Il 89.; Lacroix, part. 2. lib. VI, n. 1541; S. Alph., VI. n. 552;
Bail.-Palm., V, n. 315 ss.

244

CAPUT X. - ARTICULUS Π.

revocaret eum, qui idoneus iam fuit repertus, peccaret per se; at in
praxi praesumptio semper favet Superiori.
De licentia vide n. 280.
278. Num approbatio iure Codicis adhuc vigeat. — 1. Ante Codi­
cem communiter docebant AA. tria requiri ad confessiones excipien­
das, nimirum approbationem, iurisdictionem et potestatem ordinis (13).
Nomine approbationis intelligebatur indicium publicum sive auctoritativum Superioris ecclesiastici de idoneitate sacerdotis ad confes­
siones audiendas; quae, ut distincta a jurisdictione, inferebat, praeter
iudicium de idoneitate, etiam consensum Ordinarii loci ut quis sua
iurisdictione uti posset.
Ante Concilium Trid. approbatio, sensu formali accepta, neces­
saria non erat.
Cone. Trid. (14) ut privilegiatam iurisdictionem regularium apte
componeret cum loci Ordinarii auctoritate, exigere coepit, ad exci­
piendas confessiones saecularium, vel beneficium paroeciale vel appro­
bationem ab Episcopo concessam. Atque ita induxit necessitatem ap­
probationis pro omnibus confessariis saecularium.
2. Quae approbatio requirebatur non solum ad licite, verum etiam
ad valide absolvendum, quia Cone. Trid. statuerat sacerdotem esse
incapacem iurisdictionis, nisi approbatus fuisset.
Quoad confessiones regularium nihil immutavit Trid. Synodus;
unde pro confessionibus regularium vigebat antiqua disciplina ideoque
approbatio non requirebatur. Cfr. n. 296.
Ante Codicem iurisdictio concedi solebat una cum approbatione, ita ut,
quoad confessarios saccularium vix practice distingueretur approbatio a iuris­
dictione (15).
Inde factum est, ut haec verba — iurisdictio et approbatio — saepe pro­
miscue usurparentur; imo in quibusdam Pontificiis Constitutionibus approba­
tio designat non solum iudicium de idoneitate, verum etiam facultatem
confessiones audiendi, seu iurisdictionem.

3. Codex de approbatione, quae, iurisdictioni addatur aut quae
consideratur ut distincta a iurisdictione, nihil expresse dicit. Unde ap­
probatio formaliter seu stricte sumpta, de qua in Concilio Trid., hodie
non viget. Manet tamen approbatio late dicta.
I
(13) Cfr. S. Alph., VI. n. 512; Suarez, disp. 26, sect. 5; Lugo, disp. 18, n. 40 ss.; disp.
21, n. 2 se.; Bonacina, disp. 5, q. 7, p. 2, n. 4 ss.; Lacroix, n. 1485 as.
H
(14) Sees. XXIII, cap. 25, de ref.
(15) Gury-Ball., II, n. 351; Bucecroni, HI. n. 735; Tanqucrey, I, n. 375; Prümmer,
III, n. 409 88.; Lehmkuhl. II, η. 379 88.

Nam in Codice memorantur sacerdotes « ad audiendas confessiones
approbati in aliquo loco» (can. 881, § 1), sacerdotes «licet ad confes­
siones non approbati » (can. 882), etc. Quae verba profecto intelligenda
sunt de sacerdotibus iurisdictione praeditis.

Articulus III.

De exercitio jurisdictionis
circa confessiones audiendas ac de licentia.
279. Principia de iurisdictione confessiones excipiendi. — I. lurisdictio exerceri nequit nisi in subditum (cfr. can. 201, § 1).
Sane ipsa nihil aliud est quam potestas regendi subditos. Unde
ea tenus confessarius absolvere potest poenitentes, quatenus hi subditi
eius sint.
II. Duobus tantum modis aliquis fit proprius et ordinarius sub­
ditus alicuius Superioris ecclesiastici, nempe per domicilium vel quasidomicilium et per aggregationem sive cooptationem.
Praescindimus, ut palam est, a R. Pontifice, cuius subditus quisque
fit per receptionem baptismi, ex quo persona in Ecclesia constituitur
(can. 87) seu membrum efficitur Ecclesiae Christi.
Domicilium vel quasi-domicilium intra limites territorii, in quo Superior
ecclesiasticus exercet iurisdictionem, est modus praecipuus, quo fere omnes
subduntur, quotquot subsunt habenti iurisdictionem ordinariam, v. g. parocho
aut Episcopo (1).
Per aggregationem seu cooptationem in certam familiam religiosi professi,
novitii, alumni convictores et famuli domestici institutorum religiosorum subiiciuntur Superioribus religiosis (2).

III. Ex iure novo omnes poenitentes, quoad exercitium iurisdictionis sacramentalis, considerantur et reipsa habentur ut incolae loci,
in quo confessionem peragunt, ideoque ipso confessionis actu subsunt
confessario eiusque subditi fiunt.
Unde qui iurisdictionem, sive ordinariam sive delegatam, habent,
possunt in territorio, ubi degunt, omnes valide et licite absolvere, quot­
quot accedunt, tam saeculares quam religiosos, tum peregrinos tum
vagos tum fideles rituum orientalium (can. 881).
(1) De domicilio et quasi-domicilio vide quae fuso tradidimus in tractatu Dc matrimonio,
n. 680 ss. Cfr. etiam Wernz-Vidal, II. n. 11; Chelodi, De personis, n. 92.
(2) Cfr. Noldin, III, n. 339; Vermoersch-Creusen» I, n. 478.

IV. Qui ordinaria (cfr. nn. 282, 287) gaudent jurisdictione exci­
piendi confessiones, possunt subditos absolvere ubique terrarum; qui,
e contra, delegatam tantum habent jurisdictionem, nequeunt extra ter­
ritorium illam exercere, ideoque delegata iurisdietio territorialis cen­
setur (can. 201, § 3; 881, § 2).
Unde Episcopi, parochi, canonici poenitentiarii (cfr. can, 401, § 1), Supe­
riores religiosi etc., qui ordinariam habent iurisdictionein, valide absolvunt
fideles sibi commissos extra territorium, quin indigeant iurisdictione Ordinarii
loci, ubi confessiones audiunt.
Dum e contra, cooperatores seu cappellani aliique delegatam potestatem
habentes, nequeunt extra territorium fideles sibi commissos valide absolvere
sine iurisdictione Ordinarii loci, ubi confessiones excipiunt (3).
Num Ordinarius, qui potest subditos suos absolvere in aliena dioecesi,
valeat concedere sacerdoti facultatem eosdem absolvendi? Plerique negant;
nonnulli affirmant ex nota iuris regula : Qui potest per se, potest etiam per alios
agere.

V. Quilibet sacerdos, etiam alius dioecesis, potest valide accipere
iurisdictionein ab Ordinario eanique, servatis servandis, exercere. Nihil
enim obstat aut ex parte Ordinarii aut ex parte sacerdotis.
Circumstantia quod hic sit extradioccesanus nullatenus mutat aut
restringit potestatem Ordinarii, qui eam concedere valet sive subditis
sive non subditis.

280. Licentia audiendi confessiones. — 1. Iurisdietio et licentia
sunt res omnino distinctae, quamvis interdum utraque uno eodemque
actu a Superiore religioso tribuatur.
2. Licentia non habetur nisi quoad confessarios religiosos, qui,
cum subsunt omnino suis Superioribus atque ideo velle et nolle, ut aiunt,
non habeant, etiam quoad confessiones audiendas ab illis pendere de­
bent, licet idonei iam reperti fuerint.
Proinde licentia est actus quo Superior religiosus permittit seu
consentit, ut sacerdos subditus confessiones audiat.
Non requiritur si directe a S. Sede iurisdietio sit concessa.
3. Licentia, aliter ac iurisdietio (cfr. n. 275), per se non requiritur
ad valorem confessionis, sed tantum ad liceitatem, nisi forte usus ipsius
jurisdictionis alligatus fuerit conditioni licentiae praevie a Superiore
obtentae sive obtinendae (4).
4. Superior religiosus nequit licentiam audiendi confessiones con­
cedere nisi iis qui idonei reperti fuerint (cfr. n. 276).
(3) Cfr. Suarez, disp. 25, sect. 2. n. 1 88.; disp. 26, sect. 1, n. 3 ss.; Lugo, disp. 19, n. 5 es.;
Lacroix, n. 1548 8«.; Billuart, dies. 6. art. 3.
(4) Cfr. Tamburiiii, De pocnit., lib. V, cap. 5; Villada, op. cit, n. 108.

5. Haec licentia potest a Superiore certis limitibus circumscribi
(can. 878, § 1), sive quoad tempus, sive quoad locum, sive quoad per­
sonas seu poenitentes.
6. Superior religiosus cavere debet, ne licentiam nimis coarctet
sine rationabili causa (can. 878, § 2). Ratio, quia huiusmodi restrictio
est odiosa, ideoque omittenda, nisi excuset aliqua causa iusta.
7. Superior religiosus nequit sine causa gravi revocare aut suspen­
dere licentiam concessam subdito sacerdoti audiendi confessiones (can.
880, § 1): id enim odiosum foret et cederet in gravamen confessarii.
At si post datam licentiam Superior prudenter dubitaret de sub­
diti idoneitate ad confessiones excipiendas, posset ac deberet eum novo
examini subiicere (cfr. can. 877, § 2; n. 277, 3).

Articulus IV.

De iurisdictione ordinaria audiendi confessiones.
281. Quando incipiat et quandiu duret iurisdietio ordinaria. — 1. Po­
testas ordinaria audiendi confessiones incipit statim ac quis legitime
obtinet munus seu officium, cui illa ex iure adnexa est (cfr. c. 197, § 1 ;
n. 274, 4).
2. Tandiu vero durat, quandiu possidetur officium, ut evidenter
liquet ex ipsa notione potestatis ordinariae.
3. Eo ipso, quod quis obtinuit officium, censetur legitime illud
obtinuisse et adhuc retinere, ita ut aliis incumbat onus probandi con­
trarium.

282. Quibus competat iurisdietio ordinaria audiendi confessiones. —
Ex praescripto can. 873 gaudent ordinaria iurisdictione:
1° R. Pontifex imprimis, ut palam est, pro tota atque universa
Ecclesia, pro omnibus et singulis fidelibus, quippe qui plenitudinem
jurisdictionis habet immediate a Christo Domino.
2° Cardinales pro universa Ecclesia. Horum iurisdietio exten­
ditur ad omnes personas, etiam ad sorores et moniales, atque ad omnes
casus, « exceptis tantum censuris Sanctae Sedi specialissimo modo
reservatis, iisque quae revelationi secreti $. Oflicii adnexae sunt » (can.
873, § 1; 239, § 1, 1°).
De facultate sibi et familiaribus eligendi confessarium vide n. 292,
3, 5°.

3° Ordinarius loci, praeter R. Pontificem, intelliguntur, pro
suo quisque territorio: a) Episcopus residentialis; b) Abbas vel Prae­
latus nullius; c) eorum Vicarius Generalis; d) Administrator Apostolicus; e) Vicarius et Praefectus Apostolicus; /) ii qui praedictis defi­
cientibus interim in regimine succedunt (can. 198).
Episcopi possunt sibi suisque familiaribus eligere confessarium
(cfr. n. 292, 3, 6°).
4° Parochus proprie dictus (can. 451, § 1; 464, § 1).
Ex usu fere ubique vigenti (alicubi, ut scimus, non viget) paro­
chus, nisi contrarium expresse statuatur, competens censetur pro tota
sua dioecesi, ita ut ordinaria iurisdictione gaudeat in omnes parochianos,
delegata in omnes fideles qui in dioecesi confitentur (1).
luxta nonnullos, duplex delegatio in casu concipienda est: alia a iure,
alia ab homine.
Delegatio a iure, vi can. 881, quoad eos qui in paroecia confitentur, et
parochiani non sunt; delegatio ab homine seu ab Ordinario loci, quoad poeni­
tentes, non parochianos, qui extra paroeciam, intra fines diocesis, confitentur,
luxta alios, in priori casu habetur potestas delegata a iure communi, in altero
delegata a iure particulari seu a consuetudine. Verius dicendum, in primo casu
esse ordinariam; item ordinariam in altero, si sit adnexa stabiliter officio paroeciali ex Synodo dioecesana aut Concilio provinciali; secus dicenda delegata.
Huiusmodi concessio, ad normam can. 879, expressa dici potest, quia verbis
aut scriptis exprimitur quidquid illa ex usu significare censentur; quod sufficit
profecto ut concessio jurisdictionis expressa dicatur sitque talis revera (2).

5° Qui parochis aequiparantur. Huiusmodi sunt:
a) quasi-parochi, ii nempe qui quasi-paroecias regunt de qui­
bus in can. 216, § 3 (can. 451, § 2, 1°);
b) vicarii paroeciales, si plena potestate paroeciali sint prae­
diti (can. 451, § 2, 2).
Porro tales vicarii paroeciales, plena potestate praediti, qui loco
parochi sunt, hi recensentur:
a) vicarius oeconomus, qui ab Ordinario loci constituitur, ut va­
cantem paroeciam regat (can. 472, 1°);
β) vicarius cooperator, aut parochus vicinior, aut domus Superior,
qui ante nominationem oeconomi regimen paroeciae assumit (can.
472, 2°);
γ) vicarius adiutor, qui vicem parochi in omnibus supplet, ob cau­
ci) Hodie obsoleta dici debet quaestio, de qua agunt veteres DD. (v. g. Lugo, disp. 21,
n. 21; S. Alph., VI, n. 544; Lacroix. VI, part. 2, η. 1537, etc.), scii., au parochus possit ad­
vocare parochum alienae dioecesis ad excipiendas confessiones suorum subditorum.
(2) Cfr. Vermeerech, III. n. 445; Noldin, III, n. 340; Priimmer, III n 410; Fer re ree
II. n. C48.

sani permanentem, v. g. propter senectutem, mentis vitium, impe­
ritiam, etc.; scii, cum parochus muniis obeundis impar est (can. 175);
δ) vicarius substitutus, qui absentis parochi locum tenet, dum­
modo legitime suffectus sit (can. 465; 474).
Quidam censent iurisdictionein praedicti vicarii cooperatoris, adiutoris et
substituti in casu, non esse ordinariam, sed potius delegatam a iure. Cfr.
n. 292.
Item nonnulli putant, omnes in discriminarim, qui loco parochi sunt, habere
iurisdictionein delegatam pro tota dioecesi, ut diximus supra de parochis, nisi
expresse contrarium statuatur.
Hoc tamen non constat. Proinde attendendae sunt variae locorum con­
suetudines, et praesertim statuta dioecesana.

6° Canonicus poenitentiarius ecclesiae tum cathedralis tum collegiatae gaudet iurisdictione ordinaria pro universa dioecesi, ita ut
omnes dioecesanos tam in dioecesi quam extra absolvere valeat, extra­
neos autem in tota dioecesi; eosque universos absolvere potest etiam
a peccatis et censuris Episcopo reservatis (can. 401, § 1; 873, § 2).
Quae potestas in reservata Episcopo respicit tum casus quos ipsum
ius reservat, tum casus quos Episcopus sibi decreto aut lege dioece­
sana reservat.
7° Superiores religiosi exempti, ad normam constitutionum, pro
suis subditis (can. 873, § 3).
Dicitur: « ad normam constitutionum», quia ex iisdem eruendum
est, quinam ordinaria potestate gaudeant confessiones audiendi. Certe
illa fruuntur ii, qui nomine Ordinariorum veniunt (cfr. can. 198), uti
sunt Moderatores supremi, Provinciales, etc.
Num etiam Superiores locales*. Superiores immediati, qui loco pa­
rochi sunt quoad subditos suos, ad normam constitutionum, ordinaria
potestate fruuntur.
Censentur autem subditi non tantum religiosi professi, sed etiam
1° novitii, 2° postulantes et 3° familiares.
283. Quidam censent etiam rectorem Seminarii, attento can. 1368, pollere
potestate ordinaria audiendi confessiones alumnorum (3).
Haec opinio, nostro indicio, intrinseca probabilitate destituitur.
Nam: 1° In iure inauditum prorsus est, quin dicamus absurdum, pote­
statem ordinariam exerceri non posse, et quidem ordinarie, eum in hunc prae­
cise finem a iure adnectatur officio, ut expedite atque ordinarie exerceri possit
in bonum fidelium.
(3) Cfr. Vcnnoowh. De exemptione Seminariorum, in /im Pontificium. 11. p. 67 68.; Au­
gustino, A commentary on the new Code of canon Iaiw, VI, p. 406.

Porro Seminarii rector expresse a Codice prohibetur, ne audiat confusions
alumnorum (can. 891; 1360, § 1). Ergo.
2° Potestas ordinaria rectoris pro audiendis confessionibus esset inutilis,
non solum quia vetita quoad exercitium, verum etiam ex alio capite, nimirum
quia in Seminario haberi debent tum confessarii ordinarii tum alii quoque,
sive extraordinarii (can. 1361).
Cum proinde, eiusmodi potestas audiendi confessiones sit inutilis in casu,
dicendumne est eam competere rectori ex officio seu esse ordinariam f Absit
omnino, ut aliqua dispositio inutilis prorsus atque supervacanea tributur legis­
latori.
Aliud sane de parocho, in cuius paroecia non sunt a iure praefiniti con­
fessarii ordinarii; de parocho, inquam, qui curam animarum exercere debet,
atque ideo necessario frui debet potestate fori interni.
3° Can. 1368 non dicit rectori competere iura et obligationes parochi,
sed solum officium parochi ipsi competere affirmat. Quod maximi momenti est.
4° Non datur paritas inter Superiorem religiosum exemptum, de quo
supra (n. 282. 7°), et rectorem Seminarii,- nam illi, aliter quam isti, competit
ampla potestas iurisdictionis etiam in foro externo.
5° Ex eo quod Seminarium sit exemptum a iurisdictione paroeciali et
rector ipse officium parochi gerat (can. 1368), nihil erui potest.
Sane: a) verba «excepta materia matrimoniali et firmo praescripto can.
891 » (can. 1368), excludunt evidenter tum materiam matrimonialem tum
potestatem ordinariam audiendi confessiones;
6) in can. 451, § 2, ubi est sermo de iis qui parochis aequiparantur,
nulla fit mentio de rectore Seminarii;
c) si religiosa familia vel pia domus subducatur a parochi iurisdictione,
ad normam can. 464, § 2, locum parochi tenet cappellanus ab Episcopo desi­
gnatus, qui tamen non ideo gaudet potestate ordinaria excipiendi v. g. reli­
giosarum confessiones.
Quae in contrarium asseruntur, solida non sunt (4).

284. Num omnes qui gaudent potestate ordinaria audiendi confessiones possint illam ceteris delegare. — 1. Attento generali statuto
can. 199, § 1, videretur affirmandum; sed, perspecto iure antiquo et
novo, dicendum est Jurisdictionem ad absolvendos sacrainentaliter poe­
nitentis ab iis tantum delegari posse, qui a Codice i. e. a can. 874 et
875 ut delegantes indicantur.
2. De canonico poenitenliario expresse can. 401, § 1 id statuit:

« Poenitentiarius canonicus... oblinet a iure potestatem ordinariam, quam
tamen aliis delegare non potest ».
De parochis et vicariis parochorum authentice constat ex resp.
Pontif. Comm. Codicis, 16 oct. 1919 ad 3 (5).

(4) ΛροΠίηπηΧ 1935, p. 282.
(5) A. A. S.t XI, 177.

Sane declaratum fuit parochos et vicarios parochorum sine spe­
ciali facultate seu mandato Ordinarii loci non posse «sacerdotibus
■sive saecularibus sive religiosis delegare jurisdictionem ad confessiones
recipiendas, aut saltem iisdem iam approbatis jurisdictionem exten­
dere ultra fines loci vel personarum, intra quos ad normam can. 878,
§ 1 fuerit circumscripta ».
Quod valet etiam de Cardinalibus aliisque (n. 400).

285. Quando cesset iurisdictio ordinaria. — 1. Cessat duplici modo:
1° amissione officii, cum potestas ordinaria (cfr. can. 197, § 1;
n. 274, 1) inhaereat ipsi officio, non autem personae, ita ut amisso of­
ficio ex quocunque titulo, necessario amitti debeat ipsa potestas;
2° post sententiam condemnatoriam vel declaratoriam excommuni­
cationis, suspensionis ab officio, interdicti (can. 873, § 3) - (6).
2. Officium ecclesiasticum autem amittitur renuntiatione, priva­
tione, amotione, translatione, lapsu temporis praefiniti, et resoluto
quovis modo iure. Superioris a quo officium concessum fuit, si forte
concessio facta fuerit cum clausula: ad beneplacitum nostrum vel alia
aequipollenti (can. 183).
3. Ante sententiam coudemnatoriam vel declaratoriam. excom­
municat us vel suspensus aut interdictus valide absolvit, at illicite, nisi
a fidelibus requiratur (can. 2261; 2275; 2284).
Quomodo verificetur et concipienda sit in validitas absolutionis,
vide n. 286, 3.
In periculo mortis omnis sacerdos, etiam post sententiam, calide
et licite absolvit (can. 882; n. 298).
4. Non quaelibet suspensio, post sententiam condemnatoriam.
vel declaratoriam, reddit invalidam absolutionem sacramentalem, sed
tantum suspensio ab officio, et illa, attento can. 2284, quae prohibet
actum potestatis ordinis aut iurisdictionis, v. g. suspensio ab audiendis
confessionibus, a iurisdictione, ab ordinibus, a divinis.
Nonnulli dubitant, an suspensus a divinis, post sententiam, in­
valide absolvat necne.
Huiusmodi suspensio omnem actum potestatis ordinis vetat ex
praescripto can. 2279, § 2, 2°.
Porro, cum absolutio sacramentalis haberi nequeat sine exer­
citio potestatis ordinis et quidem presbyteralis, sequitur quod, pro­
hibito actu potestatis ordinis, prohibetur quoque in tali casu exer­
citium potestatis iurisdictionis, quia in ordine ad absolutionem sacra­
ment alem istae duae potestates nequeunt separari.
(6) Cfr. Cappello, Dc censuris, n. 7 I as.

Unde ex can. 2281 act us, post sententiam condemnatoriam aut
declaratoriam, lit invalidus.
286. Utrum Episcopus interdicere queat parocho aliisque ne va­
lide audiant confessiones. — 1. Quaestio respicit parochum et ceteros
omnes qui ordinaria gaudent iurisdictione, non autem eos qui dele­
gata fruuntur potestate. De his enim nullum est dubium, cum iurisdi­
ctio delegata concedi possit sub clausulis et conditionibus easque re­
vocari valeat a delegante. Potestas ordinaria, contra, non conceditur
ab Episcopo, sed ab ipso iure, cum sit adnexa officio.
Ulterius quaestio respicit validitatem confessionum; nam de liceitate nulla esse potest dubitatio, iusta causa interveniente.
Quaestio, praeterea, non refertur ad privationem officii vel ad
sententiam condemnatoriam aut declaratoriam, cum profecto utraque
ferri possit ab Episcopo et utraque secumferat iurisdictionis amis­
sionem.
2. Status quaestionis proprie hic· est: an Episcopus parocho ali­
isque auferre valeat iurisdictionem, manente officio, pro audiendis con­
fessionibus, aut vetare illius exercitium sub poena nullitatis, seclusa
sententia condemnatoria aut declaratoria.
Neutrum Episcopus agere valet.
Nequit auferre iurisdictionem, manente officio; quia ex positiva
voluntate legislatoris seu Papae ordinaria iurisdictio adnectitur ipsi
officio ab coque separari nequeat, ita ut quandiu manet possessio of­
ficii tandiu maneat quoque iurisdictionis.
Nec prohibere valet exercitium iurisdictionis sub poena nullitatis,
attento can. 873, § 3 coque collato cum can. 2284, qui memorat unum
dumtaxat casum, scii, sententiam condemnatoriam vel declaratoriam
(n. 285). Porro leges quae iurium exercitium coarctant, ad normam
can. 19 sunt stricte interpretandae.
Unde verba can. 880, § 2, qui tribuit Ordinario facultatem inter­
dicendi munus confessarii parocho aut poenitentiario, sunt intelligenda
de lieeitate tantum, non autem de invaliditate.
3. Demum id praestat animadvertere. Cum fertur sententia con­
demnatoria aut declaratoria, ex qua sequitur cessatio iurisdictionis
ideoque nullitas confessionis, iste effectus directe et immediate provenit
ab ipso iure, independenter equidem a voluntate v. g. Ordinarii prae­
dictam sententiam ferentis. Quare, sive ipse cogitet sive non, sive velit
sive nolit, actus positus post sententiam condemnatoriam vel declara­
toriam invalidus erit ac propterea invalida absolutio forte concessa.

Akticulus V.

De potestate delegata audiendi confessiones.
287. Quando et quomodo obtineatur potestas delegata. — 1. lurisdictio delegata incipit a momento, quo eius concessio certo innotescit
delegato.
2. Quidam censent requiri ut iurisdictio acceptetur a delegato (1).
Quod negandum est, nisi aliud constet ex clausulis ab ipso delegante
appositis. Sane aliud est quod delegatus possit non acceptare factam
delegationem eaque non uti, et aliud est quod valor ipsius delegationis
pendeat ex acceptatione delegati. Primum per se verum est; alterum,
falsum.
Id confirmatur ex can. 37, qui dicit, rescriptum in genere, ideoque
etiam delegationis, valere « ante acceptation em, nisi aliud ex appositis
clausulis appareat », atque ex can. 38. qui statuit rescripta quibus gratia
(uti, in casu, facultas absolvendi) conceditur sine interiecto exsecutore,
effectum habere a momento quo datae sunt litterae.
Omnes vero admittunt opus non esse, ut acceptatio delegati in­
notescat deleganti.
3. Si delegatus prius non acceptaverit, postea vero acceptet, facta
concessione uti potest, ideoque valide absolvit, dummodo delegans
concessionem non revocaverit.
4. Intimatio concessionis proprie dicta non requiritur. Concessio
tamen rite significari debet; quod fieri potest non solum verbis aut
scripto, verum etiam per nuntium telegraphicum aut telephonicum.
5. Utrum sufficiat ut notitia concessionis, iam revera factae, pri­
vato intermedio ad delegatum perveniat, an potius requiratur ut ipsi
authentice innotescat, controvertitur.
Quidam censent valere quod de rescriptis statuitur (can. 53) ideo­
que requiri notitiam authenticam (2).
Alii dicunt sufficere etiam notitiam privatam, quatenus v. g. pro­
curator vel mandatarius per litteras aut per telegraphum vel telephonium postulantem certiorem faciat de concessa facultate (3).
Haec altera opinio probabilior videtur.
Idem valet ubi agitur de iurisdictione renovanda. Quare non licet
(1) Ita v. g. Gônicot-Salsmans, II, n. 327.
(2) Génicot-Salsmans, II, n. 327.
(3) Vcrinoorach, III, n. 453; Arregui, n. 599, in nota.

excipere confessiones antequam nova concessio seu renovatio certo in­
notuerit.
Ad praxim quod attinet, haec sunt animadvertenda:
1° Si factum concessionis est certum, iurisdictio certa est ex can. 879.
2° Si est vere probabile, Ecclesia certo supplet, ex can. 209.
3° Proinde si confessarius quomodocumque sit certus de tali facto con­
cessionis, et valide et licite absolvit; si dubius sit, valide quidem absolvit, at
illicite nisi iusta causa excuset.

6. Quoad modum concedendi iurisdictionem eamque exercendi
vide n. 290.

288. Quinam possint delegare sacerdotes ad confessiones audien­
das. — 1. Omnes qui habent potestatem ordinariam, possunt delegare
sacerdotes ad excipiendas confessiones, nisi a iure prohibeantur (cfr.
can. 199, § 1; n. 282).
Aliis verbis, delegare possunt omnes qui potestate episcopali vel
quasi-episcopali fruuntur, nempe Episcopi residentiales, Vicarii Gene­
rales, Vicarii Capitulares, Abbates et Praelati nullius, Administratores
Apostolici, etc.
2. In specie: 1° Ordinarius loci, in quo confessiones excipiuntur,
iurisdictionem delegatam concedit quoad omnes poenitentes tum sae­
culares tum religiosos quibuslibet sacerdotibus tam saecularibus quam
religiosis etiam exemptis (can. 874, § 1).
Haec potestas delegandi est exclusiva Ordinarii loci, si agitur de
absolvendis saecularibus aut religiosis non exemptis aut alius reli­
gionis; est cumulativa cum Superiore religionis clericalis exemptae, si
agitur de absolvendis subditis eius potestati sublectis (cfr. n. 282, 7°).
Unde confessarius religiosus interdum absolvere potest vi iurisdietionis acceptae tum ab Ordinario loci tum a proprio Superiore; cum
hoc tamen discrimine, quod vi iurisdictionis acceptae ab Ordinario
loci absolvit omnes poenitentes; vi iurisdictionis, e contra, a proprio
Superiore acceptae absolvit tantum illos poenitentes qui eius potestati
subiiciuntur, ut statim dicetur.
2° Superior proprius religionis clericalis exemptae, ad normam
constitutionum, delegat tum sacerdotes subditos tum alios sacerdotes
e clero saeculari vel alterius religionis ad confessiones excipiendas pro­
fessorum, no vitiorum, et eorum qui in religiosa domo diu noctuque
degunt (cfr. n. 308). Idem dicendum de Superiore societatis clericalis
exemptae sine votis.
3° Ordinarius loci, ubi religiosarum domus sita est, confert pe­

culiarem iurisdictionem ad quaslibet religiosas et novitias audiendas
(cfr. n. 311, 3).
3. Iurisdictio in casu sequitur naturam iurisdictionis delegantis;
quare delegata ab Ordinario loci, est territorialis, delegata a Superiore
religioso est personalis et solum indirecte territorialis.
4. Num omnes qui ordinaria gaudent iurisdictione, sacerdotes
delegare valeant, vide n. 284.

289. Quinam delegari possint ad confessiones excipiendas. — 1. Om­
nes ii delegari possunt, qui capaces sint iurisdictionis ecclesiasticae et
quidem non in genere consideratae, sed in ordine praecise ad sacra­
mentum poenitentiae administrandum, quod necessario ac de iure di­
vino praerequirit potestatem presbyteralem (cfr. n. 268 s.).
Unde sacerdotes tantum, non autem diaconi vel subdiaconi nec
a fortiori alii clerici aut laici, delegari possunt. Id vero, ut palam est,
ad valorem delegationis.
2. Praeterea necesse est ut sacerdos sit immunis ab irregularitate,
a censura et a poena vindicativa quae impediat administrationem sa­
cramenti poenitentiae.
Id per se ad liceitatem tantum, non autem ad validitatem de­
legationis. Dicimus per se, quia ex voluntate delegantis pendet
utrum velit necne, impedimento non obstante, conferre iurisdictionem
an non.
Quandiu durat impedimentum, si forte iurisdictio concedatur,
eius licitum exercitium manet suspensum, ut evidens est.
Ordinarius etiam personae non capaci iurisdictionis ecclesiasticae, v. g.
Antistitae sive Superiorissae, permittere potest modo generali aut particulari
designationem sacerdotum quos ipse Ordinarius, posita ista conditione, dele­
gare intendit ad confessiones audiendas. Ita ex. gr. statuere potest: omnes
sacerdotes qui ad Sacrum faciendum in sacello religiosarum admittantur, habi­
les reddo ad confessiones ibi excipiendas.
In casu iurisdictio expresse concessa intelligitur ad normam can. 879, § 1.

290. Quo H odo iurisdictio concedenda atque exercenda sit. — 1. Im­
primis iurisdictio delegata concedi potest « certis quibusdam circum­
scripta finibus » (can. 878, § 1), v. g. ad certum tempus (trimestre, se­
mestre, ad annum), ad certum locum (pagum, paroeciam, ecclesiam,
sacellum hoc aut illud), ad peculiarem coetum personarum (pueros,
viros, mulieres) etc.
Praecipua restrictio habetur in reservations casuum, de qua infra
(n. 351 ss.).

In pluribus dioecesibus mos est, ut sacerdotibus, qui 30 vel 35 annos
nondum nati sint, iurisdictio ad solos viros audiendos concedatur. Item ad
audiendas puellas contubernales religiosarum, alicubi specialis exigitur, ex lege
dioecesana vel decreto episcopali, iurisdictio quae pro monialibus et sororibus
est requisita. Ita quidam docent et alicubi reipsa usu venit (4).
At opportuna distinctio in hac re instituenda est. Si agitur de iurisdictione
delegata, haec quidem ita potest restringi ut confessiones puellarum contuber­
nalium non respiciat.
Si agitur, e contra, de iurisdictione ordinaria, e. g. parochi vel canonici
poenitentiarii, haec non potest ab Episcopo circumscribi contra praescriptum
iuris communis.
Si quis approbatur universim ad audiendas confessiones mulierum potest
valide et licite absolvere praedictas puellas contubernales: limitatio enim iurisdictionis utpote odiosa non est supponenda, sed expresse enuntianda.

2. Haec paucis animadvertenda:
1° Iurisdictio in personas simpliciter concessa, nisi aliud ex­
presse constet, praefatae restrictioni obnoxia non censetur.
2° Circumscriptio seu limitatio iurisdictionis respicit ipsum vale­
rem confessionum audiendarum, nisi aliud expresse constet.
3° Ex praescripto Codicis Ordinarii loci cavere debent ne iurisdictionem sine rationabili causa nimis coarctent (can. 878, § 2). Causa
rationabilis esset, ex. gr., aetas non satis provecta, defectus experientiae
aut doctrinae, peculiares loci aut personarum circumstantiae.
4° Restrictio sine rationabili causa facta valida semper foret,
quamvis forte illicita.

290bls. 3. « Locorum Ordinarii iuris dictionem ad audiendas confes­
siones habitualiter ne concedant religiosis qui a proprio Superiore, non
praesentantur » (can. 874, § 2).
Hoc praescriptum per se urget sub levi tantum ; non agitur de va­
lore delegationis, sed solum de liceitate; excusat causa insta.
Excluditur tantum habitualis delegatio; unde per modum actus
delegatio concedi potest valide et licite etiam religiosis a proprio Su­
periore non praesentatis.
4. lidem locorum Ordinarii religiosis qui a proprio Superiore prae­
sentantur, sine gravi causa iurisdictionem denegare non debent, salvo
iure eos subiiciendi examini, quo idonei reperiantur (can. 874, § 2: 877;
cfr. n. 277).
Praescriptum, ut supra, respicit liceitatem, non autem validita­
tem iurisdictionis et, consequenter, confessionum.
(4) Cfr. Venneerscb, III» u. 451.

Utrum sub gravi an sub levi Ordinarius nequeat iurisdictionem dene­
gare religiosis a Superiore praesentatis, controvertitur.
Per se nonnisi sub levi; nec obstant verba α sine gravi causa », quae primo
intuitu viderentur culpam Icthalem significare; at notandum, haec verba non
semper et necessario peccatum mortale supponere.

5. Sacerdotes religiosi monentur, ne iurisdictione eis ab Ordinario
concessa sine licentia saltem praesumpta proprii Superioris utantur,
excepto casu, quo religiosus ad suae conscientiae quietem confessionem
suam instituere vellet (can. 874, § 1 coll, cum can. 519).
Tria animadvertenda: 1° Hoc vetitum non validum, sed solum licitum
usum iurisdictionis delegatae respicit.
2° Per se urget sub levi, praesertim si fiat per modum actus, non autem
habitualiter, dummodo absit scandalum aut contemptus auctoritatis, quod
interdum adesse potest.
3° Picentia saltem praesumpta vix deest in praxi, nisi ex praevio actu
positivo Superioris, nempe ex positiva prohibitione contrarium constet.

291. 6. Iurisdictio ad confessiones valide audiendas debet esse
scripto aut verbis concessa, et quidem expresse (can. 879, § 1).
1° Excluditur proinde concessio praesumpta, quae revera non
exsistit, et solum exsisteret, si peteretur.
2° Item excluditur concessio tacita, quae facile ambiguitati et
incertitudini subest.
3° Vocabulum expresse non est idem ac explicite. Non requi­
ritur, ad normam can. 879, § 1, formula concessionis explicita", suf­
ficit formula implicita, ea nempe quae nominationem vel missionem
explicite referens, concessionem iurisdictionis coniunctam ex consue­
tudine aut lege cum nominatione aut missione implicite significet.
Unde sacerdoti (pii v. g. vocatur ab Episcopo ad sacram missionem dan­
dam fidelibus alicuius paroeciae (cfr. can. 1349), vel ad spiritualia exercitia
tradenda sacerdotibus aut religiosis (can. 126; 541 ; 595, § 1. 1°), eo ipso implicite
conceditur etiam facultas audiendi confessiones, cum sacrae missiones et spi­
ritualia exercitia concipi nequeant sine peccatorum confessione rite facta.

4° Quidam censent sufficere, in casu urgenti, iurisdictionem
praesumptam de praesenti; ita ut «qui moraliter certus sit de recepto
ab Episcopo libello quo iurisdictionem postulat, et de responso affir­
mativo dato sive suo procuratori sive per litteras, possit, rebus ur­
gentibus, iam ante receptas litteras vel ante reditum mandatant con­
fessiones excipere » (5).
(5) Vermeorech, III, n. 453.
17 — Cappello, De. Sacramentis, II.

Haec sententia, licet nonnulli negent aut dubitent, probabilis vi­
detur, dummodo revera duae memoratae conditiones adsint, nimirum
ut 1° moraliter certus sit de recepto ab Episcopo libello, et 2° moraliter
certus sit de responso affirmativo ab eo dato.
5° Ratihabitio iurisdictionis sive prudenter praesumpta sive
etiam certa, post factum seu auditam confessionem, profecto non suf­
ficit (6).
6° Procurator vel mandatarius potest per telegraphum aut telephonium postulantem de concessa facultate certiorem facere.
7° luxta omnes, praesumere non licet conditionem aliquam, a
qua valor actus seu confessionum, in casu, dependet (7).
8° Concessio iurisdictionis ad confessiones audiendas debet esse
omnino gratuita (can. 879, § 2) - (8).
Si quis, contra praescriptum sacrorum canonum, aliquid exigeret
pro concessione iurisdictionis, per se graviter peccaret atque delictum
simoniae committeret.

292. lurisdictio delegata a iure ad confessiones audiendas. — 1. Quod
sit admittenda huiusmodi iurisdictio, certum est. Sane iurisdictio in­
terdum non est ordinaria, quia deest officium ecclesiasticum proprie
dictum; nec est delegata ab homine, cum reipsa a Superiore per actum
quendam positivum non conferatur.
Idcirco necessario admitti debet delegatio a iure facta, cum nempe
lex ipsa iurisdictionem tribuit sacerdotibus audiendi confessiones in
nonnullis casibus.
2. lurisdictio potest esse delegata non solum a iure communi,
v. g. a Codice, sed etiam a iure particulari, nempe a lege dioecesana vel
a legitima consuetudine.
3. Iurisdictione delegata a iure communi seu a Codice gaudent:
1° Omnes sacerdotes in periculo mortis, etiam non approbati,
irregulares, censura irretiti, etc. (can. 882);
2° sacerdotes iter maritimum facientes (cfr. n. 300);
3° confessarii ad mulierum confessiones excipiendas approbati,
licet religiosis non destinati, qui absolvant religiosas graviter aegro­
tantes, deficiente mortis periculo (can. 523);
(6) Cir. Ferreres, II, n. 649; Lehmkuhl, II, n. 380, 4.
(7) Cfr. Noldin, III, n. 339; Vermecrach, l. c.
(8) Cfr. Cone. Trid., Sess. XXIII, cap. 15 de ref.; Const. « Inscrutabili », Greg. XV, S
febr. 1622, § 1, 5; Const. < Superna » Clement. X, 21 lun. 1670. § 1; Const. · Admonet -Von»
Clement. XII, 11 au»î. 1735, § 1, 3; Eplst. encycl. « Decet quam maxime·, Bencd. XIV, 21
sept. 1769, § 24.

•1° sacerdotes qui absolvunt in errore communi aut in dubio
positivo et probabili (can. 209; cfr. n. 339 ss.) - (9).
5° cardinales facultatem habent sibi et suis familiaribus eli­
gendi sacerdotem confessionibus excipiendis, qui, si iurisdictione caret,
ipso iure eam obtinet, etiam quoad peccata et censuras reservatas,
exceptis tantum censuris specialissimo modo Sedi Apostolicae reservatis
et illis quae adnexae sunt revelationi secreti S. Officii (can. 239, § 1, 2°);
6° etiam Episcopi sive residentiales sive titulares eadem facul­
tate gaudent sibi suisque familiaribus eligendi confessarium, qui, si
careat iurisdictione, ipso facto eam obtinet, etiam quod spectat ad
casus Ordinario loci quomodocunque (iure communi vel particulari)
reservatos (can. 394, § 1, 1°; 239, § 1, 2°).
Nomine familiarium veniunt omnes et soli ii, clerici vel laici, qui
diu noctuque in domo episcopali degunt.
Electio seu designatio confessarii facienda est ab ipso Cardinali
aut Episcopo, non autem ab eius familiari. Hoc tamen non impedit
quod fieri possit electio tam explicite quam implicite, sive directe sive
indirecte.
An Ordinarius concedere valeat alicui facultatem sibi eligendi
confessarium? Quidam absolute negant; alii rectius affirmant, dum­
modo agatur de sacerdote idoneo, qui confessiones excipiat in terri­
torio delegantis.

293. An et quando iurisdictio delegata suspendi aut revocari pos­
sit. — 1. Habetur revocatio, quando ipsa iurisdictio aufertur, ita ut
sacerdos, qui prius illa gaudebat, eam penitus amittat. Habetur sus­
pensio iurisdictionis, quando haec non tollitur, sed tantum prohibetur
eiusdem usus sive exercitium.
Hinc practice maximum datur discrimen; ubi iurisdictio revocata
fuerit, invalide absolvitur; ubi suspensa tantum fuerit, illicite absol­
vitur, sed valide, nisi intercesserit sententia condemnatoria aut decla­
rat oria (cfr. n. 285, 4).
2. Ordinarius loci nequit iurisdictionem concessam ad confes­
siones audiendas revocare aut suspendere, « nisi gravem ob causam ·>
(can. 880, § 1).
Natio, quia suspensio et a fortiori revocatio est valde odiosa, quippe
quae cedit in gravamen confessarii, et forte etiam in damnum anima­
rum. Quare non modo causa insta, sed gravis requiritur, ut licite suspendi
vel revocari queat iurisdictio.
(9) Cfr. Noldin, III, n. 311; Vermeerech, III. n. 459.

Consulto dicimus licite, quia revocatio aut suspensio, etiam ir­
rationabiliter facta i. e. absque ulla causa, foret quidem illicita, at valida.
Quidam putant revocationem sine insta causa praevio examine concessam
esse probabiliter invalidam, quia, aiunt, « dicta concessio non tam favor ex
beneplacito quam ius ex iuridica sententia est; unde nequit ex iniusto bene­
placito cessare » (10).
Haec opinio non videtur admittenda, cum falso nitatur supposito: suppo­
nit nempe concessionem iurisdictionis esse « ius ex iuridica sententia l) ortum,
quod verum non est.

Idem principium ex can. 880, § 1 valet etiam pro revocatione aut
suspensione licentiae (cfr. n. 280) ex parte Superioris religiosi.
293bb. 3. « Non tamen licet Episcopo, inconsulta Sede Apostolica,
si de domo formata agatur, omnibus alicuius religiosae domus confessariis
una simul iurisdictionem adimere » (can. 880, § 3).
1° Vetatur collectiva revocatio iurisdictionis, non autem sin­
gularis. Unde per se nihil obstat quin Episcopus plures eiusdem domus
religiosae confessarios, ob causas graves, singillatim successive suspen­
dat, quamvis iam nullus remaneat religiosus iurisdictione Ordinarii
loci praeditus.
2° Hoc vetitum respicit religiosos domus formatae, illius nempe,
in qua sex saltem religiosi professi degunt, quorum, si agatur de reli­
gione clericali, quatuor saltem sint sacerdotes (can. 488, 5°).
Requiritur et sufficit ut sex religiosi professi, quorum quatuor
saltem sint sacerdotes, babitualiter degant in domo, seu eidem revera
addicti sint, etsi interdum absint.
Necesse omnino est, ut domus religiosa sit legitime constituta, ad
normam nempe sacrorum canonum (can. 495 ss.).
Nihil interest utrum domus religiosa sit exempta an non, quia
Codex non distinguit.
3° Dicitur « inconsulta Sede Apostolica », i. e. ordinarie et per
se S. Congregatione de Religiosis, quatenus Episcopus, si graves urge­
ant rationes, has S. Sedi seu dictae Congregationi significare eiusque
supremo iudicio adamussim stare debet.
Ratio vetiti multiplex ac manifesta est. Imprimis habetur in casu gra­
vamen notabile domui religiosae illatum, et forte etiam diffamatio seu bonae
aestimationis amissio coram populo ex rei divulgatione.
Praeterea facile baberi potest scandalum atque animarum detrimentum.
Accedit quod permissio facta ab Ordinario loci constituendae novae do(10) Forrerce, II, n. 650. q. 6; Arregui, n. 599, not. 2.

mus religiosae facultatem secuinfert pro religionibus clericalibus habendi eccle­
siam vel oratorium publicum domui adnexum, et sacra ministeria peragendi
(cfr. can. 497, § 2); porro sacra ministeria necessario complectuntur, inter cetera,
etiam administrationem sacramenti poenitentiae.
Igitur, ex praevia permissione novae domus erigendae, aliquod ius quae­
situm religiosis competit. Quibus attentis, facile explicatur praescriptum cano­
nis 880, § 3.

4° Utrum invalida sit, an solum illicita privatio iurisdictionis
collectiva ab Episcopo facta, « inconsulta Sede Apostolica », non satis
constat. Perspecta voce « non licet », probabilius dicendum non con­
stare de nullitate revocationis, sed tantum liquet de illiceitate eaque
per se gravi.

294. Quando cesset iurisdictio delegata. — 1. Cessat:
1° elapso tempore, v. g. si ad mensem vel annum concessa fuerit;
2° expleto mandato;
3° exhausto numero casuum, pro quo concessa fuit;
4° cessante causa finali, ex. gr. si delegetur sacerdos ad sup­
plendum cappellanum infirmum, et hic convalescat atque officium
réassumât, delegatio cessat;
5° revocatione directe intimata delegato;
6° renuntiatione delegati deleganti directe intimata atque ab
eodem acceptata (nisi enim acceptetur a delegante, iurisdictio manet,
quippe quae pendet non a voluntate delegati, sed a voluntate dele­
gantis);
7° resoluto iure delegantis, si id ex clausulis appareat, vel po­
testas concessa tantum sit excipiendi confessionem alicuius deter­
minatae personae in rescripto aut induito expressae, et res adhuc in­
tegra sit (can. 61; 73; 207, § 1).
Unde cessat morte delegantis iurisdictio concessa « ad benepla­
citum nostrum», vel «donec vixero», aut «munere meo durante»; non
autem ea quae conceditur « ad beneplacitum », aut « usque ad revoca­
tionem », etc.
2. Sacerdos qui inadvertenter utitur iurisdictione post elapsum
tempus aut exhausto numero casuum pro quo data fuit, vedide ab­
solvit (can. 207, §2).
Inadvertent!ae aequiparatur error, oblivio, inconsideratio, etsi forte
culpa non vacet (11).
(11) Cfr. Cappello, Dc censuris, nn. 48. 73.

295. An et quando delegatus ad confessiones audiendas possit alios
sacerdotes subdelegare. — 1. Per se potestas delegata confessiones ex­
cipiendi personalis est, seu censetur electa industria personae (cfr. can.
199, § 2), ita ut facultas subdelegandi, nisi expresse concessa fuerit,
excludenda sit.
2. Ordinarii (cfr. n. 282), qui possunt delegare sacerdotes ad confes­
siones audiendas, valent quoque potestatem facere subdelegandi (12).
At potestas subdelegata non potest iterum subdelegari, nisi id
expresse concessum fuerit (can. 199, § 5).
296. Notae historicae. — 1. Ante Concilium Trid. regulares ex­
empti iurisdictionem accipiebant a Romano Pontifice.
2. Post Concilium Trid. controvertebatur, utrum ab Ordinario loci
una cum approbatione, pro audiendis confessionibus saccularium, reci­
perent, an potius, ut antea, a Summo Pontifice (13).
3. Rectius distinguendum. Regulares mendicantes recipiebant per
suos Superiores regulares iurisdictionem a S. Sede ad excipiendas sac­
cularium confessiones. Episcopus autem concedebat approbationem.
Nam post Concilium Trid. (14) nullus sacerdos confessiones saecula­
rium, sacerdotum vel laicorum, valide audire poterat, nisi aut paroeciale beneficium obtinuisset aut approbatus fuisset ab Episcopo loci
ubi iurisdictio exercebatur.
Usus tamen ferebat, praesertim recentiore aetate, ut Episcopi, ap­
probando, simul delegarent etiam iurisdictionem, ita ut hanc plerique
regulares ex duplici fonte haberent (15).
4. Hodie regulares exempti pro audiendis confessionibus suorum
iurisdictionem a Papa, per suos Superiores, seu a iure communi obti­
nent; pro confessionibus aliorum, a loci Ordinario.

297. An sacerdos latinus vel orientalis ordinaria aut delegata prae­
ditus iurisdictione possit absolvere fideles alterius ritus. — Principium
expresse ac dilucide statuitur in can. 881, § 1 : « Omnes utriusque cleri
sacerdotes ad audiendas confessiones approbati in aliquo loco, sive ordi­
naria sive delegata iurisdictione instructi, possunt... catholicos cuiusque
ritus orientalis, valide et licite absolvere ».
Huic praescripto correspondet praescriptum can. 905.
(12)
(13)
u. 375.
(14)
(15)

Cfr. Lehmkuhl, II, n. 381; Vcrmcersch, III, n. 456.
Cfr. Bail.-Palm., V, n. 343 ss.; Vcrmccmch, Dc religiosis, I, n. 516; Tanquerey, I.
Sees. XXIII, cap. 15, de ref.
Cfr. Vermeerech, l. c.; Lehmkuhl, II, n. 382.

Haec animadvertas:
1° Verba adeo sunt clara et generalia, ut omnes fideles orien­
tales comprehensi intelligantur, nulla facta exceptione.
2° Quamvis orientales non subsint ex iure antiquo et hodie ex
can. 1 legibus pontificiis mere disciplinaribus; tamen si expressa fiat
mentio de iisdem, profecto subiiciuntur. Porro in citato can. 881, § 1,
uti in aliis (v. g. can. 98; 866), expressis verbis R. Pontifex seu legis­
lator loquitur etiam de orientalibus. Ergo.
3° Agitur in casu de iure communi sive pontificio, cui nullatenus
derogare possunt Episcopi sive latini sive orientales.
4° Ratio huius praescripti evidens est: pia Mater Ecclesia, cui
omnium filiorum spiritualis salus quam maxime cordi est, vult facil­
limum reddere usum sacramenti Poenitentiae et omnimodae libertati
conscientiae consulere.
5° Can. 881, § 1 non distinguit inter locum et locum, territo­
rium et territorium; imo, cum huiusmodi lex sit pontificia ideoque
de se generalis, ex ipsa rei natura respicit omnes fideles ubique terrarum
degentes. Contraria opinio (16) fundamento iuridico penitus caret.

Ceterum nihil novi hac de re statuit can. 881, § 1.
n) Instructio S. C. de Prop. Fide, 2 iun. 1835, ad Archiep. Aleppen.,
haec habet:
« La S. Sede ha ritenuto sempre la massima, che non si deve vincolare
in alcun modo la libertà de’ cristiani in un punto cosi delicato, quale è la sacramentale confessione, ed ha voluto sempre che fosse lecito a ciascuno di mani­
festare le sue coipe a quello tra i sacri ministri approvati, che gli fosse più a
grado. Non ha egualmente mai proibito ad un confessore approvato di ascoltare nella propria chiesa le confessioni di qualunque siasi cattolico, che si pré­
sentasse al sacro tribunale. Cosi non è proibito ai cristiani di una diocesi passare
in un’altra per ivi confessarsi...
« Questa è stata sempre, ed è la massima e la pratica tenuta dalla S. Sede.
Non si è fatta poi mai alcuna dislinzione di rito, giacchè l’amministrazione di
tal sacramento non porta alcun cambiamento di rito; chè anzi la stessa S. Sede,
quante volte si è mosso alcun dubbio su tal particolare, ha dichiarato che non devesi
fare in tal genere alcuna liinitazione. Quindi nel 1626 (5 di giugno) vietd severamente ad alcuni Vescovi latini d’impedire i loro sudditi di confessarsi dai
sacerdoti ruteni, e viceversa; eccone il decreto:
« Non debere latinos Episcopos prohibere subditis suis, ne confessiones
faciant cum sacerdotibus ruthenis unitis ab Ordinariis locorum approbatis;
nec e contra Episcopos ruthenos unitos subditos suos simili prohibitione ligare
ne confessarius latinos approbatos ad excipienda peccata sua adeant »(17).
(10) Cfr. L'Ami (hl Clero*, 1921. p. 509 ss.
(17) Collect. S. C. dc Prop. Fide, I, n. 839.

b) Haec dubia proposita fuerunt S. C. de Prop. Fide:
« 12. Possuntne Episcopi orientales respecti vis sui ritus hominibus pro suo
lubitu prohibere, ne confiteantur peccata sua missionariis latinis, aut Missam
audiant, aut sacram Communionem percipiant in ecclesiis latinis, etiam praeter
tempus paschale, et in die festo v. g. patronali?
« 13. Si non obstante illa episcopali prohibitione accedat unus aut alter ex
praedictis hominibus ad missionarium confitendi gratia, peccatne. confitens, pec­
cable missionarius qui illius accipit confessionem, aut illi in missionis suae ec­
clesia sacram administrat Communionem? ».
S. Congregatio die 12 dec. 1838 reposuit:
«Ad 12. Negative in omnibus, etiam quoad sacram Communionem, ubi
ritus diversitas non repugnet.
« Ad 13. Negative ad primam partem, si agatur de prohibitione generali;
secus de praecepto particulari cuipiam facto ob peculiares causas S. Congrega­
tioni communicandas; et negative etiam ad secundam, nisi obstet diversitas
ritus » (18).
c) Instructio S. C. de Prop. Fide ad Deleg. Apostolicam Aegypti,
30 april. 1862, haec refert:
« II 2° dubbio riguarda la percezione dei sacramenti che fanno gli orien­
tali nelle chiese latine, cioè della Penitenza e della Eucarestia. Quanto alia
Penitenza, la S. Sede ha ritenuto sempre la massima che non si deve vincolare
in alcun modo la liberta dei cristiani in un punto cosi delicato, quai è la sacramentale confessione, ed ha voluto sempre che fosse lecito a ciascuno di manife­
stare le sue coipe a quello fra i sacri ministri approvati che gli fosse più a
grado. Non ha ugualmente mai proibito ad un confessore approvato di ascoltare la confessione di qualunque siasi cattolico che a lui si présentasse nel
sacro tribunale... Nè si è fatta mai su questo punto alcuna restrizionc di rito,
giacchè l’amministrazione di tal sacramento non porta seco alcun cambiamento
nel rito « (19).

Articulus VI.

De iurisdictione in peculiaribus adiunctis.
298. lurisdictio in periculo mortis omnibus sacerdotibus concedi­
tur. — « In periculo mortis omnes sacerdotes, licet ad confessiones non
approbati, valide et licite absolvunt quoslibet poenitentes a quibusvis pec­
catis aut censuris, quantumvis reservatis et notoriis, etiamsi praesens sit
sacerdos approbatus, salvo praescripto can. 884 ; 2252 » (can. 882).
1° lurisdictio ad confessiones audiendas est delegata a iure,
(18) Collect. S. C. de Prop. Fide, I, n. 879.
(19) Colled. S. C. de Prop. Fide, 1, n. 1228.

2° Periculum, proprie loquendo, non est idem ac articulus mortis.
Habetur periculum quoties adest prudens timor mortis brevi secuturae:
articulus, quando mors iam moraliter certa est, seu proxime instat.
Ex can. 882 utrumque aequiparatur, tum quia periculum mortis
sufficit ad inducendam obligationem confitendi (cfr. n. 260), tum quia
Ecclesia non satis consuluisset saluti fidelium, si iurisdictionem con­
cessisset dumtaxat in mortis articulo.
Ex qualibet causa sive intrinseca (v. g. ex morbo, vulnere inflicto,
partu difficili, extrema senectute) sive extrinseca (v. g. ex bello, navi­
gatione periculosa, chirurgica operatione, extremo supplicio) periculum
oriri potest (1).
Quando mors est vere probabilis, licet non certa aut probabilis­
sima vel imminens, habetur periculum mortis.
Hinc merito S. Poenit. 18 mart. 1912 et 29 maii an. 1915 declaravit milites
quoscunque in statu bellicae convocationis, seu ut aiunt mobilisâtionis, ipso
facto aequiparari posse iis qui in periculo mortis versantur (2).

An periculum mortis exsistere censendum sit, ubi agitur de itinere
aëreo vel maritimo aut submaritimof Tempore belli, procul dubio huius­
modi periculum admittendum est quoad milites seu copias militares,
sive certamen actu gerant sive in statu bellicae convocationis ver­
sentur.
In ordinariis adiunctis, seu extra tempus belli, distinguendum.
Quoad iter aereum, censemus hodie, perspecto maximo progressu et
perfectione artis aëreonauticae, periculum mortis de se non verificari,
ideoque non esse applicandum can. 882.
Quoad iter maritimum, a fortiori idem dicendum. Quoad iter submaritimum, res gravior est, attento peculiari periculo; probabilius
tamen videtur negandum, cum revera ex progressu recenter facto pe­
riculum sit potius leve ac remotum in ordinarijs adiunctis.
3° Omnes sacerdotes, nullo excepto, facultatem habent in peri­
culo mortis audiendi confessiones, quamvis forte sint excommunicari,
suspensi, interdicti, irregulares, non approbati, haeretici aut schisma­
tici, reducti ad statum laicalem, degradati.
4° Absolvere possunt ab omnibus peccatis et censuris, licet quo­
modocumque reservatis, etiam specialissime, quamvis publicis et notoriis
vel ab homine, sine ulla restrictione (3).
(1) Cfr. Cappello, De. censuris. n. 114; D’Annibale, I, n. 38.
(2) Ada A post. Sedis, VII, 282.
(3) Génicot-Salsmans (II, n. 332) ait: · Excipienda videtur suspensio, quae non obest
susceptioni poenitentiae». Nulla eat ratio, attentis verbis can. 882 «a quibusris censuris»,
admittendi huiusmodi exceptionem.

5° Absolutio in periculo mortis concessa ad normam can. 882
limitatur ad forum internum nullumque effectum sortitur in foro ex­
terno (4).
Amplissima enim facultas absolvendi graviter decumbentes in
hunc finem tantum tribuitur, scii, ut iidem, si obierint, omni culpa
expertes sint coram Deo. Proinde eorum conditio iuridica ad forum
externum quod attinet, eadem manet, cum omnibus consectariis ad
normam iuris, perinde ac si absolutio in foro externo data non fuisset.
6° De absolutione a censuris vide quae fuse in alio opere ex­
ponimus (5) et infra (n. 402 ss.).
7° Sacerdos excommunicatus, etiam vitandus, suspensus aut
personaliter interdictus potest valide et licite absolvere moribundum,
etiam praesente alio sacerdote (can. 2261, § 3; 2275, 2°; 2284).
8° Sacerdos non approbatus, quicunque is sit, potest valide et
licite absolvere moribundum, licet approbatus praesens sit.
9° Moribundus, si desit alius sacerdos cui sine nimia difficul­
tate seu repugnantia confiteri valeat, sacerdotem publice apostatam
vel schismaticum aut haereticum potest licite vocare, qui valide et licite
absolvit tum a peccatis tum a censuris quibuslibet.
De hac re nulla est ratio dubitandi, perspecta doctrina Concilii Trid. (6),
attento praescripto canonis 882, aliisque compluribus documentis Sedis Apostolicae consideratis (7).
Card. Albitius refert Innocentium XI, de hoc dubio interrogatum, iussisse ne iam de veritate huius sententiae ambigeretur (8).

Dicimus: si desit alius sacerdos, quia in mortis periculo licet qui­
dem vocare sacerdotem haereticum vel schismaticum, at extra casum
necessitatis licitum non est cum illo communicare in divinis. Prae­
terea ratio habenda est scandali et periculi perversionis, eo quod hae­
reticus vel schismaticus facile tentare potest, ut poenitentem ad suam
sectam pertrahat, et aliis fidelibus eiusmodi communicatio in divinis
facile videri potest falsae sectae professio (9).
Absolutio in casu est semper valida et per se etiam licita; per ac­
cidens potest esse illicita ratione scandali, periculi perversionis etc.
S. C. S. Off. 7 iul. 1864 declaravit recipi posse sacramentum poenitentiae
a sacerdote schismatico in periculo mortis, « dummodo aliis fidelibus non prae(4)
(5)
(6)
(7)
de hoc
(8)
(9)

Pontif. Comm. Codicis, 28 dec. 1927; J. A. S., XX, 01,
Cappello, De censuris, n. 114 ss.
Sees. XIV. de poentt., cap. 7.
S. Alphonsus (Quaesi. ref. 19) corrigit vel explicat quao minus recte aut satis obscure
quaestione scripserat (lib. VI, n. 500).
Dc inconstantia in iure admittenda vel non. Para I. f)e inconstantia in fide can 18 g
Cfr. Lchmkuhl, II. n. 72; Génicot-Salsmans, II, nn. 130, 332.
*
’

beatur scandalum, nee sit alius sacerdos catholicus, nec frit periculum ut fidelis
ab haeretico pervertatur, et tandem probabiliter credatur sacerdotem haere­
ticum administraturum hoc sacramentum secundum ritus Ecclesiae ».

Quare nonnulli auctores merito censent, in praxi melius esse, ut
moribundus, elicita contritione perfecta, divinae misericordiae se com­
mittat, potiusquam tanto periculo se exponat (10).

299. Iurisdietio competens cappellanis militum. — 1. Quoad huiusmodi cappellanos standum est peculiaribus S. Sedis praescriptis (can.
451, § 3). Ex his dispiciendum, utrum dicti cappellani aequiparentur
parochis an non, atque proinde num gaudeant facultate ordinaria
audiendi confessiones militum an minus.
2. Si cappellani specialiter sint delegati a Summo Pontifice ad
curam spiritualem militum, aut a cappella.no maiori a Papa appro­
bato, uti in Hispania, possunt ubique milites absolvere absque Ordinarii
loci iurisdictione.
Si potestatem obtinent ab Ordinario loci, possunt absolvere solum
in eius dioecesi et extra illam, in it inere et in castris, ex consensu Episco­
porum; in stationibus et in praesidiis, sine iurisdictione Episcopi loci,
valide absolvere nequeunt (11).
Generarim cappellani militum ampliorem facultatem accipiunt (12).
3. In Italia, ex art. 14 Concordati, cappellanis militum tribuun­
tur « eompetenze parocchiali », ideoque eorum potestas habenda est tanquam ordinaria, utpote adnexa officio. Peculiari quoque potestate
quoad censuras gaudere solent, delegata ab Ordinario castrensi, una
cum aliis facultatibus extraordinariis.
Iurisdietio est personalis, quippe quae respicit milites aliasque
personas nosocomiis militaribus addictas; nam, ut statuit citatus art. 14.
«1’Ordinario militare ha giurisdizione anche sui personale religioso
maschile e femminile addetto agli ospedali militari ».
Hinc sequitur jurisdictionem, quae competit Ordinario castrensi
et cappellanis militum, peculiari territorio per se non circumscribi,
ac praeterea Ordinarium castrensem posse earn delegare, pro suis res­
pective subditis seu militibus, etiam ceteris sacerdotibus qui cappel­
lani non sint.
(10) Noldin, III. n. 43, 3; Ferveres, II» n. 648
(11) Cfr. Ferreros, II, n. 655; Prûmmer, III, η. 110. 6.
(12) In Hispania Episcopus Siononsls pro tompore, Patriarcha ludiarum occidentalium
c-t cappellanus generalis exercituum eiquo compotit universa iurisdietio castrensis (Bened.
XV, 9 dec. 1920). Ipso igitur et cappellani ab eo approbati, independenter ab Ordinariis lo­
corum, possunt ubif/ue milites absolvere. Cfr. Ferreros, L c.

300. Potestas quae competit sacerdotibus navigantibus. — 1. Can.
883, § 1 haec statuit: «Sacerdotes omnes maritimum iter arripientes, dum­
modo vel a proprio Ordinario, vel ab Ordinario portus in quo navim con­
scendunt, vel etiam ab Ordinario cuiusvis portus interiecti per quem in
itinere transeunt, facultatem rite acceperint confessiones audiendi, pos­
sunt, toto itinere, quorumlibet fidelium secum navigantiam confessiones
in navi excipere, quamvis navis in itinere transeat vel etiam aliquandiu
consistat variis in locis diversorum Ordinariorum iurisdictioni subiectis*.
Itaque :
1° Omnes et singuli sacerdotes, qui iter maritimum arripiunt,
peculiari iurisdictione gaudent quoad confessiones excipiendas.
Ad id duae conditiones requiruntur. Necesse est
a) ut sacerdotes iter maritimum revera arripiant, etiam per
paucos dies, imo per unum vel alterum dumtaxat;
b) ut potestatem audiendi confessiones acceperint vel ab Ordi­
nario proprio, vel ab Ordinario portus ubi navim conscendunt, vel ab
Ordinario cuiuscunque portus interiecti per quem transeunt in itinere,
vel, addimus, immediate a S. Sede, ut interdum fit.
Nomine maris heic intelligitur etiam lacus valde amplus, ut ex­
sistit in nonnullis regionibus v. g. Americae Latinae, lacus nempe qui
veram navigationem admittit.
2° Haec iurisdictio non conceditur nisi in itinere, non autem
in portu unde navis solvit, nec in portu ubi iter finem habet.
Manet autem toto tempore navigationis moraliter aestimando.
Incipit a momento quo sacerdos moraliter iter maritimum arri­
pere censetur; ideo necesse non est, ut navis e portu iam discesserit.
3° Facultas audiendi confessiones navigantium in casu est de­
legata a iure, quia exercetur extra territorium obnoxium potestati
Ordinarii.
Idcirco verba « facultatem rite acceperint confessiones audiendi ·
exprimunt tantum conditionem, et quidem sine qua, licet revera ab­
solutio non detur vi huiusmodi facultatis receptae. Ea late intelligenda
sunt, sive pro omnibus fidelibus concessa fuerit facultas, sive pro viris
aut mulieribus tantum.
Quidnam si facultas, ad tempus concessa, iam cessaverit tempore
iam elapso, aut defectura sit itinere durante? In hoc postremo casu,
sacerdos potest toto itinere audire confessiones, quia conditio actu
verificatur initio itineris. In priore casu, res est incerta. Sententia af­
firmativa satis probabilis videtur, cum agatur de simplici conditione
eaque prius iam verificata.
4° Nomine Ordinarii proprii intelligi debet Ordinarius loci, qui

pro religioso est Ordinarius loci conventus ad quern religiosus pertinet,
vel ubi actu commoratur si agitur de religioso exempto.
luxta nonnullos, pro sacerdote religioso, nomine Ordinarii pro­
prii, intelligitur quoque Superior maior religionis clericalis exemptae,
ad normam can. 198. Quae sententia hodie sustineri nequit, ex responso
Pontif. Comm. Codicis diei 30 iul. 1934.
5° In alto mari, cum navis tunc extra omnem dioecesim ver­
setur, iurisdictio nulla dioecesana reservatione coarctatur.
2. Non solum quoad omnes navigantes, verum etiam quoad ce­
teros fideles non navigantes confertur sacerdotibus iurisdictio.
Can. 883, § 2 statuit: « Quoties vero navis in itinere consistat, pos­
sunt (sacerdotes) confessiones excipere tum fidelium qui quavis de causa
ad navim accedant, tum eorum qui ipsis ad terram obiter appellentibus
confiteri petant eosque valide ac licite absolvere etiam a casibus Ordinario
loci reservatis » (can. 883, § 2). Igitur:
1° Sacerdotes navigantes, de quibus supra, absolvere possunt,
iisdem servatis conditionibus, etiam fideles non navigantes, qui vel
ad navim accedunt, vel sacerdotibus obiter ad terram appellentibus
confiteri postulant.
2° Vox obiter excludit voluntatem commorationis in loco, ita
ut nonnisi ad breve tempus et cum intentione iter maritimum denuo
arripiendi sacerdotes appellant. Parum interest, utrum necessitatis
causa, an recreationis seu solatii gratia id fiat, puta ad urbem sive lo­
cum invisendum.
Ex resp. Pontif. Comm. 20 maii 1923, appellens ad terraui in itinere con­
fessiones audire valet per duos vel tres integros dies, sed non ultra triduum si
facile adiri possit loci Ordinarius. Non refert autem sive eadem navi sive altera
exspectanda, sacerdos iter prosecuturus sit (13).
Ordinarius facile adiri potest, si in loco ubi navis appellit ipse degat, vel
in urbe sat propinqua, ita ut sive personaliter sive per litteras commode, omni­
bus circumstantiis perpensis, adiri queat. In dubio de facili aditu ad Ordinarium
necne, sacerdos valide et licite audit confessiones; item, si ex causa inopinata
navis ultra tres dies in portu manere debeat aut sacerdos aliam exspectare
cogatur.

3° Sacerdos navigans in casu valide et licite absolvit, ex dele­
gatione facta ab ipso iure communi, etiam a casibus Ordinario loci
reservatis.
3. Quidnam de itinere aëreo aut terrestri per viam ferream, sed
valde diuturno, v. g. per Siberian!? Quoad iter aereum, ut supra dixi(13) A. .4. .S'., XVI, 113.

mus (η. 298, 2°), censemus periculum mortis hodie et per se non ve·
rificari.
Attamen ex analogia videtur probabiliter applicandum praescri­
ptum can. 883. Idem dicendum de itinere terrestri per viam ferream
valde diuturno. Optandum ut authentica de utroque casu detur res­
ponsio.
Nunc de itinere aëreo quaestio resoluta.

301. Motu proprio Pii XII « Animarum studio » 16 dec. 1947. —
Hoc motu proprio statuitur ac decernitur, « ut quae can. 883 C. I. C.
de facultate excipiendi confessiones sanciuntur pro sacerdotibus mari­
timum iter habentibus, valeant atque extendantur, consentaneis qui­
dem clausulis, ad sacerdotes iter aerium facientes » (A. A. S., XL, 17).
Quae proinde diximus de Ordinario, de initio et cessatione fa­
cultatis ceterisque (n. 301), huc spectant.
301bls. Notae historicae et discrimen inter ius novum et vetus. —
1. Can. 883 confirmat et extendit, dissipata ambiguitate quorundam
verborum, ius ante Codicem vigens, in decretis S. Officii 9 april. a. 1900,
13 dec. 1901, 23 aug. 1905, 13 dec. 1906.
In decreto S. Off. 23 aug. 1905 approbatio obtinenda dicebatur « a proprio
Ordinario e cuius dioecesi discedunt ». Quae discessus conditio, cum obscuritate
laboraret ac difficultatem faceret, opportune omissa fuit. Praeterea consulto
et feliciter suppressa est limitatio quae in decreto diei 13 dec. 1906 his verbis
reddebatur: « Dummodo nullus in loco vel unicus tantum sit sacerdos appro­
batus, et facile loci Ordinarius adiri nequeat ».
Textus legis igitur, ex decretis allegatis praeformatus, clarius atque accu­
ratius hodie expressus in Codice reperitur.

2. Quoad facultatem absolvendi in periculo mortis omnibus sacer­
dotibus concessam, haec duo animadvertenda sunt:
1° Concilium Trid. (14) haec habet: « Verumtamen pie admodum,
ne hac ipsa occasione aliquis pereat, in eadem Ecclesia Dei custoditum
semper fuit, ut nulla sit reservat io in articulo mortis: atque ideo omnes
sacerdotes quoslibet poenitentes a quibusvis peccatis et censuris absolvere
possunt ».
2° S. C. S. Off. interrogata a) an valida sit absolutio, quam in
articulo mortis impert ierit quivis sacerdos etiam non approbatus, quando
facile advocari seu adesse potuisset approbatus; b) an similiter valida
sit absolutio in eodem mortis articulo concessa moribundo habenti
(11) S«w. XIV, de poenil., eap. 7.

peccata reservata sive simpliciter sive cum censura, a sacerdote non
habente iurisdictionein in reservata, etiamsi advocari vel adesse po­
tuisset sacerdos habens praedictam iurisdictionein, die 20 iul. 1891
respondit ad utrumque: « Non esse inquietandos qui affirmantem sen­
tentiam tenent» (15).
3. Codex catholicam doctrinam de hac re, qualibet sublata du­
bietate, expresse ac dilucide enuntiat.

Articulus VII.

De facultate audiendi confessiones religiosorum.
302. Praemittenda. — 1. Ex can. 487 et 488: 1° Nomine religio­
sorum veniunt omnes qui vota publica, sive perpetua sive temporanea,
in aliqua religione emiserunt.
Dicuntur religiosi votorum simplicium, qui vota nuncuparunt in congre­
gatione religiosa; regulares, qui in ordine; sorores, religiosae votorum simpli­
cium; moniales, religiosae votorum sollemnium aut, nisi aliud constet, reli­
giosae quarum vota ex instituto sunt sollemnia, sed pro aliquibus locis ex
Apostolicae Sedis praescripto sunt simplicia.

2° Religio est societas ab ecclesiastica auctoritate approbata, in
qua vota publica, perpetua vel temporanea, at elapso tempore reno­
vanda, emittuntur.
3° Ordo est religio, in qua vota sollemnia nuncupantur; con­
gregatio religiosa, in qua vota simplicia, perpetua vel temporanea, emit­
tuntur.
1° Religio dicitur clericalis, si pleri que sodales sacerdotio au­
gentur; qua in re non factum, sed constitutiones attendendae sunt
atque inspiciendus est finis praecipuus religionis. V. gr. si finis eiusdem
est exercitium ministeriorum spiritualium, praedicationis nempe et
confessionum audiendarum etc., religio profecto, attento fine, erit cle­
ricalis. Religio secus dicitur laicalis.
5° Domus religiosa est domus religionis in genere; regularis,
domus ordinis; formata, in qua saltem sex religiosi professi degunt,
quorum in religione clericali saltem quatuor sint sacerdotes; secus
vocatur non formata.
(15) Cfr. Uucceroni, Casus consc., II, p. 165.
Quod attinet ad ius antiquum atque ideo ad variius DD. sentent itus, vide S. Alph., VI,
n. 562; Lugo, disp. 18, n. 23; Sahnant., dc poenit.. cap. 11, n. 29; Diana, IU. tract. 8, resot.
26, η. 3, etc.

6° Superiores maiores sunt abbates, generales, provinciales aliique
ad instar provincialium potestatem habentes.
7° Religio dicitur exempta, si a iurisdictione Ordinarii loci sub­
ducta est; secus, non exempta.
Porro omnes religiosi votorum sollemnium seu regulares, novitiis non
exclusis, sive viri sive mulieres, cum eorum domibus et ecclesiis, exceptis iis
monialibus quae Superioribus regularibus non subsunt, ab Ordinarii loci iuris.
dictione sunt exempti, praeterquam in casibus a iure expressis (can. 615).
Dum e contra religiosi votorum simplicium, sive viri sive mulieres, non
gaudent privilegio exemptionis, nisi fuerit specialiter a S. Sede concessum.

2. Omnia quae in Codice traduntur de confessionibus religiosorum
utriusque sexus, applicantur quoque ex can. 675 sodalibus societatum
in communi viventium sine votis, de quibus in can. 673-681, et soro­
ribus externis monasteriorum monialium cuiusque ordinis (1).

303. Potestas ordinaria et delegata quoad confessiones religiosorum.
— 1. In religione clericali exempta gaudet iurisdictione ordinaria in
religiosos tum Superior, sive immediatus sive mediatus, tum Ordinarius
loci (cfr. can. 500, § 1; 873, § 2; n. 282).
In religione clericali non exempta et in religione laicali sive exempta
sive non exempta, solus Ordinarius loci illa gaudet (cfr. can. 500; 873;
875).
2. Iurisdictionem delegatam ad absolvendos religiosos, in religione
clericali exempta, confert tum Superior tum Ordinarius loci in quo con­
fessiones excipiuntur, et quidem uterque sacerdotibus tum saecula­
ribus tum religiosis, etiam alius religionis; in religione clericali non
exempta et in religione laicali sive exempta sive non exempta, confert
solus Ordinarius loci, in quo domus, cui religiosus addictus est, reperitur (can. 874; 875).
3. Iurisdictio, quae datur ab Ordinario loci, per se dioecesanis reservationibus afficitur, ut palam est. Unde sacerdos, qui iurisdictionem
accepit ab Ordinario loci absque casibus reservatis, nequit ab his ab­
solvere per hanc iurisdictionem religiosum etsi exemptum. Dum e contra,
confessarius, qui a Superiore religiosi obtinuerit facultatem absolvendi,
non limitatam utique reservatione dioecesana, potest absolvere reli­
giosum poenitentem etiam a casibus reservatis.
4. Quilibet sacerdos iurisdictione ab Ordinario loci praeditus potest
absolvere a peccatis et censuris reservatis in religione ex iure particulari
(l) Cfr. Statuta a Sororibus externis monasteriorum Monialium cuiusque ordinis screanda
nn. 72-82.

(can. 519), dummodo ne sit censura ab homine; quo in casu, an et quando
liceat absolvere, vide quae in alio opere fuse tradimus (2).
Hac iuris dispasitione censurae in religione vigentes non supprimuntur ut
immerito nonnulli sentiunt, sed solum reeervalio tum censurarum tum peccato­
rum in religione iure statuta practice tollitur, cum omnes confessarii ab Ordi­
nario loci approbati possint ab iisdem absolvere.
Huinsmodi absolutio a censuris valet tantum in foro interno. Unde reli­
gioso, qui notorie et cum scandalo deliquerit, non licet publice se gerere tanquam absolut», nisi de concessa absolutione palam constet (3).
Superior autem potest delictum publicum in foro externo diudicandum ac
puniendum ad se avocare.
Imo quo facilior est remissio in foro conscientiae etiam apud confessarios
qui fortasse non satis perspecta habeant quae ad internum religionis regimen
necessaria sunt, eo magis Superioribus advigilandum est in foro externo, ne
ex relaxata disciplina damnum aliquod religio patiatur (4). Cfr. n. 305.

5. Quaelibet confessarius, qui gaudet facultate absolvendi a cen­
suris iure communi R. Pontifici quovis modo reservatis, potest ea uti
etiam pro absolvendis religiosis exemptis. Item confessarius, qui ex
iure communi vel privilegio sive induito habet facultatem dispensandi
v. g. a lege ieiunii et abstinentiae, potest dispensare super ea etiam reli­
giosos exemptos.
6. Sacerdotes, qui a Superiore religioso iurisdictionem delegatam
accipiunt pro eius subditis absolvendis, generatim praediti sunt etiam
facultate absolvendi a reservatis in religione.
Id tamen expresse constare debet ex verbis aut scripto aut usu,
ad normam can. 879, § 1 (cfr. n. 291). Unde principium est: iurisdictio
a Superiore religioso accepta minime afficitur reservationibus dioecesanis, at per se allicitur reservationibus in religione statutis, nisi aliud
constet.
7. Superior religiosus iurisdictionem delegatam ad suos subditos
absolvendos conferre potest etiam sacerdotibus alterius religionis vel
cleri saecularis non approbatis ab Ordinario loci.
Nam approbatio sive iurisdictio ab Ordinario loci accepta nul­
latenus necessaria est, ut religiosus exemptus valide absolvi queat. Re­
quiritur et sufficit ut confessarius a Superiore religiosi absolvendi, non
autem ipsius confessarii, iurisdictionem obtineat. Sane iurisdictio nihil
aliud est quam potestas in subditos, ita ut nonnisi in subditos ex er(2) De censuris, nn. 109, 119, 132, 133.
(3) Cfr. Cappello. Dc censuris, n. 98.
(4) Cfr. Prûmmer, III, n. 416; Ferrerca, II, n. 657 ss.; Génlcot-Salsmans, II. η. 336;
Tanqnercy, I. 406 s.
18 — Cappello, De Sacramentis, II.

cenda tribuatur. Quare si idem est Superior poenitentis et confessarii,
iurisdictionem confert quatenus Superior est poenitentis (5).
8. Ordinarius loci potest conferre iurisdictionem sacerdoti reli­
gioso exempto, etiam Superiore inscio aut forte invito, dummodo
constet de eius idoneitate (cfr. n. 276).
Religiosus vero, qui facultatem excipiendi confessiones accepit ab
Ordinario loci, nequit licite eam exercere absque licentia saltem prae­
sumpta proprii Superioris (cfr. can. 874, § 1; n. 280).
Huc spectant omnia quae alibi exposita sunt (nn. 275 ss., 279 ss.).
304. Confessarii religiosorum. — 1. In singulis domibus religionis
clericalis sive exemptae sive non exemptae, plures habitualiter depu­
tandi sunt confessarii, pro numero sodalium, cum potestate, si agatur
de religione exempta quae casus reservatos habeat, absolvendi etiam |
ab iisdem (cfr. can. 518, § 1).
Hi confessarii in religione exempta constituuntur a Superiore; in
religione non exempta ab Ordinario loci (can. 873, § 2; 875).
2. In religionibus laicalibus constituendus est confessarius ordi­
narius et extraordinarius (can. 528).
In religione laicali exempta, Superior proponit confessarium, cui
Ordinarius loci, in quo domus religiosa reperitur, confert iurisdictionem;
in religione laicali non exempta, confessarios constituit, absque praevia
praesentatione Superioris, loci Ordinarius (can. 529; 875, § 2).
Nihil prohibet quominus, etiam in religione non exempta, Epi­
scopus nonnisi iis qui praesentantur a Superiore, vel saltem eo audito
et consentiente, iurisdictionem tribuat. In praxi non raro id fieri solet;
at Episcopus nullatenus ad hoc iuridice tenetur.
3. In religione laicali quacunque, sive exempta sive non exem­
pta, praeter confessarium ordinarium et extraordinarium, haberi debet
etiam confessarius specialis, si religiosus eum petat, quem Superior
concedere tenetur nullo modo petitionis rationem inquirens neque
id aegre se ferre demonstrans (cfr. can. 528).
Si rationem petitionis Superior inquirat aut aegro animo id ferre
ostendat, potest peccare etiam mortaliter, praesertim si ex huiusmodi
agendi ratione praevideatur gravis conscientiae perturbatio aut sacri­
legium, etc.
Superior in hac re delinquere potest tum directe tum indirecte,
tam verbis quam facto aliisve modis (6).
(5) Cfr. Génicot-Salsmans, II, n. 337; Fcrrcres, II, n. 658 9.
(6) Wrmeersch-Creibien, I, n. 496; Cbeiodi, n. 256.

DE FACULTATE AUDIENDI CONFESS. RELIGIOSORUM

275

4. Superior religiosus potest, servatis de iure servandis, audire
confessiones subditorum, qui sponte et libere id petant; at sine gravi
causa hoc facere nequit per modum habitus (can. 518, § 2).
Ratio huius praescripti multiplex et evidens est, niminim ut omni­
modae libertati conscientiae subditorum opportune consulatur, ut quod*
cunque periculum revelationis aut gravaminis poenitentium amoveatur,
ut abusus et sacrilegia forte secus oritura vitentur.

Praescriptum non est ad valorem, sed tantum ad liceitatem, et per se sub
mortali.
Causa gravis ut Superior valeat habitualiter excipere confessionem subditi
est defectus confessarii qui cognoscat idioma poenitentis, peculiaris necessitas
poenitentis qui ob scrupulos sive anxietates nolit alteri confessario, aut nonnisi
aegre, sua peccata accusare.
Quidam, inter varias causas, recensent quoque penuriam confessariorum.
Hoc potest quidem admitti pro una vel altera vice, non autem habitualiter,
(piia, ut supra diximus (n. 304, 1), in singulis religiosis domibus haberi debent
confessarii fixi sive stabiles ad sodalium confessiones audiendas (7).
Superior religiosus cavere omnino debet, ne quem subditum aut ipse per
se aut per alium vi, metu, importunis suasionibus aliave ratione inducat ut
peccata apud se confiteatur (can. 518, § 3). Id per se vetatur sub gravi.
Huc spectat praescriptum can. 891: « Magister novitiorum eiusque
socius, Superior Seminarii collegiive sacramentales confessiones suorum
alumnorum secum in eadem domo commorantium ne audiant, nisi alumni
ex gravi et urgenti causa in casibus particularibus sponte id petant ».
5. Haec paucis animadvertenda :
1° Quatuor personae expressis verbis heic memorantur, quae
peculiari vetito circa confessiones audiendas obstringuntur, nempe.
a) magister novitiorum; b) socius magistri novitiorum; c) Superior sive
Rector Seminarii; d) Superior seu Rector collegii.
2° Nulla, vi huius canonis, iurisdictio aut conceditur aut adi­
mitur: usus dumtaxat iurisdictionis per se vetatur.
3° Praescriptum huius canonis per se urget sub gravi.
1° Prohibitio audiendi confessiones est limitata quoad alumnos
tantum, qui in eadem domo commorantur, minime vero quoad alios.
Unde prohibitio non afficit Superiorem maiorem, qualis est Ordi­
narius loci, qui Seminarium non habitet, vel Provincialis aut Mode­
rator supremus, qui in eadem domo religiosa non degat, nec afficit
Superiorem immediatum tempore feriarum, si tunc alumni non sint
contubernales; si tales sunt (cfr. nn. 308, 3, 3°, 333), prohibitio urget.
(7) Cfr. VermeerHch, III, n. 479; Génicot-Salsmans, II, η. 337.

Quia collegium dicitur respectu convictorum, prohibitio non ex­
sistit respectu externorum, vel eorum qui in collegio non pernoctant,
cum hi vero proprioque sensu convictores non sint.
5° Confessio novitii vel alumni, contra praescriptum can. 891
facta, est certe valida, quamvis illicita.
6° Ut licita evadat, haec concurrere debent: spontanea petitio,
gravis et urgens causa, casus particularis.
Aderit gravis et urgens causa, si poenitens ad conscientiae quietem audiri
postulet, nec, attentis circumstantiis sive exterioribus, v. g. instantis Commu­
nionis vel confessarii absentis, sive personalibus, v. g. perspecto peculiari statu
conscientiae, alium non inveniat cui anxietatem manifestare queat.
Quoties sponte quis adit confessarium, censetur, generatim loquendo,
semper habere causam sufficientem, ita ut sincere quidem atque stricte, sine
tamen scrupulis et anxietatibus, can. 891 interpretandus atque observandus sit. 1

305. Religiosi confiteri possunt apud quemcunque confessarium
approbatum. — «Firmis constitutionibus quae confessionem statis tem­
poribus praecipiunt vel suadent apud determinatos confessorios pera­
gendam, si religiosus, etiam exemptus, ad suae conscientiae quietem, con­
fessarium adeat ab Ordinario loci approbatum, etsi inter designatos non
recensitum, confessio, revocato quolibet contrario privilegio, valida et
licita est; et confessarius potest religiosum absolvere etiam a peccatis et
censuris in religione reservatis » (can. 519).
Igitur:
1° Quilibet religiosus adire valet quemcunque confessarium
ab Ordinario loci approbatum, seu iurisdictione praeditum, sive sae­
cularem sive religiosum eiusdem vel alterius religionis, tum domi tum
extra domum et in itinere, sive consentiente sive contradicente Su­
periore, et ab illo valide ac licite absolvi potest, etiam a casibus in reli­
gione reservatis, absque ullo onere ad proprium Superiorem recurrendi.
2° Confessio dicitur fieri « ad suae conscientiae quietem », quoties
peragitur recta intentione i. e. serio et non ficte, nempe cum voluntate
recipiendi absolutionem a peccatis. Unde practice haec conditio in
eo qui vult vere sive serio confiteri, semper adesse censetur. Contraria
opinio solide probabilis non est (8).
3° Confessario qui iudex in casu conscientiae religiosi consti­
tuitur, grave onus imponitur, ut discat a poenitente religioso exigere,
etiam sub denegata absolutione, quae tum ad eius emendationem, tum
ad bonum religionis sub gravi necessaria sunt.
(8) Cfr. Augustine, p. 269 ss.; Vermocrsch-Creusen, I, n. 491,

4° Religiosus etiam exemptus nullatenus tenetur petere licen­
tiam a Superiore, ut valide ac licite absolvi queat a confessario ap­
probato ab Ordinario loci. Nec Superior potest ullo pacto id prohi­
bere; et quaelibet prohibitio, si forte daretur, foret illicita atque nulla
ipso iure.
Nihilominus, contra mentem Ecclesiae ageret religiosus, qui habituali ter
apud confessarium extraneum confiteretur. Sane abrogatae nequaquam sunt
regulae quae praecipiant aut suadeant confessionem statis temporibus apud
determinatos confessarios religionis peragendam; immo expresse a Codice adhuc
vigere omnemque vim suam servare dicuntur, cum can. 519 dicat: « Firmis
constitutionibus, etc. »; inde tamen non sequitur religiosum teneri ad repeten­
dam confessionem seu ad bis confitendum.
Profecto unitas directionis spiritualis non solum utihs, sed necessaria
omnino est, praesertim iunioribus atque tentatis, adeo ut nisi stabilis medicus
spiritualis eos sustineat ac dirigat, non raro de profectu atque de ipsa perseve­
rantia in via virtutis actum sit (9|

5° Circumstantia quod agatur de confessario a loci Ordinario
approbato, est profecto ad validitatem confessionis. Intelligitur ap­
probatus seu instructus iurisdictione aut generatim pro omnibus aut
saltem pro viris. Unde absolutio datur ex iurisdictione Ordinarii loci,
independenter a licentia et beneplacito Superioris religiosi. Vox « adeat »
late accipienda, quin requiratur personalis accessus religiosi ad con­
fessarium. Proinde quoties confessio recta intentione instituitur, toties
valida ac licita per se dicenda.
6° Absolutio a peccatis et censuris in religione reservatis, vigore
cuiusnam facultatis datur?
Quatuor hypotheses fingi possunt: vel datur ex facultate concessa
ab ipso Ordinario loci, vel concessa a Superiore religioso, vel a iure
communi, vel ipsa reservat io in casu cessat ex praescripto iuris. Fa­
cultas non videtur concessa ab Ordinario loci, quia illius est solvere,
cuius est ligare; porro agitur in casu de reservatis in religione. Nec vi­
detur concessa a Superiore religioso, quia absolutio conceditur etiam
eo inscio, immo etsi forte esset invitus.
Dicendum igitur, aut reservationem in casu cessare, aut facul­
tatem absolvendi concedi ab ipso iure communi seu a Codice. Pra­
ctice, ut patet, nullum datur discrimen, sive tertia admittatur hy­
pothesis sive quarta.
306. Confessarii novitiorum. — 1. Pro numero novitiorum unus
vel plures (duo, tres, quatuor) constitui debent confessarii ordinarii;
(9) Cfr. Bull.-Palm., V, n. 409; Génicot-Salsmons, II, n. 337.

qui, si agitur de religione clericali, in ipsa novitiatus domo commo­
rari tenentur, seu ex religiosis ipsius domus deligendi sunt ; si agitur
de laicali, saltem frequenter ad domum novitiatus accedere debent,
ut novitiorum confessiones audire valeant (can. 566, § 2, 1° et 2°).
Si novitii sint plures quam quindecim aut viginti circiter, duo
possunt constitui eorum magistri; si plures sint quam triginta aut qua­
draginta, tres vel quatuor constitui possunt, et sic deinceps.
Vox « frequenter » ita intelligi debet, ut quotidie vel saltem plu­
ries in hebdomada confessarii ad novitiatus domum accedant.
Quaeri potest num Superior renuntiari possit confessarius ordinarius in
domo propria. Si agitur de Superiore qui habet iurisdictionem proprie dictam,
negative respondendum est. Si agitur de Superiore qui per se, i. e. ratione nu­
meris, caret vera iurisdictione, regulariter nequit renuntiari confessarius ordi­
narius.
At ex causa gravi, v. g. ob penuriam virorum idoneorum, id licitum foret,
dummodo omnimodae subditorum libertati esset consultum (10).

2. Praeter confessarios ordinarios, designandi sunt aliqui con­
fessarii speciales, quos novitii in casibus particularibus, seu non habitualiter, sed tantum per modum actus adire libere possint; et magister
aegre id se ferre nullatenus ostendat (can. 566, § 2, 3°).
Duo defectus hac in re sedulo vitandi sunt: alter, ne debitus ordo
disciplinae religiosae turbetur atque unitas directionis absit per ac­
cessum nimis frequentem ad confessarios speciales; alter, ne directe
aut indirecte novitii prohibeantur hos confessarios adire, cum anima­
rum damno ac vitae spiritualis detrimento.
3. Quater saltem in anno concedendus est novitiis confessarius
extraordinarius, ad quem omnes accedere debent, saltem benedictionem
recepturi (can. 566, § 2, 4°).
Confessarius extraordinarius concedi solet, generatiin loquendo, quatuor
anni temporibus; at nihil prohibet quominus aliis temporibus, pro maiore oppor­
tunitate, concedatur.
Vox « quater » denotat numerum minimum, ut manifeste patet ex voca­
bulo saltem; unde quinquies vel sexies aut pluries dari potest confessarius
extraordinarius.
Omnes et singuli novitii tenentur hunc confessarium adire, vel ut exomologesim revera instituant, vel saltem ut benedictionem accipiant.
Id sapienter atque opportune praecipitur. Nam si nulla esset obligatio
adeundi dictum confessarium, unus vel alter novitius (hoc a fortiori valet
quoad novitias seu religiosas in genere), qui illius opera sive auxilio forte indi­
geret, ex verecundia aliave ratione non accederet, cum gravi damno spirituali.
(10) Cfr. Noldin, III, n. 318; Eerrcrca, II, n. 657.

Tempore quo confessarius extraordinarius excipit confessione*, ordinarii
iurisdictio nec tollitur nec suspenditur; unde per ee posset et ipse confessiones
audire. At omnino expedit practice ne id agat, ob manifestas rationes.

4. Magister -n oviliorum eiusque socius (cfr. can. 559, § 2) nequeunt
audire novit iorum confessiones, nisi ex gravi et urgenti causa, in casi­
bus particularibus, ipsi novitii sponte id petant (can. 891, coll, cum
can. 566, § 2, 1°).
Huc spectant quae supra dicta sunt (n. 304, 4).
307. Num religiosus iter faciens socio confiteri possit. — 1. Ante
Codicem religiosus exemptus cuivis socio idoneo suae religionis in itinere
confiteri poterat. Censebatur idoneus sacerdos qui vel in religione peri­
culum scientiae moralis feliciter fecisset, vel, annuente Superiore, iurisdictionem ab aliquo locorum Ordinario obtinuisset, nec corporis vel
mentis impediretur infirmitate (11).
In quibusdam tamen Ordinibus quilibet religiosus sacerdos po­
terat, sine ulla distinctione, audire in itinere confessionem socii.
Itinerans autem ille censebatur, qui ita domo aberat ut. propter
distantiam vel alia adiuncta, « ad rationabilem sacramenti usum, mo­
rali copia careret domesticos confessarios adeundi ».
2. Huiusmodi socio Superior, nisi expresse contradixisset secundum
constitutiones vel consuetudinem, conferebat ipso facto jurisdictionem
in confratrem.
♦

Ex responso S. Poenit. 14 maii 1902, adiri etiam poterat confessarius
idoneus, idest approbatus, si Superior domus aliique confessarii tandiu abessent,
saltem per diem, ut grave esset religioso toto eo tempore carere sacramentali
absolutione.

3. Nonnulli affirmant etiam hodie vigere hanc disciplinam de reli­
gioso itinérante. Plures negant; plerique silent (12).
Rectius ita distinguendum videtur. Si constet de iurisdictione
expresse concessa, ad normam can. 879, § 1, vel a constitutionibus reli­
gionis vel scripto aut verbis Superioris, religiosus exemptus potest in
itinere, ut olim, socio idoneo confiteri.
Si non constet de potestate expresse collata, non potest, quia hodie
tacitus consensus Superioris non sufficit· (13).
(H) Cfr. S. Alph.. VI. n. 275 ss.; Bal).-Palm., V, n. 405; Piat. I. p. IlOss.; Vcrmeersih,
De religiosi#, I. n. 4 69.
(12) Affirmat v. g. Génicot-Salsmans (II, n. 337); negat Vermeerech (III, n. 479. 9).
(13) Vonneorsch (/)e religiosis, I, n. 469) alebat: «Quae itinerant!* confessio eum tacito
Superioris consensu peragitur »· De iure autem consuetudinario, ex quo sit derivanda ex­
pressa iurisdictio, non constat.

η
308. Confessarii domesticorum
seu familiarium. — 1. Superior
in religione clericali exempta potest concedere iurisdictionem ad fami­
liares sive domesticos absolvendos tam sacerdoti saeculari quam regu­
lari, quin confessarius indigeat jurisdictione sive approbatione obti­
nenda ab Ordinario loci (can. 875).
Familiares aequiparantur in hac re ipsis religiosis (14).
2. Non vetantur, ut palam est, familiares quominus apud alium
quemcunque confessarium ab Ordinario loci approbatum confiteantur.
3. Dicuntur familiares qui in religiosa domo degunt diu noctuquc
causa famulatus aut educationis aut hospitii aut infirmae valetudinis
(can. 514, § 1).
1° Igitur familiares sunt: famuli proprie dicti, postulantes, alumni
convictores, hospites et infirmi.
2° Can. 514, § 1 resolvit controversiam quae habebatur in iure
antiquo, utrum scii, alumni convictores, qui in monasteriis vel col­
legiis sub religiosorum disciplina vivunt, inter familiares religiosorum
sint adnumerandi necne (15).
Hodie terminologiae Codicis omnino standum est (can. 488, 7°).
3° Nihil interest, utrum famuli vel hospites alii ve intra aut extra
clausuram degant. At necesse omnino est, ut in ipsa domo religiosa
habitent.
Eatenus hospites etc. uti familiares ad normam can. 514, § 1 ha­
bentur, quatenus per aliquod temporis spatium, per unum saltem vel
alterum diem integrum in domo religiosa revera degant (16); secus verba
« diu noctuquc » non verificarentur. Satis per se est animus degendi;
quo posito, statim hospes, infirmus etc. familiaris censetur.
Requiritur ut quis degat diu et noctu; unde non verificaretur con­
ditio, si degeret aut diu aut noctu tantum.
Ut quis tamen censeatur diu noctuque degere, non requiritur ut
semper, quavis exclusa absentia, habitet in domo religiosa. Unde si
famulus aut alumnus per aliquot horas, aut etiam per integrum diem vel
noctem extra domum religiosam versetur, non ideo cessat esse familiaris.
An et quando Superiores possint familiarium sive alumnorum con­
fessiones audire, vide n. 304.

Iurisdictio religiosorum in alumnos convictores tandiu durat, quandiu
manet eorum subiectio sub disciplina religiosorum.
(14) Cfr. Vermeeisoh-Creusen, I. n. 491; Noldin. Ill, n. 348; Chelodi, u. 256; Bledcrlack,
n. 112 68.
(15) Noldin minus accurate loquitur passim de familiaribus regularium (III, n. 348 ss.).
(16) Cfr. Biederlack, n. 48; Vermeerech-Crcusen, I. n. 486, I; Chelodi, n. 251· Fanfanl
n. 93; Génicot-Salsmans, II, n. 338.

Tempore feriarum vel itineris possuntne alumni convictores absolvi a
religiosis? Quidam vel negant vel dubitant aut minus accurate loqui videntur (17).
Verius sic distinguendum: si alumni ita e disciplina religiosorum sint
exempti atque parentum aliorumve curae iam redditi, ut vinculum sublectio­
nis plene cessaverit, non possunt absolvi a religiosis; secus possunt.
Porro eo ipso quod alumni convictores tempore feriarum ad lares dome­
sticos revertuntur, non cessat subiectio, si adhuc intentionem servent redeundi
in collegium sive in domum religiosam. Unde practice alumni etiam tempore
feriarum absolvi possunt, nisi aut dimissi fuerint, aut sponte, studiorum curri­
culo expleto aliave causa, a religiosa domo discesserint amplius non reversuri.

309. Notae historicae et discrimen inter ius antiquu: II et novum. —
1. Confessarii regularium iure antiquo iurisdictionem et approbationem
recipiebant a Praelatis ordinis, non autem ab Episcopis (18).
2. Ex decreto « Sanctissimus » Clementis VIII, 26 maii 1593, in
singulis domibus duo vel tres aut plures, pro numero maiore aut minore
sodalium, deputandi erant confessarii.
Regulares proprie dicti ordinarie confiteri non poterant extra Ordi­
nem, imo nonnisi designatis in Ordine (19).
Iter facientes socio tantum, si quem idoneum habebant, pote­
rant confiteri; secus cuilibet sacerdoti saeculari vel regulari, iuxta quos­
dam, etiam non approbato (20), iuxta alios, approbato ab Ordinario
loci, iuxta nonnullos approbato a Praelato regulari (21).
3. Unus novit iorum confessarius erat ipsorum magister. Superior
localis nonnisi semel aut bis in anno, per se vel per alium, excipere
novitiorum confessiones poterat (22).
Superioribus regularibus non licebat confessiones subditorum au­
dire, nisi quando peccatum aliquod reservatum hi admisissent, aut
ipsimet subditi sponte id ab eis postulassent (23).
De confessionibus religiosorum S. Poenitentiaria responsa quae­
dam, magni equidem momenti, die 14 maii 1902 dederat (24).
Quoad religiosos votorum simplicium, haec paucis erat disciplina ante
Codicem vigens circa confessiones:
1° In congregationibus exemptis clericorum, per se nonnisi confessarii
(17) Cfr. Noldin, III, n. 348; Génicot-Salsmans. II, n. 338.
(18) Cfr. Pint, Pradeci. iuris regularis. I, p. 400 ss.
(19) Cfr. S. Alph., VI, n. 574; Pint, I. p. 405; Biederlnck, De iure regularium, n. 115;
Boulx, pnrt. 0, sect. 1, cap. 4.
(20) S. Alph., VI, n. 275; Ball.-Palm., V, n. 405.
(21) Cfr. MocehcKianl, hirispr. eccl., I, n. 1013 ss.; Santi-Lcltner, lib. III. tit. 37. η. II ss.;
Vermcersch, De religiosis, I, n. 416.
(22) Decr. · Cum ad regulares· Clementis VIII, 19 mart. 1603.
(23) Decr. · Sanctissimus » Clem. VIII, 26 mali 1593.
(24) Cfr. Ojetti, n. 3131; Vermcersch. II, n. 234.

a Superioribus approbati adiri poterant. Sine licentia Superioris, confessio apud
sacerdotem externum invalida communius censebatur.
·
2° Cum licentia Superioris quilibet sacerdos ad confessiones approbatus
adiri poterat; idque licebat etiam quando sacerdos in congregatione facile
haberi non poterat.
3° In congregationibus non exemptis, sodales uti debebant confessariis
quos designasset loci Ordinarius. Plerumque nulla requirebatur specialis appro­
batio sive iurisdictio, ita ut valide et verius etiam licite quemlibet confessarium
adire possent (25).
Pius X, prius pro Urbe, deinde pro universo orbe statuit per decretum
S. C. de Religiosis diei 5 aug. 1913 (26) ut quivis confessarius ab Ordinario
approbatus excipere valeret omnium religiosorum confessiones, quin de licentia
Superioris sollicitus esset, eosque valide et licite absolvere a peccatis in ordine
etiam sub censura reservatis, addita amplissima clausula cuiuscunque privi­
legii derogatoria.
Quae disciplina nunc in C. recepta est, additis verbis: « ad suae conscientiae
tranquillitatem », quae deerant in decreto S. C. de Religiosis, 5 aug. 1913.

Articulus VIII.

De confessione religiosarum
et mulierum in communi viventium.
310. Praemittenda. — 1. Religiosae proprio et stricto sensu cano­
nico, ad normam can. 488, 1°, 7°, dicuntur mulieres, quae in aliqua
religione vota publica nuncuparunt.
Vocantur moniales religiosae votorum sollemnium, illae etiam qua­
rum vota ex instituto sunt sollemnia, at pro aliquibus locis, v. g. in Gal­
lia, in Belgio, in Statibus Foederatis Americae, sunt simplicia ex prae­
scripto S. Sedis. Religiosae votorum simplicium dicuntur sorores.
2. Vocari solent religiosae ex usu loquendi etiam feminae Deo
devotae, quae, licet tria consueta vota publica non emittant, in com­
muni tamen vivunt sub regimine Superiorum secundum probatas consti­
tutiones. Eiusmodi sunt v. g. nonnullae Magistrae Piae, Filiae a cari­
tate S. Vincentii, etc.
His quoque piis feminis, etsi pertineant ad institutum iuris dioecesani, applicantur omnia quae Codex statuit de confessariis pro mu­
lieribus religiosis proprie dictis (can. 675). Idem dicendum de soro­
ribus externis (n. 302, 2).
(25) Cfr. Vermeerech, I, n. 476; Ojetti, l. c.
(26) Ada A post. Sedis, V. p. 131.

Non tamen hue veniunt per se sodales Institutorum saecularium,
de quibus in Const. « Provida Mater Ecclesia » Pii XII diei 2 febr. 1947
(Λ. A. S., XXXIX, 114 ss.). Dicimus per se; nam si membra in com­
muni vivant, applicantur normae generales.
3. Omnes sorores subsunt iurisdictioni Episcopi; e monial ibus,
aliae subsunt item Episcopi potestati, aliae ab eius iurisdictione exem­
ptae subjacent potestati Superiorum proprii Ordinis, iis tamen ex­
ceptis de quibus aliud cavet ius commune Codicis.
4. Novitiae, quod attinet ad confessionem, aequiparantur reli­
giosis professis (can. 566, § 1); non item postulantes, pro quibus ab­
solvendis, proinde non requiritur peculiaris iurisdictio.
5. Parochus, iuxta nonnullos, ipso munere suo censetur peculia­
rem iurisdictionem accepisse ad audiendas confessiones religiosarum,
quae paroeciam incolunt et quae a iurisdictione paroeciali non sunt
exemptae (1).
Haec sententia non videtur improbabilis, dummodo ex lege dioecesana sive ex Ordinarii praescripto aut consuetudine aliud non constet,
et specialis cappellanus seu confessarius iisdem religiosis ab Ordinario
assignatus non sit.
311. Peculiaris iurisdictio requisita ad audiendas confessiones reli­
giosarum. — 1. « Revocata qualibet contraria particulari lege seu privi­
legio, sacerdotes tum saeculares tum religiosi, cuiusvis gradus aut officii,
ad confessiones quarumcunque religiosarum ac novitiarum valide et licite
recipiendas peculiari· iurisdictione indigent, salvo praescripto can. 239,
§ 1, n. 1; 522; 523 » (can. 876, § 1).
Revocatur quodcunque privilegium etiam apostolicum, quaelibet
lex aut praescriptio particularis sive ex constitutionibus religionum
orta sive ex consuetudine above fonte.
Verba « cuiusvis gradus ct officii »> referuntur ad quascunque per­
sonas ecclesiasticas, etiam speciali dignitate ac praeeminentia insigni­
tas, v. g. ad Praelatos, Episcopos etc.
Ante Gregorium XV, confessarius religiosarum speciali approbatione Epi­
scopi loci non indigebat, ad valide ac licite earum confessiones audiendas.
Gregorius XV, Const. « Inscrutabili », 5 febr. 1622, specialem approbationem
requisivit. Quod praescriptum deinceps confirmarunt Clemens X. Const. « Su­
perna», 21 iun. 1670, Innocentius XIII, Const. « Apostolici ministerii », 23
inaii 1723, Benedictus XIV, Const. « Pastoralis curae », 5 aug. 1743.
Specialis approbatio necessaria erat, etiam si moniales sublidebantur
(1) Ita v. g., Géulcot-Salsmans, II, n. 339.

Superiori regulari, qui poterat tantum confessarios loci Ordinario praesentare,
ab eo approbandos.
Ex Const. « Conditae » Leonis XIII, 8 dec. 1900, specialis approbatio
praescripta fuit etiam pro religiosis votorum simplicium.
Tamen sorores, quae legitime e domo religiosa egrederentur, valide et
licite confiteri poterant apud quemlibet confessorium approbatum, nisi confessariorum iurisdictio quoad istas personas expresse limitata esset.
’
Usque ad Concilium Trid. tam pro monialibus quam pro viris religiosis
hoc principium vigebat: Praelatus regularis, is nempe cui monasterium subiiciebatur, ius exclusivum habebat audiendi confessiones monialiurn et religio­
sorum sive per se sive per sacerdotem ab ipso delegatum. Cfr. n. 328.
Clemens X (2) declaraverat: «Generaliter approbatos ab Episcopo ad
personarum saecularium confessiones audiendas, nequaquam censeri approbatos
ad audiendas confessiones monialiurn sibi subiectarum, sed egere quod ad hoc
speciali Episcopi approbatione ».

Excipiuntur Cardinales tantum, qui ubique locorum confessiones
etiam religiosorum utriusque sexus excipere valent (can. 239, § 1, 1°;
cfr. n. 282).
Idem quoque dicendum de confessario a Cardinalibus vel ab Epi­
scopis electo, si forte inter familiares ipsorum habeantur religiosae;
nam privilegium habent « sibi suisque familiaribus eligendi sacerdotem
confessionibus excipiendis, qui, si iurisdictione careat, eam ipso iure
obtinet » (can. 239, § 1, 2°; 349, § 1, 1°).
2. Dicitur iurisdictio peculiaris, non quatenus sit specie diversa
a iurisdictione requisita pro audiendis confessionibus aliorum, sed qua­
tenus facultas generalis audiendi confessiones fidelium non comple­
ctitur facultatem excipiendi quoque confessiones religiosarum, ita ut
specialis facultas seu deputatio ad id postuletur.
Necessitas huiusmodi iurisdictionis non respicit tantum liceitatem, verum etiam validitatem confessionis. Non excluditur tamen in
isto quoque casu applicatio praescripti can. 209, de suppleta nempe
iurisdictione.
3. Hanc iurisdictionem peculiarem confert Ordinarius loci, in quo
religiosa domus sita est.
Si domus immediate Sedi Apostolicae vel Ordinario loci subdita
est, hic eligit confessarios tum ordinarios tum extraordinarios tum
speciales eisque iurisdictionem confert.
Si domus est subiecta Superiori regulari, hic confessarios prae­
sentat Ordinario loci, qui eos approbat seu iurisdictionem tribuit (can.
525).
(2) Const. < Superna », 21 inn. 1670, § 4.

4. Iurisdictio peculiaris pro audiendis religiosarum confessionibus
potest esse aut generalis, scii, pro omnibus domibus religiosis totius
dioecesis, aut specialis pro una vel altera tantum domo religiosa. Quae
restrictio sive limitatio iurisdictionis per se est ad valorem confessio­
num (3).
Quidnam si ex lege fundationis proprie dicta alicuius domus religiosae,
peculiaris iurisdictio excludatur, aut iurisdictionis concessio tribuenda dicatur
ab alio Praelato vel Ordinario contra praescriptum can. 876?
Uniusmodi lex fundationis vim iuridicam adhuc servat? Ex principiis
generalibus affirmandum. Nam Codex, etsi revocet privilegium apostolicum,
consuetudinem et ius particulare, legem fundationis tamen proprie dictam
nullatenus revocat, licet iusta de causa id facere possit.

312. Facultas adeundi quemcunque confessarium. — « Si, non ob­
stante praescripto can. 520, 521 (cfr. n. 319 ss.), aliqua religiosa ad
suae conscientiae tranquillitatem, confessarium adeat ab Ordinario loci
pro mulieribus approbatum, confessio in qualibet ecclesia vel oratorio
etiam semi-publico peracta, valida et licita est, revocato quolibet con­
trario privilegio; neque Antistita id prohibere potest aut de ea re in­
quirere, ne indirecte quidem; et religiosae nihil Antistitae referre te­
nentur » (can. 522).
Plura sunt animadvertenda ad rectam intelligentiam huius ca­
nonis :
1° Tres conditiones requiruntur:
a) ut confessio fiat ad conscientiae tranquillitatem;
b) ut habeatur approbatio sive iurisdictio pro mulieribus;
c) ut confessio instituatur in ecclesia vel in oratorio publico
aut semi-publico aut in loco legitime designato ad audiendas mulie­
rum confessiones (cfr. n. 313, 2, 6°).
Istae conditiones non solum ad liceitatem requiruntur, sed etiam
ad validitatem.
Attamen prima conditio semper verificatur eo ipso quod religiosa
rite confiteri velit. Sane clausula «ad suae conscientiae tranquillita­
tem »> idem valet quod clausula can. 519 pro viris: «ad suae conscientiae
quietem » (cfr. n. 305, 2°).
Quae ratio habetur, quoties confessio fiat serio i. e. eum recta in­
tentione accusandi peccata sacramentaliter atque ab eis absolutionem
recipiendi. Id uti certum habemus; secus verba canonis multis scru(3) Cfr. Ojotti, in Noun. Revue théoL, 1920, p. 1 ss., qui dilucide et accurate disserit;
nt argumenta allata non sunt doclsiva.

pulls et anxietatibus sponte locum darent, quod profecto contra men­
tem legislatoris, ideoque a priori reiiciendum est. Ipse enim consulere
voluit tranquillitati conscientiae, non autem nocumentum afferre per
scrupulos et anxietates (4).

In can. 519 pro viris desunt verba « in qualibet ecclesia vel oratorio etiam
semi-publico», quia, ex praescripto can. 910, § 2, «confessiones virorum etiam
in aedibus privatis excipere licet»; dum sedes pro audiendis confessionibus
mulierum, ex can. 909, § 1, « generating in ecclesia vel oratorio publico aut semipublico » collocanda est.
2° Quomodo intelligenda sunt verba «

confessarium... ab Ordi­

nario loci pro mulieribus approbatum »?
Si Titius sit quidem approbatus pro mulieribus, sed actu forte
non habeat iurisdictionein, per se non potest valide et licite audire con­
fessiones, quia can. 522 expresse loquitur de confessario, scii, de sa­
cerdote qui iurisdictione ad confessiones audiendas polleat.
Si Titius sit confessarius approbatus pro viris et mulieribus, sed
tantum excipere valeat confessiones in una vel alia ecclesia aut pa­
roecia, potestne audire confessionem alicuius religiosae extra praefa­
tam ecclesiam aut paroeciam?
Probabilius negandum, perspecta mente legislatoris. Sed proba­
bilis quoque videtur sententia affirmativa, cum conditio ex can. 522
requisita, scii, approbatio pro mulieribus, revera exsistat.
Utrum in casu derogetur praescripto can. 876, necne, ideoque
utrum confessarius absolvat vi iurisdictionis generalis, an peculiaris,
controvertitur. Practice nullum datur discrimen. Speculative loquendo,
videtur haberi quaedam derogatio praescripto can. 876, ac propterea absolutio concedi ex iurisdictione generaliter obtenta a loci
Ordinario.
3° Verba «in qualibet ecclesia vel oratorio etiam semi-publico»,
proprium oratorium religiosarum non excludunt, et comprehendunt
quodcunque templum, aedem sacram, ecclesiam, oratorium publicum
et semi-publicum ; imo etiam privatum sive domesticum, si conside­
retur tanquam locus legitime designatus pro audiendis mulierum con­
fessionibus.

Quonam iure quidam affirment requiri ut confessio fiat ianuis clausis,
prorsus nescimus, cum Codex nec directe nec indirecte id praecipiat. Porro
lex ecclesiastica ad normam can. 18, et non aliter, interpretanda est. Nefas est
legislatori tribuere quod minime dixit nec ullo pacto constat dicere voluisse.
(4) Cfr. Augustine. II. p. 269 ss.; Vermcerech-Creusen, I, n. 198; Cholodl, n. 258; Ferreres, II, n. 062.

Item nonnulli contendunt in proprio oratorio religiosarum confessio insti­
tui non posse, nisi in sede pro saecularibus destinata (5).
At huiusmodi limitatio caret fundamento, cum nullatenus e Codice erua­
tur (6).
Praeterea, si hoc verum esset, sequeretur moniales seu religiosas intra
clausuram degentes frui non posse beneficio can. 522, ita ut daretur discri­
men inter illas religiosas et ceteras, circa negotium quod omnes et singulas
respicit, prout est omnimoda conscientiae libertas, cui legislator consulere voluit.
Quare huiusmodi interpretatio, attento legis textu, falsa est; ideoque praefata
opinio uti erronea improbanda.
Hodie authentice id eruitur ex responso Ponlif. Comm. diei 28 dee. 1927
(cfr. infra, 4°).

Sacristia contigua ecclesiae vel oratorio verius aequiparatur; sed
ad liceitatein quod attinet attendendum est praescriptum can. 909,
§ 1, ex quo « sedes confessionalis ad audiendas mulierum confessiones
semper » collocanda est « in loco patenti et conspicuo ».
Consulto suppressa fuerunt verba, quae legebantur in decr. S. C. de Reli­
giosis « Cum dc sacramentalibus », 3 febr. 1913, n. 14: « Si quando moniales aut
sorores extra propriam domum versari contigerit ».
Igitur necesse non est ut religiosae e propria domo egrediantur et alio se
conferant.

4° Requiriturne ut ipsa religiosa adeat confessarium, cuius pro­
inde occasionem habere debeat, sive intra domum, quia ob aliam cau­
sam praesto adsit; sive extra domum, in ecclesia vel oratorio publico
aut semi-publico quod ipsa visitet!
Interrogata Ponti]. Commissio Codicis «An verbum adeat canonis
522 sit ita intelligendum ut confessarius advocari nequeat per ipsam
religiosam ad loca confessionibus mulierum vel religiosarum legitime
destinata »; die 28 dec. 1927 respondit: « Negative » (A. A. »$., XX, 61).
Hinc manet resoluta controversia, de qua valde disceptatum
fuit (7).
Attentis verbis relati responsi Pontif. Commissionis, nec ad vali­
ditatem nec ad liceitatein confessionis requiritur, ut confessarius ob
aliam causam, praeterquam excipiendae confessionis gratia, ad domum
religiosam accedat. Quare et religiosa potest confessarium consulto
advocare, et confessarius ad eam ultro accedere valet, etiam intuitu
confessionis audiendae tantum.
(5)
(6)
(7)
Ill, n.

Ferreros, II. η. 662.
Cfr. Géiilcot-Salsinans. II. η. 339; Noldin, III, η. 350.
Cfr. Goyeneche, in Comm.. II. p. Uss.; Cholodl» n. 258; Fanfanl» n. 95; Noldin.
350; Vermeersch, III. n. 186.

Unde si confessarius a loci Ordinario approbatus ad confessiones
mulierum audiendas, est in aliqua domo religiosa — sive Sacri faciendi
causa aut alicuius functionis peragendae aut sponte accesserit, sive
vocatus fuerit — soror vel monialis quaecunque potest ad suae con­
scientiae tranquillitatem libere, seu valide et licite, apud istum con­
fessarium suam instituere confessionem.
5° In decreto « Cum de sacramentalibus », sermo est de sacer­
dote approbato « pro utroque sexu ».
Ex iure Codicis, e contra, requiritur et sufficit ut sit approbatus
«pro mulieribus ». Quae circumstantia atque immutatio non est levis
momenti.
Necesse non est ut confessarius sit approbatus pro omnibus mulie­
ribus, aut pro feminis saecularibus. Contraria opinio solido fundamento
iuridico haud nititur.
Unde v. g. si quis deputetur ut confessarius pro aliqua domo religiosa
et aliam iurisdictionem non postulaverit, censetur approbatus pro mulieribus,
atque proinde adiri potest a quacunque religiosa ad normam can. 522. Inio eo
ipso quod approbatus fuit pro aliqua domo religiosa, ex mente Ordinarii loci
aptior censetur sacerdote approbato dumtaxat pro audiendis confessionibus
feminarum saecularium, vel saltem aeque aptus quam talis sacerdos.

G° Can. 522 accidentali anxietati, potius quam stabili, consulere
intendit. Hinc evidenter patet respectum huius concessionis paulo
diversum esse a respectu propter quem aliae optiones can. 520, 521,
523 datae sunt.
Facilitas oblata vi can. 522 sapienter cohaeret cum usu satis dif­
fuso et maxime laudabili Communionis quotidianae in omnibus com­
munitatibus religiosis.
Cum accessus, de quo in isto canone, sit factum accidentale, non
potest Superiorissa confessarium quemlibet pro mulieribus approba­
tum rogare, ut pro sua communitate absentem vel impeditum con­
fessarium ordinarium vel extraordinarium suppleat. Neque religiosa
ullum habet ius exigendi ut Superiorissa talem confessarium advocet,
nisi ipsa graviter aegrotet (cfr. n. 317).
Dum e contra confessarius supplementaris vocandus est, religiosa
postulante: hinc iterum apparet quomodo occasionalis confessarius
differat a supplementari.
313. Locus legitime designatus. — 1. Ad validitatem confessionis
requiritur locus legitime designatus pro audiendis mulierum confes­
sionibus. Utrum conditio loci esset ad validitatem, an potius ad solam
liceitatem, magna olim erat controversia.

A
A

Quidam censebant requiri ad validitatem (8); plures negabant (9),
S. C. de Religiosis dic 30 iul. 1916 ad Episcopum Lincien. (10) declaravit,
verba: « Liceat iis (sororibus) in qualibet ecclesia vel oratorio etiam semi-publico
confessionem peragere apud quemvis confessarium pro utroque sed approba­
tum », quae legebantur in decr. « Cum de sacrameidalibua » eiusdem S. Congre­
gationis, 3 febr. 1913, n. 14, non respicere «validitatem confessionum », neque
continere «prohibitionem confessionem peragendi in alio decenti loco».
Pontificia Commissio Codicis, ad quaestionem utrum confessio extra eccle­
siam aut oratorium peracta, tantum illicita an etiam invalida ait, die 25 nov.
an. 1920 respondit: « Can. 522 ita est intelligendus, ut confessiones... licitae et
validae sint, dummodo fiant in ecclesia vel oratorio etiam semi-publico aut in loco
ad audiendas confessiones mulierum legitime designato » (11).
Interpretatio est declarativa simul et extensiva, quatenus loquitur etiam
de «loco ad audiendas confessiones mulierum legitime designato», quae verba
desunt in can. 522.
Demum Pontif. Comm. omnem controversiam diremit respons. diei 28
dec. 1927.
Sane ad dubium « Utrum confessio religiosarum peracta extra loca, de
quibus in canone 522 et in responso diei 24 nov. 1920, sit tantum illicita, an
etiam invalida »; respondit: « Negative ad primam partem; affirmative ad secun­
dam » (2. A. S., XX, 61).

2. Quidam censent locum ad audiendas confessiones mulierum
legitime destinatum, intelligendum esse de solo loco ubi mulieres sae­
culares audiri possint, excluso proinde confessionali quod religiosis
reservetur (12).
Ratio est, aiunt, quia saeculares mulieres designantur cum agi­
tur de sacerdote pro mulieribus approbato; igitur saeculares quoque
iiitelligendae sunt, cum agitur de loco ad audiendas confessiones mu­
lierum legitime destinato. Praeterea, addunt, nisi facultas can. 522
ita limitetur, practice evanescit necessitas specialis iurisdictionis a can.
876 expresse requisita.
Haec opinio, perspecto can. 19 et probe consideratis textu et contextu
atque ipsa ratione legis, caret probabilitate. Sane:
1° Prius argumentum nihil probat, imo oppositae sententiae eviden­
ter favet. Quod enim can. 522 permittit confessario ad excipiendas confessio(8) Monil. eccl., XXXIII, 1G0; Fanfani. 11 diritto dellc religiose conforme al Codice di
diritto canonico, n. 95; Ojetti, in Nouvelle Iiev. thtol., 1920, 1 ss.
(9) Verineersch-Creusen, II, n. 498; PrQminor» Manuale iuris eccl., q. 190; Leitner, op.
cd., pag. 336; Goyonecho» De vi can. 522. in Comment, de religiosis, II. 13 ss.; Wouters, in
Ned. Kath. St., 1918, p. 121. 200; GéniOot-Salsmons. II, n. 339.
(10) Linser Quartalsrhrifl. 1916, p. 898.
(11) A. A. S., XII, p. 573.
(12) Ferreros» Instil, canon., I, n. 832; Fanfani. De iure religiosorum, n. 110; Cerato,
In Rollettino dioccsano di Padova, 1922, p. 5 ss.

19 — Cappello, De Sacramentis, II.

nes mulierum saecularium simpliciter approbato, id potiore ratione permittit
sacerdoti qui sit approbatus pro monialibus seu religiosis.
Ergo, si vox « mulieres » eadem extensione in utroque casu accipienda est,
quod affirmatur de loco ubi mulieres saeculares audiri possunt, aequa vel potiore
ratione affirmandum erit de loco ubi sorores et moniales audiri solent.
2° Item aliud argumentum nihil probat, quia praescriptum can. 876
minime evanescit: siquidem agitur solum de confessione occasional), quae hinc
inde ad conscientiae tranquillitatem obtinendam instituitur.
3° Consulto omissa fuerunt in can. 522 verba « extra domum ». Quao
omissio ideo praecise facta est, ut etiam religiosae, quae nunquam domo exeunt,
beneficio can. 522 frui possint.
4° Nisi haec obvia et omnino clara interpretatio admittatur, sequitur
maximum inconveniens, morale quidem et iuridieum. Nam omnes religiosae,
quao intra clausuram degunt, frui nequeunt beneficio confessarii occasionalis,
de quo in can. 522. Habetur, proinde, magnum discrimen, circa ipsam con­
fessionem, inter religiosas legi clausurae obnoxias et alias quascunque. Harum
quidem conscientiae tranquillitati opportune consulitur; illarum, e contra,
non eadem ratione.
Porro, in re tanti momenti, ut est tranquillitas et libertas conscientiae,
cur ponitur discrimen inter religiosas degentes intra clausuram, et aliae! cur
his sapienter consulitur, illis non item? Nonne religiosae claustratae indigent
interdum beneficio confessarii occasionalis? Indigent profecto; immo saepe magis
quam aliae religiosae, cum scrupulis et anxietatibus seu tentationibus non raro
valde vexantur, ipsa carum vitae ratione perspecta.
Quae incommoda adeo sunt gravia, ut irreverentiam in supremum et
sapientissimum legislatorem inducant atque animarum detrimentum. Igitur
sunt omnino excludenda.
5° S. Off. die 25 nov. 1874 ad 3 declaravit confession alia adornata pro
monialibus claustratis censeri etiam approbata pro mulieribus extraneis. Unde
iure adnumerantur inter loca ad audiendas confessiones mulierum legitime
destinata. Ergo ex ipsa natura rei dicta opinio iuridico fundamento destituta
apparet.
6° Demum animadvertendum est, quantum maior facilitas confessionis
necessaria sit, ut sine periculo sacrilegiorum usus Communionis quotidianae,
nunquam satis laudandus, in communitatibus religiosis prudenter urgeri
possit (13).
Haec in praecedentibus editionibus. Quae doctrina hodie confirmata au­
thentice reperitur responso Pontif. Oomm. diei 28 dec. 1927 (cfr. n. 312, 4°).
Consulto ibi dicitur: «ad loca confessionibus mulierum vel religiosarum
legitime destinata ». Unde iuris concessio respicit quaecunque loca et quas­
cunque religiosas, etiam illas quae clausura papali adstringuntur, quaeque
igitur, capta occasione, confiteri possunt cappellano monasterii vel cuilibet alii
confessario ad monasterium accedenti, et, si non accesserit, eum advocare.
(13) Cfr. Vcrmeerech, III. n. 186; Noldin, III, n. 350; Génlcot-Salsmans, II, n. 303;
Aertnys-Damcn. II, n. 378; Arrcgrui, n. 605.

legitime designatus, generatim loquendo, est sedes
confcssionalis ordinaria in loco patenti et conspicuo collocata, ubi pru­
314. 3. Locus

denti arbitrio Ordinarii loci confessiones mulierum solent audiri (cfr.
can. 909, § 1).
Intelligitur profecto etiam locus electus ad normam can. 910, § 1.
In aliquo casu particulari et extraordinario, locus potest, per mo­
dum actus, legitime designari hic et nunc ab Ordinario aut ab ipso con­
fessario aut Superiorissa vel alia persona.
Haec doctrina, in praecedenti editione tradita, authentice confir­
mata reperitur responso Pontifie. Comm. Cod. 12 febr. 1935, ex qua
verba a loco legitime destinato » non sunt intelligenda tantum de loco
habit ualiter designato, sed etiam de loco per modum actus designato,
vel ad normam can. 910, § 1 electo.

Confessio (piae fiat ad cratem vel ad rotam eritne semper invalida et
illicita î
Per se et generatim loquendo, affirmative; at non diffitemur posse dari
aliquem casum omnino exceptionalem et extraordinarium, in quo, attentis pecu­
liaribus circumstantiis, valide et etiam licite per modum actus audiri possit
confessio ad cratem vel ad rotam.
Id, fac sedulo animadvertas, nonnisi in casu except ionali et extraordinario
admittimus. Porro huiusmodi casus non est hypotheticus: verificatur v. g.
si Antistita impediat omnino ne religiosa accedat ad confessarium extraordi­
narium vel advocet specialem, quo plane indiget, et nequeat recurrere ad loci
Ordinarium ob timorem gravis indignationis ex parte antistitae.
Haec doctrina confirmatur implicite resp. 12 febr. an. 1935 Pontif. Comni.
Cod., de (pio supra.
315. Religiosae, ut confessionem instituant in qualibet ecclesia
vel oratorio publico vel seini-publico vel in loco ad excipiendas con­
fessiones mulierum designato, nullam praeviam licentiam a Superio­
rissa postulare debent.
Si religiosa illegitime egrediatur ut confessarium adeat, illicitus
erit egressus, non vero illicita confessio. Qua de re minus accurate qui­
dam auctores loqui videntur.
Superiorissa huiusmodi confessionem prohibere non potest, aut
de ea re inquirere, ne indirecte quidem; et religiosae nihil ei referre
tenentur.
Si delinquat Superiorissa contra hanc legem, monenda et punienda
est ad normam can. 2414.
Confessarius, qui comperiat religiosam consuevisse ad ipsum re­
currere absque ulla rationabili causa, ordinario communitatis confes­
sario derelicto, debet prudenter curare ut abusus eliminetur et lex

292

CAPUT X. - ARTICULUS VIII.

canonica de unitate confessarii, quantum fieri potest, religiose ser­
vetur (14).
316. Conclusio. — Ex dictis huc usque haec paucis prae oculis
habeantur:
1° Quaelibet religiosa et sodalis aequiparata, etiam novitia,
potest valide et licite confiteri ad suae conscientiae tranquillitatem
apud quemcunque legitimum confessarium.
2° Tranquillitas conscientiae verificatur quoties religiosa bonam
ac fructuosam confessionem instituere velit, seu rite et recte confiteri.
3° Confessarius debet esse approbatus pro mulieribus, non autem
pro viris aut puellis tantum.
4° Confessio facienda est in ecclesia, vel oratorio publico aut
semi-publico, aut in loco ad audiendas mulierum confessiones legi­
time designato.
5° Valida et licita est confessio, sive religiosa e domo egrediatur
seque in ecclesiam aut sacellum se conferat, sive confessarius ad reli­
giosam domum sponte accedat aut vocatus.
Practice, igitur, vix datur casus in quo religiosa valide et licite,
servatis servandis, confiteri nequat apud confessarium pro mulieribus
approbatum.
6° Ad id religiosa nulla indiget licentia Superiorissae. Attamen
religiosa non habet ius pro lubitu adeundi quemlibet confessarium,
egrediendi e domo, stabiliter utendi facultate benigne concessa a cau.
522. Nam disciplina religiosa et constitutiones instituti sancte ac fide­
liter servandae sunt.
317. Confessarius religiosae graviter aegrotantis. — 1. Omnes reli­
giosae, cum graviter aegrotant, licet absit mortis periculum, quemlibet
sacerdotem ad mulierum confessiones audiendas approbatum arces­
sere possunt, eique, perdurante gravi infirmitate, quoties voluerint,
confiteri, nec Antistita potest eas sive directe sive indirecte prohibere
(can. 523).
2. Duae conditiones requiruntur, ambae equidem ad liceitatem
et validitatem confessionis, in casu: 1° ut religiosa graviter aegrotet;
2° ut sacerdos sit approbatus ad excipiendas confessiones mulierum.
Iurisdictio peculiaris in casu vel non requiritur vel ab ipso iure
conceditur.
3. Morbus gravis non est confundendus cum articulo aut peri(14) Cfr. Génlcot-Salsmans, II, n. 339; Venneerach, III, n. 485; Ferreros II u 66·’·
Noldin, III, n. 353.

culo mortis. Unde consulto, et optime quidem, can. 523 dicit: « licet
mortis periculum absit » (cfr. n. 298).
Censetur morbus gravis, qui magnam molestiam affert, aut fa­
cile periculosus evadere potest. Practice, indicium morbi gravis erit,
v. g., si religiosa operationem chirurgicam, quamvis non periculosam,
pati debeat; si per unam aut alteram hebdomadam in lecto decumbat;
si febri laboret, etc.
Gravitas morbi moraliter aestimanda est, sepositis scrupulis et an­
xietatibus. In dubio favendum est religiosae.
4. Si religiosa vel Superiorissa aliive existimaverint morbum revera
esse gravem, et postea ex facto compertum fuerit defuisse gravitatem,
non ideo confessio in tali casu peracta tanquam invalida habenda est.
Requiritur et sufficit ut prudenter morbus gravis existimetur, ita
ut absit fictio seu deceptio (15).
In praefatis adiunctis, neque Ordinarii loci consensus neque superiorissae
licentia requiritur ad confessarium vocandum, qui ab ipso iure communi recipit
facultatem, in casu, ingrediendi etiam clausuram, servatis debitis cautelis ad
normam can. 600, 2°.

5. Superiorissa graviter per se peccat, si prohibeat directe aut in­
directe ne religiosa aegrotans advocet confessarium praedictum.
Prohibet directe, si expressis verbis aut scripto vel nutu aut facto
id vetat; indirecte, si ostendat se aegro animo hoc ferre, si conetur,
intuitu praecise confessarii non advocandi, suadere religiosae quod
non agatur de morbo gravi, si ita quomodocunque agat sive per se
sive per alias religiosas ut sacerdos accersiri nequeat, aut vocatus ad
aegrotantem religiosam se conferre non possit.
Superiorissa peccans contra hanc legem moneri ac puniri debet
ad normam can. 2414.
6. Praescriptum can. 523 benigne seu late interpretandum est,
perspecto fine legis. Nam pia mater Ecclesia vult religiosis filiis suis
aegrotis maximam confitendi libertatem largiri, ut salus animarum
efficacissime promoveatur (16).
318. Varii religiosarum confessarii. — 1. luxta nonnullos, confes­
sarii religiosarum distingui possunt in ordinarios, extraordinarios, spe­
ciales, supplenientares et occas io nales (17); iuxta alios, in ordinarios,
extraordinarios, speciales et auxiliares vel supplentes (18).
(15)
(16)
(17)
(18)

Cfr. Cappello, De Matrimonio, n. 691; D’Annibale, I, n. 38.
Cfr. Prümmor, Manuale iurfa eccl., q. 190, 6.
Venneersch-Crousen, I, n. 493.
Chelodi. n. 257; Prümmer, q. 190, 3; Fanfanl, n. 94.

2. Quaestio, uti patet, est de nomine tantum.
De confessariis ordinariis, extraordinariis et specialibus, nulla po­
test esse discrepantia inter DD., cum Codex ipse eos memoret disertis
verbis (can. 520; 521; 524; 527). Cfr. nn. 319, 322, 323.
Accuratior est prima distinctio, quia revera confessarii supplementares seu supplentes (n. 324) distinguuntur ab oecasionalibus, de
quibus in can. 522 et 523 (cfr. n. 326).
319. Confessarius ordinarius. — 1. Singulis domibus religiosarum
deputandus est unus tantum confessarius ordinarius pro universa com­
munitate, nisi ob magnum religiosarum numerum vel aliam iustam
causam opus sit altero vel pluribus (can. 520, § 1).
2. Lex unius dumtaxat confessarii, qui universae communitatis
confessiones excipiat, constituta est tum ad procurandam uniformi­
tatem directionis spiritualis, tum ad praecavendos abusus.
Haec lex non obligat personas saeculares sive puellas educandas,
quae cum religiosis vivant.
3. Confessarius ordinarius deputari debet etiam domibus non for­
matis, in quibus nempe sex saltem religiosae professae non degunt
(can. 488, 5°).
Id liquet: 1° ex resp. S. C. de Religiosis ad Archiepiscopum Pragen. 10
ian. 1920 (19);
2° ex verbis « domus religiosa » quae, sine addito, quamlibet domum
significant ad normam can. 488, 5°;
3° ex nota regula iuris: ubi eadem est ratio, ibi eadem debet esse iuris dispo­
sitio; porro ratio propter quam designatur confessarius ordinarius domibus re­
ligiosis, eadem profecto est, sive formatae illae sint, sive non formatae.
Quidam censent probabiliter valere adhuc responsum datum a S. C. de
Religiosis die 3 iul. 1916 ad Episcopum Linden., ad III, scii.: «obligationem
non adesse nominandi confessarium ordinarium pro sororibus, si earum com­
munitas sex saltem sororum numerum non attingat » (20).
At non recte. Hoc responsum datum fuit ante Codicem nec unquam au­
thentice publicatum. Per aliud posterius ad Archiep. Pragen. 10 ian. 1920
revocatum fuit, dato et non concesso quod revocatio fuerit necessaria.
Codex ipse (can. 876, § 1) revocat quamlibet contrariam legem particu­
larem seu quodcunque privilegium. Igitur illud responsum nequit hodie allegari.

4. Confessarius iste libere ab Ordinario loci eligitur; solum pro
monasteriis monialium Superiori regulari subiectis, huic competit ius
praesentandi, quod si neglexerit, ipse Ordinarius supplet (can. 525).
(19) Archie für kalholischM Kirchenrechl, t. 100, 47.
(20) Cfr. Archii' für katholischcA Kirchcnrccht. t. 97, 85 se.· VcrmceraclvCreu<»?n 1
n. 494.

320. 5. Ex praescripto can. 524 confessarius ordinarius (item extra­
ordinarius)
1° potest esse sacerdos sive saecularis sive religiosus, hic ta­
men nonnisi de proprii Superioris licentia;
2° debet esse inorum integritate et prudentia praestans;
3° quadraginta annos natus sit oportet, nisi iusta causa, iudicio
Ordinarii, aliud exigat, ex. gr. penuria sacerdotum;
4° nullam potestatem fori externi in religiosas habere debet;
unde excluditur Vicarius generalis, non autem parochus vel cano­
nicus poenitentiarius qui iurisdictione in foro externo carent; nec,
propter eandem rationem, per se excluditur deputatus, quem vocant,
religiosae familiae, licet nullatenus expediat ut munere quoque con­
fessarii ipse fungatur;
5° prohibetur omnino ne se interno vel externo regimini com­
munitatis ullo modo immisceat.
6. Confessarius ordinarius constitui nequit nisi ad triennium. Po­
test tamen Ordinarius loci eum confirmare, absque venia S. Sedis, ad
alterum et etiam ad tertium triennium (can. 526). Id autem fieri po­
test vel motu proprio Ordinarii ob penuriam sacerdotum, vel ad peti­
tionem religiosarum.
Igitur, elapso triennio, iterum confessarius in munere suo confirmari potest :
1° si propter sacerdotum idoneorum penuriam aliter provideri nequeat; vel
2° si maior pars omnium religiosarum, earum quoque quae in aliis negotiis ius
non habent ferendi suffragium, in eiusdem confessarii confirmationem, per suf­
fragia secreta, convenerit, seu petierit ut confessarius confirmetur in munere.
Religiosis dissentientibus, si velint, aliter providendum est, scii, alius confes­
sarius deputari debet (can. 526).
Quod maior pars omnium religiosarum consentiat et quidem per secreta
suffragia, requiritur ad valorem confirmationis.
Ultra tertium triennium, etiamsi adsit defectus sacerdotum idoneorum aut
maior pars religiosarum, imo universa communitas consentiat, sine licentia
S. Sedis, nequit confessarius iterum confirmari.
Triennium supputatur ad normam can. 34, § 3, 5°.
Si confessarius, probanto Ordinario, pergat in officio audiendi confessiones
religiosarum usque ad novi confessarii deputationem, valide agit.

321. 7. Confessarius ordinarius non potest immediate deputari
extraordinarius in eadem communitate, nec rursus ordinarius, nisi post
annum ab expleto munere, exceptis casibus supra recensitis. Elapso
anno ad utrumque officium denuo habilis est (can. 524, § 2).
Ante annum elapsum, extraordinarius immediate fieri potest ordi­

narius; item ordinarius potest in alia communitate sive ordinarii sive
extraordinarii munus statim obire (can. cit.).
In eadem communitate confessarius ordinarius potest, expleto
munere, concedi ut specialis uni vel alteri religiosae.
Practice cavendum est ne fere perpet ua alternativa instituatur, in
eadem communitate, inter eundem ordinarium et extraordinarium (21).
Ordinarius loci potest ob gravem causam confessarium ordina­
rium (item extraordinarium) amovere vel suspendere, etiamsi mona­
sterium subsit Praelato regulari et confessarius sit religiosus, nec cui­
quam tenetur causam amotionis significare, excepta S. Sede, si ab ea
requiratur. De facta amotione vel suspensione Superiorem regularem
monere debet, si moniales eidem subsint (can. 527).
Contra decretum Ordinarii loci recursus non datur nisi in devolutivo
ad Sedem Apostolicam (cfr. can. 880, § 2).

322. Confessarius extraordinarius. — 1. Singulis communitatibus
religiosis dandus est etiam confessarius extraordinarius, qui quater sal­
tem in anno ad domum religiosam accedat, et cui omnes religiosae se
sistere debent saltem ut benedictionem accipiant (can. 521, § 1).
2. Id optimo consilio praescriptum est, ut nempe religiosae, quae
auxilio confessarii extraordinarii reapse indigent, absque difficultate
sive pudore ad eum accedere possint.
Quinimo ut plena libertas religiosis in hac re servetur, cavendum
est 1° ne confessarius ordinarius eo tempore, quo extraordinarius suo
munere fungitur, accedat ad monasterium; quodsi in monasterio degat,
necesse non est ut e domo egrediatur; at curare omnino debet, ne ul­
lum impedimentum extraordinario afferat; 2° ne per illud tempus ul­
lius religiosae confessionem excipiat.
Id tamen sub poena nullitatis confessionum ipsi non vetatur; imo, proprie
et stricte loquendo, ne sub poena quidem peccati, cum dispositio antiqua a
Benedicto XIV, Const. «Pastoralis curae», § 17, statuta, hodie non amplius
vigeat uti praeceptiva.
Attamen tanquam norma directiva sapienter statuta, etiam post Codicem
adhuc viget ideoque in praxi servari debet, ut finis legis efficacius ac tutius
obtineri queat.
3. Confessarius extraordinarius quater saltem in anno ad domum
religiosam accedere debet pro audiendis confessionibus. Nihil vero
prohibet quominus saepius in decursu anni offeratur (22).
(21) Cfr. Bail.-Palm.. V, n. 509 ss.; Vcrmccrsch-Crcuscn, I, n. 195; Ferre res, II. n. 663;
Chclodi, n. 257, c), not. 3.
(22) Cfr. Noldin, III, n. 352; Chclodi, n. 257; (lénicot-Salsiniins, II, n. 341; Bull.-Palm,.
V, n. 410; Lehmkuhl, II, n. 401.

4. Quoad ius eligendi confessarium extraordinarium, quoad eius
dotes, aetatem et amotionem huc spectant quae supra dicta fuerunt
(n. 320).
Iste confessarius nequit ullo modo se immiscere regimini interno
vel externo communitatis (can. 524, § 3). Ratio evidens et multiplex.
Directio spiritualis turn communitatis in genere tum singularum religio­
sarum per se pertinet ad confessarium ordinarium. Unde extraordinario aliud
munus iure non competit, quam ut statutis temporibus (generatim quatuor anni
temporibus; cfr. n. 306, 3) audiat confessiones religiosarum atque in illis rebus,
quae sibi proponuntur, salutaria monita ac consilia exhibeat.
Debitus ordo, proinde, et prudentia postulant, ne aliis rebus, sive ad
vitam spiritualem sive ad disciplinam pertineat, ullo modo se immisceat.
Confessarius vero ordinarius ne aegre ferat, si quando religiosae confes­
sarium extraordinarium aut specialem advocent; imo in certis adiunctis ipse
consulat, ut illum adeant. Nam ubi comperiat religiosam in spiritu non pro­
ficere, eo quod ipse v. g. eiusdem conscientiam scrupulosam apte dirigere vel
animi torporem curare non valeat, eam ad extraordinarium aut ad specialem
mittat, cui forte melius continget, quod ipse frustra hucusque assequi conatus
est (23).

Confessarius extraordinarius de iure communi non est ad tempus
praefinitum, seu non obstringitur lege triennii (24). Ordinarie ad tres
vel quinque aut sex annos eligitur: alicubi singulis trienniis mutari
vel confirmari solet.
323. Confessarius specialis. — 1. «Si qua religiosa, ad animi sui
quietem, et ad maiorem in via Dei progressum, aliquem specialem con­
fessarium vel moderatorem spiritualem postulet, eum facile Ordinarius
concedat; qui tamen invigilet ne ex hac concessione abusus irrepant: quod
si irrepserint, eos caute et prudenter eliminet, salva conscientiae liber­
tate» (can. 520, § 2).
2. Confessarius iste specialis non ad tempus praefixum, sed tandiu
concedendus est, quandiu durat causa necessitatis vel utilitatis spi­
ritualis.
Deputari potest etiam confessarius, qui per triennium munere
ordinarii functus est, integro anno a cessatione muneris nondum ex­
pleto (25).
Nihil obstat quominus extraordinarius pro una aliave religiosa mu­
nere fungatur confessarii specialis vel moderatoris spiritualis.
(23) Cfr. Ball.-Palm.. V, n. 407 s.; Noldin, III. n. 352, nota 1 et 2.
(24) S. C. Ep. et Itog., 7 doc. 1906.
(25) S. C. de Rellg., 20 april. 1917.

3. In casu specialis intelligitur confessarius habitualis, is nempe
cui religiosa non una aliave vice dumtaxat confiteatur, sed habitualiter.
4. Quomodo sunt intelligenda verba: « ad animi sui quietem et
ad maiorem in via Dei progressum »? Sunt intelligenda non modo de
necessitate, verum etiam de quacunque utilitate spirituali prudenter
sive serio existimata. Qua in re attendenda est dispositio subiectiva
religiosae.
Particula « et » est disiunctiva. Unde alterutra causa sufficit, nempe
sive « ad animi sui quietem » sive « ad maiorem in via Dei progressum ».
Sane praescriptum can. 520, § 2 ad verbum est desumptum ex
decr. « Cum de sacramentalibus » S. 0. de Belig., 3 febr. 1913, n. 5; porro
in authenticis versionibus huius decreti, gallica, hispanica, anglica et
germaniea, habetur aut vel sice (ou, o, or, sei es... sei es) - (26).
5. Abusus oriri possunt tum ex parte religiosae, tum ex parte alia­
rum. Eos Ordinarius in foro externo, confessarius specialis in foro in­
terno, salvo sigillo sacramentali, auferre debet, quantum fieri potest,
v. g. prudenter dimittendo religiosam quae sine ulla iusta causa ad
eum accedit (27).
At quolibet in casu adainussim servari debet principium a Codice
expresse statutum : « salva conscientiae libertate » (can. 520, § 2). Unde
in dubio semper praevalet libertas conscientiae (28).
Religiosa quae sine ulla necessitate confessarium specialem peteret seu
advocaret, per se leviter peccaret. Confessio autem foret semper valida, quia
confessarius non habet limitatam iurisdictionem quoad validitatem pro casu tan­
tum necessitatis, nec profecto opportuna esset huiusmodi limitatio, cum facile
inde scrupuli multi oriri possent.
Practice religiosa in praefato casu a quavis culpa excusatur, quoties sibi
persuadet aliquam iustam causam esse confessarium vocandi sibique competere
ius eum petendi.

324. Confessarii supplementares. — 1. Singulis domibus religio­
sarum Ordinarius loci designare debet aliquot sacerdotes, ad quos pro
sacramento poenitentiae in casibus particularibus recurrere facile pos­
sint religiosae, quin necessarium sit ipsum Ordinarium toties quoties
adire (can. 521, § 2).
2. Isti confessarii eligi possunt ex utroque clero: et prudentia mo­
rumque integritate omnino praestent necesse est.
(·2β) A. A. S., V. 159. 24088.
(27) S. C. tie Relig. deer. • Cum de eaeramrnlalibue ». η. 13; S. C. Ep. et Reg. 1 febr.
1892, 5 nug. 1901.
(28) Cfr. Vermccrsch-Creuscn, I, n. 196; Chelodi, n. 257, not. 5.

Designari debent aliquot, nempe tres vel quatuor pluresve, secun­
dum numerum religiosarum et pro variis adi unctis.
Qui munere fungitur confessarii specialis pro una aliave religiosa potest
esse confessarius supplcmentaris pro aliis i. e. pro communitate.
Discrimen inter specialem et supplementarem confessarium manifestum
est. Ille habitualiter vocatur (cfr. n. 323), hic tantum in canibus particularibus
sive totius communitatis sive unius aut alterius religiosae.

3. Ex designatis ab Ordinario nullus confessarius ob motiva extrinseca potest excludi; sed religiosa, quem maluerit, eligere valet,
quin ullo modo prohiberi queat (29).
•1. Confessarius designatus religiosae petenti denegari nequit, etsi
Superior videat nullam adesse causam eum advocandi, seu probe sciat
necessitatem esse fictam vel mere ex scrupulis ortam (30).
Confessarii supplementares non adstringuntur lege triennii; quare
per plura etiam triennia in suo munere permanere possunt.
Confessarii supplementares libere designantur ab Ordinario loci,
pro iis quoque communitatibus, quae regularibus viris sublectae sunt;
nani can. 525 Superiori regulari tribuit ius praesentandi solummodo
confessarios ordinarios et extraordinarios, non autem ceteros. Supplementares confessarii peculiarem aetatem (cfr. n. 304, 3) habere non
debent.
Si confessarius ordinarius, inscio Episcopo, per unam vel alteram hebdo­
madam recederet, ct unum ex confessoriis supplementaribus in locum sui
subrogaret, confessiones essent validae, quia iurisdictio non est limitata, sed
per se forent leviter illicitae, cum id minus congrueret cum ecclesiastica disci­
plina.
Item si religiosa, inscia aut etiam invita Superiorissa, advocaret aliquem
ex confessoriis supplementaribus, confessio esset valida.
Utrum etiam licita, distinguendum. Si habetur iusta causa vocandi con­
fessarium, et Superiorissa sit invita seu aegro animo ferat, confessio non est
illicita; si ipsa nequeat iterrogari, confessio est licita; si commode interrogari
potest Superiorissa, habetur quaedam culpa de se levis, cum debitus ordo in
domo religiosa non servetur.

5. Confessarius, qui habeat in pagella facultatum clausulam « etiam
ad audiendas confessiones religiosarum », potest valide et licite, quoties
advocetur, eas audire et absolvere, quin requiratur licentia Superiorissae aut explieitus Ordinarii consensus.
(29) S. C. Ep. et Reg., 5 aug. 1904.
(30) S. C. Ep. et Rcg., 17 aug. 1891.

300

CAPUT X. - ARTICULUS VIII.

325. « Si qua religiosa aliquem ex Us confessariis expetat, nulli Anti­
stitae liceat nec per se nec per alios, neque directe neque indirecte, peti­
tionis rationem inquirere, petitioni verbis aut jactis refragari, aut quavis
ratione ostendere se id aegre ferre » (can. 521, § 3).
Haec omnia, contra libertatem conscientiae prohibentur sub poe­
nali sanctione de qua in can. 2414: «Antistita, quae contra praescri­
ptum can. 521, § 3; 522; 523 se gesserit, a loci Ordinario moneatur;
si iterum deliquerit, ab eodem officii privatione puniatur, illico tamen
certiore facta Sacra Congregatione de Religiosis ».
Quae notificatio S. Sedi facienda nullatenus suspendit sanctio­
nem ab Ordinario inflictam seu privationem officii.
Quomodo directe aut indirecte in hac re delinquere possit Anti­
stita, vide n. 317, 5.
Verba: « aliquem ex iis confessariis » referuntur profecto ad confessarios supplementares.
Utrum vero referantur etiam ad extraordinarium, non constat. Quidam
affirmant (31). At videtur negandum ex ipso textu et contextu can. 521, facta
praesertim comparatione inter § 2 et § 3; nam § 3 dici potest quodammodo
continuatio § 2, cum in § 1 sermo sit de uno confessario, nimirum de extraordi­
nario; proinde ii confessarii, qui memorantur in § 3 ex obvio sensu alii esse
nequeunt, quam illi de quibus in § 2.

Si confessarii supplementares comperiant religiosas nulla omnino
iusta causa ad ipsos accedere, eas prudenter dimittant.

326. Confessarius occasionalis. — Dicitur occasionalis ille con­
fessarius, qui non deputatur ab Ordinario ad huiusmodi munus ob­
eundum, sed ab ipsa religiosa eligitur qua confessarius, iure communi
id permittente.
Unde occasionalis est confessarius, quem religiosa adit ad nor­
mam can. 522 (n. 312 ss.), vel graviter aegrotans arcessit iuxta prae­
scriptum can. 523 (n. 317).
327. An sit praescripta vel saltem permissa manifestatio conscien­
tiae in familiis religiosis. — 1. Omnes Superiores religiosi districte prohi­
bentur personas sibi subditas quoquo modo inducere ad conscientiae
manifestationem sibi peragendam (can. 530, § 1). Idque per se sub
gravi.
2. Attamen subditi non prohibentur, quominus libere ac ultro ani­
mum suum aperire valeant Superioribus. Immo expedit, ut ipsi filiali
(31) Chelodl, n. 257; Vcrmeersch-Creusen, I, n. 197; Noldin, l. c.

eum fiducia Superiores adeant, eis, si sint sacerdotes, dubia quoque
et anxietates suae conscientiae manifestantes (can. 530, § 2).
Dicitur: si sint sacerdotes, quia ipsi vi muneris sive officii peculiari pro­
prioque titulo animarum bono consulere valent ex gratia Dei. Itaque exclu­
duntur non solum Superiorissae, verum etiam Superiores religionum non cle­
ricalium, seu omnes qui sacerdotio aucti non sint.
Praefata autem verba accipienda sunt tanquam consilium, et quidem in
casibus ordinariis et per se loquendo. I nde, ob peculiaria adiuncta, interdum
forte non expedit ut huiusmodi manifestatio conscientiae fiat. E contrario,
aliquando fortasse expediet, ut ipsa fiat etiam Superiori non sacerdoti. Quod
ex vita Sanctorum atque ex principiis rei asceticae confirmatur.

3. Prohibetur Superior, non autem praefectus spiritus aut ma­
gister novitiorum, si sint sacerdotes, inducere sive hortari, ubi id op­
portunum esse duxerint, ad conscientiae manifestationem sibi, aut
Superiori, si sacerdos sit, faciendam.
4. Cum manifestatio conscientiae sit actus bonus — « expedit >
(can. 530, §2) — potest is, qui non sit Superior, ad eam hortari et ad
eam etiam Superiori sacerdoti faciendam, dummodo id nec directe nec
indirecte a Superiore motus agat (32).
328. Notae historicae. — 1. Moniales ad clausuram obligatae, li­
cet exemptae, confiteri non poterant, post Gregorium XV, Clemen­
tem X (33), et alios Pontifices, nisi sacerdoti specialiter pro ipsis ab
Episcopo approbato. Cfr. n. 311.
Etiam moniales recent iorum institutorum, si in monasterio seu
domo religiosa confessionem faciebant, eadem lege tenebantur, nempe
confiteri debebant confessario pro ipsis approbato (34).
At moniales seu religiosae, quae extra monasterium seu domum
degerent, poterant in ecclesiis confiteri cuicunque sacerdoti ap­
probato ad mulierum confessiones excipiendas (35). Quae facultas
(32) Cfr. Ferreros, II, n. 660. Quoad Societatem lesu Benedictus XV declaravit: « Num·
quftin mens Nobis fuit prohibendi aut improbandi, tamquam consilium, conscientiae mani­
festationem Superiori faciendam, cum ea a Sanctis tam insignibus, qualis est conditor vester
S. Ignatius, commendata fuerit; iinmo cupientissimo Nos animo desideramus, ut omnes
religiosi hanc praxim, spiritui tam utilem, servent. Id quod Nos nolumus est obligatio, ut
impediamus, quominus Superior manifestationem exigat. Quod si S. Sedes in ipso canone
(530, § 2) eam tali praeconio celebrat, quisquis eandem laudat et commendat illius menti
se conformat: dummodo no quis cogatur ».
Addidit que idem Pontifex se < plene probare et ardentissinc cuperc, ut omnes Societatis
filii ratione conscientiae Superioribus reddenda, tanquam consilio, utantur; idque multo
magis, quod hoc medio salutari a S. Fundatore indicato ac praescripto Societas nititur ».
Cfr. Ferreree, l. c.
(33) Greg. XV, Const. « Inscrutabili », 5 febr. 1622; Clem. X. Const. « Superna », 21
iul. 1670.
(34) Cfr. Ball.-Palm., V, n. 410, 16°.
(35) S. C. Ep. et Rcg. 22 april. 1827, 28 aug. 1852.

cum esset ex iure communi, non poterat ipsis ab Episcopo coarctari (36).
2. Ex praescripto Benedicti XIV (37), pro singulis monialium
monasteriis unus tantum confessarius ordinarius deputandus erat;
qui nec Vicarius Generalis, nec regularis, nisi ageretur de monasterio
Praelato regulari subiecto, esse poterat (38).

Sess. XXV, cap. 10 de reg., et a s. m. Benedicti XIV statuitur in Con­
stitutione quae incipit Pastoralis curae, Sanctitas sua Praesules Superioresque admonet, ne extraordinarium denegent subditis confessarium,
quoties, ut propriae conscientiae consulant, ad id subditi adigantur, quin
iidem Superiores ullo modo petitionis rationem inquirant, aut aegre
id ferre demonstrent.
« Ac ne vana tam provida dispositio fiat, Ordinarios exhortatur,
ut in locis propriae dioeceseos in quibus mulierum communitates ex­
sistunt, idoneos sacerdotes facultatibus instructos designent, ad quos pro
sacramento poenitentiae recurrere eae facile queant ».

Confessarius sive ordinarius sive extraordinarius maturae aetatis esso
debebat (39), seu iuxta plures quadraginta annorum, de qua tamen delerminatione aetatis nulla exstabat lex; nam decreta, quae eam exigebant, potius
directiva quam praeceptiva erant, cum alia decreta vel maiorem (40) vel mino­
rem (41) exigerent. Plures tamen DD. ea uti stricte obligatoria habebant.
Pro monialibus exemptis, quae Praelato regulari subiieiebantur, ipse
Praelatus confessarium eligebat, (pii tamen speciatim pro iisdem monialibus
approbari debebat ab Ordinario loci. Pro monialibus Episcopo immediate subiectis, Episcopus ipse confessarium libere eligebat et approbabat.

3. Ter aut saltem bis in anno omnibus monialibus concedendus
erat confessarius extraordinarius (42), eligendus ex approbatis ab Epi­
scopo pro monialibus, quae omnes, etiam iure antiquo, tenebantur
se praesentare illi confessario, quamvis confessionem apud ipsum in­
stituere nou tenerentur (43).
In articulo mortis cuilibet moniali petenti concedi debebat con­
fessarius extraordinarius (44).
Confessarius pro aliquo monasterio non poterat generatim approbari nisi
ad triennium, nec, eo expleto, confirmari sine licentia S. Sedis (45), quae ex
peculiaribus causis aliquando concedebat, ut confessarius ad alterum triennium
(dummodo haberetur consensus duarum ex tribus partibus monialium), et ad
tertium quoque (dummodo omnium et singularum monialium consensus acce­
deret) confirmaretur (46).

4. Maxima immutatio introducta fuit per decretum « Quemad­
modum », S. C. Ep. et Reg. 17 dec. 1890, η. IV: «Praeterea, firmo re­
manente quoad confessarios ordinarios et extraordinarios communi­
tatum quod a Sacrosancto Concilio Tridentino praescribitur in
(36) Gciinari, Consullazioni morali, cone. 131; Monit. ccd., XVIII, 41.
(37) Const. < Pastoralia curae», 5 aug. 1718.
(38) S. C. Ep. et Reg., 16 mali 1653, 23 iun. 1851.
(39) Alex. VII, Const. < Felici », 20 oct. 1664.
(40) S. C. Ep. et Reg., 7 iun. 1620.
(41) S. C. Ep. et Reg., 1 lan. 1810.
(42) Cone. Trid. Sess. XXV, cap. 10, de reo.
(43) Bened. XIV. Const. · Pastoralis curae», 5 aug. 1748.
Ί*
(11) Bened. XIV, Const. « Pastoralis curae», 5 aug.1748; S. C. Ep. ot Reg., 17 aug.
1891.
(45) S. C. Ep. et Reg., 26 nov. 1602, 10 mart. 1634, 20 sept. 1612.
(46) Cfr. Bizzarri, Collectanea, p. 13.

Dispositiones statutae a Concilio Tridentino et a Benedicto XIV moniales
tantum respiciebant.
Sororibus solebant Episcopi regimen monialium imponere, si vitam com­
munem ducerent, adeo ut, generatim loquendo, nemo valide excipere confes­
siones sororum valeret, nisi specialiter ad id approbatus esset. Sorores autem
adstringebantur regula unius confessarii ordinarii.
Haec omnia de iure particulari sive episcopali, non autem de iure com­
muni seu pontificio.
Statim ac communitas mulierum uno utebatur confessario, (pii in ipso
conservator io exciperet confessiones, S. Sedes volebat, etiam ante Codicem, ut
observarentur regulae de triennali mutatione, non secus atque apud moniales.
Mitior disciplina inducta per decretum « Quemadmodum » 17 dec. 1890 cum
variis responsis S. C. Ep. et Reg. respiciebat, praeter moniales, etiam sorores
seu religiosas votorum simplicium.

5. Tandem prodiit decretum « Cum de sacramentalibus » S. C. de
Relig., 3 febr. 1913, quo tota disciplina de hac re integro reordinata
est, unde ius Codicis exscriptum est, paucissimis tantum et quidem
minoris momenti factis immutationibus.

Articulus IX.

De iurisdictione quoad clericos
in Seminariis degentes.
329. Confessarii ordinarii. — 1. Ex praescripto can. 1358 curan­
dum est ut « in quolibet Seminario adsint... duo saltem confessarii ordi­
narii et director spiritus ».
2. Nomine Seminarii intelligitur collegium in quo certus adole­
scentium numerus ad statum clericalem instituitur (can. 1354, § 1).
Proinde intelligendum est quodcunque Seminarium, non solum

maius « pro alumnis philosophiae ac theologiae vacantibus », verum
etiam minus « pro pueris litterarum scientia imbuendis » (can. 1354, §2).
Collegium pro scholis tantum frequentandis institutum non venit
nomine Seminarii, nec collegium mere praeparatorium ad statum cle­
ricalem, nec collegium ubi educantur adspirantes ad statum religiosum.
Plerumque director spiritus fungitur quoque munere confessarii. At pro­
prie loquendo munus directoris et confessarii est plane distinctum, cum illi
tantum, non huic qua tali, sit commissa directio spiritualis tum communitatis
sive Seminarii in genere, tum singulorum clericorum.

3. Confessarii ordinarii possunt esse plures quam duo, ut mani­
festo patet ex particula <s. saltem » citati can. 1358; imo expedit ut sint
plures, si alumnorum numerus permagnus sit.
Isti confessarii, si agitur de Seminario dioecesano, eliguntur ab
Episcopo qui iurisdictionem eis concedit (cfr. can. 1357, § 1).
4. Si agitur de Seminario interdioecesano vel regionali, atten­
dendae sunt normae a S. Sede statutae (can. 1357, § 4). Interdum ipsa
Sedes Apostolica eligit confessarios vel proponit, quibus Ordinarius
loci iurisdictionem confert; interdum iidem a coetu Episcoporum eli­
guntur vel proponuntur, item a loci Ordinario iurisdictione concessa.
Si religioni clericali exemptae Seminarium sit commissum, ad
normam can. 875, § 1 coll, cum can. 514, § 1, ipse Superior religiosus
iurisdictionem confert confessariis (cfr. n. 308).
330. Confessarii supplementares vel auxiliares. — 1. « Praeter con­
fessarios ordinarios, alii confessarii designentur ad quos libere alumni
accedere possint » (can. 1361, § 1).
Duo vel tres aut plures, pro maiore aut minore numero alumno­
rum, designari debent.
Quoad ius eligendi et approbandi istos confessarios, vide n. 329, 3.
2. « Si ii confessarii extra Seminarium degant, et alumnus ali­
quem eorum acciri postulet, illum rector arcessat, nullo modo petitionis
rationem inquirens neque se aegre id jerre demonstrans; si in Seminario
habitent, ipsos alumnus libere adire potest, salva Seminarii disciplina »
(can. 1361, § 2).
Codex hoc praescripto Ubertati conscientiae opportune consulit,
ita ut neque directe neque indirecte rector aliusve alumnos prohibere
possit quominus praedictos confessarios ipsi adeant. Episcopus sedulo
invigilare debet ne quidquam admittatur contra hanc iuris communis
dispositionem seu contra libertatem conscientiae.
Palam eat, alumnos Seminariorum valide et licite apud quoscunque coniessarios approbatos confiteri posse. Nam ad excipiendam eorum confessionem

specialis iurisdictio nullatenus requiritur ex iure Codicis, ideoque Episcopus
minime posset eiusdem necessitatem statuere decreto aut lege dioecesana.

331. Privilegium exemptionis. — 1. « Exemplum a iurisdictione
paroeciali Seminarium esto; et pro omnibus qui in Seminario sunt, pa­
rochi officium, excepta materia matrimoniali et [inno praescripto can. 891,
obeat Seminarii rector eiusve delegatus, nisi in quibusdam Seminariis
fuerit aliter a Sede Apostolica constitutum » (can. 1368).
2. Admissa Seminarii exemptione, facile intelligitur cur confes­
sarii ordinarii constituendi sint, qui, loco parochi a cuius jurisdictione
Seminalium eximitur, confessiones alumnorum excipiant.
3. Licet rector (eiusve delegatus) officium parochi gerat, pote­
state tamen ordinaria confessiones alumnorum audiendi minime gau­
det (n. 283). Imo ex praescripto can. 891 prohibetur eorum confes­
siones excipere, « nisi alumni ex gravi et urgenti causa in casibus parti­
cularibus sponte id petant ».
Igitur nunquam per modum habitus audire valet alumnorum con­
fessiones; per modum actus i. e. una vel altera vice seu in hoc aut illo
casu particulari potest, dummodo copulative duplex conditio adsit,
nimirum 1° quod gravis et urgens causa habeatur, et 2° quod sponte
seu motu proprio id petant alumni, ideoque neo vi nec metu nec pre­
cibus vel consilio, directe aut indirecte, adducti fuerint, vel quomodocunque rogati.
Hoc iuris praescriptum urget sub gravi, at non est ad valorem.
Vide quae alibi dicta sunt (n. 304, 4, 5).

332. 1. Siculi rector Seminarii eiusve delegatus officium parochi
obit npro omnibus qui in Seminario sunt », ac proinde etiam pro fa­
mulis, pro magistris et aliis qui revera in Seminario degunt, ita con­
fessarii censentur ipso facto approbati etiam pro audiendis illorum
confessionibus. Principium valet etiam pro alumnis externis, si actu
in Seminario sint; item probabiliter pro religiosis mulieribus ibi servitia
quaedam praestantibus.
5. Seminarium gaudet exemptionis privilegio ex dispositione iuris
communis (can. 1368), quin, proinde, opus sit peculiari actu Episcopi,
seu eius assensu aut venia; imo Episcopus huiusmodi privilegium, ipso
iure pontificio concessum, nullo modo potest coarctare sive restringere.
Quodcunque Seminarium, sive maius sive minus, sive dioecesanum sive
regionale, sive scholae adsint internae, sive non, sive adspirantes ad statum
ecclesiasticum unice admittantur sive etiam alii, gaudet exemptione; atque
ideo quae de rectore et confessariis tradita sunt, cuilibet Seminario profecto
applicari debent.
20 — Cappello, De Sacramentis, II.

333. Facultas audiendi alumnorum
confessiones tempore feria-

rum. — 1. Si religioni clericali exemptae Seminarium sit commissum,
huc spectant quae alibi dicta sunt (n. 308, 3).
Si agitur de Seminario concredito aut religioni clericali non exem­
ptae aut sacerdotibus saecularibus, confessarii ordinarii quoad alum­
nos, qui tempore feriarum e Seminario discedunt et ad lares domesticos
se conferunt, non cessant esse tales, perdurante absentia, praesertim
si haec brevis sit, ita ut iuridice non videatur attendenda.
2. Alicubi, tempore feriarum, alumni Seminarii se conferunt, rusti­
candi causa, in villam, extra dioeeesim ubi Seminarium exsistit.
In hoc casu confessarii ordinarii alumnorum possuntne valide et licite
eorum confessiones excipere? Affirmative respondemus, tum quia iurisdictio in
casu est potius personalis, quam localis, seu respiciens alumnos ceterosque in
Seminario degentes, tum quia censetur ad instar ordinariae, quae ubique locorum
in subditos exerceri potest; tum quia eo ipso quod Seminarium erectum est
in aliena dioecesi de consensu Ordinarii, hic facultates concessit pro ipsius regi­
mine ac disciplina, inter quas facultates recensetur potestas audiendi confes­
siones; tum quia eiusmodi est consuetudo, ita ut vel immediate a iure communi
vel ab Ordinario loci expresse, quamvis implicite (cfr. n. 291), iurisdictio
concessa censenda sit.

334. Notae historicae et discrimen inter ius antiquum et novum. —
1. Concilium Trid. (1), quod sapientissime statuit in singulis dioecesi­
bus Seminarium esse erigendum, haec ad confessiones quod attinet
praescripsit: «Curet Episcopus, ut singulis diebus Missae sacrificio
intersint (alumni) ac saltem singulis mensibus confiteantur peccata, et
iuxta confessoris iudicium sumant Corpus Domini Nostri lesu Christi ».
2. S. C. de Prop. Fide in Instructione ad Vic. Ap. Sinar, diei 18
oet. 1883, η. IV, 5, haec ad rem opportune commendat: «Quin etiam
curent Episcopi ut moderatori Seminarii spiritualis director alumno­
rum assignetur, cuius ministerio quot ad pietatem ac Sanctorum do­
ctrinam hauriendam stimuli alumnis addantur vix credibile est » (2).
3. Pius X in Litt. Encycl. « Pieni V animo », 28 iul. 1906, statuit:
« Non manchi da ultimo in verun Seminario il direttore di spirito, nomo
di prudenza non ordinaria ed esperto nolle vie della perfezione cristiana,
il quale, con cure indefesse, coltivi i giovani in quella soda pietà, che
è il primo fondamento della vita sacerdotale » (3).
(1) Sesd. XXIII, de ref., cap. 18.
(2) Collect. S. C. de Prop. Fide, II n. 1606.
(3) Acta S. Solis, XXXIX, p. 325.

335. 4. In Normis iussu Pii X pro Italiae Seminariis a S. C. Ep.
et Reg. datis, 1 ian. 1908, haec de confessariis statuuntur:

«Art. 51. Nessun Seminario nianchcrà del direttore di spirito, dei che si
fa formale precetto a tutti i Revani Ordinari. Esso risiedera abitualmente nel
Seminario per essere pronto ad ogni richiesta degli alunni, seconde la pratica
dei migliori Istituti.
« Art. 52. Se per circostanze speciali non potesse provvisoriamente risiedere in Seminario, il sacerdote esterno incaricato delTufficio di cui si tratta,
si recherà in Seminario tutti i giorni in ore e luogo stabilito, per ascoltare gli
alunni che desiderano parlargli...
« Art. 54. Il direttore di spirito ascolterà le confessioni degli alunni, e darà
loro tutti i consigli che giudicasse opportuni sopratutto riguardo alia vocazione
sacerdotale...
« Art. 56. Ad ascoltare le confessioni degli alunni, oltre ii direttore di
spirito, saranno designati alcuni dotti e pii sacerdoti...
« Art. 57. 1 Superiori e i professori delTIetituto non potranno alio stesso
tempo disimpegnare 1’ufficio di direttore di spirito, nè quello di confessore or­
dinario » (4).
336. 5. Haec disciplina viguit usque ad Codicem, qui totam ma­
teriam de Seminariis opportunius et accuratius determinavit, et qui­
dem non solum pro Italia, uti praefatae Nonnae, sed et pro tota ac
universa Ecclesia, excepta tamen Orientali ad normam can. 1.

Articulus

X.

De iurisdictione dubia vel falso existimata,
quam Ecclesia supplet.
337. Praemittenda. — 1. Ubi dicitur Ecclesia supplere, id intelligi debet dc iure communi, seu de R. Pontifice, a quo omnis iurisdictio
derivatur et a quo procedit ius commune.
2. Dicitur autem suppleri iurisdictio de illo, qui habitualiter illam
in casu non possidet ; sed nihilominus quoties causam agit, in qua iuris­
dictio requiritur, in singulis casibus eam in ipso actu a iure conces­
sam accipit; at, cessante causa seu actu expleto, illam non amplius
retinet, atque proinde, ut antea, manet potestate destitutus. Igitur
(I) Cfr. Cappello, De visitatione SS. Liminum, II, p. 288 s.

ipsum ius, commune equidem sive pontificium, iurisdictionein ad sin­
gulos actus confert, si et quatenus illa opus sit (1).
Hinc patet discrimen inter iurisdictionein, quam Ecclesia supplet, et
iurisdictionein sive ordinariam sive delegatam. Haec iam ante confessionem
adest et, confessione absoluta, habitualiter, ut plurimum, manet; illa, e contra,
in ipso actu confessionis conceditur, ut haec valide perfici possit, et data abso­
lutioni' statim exstinguitur (2). Proinde iurisdictio ordinaria vel delegata pos­
sidetur per modum habitus, sive ante sive post confessionem; suppleta, contra,
habetur per modum actus et ad actum.

338. 3. Quando dicitur Ecclesia supplere, videndum est 1° num
ipsa defectum supplere possit, et 2° num eundem supplere velit.
Compertum enim est, non omnes defectus in re sacramentaria
Ecclesiam supplere posse, v. g. in materia et forma, sed tantum de:
festum jurisdictionis, quae ab ipsa dependet. Unde, cum Ecclesia ne­
queat supplere defectum potestatis presbyteralis iure divino requi­
sitae ad absolvendum a peccatis (cfr. n. 269), ille qui errore communi
putatur parochus et nunquam ordinatus fuit presbyter, valide nun­
quam absolvit a peccatis.
At non in omnibus casibus, in quibus Ecclesia supplere potest, reipsa
supplet, sed in illis dumtaxat, quibus voluntatem supplendi aut expresse aut
saltem tacite manifestavit.

4. Ratio, propter quam Ecclesia supplet iurisdictionein circa confes­
siones, non est bonum privatum, sed bonum animarum commune (3).
339. Casus in quibus Ecclesia supplet iurisdictionein circa con­
fessiones audiendas. — 1. « In errore communi aut in dubio positivo et
probabili sive iuris sive facti, iurisdictionein supplet Ecclesia pro foro
tum externo tum interno » (can. 209).
Duo igitur sunt casus, in quibus Ecclesia supplet iurisdictionein
pro confessionibus excipiendis: 1° in errore communi; 2° in dubio po­
sitivo et probabili.
2. Itaque Ecclesia aliquando supplet in certo defectu iurisdictionis, aliquando in dubia iurisdictione.
340. Ecclesia supplet in errore communi. — 1. Error est falsum
mentis judicium, nequaquam confundendus cum ignorantia vel inadvertentia. Potest esse communis et privatus sive non communis.
(1) Cfr. Lesslus, Dc iusiilia et iure, lib. II. eap. 20, n. 68; Lehmkuhl, II. n. 387; Noldin,
III. n. 344; Ball.-I’ahn.. V. n. 39 t —.
(2) Cfr. Noldin, l. c.; Wernz-Vidal, Tus canonicum, II, n. 379.
I
(3) S. Alph., VI, n. 573; Ball .-Palm., V> n. 390; D’Annibale, I, n. 79.
♦•'V

2. Quinam error communis dicendus sit, controvertif.ur.
Imprimis animadvertendum est, errorem, de quo in can. 209, non
semper et necessario verifieari in casu, quo plurimi aut fere omnes
fideles alicuius pagi aut paroeciae ob ignorantiam existiment falso
universos sacerdotes posse confessiones excipere. Requiritur et suf­
ficit quod fideles censeant Titium sacerdotem esse vere confessorium,
ita ut ab eo valide absolvi possint.
Praeterea, notandum est, errorem non dici communem aut pri­
vatum, secundum quod multi aut pauci eum de facto adierint, qui le­
gitima potestate audiendi confessiones destitutus est, sed posse verificari casum erroris communis etiam si pauci, imo unus tantum, aut
forte nemo illum adierit.
Proinde attenditur existimatio fidelium in loco, ubi confessiones excipiun­
tur, non autem eorum «pii confessarium de facto adierunt. Nisi ita esset,
Ecclesia in bonum fidelium non suppleret iurisdictionem nisi postquam plvres,
imo pkrique fideles loci iam passi essent detrimentum confessionis invalide
peractae; et remedium saepe adhiberetur ab Ecclesia quando paucis aut nulli
revera applicari posset. Quod nedum incongruum foret, sed plane absurdum (4).

341. Notio erroris communis debet necessario salvari, secus ge­
nuinus sensus verborum eorumque vis manifesto laederetur. At error
potest diei communis estque revera talis duplici sensu: 1° vel quatenus
omnes fideles nioraliter sumpti iam dc facto erraverint vel actu errent
suumque falsum indicium protulerint vel proferant sive verbis sive
scripto sive facto sive alio quovis modo; 2° vel quatenus errent virtua­
liter, seu quatenus ex aliquo facto externo et publico, quod natura sua
inducit in errorem, fideles necessario et rationabiliter, attentis circum­
stantiis, in errorem inducuntur.
Quidam tenent errorem communem esse accipiendum priore sensu,
quatenus nempe omnes moraliter sumpti verbis aut alio modo suum
errorem iam manifestaverint vel manifestent. Alii censent id non re­
quiri, sed sufficere factum externum et publicum, ex quo fideles neces­
sario in errorem inducantur, sive suum indicium falsum verbis aut facto
iam significaverint, sive, deficiente occasione, id nondum ostenderint.
(I) Quare admittenda non est notio erroris communis, quam tradunt Tanquerey (De
poenitentia, n. 307), Noldin (III. n. 344), et alii.
Noldin (L c.) ait: « Ut aliquis per errorem communem habeatur confessarius, requi­
ritur aliquod factum ex. gr. exercitium muneris confessorii per aliquod tempus peractum, ex
quo loci fideles eum passim pro confessario habent; non sufficit ut quis semel more aliorum
confessiones excipiat ».
Ergo «pii prius adierunt huiusmodi confessarium, invalide fuerunt absoluti. Quandonam
confessiones, post quintam vel decimam aut vloceimam, validae esso coeperunt? ! Nonne
ratio boni communis urgebat etiam pro fidelibus qui prius accesserunt ad talem confessarium
iurisdictione destitutum 1

Haec altera sententia non solum ut solide probabilis, sed uti certa
habenda est.
v'Sane: 1° Eo ipso quod fundamentum erroris seu factum inducens natura
sua fideles in errorem, est externum et publicum, etiam error dici potest, et
quidem rationabiliter externus et publicus seu communis.
2° Admissa altera opinione, semper inquirendum foret de numero eorum
qui reapse erraverunt aut errant, seu omnes parochiam vel incolae, alicuius pagi
essent interrogandi, num existimaverint Titium fuisse aut esse verum confes­
sarium: quod non modo foret valde molestum ac difficile, at practice impos­
sibile omnino.
3° Dato et non concesso quod huiusmodi interrogatio in aliquo casu
particulari fieri posset, exinde tamen nihil sequeretur in favorem alterius opi­
nionis: tum quia lex, ex ipsa sua natura, non respicit casus extraordinarios et
particulares, sed ea quae communiter et universaliter accidere solent; tum quia
certitudo circa numerum errantium in casu, nunquam haberi posset.
4° Praeterea statuendum foret praevie quot numero errantes requireren­
tur et sufficerent singulis in casibus, pro maiore aut minore numero parochiam)·
rum, incolarum pagi vel urbis etc.; num sufficerent 30, vel 50 aut 100. Quae
omnia aut risum movent aut pharisaicam ostendunt scrupulositatem aut saltem
minus congruunt sapientissimo legislatori.
5° Ipsi adversarii in praxi huic sententiae adhaerent, ita ut admittant
suppletam iurisdictionem ex parte Ecclesiae haberi etiam quando fideles non
fuerint omnes interrogati aut suum errorem nondum significaverint aut signi­
ficare nondum potuerint.
6° Codex in can. 209 diremit consulto quaestiones et controversias,
quae in iure antiquo exsistebant, ideoque iure merito supponendum est, legis­
latorem ita voluisse rem clare et directe definire, ut ex verbis legis non esset
locus dubiis et anxietatibus. Porro, admissa altera opinione, practice via neces­
sario aperitur plurimis dubiis et anxietatibus: quod profecto est contra finem
legis et mentem legislatoris. Ergo (5).

342. Unde error communis verificatur, ex. gr., in hoc casu: Titius
sacerdos est in tribunali poenitentiae alicuius ecclesiae, devote ex­
spectans fideles poenitentes. Eo ipso quod agitur de ecclesia publica,
ad quam omnes christifideles se conferre valent; eo ipso quod sacer­
dos est in confessiondli, paratus equidem ad confessiones excipiendas;
eo ipso quod rector ecclesiae, cui ius et officium est advigilandi ne abusus
admittantur in ecclesia, permittit ut praefatus sacerdos confessiones
audiat, iure supponendum est, eundem esse verum confessarium.
Ideoque in hisce circumstantiis, sive ille sacerdos plures aut paucos
(5) Cfr. Cappello. De matrimonio, n. 665; Bucccroni, Casus conscientiae, 1895, p. 464;
Vermcurach-Creusen, I, n. 232; Wernz-Vidal, II, n. 381.

audiat poenitentes, sive forte nullum, habetur iam antecedents· com­
munis error ortus ex praefatis adiunctis.
Nisi id admitteretur, concludendum foret, poenitentes teneri in­
quirere, ante confessionem, num sacerdos, qui est in hoc aut illo tri­
bunali poenitentiae et publice excipit confessiones, praeditus sit iuris­
dictione an non, utrum sit verus confessarius necne. Quod falsum,
imo absurdum est, et manifeste contra caritatem atque iustitiam, quia
nemo praesumitur malus, nisi probetur.

343.Error, ut palam est, potest esse communis in uno loco,
et non in alio; nempe si defectus iurisdictionis in sacerdote heic sit
notus, alibi e contra ignoretur.
vX Stante errore communi, Ecclesia supplet etiam si sacerdos probe
cognoscat se iurisdictione carere, quia non in eius favorem, sed in com­
munem utilitatem fidelium ipsa supplet in casu.
Imo verius etiam cum illis paucis qui de facto non errant, sed
certo sciunt sacerdoti deesse iurisdictionem, potest haec valide exer­
ceri, dummodo valori confessionis non obstet defectus dispositionis
lex parte huiusmodi poenitentium (6). Valet enim memorata ratio:
I Ecclesia supplet, non singulorum, sed communis utilitatis causa.
3. Sacerdos, qui sciens volens excipit confessiones sine iurisdi­
ctione, stante errore communi, peccatne?
Quidam censent eum lethaliter peccare, extra gravem necessitatem
poenitentia, quia invitam Ecclesiam ad supplendum cogit (7); ideoque, aiunt,
ob usurpatam iurisdictionem, qua caret, suspensionem ipso facto incurrit, de
qua in can. 2366 (8).
Alii dicunt peccare venialiter tantum. Alii nullum peccatum committere
affirmant; unde, aiunt, sacerdos, qui confessiones audiens recordaretur tempus
iurisdictionis iam esse elapsum, ab excipiendis confessionibus cessare non tene­
retur (9).
Prima sententia communior et probabilior est.
Tertia sententia quae omnem culpam excludit, deliciente quavis iusta
causa, probabilis non videtur.
Altera, e cont ra, tenens peccatum esso leve, solide probabilis dicitur secluso
contemptu auctoritatis ecclesiasticae aut scandalo fidelium. Neque in contra­
rium valet poena suspensionis de qua in can. 2366, quae necessario supponit
delictum grave, ad normam can. 2242, § 2; nam. iuxta probabilem sententiam,
in casu, non gravis, sed levis tantum est culpa, atque ob hanc praecise ratio(6) Cfr. Pirhlng, lib. II, tit. 1. n. 86; Leurenius, lib. II. tit. I. q. 29: D’Annibale, 1,
n. 79, not. 76; Prüinmer, III, η. 413.
(7) Génicot-Salsmons, II, η. 331; Lehinkulil, II, η. 504 ss.
(8) Cfr. Cappello, Dc censuris, n. 542.
(9) Noldin, III, n. 31(5.

nem praefata censura non incurritur, quando Ecclesia supplet ob errorem
communem (10).
Claritatis gratia, sedulo distinguendum inter casum erroris communis
iam exsistentis et casum erroris qui nondum exsistit et consulto provocatur.
V. g. si sacerdos existimans se habere iurisdictionem in tali ecclesia vel loco,
est in confessionali et audit confessiones, at postea recordatur se revera in
tali paroecia aut ecclesia carere iurisdictione, et nihilominus pergit confes­
siones audire, habetur error communis iam exsistens; dum e contra si idem
sacerdos, antequam ingrediatur confessionale et incipiat confessiones excipere,
probe cognoscat se iurisdictione esse destitutum, et nihilominus ingreditur confessionale ad poenitentium confessiones audiendas, ipse provocat errorem, et
quidem scienter seu consulto. In hoc altero casu profecto gravior requiritur
causa, quam in priore, seu causa valde gravis necessaria est.

344. Usus iurisdictionis suppletae in errore communi. — Circa
usum iurisdictionis in errore communi tum ex parte ministri tum ex
parte fidelium, haec sunt animadvertenda:
1° Sacerdos carens iurisdictione, qui fretus errore communi audit
confessiones extra necessitatem, i. e. sine causa iusta excusante, ex
modo dictis peccat aut lethaliter aut saltem leviter.
In praxi difficile est interdum fidelium necessitatem cognoscere.
At seponendi sunt scrupuli et anxietates, ita ut vix non semper illa
admittenda videatur, quoties sponte fideles audiri in confessione postu­
lent, aut peculiaris occurrat circumstantia.
2° Certe, nostro iudicio, sacerdos licite agit in casu erroris com­
munis iam exsistentis, si diebus dominicis et festis de praecepto aut
alia occasione extraordinaria fideles cupiant confiteri, et alius sacerdos
desit aut nonnisi cum gravi incommodo adiri vel haberi possit. Aliter
dicendum, si error communis hic et nunc non exsisteret, et esset indu­
cendus seu provocandus, ut supra dictum fuit.
3° Cum actus sit certo validus, fidelis, qui absolvitur in casu
erroris communis, nullatenus monendus est (11).
4° Fideles autem, qui norunt defectum iurisdictionis in mi­
nistro, licite nequeunt eum adire, nisi adsit iusta causa, v. g. necessitas
aut seria difficultas alium confessarium adeundi.
345. An et quinam titulus requiratur ac sufficiat ut Ecclesia sup­
pleat in errore communi. — 1. Iurisdictio nititur semper aliquo titulo,
cuius nomine venit causa, ex qua iurisdictio acquiritur. V. g. iuris­
dictio ordinaria obtinetur per officium ecclesiasticum, cui illa est ad(10) Cfr. Ceppcllo, De censuris, n. 542.
(11) Cfr. Lugo, disp. 19, n. 34; S. Alph., VI, n. 572.

nexa, ideoque titulus ipsius est legitima et efficax concessio et conse­
quens assecutio officii ecclesiastici (cfr. can. 197, § 1); iurisdictio de­
legata obtinetur per commissionem factam a competente Superiore,
ideoque eius titulus est legitima et efficax commissio sive delegatio.
Qui caret titulo, caret etiam iurisdictione.
2. Titulus potest esse rerus, coloratus, existimatus.
Titulus verus ille est, quem modo descripsimus, quique solum tituli nomen,
proprie loquendo, meretur.
Coloratus is est, qui colorem tantum seu speciem veritatis habet, cum
reipsa non exsistat. Id verificatur quando ponitur quidem actus quo titulus
confertur, v. g. concessio officii, sed ille actus vitio substantiali occulto laborat
sive ex parte conferentis, sive ex parte accipientis, sive ex parte ipsius actus
collationis; quo vitio posito, ipsa concessio seu collatio nulla atque irrita fit.
Dicitur existimatus (putatus, putativus, suppositus), si nullus titulus exsistit,
nec validus nec invalidus, sed rationabiliter putatur adesse ob peculiaria quae­
dam adiuncta (12).
Quidam memorant etiam titulum praesumptum. At non recte. Nam eius
nomine intelligitur vel titulus qui, licet non exsistat, tamen putatur adesse;
vel titulus qui hic et nunc non putatur adesse, at putaretur si quaedam occur­
rerent peculiares circumstantiae.
In priore casu huiusmodi titulus est existimatus vel putatus (putativus,
suppositus) iuxta datam notionem; in altero casu, nullus titulus exsistit hic
et nunc, ne existimatus quidem, sed forte erit postea, positis ponendis; porro,
ubi agitur de titulo, non futurum, sed praesens tempus consideratur, seu non
titulus hypotheticus, sed realis aut objective aut saltem subiective secundum
aestimationem eorum qui putant revera adesse.

3. Hodie titulus coloratus non requiritur, quia can. 209 nullam
mentionem facit de illo; proinde soluta manet controversia, quae ante
Codicem vigebat inter DD. (cfr. n. 350, 2).
Titulus autem existimatus requiritur, quia iurisdictio sine aliquo
titulo non concipitur. At eo ipso quod habetur error communis, ha­
betur quoque huiusmodi titulus, seu ipsa existimatio sive suppositio
eorum, qui falso putant Titium habere iurisdictionem: est titulus in
casu requisitus et sufficiens.
346. Ecclesia supplet in casu dubiae iurisdictionis. — 1. Dubium
circa potestatem audiendi confessiones potest esse positivum et nega­
tivum.
Philosophice loquendo, potius quam de dubio proprie dicto, agitur de
opinione, quae importat mentis adhaesionem cum formidine contrarii; dum
(12) Cfr. Schmalzgr., lib. II. tit. 1, n. 22: Luro, Dc iusi. d iur., dtep. 37, n. 21; Ball.PhIiil, V. η. 101; D’Annibnb·, 1, η. 79.

c contra in dubio mens manet suspensa, nec in unam nec in alteram partem
fertur.

Est positivum, quando habetur solida ratio affirmandi iurisdictionem revera exsistere; quae tamen ratio non excludit prudentem
formidinem errandi. Quod evenire potest duplici modo, scii, vel ex
utraque parte adest ratio aeque solida assentiendi, vel ex una parte tan­
tum, eum ex alia nulla sit ratio ad iurisdictionem affirmandam.
Dicitur negativum, si nulla ratio aut non solida afferri potest in
favorem exsistentiae jurisdictionis, quamvis desit certa ratio ad eam
negandam (13).
Dubium positivum, proprie loquendo, est semper probabile, quia
ratio, quae militat in eius favorem, est solida sive probabilis.
2. Praeterea dubium potest esse iuris et facti. Dubium iuris respicit
legem, idest vel exsistentiam vel sensum eius, v. g. si confessarius du­
bitet num peccatum aliquod sit reservatum necne.
Dubium facti versatur circa factum seu rem particularem, et respi­
cit aut exsistentiam ipsius rei seu facti, vel eius valorem, ex. gr. si du­
bitetur num Cletus, parochus, canonicam possessionem adeptus sit,
num valide Gains fuerit delegatus ad confessiones excipiendas, num
Sempronius habeat iurisdictionem etiam pro casibus reservatis, num
tempus iurisdictionis iam exspiraverit, etc. (14).
3. Ecclesia supplet iurisdictionem in dubio positivo et probabili,
sive dubium sit iuris sive facti, pro casu quo illud dubium coniungatur
cum obiectivo defectu iurisdictionis. Defectus igitur suppletur, sive
probabilitas sit publica sive tantum privata; unde manet soluta an­
tiqua DD. controversia (cfr. n. 350).
Necesse non est ut una cum dubio positivo et probabili concurrat
error communis.
Duplex enim est casus isque omnino distinctus: vel error com­
munis, etiam cum certitudine ex parte sacerdotis aut poenitentiam
de carentia iurisdictionis, vel dubium positivum et probabile iuris aut
facti ex parte sacerdotis, sine errore communi ex parte aliorum.
(13) Cfr. Suarez, disp. 26, sect. 6, n. 1 ss.; Lugo, disp. 19, n. 28.
Suarez (/. c., n. 1) haec egregie tradit : · Oportet distinguere dubium proprie dictum,
quod est purc negativum, quia in neutram partem potest indicium determinari per indicium
positivum et probabile, sed suspensus est et anceps, et dubium improprie dictum, solum ra­
tione formidinis; quamvis determinate possit ferre indicium probabile, licet incertum, in
quo potest esso latitudo et varietas; quia potest utraque pars indicari aeque probabilis, vel
una probabilior, quamvis altera sit probabilis et e converso: vel denique una tantum pro­
babilis, quia non evidens neque certa, quamvis opposita fundamentum probabilitatis non
habeat ».
(H) Cfr. Suarez, disp. 26, sect. 6, n. 1; Lugo, disp. 19, n. 28; S. Alph., VI, n. 571; Sal­
mant., cap. 11, n. 72; Bail.-Palm., V, n. 391 ss.

•1. Ex iure Codicis, igitur, excluditur tantum dubium negativum
et improbabile, in quo, eum Ecclesia non suppleat, valor confessionis
pendet a rei veritate, quae ignoratur, nempe a iurisdictione vere ex­
sistente necne.
347. Usus iurisdictionis dubiae. — Quaestio de valore actus non
est confundenda cum quaestione de liceitate ex parte ministri, qui
ponat actum certo aut probabiliter invalidum, propterea quod ab Ec­
clesia defectus iurisdictionis suppletur.
Circa usum huiusmodi iurisdictionis dubiae sequentes normae prae
oculis habeantur:
1° In dubio negativo sacerdos nequit regulariter absolvere, ne
sacramentum exponat nullitati, poenitentem autem gravi damno spi­
rituali.
Poterit tamen sub conditione absolvere, si poenitens versetur in gravi
necessitate, ex. gr. si secus diu absolutione careret, vel communicare aut cele­
brare deberet, copia autem alius confessarii deesset; item si urgeret praeceptum
annuae confessionis, vel si dubium post iam coeptam confessionem occurreret,
nec posset poenitens sine nimia difficultate confessionem abrumpere. Nam ex
caritate licet alium adiuvare, quantum potest fieri.
At, cum valor absolutionis in tali casu sit dubius, quippe qui unice pendet
ex facto utrum reapse sacerdos habeat iurisdictionem, pro quo facto suppo­
nitur nullum grave argumentum adesse, per se poenitens monendus est ut,
cessante necessitate, sibi consulat, seu ut iterum peccata clavibus Ecclesiae in
confessione subiiciat (15), vel saltem ut contritionem perfectam eliciat. Ita
absolutus, si alia sacramenta recipere voluerit, per se in eadem conditione
versatur ac ille qui dubitat utrum necne peccata mortalia patraverit (16).
Quidam tamen iteratam confessionem non semper postulant, sed solum
in casu quo postea iurisdictionem revera defuisse constet.
Certe nulla est poenitenti obligatio confitendi sacerdoti qui dubiam tan­
tummodo habet iurisdictionem. Contraria paucorum opinio erronea est.

2° In dubio positivo et probabili facti non requiritur causa gravis,
ut sacerdos licite utatur tali iurisdictione dubia, cum non adsit usur­
patio potestatis contra Ecclesiae mentem.
Utrum requiratur aliqua iusta causa saltem levis, controvertitur. Alii
affirmant, stante dubio; alii negant, quia nec sacramentum nullitati, nec poe­
nitens damno spirituali exponitur, cum Ecclesia certo suppleat.
Practice vix deerit aliqua causa saltem levis, eo ipso quod poenitens accedit
(15) Noldin, III, n. 346; Gônleot-Salsinans, II. n. 330; Ball.-Palm., V, n. 395; Vermccrsch, III, n. 193; Ferreros, IT, n. 651.
(16) Cfr. S. Alph., VI, n. 571 ss.; Bnll.-Puhn., IV. n. 395; Vcrmeersch, IU. n. 193;
Sporer, part. 3, n. 717.

316

CAPUT X. - ARTICULUS X.

ad confessionem instituendam. Proinde sacerdos potest regulariter absolvere,
quin inquirere teneatur de peculiaris causae exsistentia an non.

3° In dubio positivo et probabili iuris sacerdos valide et licite
absolvit etiam sine ulla causa, quia Ecclesia certo supplet. Porro causa
illiceitatis, ut supra, foret solummodo vel damnum poenitentis vel irre­
verentia erga sacramentum seu periculum nullitatis; atqui ex can. 209
utrumque tollitur; ergo (17).

348. Num Ecclesia suppleat iurisdictionem in errore privato. —
1. Quidam paucissimi theologi docuerunt Ecclesiam supplere iuris­
dictionem, etiam si error est privatus, scii, unius aut paucorum.
2. Haec opinio plane iamdiu obsoleta dici debet. Nani eatenus
Ecclesia supplere censetur, quatenus consulere intendit bono com­
muni, nempe — ad instar gubernatoris generalis, qui ad solum bonum
commune societatis attendit et bonum privatorum curae gubernato­
rum seu provisorum particularium relinquit — publicae seu generali
fidelium necessitati vel utilitati consulere ipsa vult (18).
Quod hodie expresse confirmatur praescripto can. 209.
3. Cum praefata opinio nullatenus probabilis sit, patet sacerdo­
tem carentem iurisdictione ne in casu quidem necessitatis, extra peri­
culum mortis, excipere posse confessionem, ob errorem mere priva­
tum; poeni tenteni vero, re comperta, teneri postea peccata iterum con­
fiteri. Id ex principiis generalibus sponte consequitur.

349. Utrum sacerdotes schismatici vel haeretici valide absolvant
ex iurisdictione possessa revera, an saltem ex eadem ab Ecclesia sup­
pleta. — 1. Sacerdotes schismatici et haeretici, saltem publici et notorii,
procul dubio carent iurisdictione ordinaria et etiam delegata in ordine
ad confessiones audiendas, attentis principiis generalibus iuris tam
circa naturam officii et subiecti capacitatem quoad potestatem ordi­
nariam, quam circa conditiones requisitas in subiecto quoad iuris­
dictionem delegatam.
2. Error communis tamen facile exsistere potest, imino practice,
saltem in plerisque casibus, videtur admittendus. Proinde applican­
dum occurrit, in bonum animarum, praescriptum can. 209, ita ut sa­
cerdotes haeretici et schismatici, dummodo valide sint ordinati, ex
hoc capite valide absolvere queant.
0?·^
(17) Suarez, diBp. 26. sect. 6, n. Iss.; S. Alph., VL, η. 573; Ball.-Palm., V, n. 395ss.;
Sporer, part. 3, n. 717.
(18) Cfr. S. Alph.. VI, n. 572; Ball.-Palm., V, n. 402; Prilmmcr, III. n. 413; Ferrcroe,
II, n. 651 ; D’Annibalo, I. n. 79.

Nonnulli aliter sentiunt. Quae, opinio, nostro indicio, caret fun­
damento, tum quia Ecclesia ex fine sibi proprio consulere debet ani­
marum saluti ideoque omnia praestare tenetur, quae ab eius potestate
dependent; tum quia nobis certo compertum est Pium XI diserte de­
clarasse voluitque expresse notum fieri R. Pontificem supplere iuris­
dictionem, si et quatenus opus esset.

350. Notae historicae et discrimen inter ius antiquum et novum. —
1. Doctrinam de suppleta iurisdictione ab Ecclesia, in casu erroris com­
munis, canonistae ex l. 3, D. de officio praetor. I, 11 (Barbarius) dedu­
cebant, ubi humanius sustineri dicuntur actus servi qui ob conditio­
nem servilem ignoratam invalide renuntiatus fuerat praetor, ubi certe
intercedebat titulus coloratus; quam legem romanam ab Ecclesia re­
ceptam putabant can. 1, C. 3, q. 7, cum dicto Gratiani et argumento
deducto ex cap. 24, X, De sent, et re iudicata, II, 27.
Falso quis universaliter et absolute affirmaret Ecclesiam insti­
tutum iurisdictionis suppletae mutuatam fuisse ex iure romano. Ratio
suppletae iurisdictionis pro foro sacramentali, cum agatur de re di­
recte ac immediate connexa cum salute animarum, altius profecto
exquirenda est, nimirum ex ipsa Ecclesiae divina missione.
Theologi ex canonistis receperunt praedictum institutum illudque casibus practicis applicarunt (19).
2. Ante Codicem, plerique DD. negabant errorem communem
sine titulo colorato sufficere ad hoc ut Ecclesia iurisdictionein suppleret.
Nonnulli tamen theologi et praesertim canonistae necessitatem tituli
colorati excludebant (20).
Quod in casu dubii positivi et probabilis, saltem probabilitate pu­
blica, Ecclesia suppleret, etiam ante Codicem sat communiter DD.
affirmabant. Plerique id negabant de probabilitate facti (21).
3. Codex authentice resolvit controversias et utrumque principium
confirmat, nimirum Ecclesiam supplere iurisdictionein in errore com­
muni, etiam sine titulo colorato, et in dubio positivo ac probabili sive
iuris sive facti; ita ut praecedentes controversiae hodie antiquatae
dici debeant.
(19) Cfr. Wcrnz-Vidal, II. n. 381, not. 5; Chclodi, n. 130.
(20) Cfr. Diana, p. 3. tract. I, resp. 122; Gobat, tract. 2, cap. 3 n. 12; Sanchez, De
mdrim,, lib. HI. disp. 22, η 19 s.; S. Alph., VI. n. 572; D’Annibale. I. n. 79 s.; Wernz,
IV, η. 119; Ball.-Palm.,
n. 102; Lega, I. u. 355.
(21) Cfr. Wernz, /. c D’Annibale, I, n. 80, not. 78; Lehmkuhl, II. n. 388. not. 1.

j

CAPUT XI.

DE RESERVATIONE PECCATORUM
Articulus I.

De reservatione in genere.
351. Restrictio iurisdictionis. — Iurisdictio versatur circa obiectum natura sua divisibile ac libera hominis voluntate confertur. Unde
evidens est, diversis modis restringi ac limitari eam posse:
1° Quoad personas, ut v. g. si quis iurisdictionem accipiat pro
tota dioecesi, at certis personis, ex. gr. feminis aut religiosis, exceptis.
In nonnullis dioecesibus, tam in Italia quam extra,
nibus presbyteris iurisdictio pro confessionibus audiendis
ad solos viros, non item ad mulieres (cfr. can. 878, §
in Codice quandoque sermo occurrit de confessario etiam
pro utroque sexu approbato (can. 522, 523, etc.).

mos viget, ut iuveconferatur restricta
1). Hinc est quod
pro mulieribus sive

2° Quoad locum, ut si quis in una tantum paroecia vel ecclesia
excipere confessiones possit. Non repugnat quod quis iurisdictionem ordi­
nariam habeat pro certo loco sive paroecia, ut parochus, et delegatam
pro aliis locis seu pro tota dioecesi.
3° Quoad tempus, si v. g. potestas audiendi confessiones con­
feratur alicui ad semestre, ad annum, etc., quo elapso iurisdictio ipso
facto cesset, salvo tamen praescripto can. 207, § 2.
4° Quoad certa peccata, v. g. si R. Pontifex vel Episcopus ab­
solutionem a certis peccatis sibi reservet. Quae limitatio iurisdictionis
reservatio casuum proprie dicitur (1).
352. Quid sit peccatorum reservatio. — 1. Reservatio in genere est
avocatio alicuius causae a indice inferiore ad superiorem, qua avo(1) Cfr. Suarez, disp. 29, sect. 1, n. 1; Lugo, disp. 20. n. 150; Ball.-Pnlm., V. n. 514;
D'Annibale, I. n. 339; Alonso, La reservaciôn dc pecados, in La Cienda Tomista, 1933, p. 5-23,
163-177; Concke, De absolutione a peccatis reservatis, in Coli. Brug. 1928. p. 233-36; Darmanin,
D< reservatione peccatorum in Angelicum, 1928, p. 38-70, 213-211, 539-551; Fuster, Los riservados episcopales segûn el nuevo CMigo, in Razon y Fi, 1918, p. 510 ss.; 1919, p. 103, 210,
510 ss.; Mostaza, Ln reservaciôn de casos, in Cucsttones canonicas dc Sal Terrae, Santander,
1928.

cationé iudici inferiori aufertur potestas de illa causa cognoscendi.
Huiusmodi reservatio occurrit Ium in foro civili turn in foro ecclesiastico.
2. Reservatio casuum seu peccatorum est actus quo Superior com­
petens ad proprium iudicium avocat quaedam peccata, limitans eo
ipso confessariis inferioribus potestatem absolvendi ab iisdem (cfr.
can. 893).
3. Unde casus reservatus est peccatum ad tribunal Superioris iudicis
avocatum, a quo proinde index inferior absolvere nequit ob defectum
iurisdictionis (2).
Proinde genuinus conceptus reservationis duo includit: limitationem pote­
statis in inferiore circa casum reservatum, et eius avocationem ad iudicium Su­
perioris.
Reservatio non est lex irritans aut inhabilitans proprie dicta; licet consi­
derari queat ad instar huiusmodi legis, a qua iuxta can. 16, § 1 nulla ignorantia
excusat.
Quare limitationes, in concessione potestatis delegatae, quoad locum,
tempus etc., non sunt reservationes; item privatio iurisdictionis in sacerdote
complice non est reservatio, cum desit avocatio ad Superiorem.
Utrum reservatio secumferat semper et necessario privationem iurisdi­
ctionis, an saltem quandoque solam limitationem en exercitio eiusdem, controvertitur.
Cum hac quaestione alia necessario connectitur, scii, utrum reservatio
respiciat validitatem absolutionis, an liceitatem tantum. De his quaestionibus
infra occurret sermo (n. 356, 368).

4. Ex dictis manifesto consequitur peccatorum reservationem
afficere directe et immediate confessarium, non autem poenitenteni,
cum illa nihil aliud sit quam limitatio seu negatio potestatis absol­
vendi a certis peccatis (3).
5. Reservatio censurae non est confundenda cum reservatione
peccatorum. De illa sermo est in canonibus 2245-2247, de hac in
can. 893-900. Intima tamen inter eas exsistit relatio, et in multis aequiparantur.
Differentiae inter reservationem peccatorum et reservationem censurarum
sunt plures:
1° Illa respicit vinculum iuris divini, quale est peccatum; haec respicit
vinculum iuris ecclesiastici.
(2) Cfr. S. Thom., Suppi., q. 20, art. 2; Suarez, disp. 29, sect. 1. η. 1 ss.; Lugo, disp.
20, n. 151; Lacroix, VI. p. 2, n. 1059«
(3) Quidam (v. g. Noldin. Ill, n. 355) consent, «neminem reservare posse peccata nisi
suorum subditorum*. Quod falsum vel saltem obscurum est proprie loquendo. saltem iure
Codicis. Nam reservatio afficit directo confessarium, et non poenitenteni. Proinde praedico
nihil interest utrum hic v. g. sit dioecesanus, an non.

2° Illa attingit directe peccatum; altera indirecte tantum peccatum,
directe poenam ecclesiasticam.
3° In illa reservatio est aliquid principale, in ista reservatio est quid
accessorii.
4° Absolutio a peccatis facilius concedenda est, conditionibus requisitis
exsistentibus, quia peccatum impedit iustiiicationem; difficilius reservatio cen­
surae cessat, quia solum indirecte iustiiicationem impedit.
5° Ignorantia non excusat a reservatione peccatorum, dum e contra
excusat a censura eiusque reservatione.
6° Quoad peccata, attenditur locus absolutionis; quoad censuras respi­
ciendus est locus ubi censura contracta fuit.
7° Potestas remittendi peccata inest ordini sacerdotali; potestas absol­
vendi a censuris cohaeret potestati iurisdictionis, independenter a charactere
presbyterali, ita ut cuilibet clerico competere possit.
8° Potestas remittendi peccata exercetur dumtaxat in foro interno
sacramentali; alia per se spectat ad forum externum, sed propter animarum
bonum exercetur etiam in foro interno sive sacramentali sive non sacramentali.

353. Potestas reservandi quaedam peccata. — 1. De fide est, in
Ecclesia haberi potestatem reservandi quaedam peccata, a quibus
inferiores confessarii extra periculum mortis absolvere nequeunt sine
speciali potestate.
1° Concilium Trid. (4) definit: «Si quis dixerit Episcopos non habere
ius reservandi sibi casus... a. sit ».
2° Codex huiusmodi ius uti certum atque indubitatum in Ecclesia
exsistere expressis verbis docet in can. 893.
3° Innumera sunt documenta pontificia quae hanc potestatem Ecclesiae
declarant et vindicant; v. g. Const. « Inter cunctas », 22 febr. 1418, Martini V,
art. 25, de quo errorum Wicleff et Hus suspecti interrogandi; decr. «Sanctissi­
mus » Clementis VIII, 26 maii 1593, §§ 1 et 3; Const. « Admonet Nos » Clemen­
tis XII, 21 iun. 1670, §§ 6 et 7; Const. « Pias christifidelium » Benedicti XIV,
21 aug. 1752, § 3; Const. « Auctorem fidei » Pii VI, 28 aug. 1794. prop. 44, 45,
Synodi Pistorien. damnatae, etc.
4° Potestas reservandi peccata ex ipsa natura sacramenti poenitentiae
profluit. Sane hoc sacramentum per modum indicii ex potestate ab Ecclesia
collata exercetur; porro Ecclesia, quae potestatem confert, eam profecto limi­
tare valet atque simul aliis ius limitandi tribuere potest.
Unde Tridenlina Synodus (5) ait: « Merito Pontifices Maximi pro suprema
potestate sibi in Ecclesia universa tradita, causas aliquas criminum graviores
suo potuerunt peculiari indicio reservare. Neque dubitandum est... quin hoc
idem Episcopis omnibus in sua cuique dioecesi, in aedificationem tamen, non
(4) Scs«. XIV, de poenit., can. 11.
(5) Sees· XIV, de poenil., cap. 7.

in destructionem liceat, pro illis in subditos tradita supra reliquos inferiores
sacerdotes auctoritate... Hanc autem delictorum reservat ion em, consonum est
divinae auctoritati, non tantum in externa politia, sed etiam coram Deo vim
habere ».

2. Perspecta sola potestate reservandi, per se omnia peccata mor­
talia possent reservari; at fine reservationis considerato, peccata ex­
terna tantum caque (/raviora et atrociora reservantur. Etenim potestas
reservandi concessa est in bonum disciplinae ecclesiasticae; unde ea
tantum peccata reservari solent, quae disciplinam turbant et in scan­
dalo fidelium cedunt, uti sunt peccata externa graviora et atrociora.
Utrum venialia reservari possint, controvertitur. Ratio dubitandi
est, quia huiusmodi peccata non sunt materia necessaria, sed libera,
confessionis.
Praelati inferiores R. Pontifice certe nequeunt reservare venialia,
cum id manifesto sit contra disciplinam Ecclesiae (6). De hae quae­
stione, uti de alia, nimirum an peccata mere interna reservari pos­
sint, (licetur infra (n. 363).
354. Quinam sit finis reservationis. — 1. Duplex est finis reser­
vationis: disciplinaris et medicinalis.
Ille est primarius, hic secundarius et consequens. Finis discipli­
naris consistit in recta Ecclesiae gubernatione, quae postulat ut gra­
viora peccata, utpote universo coetui fidelium perniciosa, Superio­
ribus reserventur, quippe qui ob suam peculiarem doctrinam, pru­
dentiam atque experientiam melius quam ceteri indicare valent, qua
ratione tanto malo obviandum sit.
Finis medicinalis in eo est, ut fideles a culpis absterreantur, qua­
rum absolutionem difficiliorem esse dignoscunt.
2. Nonnulli docent finem reservationis esse quoque stricte poe­
nalem ideoque reservationem habendam esse uti poenam proprie di­
ctam (7).
Aliud est dicere, sedulo attendas, reservationem habere quandam rationem poenae, indirecte quidem et consequenter; aliud est
affirmare reservationem esse poenam proprio et stricto sensu.
Haec opinio, attenta hodierna disciplina, sustineri nequit.
Sane: 1" Reservatio directe et immediate respicit confessarium, non autem
poenitentem, uti supra declaratum fuit (n. 352, 4).
2° Tum ex Concilio Trid. (1. c.) tum ex Codice (can. 897) colligitur finis
(6) Suarez, disp. 31, sect. 4, n. 22 88.; Lugo, disp. 20, n. 12.
(7) Cfr. S. Alph., Hom. .tp., XVI, 128; Ball.-Palm., Appendix: De casuum reservaHone, n. 20 6 88.
21 — Cappello, De Sacramentis, II.

disciplinaris et medicinalis reservationis; at nullum vestigium reperitur finis
poenalis proprie dicti.
3° Coder expresse ac dilucide distinguit poenas medicinales et vindica­
tives (can. 2215; 2216; 2291; 2298); atqui ne verbum quidem occurrit de reser­
vatione, quae profecto, si esset poena, reducenda foret necessario vel ad medi­
cinales vel ad vindicatives (8).
4° Instructio S. Oilicii diei 13 iul. 1916, ex qua canones de reservatione
fere ad litteram desumpti sunt, finem disciplinarem et medicinalem dumtaxat
memorat, minime vero finem poenalem (cfr. n. 361).
5° Peregrini, ut authentice declaratum fuit a Ponti/. Comm. Codicis
(n. 370), subsunt reservationibus quae vigent in territorio. Porro si reservatio
esset poena proprie dicta, quomodo ea teneri possent peregrini! Poena supponit
necessario delictum. At in casu delictum nullatenus exsistit. Ergo.
Itaque sententia quae tenet reservationem esse poenam proprie dictam
sensu canonico, caret fundamento ideoquo omnino reficienda est.

355. Quotuplici modo peccata reservari possint. — 1. Duplici modo:
ratione sui et ratione censurae.
Dicitur ratione sui, quatenus ipsum peccatum reservatur, sive
censuram habet adnexam, sive non; dicitur ratione censurae, quate­
nus non reservatur peccatum, sed censura quae illi adnexa est, ita
tamen ut, reservata directe censura, maneat eo ipso reservatum indi­
recte etiam peccatum, propter quod censura contrahitur, si censura ea
sit quae a sacramentis suscipiendis avertat, ut statim explicabitur (9).
2. Censurae peccatis adnexae sunt duplicis generis: aliae quae
impediunt receptionem sacramentorum, aliae quae hanc receptionem
non impediunt.
In priore casu peccatum manet reservatum indirecte, seu ratione
censurae; in altero casu peccatum non est reservatum, ita ut reus rite
dispositus, v. g. clericus suspensus, absolvi queat.
3. Si peccatum sit reservatum propter censuram, ubi delinquens
excusatur ab illa incurrenda ob metum gravem vel ignorantiam etc.,
peccatum non est reservatum, seu reservatio non exsistit. Item si quis
est iam absolutus a censura in foro externo aut interno, peccatum
non est amplius reservatum, adeo ut omnes confessarii valeant ab eo
absolvere.
Dum e contra si peccatum habens adnexam censuram, sit reservatum
ratione sui, censura non contracta aut sublata, non ideo cessat reservatio quoad
(8) Cfr. Noldin, III, n. 357; Vermeersch, III, n. 465.
(9) Minus recte Farrugia (De casuum conscientiae reservatione etc., Taurini, 1922. p. 13)
docet: « peccata triplici modo reservari possunt: n) aut ratione sui, seu peccati; b) aut ra­
tione censurae; c) aut cum censura ». Hic tertius modus necessario reducendus est specula­
tive et practice ad alterutrum ex praecedentibus.

peccatum, niai confessarius necessaria praeditus potestate absolverit non solum
a censura, verum etiam a reservatione ipsius peccati.

•1. Si censura, uti excommunicatio et interdictum personale, im­
pedit sacramentorum susceptionem, censuratus nequit absolvi a pec­
catis, nisi prius absolutus fuerit a censura. Si, e contrario, illam non
impedit, potest poenitens absolvi a peccatis, manente adhuc censura
(cfr. can. 2250) - (10).
Ratio est, quia duplex est vinculum omnino distinctum: vinculum peccati
et vinculum censurae, quod postremum ex voluntate Superioris unice dependet,
qui proinde potest relaxationem vinculi censurae huic aut illi conditioni alligare.

356. An valide quis absolvatur a peccatis, si prius absolutus non
fuerit a censuris. — Sermo est de censura, ut patet, quae impedit sa­
cramentorum susceptionem, v. g. de excommunicatione.
Absolutio in casu per se valida est, dummodo poenitens sit rite
dispositus seu nihil obstet ex parte ipsius ad sacramentum poeniten­
tiae valide et licite suscipiendum.
Sane, reservatio peccati ratione censurae non privat confessarium
iurisdictione circa illud peccatum, sed solum prohibet ne ipsa utatur,
antequam censurae vinculum sublatum fuerit.
357. Quotuplici modo censurae sint reservatae. — 1. Iure com­
muni censura est reservata vel Ordinario vel Sedi Apostolicae, et quidem
huic tripliciter: specialissimo modo, speciali odo et simpliciter (11).
2. Iure particulari est reservata aut Episcopo aut eius Vicario
Generali aut vicario foraneo etc.; vel, si agitur de religione clericali
exempta, supremo moderatori aut provinciali aut superiori locali etc.

Articulus II.

De subiecto activo reservationis.
358. Quinam possint peccata reservare. — 1. Can. 893, § 1 statuit:
«Qui ordinario iure possunt audiendi confessiones potestatem conce­
dere aut ferre censuras, possunt quoque, excepto Vicario Capitulari et
(10) Cfr. Cappello, De censuris, n. 70.
(11) Ibid., n. 4. Iure rocentissimo inducta est distinctio inter censuras reservatas Sedi
Apostolicae ct reservatas personaliter R. Pontifici. Dicitur reservata personaliter R. Pontifici
ea censura, a qua no ipse quidem Cardinalis Poeni ten tiarius Maior absolvero potest. Huiusmodi sunt censurae omnes quae electionem Summi Pontificis aut violationem secreti S. Officii
respiciunt. Vide opus nostrum De censuris, n. 66.

Vicario Generali sine mandato speciali, nonnullos casus ad suum avo­
care iudicium, inferioribus absolvendi potestatem limitantes ».
Ratio huius praescripti est, quia omnes qui jurisdictionem aliis
concedere possunt, valent quoque eam restringere seu limitare, nisi
a iure communi sive a R. Pontifice prohibeantur.
Vicarius Capitularis ideo caret potestate reservandi peccata, quia
reservatio ad Christiani populi disciplinam pertinet estque natura sua
negotium valde grave. Porro sollemne est principium: « Sede vacante,
nihil innovetur » (can. 436).
Unde, durante temporanea administratione dioecesis per Vica­
rium Capitularem, nulla innovatio circa disciplinam ecclesiasticam
fieri debet in re praesertim magni momenti ut est peccatorum re­
servatio.
Vicarius Generalis ex positiva dispositione legislatoris excluditur
ad normam can. 368 et 2220, § 2, nisi habeat mandatum speciale ab
Episcopo concessum.
359. 2. Non omnes qui possunt concedere aliis potestatem exci­
piendi confessiones aut qui ferre possunt censuras, valent casus reser­
vare, sed ii dumtaxat qui ex iure ordinario id agunt.
Qui iure delegato hoc facere possunt, valent quidem limitatam
potestatem tribuere non solum quoad locum et personas, verum etiam
quoad certa peccata; at huiusmodi potestas ita restricta non est vera
reservatio de qua nunc loquimur.
3. Verba can. 893, § 1 ita sunt intelligenda: qui iure ordinario po­
test tum concedere aliis potestatem audiendi confessiones tum ferre
censuras, valet peccata reservare tam cum censura quam sine censura;
dum e contra qui iure ordinario potest tantum concedere aliis juris­
dictionem pro confessionibus excipiendis, peccata reservare valet solum
sine censura.
Generatim duplex haec potestas simul coniuncta reperitur in Superiore
ecclesiastico. At non desunt exceptiones. V. g. in religione clericali exempta,
Superior quandoque potest iure ordinario ferre censuras et potestatem au­
diendi confessiones concedere, quandoque non valet id agere, secundum pro­
prias cuiusque religionis constitutiones.

4. Itaque possunt peccata reservare:
1° R. Pontifex pro tota et universa Ecclesia vi Primatus quo
ipse iure divino pollet.
2° Ordinarii locorum (Episcopi residentiales, Abbates et Prae­
lati nullius, Vicarii et Praefecti Apostolici) pro suis territoriis.

Unde Episcopi possunt jurisdictionem parochorum, utpote sibi suble­
ctam, hac ratione limitare, uti Summus Pontifex valet per casus papales restrin­
gere potestatem Ordinariorum.

3° Superior Generalis religionis clericalis exemptae et in mo­
nasteriis sui iuris Abbas eum proprio cuiusque Consilio, nempe audito
Consilio ad normam can. 105, 1°, respectu subditorum suorum, firmo
tamen praescripto can. 518, § 1; 519 (n. 304 ss.). Ita ex can. 896.
4° In societate clericali exempta, de qua in can. 673, Moderator
supremus, iuxta constitutiones a S. Sede approbatas, ad normam
can. 675.
r x
Quid indicent verba « cum proprio cuiusque consilio » (can. 896) non satis
constat. Quidam censent ad valorem consilium sequendum esse, quia secus
Superiores non reservarent cum suo Consilio. Alii rectius dicunt Superiorem
non teneri ad consilium sequendum, cum Codex consensum nullatenus exigat.
Huc spectat praescriptum can. 105.

360. Casus papales et casus episcopales. — 1. Si casus reservatur
a R. Pontifice seu a iure communi pro tota Ecclesia, dicitur papalis,
sive sibi immediate Pontifex reservet sive Ordinariis.
Si casus reservetur ab Episcopo seu ab Ordinario loci pro suo ter­
ritorio, dicitur episcopalis. Unde distinctio repetenda est ex diverso
auctore reservationis.
2. Casus papales, uno tantum excepto, sunt omnes reservati cum
censura et propter censuram. E censuris S. Sedi reservatis aliae sunt
reservatae simpliciter, aliae speciali modo, aliae specialissimo modo,
aliae personaliter R. Pontifici, pro diversa facultate — generali vel
speciali aut specialissima — absolvendi ab iisdem (1).
3. Casus papalis reservatus ratione sui est tantum « falsa delatio,
qua sacerdos innocens accusatur de crimine sollicitationis apud indices
ecclesiasticos » (can. 894) - (2).
Iste casus hodie punitur etiam censura latae sententiae Sedi Apostolicae speciali modo reservata, ex can. 2363.
De hoc peccato ratione sui R. Pontifici reservato infra erit sermo
(n. 412 88.).
4. Casus episcopales, quos nempe Episcopi sibi reservant, quique
diversi sunt pro diversitate locorum, sine censura ordinarie reservan­
tur. Aliquando tamen peccatum plectitur etiam censura.
Casus, qui ipso iure communi reservantur Ordinariis, ut supra
(1) Cfr. Cappello, De, censuris. n. 66 88.
(2) Boned. XIV, Const. · Sacramentum Poenitentiae ·, 2 iun. 17 11, § 3; Const. « Ets»
pastoralis 26 mali 1742, § IX, n. 5; Const. « AposMici muneris 8 febr. 1745. § 2.

animadversum fuit, inter casus papales, proprie loquendo, adnunierandi sunt, cum reipsa Romanus Pontifex eos reservet (3).
5. Casus reservati in religione vel societate clericali exempta ma­
nent exclusi, attento usu loquendi passim a DD. adhibito. At nullum
dubium, quin apte adnumerari possint inter casus episcopales.
Controvertitur, utrum in casibus proprie episcopalibus reservatis cum
censura, sit principaliter reservatum peccatum, an potius censura.
Secundum hodiernam disciplinam, longe verior est sententia, (piae tenet
nullum haberi discrimen inter censuram papalem et episcopalem, ideoque
etiam in casibus episcopalibus directe et principaliter reservari censuram.
Sane in iure nullum exsistit fundamentum huius discriminis.
Proinde nisi Episcopus aliud expresse declaraverit, scii, reservationem prin­
cipaliter et directe afficere peccatum, non autem censuram, principio generali
omnino standum est. Quare in praxi, deficiente expressa Episcopi declaratione,
si censura non incurritur ob ignorantiam aut metum etc., ne ipsa quidem
reservatio peccati aderit (4).

361. Instructio Sancti Officii super casuum conscientiae reservationibus. — S. C. S. Officii die 13 iul. 1916 sequentem edidit Instru­
ctionem, ex qua canones Codicis de hac re desumpti fuerunt:
« Cum experientia comprobatum sit casuum, quos vocant, conscientiae
reservationes, si debitam mensuram et modum excedant, in animarum perni­
ciem potiusquam in earum utilitatem vergere posse; Suprema haec Congregatio
Sancti Officii, praecedentibus ad rem dispositionibus novas, pro opportunitate
temporum, superaddens, de expresso mandato SS.mi D. N. Benedicti divina
providentia PP. XV, haec cum omnibus et singulis R.mis locorum Ordinariis
decretorie omnino ac praeceptive communicanda statuit:
« 1. Meminerint ante omnia R.mi Ordinarii casuum conscientiae reser­
vationes ad destructionem munitionum, iuxta dictum Apostoli (II Cor. x, 4),
ad removenda scilicet obstacula quae saluti animarum non communi impedi­
mento sunt, esse dirigendas; ideoque, generatim loquendo, extraordinario huic
remedio manus ne velint apponere nisi, re in synodo dioecesana discussa, vel,
extra synodum, auditis Capitulo Cathedrali et aliquot ex probatioribus ac
prudentioribus suae dioecesis animarum curatoribus, de vera reservationis
necessitate aut utilitate in Domino convincantur.
« 2. Utcumque, casus reservandi sint pauci omnino, tres, vel, ad summum,
quatuor, atque ex gravioribus tantum et atrocioribus criminibus specifice deter­
minandis; ipsa vero reservatio non ultra in vigore maneat quam necesse sit
ad publicum inolitum vitium exstirpandum aut collapsam forte Christianam
disciplinam instaurandam.
(3) Cfr. Lupus, De casibus rl censuris reservatis, Bergomi, 1(581, diet. 1, art. 2; GénlcotSalsmans, Π, η. 343; Noldin, III, η. 360; Lchmkuhl, II, η. 102 s.
(4) Cfr. Suarez, disp. 29, sect. 3, n. 7 ; D'Annibale, I, n. 340; Ball.-Palm., V, n. 476.

- - -·

« 3. Reservation!, generatim, ne submittantur peccata mere interna, quippe
quae, ut docet Beneditus XIV (5), non est in prari receptum ut unquam reser­
ventur, propter animarum periculum; sive quae ex humana fragilitate deri­
vantia aliam non habeant specialem sibi coniunctam malitiam, propter hu­
manam infirmitatem.
« 4. Prorsus autem ab iis peccatis sibi reservandis Ordinarii abstineant,
quae iam sint Sedi Apostolicae reservata, ne scilicet absque necessitate multi­
plicentur leges; et, regulariter, ab iis quoque censura, etsi nemini reservata,
a iure imposita sit; hoc enim expresse prohibet vetus Instructio S. Congrega­
tionis Episcoporum et Regularium diei 26 novembris 1602, quae ita se habet:
“ Praesertim vero haec monenda censet Sacra Congregatio, ut videant ipsi
Ordinarii ne illos casus promiscue reservent quibus adnexa est excommuni­
catio maior a iure imposita, cuius absolutio nemini reservata sit, nisi forte
propter frequens scandalum aut aliam necessariam causam aliqui huiusmodi
casus nominarim reservandi viderentur
« 5. Cauti insuper omnino sint et quam maxime parci quod ad poenales
sanctiones, excommunicationes praesertim quibus forte suas reservationes
communire velint; nam, ut sapienter admonet Sacrosancta Tridentina Syno­
dus (6): “ Quamvis excommunicationis gladius nervus sit ecclesiasticae disci­
plinae et ad continendos in officio populos valde salutaris ; sobrie tamen magnaque
circumspectione exercendus est, cum experientia doceat, si temere aut levibus
ex rebus incutiatur, magis contemni quam formidari et perniciem potius parere
quam salutem
« 6. Verumtamen, statutis semel reservationibus quas vere utiles aut
necessarias indicaverint, curent omnino ut ad certam fidelium notitiam, quo
meliori eis videbitur modo, eaedem deducantur — nam quaenam earum vis
si lateant? — casque, quamdiu necessitas aut utilitas perduraverit, firmas
teneant, seu facultatem a reservatis absolvendi ne cuivis et passim impertiant.
Mens tamen est S. Congregationis ut huiusmodi absolvendi facultas hahitualiter
impertiatur saltem Canonico Poenitentiario, etiam Ecclesiae Collegiatae, et Vica­
riis foraneis eorumve vices gerentibus, addita his ultimis, praesertim in locis
dioecesis a Sede episcopali remotioribus, etiam facultate subdelegandi toties
quoties confessarios sui districtus, si et quando pro urgentiori aliquo determi­
nato casu ad eos recurrant.
« 7. Ad evitanda demum gravia inconvenientia, quae ex reservationibus
utilibus quoquo ac necessariis in peculiaribus quibusdam rerum adiunctis
facile oriri possent, eadem S. Congregatio, nomine et auctoritate Sanctissimi,
sequentia decernit:
a) Quaevis Ordinariorum reservatio ipso iure cessat sive cum aegrotis,
qui domo excedere non valent, confiteri cupientibus; sive cum sponsis confitentibus matrimonii ineundi causa; sive tandem, prudenti confessarii indicio,
absolvendi facultas a legitimo Superiore peti nequeat absque gravi poenitentis
incommodo aut sine periculo violationis sigilli sacramentalis.
(5) De Synodo dioec., lib. V, cap. 5, u. 5.
(6) Sees. XXV,'dc rcf., c. 3.

b) Cessat pariter reservatio si, petita pro aliquo determinato casu a
legitimo Superiore absolvendi facultate, haec forte denegata fuerit; cessat tamen
pro ea vice tantum.
c) Toto tempore ad praeceptum paschale adimplendum utili, a casibus
quos quomodolibet sibi Ordinarii reservaverint, absolvere possunt, absque
alius facultatis ope, parochi (juive parochorum nomine in iure censentur.
d) Quo tempore Sacras Missiones ad aliquem populum haberi contingat,
eadem absolvendi facultate gaudent singuli Missionarii.
e) Postremo, a peccatis in aliqua dioecesi reservatis absolvi possunt
poenitentes in alia dioecesi ubi reservata non sunt, a quovis confessario sive
saeculari sive regulari, etiamsi praecise ad absolutionem obtinendam eo acces­
serint.
« 8. Sed, denique, studeant potissimum Ordinarii doctos, pios ac pru­
dentes confessarios in tota dioecesi efformare, eisquo opportuniora ad inolita
vitia convellenda remedia suggerant quae ipsimet, si poenitentes ad se remit­
terentur, adhibituri forent. Quo, dum et confessariis et poenitentibus inevi­
tabiles reservationum molestias vitabunt, optatum effectum suavius simul ac
certius, Deo adiuvante, consequi poterunt. Interim vero casuum reservatorum,
si qui in propria dioecesi constituti sint, disciplinam ad haec praescripta quam­
primum reducere, servato modo art. ln statuto, et haec omnia suos confessarios
apprime edocere satagant ».

362. Normae servandae in peccatorum reservatione statuenda. —
1. Superiores ecclesiastici uti debent potestate reservandi peccata in
aedificationem, non autem in destructionem, uti gravissime monet Tridentina Synodus (7).
Quare, iuxta communem DD. sententiam, graviter peccat Superior
qui, sine rationali causa, peccata reservat (8).
Utrum valida sit reservatio, quae fiat sine rationabili causa et quae incom­
moda gravia gignat, controvertitur (9).
Quaestio non fit reipsa de R. Pontifice, sed de Episcopis et quidem respectu
eorum, quibus potestas ordinaria competit audiendi confessiones, ut sunt v. g.
parochi, non autem respectu eorum, qui habent potestatem delegatam.
Speculative loquendo, probabilior est sententia quae tenet resorvationem
esse invalidam; « in praxi tamen, ut bene notat Lugo (1. c.), non potest moralitcr
occurrere casus, in quo de reservatione heic et nunc facta indicari possit, esse
invalidam ».

2. Episcopi summa prudentia ac moderatione procedere tenentur.
« Locorum Ordinarii peccata ne reservent, nisi, re in Synodo dioecesana
(7) Sess. XIV, dc poenit., cap. 7.
(8) Suarez, dlsp. 29, Rcct. L n. I; Lugo, dlsp. 20, n. 30; S. Alph., VI, n. 579.
(9) Cfr. Suarez, dlsp. 29, sect. I, n. 6; Lugo, dlsp. 20, n. 20; S. Alph., VI. i\. 579; Hall.·
Palm., V, n. 432.

discussa, vel extra Synodum auditis Capitulo cathedrali et aliquot ex
prudenlioribus ac probatioribus suae dioecesis animarum curatoribus,
vera reservationis necessitas aut utilitas comprobata fuerit » (can. 895).
Ad validam et licitam reservationem requiritur 1° ut peccata
reserventur vel in Synodo dioecesana, vel extra Synodum, at. auditis
tum Capitulo cathedralis ecclesiae tum aliquot animarum pastoribus;
2° ut necessitas aut utilitas reservationis vere exsistat seu compro­
bata sit. Si aliter fiat, reservatio practice ut milia habenda est.
3. Praeterea « casus reservandi sint pauci omnino, tres scilicet
vel, ad summum, quatuor ex gravioribus tantum et atrocioribus cri­
minibus externis specifice determinatis » (can. 897).
Igitur: 1° Nequeunt reservari peccata mere interna, nec gravia externa,
quae non ex speciali quadam malitia patrantur, sed potius ex humana fra­
gilitate.
2° Frustra venialia reservantur: a) quia poenitens non tenetur ea con­
fiteri; ύ) quia confessarius potest absolutionem impertiri quoad alia peccata,
quamvis non remittat illa venialia.
Reservatio igitur esset mera prohibitio absolvendi ab iis culpis; nisi
ageretur de eo, qui unice afferret illud veniale pro materia absolutionis: quo in
casu nullum posset confici sacramentum.
Reservatio peccati venialis facta ab Episcopo vel a Praelato religioso
esset nulla; facta a R. Pontifice esset quidem, speculative loquendo, valida,
sed practice inutilis, et contra usum Ecclesiae (10).
3° Necesso est ut peccata, quae reservantur, sint determinata non
solum in genere, sed etiam in specie et quidem infima. Unde si reservetur v. g.
incestus, significari debet linea et gradus; si sodomia, utrum sola perfecta, an
etiam imperfecta comprehendatur, etc. Si desit specifica determinatio peccati,
reservatio est nulla.

4. Nulla foret practice reservatio, si complures statuerentur casus
reservati. Id enim hodiernae Ecclesiae disciplinae manifeste adversatur.
5. Crimina graviora et atrociora reservanda, varia possunt esse
pro variis temporum et locorum circumstantiis (11). Unde peculiaria
rerum adiuncta attendenda sunt pro diversis dioecesibus, ut inde ap­
pareat necessitas vel utilitas reservationis comprobata.
An necesse sit ut crimen reservandum induat naturam delicti sensu cano­
nico ad normam can. 2195, controvertitur. Sententia negans probabilior est,
immo practice certa ; at simul concedendum, vix haberi crimen gravius et
atrocius, quod rationem delicti stricto sensu non induat.
(10) Cfr. Suarez, disp. 29, sect. 3, η. 2: Lugo, disp. 20, η. 12.
(11) Cfr. Tiunb., De. cas. rescr., cap. 4, n. 15 as.; Lugo, dlsp. 20, n. 15; S. Alph., VI,
n. 582; Lupus, diet. 4, art. 3.

330

CAPUT XI. - ARTICULUS Π.

Gravior difficultas exsistit quoad reservationes penes regulares, obiecto
earundem considerato. Quomodo intelligenda et admittenda videntur crimina
graviora et atrociora? Ista relative accipienda sunt, seu in religione quaedam
peccata crimina atrociora et graviora considerari possunt, quae fideles revera
neque ut crimina habent.

6. « Ipsa vero reservatio ne ultra in vigore maneat, quam necesse
sit ad publicum aliquod inolitum vitium exstirpandum et collapsam forte
Christianam disciplinam instaurandam » (can. 897).
Ratio huius praescripti evidens est. Ubi primum cessat finis reservationis, de quo supra (n. 354), reservatio debet tolli. Dicimus debet tolli,
quia non cessat ipso facto, sed opus est, ut Superior, qui reservationem statuit, eam revocet. Superior autem sub gravi ad id per se
tenetur.
7. « Prorsus ab iis peccatis sibi reservandis omnes abstineant quae
iam sint Sedi Apostolicae etiam ratione censurae reservata, et regula­
riter ab iis quoque quibus censura, etsi nemini reservata, a iure imposita
sit » (can. 898).
Disputatur utrum valida sit reservatio ab Episcopo facta illius
peccati, quod iam sit R. Pontifici reservatum. Nonnulli affirmant esse
illicitam quidem, at validam. Alii gravissimi AA. censent esse illicitam
et invalidam (12).
Hodie huic sententiae favere videtur praescriptum can. 898. Di­
cimus videtur, quia verba non sunt adeo clara et perspicua, ad validi­
tatem reservationis quod attinet, ut omne dubium auferant. Practice
huiusmodi reservatio non sustinetur ideoque uti nulla est habenda.
Superiores ecclesiastici qui dicta peccata sibi reservarent, procul
dubio graviter peccarent : agitur enim de praescripto natura sua gravi.
8. Quam maxime parci esse debent Praelati in imponendis iis
peccatis, quae sibi reservant, censuris (13).
Si qua censura statuta fuerit, haec reservanda non est, nisi at­
tenta peculiari gravitate delicti et necessitate aptius providendi disci­
plinae ecclesiasticae et medendi conscientiis fidelium (can. 2246, § 1).
Si aliter fierit, culpa per se foret lethalis.
9. Si censura, qua punitur aliquod delictum, est iam Sedi Apo­
stolicae reservata, Ordinarius nequit aliam censuram sibi reservatam
in idem delictum ferre (can. 2247, § 1). Id autem hodie sub poena ani­
litatis prohiberi, omnibus perpensis, dicendum est.
10. Semel statutis reservationibus, Ordinarii curare debent ut
(12) Suarez, disp. 31. sect. 1. n. 26; Lugo. disp. 20, n. 151; Ball.-Palm., V, n. 51183.
(13) Ctr. can. 2214, § 2; Cone. Trid., Sess. XIII, de ref., cap. 1.

eaedem ad subditorum notitiam, quo meliore eis videatur modo, dedu­
cantur (can. 899).
Quae notitia ordinarie obtinetur per publicationem in epheme­
ride dioecesana, per tabellam in loco patenti positam, per enunciationem publice factam in ecclesia, praesertim in catechesi, in sermone
homiletico, etc.

363. Conditiones requisitae ad reservationem. — Quinque condi­
tiones requiruntur, ut peccatum haberi debeat vere reservatum.
1° Debet esse formale in ea malitiae specie, propter quam prae­
cise reservatur, non vero propter aliam. Unde si reservatur v. g. in­
cestus in primo et secundo gradu consanguinitatis, et Titius confitetur
se peccasse cum consanguinea, quam tamen uti talem non agnosce­
bat, deest formaliter incestus, ideoque reservatio non exsistit (14).
Si quis existimat incestum specie non differre a fornicatione, eius peccatum
estne reservatum? Quidam negant (15). Alii affirmant. Practice huiusmodi igno­
rantia vix admittenda est, cum etiam rudes saltem in confuso apprehendant
peculiarem malitiam in peccato turpi commisso cum persona consanguinea,
praesertim in primo et secundo gradu. Quod autem confusa cognitio sufficiat
ad hoc ut peccatum sit reservatum, omnes admittunt. Quare in praxi reser­
vatio admittenda est.

2° Debet esse externum, sive publicum aut notorium sive oc­
cultum (cfr. can. 2197).
Cum dicitur requiri externum, non negatur potestas reservandi mere interna.
Nec ad rem facit, quod Ecclesia prohibere aut praecipere non soleat actus mere
internos, licet id facere valeat (16). In praesenti potestas non exeritur circa
actus hominis, sed in concessione iurisdictionis in ordine ad absolutionem, quae
datur tam a peccatis externis quam ab internis. Ita R. Pontifex potest etiam
sibi reservare dispensationem voti mere interni.
In praxi non reservantur interna, quia reservatio, ut prudenter fiat, sup­
ponit specialem necessitatem coërcendi peccata: haec autem non adest quoad
peccata mere interna.

3° Debet esse mortale tum materialiter tum formaliter, nempe
non modo ratione obiecti, verum etiam ratione actus tam interni quam
externi. Quocirca peccatum veniale sive ob parvitatem materiae sive
ob imperfectionem actus, non est reservatum. Item peccatum, quod
(11) Cfr. Suarez, disp. 29, sect. 3. n. 1 89.; Lugo. disp. 20. n. 10 ss.; S. Alph., VI, n. 5S1 s.;
Ball.-Palm., V, n. 135.
(15) Cfr. Noldln, III, η. 361.
(16) Cfr. Cappello, Suinma iuris publici eccl., n. 173 ss.

ratione actus interni v. g. affectus pravi seu malae intentionis est grave,
at ratione actus externi tale non est, reservation! nullatenus subest.
Quidquid sit de quaestione mere speculativa et historica, certum est ex
iure vigenti reservari non posse peccata sacramentaliter iam remissa, aut dubia.

4° Debet esse opere consummatum, seu in sua specie perfe­
ctum, ita ut satis non sit actus mere attentatus, nisi forte Superior
reservaverit actum etiam imperfectum: quod tamen practice vix fieri
solet.
Unde si reservatum est adulterium vel incestus, non habetur reservatio, nisi intercesserit copula perfecta.
Peccatum igitur non est reservatum, si solum tactus impudici aut ser­
mones turpes habiti fuerint, si semen extra vas fuerit effusum, etc. Ita commu­
niter DD.
Per se et speculative loquendo postrema hypothesis vera est. At practice
quoties copula habita est, peccatum reservatum censetur, tum quia perfecta
ordinarie supponitur, tum praesertim quia etiam minima pars seminis sufficit
ad generationem procurandam seu ad copulam perfectam constituendam, tum
denique quia valde difficile est, imo impossibile, ut aiunt periti, nosse utrum
semen totaliter extra vas effusum fuerit necne (17).

5° Debet esse certum, non autem dubium. Nam reservatio, cum
sit res odiosa tum confessario, cuius iurisdictio limitatur, tum poenitenti, cui confessio redditur difficilior, est strictae interpretationis, at­
que ideo ad casus dubios et imperfectos extensa non censetur (cfr.
can. 2246, § 2).
Hoc valet tum in dubio iuris, v. g. si non constat inter auctores
hunc casum comprehendi sub verbis reservationis, tum in dubio facti,
v. g. si dubitatur an peccatum revera commissum sit, an sit grave, an
patratum cum omnibus conditionibus ad reservationem requisitis, etc.
Stante igitur dubio, simplex confessarius, praemissa debita inquisitione,
valide et licite absolvere potest. Ita ex praxi Ecclesiae et communi DD. sen­
tentia, hodie a Codice expresse confirmata (can. 15; 209; 2245, § 4).
Absolutio in casu est directe data. Quare nulla erit obligatio iterum accu­
sandi idem peccatum apud confessarium privilegiatum, si postea certo inno­
tuerit illud fuisse reservatum (18).
364. Notae historicae. — 1. Prioribus quatuor saeculis Episcopi
fere exclusive sacramentum poenitentiae administrabant, ita ta­
li?) S. Alph., VI, n. 582; Ball.-Palm., V, n. 135; Lehmkuhl, II, n. 400; Prünuner, III,
η. 422; Génicot-Salmnanfl, II, η. 344 ; Noklin, III. η. 361.
(18) Cfr, S. Alph., VI, n. 600; Lugo, di«p. 20, n. 15 88,

men ut ipsi quoque presbyteri huiusmodi officio interdum funge­
rentur (19).
A saeculo v presbyteri frequentius audire solebant confessiones
fidelium, propter Episcoporum absentiam eorumque negotia com­
plura. Poenitentia publica vero semper reservabatur Episcopis, ex­
cepto mortis periculo.
2. Initio probabilius non distinguebantur casus Episcopis et Papae
reservati. Sed a prioribus iam saeculis distingui solebant causae maiores,
pro quibus Episcopi R. Pontificem adire tenebantur. Nondum tamen
habebantur verae et propriae reservationes.
Origo casuum papalium reservationis haec fuit. Inde a saec. vni et ix
non raro accidebat ut Episcopi, praesertim ubi agebatur de gravissimis pecca­
tis a libris poenitentialibus haud memoratis, dubii essent circa congruam poe­
nitentiam imponendam. Tunc reum ad Papam cum litteris remittebant, qui,
casu perlecto, aut personaliter absolvebat aut remittebat absolvendum poeni­
tentia imposita ad Episcopum (20).
Id manifesto probant litterae Pontificis Alexandri II (21).

3. Primum exemplum reservationis reperitur in can. 10 Concilii
Claromontani, ab Innocentio II an. 1130 celebrati. Qui canon dein­
ceps receptus fuit a Concilio Rhemensi an. 1131, a Concilio Pisano
an. 1135 et a Concilio oecumenico Lateranen. II an. 1139, hisce ver­
bis: «Item placuit, ut si quis suadente diabolo huius sacrilegii rea­
tum incurrit, quod in clericum vel monachum violentas manus iniecerit, anathematis vinculo subiaceat: et nullus Episcoporum illum
praesumat absolvere, nisi mortis urgenti periculo: donec apostolico con­
spectui praesentetur, et eius mandatum suscipiet » (22).
Non dominationis ambitio Pont ilicum in Episcopos, aut horum
in simplices presbyteros, origo fuit reservationum, sed necessitas Ec­
clesiae frenos validiores iniciendi tot delictis inultis, v. g. incendiis ac periuriis, etiam in ecclesiasticos patratis, maxime violentae manus iniectione, ac praeterea poenitentias criminibus atrocioribus magis aptatas
imponendi.
A saeculo xn Pontifices coeperunt exclusive cognoscere de criminibus
incendii, ecclesiarum spoliationis ac monialiurn clausurae violationis.
Saeculo xm usque ad medium saeculum xiv casus papales reservationis
pauci numerati sunt, sed eorum catalogus, haeresibus late serpentibus, deinde
(19) Cfr. (laitier. Dc poeiM., η. 512; Batiffol, Etudes d'hist. cl de théologie positive. ser.
1B, p. 115; Vacandard, in Dictionn. de théol. rath., V, col. 840 ss.
(20) Cfr. Thomaes., op. ci/., part. I, llb. 2, cap. 13, η. 1 ss.
(21) Migne, P. L. CLXII, col. 31. opist. 18; col. 145. epist. 135.
(22) Cfr. can. 29. C. 17. q. 4.

auctus est. Bulla in Coena Domini, quae an. 1304 Urbano IV Pontifice ortum
habuit, septem casus S. Sedi reservatos exhibet. Hoc tempore clare distin­
guuntur casus episcopales a papalibus. Norma ad praxim rite deducta haec erat,
ne simplex sacerdos, licet parochus, poenitentias pro peccatis gravibus daret,
sed de his Episcopo et, in casibus difficilioribus, Papae referret. Post Avonione
reditum catalogus Bullae Coenae auctus est, sub Iulio II primum, deinde sub
Paulo III, donec Urbanus VIII horum casuum augendorum finem imposuit.
Viginti casus reservati numerabantur.

365. Reservationes pontificiae. — Primus casus ratione sui Papae
reservatus, per legem generalem inductus videtur a Sinto F Const.
« Sanctum et salutare », 5 ian. 1589, contra simoniace promotos et ordi­
nantes. Quae Sixtina dispositio iterum confirmatur a Clemente VII
Const. « Romanum Pontificem », 28 febr. 1596.
Clemens VIII Const. «Religiosae », 19 iun. 1594, contra accipientes
dona a regularibus et non restituentes, qui « restitutione ipsa realiter
non facta, neque etiam in foro conscientiae absolvi possunt ».
Num casus iste esset vere reservatus, usque ad Codicem dispu­
tatum fuit. Communior et probabilior sententia negabat; quia, facta
restitutione, absolutio concedi poterat a quocunque sacerdote appro­
bato (23).
Benedictus XIV Const. « Sacramentum poenitentiae », 16 iun. a. 1741,
reservavit S. Sedi falsam confessarii accusationem de sollicitationis
crimine. Qui casus adhuc manet in vigente disciplina Codicis.

366. Reservationes episcopales. — Primis Ecclesiae saeculis, Epi­
scopi soli ministri sacramenti poenitentiae erant. Saeculo v adiutores
sacerdotes vocabantur, qui paulo post ministri habituales facti sunt, Episcopis publica poenitentia reservata. Cum paulatim poenitentia pu­
blica obsolesceret, ipsis demandabatur indicium criminum graviorum,
praesertim si notoria essent, quae vel relate ad priscam disciplinam
publicae poenitentiae, vel ob consuetudinem exurgentem, vel speciali
ipsorum malitia, examen Episcoporum diligentius poscebant. Iu casi­
bus singularibus Episcopi se ingerebant.
Singularis est reservatio peccati homicidii S. Thomae, prioris S. Victoris,
ex parte Stephani Parisiens» Episcopi: « Ego de toto reatu mihi soli absolu­
tionem et poenitentiam reservavi » (24).

Praxis introducta fuit recurrendi ad Episcopos non tantum ob
publica crimina, sed etiam ob delicta occulta graviora.
(23) Cfr. Ferraris, v. Reservation n. 14. Bucccroni, Comment., n. 11.
(24) Thomaes., I. c., cap. 14, n. 2.

Reservationes episcopales peccatorum occultorum probabiliter introductae
sunt, quando libri poenitentiales in desuetudinem abierunt (25).
Canon 28 Concilii Londinensis (a. 1102), curante Anselmo Cantuariensi,
primum exemplum occultae culpae Episcopo reservatae offert: peccatum sodo­
miae, ibi late diffusae.
Paulatim numerus casuum reservatorum valde auctus fuit. Sufficit per­
currere Synodos saeculi xni: Londinensem a. 1200, Arelatensem a. 1275, San·
tonensem a. 1280, Neumasenseni a. 1284, Ravennatensem a. 1286.
In Germania, opera praesertim Cardinalis Campegii, mos invaluit ut
confessarii omnes absolvere possent a peccatis reservatis occultis, praeter
homicidia, haereses et excommunicationes (26).

366bls. Conspectus historicus inde a Concilio Trid. usque ad Codi­
cem. — 1. Cone. Trid. potestatem R. Pontificis et Episcoporum re­
servandi casus diserte agnovit, nec eam restrinxit ad peccata publica,
sed ad atrociora atque graviora crimina.
2. /id moderandos et reducendos catalogos reservatorum. Cle­
mens VIII opportune intervenit per litteras 5. C. Ep. et Reg. diei 9 ian.
1601, in quibus refertur monitum huius tenoris: «Ne locorum Ordi­
narii, quibus ius hoc reservandorum casuum competit, pluribus quam
opus sit resetvationibus, subditis aut confessoriis... sint onerosi, mo­
neantur omnes ut paucos eosque tantum, quos ad Christianam discipli­
nam retinendam animarumque sibi creditarum salutem, pro cuiusvis
dioecesis statu et qualitate necessario reservandos esse iudicarerint,
reservent ».
Die 26 nov. 1601 eadem S. Congreg. statuit, ut locorum Ordinarii
«atrociorum tantum et graviorum criminum absolutionem sibi reser­
vent... Prohibet etiam, ne sibi superflue reservent casus in Bulla die
Coenae Domini legi consueta contentos, neque alios Sedi Apostolicae
specialiter reservatos» (27).
Eadem S. Congregatio in litteris encyclicis eadem die 26 nov.
a. 1602 datis, haec, inter alia, praecipit: «In peccatis carnalibus reser­
vandis multa utantur (Ordinarii) circumspectione propter periculum
scandalorum, in iis maxime personis, in quas ob accessum ad confessarios extraordinarios, vel frequentem reditum ad ordinarios, suspi­
cionis aliquid cadere potest. Postremo eam potissimum ineant et se­
quantur rationem, quae, consideratis diligenter cuiusque provinciae ac
populorum moribus, natura ac propensione, magis in Domino expe­
dire videbitur » (28).
(25)
(26)
(27)
(28)

Chrétien, De poenit,, p. 399.
Bened. XIV. op. cil.t lib. V, cap. 5, n. 3.
Benedictus XIV. op. ci/., lib. V, cap. 5, n. 4.
Benedict. XIV, I. c.

3. S. Congregatio Concilii, cum Episcopus Bellicastrensis supra
modum auxisset catalogum casuum reservatorum, die 29 ian. 1661,
«decem aut ad summum duodecim gravioribus exceptis, Episcopi arbi­
trio designandis, ceteros e catalogo deleri iussit » (29).

367. Reservationes religiosorum. — 1. Ex analogia et imitatione
reservationum episcopalium, Praelati regulares, iurisdictione quasi
episcopali praediti, sibi casus quosdam reservare coeperunt.
Certum est saec. xn Abbates et monachos absolvere potuisse a
casibus reservatis aut ex privilegio apostolico aut vi praescriptionis
contra Episcopos.
2. Initio saeculi xin in constitutionibus regularium indicantur
peccata, de quibus nonnisi solus Prior vel Minister Provincialis poe­
nitentiam imponere potest, pro quibus necessarius ad eos recursus ad
absolutionem obtinendam faciendus erat.
Honorius III et Gregorius IX, circa reservatorum absolutionem in Ordine
Fratrum Minorum, declarant ad Provinciales recurrendum esse pro reservatis
manifestis et publicis, non vero pro occultis.
Innocentius IV maiorem mitigationem addidit, in quantum etiam quoad
manifesta et publica commisit Ministris ut pro fratrum laboribus et periculosis
discursibus evitandis, si expedire viderint, custodibus et aliis discretis fra­
tribus presbyteris committere vices suas valeant. Quae Pontificum declara­
tiones potestatem peccata occulta reservandi non abstulerunt.
Refert Benedictus XIV in Ordine Carthusianorum omnia peccata mor­
talia, initio saec. xv Superiori reservata fuisse. Istam praxim non approbavit
Gersonius (30) praesertim quoad reservationem peccatorum occultorum.

Regularium conditio difficilis maxime erat, quia nulla eis suffra­
gabantur privilegia confessarium extra Ordinem eligendi, quamvis uti­
que Pontifices mandassent Superioribus, ut circa licentiam eligendi
confessarium et in relaxandis casibus sibi reservatis, cum requisiti
fuissent, morosi non essent aut difficiles.
3. Ex Decreto « Sanctissimus Dominus » Clementis VIII diei 26
maii 1593 Praelati regulares 11 tantum casus poterant sibi reservare.
Qui sequentes erant:
1° Veneficia, incantationes et sortilegia.
2° Apostasia a religione, etiam habitu retento.
3° Nocturna ac furtiva e monasterio egressio.
4° Dominium alicuius rei contra votum paupertatis, quod sit
peccatum mortale.
(29) Benedict. XIV, L c., BalL-Palm. V, n. 183.
(30) Cfr. Thomas*·, I. c.f cap. 11. n. 7.

5° luramentum falsum in iudicio regulari seu legitimo.
6° Procuratio, consilium vel auxilium ad abortum fetus ani­
mati, etiam effectu non secuto.
7° Falsificatio manus aut sigilli officialium monasterii seu con­
ventus.
8° Furtum mortale de rebus monasterii.
9° Lapsus carnis voluntarius opere consummatus.
10° Vulneratio seu gravis percussio cuiuscunque personae.
11° Malitiosum impedimentum aut retardatio vel aperitio litte­
rarum a Superioribus ad inferiores, vel ab inferioribus ad Superio­
res (31).
Quae tamen norma non accurate observata fuit, ita ut in non­
nullis Ordinibus plures quam 11 essent casus reservati.
S. Congreg. S. Officii die 13 iul. 1916 peculiarem edidit Instructionem
(cfr. n. 361). Normae in ea statutae, clare et accurate praefinitae, nunc in
Codice reperiuntur.

368. An iurisdictio ordinaria parochorum aliorumque coarctetur,
quoad validitatem, ex reservatione inducta ab Ordinario. — 1. Quidam
negant, censentes parochos aliosque ordinaria iurisdictione fruentes
reservation ibus latis ab Ordinariis non ligari quoad calorem confes­
sionum, sed tantum quoad liceitatem, quatenus eorum iurisdictio utpote ordinaria conceditur immediate a iure communi, minime autem
ab Ordinario.
Rationes praecipuae sunt istae:
1° Can. 893, § 1 statuit eos posse nonnullos casus avocare ad suum
indicium, qui ordinario iure possunt audiendi confessionem concedere. Quae
verba ita videntur intelligenda, ut in tantum Superior reservare possit ac revera
reservet aliquem casum, in quantum concedat, necne, maiorem aut minorem
potestatem aut concessam restringat.
Porro parochus non accipit iurisdictionem ab Ordinario, sed a Papa i. e.
ex iure communi.
2° Vi reservationis, ut aperte tradit can. 893, § 1, absolvendi potestas
limitatur. Potestas ordinaria est adnexa perenniter et immutabiliter officio,
ideoque integra manet, et nonnisi amisso officio ad normam can. 183, § 1 ac
post sententiam condemnatoriam vel declaratoriam cessat.
3° In variis Codicis schematibus dicebatur requiri «specialis facultas»,
(31) Cfr. Suarez., disp. 29, sect. 3, n. 11; Layinann, lib. V. tract. 6, cap. 12. η. 6; Lugo.
disp. 20. η. 47; S. Alph., VI. η. 583; Piat, I, p. 469 es.
Sine fundamento, ut videtur, quidam (v. g. Prtlmmer, .tfanualr iuris canonici, q. 189.
3) censent decretum • Sanctissimus Dominus* non fuisse a Codice revocatum aut saltem
ambigendum putant de huiusmodi revocatione.

22 — Cappello, De Sacramentis, II.

in casu reservationis, pro omnibus et singulis inferioribus confessariis ad valide
et licite absolvendum. Quae verba in textu Codicis non habentur.
4° Si Codex voluisset revera iurisdictionem parochi coarctare, in can. 881,
§ 2 debuisset addere haec verba: «salvo praescripto can. 893, § 1 », aut alia
aequivalentia. Quod minime fecit.
5° Non obstat praescriptum can. 899, § 3, ubi conceditur parochis ipso
iure facultas absolvendi a casibus quoquo modo sibi reservatis ab Ordinariis:
tum quia ex reservatione licitum exercitium iurisdictionis etiam pro parochis
vetatur, ita ut sine facultate concessa vel a iure vel a Superiore nequeant licite
a reservatis absolvere; tum quia verba « quoquo modo» intelligenda sunt de
casibus reservatis tam sine censura quam cum censura.
Nec obstat pariter praescriptum can. 880, § 2, decernens Ordinarium posse
parocho aut poenitentiario confessarii munus interdicere. Huiusmodi inter­
dictum respicit licitum usum iurisdictionis, non autem validum, ut constat
ex can. 873, § 3.

2. Ista sententia solide probabilis dicenda, attentis rationibus
expositis, ideoque parochus valide absolvit a casibus sibi reservatis
ab Ordinario loci, etsi non licite, nisi adsit iusta ac proportionata causa.
Quod asseritur de parocho, dicendum quoque est de aliis omni­
bus, v. g. de Superiore religionis clericalis exemptae, qui ordinaria
iurisdictione gaudent ad confessiones excipiendas.

Articulus III.

De subiecto passivo casuum reservatorum.
369. An impuberes subsint casibus reservatis. — 1. Si agitur de
casu reservato cum censura incurrenda ipso facto, ipsi eam non incurrunt
ex praescripto can. 2230, ideoque illi non subsunt.
2. Si agitur de casibus reservatis sine censura, nonnulli existi­
mant eosdem non incurri ab impuberibus (1).
Haec sententia in iure antiquo vix dici poterat solide probabilis. Hodie
vero uti erronea habenda est, quia Codex, qui universam disciplinam de pec­
catorum reservatione accuratissime determinavit quique impuberes exemit a
censuris latae sententiae incurrendis, nullatenus eos eximit, nec directe nec
indirecte, a reservatione peccatorum.
Igitur applicandum est notum principium: ubi lex non distinguit, nec
nos distinguere debemus; et aliud: quod voluit legislator expressit, quod noluit
tacuit.
(1) Ita v. g. Famigia, oj>. cil., p. 26; Tanquercy, l. c., n. 670.

Neque in contrarium allegari posset opinio quorundam veterum: tum
quia, ut diximus, illa vix probabilis dici poterat; tum quia reservatio ex hodierna
Ecclesiae disciplina rationem poenae minime habet (cfr. n. 354); Ium quia,
ex praescripto can. 22, eo ipso quod lex posterior totam de integro ordinat
legis prioris materiam, uti in casu, plane obrogat iuri praecedenti.
Supponimus, ut palam est, peccatum ab impuberibus admissum habere
omnes conditiones requisitas ad reservationem, atque imprimis plenam adver­
tentium et perfectum consensum adfuisse (cfr. n. 363); ita vero satis fit diffi­
cultati patronorum alterius opinionis, qui dicunt facile reperiri in impube­
ribus defectum cognitionis et libertatis.
Inde profecto nihil sequitur. Vel habetur peccatum mortale materialiter
et formaliter, externum et opere consummatum, etc., vel non; si primum,
impubes subiicitur reservation!; si alterum, non.
Ceterum ipse Codex impuberes uti capaces doli ac proinde delicti habet,
cum ipsi quoque punitionibus educativis coërceri possint ac debeant, et subsint
poenis ferendae sententiae (cfr. can. 2201, § 4; 2204; 2230) - (2).

3. Aliquando Episcopi expressis verbis edicunt impuberes esse
immunes a reservatione. Quod iure facere possunt, quia cum reser­
vatio tota pendeat ex eorum voluntate, procul dubio quasdam per­
sonas ab ea incurrenda eximere valent. Nisi haec declaratio data fuerit,
impuberes reservat ioni peccatorum obnoxii practice habeantur.
4. Infantes, contra, infra septennium, licet forte usum rationis asse­
cuti dolique capaces, casibus reservatis cum censura non ligantur, neque
a Praelatis Ii. Pontifice inferioribus ligari possunt (can. 12).

370. An peregrini subsint reservationibus. — 1. De hac re ante
Codicem magna erat controversia inter DD. Communior sententia
negabat.
2. Hodie, ad normam can. 893, §§ 1 et 2, certum est peregrinos
subesse reservationibus quae vigent in territorio ubi ipsi degunt, uti
authentice declaravit Pontif. Comm. I. C. die 24 nov. 1920.
Quidam, ut hoc explicent, recurrunt ad praescriptum can. 8, § 2
et can. 13, § 2, dicentes agi in casu de lege territoriali.
Alii provocant ad praescriptum can. 14, § 1, 2° et dicunt agi de
lege quae « ordini publico » consulit.
Neutra sententia admittenda. Non prior, quia lege lata pro peculiari ter­
ritorio catenas qui ligatur, quatenus ibidem domicilium aut quasi-domicilium
habeat et simul actu commoretur (can. 13, § 2).
Non altera: a) tum quia reservatio qua talis non est vera et proprie
dicta lex; b) tum quia directe et immediate respicit confessarios tantum, non
(2) Cfr. (’appello, /)c censuris, n. 17.

vero ceteros fideles; c) tum denique quia reservatio qua talis ordini publico
nullatenus consulit.

Res, contra, facilius et expeditius solvitur: institutum reserva·
tionis totum regitur normis ab Ecclesia ipsa statutis. Igitur ab eius
voluntate eaque tantum pendet, quod peregrini subsint reservationibus dioecesanis.
Ceterum, eo ipso quod quis se sistit confessario iurisdictione prae­
dito in tali loco, efficitur subditus ipsius quoad forum sacramentale,
perinde ac si domicilium aut alium titulum haberet. Praeterea notan­
dum, legem, quae consulit ordini publico, suapte natura respicere actus
externos et publicos; dum e contra reservatio respicit actus externos
quidem, sed plerumque occultos. Ideo ratio ordinis publici nullatenus
urgenda videtur.

371. An religiosi exempti eorumque familiares subsint reservationibus ab Episcopo statutis. — 1. Certum est religiosos exemptos eorum­
que familiares, de quibus in can. 514 (cfr. n. 308), non teneri reservationibus ab Episcopo statutis (3).
2. Quod tamen ita intelligendum est, ut ipsi possint absolvi a con­
fessario religioso, qui iurisdictionein acceperit a Superiore, non autem
ab Episcopo. Nam si confiteantur apud sacerdotem saecularem aut
religiosum, qui utatur iurisdictione ab Episcopo obtenta et careat
speciali potestate circa reservata, certe ipse non potest absolvere reli­
giosos, quamvis exemptos, a reservatis.
Quidnam de monialibusf Ante Codicem communior et probabilior sen­
tentia eas reeervationibus episcopalibus subiiciebat, vel quia Episcopis imme­
diate subiectae erant, vel quia ab Episcopis tanquam Sedis Apostolicae dele­
gatis subiiciebantur; si vero Praelatis regularibus suberant, eximebantur (4).
Post Codicem pauci (Marc-Gestermann et Farrugia) eas eximunt, quia
monasteria censentur prorsus extra iurisdictionein Episcopi. Quae opinio caret
fundamento: tum quia monasteria totaliter exempta a iurisdictione Episcopi,
iure Codicis, non dantur; tum quia potestas absolvendi etiam moniales ab
Ordinario loci concedenda est.
(3) S. Alph., VI, n. 583; Ball.-Palm., V, n. 430.
(4) Bertagna. De casuum reservations in sacramento poenitentiae, p. 09.

Articulus IV.

De causis excusantibus a reservatis.
372. Notio ignorantiae eiusque divisio. — 1. Ignorantia est carentia
cognitionis alicuius rei. Denotat ergo mentis statum habitualem.
Differt ab errore, qui assensum veritati non conformem significat,
ideoque praeter carentium cognitionis alicuius veritatis, involvit quo­
que indicium veritati contrarium. Differt ab inadvertentia, quae in eo
consistit quod mens ad rem non attendit, quamvis illius rei cognitio
habitualis habeatur.
Ignorantia, quae statum mentis habitualem denotat, hic sumitur pro
ignorantia actuali, prout nempe iu actiones humanas actualiter influit.

Ignorantiae ex communi doctrina (1), in Codice confirmata (can.
2202, § 3), aequiparantur inadvertentia, inconsideratio, oblivio et error.
2. Ignorantia 1° alia est iuris et alia jacti; 2° alia vincibilis et alia
invincibilis; 3° alia affectata et alia non affectata; 1° alia leviter culpa­
bilis, alia graviter culpabilis, alia crassa vel supina; 5° alia antecedens,
alia concomitans, alia consequens.
De singulis nonnulla speciatim.
1° Ratione obiecti ignorantia est iuris et facti: illa respicit legem,
ex. gr. si quis ignorat lectionem libri haeretici esse vetitam: haec respicit
factum seu rem aut quoad ipsam substantiam aut quoad aliquam
circumstantiam, v. g. si quis ignorat librum, quem legit, esse hae­
reticum.
Ignorantiam poenae alii revocant ad ignorantiam iuris i. e. legis decer­
nentis poenam pro delicto; alii ad ignorantiam facti scii, connexionis poenae
cum tali delicto; alii deinun ut tertiam ignorantiae speciem habent.
Prima sententia vera est. Proinde ignorantia poenae refertur ad ignorantiam
iuris, quae dicitur legis si iussum positivum aut negativum respicit, poenae
si ad canonicam sanctionem refertur.

2° Ratione subiecti dividitur ignorantia in invincibilem et vin­

cibilem seu voluntariam et involuntaria II
Prima est, quae deponi nequit, et dicitur physice invincibilis, si
nullo modo potest deponi, et moraliter invincibilis, si adhibita morali
(I) Cfr. Suarez, dl«p. IV, sect. 8, n. 11; Schmalzgr., L c., n. 78; Bonacina, disp. 1,
q. 2, p. I, n. 17; Laymann, De censuris, cap. 5, n. 7; Ball.-Palm*, VII, n. 145.

diligentia deponi potest; altera est, (piae morali diligentia potest de­
poni, sed reipsa non deponitur.
Ea censetur moralis diligentia, quae a prudentibus adhiberi solet in eius­
modi rebus; et quidem pro rei, personae et circumstantiarum qualitate diversa
esse debet. V. g. maior in re gravi, minor in re levis momenti adhiberi solet;
item, ceteris paribus, maiorem adhibet persona, cui multa, et minorem persona,
cui pauca tantum praesto sunt media veritatis cognoscendae.
Unde moralis diligentia non est diligentia summa, quae adhiberi potest,
sed est ea diligentia quam quisque ex prudenti iudicio adhibere jiotest ac debet
ad ignorantiam depellendam in hac re et in hisce adiunctis.
Ignorantia invincibilis est involuntaria atque ideo inculpabilis;
vincibilis est voluntaria saltem in causa et est culpabilis, si versatur
circa ea quae sciri debent, inculpabilis si versatur circa ea quae pos­
sunt licite ignorari.
3° Ignorantia vincibilis pro diverso modo, quo volita est, divi­
ditur in affectatam et non affectatam.
Prior habetur, quando quis data opera seu consulto vult ignoran­
tiam, ne, ea deposita, teneatur hoc vel illud facere aut omittere. V. g.
Titius dubitat, num hic liber conscriptus sit ab haeretico eiusque lectio
vetetur sub poena censurae; quamvis facile interrogare valeat, tamen
non interrogat, ne forte debeat omittere lectionem ipsumque librum com­
burere.
Posterior habetur, quando quis omittit debitam inquisitionem, non
quia vult rem ignorare, sed ob aliam rationem, v. g. propter negligentiam.
Igitur ignorantia affectata est volita in se, seu est directe voluntaria; e
contra, non a ffectata est volita in causa tantum, nempe est voluntaria indirecte (2).
4° Ignorantia vincibilis non affectata subdividitur in leviter cul­
pabilem, graviter culpabilem, crassam vel supinam.
Dicitur leviter culpabilis, quando negligentia in deponenda igno­
rantia est parva seu levis; graviter culpabilis, quando huiusmodi nogligentia est magna seu gravis; crassa vel supina, quando negligentia est
maxima, eaque habetur cum aut nullam aut valde modicam adhibuit
diligentiam, ut sciret, quod nosse tenetur.
« Dicendum est, hanc ignorantiam crassam esse, quae ex lata culpa (3)
in adhibenda diligentia procedit... scii, quando quis ignorat, quod omnes sciunt,
(2) S. Thom., Summa theol., I-Π, q. C, n. 8; q. 76, a. 3; l)c malo, q. 3, n. 8; Ball.-Palm.,
VII, n. 154; Génlcot, II, n. 570; Noldin, I, n. 49.
(3) Culpa contra ins passim vocatur negligentia (5 3, Quib. mod. re contrahit.; c. ult.
de iniur.).
DD. veteres distinguunt culpam Ictrisrimam, levem, latam, latiorem, latissimam pro di­
verso gradu negligentia©. Cfr. De Lugo, De iust. ci iure, VIII. 26, 112; S. AlnhM HL n. 549·
D’Annibale, I, n. 297, not. 13.

instar hominis crassi, coram oculis proposita minime inspicientis... ut optime
dicatur ignorantia crassa vel supina, quando ignorans aut nullam aut valde modicam
adhibuit diligentiam, ut sciret, quod nosse tenetur. Quia non omnis negligentia,
sed sumina est, quae potest ignorantiam crassarn efficere». Ita Sanchez (4).
Utrum daretur ignorantia graviter culpabilis, quae non esset crassa aut
supina, iure antiquo disputabatur. Alii affirmabant, v. g. Sanchez, Pirhing,
Bail.-Palm. etc. (5); alii negabant, v. g. Suarez, S. Alphonsus, Salmanticenses,
Noldin, Ferreres, etc. (6).
Codex sententiam affirmativam secutus est (cfr. can. 2229, § 3, 1°, iunct.
can. 2218, § 2), ita ut hodie ex legis praescripto certo constet, ignorantiam
graviter culpabilem distingui ab ignorantia crassa vel supina, et interdum
illam quidem excusare a censuris, non vero hanc.

5° Ignorantia dividitur in antecedentem, concomitante II et con­

sequentem.
Dicitur antecedens ea, quae voluntariam negligentiam in inqui­
renda obligatione praecedit, vel, alio sub respectu, si operans ita actu
dispositus est, ut actionem non poneret, si sciret, quod ignorat.
Dicitur concomitans, si agens actu ita dispositus est, ut actionem
poneret, quamvis sciret, quod hic et nunc ignorat.
Consequens dicitur, quae voluntariam negligentiam in inquirenda
obligatione consequitur (7).
Omnis ignorantia antecedens est invincibilis ideoque involuntaria
et inculpabilis; quaelibet ignorantia consequens est vincibilis ac proinde
in se vel in causa voluntaria et culpabilis.
Ignorantia concomitans non influit in actionem, quae idcirco di­
citur fieri cum, non autem ex ignorantia, uti quando quis antecede nter
ignorat.

373. Influxus ignorantiae in actum humanum. — 1. Ignorantia
II
invincibilis sive antecedens sive concomitans tollit voluntarium,
cum
hoc desit in casu tum in se tum in causa; et ideo tollit culpam.
Ratio cur ignorantiae etiam concomitanti id applicetur, evidens
est. Animi dispositio, qua operans cum tali ignorantia actionem po­
neret, quamvis rem cognosceret, est mere interna nec influit reipsa
in actionem exteriorem, atque idcirco nequit efficere ut actio sit vo­
luntaria (8).
(4) Dc matrimonio, lib. IX, disp. 32, n. 32 e. Cfr. etiam Laymann. De censuris. cap. 5,
n. 9; S. Alph., lib. VII, n. 12 ss.; Suarez, De censuris, disp. 4. sect. 10, n. 8 es.; Bonacina,
disp. I, q. 2. p. 1, n. 10.
(5) Sanchez, l. c., n. 32; Pirhing, l. c., n. 46; Ball.-Palm., VII, n. 90.
(6) Suarez, I. c., n. 10; S. Alph., I. c., n. 45; Salmant., De censuris, cap. I, n. 196; Nol­
din, Dc poenis reel., n. 24; (Jury-Ferreres, Compendium theol. mor., II. n. 939.
(7) Lehmkuhl, I, n. 16 ss.; Noldin. /. c.; D’Annibale, I. u. 334.
(8) Cfr. Suarez, L c., sect. 4, n. 9; Noldin, I, n. 50; Ball.-Palm., I. c., n. 146.

2. Ignorantia vincibilis, quaecunque ea sit, non tollit voluntarium,
sed tantum minuit.
Ratio primi est, quia huiusmodi ignorantia est voluntaria; pro­
inde voluntaria quoque est actio vel omissio quae ex ipsa procedit,
atque effectus qui ex actione et omissione sequitur.
Ratio secundi, quia eo minus aliquid voluntarium est, quo minor
est illius cognitio; atqui minor profecto est cognitio in eo, qui rem,
licet vincibiliter, ignorat, quam in eo, qui eam cognoscit.
Cum culpa ex voluntate pendeat, ita ut aliquid catenas in culpam impu­
tetur, quatenus voluntarium sit, manifesto ex dictis consequitur 1° ignorantiam
vincibilem non tollere culpam, sed 2° tantum eam imminuere, plus quidem aut
minus, pro diverso gradu imputabilitatis seu negligentiae voluntariae in depellenda
ignorantia.
Consulto dicimus pro diverso gradu imputabilitatis seu negligentiae, quia
quantitas culpae, (piae inest peccato ex ignorantia vincibili commisso, non desu­
mitur ex actione vel omissione, quae propter ignorantiam secuta est, sed c.r
negligentia, quae in deponenda ignorantia habita est (9).

3. Ignorantia affectata nec tollit nec minuit, sed potius auget volun­
tarium, cum sit directe volita ac studiose quaesita; unde culpa nequa­
quam minuitur, sed potius augetur (10).

374. An et quaenam ignorantia excuset a casibus reservatis cum
censura. — 1. Ignorantia invincibilis sive inculpabilis legis aut solius
poenae excusat a censura, ut palam est, cum desit causa seu ratio propter
quam poena medicinalis infligitur (11).
2. Ignorantia leviter culpabilis item excusat, quia caret propor­
tione cum poena de se gravi, prout est censura, quae nonnisi ob con­
tumaciam irrogatur (12); et quidem excusat a censura tum latae tum
ferendae sententiae (uti ab aliis poenis), atque etiam in foro externo,
si pro foro externo excusatio evincatur (can. 2218, §2).
3. Ignorantia graviter culpabilis, licet non eximat a poenis vindicativis, semper tamen eximit a censuris latae sententiae (can. 2229,
§ 3, 1°, iunct. c. 2218, § 2). Quod plures interpretes Codicis (13) non
satis perspectum habere videntur.
(0) Suarez, L c., n. 10 bs.; D’Annibale, I, n. 333.
(10) Cfr. S. Thom., I-II, q. 6, a. 8; q. 76, a. 3; De malo, q. 3, a. 8: Suarez, disp. I,
sect. 10, n. 3; Sanchez, In Decal., iib. I, cap. 17, n. 5; S. Alph., 1. r., n. 18; Hilarius a Sexten.
p. 27.
(11) Suarez, disp. 4, sect. 8; disp. 6, sect. 2; ReifTcnst.. L c., η. 29; Schmalzgr.» I. c.,
η. 78; S. Alph., lib. VII. η. 42 es.
(12) Videtur eadem vis tribuenda verbis: pertinaciter (can. 2317, 2331), fraude vel dolo
(can. 2361), malitiose (can. 237 1), et forte etiam de industria (can. 2351), Cfr. Chelodi, n. 27,
not. 5.
(13) V. g. Pighl, op. cit„ u. 4; Prûmmer, III, η. 488, et alii.

1. Ignorantia crassa vel supina (n. 372, 4°) excusat tantum si lex
habeat verba: praesumpserit, ausus fuerit, scienter, studiose, temerarie,
consulto egerit, aliave similia quae plenam cognitionem ac delibera­
tionem exigunt (11); quae verba si desint, praefata ignorantia reum
non eximit a censuris latae sententiae (can. 2229, §§ 2, 3, 1°).
Manifesta est ratio, cur ad censuras incurrendas non qualiscunque culpa
etiam gravis ignorantiae sufficiat, sed magnae gravitatis culpa requiratur. Cum
ad hunc effectum grave peccatum requiratur et sufficiat, gravius sane puniretur
ignorans et indirecte peccans contra legem, quam peccans scienter et directe;
culpa enim ignorantis semper levior est culpa peccantis scienter; et nihilominus
eadem foret utriusque peccati poena.
Ergo cum id ab aequitate absit, merito ad censuram incurrendam pec­
catum requiritur ignorantiae valde grave, quale in crassa vel supina exsistit (15).

5. Ignorantia affectata (n. 372, 3°) nunquam excusat a censura,
etsi lex habeat verba: ausu temerario, consulto, scienter etc. (can. 2229.
§ 1) - (16).
6. Eximunt a censura oblivio, inadvertentia, inconsiderati©, error,
cum ignorantiae aequiparentur (n. 372, 1).
Ratio cui ignorantia legis ecclesiasticae imo et solius poenae excuset a
censura incurrenda, evidens est. Eatenus aliqua actio mala, vetita v. g. iure
divino, constituit delictum, quatenus prohibeatur etiam a lege humana, in casu
nostro a lege ecclesiastica, et quidem sub peculiari sanctione canonica, ad nor­
mam can. 2195 (17).
Unde *S. Alph. cum communi doctrina (18) egregie ait: « Ut quis cen­
suram incurrat, non solum debet scire, crimen illud vetitum esse iure divino,
sed etiam iure ecclesiastico; quia alioquin deest contumacia contra Ecclesiam,
a qua puniri debet... Imo scire debet, illud sub censura prohibitum esse; alias
eam non incurrit, quia tunc deest adhuc contumacia et contemptus censurae ».

375, — 7. Ubi agitur de ignorantia concomitante, haec semper
excusat, iuxta superius dicta (n. 372), sive affectus seu dispositio
animi sit tantum habitualis, quae scii, actu non exercetur, sive etiam
sit actualis, ut v. g. si quis in venatione casu vulnerat clericum:
(14) Ball.-Palm., VII, n. 148.
(15) Ball.-Palm., I. c., n. 151. Cfr. etiam Sanchez, De matrimonio, lib. IX, disp. 32, n. 38;
Suarez, disp. 4, sect. 10. n. 3.
(16) Can. 2229, § 1 diserte confirmat doctrinam eximii Suaresii. qui (L c., n. 10) ait:
• Hano ergo opinionem sic expositam omnino veram existimo, neque auderem dicere, oppositam esse practice aut moraliter probabilem ».
Quocirca sententia, quao affirmat ignorantiam affectatam excusare a censura Incur­
renda, quamvis olim probabilis et practice tuta visa fuerit nonnullis Doctoribus, v. g. D’An­
nibale (1, n. 312, not. 72), Noldin (n. 21), Lega (n. 32), et aliis, hodie iuro Codicis omnem
probabilitatem amisit.
(17) Cappello, Summa iuris pubi, eccl., n. 74 ss.
(18) Lib. VII, n. 43; Ball.-Pftlm., VII, n. 146.

casu, inquam, et ignoranter, quamvis actu de illo cogitet, in voluntate
habens hoc desiderium: utinam clericum modo et hoc ictu configere
possem (19).
Excipitur tamen casus sive modus peculiaris concomitantiae,
ut si quis simul cum ignorantia habeat « actualem voluntatem actualiter influentem in actionem externam veluti sub conditione proposi­
tam» (20), v. g. si quis dicat: Volo emittere sagittam, si forte interficiam
inimicum.
In hoc casu, addit Suarez (l. c.), « concedo talem hominem incidere in
excommunicationem, non tamen ob ignorantiam, sed ob actionem procedentem
e tali voluntate, quae, ut sic, non processit ab ignorantia, sed ex hac generali
scientia, quod ea quae humano modo videntur certa, interdum deficiunt, et
quae videntur impossibilia, aliquando eveniunt » (21).

Ignorantia circa ea quae ratione officii quis scire debet, v. g. pa­
rochus, confessarius, medicus etc., plerumque est crassa vel supina;
ideoque, practice loquendo, a censura non excusat, nisi lex habeat
verba: praesumpserit, scienter etc. (n. 374).
Can. 2229, § 3, 1° loquitur tantum de ignorantia iuris.
An ignorantia facti idem praestet, non constat. Ante Codicem DD. com­
muniter docebant talem ignorantiam idem praestare. Hodie, attento praescripto
can. 6, 3°, 4°; 23, praefata opinio adhuc probabilis videtur ideoque practice
retinenda.

8. « Ignorantia vel error circa legem aut poenam aut circa factum
proprium aut circa factum alienum notorium generatim non praesu­
mitur; circa factum alienum non notorium praesumitur, donec con­
trarium probetur » (can. 16, § 2).
Hac regula facile solvuntur casus de foro interno, praesertim circa
censuras latae sententiae.
Praesumptio iuris, de qua in citato canone, cedit veritati validis
argumentis comprobatae.

376. An ignorantia reservationis excuset a casibus reservatis
sine censura. — 1. Ignorantia a reservatione non excusat ab ea,
nisi Praelatus explicite aut implicite ignorantes a reservatione
exceperit. Patio est quia ex iure Codicis, ut supra diximus (n. 354),
(19) Suarez, l. c„ sect. 8, n. 9; S. Alph., I. c., n. 43; Ball.-Palm., n. 146.
(20) Suarez, L c., n. 10.
(21) Cfr. etiam Bonacina, dlsp. II, q. 2, p. 1, n. 21; S. Alph., I. c.: Salmant., De censuris, cap. 1, n. 202.

reservatio non est poena poenitentis, sed limitatio potestatis confes­
sarii (22).
2. Superior ecclesiasticus tamen potest, si velit, ita reservationem statuere, ut ignorantes sint ab ea immunes. Vis enim atque ef­
ficacia reservationis pendet omnino a voluntate Superioris reservan­
tis, qui procul dubio valet declarare explicite aut implicite reservationem non afficere ignorantes: explicite, si cognitionem reservationis
ponat inter conditiones quibus casus reservatus subiicitur; implicite,
v. g. si Episcopus permittat ut parochi aliique sacerdotes publice, v. g.
in catechesibus, doceant casus in dioecesi reservatos non afficere igno­
rantes reservatio nem.
3. Unde, ad praxim quod attinet, haec serventur:
1° A casu reservato a R. Pontifice, nempe in calumniosa de­
nuntiatione sollicitationis (n. 412), ignorans nequit absolvi cum sim­
plici iurisdictione.
Haec hodie clara videtur esse mens Ecclesiae ad tramitem iuris,
perspecto can. 894, non obstantibus verbis Benedicti XIV (23), qui­
bus ratio quaedam poenae huic reservationi assignatur: « Ut tam de­
testabile facinus metu magnitudinis poenae coërceatur ».
Ceterum dubium theoreticum minimi momenti est in hac re, cura index
ecclesiasticus antequam recipiat denuntiationem, monere debeat denuntiantem
de reservatione et censura contra falso denuntiantes statuta.

2° Λ casibus reservatis ab Ordinario loci non sunt absolvendi
cum simplici iurisdictione ii qui peccaverunt ignorantes reserva tionem,
nisi Ordinarius explicite aut implicite declaraverit ignorantiam a reser­
vatione excusare (24). Hodie raro huiusmodi declaratio datur (25).
3° A casibus reservatis in religione clericali exempta ignorantia
non eximit a reservatione incurrenda, nisi, ut supra, Superior reservans
expresse aliud edixerit. Quod tamen ante Codicem nunquam fieri con­
sueverat (26); a fortiori post Codicem id alienum est a praxi et con­
suetudine religionum, in quibus vigent casus reservati.
Ceterum Codex praecipit, ut Ordinarii quo meliore eis videatur
(22) Cfr. S. Alph., VI, n. 581.
Primus lacobus do Gratiis asseruit reservationem esse poenam proindeque a reserva­
tione excusare (Practica quinque casuum, lib. II, cap. 10, n. 29).
Schmalzgr. docet reservationem dividi in poenalem et non poenalem: illa non incurritur
ob ignorantiam, ista e contrario incurritur (lib. V, tit. 38, n. 53).
(23) Const. · Sacramentum Poenitentiae », 1 iun. 1741, § 3.
(21) Cfr. Génicot-Salsmans, II, n. 345; Noldin. III, n. 362; Prummer. III, n. 423.
(25) Quoad controversiam ante Codicem agitatam, cfr. Suarez, De poenit., dlsp. 27. sect.
3, n. 2 ss.; S. Alph., VI, n. 581; Lugo, dlsp. 20, n. 9; Salmant.. tract. IS. cap. 6, n. 12; Ron·
caglia, De poenit., n. 7, c. 2, a. 4; Hall.-Palm., V» n. 476 es.; Lehmkuhl, u. 107.
(26) Cfr. Lugo, dlsp. 20, n. 9.

modo curent, ut reservationes deducantur ad certam fidelium noti­
tiam (can. 899, § 1).

377. Conceptus vis et metus ac divisio. — 1. Vis et metus promiscue
a nonnullis AA. usurpari solent. Sed proprie loquendo, sunt quidem
termini connexi et correlativi, non autem synonyma verba.
Vis (violentia, coactio) definitur: « Maioris rei impetus (exterior),
qui repelli non potest » (27); et consideratur tanquam causa efficiens
in eo, qui per impulsum externum incutit metum.
Metus dicitur: « Mentis trepidatio instantis vel futuri periculi (seu
mali) causa» (28); et est effectus in eo, qui vim patitur.
Metus ergo est actus appetitus, quo ab imminenti malo refugimus, quod
aut nullo modo aut solum difficile putamus vincere posse.
1° Metus ex repraesentatione mali oritur in appetitu; et quamvis metuens
sui compos maneat, saepe tamen metus eum movet ad aliquid volendum, quod
aliae noluisset.
2° Malum, quod causât metum, potest imminere aut illi ipsi, qui timet,
aut eius coniunctis: quod enim sibi suisque evenit, id proprium censetur.
3° Dicitur operari ex metu is, cui metus est causa operationis; cum
metu is, cui non metus sed alia est causa operationis. In priore casu metus se
habet ad operationem antecedenter; in altero solum concern Hanter. Ex. gr. nauta
proiicit merces in mare er metu; martyr cum metu mortem subit, quam natura­
liter timet (29).
Nos hic tantum metum antecedentem consideramus.

2. Vis dividitur in absolutam seu physicam et moralem. Prior cadit
in actum externum ac repelli nequit; et verificatur quando is, cui in­
fertur, resistit quantum potest et proinde omnino invite patitur (30).
Tria igitur sunt attendenda in vi absoluta seu physica: 1° quod
sit coactio corpori illata; 2° quod nequeat repelli; 3° quod plenus vo­
luntatis dissensus in actum externum adsit.
Altera duplici sensu accipitur: 1° secundum alios habetur, quando
patiens vim illatam repellere aut saltem imminuere potest, sed non
facit; 2° secundum alios habetur, quando patiens vim illatam repel­
lere non potest, sed nec omnino invite patitur (31).
(27) Cfr. L. 1, 2, D. quod metus causa. IV, 2.
(28) Cfr. L. 1, 2, D. quod inclus causa. IV, 2.
(29) Cfr. Ball.-Palm., I, n. 78; Noldin, I, n. 54.
(30) Quidam dicunt haberi huiusmodi viin, quando cum gradum trepidationis in animo
ipsa producit, ut usus rationis tollatur. Cfr. Wernz, IV, n. 261.
Id minus probatur. Nam quod usus rationis tollatur necne, est res mere accidentali*
quae non mutat naturam violentiae, cum etiam ex metu aliave causa usus rationis possit
iit t i.
(31) Cfr. S. Thom., IV, I). 22, q. 1, art. 1; Schmalzgr., lib. IV, tit. 1, n. 384; S. Alph.,
lib, VI, n. 1016; Gaeparrl, l. c., n. 926; Wernz, l. c.. n. 261.

Proinde haec liberum coneensuin non tollit — et in hoc praeciae distin­
guitur a physica seu absoluta — sed tantum minuit, quatenus minis aliisque
modis ita in hominem reluctantem exercetur, ut proxime et directe in animo
agentis trepidatio excitetur, qua mediante consensus voluntatis exsistit qui­
dem, at minus perfecte.
Ratio primi est, quia coacta voluntas est semper voluntas: ratio secundi,
quia in casu habetur voluntarium secundum quid, vel, ut, aliis placet volunta­
rium simpliciter mixtum alicui involuntario imperfecto (32).
Cum huiusmodi vis excitet in animo trepidationem, quae nihil aliud est
quam metus ex tradita definitione, luculenter patet cur vis et metus interdum
ut verba synonyma adhibeantur; item cur termini correlativi sint; atque
demum cur inter eos habitudo causae et effectus exsistere dicatur.

3. 1° Metus est vel ab extrinseco, si a causa externa et libera in­
cutitur; vel ab intrinseco, si a causa interna aut necessaria, quia re­
vera tunc qui metum patitur, se ipsum determinat ad agendum (33).
2° Est iustus quando malum quod timetur, tum quoad sub­
stantiam tum quoad modum stricto iure infligi potest, secus est ini ustus.
Errant AA. qui substantiam dumtaxat considerant, et non mo­
dum; nam practice accidere potest ut metus interdum sit quidem iustus
ratione substantiae, non autem ratione modi.
3° Est gravis aut levis. Gravis censetur si duae conditiones con­
currant: «) malum instans aut futurum sit grave, vel absolute pro qua­
cunque persona (mors, mutilatio, exsilium, magna iactura bonorum,
infamia, etc.), vel saltem relative pro illa quae metum patitur, attentis
eius animo, aetate, sexu, adiunctis; b) persona persuasum sibi habeat
periculum vel malum revera imminere, seu proximum esse, quin ipsa
possit illud avertere alio modo quam eligendo id quod nollet.
Metus absolute gravis dicitur cadens in constantem virum, quia
is est ut etiam persona constans, fortis et cordata trepidationem per­
sentiat (34).
(32) Cfr. Ball.-Palm., I. n. 07 ss., 73 ss.; Wernz. I. c.; Noldin, I, n. 56.
(33) Quidam, ex. gr. D’Annibale (1. n. 138), vocant metum ab cj-tr inseco, si ab alio in­
cutitur ad consensum extorquendum ; ab intrinseco, si ipsum malum imminens infert metum,
sive id proveniat a causa interna, ut est morbus, sive a causa externa, ut est tempestas,
naufragium, etc.
(34) S. Thomas haec scito tradit: «Cadere metum in aliquem est aliquem metu cogi:
cogitur autem aliquis metu, quando aliquid facit, quod alias non vellet, ad evitandum ali­
quid, quod timet. In hoc autem constans ab inconstanti distinguitur quantum ad duo.
« Pruno quantum ad qualitatem periculi, quod timetur; quia constans sequitur ratio­
nem rectam, per quam scit, quid prosit dimittendum vel faciendum. Semper autem minus
malum vel maius bonum eligendum est, et ideo constans ad minus malum sustinendum
agitur metu maioris mali; non autem cogitur ad maius malum ut vitet minus malum. Sed
inconstans cogitur ad maius malum propter metum minoris mali, sicut ad peccatum metu
corporalis poenae. Sed pertinax o contrario non potest cogi etiam ad minus malum sus-

4° Addi debet metus reverentialis, qui habetur quando quis
timet, ne offensos et indignatos eos reddat in quorum potestate est
et quos reverentia et honore prosequi tenetur, uti sunt parentes et
superiores quiconque seu ecclesiastici seu saeculares. Refertur ad me­
tum iuste vel iniuste incussum, prout eius causa est iusta vel in·
iusta (35).
Disputant AA. num metus reverentialis sit levis aut gravis. Per se est
levis, quia confusio et molestia, quam patitur inferior ob solam offensionem
et indignationem Superioris, non constituit de se malum grave. At si huiusmodi
offensio et indignatio sit gravis vel in se ipsa vel ex adiunctis, puta si accedant
iurgia, rixae, preces valde importunae (scii, instantes et diuturnae), querimoniae
etc., metus censetur gravis. Si denique timetur notabile damnum, ex. gr. ex­
heredatio, expulsio, aut verberationes vel minae adsint, tunc est metus gravis
simpliciter.
Qua distinctione optime conciliari possunt DD., quorum alii metum reverentialem habent gravem, alii levem. Sane huc quoque spectat generale prin­
cipium: metus oritur ex malo, quod quid sibi imminere existimat; si ergo ex
indignatione parentum vel Superiorum imminet aut imminere potest malum
grave, metus reverentialis erit aut esse poterit gravis (36).
Timor reverentialis in foro externo praesumitur levis; tamen, praesertim
in puellis, facile ex adiunctis gravis fit (37).

378. Influxus vis et metus in actum humanum. — 1. 1’is physica
quae omnem adimit agendi facultatem, peccatum sive delictum prorsus
excludit (ean. 2205, § 1).
2. Actus positus ex metu quantumvis gravi, per se est simpliciter
voluntarius, et secundum quid involuntarius (cfr. can. 103, § 2). Nam
metus per se efficit, ut voluntas deliberate eligat actionem tanquam
medium ad vitandum malum, sed cum aliqua repugnantia; atqui
eiusmodi actus est simpliciter voluntarius cum admixtione involun­
tarii (38).
Proinde metus etiam gravis ordinarie et per se non aufert eam
mentis deliberationem, quae ad actum perfecte humanum requiritur,
tinendum vel faciendum, ut evitet maius malum: unde constans est medius inter incon­
stantem et pertinacem.
« Secundo differunt quoad aestimationem periculi imminentis; quia constans nonnisi
ex forti aestimatione et probabili cogitur, sed inconstans ex levi ». In IV, 1). 29, q. 1, art. 2.
(35) Cfr. Sanchez, lib. VI, disp. 6, η. 4 ss.; S. Alph., lib. VI, η. 1056; Salmant., tract.
9, cap. 9, n. 34; Rosset, l. c.. n. 1278; D’Annibale, I, n. 138, not. 16; Wernz, l. c., n. 261;
Ball.-Palm., VI, n. 748.
(36) Sanchez, l. c., dlsp. 6, n. 7 ss.; disp. 7, n. Iss.; Pirhing. lib. IV, tit. 1. n. 119;
Engel, lib. IV. tit. I, § 5, η. 4; Rosset, I. c., n. 1285 s.; Gasparri, I. c., n. 943; Santl.
lib. IV, tit. 1, n. 144.
(37) Cfr. Cappello, De matrimonio, n. 604.
(38) D’Annibale, I, n. 138; Noldin, I, n. 56; Ball.-Palm.. I, n. 154,

3. Si metus adeo vehemens est, ut usum rationis turbet, profecto
tollit voluntarium; at nonnisi per accidens id contingit.
4. Metus, cum ordinarie non auferat voluntarium, non excusat
a peccato, sed minuit culpam, et eo quidem magis, quo maior est repu­
gnantia in ponenda actione.
In specie haec duo sunt notanda: a) ubi agitur de re intrinsece mala, metus
a peccato non excusat, sed culpam minuit, non adeo tamen ut peccatum mor­
tale propter metum fiat veniale; b) ubi agitur de re extrinsece mala, quae scii.
sola lege positiva vetatur, metus gravis plerumque a peccato excusat, atque
idcirco delictum penitus tollit (can. 2205, § 2).
At, si huiusmodi actus, licet de se non intrinsece malus, vergat in con­
temptum fidei vel ecclesiasticae auctoritatis vel in animarum damnum, metus
minuit quidem imputabilitatem delicti, sed non aufert (can. 2205, § 3) - (39).

5. Metus levis in foro externo non attenditur: censetur enim non
influere, saltem efficaciter, in actionem. In foro interno minuit volunta­
rium, et ideo gravitatem peccati pro quantitate influxus in voluntatem.
379. An et quinam metus aut violentia excuset a censuris incur­
rendis. — 1. Vis physica excusat, ut palam est, a censuris, cum de­
lictum plane excludat (n. 377).
2. Metus gravis (coactio, vis moralis) item per se excusat a cen­
suris, partim quia ita delinquens haberi nequit pro contumace seu
ecclesiasticae auctoritatis contemptore, cum naturae potius infirmi­
tate, quam obstinatae voluntatis malitia peccet; partim quia eiusmodi metus plerumque excusat, ut supra diximus (378), a lege eccle­
siastica observanda, ac proinde, potiore quidem ratione, a poena sive
censura incurrenda, ecclesiastico iure inducta (can. 2205, § 2. iunct.
can. 2242, § 1) - (40).
3. Metus gravis uti excusat a censura incurrenda, ita ab ea quoque
observanda eximit propter eandem rationem (41).
4. Si delictum vergat in contemptum fidei aut ecclesiasticae aucto­
ritatis vel in publicum animarum damnum, metus etiam gravis non
eximit a censuris latae sententiae (can. 2229, § 3, 3°, iunct. c. 2205,
§ 3) - (42).
(39) Suarez, disp. VI, sect. 3, η. 20; S. Alph., VII, η. 46; D’Annibale, I, η. 334.
(40) Cfr. Suarez, 7. c., sect. 3, n. 12; ReifTenst., 7. c., n. 33; Pirhing, 7. c., n. 43; Ililarius
a Sextan, p. 27; Schmalzgr., 7. c.t n. 79; S. Alph,, lib. VII. n. 16; Ball.-Palm., VII, n. 158;
Wernz, VI. n. 158.

(41) Suarez, dlsp. 6, sect. 3, n. 1 ss.; Wernz» 7. c., not. 74; Noldin. Dr poenis reel.,
n. 23.
(42) Cfr. Schmalzgr., 7. c., n. 79; Suarez, 7. c., n. 6; ReifTenst., 7. c., n. 34; Layniann,
lib. I, tract. 5, n. 9; S. Alph., 7. CL, n. 46; Bonaeina. disp. I, q, 2. p. 3, n. 2; Ball.-Palm.,

5. Si Ecclesia sub censura prohibeat illud, quod alias iure divino
naturali vel positivo iam prohibitum est, v. g. abortum, quidam (13)
censent metum non excusare a censura, quia cum non cesset prae­
ceptum naturale, non est ratio, inquiunt, cui· cesset et praeceptum
ecclesiasticum. Proinde ut vitetur censura, « non sufficit causa, quae
imputabilitatem solum minuat, sed requiritur causa, quae excuset a
gravitate culpae» (4-1).
Haec opinio, uti olim, ita hodie sustineri nequit.
Rationes sunt istae:
1° Iure antiquo, metus gravis, etsi culpam non auferret, excusabat
tamen a censura incurrenda, nisi observatio legis esset necessaria ad bonum
publicum, i. e. nisi legis violatio vergeret in contemptum fidei vel ecclesiasticae
potestatis aut in animarum detrimentum. Ita fere communiter tenebant DD. (45).
♦ Oportet advertere — ait eximius Suarez (l. c.) — aliquando per legem
ecclesiasticam sub censura prohiberi id, quod iure naturae prohibitum est, ut
v. g. incestum cum consanguinea; contingere ergo potest, ut metus excuset illum
actum, ut prohibitum ab Ecclesia, etiamsi non excuset libidinosum accessum, quia
intrinsece malus est; et tunc quamvis non omni culpa excusatur, ratione metus
excusabitur censura, quia illa non contrahitur nisi ob violationem praecepti eccle­
siastici ».
Porro: « Canones qui ius vetus ex integro referunt, ex veteris iuris aucto­
ritate, atque ideo ex receptis apud probatos auctores interpretationibus, sunt
aestimandi » (can. G, 2°); item: « In dubio num aliquod canonum praescriptum
cum veteri iure discrepet, a veteri iure non est recedendum » (can. 6, 4°). Quare,
nisi expresse in Codice aliud caveatur, a veteri iure recedendum non est.
2° Codex ius antiquum disertis verbis confirmat. Can. 2205, § 2: « Metus
quoque gravis, etiam relative tantum, necessitas, imo et grave incommodum,
plerumque delictum, si agatur de legibus mere ecclesiasticis, penitus tollunt».
Et clarius, ad quaestionem nostram quod spectat, can. 2229, § 3, 3°:
« Metus gravis, si delictum vergat in contemptum fidei aut ecclesiasticae aucto­
ritatis vel in publicum animarum damnum, a poenis latae sententiae nullatenus
eximit ». Sensus obvius huius canonis est : metus gravis non eximit a poenis
latae sententiae, si delictum vergit in contemptum fidei vel ecclesiasticae aucto­
ritatis aut in publicum damnum animarum; secus, eximit.
3° Contra hanc doctrinam nihil erui potest ex cc. 2205, § 3 et 2218,
§ 2 (46). Can. 2205, § 3 dicit, metum minuere quidem imputabilitatem delicti,
sed non auferre, si actus sit intrinsece malus aut vergat in contemptum fidei
vel ecclesiasticae auctoritatis vel in animarum damnum. Ratio, quia id quod
(43) Sole, De deliciis ct iMcnis. Praelectiones in lib. F Codicis iuris canonici, Romae,
1020, p. 318 es.
(44) Sole, l. c.. p. 318.
(45) Cfr. Suarez, disp. 4, sect. 3, n. 11; Reiffcnst., I. c., n. 34; Bonaoina, disp. 1, q. 2,
p. 3. n. 2; S. Alph., I. c., n. 40; D'Annibale, I. n. 335; Ball.-Palm., I. c„ n. 158 ss.; Hiladus a Sexte n, p. 27 8.; Noldin, n. 23; Wernz, VI, n. 158.
(4G) Cfr. Sole, op. ciZ., p. 318 8.

I

fit ex metu per se est simplicité! et absolute voluntarium, ut aiunt DD. (47),
et confirmatur praescripto can. 103, § 2.
Porro aliud est loqui de imputabilitate delicti, et aliud est loqui de cen­
sura; ex eo (juod actus sit intrinsece malus, et ideo, qua delictum, imputabilis
agenti, nullatenus sequitur, hunc agentem censura teneri, nisi fiat locus prae­
scripto can. 2229, § 3, 3°.
Can. 2218, § 2 non dicit Titium eatenus excusari a poena, quatenus ex­
cusetur ab omni imputabilitate vel saltem a gravi, sed solum enunciat gene­
rale iuris principium, poenas non incurri nisi ob culpam, et quidem proportio­
nate gravem, adeo ut quae excusant sive ab omni imputabilitate sive tantum
a gravi, excusent pariter a qualibet poena tum latae tum ferendae sententiae.
Si verba aliter acciperentur, sensus restrictivus ipsis tribuerentur; idque pro­
fecto, ad normam can. 18, licitum non est (48).
Quae doctrina in praecedentibus tradita editionibus nunc authentice con­
firmatur responso Pontif. Comm. Cod. 30 dec. 1937 (J. J. δ’., XXX, 73).

6. Metus et iam levis interdum excusat a censuris, nempe si lex con­
tineat verba: praesumpserit, sponte, ausus fuerit, temerarie et similia,
quia huiusmodi verba plenam deliberationem seu plenum voluntatis
consensum exigunt, ita ut quidquid imminuit imputabilitatem sive
ex parte intellectus sive ex parte voluntatis, uti in casu metus etiam
levis, excuset a censuris latae sententiae (can. 2229, § 2).
Contraria sententia (49) solida caret probabilitate. Sane:
1° Ante Codicem omnes DD., qui de hac re expresse agebant, uno ore
docebant metum levem excusare a censura incurrenda, si lex praefata verba
haberet (50).
Porro, ad normam can. 6, 2°, 4°, recedendum non est a iure veteri, nisi
in Codice aliud expresse caveatur.
2° Codex autem non solum haud mutat antiquam doctrinam hac de re,
sed eam, contra, plane confirmat. Can. 2229, § 2 statuit: <■ Si lex habeat verba:
praesumpserit, ausus fuerit, scienter, studiose, temerarie, consulto egerit aliave
similia quae plenam cognitionem ac deliberationem exigunt, quaelibet iniputabilitatis imminutio sive ex parte intellectus sive ex parte voluntatis eximit a
poenis latae sententiae ».
Porro metus, etiam levis, qui ad legem violandam inducit, certissime
ini putabit i talem i m m i n uit, et ideo certissime excusat a censura. Nam verba
• quaelibet imputabilitatis imminutio » — sedulo attendenda — hanc interpre­
tationem necessario exigunt, ut quisque facile intelligit. Si enim metus gravis
(47) Suarez, l. c.; D’Annibalc, I. n. 138; Bull.-Palm., I, tract. 1, De actibus humanis,
n. 130 ss.; Génicot, I, n. 29; Noldin, I, n. 56; Lehmkuhl, I, n. 85.
(48) Cfr. Cappello, In Nouvelle Revue théoloffique, 1920, p. 527 ss.
(49) Sole. p. 389; Cavigioli, n. 32.
(50) Bueccroni, Comm. de censuris, III, n. 71; Génicot, II, n. 605; Marc, Instil, mor.
Alphone., I, η. 1311; Noldln, Dc poenis eccl., η. 23; Lehuikuhl. II, η. 1110; Ciolli, Commen­
tario pratico delle censure, p. 141, ed. 8 ; D'Annibale, Comm, in Const. « Apost. Sedis », η. 141.

23 — Cappello, De Sacramentis, II.

dumtaxat excusaret, nonno vox « quaelibet », utpote quae varios gradus seu
species significat, immerito prorsus adhibita fuisset a legislatore? Atqui id
iniuriosum et absonum est; ergo (51).

Quidam censent, solum metum gravem a poenis latae sententiae
excusare, non autem levem, ubi delictum vergat in contemptum fi­
dei etc., si lex habeat verba plenam cognitionem ac deliberationem
exigentia (praesumpserit, ausu temerario, etc.; cfr. can. 2229, § 2). Fere
omnes aliter sentiunt; et verius (52).

380. An et quando ebrietas, omissio debitae diligentiae, mentis
debilitas, impetus passionis etc. excusent a casibus reservatis cum cen­
sura. — 1. Haec profecto minuunt imputabilitatem (nisi ad ebrieta­
tem quod attinet, ipsa apposite ad delictum patrandum vel excusan­
dum quaesita sit), et penitus tollunt, si usum rationis adimant ex toto
(can. 2201, §§ 3, 4; 2203; 2206).
Quare ita distinguendum: si ob imputabilitatis diminutionem actio
non sit graviter culpabilis, censura non incurritur; si e contra, non
obstante diminutione imputabilitatis, actio graviter culpabilis adhuc
maneat, censura incurritur (can. 2229, § 3, 2°). Ratio est, quia tunc
solum incurritur censura, cum adest causa sive delictum, de quo in
can. 2242, § 1 (cfr. n. 362 ss.).
2. Habitualiter amentes, licet quandoque lucida intervalla ha­
beant, vel in certis quibusdam ratiocinationibus vel actibus sani vide­
antur dementes, monomani, delicti tamen incapaces praesumuntur
(c. 2201, § 2); idcirco censuris non tenentur, nisi probetur eos revera
gravis delicti reos esse, quod vix potest ostendi. Proinde ipsi practice
semper aut fere semper a censuris eximuntur (53).
Hodierni psychiatri docent, habitualiter amentes, qui lucida intervalla
quandoque habent, deminutum dumtaxat, non interruptum, morbum pati;
eos autem, qui in aliquibus rebus insaniunt, in ceteris recte ratiocinantur, ita
esse in intellectu perturbatos, ut nunquam satis constet dc eiusdem recto usu.
Audiendi non sunt qui narrant de impulsibus irresistibilibus ad determi­
natum delictum (nymphomania, pyromania, cleptomania, etc., insania mo­
ralis), manente clara cognitione sive advertentia intellectus. Hae non sunt nisi
passiones, quae, gratia Dei adiuvante, reprimi ac vinci debent (54).

3. Valde difficile est determinare dolum in iis qui debilitate mentis
(51) Cfr. Cappello, in Nouvelle Revue thèolouiquc, 1920, p. 529 ss.
(52) Cfr. Cappello, in Ius Pontificium, 1925, p. 129 ss.
(53) Cfr. Cappello, De matrimonio, n. 86; Wernz, IV, n. 93.
(51) Meyer, Lehrbuch des d. Slrafrechtes, Leipzig, 1907, 128; Lega, l. c., n. 46, Chelodi,
n. 6; Latini, Iuris criminalis etc., p. 105 88.

laborant, uti sunt fatui, hysterici, ideis obsessivis oppressi, et etiam
surdomuti (55). Codex pro eis praesumptionem statuit.
4. Quae huc usque diximus, applicanda sunt etiam somno, noctambulisino, hypnotismo, delirio febrili et similibus, quae, si usum rationis
ex toto adimunt, uti plerumque accidit, excusant profecto a censuris
incurrendis; si minuunt tantum, non excusant.

381. Aliae causae. — Ceterae causae, a Codice expresse memo­
ratae, quae minuunt, et interdum penitus tollunt imputabilitatem,
atque ideo eximunt a censuris, sunt: 1° necessitas et grate incommo­
dum (can. 2205, §2); 2° causa legitimae tutelae (can. 2205, § 4); 3° pro­
vocatio; 4° casus fortuitus (can. 2203, § 2); 5° minor aetas (can. 2204);
6° retractatio mandati vel influxus (can. 2209, § 5).
Hisce causis applicanda sunt generatim quae diximus de igno­
rantia (n. 374), de mçtu (n. 379) et aliis causis (n. 380).
Nihil interest quonam tempore confessio instituatur, num die ipso nu­
ptiarum an pridie, utrum citius an serius, modo praedicta conditio ex inten­
tione sponsorum revera verificetur. Celebratio tamen matrimonii forte non
secuta nullatenus obest.

Articulus V.

De cessatione reservationis peccatorum.
382. Praemittenda. — 1. Sunt quidam casus in quibus ex ipsius
iuris communis dispositione quaelibet reservatio cessat, ita ut nullus
actus requiratur ex parte Praelati reservantis et poenitens ita abso­
lutus nullam peculiarem obligationem ex hoc capite habeat iterum
accusandi peccatum reservatum aut recurrendi ad Superiorem ut eius
mandata recipiat.
2. Cum cessatio in casu ex iure Codicis (can. 900) accidat, seu ex
voluntate supremi legislatoris cui omnes Praelati subsunt ac subesse
tenentur, palam est, Superiores ecclesiasticos reservantes nec directe
nec indirecte praefatae iuris communis sive pontificii dispositioni de­
rogare posse.
3. Quaelibet reservatio cessat, nulla prorsus excepta; tum igitur
ea quae ab Episcopo sive in Synodo sive extra Synodum statuta fuit;
tum illa quae a Concilio provinciali vel plenario inducta est; tum quae
(55) Cfr. Eymicu, L'ossessione c lo scrupolo, Roma, 1913, p. 169 sh.

viget in religione vel societate clericali exempta; tum denique pon­
tificia, quae falsam denuntiationem sacerdotis de qua in can. 891
(n. 412) respicit (1).
4. Reservatio quaevis de qua in can. 900 est tantum ratione pec­
cati, non autem ratione quoque censurae, uti clare constat ex ipso
tenore citati canonis atque authentice declaravit Pontificia Commissio
in praefato responso diei 10 nov. 1925.
5. Eo ipso quod reservatio cessat ex iuris communis dispositione,
sequitur Titium valide absolvi sive confessarius aut poenitens advertat
agi de peccato reservato sive non; ac praeterea locum nullatenus esse
reiucidentiae; demum in can. 900 non agi de facultate delegata a iure
communi absolvendi a reservatis, v. g. in periculo mortis, sed agi de
cessatione, perinde ac si statuta non fuisset.
383. Quando ipso iure cesset reservatio. — Reservatio cessat seu
tollitur omnino ex can. 900 in sex casibus: 1° si agitur de aegrotis; 2° de
sponsis; 3° de facultate absolvendi denegata; 4° de gravi incommodo;
5° de periculo violandi sigillum; 6° de absolutione extra territorium ab­
solventis.
De singulis in specie.
384. 1. Aegroti, qui domo egredi nequeunt (can. 900, 1°).
Quoad istos cessat ipso iure peccatorum reservatio sine censura.
Non requiritur infirmitas gravis, nec absoluta impotentia; satis est mo­
ralis, i. e. magna difficultas. Unde aegrotis aequiparandi sunt omnes qui
ob senium aut corporis statum, aut paralytici, domi manere coguntur.
Finis huius praescripti est bonum animarum, i. e. plena conscientiae
libertas, ad impediendam forte confessionem nullam aut sacrilegam
ob verecundiam, vel grave incommodum aut suspicionem de reser­
vatis, si forte confessarius careret facultate absolvendi ab illis.
Quo fine perspecto, videtur praescriptum can. 900, 1° ex materna
Ecclesiae benignitate esse applicandum etiam carcere inclusis, aliisque
generatim qui domo egredi nequeunt, alumnis hospitii aut asyli sal­
tem probabiliter non exceptis. Nam ipsi quoque versantur aut ver­
sari possunt in eadem necessitate spirituali, in qua reperiuntur ae­
groti qui domi manere coguntur, quibusque Mater Ecclesia provide
consuluit.
Nec refert quod can. 900 loquatur de aegrotis: tum quia ex can. 18
et 20 applicatur principium de fine legis ac de similibus, tum quia
(1) Ponti f. Comin. ad Codicis canones auth. interpretandos, 10 nov 1926 ad VII· 4
A. S.. XVII, 583.

DE CESSATIONE RESERVATIONS

Codex memorat personas quae frequentius et communius domo egredi
nequeunt.

385. 2. Sponsi, qui confessionem matrimonii ineundi cauta pera­
gunt (can. 900, 1°).
Nomine sponsorum intelliguntur quicunque in ordine ad matri­
monium proxime celebrandum confessionem instituunt.
Iste favor a iure concessus videtur omnino tribuendus etiam quoad
matrimonium convalidandum, qui confessionem matrimonii ineundi
causa peragunt (can. 900, 1°).
Si pluries eam instituant , quia v. g. ex oblivione alia ve causa ali­
quod peccatum omiserunt, semper valet idem praescriptum, dummodo
verificetur conditio quod intuitu matrimonii confessio peragatur.
Cessat reservatio etiamsi forte absolutio denegetur aut differa­
tur, et quamvis confessio sit invalida ac sacrilega. Requiritur et suf­
ficit ut confessio fuerit sacromentalis.

386. 3. Denegata facultas. Cessat reservatio, si legitimus Superior
petitam pro aliquo determinato casu absolvendi facultatem denegaverit
(can. 900, 2°).
Dicitur Superior legitimus omnis qui iure sive ordinario sive de­
legato concedere valet potestatem absolvendi a casibus reservatis, v. g.
Episcopus, Vicarius Generalis, vicarius foraneus (cfr. can. 899, § 2), etc.
Reservatio cessat ipso iure etiamsi Superior denegare videatur
facultatem ob iustam causam.
Ecclesia hoc praescripto cavet ne Superiores tenacius restringant
facultatem absolvendi, adeo ut poenitens in secundo accessu ad confessarium absolvi queat (2).
Necesse est ut facultas petita et denegata fuerit non in genere,
sed pro casu aliquo specifice determinato.
Clemens VIII (3) tribuerat facultatem confessariis regularibus absolvendi
confratres a reservatis in Ordine, quando Superiores denegassent facultatem
absolvendi ab iisdem et ipsi confessarii indicarent facultatem concedi debuisse.
Hodie ad omnem reservationem et quidem sine ulla restrictione exten­
ditur haec dispositio.

387. 1. Grave incommodum. Reservatio ipso facto cessat, quando
facultas absolvendi a legitimo Superiore peti nequeat, prudenti confes­
sarii indicio, sine gravi poenitentis incommodo (can. 900, 2°).
(2) Cfr. Génicot-SalHnmns, IT, n. 318; PrüTnmor, III, n. 427; Noldin, III, n. 364, Ball.·
Palm., V. n. 506.
(3) Dccr. « Sancf irinius », 26 mali 1593,

Aestimatio adiunctorum nec poenitenti nec alii demandatur, sed
unice prudenti confessarii indicio committitur, qui, omnibus circum­
stantiis mature perpensis, sibi conscientiam efïormare debet utrum
absolutio danda sit necne. In quo indicio sibi efformando, tum scru­
pulos et anxietates ex una parte, tum levitatem ac nimiam indulgen­
tiam ex altera vitare tenetur.
Si dubitet serio, potest absolvere. Si, data absolutione, dubium
superveniat, hoc spernere debet, nisi certo constet omnino impru­
denter egisse (4).
Grave incommodum poenitentis morali ter aestimandum est; at­
tentis proinde circumstantiis omnibus, v. g. aetate, sexu, conditione etc.
poenitentis.
Incommodum potest esse cuiuslibet generis, sive spirituale sive
morale sive corporale sive oeconomicum, tam sibi quam suis imminens.
Necesse non est ut sit certum aut probabilissimum ; requiritur et suf­
ficit ut sit vere probabile.
Huiusmodi periculum adest praesertim in hisce casibus: 1° si timetur
scandalum aut infamia ex recursu ad Superiorem; 2° si peculiaris habeatur
difficultas redeundi ad confessarium ; 3° si durum sit poenitenti remanere per
tres vel duos aut unum diem, etiam, ut opinamur (in aliquo casu particulari,
ob specialia adiuncta), per paucas horas in statu peccati; 4° si absolutio inoraliter differri nequeat, per tempus necessarium ad facultatem petendam orelenus
vel litteris ab Ordinario aut a vicario foraneo, propter necessitatem celebrationis
vel communionis quae omitti non possit sine periculo infamiae aut scandali;
6° si timendum sit ne poenitens per dilationem absolutionis a praesenti bona
dispositione deficiatur atque indispositus recedat non reversurus; 7° item,
probabilius, si confessarius merito timeat, ne poenitens dimissus sine absolutione
omittat satisfacere praecepto confessionis annuae et paschalis communionis.
Absolutio, quae in casu datur a confessario carente facultate in reservata,
est directa, ut supra monuimus, aliter quam in iure praecedenti. Nam S. .11·
phonsus, Suarez, Reiffenstuel aliique docebant, urgente necessitate, v. g. cele­
brandi vel communicandi, confessarium absolvere posse poenitentem, ita ut
absolutio caderet directe super non reservata, indirecte super reservata, manente
obligatione recurrendi ad Superiorem.
Quidam putant, v. g. Ferreres, praescriptum can. 2254 extendi posse ad
reservatorum sine censura absolutionem. Quae interpretatio extensiva nec iuri
conformis videtur nec profecto necessaria; nam can. 900 considerat casus sive
urgentes sive minus urgentes, et prudenti confessarii indicio relinquitur aesti­
matio adiunctorum, in quibus omnis reservatio, pontificia non exclusa, qualibet
vi caret.
Consulto sub n. 4" dicimus: oretenus vel litteris, quia haec sunt inedia
(4) Cfr. Noldin, III, n. 304; Génlcot-Salsmans, II, n. 348.

ordinaria. Cetera
telephonium, telegraphum, via ferrea, vehicula diversi
generis etc. — sunt media extraordinaria, quae interdum, debitis servatis cau­
telis, adhiberi possunt: nulla tamen est obligatio iisdem utendi.

388. 5. Periculum violationis sigilli sacramentalis (can. 900, 2°).
Istud periculum aderit si timendum sit, attentis peculiaribus
adiunctis, ne quis cognoscat poenitentem, aut suspicetur, pro quo fa­
cultas absolvendi a reservatis petatur.
Poenitens, si absolvi velit, nunquam tenetur permittere confes­
sario ut facultatem absolvendi a Superiore exquirat cum periculo quod
in notitiam certam aut probabilem poenitentis Superior inde veniat.
Huiusmodi periculum violationis sigilli sacramentalis verificatur
praesertim si litterae, quibus petitur facultas, aperiantur ab extraneis,
sive occasione publicorum tabellionum, sive aliarum personarum curio­
sitate, sive ipso recursu ad Superiorem, ut supra dictum est. Nec refert
quod omnes in casu sigillo sacramentali teneantur ad normam can. 889,
§ 2: poenitens enim habet ius ne peccatum in confessione accusatum
in notitiam aliorum quomodocunque deveniat.
Adiunctorum aestimatio, ut supra (n. 387), prudenti unius con­
fessarii iudicio relinquitur, non autem poenitenti aliisve.

389. Absolutio extra territorium absolventis. — Reservatio omni
vi caret « extra territorium reservantis, etiamsi dumtaxat ad absolu­
tionem obtinendam poenitens ex eo discesserit » (can. 900, 3°).
Lex enim qua inducitur reservatio habenda est tanquam terri­
torialis ad normam can. 8, § 2. Unde:
Ad peregrinos absolvendos, reservatio vigens in propria eorum
dioecesi attendenda non est, licet in ea peccatum patraverint et in frau­
dem reservationis, ut aiunt, discesserint, nempe unice ad obtinendam
absolutionem.
Peregrini absolvuntur vi iurisdictionis Ordinarii loci in quo con­
fitentur; idcirco simplex confessarius nequit eos absolvere a casibus
reservatis in hac dioecesi, quamvis alibi peccaverint.
Hodie igitur, aliter ac antea, ad peregrinos absolvendos quod at­
tinet, ubicunque ipsi deliquerint, semper et unice reservatio, quae viget
in loco confessionis, attendenda est.
Quod a fortiori de vagis dicendum est, cum ex iure Codicis legi­
bus particularibus’territorii in quo degunt expresse subiiciantur (can. 14,
§ 2; 94, § 2).
Attendenda est igitur limitatio iurisdictionis in confessario, non
autem actio peccantis aut locus in quo peccatum commissum fuit.

Principium istud, ut palam est, verificatur tantum quoad casus episco­
pales.
Parochus, canonicus poenitentiarius etc., qui pollent potestate
ordinaria audiendi confessiones, absolvunt subditos extra dioecesim
a reservatis in propria dioecesi, a reservat is in aliena dioecesi ubi con­
fessio auditur, ideoque a reservatis tam in propria quam in aliena
dioecesi.

390. Nonnulla speciatim animadvertenda. — 1. Utrum, praesente
confessario privilégiât© et confessario simplici, si urgeat necessitas ab­
solutionis, adsit obligatio adeundi privilegiatum potius quam simpli­
cem, disputatur.
Generatim notandum, reservationem cessare quotiescunque ti­
mendum sit ne, ipsa manente, notabile adsit animae detrimentum.
Sententia quae affirmat obligationem adeundi privilegiatum non
exsistere, sal probabilis videtur, cum in his adiunctis etiam confes­
sarius simplex directe absolvere valeat, non obstante praesentia pri­
vilégiât! (5).
Certum est, in hisce circumstantiis poenitenteni, sive alia peccata mor­
talia, praeter reservata, commiserit, sive non, teneri ad confessionem integre
faciendam vel apud confessarium privilegiatum vel apud simplicem, quia
uterque potest in casu iudicium sacramentale perficere. Neque ulla datur excu­
satio a lege de confessione sacrae communioni praemittenda ab eo qui conscius
gravis culpae sit (6).

2. In praefatis casibus, cum reservatio ipsa cessaverit, nulla datur
obligatio deinceps recurrendi ad Superiorem. Si vero absolutionis ne­
cessitas non urgeat, seu nullum sit periculum in mora, de quo supra,
confessarius simplex nequit directe absolvere ab aliis peccatis, indi­
recte a reservatis, quia absolutio partira directa, partim indirecta, quan­
tum fieri potest, vitanda est, perspecta hodierna Ecclesiae praxi.
Proinde confessarius qui sciens volens illegitime, absolvit, per se graviter
peccat et, si agitur de casibus specialissimo vel speciali modo R. Pontifici
reservatis, excommunicationem Papae simpliciter reservatam, aut suspen­
sionem ab audiendis confessionibus, si agitur de peccatis reservatis, con­
trahit (7).
Poenitens, qui in tali casu bona fide confitetur, valide et directe absol­
vitur ab aliis peccatis, indirecte vero a reservatis. Si alia peccata non accu­
savit, absolutio ob defectum iurisdictionis in materiam potestati clavium
(5) Génicot-Salsmans, II, n. 318.
(6) Cfr. Cappello, De êacrantentifi, I, n. 188 ss.
(7) Cfr. Cappello, De censuris, nn. 303 ss., 513 ss.

subiectam, invalida est. Quare in utroque casu manet obligatio quaerendi
directam reservatorum absolutionem, seu eadem accusandi confessario neces­
saria facultate praedito.
Haec tamen nonnisi de rigore iuris et speculative loquendo dicta sunt.
Practice huiusmodi obligatio vix habetur ideoque excludenda est: Ium quia
poenitens non tenetur inquirere de potestate confessarii in reservata necne;
Ium (piia aestimatio adiunctorum confessario et non poenitenti committitur,
qui nulla obligatione adstringitur inquirendi num periculum in mora exsistat
an non, utrum confessarius prudenter ac legitime agat necne.

Hinc est quod in nonnullis dioecesibus expresse declaratum fuit
ab Ordinariis absolutionem in praefatis casibus a simplici confessario
datam valere pro reservatis, ita ut poenitentes omni onere liberentur,
quamvis profecto peccet confessarius sciens volens absolvendo.
Iure praecedenti e Const. « Suprema » Clementis X, 21 iun. 1680, pere­
grinus absolvi poterat a reservatis in dioecesi, dummodo in fraudem reservationis ad alienam dioecesim non migrasset.

Hoc a fortiori valet, si confessarius simplex bona fide, v. g. ex inadvertentia vel errore aut ignorantia inculpabili aut saltem non graviter
culpabili, absolverit (cfr. n. 406).
3. Quomodo consulendum sit in casu urgentiore, si videatur poe­
nitens absolvi non posse a peccatis reservatis, vide n. 402, 5.
4. An reservatio urgeat in dubio eiusdem? Sive dubium sit iuris
sive facti, reservatio non urget, attento praescripto can. 2245, § 4 et
2246, § 2, quia est strictae interpretationis et melior censetur conditio
confessarii possidentis facultatem absolvendi.
Nec opus est recurrere ad iurisdictionem suppletam in dubio po­
sitivo et probabili (can. 209). Peccatum dubie reservatum directe ab­
solvitur, nec postea reservatio reviviscit, si deinceps fiat certa. At
probe distinguendus est casus peccati dubii a casu peccati dubie re­
servati. Illud, si certum fiat, non effugit reservationem.

Articulus VI.

De absolutione a casibus reservatis sine censura.
391. Quinam generatim absolvere possint a casibus reservatis sine
censura. — 1. Potestate ordinaria absolvere possunt: 1° Praelatus qui
reservationem statuit; 2° eius successor; 3° Vicarius Generalis (et Vi­
carius Capitularis); 4° Superior qui iurisdictionem in subditos infe­
riores habet.
2. Potestate delegata absolvere valent qui ab uno vel altero ex
illis specialem facultatem obtinuit.
3. Nullus confessarius, etiam regularis, licet forte praeditus fa­
cultate ad absolvendum a casibus pontificiis, potest valide et licite
absolvere a casibus quos Ordinarius sibi reservavit, nisi facultatem
specialem acceperit.
4. Ipso iure hac speciali facultate gaudet canonicus poenitentiarius (can. 401, § 1; 899, § 2), independenter a voluntate Episcopi, qui
nequit illam auferre aut limitare.
5. In periculo mortis poenitentis (can. 882), quilibet sacerdos valide
et licite absolvere valet aegrotum ab omnibus peccatis reservatis, etiam
praesente confessario speciali facultate praedito.
G. Ex praescripto Codicis facultas specialis absolvendi a casibus
reservatis impertienda est habitualiter « saltem vicariis foraneis, ad­
dita, praesertim in locis dioecesis a sede episcopali remotioribus, fa­
cultate subdelegandi toties quoties confessarios sui districtus, si et
quando pro urgentiore aliquo determinato casu ad eos recurrant » (can.
899, § 2).
Vox « saltem » manifeste insinuat, mentem legislatoris esse ut,
praeterquam vicariis foraneis, aliis quoque habitualiter impertiatur fa­
cultas absolvendi a reservatis, qui confessarios subdelegare valeant.
7. Ipso iure a casibus, quos quoquo modo sibi Ordinarii reserva­
verint, absolvere possunt:
1° parochi, aliive qui parochorum nomine in iure censentur (cfr.
n. 385), toto tempore ad praeceptum paschale adimplendum utili;
2° singuli missionarii quo tempore missiones ad populum ha­
bentur (can. 899, § 3).
Haec animadvertas:
1° Parochus praefato tempore facultate absolvendi gaudet, licet con­
fessio non fiat ad praeceptum paschale implendum.

2° Missiones, proprie loquendo, sunt illae de quibus in can. 1349. At
iisdem aequiparari videntur exercitia spiritualia collective tradita, praedicationes
novendiales cum magna frequentia fidelium ad sacramenta suscipienda.
3° Tempore missionum vel exercitiorum non solum missionarii pro­
prie dicti, sed probabilius etiam alii sacerdotes qui deputantur ad confessiones
audiendas absolvere valent a reservatis.
4° Occasione exercitiorum spiritualium, quae a clericis vel a religiosis
aut a laicis fiant collective aut singillatim, tenendum est practice, vel reservationem cessare si poenitenti grave sit differre confessionem reservatorum
(cfr. n. 387) vel confessarium absolvere posse ex facultate ab ipso iure concessa
secundum praescriptum can. 899, § 3.
Quod uti certum habemus, si agitur de exercitiis spiritualibus collectiva
ratione quoquo modo traditis; uti vere probabile existimamus, attento fine
legis, si agitur de exercitiis singillatim seu seorsim habitis.
5° In dubio benignior sententia in favorem confessarii et poenitentis
amplectenda est.

392. Num poenitens, qui habet peccata reservata, teneatur hodie,
urgente necessitate, confiteri simplici confessario, alio deficiente. —
1. Consulto dicimus hodie, quia Codex novam disciplinam, ex variis
responsis $. Poenit. et S. Officii iam praeformatam, clare et accurate
determinatam statuit.
Unde veterum DD. opiniones de hac re iam antiquatae dici de­
bent (1).
2. Hodie ex praescripto can. 2254, § 1 (cfr. n. 402). urgente ne­
cessitate, quilibet confessarius absolvere potest a quibuslibet casibus
reservatis cum censura; et ex praescripto can. 900, quaevis reservatio
cessat ipso iure, si absolvendi facultas a legitimo Superiore peti ne­
queat « sine gravi poenitentis incommodo », i. e. urgente necessitate
(cfr. n. 387).
3. In utroque casu absolutio est directa, ut alibi diximus; proinde
nulla deinceps erit obligatio poenitenti iterum illa peccata accusandi
confessario privilegiato.
Olim absolutio a reservatis data a simplici confessario indirecte concessa
censebatur, adeo ut poenitens ea in alia confessione accusare teneretur. Porro,
aiebant plures DI)., cur bis poenitens peccata sua confiteri debet? Hinc ratio
dubitandi ac proinde dissensus AA. (2).
In nova disciplina, cum absolutio directe semper in praefatis casibus con­
cedatur, ratio illa penitus evanescit.
(1) Cfr. S. Alph., VI, n. 265; Suarez. disp. 31, sect. 3. n. 4; Lugo, De Euch., disp. II,
n. 88; Bnll.-Falin., V, n. 440 ss.
(2) Cfr. Suarcz, disp. 31, sect. 3, n. 2ss.; S. Alph., VI, n. 265.

4. Itaque poenitens, qui habet reservata papalia aut episcopalia,
debet, in necessitate celebrandi aut communicandi, confiteri confeesario simplici, alio deficiente (3).
393. Ad quid teneatur poenitens, habens reservata, qui apud confessariu II privilegiatum confessus est. — 1. Quatuor hypotheses fingi
possunt :
1° vel poenitens valide confessus est, et reservata accusavit;
2° vel confessus quidem est valide, at inculpabiliter reservata
non accusavit;
3° vel confessus est invalide, inculpabiliter aut etiam culpa­
biliter, et reservata accusavit;
4° vel invalide confessus est culpabiliter, et reservata non ac­
cusavit.
2. In priore hypothesi res evidens est: poenitens ad nihil tenetur,
cum rite confessus et absolutus fuerit.
In altera hypothesi poenitens non iam tenetur reservatione, ita
ut a reservato postea absolvi queat per simplicem confessarium. Haec
sententia est solide probabilis et practice omnino tuta. Ratio est, quia
per indirectam absolutionem potest auferri reservatio, si confessarius
privilegiatus id velit.
Porro talis voluntas in eo praesumenda est, cum rationabiliter
existimandum sit confessarium velle poenitenti opem ferre quantum po­
test, secundum formulam: « In quantum possum et tu indiges» (4).
In tertia hypothesi item poenitens reservatione non amplius te­
netur ideoque a reservatis postea per simplicem confessarium absolvi
potest. Sane reservatio principaliter ad hoc ordinatur, ut nempe pec­
cata Superiori deferantur, atque ipse super ea prudens indicium ferat,
praebendo salutaria monita et congruam poenitentiam imponendo.
Proinde eo ipso quod subditus peccatum reservatum subiicit indicio
Superioris, vel alterius specialem facultatem habentis, finis reserva­
tionis iam obtinetur (5).
Excipitur, si quis tempore iuhilaei confessus est sacrilege peccatum reser­
vatum confessario simplici. Nam tempore iuhilaei illi tantum poenitentes
frumatur privilegio absolutionis recipiendae a quocunque confessario, qui volunt
illud lucrari, ac proinde intentionem habent implendi omnia, quae ad iubilaeum
lucrandum necessaria sunt.
(3) Noldin (III, n. 368) refort antiquam disciplinam eamque etiam hodie proponit.
Id merae inadvertcntlae aut lapsui calami tribuendum existimamus.
(4) Cfr. Lugo, disp. 20. n. 91 ss.; Suarez, disp. 13, sect. I. n. 3 es.; S. Alph., VI, n. 597;
Diana, p. 4, tract. 4, rcsol. 121.
jSjMl
(5) S. Alph., VI, n. 598; Lugo, disp. 20, n. 97 8.; Ball.-Palm., V, n. 498 ss.

Porro imprimis praescribitur confessio bona. Ergo ob confessionem sacrile­
gam poenitens gratiis et privilegiis iubilaei non gaudet.
Si poenitens tempore iubilaei peccatum reservatum cum vel sine censura
non accuset ex oblivione seu inculpabiliter, a reservatione et censura liberatur
omnino.
3. Absolutio a censuris praedictis valet tantum pro foro interno, adeo
ut, si aegrotus convalescat, habendus est in foro externo perinde ac si absolutus
non fuisset (Pontif. Cornm. Codicis 28 dec. 1927).
4. An aegrotus absolutus a sacerdote speciali facultate destituto, recu­
perata valetudine, debeat recurrere, sic distinguendum:
1° Si absolutus fuit a censura ab homine, tenetur recurrere ad eum qui
censuram tulit, vel eius Superiorem, vel ad successorem aut delegatum.
2° Si absolutus fuit a censura a iure reservata specialissimo modo S. Sedi,
debet recurrere ad Sacram Poenitentiariam vel ad Episcopum, si facultatem
delegatam habeat, aut ad alium quemcunque facultate praeditum.
3° Si absolutus fuit a censura reservata Ordinario vel simpliciter aut
speciali modo Sedi Apostolicae, non datur obligatio recurrendi (can. 2252).

Demum in quarta hypothesi, quando scii, poenitens culpabiliter
reticuit reservatum, aut in confessione ex alio capite sacrilega illud
inculpabiliter omisit, reservatio non tollitur; idcirco necesse est ut
poenitens reservatum confiteatur apud privilegiatum confessarium.
Ratio est, quia irrationabiliter praesumeretur velle confessarium privi­
legiatum in huiusmodi confessione sacrilega auferre reservationem pec­
cati sibi non accusati (6).

Articulus VII.

De absolutione a casibus reservatis cum censura.
394. Quinam absolvere possint a casibus reservatis cu ii censura. —
Triplex hypothesis sive distinctio accurate facienda est: 1° vel agitur
de periculo mortis; 2° vel de casibus ordinariis extra periculum mortis;
3° vel de casibus urgentioribus.
Singillatim erit loquendum.

395. In periculo mortis. — 1. Ad normam can. 882 et 2252 qui­
libet sacerdos, etiam non approbatus ad confessiones excipiendas, potest
valide et licite absolvere, urgente periculo mortis, ab omnibus peccatis
et censuris. Huc spectant quae alibi dicta fuerunt (n. 298 ss.).
(6) Cfr. Suarez, De poenil., disp. 31, sect. 4, n. 9ss.; Lugo. disp. 20. n. 98 se.; S. Alph·,
I. c,: Gênlcot-Salsmans, II, n. 350; Prüiumer, 111, η. 428.

2. Verba Codicis sunt generalissima; proinde nulla facienda est
distinctio inter varias censuras, aut inter reservatas Sedi Apostolicae
et Ordinario; imo c. 2252 expresse enuntiat, comprehendi quoque
censuras publicas et notorias, necnon censuras ab homine et R. P. spe­
cialissimo modo reservatas.
3. Obligatio recurrendi secumfert onus standi mandatis illius ad
quem recurritur. Quare ipsius est, statuere quaenam poenitentia et
satisfactio pro delicto admisso sit praestanda.
4. Fieri debet recursus sub poena reincidentiae (cfr. n. 396), ita ut
qui ex gravi culpa recurrere negligit, in eandem specie censuram incidat.
Quomodo sunt intelligenda verba can. 2252 : « postquam conva­
luerint »! Quidam dicunt, recursum, valetudine recuperata, statim esse
faciendum; alii intra octo aut decem dies; alii intra mensem.
Haec postrema sententia ex analogia iuris (cfr. can. 2254, § 1;
n. 402) uti vera habenda est.

396. Speciatim de onere recurrendi. — 1. Sedulo distinguendum
est onus recurrendi ab obligatione imponendi eiusmodi onus. Confes­
sarius absolvens in periculo mortis non tenetur, aliter ac antea, hodie
poenitenti onus recurrendi imponere sub poena reincidentiae.
Rationes praecipuae hae sunt:
a) maxima indulgentia Ecclesiae, piae Matris, erga infirmos; b) timor
Ecclesiae, ne imponenda obligatio sit occasio quae detrimentum afferat bono
sive spirituali sive temporali periclitantium; c) timor, ne confessarius obliga­
tionem recurrendi forte imponat cum prudenter esset omittenda in maius bonum
animae, v. g. ad maiorem tranquillitatem aegrotantis; d) inutilitas rei rive
impositionis recursus in multis casibus, ubi scii, mors certe secutura praevidetur.

Quamvis non teneatur, confessarius potest tamen imponere onus
recurrendi; interdum expedit ut imponat. Qua in re, iuxta theologo­
rum doctrinam de monitione facienda aut omittenda, confessarius
practice ita se gerat: a) si poenitens sit in extremis, eam omittat; b) item
si prudenter timeat vel dubitet eam fore obfuturam; c) si poenitens
non sit in extremis, et monitio praevideatur ei certe profutura, confessarius illum moneat (1).
2. Si poenitens ignoret onus recurrendi, et post breve tempus (infra
sex menses) a valetudine recuperata illud cognoscat, tunc incipit obli­
gatio, ita ut intra mensem teneatur recurrere; secus, nisi gravi causa
excusetur, in censuram reincidit.
Nonnulli dicunt, onus recurrendi cessare, si post longum tempus
(1) Cfr. Cerato, n. 24; Noldin, II, n. 96 b.; Bucceroni, II, n. 423; Ferrercs, II, n. 717.

a poenitente absoluto, qui convaluerit, dignoscatur (2). Quae opinio
solide probabilis non videtur. Ad summum admitti potest, onus ces­
sare post longissimum tempus.
3. Num interdum absolutio dari possit sine onere recurrendi / Quam­
vis can. 2252 nihil dicat, dubitandum tamen non est, quin applican­
dum sit principium generale in can. 2254, § 3 enuntiatum.
Nimirum, si recursus sit moraliter impossibilis (cfr. n. 405), con­
fessarius, excepto casu quo agatur de absolutione censurae latae in
eum qui absolvit complicem a peccato turpi (can. 2367; n. 417). po­
test absolutionem concedere sine onere recurrendi, iniunctis tamen
de iure iniungendis, et imposita congrua poenitentia et satisfactione
pro censura, ita ut poenitens, nisi intra congruum tempus a confessorio
praefiniendum poenitentiam egerit et satisfactionem dederit, in cen­
suram recidat.
Quidam (3) dubitant de huiusmodi rcincidentia. Ratio est, quia clausula
imponens obligationem « standi mandatis Ecclesiae si convaluerint », ex au­
thentica declaratione S. Off. 19 aug. 1891 et 13 ian. 1892, importat onus recur­
rendi aut per se aut per confessarium ad S. Sedem, aut iterum confitendi apud
facultatem habentem (4); ex qua declaratione, aiunt, sequitur omissionem
solius poenitentiae et satisfactionis non afferre reincidentiam (5).
At deest solida ratio dubitandi. Sane: 1° S. Off. die 19 aug. 1891 de­
claravit (ad II) « obligationem standi mandatis Ecclesiae importare onus, sive
per se sive per confessarium, recurrendi ad S. Pontificem, eiusque mandatis
obediendi » ; 2° can. 2252 expresse distinguit inter obligationem recurrendi et
onus standi mandatis: « Qui in periculo mortis constituti... receperunt absolutio­
nem... tenentur... obligatione recurrendi... eorumque mandatis parendi »; 3° item
can. 2254, § 1: « iniuncto onere recurrendi... et standi eius mandatis ».

4. Iure huc usque vigenti necessitas recurrendi ad Superiorem
tenebat etiam absolutum a censura speciali modo JR. Pontifici reser­
vata. Aliter ex dictis (n. 393) hodie.
In ceteris disciplina Codicis praeformata fuit ex variis responsis
S. Officii (6).
397. In dubio de periculo mortis. — 1. Si confessarius positive
dubitat, num Titius revera in periculo mortis sit constitutus, potest
valide et licite absolvere (cfr. can. 209).
(2) Cfr. Cerato, n. 21, 5.
(.3) Chelodi, n. 35.
(I) Cfr. A. S. S., XXIV, p. 746; XXIX, p. 575.
(5) Chelodi, l. c. Cfr. D’Annibale, I, n. 351, not. 20; S. Alph., VI, n. 537 ; Suarez,
disp. 22, sect. 3, n. 11.
(6) S. C. S. Off. 23 lun. 1886; 17 iun. 1891, ad 3; 19 aug. 1891, ad 1 et 2; 13 Ian. 1892
ad 6; 30 mart. 1892 ad 1-4.

2. Si idem confessarius, aegrotus, familia etc. falso existiment
agi de periculo mortis, dum reipsa non exsistit, absolutio est certe
valida et etiam, stante bona lide, licita. E contra, si Titius malitiose
fingeret se aliquo morbo laborare atque in periculo mortis versari,
absolutio foret invalida. Sane periculum mortis est circumstantia, moraliter equidem aestimanda, quae attento can. 2252, ad valorem ab­
solutionis requiritur.
3. Can. 2252 non dicit infirmum absolutum posse, ubi convaluerit, adire
confessarium facultate praeditum eique repetere confessionem delicti cum cen­
sura ab eoque simul cum absolutione accipere mandata, atque ita deobligari
a recursu faciendo vel etiam a mandatis servandis ex parte Superioris super­
venientibus, recursu iam facto.
Hoc ius, quod conceditur poenitentibus absolutis in casibus urgentioribus
(n. 402), profecto competit etiam absolutis in periculo mortis. Una sane atque
eadem exsistit ratio; imo favor iis concessus, qui strictiore lege tenentur, a
fortiori tribuendus eis, qui mitiore lege reguntur. Quae sententia nobis certa
videtur ex analogia iuris seu ex praescripto can. 20 (7).

398. Extra periculum mortis et casus urgentiores. — 1. Λ censura
non reservata sive occulta sive publica potest absolvere quilibet coufessarius, sed in foro sacramentali tantum (can. 2253, 1°); non vero, ut
antea, in foro interno sive sacramentali sive extra-sacramentali (8).
At etiam quoad censuram non reservatam excipiendus est, per
se et generatim loquendo, casus, quo causa ad forum iudiciale sit de­
ducta, nisi reus ob defectum probationis fuerit dimissus (9), seu ex­
cipiendus est casus, quo lata fuerit sententia declaratoria.
Ratio est, quia in tali casu requiritur absolutio in foro externo;
concessa enim in foro sacramentali exterius non prodesset, licet in eo
foro valida foret (10).
Si tamen contumacia revera cessaverit ad normam can. 2242, § 3, nihil
prohibet quominus detur absolutio pro foro interno, manente obligatione eam
recipiendi pro foro quoque externo, si et quatenus Superior exigat aut circum­
stantiae suadeant.

2. A censura non reservata absolvit in foro extra-sacramentali ille
tantum, qui in reum habet iurisdictionem in foro externo (can. 2253,1°).
Absolutio enim est actus iurisdictionis, quae diversam potestatem
(7) Ex interpretibus Codicis plerique silent; quidam dubitanter loquuntur.
(8) Cfr. Noldin. De poenis ecclesiasticis, n. 28; Hilarius a Sexten. p. 39 a.; Wernz, VI.
n. 175; Bucceroni, IV. n. 1101.
™
(9) Cfr. can. 2237, J I, 1°; Wernz. L c., not. 157.
L
(10) Cfr. Cappello, De censuris, nn. 122, 132.

postulat pro diversitate fori in quo datur, cum distincti sint effectus
iuridici derivantes.
Palam est habentem potestatem fori externi absolvere posse etiam
in foro interno.

399. 3. Censurae ab homine proprie dictae sunt omnes reservatae.
Proinde ab eis absolvere valet solum qui eas inflixit, aut sententiam
tulit, eius Superior, vel successor, aut delegatus ab alterutro; et qui­
dem licet censuratus alio domicilium vel quasi-domicilium transtulerit
(can. 2253, 2°, iunct. can. 2245, § 1).
Unde v. g. si clericus excommunicatus fuerit a proprio Episcopo per iudi­
cialem sententiam aut particulare praeceptum, et dein, relicta sua dioecesi J,
in dioecesim B se contulerit ibique domicilium sibi elegerit, absolutio censu­
rae danda est ab Episcopo dioecesis JL. Ita etiam iure antiquo (11).
Circa genuinum conceptum censurae ab homine, controvertitur : verba
Codicis sane (cfr. can. 2217, § 1, 3°) clara et perspicua minime sunt. Hinc
dissensus A A., utrum semper et necessario habenda sit tanquam reservata.
Canon citatus non respicit poenas latae sententiae per praeceptum statutas,
nec poenas ferendae sententiae, antequam infligantur seu applicentur. Notan­
dum, praeterea, can. 2217, § 1, 3° loqui de poenis in genere, non autem de
censuris tantum, pro quibus necessario contumacia requiritur, eaque proinde
etiam in conceptu contumaciae ab homine reperiri debet. Cfr. De censuris,
n. 6, 67 s.
Quaelibet censura lata per sententiam iudicialem condemnatoriam est
certe ab homine; e contrario non quaevis censura lata per modum praecepti
peculiaris dicenda est ab homine. Ea sola habenda est ut talis, seu proprie
dicta, quae 1° actu infligitur vel applicatur; 2° quae respicit crimen iam com­
missum, et quidem cum comminatione censurae; 3° quae infligatur per prae­
ceptum particulare respiciens certam ac determinatam personam delinquen­
tem ita ut nulla sit infamia ex recursu ad eum qui censuram inflixit, vel ad
eius successorem aut Superiorem. Tres istae conditiones copulative requiruntur.
Nonnulla sunt animadvertenda: 1° Absolutio dari potest tum in foro
interno tum in foro externo; imo, cum agatur de censura ab homine lata per
sententiam iudicialem, semper per se et generatim danda est in foro ej-terno.
2° Index qui ex officio applicavit censuram a Superiore constitutam,
ab ea semel applicata absolvere nequit (can. 2236, § 3). Absolutio reservatur
Superiori seu Ordinario eiusve delegato.
3° Auctor censurae absolvero valet etiam post interpositam appella­
tionem: haec sane illum iurisdictione non privat quoad ea, quae appellationi
non obstant. Porro quod appellationi absolutio non obstet, palam est; nam
absolutio praeciso obtineri intenditur per appellationem (12).
(11) Wernz, VI, n. 175, not. 150; Lega, n. 130, 1; Chclodi, n. 35.
(12) Cfr. Wernz, VI, n. 175, not. 150; Lega, III, n. 122.

24 — Cappello, De Sacramentis, II.

Cum auctore censurae confundendus non est is, qui merus fuit exsecutor
aut denuntiator censurae; quia, facta exsecutione, omnem potestatem exsecu­
tor amisit; denuntiator vero censuram non induxit, sed tantum publicavit (13).
4° ludex delegatus potest absolvere ante interpositam appellationem,
non post illam, quia per appellationem privatur iurisdictione (14).
5° Auctor censurae, in quem lata sit sententia condemnatoria vel de·
claratoria, nequit per se vel per alium absolvere, cum ex ea privatus fuerit
iurisdictione (cfr. can. 2264).
6° Si R. Pontifex censuram ab Ordinario latam in forma specifica con­
firmaverit, aut sibi eiusdem absolutionem reservaverit, Ordinarius absolvere
non potest (15).
7° Si censuratus alio transtulerit domicilium vel quasi-domicilium, novus
Superior, cuius factus est subditus, potestne illum absolvere a censura ab hominet
Plerique A A. negant.
At affirmativa sententia probabilis nobis videtur. Nam a) can. 2253, 2°
dicit: «ipse autem potest (non debet) absolutionem concedere... »; b) novus Ordi­
narius domicilii vel quasi-domicilii est aliquo sensu successor prioris Ordinarii
quoad novum subditum; porro ex can. 2245, § 2 quilibet successor absolvere
potest; c) principium auctoritatis, quod urgent patroni oppositae sententiae,
optime salvatur etiam hac opinione admissa.

400. A censura reservata absolvere possunt, extra mortis pericu­
lum, « ille qui censuram constituit vel cui reservata est, eorumque
successores aut competentes Superiores aut delegati. Quare a censura
reservata Episcopo vel Ordinario, quilibet Ordinarius absolvere potest
suos subditos, loci vero Ordinarius etiam peregrinos; a reservata Sedi
Apostolicae, haec alii ve qui absolvendi potestatem ab ea impetraverint
sive generalem, si censura simpliciter reservata sit, sive specialem, si
reservata speciali modo, sive denique specialissimam, si reservata spe­
cialissimo modo » (can. 2253, 3°).
In specie vero absolvere possunt:
1° R. Pontifex, tum per se ipse tum per suos delegatos, ab omni­
bus censuris sive a iure sive ab homine, quocunque modo reservatis.
2° Cardinales a quibuslibet censuris, exceptis tantum iis quae
Sedi Apostolicae specialissimo modo sunt reservatae et illis quae adnexae
sunt revelationi secreti S. Officii; quam facultatem tribuere valent
sacerdoti sibi suisque familiaribus electo confessionibus excipiendis
(can. 239, § 1, 1°, 2θ).
Cardinales hac facultate absolvendi pollent tantum pro foro in­
terno sacramentali, ut clare patet ex verbis cit. can. 239, § 1, 1°.
(13) Schnmlzgr., I. c., n. 88; Kober, l. c., p. 453.
(14) Scbmalzgr., I. c., n. 87; Ball.-Palm., VII, 132.
(15) Cfr. c. 22, de jrraeb., III, 4, iu 6°; Ojetti, n. 968.

Probabilius, attentis can. 874 ac 875 et ex analogia iuris, nequeunt eam
delegare. Dicimus cz analogia iuris, nimirum perspecto can. 239, § 1, 2°, can. 401,
§ 1 et attenta responsione Pontif. Comm. C. I. 16 oct. 1919, e quibus tamen,
sincere fatemur, argumentum decisivum erui nequit, cum res, de qua agitur,
sit diversa, licet, necessario nexu coniuncta.
Neque argumentum validissimum in contrarium deduci potest ex can. 199,
§ 1, si comparetur cum can. 874, § 1, et si attendatur, praescriptum can. 199,
§ 1 continere hanc limitationem: « nisi aliud expresse iure caveatur », atque
idcirco potestatem delegandi, de qua in hoc canone, practice forum sacramentale non respicere.

3° Episcopi per se vel per alios, a censuris Ordinario reservatis
a iure; et etiam in casibus occultis a censuris simpliciter reservatis Sedi
Apostolicae, non autem in casibus publicis (ean. 2237) - (16).
Praeterea Episcopi facultate gaudent sibi suisque familiaribus
eligendi sacerdotem confessionibus excipiendis, qui, si iurisdictione
careat, eam ipso iure obtinet, etiam quod spectat ad casus Ordinario
loci reservatos (can. 349, § 1, 1°, iunct. can. 239, § 1, 2°).
Haec facultas competit quoque Episcopis titularibus (can. 349,
§ 1, n. 1°), non item facultas absolvendi in casibus occultis R. P. sim­
pliciter reservatis, quia nomine Ordinariorum in iure veniunt solum
Episcopi résidentielles (can. 198, § 1).
Potestas hic concessa absolvendi in praefatis casibus occultis, iure
antiquo exerceri permittebatur tantum in foro conscientiae, in sub­
ditos dumtaxat suos, et in propria dioecesi (17).
Iure novo hisce limitibus haud circumscribitur; imo (can. 2253, 3°)
expresse dicitur Ordinarius loci «etiam peregrinos» posse absolvere;
et non solum in foro sacramentali hanc potestatem exercere potest,
sed etiam, aliter ac antea (18), in foro extra-sacramentali.
Episcopi a censuris Ordinario reservatis a iure absolvere valent tum in
foro interno tum in foro externo.
A censuris reservatis simpliciter Sedi Apostolicae, ubi casus sit occultus,
absolvere possunt in foro interno tum sacramentali tum extra-sacramentali;
nec repugnat ut interdum, si peculiares occurrant circumstantiae, absolvant
etiam in foro externo.
Casus dicitur occultus vel publicus prout censura seu factum criminosum
sit occultum aut publicum, ad normam can. 2197.
Si casus, qui prius erat publicus, deiu fiat occultus post diuturnum tem(16) Concilium Trid. celebri capite Liceat (Sess. XXIV, cap. 6 de reform.) tribuerat Epi­
scopis facultatem absolvendi qUOsounque sibi subditos a censuris etiam Sedi Apostolicae
reservatis, sed in casibus tantum occultis et in foro conscientiae; quae facultas ad casas sim­
pliciter reservatos per Const. « A post. Sedis · restricta fuit.
(17) Cfr. Cone. Trid. Sons. XXIV, cap. 6 de reform.; D’Annibale, I, nn. 315, 340.
(18) Cfr. D’Annibale, I. η. 340.

poris lapsum aliasvo circumstantias, Ordinarius potest absolvere a censura
simpliciter reservata R. Pontifici. Item absolutio, iniunctis iniungcndie, dari
potest in loco ubi casus est revera occultus, ex. gr. in Gallia, etsi alibi, v. g.
in Italia, sit publicus. Quod valet universim de ceteris quoque confessariis,
Haec potestas competens Episcopo est ordinaria ad normam can. 197,
§ 1; potest delegari etiam habitualiter, et est latae interpretationis (can. 199,
§ 1; 200, § 1).
Episcopus absolvere potest tum incolas, tum peregrinos, tum vagos; et
quidem valide etiam exsistens extra proprium territorium, aut in subditum e
territorio absentem, ad normam can. 201, § 3.

4° Abbates et Praelati « nullius », de quibus in can. 319, eadem,
qua Episcopi, frumitur potestate; tamen sibi suisque familiaribus sa­
cerdotem confessionibus excipiendis eligere nequeunt, nisi sint cha­
ractere episcopali insigniti.
5° Idem dicas de Vicario Generali, Vicario Capitulari, Admi­
nistratore Apostolico, Vicario et Praefecto Apostolico, qui in iure no­
mine Ordinariorum veniunt (can. 198, § 1).
6° Superiores maiores in religionibus clericalibus exemptis (cfr.
can. 488, 2°, 1°, 8°), seu illi omnes et soli qui Ordinariorum nomine
in iure intelliguntur (can. 198, § 1), absolvere possunt per se vel per
alios a censuris Ordinario a iure reservatis, et etiam a censuris sim­
pliciter Sedi Apostolicae reservatis, in casibus occultis. Huc spectant
quae diximus de Episcopo.
Huiusmodi potestas iure ordinario non competit profecto Superio­
ribus localibus, cum Ordinarii non sint ad normam can. 198, § 1.
Superiores maiores praefata potestate gaudent tantum quoad subditos
suos, non autem quoad omnes fideles (19). Ratio, quia ex can. 198, § 1 » pro
suis subditis » dumtaxat, non vero pro aliis, Superiores maiores habentur tan­
quam Ordinarii.
Porro iisdem praecise qua Ordinariis competit absolvendi facultas ( can.
2237, § 2; 2253, 3°).
Nomine autem subditorum omnes illi intelliguntur, de quibus in can. 514,
§ 1, scii, non solum professi et novitii, verum etiam alii in religiosa domo diu
noctuque degentes causa famulatus aut educationis aut hospitii vel infirmae
valetudinis, ad normam can. 875, § 1.

7° Eadem facultas competit etiam Superioribus maioribus so­
cietatum clericalium exemptarum, de quibus in can. 673 ss.
Ex iure speciali seu ex privilegiis Praelati religiosi aliique am­
pliores facultates habere solent (20).
(19) Cfr. Cappello, De censuris, n. 123 ss.
(20) Per Const. · A post. Sedis » dempta fuit Praelatis regularibus facultas, qua vi pri-

8° Ex potestate delegata alii quoque, ex. gr. parochi, confes­
sarii etc., absolvere possunt a censuris.
Item Ordinarii ex iure a Sede Apostolica delegato absolvere var­
ient etiam in ceteris casibus, pro maiore aut minore amplitudine facul­
tatis obtentae.
Quare potestas maior minorve delegata sedulo inspicienda est,
nimirum generalis, specialis vel specialissima. Prior tribuit facultatem
absolvendi tantum a censuris simpliciter reservatis S. Sedi; altera ab­
solvendi etiam a reservatis speciali modo; tertia demum, quae per­
quam raro conceditur, a reservatis specialissimo modo.
401. Principium generale attendendum. — Hoc principium prae
oculis semper haberi debet: qui potest plus, potest et minus; item: maius
continet et minus. Unde qui gaudet potestate absolvendi a censuris
reservatis specialissimo aut speciali modo, a fortiori absolvere valet
a reservatis simpliciter.
At nullatenus repugnat per se, Titium instrui facultate absolvendi
v. g. a censuris speciali modo reservatis, non autem a simpliciter re­
servatis.

Articulus VIII.

De absolutione a censuris extra periculum mortis.
402. Praescriptum can. 2254, § 1. — « In casibus urgentioribus,
si nempe censurae latae sententiae exterius servari nequeant sine peri­
culo gravis scandali vel infamiae, aut si durum sit poenitenti in statu
gravis peccati permanere per tempus necessarium ut Superior compe­
tens provideat, tunc quilibet confessarius in foro sacra mentali ab eisdem,
quoquo modo reservatis, absolvere potest, iniuncto onere recurrendi, sub
poena reincidentiac, intra mensem saltem per epistolam et per confes­
sarium, si id fieri possit sine gravi incommodo, reficito nomine, ad S. Poenitentiariam vel ad Episcopum aliumve Superiorem praeditum facul­
tate et standi eius mandatis ».
1. Praescripto can. 2254 locus non est nisi in casibus urgentio­
ribus, nimirum urgente necessitate. Idque ad valorem absolutionis.
vilcgiorum praesertim vi Brevis S. Pii V · Romani Pontificis », 21 iul. 1571. gaudebant ab­
solvendi n casibus tum simpliciter tum speciali modo reservatis S. Sedi. S. Poenit. 5 dee.
1873; S. Off. 22 mart. 1881.
Cfr. S. Alph.» I, App. II, Dc privitcffiis, cap. V; Ball.-Palm., V. n. 772 ss.» VII, n. 251;
Bucceroni. n. 15 s.; Noldin, n. 29; Lebmkuhl, II» n. 1123.

2. Huiusmodi casus urgentiores tres sunt (1), expressis verbis a
legislatore enuntiati :
λ) quando censura latae .sententiae, i. e. iam contracta, exterius
servari nequit sine periculo gravis scandali;
b) quando eadem censura servari nequit sine periculo in­
famiae;
c) quando durum est [non valde durum (2), ut antea] seu displiceat
poenitenti in statu gravis peccati permanere per tempus necessarium
ad petitionem et concessionem facultatis absolvendi a reservatis.
Aestimatio casus urgentioris primario per se spectat ad contessarium; secundarie autem pertinere potest etiam ad poenitenteni,
praesertim si persona prudens sit.
Si periculum falso aestimatum fuerit, quidnam dicendum’ Si ratio­
nabiliter aestimatio eiusmodi facta fuerit, absolutio valida et licita
fuit. Si omnino irrationabiliter, scii, sine ullo fundamento, absolutio
obiective invalida est; sed practice poenitens et confessarius, abso­
lutione iam data, acquiescant.
Scandalum sumi potest triplici sensu: 1° vulgari et minus proprio, qua­
tenus designat admirationem haud favorabilem ex parte fidelium; 2° sensu
theologico et proprio, quatenus dictum vel factum minus rectum significat,
praebens aliis occasionem peccati; 3° sensu iuridico seu poenali, quatenus indicat
ordinis socialis turbationem (cfr. can. 2218, § 1 ; 2222, § 2). Non solum scandalum
sensu theologico includitur, sed probabilius etiam sensu vulgari et iuridico.
Infamia generatim est bonae famae amissio aut diminutio. Codex loquitur
de infamia iuris et de infamia facti. Infamia, de qua in can. 2254, sumitur sensu
latiore, seu attenditur periculum amissionis vel diminutionis bonae aesti­
mationis apud prudentes personas.
Ex can. 2232, § 1 delinquens excusatur a poena observanda, ante sen­
tentiam declaratoriam et nisi delictum sit notorium, quoties poena observari
nequeat sine infamia. Unde iste canon consulit, sed ex parte tantum. Nam aliud
est simplex excusatio, aliud absolutio seu vinculi relaxat io. Praeterea, si agitur
de Missa aut communione, ab eo qui sit in statu peccati necessario praemittenda
est confessio sacramentalis, ideoque occurrit applicatio can. 2254.

3. Periculum scandali vel infamiae verificari solet quando imme­
diate vel paulo post confessionem recipiendum sit aliud sacramentum,
v. g. Eucharistia, matrimonium etc.; vel, si agitur de sacerdote, si
Missam celebrare debeat.
Tunc, si Missa aut communio omitteretur propter peccatum re­
servatum et non absolutum, fideles facile offensam paterentur sive
(1) Ita etiam iure antiquo. S. C. S. Off. 23 iun. 188«, nd 2; 16 iun. 1897.
(2) S. C. S. Off. 16 iun. 1897.

scandalum, aut Titius bonam aestimationem amitteret ob suspicio­
nem de gravi culpa commissa.
Non requiritur certitudo scandali vel infamiae, seu periculum cer­
tum; neque opus est ut sit probabilissimum aut valde probabile; suf­
ficit ut sit probabile seu adsit rationabile fundamentum.
Ecclesia in reservandis censuris hoc principaliter intendit, nimi­
rum ut Superior legitimus iudicet de casibus reservatis et congrua
mandata tradat. Porro id optime obtinetur per recursum sub poena
reincidentiae a confessario impositum.
4. Quando durum poenitenti censeri debet? Hoc dimetiendum
est praesertim ex dispositione poenitentis hic et nunc, i e. subiective,
non solummodo obiective ex rei natura seu ex communiter contingenti­
bus. Quare poenitens antea non tanto dolore affectus ut ei sit durum etc.,
potest disponi a confessario ut ita afficiatur.
Eo ipso quod confessarius tenetur ratione muneris excitare in
animo poenitentis sinceram peccati detestationem, procul dubio po­
test illum ita disponere, ut durum ipsi sit in statu peccati mortalis
permanere.
Tempus ad impetrandam facultatem non idem esse solet; unde quaeri
potest, utrum verificetur casus urgens, si iam elapso die vel biduo facultas
impetrari possit. Sufficit spatium unius diei, ut liquet ex analoga responsione
S. Poenitentiariae, 14 mail 1904 (3); ideo confessarius potest absolvere poenitentem innodatum censuris, si ipsi durum sit remanere in peccato mortali
per integrum diem, imo, attenta peculiari dispositione poenitentis, etiam per
paucas horas.

5. Hoc principium valet quoque pro absolutione a casibus episco­
palibus et aequiperatis, quos nempe Episcopi aliique Superiores pro
sua quisque dioecesi vel familia religiosa sibi reservaverint; et quidem
non solum a reservatis cum censura, quod evidens est ex verbis can.
2254 (4), verum etiam a reservatis sine censura, quod ex analogia iuris
indubitanter affirmandum est.
Nulla profecto de hac re, nostro indicio, potest esse dubitatio.
Sane can. 2254, § 1, minime distinguit inter censuras papales et epi­
scopales aliasque; imo expresse dicit, omnes quoquo modo reservatas
comprehendi. Ceterum, si censurae reservatae specialissimo modo Sedi
(3) Cfr. SantI, lib. Ill, tit. 37, n. 16: lib. V, tit. 39. n. 29; Lega, III, n. 126.
(4) Idcirco probandi non sunt A A., qui hanc doctrinam uti mere probabilem tradunt.
Cerato v. g. (n. 25) ait: « Opinamur autem hanc disciplinam extendi posse ad casus seu
censuras ab Ordinariis reservatas ». Cfr. Chelodi, n. 35; Ferreres, Compendium thcoL mor.t
II. n. 679.
Etiam ante Codicem facultas absolvendi verius extendebatur etiam ad casus episcopales.
Cfr. Wernz, VI, n. 175; Santi, lib. V, tit. 39, n. 29; Holhveck. $ 41.

376

CAPUT XI. - ARTICULUS VII1.

Apostolicae non excluduntur, nonne a fortiori censurae ab Ordinariis
reservatae dicendae sunt comprehensae?
Unde si in aliquo casu urgentiore videatur poenitens absolvi non
posse a peccatis ab Episcopo aliisve reservatis, eo quod reservatio
ipso iure non cesset ad normam can. 900, potest absolvi ad normam
can. 2251. Quod tamen, speculative tantum dictum volumus, cum
revera vix illud verificari possit.
Valet hoc principium etiam pro unico peccato ratione sui R. Pon­
tifici reservato, i. e. falsa accusatione sacerdotis de sollicitatione (can.
894) - (5).
Magnum tamen datur discrimen inter casum reservatum cum censura et
sine censura. Nam si quis a peccato reservato sine censura absolvitur in casu
urgentiore ad normam can. 2254, tenetur quidem recurrere ad Superiorem com­
petentem; at si non recurrit, etsi culpabiliter, non datur poena reincidentiae:
non in idem peccatum, quia absolutione iam deletum, non in censuram, quia
non aderat.

6. Quilibet confessarius (num etiam orientalis, vide n. 407, 1) in
hisce circumstantiis absolvere potest. Ideo necesse est ut sacerdos nd
confessiones excipiendas approbatus iam fuerit vel ratione officii v. g.
paroecialis, vel alias, iuxta generales regulas approbationis quoad
tempus, locum, personas, etc.; aut saltem ut rationabiliter talis exi­
stimetur, adeo ut ex errore communi suppleat Ecclesia ad normam
can. 209.
Confessarius absolvere potest in foro sacramentali tantum, nempe
in actu confessionis, non autem in foro interno extra-sacramentali.
Num valida confessio requiratur necne, vide n. 393.
Absolvere valet omnes poenitentes tam latinos quam orientales
a censuris «quoquo modo reservatis» (cfr. tamen casum exceptum;
n. 406), sive sint occultae sive publicae vel notoriae, idcirco etiam ab
iis quae sunt speciali vel specialissimo modo Sedi Apostolicae reser­
vatae, et a fortiori ab illis quae a iure Ordinariis reservantur aut quas
ipsi (Episcopi, Superiores maiores in religione clericali exempta, etc.)
sibi reservaverint.
Etiam ante Codicem poterat dari absolutio a censura lata contra
« absolventes complicem in peccato turpi » (6), quae sola specialissimo
modo reservata censebatur (7).
(5) Ita etiain ante Codicem, iure recentioro. S. C. S. OiT. 23-30 lun. 1880; S. Poenit.
7 nov. 1888. Ctr. Sunt i. Z. <·.. n 2S; Γ· : ι·
II. n. 079.
(6) S. C. S. OIT. 7 iun. 1899; Santi, lib. V, tit. 39, n. 29; Lega, III. η. 120; Buccoroni,
III, n. 797 bs.
(7) S. C. S. Off. 27 inn. 1860; A. S. S., II, p. 073.

An quando absolutio dari possit etiam a censuris ab homine, vide
n. 407, 4.
7. Si poenitens actum contritionis perfectae elicere valeat ac re­
vera eliciat, estne locus applicationi can. 2254? Quidam negant vel
dubitant. Sed immerito, perspectis verbis ipsius canonis et conside­
rato tine legis, quae universim conscientiarum paci et tranquillitati
provide consulere vult.
Confessarius ex can. 2254 absolvere potest a censuris iisque tantum, non
autem dispensare valet a poenis vindicative latae sententiae, etsi forte peri­
culum scandali vel infamiae adsit. Ratio manifesta, ex diversitate vinculi et
effectuum repetenda.
Periculum scandali et infamiae valet pro omnibus censuris, scii, pro ex­
communicatione, suspensione et interdicto. Tertius casus urgentior, nempe
quod durum sit poenitenti in statu peccati mortalis permanere, verificatur
tantum quoad illam censuram quae sacramentorum susceptionem impedit,
nimirum quoad excommunicationem et interdictum personale.

8. Absolutio in casu est directa, ut patet ex verbis canonis atque
expresse declaratum fuit a Sancta Sede (8).
Absolvitur directe, quando confessarius fert absolutionem per
modum sententiae iudicidlis in ea peccata, in quae ipse iurisdictionem
habet, et quae ei accusata fuerunt; indirecte absolvitur quis ab aliquo
peccato, quando hoc non deletur vi sententiae iudicialis confessarii,
sed concomitantcr i. e. vi gratiae sanctificantis, quae in sacramento,
(pio alia peccata directe remittuntur, infunditur; haec enim ex natura
sua omnia et singula peccata mortalia necessario excludit (9).
In praxi discrimen prae oculis habeatur, inter absolutionem directam et
indirectam: 1° peccatum directe remissum, non debet iterum accusari; secus
vero, si fuerit tantum indirecte remissum, sive antea accusatum fuerit, sive
non; 2° si confessarius potest directe absolvere ab aliquo peccato gravi, adest
obligatio hoc illi accusandi, (piae non exsisteret, si tantum indirecte absolvere
posset.
Cum censurae non tollantur vi gratiae sanctificantis, neque hanc impe­
diant, illarum absolutio nequit esse indirecta, proprie loquendo (10). Dicimus
proprie loquendo, nam interdum ipsa absolutio a censuris dicitur ab antiquis
DD. indirecta ratione peccatorum, quae indirecte absolvuntur.
(8) S. C. S. Off. 19 (lUg. 1891, 30 mart. 1892.
(9) Cfr. Lacroix, lib. VI. n. 590; Ball.-Palm.. V, n. 80 ss.; Noldin, III. n. 240; Ver­
reres, II, n. 677; GCnlcot-Salsmans, II, n. 347.
(10) Cfr. Suarcz, De Poenit., disp. 30, sect. 3, n. 10; D’Annibale. I, n. 337; Bucceronl,
Dc cenwrte, n. 49.

403. Onus recurrendi. — 1. Confessarius, aliter ac in periculo mor­
tis, debet imponere onus recurrendi, sub poena reincidentiae, intra mensem.
Huiusmodi obligatio per se est gravis; item recursus urget sub
gravi. Mensis supputandus est a die absolutionis, seu a die qua inno­
tuerit poenitenti haec obligatio.
A reincidentia, excusat ignorantia, metus, inadvertentia, oblivio etc.
Si confessarius cum aut sine culpa v. g. ex inadvertentia onus
recurrendi non imposuerit, poenitens teneturne recurrere? Per se tene­
tur, quia recursus ab ipso iure praecipitur, cui bona aut mala fides
confessarii derogare nequit.
2. Eatenus urget obligatio recursus, quatenus hic « sine gravi in­
commodo » fieri possit. Huiusmodi incommodum potest esse spirituale
vel temporale, morale aut physicum, proprium aut alienum. Genera­
tim est scandalum aut infamia v. g. ob periculum sese prodendi quia
epistolae aperiuntur. Non requiritur incommodum certum; sufficit vere
probabile.
3. Recursus fieri debet, non ut reus absolvatur, neque ut facultas
ad absolvendum postuletur, cum iam absolutus sit et quidem directe;
sed ut grave hoc Ecclesiae praeceptum impleatur et mandata atque
monita salutaria accipiantur.
4. Recursus ita faciendus est, ut in litteris casus exacte cum ne­
cessariis circumstantiis rite exponatur, nomine et cognomine tamen
reticitis: agitur enim de foro sacramentali.
Recurri debet vel ad 5. Poenitentiariam, vel ad Episcopum aliumve
Superiorem facultate praeditum. Non sufficit autem recurrere ad con­
fessarium, etiam regularem, qui facultatem habeat absolvendi a re­
servatis, nisi ipsi iterum censuratus confiteatur, ut infra dicetur.
5. Confessarius debet, iuxta plures, oneri recurrendi ipse satisfa­
cere, nisi iusta causa excusetur. Quae obligatio a nonnullis dicitur gra­
vis, ab aliis levis, ab aliis nulla. De vera obligatione ex parte confessarii certo non constat.
Epistola ad S. Poenitentiariam quovis idiomate conscripta mitti potest;
at melius est, ut latino idiomate, praesertim a confessario, exaretur.
Interius ita inscribitur: Eminentissime Princeps vel Eminentissime Domine;
exterius vero: AlVE minentis simo Cardinale Penitenzicre Maggiore, Palazzo del
£. Officio, Poma; aut simpliciter: Sacra Penitenzieria, Palazzo del S. Officio,
Roma (11).
(11) Cfr. Cappello, De Curia Romana, I, p. 359; De. censuris, n. 579 88.; Ferreres, La
Curia Romana, nn. 862-898.
|■
Epistola ad
Poenitentiariam ita confici potest:
Eminentissime Princeps. Titius excommunicationem specialissimo modo Sedi Apostollcae
reservatam contraxit ob attentatam absolutionem complicis (vel propter retentionem spe-

Recurri potest ad S. Poenitentiariam quolibet in casu, etiam ubi agitur
do censura quae uni R. Pontifici dicitur reservata, « excepto quoque Maiore
Poenitentiario » (12), qui, si careat facultate, eam a R. Pontifice per se ipse impe­
trare solet.

6. Triplex hypothesis attendatur.
1° Si confessarius onus recurrendi assumpserit et dein reipsa non
recurrat, poenitens non reincidit in censuram, quia deest contumacia.
Neque confessarius, quamvis peccet (nisi legitima causa excusetur),
incurrit in censuram, ut evidens est: agitur sane de reincidentia.
2° Si confessarius, obligatione recurrendi assumpta, non recur­
rat, poenitens teneturne recurrere, et quidem sub poena reinciden­
tiae? Poenitens potest recurrere, si velit: at non videtur stricta obli­
gatione teneri, ideoque in censuram non reincidit.
Utrum id locum habeat etiam in casu quo confessarius, eiusmodi onere
assumpto, moriatur aut c loco discedat non amplius reversurus, dubium est.

3° Si poenitens promiserit obligationi recurrendi se esse satisfa­
cturum, et postea non recurrat, confessarius, re cognita extra con­
fessionem, non tenetur recurrere; re comperta ex confessione eiusdem
poenitentis, tenetur ex caritate, ut supra, nisi iusta causa excusetur.
Poenitens absolutus in casu urgentiore non modo recurrere debet,
sed praeterea stare tenetur mandatis S. Poenitentiariae vel Episcopi
aliusve Superioris ad quem recursus factus fuerit.
7. Obligationi recurrendi triplici modo satisfieri potest: vel ipse
confessarius epistolam mittit ad Superiorem competentem, vel ipse
poenitens personaliter aut scriptis Superiorem adit, vel demum idem
poenitens ad alium confessarium facultate praeditum accedit ab eoque
novam impetrat absolutionem; de quo postremo modo dicetur infra
(n. 404).
Verba « saltem per epistolam et per confessarium » significant,
recursum fieri posse sive per accessum personalem sive per litteras, et
Ciorum consecratarum in malum finem). Pariter contraxit irregularitatem, quia censuram
violavit exercendo sacros ordines. Ab hoc delicto et adnexa censura Titius absolutus fuit ad
normam can. 2254, urgento nimirum necessitate, cum aliunde esset rite dispositus. Nunc
vero ad hoc S. Tribunal recurrit, ut mandata recipiat, ea fideliter exsecuturus. Velit Emi­
nentia Vestra rescriptum mittere ad confessarium infra scriptum.
N. N.
(Locus, dies, mensis, etc.).
Epistola ad Episcopum ita exarari potest.
Reverendissime Domine, Titia censuram contraxit ob procuratum abortum. Cum ab­
solutio differri non potuisset propter infamiam vitandam, et aliunde esset rite disposita,
a confessario infrascripto absoluta fuit cum onero recurrendi. Nunc vero se sistit ad obe(1 lendum Ecclesiae mandatis.
N. N. parochus.
(Locus, dies, mensis, etc.).
(12) Cfr. v. g. Pii XII Const. « Vacantis AposMicae Sedis », S dec. 1915. Cfr. Cappello,
Dc censuris, n. 565 ss., ed. IV.

huiusmodi onus recurrendi afficere immediate et primario poenitentem
ipsum, non autem confessarium.
Unde primaria obligatio pertinet ad poenitentem; practice tamen obli­
gatio er caritate spectaro poterit, saltem interdum ad confessarium. Dicimus
interdum, si poenitens roget confessarium isque commodo recurrere valeat.
Aliter, si confessarius, audita confessione discedere cogitur, nunquam vel tem­
pore incerto aut diuturno rediturus; quo in casu ipse poenitens scribere debet
vel personaliter accedere (13).
Idcirco quando nec confessarius nec poenitens recurrere valeat saltem
per epistolam ad competentem Superiorem, ex. gr. quia poenitens est scribendi
imperitus, obligatio recurrendi non urget, excepto crimine absolutionis com­
plicis, ut infra dicemus (14).

8. Si poenitens, facto recursu per confessarium, non redeat ad man­
data S. Poenitentiariae vel Episcopi aliusve recipienda, reincidit in
censuram, si id omittat ex negligentia graviter culpabili, quia parvi­
pendit recursum sub gravi praescriptum, qui recursus non perficitur
donec poenitens mandata acceptaverit.
Si vero non potest ad confessarium redire absque magno incom­
modo, recursus videtur evasisse morali ter impossibilis ideoque amplius
non obligare, ita ut locus non sit reviviscentiae et censura maneat
absolute sublata (15).

404. An et quando ad alium confessarium recurri queat. — « Nihil
impedit quominus poenitens, etiam post acceptam, ut supra, absolutio­
nem, facto quoque recursu ad Superiorem, alium adeat confessarium fa­
cultate praeditum, ab eoque, repetita confessione saltem delicti cum cen­
sura, consequatur absolutionem; qua obtenta, mandata ab eodem accipiat,
quin teneatur postea stare aliis mandatis ex parte Superioris superve­
nientibus » (can. 2254, § 2).
1. Poenitens censurât, us, sive ante sive post acceptam absolutio­
nem, de qua supra (n. 402 ss.), quin recurrat ad θ. Poenitentiariam
vel ad Episcopum alium ve Superiorem competentem, potest recurrere
ad confessarium quemcunque, v. g. religiosum, necessaria facultate
praeditum.
Ad hunc confessarium recurrere valet non solum ante, sed etiam
post factum recursum ad Superiorem.
Poenitens in casu debet repetere confessionem « saltem delicti cum
censura ». Ratio est, quia ex una parte confessarius nequit absolvere
(13) S. Poenitentiaria, 7 nov. 1888, ad VI,
(14) S. C. S. Oil. 9 nov. 1898, 7 iun. 1899.
(15) Cfr. De Smet, Dc casibus reserv., n. 56; Priimmor, 111, η. 130; Noldin, III, η. 367.

et congrua mandala tradere, nisi cognoscat rem de qua agitur, nempe
peccatum cui censura est adnexa; ex alia parte vero necesse non est
ut confessio omnium peccatorum repetatur, eum directe iam sint re­
missa vi absolutionis prius datae.
2. Confessarius mandata imponere debet, quae a poenitente reli­
giose acceptanda ac fideliter exsequenda sunt.
Idque satis est; adeo ut poenitens non teneatur postea stare aliis
mandatis, quae, facto recursu ad Superiorem, ex parte ipsius super­
venerint post absolutionem et mandata ab alio confessario accepta. At,
quamvis non teneatur, potest tamen his, et non illis, stare mandatis.
In iure antiquo magna erat controversia, utrum, facto recursu ad Supe­
riorem, liceret necne adire confessarium facultate praeditum, et num in tali
hypotliesi standum esset, an non, mandatis ab eodem Superiore traditis (16).
Quae controversia hodie ex praescripto can. 2254, § 2 authentice resoluta est.

405. Quid faciendum in casu quo recursus sit moraliter impossi­
bilis. — « Quod si in casu aliquo extraordinario hic recursus sit mora­
liter impossibilis, tunc ipsemet confessarius, excepto casu quo agatur de
absolutione censurae, dc qua in can. 2367, potest absolutionem concedere
sine onere de quo supra, iniunctis tamen de iure iniungendis, et imposita
congrua poenitentia et satisfactione pro censura, ita ut poenitens, nisi
intra congruum tempus a confessario praefiniendum poenitentiam egerit
ac satisfactionem dederit, recidat in censuram » (can. 2254, § 3).
1. Si recursus in aliquo casu extraordinario est moraliter impos­
sibilis, cessat eius obligatio. Tunc ipse confessarius potest absolutionem
concedere sine onere recurrendi; at iniungere debet, prout res exigit,
de iure iniungenda, imponere praesertim salutarem poenitentiam, prae­
linito congruo tempore ad haec omnia adimplenda; ita quidem ut poe­
nitens, nisi intra tempus a confessario praefinitum his satisfecerit, ipso
facto in eandem censuram recidat.
Recursus est moraliter impossibilis:
1° Si neque confessarius neque poenitens epistolam ad Supe­
riorem competentem scribere valent, et poenitenti durum sit recur­
rere ad alium confessarium facultate praeditum (17).
2° Si poenitens scribere nescit aut nequit, confessarius vero,
etsi scribere valeat, poenitentem tamen non sit amplius visurus, ut
responsionem ei tradat; v. g. quia confessarius post datam absolu­
tionem discedere cogitur, vel quia poenitens scribendi impar eidem
(16) Cfr. Ball.-Pulni.. VII, n. 223 89.1 Sancti, l. c.; Ferrvres, II, n. 677; Lega Ill, n. 126.
(17) S. C. S. Off. 9 nov. 1898.

382

CAPUT XI. - ARTICULUS vm.

confessario se iterum praesentare nequit, et ipsi durum sit alium con­
fessarium adire (18); quod locum habet, ut opinamur, etiam in casu
quo confessarius probabiliter tantum visurus sit poenitentem, aut non­
nisi post diuturnum tempus.
3° Si obstet grave incommodum quodcunque, v. g. periculum
revelationis, scandali, infamiae, etc.; item damnum temporale, v. g.
in bonis vitae aut fortunae, etc.
2. A praefata regula excipitur unicus casus, nempe absolutio cen­
surae de qua in can. 2367. Agitur de excommunicatione specialissimo
modo reservata Sedi Apostolicae, lata contra absolventes vel absolvere
lingentes complicem in peccato turpi (cfr. n. 417 ss.).
Ratio exceptionis, tum quia specialis est gravitas huius delicti in se et
in effectibus considerata, tum quia casus extraordinarius aut nunquam aut
fere nunquam verificatur, cum sacerdos absolutus profecto scribere sciat, ideoque,
confessario impedito, ipse recurrere tenetur per epistolam ad S. Poenitentiariam.

At si confessarius non sit amplius visurus sacerdotem poeniten­
tem, hic vero, morbo aliave causa impeditus, nequeat scribere, ratio
non est cur ipse a generali induito excludatur (19).
Quod valet etiam in casu quo periculum infamiae, ex. gr. ob ape­
ritionem litterarum, aut aliud incommodum vere grave obstet. Tunc
confessarius absolvere potest sine onere recurrendi, iniunctis de iure
iniungendis, ad normam can. 2254, § 3.
Cum confessarius non est amplius visurus sacerdotem poenitentem, practice
hoc modo procedi potest et ordinarie solet: ille ad S. Poenitentiariam scribit,
facultatem petens transmittendi per litteras ad poenitentem sacerdotem rescri­
ptum sive mandata eiusdem S. Poenitentiariae; quibus acceptis, per epistolam
(nomine, cognomine, domicilio etc. poenitentis praevie ex eius notitia cognitis)
ea cum sacerdote poenitente communicat.

3. Confessarius ea iniungere debet quae a iure requiruntur, scii,
ut 1° scandalum reparetur; 2° satisfiat, ubi opus sit, parti laesae; 3° salu­
taris, praeter sacramentalem, imponatur poenitentia (20).
4. Moralis impossibilitas recurrendi videtur accipienda «intra
mensem ». Hoc innuitur per verba: « hic recursus », nempe « intra men­
sem » faciendus. At si ageretur de absolvente complicem, huiusmodi
tempus utile, ubi necessitas ferret, esset prorogandum, attenta ex­
ceptione supra indicata.
(18) S. C. S. Off. 5 sept. 1900.
(19) Lega, III, η. 127; Chclodi, η. 35; Cerato, η. 25.
(20) Cfr. Cuppolio, De censuris, η. 101.

DE ABSOLUTIONE A CENSURIS EXTRA PERICULUM MORTIS

383

5. Ut sit locus reincidentiae (n. 403, 1) requiritur quod malitiose
i. e. ex gravi culpa poenitens mandata non exsequatur.

406. Excommunicatio de qua in can. 2388, § 1. Absolutio sacer­
dotum ab excommunicatione de qua in can. 2388, § 1, ob attentatum
etiam civile tantum matrimonium, et actu cum muliere caste convi­
ventium eorumque admissio ad participationem sacramentorum more
laicorum S. Poenitentiariae exclusive reservatur. Non applicatur prae­
scriptum can. 2251: quodcumque indultum aut privilegium cessat
in ordine ad casum praedictum ( S. Poenit. 18 april. 1936, 4 maii 1937 ;
A. A. S., XXVIII, 242; XXIX, 283).
Quae dispositio locum non obtinet, si mulier sit iam defuncta aut
sacerdos ab ea separetur.
406bli. Quid agendum, si confessarius simplex ex ignorantia vel
inadvertentia absolvat a casu reservato. — 1. Si a casu papali absol­
vat, absolutio censurae valet, dummodo ne sit censura ab homine vel
specialissimo modo Sanctae Sedi reservata (can. 2247, § 3); sed in foro
interno absolutio ut valida habenda est, ne poenitens sine sua culpa
privetur indulgentiis, suffragiis etc., attento can. 2262, § 1.
2. Si a casu episcopali aut aequivalenti, item absolutio valet. Quod
uti certum habemus ex praescripto can. 2247, § 3, si agitur de casu
reservato cum censura, quia citatus canon nullatenus distinguit inter
casus papales et episcopales ceterosque. Si agitur de casu reservato
sine censura, illud uti solide probabile habemus ob analogiam, prae­
scriptis can. 20; 900 et can. 2247, § 3 perspecto.
In nonnullis statutis dioecesanis edicitur, iurisdictionein in huiusmodi
casibus confessario conferri. Si statuta sileant, quidam etiam post Codicem
dicunt poenitentem esse monendum atque iterandam confessionem.

Cum praefata sententia, perspecta hodierna Ecclesiae disciplina,
sit vere probabilis, nulla in praxi erit obligatio monendi poenitentem
ac iterandi confessionem.
406Ur. Nonnulla speciatim notanda. — 1. Quamvis praescripta
Codicis generation non afficiant Orientales (can. 1), tamen indubitanter
tenemus, dispositiones can. 2252 et 2254 respicere quoque sacerdotes
sive confessarios rituum orientalium. Huiusmodi enim dispositiones
respiciunt directe bonum animarum; at ubi agitur de bono anima­
rum nulla debet esse, ex principiis generalibus iuris canonici ac theo­
logiae, distinctio atque differentia inter fideles latinos et orientales.

2. Antiqua doctrina de impedimento perpetuo, diuturne et brevi (21)
hodie, ex can. 2254, plane immutata est, non modo quoad casus pa­
pales, verum etiam quoad episcopales et aequiparatos.

3. Discrimen inter periculum mortis et casus urgentiores multi­
plex est:
«) in periculo mortis confessarius non tenetur iniungere onus
recurrendi; dum e contra in casibus urgentioribus illud imponere debet;
b) in periculo mortis obligatio recurrendi est tantum quoad
censuras ab homine et specialissimo modo reservatas Sedi Apostolicae;
in casibus urgentioribus quoad omnes censuras reservatas sive S. Sedi
sive etiam Ordinario;
c) absolutus in periculo recurrere tenetur, recuperata valetudine;
absolutus in casu urgentiore intra mensem;
d) in periculo mortis quilibet sacerdos absolvere valet ab omni­
bus censuris; in casibus urgentioribus quilibet confessarius.

407. An absolvi possit a censuris ferendae sententiae vel ab ho­
mine. — 1. Nonnulli interpretes Codicis dicunt, in casibus urgentio­
ribus confessarium absolvere posse etiam a censuris ferendae sententiae.
Haec opinio expressis et perspicuis verbis can. 2254, § 1 adversatur
qui loquitur de censuris « latae sententiae», ideoque. erronea omnino
dicenda. Ceterum, eo ipso quod censura est ferendae sententiae, seu
nondum incursa, nulla urget ratio absolutionis.
Item quidam censent, urgente necessitate seu ex citato canone,
confessarium absolvere posse a censuris ab homine. Quod per se et re­
gulariter admitti nequit. Sane:
1° Can. 2254, § 1 evidenter, licet implicite, excludit absolutio­
nem ab his censuris; nam expresse dicit recurrendum esse, reticito no­
mine, ad S. Poenitcntiariam vel ad Episcopum aliumve Superiorem prae­
ditum facultate, non autem « ad illum qui censuram tulit », uti habet
can. 2252; idcirco censura ab homine excluditur manifeste.
2° Absolutio in casibus urgentioribus est tantum pro foro sacramentali, ideoque non prodest nec prodesse potest per se in foro non
sacramentali, praesertim si agitur de censura ab homine lata per sen­
tentiam iudicialem aut per praeceptum particulare publici iuris factum.
3° Absolutio dari nequit sine recessu a contumacia. Porro, si
agitur de censura ab homine proprie dicta (cfr. n. 399), vix haberi po­
test recessus a contumacia ad normam can. 2242, § 3, sine recursu ad
eum qui censuram tulit et quidem in foro externo.
M
(21) Cfr. Suarez, De poenit., disp. 30, sect. 3, n. 8; S. Alph., VII, n. 81; D’Annibale,
1, n. 349; Lega, III, n. 127.

2. Attamen, claritatis gratia, haec opportune attendenda sunt:
a) Si censura est occulta in loco confessionis, quamvis publica vel
notoria alibi, certe confessarius absolvere valet ad normam can. 2251.
b) In loco ubi censura est publica vel notoria, item confessarius
pro foro sacramentali absolvere potest, uti patet ex can. 2251, dum­
modo poenitens sincere paratus sit quodvis mandatum demisse ac­
cipere ac fideliter implere, praesertim vero scandalum reparare, seu
dummodo desierit contumacia (22).
Proinde absolutio, de qua in can. 2254, respicit censuras non so­
lum occultas, sed etiam publicas, pro foro quidem sacramentali eoque
tantum. Item, aliter quam olim, si agitur de delicto ad iudicem fori
externi iam deducto, censuratus potest absolvi, sed pro foro sacra­
mentali tantum, modo sit rite dispositus, ut supra.
c) Si censura sit declarata, et quidem nominatim et notarié, v. g.
per sententiam iudicialem (can. 2225), absolutio per se in foro sacra­
mentali tantum dari non potest, cum necessaria omnino sit in tali casu
absolutio in foro externo ad scandalum reparandum ac debitam prae­
standam reparationem. Tamen si reus versetur in loco ubi sententia
ignoratur, aut urgeat necessitas de qua in can. 2254, nihil prohibet
quominus pro foro interno sacramentali eoque tantum absolvatur,
dummodo sit rite dispositus et a contumacia recesserit.
Si censura non sit nominatim declarata, aut, licet nominatim,
non tamen publice, v. g. sine scripto aut saltem duobus testibus, vel
notorio, a fortiori confessarius potest absolvere, ad normam can. 2254,
ut supra.
d) Si censura sit ab homine, confessarius, iniuncto onere recur­
rendi ad illum qui sententiam tulit etc. eiusque standi mandatis, pro
foro sacramentali absolvere potest ab ea — dummodo desierit contu­
macia ad normam can. 2242, § 2 et sit rite dispositus — in hisce casi­
bus: 1° si reus versetur in loco ubi omnino ignoratur talis censura;
2° si recursus ad eum qui sententiam tulit etc., sit impossibilis aut
valde difficilis; 3° si durum sit poenitenti remanere per diuturnum
tempus sine absolutione, in statu peccati mortalis, sive censura seu
sententia in loco confessionis ignoretur sive cognoscatur; quo in casu,
uti patet, meliore quo fieri possit modo, scandalum vitandum reparandnmque est; 4° si forte, in peculiaribus quibusdam adiunctis, ex
observantia censurae oriretur scandalum grave fidelium aut infamia
censurât i.
(22) Suaroz, disp. VII, sect. 5, n· 25; D’Annibale, I. n. 355.

25 — Cappello, Dc Sacramentis, II.

408. In praxi animadvertenda et observanda a confessario. — 1. Con­
fessarius, qui audit casum S. Sedi vel Ordinario a iure reservatum,
haec praestare tenetur:
1° Imprimis investigare debet, num adsint omnes conditiones
ad reservationem requisitae, scii, scientia censurae, peccatum grave,
externum, consummatum, certum.
Si manet aliquod dubium, casus non est reservatus.
Si omnes conditiones adsint, investigandum est, num sit casus
urgentior necne.
2° Si casus non est urgentior, quod tamen vix practice veli­
ficatur, poenitens nequit absolvi, sed vel mittendus est ad alium con­
fessarium privilegiatum, vel prius petenda est facultas absolvendi.
3° Si casus est urgentior, poenitens monendus est de reserva­
tione et de obligatione intra mensem recurrendi ad S. Poenitentiariam vel ad Episcopum aliumve Superiorem competentem. Si promittit
se obedientiam esse praestiturum, absolvi potest; secus non, dum­
modo recursus sit possibilis (cfr. n. 404).
4° Poenitens, quin recurrat, potest etiam se sistere alii confessario specialem facultatem habenti ab eoque absolutionem obtinere.
5° Poenitens, qui non implet ea quae a Sacra Poenitentiaria
vel a Superiore iniuncta sunt, peccat quidem, sed verius censuram
denuo non incurrit.
6° Si poenitens non redeat ad mandata audienda, utrum reincidat in censuram necne, vide n. 403.
2. Confessarius audiens aliquod peccatum, quod Episcopus seu
Superior competens proprio iure sibi reservavit, fere semper potest ab­
solutionem concedere poenitenti rite disposito, cum ei fere semper ob­
veniat grave incommodum ex dilatione absolutionis (23), et plures
sint et causae propter quas reservatio cessat (cfr. n. 383).

Articulus IX.

Conspectus historicus de casuum reservatorum disciplina.
409. Ius Decretalium. — 1. Alexander III (1159-81), ad consulta
Archiepiscopi Senonensis respondens, disciplinae ab Innocentio II in
Concilio Lateranensi II inductae (cfr. n. 364) temperationem quam(23) Cfr. Prümmer, III, η. 430; Noldin, III, un. 305, 307.

dani attulit (1). Sic v. g. mulieres et aliae personae non sui iuris ad
iter Romanum iam non tenebantur, sed ab Episcopo dioecesano ab­
solvi poterant; similiter clerici impuberes, monachi et canonici regu­
lares excusabantur. Omnes illi, quibus debilis salutis causa iter ad
Romam physice impossibile vel nimis durum esset, non ipso facto ab
eodem excusabantur, sed cognitio casus Summo Pontifici intimanda
erat, ut ipse de casu indicaret.
Postea idem Pontifex Episcopo Cenomanensi scribens, aliam ite­
rum mitigationem introduxit (2).
Clemens III senes et membrorum privatione impeditos excusat.
Dein loquitur de iis qui « impedimento canonico » impediuntur, et sta­
tuit etiam ad legatum recursum haberi posse (3).
Innocentius III autem in «Nuper a nobis i> aliquid omnino novi
et maximi quidem momenti introduxit, decernendo impeditos etiam
a proprio sacerdote absolvi posse (4).
2. Iuxta Decretales Gregorii IX, poenitentes, pueris exceptis, ces­
sante impedimento, Romam ire tenebantur: lex autem nihil, ne ver­
bum quidem, de reincidentia dicebat. Unde Decretalistae quaerebant,
utrum absolutus si, impedimento cessante, ad S. Sedem non accederet,
in eandem excommunicationem reincideret, an non. Plures negabant (5).
Sed Bonifatius VIII authentice quaestionem diremit statuendo
fidelem, (pii propter periculum mortis vel aliud impedimentum abso­
lutus fuisset ab eo, a quo secus absolvi nequibat, cessante periculo,
sese non praesentasset ei a quo de iure absolvi debebat, dum com­
mode posset, ipso iure in eandem sententiam reincidere. « Eos, qui
a sententia canonis vel hominis, quum ad illum, a quo alias de iure
fuerant absolvendi nequeunt propter imminentis mortis articulum
aut aliud impedimentum legitimum pro absolutionis beneficio habere
recursum, ab alio absolvuntur, si, cessante postea periculo vel impe­
dimento huiusmodi, se illi, a quo his cessantibus absolvi debebant,
quam cito commode poterunt, contempserint praesentare, mandatum
ipsius super illis, pro quibus excommunicat! fuerant, humiliter rece­
pturi et satisfacturi, prout iustitia suadebit, decernimus (ne sic censurae
illudant ecclesiasticae), in eandem sententiam reincidere ipso iure » (6).
Quaenam personae sub designatione « mulieres » veniebant f Secundum
quosdam, de solis mulieribus coniugatis agebatur, exclusis aliis quibuscunque.
(1)
(2)
(3)
(4)
(5)
(G)

Ce. 1, 2, 6, X, V, 39.
Cfr. c. 11, X, V, 39.
Cc. 13, 20, 20, X, V, 39.
C. 29, X, V, 39.
Cfr. c. 11, X. V, 39.
C. 22, de sententia excommunicationi* suspensionis etc., V, 11, in VI.

neinpe virginibus viduisque; alii autem dicebant comprehendi omnes mulieres
non sui iuris. Sed loannes Andreae, Hostiensis et communiter Doofores trade­
bant textum applicari debere omnibus mulieribus cuiuscunque status; et haec
interpretatio praevaluit generalemque normam constituit, quam Papa tacito
consensu deinceps approbavit (7).

410. Principiu II generaliter admissum quoad impeditos. — 1. In
iure antiquo vigebat notum axioma: « Casus papales, si Papa adiri
non potest, fiunt episcopales ».
Qua in re distinguere solebant canonistae inter impedimentum
(adeundi Papam) perpetuum, diuturnum et breve.
Etiam pauperes eximebantur ab itinere Romano suscipiendo ; sed quinam
ut vere tales essent habendi, disputabatur.
Item controversia erat, quinam ut senex ab itinere excusatus conside­
rari deberet. Variae opiniones habebantur; sed praevaluit sententia Panormi­
tani, secundum quam omnis vere senex intelligi potest, quia quamvis
adhuc iter facere valeat, ex longo tamen itinere periculum ipsi imminere
possit (8).

Perpetuum absolute vel relative, ex eorum doctrina, est quod
1° vita finitur (9); vel 2° in tempus indefinitum protrahitur (10); vel
3° saltem ad quinquennium durat (11).
Diuturnum est, quod ultra sex menses protrahitur; breve quod citra (12).
Impedimento perpetuo, de quo sub n. 1°, detineri censebantur regula­
res (13), mulieres (14), senes (15), nempe sexagenarii (16), valetudinarii et
membris destituti (17), qui munus vel officium exercebant, quod sine publico
vel privato gravi detrimento relinqui non posset (18), uti magistratus, pa­
rochi, etc.
Quaenam autem personae venirent nomine mulierum, senum, pauperum,
non constabat. Hinc plures Doctorum sententiae.
Impedimento perpetuo, de quo sub n. 2°, censebantur detineri filii
(7) Cfr. Hostiensis, Commentaria, lib. Γ de sententia excommunicationis. cap. 6, n. 1.
loannes Andrcae, Commentaria lib. F, de sententia excommunicationis, cap. 6, n. 1. Panor­
mitanus, Commentaria lib, V, cap. 68, n. 2.
(8) Panormitanus, Commentaria, lib. V, cap. 58, n. 2.
(9) S. Alph., VII, n. 88.
(10) Cap. 13, X, V, 39; cap. 22, de sent, excomm., V, 39, in VI°.
(11) S. Alph., I. c.; D’Annibale, I, n. 349, not. 27; Bucceronl, III, nn. 773-800.
(12) S. Alph., I. c.; Thesaurus, P. I, cap. 23 e.
(13) Cfr. cc. 1, 32, 33, 50, X, V, 39.
(14) C. 6, X, V, 39.
(15) C. 13, X, V, 39.
(16) C. 13, X, V, 39.
(17) S. Alph., VII, n. 88; D’Annibale, I. c.
(18) Thesaurus, P. I, cap. 24.

familias (19), famuli (20), qui longa et gravi, licet non mortali, laborant aegri­
tudine (21), paupere» (22).
Impedimento perpetuo, de quo aub n. 3°, regulariter censebantur detineri
milites, tyrones collegiorum, inclusi carceribus, etc.

2. In hisce casibus, seu quoties impedimentum adeundi R. Pon­
tificem erat perpetuum una aliave ratione, Episcopi et alii Praelati
poterant absolvere (23).
Hinc regula praedicta: * Casus papales, si Papa adiri non potest, fiunt
episcopales ». Ordinarii autem absolvere poterant, sive casus esset occultus,
sive publicus, quia lex non distinguebat (24). At, iuxta nonnullos, pro foro
interno tantum (25); iuxta alios, etiam pro foro externo.

Secundum ius Decretalium i. e. ex cap. 29, X, V, 39 (26) etiam
«sacerdos proprius » sive parochus poterat absolvere a censuris R. Pon­
tifici reservatis, quando personalis accessus ad excommunicatorem, scii,
ad Papam, ex iusta causa difficilis erat.
Nonnulli tamen DD. hoc non permittebant, nisi quando difficilis esset
etiam ad Episcopum accessus, ita ut particulam « vel » cit. cap. 29 acciperent
surrogative, non autem disiunctive.
Postea ex auctoritate DD. eiusmodi parochorum potestas, saltem proba­
biliter, ad ceteros quoque confessarios extensa fuit (27).
Dicimus probabiliter, non certe, quia haec doctrina a S. Sede nunquam
expresse approbata fuit (28).

3. Qui perpetuo impedimento laborabant, absolvebantur absolute,
i. e. sine onere recursus.
Qui diuturno impedimento detinebantur, nonnisi cum onere ad­
eundi Superiorem, postquam impedimentum cessasset, et standi eius
mandatis, absolvi poterant. Ita saltem nonnulli AA. docebant.
(10) C. 13. X. V, 30.
(20) C. 37. X, V. 39.
(21) S. Alph., VII, n. 88; Thesaurus, l. c.
(22) C. 43, X, V, 39.
(23) Cfr. ce. 13, 29, 58, X, V, 39; c. 22, de sentent. crcomm., V. 39, in VI·.
(24) Ojetti, v. Censura. n. 970; Ball.-Palm., V, n. 445 ss.
(25) D’Annibale, I, n. 349. not.'27.
(28) Innocentius III (c. 29, X, V. 39) ita Episcopo Wratislavien. respondit: · (Verum)
si difficile sit ex aliqua iusta causa, quod ad ipsum excommunicatorem absolvendus accedat,
concedimus indulgendo, ut (prestita iuxta formam Ecclesiae cautione quod exeommunicatorls mandato parebit) a suo absolvatur Episcopo vel proprio sacerdote ».
(27) Cfi
inti. lib. v. tit. 39, n. 35; D’Aimlbale, z. c.
(28) Undo Santi, qui fuit regens S. Poonitentiarlao et in negotiis huius Tribunalis vvrwitkslmus, de praefata regula; Casus Papales etc. ita sentit: « Clrea hanc opinionem advertimus eam neque probatam neque relectam fuisse a S. Poenitcntiaria. Eam fundari prae­
sertim In ratione difficultatis itineris suscipiendi, ut persona ad S. Sedem accederet, et prae­
sens absolutionem reciperet». Santi, l. c.; Wernz, VI, n. 175; Lega, III, n. 126.

Qui brevi impedimento detinebantur, directe nunquam poterant
absolvi, sed solum indirecte ex iusta causa.
At de his rebus, fac sedulo animadvertas, multae erant contro­
versiae pluraque dubia, cum deessent textus iuris et authenticae decla­
rationes S. Sedis (29).
4. Progressu temporis Doctores traditam disciplinam absolutionis
omnibus excommunicationibus R. Pontifici reservatis applicare sole­
bant. Ratio quippe una eademque erat pro omnibus censuris, nempe
ne ex dilatione periculum immineret et animae detrimentum pate­
rentur censurati. Quae ratio omnino generalis et absoluta profecto
erat ideoque excommunicationi reservatae aeque applicanda.
Thesaurus (30) notat quod, iuxta communem opinionem, suspensio et
interdictum non includebantur in censuris, a quibus inferior quoad impeditos
absolvere poterat: suspensio enim et interdictum receptionem sacramenti poe­
nitentiae non prohibent; concessio autem absolvendi fit ne quis a sacramento
poenitentiae diu arceatur (31). Haec communis opinio extendendae disciplinae
absolutionis quoad impeditos ad omnes casus excommunicationis Romano
Pontifici reservatos a Laymann, aliisquo concinne in celeberrimo axiomate
exprimebatur: «Casus papalis, superveniente iusta causa, fit episcopalis».

411. Recursus per litteras. — 1. Usque ad tempora recentiora ver­
bum « accedat », de quo in cap. 29, X, V, 39, intelligebatur de accessu
personali, ideoque impediti censebantur omnes, qui personaliter adire
Superiorem non possent (32).
S. C. Ep. et Reg. die 26 nov. 1602 sequens edidit monitum: «De ipsius
Sanctitatis Suae mandato Ordinarii monentur, ut per totam suam dioecesim
ac praesertim in iis locis, qui a civitate et cathedrali sede longius remoti sunt,
poenitentiarios aliosve sacerdotes constituant ac delegent, quibus facultatem
absolvendi a casibus sibi reservatis concedant ita, ut his quoque liceat, eandem
aliis confessariis, si opus sit, etiam viva voce impertiri » (33).
Eadem S. Congregatio iussu et auctoritate Pii IX die 16 aug. 1866 hoc
tulit praeceptum: ♦ In parvis communitatibus Superiores omnino debent depu­
tare habitualiter unum confessarium ex religiosis proprii Ordinis, qui facul­
tatem habeat absolvendi a casibus et censuris in Ordine reservatis ».

2. Dein praxis apud S. Sedem invaluit, ut recursus per epistolam
reciperetur, et vel daretur absolutio ab ipsa S. Sede in forma gra(29) Quare probandi non sunt AA., qui ut certam tradunt doctrinam more probabilem.
Neque alienus cet Ipse D’Annibal··. I, n. 319, not. 27.
(30) Thesaurus, op. cil., I, c. 24.
(31) Cfr. Bail.-Palm., VII, n. 220 ss.; Lega, l. c.
(32) Sariti, lib. V, tit. 39, n. 25; Bucceroni, De censuris, nn. 65, 78; Lega, III, n. 126.
(33) Plures erant quaestiones de reservatione casuum quoad peregrinos. Cfr. Suarez,
disp. 30, sect. 1, n. 4 ss.; Lugo, disp. 20, n. 70 sa.; S. Alph.» VI, u. 587; Salmant., cap. 13,
n. 25 88.; Bail.-Palm., V, n. 464 se.

tiosa, vel facultas absolvendi delegaretur Ordinario loci aut confessario.
Hinc recentiore tempore plures docebant teneri eos, qui possent,
petere absolutionem per epistolam (34). Quae doctrina authentice con­
firmata fuit a Sede Apostoliea (35), ita ut antiqua potestas Episco­
porum aliorumque confessariorum absolvendi eos, qui personaliter ad
R. Pontificem accedere seu Romam venire non possent, sublata fuerit.
Contrariam doctrinam, scii, impeditos censeri, qui personaliter non
possent Superiorem adire, tuto doceri non posse, si recursus per litteras
pateret, declaratum fuit. Simul tamen S. Sedes facultatem concessit
absolvendi « in casibus urgentioribus », ut statim dicetur.
3. Decretum S. C. S. Off. 23 iun. (approb. 30 iun.) 1866 ita se
habet:
Quaesitum est ab hac S. C. Inq.:
« I. Utrum tuto adhuc teneri possit sententia docens ad Episcopum aut
ad quemlibet sacerdotem approbatum devolvi absolutionem casuum et cen­
surarum, etiam speciali modo reservatorum, quando poenitens versatur in im­
possibilitate personaliter adeundi Sanctam Sedem?
« II. Quatenus negative, utrum recurrendum sit, saltem per litteras, ad
E.mum Card. Maiorem Poenitentiarium pro omnibus casibus Papae reservatis,
nisi Episcopus habeat speciale indultum, praeterquam in articulo mortis, ad
obtinendam absolvendi facultatem?
« E.mi ac Rev.mi Patres Cardinales in rebus fidei generales inquisitores,
suprascriptis dubiis mature perpensis, respondendum esse censuerunt:
« Ad I. Attenta praxi S. Poenitentiariae, praesertim ab edita Constitu­
tione Apostoliea s. m. Pii PP. IX, quae incipit Apostolicae Sedis, Negative.
«Ad II. Affirmative: at in casibus vere urgentioribus, in quibus absolutio
differri nequeat, absque periculo gravis scandali vel infamiae, super quo con­
fessariorum conscientia oneratur, dari posse absolutionem, iniunctis de iure
iniungendis, a censuris etiam speciali modo Summo Pontifici reservatis, sub
poena tamen reincidentiae in easdem censuras, nisi saltem infra mensem per
epistolam et per medium confessarii absolutus recurrat ad S. Sedem. Facto
verbo cum Sanctissimo » (36).

Haec nova disciplina, maximi equidem momenti, fuit explicata
et ampliata per subséquentes declarationes, sublato etiam onere mit­
tendi epistolam, si hoc moraliter impossibile aut valde durum esset (37).
Circa novam hanc disciplinam, et praesertim quoad eius inter­
pretationem, inter auctores multa dubia exorta sunt, quae decursu
(31)
(35)
(36)
(37)
1900, 19

Cfr. Lega, III, n. 146; Ball.-Palm., VII, n. 220; Santi, L c.
S. C. S. Ott. 23 iun. 1886; A. S. S.. XIX, p. 46.
Acia S. Sedis, XIX, p. 46.
S. C. 16 Iun. 1896. 19 aug. 1891, 16 iun. 1897, 9 nov. 1898, 7 iun. 1899, 5 sept.
dec. 1900. A. S. S., XXX, p. 124; XXXI, p. 402; XXXIII, p. 226.

temporis S. Sedi submissa sunt et per varias eiusdem declarationes eva­
nuerunt ipsaque disciplina accuratius praefinita et salubriter extensa est.
Secundum decretum 23 iunii 1886 poenitens tenetur recursum
ad Sanctam Sedem instituere per epistolam et per medium confessarii.
Confessarius scilicet conficiat epistolam, facta mentione absolutionis
in casu urgenti acceptae, litterasque dirigat ad Cardinalem Poenitentiarium, qui rescriptum mittat in forma commissoria in actu sacramentali confessionis exsecutioni tradendum a « confessario ab oratore
electo vel eligendo ». At saepe eiusmodi sunt adiuncta, ut reditus sit
impossibilis aut saltem perdifficilis, quia vel confessarius, v. g. tem­
pore missionis, ad dissitum locum mox est profecturus, vel poenitens
peregrinus non potest ibidem commorari donec rescriptum recipiatur.
Poenitentiaria providit pro istis circumstantiis, permittendo ut
ipse poenitens per seipsum Romam recurrat ipsique rescriptum con­
cedatur in forma gratiosa, adeo ut iam non egeat ope intermedia confessarii, qui rescriptum exsecutioni mandet.
Quaesitum aane fuit « quando Missionario occurrit poenitens censuris
innodatus et transiens obiter, ita ut missionarius non possit iterum poenitentem
videre, numquid sufficit, posito casu urgentiori absolutionis, exigere a poeni­
tente promissionem scribendi, tacito si vult nomine, ad S. Poenitentiariam
intra mensem et standi illius mandatis quin confessarius ipse scribat ». Et S. Poe­
nitentiaria respondit die 7 Nov. 1888 « affirmative » (38).
Eadem die S. Poen. declaravit periculum ne aperiantur epistolae a po­
testate civili non excusare ab obligatione recurrendi per epistolam ad Summum
Pontificem, cum in precibus nomina et cognomina sint supprimenda (39).

N. Officium die 7 iunii 1889 declaravit, quod nova disciplina valet·
etiam pro casu quando poenitens fuerit perpetuo impeditus persona­
liter Romam adeundi et quod poena reincidentiae habetur in omnibus
casibus quocunque modo reservatis Romano Pontifici (40).
Paulo postea N. Officium declaravit absolutionem datam in casi­
bus urgentioribus a censuris, etiam speciali modo reservatis, esse di­
rectam (41). Orto dubio inter auctores de vi obligandi decreti 23 iunii
1886, S. Officium die 30 martii 1892, declaravit decretum omnino obli­
gare praximque contrariam tolerandam non esse (42).
Ulterius decreto diei 16 iunii 1897 eiusdem S. Officii declaratum
fuit, in casu quo nec infamia nec scandalum adsit in absolutionis di­
latione, sed valde durum sit poenitenti in gravi peccato permanere per
(38) Collect. S. C. de Prop. Fide, II, n. 095.
(39) Collect. S. C. de Prop. Fide, l. c., ad 6.
(40 Cfr. A. S. S., XXIV, p. 742.
(41) Cfr. Λ. S. S„ XXIV, p. 746.
(42) Collect. S. C. de Prop. Fide, II, n. 1788.

tempus necessarium ad petitionem et concessionem facultatum absol­
vendi a reservatis obtinendam, simplici confessario licere a censuris
Summo Pontifici reservatis directe absolvere, iniunctis de iure iniungendis, sub poena tamen reincidentiae in easdem censuras, nisi saltem
infra mensem per epistolam et per medium confessarii absolutus recurrat
ad S. Sedem (43). Quae concessio est vera extensio decreti 23 iunii 1886.
Si poenitens per se epistolam mittere Romam nequeat, licet con­
fessarius hoc possit facere, ipse tamen potest absolvere sine onere,
dummodo poenitenti sit impossibile ut iterum se sistat coram eodem
confessario et simul ipsi durum sit adire alium confessarium (44).
Itaque novum ius apte praeformatum evasit; nam Codex, paucis
mutatis, veterem disciplinam ex decretis S. C. S. Officii inductam ac­
curatius determinat et confirmat, resoluta etiam controversia de reser­
vatis dioeeesanis.

Articulus X.

De peccato ratione sui reservato.
412. Peccatum Sedi Apostolicae reservatum ratione sui est falsa
delatio qualificata. — 1. Can. 894 statuit: « Unicum peccatum ratione
sui reservatum Sanctae Sedi est falsa delatio, qua sacerdos innocens ac­
cusatur de crimine sollicitationis apud indices ecclesiasticos ».
Haec breviter animadvertere praestat:
1° Non qualibet falsa accusatio, sed tantum sollicitationis ad
turpia in confessione, est peccatum reservation! obnoxium (cfr. can.
2368). Huiusmodi calumnia atrox est, cum gravissimas sequelas in­
nocenti sacerdoti afferre possit.
2° Requiritur accusatio iuridica i. e. facta apud iudices eccle­
siasticos competentes, et quidem debita forma, ita ut nullatenus suf­
ficiat delatio quae fiat per litteras, per nuntium, etc.
3° Nihil interest utrum index ecclesiasticus in confessarium
denuntiatum processerit necne.
4° Censura, qua punitur delictum falsae delationis (cfr. n. 413),
est speciali modo reservata S. Sedi; quare censemus etiam peccatum
ita esse reservatum, non vero, ut antea (1), specialissimo modo (2).
(43) Collect. 1. c. n. 1971.
(4 4) Colled. I. c. n. 2023.
(1) S. Off. 17 iun. 1806.
(2) Cfr. Santl, V, tit. 2, n. 4; Lchmkuhi, II, n. 526, 6.

5° Etiam extra mortis periculum, falso denuntians potest a quo­
libet confessario in casibus urgentioribus absolvi, servatis de iure ser­
vandis: tunc enim cessat reservatio peccati.
2. Igitur duplici ex capite delictum calumniosae accusationis est
reservatum S. Sedi: ratione sui et ratione censurae. Reservatio ratione
censurae iure Codicis statuitur; ratione sui i. e. peccati, statuta fuit
a Benedicto XIV, qui primus hoc grave delictum circumscripsit, sublata
confessarii facultate ab eo absolvendi.
« Quoniam improbi quidam homines reperiuntur, ait Benedictus XIV,
qui vel odio, vel ira, vel alia indigna causa commoti, vel aliorum impiis suasio­
nibus, aut promissis, aut blanditiis, aut minis aut alio quovis modo incitati,
tremendo Dei indicio posthabito, et Ecclesiae auctoritate contempta, innoxios
sacerdotes apud ecclesiasticos iudices falso sollicitationis insimulant: Ut igitur
tam nefaria audacia, et tam detestabile facinus metu magnitudinis poenae
coerceatur, quaecunque persona, quae exsecrabili huiusmodi flagitio se inqui­
naverit, vel per se ipsam innocentes confessarios impie calumniando, vel sceleste
procurando, ut id ab aliis fiat, a quocunque sacerdote quovis privilegio, aucto­
ritate, et dignitate munito, praeterquam a Nobis Nostrisque Successoribus, nisi
in tine vitae, et excepto mortis articulo, spe absolutionis obtinendae, quam
Nobis et Successoribus praedictis reservamus, perpetuo careat » (3).

Olim reservatio falsae delationis de sollicitatione habebatur generatim tanquam poenalis, attentis verbis Const. Benedicti XIV; ideoque
censebant AA. ignorantiam ab ea excusare. Hodie standum est prin­
cipio generali alibi exposito, scii, reservationem saltem principaliter
non habere scopum poenalem, ac propterea ignorantiam nullatenus
excusare.
3. Ex iure particulari pontificio olim habebatur alius casus re­
servatus S. Sedi, nimirum « peccatum confessariorum sacramentaliter
absolventium quos quomodocunque noverint factioni L'Action Française
actu adhaerentes quique ab ipsis, uti tenentur, moniti, ab ea se retrahere
renuant... Huius reservationis ea vis est, ut in illis quoque casibus,
in quibus iuxta canonicas dispositiones quaevis reservatio cessat, onus
adhuc remaneat praedictis sacerdotibus ad S. Poenitentiariam recur­
rendi, sub poena excommunicationis specialiter S. Sedi reservatae,
intra mensem a die obtentae sacramentalis absolutionis, vel postquam
convaluerint si aegroti, et standi eius mandatis ». N. Poenitentiam
die 16 nov. 1928 (4).
Notandum, reservari peccatum confessariorum absolventium, non
(3) Coast. « Sacramentum Poenitentiae*, 1 hin. 1741, § 3.
(4) A. A. S. XX, 398.

DE PECCATO RATIONE SUI RESERVATO

395

vero fidelium actu adhaerentium factioni. In casu cessationis reservationis ad normam iuris, imponebatur tantum recursus intra mensem
utilem sub poena excommunicationis speciali modo reservatae incur­
renda; qui recursus, ad instar censurarum specialissime reservata­
rum, obligatorius erat etiam pro aegrotis in periculo mortis absolutis.
Nunc autem, prohibitione sublata ephemeridis L'Action Fran­
çaise (5), S. Poenitentiaria declaravit posse absolvi poenitentem asse­
rentem se eidem factioni adhaerere tantum velle, si et donec Consilium
factioni praepositum in sua agendi ratione stet declarationibus et cau­
tionibus quae in decreto S. Officii cum suis adnexis continentur (6).
Unde apparet dispositionem fuisse transitoriam, et casum hodie valde
hypotheticum esse.
413. Excommunicatio lata in delinquentem. — Delictum falsae
accusationis excommunicatione latae sententiae Sedi Apostolicae spe­
ciali modo reservata plectitur.
Can. 2363 statuit: «Si quis per seipsum vel per alios confessarium
(le sollicitationis crimine apud Superiores falso denuntiaverit, ipso facto
incurrit in excommunicationem speciali modo Sedi Apostolicae reserva­
tam, a qua nequit ullo in casu absolvi, nisi falsam denuntiationem for­
maliter retractaverit, et damna, si qua inde secuta sint, pro viribus repa­
raverit, imposita insuper gravi ac diuturna poenitentia, firmo praescripto
can. 894 ».
Nonnulla sunt animadvertenda ad rectam intelligentiam huius
canonis:
1° Omnes sive mares sive feminae, clerici vel laici, subsunt ex­
communicationi.
2° Nihil refert utrum quis per se vel per alios agat, seu utrum
falsam accusationem ipse inferat, aut alium ad inferendam inducat,
dummodo in hoc casu mandatum vel suasio vere efficax sit.
Quidam dicunt, id verificari etiam in casu quo quis * falsum rumorem
spargit, praevidens et intendens ut ab aliquo ad Superiorem deferatur » (7).
Hoc non videtur admittendum, cum vix aut ne vix quidem in eiusmodi casu
haberi possit influxus vere efficax in ordine ad ipsam denuntiationem.

3° Non laicus vel clericus aut sacerdos qua talis, sed confes­
sarius denuntiari debet; ea tenus enim habetur crimen sollicitationis
de quo in casu, quatenus agatur de confessario.
(5) S. OfT. 10 iul. 1939; Acta Aposl. Scâis, XXXI. 303.
(G) S. Pocnit. 21 Iul. 1939; .1. A. Si, XXXI. 317.
(7) Chelodi, Ius poenale, n. 88.

Ideo censura hac non tenetur qui parochum aliumve sacerdotem
falso apud Episcopum denuntiaverit, at non qua confessarium (8).
4° Ut censura incurratur, oportet agi de vero sollicitationis cri­
mine ad turpia, iuxta Constitutiones Apostolicas et nominatim Con­
stitutionem Benedicti XIV « Sacramentum Poenitentiae », 1 iun. 1741 (9).
Hinc, etsi gravissime peccet, tamen excommunicationi haud subiacet,
qui falso denuntiet sacerdotem seu confessarium de sollicitatione ad
aliud crimen, praeter turpia, v. g. ad furtum, ad blaspheinias, etc.
5° Denuntiatio fieri debet apud Superiorem, cuius nomine hic
intelligitur non quilibet Praelatus, licet fortasse iurisdictione gaudeat
in confessarium denuntiatum, sed iudex ecclesiasticus, is nempe, cuius
est inquirere et procedere atque condignis poenis (cfr. can. 2368, § 1)
animadvertere contra sollicitantes ad turpia in confessione.
Porro solis locorum Ordinariis (non autem Praelatis regularibus in sub­
ditos suos) aeque ac Inquisitoribus (ob suspicionem de haeresi) haec potestas
iampridem tributa fuit (10) et quidem relate etiam ad sodales religiosos, quam­
vis ab ordinaria iurisdictione quomodolibet exemptos (11).
Quod iuris canonici Codex diserte confirmat c. 904: « ... debet poenitens
sacerdotem, reum delicti sollicitationis in confessione, intra mensem denun­
tiare loci Ordinario, vel Sacrae Congregationi S. Officii ». Cfr. can. 894.

Itaque Superior in casu, est vel loci Ordinarius vel S. C. S. Officii.
Iure antiquo Vicarius Generalis non poterat denuntiationem ex­
cipere, neque ipsi a fortiori, sine speciali S. Sedis licentia, facultas
erat alios ad id deputandi (12). Quid iure novo dicendum sit, dicetur
infra (n. 449).
6° Necesse est ut falso seu ex dolo graviter culpabili denuntiatio
fiat, quatenus insontem confessarium sciens volens de infando solli­
citationis crimine quis accuset. Etenim calumniosa dumtaxat accusatio
censura plectitur.
Nihil refert, utrum sacerdos generaliter sit innocens, an respectu
tantum huius accusationis.
(8) Cfr. hac do re can. 904 ct 2368; S. Alph., VI, n. 675 ss.; D’Annibale» III, η. 234 6.;
Ball.-Palm., V, η. 1085 ss.; Bucceroni, Comment. IV, De Const. Benedicti Xlr · Sacramentum
Poenitentiae », n. 4 88.; Noldin, III, n. 388 ss.; OJetti, v. Sollicitatio, n. 3754 ; Santi, V, App.
p. 226 ss.; Lega. IV, n. 7 ss.; Wernz, VI. n. 468 ss.; De Smet» De absolutione complicis d
sollicitatione, n. 58 ss.; Berardi. De soli icit., n. 23 ss.
(9) In hac Const, reservationis poena coërcetur detestabile facinus eoruin, qui « innoxios
sacerdotes apud ecclesiasticos indices falso sollicitationis insimulant ».
(10) Ollm denuntiatio fleri poterat etiam apud Inquisitores minorée; sed hodie non dantur
huiusmodi Inquisitores minores proprie dicti.
(11) Greg. XV, cit. Const. « Universi ·; Instruet. S. Off. 20 febr. 1897 et 20 lui. 1890;
D’Annibale, III, η. 238; Santi. L c.» p. 219 ss.; Lega, IV, n. 539; Wernz. VI, n. 472. I.
(12) S. Off. 20 mart. 1901.

7° Denuntiatio fieri debet iuridice seu iudicialiter, nempe se­
cundum formam canonicam.
Haec accurate describitur in instructione S. Officii 20 februarii 1867, ubi
(n. 6) haec leguntur: « Denuntiationes anonymae contra sollicitantes ad turpia
nullam vim habeant; denuntiationes enim fleri debent in iudicio, nempe coram
Episcopo eiusve Delegato cum interventu Ecclesiastici viri, qui notarii partes
teneat, et cum iuramento et cum expressione et subscriptione sui no­
minis ».
Quare « nec sufficit si fiat (denuntiatio) per apochas, vel per litteras sine
nomine et cognomine auctoris» (13).

b
rj

8° Facta denuntiatione, statini incurritur excommunicatio, quam­
vis forte ecclesiasticus index non instruat processum contra sacerdotem
denuntiatum, vel, processu confecto, in eundem haud animadvertat
canonicis poenis; nam calumniosae accusationis crimen perfectum consuminatumque iam est (14).

414. Absolutio ab hac censura. — Tria requiruntur ut falso de­
nuntians absolvi queat a censura, scii.:
1° ut calumniosam denuntiationem formaliter i. e. coram Su­
periore eiusve delegato, servatis servandis, retractaverit, ita quidem ut
nullo in casu absolvi possit, nisi haec retractatio praecesserit ; agitur
enim de gravissima obligatione, quam ipsum naturale ius directe ur­
get (15);
2° ut damna, si qua ex falsa denuntiatione secuta sint (ex. gr.
si denuntiatus suspensus fuerit a celebratione Missae vel privatus bene­
ficio aut dignitate), reparaverit pro viribus, h. e. ea meliore qua fieri
queat ratione et mensura, attentis sive denuntiantis sive denuntiati
conditionibus ;
3° ut gravis ac diuturna imponatur poenitentia.
Gravis censetur poenitentia, quae respondet operi, quod sub gravi ab
Ecclesia iniungitur, vel quod sub gravi obligaret, si praeciperetur: levis cen­
setur unus ex consuetis psalmis, Litaniae Lauretanae, ter vel etiam quinquies
Pater et Ave (16).
Quaenam censenda sit diuturna, alibi dictum est (n. 340).
Ad praescriptum quod attinet can. 894, vide n. 412.
(13) Cfr. Instruet. S. Off. 20 febr. 1867, n. 8; Wernz. VI, n. 472; De Smet, n. 97.
(14) Cfr. Chclodi, n. 88; Vernieerseh-Creusen, Epitome. III, n. <565.
(15) Retractatio mere privata non sufficit, neque expedit practice ut flat. Obstat etiaiu
stylus S. Poeni tent luriae.
(16) V. D’Annibalo, I, n. 4 11; Génicot, II, n. 347, III.

1

415. Notae historicae et discrimen inter ius vetus et novum. —
1. S. Alphonsus (17) cum aliis docet duos esse casus Papae reservatos
sine censura, nempe 1° crimen falso accusantis sacerdotem dc sollici­
tatione; 2° receptionem munerum a regularibus ultra valorem 10 scu­
tatorum, quae in eo consistit, quod quisquis acceperit talia munera a
regularibus absolvi nequeat vel a maiori Poenitentiario, nisi accepta
munera monasterio seu Ordini restituantur. Quocirca si quis iam resti­
tuerit, reservatio cessat; si autem nequeat restituere, absolvi poterit,
dummodo serio promittat, se, cum poterit, esse restituturum.
Unde inulti, imo plerique, praesertim recentiores, concludunt,
peccatum hoc proprie reservatum non esse, sed incapacem esse abso­
lutionis eum, qui, cum restituere possit, nondum restituerit.
2. Quare ante Codicem unum erat peccatum reservatum Sedi
Apostolicae ratione sui, scii, falsa accusatio de crimine sollicitationis,
ex Const. « Sacramentum Poenitentiae » Benedicti XIV, 1 iun. 1741,
§ 3 (18).
416. Peculiaris reservations casus. — Pius X, in litteris Encyelicis « Lacrimabili statu Indorum » 7 iun. 1912, confirmans praescri­
ptionem latam a Benedicto XIV Ordinarii locorum, nulla adnexa cen­
sura, reservavit peccatum illorum qui ausi fuerint « Indos in servi­
tutem redigere, vendere, emere, commutare, vel donare, ab uxoribus ft
filiis separare, rebus et bonis suis spoliare, ad alia loca deducere et transmit­
tere, aut quoquo modo libertate privare, in servitute retinere, etc. ».
Est unicus casus a Sede Ap. ratione sui Ordinariis reservatus. Iste
casus speciem transitoriae praescriptionis praesefert. Utrum adhuc
vigeat, non constat. Practice tanquam non vigens habendus, stante
dubio seu controversia.
(17) Lib. VI, n. 580.
(18) Cfr. Ball.-Palm., V, n. 170; Lehmkuhl, II, n. 4U7.

CAPUT XII.

DE ABSOLUTIONE COMPLICIS
ET SOLLICITATIONE AD TURPIA
Articulus I.

De absolutione complicis.
417. Complicitas in peccato turpi. — 1. Complicitas generatim est
duorum vel plurium in eandem actionem externus mutuusque con­
sensus; igitur complex dicitur, qui cum alio idem peccatum, in casu
nostro turpe, committit, sive uterque operetur, sive unus tantum et
alter consentiat.
2. Quare ut habeatur peccatum complicitatis qualificatum, de quo
in casu, istae conditiones requiruntur:
1° Debet esse peccatum mortale, materialiter et formaliter.
Omnis delectatio venerea directe volita est materialiter gravis, quia non
admittit parvitatem materiae. Requiritur formalis culpabilitas, seu necesse
est, ut ignorantia vel error aut inadvertentia non excuset a contrahenda subiective gravi malitia, atque proinde ut etiam formaliter peccatum sit grave (1).

2° Peccatum debet esse mortale ex parte utriusque. adeo ut de­
lictum qualificatum non exsistat a) si alterutra pars resistit vel con­
sensum detrectat; b) si peccatum committitur cum persona ameute,
semifat ua, ebria, dormiente aut cum infante; c) si gravitas peccati
ignoretur aut ad illam bona fide non attendatur (2).
Ad habendam complioitatem, necesse non est, ut uterque operetur, suf­
ficit ut unus tantum agat, v. g. ut unus alterum tangat et hic consentiat atque
exterius consensum ostendat. Consensum autem exterius manifestare cen­
setur, (pii externe non resistit.

3° Peccatum debet esse externum ex parte utriusque, et grave
qua tale (3): tum quia Const. Benedictina restringit disciplinam ad
(1) S. Alph., VI. n. 654; Ball.-Palm., V, 413; D’Annibale, Comm., η. 84; loannardi,
dissert. 1, cap. 2; Dc Smet. De absolutione complicis et sollicitatione, η. 4.
(2) S. Alph., I. c.; Bucceroni. Comm. IV. n. 64; Noldin, III, n. 369; Ferreres, II, n. 686;
Génlcot-Salemans, II. n. 352.
(3) S. Alph.. VI. n. 554; D’Annibale, /. c.; Gênioot-Salsmans. II. η. 352; Lehmkuhl,
II, η. 1203; loannardi, dissert. 1, cap. 2«.

peccata contra sextum Decalogi praeceptum, excluso proinde peccato
interno, contra nonum praeceptum: tum quia solum peccatum ex­
ternum potest esse peccatum complieitatis (4).
Quare peccatum internum desiderii, allectus aut pravae cogita­
tionis non sufficit, neque interni peccati externa manifestatio.
Deest complicitas, si mas mulierve, eum qua sacerdos peccat,
exterius resistat, quamvis interius consentiat.
Adest huiusmodi peccatum externum grave contra castitatem non solum,
ut palam est, quando actus est consummatus, verum etiam cum quis sibi pro­
curat commotionem carnalem cum adnexa delectatione venerea, sive ponendo,
seclusa causa proportionata, actum de se libidinosum, nempe qui natura eua
tendat ad veneream commotionem excitandam, v. g. tactum in partibus in­
honestis; sive ponendo actum in se non libidinosum, cum intentione excitandi
illam commotionem, eumque adhibendo uti medium ad provocandam Vene­
ream delectationem.
Unde tactus et oscula in partibus honestis ipsaque manuum contrectatio,
si cum dicta prava intentione exterius manifestata admittatur eaque con­
sequatur venerea delectatio, actum externum contra castitatem impor­
tant (5).

At necesse omnino est, ut utraque pars malitiam actus externi gravis
contrahat, secus vera complicitas certe abest. At quoad excommunica­
tionem incurrendam ex parte sacerdotis absolventis, attendi debet
declaratio extensiva lata a S. Officio die 14 nov. 1934. Cfr. n. 423.
4° Pars utraque participare debet in eodem peccato gravi. Quae
mutua participatio facile dignoscitur si actus sint in se libidinosi, sive
consummati sive non, sive utraque pars active sese habeat, uti in am­
plexibus, sive una tantum pars activa sit et altera passiva. Praesu­
mitur in hoc casu procurationem delectationis venereae esse communem
utrique parti, etiam passive, nisi innotescat alterutram consensum
revera detrectasse.
Ubi agitur de actibus de se non libidinosis, mutua participatio
non ita facile dignoscitur. Necesse est non modo ut actus communis
sit utrique parti, verum etiam ut constet, ex adiunctis, de intentione
libidinosa et commotione carnali utrique communi et mutuo nota.
De venerea intentione et commotione constare potest non solum
ex verbis, signis, nutu etc., sed etiam ex aliis corporis indiciis, prae­
sertim ex inflammatione vultus et oculorum (6).
(4) S. Alph., VI, n. 554; De Smet, n. 5; Bucceronl, n. 75; Lehmknhl, IT. η. 1202.
(5) Cfr. Bened. XIV, De Synodo dioec., lib. VII, cap. 14. n. 4; Ball.-Pahn., V. n. Ill;
De Smet, n. 6; Lehrnkuhl, L c.; Génicot-Satemans, II, n. 352.
(6) Cfr. Nouvelle Revue théol., Ill, p. 595 es.; De Smet, η. 7.

Controvertitur, num cooperatio proxima ad peccatum turpe alterius suf­
ficiat, an potius requiratur complicitas immediate in ipsa actione turpi. Qui­
dam affirmant; alii negant (7).
Cooperatio, ut cooperatio, licet proxima, eat peccatum vel contra casti­
tatem tantum, vel contra iustitiam si ius strictum alterius laedat, non autern
contra castitatem; ideoque non sufficit, qua talis, ad constituendum casum
complicitatis, de qua nunc agitur. Attamen si actus seu verba quibus coope­
ratio exprimitur et ad effectum demandatur, sint graviter ac mutuo inhonesta,
ut vix non semper accidere solet, certe habetur complicitas, non quidem ra­
tione cooperationis, sed ratione eorundem actuum seu verborum quae exter­
nam ac mutuam culpam gravem ex se ipsis constituunt.
Item habetur complicitas, si sacerdos conveniat cum Caio de seducenda
Bertha ad turpia patranda; etsi quacunque de causa peccatum turpe cum
Bertha non admittatur. Ipse Caius ex pacto seductionis complex est (8).

3. Si sacerdos per summum nefas induceret feminam ad creden­
dum peccato prorsus vacare si turpiter ab ipso tangi se sineret, eaque
ab illo decepta bona omnino fide (quae tamen perquam raro est ad­
mittenda, saltem ad longum tempus) turpiter tangi pateretur, quin
formale in se peccatum admitteret, non haberetur vera et proprie dicta
complicitas (9), ut supra dictum est.
•1. Complicitas tantum « in peccato turpi » heic attenditur, cuius
nomine intelligitur omne peccatum contra sextum Decalogi praeceptum,
licet copula non consummatum, dummodo sit mortale ex utraque parte
et externum.
Quamvis dedeceat a sacerdote absolvi complicem in qualicunque
peccato, urgentiores tamen adsunt rationes ut peculiari severitate prohi­
beatur sacerdoti absolutio complicis in peccato turpi. Sane maius ex­
sistit periculum mutuae seductionis et relapsus in confessione com­
plicis circa mutuum peccatum instituta; praeterea verecundia, quae
adeo a turpi culpa retrahit peccatores, minueretur vel penitus forte
removeretur, si peccata illa possent coram confessario complice ac­
cusari.
Ex dictis dubitandum non est quin tactus, oscula, amplexus, aspectus
et colloquia peccatum complicitatis constituant, si exterius et vicissim sint
graviter turpia. Sane vocabulum peccatum turpe significat, iuxta obvium germa­
numque sensum, quamlibet culpam contra sextum. Nonne enim oscula, tactus,
amplexus inhonesti etc. sunt vere peccata, et quidem contra castitatem seu
turpia?
(7) Cfr. Bucccroni, n. 69; Noldin, De poenis eccl., n. 62; Ithur, Cas. 53. n. 24; D’An­
nibale, Comm., η. 83.
(8) Cfr. D’Annibalo, η. 83; Ciolll, Commentario pralico drlh· censure, n. 91; Del Vecchio,
I. n. 582.
(9) Cfr. Bucceronl, n. 69; Ithur, Cas. 41, n. 25.
26 — Cappello, De Sacramentis, II.

Contraria sententia hodie quavis caret probabilitate, tum si attendantur
ipsissima legis verba, tum si consideretur authentica declaratio a S. Off. dio 28
mensis mail 1873 data. Sane declaratum fuit « prohibitione absolvendi com­
plicem in materia turpi... comprehendi nedum tactus, verum omnia peccata
gravia et exterius commissa contra castitatem, etiam illa, «piae consistunt in
meris colloquiis et adspectibus, qui complicitatem important ».

5. Necesse non est ut peccatum commissum fuerit occasione con­
fessionis aut in connexione cum illa. Si huiusmodi connexio adesset,
applicanda foret alia disciplina a Benedicto XIV statuta et a Codice
confirmata (can. 904 et 2368).
Nec requiritur ut peccata turpia patrata fuerint post sacerdo­
tium (10). Nihil sane refert quonam tempore confessarius deliquerit,
adeo ut urgeat prohibitio absolvendi complicem cum quo ipse olim
peccaverit, ex. gr. ante ordines sive sacerdotium.
Id liquet ex responsione Æ. Poenit. 22 ian. 1879, quae declaravit
« confessarium non posse absolvere complicem, cum quo ante sacer­
dotium, in puerili aetate, turpiter egit, nisi moraliter certus sit, ipsum
iam ab alio confessario directe et valide a peccato complicitatis ab­
solutum fuisse ». Contrariam tamen sententiam improbabilem, perspecto
praesertim fine legis, dicere non audemus.

418. Ex defectu unius alteriusve conditionis supra memoratae,
non habetur peccatum turpe, de quo lex agit (nec proinde fit locus
excommunicationi) in hisce casibus: 1° si peccata sint dubia, sive dubio
iuris sive dubio facti; 2° si peccata sint venialia, vel ex parvitate mate­
riae vel ex actus imperfectione; 3° si peccata sint gravia quoad actum
internum, utpote ex pravo affectu posita, at levia quoad actum ex­
ternum, v. g. osculum in partibus honestis aut parum inhonestis.
419. Absolutio proprii complicis omnino vetatur. — 1. Absolutio
complicis in peccato turpi est graviter illicita et etiam invalida, ex­
cepto periculo mortis.
Can. 884 statuit: «Absolutio complicis in peccato turpi invalida
est, praeterquam in mortis periculo, et etiam in periculo mortis, extra
casum necessitatis, est ex parte confessarii illicita ad normam Con­
stitutionum apostolicarum et nominatim Constitutionis Benedicti XIV
Sacramentum Poenitentiae, 1 iun. 1741 ».
(10) Bucccroni. III, n. 1290; Palmieri (in oper. Ball.), V, n. 410; Lehinkuhl, II, n. 935;
Tanquerey-Quévafltre, u. 1197; Ferreree, II, n. 687, q. 2; Arre^ui, n. 645, 3°.
Contradicit Ball. (V, n. 416), qui tamen, ut ait Farreres (/. c.), · non videtur audiendus ».
Cfr. Génicot-Salsmans, II, n. 352; Vermeersch, III, n. 499.

2. Haec animadvertenda sunt:
1° Discrimen inter casum periculi mortis, et extra huiusmodi
periculum evidens est ex Constitutionibus Benedictinis atque ex tenore
citati canonis.
Extra periculum mortis absolutio complicis in peccato turpi est
semper illicita et invalida propter defectum iurisdictionis in confes­
sario; in periculo mortis est semper valida; est autem licita vel illicita
in tali periculo, prout adsit vera necessitas necne.
2° In Constitutionibus Benedictinis ad quas nos remittit can. 884,
duo vetantur: confessionem complicis excipere, et eum absolvere. Sed
unum propter alterum vetitum videtur, ideoque revera unum tantum.
At iure naturali plerumque, ob periculum, nec sacerdos debet audire
confessionem personae complicis, neque haec illi confiteri.
Utrum hoc grave sit, an leve, ex ipso periculo metiri convenit. In dubio
utrum periculum proximum sit, an remotum, mortali non caret. Sed necesse
est ut sciens prudens sacerdos excipiat confessionem, vel excipere pergat. Quare
excusabitur non modo si complicem non agnovit, aut suae complicitatis non
meminit, sed etiam si periculum non animadvertit (11).

3° Can. 884 prohibitionem absolutionis extra necessitatem mo­
ribundo impertiendae, expresse restringit respectu solius confessarii,
concedendo illa prohibitione non teneri in casu poenitentem mori­
bundum; cui proinde licet, in mortis periculo, confiteri sacerdoti com­
plici ab eoque absolutionem recipere etiam extra casum necessitatis (12).
Ratio est, quia Ecclesia, piissima Mater, plenam libertatem moribundis
concedit, ne dubiis et anxietatibus vexentur in extremo vitae agone.
4° Quid sit periculum mortis, quotuplici ex causa accidere pos­
sit etc., vide n. 298.
Periculo mortis, nostra sententia, aequiparatur etiam causa gra­
vissima, quae tamen, in casu de quo agitur, perquam raro exsistere
potest. Cfr. n. 425bls.

419bls. Quaestiones peculiares. — I. Utrum confessarius in perpetuum
careat iurisdictione in peccatum complicitatis, atque idcirco etiamsi
fuerit per absolutionem iam directe remissum, controvert itur.
Plures negant, v. g. Bucoeroni, D'Annibale, Génicot, Aertnys, etc. (13).
Alii affirmant, v. g. Ballerini, Noldin, Scavini, etc. (14). Ratio senten(11) Ball.-Palm V, n. 116; D’Annibalo, n. 85; Génicot-Salsmans, II, n. 351; Bucco·
roni, Comm. IV n. 70.
(12) Do Smct, n. 8, not. 3; Scavini, Theol. mor., III, n. 485; Bucccroni. L c.
(13) Bucceronl, Comm. IV, n. 76; TAeol. inor.t III, n. 1293 s.; D’Annibalo, III, η. 324,
not. 37; Conim. in Const. « A post. Salis ·, n. 87.
(H) Ball.-Palm., V, n. 115; Noldin. Ill, n. 385, 3; Scavini, Thcol. mor., III, n. 485.

tiae negantis confessarium iurisdictione carere, haec est: peccatum coniplicitatis, cum sit iam directe remissum, non est materia necessaria confessionis,
sed libera, ideoque videtur de hoc peccato indicandum sicut de reservatis di­
recte absolutis.
Ratio sententiae affirmantis eruitur hodie ex canone 884, qui absolute
et sine ulla restrictione statuit: «Absolutio complicis in peccato turpi invalida
est, praeterquam in mortis periculo ». Quae verba, prout sonant, videntur si­
gnificare confessarium in peccatum complicitatis omni iurisdictione directe
carere. Dicimus directe, quia valida profecto est absolutio, iuxta omnes, si poeni­
tens, postquam a peccato complicitatis ab alio confessario iam directe fuerit
absolutus, confessionem instituat apud complicem et idem complicitatis pec­
catum, una cum aliis, clavibus Ecclesiae subiiciat.

Sententia affirmativa de carentia iurisdictionis in perpetuum spe­
culative videtur probabilior, sed negativa practice tuta, attento responso
S. OIL 29 maii 1867, ad normam can. 6, 4°, 15 et 209, dici debet.
Ad praxim quod attinet, omissa quaestione theoretica de valore
absolutionis, honor sacramento debitus et ipsemet pudor, si quis est
in sacerdote, postulat ut is nunquam in posterum excipiat complicis
confessionem. Quod interdum ipso iure naturali, propter periculum,
potest esse vetitum, ut supra diximus (n. 419, 2).
Ceterum S. Poenitentiaria, cum facultatem concedit absolvendi
ab excommunicatione sacerdotem, qui complicem suum absolvit, im­
ponit praeceptum, ut sacerdos abstineat, quantum citra grave scan­
dalum possit, ab audiendis confessionibus personae complicis.
IL Utrum valida sit absolutio quam sacerdos complex bona fide
impertitur, sive quia ignorat se carere iurisdictione, sive quia non ad­
vertit poenitenteni esse suum complicem, sive quia inadvertenter dat,
ita ut citra sacrilegium absolvat, non convenit inter doctores.
Nonnulli affirmant absolute (1.5); alii negant (16); alii dicunt validam
esse, sed prima vice tantum (17).
Qui validam eam dicunt, hisce rationibus innituntur: «privatio iurisdi­
ctionis habet rationem poenae; poena autem ab ignorantibus non incurritur:
solum sacerdos qui ausus fuerit complicem absolvere, privatur iurisdictione;
atqui ausus temerarius abest omnino, posita bona fide complicis absolventis ».
Porro neutra ratio iure novo valet. Non prior, quia ex praescripto can. 2229,
§ 3, 1°, ignorantia legis aut poenae, etsi non fuerit crassa vel supina, non ex­
cusat a poenis vindicativis latae sententiae; non alia, quia ius novum, cui omnino
(16) Scavini, III, n. 485; Pennacchi, Comm. in Consi. < Apost. Sedis», I, p. 312 ss.;
Génicot-SalsmauH, II, u. 352.
(10) Gxaesl, De sacram. Poenii., cap. XIV, q. 11, n, 3; Nouvelle Revue Ihéol., tom. Ill,
p. 287, not. 2.
(17) D’Annibale, Comm., n. 87. Cfr. Bucceroni, Comm,, n. 73; Noldin, III, n. 385, 1,
b.; Del Vecchio. I, n. 582.

hodie standum est, nullam mentionem facit de ausu temerario (cfr. can. 884),
aliter ac Constit. Benedicti XIV.

Omnibus mature perpensis, putamus absolutionem in casu, sal­
tem probabilius, esse invalidam.
III. Praeterea quaeri solet a DD., num valida sit absolutio alio­
rum peccatorum, si a confessario complice absolvatur poenitens, qui
bona fide ad eum accedat, sive accuset peccatum complicitatis. a quo
nondum est absolutus, sive illud inculpabiliter reticeat.
Si bona fide peccatum complicitatis poenitens reticeat, absolutio
ut valida est habenda; et confessarius in excommunicationem non
incurrit. Si, contra, poenitens accuset, etsi bona fide, complicitatis pec­
catum, ita ut confessario certo innotescat illud remissum nondum esse,
excommunicationem procul dubio ipse non effugit, et absolutio quoad
cetera peccata, iuxta plures est valida (18), iuxta alios invalida (19).
Ratio prioris sententiae multiplex est.
1° Privatio iurisdictionis respicit peccatum complicitatis, non alia,
quae proinde, si directe remitti possunt vi absolutionis, indirecte etiam illud
debet necessario remitti, atque idcirco absolutio valida fit.
2° Privatio iurisdictionis est poena gravissima, de qua certo constare
debet; at non constat, saltem certo, confessarium complicem carere iurisdi­
ctione in cetera peccata; ergo.
3° Admissa hac sententia, privatio iurisdictionis sive poena in odium
tanti criminis statuta, non fit inutilis aut fere inutilis, ut contendunt patroni
alterius opinionis, quia peccatum complicitatis indirecte tantum remittitur
in casu, atque ideo manet stricta obligatio illud iterum accusandi ut directe
remittatur.
4° Huic sententiae favet declaratio S'. Poenitentiariae, 15 maii 1877 (20),
quae respondit « privationem iurisdictionis absolvendi complicem in peccato
turpi... esse in ordine ad ipsum peccatum turpe (ergo non in ordine ad alia), in
quo idem confessarius complex fuit » (21).

Rationes sententiae negantis plnres sunt. Ex his praecipuae refe­
rendae :
1° In Constitutione « Sacramentum Poenitentiae » Benedicti XIV de(18) BalL-Palm., V, n. 117; Lehmkuhl, II, n. 936. nota 2; Bucceroni, III, nn. 1291 et
1293; Comm. IV, n. 71; Génicot-Salsmans. II, n. 352, 4°; Ferreres, II, n. 68S.
(19) Cfr. Dc Smot, n. 15; Bucceroni, III, nn. 1291 et 1293; Ball.-Palm., L c.; Noldin,
III. n. 370, 0(1. post. (lod.
(20) Argumentum nec decisivum nec validissimum ex hac responsione S. Poeniten­
tiariae erui potest, quia verba intclllgi possunt duplici sensu. Vel significant iurisdictionis pri­
vationem, et absolvendi prohibitionem afllcero solum peccatum complicitatis. manente iurisdictione et absolvendi licentia reepoctu aliorum peccatorum, quae persona complex com­
misit; vel significant auferri iurisdictionem et absolvendi licentiam quoad omnia peccata,
idquo unico fleri intuitu et ratione peccati complicitatis. Cfr. infra.
(21) Cfr. Bucceroni, Z. c.; Ferreros, II, n. 688, q. 6; Do Smet, nn. 13, 15 ss.

claratur prohibitio lata ot iurisdictio ablata « ad confessionem personae com­
plicis excipiendam » (§§ 4 et 5); dicitur sacerdos respectu personae complicis
esse quasi confessarius non legitimus, non approbatus (§ 5); dicitur iurisdictione
carere « in huiusmodi peccati et poenitentis genere » (§ «5); quae verba « in poeni­
tentis genere » excludunt possibilitatem absolvendi ipsam personam a ceteris
peccatis, adeo ut aequiparandus non sit confessario respectu peccati reservati,
uti res esset si diceretur sacerdos carere tantum iurisdictione in genere peccati.
In Const. «Inter praeteritos » luculentius id enuntiatur: «Quemcunque
confessarium omni auctoritate et iurisdictione absolvendi personam complicem
in peccato turpi et inhonesto... privavimus, adeo ut absolutio ab eodem data
nulla atque invalida remaneat, tanquam ab eo data, qui a nobis iurisdictione
ad absolvendum necessaria in eo casu privatus est » (§ 58).
2° S. Off. in Instructione die 20 febr. 1867 data, haec habet: «Sacer­
doti cuilibet omnis facultas et iurisdictio ad sacramentales confessiones per­
sonae complicis... excipiendas adimitur, nisi extrema prorsus urgeat neces­
sitas, nimirum si in ipsius mortis articulo alter sacerdos desit ».
3° S. Poenitentiaria, quando sacerdos a censura absolutioni complicis
adnexa absolvitur, hanc clausulam ponere solet, nimirum ut complex sacerdos
poenitentem, ad eum forte redeuntem, antequam ad alium confessarium re­
mittat, moneat «de nullitate praeteritarum absolutionum» (22); nulla quidem
facta distinctione inter casum bonae vel malae fidei ex parte poenitentis; imo
eo ipso quod poenitens dicitur monendus, supponitur bona fides.
4° Quod peccatum complicitatis exponatur bona aut mala fide, pa­
rum vel nihil refert, quia ratio legis Benedictinae integra manet (23).
5° Si sacerdos complex in ordine ad peccatum complicitatis sese habet
aeque ac respectu peccati reservati, nimirum servata iurisdictione in reliqua
peccata personae complicis, ipsam absolvere potest, indirecte a peccato com­
plicitatis et directo ab aliis, non solum in casu bonae fidei vel periculi infamiae
aut gravis scandali, ut passim admittunt patroni alterius sententiae, verum
etiam quando durum est poenitenti remanere in peccato lethali per tempus
brevissimum (cfr. n. 402 ss.).
6° Hisce argumentis accedit non levis confirmatio ex can. 884, in quo
simpliciter et sine ulla restrictione statuitur: « Absolutio complicis in peccato
turpi invalida est, praeterquam in mortis periculo » (24).

Patroni alterius sententiae, ut supra dictum est, nituntur prae­
sertim responsione S. Poenitentiariae diei 15 mali 1877, in qua privatio
iurisdictionis et absolvendi prohibitio dicitur «esse in ordine ad ipsum
peccatum turpe, in quo (idem) confessarius complex fuit ».
(22) Cfr. Const. « Si unquam » Pii XI. 15 iul. 1924, n. 1; J. A. S., XVI, p. 310.
(23) Cfr. D’Annibalo, III, η. 324; Lehmkuhl, II, η. 1203; Arregui, η. 646; De Smot,
n. 17; Bucccroni, Z. c.
(24) Cfr. Prümmer, III, n. 152; De Smet, l. c.; Noldin, III, n. 370: Vemeerach. III,
n. 499.

Ad rem haec opportune animadvertenda:
1° δ'. Poenitentiaria minime dicit privationem iurisdictionis afficere
solum peccatum complicitatis, sed esee in ordine ad illud peccatum, nempe pri­
vationem et prohibitionem esse ratione illius peccati, et propter illud, atque
eius praesentiae seu accusationi subordinatam.
2° Responsum (S'. Poenitentiariae, praesertim cum approbatio Ssmi
non accesserit, dispositionibus Benedictinis nullo pacto derogare potuit.
3° Hodie standum est praescripto can. 884.

Rationibus hinc inde allatis mature perpensis, sententia negans
validitatem absolutionis probabilior, saltem theoretice, dicenda.

420. An admittenda suppletio iurisdictionis in casu complicitatis. —
1. Nonnulli auctores opinantur «errorem communem supplere iuris­
dictionem, quando absolutio complici indebite impertitur ». Sed im­
merito, quia Ecclesia, ob errorem communem supplendo iurisdictio­
nem, intendit consulere non aliquibus tantum, qui decepti putarent
iurisdictionem sacerdoti complici inesse, sed multitudini hominum,
communi persuasione id falso existimantium. Porro, cum de complice
absolvendo agitur, duo tantum intersunt, scii, confessarius et poeni­
tens; ideoque error communis abest.
2. Si agitur in praedicto casu de dubio positivo et probabili, Ec­
clesia ex can. 209 certo supplet, ideoque valida est absolutio. Cfr. n. 346.

421. An poenitens, urgente necessitate, reticere valeat peccatum
complicitatis. — 1. Quidam probabilem habent sententiam, quae tenet
poenitentem in necessitate communicandi vel celebrandi, quando alius
confessarius praesto non est, posse confessionem instituere apud con­
fessorium complicem, reticendo peccatum complicitatis, quasi ageretur
de peccato Episcopo reservato in similibus adiunctis (25). Quod si,
dicunt, peccatum complicitatis bona aut mala fide in tali casu accu­
satum fuerit, sacerdos absolvens ea tenus effugit excommunicationem
quatenus explicite moneat poenitentem de iteranda accusatione pec­
cati complicitatis apud alium confessarium.
Fundamentum huius opinionis hodie, attenta facultate absolvendi
a casibus reservatis etiam simplici confessario competente, si neces­
sitas urgeat (cfr. n. 391 ss.), solidum non est. Ergo.
Practice melius est, ad vitandum periculum, ut poenitens abstineat ab
huiusmodi confessione; proinde vel omittat S. Communionem, nisi urgeat pe­
culiaris ratio necessitatis aut saltem devotionis, vel, omissa confessione et
elicito actu contritionis perfectae, ad illam accedat.
(25) Cfr. Ball.-I’alm., V, n. 126; Noldin, III, n. 386; Génlcot, II, n. 354; Ferrates, l. c.

2. Certe nefas est absolvere poenitentem a ceteris peccatis, et pro
absolvendo peccato complicitatis ad alium confessarium remittere, quod
in reservatis qnandoque licet (26).
Ratio est, quia in casu non occurrit reservatio, cum nullatenus
indicium ad Superiorem avocetur, sed prohibitio absolvendi, atque
ideo excipiendi confessionem sacramentalem complicis.

422. Excommunicatio specialissimo modo S. Sedi reservata. —
1. Contra absolventem vel fingentem absolvere complicem in peccato
turpi statuta est excommunicatio latae sententiae specialissimo modo
R. Pontifici reservata. Sane can. 2367 statuit:
« § 1. Absolvens vel fingens absolvere complicem in peccato turpi in­
currit ipso facto in excommunicationem specialissimo modo Sedi Apostolicae reservatam; idque etiam in mortis articulo, si alius sacerdos, licet
non approbatus ad confessiones, sine gravi aliqua exoritura infamia et
scandalo, possit excipere morientis confessionem, excepto casu quo mori­
bundus recuset alii comfiteri ».
« § 2. Eandem excommunicationem non effugit absolvens vel fingens
absolvere complicem qui peccatum quidem complicitatis, a quo nondum
est absolutus, non confitetur, sed ideo ita se gerit, quia ad id a complice
confessario sive directe sive indirecte inductus est ».
2. Plectitur gravissima hac censura « absolvens », qui nempe habet
intentionem vere absolvendi et formam absolutionis reipsa cum tali
intentione profert. Nam iudicium heic agitur, et absolutio est instar
sententiae.
Quapropter duo sunt necessaria ex hoc capite, nimirum ut et crimen in
iudicium fuerit deductum, et iudex super eo sententiam dixerit. Itaque sive
poenitens peccatum reticuerit, sive confessarius poenitentem inabsolutum
dimiserit, i. e. mere audierit, sed neque absolverit neque absolvere simulaverit,
censura non contrahitur (27).

Eadem censura punitur quoque « fingens absolvere », qui scii, «imulat absolutionem impertire, at reipsa non absolvit. Necesse est, ut
poenitens in errorem inducatur, quatenus existimet se vere absolvi; secus
non incurritur excommunicatio.
S. Poenitentiaria 9 oct. 1751 et 1 mart. 1878 declaravit confessarios simu­
lantes absolutionem complicis censuram non effugere. Quae declaratio con­
firmata fuit a S. Officio 5 dec. 1883 « facto verbo cum SSmo » (28).
(26) 8. Alph., VI, n. 385; D’Annibale, Comm.. n. 86.
(27) Cappello, De censuris, n. 423; S. Alph., VI, n. 556; Ball.-Palm., V, n. 412 as.; D’An­
nibale, Comm., n. 86; Génlcot-Salsmans, II, n. 352 8.
(28) Acta S. Sedis. XVII, p. 555.

S'. Alphontius (29), licet novisset responsum S. P oeni ten tiariae 9 iul. 1751
eique prius adhaesisset, postea tamen, mutata sententia, docuit absolvere fin­
gentes non subesse excommunicationi. Quae opinio etiam ante Codicem, at­
tentis responsis in contrarium latis a S. Sede, omni carebat probabilitate.

3. Itaque excommunicationem non contrahit:
1° Qui audit confessionem complicis, at illum non absolvit (nec
fingit absolvere), quia sola exceptio confessionis est quidem sacerdoti
complici prohibita, non tamen sub excommunicationis poena.
2° Qui ex inadvertentia absolvit, aut in quadam mentis per­
plexitate; et generatim quoties, ex imperfectione actus sive intellectus
sive voluntatis, deest peccatum mortale.
3° Qui absolvit poenitentem, de quo dubitat, num sit proprius
complex, necne. At sacerdos dubitans tenetur in casu rationabilem curam
adhibere, ex. gr. rogando quo tempore peccatum sit commissum, a
quo tempore sit confessus etc., ne a peccato complicitatis absolvat.
4° Qui absolvit complicem, a quo nec in actu peccati nec postea
agnitus fuit, cum minime teneatur se ipsum diffamare per delicti mani­
festationem; attamen, si in actu peccati cognitus non fuerit, sed postea
tanquam complex et sacerdos agnitus sit, certissime censuram con­
trahit.
5° Si dubitet an cum eo peccaverit graviter etiam quoad opus
externum, v. g. si merito dubitat utrum turpiloquium fuerit mortale,
si poenitentem ex more regionis deosculatus est, sed intus aestuans (30).
6° Qui poenitentem de hac re monitum cum sola benedictione
dimittit, etsi alii in errorem inducantur, seu existiment Titium poe­
nitentem fuisse revera absolutum: fictio enim attenditur unice ex parte
poenitentis, quatenus putet se vere absolvi.

4. Contra, excommunicatione plectitur:
1° Absolvens complicem, qui sacerdotem hic et nunc seu in
actu confessionis ut complicem non cognoscit, sed antea probe co­
gnovit (31).
2° Qui absolvit ex ignorantia crassa vel supina (a fortiori af­
fectata; cfr. n. 372); nam talis ignorantia nequaquam excusat, cum
can. 2367, § 1 dicat simpliciter absolvens, prout Const. « Apostolicae
Sedis », et ausum temerarium, praesumptionem etc., aliter ac in Be(29) Lib. VI. n. 556,
(30) Cfr. S. Alph., VI, n. 551, <lub. 2; D’Annibale, u. 86, not. 16: BucoUronl, η. 66 ss.;
Noldin, III. η. 385; Ponnacchl, ρ. 1, Bliss.; Lehmkuhl, IL η. 1202; Ball.-Palm., V, η. 413
es.; Do Smet, n. 21 8.
(31) Cfr. Cappello» Dc censuris, n. 42 89.; Noldin, n. 63, 3·; Ciolli. n. 101; Ball.-Palm.,
I. c.; D’Annibale, n. 86.

nedictina Constitutione, minime exigat, ut iam declaraverat S. Off.
13 ian. 1892 (32).
Excusat a censura, contra, ignorantia simpliciter culpabilis, etsi
graviter mala (33).
423. An incurratur excommunicatio, si poenitens peccatum complicitatis non accuset. — 1. Ex can. 2367, § 2 excommunicationem non
effugit absolvens vel fingens absolvere complicem, qui peccatum complicitatis non confitetur, sed ideo non confitetur, quia ad id a complice
confessario sive directe sive indirecte inductus est.
Porro quid significet vox directe et indirecte, S. Poenitentiaria
authentice declaravit in responsione diei 19 febr. 1896 : « Directe autem
confessarius inducit poenitentem, quando positive et explicite eum
praemonet de tacendo peccato complicitatis, quia v. g. illud iam novit
et declaratio illius esset inutilis. Indirecte vero inducit, quando con­
fessarius suadere conatur poenitenti, sive quod actio turpis cum ipso
commissa non est peccatum, sive saltem non tam grave, ut de ipso
inquietari debeat; unde poenitens concludit ipsi licere non declarare
tale peccatum, et ab eo declarando revera abstinet ».
2. S. C. S. Officii ad dubium : « An inter indirecte inducentes, de
quibus in can. 2367, § 2 Codicis I. C., adnumerandus etiam sit con­
fessarius qui, sive intra sive extra confessionem sacramentalem, alicui
persuaserit in turpibus inter se patrandis aut nullum aut certe non
grave inesse peccatum, eumque consequenter, de aliis tantum sibi
postea confitentem, sacramen taliter absolvit vel fingit absolvere », die
14 nov. 1934 respondit: «Affirmative, facto verbo cum SSmo » (34).
Hoc responsum mutat doctrinam antiquam, cum sit declaratio
vere extensiva seu nova lex ; ideoque addita verba : « facto verbo cum
SSmo ».

424. An plectatur excommunicatione qui absolvit complicem iam
rite absolutum, vel non cognitum, et quaenam sit praxis S. Poenitentiariae. — 1. Quaerunt DD. an incurrat excommunication em qui ab­
solvit complicem iam ab alio rite absolutum.
Nonnulli affirmant, quia lex non distinguit. Plerique merito ne­
gant, quia lex removet huiusmodi confessionem, praesertim ne facilitas
absolutionis obtinendae foveat licentiam peccandi et relabendi.
Sententia negativa practice certa est, ad normam can. 19 et 2219, § 1.
(32) Cfr. D’Annibale, n. 86; Noldin, n. 63; Ferreros, II, n. 689; De Sinet, n. 22; Pen·
nacchi, I, p. 320 es.
(33) Cappello, De censuris, n. 13.
(34) Acta Apost. Sedis, XXVI, p. 634.

2. Si confessarius hic et nunc complicem won agnoscat, quamvis
ipsum alias bene noverit, excommunicationem, ut supra diximus, non
incurrit, et nullo modo peccat. Absolutio autem est valida: quoad alia
peccata directe, quoad peccatum complicitatis indirecte.
Nonnulli dicunt etiam peccatum complicitatis in huiusmodi casu
remitti directe (35).
3. Excommunicatio, quam contrahit absolvens vel -fingens absol­
vere, ita est reservata ut, dum ab aliis quibuslibet etiam specialissimo
modo reservatis confessarius potest absolvere, non iniuncto onere re­
currendi, si recursus sit moraliter impossibilis, nunquam e contra possit
ab ea absolvere, quin onus recurrendi iniungat (cfr. n. 403).
Confessarius non poterat olim sacerdotem reum absolutionis proprii com­
plicis absolvere tempore lubilaei, aut vi Bullae, quae appellatur Cruciatae, aut
alterius cuiuslibet indulti; aliter recentius occasione lubilaei (36).

4. S. Poenitentiaria, cum facultatem tribuit absolvendi confessa­
rium qui ausus fuit absolvere complicem, praecipere solet ut in per­
petuum abstineat deinceps a complicis confessione excipienda.
Praeterea facultas hac similive clausula limitatur: «Si tres aut
plures personas, sive unam ter aut pluries absolvere ausus fuerit (iniungas), ut ipsum confessarii officium, quo tantopere abusus est, quam
primum poterit , infra tempus ab absolvente determinandum, non tamen
ultra tres menses, si sit simplex confessarius; si autem parochus, non
ultra sex menses, dimittat ».
Verba tres, ter aut pluries olim intelligenda erant non ab ultima confes­
sione sacerdotis poenitentis, sed per totam anteactam ipsius vitam (37).
Ex resp. «S. Poenit. 5 mart. 1925 attentatae absolutiones debent com­
putari non in tota vita rei, sed ab ultima absolutione iam obtenta, salvis man­
datis iam prius acceptis a S. Tribunali.

Quod si ratione muneris nequeat sacerdos officium dimittere, con­
fessarius recurrat ad S. Poenit., ut, omnibus circumstantiis expositis,
obtineat dispensationem ab iniuncto onere. Ordinarie tempus dimit­
tendi officii ad sex menses vel ad annum iterum iterumque prorogatur,
ac tandem, nisi acciderit relapsus, obligatio iniuneta relaxatur, adeo
ut sacerdos possit confessarii munus retinere. Hodie tamen praxis
S. Poenitentiariae severior est.
(35) Cfr. Ferreros, II, n. 689. QUaer. 10°; Noldin, l. c.; Génloot-Salsmans, II, η. 352, in
nota; Ponnnrrbi, I, p. 316 ss.; Ball -Palm., V, n. 415.
(36) Cfr. cit. Const. Bonodloti XIV < Sacramentum Poenitentiae ·,
4 et 5, et Const.
• Si unquam· Pii XI, ex qua, occasione lubilaei, confessarius poterat absolvere « reum
absolutionis proprii complicis in peccato turpi semel aut bis tantummodo attentatae » (n. 1).
(37) S. Poenit. 5 iun. 1901.

II complicem
II valide et licite
425. An et quando confessarius proprium

absolvere possit. — 1. In articulo vel periculo mortis absolutio est semper
valida, ut alibi diximus. Non semper tamen est licita et excommuni­
catio effugitur.
Const. « Sacramentum Poenitentiae » Benedicti XIV, § 3, loquitur de articulo
mortis; at huic certissime aequiparandum est etiam periculum, non solum
ex communi doctorum sententia (38) atque ex contextu aliorum canonum (39),
sed ex ipso praescripto can. 884, qui loquitur do mortis periculo.
Id valet etiamsi articulus vel periculum mortis prudenter quidem, sed
falso existimatum fuerit. Aliquando enim difficile est distinguere verum et
reale periculum a periculo tantum existimato et apparenti. Proinde Ecclesia
merito praesumitur iurisdictionem in casu tribuere, ne dubiis et anxietatibus
via recludatur.

2. Quamvis sacerdos valide absolvat complicem, urgente periculo
mortis, tamen illicite agit et censura mulctatur.
Excipiuntur quatuor casus, in quibus licite confessionem audit et
ideo excommunicationem effugit:
1° Si nullus alius sacerdos adsit aut vocari possit, ne simplex
quidem confessarius seu non approbatus ad confessiones audiendas,
v. g. in locis missionum vel in amplis dissitisque paroeciis ubi unus
tantum sit sacerdos animarum curae praepositus.
2° Si alius sacerdos confessionem excipere recuset, sive ex ignavia
aut scrupulis sive ex quacunque alia causa.
3° Si alius sacerdos vocari quidem possit, at non sine scandalo
vel infamia moribundi et sacerdotis complicis.
4° Si poenitens moribundus recuset confiteri alteri sacerdoti,
licet hic sit praesens aut sine ulla difficultate et sine scandalo ac in­
famia accersiri possit.
Attamen sacerdos complex debet in huiusmodi casu periculum scandali
vel infamiae antevertere, si et quatenus possit, v. g. e loco sub aliquo praetextu
discedendo. Quod si facere omittat, quamvis commode possit, aut si periculum
scandali vel infamiae confingat, ubi non est, illicite agit et censuram contrahit,
etsi valide absolvat.

Ut sacerdos valide et licite absolvat moribundum atque ideo cen­
suram effugiat, non requiritur quod ipse explicite recuset alteri sacer­
doti confiteri; sed sufficit recusatio implicita, ex verbis aut nutu seu
(38) Bail.-Palm., V, n. 424; Bucceroni, n. 64; Génicot-Salsmans, II, n. 354, IV; D’Anni bale, L c.; Noldin, n. 63, 5.
(39) Cfr. cc. 882, 2252, 2253.

signis desumpta, v. g. si moribundus dicat aut facto ostendat se non­
nisi aegro animo confiteri alteri sacerdoti.
In dubio favendum est moribundo.
3. Quaerunt Doctores, num sacerdoti complici sit praeferendus etiam
sacerdos excommunicatus vel suspensus.
Sententia negativa videtur omnino praeferenda, si agatur de ex­
communicato vitando et verius etiam si de excommunicato aut in­
terdicto vel suspenso post sententiam condemnatoriam vel declara­
toriam: tum quia mens Ecclesiae hac in re sat manifesto colligitur
nedum ex can. 881 quem nunc expendimus, verum etiam ex can. 2261,
§ 3; tum quia vix sine scandalo vel infamia vocari potest sacerdos ita
excommunicatus aut suspensus.
Attamen si moribundus ipse simplici sacerdoti praeferret suspensum vel
excommunicatum, hic certe posset ac deberet praeferri, cum Ecclesia, cui salus
animarum unice cordi est, omnimodam libertatem relinquat, ut, quantum in
se est, cliristifideles universi vitam aeternam adipiscantur.

4. Si, urgente articulo vel peciculo mortis, sacerdos incipiat con­
fessionem complicis excipere, et alius interim adveniat sacerdos, in­
ceptam confessionem explere potest, quia, re non integra, iurisdictio
perseverat, donec negotium fuerit absolutum.
Item si complicis confessionem incipiat audire in mortis articulo,
stante necessitate; dein, transacto periculo mortis, potest confessionem
perficere et absolvere, dummodo inter priorem et posteriorem accusa­
tionem peccatorum atque absolutionem, tantum temporis spatium haud
intercedat ut unio moralis deesse censeatur, quae tamen moraliter
aestimanda est.
Cum in praefatis casibus licite sacerdos complex absolvat, excom­
municationem procul dubio effugit.
Contra, sacerdos qui complicem in mortis articulo absolverit, urgente
necessitate, non potest, quin censuram incurrat, periculo transacto, excipere,
ratione integritatis, confessionem peccatorum nondum clavibus Ecclesiae di­
recte submissorum, si peccatum ipsum complicitatis adhuc maneat accusandum.
Aliter dicendum, si alia tantum peccata, praeter complicitatis culpam, expri­
menda supersint.

5. Quaerunt Doctores, an graviter peccet et censura mulctetur sa­
cerdos complex, qui, citra necessitatem, complicis confessionem audiat in
periculo mortis, si antequam absolvat facti eum poeniteat, deinde vero
absolvat ob circumstantiam inchoatae confessionis.
Ita distinguendum.· vel sacerdos sine gravi exoritura infamia aut
scandalo potest inchoatam confessionem interrumpere atque abso­

lutionem omittere, ita quidem ut alius presbyter commode advocari
queat, vel non. Si primum, excommunicatione tenetur; si alterum,
censuram non incurrit. Qua de re haud satis clare quidam auctores
loqui videntur (40).
425bla. An in gravissima necessitate sacerdos valide ac licite valeat
complicem absolvere. — 1. Plures theologi docent (11), praeterquam
in articulo vel periculo mortis, licere sacerdoti absolvere complicem
suum etiam in gravissima necessitate, v. g. si ob loci circumstantias
(ut praesertim in missionibus contingere potest) nec alius adsit confes­
sarius, nec probabilis affulgeat spes quod unquam sit adfuturus; item
si, urgente praecepto confessionis et communionis paschalis, desit alius
confessarius et mas feminave complex nequeat absolute propter adiuncta
specialia alio divertere ad extraneum quaerendum confessarium, simulque sacramentorum receptionem omittere non possit sine gravi
scandalo et infamia.
In his similibusve casibus, aiunt, non censetur Ecclesia velle per
suam legem positivam praecludere complici reconciliationis viam, prae­
sertim cum ex praecepto divino teneantur omnes ad confessionem non
solum in periculo mortis sed etiam pluries in vita, et ipsa naturalis
lex tribuat cuique ius ad propriam famam.
Hae rationes adeo sunt graves, ut sententia praefata etiam in­
trinsece probabilis videatur. Sane lex humana in hisce casibus collidit
tum cum lege naturali cavendi scandalum atque infamiam, tum cum
lege divina positiva praecipiente sacram Communionem aliquoties
sumendam. Praeterea, nisi benigna haec sententia admitteretur, con­
cludendum foret, mulierem per longissimum tempus, imo forte per
totam vitam usque ad mortem beneficio absolutionis carere: quod
non modo menti Ecclesiae, piae Matri, minus conforme est, sed prorsus
alienum.
Utrum vero in tali casu directe, an solum indirecte detur absolutio, controvertitur.
Quidam docent, complicem indirecte absolvi posse, ea conditione ut ei
confessarius onus imponat subiiciendi alii confessario illud peccatum vix occasio
opportuna sese exhibuerit, quo directam absolutionem referat. Alii probabilius
tenent absolutionem in huiusmodi casu gravissimae necessitatis esse directam,
ut supra innuimus.
(40) Cfr. Amort, dlsp. 10, § 2, q. 6ss.; Ball.-Palm., V, n. 421 ss.; Gury. Cas. 628; Ithur,
Cos. 50, n. 25; Bucccroni, Conun.t n. 80.
(41) Bucccroni, n. 68; Ball.-Palm., V, n. 424; Arregui, n. 647; Génicot, II, n. 354;
Lchmkuhi, II, 937; Noldin, III, n. 371; lerrcroe, II, n. 688; Aertnys, n. 250, 3- SabctU
n. 785, 5; Cusus Romae ad S. A poli., p. 151 h„ et alii,

Hoc valere videtur, iuxta nonnullos, etiam in casu quo puella complex
sit alterius confessarii consanguinea, sacramentis frequenter assueta, quae
insuper extra oppidum egredi nequeat ut peccata sua extraneo confiteatur,
ad oppidum vero confessarii raro accedant, eaque nullis suasionibus moveri
possit ad confessarium consanguineum adeundum.
Porro, nisi a confessario complice absolvatur, alterutrum ex his timen­
dum: vel puellam sacramenta sacrilege recepturam, vel si plurimo tempore
sacramentis abstineat, suspicionem maximam de peccato habito cum confes­
sario ingessuram praesertim parentibus, et infamiam tum sibi tum confes­
sario comparaturam. Practice, in eiusmodi casu, melius incommodis consuli­
tur, quantum fieri potest, per applicationem regulae alibi traditae (n. 421).

2. Multi DD. dictam epikeiam extendunt quoque ad casum sa­
cerdotis complicis, qui, « sine gravissimae infamiae periculo ineluctabili »,
non possit ab excipienda confessione et absolutione danda abstinere;
quo in casu, aiunt, licita atque valida est absolutio. V. g. sacerdos,
qui aliter ab absolvendo abstinere nequit, quin suum peccatum re­
velet poenitenti complici, quatenus huic ignota est atque ignota ma­
nebit complicitas sacerdotis, qui supponitur cum poenitente peccasse
v. g. alieno habitu indutus (42).
Haec opinio, iuxta ea quae alibi diximus (n. 422, 3), practice certa
est, quia periculum infamiae fuit potissima ratio, propter quam legis
rigor mitigatus fuit: unde si in aliquo casu eiusmodi ratio evidenter
habeatur, non videtur agere contra legem qui complicem absolvat.
De timore dedecoris apud alium confessarium incurrendi, nullatenus con­
fessarius complex sollicitus esse debet, caveatque ob eiusmodi timorem absolu­
tionem complici impertire. Nam in pontificiis Constitutionibus iste tiinor fuit
praevisus, cum praescribant complicem etiam in mortis articulo a confessario
complice absolvi non posse, si adsit alius sacerdos licet non approbatus ad con­
fessiones; de cetero, vano timore angeretur, cum sigillo sacramentali quaelibet
infamia tegatur.

3. Quidnam si confessarius non agnoscitur? Illicite agit et excom­
municationem incurrit confessarius, qui absolvit complicem, a quo
hic et nunc non agnoscitur, sed cognitus fuit in actu peccati, ut supra
dictum est.
Contra, si confessarius hic et nunc complicem non agnoscat, licet
ipsum alias bene noverit, neque excommunicationem incurrit, neque
peccat, ut palam est.
4. Nonnulli censent, in huiusmodi adiunctis, poenitentem, si ne­
cessitas communicandi adsit, posse confessionem instituere apud con(42) Ferreros, II, n. 689; Ball.-Palm., V, n. 417; Lehmkuhl. II. n. 935, 2; Génlcot-Salsmans, II, n. 353; Do Smet, n. 12; Poiinacchl, I, p. 332; Bucceroni, Comm., n. 64.

fessarium complicem, reticendo pee,catum complieitatis, quasi agere­
tur de peccato Episcopo reservato in similibus adiunctis (43). Quod
verius admittendum non est. Cfr. n. 421.
5. Certum ac sollemne principium est: sacerdos qui, citra neces­
sitatem absolvit, graviter peccat, per se loquendo; et hac ratione cen­
suram contrahit. Sane ad incurrendam excommunicationem requiritur
ut delictum sacerdotis in complicem absolvendo, constituat peccatum
grave formale (can. 2218, § 2; 2242, § 1), nimirum ut sacerdos absolvat
conscius gravis prohibitionis hic et nunc absolutionem vetantis.
Quare non incidit in excommunicationem qui absolvit, non cogitans de
prohibitione, vel erronee putans hanc non attingere eiusmodi casum, v. g. si
bona fide opinatus fuerit in mortis periculo semper posse absolvi poenitentem
complicem, etiam praesente vel facile advocando alio sacerdote (44).

426. Quidnam in praxi, si poenitens peccatum complieitatis reti­
ceat. — 1. Duplex hypothesis potest fingi: vel poenitens reticet pec­
catum complieitatis, sive culpabiliter sive inculpabiliter, quin ullo
modo ad id fuerit inductus a confessario; vel peccatum non declarat,
item culpabiliter et forte etiam inculpabiliter, quia sive directe sive
indirecte inductus fuit a confessario complice.
In priori hypothesi, confessarius non incurrit in censuram (45);
in alia, gravissime peccat, et illam contrahit.
2. Etiam ante Codicem, ex responsis £· Sedis (46), haec doctrina
certa erat, scii.: confessarium absolventem vel fingentem absolvere
suum complicem, qui peccatum complieitatis, a quo nondum est ab­
solutus, non confitetur, si poenitens ideo ita se gerat quia ad id con­
fessarius ipsemet eum induxit sive directe sive indirecte, non effligere
excommunicationem.
Quid sibi velit vox directe et indirecte, eadem S. Poenitentiaria
authentice significavit in resp. 19 febr. 1896 (cfr. n. 423).
3. Ex dictis liquet hic non agi de casu quo sacerdos persuaserit
complici, momento ipso admissi peccati, delictum non esse grave, quia
tunc ex parte personae complicis non haberetur peccatum formaliter
grave. Agitur, e contra, de casu quo confessarius induxerit poeniten­
tem ad peccatum, quoti supponitur ab eo patratum fuisse tanquam
formaliter grave, non accusandum in confessione, ipsi poenitenti postea
(13) Cfr. Ball.-Palm., V, n. 126; Noldin, III, η. 386; Ferreros, II, η. 688, 6°; Génlcot·
Salsmans, II, η. 352.
(44) Cfr. De Sinet, η. 20; Ball.-Palm., Z. c.
(45) S. Pocnit., 16 maii 1877.
(46) S. Pocnit. 9 iul. 1751, 1 mart. 1878, 19 febr. 1896; S. C. S. Off. 10 dec. 1883, ad 2,

J

suadendo peccatum falso habitum esse ut grave, atque idcirco in con­
fessione manifestandum non esse (47). Cfr. tamen responsum S. Of­
ficii 11 nov. .1931 (n. 423).

427. Normae practicae attendendae. — 1. Sacerdos complex potest
valide absolvere personam complicem, quae a peccato complieitatis
directe iam fuit absoluta.

Id manifesto constat ex resp. S. Poenit. 22 ian. 1879 et ex decr. 8. Off. 29
maii 1867, ubi declaratur « liberum esse (licet dissuadendum) confessario ab­
solvere personam complicem, quae a peccato complieitatis inhonesto absoluta
iam fuit per alium confessarium ».
Favet etiam decisio <S'. C. Concilii, 2 dec. 1679, reprobantis et abolen­
dum praecipientis statutum Synodi Consentinae, quo statuto absolute et sub
gravi poena interdicebatur confessario quominus confessionem personae com­
plicis unquam exciperet (48).
Quamvis valida, illicita tamen per se est confessio, et quidem gra­
viter aut leviter, prout periculum proximum vel remotum sit (49).
2. Clausula quae apponi solet in rescriptis $. Poenit., ut sacerdos
in posterum abstineat ab audiendis confessionibus personae complicis,
non est irritativa. Neque incurrit excommunicationem sacerdos, qui,
contra huiusmodi vetitum, complicem absolvat, complieitatis peccato
iam directe remisso (50).
3. Interrogata Æ. Poenitentiaria « num sacerdos complicem suum,
ab alio confessario non complice iam absolutum, et ad se redeuntem,
absolvere possit, si se accusat post peccata ab ultima confessione pa­
trata (ut pii poenitentes facere solent): Includo praeterea omnia anteactae vitae peccata, praesertim contra angelicam virtutem, an semper
teneatur dicere: exceptis peccatis complieitatis »; —die 29 febr. 1904,
ad IV respondit: «Quintus (poenitens) abstineat prorsus a mentione
ulla directa vel indirecta peccatorum complieitatis, nec opus est ut
in generali confessione intendat ea subiicere clavibus; Pamphilius (con­
fessarius) vero, qui absolvit, quantum potest, non intendat ab illis
peccatis absolvere, et nulla erit reliqua difficultas ».
Item S. Poenit. interrogata de rescripto dato alicui recurrenti
pro seipso, sub fictis nominibus, respondit die 29 febr. 1904 ad V: « Dum(47) Bucceronl, n. 65 ss.; Lehmkuhl, II, n. 935; De Sniot, n. 20.
(18) Cfr. Anal. iur. pont., ser. 7·, 1864, p. 752 ss.; Nouv. Revue, théol., I. p. 439; De
Smet, η. 13; Ball.-Palm.. II,
115.
(49) Amort, De pocnit., (lisp. 10, § 2, n. 6; D’Anuibale, n. 85; loaiinardl» dissert. 1,
cap. I; Bucccroni, 68.
(50) Cfr. Nouv. Revue théol., III, p. 601, IV, p. 645.

27 — Cappello, De Sacramentis, II.

modo rescriptum rite exsecutioni mandatum fuerit, oratorem non esse
inquietandum ».
4. In casu gravissimae necessitatis, confessarius potest petere fa­
cultatem absolvendi complicem, neque necesse est ut se prodat. Fa­
cultas enim reticito nomine peti potest. Ea obtenta, confessarius com­
plex potest absolvere suum complicem, licet facultatis petitio iis ter­
minis concepta sit: «ut aliquis sacerdos complicem absolvat». Sane
nihil prohibet quominus orator eam facultatem sibi applicet, eaque
utatur pro absolvendo proprio complice (51).
5. Facultas absolvendi ab excommunicatione, quam sacerdos ab­
solvens complicem contraxit, hodie excipitur etiam in amplissimis
facultatibus absolvendi a censuris B. Pontifici reservatis.
Nemo igitur ab ea absolvere valet, etiam Episcopus vel Cardi­
nalis, nisi specialissimam facultatem obtinuerit.
At in casibus urgentioribus (cfr. n. 402) absolutio certe conferri
potest, imposito sacerdoti poenitenti onere recurrendi ad S. Poenitentiariam.
Confessarius, qui in huiusmodi casu absolvit, debet statini imponere sacer­
doti ut a confessione complicis excipienda abstineat, omneinque cum eo rela­
tionem abrumpat, aut, si id omnino facere nequeat, aliis tamen remediis op­
portunis praecaveat novi lapsus periculum; praeterea, ut complicem, si ad
eum recurrerit, de nullitate absolutionis antea datae moneat.
Impossibilitas moralis (aliter physica seu absoluta, ut palam est) non e:
a recursu instituendo ad S. Poenitentiariam ideoque huic casui non applicatur
praescriptum can. 2254, § 3 (cfr. n. 405).
ilii

6. Sanctiones contentae in can. 2367 extenduntur quoque ad Ec­
clesiam orientalem, et huiusmodi delicti cognitio quoad forum internum
S. Poenitentiariac, quoad forum externum $. C. S. Officii reservatur.
Ita ex responso /S. Officii diei 21 iul. 1934 (52).

428. Officium confessarii erga poenitenteni a sacerdote complice
absolutum. — Haec animadvertenda sunt:
1° Iste poenitens benigne excipi debet. Si peccatum confiteri
erubescat, illum confessarius opportunis verbis adiuvet, quae gloria
Dei ac salutis animarum zelus suggerunt, summaque misericordia et
benevolentia utatur.
2° Confessarius sedulo attendere debet utrum et quousque con-

L c.

(51) Bucceronl, n. 49; Ferreros, Casus, n. 607; Noldin, III, n. 371, not. 3; Ball.-Palm.,
(52) A. A. S.9 XXVI, p. 550·

fossiones praeteritae fuerint nullae et sacrilegae. Scii, confessiones extra
casum extremae necessitatis, apud complicem institutae, censentur
invalidae ob defectum iurisdictionis, dummodo in eis accusatum fuerit
peccatum complicitatis nondum directe remissum. Sunt etiam sacri­
legae, si mala fide egerit poenitens, confessarium complicem adeundo
(piem noverat iurisdictione in ipsum destitutum, idque peccatum lethale constituere.
In casu poenitens monendus foret de necessitate iterandi confes­
siones, addita, in quantum opus esset, etiam accusatione sacrilegii.
Confessarius inquirere tenetur, utrum poenitens sollicitatus fuerit ad
peccatum turpe in actu confessionis, vel immediate ante aut post, sive occasione
aut praetextu confessionis, nempe cum connexione ad sacramentum poeni­
tentiae, ad normam Constitutionum Apostolicarum et nominatim Const. - Sacra­
mentum Poenitentiae » Benedicti XIV, 1° iun. 1741. Tunc haberetur crimen
sollicitationis, et poenitenti imponendum esset onus denuntiandi intra mensem
confessarium sollicitantem (can. 904).

3° Poenitens monendus est de obligatione vitandi occasionem
proximam relapsus; praesertim avertendus est a confessione apud sa­
cerdotem complicem deinceps instituenda, etiamsi pro ipso nullum
in huiusmodi accessu esset periculum relabendi in peccatum.
4° Si poenitens, urgente de causa, apud complicem confiteatur,
peccato complicitatis iam directe remisso, prae oculis habeat monitum
& Poenit. 29 febr. 1904 ad IV, de quo supra (n. 427, 3).
5° Si poenitens sit rite dispositus, potest statim absolvi, quia
nulla reservatio vel censura iure communi lata est contra factum ac­
ceptatae, etsi sacrilege, absolutionis a sacerdote complice.
Iure particulari huiusmodi peccatum alicubi reservation! subiicitur; quo
in casu servandae sunt normae quae peccatorum reservationem respiciunt.

429. Notae historicae et discri II en inter vetus et novum ius. —
1. Ante Benedictum XIV absolutio complicis iure communi erat valida
et licita.
Aliter iure particulari. Nam in nonnullis Synodis decreta lata
erant, prohibentia atque irritantia absolutionem complicis in peccato
turpi.
« Ita quidem statutum legimus in Synodo Leodiensi anno 1662, in Veli­
terna sub Cardinali Cybo anno 1698, in Synodo Folginatensi sub Episcopo
Baptistellio anno 1722, in Bononiensi... atque in Synodo Lucana» (53).
(53) Bencd. XIV. De Synodo dioec., lit». VII, cap. 14, n. 2; Roncaglla, II, tract. 19,
cap. 3.

2. Benedictus XIV Const. « Sacramentum Poenitentiae » 1 iun.
1741, cui alias quoque subnexuit (54), iurisdictionein confessarii su­
stulit, excommunicationis poenam statuit speciemque huius delicti ac­
curate praefinivit. Quod Pius IX in Const. « Apost. Sedis », 12 oct.
1869, recepit (I, 10).
3. Quae omnia Codex item recepit, habita quoque ratione subsequentium declarationum £. Officii et S. Poenitentiariae.
Quare ius novum parum differt a veteri:
1° explicite refert, quae in antiquo vigebant ex probatorum
I)D. interpretatione et ex decretis $. Officii 10 dec. 1883, 13 ian. 1892,
et $. Poenit. 19 febr. 1896.
2° non exigit praesumptionem.

sermones sive tractatus habuerint, in Officio S. Inquisitionis severissime, ut
infra, puniantur... Mandantes omnibus confessariis ut suos poenitentes quos
noverint fuisse ab aliis, ut supra, sollicitatos, moneant de obligatione denun­
tiandi sollicitantes, seu, ut praefertur, tractantes, Inquisitoribus seu locorum
Ordinariis ».
Benedictum XIV in Const. « Sacramentum Poenitentiae », § 1, generalius
loquitur: «Ad inhonesta et turpia sollicitare vel provocare, sive verbis, sive
signis, sive nutibus, sive tactu, sive per scripturam aut tunc aut postea le­
gendam ».

Articulus II.

431. Obligatio positiva et naturalis denuntiandi sacerdotes solli­
citantes. — 1. Obligatio denuntiandi oriri potest tum ex ipsa lege natu­
rali tum ex lege positiva Ecclesiae.
2. Heic loquitur etiam de obligatione quae procedit ex lege posi­
tiva ecclesiastica, nempe ex documentis pontificiis.
3. Interdum haberi potest delictum sollicitationis, non tamen
qualificatum, cum non verificentur quaedam determinationes a RR. Pon­
tificibus praefinitae, seu ob defectum circumstantiarum quae ad huius
modi crimen constituendum requiruntur (cfr. n. 438). At adesse po­
test ex lege naturali obligatio denuntiandi, ex officio caritatis aver­
tendi grave damnum animarum ex abusu sacramenti oriturum.

De sollicitatione ad turpia.
430. Gravissimae leges Ecclesiae contra sacerdotes ad turpia sol­
licitantes. — 1. Romani Pontifices, ad gravissima damna avertenda
a Christiana republica, severas Constitutiones ediderunt contra sa­
cerdotes ad turpia sollicitantes in iis adiunctis e quibus macula quae­
dam ipsius sacramenti poenitentiae administration! obveniat.
2. Prima lex de hoc argumento, obligans universam Ecclesiam,
lata est a Gregorio XV, Const. « Universi », 30 aug. 1622.
Hanc confirmavit et extendit Benedictus XIV, Const. «Sacra­
mentum Poenitentiae », 1 ian. 1741.
Hae Constitutiones adhuc attendendae sunt, cum expresse eas
commemoret can. 904 (cfr. n. 445).
Obieclum legis ita Gregorius XV in citata Constitutione determinat: «Sta­
tuimus, decernimus et declaramus quod omnes et singuli sacerdotes, tam sae­
culares quam... regulares... qui personas, quaecunque illae sint, ad inhonesta
sive inter se, sive cum aliis quomodolibet perpetranda, in actu sacramentalis
confessionis, sive ante vel post immediate, seu occasione vel praetextu con­
fessionis huiusmodi, etiam ipsa confessione non secuta, sive extra occasionem
confessionis in confessionario, aut in loco quocunque, ubi confessiones sacramentales audiantur, seu ad confessionem audiendam electo, simulantes ibidem
confessiones audire, sollicitaro vel provocare tentaverint, aut cum iis illicitos
(54) Const. « Aposlolici muneris ». 8 febr. 1745; Const. » Convocatis », 25 nov. 1749; Epist.
encycl. < Inter praeteritos », 3 dec. 1749.

3. Ex his documentis pontificiis colligitur: 1° quid requiratur ad
constituendum delictum qualificatum sollicitationis; 2° quandonam
adsit obligatio denuntiandi sacerdotes sollicitantes; 3° quomodo ur­
genda et exsequenda sit haec obligatio.
De singulis accurate loquendum erit.

Qua de re hoc principium statui potest: denuntiatio ex caritate urget sub
gravi, si ipsa est medium certo necessarium et efficax ad praecavendum, sine
gravi incommodo proprio, peccatum mortale formale, vel grave damnum pro­
ximi. Imo si grave damnum commune imminet, grave incommodum proprium
nullatenus excusat, quia tunc occurrit applicatio principii: bonum publicum
sive commune prae valet bono privato (1).

4. Unde practice, etiam deficiente obligatione ex lege Ecclesiae
positiva, datur obligatio ex lege naturali denuntiandi sacerdotes sol­
licitantes, quoties grave damnum commune timetur, etiam eum gravi
incommodo poenitentis seu personae sollicitatae aut illius qui factum
criminosum cognoscit illudque denuntiat.
(1) Cfr. S. Alph., IV, n. 243 ss.; Génicot-Salsmane, I, n. 217 as.; Berardi, II, n. 273;
Noldin, II. n. 9-1 sh.; Vermeerech. II, n. 117«.

432. Instructiones S. C. S. Officii. — Nonnullae Instructiones sa­
pientissime datae sunt a S. Officio quibus locorum Ordinarii iubentur
adamussim servare quae de sollicitationis delicto a RR. Pontificibus,
praesertim a Benedicto XIV, statuta fuerunt, atque simul normae tra­
duntur circa denuntiationem faciendam et processum instituendum.
Tres sunt huiusmodi Instructiones maximi momenti: alia diei
20 febr. 1866 (2); alia die 20 iul. 1890 data; alia diei 6 aug. 1897.
Singulas referendas ducimus.
433. Instructio S. C. S. Officii 20 febr. 1866. — « Quae supremus Pon­
tifex gl. mem. Bened. XIV in Constitutione die 1 lunii anno 1741 edita cuius
initium est Sacramentum Poenitentiae confirmavit ac decrevit, ea ad haec qua­
tuor maxime capita reducuntur. In primis, quemadmodum iam anteii sanci­
tum fuerat, praesertim a Gregorio XV Constitutione quae, sub die 30 Augusti
anno 1622 data, incipit Universi, omnes locorum Ordinarii aeque ac Inquisi­
tores deputantur indices ad inquirendum et procedendum et condignis poenis
animadvertendum contra sollicitantes ad turpia in confessione, quamvis ab
ordinaria iurisdictione quomodolibet exemptos. Itidem omnes sacerdotes ad
audiendas sacras confessiones constituti, sicut antea quoque praescriptum
erat, obligantur monere suos poenitentes, ut sollicitantes huiusmodi, quam­
primum poterunt, Inquisitoribus aut locorum Ordinariis deferant; eosdemque
poenitentes non absolvere, qui huic adimplendo muneri parere recusent.
« Praeterea tertio Apostolicae Sedi reservatur, excepto mortis articulo,
eorum casus qui innoxios sacerdotes apud ecclesiasticos indices falso sollicita­
tionis insimulant, vel sceleste procurant ut id ab aliis fiat. Quarto denique sa­
cerdoti cuilibet omnis facultas et iurisdictio ad sacramentales confessiones
personae complicis in peccato turpi contra sextum decalogi praeceptum com­
misso excipiendas adimitur, nisi extrema prorsus urgeat necessitas, nimirum
si in ipsius mortis articulo alter sacerdos desit, qui confessarii munere fungatur,
vel sine gravi aliqua exoritura infamia vel scandalo vocari aut accedere ne­
queat (3). Et Apostolicae Sedi reservatur eorum confessariorum casus, qui
complicem in peccato turpi absolvere ausi fuerint.
« Nullum sane dubium est, quin hae praescriptiones, prohibitiones, reservationes omnes et singulae in cunctas nationes universim vires suas ex­
tendant, et ubique terrarum inconcusse ac inviolabiliter observandae sint. Quod
quidem vel legenti Gregorii XV et Benedicti XIV Constitutiones evidentissime
patet; et idipsum consequentium Pontificum suffragio, prout se dedit occasio,
ad hanc usque diem confirmatum est.
« Et re quidem vera Vicario Apostolico Cocincinae sciscitanti: 1. An Con(2) De Smet (n. 190) ex Boudinhon (Canon, contemp., 1913, p. 388) dicit hanc Instru­
ctionem erronee referri ad annum 1800, cum decisiones latae fuerint dic 27 iun. 1800 et, sub
forma Instructionis, ad Ordinarios transmissae dio 20 febr. 1807.
At non recte id affirmatur. Sano tam in Collect. S. C. de prop. Fide (I, n. 1282) quam
in Codice inter fontes ad can. 904 et 2308, § 1 refertur ad annum 1800.
(3) Const, eiusdem Pontificis Benedicti XIV · Apostolici muneris*, 8 febr. 1745.

stilulio Benedicti XI V adversus sollicitantes obliget etiam missionaries franciscanos, qui ministerium exercent in Cocincina. 2. An eadem Constitutio restringi
possit ac moderari in aliquo casu ob magnam confessariorum penuriam in eodem
regno Cocincinae; iussu Pii VI anno 1775 opportuna instructione responsum
init: Ad 1. affirmative. Ad 2. negative.
« Et proxime SSinus D. N. Pius Papa IX decreto huius supremae In­
quisitionis sub feria IV die 27 iun. anno 1866 edixit, in facultatibus quibus
Episcopi aliique locorum Ordinarii ex concessione Apostolica pollent absolvendi
ab omnibus casibus Apostolicae Sedi reservatis, excipiendos semper in posterum
et exceptos habendos esse casus reservatos in Bulla Benedicti XIV quae incipit
“ Sacramentum Poenitentiae”. Hoc decretum vero omnibus ubique terrarum
Ordinariis praedicta absolvendi facultate donatis absque ulla exceptione signi­
ficandum mandavit.
« Quamobrem omnibus locorum Ordinariis enitendum summopere est,
ne eorum vigor, quae in praedicta Constitutione salubriter providentur, paulatim uspiam elangueat. At Emi PP. Cardinales supremi Inquisitores nuper
cognoverunt, eamdem Constitutionem non ubique, sicuti par esset, exsecu­
tioni tradi, atque in aliquibus locis nonnullos tum in denunciationis onere adim­
plendo, tum in iudicio contra sollicitantes instituendo, irrepsisse abusus, qui
sine iustitiae ac providae severitatis discrimine tolerari minime possent. Itaque
neque inopportunum, neque ipsis locorum Ordinariis ingratum fore iudicarunt, si quae contra eosdem abusus ab hac suprema Congregatione ad tramites
sacrorum canonum decreta fuerunt, in unum collecta prae oculis habeantur.
Ad quem effectum praesentem instructionem edi mandarunt.

« 1. Personae sive mares sive feminae, quaecunque illae sint, ad
turpia sollicitatae in confessione vel occasione aut praetextu confes­
sionis, quemadmodum enucleate in memorata Constitutione praecipi­
tur, rem ad Sanctam Sedem vel ad loci Ordinarium deferre debent.
« 2. Denunciare oportet quemcunque sacerdotem etiam iurisdi­
ctione carentem, sollicitantem in confessione, vel etiam poenitentis
sollicitationi consentientem, quamvis statim dissentientem de turpi
materia loqui, illius complementum ad aliud tempus differentem, et
non praebentem absolutionem poenitenti (4).
« 3. Huiusmodi denuntiationes a nemine absque culpa lethali omitti
possunt. Qua de re poenitentes debent admoneri, neque ab iis admo­
nendis instruendisque eorum bona fides excusat.
«4. Sacerdotes ad sacras audiendas confessiones constituti, qui
de hac obligatione poenitentes suos non admonent, debent puniri (5).
«5. Poenitentes admoniti, et omnino renuentes nequeunt absolvi;
qui vero ob iustam causam denuntiationem differre debent, eamque
(4) Ex dcclar. diei 11 febrnar. 1661 confirmata in Const. « Sacramentum Poenitentiae ».
(5) Ex declar. sub diebus 20 mart!i 1624 et 1 ootobris 1626 penes Albit., De inconst.
in fide, cap. 35, η. 17.

quo citius poterunt faciendam spondent serioque promittunt, possunt
absolvi.
« 6. Denunciationes anonymae contra sollicitantes ad turpia nul­
lam vim habent: denunciationes enim fieri debent in indicio, nempe
coram Episcopo eiusve delegato cum interventu ecclesiastici viri, qui
notarii partes teneat, et cum juramento, et cum expressione et sub­
scriptione sui nominis; nec sufficit si fiat per apochas vel per litteras
sine nomine et cognomine auctoris (6). Ceterum prohibetur, ne in reci­
piendis denunciationibus praeter indicium et notarium, virum utrum­
que ecclesiasticum, speciali et scripto exarata Episcopi deputatione
munitum, testes intersint. Cavendum quoque ne ex denunciationibus
quaeratur, num sollicitationi consenserint : et convenientissimum foret,
si de huiusmodi consensu, quantumvis sponte manifestato, nihil note­
tur in tabulis (7).
« 7. Denunciationis onus est personale et ab ipsa persona sollici­
tata adimplendum. Verum si gravissimis difficultatibus impediatur,
quominus hoc perficere ipsa possit, tunc vel per se, vel per epistolam,
vel per aliam personam sibi benevisam suum adeat Ordinarium, vel
Sanctam Sedem per Sacram Poenitentiariam, vel etiam per hanc su­
premam Inquisitionem, expositis omnibus circumstantiis, et deinde se
gerat iuxta instructionem quam erit acceptura. Si vero necessitas ur­
geat, se gerat iuxta consilia et monita sui confessarii. Ast si nullo im­
pedimento detenta denuntiationem omnino renuat, in hoc casu ali­
isque supra memoratis, laudandus est confessarius, qui operam suam
poenitenti non denegaverit, et vel Ordinarium vel Sanctam Sedem
pro opportunis providentiis consuluerit, suppresso tamen poenitentis
nomine. Formulas autem hisce in casibus adhibendas tradunt probati
auctores, quos inter Pignatelli consuit. 104, Caréna, Albitius, etc.
« 8. Non infrequenter occurrit casus, ut confessarius aliusve ecclesiasticus
vir ab Episcopis (quorum utique haec potestas est) deputetur ad denuncia­
tiones recipiendas in re ad sollicitationis crimen spectante absque interventu
notarii. Huic instructioni folium adiicitur circa modum, quo hisco in casibus
confici denuntiatio debet (8). Qui enim ad hoc gravissimum munus viri maxime
idonei destinantur, de actu denunciationis iudieiaria ratione assumendo instrui
debent, ac moneri, ut statim a recepta denunciatione eam continuo ad ipsum
Episcopum, a quo fuerunt deputati, caute transmittant, neque confecti actus
exemplum vel vestigium aliquod sibi retineant. Atque in hunc fere modum
haud difficulter denunciandi munus adimpletur. Profecto a locorum Ordinariis
(G) Albit.. loc. ctL, n. 21.
(7) Ex declar. Urbani VIII sub fer. V die 17 aprills 162*1»
(8) V. recent lore in Instruet. S. OH. 20 lull! 1890, n. G51.

efficiendum est, ne ad loca suae iurisdictioni subiecta applicare oporteat quod
Missionibus Pernainbuci in America die 22 lanuarii an. 1627 declaratum fuit:
Mulieres videlicet sollicitatas non teneri ad denunciationem, si ministri Inqui­
sitionis et vicarii Episcopi, in longinquis regionibus degentes, sine gravi incom­
modo adiri nequeant.
« 9. Si in denunciationibus, quod non raro contingit, aliae indicantur
personae forte pariter sollicitatae, vel quae de hoc crimine testimonium ferre
aliqua ratione possint, hae quoque omnes et seorsim judiciaria forma superius
enunciata examinandae sunt: et primo per generalia, deinde per gradus, quoad
ita res ferat, ad particularia deveniendo, interrogari debent, utrum et quo­
modo revera fuerint ipsae sollicitatae, vel alias personas fuisse sollicitatas vi­
derint vel audierint.

«IO. Accepta denunciatione, non illico proceditur, sed a Supe­
riore ecclesiastico inquiri sedulo debet, utrum persona denuncians sit
fide digna. Sollicitationis crimen ut plurimum secreto perpetratur;
hinc privilegium est, ut in causis quod contra hoc crimen instituuntur,
ad plenam probationem faciendam attestationes etiam singulares ad­
mittantur. At in memoratis summorum Pontificum Constitutionibus
praescribitur, ne cum testibus singularibus procedatur, nisi praesum­
ptiones, indicia et alia adminicula concurrant. Pondus igitur cuius­
que denunciationis, qualitates et circumstantiae serio accurateque per­
pendendae sunt, et, antequam contra denunciatum procedatur, per­
spectum exploratumque indici esse debet, quod mulieres vel viri denunciantes sint boni nominis, neque ad accusandum vel inimicitia vel
alio humano allectu adducantur. Oportet enim, ut testes huiusmodi
singulares ab omnibus privatis allectionibus sint immunes, ut ipsis
integra fides haberi possit (9).
«11. Ea est huius supremae Inquisitionis consuetudo, ut post
unam alteramve denunciationem rescribatur, quod denuneiatus ob­
servetur, ita videlicet super delato crimine suspectus habeatur, ut quum
primum per novas denunciationes res explorata erit, in indicium vo­
candus sit. Ut plurimum nonnisi a tertia denunciatione procedi solet.
Ad formale examen vocantur parochi, vel probatae fidei spectataeque
virtutis viri praesertim ecclesiastici, qui cum iuramento de veritate
dicenda et de secreto servando super qualitatibus denuneiantium et
denunciati, et super mutuis eorum odiis et inimicitiis examinentur.
Hisce peractis diligentiis reus in indicium adducitur, et coram indice
cum interventu ecclesiastici viri, qui notarii partes agat, super singulis
cuiusque denunciationis et examinis adiunctis, iuramento dicendae veri­
tatis obstrictus respondere debet. Cavetur solertissime, ne denunciati­

on

Ex Instruct. lustra PII VI (inno 1773 ad Vicar. Ap. Coctaclnae data.

tiuin nomina reo manifestentur et ne sacramentale sigillum quoquomodo violetur.
« 12. Quando perspecta evaserit patrati criminis veritas, reo ad
defensionem, prout iura exposcunt, admisso, deveniendum erit ad
illi interdicendum in perpetuum, ne confessiones excipiat, subtra­
hendo omnes et quascunque facultates ad id muneris eidem etiam per
quodcunque privilegium vel ab ipsa sancta Sede impertitas. Unius­
modi sententiam Episcopus ipse, et non alius ab eo delegatus, pro­
ferat: et pro modo culpae, atque omnibus attentis circumstantiis ce­
teras quoque poenas reo irroget quae in supradictis pontificiis Con­
stitutionibus decernuntur. Praeterea si reus in indicio crimen con­
fessus fuerit, congruam debet emittere abiurationem, ut se ita purgetab ea, quam incurrit, haeresis suspicione: et hac quoque poena in ipsa
sententia mulctetur. Notandum est, poenas huiusmodi omnes, et ipsam
inhabilitatem ad sacrosanctum Missae sacrificium celebrandum in
decreto Benedicti XIV die 5 augusti an. 1745 praescriptam, esse tan­
tum ferendae sententiae. Abstinendum tamen erit ab infligenda degra­
datione et traditione brachio saeculari. Id nimirum a Gregorio JF
statutum fuit: ceterum ad terrorem potius impositum haberi debet,
quam ut exsecutioni mandetur (10).
« 13. Qui nullis omnino super hoc crimine praeventi denunciationibus, conscientia victi, Ordinario loci eiusve delegato se sistunt,
patrata a se sollicitationis flagitia sponte confitentur, et veniam pe­
tunt, dimitti debent cum congrua abiuratione et poenitentiis dum­
taxat salutaribus, adiuncto consilio vel praecepto, ut ab excipiendis
personarum sollicitatarum sacris confessionibus se abstineant; nec
ceteris poenis antea dictis, accedentibus licet postmodum denuntia­
tionibus afficiantur. Qui vero iudiciaria forma iam praeventi, sed non­
dum citati, sua sponte se sistunt; et ii pariter, quos veritatem non
integram sed diminutam in spontanea apparitione confessos esse Ordi­
narius loci ex acceptis postea denunciationibus deprehenderit, bene­
ficio impunitatis non gaudent, verumtamen pro ipsius Ordinarii pru­
dentia mitius puniantur.
« 14. Quod in hisce causis vel ex commissione Apostolica, vel ex iure Epi­
scoporum proprio, tractandis maiorem in modum curari et observari debet
illud est, ut eaedem causae, utpote ad fidem attinentes, secretissime peragantur,
et postquam fuerint definitae et exsecutioni iam traditae, perpetuo silentio
omnino premantur. Omnes curiae ecclesiasticae administri, et quicunque alii
ad has pertractandas, vel patroni ad defendendas causas assumuntur, iusiu(10) Albit., op. cil., cap. 15, n. 13, ct Benedict. XIV in privata epistola die 11 novembr.
anno 1743 data ad Emmanuelem de Azevedo S. I. presbyterum.

randuni de secreto servando debent emittere, et ipsi Episcopi aliique locorum
Ordinarii ad servandum secretum obstringuntur, prout in iure cautum est
cap. Statuta fin. de haeret, in 6, et in Clementina Multorum § Porro de haereticis.
Qui vero denunciation!» oneri satisfaciunt, quippe in hisce causis examini subiiciuntur, iuramentum ab initio de veritate dicenda, et, actu expleto, de se­
creto servando, tactis sacrosanctis Dei Evangeliis, etiamsi sint sacerdotes,
praestare tenentur. Haec si caute sancteque teneantur, nullum invidiae infamiacque vel aliud quodvis periculum timeri potest, quod vel testes a di­
cenda veritate, vel competentes indices ab investigando et condignis poenis
animadvertendo sollicitationis crimine contineat.
« 15. Indultum fuit a Pio VI in instructione, de qua antea dictum est,
anno 1775 ad Vicarium Apostolicum Cocincinae data, ut cum difficillimum
sit in illis tam dissitis ac disparatis regionibus ea omnia adamussim servare,
quae in hisce causis servanda sunt; et cum si aliqua ex his omittantur, iustitia
non patiatur, ut poenae infligantur adversus reos, dc quorum crimine iudiciaria
ratione adhuc sufficienter non constat, tunc consultius fortasse esset si extra
indicii ordinem procedatur ad occurrendum tanto malo mediis et modis magis
facilibus et expeditis, quos in casibus particularibus Vicarii Apostolici pru­
dentia cum animarum zelo coniuncta suggeret. Iam vero quisque videt hanc
indulgentiam pro locis adeo dissitis, ac disparatis factam, neque omnibus esse
communem, neque absque Apostolicae Sedis auctoritate iure posse ubivis
induci.
« 16. Ceterum si locorum Ordinarii in conficiendis processibus,
vel etiam, confecto processu, in proferenda sententia contra sollici­
tantes ad turpia in confessione gravioribus involvantur difficultati­
bus, rem, transmissis actis, deferre poterunt ad hanc supremam Con­
gregationem, quae peculiares instructiones singulis casibus accommo­
datas, ut saepe fit, tradet, ac definitivam sententiam, si expediens fue­
rit, ipsa proferet.
« Haec sunt quae ad praedictam pontificiam Constitutionem caute
recteque exsequendam conducunt, quaeque, utpote ubique locorum
observatu facilia, sacra haec Congregatio supremae et universalis In­
quisitionis pastorali Ordinariorum zelo ac sollicitudini vehementer com­
mendat ».

434. Instr. S. Congr. S. Officii 20 iulii 1890. — « Non raro ad ha ne
Congregationem Sanctae Romanae et Universalis Inquisitionis trans­
mittuntur ab Ordinariis vel Sacra Poenitentiaria denunciationes contra
confessarios sollicitantes poenitentes ad turpia: et saepe accidit, ut
in denunciationibus ipsis inducantur aliae poenitentes vel uti certo
ad turpia sollicitatae, vel tantum ex indiciis inductae, quae tamen
obligationi de denunciatione emittenda iuxta sacros canones satis non

fecerunt. Ne autem crimen tam infandum absque debitis animadver­
sionibus maneat, Sacra Congregatio ad tramitem Apostolicarum Con­
stitutionum indicit locorum Ordinariis, ut inductas poenitentes op­
portuno examini subiiciant, ut inde legales probationes in processualibus tabulis resultent.
« Verum experientia compertum est huiusmodi examina non ita
scite seu legaliter assumi a indicibus delegatis; ita ut saepius causas
ipsas, alioquin graviores et in damnum ac scandalum fidelium ver­
tentes, prosequi datum non sit.
« Quapropter ne in posterum ex enunciatis defectibus in exami­
nibus assumendis causae contra sollicitantes infectae remaneant, Sacra
Suprema haec Congregatio opportunum, imo necessarium censet loco­
rum Ordinariis instructionem iuxta decreta ac ordinationes alias edi­
tas exaratam transmittere, qua examina poenitentium per generalia
rite et legaliter prosequi valeant.
« Praenotandum quod nimia circumspectione utendum est in personis
ad examen invitandis; etenim non semper opportunum erit eas ad publicum
Cancellariae locum convenire, praesertim si examini subiiciendae sint vel puel­
lae, vel uxoratae, aut famulatui addictae; tunc enim consultum erit eas vel
in sacrariis, vel alibi iuxta prudentem Ordinarii seu iudicis aestimationem
caute convocare ad earum examen assumendum. Quod si examinandae vel
in monasteriis, aut nosocomiis, seu in piis puellarum domibus exsistant, tunc
magna cum diligentia et diversis diebus iuxta circumstantias peculiares vo­
candae erunt.
« Insuper animadvertant indices ad examina assumenda deputati quod
in eorum et cancellarii seu notarii (qui semper ecclesiastici esse debent) prae­
sentia examinanda exclusive comparcat absque socia, absque teste: etenim
omnia sub inviolabili secreto perfici necesse est.
« Tandem de actibus inde assumptis Ordinarii debent transmittere ad
hanc Supremam Congregationem exemplar authenticum et cum suo originali
collatum.

« Hisce generatim praemonitis, subnectitur norma examinis con­
ficiendi.
Norma examinis per generalia assumendi. — « Vigore epistolae
Sacrae Supremae Congregationis datae sub die... (vel vigore decreti
Illustrissimi ac Reverendissimi Domini Archiepiscopi Ordinarii) vo­
cata personaliter comparait coram Illustrissimo ac Reverendissimo
Domino N. N. sistente in Cancellaria (vel in sacrario, aut in collocutorio monialium seu piae domus) in meique etc.
«N. N. nubilis (vel uxorata) degens in hac civitate N. N. in pa­
roecia N. N., filia (vel uxor) N. N., aetatis suae... conditionis civilis

(aut agricolae, aut famulatui addictae) cui delato iuramento veritatis
dicendae, quod praestitit tactis SS. Dei Evangeliis, fuit Interrogata:
An sciat vel imaginetur causam suae vocationis et praesentis exami­
nis? — Resp. ... Inter. Λ quot annis usa sit accedere ad sacramentum
Poenitentiae? — Resp. ... Inter. An semper apud unum eundemque
confessarium sacramentum Poenitentiae receperit, vel apud plures
sacerdotes: insuper an in una eademque, vel in pluribus ecclesiis? —
Resp. ... Inter. An a singulis quibu.s confessa est sacerdotibus exce­
perit sanctas admonitiones, et opportuna praecepta, quae ipsam exami­
natam aedificarent, et a malo arcerent, et quatenus etc. Resp. ...
« Notandum: si responsio fuerit affirmativa, id est si dicat, se bene
semper fuisse directam, tunc interrogatur sequenti modo:
« Inter. An sciat vel meminerit aliquando dixisse vel audivisse,
quod quidam confessarius non ita sancte et honeste sese gesserit erga
poenitentes, quin murmurationes, seu verba contemptibilia contra
ipsum confessarium prolata fuerint: ex. gr. quod ipsa examinata, ab
uno vel a pluribus poenitentibus, atque ab uno abhinc anno, vel a qua­
tuor, aut tribus mensibus similia audierit?
« Notandum: Si post hanc interrogationem et animadversionem
examinata negare pergat, claudatur actus consueta forma, quae ad
calcem huius instructionis prostat. — At si quidquam circa aliquem
confessarium, iuxta ea de quibus interrogatur, aperuerit, ulterius inter­
rogabitur prout sequitur:
« Inter. Ut exponat nomen, cognomen, officium, aetatem confes­
sarii, et locum seu sedem confessionis; an sit presbyter saecularis vel
regularis, et quatenus etc. Resp. ... Inter. Ut exponat seriatim, sin­
cere et clare ea omnia, quae in sacramentali confessione vel antea vel
postea vel occasione confessionis audierit a confessario praedicto minus
honesta: vel an ab eodem aliquid cum ipsa inhoneste actum fuerit
nutibus, tactibus seu opere, et quatenus etc.
« Notandum: hoc loco index solerte curabit ut referantur iisdem
verbis, quibus confessarius usus fuerit, sermones turpes, seductiones,
invitamenta conveniendi in aliquem locum ad malum finem, aliaque
omnia, quae crimen sollicitationis constituunt, adhibita vernacula lingua
in qua responsiones sedulo et iuxta veritatem exarabuntur; animum
addat examinatae, si animadvertat, eam nimio timore aut verecundia
a veritate patefacienda praepediri, eidem suadens omnia inviolabili
secreto premenda esse. Denique exquiret tempus a quo sollicitationes
inceperint, quamdiu perduraverint, quoties repetitae, quibus verbis
et actibus malum finem redolentibus expressae fuerint. Cavebit dili­
genter ab exquirendo consensu ipsius examinatae in sollicitationem,

et a quacunque interrogatione, quae desiderium prodat cognoscendi
eiusdem peccata.
* Inter. An sciat vel dici audierit praedictum confessarium alias
poenitentes sollicitasse ad turpia; et quatenus eas nominet (atque hic
iubebit nomen, cognomen, et saltem indicia clariora, quibus aliae per­
sonae sollicitatae detegi possint).
« Notandum: Si forte inducantur aliae personae sollicitatae, erit
ipsius indicis eas prudenter advocare, et singillatim examinare iuxta
formam superius expositam. — Rcsp. ... Inter. De fama praedicti con­
fessarii tam apud se quam apud alios? — Resp. ... Inter. An praedicta
deposuerit ex iustitiae et veritatis amore, vel potius ex aliquo inimi­
citiae vel odii affectu, et quatenus etc. - Rcsp. ... Quibus habitis et ac­
ceptatis dimissa fuit iurata de silentio servando iterum tactis SS. Dei
Evangeliis, eique perlecto suo examine in confirmationem praedicto­
rum se subscripsit (si fuit illiterate, dicatur), et cum scribere nesciret
fecit signum Cru f cis.
(subscriptio personae examinatae}
«Acta sunt haec per me N. N. Cancellarium vel notarium ad hunc
actum assumptum ».

435. Instr. S. Congreg. S. Officii 6 aug. 1897. — « 1. Instructionis
S. Rom. et Univers. Inquisit. circa observantiam Apostolicae Con­
stitutionis Sacramentum Poenitentiae, num. 10 praecipitur ut ante­
quam contra denunciatum procedatur, perspectum exploratumque iudici
esse debeat, quod mulieres vel viri denunciantes sint boni nominis,
neque ad accusandum vel inimicitia vel alio humano affectu adducti
fuerint.
« 2. Praeceptum huiusmodi, uti omnia quae ad huius Supremi Tribu­
nalis procedendi rationem spectant, strictissimi iuris censendum est, ita ut,
eo neglecto, ad ulteriora procedi nequeat.
« 3. Nec sufficit ut id utcunque, sed omnino necesse est ut certa iudiciali
forma iudici innotescat; quod propria dictione: « diligentias circa denunciatum
eiusque denunciantes perageret» significari in foro S. Officii usus obtinuit.
« 4. lamvero cum non semper nec ab omnibus vel tantum post longum
tempus, cum nempe testimoniorum receptio difficilis et quandoque impos­
sibilis est, Supremum hoc Tribunal id servari perspexerit, hanc ad rem instru­
ctionem, pro R.morum Ordinariorum norma, edendam mandavit.
« 5. Ordinarius igitur toties quoties aliquam de infando sollicitationis
crimine denunciationem acceperit, illico ad diligentias peragendas procedet.
Ad quem finem vel per se vel per sacerdotem a se specialiter delegatum ad­
vocabit (separatim scilicet, et qua decet circumspectione) duos testes, quan­
tum fieri poterit, ex coetu ecclesiastico, utcunque vero omni exceptione maiores,

qui bene noverint turn denunciatum, tum omnee et singulos denunciantes,
eosque, sub sanctitate iuramenti de veritate dicenda et de secreto S. Officii
servando, iudicialiter interrogabit, testimonium scripto referens, iuxta insequentem formulam; utriusque vero testimonii atque una simul respect i vae
denunciationis authenticum exemplum directe tutaque via ad hanc Supremam
Congregationem quamprimum transmittet.
«6. Dictum est: “vel per se vel per sacerdotem a se specialiter delega­
tum”; nihil enim prohibet quominus, rationabili ex causa, pio alicui docto
ac prudenti sacerdoti id muneris Ordinarius demandare valeat; speciali tamen
ei in singulis casibus delegatione impertita, eique antea delato iureiurando
de munere fideliter obeundo et de secreto S. Officii servando.
« 7. Quod si inveniri nequeant duo tantum testes qui noverint una simul
denunciatum et omnes et singulos denunciantes, plures vocari debent. Tot
nempe hoc in casu testes, ut supra, vocandi erunt, quot oportebit ut duplex
quoad denunciatum et unumquemque denunciantem habeatur testimonium.
« 8. Quoties autem iuramentum de secreto servando et, pro diversis casi­
bus, de veritate dicenda vel de munere fideliter obeundo deferendum sit, iura­
mentum ipsum semper et ab omnibus, etiam sacerdotibus, tactis SS. Dei Evangetiis et non aliter, praestandum erit. In Ordinarii vero potestate erit, siquidem
pro rerum, locorum aut personarum adiunctis necessarium vel expediens indica­
verit, excommunicationem ipso facto incurrendam et Rom. Pont, speciali
modo reservatam violatoribus comminari.

« Sequitur interrogationis formula.
« Die... mense... anno...
«Vocatus personaliter comparait coram me infrascripto Episcopo...
« (notetur nomen dioecesis. Delegatus autem dicat: coram me infrascripto
«a R. P. D. Episcopo... ad hunc actum tantum specialiter delegato)
«sistente in... (notetur locus ubi negotium geritur).
« N... N... (nomen, cognomen et qualitates testis conventi) qui, delato
«ei iuramento veritatis dicendae, quod praestitit tactis SS. Dei Evan«geliis, fuit per me:
«1. Interrogatus: Utrum noverit sacerdotem N... N...f (nomen,
« cognomen et qualitates dcnunciati).
«Respondit:... (exscribitur lingua qua utitur testis, eiusque re­
sponsio).
«2. Interrogatus: Quaenam sit huiusce sacerdotis vitae ratio,
«quinam mores, quaenam penes populum existimatio!
« Respondit:...
«3. Interrogatus: Utrum noverit viros vel, ut plurimum, mu«lieres NN... NN...? (nomen, cognomen et qualitates uniuscuiusque de« nuntiantis).
« Respondit:

I

«4. Interrogatus: Quaenam sit uniuscuiusque eorum vitae ratio,
«quinam mores, quaenam penes populum existimatio?
« Respondit:...
«5. Interrogatus: Utrum eos censeat fide dignos, vel contra men·
« tiendi, calumniandi in iudicio, et etiam peierandi capaces eos exi« stimet?
« Respondit:...
«6. Interrogatus: Utrum sciat, num forte inter eos et praefatum
« sacerdotem ulla unquam exstiterit odii vel inimicitiarum causa?
« Respondit:...
« Tunc, delato ei iuramento de secreto S. Officii servando, quod
« praestitit ut supra, dimissus fuit, et antequam discederet, in confir« mationem praemissorum se subscripsit.
« Subscriptio autographa testis vel eius signum f crucis.
« Acta sunt haec per me N... N... (nomen, cognomen et qualitates.
« Episcopi vel eius delegati qui testimonium recepit) ».

436. Delictum sollicitationis ad turpia. — 1. Ut habeatur huius­
modi delictum, duo requiruntur: 1° materia turpis, contra sextum
Decalogi praeceptum; 2° circumstantia aut verae confessionis aut sal­
tem relationis ad confessionem.
2. Dicitur sollicitare ad turpia, qui alium inducere conatur ad pec­
catum contra sextum Decalogi praeceptum.
Sollicitatio potest esse explicita et implicita. Illa adest, cum confessarius
studiose ad turpia poenitentem excitat; haec, quando non intendit consulto
illum ad peccandum inducere, at ita se habet cum poenitente, ut eius modus
agendi vel loquendi natura sua alliciat ac provocet ad turpia (11).

3. Potest fieri sollicitatio ad turpia patranda sive secum sive cum
tertia persona, sive actibus, verbis aut scriptis, sive signis, nutibus
etc. (12).
Si actus, verba, signa etc. sint per se graviter inhonesta, sollici­
tatio eo ipso adesse censetur. Si, e contra, sint per se indifferentia aut
leviter tantum mala, requiritur ut affectum turpem significent atque
ad illum provocent (13).
(11) Albitius, De inconstantia in fide, part. I, cap. 35, η. 66 es.; Giraldi, lur. Pontif,,
part. I, lib. V, tit. 7, n. 10 ss.; Del Bone, De officio S. Inquisitionis, Lugduni 1561-1566,
part. II, dub. 237, sect. 2-20; Bordoni, Manuale consultorum in causis S. Officii, Parmae,
1693, sect. XXV; De Smet, De complicis absolutione, n. 67; Rota, Enchiridion confessarii
et iudicis eccL. Aug. Taurin., 1884, η. 306; Lega, IV. η. 7 ss.; Hollwech, § 272.
(12) Cfr. Berardi, De sollicitatione et absolutione complicis, n. 45 ss.; De Smet, n. 60;
Ball.-Palm., V, n. 724 ss.; Génlcot-Salsmans. II, n. 395; Wernz, VI, n. 468.
(13) Berardi, L c., n. 47; Noldin, III, n. 373; Ball.-Palm., V, n. 726; D’Annibale, 111,
η. 365; Prüinmer, Ill, η. 461.

Unde si per verba sollicitatio fiat, dispiciendum est, utrum vel
per se vel ex adiunctis turpem affectum ostendant et ad turpem af­
fectum provocent, necne. Si primum, habetur crimen sollicitationis; si
alterum, non.

Auctores varias proponunt locutiones, plus minusve ambiguas, de quarum
indole provocativa diiudicandum est ex mature perpensis adiunctis. V.g. .S'. Alphonsus dicit continere sollicitationem haec verba: tecum nuberem, si essem
saecularis (14).
Si confessarius mulierem poenitentem laudat de venustate, ita distin­
guendum: si verba sint serio, licet forte imprudenter, prolata, ex. gr. ad mo­
nendam poenitentem de periculo peccandi, delictum sollicitationis abest; si,
e contra, affectum libidinosum ostendant et hoc clare appareat, habetur sol­
licitatio (15).
S. Alphonsus (1. c.) cum aliis docet eandem normam ac in praecedenti
casu sequendam esse, si confessarius det poenitenti aliquod donum. Per se
enim est quid indifferens; unde malitia desumenda est ex adiunctis, nimirum
ex conditione poenitentis, ex qualitate et quantitate doni et ex modo quo fit.
5. Off. apud Albitium (1. c.) ad quaestionem: ♦ An sit denuntiandus con­
fessarius, qui audiens confessionem, dat donum mulieri, ita ut dicatur illam
sollicitasse. Idem responderunt (qualificatores) quod ad duodecimum », scii,
quoad laudem pulchritudinis.
Si confessarius, audiens confessionem famulae, coram ipsa laudet pulchri­
tudinem dominae, commendans ut haec verba dominae referat, de his aeque
atque in altero casu diiudicandum est. At facilius huiusmodi laus in pravum
sensum accipienda est, quia prudenter vix potest fingi alia ratio huius
laudis (16).
Verba: memento mei, quia te ex corde diligo, plerumque turpem affectum
significant, praesertim si constet confessarium inhonestos amores fovere erga
illam personam, ideoque sollicitationis crimen habetur. At interdum sensum
honestum vel indifferentem haec verba habere possunt; tunc sollicitatio deest.
Quare adiuncta perpendenda sunt.
Si confessarius poenitenti iniungat, ut ipsum domi exspectet, vel inter­
roget ubi habitet, vel invitet ut in domum confessarii se conferat, etc., eatenus
habetur sollicitatio, quatenus postea ex adiunctis constet huiusmodi verba
ex prava intentione eaque tantum prolata fuisse. Consulto dicimus eaque tantum;
quia ut sollicitatio certa sit, oportet, nullam aliam, praeter inhonestam, sup­
poni posse causam, propter quam a confessario verba prolata sint (17).
Si confessarius docet poenitentem non esse grave peccatum pollutionem
(14) Lib. VI. n. 704.
(15) S. Alph., I. c.; Berardi, n. 57; De Smet, n. 66; Génicot-Salsmans, II, n. 395;
Ball.-Palm., V, n. 730 s.
(16) S. Alph., VI, n. 703; Noldin, III, n. 373; Ball.-Palm.. V. n. 729 ss.; Rota, n. 310.
(17) Cfr. S. Alph., VII, n. 704 ; Berardi, n. 80 ss.; Rota, n. 327 8.; Noldin. Ill, n. 373;
Ball.-Palm., V, n. 730.
28 — Cappello, De Sacramentis, II.

aut fornicationem, censetur haberi sollicitationis delictum, quia praesumitur
velle poenitentem ad huiusmodi peccata inducere (18).
Huc spectat responsum S. Poenitentiariae, 2 sept. 1904: «Tibullus exci­
piens confessionem mulierum, quarum viri saepe abesse solent, et quae non
facile se continent, docet et suadet easdem mulieres non peccare in sequentibus
casibus:
« 1° Si desiderando proprium virum absentem, patiantur commotionem
sensualem seu pollutionem.
« 2° Si desiderent hanc eandem pollutionem in se experiri ex ardenti
amore viri absentis.
« 3° Si pollutionem in se excitent tactibus secum habitis, dummodo
hos actus referant ad virum absentem.
« S. Poenitentiaria dilecto in Christo... scribenti subiungit: iam bis hac
super re ab hoc sacro Tribunali responsum fuisse, et actus huiusmodi esse gra­
viter illicitos, et confessarium eos probantem esse den untiandum ».

4. Ipsi impuberes et infantes possunt pati sollicitationem de iure
denuntiandam, quia ad huiusmodi delictum constituendum non re­
quiritur consensus personae sollicitatae, nec complicitas in peccato,
nec ulla imputabilitas, sed sufficit ut actus sollicitationis ad turpia ex
parte confessarii patretur cum persona subiecta legi divinae turpia
vetanti.
At huiusmodi personae sollicitatae obligatione denuntiandi non
tenebuntur nisi septennio completo, ad normam can. 12, cum lex po­
sitiva denuntiandi sit mere ecclesiastica, et solum postquam cognove­
rint delictum peractae sollicitationis. Sub poena autem excommuni­
cationis denuntiare, nonnisi post adeptam pubertatem adstringentur,
cum a poenis latae sententiae impuberes eximantur (can. 2230).
5. An et quando adsit sollicitationis delictum, si confessarius cum
poenitente sollicitante passive se habeat, controvertitur (19).
Ita distinguendum: si confessarius mere passive, proprio ac stricto
sensu, se habeat, ita ut exterius nullo pacto appareat consentiens,
non habetur delictum sollicitationis, nec proinde obligatio denuntiandi;
si, e contra passive quidem se habeat, at consentiens appareat seu videa­
tur, denuntiandus est.
Ut autem practice quaedam norma tradatur, distinguere oportet inter
sollicitationem quae fiat tactibus, osculis etc., et illam quae inhonestis tantum
verbis peragatur.
1° Si agitur de turpitudine, quae a poenitente patratur tactibus, osculis
etc., super confessario in circumstantiis sollicitationis propriis, confessarius,
(18) Cfr. Berardi, n. 79 se.; De Smet, n. 66, uot. 4; Rota, n. 330.
(19) Cfr. Roncagiia, De Poenit., q. 8, cap. 1, q. 5ss.; Giraldi, lur. Ponti}., part. I lib.
V, tit. VII, u. 4 es.; A Ibit lus, part. I, cap. 35, n. 60 ss.

qui passive se habeat, dicendus est consentire suumque consensum manifestum
reddere ipso facto.
2° Si agitur de verbis inhonestis, quibus poenitens pravum affectum
erga confessarium ostendit, confessarius, quamvis taceat et passive se habere
videatur, tamen non mere passive se habet reipsa, ubi turpem sermonem per
ineram sat notabilem silentio admittat et postea poenitentem serio graviterque
neu redarguat, sed benigne alloquatur, et a fortiori si post confessionem pe­
culiare signum amoris poenitenti exhibeat.
Hac enim agendi ratione confessarius pravum affectum ostendit seu con­
sensum in sollicitationem manifestat.
3° Si agitur de inhonesto tractatu, et confessarius passive se habeat
seu nihil dicat, non statim uti consentiens dicendus est, sed varia adiuncta,
ea praesertim quae sequuntur, attendenda sunt. V. g. si paulo post auditam
confessionem poenitentem in domum suam vocaret aut in eius domum se con­
ferret ad inhonestum tractatum exsequendum, se referens ad ea quae in con­
fessione audivit, certo se consensum praebuisse sollicitationi significaret ideoque
denuntiandus foret.

G. Si confessarius ponat factum, quod in se est indifferens aut le­
viter tantum malum, ex adiunctis, ut supra, erui debet, num prava
intentio sollicitandi adfuerit, necne. Eiusmodi adiuncta v. g. haec es­
sent: si sacerdos notus sit vir ad turpia pronus, si tactus sint pressi
vel saepius repetiti, si peccatum postea secutum sit, etc. (20).
7. Habetur sollicitatio implicita, de qua supra, si confessarius non
animo poenitentem ad peccatum directe inducendi, sed intentione
propriae libidini indulgendi, inhonestos sermones vel tractatus habeat
cum poenitente, v. g. si poenitentem de peccato turpi se accusantem
interroget, num in iis versari placeat, quos et quomodo actus exerceat,
aut si scriptum, turpia continens, legendum tradat (21).
Quidam promiscue usurpant sermones et tractatus, de quibus in Constitu­
tione Benedictina (22). At, speculative loquendo, illi ab his profecto differunt.
Nam tractatus significant rem aliquam agendam; sermones, e contra, rem pro­
latam (23). Practice tamen nihil vetat quominus promiscue hic usurpentur.

8. Inter sollicitationem explicitant, quae fiat tactibus et ample­
xibus, et implicitam quae fiat sermonibus vel tractatibus (quibus aequiparanda sunt scripta de re turpi ad legendum tradita), datur discrimen
naviter attendendum.
Ubi agitur de sollicitatione implicita praedicto modo commissa,
(20) Albltlus, n. 72; Berardi, n. 84 as.; RoUi, n. 325 e.; Noldin, III, n. 373 e.
(21) Cfr. Ball.-Palm., V, n. 731 e.; Do Smet, n. 67; Génlcot-Salsmaiw, II, u. 395; D'An­
nibale, III, η. 365.
(22) Cfr. Rota. n. 308; Do Smet, n. 67, not. 1.
(23) Cfr. Salmant., tract. 21, cap. 4, η. 42; Ball.-Palm., V, η. 726.

denuntiatio ex Constitutione « Sacramentum Poenitentiae » non urget,
nisi facta fuerit ausu temerario; secus ubi agitur de sollicitatione ex­
plicita. Ratio manifesta est.
Ad hoc ut per sermones vel tractatus sollicitatio denuntianda inducatur,
requiritur intentio libidinosa, quatenus confessarius in hisce colloquiis sibi
complaceat ac delectetur; qui animus, dum in tactibus et amplexibus inho­
nestis semper praesumitur, in sermonibus, e contra, vel in scriptis quae legenda
praebuerit, interdum potest abesse (24).
Confessarius uti reus sollicitationis habendus non est, etsi imprudenter
egerit, seu modum excesserit in poenitente interrogando aut docendo, si ap­
pareat bona fide egisse, in bonum poenitenti», aut saltem ex mera animi inconsideratione, quamvis forte culpabili, non autem animo libidinoso.

9. Quidam tenent verba « ausu temerario » requirere, ut confes­
sarius, huiusmodi sermones vel tractatus habens, cognoverit specialem
prohibitionem iuris positivi contra illo latam sub peculiari canonica
sanctione (25).
Haec sententia non sustinetur, quia non agitur de poena latae
sententiae, quam confessarius incurrit; proinde ipse, allegata dicta igno­
rantia etsi crassa vel supina, semper effugere posset poenas ferendae
sententiae.
llinc summa prudentia atque discretione opus est, ubi confes­
sarius indicare debet utrum sacerdos denuntiandus sit tanquam reus
sollicitationis ob verba sive sermones. Accuratissime perpendenda sunt
omnia et singula adiuncta, e quibus dignosci valeat animus sive in­
tentio sacerdotis (26).
10. Ad constituendum delictum sollicitationis necesse non est,
ut provocatio fuerit efficax, seu ut poenitens sacerdoti sollicitanti con­
senserit.
Const. «Sacramentum Poenitentiae» dicit: «sive sollicitationi poe­
nitens consenserit, sive consensum minime praestiterit ». At sollici­
tatio debet esse in sua ratione completa, adeo ut non sufficerent verba
quaedam praeparatoria ad animum poenitentis dignoscendum (27).
11. Habetur delictum sollicitationis atque proinde obligatio de­
nuntiandi, si poenitens ex simplicitate sive ignorantia sollicitationem
non perceperit, et solum postea eam cognoverit (28).
(21) Cfr. Giraldi, part. I, lib. V, tit. VIT, η. 13 bh.; Berardi, η. 88 as.; Ball.-Palm.,
V, n. 729 88.
(25) Rota, n. 113; Nouvelle Revue théol., XXXI, p. 377.
(26) Berardi, n. 89 88.; De Smet, n. 68; D’Annibale, III, n. 366; Noldin, III, n. 373.
(27) Cfr. Ball.-Palm., V, n. 725 88.; Ferroree, II, 691 88.; Nouvelle Revue thiol., XXXVIII,
p. 523.
(28) S. Ort. 11 mail 1707.

Ob paritatem rationis, videtur denuntiandus confessarius qui scri­
ptum provocans ad turpia tradiderit poenitenti illud non intelligent i,
sed cuius malitia provocativa innotuit tertiae personae (29).
12. Utrum adsit crimen sollicitationis, si confessarius turpiter
agat cum persona quae versetur in statu somni naturalis vel artificialis
aut paroxysmi sive delirii, aut sensibus sit destituta, non convenit inter
DD. (30).
Ita videtur opportune distinguendum:
1° Si confessarius studiose mulierem in somnum sive in sensuum desti­
tutionem coniecerit, habetur profecto casus sollicitationis denuntiandae.
2° Si mulier versetur in statu somni naturalis aut sit sensibus omnino
destituta, quin ullo modo confessarius in huiusmodi statum eam induxerit,
vix verificari potest sollicitatio proprie dicta, quae necessario postulat pro­
vocationem (piandam ad agendum. Porro dormiens aut sensibus destitutus
provocari vel allici nequit ad operandum; ergo.
Aliter dicendum de puella, quae sollicitationem patiatur in simplicitate
constituta, absque notitia inhonestatis: ipsa enim provocatur ad agendum.
In praefato casu, si turpia patrarentur cum muliere aut super mulierem
in circumstantiis sollicitationis propriis, haberetur delictum qualificatum atque
idcirco onus denuntiandi.
Unde S. Alphonsus ait: «Puto denuntiandum esse eum, qui vocatus ad
absolvendam mulierem sensibus destitutam sub tali praetextu vel occasione
accedit ad eam et inhoneste agit » (31).
3° Si mulier versetur in statu somni artificialis vel paroxysmi, idem
dicendum ac in casu praecedenti, ubi nihil penitus agere queat, ita ut vera sol­
licitatio seu provocatio ad agendum verificari non possit; si, e contra, huiusmodi provocatio in tali statu, uti non raro, haberi queat, delictum adest atque
obligatio denuntiandi (32).

Item disputatur, an mulier semifatua vel amens aut neophyta te­
neatur denuntiare. Haec teneas:
1° Mulier semifatua vel lucida habens intervalla, quae potest con­
fessionem sacramentalem instituere, vel pro qua infirma vocatus est con­
fessarius, si ab eo sollicitationem sive turpia patiatur, debet, re com­
perta, reum denuntiare.
2° Mulier perpetuo amens est quidem persona eum qua materia
delicti sollicitationis poni potest, quia ipsa subest legi divinae turpia
prohibendi. Sed circumstantia confessionis sacra men talis verificari ne­
quit, eum sit perpetuo amens. At, urgente mortis periculo, occasio con(29)
(30)
(31)
(32)

Rota, n. 303; Ball.-Palm·, V, n. 729; Do Smet, d. 70.
Cfr. Giraldi, L c.t n. 18; Borardi, n. 7188·; Rota, n. 354 «.
//o„i. .i/.., ti. XVI. n. 169.
Cfr. Roncaglla, q. 8, cap. 2, q. 5; Ball.-Palm., V, n. 725; Borardi, n. 71.

fossionis haberi posset, nimirum si confessarius ad eam accederet sub
praetextu aut occasione confessionis et cum ea turpia ageret.
Sed pro muliere perpetuo amente, ut supponitur, casus est mere
fictitius, cum ipsa caret usu rationis atque ideo nec turpia cogno­
scat, quae ex parte confessarii passa est, nec denuntiationem facere
valeat.
3° Mulier neophyto, non tenetur denuntiare, quia circumstantia
confessionis sacramentalis pro ipsa non datur, cum careat baptismo.
In can. 2368, § 2 dicitur expresse: «fidelis, qui scienter omiserit eum,
a quo sollicitatus fuerit, intra mensem denuntiare... »; atqui neophytus
non est fidelis, nec persona in Ecclesia (cfr. can. 87); ergo.
Contraria sententia caret probabilitate.
13. Delictum sollicitationis habetur etiam in casu quo poenitens
ipse sollicitaverit confessarium, dummodo hic consenserit, et quidem
ita consenserit ut etiam ex parte confessarii adfuerit quaedam solli­
citatio saltem implicita.
Quinam consentiendi modus talem sollicitationem importet, controvertitur. Alii dicunt sufficere merum consensum, dummodo vere
ac positive manifestatum, quia per solum assensum firmatur tractatus.
Alii postulant aliquid ex parte confessarii, v. g. ut sermonem turpem,
a poenitente inchoatum, cum ipso continuet, etsi illico abruptum (33).
Prior sententia retinenda est.
Id liquet ex responsione S. Off. 11 febr. 1661 ad 9ura: «An confessarius
sollicitatus, si metu inductus, sollicitanti consentiat, sit denuntiandus? Consue­
runt esse denuntiandum, et opinionem negativam non esse probabilem ».
Et Instr. S. Off. 20 febr. 1867 (n. 2) haec habet: «Denuntiare oportet
quemcumque sacerdotem... etiam poenitentis sollicitationi consentientem, quam­
vis statim dissentientem de turpi materia loqui, illius complementum ad aliud
tempus differentem, et non praebentem absolutionem poenitenti » (34).
Contraria S. Alphonsi opinio, qui probabiliorem habet sententiam nega­
tivam (1. c.), nihil valet contra explicitas declarationes S. Sedis. Ideo errant
A A., qui supremae auctoritati Sedis Apostolicae privatam auctoritatem TÂgorii opponunt!
Attamen omnino requiritur, ut consensus vere adsit et (pridem exterius
quocunque modo manifestatus, ita ut non sufficiat factum dumtaxat quod
sacerdos tacens audiat poenitentem turpia loquentem.

At si sacerdos consenserit ex metu, qui fuerit vere gravis, et forte
gravissimus, v. gr. mortis, existimamus probabiliter non esse denun(33) Cfr. S. Alph., VI, n. 681; Bucceroni, n. 29; Prümmor, III, η. 162; Rota, η. 366es
Ball.-Palm., V, η. 730 es.
(34) S. Off. 11 febr. 1661, ad 2um.

tiandum (35). Sane indicium ferendum est secundum communia prin­
cipia de metu excusante a poena ecclesiastica; nam et heic de poena
agitur, eum denuntiatio eo spectet, ut improbus confessarius punia­
tur. Si ergo ipsa Ecclesia eximit a poena, eximere videtur etiam a de­
nuntiatione (36).

437. Conditiones requisitae ut adsit delictum sollicitationis et ideo
obligatio denuntiandi. — Quatuor conditiones, ut patet ex dictis huc
usque, requiruntur:
1. Sollicitatio debet esse ad peccatum turpe, non vero ad aliud
quodcunque peccatum.
Nihil refert utrum marem sollicitaverit confessarius, an feminam;
num puberem, an impuberem, num ad peccatum secum ipso patran­
dum, an cum alio vel solitarie. Id liquido patet ex Const. Gregorii XIV
« Universi » et Const. Benedicti XIV « Sacramentum Poenitentiae ».
Idem dicendum, si confessarius poenitentem sollicitet ut tertiam
personam inducat ad peccatum turpe cum seipso, vel cum confessario,
vel cum alio quocunque committendum (37).
2. Sollicitatio seu provocatio ad turpia debet esse certa, et qui­
dem tum ratione dicti vel facti, tum ratione pravae intentionis. Pro­
inde non modo constare debet de facto aut de verbo, sed praeterea cer­
tum sit oportet, illud veram sollicitationem continere. Nam confes­
sarius ius certum habet ad propriam famam, ideoque hac privari ne­
quit absque iniuria, nisi de sollicitatione certo constet.
Omnes confessarii aliique pastores animarum, qui ratione mini­
sterii ecclesiastici maxima pollent experientia, docent mulieribus, etiam
piis, nonnisi cum summa discretione ac prudentia credendum esse, ubi
agitur de huiusmodi materia; quia, sive ex levitate animi sive ex igno­
rantia sive malitia, facillime res male intelligunt aut pervertunt aut
exaggerant. Nostra quoque experientia, ex ministerio 40 circiter an­
norum acquisita, id plane confirmat.
Quare indices ecclesiastici et Praelati universi in hac re pruden­
tissime et cautissime procedant oportet. Quot viri ecclesiastici nobis
(35) Cfr. S. Alph., VI. n. G87; Ball.-Palm., V. n. 728, in nota; D’Annibale. Comm.,
η. 180. îlot. 9; Vrrrneerscb. Ill, η. 607.
(36) S. OfT. 11 febr. 1661, ml 9um, consult denuntiandum esso confessarium· qui con­
sentit metu inductus. At Instr. 20 febr. 1867, memorat sacerdotem consentientem, sed nulla­
tenus verbum facit do eo qui metu consentit. Praeterea S. OfT. 11 febr. 1661, ad 9um, non
loquitur de metu oravi, ut minus accurate refert D’Annibale (Comm, η. 180, not. 9) cum
aliis, sed simpliciter do metu. Porro quod metus quilibet, v. g. levis, in casu non eximat, palam
est. Ergo.
(37) Cfr. S. Alpb.» VI, n. 691; Berardi, n. 81; Kota, n. 369; Planchard, De Const. Bcned.
XIV quae incipit · Sacramentum Poenitentiae », Engolismae, 1883, p. 28.

aliisque noti sunt, qui ex falsis accusationibus in hac re et in aliis damna
gravissima passi fuerunt !
Sollicitatio potest esse dubia sive facto sive iure. Dicitur dubia jacto, cum
non satis constat, an sacerdos revera sollicitaverit; nimirum cum obscura sunt,
vel ambigua, et verba vel signa aut nutus, et intentio.
Jure dubia intelligitur sollicitatio, quoties non satis constat, aut convenit,
num sacerdos sollicitaverit quasi confessarius, v. g. si non appareat utrum sol­
licitatio facta fuerit immediate ante confessionem, vel immediate post confes­
sionem; vel utrum occasione aut praetextu confessionis, necne (cfr. n. 438 ss.).
Huiusmodi dubia in aestimatione alterius confessarii, non poenitentis,
esse debent (38).

3. Delictum sollicitationis debet esse grave, seu peccatum mor­
tale constituere debet, et quidem non solum ut internum, sed qua­
tenus externum. Omnes norunt in re venerea parvitatem materiae non
dari (39).
Animadvertendum est, actus natura sua leves aut indifferentes, v. g.
sermones, graves evadere posse vel ex affectu libidinoso vel ex pravo animo,
quo confessarius poenitenteni ad grave peccatum excitare conatur.
Si poenitenteni ad actus leves tantum inducere intendat, delictum sol­
licitationis denuntiandum non habetur. At practice, ubi agitur de huiusmodi
turpi materia, id raro veriiicatur aut constat (40).
Sedulo notandum, aliud esse sollicitare ad actus leves, aliud vero solli­
citare per actus leves; in hoc secundo casu peccatum potest esse grave, atque
proinde haberi potest verum delictum sollicitationis.
Gravitas autem in actione turpi diversimode spectanda est, pro diver­
sitate sollicitationis. Nam a) in sollicitatione, quae est ex facto, actio ipsa in se
attenditur, si est graviter mala; b) in sollicitatione, quae est ex provocatione
confessarii, gravitas considerari debet in turpi actione ad quam explicite fit
provocatio; c) in sollicitatione, quae est ex consensu confessarii, gravitas spe­
ctanda est in actione ipsa cui peractae aut peragendae consensus praebetur.
Peculiaris difficultas haberi potest in dignoscenda gravitate peccati ex­
terni quod attinet ad inhonestos sermones, si fiant a poenitente, et confessarius
sileat. Si huiusmodi sermones turpes, e contra, fiant ab ipso confessario, facile
constat aut constare potest de culpae gravitate.

Quando actio inhonesta, quae committitur de facto, vel ad quam
provocatur, vel cui consensus praebetur, est materialiter seu in se certe
(38) 8. Alph., VI, n. 702; D'Annibale, Comm,9 n. 182, not. 30; Ball.-Palm., V, n. 749 s.;
Bucceronl, Coimn., IV, n. 20 88.
(39) S. OtT. 11 febr. 1601, ad 3um: «An confessarius, sollicitando propter parvitatem
materiae, sit denunciandus Î Cum in rebus venercis non detur parvitas materiae, et si daretur,
in re praesenti non dari, consuerunt esse denuntiandum, ct opinionem contrariam non <ssp
probabilem ».
(40) D'Annibale, Comm., η. 182; De Smet, η. 67; Berardi, η. 54 ss.: Noldin, III, n. 374.

gravis, non requiritur ut certo constet etiam de gravitate culpae for­
mali sive interna ex parte confessarii.
Haec sane praesumenda est: 1° quia conscientia confessarii prae­
sumi non debet erronea ex ignorantia; 2° quia ex ordinarie contin­
gentibus indicandum est; 3° quia can. 2200, § 2 statuit generale prin­
cipium : « posita externa legis violatione, dolus in foro externo prae­
sumitur, donec contrarium probetur»; 4° quia si poenitens sollicita­
tus non teneretur denuntiare confessarium, nisi sibi prius certo con­
stitisset de gravi culpa formali confessarii, actum esset de ipsa lege
denuntiationis, tum ex incertitudine rei in se consideratae, tum ex in­
dole poenitentis, qui facile movetur ad excusandum, tum ex malitia
confessarii delinquentis, qui posset studiose gravitatem peccati occul­
tare, bonam conscientiam falso iactando (41).
Quidam censent actum leviter turpem extra sacramentum, fieri
semper gravem in sacramento ob iniuriam, quae ei irrogatur.
Haec opinio improbabilis dicitur ab ipso S. Ligorio, qui merito
ait: «Actus, qui in se est levis contra castitatem, nequit fieri gravis in
sacramento; alias quodlibet peccatum veniale in materia veracitatis,
patientiae vel humilitatis, evaderet grave in sacramento, quod nemo
asserit ·> (42).
Ubi ex rerum adiunctis certo constaret, actionem materialiter seu
in se malam non esse agenti imputabilem, delictum non esset consum­
matum ideoque confessarius denuntiandus non foret.
4. Sollicitatio debet esse commissa, aut in confessione aut saltem
cum aliqua relatione ad confessionem (cfr. n. 438).
Quocirca abest delictum sollicitationis, si haec nullam habeat rela­
tionem ad confessionem, quamvis forte commissa fuerit in administratione aliorum sacramentorum.

438. Circumstantiae sollicitationis. — Huiusmodi circumstantiae,
e quibus nexus cum confessione habetur, sunt quatuor:
1° si fit sollicitatio in actu sacramentalis confessionis;
2° si fiat immediate ante vel immediate post confessionem;
3° si fiat occasione aut praetextu confessionis, etsi confessio non
sequatur;
4° si fiat extra occasionem aut praetextum confessionis, in confessionali vel in loco ad excipiendas confessiones destinato, vel electo
cum simulatione confessionis (cfr. n. 443 s.).
Singulae circumstantiae explicandae sunt.
(11) Cfr. D’Annibale. Ill, η. 366; Albitius. part. I, cap. 36, n. 12 ss.; Glraldi, port. I,
lib. V, tit. VII. η. 24; Bordoni, I. c.
(42) Lib. VI, n. 683.

439. I. In actu sacra il entalis confessionis, scii, ab initio confes­
sionis ad finem, seu a momento quo sacerdos poenitenti benedicit usque
ad momentum quo illum absolvit atque dimittit cum signo crucis.
Sacerdos censetur in actu confessionis sollicitare, si confessio iam sit
incepta saltem per signum crucis, licet non fuerit completa, aut poe­
nitens quacunque de causa non sit absolutus (43).
Confessio sacramentalis ea est, quae instituitur in ordine ad ab­
solutionem recipiendam, etsi ad finem non deducatur nec absolutio
detur.
Opus non est ut confessio instituatur in sede propria seu in con­
fessionali. Proinde licet prohibitum sit feminarum confessiones extra
sedem confessionalem audire, nisi ex causa infirmitatis aliave «verae
necessitatis » (can. 910, § 1), si quis tamen feminam sacramentaliter
se accusantem audiat domi vel in alio loco eamque sollicitet, fit reus
infandi huius delicti.

440. II. Immediate ante vel immediate post confessionem. — 1. Id
verificatur si inter sollicitationem et sacramentalem confessionem nulla
alia actio seu nullum intervallum adfuerit.
Utrum praefatae voces sensu stricto an lato, seu physice an moraliter accipiendae sint, controvertitur (44).
Probabilius requiri videtur, ut poenitens, momento quo sollici­
tatur, sumpserit vel servaverit manifestum ordinem et nexum ad con­
fessionem secuturam vel confessionem iam factam.
Quare, iuxta nonnullos, dici potest sollicitationem fieri immediate
ante, si poenitens se disponat ad confessionem peragendam, sive iam
coram sacerdote genuflectat, sive assideat confessionali, inter alios
fideles vicem suam exspectans; immediate post, si poenitens coram
confessario adhuc genuflexus maneat, vel uti solent fideles e confes­
sionali egressi et locum proprium occupantes, vacet gratiarum actioni
et poenitentiae recitationi, antequam ad alia negotia transeat, vel sa­
cram communionem recipiat (45).
Alii negant haberi in huiusmodi casu delictum qualificatum sol­
licitationis.
Proinde reus huius criminis censetur confessarius,
a) qui poonitentein in confessionali ad instituendam confessionem iam
genuflexum sollicitat; item probabiliter
(43) Thesaurus, P. II. v. SoUicUantrs, cap. 1, n. G; S. Alph., VI, n. 677; Noldin, III,
n. 375; De Smet, n. 72; D’Annibale, n. 181.
(44) Cfr. 8. Alph., VI, n. 677; Lchmkuhl, II, n. 975; Rota, n. 279; Bucccroni, n. 19;
Ball.*Palm., V, n. 745 ss.; Wemz, VI, n. 470.
(45) Ita v. g. Do Smet, n. 73. Cfr. D’Annibale, n. 181; Ferreros, II, n. 700 s.

b) qui poenitentem provocat accedentem ad confeasionale, vel assi­
dentem suamque vicem exspectantem;
c) qui mulierem aut marem sollicitat, qui etatim post confessionem ad
manum confessarii deosculandam accedit;
d) qui fidelem explicite aut implicite petentem confessionem, ducit
in hunc finem v. g. in propinquam cellam aut post altare, ibique sollicitat;
e) qui puerum aut puellam illico post confessionem ducit in cubicu­
lum ibique sollicitat;
/) et probabiliter, ut supra, qui poenitentem ad turpia excitat, ad suum
locum regressum, ibique brevem poenitentiam impositam recitantem.
Sollicitatio facta postquam confessarius alium poenitentem audierit,
non censetur facta immediate post confessionem, dummodo confessarius pravam
intentionem non manifestaverit in confessione, ut v. g. si dixerit: exspecta me
paulisper, et post breve tempus venerit ac sollicitaverit (46).
2. Cum versemur in odiosis, benignior sententia, in casibus dubiis,
tenenda est, seu obligatio denuntiationis practice imponenda non est.

Controvertitur de confessario qui post confessionem, antequam solli­
citet, cum poenitente extra confessionale de aliquo negotio agat, de quo in
confessione locutus iam fuerat.
Ita distinguendum: si constat sollicitationem fuisse antea intentam, et
negotium non esse nisi medium ad illam perficiendam electum, delictum adest;
secus non (47).
3. Notandum est, interdum fieri posse, ut qui denuntiandus non
sit ex hoc capite, nimirum quia immediate ante vel post non sollicita­
verit, denuntiari debeat ex alio capite (cfr. n. 441 ss.).
4. Non requiritur ut confessio fiat in sede confessionali: unde,
quamvis confessio forte sit illicita ratione loci, non ideo cessat ratio
delicti. Attamen oportet omnino ut confessio revera fiat; quae si locum
non habeat, tunc non haec circumstantia verificatur, sed illa forte,
quae dicitur cx occasione vel praetextu confessionis.

441. III. Occasione confessionis. — 1. Haec clausula communiter
intelligitur relate ad poenitentem, non vero ad tertiam personam; et
verificatur in casu quo confessarius ansam sollicitandi sumit vel ex
expressa aut tacita petitione confessionis, vel ex notitia accepta in con­
fessione (48).
Petitio confessionis procedere potest sive ex parte poenitentis, sive
(16) Cfr. S. Alph., VI. n. 704; Roncaglia,
n. 730; Prümmer, III, η. 463; Noldin, III, η.
(47) Cfr. Ferreros, II. η. 700; Ball.-Palm..
(48) Cfr. Thesaurus, P. II, v. Sollicitantes,
nibalc, n. 181; Vermcersch, III, u. 606.

q. 7, cap. 2, q. 5, reep. 2: Ball.-Palm., V,
375.
V, η. 716; Lega. IV. η. 9.
cap. 1, n. 6; S. Alph., VI, n. 677; D‘An-

ex parte confessarii, personam ad confessionem serio hortantis et hac
occasione illam sollicitantis.
Ex notitia accepta in confessione, censetur sollicitare confessarius,
qui ad id movetur ex speciali proclivitate poenitentis in venerea, co­
gnita ex eius confessione, aut quatenus recurrit ad peculiaria quae­
dam media, quae ex confessione intellexerit efficaciora ad poenitentem
alliciendum, dummodo exterius constet de nexu cum confessione; quo
nexu sive relatione deficiente abest sollicitatio quali ficata (49).
Tamen ultima hypothesis raro verificari potest. Hinc est quod
nonnulli eam excludunt, seu negant in praefato casu haberi delictum
sollicitationis (50).
At praxis S. Poenit. et $. Officii alia est, nempe confessarium ita
sollicitantem esse denuntiandum (51).
Cum autem morali certitudine poenitenti constare debeat sacer­
dotem capta hac sola occasione sollicitasse, et cum id difficillimae pro­
bationis sit, practice sollicitatio certa vix: erit, ideoque dubia seu nulla
obligatio denuntiandi (52).
At si in aliquo casu particulari certo constaret de nexu inter sol­
licitationem et confessionem, sacerdos esset certe denuntiandus.
Controvert itur an sit denuntiandus sacerdos, qui ob fragilitatem mu­
lieris cognitam in confessione, eam postea domi sollicitet.
Quaestio facile solvitur. Si sacerdos in actu confessionis, vel immediate
post confessionem, aliquo signo pravam voluntatem manifestaverit, ex. gr.
si petierit, ubi habitet, num sit domi sola, an donum acceptare velit, etc., certe
denuntiandus est, quia in hisce adiunctis sollicitatio domi facta initium habet
in ipsa confessione.
Dum e contra, si sollicitatio fit domi, licet ex notitia fragilitatis cognitae
ex confessione, sed quae nullo signo externo referri potest ad actum confessionis,
vel ad tempus immediate post confessionem, confessarius denuntiandus non
est, cum delictum sollicitationis haud verificetur (53).

2. Petitio confessionis fieri potest non solum expresse, sed etiam
tacite, quando v. g. poeniteris accedit ad confessionale, pro instituenda
(19) Albltlus, l. c.; S. Alph., VI, n. 678. dub. 2; Ball.-Palm., V, n. 718; De Smet, n. 71;
Alberti. Th.ol. pasi., IU. P- 112.
(50) Cfr. Berardi, n. 124; Lohmkuhl, II, n. 976; Bucceroni, Casus conscientiae, II, n. 108;
Veri· BOhv III. n. 606.
(51) D’Annibale (n. 181, not. 13) expresse ait: «Verum alia est praxis Congregationum
Urbis ».
Et Santi, qui fuit regens S. Poenitentiariae. dicit (Appendix ad Comm. in V lib. Demi.,
n. 1. p. 228): «Ceterum ipsi rescriptum S. Poenit. vidimus, in quo hic casus revera conside­
rabatur uti cadens sub Uve ».
(52) Cfr. Palm, ad Ball., V, n. 718, in nota; Lehmkuhl, II, n. 976.
(53) Cfr. 8. Alph., VI, n. 678; D’Annibale, III, η. 367; Cerato, η. 76; Noldin, III,
η. 390.

confessione, et coram sacerdote in confessionali sedente genuflect it;
et, omissa confessione ac relicto confessionali, sollicitetur a sacerdote.
Num simplex promissio confessionis inducat hanc circumstantiam
atque ideo sollicitationis delictum, disputatur.
Ita videtur distinguendum: si promissio respicit confessionem
cras seu postea faciendam, non habetur sollicitatio qualificata; si, e
contrario, respicit confessionem statim faciendam, adest vera sollici­
tatio, quia tunc identiflcatur cum ipsa petitione. Hoc altero sensu intelligi debet, ut patet ex contextu, doctrina 8. Alphonsi, qui dicit de­
nuntiandum esse sacerdotem, qui « obtineat vel petat a muliere con­
sensum copulae promittendo eius confessionem audire » (54).
Proinde eatenus admittenda est sollicitatio iu casu, quatenus pro­
missio fiat a confessario in circumstantia confessionis.
Item contro vertitur, num invalidât io ad confessionem inducat sollicita­
tionis crimen, si nempe confessarius invitet mulierem ad confessionem et hac
occasione illam sollicitet.
Ita distinguendum: si invitatio sit tantum ex parte confessarii, et mulier
renuat confiteri, sollicitatio ex hoc capite abest; si mulier non renuat, ista cir­
cumstantia reducenda est ad praetextum (cfr. n. 442) ubi ficte confessarius in­
vitet; ad occasionem, si vere ad confessionem invitet (55).
At, ubi sollicitatio fiat extra sedem confessionalem, in casu vix verificatur
sollicitatio.

3. Ad constituendum delictum ex occasione confessionis, non re­
quiritur ut confessio de facto sequatur, nec ut confessarius vel poenitens ingressus fuerit confessionale. Attamen necesse est, ut confessio
proxime facienda postuletur (56), atque sollicitatio proxime sequatur
petitionem confessionis, scii, ut confessio et petitio moraliter unum sint.
Imo, iuxta plures (57), habetur sollicitatio occasione confessionis
etiam in casu quo sacerdos sollicitat non petentem confiteri, si illum,
v. g. aegrotantem, quasi confessurus adierit adseitus ab alio, vel sponte
sua. Alii tamen negant. Igitur res est dubia.
Ex dictis denuntiari non debet confessarius:
1° qui rogatus a poenitente extra locum confessionis, ut sequenti die
vel etiam vespere, si petat mane, eius confessionem audire velit, illum solli­
citat; in hoc casu non occasione confessionis, sed occasione petitionis confes­
sionis sollicitatio habetur (58); aliud esset, si sacerdos personam invitaret,
(54)
(55)
(56)
(57)
(58)
Ferreree,

Lib. VI, n. 678.
S. Alph., VI, n. 678; Ball.-Palm.. V. n. 721.
Cfr. S. Off. 11 febr. 1661. ad IV.
S. Alph., VI. n. 678; D’Annibale, n. 181, et alii.
S. OfT. 11 febr. 1661, ad IV; Ball.-Palm., V, n. 721; Vermeeraeh, III, n. 606;
II, n. 698.

ut sequenti die confiteretur, eamque statuta die ad confessionem accedentem
sollicitaret;
2° qui rogatus a poenitente de confessione audienda, eam in aliud tem­
pus differat, ac de aliis rebus loqui coeperit, et in decursu colloquii sollicitet;
non videtur tunc sollicitare qua confessarius, occasione confessionis (59).

audire ad removendos familiares, quibus recedentibus infirmam sol­
licitet; si mulier aegrotans et cupiens decipere confessarium, eum ad
se accersat praetextu confessionis et inita vel finita confessione, sol­
licitet confessarium qui consentiat (62).
At si infirma ipsa simulet confessionem ut peccet cum confes­
sario, eiusque rogatu adstantes recesserint, et confessio nec incoepta
nec finita fuerit, licet ficte, non habetur crimen sollicitationis (63).
2. Inter occasionem et praetextum hoc datur discrimen: qui sol­
licitat occasione confessionis, ansam sumit ex seria petitione confes­
sionis aut ex notitia verae confessionis; qui, e contra, sollicitat prae­
textu confessionis, sollicitat sub ficta seu falsa allegatione confessionis
peragendae.

4. Practice tenendum, praedictam circumstantiam verificari ex
petitione confessionis, quando poenitens petit confessionem hic et nunc
instituendam et statim a confessario sollicitatur; vel etiam quando
confessarius fideli petenti annuit, iliumque quasi ad confessionem illico
peragendam, in remotum quondam locum procul ab aliorum conspectu
ducit, ibique eum sollicitat.
Quare ut certo adsit delictum sollicitationis in casu, quatuor con­
ditiones requiruntur:
1° ut confessio petatur, vel expresse, ut fit quando confessarius
extra sedem confessionalem rogatur; vel tacite, ut fit quando confes­
sorius est iam in sede confessionali et poenitens accedit et genuflectit;
2° ut petatur hic et nunc seu statim facienda;
3° ut confessarius sive explicite seu verbis aut signis, sive im­
plicite seu tacite, v. g. accedendo ad locum confessionis, annuat audire
confessionem;
4° ut sollicitetur fidelis, qui petit suam confessionem, non vero
confessionem alterius.
Unde ex. gr. si mater in domo parochi petat confessionem pro filia
infirma, et ab illo sollicitetur, non adest sollicitationis delictum (60).
442. IV. Praetextu confessionis. — 1. Habetur huiusmodi prae­
textus quoties confessarius fingit seu falso allegat confessionem, ut
ad turpia excitet, sive confessio postea sequatur, sive non (61).
Praetextus, uti occasio, diversimode a DD. usurpari solet. Ve­
rius dicendum, praetextum cum actu confessionis, licet fictae, aliqua
ratione coniungi, ita ut si omnino maneat extra huiusmodi actum, deli­
ctum sollicitationis absit, sive confessarius fingat confessionem ad poenitentem decipiendum, sive poenitens ad decipiendum confessarium,
sive et confessarius et poenitens ad alios decipiendos.
Unde adest crimen sollicitationis, si sacerdos mulierem in ecclesia
orantem interroget an sit parata ad confitendum, eoque praetextu
illam sollicitet; si aegrotam invisens dicat se velle eius confessionem
(59) Rota, n. 285; De Smet, n. 74; D’Annibalc, n. 181.
(00) Cfr. S. Alph., VI, n. 078; Oury-Ball., II, n. 594; Ojettl, n. 3760; Génicot-SaUmana, II, n. 396; Cerato, n. 45; Berardi, n. 137.
(01) Thesaurus, P. II, v. Sollicitantes, cap. 1, n. 0; S. Alph., VI, n. 678 3.

Non est denuntiandus religiosus: 1° qui allegat praetextum confessionis
ut licentiam egrediendi e monasterio obtineat a Superiore, et invisens infirmum,
illum sollicitet, quia non sollicitatio praetextu confessionis facta est, sed li­
centia exeundi concessa;
2° item qui, extra confessionis tempus et locum, mulierem sollicitet,
eique, ut facilius consentiat, promittit se postea eius confessionem esse exce­
pturum (64);
3° pariter sacerdos, qui feminam sollicitat, et, ut securius assentiat
et minus timeat difficultatem exsecutionis, ipsi suadet ut infirmitatem simulet
et ipsum accersendum curet praetextu confessionis.
Denuntiandus videtur confessarius, ex cuius consilio mulier quae, dif­
famationem timens, peccare renuebat, se fingit aegrotam ut advocet confes­
sarium quocum peccet (65). Res tamen dubia est, cum plures negent.

443. V. In confessionali, sive in loco ad confessiones audiendas
II
destinato vel electo, cum simulatione audiendi ibidem confessionem,
1. Requiritur duplex conditio simul, scii, circumstantia loci, et
simulata confessio.
Hoc valet non modo pro sollicitatione quae fiat in loco ad confessiones audiendas electo vel destinato, verum etiam pro illa quae fiat
in ipso confessionali.
Hoc alterum nonnulli negant, attento decreto Pauli F, 10 iul. 1614.
At immerito, perspecto decreto £. Off. 11 febr. 1661, ad 13®“, quod,
probante SSmo, derogavit, in quantum conciliari nequit, antiquiori
decreto: et attentis quoque Bullis Gregorii A’l' et Benedicti XIV, ex
(62)
bltlufl, l.
(63)
(64)
(65)

Cfr. Rota, n.
c., n. 74.
S. Alph., VI,
Rota, n. 286;
S. Alph., VI,

288; Planchard, p. 34; Do Smet, n. 75; Ball.-Palm., V. n. 719; Al-

n. 679; D’Annibale, n. 181, not. 19; Vermoencb, III, n. 606.
Berardi, n. 138; Ball.-Palm., V, n. 720 e.
n. 679; D'Aunibalo, n. 181.

448

CAPUT ΧΙΓ. - ARTICULUS Π.

quarum textu apparet, incisum « eum simulatione » afficere «integram
quae praecedit pericopam » seu utrumque casum (66).
2. Confessionale designat sedem peculiari forma confectam, in
modum cellulae pro confessario cum genuflectorio pro poenitente, in­
terposita inter confessarium et poenitentem fenestella cum crate et
parvis foraminibus. Cfr. n. 630, 3.
3. Locus ad confessiones audiendas destinatus est, praeter confessionale, ille locus, in quo confessiones ordinarie excipi solent, quin
in praedictam formam confectus sit. Eiusmodi sunt sacristiae, ubi in
gratiam v. g. surdastrium, habetur sessorium pro sacerdote et genuflectorium pro poenitente, vel locutoria in conventibus religiosorum,
ad usum sacerdotum adventantium, et similia (67).
Ex respons. S. Officii, 25 nov. 1874, loca in quibus excipi solent confes­
siones monialium habenda sunt ut loca ad audiendas confessiones destinata,
seu ut con/essionalia; item loca, in quibus excipiuntur confessiones mulierum
degentium in institutis quae vulgo dicuntur conservatori, ritiri etc.; huius­
modi loca habenda sunt ut confessionalia non solum quoad moniales et alias
mulieres ibi degentes, sed universim quoad omnes mulieres etiam extraneas.

Cubiculum privatae domus et lectulum pro infirmis ex· communi
»
usu sunt locus ad audiendas confessiones infirmorum et decumbentium
electus sive destinatus.
4. Locus ad confessiones audiendas electus sumitur a nonnullis (68)
pro quocunque loco indeterminate sive in via, sive in agro, sive in pla­
tea, qui incipit esse locus ad confessiones audiendas electus, eo ipso
quod ad confessionem hic et nunc audiendam vel simulandam (non
requiritur enim ut confessarius vel poenitens intendat veram confes­
sionem) adhibetur, etiamsi electio non respiciat nisi hanc unicam viceni
et mere accidentaliter contingat.
Ab aliis huiusmodi locus ille intelligitur, qui antecedentcr deter­
minatus fuerit, seu locus qui ad confessiones habitualiter non est de­
stinatus, sed per modum actus ad hoc legitime destinatur, v. g. oc­
casione magni concursus fidelium, missionum, etc., ita ut non suf­
ficiat arbitraria electio facta a confessario vel a poenitente pro con­
fessione hic et nunc instituenda aut simulanda (69). Haec sententia
verior videtur.
I
(66) Cfr. Rota, n. 29 7 88.; Dolhagaray, De l'obligation de dénoncer leo sollicitants, in
Questions eccl., 1912, p. 429 ss.
(67) Cfr. S. Off. 26 april. 1700, ad 2«"»; 25 nov. 1871; D’Annibalo, n. 181, not. 16; Bueceroni, n. 28.
(68) Rota, n. 296; Ball.-Palm., n. 723 in nota; D’Annibalo, n. 181, not. 16; Lehmkuhl,
II, n. 977.
(69) Berardi, n. 170 ss.; De Smet. n. 78; Venneersch, III, n. 600.

Eiusmodi locus potest esse in quacunque parte ecclesiae, in sa­
crist ia, et etiam extra locum sacrum, v. g. cubiculum infirmi.
5. Simulatio confessionis, quae necessario in casu requiritur ad
constituendum delictum sollicitationis, importat externam speciem sive
apparentiam confessionis, adeo ut ex adiunctis coniiciendum foret
confessionem revera excipi (70).
Ad hanc simulationem confessionis necessaria non est intentio
simulandi: sufficit jactum ipsum simulationis. Quo posito, nihil refert
utrum adsint testes, an non; satis est, ut appareat testibus, si adessent,
species seu apparentia confessionis exceptae.
Unde habetur casus sollicitationis denuntiandus, si quis, non ex inten­
tione confessionis instituendae, sed ex alio fine quocunque sive honesto sive
pravo, in loco ad confessiones destinato se more poenitentis sistat sacerdoti,
et hic more confessarii se habeat erga eum, secundum aestimationem aliorum.
Quae simulatio confessionis in confessionali et in loco pro confessionibus
destinato, ordinarie eo ipso habetur, quod confessarius et poenitens sunt in
hoc loco; dum si agitur de loco ad confessiones audiendas electo, id non suf­
ficit, sed requiritur praeterea, ut confessarius et poenitens exterius ita se gerant,
ut confessionem instituere censeantur (71).

6. Ad constituendum sollicitationis delictum necesse non est ut
turpitudo vel provocatio ad turpia totaliter fiat in circumstantia delicti.
Satis est, ut ibi inchoetur, etsi postea alibi perficiatur.
Attamen quando ex circumstantia loci cum simulatione audiendi
ibidem confessionem delictum consummatur, requiritur ut per tale
temporis spatium saltem stetur in loco, quod ad simulandam confes­
sionem etsi brevissimam sufficiens habeatur. Proinde momentum tem­
poris, ad pauca verba sufficiens, non videtur tale temporis spatium,
quod sufficiat ad confessionem simulandam.
7. Ex dictis denuntiandus non est sacerdos:
1° qui sedens in confessionali, sollicitet mulierem ante illud stan­
tem, absque simulatione confessionis;
2° qui, item in confessionali sedens, personam ante illud genuflexam alloquatur et sollicitet, si exterius appareat ex risu, gestibus etc.
ibidem non excipi confessionem;
3° qui mulierem genuflexam in ecclesia aut in via, etsi superpelliceo ac stola indutus, sollicitet, seclusa destinatione aut electione
loci pro confessione excipienda (72).
(70) Thesaurus, P. II, cap. 1. n. G; S. Alph., VI, n. 680; D’Annibale, n. 181; Noldin,
III, n. 375.
(71) Venneersch, III, n. 606; Ferreros, II, n. 701 s.; Berardi, n. 175.
(72) Cfr. Bucceroni, n. 20; Noldin, III. n. 375; Berardi, n. 175 ss.; D’Annibalo, n. 181,
not. 17; Cerato, n. 47 ss.
29 — Cappello, Dc Sacramenti#, II.

444. Sollicitatio inchoata. — 1. Habetur delictum sollicitationis
atque ideo obligatio denuntiandi etiam in casu quo confessarius, sive
in ipsa confessione, sive immediate ante vel post, sive occasione aut
praetextu confessionis, sive in confessional!, simulata confessione,
chartam poenitenti tradat « postea domi legendam, in qua ad venerem
sollicitat » (73).
Dicitur sollicitatio inchoata, potiusquam indirecta vel mediata,
ut aliis placet, quia reipsa inchoatur in confessione, et postea ad actum
completum adducitur. Sic habetur cum sacramento poenitentiae suf­
ficiens connexio, quae omnino requiritur ad huiusmodi crimen con­
stituendum.
2. Adest inchoata sollicitatio etiam in casu quo confessarius in
praedictis circumstantiis indixerit poenitenti locum conveniendi, quo
accedens eum ad turpia invitat; habetur sane relatio inter factum
praevium, cum sacramento poenitentiae connexum, et ipsam sollicita­
tionem, quasi complementum illius.
Non habetur delictum sollicitationis, si confessarius tradat poenitenti
schedam tradendam alii personae non poenitenti quam confessarius sollicitet,
si ipse poenitens ullo modo complex est (74).

3. Ex adiunctis diiudicandum est, utrum adsit necne requisita
relatio inter factum praevium occasione confessionis positum, et sub­
secutam sollicitationem ; utrum scii, illud factum de se forte indif­
ferens inchoatam sollicitationem importet atque ad ipsam sollicitatio­
nem ordinetur, an non (75).

445. Obligatio denuntiandi. — Can. 904 statuit: «Ad normam con­
stitutionum apostolicarum et nominatim constitutionis Benedicti XIV
Sacramentum Poenitentiae, 1 iun. 1741, debet poenitens sacerdotem,
reum delicti sollicitationis in confessione, intra mensem denuntiare loci
Ordinario, vel Sacrae Congregationi Sancti Officii; et confessarius debet,
graviter onerata eius conscientia, de hoc onere poenitentem monere ».
Singula ex dicendis declarabuntur.
(73) S. OIT. 11 febr. 1661, ad lum; prop. 6a ab Alexandro VII, 24 sept. 1665, damnata.
< 1° An sit denuntiandus confessarius, qui dat poenitenti chartam, postea domi legen­
dam, in qua ad venerem sollicitabat? Domini qualiflcatores consuerunt esso denuntiandum,
et opinionem negativam non esse probabilem ».
Prop. 6a ab Alexandro VII damnata ita so habet: « Confessarius, qui in sacramentali
confessione tribuit poenitenti chartam postea legendam, in qua ad venerem incitat, non
censetur sollicitasse in confessione, ac proinde non est denuntiandus ». Denzinger, Enchi­
ridion, n. 1106.
(74) Vcnneersch, II, n. 606; Ferreros, II, n. 695; Cozza, n. 188 ss.; Bail.-Palm., V,
n. 718.
(75) Cfr. Rota, n. 270 ss.; De Smet, n. 81; Bail.-Palm., V, n. 721 s.; Anal, cccl 1898.
p. 476.

446. Persona sollicitans et sollicitata. — 1. Sollicitatio fieri debet
a confessario, et afficere debet poenitentem.
Proinde non datur delictum sollicitationis qualificatum, si poe­
nitens, etiam sacerdos, sollicitet confessarium. Item non datur, si con­
fessarius, vocatus v. g. ad excipiendam confessionem Agnetis, huius
confessionis occasione sollicitet sororem Mariam.
Quod persona sollicitata debeat esse poenitens respectu sollicitantis,
clare liquet tum ex Const. Gregorii XV « Universi », tum ex Const.
«Sacramentum Poenitentiae» Benedicti XIV, tum ex can. 904.
Requiritur et sufficit ut aliqua relatio inter confessionem et sol­
licitationem verificetur respectu ipsius personae sollicitatae (76).
2. Nihil refert, utrum persona sollicitata sit femina an mas, laicus
an clericus vel religiosus, pubes an impubes, nobilis an vilis conditio­
nis, ritus latini an orientalis.
447. Quinam sint denuntiandi. — 1. Sunt denuntiandi omnes et
soli sacerdotes, cuiuscunque dignitatis et praeeminendae ac ritus,
ideoque etiam orientales (77).
2. Controvertitur, utrum denuntiandi sint Episcopi. Ratio dubi­
tandi est, quia in iure antiquo denuntiatio facienda erat Ordinariis
vel Inquisitoribus generalibus, et hodie fieri debet Ordinario loci vel
S. Congregationi S. Officii (can. 904; n. 449), iisque mandatur ut in
sollicitantes animadvertant. Porro si ipse Ordinarius loci est iudex, non
videtur cur sit quoque reus denuntiandus.
Praeterea causae criminales Episcoporum, etiam titularium, uni
R. Pontifici reservantur (can. 1557, § 1, 3°) - (78).
At contraria sententia, attenta praxi S. Officii, longe probabilior
est, eaque tenenda (79). S. Officium enim urget denuntiationem.
Quaestio, ut palam est, respicit obligationem denuntiandi a iure
positivo impositam, non autem illam quae ex iure naturali oritur quae­
que profecto urget etiam ubi agitur de Episcopis. Quorum denuntiatio
fieri potest aut immediate S. Officio aut Legato S. Sedis, ubi est, scii.
Nuntio vel Internuntio aut Delegato Apostolico.
Ceteri Ordinarii, qui nempe non sunt locorum (Superiores maiores
in religionibus clericalibus exemptis) procul dubio sunt denuntiandi.
(76) Cfr. Bucceronl, n. 17; Rota, l. c.; D’Annibale, n. 161.
(77) Const. Gregorii XV « Unicersi », § 4; Const. Boned. XIV « Sacramentum Poeni·
tentiae », § 1.
(78) Cfr. Bail.-Palm., V, n. 712; Rota, n. 263; De Smet. n. S3; Noldin. III, n. 376;
Ferreros, II. n. 692.
(79) Cfr. Berardi, n. 22; Anal. cccl. 1898, p. 503; Verineerech, III. n. 603; Palmieri
ad Ball., V, n. 712, nota.

Item, attento can. 1557, § 1, 3°, denuntiari debent Ordinarii locorum,
qui non sunt charactere episcopali insigniti, v. g. Vicarius Generalis,
Abbas vel Praelatus nullius, etc.
Laici vel clerici nondum sacerdotio aucti (tonsurati, minoristae, sub·
diaconi et diaconi) non sunt denuntiandi, licet forte uti sacerdotes vel confes­
sarii reputati fuerint ac veluti tales sese exhibuerint, v. g. per simulatam cele­
brationem Missae aut confessionem exceptam. Ratio est, quia Constitutiones
pontificiae semper loquuntur de sacerdotibus aut confessariis; proinde disci­
plina non est ultra terminos extendenda, praesertim in re poenali (80).
At, deficiente obligatione denuntiandi ex iure positivo, exsistere potest
eiusmodi obligatio ex iure naturae, ratione boni publici, ut puniatur tanta
malitia illorum qui sacramentis abutuntur et fideles corrumpunt.

3. Qui per alios sollicitaverint, et non per se ipsos, non sunt denun­
tiandi, quia stricto sensu sollicitantes dici nequeunt : versamur in odio­
sis. Unde excluduntur interpretes vel nuntii sollicitationis, atque man­
dantes vel consulentes (81). Hi tamen iisdem poenis ac ipsi sollicitantes
subsunt ad normam can. 2219, § 3; 2230; 2231 (82).
4. Denuntiandus est:
1° qui sollicitationis factae statim ipsum poenituit, vel coepta
sollicitatione illico destitit;
2° qui ultro comparait (83);
3° qui sollicitavit ante longum tempus;
4° qui in terram longinquam profectus est;
5° qui sollicitavit poenitentem non advertentem malitiam pec­
cati, ad quod excitatus fuit;
6° is, cuius delictum est occultum omnino (84).
Denuntiatio facienda est, etiamsi nulla fraterna correctio prae­
cesserit (85).
5. Urget obligatio denuntiationis etiam si sacerdos sollicitans ap­
probatus ad audiendas confessiones, seu iurisdictione praeditus non
fuerit, ut manifesto liquet ex pontificiis Constitutionibus. Item si sa­
cerdos sit excommunicatus vel suspensus aut interdictus.
Num etiam si reductus fuerit ad statum laicalem vel degradatusî Pro­
babile est, onus denuntiandi non exsistere, quia in tali casu sacerdos gravius
puniri nequit ac proinde inutilis videtur denuntiatio ex iure positivo.
(80) S. Alph., VI, n. 680 sa.; D’Annibale, Comm., η. 182; Ball.-Palm., V, η. 711.
(81) S. OIT. 11 febr. 1661, ad 6um et γατη.
(82) Cfr. Cappello, De censuris, n. 27.
(83) S. Off. 26 iul. 1628.
(84) Cfr. S. Alph., VI, n. 684 ss.; D’Annibale, n. 182; Berardi, n. 135 88.; Génlcot.Salsmans, II, η. 398; Ferreros, II, η. 693 sa.
(85) Alex. VII, Decr. 8 lui. 1660.

DE SOLLICITATIONE AD TURPIA

453

6. Etiam emendati denuntiari debent, et qui sponte comparce­
rint coram Ordinario vel S. Officio (86).
Ratio, cur emendati sint denuntiandi, haec est: primaria et prae­
cipua ratio huius legis poenalis non est emendatio personae particula­
ris, sed bonum sacramenti et animarum; ideoque per poenarum ir­
rogationem Ecclesia in casu intendit praecavere malum, illudque si
iam latum, resarcire et scandalum reparare.
Contraria opinio, quae a S. Alphonso (87) refertur, erronea est.
Nonnulli tenent, onus denuntiandi non urgere, si sacerdos ita emendatus
sit, ut reincidentia non videtur timenda (88). Haec opinio tunc solum haberi
potest uti probabilis, cum ex peculiaribus adiunctis omnimoda certitudo adest,
quae reincidentiam excludat, et nulla urget peculiaris ratio scandalum repa­
randi. Cfr. n. 451.

7. Confessarii convicti et a indice iam puniti sunt certe denun­
tiandi, si novum delictum post punitionem commiserint, vel si con­
victi fuerint de sollicitatione alterius poenitentis (89). Vide n. 457, 5°Si constet sacerdotem fuisse punitum ob illud crimen, de cuius
denuntiatione facienda agitur, probabile est, theoretice loquendo, eum
non esse denuntiandum, cum fini legis iam satisfactum sit. At, attento
secreto in huiusmodi causis servando, vix unquam constare poterit
ob quodnam delictum sacerdos convictus et punitus fuerit; ideoque
practice denuntiatio semper facienda est.
Probabiliter obligatio denuntiandi non urget, si confessarius sollicitans
versetur in certa ac perpetua impossibilitate audiendi in posterum confessiones,
v. g. si decumbat in lectulo gravi atque insanabili morbo correptus.
Defuncti profecto denuntiandi non sunt (90). Mirandum sane quod non­
nulli contrarium opinati fuerint (91).

8. Persona sollicitata non liberatur a denuntiationis onere, coniitendo ei qui sollicitavit (92).
Confessarius sollicitans non tenetur inducere, imo nec monere per­
sonam sollicitatam, ut iuridicam denuntiationem peragat. Id nimis
grave foret, ipsi naturae repugnans.
(86) Cfr. doclar. S. Off. 26 iul. 1628; Salmnnt., tract. 21, cap. 4, n. 77 s.; Bonacina,
disp. 6. de. oblia- denuntiandi, punct. 3, n. 9; Ball.-Palm., V, n. 735; Bucceroni. n. 43.
(87) lib. VI. n. 686.
(88) Cfr. S. Alph.. VI, n. 686; Berardi, n. 284 ss.; D’Annibale, III, n. 36S; GénicotSalsinans. II. n. 398; Arregul, n. 658.
(89) Cfr. doer. S. OIT. 11 febr. 1661, ad 13um.
(99) S. Off. 6 mart. 1839; S. Poonit. 24 april. 1884.
(91) Salmant., tract. 21, cap. 4, n. 68 ss.; Planchard, p. 26.
(92) Prop. 7“ damn, ab Alex. VII.

448. Quinam denuntiare debeant confessarios sollicitantes. — 1. Ipsi
poenitentes sollicitati, et quidem sive mares sive feminae, sive puberes
sive impuberes, licet alius iam denuntiaverit, quia valde interest ut
alterum testimonium de eodem delicto accedat, ad hoc ut plenius de
ipso constet coram indice; quamvis sollicitatio forte mutua fuerit, vel
in sollicitationem poenitens consenserit.
Nec ullum in eiusmodi casu est periculum seipsum diffamandi,
quia sollicitatus de consensu praestito non interrogatur neque inter­
rogari potest; et si fuerit interrogatus, quod nefas est (93), potest ne­
gare (94).
2. Qui malitiam sollicitationis nec in actu nec postea cognove­
runt, certo non tenentur, ut palam est. At ubi primum in cognitionem
delicti a sacerdote perpetrati devenerint, onus denuntiandi urget (95).
3. Tenentur denuntiare confessarios sollicitantes o II nes, qui de­
lictum certo cognoverint, quamvis illud iuridice probare nequeant. Pro­
inde cum testes immediati, tum etiam mediati (96).
Consulto diximus: qui delictum certo cognoverint; nam si pro­
babiliter tantum sciverint, obligatio non urget. Cfr. infra, 4.
Ratio, cur is, qui sollicitationem certe scit, sed probare non potest in indicto
teneatur nihilominus eam facere, manifesta est ex ipsa rei natura. Fere enim
abest quilibet alius testis et res tota inter confessarium et poenitentem pera­
gitur. Unde vix fieri posset, ut locus superesset confessarii denuntiationi, si
aliae probationes requirerentur.
Accedit, quod non inutilis contingit huiusmodi denuntiatio. Nam saepe
fit, ut probatio exsurgat ex pluribus testibus, quorum quisque solitarius cum
sibi sit, habet tamen testimonii socios, quos ipse ignorat, nempe alios ab eodem
confessario sollicitatos.

4. Denuntiatio fieri debet quamvis delictum sciatur sub secreto
naturali vel promisso, etiam sub fide iuramenti (97).
Certe non tenetur denuntiare qui cognoscit sub secreto sacra­
mentali.
Quidnam de illo qui novit sub secreto consilii f Huiusmodi secre­
tum consilii duplici sensu accipi potest. Si agitur de secreto officii seu
professionali, non urget per se obligatio denuntiandi, quia ratio boni
(93) Cfr. S. Off. 20 febr. 1767.
(94) S. Alph., VI, n. 700; D’Annibale, n. 182, not. 22.
(95) Cfr. S. OfT. 11 mali 1707; D’Annibale, n. 182, not. 21; Génlcot-Salsmans,
η. 395; Ferrcres, Π, η. 692; Sole, η. 425.
(96) Palans, tract. I, dlsp. 9, punct. 10, n. 3; S. Alph., VI, n. 695; Salmant., tract,
cap. 4, n. 68; Vcrmcerach, III, n. 607; De Smet, n. 38; Buccoroni, n. 32 ss.; Ferreros,
n. 692 e.; Ball.-Palm., V, n. 737 «.
(97) Cfr. S. Alph., VI, n. 698; Noldin. Ill, n. 377; Diana, part. IV, tract. 5, resol.
Palaus, I. c., n. 5.

II,

21.
II,
32;

publici postulat ut stricte silentium servetur (98); per accidens ali­
quando obligatio adesse potest, ubi nempe ex omissa denuntiatione
gravissimum oriretur damnum publicum sive commune. Si agitur, e
contra, de secreto simpliciter commisso, scii, de illo, quod alicui, ad
hoc non constituto ex officio, concreditum fuit consilii petendi causa,
denuntiatio facienda est (99).
Confessarii sollicitantes non tenentur se ipsos denunciare (100). Esset pro­
fecto onus nimis grave. At mitius tractantur a indice, si sponte se accusent.
Sane ox Instr. S. Officii 20 febr. 1867, huiusmodi sacerdotes « dimitti
debent cum congrua abiuratione et poenitentiis dumtaxat salutaribus, adiecto
consilio vel praecepto, ut ab excipiendis personarum sollicitatarum sacris con­
fessionibus se abstineant; nec ceteris poenis antea dictis, accedentibus licet
postmodum denuntiationibus, afficiantur».

5. Inter personas sollicitatas et alios qui delictum cognoverint,
hoc datur discrimen: illae tenentur denuntiare intra mensem sub poena
excommunicationis latae sententiae nemini reservata; hae tenentur
quidem, at sine dicta sanctione poenali (101).
449. Cuinam et quomodo denuntiatio sit facienda. — 1. Ratio de­
nuntiationis faciendae manifesta cuique apparet. Sollicitatio quippe
est (/ravissimum peccatum non solum contra castitatem, sed etiam contra
religionem, quippe quae abusum sacramenti importat ad tantum crimen
perpetrandum, atque idcirco quandam suspicionem de haeresi inducit
vel saltem inducere potest. Dicimus quandam; nam hodie ex Codice
uti veri et proprie dicti suspecti de haeresi sollicitantes non habentur.
2. Denuntiatio fieri debet vel Ordinario loci vel S. Congregationi
S. Officii (can. 904).
Nomine Ordinarii loci venit Ordinarius loci, ubi persona solli­
citata hic et nunc commoratur; non autem Ordinarius proprius, vel
sacerdotis sollicitantis, vel poenitentis sollicitati, aut illius dioecesis,
in qua delictum fuit commissum.
Quare denuntiationem recipere valet Episcopus, Administrator
Apostolicus, Abbas vel Praelatus nullius, Vicarius Capitularis, etc.
(98) S. Alph., VI, n. 098: D’Annibale, n. 182, not. 20.
(99) Cfr. Bucccronl, n. 30 8.; Do Smet, n. 88, not. 1; Anal. eccl. 1898, p. .504; Berardi,
n. 162 ss.
(100) S. Off. 17 nov. 1624.
(101) Quidam, v. g. Cerato, n. 89. censent hodie hanc obligationem denuntiandi non ex­
sistere. At immerito: 1° quia Codex per verba: · Ad normam constitutionum apostollcarum... ·
(can. 904) confirmat antiquam disciplinam, qua vigente, huiusmodi obligatio certe exsistebat,
tum attento tenore dictarum constitutionum, tum perspecto decreto S. Officii, 3 lan. 1623;
2° quia praxis S. Officii et S. Poenitentlarlac etiam post Codicem vigens, id plane confirmat.
S. Alph., VI, nn. 680, 695. 698; D’Annibale, n. 182; Ferreres, II, n. 692 s.; Vermeersch,
III, n. 607; De Smet, n. 38.

Denuntiatio fieri potest etiam Nuntio vel Internuntio aut Dele­
gato Apostolico.
Iure antiquo Vicarius Generalis non poterat denuntiationem excipere,
neque ipsi a fortiori, sine speciali licentia Sedis Apostolicae, facultas erat alios
ad id deputandi (102).
Quidnam iure novo? Etsi nomine Ordinarii loci ipsemet Vicarius Ge­
neralis veniat, tamen, cum Superior heic is solum intelligendus sit, qui potest
inquirere et procedere atque condignis poenis sollicitantes plectere, manifestum
est Vicarium Generalem recipere non posse iuridice denuntiationem sine man­
dato speciali, attento praescripto can. 2220, § 2. At, eodem canone perspecto
et can. 2368, § 1, putamus requiri et sufficere mandatum speciale Episcopi, quin
necessaria sit licentia S. Sedis.

Etiam si confessarius sollicitans sit sodalis religiosus, denuntiatio
fieri debet vel Ordinario loci vel S. Officio, non autem Superiori maiori.
Sane can. 501, § 2 confirmat antiquam disciplinam hisce verbis:
« Superioribus quibuslibet (religiosis) districte prohibetur quominus in
causis ad S. Officium spectantibus se intromittant » (103).
3. Obligatio denuntiandi est onus personale, i. e. ab ipsa persona
sollicitata implendum.
Non sufficit denuntiatio per litteras privatas facta, neque eo minus
per litteras anonymas. Opus est, ut iudicialiter seu iuridice fiat. Quod
tamen non vetat — imo est consueta praxis agendi — quominus iudiciali praemittatur privata denuntiatio, sive adeundo personaliter Or­
dinarium loci, sive litteras secretas mittendo ad eum vel ad S. Officium,
in quibus poenitens omnes circumstantias sollicitationis caute ac pru­
denter exponat propriumque nomen et locum habitationis clare ac
distincte significet.
Denuntiatio simplex (cfr. n. 450, 4), sive a poenitente sive a confessario
aut internuncio, item iudicialis extraordinaria a delegato Ordinarii transmitti
possunt ad Ordinarium loci quocunque modo, qui prudens ac tutus sive securus
sit.
Denuntiatio ad 8. Officium transmittenda est per medium Episcopi seu
Ordinarii loci, servatis servandis, ad normam Circolare della Segreteria di Stato
di Sua Santità, an. 1918 (104).
(102) S. Off. 20 mart. 1901.
(103) Const. •Romanus Pontifex » Pauli V, 1 sept. 1000, $ 2; Constitutio · Unfoeroi ·
Gregorii XV, 5 4; Const. « Sacramentum Poenitentiae », | 1 ; S. Off. deer. 8 lui. 1660, 15
mali 1901.
(101) En tenor huius documenti: «Beatissimi Patris ea voluntas est, ut quotquot sunt
in orbe catholico Arcldepiscopi et Episcopi, suo quisque clero, iussu Apostolicae Sedis prae­
cipiant. gravi poena transgressoribus constituta, ut nullam prorsus denuntiationem ad prae­
latum Sacrum Supremum Tribunal (S. Officii) per cursorem publicum (vulgo per posta) ipse

Num huiusmodi norma uti perpetua atque ordinaria habenda sit, an potius
ut precaria ac temporanea, ob peculiares temporum circumstantias praesertim
occasione belli inductas, controvertitur. Verius dicendum, non esse normam
perpetuam et ordinariam.

4. Denuntiatio fit iudicialiter seu iuridice duplici modo: 1° vel
personaliter et viva voce « coram Episcopo, eiusve delegato, cum inter­
ventu ecclesiastici viri, qui notarii partes teneat, et cum iuramento et
subscriptione sui nominis » (105); 2° vel personaliter et viva voce quidem,
sed coram confessario vel alio ecclesiastico viro, ad hoc ab Episcopo
vel interdum a S. Officio deputato, absque interventu notarii (106).
Ex Instr. <S’. Officii 6 aug. 1897, Ordinarius tenetur « denuntiationis au­
thenticum exemplum » ad 5. Officium quamprimum transmittere. Quod ideo
praescribitur, ut videri queat num forte idem sacerdos fuerit iam alias de sol­
licitationis delicto denuntiatus apud S. Officium (107).

5. Non datur obligatio denuntiationis faciendae, nisi sollicitatio
sit et jacto et iure moraliter certa, ac simul moraliter certa personae
denuntiandae identitas. Proinde si dubia sit sollicitatio, onus denun­
tiandi non urget.
Haberi potest identitas personae, quamvis dubitetur de eius no­
mine vel officio, vel utrumque ignoretur. Sufficit ut persona certo deter­
minari queat ex adiunctis, v. g. loci, confessionalis, temporis, etc. (108).
Si sollicitatio sit quidem certa, at dubitetur de sollicitante, ex. gr. si plures
vel saltem duo sint sacerdotes in ecclesia vel paroecia ubi mulier sollicitata
fuit, et ipsa nesciat determinare sollicitantem nomine aut talibus personae adiun­
ctis, quibus certo distingui possit ab aliis, obligatio denuntiandi imponi nequit.
Ratio est, ait egregie S. Alphonsus (109), quia «sacerdos ille, cum possit
esse innocens, remaneret aliquo modo diffamatus, et in dubio illaesa debet ser­
vari fama proximi, qui eam possidet ».

6. Denuntiatio facienda est intra mensem a die cognitae obliga­
tionis, sub poena excommunicationis ipso facto incurrendae, nisi ex­
cuset legitima causa.
clerus mittere queat aut per fideles mitti permittat, sed suo quisque Ordinario, per sigillum
clausam, tradendam curet.
« Episcopi vero, cum litteras acceperint, quae ex exteriore inscriptione appareant eidem
S. Tribunali destinatae, eas, non tactas, alio includant involucro (Italice busto), inseriptasquo mittant Cardinali a Secretis Status Sanctitatis Suae. qui, nulla interposita mora,
eas, similiter integras, S. Officio transmittendas curabit ». Cfr. Monit. eecl.. an. 1919, p. 79.
(105) Instr. S. OfT. 20 febr. 1867, n. 6.
(106) Ibid.. n. 8.
(107) Cfr. Lega, IV, n. 542; Do Smet, n. 102; Wernz, VI, u. 471.
(108) Cfr. S. Alph., VI, n. 702: Roncaglia, tract. 19, q. 8, cap. 1, q. I; De Smet. u. 89;
D’Annibale, n. 182, not. 30; Ball.-Palm., V. n. 738 s.
(109) Lib. VI, n. 702.

Λ fortiori hoc dicendum de simplici denuntiatione, quae fiat per
confessarium aut inter nuncium.

450. Multiplex forma denuntiationis. — 1. Imprimis distinguen­
dum est inter denuntiationem iudicialem et non iudicialem: illa fit,
servatis servandis, apud indices ecclesiasticos; haec, sine peculiari forma
iuridica, apud Superiores quoscunque.
Praeterea distinguere oportet inter illam, quae fit personaliter
a poenitente aut oretenus aut per epistolam, et eam quae fit per inter­
nuntium seu aliam personam benevisam, ex. gr. per confessarium.
2. Denuntiatio dicitur iudicialis secundum formam ordinariam, si
fiat a poenitente personaliter in iudicio, scilicet coram S. Officio vel
Ordinario loci, cum interventu ecclesiastici viri, qui notarii partes agat,
et cum iuramento denuntiantis de veritate dicenda ac secreto servando,
delegati autem, notarii aliorumque de secreto servando, et cum sub­
scriptione proprii nominis ex parte omnium.
Proinde iudicialis nequit fieri per epistolam aut per internuntium.
Dicitur iudicialis secundum formam extraordinariam, si fiat ut
supra, at excipiatur a delegato tantum, sine interventu notarii, ex causa
rationabili, quando nempe denuntiatio, ut hodie non raro contingit,
non posset secus obtineri (110).
Denuntiatio dicitur simplex, si fiat per epistolam aut per inter­
nuntium.
3. Poenitens debet denuntiationem facere forma iudiciali ordi­
naria, si potest; secus forma iudiciali extraordinaria.

451. Causae excusantes a denuntiatione. — 1. Causa excusans debet
esse valde gravis, cum agatur de delicto quod bono publico maxime
nocet, et quo maior est malitia sacerdotis sollicitantis et gravius damnum
publicum animarum, eo gravior quoque exigitur causa.
Causa quae sufficit ad differendam denuntiationem, non liberat
ab ea facienda tempore quo causa iam non exsistet aut minus urge­
bit (113).
Causa quae excusat a denuntiatione orali, non ideo excusat a
denuntiatione per epistolam facienda; item quae excusat a denuntia­
tione instituenda coram Episcopo vel eius delegato, qui adeatur, non
illico excusat a denuntiatione coram sacerdote qui ipse accedat, vel
coram confessario peragenda.
2. Excusat a denuntiatione impossibilitas eam faciendi, v. g. si
persona sollicitata neque personaliter adire possit Ordinarium loci,
neque epistolam ad eum vel ad S. Officium mittere valeat, ob littera­
rum imperitiam aliamve causam (114); nisi tamen confessarius ipse
legitime delegatus denuntiationem excipiat (115).
Item excusat timor fundatus gravis damni in bonis vitae aut famae
aut fortunae (116), tam sibi quam proximis sibi consanguineis vel af­
finibus, ex denuntiatione imminentis (117).

4. Forma iudicialis extraordinaria admitti nequit, nisi peculiaris
facultas accesserit S. Officii aut saltem Episcopi.
(110) Cfr. Instr. S. Off. 20 febr. 1800. n. 8; n. 433.
(111) Cfr. Potestas, n. 689; Borardi» n. 210 as.; Del Vecchio, n. 771.
(112) Cfr. Cerato» n. 118; Cappello, Dc. censuris, n. 284.

7. Num confessarius teneatur vel possit denuntiationem facere,
vide n. 454.

Denuntiatio simplex inservit tantum uti via sive introductio, ut possit
deveniri ad formam iudicialem. Inde ab hac denuntiatione poenitens suae obli­
gationi ita incipit satisfacere, ut non modo, ea intra mensem peracta, excom­
municationem effugiat, de qua in can. 2368, § 2, verum etiam tuta conscientia
vivere possit, atque ita exspectare, ut Superior vocet, si censuerit, ad faciendam
iudicialem denuntiationem.
Contraria opinio quorundam, praesertim veterum, sustineri nequit, at­
tentis Instructionibus et praxi 8. Officii (111).
Necesse tamen est, ut simplex denuntiatio fiat expressis nomine, cogno­
mine, loco sive domicilio tum denuntiantis tum sacerdotis denuntiati (112).

Proinde persona sollicitata non tenetur denuntiare sacerdotem sollici­
tantem proxime sibi consanguineum vel affinem, v. g. mater filium, soror fra­
trem; nec tenetur denuntiare insignem benefactorem, a quo necessarium sub­
sidium accipit, quod propter denuntiationem amitteret; nec sacerdotem intima
amicitia sibi coniunctum, quia grave damnum inde pateretur.
At si publicum animarum scandalum sive damnum grave commune in­
duceret sollicitatio, incommodum privatum nequaquam deobligaret (118).
(113) Cfr. decr. S. Off. 21 febr. 1630, 20 mali 1842.
Pennacchi (In Const. « A post. Sedis » commentatio, Romae, 1883, I, p. 630) testatur,
decr. S. OfY. 21 febr. 1630 in archivo S. Congrcg. non esse repertum haberique pro spurio.
(114) S. OfT. 22 ian. 1627 Praefecto missionum Pernambuci iu America respondit,
mulieres sollicitatas non tenori ad denuntiationem, si ministri Inquisitionis et vicarii Epi­
scopi, in longinquis regionibus» «sine gravi incommodo adiri nequeant».
Instr. S. Officii 20 febr. 1867, n. 8 haec habet: « Profecto a locorum Ordinariis efficien­
dum est, ne ad loca suae Jurisdictioni sublecta applicare oporteat quod pro missionibus
Pernambuci in America... declaratum fuit... ».
(115) Cfr. decr. S. Off. 13 sept. 1623; Instr, 20 febr. 1867, η. 7.
(116) Decr. S. Off. 21 februarii 1630, 22 ian. 1727.
(117) D’Annibale, n. 182; Ball.-Palm.. V, n. 741; Bucccroni. n. 38; Noldin, III, n. 379;
Fcrreres, II. n. 685.
(118) Cfr. S. Alph., VI, n. 699; Mazzotta, De Poenit., tract. VI, dlsp. 2. q. 2, cap. 4,
n. 6; Salmant., tract. 21, cap. 4, η. 109; Roncaglla, tract. 19, q. 8, cap. 2, q, 5, reap. 2;
Ball.-Palm.. V, η. 741.

3. Non excusat timor incurrendi indignationem sollicitantis; nec
verecundia, quam poenitens subire debet in denuntiatione facienda;
neque alia huiusmodi incommoda, quae videntur denuntiationi quasi
intrinseca, salvis tamen extraordinariis adiunctis, de quibus diiudicandum erit in singulis casibus particularibus (119).
Non excusat bona fides aut ignorantia, quatenus v. g. puella ob
simplicitatem non intellexerit sollicitationem, et postea tantum illius
malitiam cognoverit (120).
4. Periculum infamiae pro persona denuntiante per se nunquam
censetur causa legitima excusans, quia tot ac tantae cautelae adhi­
bentur, ut vix infamia ipsi obvenire queat; per accidens, in aliquo casu
particulari, huiusmodi infamia haberi posset, ideoque excusaret, ut
supra dictum est.
Si persona sollicitata sit nota Ordinario loci, et ex denuntiatione quan·
dam diffamationem se passuram esse existimet, S. Poenitentiaria confessariuin delegare solet, ut, nomine S. Sedis, denuntiationem recipiat eamque trans­
mittat ad ipsam S. Poenitentiariain vel ad S. Officium.

452. Obligatio confessarii monendi poenitente li sollicitatum de
facienda denuntiatione. — 1. Confessarius ex lege positiva Ecclesiae
tenetur poenitentem sollicitatum monere de obligatione denuntiandi
(can. 904). Non tamen ipse confessarius sollicitans ad id tenetur, si
forte persona sollicitata ad eum accedat.
Id autem sub gravi facere debet confessarius, licet poenitens in
bona fide sit et praevideatur denuntiationem recusaturus (121).
Excipitur tantum mortis casus, nempe cum poenitens versatur
in articulo vel periculo mortis, ne forte ob repugnantiam denuntiationis
faciendae poenitens in periculum damnationis conficiatur (122).
2. Non tenetur confessarius monere poenitentem, qui ob simpli­
citatem non intellexerit sollicitationem, ne scandalum patiatur. Aliter
dicendum, si in actu non intellexerit, sed postea rem apprehenderit;
tunc enim cessat ratio scandali quod, re non intellecta, forte pateretur
ex imposita obligatione denuntiandi.
Confessarius debet iniungere onus denuntiandi, etiamsi poenitens non sit fide dignus (123).
—7
(119) Cfr. De Smet, n. 91; Ball.-Palm., V, n. 741; Noldin, III, n. 379; Vermeerech,
III, n. 607.
(120) S. Off. 11 mali 1707.
J
(121) Cfr, Instr. S. Off. 20 febr. 1867, nn. 3 ct 5.
u
(122) S. Alph., VI, n. 694; Ball.-Palm., V, n. 742 s.; Bucceroni, n. 33; D’Annibale,
n. 183; OJetti, n. 3767.
(123) S. Off. 4 mart. 1863; D’Annibale, η. 183, not. 31.

Quidam tenent licere confessario omittere monitionem, « quando ex cri­
mine commisso damnum commune iam non imminet, ut si confessarius nullas
amplius confessiones audiat, et poenitens non obtemperaturus praevidea­
tur » (124).
Haec sententia vere probabilis videtur, dummodo 1° certo constet nul­
lam animarum perniciem sequi ex omissa denuntiatione, quod eruendum est
ex mature perpensis circumstantiis, v. g. si sollicitans non amplius audiat con­
fessiones quia surdus omnino evasit; 2° poenitens neque hic et nunc neque in
posterum obtemperaturus praevideatur, ob specialia audiuncta perpetuo per
se duratura.
Item, iuxta nonnullos (125), omitti potest monitio, si ob plures annos
a confessario, qui olim sollicitavit, in conspicua virtute actos, morali certi­
tudine de plena emendatione constat.

3. Si hic et nunc poenitens denuntiare nequit ob iustum impe­
dimentum, confessarius eum monere debet, onus non cessare, sed, sub­
lato impedimento, urgere.
Alios, qui cognoscunt factam sollicitationem, at qui sollicitati
non fuerunt, ex lege positiva confessarius monere non tenetur; nec
debet poenitentes interrogare num sollicitati fuerint, nisi forte ex eorum
confessione fundata suspicio factae sollicitationis oriatur (126).
e
Quidam censent confessarium teneri ex iure positivo monere non solum
poenitentes sollicitatos, sed alios quoscunque (127).
Haec opinio sustineri nequit:
1° quia in iure antiquo huiusmodi obligatio iuris positivi non exsistebat,
ideoque ad normam can. 6, 3° et 4°, et can. 23, standum est iuri antiquo;
2° quia can. 904 expresse loquitur de denuntiatione atque idcirco de
monitione facienda ad normam Constitutionum apostolicarum, quae in veteri
disciplina vigebant;
3° quia can. 2368, § 2 loquitur de fideli sollicitato, et non de alio, et ex­
pressis verbis de illa tantum denuntiatione mentionem facit, quae praecipitur
in can. 904 (128).
Dicimus ex iure positivo. Aliquando obligatio potest urgere ex iure naturali.
4. Confessarius, antequam onus denuntiandi imponat, omnes et
singulas circumstantias mature perpendat (n. 437 ss.).
5. Poenitens moneri debet non solum de obligatione, verum etiam
de poena excommunicationis incurrendae, si per mensem culpabiliter
(124) Noldin, III, n. 379; Ball.-Palm., V, n. 742; Berardi, n. 213 es.
(125) Cfr. D’Annibale, III, η. 368; Génlcot-Salsmans, II, η. 698; Vermeersch. III, η. 607;
Arrogul, η. 653.
(126) Bull.-Palm,, V, η. 738; Noldin, HI. n. 379; D’Annibale, n. 183, not. 31; Ferreree,
II. n. 692 s.
(127) Do Smet, n. 92.
(128) Cfr. Vcrineerech, III, n. 607; Ferreros, l. c.; Génicot-Sabmans, II, n. 391; Prütu­
mor, III, n. 459.

omittat denuntiationem. Secus enim monitio non esset adaequata,
et can. 2368, § 2 peculiari sanctione firmat can. 904, ita ut agatur de
una atque eadem lege poenali.
Sanctio ponitur ad firmandam legem; unde mens Ecclesiae est,
ut confessarius sanctione legis utatur ad urgendam eius observantiam,
praesertim cum poena statuta medicinalis sit.
6. Nulla est poena latae sententiae in confessarios non monentes;
habentur tantummodo poenae ferendae sententiae (129).

453. Modus agendi ex parte confessarii cu II poenitente sollicitato. —
1. Can. 2368, § 2 decernit poenitentem non esse absolvendum, «nisi
postquam obligationi satisfecerit aut se satisfacturum serio promi­
serit ».
Quibus verbis regula perspicue assignatur confessario tenenda:
poenitens sollicitatus nequit absolvi, nisi vel iam denuntiaverit, vel
serio promiserit se denuntiaturum intra mensem, nisi et quamdiu insta
causa excusetur.
Nonnulli dicunt promissionem in casu esse iuramento firman­
dam; at immerito. lusiurandum iure positivo non praescribitur; pro­
inde satis est seria promissio.
2. Si poenitens iam satisfecerit aut promiserit se denuntiaturum,
potest absolvi non solum a peccatis, verum etiam post mensem elapsum
ab excommunicatione forte incursa. Quod in iure antiquo controver­
sum erat (130).
Disputatur utrum poenitens, qui iam censuram incurrerit ab eaque ab­
solutus sit momento quo denuntiatio erat impossibilis, rursus contrahat cen­
suram si, remoto impedimento, inde a mense denuntiare neglexerit (131). Ne­
gandum, quia censura iam incursa et sublata per legitimam absolutionem non
reviviscit, deficiente ex lege sanctione reincidcntiae.

3. Confessarius sumina prudentia atque circumspectione utatur,
ne temere onus denuntiandi imponat. Haec praesertim sunt attendenda
ac servanda:
1° Imprimis videat confessarius, an persona, quae dicit se fuisse
sollicitatam, sit fide digna; non raro enim reperiuntur mulieres, quae
ex ignorantia vel ex odio, invidia aut alio pravo motivo sacerdotes
innocentes calumniantur.
Si dubitet, utrum persona sit fide digna, quod fere obtinet, quando
(129) Cfr. Instr. S. Officii 20 febr. 1867, n. 4.
(130) Cfr. Avanzlni, Comm. in Consi. « J post. Salis», Romae 1872, p. 114; D’Annibale
III, η. 238.
(131) Cfr. Rota, n. 37; De Smet, n. 93, not. 3; Nouvelle Revue thiol., XII, p. 45 bs.

ultro parata est ad faciendam denuntiationem, eam serio moneat
de atrocitate delicti ac de gravi poena contra falso accusantes
statuta.
2° Sedulo inquirat, num adsint omnes conditiones quae certam
faciant obligationem denuntiandi. Si nequeat statim de hac re indi­
cium ferre, poenitentem alia die ad se redire iubeat (132).
Si, omnibus mature perpensis, constet de vera sollicitatione, moneat
poenitentem de onere denuntiandi. Caveat tamen ne sollicitantis nomen
inquirat.
3° Si poenitens denuntiare renuat, exquirat, num adsit causa le­
gitima excusans (cfr. n. 451). Si haec reipsa adest, denuntiatio omitti
seu differri potest. Quo in casu, si poenitens promittit se denuntia­
turum, quando cessaverit causa excusans, interim absolvi potest.
4° Cum plerumque poenitens denuntiare recuset, quia timet,
ne denuntiatus in cognitionem denuntiantis deveniat, confessarius eum
moneat, denuntiatum non facile personae denuntiantis notitiam ca­
pere posse, tum quia denuntiantis nomen nunquam manifestatur, tum
quia delinquens ordinarie nonnisi post secundam vel tertiam denun­
tiationem in indicium vocatur (133).
4. Si poenitens sine iusta causa renuat omnino denuntiationem
facere, confessarius, ubi adhortationes et consilia incassum cesserint,
eum ne absolvat, sed alio tempore ad se redire praecipiat.
Interim vel loci Ordinarium vel Sedem Apostolicam i. e. S. Poenitentiariam aut S. Officium, adeat per epistolam aliove modo, et, omnibus accurate
expositis circumstantiis, reticito tamen poenitentis nomine, opportunum flagitet
remedium.
5. Sedes vel dispensat aliquando a denuntiatione facienda, vel concedit
ut ope solius confessarii denuntiatio fiat (134).
Ordinarius loci per se nequit dispensare a denuntiatione (135), sed per­
mittere valet, ut confessarius ipse denuntiationem excipiat. Hac quidem ra­
tione procedi solet, quoties poenitens impediatur, quominus personaliter oneri
denuntiandi satisfaciat (136). Confessarius in casu agit, ut palam est, extra
forum sacramentale, ideoque non qua confessarius, sed qua sacerdos delegatus.
Ne confessarius, qui denuntiationem excipit, in cognitionem sacerdotis
sollicitantis deveniat, suadere potest poenitenti, ut ipse eius nomen litteris
denuntiatoriis inserat, vel ut illud in schedula scriptum tegat peculiari in­
volucro iisdem litteris adiungendo.
(132)
(133)
(131)
η. 716.
(135)
(136)

Ball.-Palm.. V. n. 744; Noldin, III, n. 380; Rota, n. 245 ss.
Cfr. Instr. S. Off. 20 febr. 1867, n. 11; Noldin, III, n. 380; De Smet, n. 116.
Cfr. S. Alph., VI, n. 699; Albitius, part. I, cap. 33, η. 10 ss.; Ball.-Palm., V,

S. Poenit. 16 mali 1877.
Cfr. Instr. S. Off. 20 febr. 1867, n. 7.

5. Instante morte, poenitens non est per hanc monitionem expo­
nendus aeternae ruinae. Proinde confessarius summa prudentia utatur,
et abstineat ab imponenda denuntiatione (137).
6. Monitio, quae nunc inutilis, et quae postea efficax praevidetur,
in tempus magis opportunum interdum differri potest. Quod si poe­
nitens non sit reversurus, confessarius eum saltem moneat de obli­
gatione colloquendi de ea re cum altero confessario ob difficultatem
adhuc enodandam, et obtemperandi confessario. Eodem modo se gerere
potest qui casui solvendo se imparem existimaverit.

454. Num confessarius teneatur interdum ipsemet excipere denun­
tiationem. — Haec teneas:
1° Si poenitens denuntiare non renuat, confessarius nullatenus
tenetur; imo neque expedit, ut huiusmodi onus ipse assumat.
2° Si poenitens denuntiationem facere nolit, confessarius non
tenetur (138), sed potest; imo « laudandus est confessarius, qui operam
suam poenitenti non denegaverit, et vel Ordinarium vel Sanctam Sedem
pro opportunis providentiis consuluerit, suppresso tamen poenitentis
nomine » (139).
3° In aliquo casu particulari confessarius tenetur, praecipiente
Ordinario vel Sancta Sede, si poenitens nullo pacto induci queat, et
bonum publicum exigat omnino ut fiat denuntiatio ad gravissima damna
removenda.

455. Censura contra omittentes denuntiationem. — Can. 2368,
§ 2 statuit: «Fidelis vero, qui scienter omiserit eum, a quo sollicitatus
fuerit, intra mensem denuntiare contra praescriptum can. 904, incurrit
in excommunicationem latae sententiae nemini reservatam, non absolven­
dus nisi postquam obligationi satisfecerit aut se satisfacturum serio pro­
miserit ».
Nonnulla animadvertere praestat.
1. Agitur de excommunicatione nemini reservata, a qua proinde
omnes confessarii absolvere possunt (140).
Nomine fidelis intelligitur quilibet baptizatus, sive clericus sive
laicus, tam latinus quam orientalis, sive mas sive femina.
Impubes huic censurae non subest; tamen obligatione denun(137)
(138)
tract. 21,
(139)
(110)

Cfr. Vermeersch, III, n. 609; Cerato, n. 93; Ojettl, n. 3767.
Cfr. S. Alph., VI. n. 699; Roncaglia, tract. 19, q. 8, cap. 2, q. 5, resp. 2; Salmant,
cap. 4, η. 109; Mazzotta, cap. 4, n. 6. q. 2, resp. 2.
"
Ita Instr. S. Ofllcii, 20 febr. 1867, n. 7.
Cfr. (’appello, De censuriê, n. 119 ss.

tiandi ipse quoque adstringitur; et, adepta pubertate, sub poena cen­
surae (1-11).
Vox scienter significat, a censura excusare ignorantiam crassam
vel supinam, seu causas quae imputabilitatem minuunt. A censura,
inquam, contrahenda ob omissam denuntiationem intra mensem, non
autem ab obligatione, quae semper urget, et quidem sub censura, ubi
primum cessaverit causa excusans.
Verba « a quo sollicitatus fuerit » evidenter significant, hac cen­
sura teneri dumtaxat fidelem sollicitatum, non eos, qui forte cogno­
scant alium sollicitatum fuisse. Etiam ipsi tenentur denuntiare sub
gravi, si rem a personis fide dignis cognoverint (142), non tamen sub
poena censurae (cfr. n. 448, 3).
Igitur fidelis tria cognoscere debet: 1° obligationem denuntiandi;
2° censuram adnexam huic obligationi; 3° tempus adimplendae obli­
gationis (143).
2. Mensis supputatur a die cognitae obligationis denuntiandi, et
censurae secus incurrendae, vel cessationis impedimenti (144).
Supputandus est mensis ad normam can. 34, § 2, et completus
omnino requiritur, praesertim cum versemur in odiosis.
Tempus vero utile intelligitur, ad normam can. 35, ita ut agere
non valenti v. g. ob aliquod impedimentum superveniens, non currat.
Ne lex frustretur, confessarius tenetur sub gravi monere poenitentem sollicitatum de obligatione denuntiandi intra mensem, et obli­
gationem urgere.
3. Obligatio tum ex parte confessarii monendi poenitenteni. tum
ex parte poenitentis denuntiandi sacerdotem sollicitantem (can. 904),
est gravis et urget iure positivo. Utraque cessare seu suspendi potest
ob incommodum grave.
Denuntiatio fieri debet, ut late declaravimus, ad normam Constitutio­
num Apostolicarum et nominatim Const. « Sacramentum Poenitentiae » Bene­
dicti XIV, 1 iun. 1741.
Aliae Constitutiones pontificiae, praeter citatam in can. 904, sunt: Const.
Gregorii XV « Universi », diei 30 aug. 1622; Const. Benedicti XIV « Etsi pasto­
ralis », 26 maii 1742; Const, eiusdem Pontificis « Apostolici muneris », 8 febr. 1745.
Const. « Sacramentum Poenitentiae », quae potissimum in hac re atten­
denda est, respicit « omnes et singulos sacerdotes tam saeculares quam regula(111) Cfr. S. Alph., VI, n. 695 ss.; D'Annlbalo, III, η. 368: Génlcot-Salsmans, II. η. 394;
Ball.-Palm., V, η. 738.
(112) S. Off. Il febr. 1661. Cfr. S. Alph., VI, n. 695; Ball.-Palm.. V, n. 739; Prüinmer,
III, n. 469.
(113) Cfr. D'Annlbalo, III, n. 369; Rota, n. 315 ss.: De Smet. n. 63 ss.
(114) Cappello, I. c.; Ball.-Palm., V, n. 742; D'Annlbalo, III, n. 369.
30 — Cappello, De Sacramentis, II.

res quomodolibet exemptos, ac Sedi Apostolicae immediate subiectos, quo­
rumcunque ordinum, institutorum, societatum et congregationum et cuius­
cunque dignitatis et praeeminentiae, aut quovis privilegio ct induito munitos»
(§ i).

4. Denuntiari debet sacerdos sollicitans, non diaconus aut clericus
aliusve (n. 447).

456. Poenae contra sacerdotes sollicitantes. — 1. Nulla datur poena
latae sententiae seu ipso facto incurrenda.
At peculiares in iure statuuntur poenae ferendae sententiae, in
processu iudicialiter instituto.
Can. 2368, § 1 haec habet: «Qui sollicitationis crimen, de quo in
can. 904, commiserit, suspendatur a celebratione Missae et ab audien­
dis sacramentalibus confessionibus, vel etiam, pro delicti gravitate,
inhabilis ad ipsas excipiendas declaretur, privetur omnibus beneficiis,
dignitatibus, voce activa et passiva, et inhabilis ad ea omnia declare­
tur, et in casibus gravioribus degradationi quoque subiiciatur» (145).
Hae poenae habentur tanquam vindicativac, non uti medicinales,
ideoque ab ipsis datur appellatio.
Ex Instr. S. Off. 20 febr. I860 (n. 12), « si reus in indicio crimen confessu»
fuerit, congruam debet emittere abiurationem, ut se ita purget ab ea, quam in­
currit, haeresis suspicione; et hac quoque poena in ipsa sententia mulctetur».
Discretioni indicis relinquitur electio facienda inter poenas, quas can. 2368,
§ 1 enumerat, necnon determinatio gradus, perspecta gravitate reatus et at­
tentis circumstantiis attenuantibus. Huiusmodi circumstantiae verilicantur
potissimum in hisce casibus: si poenitens.ipse sollicitaverit, et sacerdos non­
nisi aegre consensum dederit; si potius ex imprudentia aut levitate, quam ex
malitia, sacerdos deliquerit; si crimen patraverit iam a longo tempore, et
signa emendationis dederit; si, delicto commisso, poenitentiae signa haud dubia
exhibuerit, etc. (146).
Ex praescripto can. 2368, § 1 videtur prudens illa discretio Ordinario re­
licta, non allicere poenam suspensionis a Missae celebratione et ab audiendis
confessionibus, sed reliquas tantum poenas. Illa duplex suspensio supponitur
semper ferenda contra reos de crimine convictos.

2. Eatenus praedictae infliguntur, quatenus reus sit iuridice con­
victus.
(145) Similes poenae vigebant etiam in iure antiquo, ex Constitutione Gregorll XV,
§ 4, decreto Bened. XIV, 5 aug. 1745, et Instructione anni 1775 ct anni 1867, n. 12.
Iu Constitutione Gregorii XV, memorantur etiam poenae exilii, damnationis ad triremes
et carceres, necnon traditio brachio saeculari. Sed huiusmodi poenae iam censebantur a iure
derelictae, iisquo omnibus applicari poterat quod monet Instr. I860 (n. 12), do traditione
brachio saeculari, illas nempe ad terrorem potius esso statutas quam ut exsecutioni mandentur.
(146) Cfr. Dc Smet, n. 116; Nouv. liev. tMol., XXIII, p. 617 ss.

3. Si sponte sacerdotes sollicitantes comparuerint, vel ante iuridicam convictionem confessi sint crimen, benignius sunt tractandi.

Sane: 1° « Qui nullis omnino super hoc crimine praeventi denun­
tiationibus, conscientia victi, Ordinario loci eiusve delegato se sistunt,
patrata a se sollicitationis iiagitia sponte confitentur et veniam pe­
tunt, dimitti debent cum congrua abiuratione et poenitentiis dum­
taxat salutaribus, adiecto consilio vel praecepto, ut ab excipiendis
personarum sollicitatarum sacris confessionibus se abstineant; nec
ceteris poenis antea dictis, accedentibus licet postea denuntiationibus,
afficiantur» (147).
2° Qui iam denuntiati et « iudiciaria forma iam praeventi, sed
nondum citati, sua sponte se sistunt; et ii pariter quos veritatem non
integram, sed diminutam, in spontanea apparitione confessos esse Or­
dinarius loci, ex acceptis postea denuntiationibus, deprehenderit, bene­
ficio impunitatis non gaudent, verumtamen pro ipsius Ordinarii pru­
dentia mitius puniantur » (148).

In casu quo delictum non est certo comprobatum, sed probabile dum­
taxat, ad illas poenalitates in ratione poenae infligendas non procedatur (149).
Statuit tamen can. 1956, quod Episcopus, «si censeat cum fidelium of­
fensione imputatum ministrare sacris aut officio aliquo spirituali ecclesiastico
vel pio fungi..., potest, audito promotore iustitiae, eum a sacro ministerio,
ab illorum officiorum exercitio... prohibere, ad normam can. 2222, § 2 », ubi
notatur haec in casu «non habere rationem poenae» (150).

457. Forma servanda in processu iudiciario contra sacerdotes sol­
licitantes. — Normas, quae servari debent in processu iudiciario, exhi­
bent Instructiones S. Sedis, praesertim Instr. S. O1T. 20 febr. 1866 et
6 aug. 1897 (cfr. n. 433 ss).

Haec sunt potissimu • I attendenda :
1° Ubi primum Ordinarius loci receperit aliquam denuntiatio­
nem, sumere debet informationes circa credibilitatem denuntiantis et
vitam sive mores denuntiati.
Nimirum duos testes, quantum fieri potest, ex coetu ecclesiastico,
omni exceptione maiores, interrogare tenetur, qui bene noverint tum
denuntiatum tum omnes et singulos denuntiantes, eosque sub sancti­
tate iuranienti de veritate dicenda et de secreto S. Officii servando,

(147) Instr. S. Off. 20 febr. 1806, n. 13.
(118) Instr. S. Off. 20 febr. 1866. n. 13.
(Hit) Can. 2233, § 1, coll, cum Instr. C. S. O., 11 lunli 1880, n. 16. et Instr. C. S. O.,
20 febr. 1867, n. 12.
(150) Cfr. Sole, n. 87 ss.; De Sinet, n. 116.

mdicialiter interrogare debet, testimonium scripto referens iuxta for­
mulam superius traditam.
Si duo testes reperiri nequeant, qui una simul denuntiatum et
omnes et singulos denuntiantes noverint, plures vocari debent, ita ut
duplex testimonium circa denuntiatum et unumquemque denuntian­
tem habeatur.
2° Testes, qui circa personas denuntiantes deponunt, non sunt
contestes, cum nullatenus deponant circa factum ipsum denuntiationis:
testimonium exhibent dumtaxat circa credibilitatem testium singula­
rium.
In indiciis regula est, ut non admittantur testes singulares, qui nempe
de distincto et personali facto testentur, quin idem factum unius saltem contestis testimonio confirmetur (cfr. can. 1791, § 1).
At in causis sollicitationis, attenta speciali earum indole, in quibus vix
alii testes quam singulares adduci possunt, admittitur quoque, positis ponendis,
singularium testium attestatio.

3° Sod, quamvis in huiusmodi causis, « ad plenam probationem
faciendam attestationes etiam singulares admittantur », necesse tamen
est, ut hi testes boni nominis sint, neque ad accusandum vel inimicitia
aut alio affectu humano adducti fuerint, atque haec omnia probe per­
specta et explorata iudici sint.
4° Authenticum exemplar depositionis testium, una cum exem­
plari ipsius denuntiationis, mittendum est quamprimum ad S. Officium.
5° Non illico, hisce praehabitis, ulterius procedi debet. Consue­
tudo S. Officii fert, ut « post unam alteramve denuntiationem rescri­
batur quod denuntiatus observetur, ita videlicet super delato crimine
suspectus habeatur, ut quum primum per novas denuntiationes res
explorata erit, in iudicium vocandus sit. Ut plurimum nonnisi a tertia
denuntiatione procedi solet ».
Dicitur «ut plurimum », non semper; quia interdum etiam post primam
vel alteram denuntiationem proceditur, si certo omnino constet de infando
crimine.
Dicitur praeterea « a tertia denuntiatione », quae ita intelligi debet, ut
non requirantur tres denuntiationes apud eundem indicem, sed apud Ordina­
rium loci aut S. Officium. Nam denuntiatio prima coram Episcopo facta, po­
test reipsa esse secunda vel tertia, quatenus una aut altera iam directe per­
venerit ad S. Officium. Hinc apparet opportunitas, imo necessitas, ut supra
dictum est, transmittendi exemplar denuntiationis ad tribunal S. Sedis.

Hodie praxis S. Officii rigidior est.
G° Ubi, omnibus perpensis, iudex censeat esse processum in-

stituendum, reus, praevia citatione rite facta legitim eque intimata,
«in iudicium adducitur, et coram indice, cum interventu ecclesiastici
qui notarii partes agat, super singulis cuiusque denuntiationis et exa­
minis adiunctis, iuramento dicendae veritatis obstrictus, respondere
debet»; reo facultate facta se defendendi; praesente etiam procuratore
fiscali (151).
7° Si perspecta evaserit patrati delicti veritas, deveniendum
erit ad sententiam, quam « Episcopus ipse, et non alius ab eo delega­
tus, proferat ».
8° Λ sententia prolata ab Ordinario loci reus appellare potest
ad S. Officium.
Utrum sit appellatio proprio dicta atque ideo ex praescripto can. 2287
in suspensivo necne, controvertitur. Quidam affirmant (152); plures negant.

458. Ordinarii locorum in processu contra sollicitantes servare
debent uti praeceptivas normas a S. Officio traditas, non vero uti mere
directives, prout nonnulli ante Codicem putabant. Sane c. 1555, § 1
statuit: «Tribunal Congregationis 5. Officii suo more institutoque pro­
cedit sibique propriam consuetudinem retinet; et etiam inferiora tri­
bunalia, in causis quae ad S. Officii tribunal spectant, normas ab eodem
traditas servare oportet ».
De secreto servando in causis sollicitationis, vide n. 461; num
cæ informata conscientia procedi possit contra sacerdotes sollicitantes,
n. 459; num forma summaria sive oeconomica, n. 460.

459. Num Episcopus in causis sollicitationis procedere valeat ex
informata conscientia. — 1. Codex normas peculiares statuit « de modo
procedendi in suspensione ex informata conscientia infligenda » (can.
2186-2194).
2. Plerique negant, Episcopum procedere posse in causis solli­
citationis ex informata conscientia, quia ipsa natura huiusmodi causa­
rum exigit, ut a concessione facta per Cone. Trid. (153) et hodie per
Codicem illae excipiantur, attenta Instructione S. Officii 20 febr. 1866
(§ 15), adeo ut pro hisce causis peragendis servari omnino debeant
normae in praefata Instructione statutae (154).
Nonnulli affirmant (155): tum quia Codex, qui in lib. IV, tit. 33
(151) Cfr. Bail.-Palm.. V, n. 744 s.
(152) Ita v. g. De Smet, n. 108.
(153) Sees. XIV, cap. 1, de rcf.
(151) Ita Wernz, VI. n. 172, not. 31; Lega. IV, n. 539; Ilciner, op. cil., p. 167; Sole,11
11 1 (l55)tCptonchard, In Now. lievue thiol., XXIII, P- 621 ss.; Do Smet, n. 110 ss.

expresse agit de modo procedendi in suspensione ex informata con­
scientia infligenda, nullatenus excludit causas sollicitationis; tum quia
can. 2191, § 1 dicit iustam ac legitimam causam suspensioni ex in­
formata conscientia praebere delictum occultum, prout est plerumque
crimen sollicitationis; tum quia ex can. 2186, § 2 Episcopus uti valet
huiusmodi remedio extraordinario, quando sine gravi incommodo ad
iuris normam in subditum procedere nequeat; porro in causis sollicita­
tionis gravissima incommoda generatim obstant processui iuridice in­
stituendo (156).
3. Prior sententia, hisce argumentis non obstantibus, praeferenda
est, perspecta natura huiusmodi delicti, de quo sine processu, secun­
dum Instructiones S. Officii conficiendo, vix constare potest de vero
sollicitationis crimine.

460. An forma summaria sive oeconomica procedi possit in causis
sollicitationis. — 1. Quidam affirmant, in processu iudiciali contra sol­
licitantes non requiri formam ordinariam seu sollemnem, sed usurpari
posse, ad tramitem Instr. S. C. Ep. et Reg. 11 iun. 1880 (157), formam
summariam seu oeconomicam, i. e. omissis indiciorum sollemnitatibus
servatis tamen regulis iustitiae substantialibus, in specie quod attinet
ad citationem rei, ad facultatem ipsi factam sese defendendi necnon
ad praesentiam procuratoris fiscalis (158).
2. Paucis nostra sententia: 1° quando loci Ordinarius procedit
ex commissione 8. Officii formam sollemnem certe adhibere debet, eam
nempe quae statuitur in normis ab ipso $. Officio praefinitis; 2° si pro­
cedit iure ordinario, item easdem normas servare debet, iuxta prae­
scriptum can. 1555, § 1 (cfr. n. 457), ideoque contraria opinio sustineri
non potest.

461. Secretum servandum in causis sollicitationis. — 1. Si causa
agatur apud 8. Officium, omnes officiales sive administri aliique omnes
quibus acta quovis titulo fuerint communicata, tenentur secreto S. Of­
ficii, quod vocant, strictissime servando, idque sub poena excommuni­
cationis ipso facto incurrendae Romano Pontifici specialissime reser­
vatae (159).
2. Si causa peragatur coram Episcopo, at ex commissione S. Officii,
urget idem secretum; seclusa huiusmodi commissione, adest quidem
(156) Cfr. De Smet, n. 112.
H
(157) Cfr. Cappello, De visitatione SS. Liminum, I, p. 355 88.; Summa iurm canonici,
III, n. 365.
’ (158) Ita De Smet, n. 109.
(159) Cfr. Cappello, De censuris, n. 207.
. ιΛΙ

stricta obligatio silentium servandi, sed proprie dictum secretum S. Of­
ficii non urget.
Instructio »S. Off. 20 febr. I860 (n. 14) iubet ut causae sollicitationis «se­
cretissime peragantur, et, postquam fuerint definitae et exsecutioni iam tra­
ditae, perpetuo silentio omnino premantur ».
Haec autem in specie mandantur: «Curiae ecclesiasticae administri, et
quicunque alii ad has pertractandas, vel patroni ad defendendas causas as­
sumentur, iusiurandum de secreto servando debent emittere». Denuntiantes
pariter ac testes, praeter iuramentum de veritate dicenda, etiam iusiurandum
♦ de secreto servando, tactis sacrosanctis Dei Evangeliis, etiamsi sint sacer­
dotes, praestare tenentur ».

3. Ex Instructione S. Off. 6 aug. 1897 (n. 8), Episcopus potest,
si «pro rerum, locorum aut personarum adiunctis, necessarium vel
expediens indicaverit, excommunicationem ipso facto incurrendam et
R. Pontifici speciali modo reservatam, violatoribus comminari ».
Praefata Instructio 5. Off. 20 febr. 1856 (n. 11) monet cavendum
esse solertissime « ne sacramentale sigillum quoquomodo violetur ».
Unde Episcopus monere debet sponte comparentes vel reos consti­
tutos, ne quidquam deponant quod ad sigillum sacramentale confes­
sionis poenitentium spectet, verum id solum referant quod dictum
vel factum ipsorum sollicitantium respiciat, quin quidquam addant in
ordine ad confessionem poenitentium.
Si in hunc errorem confessiones revelandi inciderint, eorum de­
positio in hac parte nullatenus scribenda est in processu; si quae ex
ministri seu actuarii inadvertentia scripta fuerint, omnia ex processu
originali delenda sunt (160).
4. Omnia acta respicientia denuntiationem, informationes, depo­
sitiones testium, sententiam, cautissime custodienda sunt in secreto
Curiae Episcopalis archivo de quo in can. 379.
462. Notae historicae et discrimen inter ius novum et vetus. —
1. Pius IV, Const. « Cum sicut nuper», 16 april. 1561, decrevit ab in­
quisitoribus, in Hispania, severe esse agendum contra confessarios mu­
lieres sollicitantes, illosque esse habendos tanquam suspectos de haeresi (161).
Gregorius XV, Const. «Universi», 30 aug. 1622, disciplinam ad
universam Ecclesiam extendit, simulque poenas auxit, atque delictum
(100) Instr. S. Off. 23 mart. 1720; 20 april. 18.50.
(161 ) Nouvelle Revue théol., XII, p. 12, in nota, memorat quandam Constitutionem Pauli V.
16 sept. 1608, qua eadem disciplina extensa fuit ad Lusitaniam. Haec Constitutio in Uullario
non roperitur, nec citatur a Gregorio XV neque in fontibus ad can. 2368. Itaque delictum
sollicitationis in ius poenale inductum est, at pro Hispania tantum.

accuratius circumscripsit, addita praeterea obligatione iuris positivi
denuntiandi sollicitantes.
Benedictus XLV, Const. « Sacramentum Poenitentiae », 1 iun. 1711,
renovavit praescriptiones Gregorii XV cum subseqnentibus decretis
a S. Sede in hac materia latis, omnia accuratissime determinando,
atque ita definitum iuris fontem constituit, quo hodie quoque uti­
mur (162).
Const. « Apost. Sedis » (IV, 4) excommunicatione nemini reservata
plectebat « négligentes, sive culpabiliter omittentes denuntiare infra
mensem confessarios sive sacerdotes... ».
2. Ius novum, mitius et clarius, censura plectit fidelem << qui scienter
omiserit eum, a quo sollicitatus fuerit, intra mensem denuntiare... ».

CAPUT XIII.

DE MUNERE ET OBLIGATIONIBUS CONFESSARII
Articulus I.

De munere sive persona confessarii.
463. Munus sive persona confessarii. — 1. Circa munus seu per­
sonam confessarii, quinque sunt Doctorum sententiae.
Nonnulli docent confessarium gerere munus patris, medici et in­
dicis (1).
Alii censent obire officium doctoris, medici et iudicis (2).
Alii existimant confessario competere personam patris, doctoris,
medici et iudicis (3).
Plures tribuunt personam iudicis et medici (4).
Quidam munus iudicis ut unicum essentiale proprium agnoscunt,
ad quod cetera ut accessoria addunt (5).
(162) Cfr. Wernz, VI, n. 469; Kober, op. cit.9 p. 778 ss.

(1) Cfr. S. Alph., VI, n. 426.
(2) Noldin, III, n. 381; Aertnys, lib. VI, tract. 5, cap. 4, art. 1.
(3) Cfr. S. Alph., Praxis confess,, in fine; Hom. Apost., tract. 21, n. 1 ss.; Gury-Ball,,
II. n. Ill ss.
(4) S. Thom., in IV, D. 19, in fine; Lugo, disp, 22, nn, 11, 19, 171; D’Annibale, III,
n. 329.
(5) Lehmkuhl, II, n. 541.

i

Haec opinionum diversitas manifeste ostendit conceptum muneris
sive officii confessarii a plerisque DD. sat confuse, vel saltem minus
accurate tradi.
2. Codex haec egregie habet: «Meminerit sacerdos in audiendis
confessionibus se iudicis pariter et medici personam sustinere ac di­
vinae. iustitiae simul et misericordiae ministrum a Deo constitutum
esse, ut honori divino et animarum saluti consulat « (can. 888, § 1).
Igitur Codex sequitur quartam ex relatis sententiis, cui adhaerent
S. Thomas, Lugo alii que, et ipsissima verba Ritualis Romani refert (6).
Hoc tamen nullatenus prohibet quominus ratione sacramenti mi­
nistrandi, qua minister, et ratione caritatis exercendae, qua pater, confessarius considerari possit ac debeat.
3. Duae igitur sint Normales rationes officii confessarii: iudicis,
quia absolutio vel retentio peccatorum est sententia iudicialis; me­
dici, quia hoc indicium praecise ad vulnera peccatorum sananda in­
stitutum est.
Quae formales rationes non se habent eodem ordine. Persona enim iudicis
ex natura sacramenti poenitentiae colligitur; persona medici, e contra, ex fine
eiusdem sacramenti derivatur. Quare munus iudicis est magis intrinsecum
et essentiale; munus medici, quatenus agatur de medicina superaddita abso­
lutioni, potius ad integritatem quam ad essentiam muneris pertinet.
Consulto dicimus: quatenus agatur de medicina superaddita absolutioni,
quia ipsa absolutio est vera et formalis medicina, cum peccatorem substan­
tialiter sanum efficiat (7).

4. Ex duplici persona, quam confessarius sustinet, iure can. 888,
§ 1 infert, confessarium «divinae iustitiae simul et misericordiae mini­
strum a Deo constitutum esse, ut honori divino et animarum saluti con­
sulat ».
Quare duplex habetur respectus, uterque sedulo attendendus: stilum
animarum et honor divinus. Prior est principalis, alter secundarius;
alter ab altero non seiungendus, ita ut confessarius salutem animarum
apte conciliare teneatur cum honore divino.

464. Specifica et generica ratio sacramenti in ordine ad officium
confessarii. — 1. Hactenus considerata est ratio specifica sacramenti
poenitentiae, prout nempe a ceteris sacramentis distinguitur; ex qua
ratione specifica confessarius personam gerit iudicis et medici.
2. Habetur quoque ratio generica, communis nempe cum aliis sa(6) Tit. Ill, cap. I, n. 2.
(7) Cfr. Vennoerech, III, n. 528; Lehmkuhl, l. c.

cramentis. Ex hac ratione generica confessarius personam ministri agere
debet. Quo titulo validam et licitam sacramenti administrationem cu­
rare debet (cfr. n. 472).
465. Duplex respectus sub quo confessarius potest et debet con­
siderari. — 1. Sacerdos, qui confessiones audit, considerari potest et
debet qua confessarius et qua proximus (S).
2. Cui duplici respectui peculiares obligationes correspondent,
omnino inter se distinctae, ex diverso principio ortae atque diversa
ratione obligantes.
3. Quae sacerdos praestare debet qua confessarius, i. e. ex munere,
strictius urgent, quatenus sub graviore imputatione et cum maiore
incommodo praestanda sunt; et qua parte alteri homini obligant, ex
iustitia et cum onere restitutionis exhiberi debent.
Qua proximus confessarius tenetur ex caritate et secundum eius
normas.
Illa praestari debent per se, et a solo confessario; haec solum per
accidens, quatenus necessitas postulet, et ab omnibus qui in iisdem
adiunctis versantur.
Praeterea illa inducunt novam speciem peccati confessario delin­
quenti; haec non item (9).

Articulus II.

De obligationibus confessarii.
466. Undenam oriantur et quandonam urgeant obligationes con­
fessarii. — 1. Omnes obligationes confessarii procedunt ex eius gene­
rali obligatione procurandi quae necessaria sunt ad validam et lici­
tam sacramenti administrationem et susceptionem.
2. Aliae ex his obligationibus urgent ante confessionis auditio­
nem, aliae in actu confessionis, aliae post auditam confessionem.
3. Ante confessionem requiritur scientia sufficiens; in actu con­
fessionis urget obligatio docendi et monendi poenitentem, obligatio eum
interrogandi et absolvendi aut, si forte indignus, inabsolutum
II
dimit­
tendi.
Post confessionem urget duplex obligatio, alia per accidens, alia
(8) Cfr. D'Annibale, III, η. 329; VenneerHcb, III, η. 628.
(9) Cfr. Lehmkuhl, II, η. 118; Prûnunor, 111, η. 131; TauQuerey, 1, η. 151.

per se: illa est obligatio corrigendi defectus fortasse admissos in con­
fessione, haec est obligatio servandi sigillu H sacramentale (1).

467. Quid confessarius generati II praestare debeat qua minister,
qua iudex, qua medicus. — 1. Confessarius qua minister tenetur pro­
curare validitatem sacramenti, docendo poenitentem quae ad validam
susceptionem scitu necessaria sunt; ac praeterea negare sacramentum
indigno.
2. Qua iudex, debet coeptam causam ad finem perducere, quan­
tum in se est; absolutionem dare disposito poenitenti; sacramentum
validum conferre, i. e. validam sententiam iudicialem pronuntiare, con­
venientem satisfactionem imponere (2).
3. Qua medicus, tenetur dubie dispositum bene disponere; inter­
dum ipsi disposito absolutionem differre; in bona fide relinquere poeni­
tentem, quem sine periculo instruere nequit, dummodo bonum publi­
cum aliave ratio praevalens monitionem non exigat; poenitentias im­
ponere non solum convenientes, sed etiam salutares; opportuna consilia
praebere ad praecavendum relapsum (3).
4. Haec fuse et accurate in sequentibus articulis explicabuntur
(cfr. n. 478 ss.).

468. Quid confessarius praestare debeat qua pater. — 1. Confes­
sarius in tribunali poenitentiae gerit personam Christi; idcirco tenetur
peccatores ea benevolentia, mansuetudine et caritate excipere, qua
excipiebat Christus, qui non venit vocare iustos, sed peccatores ad
poenitentiam. Confessarius debet id praestare tum in principio, tum
in decursu, tum in fine confessionis.
2. S. Alphonsus haec egregie tradit:

469. « I. In principio confessionis. — Primo caritatem adhibere
debet (confessarius) in benigne excipiendo omnes, sive pauperes, sive
peccatores sint. Nonnulli solummodo tempus insumunt in audiendis
confessionibus antiquorum devotorum aut personarum spectabilium,
quia, ut hos a se repellant, non est eis tantus animus; si tamen ad se
aliquis miserabilis peccator accedat, aegre auditur, et conviciis one­
ratus arcetur; unde fit ut ille miser, postquam sibi maximam vim in­
tulit, ut ad sua peccata confitenda veniret, se tam aspere acceptum
sentiens, odium in poenitentiae sacramentum concipiat, et desperans
(1)
(2)
(3)
lib. VI,

Lacroix, lib. VI, part. 2, η. 1822; Noldin, III, η. 881: Berardi, η. 4173 ss.
S. Alph., VI, n. 657; Proris confess., n. 19; Suarez, disp. 32. sect. 2. n. 3 ss.
Cfr. S. Alph., Hom. Aposl., tract. 21, n. 3rs.; Proris confess., n. 6 sa.; Lacroix,
part. 2, η. 1820 ss.; Reuter, Neoconfessarius, n. 125 ss.

se posse invenire, qui sibi opituletur et se absolvat a peccatis, in per­
ditae vitae lubricum laxis habenis praeceps ruat, et in salutis despe­
rationem incidat. Secus boni confessarii agunt: cum ad se huiusmodi
peccatores confluunt, benigne hos accipiunt, et, quasi victor capta praeda,
exsultant perpendentes sibi contigisse animam de manibus daemonis
eripere.
« Propterea confessarius viscera misericordiae induens, quo magis
animas peccatorum multitudine et atrocitate coinquinatas reperiat,
eo magis, ut Deo ipsas lucrifaciat, maiore caritate eas amplectatur,
eisquc auxilium praebeat his aut similibus verbis: Eia, frater, bono
animo esto, noli timere; peccata tua impavide confitere. Aperi omnia con­
fidenter, nullius te pudeat; nihil refert, sj, in omnes conscientiae tuae sinus
non introspexeris: sufficit si ad interrogata respondeas. Age Deo gratias,
qui te hucusque ad poenitentiam expectavit. Nunc tibi mutanda est vita.
Laetare, quod certe Deus omnia peccata quantumvis ingentia, tibi remittit,
si bonam habes voluntatem; ideoque te expectavit, ut tibi parceret: igitur
hilari animo dic omnia, nihil involucris tegas... ».

470. « II. In decursu confessionis. — Caritatem longe maiorem
ostendere debet confessionem excipiendo. Caveat ne impatientem aut
taedio affectum se exhibeat; nec ostendat admiratione percelli de pec­
catis, quae narrantur; modo poenitens non sit adeo durus aut petu­
lans, ut plura et atrociora peccata sine ullo rubore, et sine ulla displi­
centia animique sensu exponeret: quia tunc opus habet pro viribus
efficere, ut a poenitente quanta sit illorum deformitas et magnitudo
percipiatur; ideoque tunc acrior requiritur correctio, ut ipse a lethali
lethargo expergefiat.
« Verum quidem est, quod in actu confessionis abstinere debent
confessarii a correctione facienda, ne forte exterriti poenitentes pec­
cata reticeant; nihilominus hoc intelligitur regulariter loquendo: cete­
rum multoties expedit ad ulteriora non procedere, et statim poenitentem corripere, praecipue cum confitetur peccatum valde enorme,
aut si ipse fuerit in aliquo vitio habituatus, ut peccati gravitatem com­
prehendat. Advertat tamen ne eum exasperet, nec perterreat.
« Quapropter postquam eum, quantum opus fuerit, correxerit,
statim ei animum faciat ad reliqua peccata confitenda, dicens: Eia,
frater, vis ne ab hoc vitio resipiscere f Num ita est i Et quoniam hoc facere
es paratus, esto animo hilari. Itaque enarra reliqua peccata, nihil reticens.
Igitur dic omnia animo forti; confitere omnia sincere: Deus enim pa­
ratus est tibi parcere ».

471. « HI. In fine confessionis. — In fine confessionis oportet quoquo ut confessarius vehementiore ardore ac studio incumbat, ut poe­
nitenti percipere faciat gravitatem et multitudinem eius peccatorum,
ac miserum damnationis statum, in quo repentur; sed hoc semper
maxima cum caritate faciat. Verumtamen est congruentius tunc verbis
gravioribus uti, ut sic melius ad bonam mentis frugem redire
possit.
« Nihilominus efficere debet, ut poenitens intelligat, quod ei di­
citur, non ab animo irato, sed ex singulari amore et commiseratione
erga suam animam procedere, quod poterit hoc modo exprimi: Fili
mi, percipisne malum quod operatus esi Quid tibi mali fexit unquam
Deus tuus, quem tu ita perdite contempsisti/ Si lesu Christo nullus tam
fuisset tibi inimicior, potuisses cum illo te gerere peiorem i Sed, quaeso,
animadverte quis sit hic lesus! Hic est ille, qui cum esset Deus, nullius
egens, factus est homo propter te, voluit mori in cruce, ut te de inferno
redimeret. Ah! fili, si interim mortuus esses, si in hac nocte, quo iturus
fuisses/ Ubi nunc esses/ Esses in aeterno igne inferni. Quid de te factum
erit, si vitam hactenus ductam pergas in posterum vivere t Poteris sic sal­
vari i Expergiscere et vide quod, nisi mores in melius mutes, iam es damna­
tus. Quid boni ex tot peccatis tibi collegisti i Age, fili, recede a malo, de­
sine peccare et, te totum in Dei brachia, quae ad te suscipiendum sunt ex­
tensa, committe: sufficit quantum ei peccasti. Ego toto corde et totis viribus
te adiuvare volo, veni ad me semper ac tibi lubet, quoniam invenies patrem,
qui te benigne suscipiet. En firmiter nunc statue, te velle sanctum effici.
Per te stat. Deus enim semper paratus est, et propterea tibi hoc tempus
impertitus est, ut avertas te a malo et facias bonum. 0 quam bonum est
habere amicum Deum!... » (4).

472. Ex quonam titulo et an sub gravi urgeant obligationes con­
fessarii. — 1. Obligationes, quae incumbunt confessario, in quantum
est proximus, tenent ex caritate.
Quae ipsi incumbunt in quantum est confessarius, urgent ex iustitia,
si et quatenus ligent erga alterum hominem sive poenitentem; si non
ligent ad alterum, proprie loquendo, easque honor divinus postulet,
urgent ex religione.
DD. passim dicunt obligationes omnes, quibus confessarius qua talis ob­
stringitur, ligare ex titulo iustitiae. At, licet pleraeque obligationes huiusmodi
sint, nihilominus melius et accuratius praefata distinctio facienda est·
(4) Prcuris confess.. In lino; Hom. Aposl., tract. 21, u. 1 us.

2. Omnes obligationes generatim et per se loquendo urgent sub
gravi, ita ut peccatum sit in genere suo mortale. Id patet tum ex na­
tura sacramenti seu ex reverentia ipsi debita, tum ex damno spirituali,
regulariter quidem notabili, poenitentis.
Obligationes quae oriuntur ex iustitia practice sub lethali ple­
rumque ligant; quae, e contrario, e titulo caritatis procedunt, facilius
parvitatem materiae ideoque culpam levem admittunt (5).
473. Quid confessarius prae oculis habere debeat. — Confessarius,
ut rite munere suo fungatur, tria respicere debet: 1° bonum sacra­
menti, 2° bonum poenitentis, et 3° bonum publicum.
I. Bonum sacramenti, quatenus pro viribus procurare debet: a) vali­
ditatem sacramenti, quae pendet a debito materiae et formae usu, et
etiam a subiecti dispositionibus; b) integritatem sacramenti, quoad pec­
catorum accusationem et poenitentiae impositionem ; c) legitimam eius
administrationem, servando ea omnia quae ab Ecclesia praescribuntur,
et procurando ut nihil fiat quo sacramentum poenitentibus reddatur
odiosum aut nimis molestum.
II. Bonum poenitentis, cum sacramenta sint propter homines in­
stituta. Hunc poenitentem adiuvare tenetur, meliore quo fieri potest
modo, ut peccata integre accuset, ut ea sincere detestetur ac serium
emendationis propositum eliciat.
III. Bonum publicum, quatenus confessarius consulere debet non
solum utilitati ipsius poenitentis, verum etiam aliorum fidelium, ca­
vendo ex. gr. ne frequens ac nimis protracta quorundam confessio
cedat in detrimentum ceterorum, vel concessio absolutionis eiusve denegatio aliquod scandalum afferat aliudve malum in Christiana socie­
tate (6).

Articulus III.

De obligatione audiendi confessiones.
474. Obligatio ex iustitia. — Can. 892, § 1 catholicam doctrinam
de hac re ita perspicue enuntiat: « Parochi aliique quibus cura ani­
marum vi muneris est demandata, gravi iustitiae obligatione tenentur
(5) Cfr. Suarez, disp. 31, sect. 2, n. 4 as.; Lugo, disp. 21, n. 70 ss.; Lacroix, lib. VI,
part. 2, η. 1789 ss.; S. Alph., Horn. Aposl., tract. 21, n. 2 sa.
(«) Lacroix, lib. VI, part. 2, n. 1099 ss.; Reuter, Neoconfcssarius, n. 177; Suarez, disp.
32, sect. 1. n. Iss.; Stoz, Tribunal poenitentiae, lib. II. De. canfessario ut iudice, n. 13ss.

audiendi sive per se sive per alium confessione fidelium sibi commissorum,
quoties ii audiri rationabiliter petant » (1).
Haec animadvertenda sunt.
1° Qui curam animarum vi officii sive muneris exercent, ex ta­
cito seu implicito contractu vel quasi-contractu sese obligant ad sa­
cramenta fidelibus ministranda. Fideles enim sub hac conditione suis
pastoribus sustentationem praebent ac reipsa praebere tenentur; et
pariter Superior ecclesiasticus curam animarum alicui non committit
nisi sub conditione quod munera huius officii fideliter impleantur; porro
unum ex his officiis est audire confessiones fidelium; ergo.
Hinc obligatio iustitiae (2).
2° Hac obligatione tenentur:
«) parochi proprie dicti (can. 451, 464, § 1);
b) qui parochis aequiparantur, nempe quasi-parochi (can. 451,
§ 2, 1°), vicarii paroeciales, si plena potestate paroeciali sunt praediti
(can. 451, § 2, 2°; cfr. n. 282, 5°);
c) canonicus poenitentiarius (can. 401, § 1);
d) canonicus vel bencfciatus, cuius praebendae vel beneficio
ex iure particulari, nimirum ex tabulis fundationis aut ex speciali con­
ventione vel ex mandato pontificio etc., adnexa sit cura animarum
exercenda aut obligatio audiendi confessiones.
Tenentur hac obligatione, saltem sub aliquo respectu, qua tenus
nempe per alios satisfaciant, etiam Episcopi, et, ad religiosos exemptos
quoad spectat, proprii ipsorum Superiores. Item aliquo sensu tenentur
confessarii ordinarii alicuius communitatis religiosae aut Seminarii.
3° Agitur de obligatione gravi: tum quia oritur ex iustitia quae
de se sub gravi urget; tum quia ab eius adimplemento necne notabile
bonum aut detrimentum fidelium derivatur.
4° Uti ceteris generatim obligationibus, ita quoque oneri au­
diendi confessiones potest parochus aliusve sive per se sive per alium
satisfacere, (plia nec ipse sese obligavit ad omnia et singula munera
officii personaliter obeunda, nec Superior sub hac conditione contulit
officium ecclesiasticum, nec fideles ius habent illud exigendi (3).
5° Eatenus urget praedicta obligatio, quatenus fideles rationabi­
liter petant.
(1) Cfr. Clem. XII, Litt. Apost. « Compertum ». 24 aug. 1731. dub. X, XII; Litt. Apost.
« Concredita Nobis », 13 mail 1739; Boned. XIV, Const. < Omnium sollicitudinum », 12 sept.
1744, §§ 1 I, 26, 33; Const. « Firmandis », 6 nov. 1744, § 9; Hit. Hom., tit. III, c. 1, de sacra­
mento poenitentiae, η. 6.
(2) Cfr. Suarez, disp. 32, sect. 1, n. 2ss.; Lugo, disp. 22, η. Isa.; Billuart, diss. 6,
art. 10, J 1.
(3) Cfr. Suaroz, disp. 32, sect. 1, n. 5; Lugo, disp. 22, n. 8 ss.

Petitio censetur rationabilis, non solum si fuit ratione praecepti adim­
plendi, v. g. confessionis aut Communionis paschalis, aut ratione necessitatis,
v. g. in periculo mortis; verum etiam si liat ex mera devotione, scii, ob utilitatom sive profectum spiritualem.
Petitio esset irrationabilis vel indiscreta, si ex. gr. fieret hora insueta, si
scrupulosus vellet pluries in die confiteri, etc.
Petitio rationabilis fieri potest tam explicite quam implicite, sive expresse
sive tacite (4).

6° Non audire una alterave vice confessionem fidelis qui ratio­
nabiliter petat, extra casum necessitatis et secluso periculo scandali
aliusve gravis damni, non est lethale, sed veniale tantum peccatum.
Certe graviter peccat parochus seu pastor animarum:
a) si etiam semel dumtaxat renuat audire confessionem illius, qui serio
petit ex praecepto aut necessitate;
b) si frequenter recuset petentibus ex mera devotione;
c) si denegatio auditionis infamiam seu gravem iniuriam petenti af­
ferat aut magnam animi perturbationem;
d) si, a fortiori, scandalum vel gravem populi offensionem aut aliud
notabile damnum, v. g. diminutionem frequentiae sacramentorum inter fideles,
denegatio inducat;
e) si habilualiter se tardum et socordem praebeat in excipiendis con­
fessionibus, quia inde multa et gravia incommoda in animarum detrimentum
certe sequuntur.

475. 1. In casu extremae et quasi-extremae necessitatis, nempe
quando instat periculum certum vel probabile damnationis, parochus
aliusve curam animarum exercens tenetur sub gravi, etiam cum pe­
riculo vitae (et quidem proximo, gravissimo et certo), fidelem sibi com­
missum absolvere (5). « Bonus pastor animam suam dat pro ovibus
suis » (6).
In huiusmodi necessitate censentur constituti haeretici, schismatici
et apostatae in periculo mortis; item peccatores moribundi, qui per­
fectam contritionem elicere non valent, quia aut eandem sibi esse ne­
cessariam nesciunt, aut modum ipsius eliciendae ignorant (7).
At quidam 1)1). putant, nec immerito, nullum fidelem censendum
esse adeo rudem ut, Dei grat ia adjuvante, nesciat se toto corde ad Deum
convertere, nempe perfectae caritatis sive contritionis actum elicere (8).
(4) Cfr. Cappello, De Sacramentis, I, n. 07.
.
(5) S. C. C. 26 oct. 1576; Fagnanus, in cap. Clericos, tit. IV, De clericis non resident,,
etc., n. 38 ss.; Suarez, disp. 32, sect. 1, η. 8; Lugo, disp. 22, η. 13 es.; Cappello, De Sacra­
mentis, I, η. 67.
(6) Ioan., X, 11.
*
(7) Cfr. Lugo, dlsp. 22, n. 10; S. Alph., II, n. 27; Homo Apost., tract. 7, n. 28.
(8) Ball.-Palm., II, n. 51; Génlcot-Salsmana, II, n. 217, III.

2. In casu gravis necessitatis, cum scii, quis absolute et per se lo­
quendo posset quidem suae saluti consulere at nonnisi magna cum
difficultate, pastor animarum debet sub gravi excipere confessionem,
etiam cum notabili seu gravi incommodo, i. e. cum vitae periculo gravi
et probabili. In tali necessitate reperiuntur peccatores, si gravi morbo
laborant, si tenentur sub gravi ad confitendum, omnes fideles qui ver­
sentur in proximo periculo labendi aut relabendi in peccatum mor­
tale (9).
Sedulo notandum est, DD. diversimode sumere necessitatem ex­
tremam, quasi-extremam et gravem.
3. In necessitate communi, quando scilicet poenitentes rationa­
biliter petunt, i. e. propter utilitatem spiritualem, pastor animarum
debet quidem audire confessiones,’ ita tamen ut propter legitimum
impedimentum, ad modicum tempus poenitentes remittere possit (cfr.
n. 474). Obligatio enim, deficiente gravissima aut saltem gravi neces­
sitate, non urget cum tanto incommodo.
Ex dictis sequitur, parochum aliosque animarum pastores « teneri omnino
ministrare baptismum et poenitentiam peste (aut alio morbo contagioso) la­
borantibus », ut expresso declaravit 8. C. Concilii die 26 oct. 1576, probante
Gregorio XIII (10).
Quoad infirmos, haec verba S. Caroli Borromaei prae oculis habeantur:
«Quacunque diei vel noctis hora ad sacramenta infirmis ministranda parochus
vocabitur, nullam moram interponet; imo populum praemonebit ut, cum opus
est parochiali administratione, libere se accersat, nulla habita neque temporis
neque loci distantis etc. ratione » (11).

Si parochus habeat idoneos cooperatores, obligationi excipiendi
subditorum confessiones per eos interdum satisfacere potest, nisi nomi­
nati m requiratur. Dicimus interdum, quia pastores animarum tenentur
per se ipsi, quantum fieri possit, sacramenta ministrare, non autem
totum huiusmodi negotium aliis presbyteris committere (12).
Controvertitur, an parochus seu qui ex officio gerit animarum curam,
teneatur per se ipse subditorum peste aut alio morbo contagioso laborantium
excipere confessiones.
Ita distinguendum: si parochus expresse et nominatim advocetur, ipsemet, non alius, accedere debet, nisi legitimo detineatur impedimento; si ex­
presse et nominatim non vocetur, potest per alium idoneum presbyterum obli(9) Cfr. S. Alph., II. n. 28;
(10) Cfr. Cappello, I, n. 67;
n. 38 88.
(11) Acta Eccl. Mcdiolanen.,
(12) S. C. C. 16 sept. 1645;

D’Annibale. I, n. 370.
Fagnanus, in cap. Clericos, IV, de clericis non resident, etc.,
part. 4.
20 lun. 1776.

31 — Cappello, De Sacramentis, II.

gationi suae satisfacere. Attamen omnino decet ut parochus sive pastor ani­
marum hac in re bonum exemplum tum aliis presbyteris tum fidelibus, au­
diendo personaliter confessiones, praebeat (13).

3° ut ex morte sacerdotis maiora mala non sequantur, v. g.
probabilis damnatio plurium aliorum, si non sit alius sacerdos in
loco (17).

476. Obligatio ex caritate. — 1. Can. 892, § 2 egregie statuit: « Ur­
gente necessitate, omnes confessarii obligatione tenentur ex caritate con­
fessiones fidelium audiendi, et in mortis periculo omnes sacerdotes ».
Obligatione igitur audiendi confessiones ex caritate tenentur omnes
sacerdotes, at diversimode.
Confessarii tenentur semper, i. e. tum in periculo mortis, tum
extra; sacerdotes non confessarii, i. e. non approbati, tantum in periculo
mortis, quia tunc solummodo valide ac licite ipsi absolvere valent (cfr.
n. 298 ss.).
2. Tenentur sub levi, generat im loquendo, excipere confessiones
fidelium, qui rationabiliter petunt extra necessitatem, quoties id sine
aliquo incommodo facere queant.
Fidelibus, qui versantur in gravi necessitate, tenentur sub gravi,
si commode possunt, scii, absque incommodo notabili (14).
In extrema aut quasi-extrema necessitate constitutis debent sub
lethali succurrere etiam cum gravi incommodo, imo et cum periculo
vitae, dummodo adsit vera necessitas simulque spes moraliter certa
salvandi poenitentem (15).
Extremae vel quasi-extremae necessitati assimilanda videtur gravis
necessitas communis, quae adest v. g. tempore morbi contagiosi, quia
inter multos moribundos non deerunt qui versentur in periculo damna­
tionis. In huiusmodi necessitate, etiam sacerdotes non curati tenentur
excipere confessiones moribundorum cum gravi quoque damno, imo
et eum periculo vitae (16).
477. Sedulo notanda. — In omnibus praedictis casibus, ut gravis
adsit obligatio confessiones excipiendi cum gravissimo seu certo pro­
priae vitae periculo, tria requiruntur:
1° ut necessitas proximi sit moraliter certa;
2° ut pariter certa sit spes felicis successus, i. e. valide absol­
vendi ;
(13) Cfr. Suarez, disp. 32, sect. 1, n. 3 as.; Lugo, disp. 22, n. 5 ss.; Coninck, disp. 8, dub.
17, n. 129.
(14) Cfr. S. Alph., VI, n. 625; Hom. Apost., tract. 16. n. 125; Lugo, disp. 22, n. 10 ss.;
Navarrus, Man., cap. 21, η. 9; Coninck, Dc caritate., disp. 25, dub. 7, n. 89.
(15) Cfr. Lugo, l. c., n. 12; Suarez, disp. 32. sect. 1, n. 1 ss.; Navarrus, I. c.; S. Alph.. I. c.
(16) Lugo, disp. 22. n. 7 ss.; Suarez, disp. 32, sect. 1, n. 1; S. Alph., II, n. 27; Cappello,
De Sacramentis, II, n. 69.

CAPUT XIV.

DE QUALITATIBUS
IN CONFESSARIO REQUISITIS
Confessarius, ut docent S. Franciscus Salesius, S. Alphonsus omnesque theologi et magistri rei asceticae, debet esse doctus, prudens et
sanctus.
Loquemur singillatim de scientia requisita in confessario, de eius
prudentia et sanctitate.

Articulus I.

De scientia confessarii.
478. Scientiae necessitas. — 1. Quisque, ut palam est, cognoscere
tenetur ea quae ad proprium munus sive officium exercendum requi­
runtur. Ita v. g. magistratus, parochus, officialis, magister, etc.
Etiam confessarius ea scientia praeditus sit oportet, quae ad tan­
tum munus rite obeundum necessaria est. Nam qui sine debita scientia
sacramentum confessionis administrat, se exponit periculo graviter
errandi, ac proinde gravem iniuriam sacramento, et poenitentibus grave
damnum afferendi.
Unde, extra casum necessitatis, peccat mortaliter confessarius, qui
sine requisita scientia confessiones excipere praesumat.
Casus necessitatis habetur in periculo mortis, et etiam quando secus fideles
deberent diu carere sacramentali absolutione. Proinde in casu necessitatis
etiam confessarius minus doctus potest licite confessiones audire. Ratio est,
quia carentia scientiae debitae ex parte confessarii nou obstat validitati sacra­
menti, sed solum forte integritati confessionis; porro in casu necessitatis fas est
sacramentum ministrare sine integritate materiali (cfr. n. 165 ss.) - (1).
(17) Cfr. Cappello, I, n. 67; Coninck, De caritate, disp. 25, dub. 7. n. 89; Suarez, De ca­
ritate, disp. 9, sect. 2, n. 2ss.; Lugo, disp. 22, n. 8 ss.

(1) Cfr. Lugo, disp. 21, n. 73; Suarez, disp. 28. sect. 2, n. 5ss.; S. Alph., VI. n. 626 ss.;
Dllluart, dissert. VI, art. 9, § 2.

Nequeunt supplere scientiam in confessario requisitam experientia,
sensus practicus, ut aiunt, ingenium et alia id genus. Haec illam iuvare
utique possunt, at nullo pacto supplere.
Sane, licet naturale indicium et naturalis prudentia valde conferant
ad confessarii munus rite obeundum, sine solida tamen doctrina non
prosunt, imo saepe confessarium exponunt periculo temere reni de­
finiendi contra principia sanae doctrinae.
Qui vero congenita prudentia non adeo praestat, eo magis
debet sese exercere atque casuistarum solutiones pervolvere et ex­
pendere, quo indicium suum acuat atque principia applicare ad­
discat (2).
Mediocris quidem, sed solida doctrina saepe utilior est, quam summa et
exquisita rerum moralium cognitio, si haec coniuncta non sit cum prudentia
et naturali indicio. Nam qui sobrio iudicio carentes, « ita subtiliter volunt omnia
revocare ad apices theologicos, saepe seipsos et alios implicant scrupulis aliisque
difficultatibus; unde praestat hic se accommodare ad usum Ecclesiae et aliorum
prudentium confessariorum » (3).

2. Confessarius scire debet plures opiniones probabiles circa di­
versas materias morales, nimirum quid in unaquaque re sit certum,
quid mere at solide probabile, cum saepe opiniones sibi contrariae pro­
babiles esse possint. Et licet obligatio nequeat imponi, cum res sit dubia
et plures sint opiniones, directio tamen et consilium pro diversa poenitentium conditione in eadem re potest et debet dari modo secundum
hanc probabilem sententiam, modo secundum illam (4).
Quilibet confessarius gravissima verba S. Alphonsi mente revolvat
atque attente consideret: «Affirmo in statu damnationis esse eum con­
fessarium, qui sine sufficienti scientia ad confessiones excipiendas se
exponit » (5).

479. Ex dictis nonnulla practice consequuntur :
1° Peccat confessarius, qui debitam scientiam sibi deesse cogno­
scens confessiones libere, quamvis ex sola caritate aut ex obcdientia,
audiat.
Quidam excipiunt confessiones, in quibus prudenter supponatur
venialia tantum accusari (6). Haec opinio, licet theoretice valde pro(2) Lugo, disp. 21, n. 70; Lacroix, lib. VI, part. 2, η. 1789; Lehmkuhl, II, η. 438.
(3) Lacroix, η. 1789; Lehmkuhl, II, η. 439; Marc, II, η. 17 8 8 83.; Segncri, Il conjcswre
islruito, cap. 1.
(4) Cfr. Lacroix, lib. VI, part. 2, n. 1791 ; Lugo, dtep. 21. n. 70 ns.; Lehmkuhl, II, n. 441;
Génicot-Salsmans, II, n. 356.
(5) Praxis confess., n. 18.
(6) Ita v. g. Noldin, III, n. 382.

babilis, practice tamen non videtur admittenda, ne hallucinationes et
abusus oriantur.
Confessarius non excusatur ex eo quod fuerit approbatu* ab Ordinario
ad confessiones excipiendas. Nam approbatio supponit quidem scientiam, sed
eam nec confert nec supplet profecto. Attamen Superioris iudicio potest tuta
conscientia acquiescere sacerdos, qui de sua scientia dubitet, si ab illo idoneus
existimatus fuerit, et confessionibus excipiendis vacare iubeaiur, dummodo
Superior sacerdotem subditum probe cognoscat (7).

2° Peccat Ordinarius loci vel Praelatus religiosus, qui sacerdoti
ignaro iurisdictionem aut licentiam concedit ad confessiones audiendas,
quia eius peccato consentit et cooperatur. At in casu necessitatis, nempe
si doctus sacerdos haberi nequeat qui curam animarum suscipere velit
ex. gr. in loco remoto et exiguo, aut si alius confessarius desit in pecu­
liaribus adiunctis, Ordinarius non peccat'si presbytero minus idoneo
veniam tribuat audiendi confessiones (8).
Idem Ordinarius peccat, si certo noscat sacerdotem quempiam,
licet approbatum, scientia requisita carere, aut de hoc serio dubitet,
et nihilominus sinat eum pergere in munere confessarii obeundo.
Excusatur tantummodo, ut supra in casu necessitatis.
3° Etiam poenitens peccat, si de industria quaerit confessarium
indoctum. At si poenitens ineptum confessarium adit in bona fide,
sacramentum est certe validum. Sane ex parte poenitentis habetur
integra confessio et debita dispositio; ex parte confessarii autem adest
saltem confusa et generica cognitio peccatorum, quae in casu ad va­
lidam absolutionem sufficit (9).
Praesumptio favet confessario. Unde eo ipso quod sacerdos est appro­
batus ab Episcopo, habendus est uti idoneus, nisi aliud constet; et poenitentes
non tonentur inquirere, num hic aut ille confessarius, approbatus a compe­
tente Superiore, sit scientia debita praeditus necne.
Si, confessione iam incoepta, poenitens cornpcriat confessarium ignarum
esse, non tenetur confessionem abrumpere et discedere; potest, dummodo sit
in bona fide et debitas habeat dispositiones, integram confessionem facere ac
sacramentalem recipere absolutionem (10).

480. Quae scientia in confessario requiratur. — 1. Necessaria non
est tanta scientia, ut confessarius semper, statini et per se ipse solvere
(7) Cfr. Lacroix, n. 1790 ss.; Bail.-Palm.. V, n. 576; Noldin, III, n. 382; Lehmkuhl,
II. n. 438.
(8) Cfr. Luero, disp. 21, n. 64.
(9) Cfr. S. Alph., VI, n. 627 b.; Lacroix, Hb. VI, part. 2, n. 1780 ss.
(10) Cfr. Segiieri, II confessore istruUo, cap. Iss.

valeat omnes et singulos casus, omnia et singula dubia, quae occur­
rere possunt in tribunali poenitentiae.
Requiritur et sufficit regulariter ea scientia, qua casus ordinarie
contingentes percipere et resolvere possit, et in difficilioribus saltem
prudenter dubitare sciat, ut confessarios doctiores vel libros consulere
queat (11).
Scite monet Lacroix: « Quantumcunque autem aliquis sibi doctus esse
videtur, non expedit ex tempore statim resolvere implicatos casus, praesertim
qui impedimenta matrimonii, eimoniam, restitutionem concernunt; sed di­
cendum poenitenti, ut det tempus considerandi. Sic enim cavebuntur errores,
qui saepe fiunt, et poenitens ipse postea melius acquiescet, quam alloqui saepe
adhuc maneant scrupuli, si ita subito et non datis rationibus fiat resolutio;
quae admonitio est praesertim indoctis confessariis maxime necessaria, qui
eo confidentius quandoque a quibuscunque absolvunt, et in quibuscunque
dispensant, quo ob imperitiam minus dubitare norunt» (12).

2. Sedulo cavendum est, ne confessarius iam rite approbatus negligat studium theologiae moralis, atque ita, labentibus annis, scien­
tiam requisitam ad confessiones audiendas totaliter aut fere amittat.
Nam, ut egregie ait S. Alphonsus, « ex tot rebus tam diversis et inter
se disparibus, quae ad hanc scientiam pertinent, multa quamvis lecta,
quia rarius accidunt, temporis progressu e mente decidunt; qua de
re oportet semper frequenti studio eas in memoriam revocare » (13).
Igitur nullus confessarius, etiam approbatus, intermittere debet
studium theologiae moralis.
Benedictus XIV affirmare non dubitat « aliquos sacerdotes, qui initio
praeclarissime confessarii munus susceperint, inde post diuturnum tempus
omni studiorum cura neglecta, pristinam moralis theologiae scientiam amit­
tere, ita ut qui in eiusmodi arte peritissimi fuerant, tandem exigua confusaque
ipsius artis scientia primisque rudimentis instructi, vix inter tyrones adnumerentur» (14).
Quando difficiles occurrunt casus, non expedit ut statim ii solvantur,
sed res maturius consideranda est. Interea poenitens absolvi potest, dummodo
paratus sit dandae decisioni parere. Ita multi errores praecaventur, praesertim
si libri aut sacerdotes doctiores consulantur.
Generatim neo-confessario valde utile est, etiam quando casum statim
solvere debuit, de eodem libros ac peritiores consulere, ut sic cognoscat utrum
recte egerit an non. Ita defectus admissi reparari et futuri errores praecaveri
possunt (15).
(11)
(12)
(13)
(14)
(15)

Cfr. S. Alph., VI, n. 627; Lugo, disp. 21, n. 70.
Lib. VI, part. 2, n. 1789.
Hom. A post., tract. 16, n. 100.
Inst, eccl., XXXII, n. 4.
Lacroix, n. 1785 ss.; Lugo, disp. 21, n. 65 m.

3. Ut scientia acquisita conservetur, imo et augeatur, praescri­
buntur examina post sacerdotium susceptum per aliquot annos sube­
unda clero tum saeculari tum regulari (can. 130, 590). Item collationes
casuum utrique clero imponuntur (can. 131, 591).
1. Confessarius, generatim loquendo, cognoscere debet:
1° quae spectant ad essentiam et effectum sacramenti poeni­
tentiae, et quae ad validam et licitam eius administrationem tum ex
parte ministri tum ex parte poenitentis requiruntur;
2° principia discernendi inter peccata mortalia et venialia, quae­
nam peccata sint mortalia et quaenam venialia in singulis praeceptis,
varias species peccatorum et circumstantias speciem mutantes;
3° principia de iustitia et iure, de contractibus, universim quae
pertinent ad restitutionem bonorum et famae;
4° casus reservatos, censuras vigentes, quae frequentius occur­
runt; causas ab eis excusantes; impedimenta matrimonii tum dirimentia
tum impedientia ;
5° obligationes communes et proprias statuum;
6° radices et occasiones peccatorum atque opportuna remedia
poeniteut ibus suggerenda (16).
5. Non eadem scientia in omnibus et singulis confessariis requi­
ritur. Attendendae enim sunt circumstantiae locorum, conditiones poe­
nitentium, etc., quibus confessariorum scientia accommodata sit oportet.
Hinc maior scientia requiritur ad confessiones audiendas in magna
civitate quam in exiguo et remoto pago; pariter ad audiendos quoscun­
que fideles diversi status ac diversae conditionis, quam ad audiendos
poenitentes eiusdem status et conditionis (17).

481. Normae practicae. — 1. Caveat confessarius ne studium theolo­
giae moralis unquam intermittat, non solum ut debitam scientiam
conservet, verum etiam ut eam magis magisque perficiat.
Probe noscat confessarius scientiam ad confessiones audiendas
necessariam conservari nullatenus posse, sine iugi ac indefesso studio
theologiae moralis, quae, praeter multas easque diversas materias, com­
plectitur quoque plurima statuta positiva, hodie praesertim post Co­
dicem, quae facile oblivioni dantur, nisi assidua lectione in memo­
riam revocentur.
2. Hanc scientiam confessarius conservabit et maxime perficiet:
1° si quotidie vel saltem frequenter libros morales perlegat; 2° si ad
(16) S. Alph., VI, n. 608; Noldin. III, n. 383; Lehmkuhl, II, n. 442 es.
(17) Prfimmer, IIT, n. 433 ss.; Tnnquerey, I, n. 460.

solvenda dubia occurrentia consulat toties quoties libros vel alios do­
ctiores; 3° si, audita aliqua confessione difficiliore, peculiari diligentia
inquirat et examinet, num recte in omnibus egerit; 4° si casuistas fre­
quenter legat eosque sibi familiares reddat; 5° si conventibus ad sol­
vendos casus conscientiae institutis, de quibus in can. 131, sedulo in­
tersit (18).

Articulus II.

De prudentia in confessario requisita (1).
482. Necessitas. — 1. Prudentia in genere est facultas eligendi
optima quaeque media ad finem consequendum. Finis autem, quem
confessarius intendere debet, est gloria Dei et salus animarum. Hinc
prudens est confessarius, qui pollet facultate generalia principia et praece­
pta variis poenitentibus applicandi, pro circumstantiarum varietate, ita
ut eos ad Christianam perfectionem et vitam aeternam tuto perducat.
Ad hoc vero necesse est, ut diverso modo ac diversa ratione se
gerat cum poenitentibus, nempe pro diversa eorum indole et condi­
tione, iuxta illud Apostoli: « Omnibus omnia factus sum, ut omnes fa­
cerem salvos » (2).
.
2. Requiritur prudentia :
1° In interrogationibus faciendis, quae accommodatae sint oportet
uniuscuiusque poenitentis indoli, aetati et conditioni, praesertim ne
simplices et innocentes ignota peccata discant;
2° in iudicio ferendo de moralitate et gravitate actionum, at­
tentis non modo externis circumstantiis, sed etiam subiectivis cuiusque
dispositionibus ;
3° in dolore excitando, motiva proponendo secundum singulo­
rum ingenium, indolem et peccata;
4° in remediis suggerendis, quae diversis spiritualibus morbis
vere medeantur, causam peccatorum auferendo;
5° in consiliis praebendis sive ad varia statuum officia implenda,
sive ad melius praecavendum relapsum, sive ad progressum in vir­
tutum praxi ;
(18) Cfr. Lehmkuhl, II, n. 441; Génicot-Salsmans, II, n. 356.

(1) S. Alph., Horn. Ap.. tract. 21. n. 4; Lacroix, lib. VI. part. 2, η. 1780 as.; Router,
Ncoconfessarius, η. 146 es.; Acrtnys, Thcol. past., n. 9ss.; Habçrt, Pratique du sacrem, de
pénitence, traet. 1, c. i as.
(2) I Cor., ix. 22.

6° in satisfactionibus imponendis, non solum pro numero, quali­
tate et gravitate peccatorum, sed etiam pro viribus et spiritualibus
morbis poenitentium ;
7° in absolutione danda, differenda aut neganda, quatenus con­
fessarius recte indicet de dispositionibus poenitentium, potissimum
quando agitur de recidivis et occasionariis;
8° in excipiendis confessionibus puerorum et mulierum, praesertim
circa materiam luxuriae, quatenus nullum damnum vel periculum sibi
vel poenitentibus aliisve obveniat ex hoc sacramento.

483. Media quibus prudentia acquiri et augeri potest. — 1. Con­
fessarius debet imprimis prudentiam postulare a Deo ipso, qui est sa­
pientiae auctor. Cum enim sit virtus supernaturalis, oratione acquiri
et augeri maxime potest.
2. Conditiones vero, quae ad huius virtutis augmentum deside­
rantur, praeter scientiam, de qua iam dictum est (cfr. n. 478), sunt
hae praecipuae:
1° Puritas intentionis, qua soli Deo confessarius placere velit,
non autem hominibus; animas sanctificare et salvare, non vero sibi
conciliare. Deus enim, dum superbis resistit eosque obcoecat, humili­
bus e contra, qui nihil nisi divinam gloriam quaerunt, gratiam dat et
peculiare quoque lumen concedere solet.
2° Docilitas mentis, quae praesertim confessariis iunioribus ne­
cessaria est. Haec autem exigit, ut, sibi ipsis merito diffidentes, docto­
rum et expertorum consilia frequenter postulent, ut eorum doctrina
atque experientia utantur.
3° Circumspectio, qua confessarius varias personarum et casuum
circumstantias consideret, ac simul principia, quae his circumstantiis
in concreto applicantur, probe perpendat. Unde praeceps ne sit in iu­
dicio ferendo, sed mature rem consideret, et, si quod dubium superest,
non magis affirmet quam noverit.
4° Praxis diuturna, cum scientia et circumspectione coniuncta.
Sacerdos enim qui per longum tempus attente conscientiarum latebras
scrutatus fuerit, et saepe ab effectibus ad causas ascenderit, aut vice
versa a causis ad effectus descenderit, optime cognoscit experientia
doctus quomodo oporteat interrogare, quando poenitentes monere aut
in bona fide relinquere, quibus modis eos excitare valeat, quodnam iudi­
cium de eorum dispositionibus sit ferendum, etc. Omnibus enim com­
pertum est, optimam magistram esse experientiam (3).
(3) Cfr. S. Alph., Horn. AposL, tract. 21, n. 4 ss.; Habert, tract. 1, cap. 4; Tanquerey,
I, n. 461; Lehinkuhl, II, n. 432 88.

i
Articulus III.

De sanctitate vitae in confessario requisita.
484. Status gratiae. — 1. Imprimis confessarius debet esse in statu
gratiae, saltem per contritionem perfectam obtento. Huc spectant quae
alibi fuse exposuimus (1).
At vocatus, praeter expectationem, ad moribundum, si nequeat
tam cito se recolligere ad perfectam contritionem eliciendam, vel si
bona fide existimet se esse contritum, quamvis non sit in gratia Dei
constitutus, absolvendo non peccabit.
Sed qui ratione muneris, ex. gr. parochus, praesto sit oportet sacramentis
frequenter ministrandis, in statu gratiae habituali versari debet, ne se exponat
periculo proximo mortaliter peccandi (2). Praeterea confessarius non debet
reperiri, ob ignorantiam aut fragilitatem suam, in proxima occasione peccati
lethalis.

2. Utrum confessarius, qui in statu peccati mortalis confessiones
audiat, tot peccata lethalia committat, quot sunt confessiones sacra·
mentales seu absolutiones impertitae, an potius numerus peccatorum
aestimandus sit ex numero sessionum in tribunali poenitentiae, controvertitur.
Plerique theologi docent toties mortale peccatum numero distin­
ctum committi, quoties sacramentum ministretur seu absolutio imper­
tiatur.
Quidam probabile esse putant, toties solum peccata numero di­
stingui, quoties confessarius diversis vicibus in tribunali poenitentiae
sederit, sive unum sive plures eadem vice audierit et absolverit (3).
Prior sententia probabilior est; probabilitatem tamen alterius ne­
gare non audemus.
485. Necessitas. — 1. Sanctitas in confessario requisita non con­
sistit tantum in statu gratiae, qui certe necessarius est ad vitandam
huius sacramenti sacrilegam administrationem; sed in complexu illarum
virtutum, quae ad officium confessarii rite obeundum requiruntur.
(1) Cfr. Cappello, Dc Sacramentis, I, n. 51 ss.
; \
(2) S. Thorn. III, q. 64, art. 6; Suarez, disp. 16, sect. 4, n. 3ss.; S. Alph., VI, n. 31;
Salmant., tract. 1, cap. 7, η. 87; Lacroix, lib. VI, part. 1, η. 91 ss.
(3) Cfr. Lugo, disp. 16, n. 558; Ball.-Palm., I, n. 273; Lchmkuhl, II, n. 47; Vermeersch,
III, d. 534 ; Génlcot-Salsmans, II, n. 355 es.

2. Sane confessarius ita tractare debet ulcera peccatorum, etiam
turpissima, ut nullatenus ipse contaminetur. Praeterea vi muneris alios
in viam sanctitatis ducere debet. Iam vero, nisi peculiari sanctitate
praeditus sit, difficillime poterit contagionis labem vitare, dum fre­
quenter audit confessiones eorum qui turpia solent accusare; poeni­
tentes autem ad progressum in virtutum exercitio seu in perfectionis
viam vix aut ne vix quidem ducere valebit, si ipse sanctitate vitae
haud emineat (1).
486. Caritas. — 1. Exercitium caritatis proximi maxime elucet
in operibus misericordiae. Porro misericordiae opera in munere boni
confessarii quasi in quodam compendio mirifice continentur.
Fen. Ludovicus de Ponte egregie haec sibi depinxerat: «Audire et absol­
vere confitentes delicta sua, est actus plane heroicus, et mirum quantum di­
vinae maiestati acceptus; quia imprimis hoc in ministerio magis immediate,
quam in quovis alio sacerdos plurimum confert ad reducendas et reconciliandas
animas suo Creatori. Deinde quia hic modo quodam speciali cuncta miseri­
cordiae opera tum corporalia tum spiritualia optime exercet. Hic ignorantem
edocet, aberrantem in viam dirigit, offensas remittit, moerentem et contri­
tum consolatur, dubitanti salubria consilia praebet, pro salute periclitantis
Deum efficaciter deprecatur. Hic durae servituti mancipatum redimit, vinctum
peccatorem catenis exsolvit, nudum vestit stola gratiae, egenum et languidum
cibo potuque spirituali, prout cuiusque fert stomachus et necessitas, pascit
ac reficit. Undo persuasum habeo, fore, ut Deus confessario bono et frugi mi­
sericordiam retribuat: Beati misericordes, quoniam ipsi misericordiam consequentur » (5).

Facile inde colligitur, valde meritorium esse, munus confessarii
obire. Sed confessarius, ut meritum idque plenum ex officio suo re­
ferat, ex Christi caritate agere debet, adeo ut tanti muneris exercitium
in ipso sublime ac divinum resplendeat, uti revera est.
2. Ut id obtineatur, iuvat attente considerare: 1° quis ille sit, cuius
munus gerit; 2° quis ille, qui hoc munus gerit; 3° quis ille, cuius causa
munus illud geritur (6).
1° Quis ille, cuius munus gerit. Sacerdos in tribunali poenitentiae
peculiari quadam ratione personam Christi gerit, ac quodammodo plus
ex propriis impendit, quam in ceteris sacramentis ministrandis.
Vices potissimum gerit Christi ut Salvatoris, qui semetipsum dedit
pretium redemptionis pro anima illa, cuius indicium et curam nunc
(4) Cfr. Hubert, tract. 1, cap. 2.
(5) O puse. · Sensa pretiosa», p. 6, n. 17 88.
(6) Cfr. Router, Xeoconfessarius, n. 153 ss.; Lehmkuhl, II, n. 432.

confessarius agit: Christi Icsu, qui hanc animam in particulari prae '
oculis habuit, quando laboravit, sanguinem fudit, sacramentum poe­
nitentiae instituit: qui ut Deus a tota aeternitate, ut homo a primo mo­
mento incarnationis hanc ipsam horam peculiaris caritatis affectu elegit,
in qua, interna gratia inspirante, hunc hominem ad pedes huius sacer­
dotis adduceret eiusque opera illum sibi reconciliaret (7).
2° Quis ille, qui munus confessarii gerit. Sacerdos, qui hoc di­
vinum officium exercet et Christo in divinissimo opere cooperatur, sibi
ipsi fateri debet, se absque ullo merito ad tantam dignitatem evectum
fuisse, qua sibi commissum est, ut colligat sanguinis Christi fructum
eumque reddat efficacem atque ei quodammodo ius suum vindicet re
ipsa delendi peccata animosque hominum in peccatorum consuetudine
induratos frangendi.
Sibi fortasse fateri debet confessarius, se eum esse, qui ipse multa
debeat Salvatori, neque debita propria solvere melius possit, quam
si operam suam et laborem impendat in peccatis alienis delendis et
praecavendis; aut si peccata propria redimenda non habeat, etiam se
magis Christi eiusque gratiae debitorem esse, quod a multis peccatis
et infiniti mali abysso praeservatus fuerit.
3° Quis ille sit, cuius causa munus confessarii geritur. Poeni­
tens, cuius causa officium hoc exercetur, agnosci debet ut frater Christi,
sanguine eius respersus, sed nunc in Christi contumeliam ad conditio­
nem miserrimae captivitatis et diaboli servitutem redactus, qui nihi­
lominus a Christo summa caritate diligitur, ad aeternam cum Deo
beatitudinem vocatur: qui fortasse magnus Sanctus futurus sit in coelis,
atque ibi, si confessarium praecesserit, pro eo intercessor aut certe in
hisce terris pro ipso Deum rogaturus.
« Quodsi ille haec agere obliviscetur, omnia tamen eius bona opera, nova
sanctificatione in hac confessione accepta, splendoris supernatur alis augmento
splendescent atque in aeternum coram Deo resplendebunt, in omnes, qui ut­
cumque huic augmento producendo collaborarunt, partem aliquam splen­
doris atque aeterni gaudii transfusura » (8).

487. Aliae virtutes praecipuae, praeter caritatem, in confessario
requisitae. — Praecipuae virtutes, quae necessariae sunt ad munus confessarii rite i. e. cum fructu exercendum, hae sunt:
1° Zelus animarum, quo poenitentes peculiari caritate diligat
ut spirituales filios sibi a Deo commissos, ut eos ad aeternam beati(7) Cfr. Lacroix, lib. VI, part. 2. η. 1805 es.; Lugo, disp. 21, n. 70 as.; Lohmkuhl, H,
n. 432; Reuter, Ncoconfessarius, n. 160 as.
(8) Lchmkuhl, II, n. 433.

tudinem perducat, ut iisdem, sanguine Christi redemptis, merita et
satisfactiones Domini applicet, virtutes Christianae in eorum cordibus
excitet augeatquc.
Unde huiusmodi zelo permotus divites et nobiles non praefert
pauperibus et rudibus, nec devotas mulieres seu pias personas viris
gravibus peccatis oneratis: omnes caritate paterna complectitur, universos summa benevolentia tractat, eos praesertim qui miseriores sunt
atque graviorum scelerum rei.
Erga omnes debet confessarius se benignum et mansuetum ostendere,
induens misericordiae viscera, non modo quando interrogat et instruit, verum
etiam quando monet et corrigit. Egregie ait Concilium Trid.: « Cum saepe plus
erga corrigendos agat benevolentia, quam austeritas; plus exhortatio, quam
comminatio; plus caritas, quam potestas» (9).

2° Patientia, quae profecto necessaria est ad rudes et ignaros
instruendos, ad rite eos disponendos qui imparati accedunt; ad benigne audiendos, qui prolixam confessionem instituunt. Confessarius
sedulo cogitet de patientia, quam Christus D. erga peccatores adhihuit, et serio perpendat poenitentes ex confessarii impatientia turbari
et periculo reticendi peccata facile exponi.
3° Fortitudo, ne ex vano quodam timore omittat, ubi opus sit,
monere et corripere poenitentes, praesertim nobiles et divites, eisque
salutaria remedia imponere.
4° Puritas eximia, ne ipse contaminetur, dum sordes aliorum
mundat. Quare, in confessione mulierum, ab omni verbo affectuoso
generatim abstineat; cautus et brevis sit in faciendis interrogationibus
de materia luxuriae; oculos in vultum poenitentium ne figat, nimiam
familiaritatem tum intra tum extra confessionem devitet. Confessarius
nimis ne confidat in praeterita castitate, aut in poenitentium casti­
tate, quia, teste S. Augustino, etiam sanctissimi viri ceciderunt, et
(pio sanctiores videantur mulieres, eo magis allicere possunt.
Ita Angelicus vel alius, quicunque sit auctor (10), referens haec verba
S. Augustini: « Sermo brevis et rigidus cum mulieribus est habendus. Nec tamen
quia sanctiores fuerint, ideo minus cavendae. Quo enim sanctiores fuerint,
eo magis alliciunt, et sub praetextu blandi sermonis immiscet se viscus impiissimae libidinis ».
(9) Sees. XIII, cap. 1, de ref.
(10) Opuac. LVII, De modo confitendi, p. 439. t. 28, cd. Virée.

1
'I

II
1

I
I
1
‘I

1
|

1
I

I
'
1
!

!
'
|

j

i

j
i

[
]
|

494

CAPUT XIV. - ARTICULUS IV.

Articulus IV.

De obligatione docendi et monendi poenitentes.
488. Obligatio docendi. — 1. Confessarius ratione officii tenetur
docere poenitentem ea omnia, quae ad sacramentum hic et nunc rite
suscipiendum requiruntur: qua minister enim ipse procurare debet va­
lidam et licitam sacramenti administrationem.
Proinde, nisi receptio sacramenti in aliud tempus commode differri possit, debet statim poenitentem docere: 1° veritates.de necessitate
medii credendas; 2° dispositiones necessarias ad sacramentum fructuose
suscipiendum, nempe illum, si opus sit, instruere debet circa dolorem,
’^propositum et confessionem'for malitcr integram.
2. Si poenitens ea quidem cognoscit et fide tenet, quae necessitate
medii scitu necessaria sunt et quae requiruntur ad sacramenta, quae
suscepturus est, sed in doctrina Christiana valde ignarus et rudis ap­
paret: confessarius, si parochus est, ex officio sive ex iustitia oppor­
tunitatem ei praebere debet melioris instructionis acquirendae; si pa­
rochus non est, haec cura per se ipsi non incumbit, nisi aliquando ex
caritate, sed poenitens semper monendus est de obligatione perfectioris
instructionis capiendae, imo de peccato ipso negligentiae, quod fortasse
commisit, accusando et detestando ac de sincero emendationis propo­
sito. Ubi a poenitente id praestetur absolutio potest statim conferri (1).
3. Quae autem sunt dc necessitate praecepti scienda et credenda,
necesse non est ut poenitens a confessario discat in ipso actu confes­
sionis, sed satis est, ut de praeterita negligentia doleat et serium pro­
positum eliciat ea quamprimum discendi.
Non requiritur ut confessarius poenitentem de rebus necessariis ita per­
fecte instruat, ut ea probe cognoscat ac do iisdem rationem reddere valeat, sed
eo tantum modo, quo hic et nunc ad sacramentum rite suscipiendum requi­
ritur et sufficit, proponendo nimirum fidei articulos credendos, ut de ipsis actum
fidei eliciat, examinando cum ipso conscientiam, eliciendo dolorem et propo­
situm ac monendo ut ea mox accuratius ediscat (2).

489. Obligatio monendi. — 1. Monendus est poenitens, qui ex er­
ronea conscientia censet esse peccatum, quod reipsa peccatum non est,
(1) Cfr. Suarez, disp. 28, sect. 2, n. 4; Lugo, disp. 21, n. 70 ss.; Conlnck, disp. G, dub.
5, n. 18; Lehmkuhl» II. n. 131 ss.
(2) Cfr. Laymann, lib. V, tract. 6, cap. 13, n. Iss.; Donaci na, De poenit., q. 7, punet.

aut esse lethale, quod veniale est. Huiusmodi ignorantia poenitenti
valde nociva est, cum in periculo maneat peccandi formaliter: unde
ratio monendi.
2. Si ignorantia versatur circa prima principia moralia et proximas conclusiones^ poenitens monendus est. Ratio, quia haec igno­
rantia aut non est aut diu non erit invincibilis. Maxime autem tunc
urget obligatio monendi poenitentem, si, neglecta monitione, poeni­
tens firmetur in prava consuetudine, quam postea difficillime deposi­
turus sit.
Idem dicendum, si ignorantia perdurans inducit vel relinquit Jormalis peccati periculum, v. g. si poenitens ignorat aut non attendit
ad obligationem, qua proximam peccandi occasionem vitare tenetur.
Monitio facienda est, si certo praevidetur profutura, licet poeni­
tenti difficultatem afferat, certo non nocitura: nam, quantum fieri po­
test sine periculo gravioris mali, etiam materialis laesio legis vitanda
et cavenda est.
Etsi dubitetur, utrum monitio profutura, an nocitura sit, generatim fieri
debet, si bonum vel damnum commune in quaestionem vocatur; secus, in
dubio, omittenda est.
Item, licet non profutura, facienda est monitio, si expressa lex eam positive
praecipiat, v. g. de confessarii sollicitantis denuntiatione (cfr. can. 904) - (3).

3. Poenitens, qui versatur in ignorantia vincibili et graviter cul­
pabili, monendus est, quamvis forte nulla emendatio speretur. Monitio
enim in tali casu nequit nocere, quia poenitens est in statu peccati
propter ignorantiam culpabilem vel propter dubium practicum: ex alia
parte vero monitio potest prodesse, quia emendationis fructus sperare
licet (1).

4. Haec, ad praxim quod attinet, animadvertere praestat:
1° Si poenitens ipse interrogat^ confessarius semper tenetur veri­
tatem manifestare. Tunc enim poenitentis ignorantia non est invinci­
bilis, et confessarii silentium in peccato eum confirmaret: quod vitan­
dum profecto est.
2° Ignorantia censetur vincibili^, vel practice ei aequiparatur,
ideoque monitio semper facienda est in hisce casibus:
4. Si versatur circa ea, quae necessitate medii aut certo aut proba­
biliter cognoscenda et credenda sunt.
h, Si versatur circa praecepta quae diu ignorari nequeunt.
(3) Cfr. Suarez, disp. 32, sect. 4, n. 2 es.; Lugo, disp. 22, n. 20 ss.; Tauiburlui, ΛΜΛ.
confess., lib. Ill, cap. 4, n. 3ss.; s. Alph., VI, n. OlOss.
(4) Cfr. S. Alph., Praxis confess., n. 36 ss.

_Si proximum periculum peccandi aut manendi in peccato inducat,
ex. gr. si poenitens ignoret pollutionem esse peccatum (5).
5. Poenitens, qui versatur in ignorantia invincibili, moneri debet,
si monitionis fructus speretur aut statim aut saltem postea, nec ti­
meatur maius malum ex ipsa monitione secuturum.
Si ex monitione nullus fructus speretur, poenitens ordinarie in
bona fide relinquendus est ac proinde monitio omittenda. Ratio est
manifesta: ex duobus malis minus eligi debet, scilicet peccatum ma­
teriale prae formali, quod poenitens committeret, si monitio non esset
profutura.
In dubio, utrum monitio profutura sit necne, standum regulae
supra traditae (n. 2).
Monitio interdum omitti debet, quamvis confessarii silentium in
damnum tertii seu alicuius personae privatae cedat; v. g. si poeni­
tens de restitutione monitus praevideatur non obtemperaturus. In
tali casu enim monitio esset nociva, quippe quae tertiae personae non
prodesset, poenitenti autem obesset.
Monitio omittenda est, si poenitens praevidetur quidem obtem­
peraturus, at simul ex ea praevidetur grave damnum tertii, v. g. dam­
num filiis obventurum, si matrimonium invalidum solveretur. Nam
sicuti obligatio monendi non urget cum gravi damno proprio, ita non
urget cum gravi damno alieno, dummodo res ipsa propter ignorantiam
invincibilem sine peccato fiat (6).
5. Alphonsus monet, aliquando imprudenter agi, si moneantur rudes de
speciali aliqua et graviore malitia, quam peccata ex circumstantiis contrahunt,
ex. gr. de graviore malitia adulterii prae fornicatione, de malitia incestus, etc.,
ne videlicet relabentes post cognitionem acceptam longe gravius peccent. Tum
vero illa monitio fieri debet, quando prudenter putatur, eam gravioris malitiae
cognitionem efficaciter impedituram esse poenitentem a relapsu (7).

6. Poenitens, quamvis nullus emendationis fructus speretur, monendus est, quoties ex omissa monitione maius malum sequitur quam
ex facta monitione: quod verificatur in casu quo ex ignorantia oriturum esset gravius damnum vel scandalum publicum (8).
7. Timor atque periculum inducendi peccatum formale aliquando
tantum esse potest, ut confessarius apertum responsum declinare debeat,
(5) Cfr. Lugo, disp. 22, n. 27 ss.; Salmant., tract· 6, cap. 12, η. 37; Noldin, III, u. 385;
Lehmkuhl, II, n. 444, 3.
(6) Cfr. Lugo, disp. 22, n. 27; S. Alph., VI, n. 615; Salmant., I. c.; Roncoglia, tract.
19, q. 5, cap. 3, q. 4, reap. 1.
(7) Praxis confess., η. 39.
(8) Lugo, disp. 22, η. 24; Sanchez, De matrim., lib. II. disp. 38, n. 8; S. Alph., VI,
n. 611; Antoine, cap. 3, art. 3, q. 3.

licet interroget ur. Nempe si interrogatio procedat ex inani et falsa ra­
tione, confessarius autem sciat, ex alia ratione rem interrogatam ve­
ram esse, non tenetur semper, imo ne potest quidem semper, verita­
tem detegere.
Id accidit praesertim in impedimentis matrimonium dirimentibus, quae
post initum matrimonium deteguntur. Haec si ignorantur a putativis coniugibus, regulariter praestet ea silentio tamdiu premere, donec remedium ad
matrimonium convalidandum afferri possit.
Imo si tunc ex alia, sed futili causa coniux de nullitate matrimonii in­
terroget, confessarius, qui causam nullitatis noverit, hanc indicare minime
tenetur, sed potest ac debet dicere rationem coniugis interrogantis esse, uti
revera est, futilem atque inanem. Quare nihil obstat, quominus etiam uxori
interroganti, num coniugale debitum reddere debeat, confessarius respondeat,
ipsam id debere; nam, persuasione veri matrimonii perseverante, subiectiva
obligatio vero incumbit, etsi materialiter seu obiective peccatum sit (9).

8. An et quomodo confessarius convalidationi matrimonii proce­
dere possit ac debeat, vide quae alibi fuse exponuntur (10).

Articulus N.
II
De obligatione interrogandi poenitentem.

490. Obligatio in se considerata. — 1. Confessarius, per se, tenetur
sub gravi interrogare poenitentes:
1° De iis, quae necessaria sunt, ad integram confessionem pec­
catorum. sive culpabiliter sive inculpabiliter ea omiserint. Ratio est,
quia confessarius tenetur procurare legitimam sacramenti administra­
tionem, ideoque poenitentem absolvere nequit, nisi eum integre, quoad
speciem et numerum, confessum indicaverit.
Confessarius interrogare tenetur non solum poenitentes, qui ex
gravi culpa, sed etiam eos, qui inculpabiliter, propter ignorantiam aut
oblivionem, deficiunt in integritate (1).
Sed gravior est obligatio interrogandi poenitentem qui culpabiliter,
quam cum, qui inculpabiliter peccatum omittit.
2° De iis, quae scitu necessaria sunt, ut de peccatorum graviI

(9) Lohmkuhl, II. n. 416.
(10) Cappello, Dc matrimonio, n. 841 es.
_ ,!
----—
(1) Cfr. Suarez, (lisp. 32, sect. 3, η. 7 es.; Lugo, disp. 22. n. 17 ss.; Ball.-Palm., V, n. 584.
32 — Cappeixo, De Sacramentis, II.

tate indicare valeat. Confessarius enim, quantum moraliter fieri potest,
debet indicare, num poenitentis peccata sint huius an alterius speciei,
num gravia an levia.
3° De iis, quae scitu necessaria sunt, ut cognoscere valeatjZwpos itionem poenitentis atque ita opportuna remedia applicare possit.
2. Obligatio interrogandi poenitentem est conditionata et nonnisi
secundario urget, nempe si et quatenus ille deficiat.
Quare confessarius non tenetur omnes et singulos poenitentes in­
terrogare, sed eos dumtaxat, quos probabiliter iudicat deficere in con­
fessionis integritate; illos autem, quos vel ex modo confitendi vel ex
conditione personae prudenter iudicat integre esse confessos, nec te­
netur nec interdum expedit interrogare.
3. Defectus in integritate confessionis ex triplici causa praesertim
oritur: 1° ex negligentia examinis; 2° ex verecundia; 3° ex ignorantia^
rerum religiosarum.
Hinc ordinarie interrogandi sunt, qui raro i. e. semel aut bis in
anno sacramenta suscipiunt, qui parum instructi videntur, qui ex modo
loquendi seu ex adiunctis peccata reticere existimantur.
Dum e contra, necesse non est, ut interrogentur sacerdotes, reli­
giosae, personae piae, nec poenitentes qui ex modo confitendi pru­
denter iudicari possunt in integritate non deficere (2).
Omittere, in longa confessionum serie, unam aut alteram interrogatio­
nem circa speciem et numerum peccatorum, quae poenitens ex gravi culpa
tacet, vel plures interrogationes circa numerum et speciem peccatorum, quae
poenitens bona fide reticet, non est grave peccatum, quamvis poenitens ea sub
mortali manifestare teneretur. Ratio est, quia, attento munere confessarii,
qui poenitentes plurimos audire eosque adiuvare debet, nimis durum foret
confessario omnes poenitentes de singulis interrogare; ideoque omissio eiusmodi aut nullum peccatum aut leve tantum censetur (3).

491. Normae circa interrogationes faciendas. — 1. Confessarius
in faciendis interrogationibus ordinariam diligentiam, non autem sum­
mam sive extraordinariam, adhibere debet, et quidem diversam pro
diversa poenitentium capacitate.
~~~
Ratio primi est, quia obligatio poenitentis in examine conscientiae
instituendo nonnisi diligentiam ordinariam et mediocrem exigit; porro
obligatio interrogandi non maior, sed potius minor est quam obligatio
poenitentis se examinandi et accusandi.
(2) Cfr. Suarez, disp. 33, sect. 5, n. 3 se.; Laymann, lib. V, tract. 0. cap. 9, η. 5; Lugo,
disp. 22, n. 73 ss.
(3) Cfr. Gury, Co8us conscientiae, II, n. 669; Noldin, III, n. 386.

Ratio secundi est, quia confessarius tenetur tantum iuvare poenitentem eiusque defectus supplere; igitur cum poenitentes, iuxta pro­
priam capacitatem, diversam adhibere debeant diligentiam in con­
scientia examinanda, etiam confessarius potest diversam adhibere in
faciendis interrogationibus (4).
Quare: 1° Licet confessarius, morali diligentia iam adhibita, existimet
se aliis interrogationibus posse nova peccata reperire aut declarata accuratius
cognoscere quoad speciem et numerum, non tenetur amplius interrogare.
2° hinno neque expedit multis interrogationibus vexare poenitentem,
quamvis committatur aliquis defectus in integritate, ne confessio fiat odiosa.
3° Confessarius curare debet, ut poenitens confiteatur peccata prout
ipse secundum suam capacitatem ea cognoscit. Unde levius examinandus est
homo incultus et rudis, quam instructus et civilis; levius aegrotus, qui dif­
ficilius propter morbum attendere potest, quam sanus et robustus; levius, qui
plura habet peccata, quam qui pauciora (5).

2. Interrogationes debent esse moderatae et prudenter factae, ne
confessio poenitentibus reddatur gravis et odiosa.
Confessarius non debet interrogare de omnibus, in quibus poe­
nitens potuit delinquere, sed de iis tantum, in quibus ratione status
et conditionis suae censetur probabiliter revera peccasse.
Non interroget de peccatis, quae verisimiliter non fuerunt com­
missa, spectata poenitentis conditione et capacitate.
Neque eo minus interroget de iis ex quibus poenitens discat pec­
care, aut scandalum pati possit. Unde Rituale Rom. iure haec habet:
« Caveat (confessarius) ne curiosis aut inutilibus interrogationibus quem(piam detineat, praesertim imprudenter interrogans iuniores utriusque
sexus, vel alios, dc eo, quod ignorant, ne scandalum patiantur, ideoque
peccare discant » (6).
Caveat proinde confessarius, etiam quoad interrogationes neces­
sario faciendas, ne levius aut curiosius loquatur, ita ut poenitentes of­
fendantur atque ita a confessione in posterum peragenda deterreantur.
Melius sane est deficere in confessionis integritate, quam eam poeuitenti odiosam reddere.
Summa prudentia ac moderatione uti debet confessarius in poe­
nitente interrogando praesertim circa res turpes. Quod potissimum ser­
vandum est cum mulieribus, adolescentibus et pueris, qui facile scan­
dalum pati possunt.
(4) Cfr. S. Alph., VI, n. 607 ;· Lehmkuhl, II, u. 445.
(5) Lugo, disp. 16, n. 591; Suarez, disp. 33, sect. 4. n. 2ss.; Diana, part. 4, tract. 4,
resol. 198; Segnerl, Il confessore islruito, cap. 2.
(6) Tit. Ill, cap. 1, η. 17.

492. Regiüae practice in materia luxuriae sequendae:
1° Confessarius a generalioribus communiter incipiet: numquid
peccasti contra modestiam, decentiam, puritatem...? — postea, iuxta
responsa accepta, a levioribus ad graviora procedat: habuisti pravas
cogitationes, desideria mala, verba minus honesta audisti vel protu­
listi...? — aspectus pravos, nimias familiaritates, tactus impudicos
habuisti tecum, cum aliis, viris aut mulieribus...? — Caveat confes­
sarius ne ad graviora procedat, nisi responso affirmativo accepto de
levioribus et generalioribus, ita ut ulterior interrogatio sit consecta­
rium responsi a poenitente exhibiti.
2° Rudes, qui de cogitationibus interrogati, negative respondent,
interroget de actionibus; si affirmative respondeant, ulterius interroget,
num de his cogitaverint et desideria foverint eas saepius perficiendi.
3° Cum iunioribus generatim nullum verbum proferat, quod
periculosam curiositatem excitare valeat, prout sunt pollutio, forni­
catio, sodomia, etc.
4° A coniugatis inquirere potest utrum officia sua erga alterum
coniugem rite impleverint, quin expressa mentio fiat de debito coniugali (7); — vel num aliquid remordeat circa matrimonii usum; si ne­
gative respondeant, nihil addat; si affirmative, prudentissime et castis­
sime interroget, utrum impedita fuerit prolis generatio vel nativitas,
utrum v. g. mulier mere passive se habuerit, utrum aliqua media adhi­
bita fuerint, necne (8).
5° Iure meritoque Codex ita monet: « Caveat omnino (confes­
sarius)... ne curiosis aut inutilibus quaestionibus, maxime circa sextum
Decalogi praeceptum, quem quam detineat, et praesertim ne iuniores
de iis quae ignorant imprudenter interroget » (can. 888, § 2).
6° In hac lubrica materia tam periculosa poenitenti et confes­
sario ipsi interrogationes peculiari ratione prudentissime et castissime
fieri debent, ita ut quodcumque periculum scandali aut occasio pec­
cati penitus amoveatur, et animus poenitentis magis magisque exci­
tetur ad reverentiam erga sacramentum et confessarium ipsum.
In rebus luxuriae sedulo servanda est regula ab omnibus admissa:
In materia contra sextum multo melius est in plurilws deficere, quam
in uno superabundare ratione integritatis confessionis.
In dubio, an in tali casu interrogare possis ac debeas, pro
parte negativa semper standum erit: nam minus malum est deesse
(7) S. Poenit., 8 iun. 1842.
(8) Cfr. Suarez, disp. 30, sect. 2, η. 4 es.; Lugo, diep. 22, n. 20 ea.; Vasquez, q. 93, art.
3, dub. 7, n. 5; Laymann, lib. V, tract. G, cap. 13, n. 10.

confessionis integritati, quam incurrere in periculum animae per­
dendae (9).
7° interrogationes ita fleri debent, ut appareat in iisdem gra­
vitas, pietas, modestia et caritas paterna, prout requirit natura ac digni­
tas officii confessarii (10). Cfr. n. 494bU.

493. Interrogationes debent esse opportunae, id est tempore ac
modo debito faciendae sunt.
Quaedam ordinarie ante confessionem, sed paucae; v. g. a quo
tempore poenitens non sit confessus? an fuerit ultima vice absolutus?
an poenitentiam impleverit?
Aliae interrogationes circa conditionem, statum, aetatem etc.,
convenientius, data occasione, in decursu confessionis fient; sic ex
una parte omnis suspicio curiositatis et levitatis vitabitur, ex altera
vero facilius poenitens respondebit, cum eius fiducia in confessarium
aucta fuerit (11).
Errant confessarii qui volunt semper indicium certum sibi efformare de peccati qualitate, num sit grave an leve, et ideo poenitentes
contorquent plurimis interrogationibus, ut ex his noscant quanam con­
scientia egerint. Multoties poenitentes casu respondebunt hoc aut illud,
sive affirmative sive negative, secundum diversum modum interrogandi
ipsius confessarii.

Interdum tamen recte confessarius interrogat, si poenitentes sufficienter
instructi videantur, aut si dubitetur de pleno consensu praestito tentationi.
Generatim, nisi circumstantiae aliud suadeant, praesumi potest ac debet
poenitentem apprehendisse obiectum peccati, ut secundum se malum est.
494. Quid agere debeat confessarius in dubio de sinceritate poenitentis. — 1. Regula communis est seu axioma in foro poenitentiae re­
ceptum: Credendum est poenitenti, tam pro se^quam contra se loque nt i.
Ratio est, quia poenitens in sacro tribunali reus simul et testis, sui
accusator et advocatus est, et iure praesumitur verax, nisi aliud pro­
betur.
Proinde, post opportunas interrogationes, confessarius huiusmodi
poenitentem absolvere potest et debet (12).

(9) Cfr. Billunrt. dissert, fi, art. 10. § 2; Sporer. n. 792; Reuter, Ncocon fcasarius. cap. 3.
(10) Cfr. Lugo, dlsp. 20, n. 5ss.; Suarez, dlsp. 32, sect. 3, n. 3 es.; Salruant., tract. 6.
cap. 12, η. 23.
(11) Cfr. Gury-Ball., II, n. 429.
(12) Cfr. Suarez, dlsp. 32, sect. 3. n. 5ss.; Laymann, lib. V, tract. 6. cap. 14. η. 25;
Lugo, disp. 22, η. 21 s.; Viva. De poenit., q. 8, art. 5, η. 1 ss.; Sporer, part. 3, cap. 6, n. 802;
S. Alph.. VI, n. 031.

2. Tunc solum absolutio concedenda non est, cum confessariuf
certo sciat, poenitentem sacrilege, seu ex conscientia graviter mala, negare peccatum.
Tres igitur conditiones requiruntur: 1θ ut confessarius cognoscat pocnitentem reticere peccatum; 2° ut id cognoscat certo, non autem probabiliter
aut probabilius dumtaxat; 3° ut cognoscat poenitentem tacere peccatum mali·
Hose, non autem ex oblivione aut bona fide sive iusta de causa, et quidem ex
malitia graviter culpabili.

3. In praxi nonnullae distinctiones faciendae sunt:
1° Si confessarius certo cognoscit poenitentem patrasse pecca­
ry
tum, quod celat et quod prudenter interrogatus negat, expendere de­
bet, utrum supponi possit poenitentem a) rem, de qua agitur, non ha­
bere pro peccato, aut b) huius peccati eum oblitum esse, aut c) alteri
iam confessum esse, aut d) iustam habere causam illud peccatum omit­
tendi.
Si quidquam praesumi possit, poenitens absolvendus est: poeni­
tenti enim credendum est.
2° Si nihil horum praesumi queat, videndum est undenam con'fessarius notitiam peccati acceperit: pro diverso fonte, ex quo notitia
\v,.' rei habita est, poenitens diverso modo tractandus est.
C’
Si confessarius id sciat extra confessionem, et quidem ex notitia '
accepta ab aliis, poenitentem diligenter interrogare debetj_qui, si neget,
absolvendus est. Sane credendum potius est poenitenti, quam aliis, qui
forte decepti fuerunt (13).
Contraria opinio, affirmans scii, in tali casu credendum esse aliis
et non poenitenti (14), intrinsece probabilis nobis non videtur (15).
Si confessarius peccatum cognoscat extra confessioncmot quidem . ·
scientia propria eaque omnino certa, quia v. g. ipse vidit forantem vel
occidentem, debet poenitentem inducere ad peccati manifestationem.
Quod si constanter neget, sine absolutione, utpote indispositus, di­
mittendus est, dummodo saltem probabiliter constet, post illud pec­
catum confessionem apud alium confessarium non instituisse.
Si demum peccatum sciat ex confessione alterius seu complicis,
confessarius generaliter tantum interrogare potest poenitentem, ne si­
gillum sacramentale violetur, aut etiam particulariter de eodem pec­
k

us) Cfr. Suarez, disp. 32, sect. 3, n. 9; Lu^o, disp. 22, n. 22; Ball.-Palm., V, n. 586;
Noldin, III, n. 387.
(14) Cfr. S. Alph., VI, n. 631.
(15) Iure meritoque Suarez ait: · Quantumcumquo confessarius sciat peccatum poeni­
tentis rr aliorum relatione, tenetur in hoc ludicio magis credere ipsi poenitenti propter rationem foetam » (disp. 32, eect. 3, n. 9).

cato, si alias de illo peccato iam interrogasset, utpote quod a tali per­
sona committi solet.
Si poenitens rem non manifestet et certo constet eum tacere peccatum
commissum, potest vel dimitti sine absolutione, et ad occultandam eius omis­
sionem aliqua brevis oratio recitari^vel absolvi conditionate et, iuxta quosdam,
etiam absolute (16).
Ratio primi est, quia absolutio ex una parte esset nulla, et proinde forma
absolutionis pronuntiaretur frustra, quod incommodum per omissam absolu­
tionem vitatur; ex alia parte vero non violatur sigillum tali omissione, cum
peccatum nullatenus manifestetur, nec gravamen poenitentis inde oriatur (17).
Ratio secundi est, quia nullo solido argumento demonstrari potest ab­
solutionem in casu esse illicitam; nam hinc quidem confessarius, omittens
absolutionem, non impedit sacrilegam sacramenti susceptionem; inde vero
notitia ex confessione complicis hausta uti non tenetur, sed ex communi regula
ita agere potest, ac si illam confessionem non audivisset (18).

Sententia, quae tenet nullam rationem esse habendam notitiae
ex confessione acceptae atque ideo poenitentem esse absolvendum, in­
trinsece longe probabilior nobis videtur. In praxi, addimus, haec est
semper sequenda, quia vix cognosci potest, num occurrat necne una
aut alia ex praesumptionibus supra memoratis.

494bls. Instructio S. Officii de agendi ratione confessoriorum circa
VI Decalogi praeceptum, diei 16 maii 1943 (19).
Normae quaedam de agendi ratione Confessariorum circa VI Deca­
logi praeceptum. — «Ecclesia numquam omisit omne studium atque
sollicitudinem adhibere ne sacramentum Poenitentiae « quod post amis­
sam baptismi innocentiam datum est divina benignitate perfugium,
per daemonum fraudem, et hominum Dei beneficiis perverse utentium
malitiam, naufragis ac miseris peccatoribus luctuosum evadat exi­
tium », (20) et quod in animarum salutem institutum est, in earum
perniciem atque sacerdotalis sanctimoniae et dignitatis detrimentum
per hominum inconsiderant iam vel levitatem quomodocumque vertatur.
« Est autem, super cetera, haud spernendum hac in re periculum
si in interrogandis atque instruendis poenitentibus circa VI Decalogi
(16) Cfr. Suarez, disp. 32, sect. 3, n. 9; S. Alph., VI, n. 631; Viva, I)< poenit.. q. 8,
art. 5. n. 2; Lacroix, VI. part. 2, η. 1969.
(17) Cfr. S. Alph., VI, n. 631; Sporcr, part. 3, cap, 6, η. 802; Laymann, lib. V, tract.
6, cap. 11, n. 24.
(18) Cfr. Lugo, disp. 22, n. 22; Diana, part. 5, tract. 11, reeol. 21; Anacletus, tract.
I I, diet. 8, n. 42; Elbel-Blorbaum, ΠΙ, p. 8, n. 44; Ball.-Palm.» V, n. 587; Noldin, III, n. 387;
Lehmkuhl, Casus consc., IL n. 40 s.
(19) Haoo Instructio publici iurls facta non est per insertionem in Jdü Apost. Sedis;
Bed passim allegatur in diariis et ephemeridibus dloocesanis.
(20) Const. Benedicti XIV « Sacramentum poenitentiae*. 1 iun. 1741.

praeceptum considerate ac circumspecte ut rei asperitas exigit, atque
Sacramenti dignitati congruit, confessarius sese gerere neglegat, sed
ultra modum progrediatur et officium consulendi confessionis inte­
gritati atque poenitentium bono; aut si tota eius agendi ratio, maxime
cum mulieribus, debita sanctitate et gravitate careat: haec enim fide­
lium animos facile offendunt, suspicionum ansas dant atque Sacra­
menti profanationis initium evadere possunt.
« Ut vero tanto discrimini omni ope atque opera occurratur, haec
Suprema S. Congregatio opportunum duxit has in memoriam redigere
normas ad quas confessarii animum mentemque sedulo intendant necesse est, et futuri confessarii in Seminariis et scholis theologicis mature
attenti reddantur.
« I. - Codex I. C. peropportune monet ne confessarius curiosis
aut inutilibus quaestionibus, maxime circa VI Decalogi praeceptum,
quemquam detineat, et praesertim ne iuniores de iis quae ignorant
imprudenter interroget (can. 888, § 2). Porro inutiles quaestiones sunt
quae supplendae poenitentis accusationi eiusdemque animi disposi­
tionibus cognoscendis minime necessariae demonstrantur. Poenitens
enim iure divino tenetur dumtaxat omnia et singula peccata gravia
post Baptismum commissa et nondum per claves Ecclesiae directe
remissa, quorum post diligentem sui discussionem conscientiam habeat,
confiteri et circumstantias in confessione explicare quae speciem pec­
cati mutent (21) modo tamen specificas huiusmodi malitias peccando
cognoverit, ac proin contraxerit. Haec, igitur, tantum confessarius
per se a poenitente sciscitari tenetur, si rationabiliter suspicatur eadem
bona vel mala fide in confessione praetermissa fuisse; et si quando
contingat cuiusdam poenitentis examen ex toto supplendum esse, non
ultra prudentis coniecturae modum, attenta poenitentis conditione,
percontando progrediatur.
« Omittendae igitur sunt, utpote inutiles, molestae atque hac in
re periculis plenae, interrogationes de peccatis quorum nulla cadit in
poenitentem positiva atque firma suspicio; item de peccatorum spe­
ciebus quas haud verisimile est ipsum contraxisse; de peccatis mate­
rialibus, nisi ipsius poenitentis bonum vel avertendum mali communis
periculum monitionem postulet vel suadeat; item de circumstantiis
moraliter indifferentibus, atque praesertim de modo quo peccatum com­
missum est. Quin immo si poenitens sponte, seu prae inscitia seu
prae scrupulis seu tandem prae malitia, in explicandis luxuriae
peccatis vel tentationibus modum excedat aut pudicitiam verbis
(21) Cone. Trid. Sees. XIV, cap. V; can. 91.

offendat, id confessarius prudenter, at prompte ac fortiter, cohibere
ne omittat.
« Meminerit insuper confessarius divinum de confessionis inte­
gritate praeceptum cum gravi poenitentis vel confessarii damno, quod
sit confessioni extrinsecum, non urgeri; ac proin quoties vel poenitentis
scandalum vel ipsius confessarii ruina ex interrogatione prudenter
timeatur, eadem abstinendum esse. In dubio, vero, commune docto­
rum monitum sit semper menti defixum, hac in re melius esse deficere
quam eum ruinae periculo excedere.
« Tandem confessarius, interrogando, cautissime semper procedat,
propositis prius generalioribus quaestionibus, ac postea, si casus ferat,
magis definitis interrogationibus. Hae tamen semper sint breves, discre­
tae, honestae, devitatis prorsus locutionibus quae phantasiam vel sen­
sum moveant, aut pias aures offendant.
« II. - Neque minori prudentia atque gravitate confessarius
opus habet dum poenitentes, pro suo munere medici et magistri, monet
atque instituit. Id vero apprime atque probe meminerit sibi haud cor­
porum sed animarum curationem concreditam esse. Eius, igitur, per
se non est consilia poenitentibus dare quae ad medicinam vel hygienem
spectant, atque ea omnino devitet quae mirationem moverent vel scan­
dalum gignerent. Si quae, vero, consilia huiusmodi necessaria, etiam
propter conscientiam, censeantur, eadem a perito recto, prudenti, atque
morali doctrina instructo tradenda erunt, ad quem igitur poenitens
remittendus est.
« Itidem ne audeat confessarius, seu sponte seu rogatus, de natura
vel modo actus quo vita transmittitur poenitentes docere, atque ad
id nullo unquam praetextu adducatur.
« Moralem vero institutionem et opportunas monitiones iuxta
probatorum auctorum doctrinam suis poenitentibus tradat, idque pru­
denter, honeste, moderate, non ultra veram poenitentis necessitatem;
neque abs re animadvertere fuerit inconsiderate illum agere atque
recte munere suo non fungi qui videatur fere unice, interrogationibus
et monitis, de his peccatis sollicitus.
« III. - Oblivioni tandem dandum non est mundum in maligno
positum esse (22), atque «sacerdotem quotidiana consuetudine ver­
sari quasi in medio nationis pravae: ut saepe in pastoralis ipsa caritatis
perfunctione, sit sibi pertimescendum ne lateant inferni anguis in­
sidiae » (23).
(22) Ioan. V, 19.
(23) Pius X, Exhortatio ad Clerum · Haerent animo », 4 aug. 1905.

« Quapropter cautissime semper incedat, praesertim cum mulieribus
suis poenitentibus, necesse est, omnia vigilanter devitando quae fa­
miliaritatem vel periculosam amicitiam fovere possent. Ne igitur in
iisdem cognoscendis curiosus sit, neque audeat earum nomen directe
vel indirecte inquirere. Eas dum alloquitur, pronomen « tu », ubi
familiarem consuetudinem significet, omnino ne adhibeat; earum con­
fessiones ultra quam satis est produci ne permittat; a rebus pertra­
ctandis quae ad conscientiam non pertinent in confessione abstineat;
mutuas visitationes atque commercium epistolare cum iisdem sine vera
necessitate ne admittat, necnon longas collocutiones sive in sacristiis
sive in atriis seu « locutoriis » sive alibi, ne sub praetextu quidem
spiritualis directionis.
« Id vero, confessarius omni vigilantia praecavere debet ne pie­
tatis fuco affectus humani suiipsius vel poenitentiuin animo paulatim
irrepant atque foveantur; sed omni ope continenter eniti debet «ut
quidquid pro sacro munere agit, secundum Deum agat instinctu du­
ctuque fidei » (24).
« IV. - Quo vero facilius atque tutius valeant confessarii tali mu­
nere fungi, ad id mature a suis magistris instituantur atque edoceantur,
neque tantum principiis, sed specimine quoque et exercitatione, ut
accurate sciant quomodo circa VI Decalogi praeceptum interrogandi
poenitentes, pueri, iuvenes, adulti, atque praesertim mulieres; quae
sint necessariae vel utiles quaestiones; quae contra omittendae, atque
quaenam adhibenda iuxta patrium sermonem verba ».

Articulus VI.

De obligatione absolvendi poenitentem.
495. Obligatio in genere. — 1. Obligatio absolvendi poenitentem
est generica et versatur circa iudicium sacramentale quod confessarius
vi muneris instituere debet, in ordine praecise ad ferendam absolu­
tionem.
2. Proinde obligatio generica absolvendi poenitentem plures obli­
gationes particulares complectitur, nempe obligationem cognoscendi
causam, obligationem indicandi de poenitentis dispositionibus, obliga(24) Plue X, cit. Exhort. Cfr. Platoni, Dc agendi ratione confessoriorum circa sextum
Decalogi praeceptum. iuxta Normas a Suprema Congregatione S. Officii latas die 16 maii 1943.
Mutinae 1945.

tionem ferendi sententiam seu concedendi vel differendi aut negandi
absolutionem.
De singulis fuse et accurate disserere praestat.
496. Obligatio cognoscendi causam. — 1. Confessarius, ante ab­
solutionem, causam cognoscere debet, seu indicium de peccatis a poe­
nitente commissis ac de eorum gravitate ferre tenetur, nimirum utrum
sint mortalia an venialia, et si mortalia, num sint specifice distincta
necne.
2. In huiusmodi indicio ferendo confessarius ad duo attendere
debet, scii, tum ad obiectivam malitiam peccati tum ad subiectivam
poenitentis culpam, quae praesertim ex eius advertentia pendet.
3. Necesse non est, ad obiectivam peccati malitiam diiudicandam,
ut confessarius indicium ferat expressum ac determinatum de gravi­
tate ac specifica malitia omnium et singulorum peccatorum. Hoc non
modo valde difficile foret, sed omnino impossibile, saltem plerumque.
Requiritur et sufficit, ut praeditus habituali scientia, qua distin­
guere valeat inter gravia et levia peccata et inter peccata specifice di­
versa, poenitentem audiat sua peccata manifestantem, et secundum
principia communia, iis auditis, diiudicet, quin peculiaris reflexio sive
cogitatio necessaria sit.
Attamen si confessarius praedicta cognitione careret et ex igno­
rantia falso de peccatis indicaret, non ideo foret invalida confessio (1).
4. Ad subiectivam malitiam diiudicandam quod attinet, praesu­
mendum est poenitentem apprehendisse peccatum secundum obiectivam
eius malitiam, nisi ex adiunctis aliud constet vel saltem nisi peculiaris
adsit ratio dubitandi de veritate huiusmodi praesumptionis.
Si haec ratio exsistat, confessarius debet interrogare poenitentem
de malitia apprehensa necne; quod si, facta interrogatione, dubium
de subiectiva seu formali malitia peccati solvi non possit, res iudicio
Dei relinquenda est.
5. Confessarius ad omnia et singula peccata mortalia, quae poe­
nitens accusat, debet attendere eaque recte intelligere. Sane poenitens
ex praecepto divino omnia et singula peccata lethalia declarare te­
netur; quae obligatio sine fundamento esset, nisi vel ipse confessarius
deberet peccata accusata cognoscere ac intelligere. Unde poenitens
non solum debet omnia et singula peccata manifestare, sed ita eadem
manifestare tenetur, ut a confessario rite cognosci et intelligi possint (2).
(1) Cfr. Suarez, dlsp. 18. eoct. 2, n. 1 ss.; Lugo, disp. 15, n. 8 ss.
(2) Cfr. Lugo, disp. 16, n. 602; Suarez, disp. 28, sect. 2, η. 3 88.; Salmant., tract. 6,
cap. 9, n. 28 s.; Lchmkuhi, II, n. 450.

508

509

CAPUT XIV. - ARTICULUS VI.

DE OBLIGATIONE ABSOLVENDI POENITENTEM

Si confessarius oh linguae imperitiam non intelligit omnia peccata mor­
talia, quae poenitens accusat, debet eum ad alium confessarium linguae peritum
mittere, si adsit et sine gravi incommodo adiri possit.
Si absque gravi incommodo id fieri nequeat, poenitens absolvi potest.
Si venialia tantum accuset, uno vel altero peccato sufficienter intellecto
a confessario, valide et etiam licite potest absolvi.
Si confessarius propter distractionem, somnum, cantum aut aliam cau­
sam, omnia et singula peccata non audivit, et sine gravi incommodo interrogare
potest, debet interrogare seu defectum supplere in hunc modum aut similem.
Petat a poenitente, num censeat inter accusata aliquod peccatum grave ha­
beri; si neget, eum absolvere potest; si affirmet, interroget quodnam sit huius­
modi peccatum: se enim non satis bene intellexisse.
Si ob conscientiam poenitentis probe sibi notam praesumit ea peccata,
quae non audivit, esse venialia, potest illum absolvere, quavis interrogatione
omissa.
Item absolvere valet poenitenteni, quin de singulis peccatis non intel­
lectis interroget, quando interrogatio absque gravi molestia fieri non possit (3).

Praeterea potest esse 1° certo capax sacramenti poenitentiae susci­
piendi; 2° dubie capax, v. g. si dubitetur de facto aut de valore baptismi,
de sufficienti usu rationis; 3° et incapax, ex. gr. si est amens vel non
baptizatus.
3. Confessarius absolvere nequit nisi cognoscat tum poenitentis
capacitatem in ordine ad sacramentalem absolutionem recipiendam, tum
eiusdem rectam dispositionem.
•1. An requiratur indicium certum vel probabilissimum de dispo­
sitionibus poenitentis, an sufficiat, e contra, prudens et probabile, statim
dicetur.

6. Necesse est ut indicium de peccatis poenitentis sit sacramentale: quod requirit in confessario potestatem iurisdictionis, in poeni­
tente accusationem sacramentalem, scii, factam confessario qua tali ad
obtinendam absolutionem.
Quare non sufficit narratio peccatorum consilii causa confessario
facta, nisi poenitens postea saltem generice et confuse sacramentaliter
se accuset his aut similibus verbis: me accuso de omnibus, quae extra
confessionem dixi.
7. Non requiritur ut confessarius, in actu absolutionis, aut omnium
peccatorum, quae poenitens accusavit, aut alicuius peccati in specie
et distincte adhuc recordetur; sed sufficit, ut recordetur in confuso
peccatorum, prudenter indicet poenitenteni esse actu dispositum, et
eum absolvere reipsa velit a peccatis, quae sacramentaliter accusavit (1).
497. Confessarius indicium ferre debet de poenitentis dispositio­
nibus. — 1. Absolutio concedi non potest nisi poenitenti rite disposito.
Unde confessarius, ne sacramentum frustretur, necessario inquirere
debet num poenitens sit rite dispositus necne, ideoque indicium sibi
efformare tenetur de exsistentia debitae dispositionis (5).
2. Poenitens potest esse certe dispositus, dubie dispositus et indi­
spositus.
(3) Cfr. Suarez. I. c., n. 5; Lugo, 1. c., n. 603; Noldin, III, n. 388.
(4) Cfr. Lugo. disp. 20, η. 5 88.; Suarez, disp. 32, sect. 2, n. 1 es.; Saliuant., tract. 6,
cap. 5, η. 66 s.
(5) Lacroix, lib. VI, part. 2, n. 1745 es.; S. Alph., VI, n. 459; Navarrus, Man., cap.
12, n. 59; Suarez, disp. 32, sect. 2, n. 3.

498. Quaenam certitudo requiratur et sufficiat ut confessarius poe­
nitentem absolvere possit et debeat. — Non requiritur certitudo abso­
luta, nec certitudo moralis stricta.
Requiritur et sufficit certitudo moralis lata, seu prudens et pro­
babile indicium de poenitentis dispositionibus.
I. Id constat ex auctoritate theologorum.
Suarez ait: «Ex quo fit, priusquam absolvit, necesse esse, ut pro­
babiliter indicet poenitentem esse dispositum: quia alias se exponit pe­
riculo errandi et sine sufficienti cognitione operatur »> (6).
>8. Alphonsus docet: « Sufficit quod confessarius habeat prudentem
probabilitatem de dispositione poenitentis, et non obstet ex alia parte
prudens suspicio indispositionis ; alias vix ullus posset absolvi, dum
quaecunque signa poenitentium non praestant nisi probabilitatem dispo­
sitionis, ut recte docet P. Suarez » (7).
Lugo dicit poenitentem absolvi posse, si « aliunde credatur pro­
babiliter esse nunc dispositus » (8).
Viva docet: «Sufficit... quod confessarius habeat prudentem pro­
babilitatem de dispositione poenitentis » (9).
Sporer censet confessarium posse absolutionem dare « quandocunque
certo vel probabiliter sibi persuadet... poenitentem esse contritum » (10).
Gury-Ball. ait: « Sufficit indicium prudens seu certitudo moralis lata,
(piae, ut ait S. Alphonsus, prudenti probabilitati aequivalet » (11).
Scavini: « Cum materia in hoc sacramento sit moralis, posita nempe
in actibus poenitentis, sufficit idcirco in confessario certitudo moralis
(6) Disp. 23, sect. 2, n. 5.
(7) Lib. VI, n. 4G1.
(8) Disp. 11, n. 168.
(9) In prop. 60am Innoccntil XI, n. 22 8,
(10) De poenit., n. 801.
(11) Compendium thcol. mor., II» n. 624.

seu iudicium prudens, innixum videlicet motivo gravi, licet adsit aliqua
de indispositione suspicio » (12).
Noldin: « De exsistentia dispositionis in sacramento poenitentiae
sufficit prudens et probabile iudicium, quod gravi motivo nitatur» (13).
Bucceroni: « Prudens iudicium de sufficienti dispositione non ne­
cessario debet esse certum, sed sufficit tantum probabile. Ratio est, quia
sacramentum poenitentiae eiusmodi iudicium non admittit » (14).
Lehmkuhl: « De dispositione poenitentis sufficit et communiter
requiritur prudens iudicium, quod aliqui quandam moralem certitu­
dinem vocant, alii veram probabilitatem simul cum exclusione gravis
rationis » (15)
D’Annibale docet sufficere « iudicia probabilia » (16).
Complures alii theologi his addi possunt (17): quos consulto me­
morandos duximus, quia nonnulli AA. recentissimi aut minus recte
aut saltem minus accurate de hac re loquuntur.

499. II. Ratio luculenter id confirmat. — Sane:
1° Nihil amplius exigitur a confessario, quam ut prudenter et
absque temeritate sacramentum administret. lamvero, cum hic aga­
tur de cognoscendis dispositionibus internis poenitentis, iisque non ita
obviis et manifestis, plerumque nihil nisi probabilitas haberi potest.
Ad fructum enim sacramenti recipiendum non sufficit quaedam
vaga bona voluntas, de qua facilius constare potest, sed vera detestatio
peccati super omnia ac propositum firmum et efficax: de quibus cum plena
certitudine longe difficilius constabit. Unde merito S. Thomas ait.· « Non
potest certitudo prudentiae tanta esse, ut omnino sollicitudo tolla­
tur » (18).
Igitur si rationes vere solidae habeantur existimandi poenitenteni
esse saltem attritum, prudenter agit confessarius qui absolutionem
confert.
2° Sacerdos, quem Christus D. constituit ad spiritualem medi­
cinam omnibus peccato infectis ministrandam, imprudenter agere pos­
set, si a poenitentibus exigeret dispositiones moraliter certas, ante­
quam remedium absolutionis eis conferret.
(12) Thcol. mor. unit?., III, n. 335.
(13) Summa thcol. mor., III, n. 389.
(14) Thcol. mor., III, n. 809.
(15) Thcol. mor., II, n. 423.
(16) Summula thcol. mor., III, n. 335.
(17) Pighi, Dc iudicio sacramentali, p. 6 sa.; Berardi, De recidivis ct occasionariis, I, p. 14;
Ferrcres, II, n. 729, q. 1; Génicot-Salsmans, IT, n. 367; Arregul, n. 621; Vermoerecb, III,
n. 530; Merkolbach, op. cit., p. 79 ss.
(18) Summa thcol., ΙΙ-Π, q. 47, art. 9, ad 2. Cfr. etiam I-II, q. 91, art. 3; III p., q. 68,
art. 4, ad 2.

Nani sacramentum poenitentiae primario institutum est pro iis, qui in
mortalia lapsi sunt; porro huiusmodi poenitentes, sepositis nempe fidelibus
piis qui in culpam lethalem labi non solent, raro afferunt illas dispositiones
quae cum morali certitudine probent eorum contritionem et propositum gau­
dere omnibus dotibus requisitis. Unde si moralis certitudo foret necessaria,
dicti poenitentes raro, imo fere nunquam frui possent beneficio sacramenti
poenitentiae: quod profecto est contra mentem Christi, qui illud instituit tanquam remedium universale et quidem naturae atque conditioni humanae ac­
commodatum.
Itaque efficacia huius remedii universalis a Christo instituti irrationabi­
liter coarctatur ab eo qui tantum moraliter certo dispositos absolvere velit (19).

3° Administratio sacramenti poenitentiae nec poenitenti nec ipsi
confessario debet esse nimis onerosa et molesta. Iam vero, si certitudo
moralis stricte dicta requireretur, hoc sacramentum foret profecto
valde onerosum et molestum. Confessarius enim in angustiis perpe­
tuis versaretur, dubiis et anxietatibus semper obnoxius. Plurimis in­
terrogationibus et probationibus detorquere deberet poenitentes; unde
non solum sacerdotes, sed etiam christifideles ab hoc sacramento
abhorrerent.
Confessarius practice vix unquam certus esset de poenitentis sinceritate
ac de vera contritione. Sic autem cessandum foret ab huius sacramenti administratione. Quo quid absurdius?!
Rectissime Lacroix ait: « Certum est Christum ita instituisse sacramenta,
ut noluerit eorum administrationem aut susceptionem esse moraliter impos­
sibilem, et odiosam fidelibus ministraturis aut suscepturis » (20).

500. III. Confirmatur exemplo aliorum sacramentorum. — In his
sufficit certitudo moralis fundata in communiter contingentibus. Porro
si id satis est in ceteris sacramentis, licet propter eorum materiam phy­
sicam et usum minus frequentem, facilius esset maiorem obtinere certi­
tudinem et securitatem, nulla est ratio cur certitudo moralis lata seu
prudens et probabile iudicium non sufficiat in hoc sacramento, in
quo agitur de cognoscendis actibus internis poenitentis, qui, cum
ita obvii et manifesti non sint, dubiis tam frequenter occasionem
praebent.

501. IV. Accedit doctrina Leonis ΧΠ et Catechismi Romani. —
Leo XII dicit illos dumtaxat poenitentes existimandos esse absolu(19) Cfr. Ball.-Palm., V. n. 120 ss.; Pifirhl, Dc iudicio sacramentali, p. 5 88.; Berardi, De
recidivis et occasionariis, I. n. 23.
(20) Lib. VI, part. 1. n. 119.

tione indignos ex dejectu dispositionis, qui « sensu doloris ac poeni­
tentiae... carere prudenter indicantur» (21).
Catechismus Romanus clare, quamvis implicite, hanc doctrinam
confirmat. Docet enim poenitentem absolvi posse, si confessarius
« audita confessione, indicaverit, neque in enumerandis peccatis
diligentiam, neque in detestandis dolorem poenitenti omnino de­
fuisse » (22).
Huiusmodi indicium, quod sibi confessarius efformat, non est nisi
prudens et probabile.
Igitur theologi etiam recentissimi, pauci quidem, qui dicunt requiri vel
certitudinem moralem stricte dictam, vel indicium valde probabile de poeni­
tentis dispositionibus, minus recte loquuntur aut saltem minus accurate.
Et dolendum profecto, eosdem existimare genuinae S. Ligorii doctrinae
se fideliter adhaerere eamque sequi.
At S. Doctor expressis verbis dicit sufficere « prudentem probabilitatem »,
ideoque clare explicat sententiam suam, nempe certitudinem moralem acci­
piendam esse sensu lato. Praeterea, ut alia omittamus, concedit absolvi posse
poenitentem, qui negat peccatum sub oculis confessarii commissum, modo
adsit « prudens dubium » an istud iam alteri fuerit confessus (23).
Quare, ex doctrina ipsius fif. Alphonsi manifesto liquet sufficere prudentem
probabilitatem seu prudens dubium.
Ceterum, dato et non concesso quod alia revera esset sententia 8. Dodoris, nihil profecto inde sequeretur contra doctrinam traditam, cum testi­
monia allata et rationes adductae omnem vim atque efficaciam nihilominus
retinerent ac reipsa retinent.

Praedicta certitudine morali exsistente, confessarius tenetur ex
iustitia absolvere poenitentem, et quidem per se sub gravi, quoties ipse
absolutionem postulat. Patio est, quia inter confessarium et poeniteritem quidam contractus intercedit (cfr. n. 513).

502. Natura prudentis et probabilis iudicii. — Quaeri potest utrum
prudens et probabile indicium de poenitentis dispositionibus, exclu­
dat omne dubium in contrarium, sive levissimum, sive leve, sive etiam
grave.
Certum est non excludere omne et quodcunque dubium etiam le­
vissimum, quia tune indicium non esset probabile tantum, sed certum
omnino. Unde ipse conceptus probabilitatis includit aliquod dubium.
Sane probabilitas alicuius opinionis sive sententiae est illa eiusdem
(21) Const. « Charilale Christi », 25 dec. 1825, § 5.
(22) De Sacramento poenitentiae, q. 60.
(23) Lib. VI. n. 651.

proprietas, qua propter motiva, quibus fulcitur, viri prudentis assensum
meretur, etsi cum formidine, de opposito (24).
Ipse 8. Alphonsus ait: « Positivum est (dubium), quando pro utra­
que parte vel saltem pro una adest grave motivum, sufficiens ad for­
mandam conscientiam probabilem... ideo dubium positivum fere semper
coincidit cum opinione probabili » (25).
Quidam censent prudentem probabilitatem, quam sibi eflormare de­
bet confessarius, admittere quidem dubium leve, at penitus excludere
gravem rationem contrariam (26).
Alii dicunt prudenti et probabili confessarii iudicio, quod gravi
motive nitat ur, non obstare gravem suspicionem, ita ut simul exsistere
possint prudens probabilitas de poenitentis dispositionibus et gravis ratio
contraria, cum alia aliam necessario minime excludat (27).
Haec sententia, speculative loquendo i. e. perspecta natura pro­
babilitatis eiusque variis gradibus consideratis, longe verior est, eamque
confirmant quae supra dicta sunt (n. 498 ss.).
Practice haec erit norma sequenda: si confessarius sibi efformaverit prudens et probabile indicium de poenitentis dispositionibus, et
nulla sit gravis ratio contraria, potest ac debet illum absolvere: si adsit
huiusmodi gravis ratio, potest quidem absolvere, sed non tenetur, nisi
urgeat necessitas moraliter sumpta.
503. Contra doctrinam huc usque traditam nequit allegari pro­
pos. la ab Innocentio XI damnata: « Non est illicitum in sacramentis
conferendis sequi opinionem probabilem de valore sacramenti, relicta tutiore,
nisi id vetet lex aut conventio aut periculum gravis damni incurrendi ».
Securitas, quae de valore sacramenti haberi debet, intelligenda
est iuxta principium: «sacramenta propter homines», pro subiecta
materia. Hic autem non agitur de obiecto quodam exterioribus sen­
sibus perceptibili, ut in aliis sacramentis, sed de animae dispositioni­
bus internis et non ita obviis; unde solida probabilitas exigi potest, sed
ea tantum, et nihil amplius, nisi velimus sacerdotem perpetuis anxie­
tatibus aut sacramentum paucissimis reservare (28).
(21) Cfr. S. Thom.. in III, D. 26. q. 2, art. 4; De veritate, q. 14. art. 1; Summa theol.,
I. q. 79. art. 9. ad I. ubi ait: «Opinio significat actum intellectus, qui fertur in unam
partem contradictionis cum formidine oppositi ·.
(25) Lib. I. n. 20. Cfr. etiam Laymann. De conscientia. cap. 5. n. 2ss.; Suarez, in 1-2,
tract. 3, disp. 12, sect. 5. n. 1 ss.; Lacroix, lib. I, η. 47 ss.; Ball.-Palm., I. n. 51 ss.; Noldin.
I, n. 223.
(26) Cfr. S. Alph., VI, n. 460; D’Annibale, III, n. 335; Berardi, De recidivis el orcasionariis, I, p. II.
(27) Do singulis speciatlm Génlcot-Salsmans, II. n. 367; Noldin, III, n. 389; Arregui,
n. 621.
(28) Cfr. Cappello, De Sacramentis, I, n. 37 ss.
33 — Cappello, De Sacramentis, II.

504. Signa dispositionis poenitentis. — Signa dispositionis alia ordi­
naria, alia extraordinaria passim a theologis vocari solent. Cfr. n. 509.
Signa praecipua, e quibus iudicium prudens et probabile confes­
sarius sibi efformare potest de poenitentis dispositionibus, sunt qua­
tuor: 1° spontanea confessio; 2° assertio poenitentis; 3° modus confitendi;
4° adiuncta poenitentis.

505. I. Confessio spontanea. — Tunc haberi potest confessio tan­
quam signum debitae dispositionis, cum poenitens sponte ad eam in­
stituendam accedit, sive ut praeceptum impleat, sive ut statum gratiae
sibi procuret, sive ut facibus peccata vitare possit.
Ex ipsa confessione dispositiones nequeunt semper ac tuto deduci,
si poenitens tantum ex voluntate parentum vel Superiorum, vel ex
quadam consuetudine ad sacramenta accedit. Consulto dicimus: semper
ac tuto, quia interdum etiam in dicto casu dispositiones poenitentis
optime haberi possunt.

506. II. Assertio poenitentis. — Poenitenti, qui serio affirmat se
habere dolorem et propositum, credendum est. Maior enim certitudo
in hac re acquiri non potest, iuxta communem theologorum doctrinam,
quam si credatur ipsi poenitenti.
S. Thomas ait: « Non potest (Superior) maiorem certitudinem accipere
quam ut subdito credat, quia hoc est ad subveniendum conscientiae ipsius;
unde in foro confessionis creditur homini et pro se et contra se, non autem in foro
exterioris iudicii » (29).
Suarez merito testatur hanc esse communem DD. sententiam; «Si poenitens in ipso modo confessionis et accusationis suae praebet signa doloris, vel
certe si est homo non valde rudis et apparet moratus, nullam diligentiam in
hoc tenetur confessor adhibere, bene tamen semper faciet proponendo et con­
sidendo detestationem peccati: et quando non habet sufficientia signa doloris,
potest et debet interrogare poenitentem an ex animo detestetur peccatum, cui
affirmanti credere tenetur. Et idem dicendum de proposito in futurum, quando
ex confessione non oritur specialis aliqua obligatio restituendi, vel relinquendi
aliquam occasionem proximam peccandi, sed solum communis et generalis
obligatio non peccandi de cetero » (30).

Inde tamen nullatenus sequitur, prudenti confessario credendum
esse quidquid poenitens ore tantum proferat, etiamsi manifestum sit
eum aliter sentire. Ubi agitur de maxime rudibus et induratis pec­
catoribus, qui a multis annis absque ulla emendatione eodem modo
(20) In IV, D. 17, q. 3. a. 3, q. 5.
(30) Diap. 33, sect. 2, n. 4.

DE OBLIGATIONE ABSOLVENDI POENITENTEM

515

confitentur, non sufficit ut confessarius exquirat dumtaxat num do­
lorem et propositum habeant, et respondentes absolvat.
Sed necessc est, ut peculiari cura eos ad contritionem excitet, de
praeterita negligentia graviter moneat, certiores faciat eos qui sine
dolore et proposito confiteantur, non solum peccatorum venia carere,
sed gravissimo quoque sacrilegio foedari, etc.

Quae conamina si adhibita fuerint, plerumque confessarius pru­
denter credere poterit poenitenti, qui affirmet se dolere et proponere
sicut i oportet (31).

Haec doctrina longe distat a prop. 60a iure meritoque damnata
ab Innocentio XI (cfr. infra, n. 507).
Non cum omni classe poenitcniium nec in omnibus locis et tempo­
ribus eodem modo atque eadem facultate sibi efformare poterit con­
fessarius probabile iudicium de dispositione poenitentis.

Multo securius credi potest poenitenti, ubi communiter homines
solent graviter et sincere agere et loqui, quam ubi ad levitatem et fictio­
nem valde propensi sunt.

Pariter, ubi pauci ad sacramentum poenitentiae accedunt, ita ut
poenitentes humanum respectum vincere debeant, maiorem fidem me­
rentur, quamvis indicia contraria videantur, quam ubi omnes ad sa­
cramenta accedere solent, et nota quadam afficerentur si abstinerent.

Relapsus, quem poenitens vel confessarius probabiliter aut etiam cum
morali certitudine praevidet, non obstat necessario bonis dispositionibus poeni­
tentis ideoque prudenti indicio efformando.
Inigo optime ait: « In quo puncto doctrina communis et vera est, si sa­
cerdos hic et nunc non obstante consuetudine praeterita, iudicet poenitentem
habere verum dolorem et propositum non peccandi, posse eum absolvere; quia
dispositio sufficiens est dolor et propositum praesens, non emendatio futura,
atque ita poterit absolvi, licet iudicetur relapsurus » (32).
Consentit omnino Angelicus: « Ille est irrisor et non poenitens qui, simul
dum poenitet, agit quod poenitet, vel proponit iterum se facturum quod gessit,
vel etiam actualiter peccat eodem vel alio genere peccati. Quod autem aliquis
postea peccat vel actu vel proposito, non excludit quin prima poenitentia vera
fuerit : nunquam enim veritas prioris actus excluditur per actum contrarium
subsequentem » (33).
507. Practice hae normae, igitur, serventur:
1° Poenitens, qui

sincere peccata sua confitetur nec ullam aliunde

(31) Cfr. Suarez, L c.; Navarrus, Man., cap. 17, η. 59; Génlcot-Salsmans, Π, n. 308.
(32) Disp. 11, n. 100.
(33) Summa theol., III. <1· 81, art. 10, ad 4.

ingerit suspicionem deficientis dispositionis, iure praesumitur rite dis­
positus ideoque absolvendus est.
2° Si confessarius forte dubitet de sufficienti dispositione, poenitentem interroget eique affirmanti credat (34).
3° Poenitens, qui ex modo loquendi aliisque circumstantiis vi­
detur non serio et sincere agere, uti dispositus haberi nequit, etsi af­
firmet se detestari peccata eaque in posterum vitare velle. Huc spectat
prop. 60a damnata ab Innocentio XI: « Poenitenti habenti consuetu­
dinem peccandi... etsi emendationis spes nulla appareat, nec est neganda
nec differenda absolutio, dummodo ore proferat se dolere et proponere emen­
dationem »>.

507bls. III. Modus confessionis. — Facile confessarius, ex modo
quo poenitens candide et humiliter se accusat, apprehendere potest
eum serio et sincere agere in sacro negotio conversionis. Hinc probe
cognoscere valet et veram contritionem habere et sincerum emenda­
tionis propositum elicere (35).

508. IV. Adiuncta poenitentis. — Plures sunt circumstantiae, quae
ostendunt poenitentem esse rite dispositum. Huiusmodi sunt:
1° si poenitens aliquam curam iam adhibuit ad vitanda pec­
cata, ad consuetudinem pravam deponendam;
2° si admonitus de remediis opportunis, haec adhibiturum se
esse libenter promittit;
3° si accusat peccata prius culpabiliter reticita;
4° si accedit ad confessionem ex aliquo peculiari motivo, v. g.
mortis amici vel consanguinei, concionis auditae, etc.;
5° si obligationi valde difficili satisfecit, ex. gr. restitutionis
bonorum aut reparationis famae, quam huc usque distulerat;
6° si ad confessionem instituendam incommodum grave subire
debuit, v. g. longum iter, iurgia et irrisiones amicorum, damnum tem­
porale, etc. (36).
509. Ex praedictis signis, iuxta DD. post S. Alpho n sum (37), alia sunt
ordinaria, alia extraordinaria. Non vocantur extraordinaria, quatenus dispo­
sitiones perfectiores seu extraordinarias significent aut significare debeant,
sed ita vocari solent, ut ab ordinariis distinguantur.
Signa ordinaria duo generatim dicuntur: confessio rite peracta et assertio
poenitentis se dolere et emendationem proponere.
(34)
(35)
(36)
(37)

Suarez, disp. 32, sect. 2, n. 2; Lugo, disp. 22, n. 22; Ball.-Palm., V, n. 857.
Cfr. Lugo, disp. 22, n. 12 ss.
Cfr. Suarez, disp. 27, sect. 3, n. 2ss.; Lugo, disp. 22, n. 15.
Lib. VI, n. 460.

Signa extraordinaria, iuxta communiorem acceptionem, ea sunt, quae
ex adiunctis poenitentis eruuntur (38).
Huiusmodi distinctio signorum nobis minus placet, quia est valde in­
certa et ambigua, utpote subiectiva, ut liquet ex modo loquendi Doctorum
atque ex ipsa rei natura, cum idem signum interdum pro uno poenitente sit
ordinarium, pro altero extraordinarium.

510. Quinam poenitentes censeantur dubie dispositi vel indispositi.
— 1. Dubie dispositi non dicuntur poenitentes, qui ex gravi motivo
existimantur habere dolorem et propositum emendationis, at simul
contra eorum dispositiones habetur aliqua levis suspicio; sed illi vo­
cantur, qui ex positivis indiciis gravem suspicionem praebent se rite
dispositos non esse, quin ex alia parte prudens et probabile indicium
de recta eorum dispositione efformari possit.
Quare sicut sufficiens dispositio non excludit omne dubium ex
parte confessarii, ita dubia dispositio excludit indicium probabile, simulque gravem suspicionem, ortam scii, ex positivis indiciis, supponit
contra poenitentem (39).
2. Praecipua indicia positiva dubiae dispositionis haec sunt:
1° si poenitens ad confessionem accedat non sponte, sed potius
coacte ex parentum vel Superiorum mandato aut suasione;
2° si accedat sine praemisso examine, i. e. sine debita praepa­
ratione;
3° si remedia a confessario exhibita penitus neglexerit et in
eadem peccata relapsus sit;
4° si peccata confiteatur sine humilitate et dolore;
5° si conetur temere se excusare ac studeat quodammodo pec­
cata occultare;
6° si post plures relapsus frigide dicat se detestari peccatum
ilhidque in posterum velle vitare;
7° si difficilem et tardum se praebeat in poenitentiis et pecca­
torum remediis acceptandis (40).
3. Indispositi sunt poenitentes, qui certo carent dolore de peccatis
et serio emendationis proposito.
Huiusmodi sunt generatim omnes ii, qui, nulla excusante iusta
causa, gravem obligationem implere recusant (41).
Scilicet indispositi sunt, ut utamur verbis Papae Leonis XII, « qui
(38) Cfr. Lacroix, lib. VI, part. 2, η. 1723 ss.; Logo, disp. 14, n. 166; Laymaun, lib.
V, tract. 6. cap. 4, n.10.
(39) S. Alph., VI, n. 460; Lacroix, I. c„ n.1742 ss.
(40) Suarez, disp.27, sect.2, n. 3 ss.
(41) Suarez, disp.32, sect. 2, n. 3; S. Alph., VI, n. 606; Navarrus, .Van., cap. 17, n. 59.

nulla dant signa doloris, qui odia et inimicitias deponere aut aliena,
si possunt, restituere aut proximam peccandi occasionem deserere,
aut alio modo peccata derelinquere et vitam in melius emendare no­
lunt, aut qui publicum scandalum dederunt, nisi publice satisfaciant,
et scandalum tollant » (42).
511. An dispositus censendus sit poenitens qui vult sequi opinionem
contrariam illi quam tenet confessarius. — 1. Quidam veteres, pauci
profecto, tenent poenitenti standum esse iudicio sive opinioni con­
fessarii, qui est iudex; secus, aiunt, erit indispositus ad absolutionem (43),
2. Sententia communis et vera docet, huiusmodi poenitentem
nullatenus habendum esse uti indispositum; ac propterea confessa­
rium nedum posse, sed teneri sub gravi illum absolvere, quamvis velit
sequi opinionem probabilem, contrariam ei quam tenet, ut probabi­
liorem, confessarius (44).
« Nec valet dicere, ut scite monet «St. Alphonsus (45), quod poenitens non
est dispositus, cum sequi non vult iudicium confessarii. Nam respondetur quod
confessarius non est iudex opinionum quas poenitens sequi teneatur, sed tan­
tum dispositionis sui poenitentis... Dispositio autem poenitentis consistit tan­
tum in habendo verum dolorem de peccatis confessis, et firmam voluntatem
non peccandi in posterum ».

512. Necessitas iudicii ex parte confessarii de dispositione poenitentis. — Iudicium de poenitentis dispositionibus — scii, num sit dis­
positus, dubie dispositus aut indispositus — practice maximi momenti
est ac semper prae oculis habendum, ut inde pateat utrum absolutio
sit concedenda, vel differenda aut neganda. Hinc sequens articulus.
(42) Const. « Caritate Christi », 25 dec. 1825, § 3.
(43) FiUfnanus, In cap. Ne innitaris, de const., n. 305; Gonzales, De recto usu opin.
probab., diss. 14, n. 129; et alii apud Lacroix, lib. I, η. 445.
(44) Suarez, disp. 32, sect. 5, n. 3ss.; Lacroix, lib. I, n. 445 ss.; S. Alph., VI, n. 601;
Salmant., tract. 6, cap. 12, n. 44; Sporer, tract. 1, cap. 1, n. 47; Laymann, lib. I, cap. 5,
n. 10; Azor, part. 1, lib. 2, cap. 17, q. 10.
(45) Lib. VI. n. 604.

Articulus VII.

De absolutione concedenda, differenda aut neganda.
513. Absolutio concedenda. — Can. 886 statuit: «Si confessarius
dubitare nequeat de poenitentis dispositionibus et hic absolutionem petat,
absolutio nec deneganda nec differenda est ».
Regulae fideliter ac religiose servandae.
Regula prima: Poenitens sufficienter dispositus ex iustitia absol­
vendus est, et quidem per se sub gravi.
Poenitens enim rite dispositus habet ius ad obtinendam absolu­
tionem; nam sacerdos eo ipso quod confessionem excipit tacito con­
tractu se obligat ad dandam absolutionem ei, qui confessionem rite
instituit et bene dispositus appareat; poenitens autem, intuitu prae­
cise absolutionis recipiendae, peccata confessario manifestat, etiam
forte cum magna erubescentia. Hinc patet cur ex iustitia absolutio
danda sit.
Accedit, generatim loquendo, quod absolutio statim concessa, poe­
nitenti magis prodest quam eius dilatio. Sane e miserrimo statu pec­
cati egreditur; fit particeps gratiarum et bonorum, quae iustis con­
ceduntur, peccatoribus autem negantur; gratia utriusque sacramenti
poenitentiae et eucharistiae in emendatione vitae iuvatur; Deo recon­
ciliatus haeres efficitur vitae caelestis.
Cum damnum, quod poenitenti obvenit ex denegata et forte etiam
ex dilata absolutione sit grave, ideo dicitur poenitens sufficienter dis­
positus per se absolvendus esse sub mortali.
Addimus per se, i. e. ordinarie et regulariter, quia per accidens in­
terdum gravis obligatio non urget, vel quia poenitens ultro consentit
in dilationem absolutionis, vel quia nonnisi peccata venialia accusat,
ut statim dicetur.
Etiam poenitens, qui venialia tantum confitetur, aut peccata mortalia
iam directo remissa, ius habet recipiendi absolutionem, quoties sit rite dispo­
situs. Attamen si aliquando sine absolutione dimittatur, cum sola benedictione,
gravis iniuria ei non irrogatur; unde si hoc fiat sine rationabili causa, peccatum
erit veniale; si fiat ex rationabili causa, interdum nullum erit peccatum.
Sed confessarius a gravi culpa certe non excusatur: a) si semper aut ple­
rumque id agat; b) si poenitens petat absolutionem et aegro animo ferat se inabso­
lutum dimitti.

Poenitens, qui in genere tantum se accusat de venialibus aut de
mortalibus iam remissis, quando in specie confiteri posset, et confes­
sario petenti distincte confiteri renuit, ius absolutionem accipiendi non
habet. Ratio est, quia confessarius audiens poenitentem non intendit
se obligare ad eum absolvendum, nisi quatenus ipse secundum morem
ab Ecclesia receptum confiteatur (1).

514. Regula secunda : Poenitens dubie dispositus potest et aliquando
debet absolvi sub conditione, si adsit gravis causa.
Sacramenta sunt propter homines; idcirco, urgente gravi inotivo,
administrari possunt, licet valor eorundem sit dubius. In casu autem
reverentiae sacramento debitae consulitur per absolutionem conditionatam (2).
Casus praecipui, in quibus dubie dispositus absolvi potest, sunt hi:
1° si poenitens versatur in periculo mortis;
2° si alias incurreret notam infamiae, eo quod suspicionem de­
negatae absolutionis ingerat;
3° si apud alium sacerdotem confessionem repetere cogeretur;
4° si diu gratia sacramenti carere deberet;
5° si alias a sacramentis alienaretur;
6° si urget praeceptum annuae confessionis et communionis;
7° si agatur de sponsis, qui mox matrimonium contracturi sunt;
8° si agatur de pueris, rudibus etc., qui peccata gravia accusant,
et raro ad sacramentum poenitentiae accedunt (3).
In praedictis casibus, exceptis tertio et septimo, absolutio non
solum potest, sed etiam debet conferri.
Practice, ubi agitur de poenitente dubie disposito, videndum est,
utrum, omnibus mature perpensis, magis expediat ad eius salutem,
ut statim absolutio detur, an potius differatur.
Cum nostris temporibus valde timendum sit, ne ii, qui inabsoluti dimit­
tantur, amplius non redeant, ordinarie magis proderit saluti poenitentis, si
confessarius eum non dimittat in aliud tempus, sed omnem curam ac sollici­
tudinem adhibeat, ut illum rite disponat ad validam absolutionem recipien­
dam sicque dispositum illico absolvat (4).
(1) Suarez, disp. 31. sect. 2, n. 4ss.; Lugo, disp. 20, n. 2ss.; Vaequez, q. 93, art. 3,
dub. 7, n. 3 ss.
(2) Lugo, disp. 20. n. 5 ss.
(3) Cfr. S. Alph., VI. n. 460 ss.
(4) Suarez, disp. 31, sect. 2, n. 1 ss.; disp. 32. sect. 3, n. 7; Laymann. Ub, V, tract. 6,
cap. 18, η. 10; Sporer, part. 3, cap. 6, η. 798.

Poenitenti dubie disposito absolutio
differri debet, si grams causa desit, quae illam erigat aut saltem
permittat.
515. Absolutio differenda. — 1.

Ratio est, quia poenitens dubie dispositus ex una parte non ha­
bet ius ad absolutionem; ex alia vero, absolutio nequit ei denegari,
cum certo indispositus non sit. Nec salus animarum suadet absolu­
tionem dandam, cum causa gravis in casu deficiat (5).
2. Etiam poenitenti sufficienter disposito potest differri absolutio, si

confessarius id ei vere utile esse iudicaverit, et poenitens in dilationem
consentiat.
Haec notanda sunt:
1° Imprimis huc spectat praescriptum can. 886 (cfr. n. 513).
Utrum hoc praescriptum sententiae 8. Alphonsi aliorumque theolo­
gorum derogaverit necne, ex dicendis patebit.
2° Duae conditiones requiruntur, ut absolutio poenitenti suf­
ficienter disposito possit differri. Requiritur a) ut dilatio existimetur
vere utilis poenitenti; 6) ut poenitens consentiat in dilationem, seu
ne invitus sit.

Ratio primae conditionis est, quia poenitens habet quidem ius ad reci­
piendam absolutionem, non tamen ad eam statim obtinendam, si dilatio utilis
reapse videatur sive ad horrorem incutiendum de peccatis commissis sive ad
firmandam voluntatem in serio proposito non peccandi.
Ratio secundae conditionis est, quia si poenitens non consentiat in dila­
tionem, seu invitus sit, illa utilis esse nequit, ideoque cessat ipso facto prima
conditio, sine qua dilatio absolutionis citra iniuriam haberi non potest.
3° Utilitas spiritualis, quae secutura praevidetur ex dilata ab­
solutione, debet esse vera seu certa. In eo potissimum consistit, quod
poenitens ex difficultate recipiendi absolutionem melius cognoscat gra­
vitatem peccati et maiorem concipiat horrorem de culpis commissis
eiusque voluntas magis confirmetur in proposito emendationis.
In dubio, utrum dilatio absolutionis profutura an obfutura sit,
poenitens sufficienter dispositus absolvendus est; secus ini uste ageret
confessarius, cum talis poenitens ius habeat ad absolutionem.
Λ fortiori ageret iniuste confessarius, qui praevidens dilationem
absolutionis poenitenti magis obfuturam quam profuturam, eam nihi­
lominus differret.
4° Praedicta utilitas spiritualis, quae obventura supponitur poe­
nitenti ex dilata absolutione, considerari debet hic et nunc, omnibus

(5) Cfr. S. Alph., VI, n. 432; Renter, Ntoconfcssarius, η. 34; Lugo, disp. 15, n. 4 ss.;
Lacroix, Ub. VI, part. 2, n. 1770 ss.

circumstantiis sive dispositionibus ipsius poenitentis accurate perpensis
et quidem practice.
Unde non est attendenda utilitas mere speculativa seu in abstracto,
sed praefica i. e. in concreto, nimirum in ordine ad hunc poenitentem,
qui versatur in hisce adiunctis, qui habet has aut illas animi dispo­
sitiones.
Quare ubi poenitens sit invitus, seu in dilationem absolutionis non
consentiat eamque aegro animo ferat, utilitas spiritualis aut nulla erit
aut saltem dubia; nam poenitens, eo ipso quod est invitus, ex dilatione
magis offenditur quam emendatur, et valde timendum est ne hac ra­
tione a sacramentis suscipiendis ipse alienetur (6).
Hinc Codex regulam practice servandam tradit in relato can. 886
(n. 513).
Poenitens rite dispositus habet ius recipiendi absolutionem, quo iure pri­
vari certe non potest a confessario. Unde si ille petat absolutionem, haec danda
est. Quodsi confessarius ei utilem esse indicaverit dilationem absolutionis,
exquirere debet ab eo, utrum consentiat in dilationem necne, utrum aegro
an libenti animo eam ferat. Si poenitens consentiat, absolutio potest quidem
differri; si renuat, eamque petere pergat, absolutio danda est.
Proinde opinio plurium veterum theologorum, qui docent absolutionem
licite differri posse, ratione spiritualis utilitatis, etiam poenitenti invito, ex
dictis admitti nequit, ubi poenitens sit rite dispositus; cum iure suo, citra vo­
luntatem, ipse privari per se nequeat.
At simul fatendum est, verba Codicis (can. 886) non opponi communis­
simae theologorum sententiae, quae affirmat dilationem absolutionis aliquando,
modo prudenter adhibeatur, poenitentibus utilem fore, ideoque interdum, occur­
rente vera utilitate in concreto seu dummodo poenitens non sit invitus, abso­
lutionem licite differri posse.
Hoc sensu et hac restrictione tantum, non alias, illa sententia practice
admittenda est (7).
(6) Lugo, disp. 21. n. 14, n. 169 ss.; Lacroix, l. c., n. 1820 ss.; Sanchez, Decal., lib. Π,
cap. 32, η. 45; Ball.-Palm., V, η. 186 ss.
(7) De hac quaestione expresse et erudite agit F. Ter Ilaar, C. SS. R., De conterenda
absolutione sacramentali iuxta canonem 886 Codicis iuris canonici, Romae, 1919.
Iste auctor ita concludit: « Canon hic (886) optime ita explicari potest, ut contra rigoristarum et lansenistarum doctrinam heic iterum statuatur, confessarium poenitenti vero
contrito et absolutionem petenti per se quidem et ordinarie absolutionem conferre debere,
neque eam passim et promiscue differre posse. Confessarius tamen, praecipuo ut medicus,
etiam tali poenitenti interdum quasi per accidens absolutionem differre potest, si nempe om­
nibus perpensis ob speciales et graves rationes id pro sua prudentia expedire indicat ad poe­
nitentis curationem » (pag. 63).
At, aliter ac existimat Ter Ilaar (pag. 65), nihil in favorem huius conclusionis erui potest
ex can. 6, 2° et 1°, quia can. 886 est doctrinalis, dum ean. 6 respicit, saltem directe, ius vetus
disciplinare.
Neque argumentum decisivum deduci potest (pag. 61) ex fontibus ad clt. can. 886 al­
legatis, quia ipse met Card. Gasparri in Praefatione ait: « Qua in re vix animadvertere at­
tinet, canones haud semper cum suis fontibus omni ex parte in sententia congruere ».

5° Dilatio absolutionis, ubi agitur de poenitente rite disposito,
nunquam necessaria est; idcirco confessarius potest quidem eam adhihere, at nullo pacto tenetur, ita ut nec necessaria nec praecepta sit.
6° Absolutio nonnisi ad breve tempus differri potest, nempe ad
paucos dies, ad hebdomadam, non autem ad plures hebdomadas, ad
mensem et ultra. Sane diuturna dilatio poenitenti magis obest quam
prodest, cum grave sit per multos dies in statu peccati mortalis manere
tum ob periculum mortis, quod semper imminet, tum ob innumera
bona, quibus homo, qui in peccato exsistit, privatur.
7° Ubi agitur praesertim de occasionariis et recidivis, aiunt,
ex dilata absolutione melius dignoscitur num poenitentes sint vere
contriti eorumque voluntas magis confirmatur in proposito emendationis. Ita plures theologi obiicientes contra ea quae supra dicta sunt.
At responsio obvia est: vel occasionarii et recidivi sunt rite dis­
positi, vel non. Si primum, cadit eo ipso tota argumentatio, quia, cum
sint rite dispositi, necessario habere debent dolorem et propositum
se emendandi; attenditur autem dolor et propositum hic et nunc elicitum, nec ulla eiusdem futura confirmatio necessaria est. Si alterum,
mutatur omnino status quaestionis, quia heic sermo est de poenitentibus rite dispositis iisque tantum.

8° In praxi, cum agatur de iure tertii seu poenitentis ac de eius bono
spirituali, benignior sententia potius amplectenda est, praesertim si qua ratio
dubitandi occurrat, sepositis anxietatibus et scrupulis (8).
9° Ubi absolutio insta de causa sit differenda, confessarius verba Leotiis XII serio perpendat : « Quare si insta sit causa, cur differenda sit absolutio,
verbis, quoad poterit, humanissimis persuadeat confessis, necesse esse, id et
munus officiumque suum et eorum ipsorum salutem omnino postulare, eosque
ad redeundum quamprimum blandissime alliciat, ut iis fideliter peractis, quae
salubriter praescripta fuerint, vinculis soluti peccatorum, gratiae coelestis
dulcedine reficiantur » (9).

516. Absolutio neganda. — Poenitenti certe indisposito aut incapaci, semper sub gravi neganda est absolutio.
Sane qui huiusmodi poenitentem absolvit, grave sacrilegium committit, cum sacramentum invalide administret, nec ulla spiritualis
utilitas obveniat poenitenti, imo damnum gravius seu novum peccatum (10).

(8) Cfr. Suarez, disp. 32, sect. 1, n. 3ss.; Lacroix, lib. VI, part. 2, η. 1736; S. Alph.,
VI. n. «05.
(9) Const. · Caritate Christi », 25 dec. 1825, § 6.
(10) Cfr. Suarez, (lisp. 32, sect. 2, n. 3; Lugo, disp. 21, n. 32 es.; S. Alph., VI, n. 606;
Navarrus, Man., cap. 17, n. 55 ss.

Nulla est aut esse potest necessitas, quae excuset confessarium,
in casu, a deneganda absolutione.
Requiritur certitudo de poenitentis indispositione vel incapacitate,
ita ut minime sufficiat probabilitas aut gravis suspicio.
In dubio, absolutio negari non potest, sed solum differri, iuxta
alibi dicta (n. 515), nisi causa proportionate gravis exigat ut absolutio
conditionata statim conferatur.
Confessarius summo studio ac paterna caritate procurare debet
ut poenitentes, qui imparati et indispositi accedunt ad tribunal poe­
nitentiae, rite disponantur ad sacramentum valide et fructuose reci­
piendum. Huc spectant normae statim tradendae.

517. Nor H ae confessario servandae cum poenitentibus qui accedunt
minus dispositi. — 1. Officium confessarii est, omnem curam adhibere,
ut huiusmodi poenitentes, quantum cum gratia Dei fieri possit, ad
beneficium absolutionis rite accipiendum disponat (11).
Leo XII, iubilaeum orbi universo indicens, confessarios ita monet: « Sistunt
se quidem mulli sacramenti poenitentiae ministris prorsus imparati, sed per­
saepe tamen huiusmodi, ut ex imparatis parati fieri possint, si modo sacerdos
viscera indutus misericordiae Christi lesu, qui non venit vocare iustos, sed
peccatores, sciat studioso, patienter, mansuete cum ipsis agere... Imparati
enim illi tantummodo sunt indicandi, non qui vel gravissima admiserunt flagitia, vel qui plurimos etiam annos abfuerint a confessione; misericordiae enim
Domini non est numerus et bonitatis infinitus est thesaurus, vel qui rudes con­
ditione aut tardi ingenio non satis in seipsos inquisierint, nulla fere industria
sua, id sine sacerdotis ipsius opera assecuturi; sed qui adhibita ab eo neces­
saria, non qua praeter modum graventur, in iis interrogandis diligentia omnique in iisdem ad detestationem peccatorum excitandis... exhausta caritatis
industria, sensu tamen doloris ac poenitentiae, quo saltem ad Dei gratiam in
sacramento impetrandam disponantur, carere prudenter iudicantur » (12).
Haec verba R. Pontificis semper prae oculis confessarii habeant eaque
attenta consideratione perpendant.

2. Proinde confessarius cum poenitentibus qui minus dispositi
accedunt, ita se gerat:
1° eos paterna benignitate alloquatur ac sollicita caritate Deo
reconciliare conetur;
2° ob eorum oculos efficaciter ponere studeat peccatorum gra­
vitatem, deformitatem, turpitudinem;
3° indicet pessimos peccatorum effectus, damna, detrimentum
(11) Cfr. Ball.-Palm., V, n. 185 es.
(12) Confit. « Caritate Christi », 25 dec. 1825, § 5.

animae salutisque aeternae discrimen ac vanam spem sibi consulendi,
ubi hora iam instet mortis atque imminens Dei indicium;
4° facilem rationem suggerat, qua et malis hisce occurrere et
rectam salutis viam inire possit;
5° poenitenti serio esse perpendendum addat, absolutionem sacramentalem effectum sortiri dispositionibus confitentium congruum,
atque ideo sicut sincere poenitentem solvit ac mundat, sic vera poeni­
tentia carentes arctius ligare atque cetera peccata addito sacrilegio
cumulare (13).
3. Ubi confessarius haec aliaque huiusmodi proponat, idque non
zelo indignantis, sed magna potius caritate commiserantis ac poenitentium salutem sollicite cupientis, praestet, fieri non potest, quin poe­
nitens signum aliquod sufficientis dispositionis exhibeat. Quare si poe­
nitens affirmet, se agere sincere atque ea, quae confessarius exigat,
praestare se velle, posse confessarium tuta conscientia absolutionem
impertiri, etiamsi poenitens aliud conversionis suae signum nullum in
antecessum dederit (14).
4. Nihil confessario magis cordi esse debet quam Deo peccatores
reconciliare atque ideo minus dispositos opportune iuvare eosque, quan­
tum in se est, capaces reddere absolutionis sacramentalis recipiendae.
Huc spectant verba Leonis XII, nunquam satis seria meditatione
perpendenda: «Quocunque animo sint, qui accedant ad sacramentum
poenitentiae, nihil ei (confessario) magis cavendum est, quam ne... quis­
piam... sacramento reconciliationis infensus discedat » (15).

Articulus VIII.

De obligatione remedia afferendi contra relapsu II
518. Obligatio in se considerata. — 1. Confessarius maxime curare
debet, ut non solum poenitentem nunc cum Deo reconciliet, sed etiam
ut eum pro futuro tempore in suo officio contineat atque a peccatis
praeservet.
2. Quocirca imprimis curare debet, ut poenitens muniatur firmis
remediis contra gravia peccata, ut evitet pericula et occasiones, eas
(13) Cfr. Ball.-Palm.. V, n. 187; Salvatori. Istrueione pratica pei confessori novelli,
part. 2, § 1 ; Scgnori, II confessore islruilo, cap. 2.
(14) Suarez, dlsp. 32, sect. 3, n. 5ss.; Laymann, lib. V, tract. 6. cap. IS, n. 18; Sporer,
part. 3, cap. 6. n. 7 9 5 88.; Ball.-Palm., I. c.; Lchmkuhl, II. n. 433 ua.
(15) Const. « Caritate Christi ». 25 doc. 1825, J 5.

praesertim, quae in periculum grave converti possunt; praeterea, ut
poenitens solide instituatur in fugiendis peccatis etiam levioribus atque
perfectiora sectari assuescat.
3. Ut rite confessarius id assequatur, necesse est, ut ipse 1° radices
et causas peccatorum investiget; 2° indolem et ingenium poenitentis
introspiciat (1).

519. Remedia universalia ad vitandum relapsu: If et ad profectum
faciendum. — 1° Praecipuum et universale remedium ad omnia vitia
exstirpanda et ad virtutes inserendas est humilis et frequens oratio cum

magna fiducia in Deum.
Quare inculcandum omnino est poenitenti, ut tempore tentationis
statim oret et cum fervore atque constantia auxilium divinae gratiae
imploret.
Poenitentes pii inducendi sunt, ut sibi familiarem reddant usum
precum jaculatoriarum atque frequenter per diem pia aspiratione ad
Deum utantur (2).
2° Multum iuvat, imo necessarium est, renovare frequenter pro­
positum non peccandi. Quare poenitens saltem mane non obiter, sed
serio proponat cavere a peccato, imo saepius in die hoc propositum
renovet; vespere autem examen conscientiae per aliquod tempus in­
stituat, non perfunctorie, sed percurrendo singula diei tempora vel
actiones, atque sincerum dolorem de omnibus peccatis eliciat.
3° Frequens confessio, quae post lapsum in peccatum mortale
statim fiat, alias statis temporibus peragatur.
4° Frequens accessus ad S. Communionem, at cum debita prae­
paratione et gratiarum actione.
5° Fuga malorum sociorum, et conversatio cum piis et honestis;
fuga periculorum et occasionum.
6° Lectio piorum librorum; meditatio veritatum aeternarum,
vitae Christi, B. Μ. V. et Sanctorum.
7° Recordatio frequens Dei ubique praesentis; recordatio novis­
simorum, iuxta illud: « In omnibus operibus tuis memorare novissima
tua, et in aeternum non peccabis » (3).
8° Peculiarem devotionem profiteri erga SS. Cor lesu, B. M. Vir­
ginem, Angelum custodem. Quae ut melius exerceantur, pauca quae­
dam statuenda sunt, quae in hunc finem constanter fiant. Multo melius
(1) Lacroix, lib. VI, part. 2, η. 1825 es.; Lehmkuhl, II, η. -li as.; Cappello, Theol. i>ad
p. 123.
(2) Cfr. Lugo, disp. 22, n. 20 as.; Lacroix, lib. VI, part. 2, n. 1825.
(3) Eccli., vu, 40.

est enim pauciora constanter agere, quam plura sine constantia et
ordine, sed iuxta genium et transitorias consolationes.
9° Fiducia et perseverantia etiam post relapsum semper reti­
nenda. Nihil magis animum deprimit et vires spirituales imminuit,
quam propter frequentes relapsus emendationem pro difficiliore vel
quasi impossibili habere. Abiecta omni fiducia, quam homo in se ipso
ponat, eo maior fiducia in Deo eiusque auxilio collocanda est, qui quo
frequentiora et graviora peccata commissa fuerint, eo magis hominem
lege sua urget, ut tandem aliquando a peccatis desistat, atque semper
ad auxilium dandum paratus est.

Poenitens in poenam relapsus voluntariam satisfactionem, eamque praevie
sibi constituere debet. IIoc remedium valde commendandum est, non solum
contra peccata gravia, sed etiam contra culpas et imperfectiones leves, si quis
ad perfectionem adspirat. Unde qui serio progressum facere cupit, si ex aliqua
culpa suum propositum neglexit, sibimet absque ulla commiseratione statu­
tam poenam infligere debet, atque ita defectum commissum abundanti com­
pensatione diluet. Nihil peius, ad emendationem et serium progressum quod
attinet, quam in hac re inconstantem se gerere (4).

520. Remedia specialia contra vitia et peccata praecipua. I. Con­
tra superbiam. — 1. Considera: Quid fuisti? Nihil. Absurdum et impium
est superbire ob dona a solo Deo accepta. — Quid habes quod non ac­
cepisti? Vitam, sanitatem, ingenium, scientiam, divitias, honores:
omnia a Deo benefactore munificentissimo habuisti. Nihil est igitur
de quo possis gloriari, nisi forte de peccatis, quae commisisti.
2. Superbia reddit hominem Deo odibilem, proximo contempti­
bilem, sibi inquietum et irascibilem. Humilitas e contrario conciliat
homini Dei amorem: nam «Deus superbis resistit, humilibus autem
dat gratiam » (5); proximum reddit sibi benevolum. Nihil enim homines
magis exoptant, quam aliorum affabilitatem, et aliqualem in dictis
et factis sublectionem: quae virtutes in sola humilitate radicem ha­
bent. Tandem secumfert veram animi pacem et quietem, quibus nihil
iucundius homini accidere potest. Perpende igitur quale malum sit
superbia, et quale bonum sit humilitas.
3. Superbia est omnium peccatorum initium, et finis, et causa,
quia non solum peccatum est ipsa superbia, sed etiam quia nullum
peccatum potuit, aut potest, aut poterit esse siue superbia. Insuper
tale vitium reddit similem diabolo, qui est dux superborum; et

(4) Cfr. Lacroix, lib. VI, part. 2, η. 1825; Cappello, op. cil., p. 128; Lehmkuhl. II,
n. 447.
(5) I Pdr. v, 5.

est signum et nota reprobationis aeternae. Vis in aeternum perire?
Absit !
π
4. Remedia
: 1° Imprimis valde hortandus est poenitens, ut de­
struat in seipso falsam, quam habet, existimationem de bonis natu­
ralibus sive internis, sive externis, de quibus superbire soleat. Et qui­
dem ad bona interna quod spectat, id obtinere poterit considerando
proprium figmentum in sua origine, in suo statu praesenti, in suo fine,
quatenus e sordibus fuit eductum, in sordibus enutritur, in sordes
est reducendum. Quoad cetera naturalia bona, qualia sunt: pulchritudo,
nobilitas natalium, gloria, census, scientia, id obtinebit, attente per­
pendendo quid reipsa sint in seipsis: scilicet pulchritudo est quid effimerum et instabile, labitur annis, morbis, animique moeroribus.
Nobilitas natalium non est res propria, sed accepta a maioribus,
morte tandem destruenda, quae sceptra ligonibus aequare consuevit.
— Gloria est res vana, dependens ex aliorum aestimatione, laude, et
plausu: saepe falsis et inconstantibus. — Census terrena est substantia,
quae vel aerugine consumitur, ut aurum et argentum, vel putredine
et vermibus, ut vestis; et quod ab his immune est, a furibus tollitur,
ut lapides pretiosi. Insuper infelices reddit eum habentes et in com­
plura vitia coniicit.
2° Perutilis est pia meditatio humiliationum Christi Domini;
consideratio finis illorum qui in hac vita gloria, honore et opibus prae­
stiterunt.

521. II. Contra avaritiam. — 1. Considera: Quid tibi praestat amor
pecuniae? Num tibi pacem, felicitatemque comparat? Amoremne et
benevolentiam proximorum tibi conciliat? Minime sane ! Ipsa tua expe­
rientia edoceris te nullam diu noctuque requiem invenire, cum maximo
salutis tuae temporalis periculo; proximis tuis odio, contemptui, ex­
secrationi esse. — E contrario, quantam animi suavitatem et conso­
lationem experireris, et quam grata benevolentia circumdareris, si
propria largiendo, aliis benefaceres, opportuna auxilia praebendo !
2. «Avaro nihil est scelestius» (6). Nec mirum: nam avaritia ob­
scurat animi bona, omnesque destruit virtutes. Quin etiam ipsa est
mater ferax vitiorum, imprimis iniustae usurae,, ingratitudinis, cru­
delitatis, periurii, furti, etc. Quot et quanta,ex uno facinore scatent
crimina ! Quantum prae ceteris scelestioribus hominibus exsecrabiles
et odibiles sunt proximo et Deo, qui hoc vitium sectantur ! Quid pro­
dest tibi quod habes, si Deum, qui omnia dedit, non habes?
(6) Eccli., x, 9.

3. « A varus non implebitur pecunia; et qui amat divitias, fructum
non capiet ex eis» (7). — Numquid divitias tuas tam cupide servas,
ut vitae temporali in posterum consulas? Sed considera quam insta­
biles sint mundanae divitiae, et quam probabili iaeturae et direptioni
sint expositae ! — Numquid sic inhias pecuniam, ut tuis heredibus
prospicias? Verum, ut cetera omittam, visne tu tam sollicitam miseramque vitam agere, animamque in aeternum perdere, ut provideas
heredibus saepe ingratis, prodigis, et ea abusuris?
4. Remedia: 1° Suadeatur poenitenti pia meditatio extremae pau­
pertatis Christi, qui cum ditissimus esse potuisset, ut egenorum ultimus
inter homines conversari voluit. Item consideratio voluntariae pau­
pertatis eorum, qui Christi vestigia sequuti, omnia pro Eius amore
bona pauperibus distribuerunt. Hi nimirum etsi nihil haberent, tamen
omnia possidebant, scilicet virtutes et amicitiam Dei, quae solae ho­
mines vere divites efficiunt.
2° Nihil vero amittit, qui bona sua pauperibus elargitur. Aeterna
Veritas ait: «Qui dat pauperi, non indigebit» (8); et alibi: « Foeneratur
Domino, qui miseretur pauperis » (9). Ipsa experientia id confirmat.
3° Denique commendetur poenitenti societas habitualis et in­
tima cum iis, qui absque prodigalitate laetam et vere Christianam vi­
tam degunt, atque consortium eorum qui beneficentia et commisera­
tione pauperes et infelices prosequuntur.
522. III. Contra luxuriam. — 1. Luxuria non solum spiritualia,
sed etiam temporalia detrimenta gravissima secumfert. — Imprimis
in ordine spirituali, non solum est causa cur amittatur gratia sancti­
ficans, et consequenter amicitia Dei, at saepe etiam ipsa fides. Nam:
« Vinum et mulieres apostatare faciunt sapientes » (10).
Hinc plerique haeretici et apostatae, non sunt nisi homines, qui
antea fuerunt, vel saltem nunc sunt luxuriae dediti. — In ordine tem­
porali luxuria sanitatem destruit, corpus deturpat, impotentes reddit
ad recte cogitandum et laborandum. — Vide igitur in quantam animae
et corporis miseriam incidunt luxuriosi ! Deo evadunt odibiles, proximo
contemptibiles, sibi inquieti et irascibiles, familiae et societati noxii
et inutiles.
2. Luxuria cum radices fixerit, difficillime, absque speciali divinae
gratiae auxilio, curari potest; imo lapsu temporis evadit quodammodo
(7) Eccli., v, 9.
(8) Prov., XXVIII, 27.
(9) Ibid., xix, 17.
(10) Eccli., xix, 2.

34 — Cappello, Dc Sacramentis, II.

ignis inextinguibilis. Quare qui in tali vitio sunt habituali, periculo
valde probabili damnationis aeternae se exponunt.
3. Remedia : 1° Si poenitens otiose vivat, ei iniungatur otii fuga:
est enim otium pater omnium vitiorum, praesertim luxuriae. — Sed,
non solum otium, verum etiam gula et intemperantia fomites sunt
luxuriae. In Scripturis legitur: « Luxuriosa res vinum, et tumultuosa
ebrietas» (11); et Paulus confirmat: «.Nolite inebriari vino, in quo est
luxuria » (12). — Luxuria nasci potest etiam ex sermonibus, familia­
ritate cum personis alterius sexus; quo in casu patet huiusmodi oc­
casiones vel removendas, vel, si removeri non possint, remotas red­
dendas esse.
2° Si poenitens morbo sive vitio sui temperamenti ad luxuriam
trahatur, ordinarie ad medicum, praesertim si haec sit inveterata, con­
fugiendum est.
Remedia physica ita enumerat Antonelli: « Duplex remedium, ait, prae­
beri potest, h. e. hygienicum et mechanicum. Regula hygienica princeps est:
distrahere mentem, et corpus exercere usque ad defatigationem: hinc frequen­
tes, immo quotidie protractae deambulationes, gymnastica, itinera, balnea
frigida maris tempore aestivo, et quotidie brevissima lavacra totius corporis
cum communi aqua, mentem ac spiritum optimis ideis imbuere; cum corpus
vespere est defatigatum, somnus cito invadit usque ad inane.
«Lectum durum sit; supine non capiatur somnus; primo mane, vix somno
excusso, necesse est cito surgere; vespere partialia frigida balnea (semicupi)
multum conferunt. Si excitatio nervosa erectiones vehementes adducit, lo­
tiones olei camphorati circum genitalia, aut spongia aqua frigida cum aceto
super genitalia optimos effectus praebent. Quod attinet ad cibos necesse
est adhibere cibos leves et facilis digestionis, scilicet ova, lac, carnes teneras et
assatas, aves, leves pisces, teneras radices, cichoream; vitare cibos acres et
irritantes, amylaceos, qui intestina dilatant, fructus, qui debilitant et gravant
stomachum, et suinas carnes.
« Vespere melius esset abstinere a carnibus; non est bona chocolata, cum
nimis nutriens sit, neve iuvant crustacei, cum nervei systematis sint excitantes.
Item interdicuntur potiones alcoolicae, vina valde alcoolica, cerevisia, the, etc.
Optima potio est aqua commixta vino veteri. Item vestes non debent esse nimis
calefacientes, neque genitalia comprimere. Si haec omnia non sufficiunt, non­
nullae medicinae attendendae sunt, ut bromurus kalii, et praesertim camphorae,
lupilina, etc.
« His omnibus remediis hygienicis deficientibus, ad media mechanica con­
fugiendum est, vel etiam ad operationes chirurgicas» (13).
(11) PiwM xx, 1.
(12) Eph.. v. 18.
(13) Medic. past., vol. II, η. 272 ββ.

3° Cum nemo castus esse possit, nisi Deus specialem det gra­
tiam, cumque luxuria sit tale daemoniorum genus, quod vinci non
possit nisi oratione et ieiunio, remedia spiritualia imprimis sunt sug­
gerenda. Nullum fortasse erit remedium spirituale magis efficax, quam
frequens Communio: Eucharistia enim, tum indirecte, tum etiam di­
recte, carnis libidinem temperat; quare merito vocatur vinum ger­
minans virgines.
523. IV. Contra iram. — 1. Cur tam frequenter irasceris? nisi quia
tolerare non vales ea quae tibi molesta aut noxia esse putas? Verum
attente considera, si forte mala quae times, sint potius fictitia, quam
realia. Multa enim accidunt, fiunt, dicuntur, quae nobis noxia vel iniuriosa existimamus, dum reipsa talia non sunt. — Etsi vero detur, realia
et inevitabilia esse mala contra quae irasceris, numquid irascendo ea
effugere poteris? Minime sane ’. Quae igitur evitari non possunt, per
patientiam tolerabiliora reddi debent.
2. Iracundia omnia subvertit sive quae in coelis sive in terris: inde
etiam oriuntur tot et tam impia maledicta in Deum et Sanctos; inde
oriuntur tot et tam graves imprecationes in proximum, rixae, inimi­
citiae, iniustitiae. Nil igitur mirum, si in Sacris Scripturis iracundia
inter vitia exsecratione digna recenseatur: « Ira et furor, utraque exse­
crabilia sunt » (1-1).
3. Sunt et alia mala, quae saepe ex ira sequuntur: mentis obnu­
bilatio, iudicii perversio, vultus deturpatio, deliquium, convulsiones, etc.
4. Remedia sunt: 1° Praeparare animum ad ea, quae ordinarie
ad iracundiam provocare solent, fortiter et libenter toleranda: siqui­
dem iacula, quae praevidentur, minus feriunt.
2° Considerare innumera mala, quae ex iracundia profluunt. —
E contrario, perpendere bona physica et moralia, spiritualia et tem­
poralia, quae mansuetudinis virtus secumfert.
3° Subiiciatur exemplum eorum, qui adversa patienter tolerando,
aliorum aestimatione et amore gaudent, magna animi tranquillitate,
paceque fruuntur, adeo necessaria ad officia sive erga Deum, sive erga
proximum, sive erga seipsum fideliter et laudabiliter explenda.
4° Proponatur exemplum Sanctorum, et praesertim Christi, qui
opere et verbis se omnibus exhibuit exemplar patientiae, qui, ut scri­
bit S. Petrus, «cum malediceretur, non maledicebat, cum pateretur, non
comminabatur, tradebat autem iudicanti se iniuste » (15). Subdit vero,
ideo Christum passum esse, ut eius patientiam et mansuetudinem imi(11) Eccli., XXVII, 33.
(15) I Ep. Π, 23.

tari conemur. « Christus passus est pro nobis, vobis relinquens exemplum,
ut sequamini vestigia eius » (16).

524. V. Contra gulam. — 1. Gula lapsu temporis omnia sive cor­
poris sive animae bona destruit. Destruit bona corporalia: vires phy­
sicas, sanitatem, substantias, vitam ipsam.
2. Destruit animi bona, scilicet hebetat intellectum, pervertit
iudicium mentis, animos efficit tardiores, eosque immani quadam stul­
titia ac dementia complet. Praeterea ad luxuriam, inhumanitatem,
et ferociam animum inclinat. Vide igitur quot et quam gravia mala
ex gulae vitio scateant ! Hisce malis temporalibus superveniet tandem
malum omnium maximum, quod est amissio aeternae beatitudinis.
3. Considera, e contrario, bonos effectus temperantiae: est reme­
dium valde efficax ad morbos praeveniendos et curandos: sensitivos
animi motus moderatur; virtutes largitur non solum morales, sed etiam
civiles; praebet spiritui vitam atque hilaritatem; ingenium reddit vi­
vidum; acuit mentis aciem; iudicium rectius efficit, etc.
4. Remedia: 1° Imprimis hortandus est poenitens ut ciborum et
potionum incitamenta, scii, suavitatem, varietatem, condimenta, etc.,
moderetur aut evitet; quantitatem vero paulatim imminuat. — Ex
alia parte, suadendus est, ut cibis et potibus levibus et parum con­
ditis utatur.
2° Moneatur ut saepe seria mente recogitet innumera mala,
quae ex gulae vitio profluunt; utque, e converso consideret innumera
bona, quae moderatus cibi potusque usus secumfert. — Prae oculis
habeat etiam exemplum et eorum quorum Deus venter est, et eorum
qui temperantiae et abstinentiae virtutem sectantur.
3° Tandem poenitens sedulo evitet societatem gulosorum: nihil
enim magis pertrahit ad hoc vitium, vel in hoc confirmat, quam
perversum aliorum exemplum.
525. VI. Contra invidiam. — 1. Quid boni, et quam utilitatem
tibi repromittis ex hac tam detestabili passione? Numquid, quia aliis
invides, proximus tuus bonis suis carebit, et tua erunt? Minime sane!
2. Considera nunc in quot et quam gravium malorum barathrum
homo invidus se coniicit. Imprimis propriam inferioritatem atque vili­
tatem manifestat, siquidem qui aliis invidet, agnoscit se carere bonis,
quae alii possident; dum, e contrario, raro invidetur eorum honoribus
et fortunae, quorum vis non timetur. — Insuper homo invidus est
(16) Zoc. cit., 21.

homo inhonestus, siquidem inhonestum est quod quis nolit alteri, quod
sibi vult. — Praeterea homo invidus se opponit Dei bonitati, quae
maxime elucet in iis, quibus Deus sua bona largitur: qui enim aliis
invidet, vult eos Dei donis privari, et consequenter Dei bonitatem et
gloriam non manifestari.
3. Tandem homo invidus absque ulla requie miseram agit vitam,
animum sua passione contorquet, corpus dilacerat et consumit, adeo
ut diceres eum suo ipso peccato puniri. Se exponit hominum probro,
incurrit in Dei odium, et consequenter se coniicit in proximum pericu­
lum aeternae reprobationis.
4. Remedia: 1° Cum contraria contrariis curentur, poenitenti sua­
dendum est ut serio et sincere se affabilem gerat erga illos, quibus in­
videt; illis, data opportunitate, benefaciat atque opituletur; damna
ab iis, si possit, avertat; pro eorum bono et prosperitate oret; Deo
gratias agat pro beneficiis ab ipso eis collatis.
2° Insuper curet ut pia meditatione discat mundana parvipen­
dere atque contemnere, atque simul in se excitet amorem bonorum
aeternalium: qui enim ad aeterna animum habet conversum et ad ea
adspirat, nequit caduca desiderare vel magnifaeere, et proinde nequit
ea invidere. — Consideret insanum esse inter tot ac tanta mala quae
vitam circumstant et amaram reddunt, etiam ex aliorum prosperitate
velle tormentum sumere. — Perpendat animo illum esse vere felicem,
qui suo statu et conditione est contentus; illum vero nullam habere
pacem, requiem, felicitatem, qui tristatur de bono illorum, quos putat,
vel sunt se feliciores: semper enim in omni statu et conditione reperiuntur aliqui, qui magis felices esse vel apparere possunt, et proinde
perpetuus angor, perpetua tristitia erit invido.
526. VII. Contra acediam. — 1. Cur tam anxie ad vitam corpo­
ralem conservandam et augendam adlaboras, dum de vita animae
tuae nihil aut parum curas vel cogitas? Numquid minus erunt appe­
tenda bona maioris momenti, quam minoris, seu corporalia? — Quid
tandem tibi praestant bona corporalia, nisi aliqualem felicitatem tem­
poralem, saepe vanam et incertam? dum e contrario spiritualia feli­
citatem certam, perfectam, et aeternam tibi comparant. Nonne igitur
saltem pari modo et diligentia utraque est tibi appetenda et quae­
renda?
2. Acedia enervat animum et corpus. Hinc qui spiritualiter lan­
guescunt, raro aggredi et perficere solent praeclara opera corporalia.
E converso, cum gratia divina animae infusa mentem illuminet et acu­
tiorem reddat, voluntati impulsum dat. Experientia teste, qui magis

spirit ualiter vivunt magis etiam in artibus scientiisquo proficiunt. Vide
igitur quam insanum sit spiritualia negligere.
3. Verum acedia etiam multa mala moralia secumfert et exponit
periculo aeternae damnationis.
4. Remedia: 1° Pia recordatio divinorum beneficiorum. Deus cuncta
quae creavit, in hominum bonum et utilitatem, ex sola infinita sua
bonitate, condidit. Christus per suam passionem et mortem nobis sa­
lutis aeternae praemia comparavit. Quis igitur non amantem redamet!
Quis non redemptus diligat?
2° Meditatio brevitatis et incertitudinis vitae temporalis; con­
sideratio vicinae mortis, quae aufert tempus operandi atque merendi.
Post mortem quae seminaverit homo, haec et metet. Dum igitur tem­
pus habemus, operemur bonum, scientes quod pro brevi et exiguo la­
bore, qui a nobis exigitur, rependetur a Deo inmensa et aeterna mer­
ces atque felicitas, sicut expressit Apostolus, inquiens: « Non sunt con­
dignae passiones huius temporis ad futuram gloriam, quae revelabitur
in nobis » (17).
3° Saepe in mentem revocare mala sive spiritualia sive tem­
poralia, in quae incidunt homines acediosi; et c converso considerare
bona, quibus fruuntur ii qui, excusso tepore, Deo alacriter et fideliter
serviunt. — Declinare deditos otio; conversari vero cum iis qui in di­
vino servitio ferventes sunt. — Meditari exempla tot Dei servorum,
qui longe jucundiorem vitam egerunt et agunt, quam qui in inertia
et acedia vivunt. — Excitare se quotidie per firmum propositum ad
Deo cum fervore serviendum, et aliquam sibi poenam imponere, si
forte accidat ut propositum negligatur.
527. VIII. Contra blasphemiam. — 1. Considera: Lingua data
est homini ad Deum benedicendum ac laudandum; tu vero ea uteris,
proh pudor ! ad Deum maledicendum et inhonorandum. — Tu audes
in Deum, B. Virginem, ceterosque Sanctos talia proferre, quae in ho­
mines vel scelestissimos, et infames mulieres proferre non auderes.
Dices: ego blasphemo ex impetu pessionis, vel quia iratus sum in proxi­
mum. Sed respondeo: Numquid licitum tibi erit ex impetu passionis
Deum, Sanctosque maledicere?
Numquid cum es iratus in proximum tuum, maledicis patri aut
matri tuae, aut aliis, qui nihil mali attulerunt? Minime sane ! quia
id saltem irrationabile putas. Cur igitur blasphemas Deum? Nonne
amas Deum, patrem nostrum amantissimum? Nonne amas B. Virgi(17) Horn., vin, 18.

DE OBLIGATIONE REMEDIA AFFERENDI CONTRA RELAPSUM

535

nem, matrem omnium affectuosissimam? Nonne amas Sanctos, quos
advocatos apud Deum potentissimos habemus? Utique, respondes. Sed
bene perspicis quod blasphemare non sit amare.
2. Blasphemia est locutio diaboli; ideo blasphemus merito assi­
milât ur diabolo: eum hac tamen differentia, quod diabolus Deum bla­
sphemat dum cruciatur; tu vero Illum blasphemas, dum beneficiis
cumularis. Maxima et turpissima ingratitudo ’.
3. Blasphemia est gravissimum peccatum, quod directe Deum
creatorem, benefactorem, et patrem offendit. Tu qui fortasse non audes
patrem, benefactorem, et dominum terrenum maledictis impetere, quo­
modo divinum audebis?
4. Blasphemia est indicium hominis vulgaris. Puto quod tu nolis
inter huiusmodi despectos homines computari; quin potius existimo
quod optes, sicut ceteri homines, urbanum et benemoratum ab om­
nibus existimari.
5. Remedia: 1° Imprimis necesse est ut poenitens blasphemiis
assuetus iram cohibeat: haec enim ordinarie incentivum blasphemiarum esse solet. Si vero propter temperamentum valde irascibile poe­
nitenti haud facile sit iram refrenare, ei suadendum est ut saltem Dei
vel Sanctorum nomini quid aliud indifferens substituat.
2° Curet sedulo ut tam pravam habitudinem deponat per ea
media, quae magis efficacia in singulis casibus videbuntur, puta sibi
imponendo, in casu relapsus, onus recitandi aliquas Dei laudes, e. g. :
Dio sia bcnedetto, etc.; vel toties aliquam eleemosynam in pauperes
erogando, quoties in blasphemias lapsus fuerit, vel ad confessionem
peragendam accedendo, et similia.

528. IX. Contra detractionem. — 1. Scriptura dicit: « Melius est
nomen bonum, quam divitiae multae » (18). Quare qui proximi famam
laedit, maius peccatum patrat quam ille, qui aliena fortunae bona fu­
ratur aut rapit.
2. Detractio multa et gravia mala, saepe irreparabilia, affert illi
qui diffamatur. Quare nil mirum si in Scripturis detractio inter res
abominabiles recenseatur: «Abominatio hominum detractor» (19); ideoque valde odibilis est Deo, qui eam punit aeterno supplicio: « Neque
maledici regnum Dei possidebunt » (20).
3. Quod attinet ad calumniam, merito aequiparanda est homi­
cidio spirituali personae innocentis. Hinc in Scripturis talis detractio
(18) Prop., XXII, 1.
(19) Ibid., XXIV, 9.
(20) I Cor., VI, 10.

comparatur cum mortifero serpentum et aspidum veneno (21). — Tu
qui exhorres effundere sanguinem proximi, quamvis sit tuus inimicus
acerrimus, non reformidabis occidere, ne dicam corpus, sed animam
illius? Agnosce gravissimum iniustitiae peccatum.
4. Remedia : 1° Vitare sermones, quibus proximo detrahi solet.
2° Seria mente recogitare Deum saepe permittere ut qui proximo
suo detrahit, et ipse detractionem patiatur. Christus enim explicite
ait: «Nolite indicare, ut non iudicemini: in quo enim iudicio indica­
veritis, indicabimini » (22).
Quod saepe evenire etiam in praesenti vita, experientia docet. Et
quamvis id iudicium detractori in hac vita non fiat, certo et quidem
gravius in altera fiet.
3° Detractio, etsi interdum ex mera levitate proveniat, tamen
saepius ex superbia, odio et inimicitia procedit; quare suggerantur quae
ad huiusmodi vitia exstirpanda supra dicta sunt, vel quae infra erunt
dicenda.

529. X. Contra odium. — 1. Cur odium foves in tuum proximum?
cur acceptas iniurias vindicare cupis? Forsan quia proximus damnum
aut iniuriam tibi intulit. Sed numquid tali pacto rem tuam recupe­
rare, vel iniuriam tibi illatam propulsare poteris? Minime sane ! Sic
agendo mala tua multiplicas, et quidem quin finem, quem intendis,
assequaris. Id quam stultum sit, nemo non videt.
2. Si forte tu damnum vel iniuriam proximo tuo intuleris, nonne
desideras tibi veniam dari? Utique, respondes. Cur ergo non sic te geris
erga proximum tuum, quemadmodum velles illum se gerere erga te?
Quod tibi vis fieri, alteri jeceris. — Nonne tu pluries Deum offendisti?
Et quid a Deo nunc petis, nisi veniam tuorum peccatorum? lamvero
velle sibi a Deo culpam dimitti, et nolle proximo veniam dare, est quid
prorsus irrationabile atque inhonestum. Imo est etiam periculosum,
ne Deus tibi peccata tua dimittat. Quid enim oras, cum orationem
dominicalem profers? Nonne dicis: Dimitte nobis debita nostra, sicut
et nos dimittimus debitoribus nostrisl Hinc Christus expresse ait: « Si no»
dimiseritis hominibus, nec Pater vester dimittet vobis peccata vestra » (23).
3. Certe tu approbas et laudibus extollis eos qui in bello victoriam
de hostibus reportarunt. Sed nonne victoria admirabilior et lauda­
bilior est illa, quae refertur de seipso, seu de propriis passionibus? Vin­
cere seipsum: haec est maxima victoria. Hoc quod ipsi philosophi pa(21) Ecck., x, 11; Ps. xm, 3.
(22) Malth., vu, 1 s.
(23) Malth., vi, 15.

DE OBLIGATIONE REMEDIA AFFERENDI CONTRA RELAPSUM

537

gani agnoverunt, tu, Christiane, agnoscere non vis? Dices, dare veniam,
maximum est sacrificium. Haud inficior. Verum ex eo quod sit maximum
sacrificium, etiam nobilior, gloriosior et Deo gratior erit victoria.
4. Numquid mandata, minas, et exempla Christi violare aut parvi­
pendere audebis? Minime ! respondes, quia inter bonos et fideles Chri­
stianos vis recenseri. Jam vero audi in hac re mandatum Christi: «Ego
autem dico vobis: Diligite inimicos vestros, benefacite his qui oderunt
ros; et orate pro persequentibus et calumniantibus vos, ut sitis filii Patris
vestri, qui in caelis est» (24). Audi minas: « Sic et Pater meus coelestis
faciet vobis, si non remiseritis unusquisque fratri suo de cordibus ve­
stris » (25). Audi tandem exemplum Christi, qui in cruce moriens rogavit
veniam a Patre suo pro suis crucifixoribus, quos innumeris beneficiis
cumulaverat.
5. Tu quidem desiderio desideras internam pacem habere. Sed
quid efficiunt in animo odium et sensus vindictae? Animam pertur­
bant, dilacerant, crudeliter torquent. Depone igitur hos pravos sensus,
si pacem, tranquillitatemque assequi cupis. Teste experientia, qui sincere
dant veniam inimico, eique reconciliantur, verum et intimum gaudium
experiuntur.
6. Remedia: 1° Removere per aptas mentis divagationes aut per
fugam occasionis memoriam acceptae iniuriae, vel personae invisae,
statim ac ea insurgat; et si tenaciter persistat, ad orationem confugere.
2° Orare Deum pro offensore vel persona invisa, eique, data
opportunitate, benefacere, iuxta Christi mandatum: «Diligite inimicos
vestros, benefacite his, qui oderunt vos, et orate pro persequentibus et calum­
niantibus vos, ut sitis filii Patris vestri, qui in caelis est; qui solem suum
oriri facit super bonos et malos, et pluit super iustos et iniustos. Si enim
diligitis eos qui vos diligunt, quam mercedem habebitis/ nonne et publi­
cani hoc faciunt/» (26).
3° Si odium et sensus vindictae oriantur, ut ordinarie fit, ex
passione irae, suggerantur quae superius dicta sunt quoad eos, qui
hac passione afficiuntur (n. 523).

530. XI. Contra mendaciu H . — 1. Considera: Homo mendax, non
secus ac homo blasphemus directe offendit Deum, qui est ipsa Veritas;
et si sit Christianus, offendit directe etiam proprium Caput, seu Christum,
qui de se ait: « Ego sum via, et veritas, et vita » (27). Nil igitur mirum,
(24)
(25)
(26)
(27)

Malth., v, 11.
Ibid., xviii, 35.
Ibid., v, 44 bs.
Ioan., XIV, 6.

si mendacium abominetur Dominus: « Abominatio est Domino labia
mendacia » (28).
2. Homo mendax sibi ipsi maximum damnum temporale infert.
Ei enim, qui mendax ab aliis agnoscitur, etiam cum vera dicit, fides
non praestatur. Praeterea fit omnibus odibilis: etsi enim homines in­
terdum alios decipere quaerunt; nunquam tamen amant et sinunt t
ab aliis decipi. Sed praesertim hominibus probis et honestis odio est,
iuxta illud: « Verbum mendax iustus detestabitur» (29).
3. Homo mendax est similis diabolo, qui appellatur et est pater
mendacii. « Vos ex patre diabolo estis... Cum loquitur mendacium, ex
propriis loquitur, quia mendax est, ct pater eius » (30). Mendacium occidit
animam mentientis: « Os quod mentitur, occidit animam» (31).
4. Remedia: 1° Etsi non omnia mendacia occidant animam, seu
sint peccata mortalia, tamen qui mendaciis levibus assuescit, paulatim
in mendacia gravia decidet. Itaque id poenitens serio perpendat, atque
consideret innumera mala e mendaciis gravibus derivantia.
2° Quoties poenitens, data opera, aliquod mendacium proferat,
statim illud rectractet, et sibi aliquam poenam imponat.
3° Animo recogitet quae aiebat Apostolus: a Propter quod de­
ponentes mendacium, loquimini veritatem unusquique cum proximo suo,
quoniam sumus invicem membra » (32). Scii., quemadmodum in corpore
physico unum membrum aliud membrum non decipit, ita inter se gerere
debent Christiani, utpote membra eiusdem corporis mystici idest Ec­
clesiae, cuius Caput est Christus.
531. XII. Contra furtum. — 1. Scriptum est: « Non furtum
facies » (33). Quae prohibitio ab ipsa natura confirmatur. Omnes enim,
etiam adolescentuli, intime praesentiunt res alienas esse inviolabiles;
neque magis reformidant, quam fures appellari. Hinc est quod furta
ordinarie modo clandestino patrantur: nocte latent fures.
2. Cum agitur de rebus alienis non subripiendis, valere debet regula:
« Quod tibi fieri non vis, alteri ne feceris ». lamvero quid tu cogitares
vel faceres, si alii substantias tuas eriperent? Id certe ad iustam iram
te provocaret; et tu ad rem tuam repetendam, etiam indicem adires.
Itaque sic te geras erga alios, quemadmodum erga te alios se gerere
cupis.
(28)
(2fl)
(30)
(31)
(32)
(33)

Prov., ΧΠ, 22.
Ibid., xiii, 5.
Ioan., vin, 44.
Sap., I, 11.
Eph., IV, 25.
Ex., XX, 15.

3. Praeterquam in poenam infamiae, in quam incidunt fures, si
detegantur, et in poenas temporales, quibus fures a civili potestate
mulctantur, incurres, idque longe gravius est, etiam in iram Dei, qui
furtum maxime detestatur, et consequenter in poenam aeternam. Dicit
enim Scriptura: « Neque jures regnum Dei possidebunt* (34).
1. Remedia: 1° Etsi non omnia furta aeternam damnationem
mereantur, tamen qui parvulis furtis assuescunt, ad furta etiam in­
gentia paullatim devenient. Neque rarum est, ad facilius furandum
homicidia aliasve maximas iniustitias patrari.
2° Perpendat serio poenitens poenas et mala, quae ex furto,
quod detegatur, oriri possunt, praesertim diffamationem non modo
sui, sed etiam totius familiae: talia enim delicta, in populi aestima­
tione, etiam in proprios coniunctos redundant. — Consideret etiam
res male paftas, experientia ipsa teste, « in jarinam diaboli », ut aiunt,
tandem resolvi.
3° Suadendum poenitenti ut rebus propriis sit contentus; quarum
semper sufficientiam habebit, si Christiane vivat. Deus enim, cui est
cura de omnibus, tanto magis providet hominibus, qui in Eo confidunt,
Eique fideliter serviunt, ut etiam experientia testatur.
4° Eadem opponenda et suggerenda sunt, si agatur de poeni­
tente, qui nolit data sibi in mutuum, vel commodata, vel inventa resti­
tuere.

Articulus IX.

De obligatione supplendi et corrigendi defectus
in confessione commissos.
532. Varii defectus eorumque commensuratio. — 1. Defectus a
confessario commissi reduci possunt ad tres classes:
II
1° Defectus qui ad valorem sacramenti
pertinent, v. g. si con­
fessarius absolvat sine iurisdictione et quidem in casu quo Ecclesia
non supplet (cfr. n. 337 ss.).
II
2° Defectus qui damnum
tertio vel poenitenti afferunt, ut si
non obligavit ad restitutionem debitam vel obligavit ad indebitam.
3° Defectus qui nec valori sacramenti obsunt, nec ulli detri­
mentum afferunt, sed tantum nocent integritati confessionis, ut si omisit
interrogationes necessarias de numero vel specie peccatorum (1).
(34) I Cor., vi, 10.

(1) Cfr. Lugo, disp. 22, n. 50 es.; S. Alph., VI, u. 619; Sporer, part. 3, cap. 6, η. 803.

Reparatio extra, confessionem, quantum fieri potest, vitanda est,
cum et confessario et poenitenti molesta sit. Unde si poenitens ad confessarium rediturus praevideatur, nec periculum sit in mora, longe
melius est ut res in sequenti confessione componatur.
3. Contingere potest, ut confessarius non cognoscat poenitentem
vel tertiam personam, cui damnum illatum est; tunc nihil remanet,
nisi ut confessarius de culpa, si quam commisit, sincere doleat remque
totam Deo commendet (3).

2. Variae circumstantiae considerari debent, ut gradus obliga­
tionis in reparandis defectibus rite determinari queat. Scii.:
1° Defectus commissus potest esse culpabilis vel inculpabilis,
graviter culpabilis vel leviter tantum. Palam est, multo maiorem esse
obligationem confessarii, qui ex gravi culpa, quam eius, qui citra culpam
aut solum cum levi defectum commisit.
2° Defectus committi potest vel positive, aliquid agendo, vel
negative, aliquid omittendo, quod faciendum erat.
3° Confessarius teneri potest ad corrigendos defectus aut ex
iustitia aut solum ex caritate. Cum obligatio iustitiae gravior sit quam
obligatio caritatis, illa etiam cum gravi incommodo urget, si defectus
commissus fuerit cum gravi culpa.
Tenetur ex iustitia: a) si defectus versatur circa valorem sacra­
menti; b) si positiva actione confessarius influxit in damnum tertii vel
poenitentis.
Tenetur ex caritate : a) si defectus versatur circa integritatem
confessionis aut circa alia quae ad valorem sacramenti haud spectant;
b) si negative tantum influxit confessarius in damnum poenitentis vel
tertii.

II
534. Defectus circa valorem sacramenti.
— 1. Si defectus com­
missus fuit ex culpa gravi et grave damnum animae ex illo poenitenti
obvenit aut timetur, confessarius per se tenetur sub gravi, et quidem
etiam cum notabili incommodo, ad illum reparandum.
Haec obligatio per se oritur ex iustitia, quia confessarius debet
ex iustitia rite dispositis absolutionem impertire (n. 513), ac proinde
eadem obligatione tenetur, ubi advertat se forte huic debito non satisfe­
cisse (4).

Igitur confessarius, qui v. g. moribundum mortali peccato irretitum in­
valide absolvit, debet eum adire atque defectum reparare.
In hoc casu, uti generatim quando nullitatis ratio fuit defectus ab ipso
confessario admissus, necesse non est ut praevie exquiratur a poenitente li­
centia loquendi; cum ad sigilli materiam nullatenus pertineat, quod confesearius dicat se non absolvisse aut in danda absolutione errasse.
At si ratio nullitatis fuit defectus poenitentis, eius licentia petenda est,
quia potest esse invitus quominus huiusmodi defectus ei in memoriam revo­
cetur.
Si poenitens redeat ad confitendum penes eundem confessarium, hic eum
inducat tantum ut se iterum generice accuset de peccatis in praecedenti con­
fessione accusatis ac de iisdem iterum doleat; atque ita, etiam omissa moni­
tione de in validit ate prioris confessionis, directe absolvitur ab omnibus peccatis.
Non licet tamen iterum absolvere, nulla praemissa mon itione aut nova
confessione, poenitentem qui post aliquod temporis intervallum iterum redit;
quia, cum potuerit novum peccatum committere, sacramentum periculo nul­
litatis temere exponeretur.
Si eiusmodi infirmus, qui nullam aut invalidam recepit absolutionem,

Contingere potest, ut ex commisso defectu poenitens nullum animae pe­
riculum subeat, v. g. si sanus in bona fide exsistens invalide absolvatur; nam
ubi postea ad S. Communionem attritus accedet, gratiam sanctificantem consequetur, vel saltem per sequentem absolutionem peccata illa indirecte re­
mittentur.
Sed potest etiam accidere, ut ex defectu commisso poenitens subeat pe­
riculum salutis, ut si moribundus, qui aliud sacramentum suscipere nequit,
invalide absolvatur (2).

533. An et quo odo defectus commissus corrigi possit ac debeat.
— 1. Alii defectus, inscio poenitente, corrigi possunt, ut si non abso­
lutus redeat ad eundem confessarium.
Alii corrigi nequeunt, nisi confessarius cum poenitente loquatur,
v. g. si indebite ad restitutionem eum obligavit vel ab ea facienda deobligavit. Tunc videndum imprimis, num sit loquendum de re, quae est
sub sigillo sacramentali necne. Si primum, loqui non licet, nisi prius
petita et obtenta fuerit licentia poenitentis; si alterum, id non requi­
ritur, saltem per se et generatim loquendo.
2. Sunt defectus qui corrigi debent etiam extra confessionem; alii,
e contra, satis est, ut reparentur intra confessionem.

(3) Cfr. Lugo, disp. 22, n. 50 ss.; Suarez, disp. 32, sect. 6, n. 3ss.; Lacroix, lib. VI,
part. 2, η. 1785; 8. Alph., VI, η. 619.
(4) Cfr. Lugo, disp. 22, n. 58; Viva, De poenit., q. 8, art. 5, n. 10; Sparer, part. 3, cap.
6. n. 803; Lacroix, lib. VI, part. 2, n. 1785; S. Alph., VI, n. 619; Couinck, disp. 8. dub.
17, n. 113.
S. Llgorius (I. c.) refert duos sententias. At DD. dissensus facile explicatur et componitur,
«i diversi casus attendantur, qui ab iisdem DD. considerati fuerunt, quorum alii reparationem
exigunt etiam cum gravi Incommodo, alii non.
- Praeterea notandum, eundem S. Doctorem minus recte citare (I. e.) Corduba. Navarrum, Ilurtaduni, S. Antoninum et Suarez.

(2) Cfr. Suarcz, disp. 32, sect. 7, η. 2 88.; Lugo, disp. 22, n. 73 88.; Ball.-Palm., V,
n. 551 ss.

postea viaticum, praesertim vero extremam unctionem recepisset, non deberet
necessario moneri de defectu, quia grave damnum non pateretur, cum per viati­
cum rite susceptum ac potissimum per extremam unctionem iam iustificatue
supponi possit ac debeat (5).

2. Si defectus commissus fuit sine culpa aut cum levi tantum culpa,
confessarius, etiam supposito gravi damno poenitentis, non semper
tenetur ad eum reparandum cu II gravi incommodo. Urget obligatio
etiam cum gravi incommodo, si poenitens, v. g. moribundus invalide
absolutus, sit in periculo moriendi in statu peccati mortalis (6).
Utrum in confessione, an extra; num de licentia poenitentis necne
defectus reparandus sit, vide n. 533.
3. Si nullum damnum poenitenti ortum est ex errore commisso
a confessario, ut v. g. si bona fide is absolvit a peccatis reservatis debita
carens facultate, vel si poenitens post confessionem factam sacerdoti
qui iurisdictione carebat, alii iurisdictione praedito confessus est, etc.,
longe minor est obligatio reparandi quam in casu praecedenti, ubi
nempe agebatur de gravi damno poenitentis orto ex errore confessarii.
Huc spectant quae infra dicentur (n. 536 s.).
535. Defectus circa integritatem sacramenti. — 1. Defectus sive
culpabilis sive inculpabilis circa integritatem sacramenti commissus
positive, v. g. si confessarius dixit species vel circumstantias, dictu
necessarias, non esse accusandas, reparari debet, cum praevia poeni­
tentis licentia, etiam extra confessionem, dummodo id fieri possit sine
gravi damno aut scandalo.
Ratio primi est, quia quisque tenetur causam mali, quam ipse
posuit, removere; ratio secundi, quia grave damnum poenitentem a
servanda integritate, ergo a fortiori etiam confessarium ab illa pro­
curanda excusat (7).
2. Defectus sive culpabilis sive inculpabilis circa integritatem
negative commissus, v. g. si confessarius non interrogavit de specie
et numero, si poenitentiam non imposuit, etc., extra confessionem re­
parari non debet.
Nam obligatio procurandi integritatem per se et directe afficit poe­
nitentem, et solum indirecte confessarium, vel si per se confessarium
quoque afficit, eum afficit tantum in confessione tanquam ministrum
(5) Cfr. Viva, De poenit., q. 8, art. 5. n. 10; Salmant.. tract. 6. cap. 12, η. 56; Laerolx, lib. VI, part. 2, n. 1785; Noldin, III, n. 402.
(0) Cfr. Suarez, disp. 32, sect. 6, n. 7; S. Antonin., part. 3, tit. 17, cap. 21, § 3; Vasquez,
<1. 93, art. 3, dub. 8, n. 7 s.; Bonacina, De. poenit., q. 7, punot. 6, n. 4.
(7) Cfr. Suarez, disp. 32, sect. 6, n. 15 ss.; Lugo, disp. 22, n. 75 ss.; Lacroix lib. VI
part. 2, n. 1179; S. Alph., VI, n. 620; Ball.-Palm., V, n. 557 s.

sacramenti. Cum igitur in casu ipse non sit causa efficax damni, utpote negativa, satis est, ut in alia confessione tanquam minister sacra­
menti defectum corrigat, si possit absque gravi incommodo.
3. In praxi, etiamsi confessarius causa positiva fuerit ob quam
poenitens integre confessus non sit, regulariter non tenetur extra con­
fessionem reparare defectum, quia grave damnum tum ex parte poe­
nitentis, cui monitio afferet molestiam, tum ex parte confessarii, qui
sine detrimento honoris et famae monere nequit, vix unquam deerit:
idcirco causa excusans ordinarie semper exsistet (8).
Eo vel magis quod nulla aut exigua videtur utilitas in illa moni­
tione, quae fiat tantum ne in sequentibus confessionibus materialis
integritas violetur; nam alter confessarius interrogabit profecto poenit entem, si is forte, ob errorem quo imbutus est, speciem peccatorum
declarare omittat, atque ita hunc errorem auferet.
Practice haec regula servetur:
1° Si poenitens iterum confitetur apud eundem confessarium, is debet
defectum praecedentis confessionis corrigere; in praesenti enim confessione
interrogare debet do iis, quae advertit a poenitente per ignorantiam sive er­
rorem omitti.
2° Si ad eundem confessarium non redit poenitens, monitio extra confes­
sionem omitti potest, cum illa sine gravi damno certo vel saltem probabili poeni­
tentis et confessarii ordinarie fieri nequeat.

536. Defectus circa obligationem poenitentis. — 1. Si confessarius
positive et culpabiliter (culpa theologica gravi) induxit poenitentem
in errorem ex quo derivetur damnum tertii vel ipsius poenitentis, v. g.
si a restitutione indebite solvit aut consilium nocivum dedit, debet
ex iustitia corrigere errorem etiam cum gravi incommodo. Confessarius
enim est causa efficax et iniusta damni.
Si culpabiliter correctio negligatur, trahit secum onus restitutionis.
Error corrigi seu reparari debet in confessione, si poenitens redi­
turus speratur; secus, petita et obtenta prius licentia, extra confes­
sionem, si non putatur reversurus ad eundem confessarium vel rever­
surus tantum, (piando damnum reparari iam non poterit.
In specie, si errorem aliquem docuit confessarius, ex. gr. respon­
dendo quaestioni quam poenitens occasione confessionis posuit, ut
si falso dixerit cras non esse ieiunium, tenetur saltem sicut quilibet
alius errorem hunc corrigere, dummodo id commode possit, ne poeni­
tenti aut alii inde occasio sit violandi materialiter aliquam legem.
(8) Lugo. disp. 22. n. 71; Suarez. disp. 32, sect. 6. n. 8; Lacroix, n. 1779; Ball.-Palm.,
V. n. 558 as.; Qénicot-Salsmans, II, n. 378; Mcrkclbach, op. cü., p. 101 ss.

Ubi adsit periculum peccati formalis aut eversionis fidei vel morum,
v. g. si confessarius ex errore dixerit hunc librum non esse nocivum,
maius incommodum requiritur ad omittendam correctionem, quam
ubi timetur malum multo minus, nempe materialis tantum legis trans­
gressio (9).
2. Si confessarius per errorem fuit causa efficax quidem, at non
iniusta, i. e. absque culpa theologica aut cum levi tantum, damni ipsius
poenitentis vel tertii, tenetur ex iustitia defectum reparare, sive intra
sive extra confessionem; sed non tenetur cum tam gravi incommodo,
uti si error fuisset graviter culpabilis.
Ratio primi est, quia quilibet ex iustitia debet impedire, ne ex
sua actione alteri damnum obveniat; ratio secundi, quia culpa formalis
aut nulla aut levis tantum fuit; porro incommodum proportionatum
sit oportet ipsi culpae (10).
3. Si confessarius erravit negative, quatenus v. g. omisit monitio­
nem de restitutione facienda, de proxima occasione relinquenda, etc.,
tenetur huiusmodi errorem corrigere. Quilibet enim debet rationabili
modo impedire ne ex sua actione vel omissione alii incitentur ad legem
Dei et Ecclesiae, etiam solum materialiter, violandam, et ne inde se­
quatur damnum alicuius personae.

Haec obligatio non est ex iustitia, neque erga poenitentem, quia heic,
seclusa positiva consultatione poenitentis, non agitur de obiecto quasi-contractus inter confessarium et poenitentem; neque erga tertium, qui forte dam­
num patitur, quia confessarius non est constitutus ut curet utilitatem aliorum,
ideoque omittens ex. gr. monitionem de restitutione facienda, non omittit ali­
quid quod debeat creditoribus, sed solum quod debeat poenitenti ad bonum
animae eius (11).
Agitur de obligatione ex caritate. Qui cum culpa theologica monitionem
omisit, tenetur defectum reparare cum maiore incommodo quam qui illam sine
culpa omisit; ac proinde hic rarius quam ille tenebitur ad reparationem extra
confessionem faciendam, cum id semper sat notabile incommodum afferat;
nec unquam id licet propter sigillum sacramentale, nisi poenitens rogatus con­
sensum dederit ut confessarius cum eo rursus loquatur de auditis in confes­
sione (12).
(9) Cfr. Suarez, l. c.t n. 5ss.; Lugo, disp. 22, n. 66 ss.; S. Alph., VI, n. 621; Bonacina,
q. 2, punct. 11, n. 15; Noldin, III, n. 40-1; Bail.-Palm., V, n. 555.
(10) Suarez, disp. 32, sect. 6, n. 8s.; Lugo, disp. 22, n. 60; S. Alph., VI, n. 621; La·
croix, lib. VI. part. 2. η. 17-1
(11) Cfr. S. Alph., VI, n. 621; Lugo. disp. 22, n. 60 ss.; Coninck, disp. 8, dub. 17,
n. lit.
(12) Cfr. Suarez, disp. 32, sect. 6, n. 8 s.; Sanchez, Decal., lih. I, cap. 6, n. 5; Azor,
part. 3, 11b. 4, cap. 16, q. 7; Coninck, disp. 8, dub. 17, n. 144; Lugo, disp. 22, n. 67.

537. An et quando confessarius teneatur ad restitutionem ob de­
fectum commissum. — 1. Confessarius tenetur ad restitutionem sive
erga poenitenteni sive erga alium, qui darnnum passus est, in hisce
casibus :
1° Si cum gravi culpa poenitentem positive deobligavit a restitutione facienda, et postea errorem non retractavit.
In huiusmodi casu confessarius debet imprimis ex iustitia, etiam
cum gravi incommodo (dummodo agatur de materia gravi), errorem
corrigere, quia unusquisque impedire debet ne ex sua actione aliis
damnum sequatur. Quodsi facere omisit, damnum ipsum, ex suo er­
rore secutum, reparare tenetur, cum sit causa efficax, culpabilis et
iniusta damni.
2° Si absque culpa poenitentem positive deobligavit a restitu­
tione facienda, et postea errorem cum gravi culpa non retractavit, quamvis
commode potuisset eum corrigere.
In hoc casu tenetur imprimis confessarius ex iustitia errorem re­
tractare, si absque gravi incommodo potest.
Si nequit retractare sine gravi incommodo, ad restitutionem non
tenetur, quia et error et omissa eiusdem retractatio inculpabilis est.
Si vero non retractat errorem ex culpa, licet nempe commode possit,
profecto ad reparationem damni tenetur, non quidem ratione erroris
prius commissi, qui erat inculpabilis, sed ratione omissae retractationis,
quae, supposita gravitate damni, est graviter culpabilis contra iustitiam.
3° Si cum gravi culpa poenitentem positive obligavit ad resti­
tutionem faciendam, ad quam non tenebatur.
Etiam in hoc casu, ut supra, debet imprimis confessarius ex iustitia
et cum gravi quoque incommodo (si materia est gravis) errorem cor­
rigere. Quod si facere omittit, debet reparare ipsum damnum, cuius
ipse est causa efficax, iniusta, culpabilis (13).
2. Si confessarius poenitentem non monuit de restitutione facienda,
licet forte ex gravi culpa, non tenetur restituere; nam eatenus debet
restituere is, qui damnum alienum non impedivit, quatenus ex officio
illud impedire teneatur. At confessarius non tenetur ex officio impedire
damnum quod alteri obvenit ex omissa poenitentis restitutione (14).
(13) Cfr. S. Alph., VI. n. 621; Lugo, disp. 22, n. 60 ss.; Viva, q. 8, art. 5, n. 10; Sporer,
part. 3, cap. 6, n. 805; Ball.-Palm., V, n. 565.
(11) Suarez, disp. 32, sect. 6, n. 8 as.; Lugo, disp. 22, un. 60. 65, 67; Lessius, De ius/.
d iurc9 lib. II. cap. 13. n. 78; Azor, part. 3, lib. 4. cap. 16. q. 7; Lacroix, lib. VI» part. 2,
n. 1781; Sanchez, Decal., lib. I, cap. 6, n. 5.

35 — Cappello, De Sacramentis, IL

CïVPUT XV.

DE DIVERSA AGENDI RATIONE CONFESSARII
CUM VARIIS POENITENTIBUS
538. Ratio agendi cum diversis poenitentibus eosque in via salutis
et perfectionis dirigendi ex multiplici capite diversa esse potest ac
debet, scilicet
1° diversa pro diversa indole et ingenio, ita ut, qui indole cholerica, phlegmatica, melancholica utuntur, non eadem ratione tractandi
sint in remediis, quae praescribuntur ad vitia exstirpanda, aut in aliis
adhortationibus et monitis, quibus in via perfectionis dirigendi: alii
enim sunt erigendi, alii reprimendi;
2° diversa pro diversa conscientia habituali, ita ut diverso modo
tractandi sint qui laxa et qui scrupulosa conscientia laborant;
3° diversa pro diverso statu et vitae conditione poenitentium,
prout hi clerici vel laici sint, patresfamilias aut filii, domini vel fa­
muli, etc.;
4° diversa pro diversis obligationibus, quae extrinsecus poeni­
tentibus oriri possunt, v. g. in condonandis iniuriis, in restitutione
facienda, etc.;
5° diversa pro diverso poenitentium statu ac dispositione, ita ut
confessario peculiares difficultates inde obveniant.
Huiusmodi difficultates praecipuae sunt: a) deprehendendi neces­
sariam in poenitente instructionem, ut in pueris, rudibus, etc.; b) diiudicandi necessariam poenitentis dispositionem, ut in recidivis et occa­
sionariis; c) conservandi atque augendi poenitentis dispositionem, ut
in tentatis et afflictis, vel piis; d) praecavendi extremi periculi, ut in
moribundis.
Haec distinctis articulis exponemus.

Articulus I.

De agendi ratione confessarii cum consuetudinariis
et recidivis.
539. Quinam dicatur consuetudinarius. — 1. Consuetudinarius sive
habitualis ille dicitur, qui ex peccatorum eiusdem generis frequentia
seu repetitione pravam inclinationem sive habitum contraxit eadem
peccata patrandi (1).
2. Unde consuetudo sive habitus peccandi est quaedam facilitas
et inclinatio, ex repetitis peccatis inducta, eadem peccata committendi.
Igitur ad consuetudinem constituendam duo elementa concurrunt: 1° fre­
quentia seu repetitio peccatorum eiusdem generis; 2° quaedam distantia et
simul propinquitas inter singula peccata. Haec enim saepius iterata non indu­
cunt consuetudinem, nec si nimis ab invicem distent, nec si nimis propinqua
sint, ut ex. gr. si quis eadem die illa patret, postea vero omittat.

3. Quando prava consuetudo contracta censeatur, nequit certa
ac determinata regula definiri. Id enim ex triplici capite dependet:
1° ex indole personae quae peccat; 2° ex longiore aut breviore tempore,
quod inter peccata habetur; 3° ex diversa peccatorum natura.
Sane quo facilius aliquod peccatum committitur, eo plures actus
intra certum tempus necessarii sunt ad consuetudinem contrahendam;
et cum facilius patrentur peccata interna quam externa, peccata oris
quam alia, generatim plures actus requiruntur ad inducendam con­
suetudinem in peccatis internis et oris, quam in ceteris externis.
Communiter DD. hanc regulam assignant:
1° Qui per notabile tempus, v. g. per integrum annum, quinquies in
mense peccatum externum commisit, imo in materia luxuriae qui bis vel semel
in mense per annum peccavit, habitum pravum contraxisse censendus est.
2° Qui semel quotidie per tempus longius pravis cogitationibus et desi­
deriis vel blasphemiis peccat, consuetudinarius existimatur; item qui haec
peccata ter vel quater in hebdomada per notabile tempus patrat.
3° Qui, e contra, quater aut quinquies in mense per annum pravis desi­
deriis vel blasphemiis peccat, consuetudinarius non censetur (2).
(1) Cfr. S. Alph., VI. n. 459; Lacroix, lib. VI. part. 2. n. 1820; Ball.-Palm., V, n. 132;
Ter Hoar, De occasionariis ct recidivis, Taurini-Romae, 1927.
(2) Cfr. S. Alph., Praxis confess., cap. 5, η. 70; Ball.-Palm., V, η. 131; Noldin, III,
η. 392.

540. An et quando consuetudinarius absolvi possit ac debeat. —
1. Quilibet consuetudinarius potest et per se debet absolvi, quamvis
nulla emendatio praecesserit, dummodo hanc serio proponat, i. e. dum­
modo sit vere dispositus (3).
Ratio est, quia prava consuetudo non est peccatum, sed procli­
vitas et inclinatio ad peccatum, et optime consistere potest cum vera
animi dispositione. Quae dispositio nec praeteritum nec futurum tempus
respicit, sed praesens dumtaxat. Ideoque, cum ad absolutionem con­
ferendam nihil aliud requiratur ex parte poenitentis quam ut ipse sit
rite dispositus, logice consequitur, eundem absolvendum esse, ubi serio
emendationem proponat seu veram exhibeat animi dispositionem.
Haec doctrina, iuxta ea quae alibi dicta fuerunt (n. 498), non solum
probabilis aut probabilior est, sed certa omnino.
2. Quidam veteres dicunt huiusmodi consuetudinarium absolvi
non posse, nisi prius habitum pravum deposuerit et relapsus emenda­
verit (4).
At manifestus est error sive aequivocatio. Sane vitae emendatio
est quidem optimum signum dispositionis, sed neque unicum est neque
proinde necessarium, cum etiam ante emendationem vera cordis dispo­
sitio haberi possit.
Nonnulli censent requiri in consuetudinariis signa extraordinaria, ut ab­
solvi queant. Sed in hac quoque opinione aequivocatio evidens est. Nam con­
suetudinarius vel est rite dispositus, vel non.
Si primum, ex generali doctrina de qua alibi dictum fuit (n. 498), absol­
vendus est, sive signa ordinaria ostendat sive extraordinaria; si alterum, ab­
solvi nequit, non quidem quia caret signis extraordinariis, sed quia praeciso
vere dispositus non apparet.

Quidam docent consuetudinario denegandam esse absolutionem,
si media a confessario prudenter proposita et ad consuetudinem vin­
cendam necessaria adhibere recuset (5).
Haec doctrina verissima est. At etiam heic habetur quaedam aequi­
vocatio·, nam id non solum valet de consuetudinario, verum etiam de
quolibet poenitente qui certam et gravem obligationem implere renuat.
3. Nonnulli putant consuetudinario denegandam esse absolutionem,
si recuset saepius confiteri. Hoc per se admitti nequit, quia confessio
frequentior non est praecepta et adsunt alia media emendationis quae
confessarius iniungere valet.
(3) Cfr. Lugo, disp. 14. n. 163 se.; Suarez, disp. 32, sect. 2. n. lea.; S. Alph., VI.
n. 450.
(4) Cfr. S. Alph., VI, n. 459; Ball.-Palm., V, n. 144 ss.; Noldin, III, n. 393.
(5) Scavinl, tract. 10, disp. 1, cap. 3, art. 2. q. 2; Gury, II, n. 445.

Per accidetis potest admitti, in casu nempe quo alia media satis
efficacia non indicentur, nt contigit ex. gr. habituatis in peccatis luxuriae,
quibus deneganda esset absolutio, si recusarent saepius confiteri, cum
ipsis huiusmodi medium sit moraliter necessarium nec valde difficile (6).
4. Quidam docent consuetudinarium absolvi non posse, nisi afferat
aliquod signum extraordinarium doloris (7).
Haec opinio vel falsa vel saltem aequivoea est. Nam in occasionario non requiritur extraordinarius seu maior dolor et firmius propo­
situm quam in ceteris poenitentibus : modo igitur sit sufficienter dispo­
situs, tuto absolvi potest.
Huc spectant quae infra de recidivo dicentur (n. 542).

541. Quinam dicatur recidivus. — 1. Duplici sensu usurpari solet
vox recidivus.
Lato sensu et minus proprio ille vocatur, qui habitum pravum
contraxit, et post confessionem in idem peccatum labitur.
Sensu stricto et proprio ille dicitur, qui « frequenter reincidit in
eadem peccata post multas confessiones absque ulla emendatione ♦ (8).
2. Hinc tria requiruntur ad recidivum proprie theologica acce­
ptione constituendum: 1° frequens (ter vel quater) relapsus post plures
confessiones; 2° relapsus in eadem specie peccata; 3° defectus omnis,
etiam inchoatae, emendationis (9).
Unde: 1° Quamvis de facto recidivus sit vix non semper consuetudinarius,
per se tamen et proprie loquendo necesse non est ut recidivus habitum malum
contraxerit. Unde v. g. si Titius quater vel quinquies in anno confitetur, et
singulis vicibus de peccato pollutionis semel commisso se accusat, est reci­
divus, non autem consuetudinarius (cfr. n. 539), quia quatuor aut quinque
lapsus per annum non sufficiunt ad habitum pravum contrahendum.
2° Poenitens, qui prima et altera vice idem peccatum confitetur, reci­
divus proprie non est, ideoque ai malam consuetudinem nondum contraxit,
tractandus est ut simplex peccator, vel ut consuetudinarius si illam contraxit.
Quocirca non adest peculiaris ratio dubitandi de eorum dispositione, si affir­
ment serio se dolere.
3° Qui per aliquod tempus contra tentationes strenue pugnavit et media
a confessario iniuncta adhibuit, licet postea iterum lapsus sit, proprie reci­
divus non est (10).
(C) Cfr. S. Alph., VI. n. 450; Noldin, III, n. 393.
(7) Cfr. Jucnin, Instil., dc poenil., q. 6, cap. 5, art. 1, conci.; Mcrbeeius, Dc pocnit.,
q. 48, eae. 5, reg. 2 ct 3; Gcncttus, Dc jwenii., cap. 7, q. 15.
(8) Lugo. disp. 14, n. 166; Salmant., tract. 17, cap. 2, η. 167; Gobât, tract. 7, cas. 16,
n. 518; S. Alph., Prax. confess., n. 70s.
(9) Cfr. Ball.-Palm., V, n. 135, ot ad Gury, II, n. 444, not. 5; Lehmkuhl, II, η. 490.
(10) Noldin, HI, η. 394; Ball, ad Gury, II, n. 444, not. 5.

3. Ex dictis liquet an et quale discrimen exsistat inter consuetu­
dinarium et recidivum proprie seu stricte dictum.
4. Alia est notio recidivi apud quosdam recentibres cum S. Al­
phonse (11), et alia apud scholae Doctores, ut egregie ostendit Ballerini (12).
Inde consectarium gravissimi momenti sponte fluit. Perperam
enim illi recentiores nomen et auctoritatem referunt Doctorum, licet
thesis verbo tenus iisdem verbis apud utrosque concepta videatur.
Huiusmodi abusus evidenter apparet v. g. apud Scavini, qui (1. c.)
agmen veterum DD. pro sua thesi de recidivis allegat, sed penitus abs re,
cum de diverso plane obiecto vertatur quaestio penes utrosque (13).

542. Norma absolvendi recidivu II . — 1. Recidivus, qui rite dispo­
situs censetur, per se potest semper absolvi. Sane ad validam et licitam
absolutionem nihil aliud requiritur, quam vera animi dispositio, quae
nec juturam emendationem exigit nec juturi relapsus praevisione exclu­
ditur.
Unde Angelicus recte advertit: «Quod aliquis postea peccet vel
actu vel proposito, non excludit, quin prima poenitentia vera fuerit.
Nunquam enim veritas prioris actus excluditur per actum contrarium
sequentem. Sicut enim vere cucurrit qui postea sedet, ita vere poenituit, qui postea peccat » (14).
Igitur quod Titius sit recidivus necne, dummodo vere dispositus
indicetur, nihil interest.
2. Sed practice difficultas eaque non levis est in indicio efformando
de poenitentis dispositione. Nam ex frequenti relapsu in eadem specie
peccata oritur gravis suspicio defectus seriae voluntatis sese emendandi.
Confessarius summa prudentia ac discretione utatur in huiusmodi
indicio sibi formando, ut duplicem scopulum devitet, laxismuni nempe
et rigorismum.
Imprimis naviter attendat confessarius num poenitentes ex fragilitate
interna relapsi sint, an potius ex prava voluntate.
Sunt enim qui habitualiter peccatum detestantur ac tentationi per ali­
quod tempus resistunt, et nihilominus saepius in eadem peccata relabantur,
ita tamen ut post lapsum mox dolorem eliciant atque emendationem proponant.
Huiusmodi peccata, quae ex fragilitate interna committuntur, sunt praesertim
peccata pollutionis, delectationis morosae, blasphemiae, irae, et similia: in
(11)
(12)
(13)
(14)

Lib. V, n. 459; Gury. II, n. 444; Scavini, tract. 10, dlsp. 1, cap. 3, art. 2, q. 3.
Lib. V, n. 134 t».
Neque alienus ab hoc defectu est Berardi, Dc recidivis et occasional is, I, p. 6 ss.
Summa theol.9 III, q. 84, art. 10, ad 4.

his relapsus facilior est tum ex debilitate voluntatis tum ex vehementia tentationuin.
Isti recidivi, ubi serio affirment se de peccatis suis dolere, generatim ut
rite dispositi habendi sunt ideoque absolvendi.
Recidivi, e contra qui in eadem peccata frequenter relabuntur ex prata
voluntate seu ex pravo animi affectu ad ipsa peccata, quatenus iisdem mata
affectione adhaerent, generatim tanquam indiepoeiti vel saltem dubie dirpositi
censendi sunt, etsi dicant se detestari peccatum et emendationem proponant.
Dicimus generatim, quia regulariter, attentis circumstantiis, nec vera
peccati detestatio nec sincerum emendationis propositum videtur in casu haberi.
At praesumptio cedit veritati. Unde si omnibus mature perpensis, poenitens
appareat vero contritus et seriam voluntatem se emendandi ostendat, uti suf­
ficienter dispositus indicandus est in ordine ad absolutionem recipiendam (15).
Quocirca confessarius omnia et singula adiuncta serio perpendat, indolem
et conditionem poenitentis consideret, ad peccatorum speciem ac frequentiam
attendat, ut, ex doctrina atque experientia propria, gratia Dei adjuvante, sibi
efformare valeat prudens indicium de huiusmodi poenitentis dispositione necne,
prae oculis liabitis praesertim signis dispositionis quae alibi exposita fuerunt
(n. 504 ss.).

3. Quidam cum S. Alphonso (16) docent recidivum absolvi non
posse, « nisi afferat extraordinaria signa suae dispositionis » (17).
(15) Cfr. Suarez, disp. 32, sect. 2, η. 2 as.; Medina, Instr. confess., lib. I, cap. 12, § 5;
S. Alph., VI, n. 459; Ball.-Palm., V, n. 147 88.; Berardi, De recidivis etc., I, p. 12 ss.
(1G) Lib. VI, n. 459. S. Doctor tres memorat sententias. « Prima... dicit hunc absol­
vendum esso toties quoties confitetur, nisi ex aliqua circumstantia indicetur indispositus;
alias semper dispositus est censendus, utque talis lus habet ad absolutionem... Secunda sen­
tentia... dicit numquain peccatorum habituatum censendum esso dispositum ad absolutionem,
nisi diu conversionem suam per emendationem probaverit... Tertia sententia... docet quod
peccator recidivus rediens cum eodem habitu pravo non potest absolvi, nisi afferat extraor­
dinaria signa suae dispositionis » (l. c.).
(17) S. Ligorius pro hac sententia allegat Sanchez, Palaum, Bonacina, Lugo. Azorium,
Anacletum, Suarez, Sayrum, Hurtado, Prado, qui nec docent absolutionem esse denegandam
nec signa extraordinaria exigunt.
Sanchez (Decal., lib. II, cap. 32, η. 45 ss.; lib. Ill, cap. 5, n. IS) dicit recidivum absol­
vendum esso stalim, si aliquam curam adhibuit ad evellendam pravam consuetudinem; si
nullam curam adhibuit, posse nihilominus absolvi, sl vere doleat et serio emendationem pro­
ponat.
Palans (tract. It, dlsp. 1, punct. 9, n. 6) et Bonacina (disp. t, do secundo praec., q. 1.
punct. 13, n. 7) doctrinam a Sanchez propositam amplectuntur.
Lugo (disp. 14, n. 16G) docet signum extraordinarium conferre quidem ad poenitentis
dispositionem cognoscendam, at nullatenus illud exigit tanquam conditionem sine qua non,
ut recidivus absolvi possit.
Azor (part. 1, lib. 11. cap. 3. q. 4) non dicit negandam esso absolutionem, sed solum
differendam, si poenitens nihil omnino studii ot operae posuerit.
Item Anaclotus (tract. 11, diet. 8, η. 51) censet differendam esse absolutionem, si longo
iam tempore admonitus, nullum adhibuerit conatum et nullum emendationis signum dederit.
Suarez (De rcliq., tract. 5, lib. 3, cap. 8), Sayrus (Clac., lib. V, cap. 5, n. 8) et Hurtado
Thomas (tract. 1, cap. G, resol. 21, n. 206 ss.) loquuntur de recidivo in peccatis perluril vel
blasphemiao ot dicunt eundem absolvi posse etiam pluries admonitum.
Prado (cap. 32, q. 8, η. 22 as.) ait differendam ease absolutionem, si bis vel ter admo­
nitus noluerit a prava consuetudine desistere, nisi tamen.scandalum adsit, «aut aliqua causa
ob quam statiin debeat a peccatis absolvi »·
Igitur auctoritas DD. quos S. Alphonsus pro sua sententia affert, fere ex integro evanescit.

Haec doctrina nobis aliisque minus placet, quia, ut supra animad­
versum fuit (n. 540), quaedam aequivocatio in ea reperiri videtur.
Sane aliud est dicere quod huiusmodi recidivus absolvi nequit,
nisi sit rite dispositus; et aliud est dicere quod requisita dispositio di­
gnosci non possit nisi ex signis extraordinariis. Illud profecto est veris­
simum; hoc autem falsum (18).
Re quidem vera in recidivo non requiritur extraordinarius dolor
et propositum firmius quam in aliis poenitentibus.
Unde sive ordinarium sive extraordinarium signum poenitens af­
ferat, sive ad confessionem illud exhibeat sive in confessione ad moni­
tionem confessarii tandem ostendat, semper potest absolvi, dummodo
a confessario rite dispositus indicetur.
Quare male ageret confessarius, qui recidivum simpliciter indis­
positum indicaret, nisi exhiberet unum vel alterum ex signis extraor­
dinariis; et peius adhuc ageret, si eiusmodi poenitenti absolute dif­
ferret absolutionem, quin curam et conatum adhibuerit ad dolorem
et propositum salutaribus monitis eum perducendi (19).

543. Num recidivo possit aut debeat differri absolutio. — 1. Si re­
cidivus est rite dispositus, nunquam datur stricta obligatio differendi abso­
lutionem; imo haec per se et ordinarie concedenda est (cfr. n. 513 ss.).
2. Recidivo rite disposito, qui saepius in eadem peccata relapsus
sit ex fragilitate interna, absolutio ordinarie differenda non est, cum
generatim maior fructus sperandus sit ex gratia sacramenti quam ex
dilatione absolutionis (20).
3. Recidivo alioquin rite disposito, qui relapsus sit ob occasionem
externam, vel qui obligationem non implevit, v. g. restituendi rem furto
ablatam, potest interdum differri absolutio, donec dimissa sit occasio
vel impleta obligatio. Imo expedit, nisi peculiaris ratio aliud postulet,
ut post tertiam vel quartam vicem absolutio differatur; voluntas enim
poenitentis remedio dilatae absolutionis firmanda est.
Dicimus expedit; ideoque pensandae sunt omnes circumstantiae atque
praesertim attendenda est indoles poenitentis, ut inde prudens indicium sibi
efformare valeat confessarius num profutura an potius obfutura sit absolu­
tionis dilatio. V. g. si agitur de pueris vel puellis levioris indolis ceteroquin
pie ac religiose educatis, qui pravum habitum non deponunt aut obligationem
non implent, dilatio absolutionis potest esse optimum medium incutiendi ma­
iorem peccati detestationem eorumque debilem voluntatem firmandi; dum
(18) Cfr.
lib. V. tract.
(19) Cfr.
(20) Cfr.

Luro, dlsp. 14, n. 166; Bonacina, dlsp. I, q. 2. p. 13, n. 6ss.; Laymann,
6, cap. 5, η. 10; Sanchez, Decal., lib. II, cap. 32, n. 15.
Ball.-Palm., V, n. 176 ss.; Noldin, III, n. 396.
Suarez, dlsp. 32, sect. 2, n. 4 es.; Lugo, disp. 14, n. 163 ss.

c contra si agitur de aliis poenitentibus parum religiose educatis, qui raro et
aegre accedunt ad sacramenta recipienda etc., absolutionis dilatio plerumque
non erit medium optimum, nec opportunum vel utile, forte nocivum (21).

4. Si recidivus est dubie dispositus, et nulla urget necessitas eum
absolvendi sub conditione, absolutio per se differenda est, ut hac ratione
de dolore ac proposito emendationis per experientiam constare possit.
5. Si recidivus est dubie dispositus et urget necessitas eum absol­
vendi, practice absolvi debet sub conditione. Porro nostris temporibus,
maxime in civitatibus, in quibus, frigescente fide, officia vitae Chri­
stianae negliguntur, huiusmodi necessitas vix non semper aderit, cum
dilatio absolutionis poenitentes offensos plerumque reddat et indi­
gnatos eosque avertat a sacramentis suscipiendis.
Quocirca confessarius in praan poenitentes huiusmodi ad contri­
tionem et propositum disponat, quantum fieri potest, eisque particu­
laria media emendationis iniungat et postea absolvat (22).
6. Si absolutio differenda videatur, summa prudentia et caritate
confessarius procedere debet, ne linum fumigans exstinguatur.
Quolibet in casu differenda non est ad longum tempus, ex. gr. a
Pascha usque ad Pentecosten, ne tanto tempore in peccato mortali
maneat poenitens, obnoxius periculo aeternae damnationis; ad paucos
tantum dies, octo vel decem ad summum, differatur (23).

544. Recidivus in eadem peccata venialia. — 1. Qui relabitur in
eadem peccata venialia, absque ulla emendatione, etiam inchoata, rarius
quam recidivus in peccata mortalia, habendus est tanquam dubie dispo­
situs circa dolorem et propositum. Nam impossibilitas sive difficultas
vitandi omnia peccata venialia facere potest ut non obstante repetito
dolore et proposito saepius in eadem quis relabatur (24).
2. Si revera diiudicet confessarius alicui poenitenti deesse firmum
propositum vitandi peccata venialia quae accusavit, disponat hunc
poenitentem ad dolendum de aliquo peccato levi, quod magis detestetur,
vel de peccato graviore vitae praeteritae; sic enim defectui ex parte poe­
nitentis forte exsistenti facile occurritur.
(21) Cfr. Layjnann, J)c poenit., cap. 5, n. 10; Sparer, De pocnit., n. 330; Ball.-Palm.,
V, n. 155 88.
(22) Lugo. disp. I I. n. 167; Ball.-Palm., V, n. 159 8.; Berardi, I, p. 15 ss.
(23) Cfr. Lugo. dlsp. 14, n. 167; Bonacina. De 2° praecepi., dlsp. 4, q. 1, n. 7; Ball.·
Palm.. V, n. 191 es.; G éni co t-Salsmans, II, n. 370.
(21) Lugo, dlsp. 14, n. 160.

Occasio remota dicitur, omnium consensu, si leve occurrit
candi periculum, ita ut peccatum parum probabile sit.

Articulus II.

De agendi ratione confessarii cum occasionariis.
545. Notio occasionis. — Occasio definiri potest: circumstantia
externa, quae homini opportunitatem peccandi praebet eumque ad pec­
candum allicit (1).
Circumstantia potest esse persona, v. g. amasia, vel res, v. g. liber
pravus, vel locus, v. g. taberna.
Dicitur externa, quia personae peccanti extrinscca est. Igitur oc­
casio differt a periculo peccati, quo nomine intelligitur, quidquid ad
peccandum impellit, sive internum illud sit sive externum; idcirco
periculum peccandi latius patet, cum, praeter occasionem peccati, com­
plectatur etiam ea quae intrinsecus hominem ad peccandum alliciunt,
uti indolem iracundam, propensionem ad venerea etc.
In occasione duo considerari debent: α) opportunitas peccandi
quam illa homini praebet, et b) impulsus ad peccandum. Quare oc­
casio partim convenit cum scandalo, partira, discrepat, quatenus in
occasione magis consideratur res vel persona aut locus prout oppor­
tunitatem peccandi praebet, in scandalo autem magis prout ad pec­
candum movet (2).
Hinc ad occasionem constituendam duo concurrunt: a) ex parte
obiecti opportunitas et impulsus ad peccatum; b) ex parte subiecti pro­
pensio et inclinatio ad peccatum (3).
546. Divisio occasionis. — Occasio peccati dividitur:
1° In proximam et remotam.
Alii proximam dicunt occasionem, in qua homines communiter
ut plurimum peccant i. e. semper aut fere semper (4); unde, etiam in
posterum, peccatum est moraliter certum aut saltem probabilissimum.
Alii eam vocant proximam, in qua frequenter seu melius, ad mentem
Suaresii et Card. Lugonis, in qua frequentius homines peccant, ea nempe
quae in valde grave periculum peccandi hominem inducit (5).
(D Suarcz, disp. 32, sect. 2, n. 1 s.; Lugo, disp. 14, n. 118; Ball.-Palm., V, n. 105,
(2) Cfr. S. Alph., VI, n. 452.
(3) Cfr. Suarez, disp. 32, sect. 2, n. 3 e.; Lugo, disp. 14, n. 145 ss.
(4) Cfr. Sanchez, Dccdl., lib. I, cap. 8, n. 1; S. Alph., VI, n. 452; Berardi, Dc recidivis
et occasionariis, II, p. 15; Merkelbach, Dc variis poenitentium categoriis, p. 10 km.
(5) Lugo, disp. 14, n. 149 ss ; Suarez, disp. 32, sect. 2. n. 4; Laymann. lib. V, tract. 6,
cap. 4, n. 9; Sporer, Dc pocnit., n. 32 ss.; Lacroix, lib. V, η. 252; Ball.-Palm., V, η. 105;
Berardi, l. c., p. 19.

De appellatione proximae et remotae ita Lugo (1. c.): <Cur autem illa
appelletur proxima et haec remota, ratio videtur esse, quod inter illam et pec­
catum nihil videtur mediare, propter quondam coniunctionem necessariam
moraliter, quam videtur habere cum peccato; haec autem non ita videtur con­
iuncta, sed remota, quatenus mediat maior libertas hominis, per quam con­
sequitur peccatum ».
Nulla per se exsistit obligatio vitandi occasionem remotam; secus de mundo
exire deberemus (6).
Omnes consentiunt non adesse obligationem vitandi talem occasionem
atque ideo non posse absolutionem denegari poenitenti, qui in illa versetur.
Ratio, quia vel eiusmodi occasio vitari nequit, v. g. occursus mulierum per
vias, etiamsi quis vellet, vel certe obligatio eam vitandi esset nimis dura. Quare
heic unice loquimur de illa occasione quae, in alterutro sensu supra indicato,
proxima dicitur: haec enim tantum theologis negotium facessit.

Ex dictis colligitur occasionem dici proximam vel remotam ex eius
coniunctione cum peccato, ita ut si morali quadam necessitate cum
peccato coniuncta sit, proxima, secus remota vocetur.
Maior autem aut minor coniunctio occasionis cum peccato desu­
mitur ex frequentia lapsuum eius, qui in occasione versatur. At heic
non consideratur raritas lapsuum respectu temporis, sed raritas vel
frequentia eorum respectu praesentiae occasionis.
Porro quanta debeat esse huiusmodi frequentia, ut occasio pro­
xima dici possit seu moraliter necessario cum peccato coniuncta, nequit
facile determinari. Hinc dissensus DD. in notione proximae occasionis
tradenda.
Occasio proxima non videtur practice admittenda, nisi adsit vel
moralis certitudo vel saltem probabilitas valde gravis quod homo in ea
sit peccaturus, ita ut, consequenter, vix adesse queat solida proba­
bilitas quod idem homo sit peccatum vitaturus (7).
Porro utrum in hoc aut illo casu particulari adsit, necne, moralis cer­
titudo aut valde gravis probabilitas peccandi, diiudicari debet tum ex frequentia
relapsus, tum ex indole poenitentis, tum ex communiter contingentibus.
Ex frequentia relapsus, quatenus poenitens cognoscit per experientiam
se in tali occasione constitutum, semper aut fere semper peccare.
Ex indole poenitentis, quando iam ante quamcunque experientiam, per­
specta tentationis vehementia et magna poenitentis fragilitate, indicari debet
(0) I Cor., v. 10.
(7) Cfr. Lugo, disp. 14, n. 148 es·; Suarcz, disp. 32, sect. 2, n. 4; Laymann, lib. V,
tract. 6, cap. 4, η. 9.

in hac occasione semper aut fere semper vel saltem frequentius illum esso pec­
caturum.
Ex communiter contingentibus, quatenus applicanda occurrit regula gene­
ralis: quod ceteris in iisdem adiunctis est occasio proxima peccati id etiam
huic vel alteri profecto erit.

2° Occasio peccati dividitur ulterius in proximam absolute seu
per se, et proximam relative seu per accidens.
Prior ea est, quae proximum peccandi periculum communiter
pro omnibus hominibus inducit, ut aspectus morosus rei valde
turpis.
Posterior ea dicitur, quae licet communiter homines minus ad
peccatum moveat, alicui tamen determinato homini proximum peri­
culum inducit ob eius fragilitatem.
Occasio proxima relative seu per accidens nonnisi experientia et pecu­
liari indole uniuscuiusque cognoscitur; proxima absolute seu per se ex communi­
bus hominum moribus dignoscitur, quamvis interdum pro quibusdam indi­
viduis remota tantum sit, v. g. ob firmiorem virtutem aut magnam frigidi­
tatem (8).

3° Dividitur praeterea in proximam voluntariam seu liberam,
et proximam involuntaria II seu necessariam.
Prior ea est, quae libere et expedite aut cum levi incommodo au­
ferri potest.
Posterior, quae physice aut moraliter nequit auferri: physice, si
quis v. g. in eodem carcere sit inclusus cum persona quae est occasio
peccati; moraliter, si occasio non potest dimitti nisi cum magna dif­
ficultate aut cum gravi damno spirituali vel detrimento in bonis vitae
vel fortunae aut famae.
Unde moralis impossibilitas oriri potest: a) vel ex alio officio morali
prout est pro uxore obligatio cohabitandi cum marito; b) vel e maiore
periculo quod ablato succederet; c) ex gravi damno spirituali, v. g. e
scandalo gravi; d) e magno damno temporali.
Si constitutus in occasione dicat, se nonnisi cum gravi damno
occasionem dimittere posse, non facile ei credendum est; sed prudenter
in rei veritatem inquiri debet. Affectus enim ad peccatum non raro
mentem obcaecat ac difficultatem occasionis removendae auget.
Ad iudicium efformandum, num damnum quod poenitens subire debet
ad fugiendam vel dimittendam occasionem, sit revera grave necne, attendenda
sunt varia personarum adiuncta et damnum pro diversitate personarum taxan(8) Lugo, disp· J4, n· 153 ss.; Suarez, disp. 32, sect. 2, n. 6.

dum est ex communi hominum timoratorum aestimatione (9), qui tenent non
excusari mediocriter divitem, si nollet occasionem deserere, ne damnum cen­
tum ducatorum patiatur.

4° Demum occasio peccati dividitur in proximam praesentem
seu continuam aut in esse, et in proximam non praesentem seu disiunctam aut in non esse.
Prior illa est, quam quis semper secum habet, quin opus sit eam
quaerere, ut cohabitatio cum concubina, liber obscenus vel pictura
aut statua turpis, quam poenitens domi retinet.
Posterior ea dicitur, quae solum per intervalla occurrit vel aditur,
quatenus quis illam secum non habet, sed facile reperire potest, ut
caupona pro ebrioso, amasia pro amasio alibi commorante (10).

547. An et quando poenitens in proxima occasione libera consti­
tutus absolvi possit. — 1. Poenitens, qui proximam occasionem liberam
(seu quam facile vitare potest) peccati mortalis non vult relinquere, ab­
solvi nequit.
Huiusmodi voluntas permanendi in occasione proxima constituit
de se peccatum grave; nam ex obligatione vitandi peccati sequitur
obligatio vitandi ea quae morali necessitate secum trahunt peccatum,
saltem quando occasio sine difficultate notabili vitari potest (11).
Huc spectat prop. 61a ab Innocentio XI damnata: « Potest ali­
quando absolvi qui in proxima occasione versatur, quam potest et non
vult deserere; quin immo eam directe et ex proposito quaerit, aut ei se
ingerit ».
547bü. Nonnulla speciatim animadvertenda :
1° De asserto principio, ut iacet, nulla est inter DD. contro­
versia. At discrepant iidem de practica extensione principii, et exinde
praecise occasionem proximam diversimode definiunt, ut supra dictum
est (n. 546).
Quidam dicunt graviter peccare, ac proinde absolvi non posse eum, qui
non deserit occasionem liberam in qua peccatum grave est saltem probabile.
Alii existimant graviter peccare eum qui non vult relinquere occasionem
liberam tunc solum cum grave peccatum est moraliter certum vel saltem valde
probabile. Quando autem peccatum grave est simpliciter probabile, tantum
leviter peccari putant, ob imprudentiam in negotio salutis.
(9) Cfr. S. Alph., VI, n. 455; Sporer, part. 3, cap. 2, n. 32S; Palaus. tract. 2, disp. 2,
p. 9, 5 3, n. 14.
(10) Lugo. disp. 14, n. 100 ss.; Suarez, disp. 32, sect. 2, n. 7 s.
(11) Cfr. Lugo. disp. 14. n. 150; S. Alph., VI, n. 452; Lacroix, Hb. V. n. 269; Salmant..
tract. C, cap. 5, n. 62; Sanchez, Decal., lib. I, art. 8, n. 1; Azor, part. 3. lib. III. cap. 3, q. 1.

Haec sententia verior est: siquidem non apparet cur revera peccet gra­
viter qui in dicta hypothesi habet probabilitatem et quidem notabilem se in hac
occasione non esse graviter peccaturum. Iste enim non eligit rem quae morali
necessitate peccatum secum trahat (12).
In contrarium allegari nequit, ut quidam faciunt, similitudo cum pe­
riculo mortis corporalis, quod nemo potest adire sine gravi causa, licet aeque
probabile sit incolumem servatum iri, ut in duello inter duos aeque peritos.
Huiusmodi comparatio nimis claudicat, ut perfecte assimiletur utraque teme­
ritas. Sane periculum corporale nequit opposita probabilitate removeri; dum,
e contra, periculum spirituale per auxilium gratiae divinae semper arceri potest.
Nec propterea exspectandum est auxilium gratiae prorsus extraordinarium,
quod nonnisi cum praesumptione extra casum necessitatis exspectaretur. Nam
ubi ex propria experientia vel rerum natura liquet probabiliter peccatum vita­
tum iri, signum est periculum amoveri posse cum mediis gratiae Dei ordinariis,
cum iis nempe quae a quolibet homine et peti et exspectari prudenter possint.
Hinc patet etiam discrimen cum eo, qui sino necessitate vitam corpo­
ralem probabili periculo exponit: corporis enim pericula vitanda sunt ope
naturalis prudentiae, neque ad ea removenda datur gratia supernaturalis, qua
Deus hominem munire solet ut resistat tentationibus aliisque periculis spiri­
tualibus (13).

2° Occasio proxima saepe reperitur in ipsa consuetudine, etsi
in singulis actibus quibus frequentatur non adsit nisi probabile pe­
riculum. Sic ponamus iuvenem, qui frequenter peccavit cum amasia,
saepe etiam eam adire quin graviter contra castitatem peccet: hic sub
gravi tenetur ad huiusmodi consuetudinem abrumpendam, in qua
nequit pergere sine morali certitudine novorum lapsuum, licet in tali
casu singulae visitationes grave peccatum non constituant, nisi qua­
tenus renovetur pravum propositum manendi in his periculosis rela­
tionibus.
3° Confessarius practice caveat ne citius quam par est pronuntiet
aliquam consuetudinem esse vere proximam ideoque omnino relin­
quendam. Aliquando enim poterit merito de hac re dubitare, prae­
sertim si agitur de occasione relativa, v. g. de socio, lectione, etc.
At simul valde cavendum est confessario, ne, praeter mentem DD.
qui benigniori sententiae favent, diiudicet, cum magno animarum
damno, occasionem non esse proximam ac proinde haud necessario
deserendam (14).
4° Si, omnibus mature consideratis circumstantiis, confessarius
(12) Cfr. Lugo, disp. 14. n. 14: Laymann, lib. V, tract. 0, cap. 4, n. Oss.; Sporcr, part.
3, cap. 2, n. 320 ss.; Ball.-Palm., V, n. 109.
(13) Cfr. Tambur., Exped. confess., lib. Ill, cap. 3, § 3, n. 5; Ball.-Palm., V, n. 108ss.;
Génicot-Salsmans, II, n. 372.
(14) Lugo, disp. 14, n. 1G4 s.; Génicot-Salsmans, II, n. 372; Berardi, II, p. 18 ss.

dubitet utrum occasio sit proxima necne, hortetur enixe poenitentem,
nulla tamen imposita gravi obligatione, ut recedat a tali occasione,
et iubeat adhiberi cautiones et media opportuna quibus periculum
minuatur. Hoc potissimum valet pro prima vel altera vice; postea
si ad eundem confessarium poenitens redeat, clarius experientia patebit
num adsit stricta obligatio illam occasionem relinquendi, an non.
5° Quandoque confessarius abstinere potest a monendo poeni­
tente de obligatione, quam ipse ignorat, deserendi aliquam occasionem
proximam, si monitio praevideatur obfutura, nec adsit peculiaris ratio
quae eam nihilominus exigat. Huc spectant quae de monitione alibi
diximus (n. 489, 3).
At summa prudentia ac discretione utatur confessarius in monitione omit­
tenda. Sunt quaedam occasiones proximae, in quibus poenitens malitiam pec­
cati a se commissi dignoscit, minime vero obligationem relinquendi ipsam con­
suetudinem, ut potest contingere in eo qui frequentat theatra. Si poenitens
qui, sine aliorum scandalo, in huiusmodi occasione proxima versatur, prae­
videtur spreturus esse monitionem et forsan etiam a sacramentorum usu reces­
surus, confessarius abstinere potest a monitione facienda: multo enim minora
sunt peccata, quae in hac bona fide committet, quam quae monitus commis­
surus videtur.
Id tamen nullo modo intelligendum est de iis occasionibus a) in quibus
supponi nequit hominem in bona fide versari, v. g. si quis domi concubinam
teneat; b) e quibus oriatur irreparabilis perversio poenitentis, v. g. si quis fre­
quenter legat libros obscenos aut prorsus impios; c) e quibus oriatur grave
scandalum aliorum.
Ubi confessarius, omnibus circumstantiis inspectis, abstinuerit a monendo
poenitente, debet tamen paulatim eum praeparare ut monitionem cum fructu
audiat, si occasio pergat ipsi proxima esse (15).

6° Non est admittenda excusatio, qua poenitens promittit se
occasionem proximam liberam adhibitis remediis redditurum esse re­
motam, quando eam sine difficultate deserere potest: non licet enim
se temere periculo peccandi exponere, si illud facile vitari potest, cum
periculum ipsum in casu fugiendum sit.

548. 2. Poenitens, qui promittit se derelicturum esse occasionem
proximam liberam (sive haec sit praesens seu continua, sive non prae­
sens seu disiuncta; n. 546, 2°), per se statim absolvi potest, dummodo
confessarius prudenter eius promissioni credere queat (16).
(15) Cfr. Berardi, II, p. -10; Génicot-Salsmans, II. n. 372; Ball.-Palm., V, n. 113.
(16) Suarez, disp’. 32, sect. 2, n. 3; Sporer, part. 3, cap. 2, η. 325; Elbel, confer. 4, do
proposito, n. 108; Viva, in prop. 41 Alex. VII, u. 16.

560

CAPUT XV. - ARTICULUS π.

Ratio est, quia poenitens rite dispositus, per se semper absolvi
potest; imo ordinarie absolutio concessa ei magis proderit quam eiusdem
dilatio, cum gratia sacramenti ipsi praesto sit in proposito exsequendo.
Porro nihil prohibet quominus poenitens, qui in proxima occa­
sione libera versatur, sit ceteroquin rite dispositus. Ergo ex rei natura
nulla est ratio, cur deneganda aut differenda sit absolutio.
Neque, ex alio capite, ulla datur lex naturalis vel positiva, ex
qua poenitens privandus sit absolutione, donec reapse occasionem de­
seruerit.
Attamen si pluries monitus non steterit promissis seu occasionem
non removerit, non est absolvendus, nisi prius illam dimiserit, prae­
sertim si agatur de occasione praesenti, v. g. de concubina.
Sane in hoc casu poenitens vel non est rite dispositus, vel est dubie
tantum dispositus: igitur, si primum, absolutio deneganda; si alterum,
differenda.
At etiam post iteratos relapsus, absolute loquendo, poenitens
potest esse vere dispositus ; ac proinde non prohibetur absolvi, si urget
iusta et gravis causa iterum concedendi absolutionem, antequam
occasionem dimiserit, dummodo serio doleat et emendationem pro­
ponat.
Quidam censent poenitentem, qui versatur in proxima occasione volun­
taria continua seu in esse, ordinarie non posse absolvi, ne prima quidem vice,
nisi prius occasionem dimiserit, licet dispositus sit (17).
Reiectis aliorum rationibus, S. Alphonsus (1. c.) hanc affert: «Ablatio
occasionis est res magnopere ardua, et non fit nisi quis magnam vim sibi in­
ferat, ut avellatur ab illa occasione, ad quam, propter praeteritam sui animi
adhaesionem, remanet valde propensus. Et ideo, si occasio non aufertur ante
absolutionem, poenitens de facili post absolutionem se decipiet, falso sibi sua­
dendo quod tentationibus resistet; et sic, occasione non dimissa, profecto redi­
bit ad vomitum.
« Qua de re, si talis vellet absolvi antequam occasionem deserat, esset
indispositus; quia se constitueret in probabili periculo infringendi propositum.
Ac propterea confessarius qui eum absolveret, ipsum relinquendo in tali periculo,
utique peccaret tam contra officium indicis, quia absolveret indispositum,
quam medici, non applicando illi remedium suae saluti necessarium ».
S. Doctor hisce verbis supponit, quod minime certum est, graviter pec­
care eum qui se tantum probabili periculo exponat. Praeterea ipse S. Alphonsus
(17) S. Alph., VI, n. 454, qui minus recte pro sua sententia citat Rodriguez (Summ.,
part. 2, cap. 49, η. 16), Silvester (v. Concuhinarius, q. 2), Lugo (disp. 14, n. 151), Sporer
(part. 3, cap. 2, n. 325), Holzmann (De poenit., n. 586).
31
S. Doctor in obligationem erigit quod antiquiores theologi solum ut consilium confessarii
prudentiae relinquendum tradunt. Cfr. Suarez, disp. 32, sect. 2, η. 3; Coninck, disp. 8, η. 133·
Ball.-Palm., V, η. 112.

(1. c.) admittit absolvi posse poenitentem, qui afferat signa extraordinaria do­
loris, vel qui nullatenus aut nonnisi post longum tempus ad eundem confessarium redire possit. Quare haec doctrina vix differt practice ab illa quam supra
exposuimus, at, debita cum reverentia sit dictum, ea « valde intricata est et
cum genuinis principiis parum cohaerere videtur » (18).
Si peccator sit publicus, et ob hanc rationem nequeat statim admitti ad
S. Communionem (19) et possit facile redire, etiam absolutionem differre
praestabit, donec occasionem reipsa deseruerit.
Prudentia quandoque suadere potest, omnibus adiunctis sedulo consi­
deratis, ut iam statim prima vice differatur absolutio, donec dimissa sit oc­
casio, ubi scilicet absolutionis dilatio profutura poenitenti iudicetur. Sed con­
fundi nequit stricta obligatio sive praeceptum cum consilio seu norma practica
directiva.

549. 3. Qui non vult dimittere occasionem proximam necessariam
potest absolvi, dummodo adhibere velit media accommodata ad occasionem
remotam faciendam (20).
Ratio, quia huiusmodi poenitens eo ipso quod paratus est adhi­
bere inedia, quibus occasio ex proxima fiat remota, rite dispositus cen­
seri debet. Nam absoluta obligatio deserendi occasionem necessariam
non exsistit, sed solum conditionatam seu hypotheticam, nempe aut
adhibendi remedia aut dimittendi occasionem.
Remedia praecipua, quibus ex proxima fit remota occasio, sunt
haec: a) frequens ac devota oratio; b) accessus frequentior ad confes­
sionem et communionem; c) pia lectio quotidie facienda; d) aliqua
poenitentia pro singulis lapsis; e) quaedam peculiaria mortificationis
opera; /) omissio colloquii vel congressus solius cum sola; g) revocatio
quotidiana propositi non peccandi, etc. (21).
Circa gravitatem illius incommodi, quod excuset a relinquenda
occasione proxima, DD. inter se dissentiunt. Alii per excessum, alii
per defectum peccare videntur. Severiores sunt, qui strictam impos­
sibilitatem requirunt; laxiores, qui tenent sufficere quodcunque incom­
modum grave quod excuset a ceteris praeceptis, v. g. ieiunandi, au­
diendi Missam, etc.
Iudicium practicum de gravitate incommodi relinquitur prudentiae
confessarii, qui omnes et singulas circumstantias mature perpendere
debet.
(18) Génlcot-Salsmans, II, n. 373.
(19) Cfr. Cappello, Dc Sacramentis, I, n. 70 ss.
(20) Cfr. Lugo, disp. 14, n. 152; Sanchez, Decal., lib. I, cap. 8, n. 3; Bonacina. Dc
matrim.. q. I, punet. 14, n. 11; S. Alph., VI, n. 455; Sporer, part. 3, cap. 2, η. 326; Laymanu. lib. V, tract. 0, cap. 4, n. 9.
(21) Cfr. Lugo, disp. 14, n. 152; S. Alph., VI, n. 455; Ball.-Pahu., V, n. 116.

36 — Cappello, Dc Sacramentis, II.

S. Alphonsus (22) cum aliis censet absolvi posse chirurgos, qui in me­
dendis mulieribus, et parochos, qui in audiendis confessionibus, pluries pec­
cant, si aliter ipsi vivere nequeant iuxta suum statum (23).
Inigo dicit absolvi posse filium familias, licet maneat domi ancilla cum qua
solet peccare, quam expellere non potest, nec facile aut decenter fiet, et a
fortiori si cum fratre aut sorore occasionem habet peccandi (24).
Generatim et communiter DD. dicunt eos, « qui ab officio, negotiatione,
aut domo in qua peccant discedere nolunt, quia sino magna difficultate non
possunt », absolvendos esse, « si sint parati remedia adhibere » (25).

550. 4. Qui versatur in occasione proxima necessaria et post plures
confessiones cum iisdem peccatis redit absque ulla emendatione, proba­
bilius non est absolute cogendus ut occasionem deserat, sed potest adhuc
absolvi, si serio adhibere velit media ad occasionem remotam faciendam (26).
Sane seria voluntas adhibendi inedia, quibus occasio ex proxima
fiat remota, ostendit poenitentem esse sufficienter dispositum: idque
per se sufficit, nisi aliunde quid obstet, ut absolvi possit.
Aliquando tamen dispositio poenitentis vel nulla est vel dubia,
non praecise quia remanet in occasione necessaria, sed quia sufficientia
signa doloris et propositi non manifestat, ita ut confessarius ei fidere
iam non possit, sicut supra (n. 542) de recidivis sine occasione proxima
dictum fuit.
Quidam opinantur talem poenitentem non posse absolvi, nisi occasionem
deserat, etsi gravissimum incommodum, ex. gr. iactura bonorum, famae, ipsius
vitae, subeundum sit; nam, aiunt, tunc periculum seiungi non potest a pec­
cato, ita ut applicanda sint notissima monita Salvatoris: « Si oculus tuus scan­
dalizat te, eiice eum, etc. » (27). Ita S. Alphonsus (28) cum aliis.
At negandum est suppositum huius sententiae, scii, nullam spem emen­
dationis superesse, etiamsi media tum generalia, ut oratio et frequens sacra­
mentorum usus, tum particularia, ut vitare familiaritates et congressus soli­
tarios, adhibeantur. Nam si hucusque nulla emendatio habita est, inde logice
tantum concludi poterit, aut media proposita fuisse insufficientia aut ea adhi­
bita revera non fuisse (29).
Si poenitens prima vice absolvi potuit absque voluntate deserendi oc(22) Lib. VI. n. 455.
(23) Cfr. Viva, De poenit., q. 3, art. 4, n. 0; Sporcr, part. 3, cap. 2, η. 322; Sanchez,
Decal., lib. I, cap. 8, n. 3; Lacroix, lib. V, n. 261.
(24) Disp. 14, n. 152.
(25) Cfr. S. Alph., VI, n. 455; Sporer, part. 3, cap. 2, n. 322; Laymann, lib. V, tract.
6, cap. 4, n. 9; Mazzotta, tract. 6, disp. 2, q. 4, cap. 3, $ 2, q. 1.
(26) Cfr. Lugo, disp. 14, n. 157 ss.; Ball.-Palm., V, n. 120 ss.; Noldin, III, n. 400;
Génicot-Salsmans, II, n. 374; Bucceronl, III, n. 809.
(27) Marc., ix, 46.
(28) Lib. VI, n. 457.
(29) Ball.-Palm., V, n. 119; Génicot-Salsmans, II, n. 374 ; Bucceronl, III, n. 809: Nol­
din, III, n. 400.

casionein, quia non tenebatur eam cum gravi damno relinquere, cur postea
absolvi non poterit, si idem incommodum maneatT
Sane vel absolvi nequit, quia versatur in proxima occasione, vel quia prae­
videtur iterum relapsurus, vel demum quia rite dispositus non censetur.
Primum non potest admitti, quia ex dictis (n. 549) non datur obligatio
deserendi occasionem proximam, si poenitens adhibeat media accommodata
ad occasionem remotam faciendam ; secus ne prima quidem vice potuisset
absolvi.
Nec alterum admitti valet, quia timor aut praevisio relapsus non excludit
praesentem dispositionem poenitentis. Neque tertium absolute et simpliciter
admittendum est, cum quandam aequivocationem involvat: supponit nempe
poenitentem in casu, licet serio velit adhibere media quibus occasio ex proxima
iiat remota, non esse sufficienter dispositum. Quod profecto minus recte as­
seritur.
Unde paucis: vel poenitens habet seriam voluntatem adhibendi media
proposita a confessario, vel non. Si primum, potest per se absolvi; si alterum,
absolvi nequit, non praecise quia renuit deserere occasionem, sed quia caret
seria voluntate i. e. sincero dolore et proposito.
Si ex frequenti relapsu, absque ulla emendatione, constet aut
inedia proposita non fuisse sufficientia aut ea non fuisse adhibita, con­
fessarius in praxi serio monere debet poenitentem, ut vel remedia dili­
gentius adhibeat vel occasionem deserat etiam cum gravissimo incom­
modo (30).

Articulus

III.

De agendi ratione confessarii cum pueris et rudibus.
551. Agendi ratio cum pueris. — 1. Imprimis videndum est, quando
pueri vel puellae in tenera aetate accedunt ad tribunal poenitentiae,
an sufficientem usum rationis habeant necne.
Si enim in ipso confessional! circumspiciant ad socios, si digitis
vel pileo aut clathris ludant similiaque agant, generatim magna prae­
sumptio est contra perfectum usum rationis, adeo ut. nisi aliunde constet
de rationis usu, extra necessitatem (v. g. si accusaverint aliquod pec­
catum mortale) vel mortis periculum regulariter absolvendi non sint:
sacramentum enim fere certae nullitati sine causa exponitur. Interdum
tamen absolvi possunt sub conditione: si es capax.
2. Confessarius summopere curare debet, ut pueri intimum do(30) Cfr. Lugo, disp. 11, n. 159 ss.; Ball.-Palm., V, n. 120; Berardi, De recidivis et oc·
casionariis, II, p. 99 ss.; Noldin, III, n. 400.

loreni et firmum propositum concipiant, saltem circa unum aut al­
terum peccatum, si quod mortale non habetur, verbis ipsemet praeeundo
cum poenitente illud eliciat. Nam, licet puer usu rationis polleat, tamen
ob mentis instabilitatem et levitatem, non raro periculum subit levius
agendi circa dolorem et propositum; porro confessarii admonitione
facile iuvari potest, cum in tenera aetate animus aeternas veritates
magno affectu suscipere et alte imprimere soleat, ubi serio et consi­
derate proponantur.
3. Maxima prudentia et cura utatur confessarius in rebus tur­
pibus tractandis, ne puer vel puella discat, quae ignorat, neve pergat
in iis, quae obiective illicita sunt, quamvis eorum malitia non ita per­
specta sit poenitenti, et quorum emendatio in dies difficilior evadat.
Quae si committi deprehenduntur, poenitens monendus prorsus est
atque omnino retrahendus a prava consuetudine.
4. Confessarius attente dispiciat, num forte quaedam peccata a
puero vel puella habeantur pro gravibus, quae nec gravia nec ita peri­
culosa sint (1).
Huiusmodi erronea conscientia, quam non raro pueri et praesertim puel­
lae ex imprudenti exaggeratione quorundam peccatorum ex se levium con­
cipiunt, prorsus evellenda est. At simul naviter curandum, ut etiam levis aut
levissimi peccati horrorem concipiant vel retineant, dummodo discrimen pec­
cati mortalis et venialis cognoscant. Quod valet praesertim de furtulis, de men­
daciis, etc.
Non abs re erit confessarios monere, grave periculum et proximam pec­
candi occasionem oriri posse, si pueri et puellae in eodem lecto dormiant. Qua
de re, si opus sit, severe arguendi sunt parentes, nec facile admittenda est ex­
cusatio propter loci angustias aut paupertatem, etc.
Imo si pueri perfectum usum rationis attigerint et mali suspicio utcunque
haberi possit, eiusmodi pessima consuetudo nunquam positivo permittenda
est, sed, quantum fieri potest, radicitus evelli debet. Quod si fieri nequeat, sal­
tem periculum imminuendum est eo, quod parentes filios suos et filias vestitas
lecto committant atque sedulo invigilent (2).

5. Si confessarius ex puerorum confessione deprehenderit eos ver­
sari in occasione proxima, cum iisdem agat, uti cum aliis qui in proxima
occasione reperiuntur (cfr. n. 547), illosque aliquando adigere debet,
ut apud parentes pro separatione instent. « Neque videtur aliqualis
suspicio aut infamatio apud ipsos parentes tanti semper aestimari de­
bere, quando sunt pueruli, quanti alias diffamatio aestimatur » (3).
(1) Cfr. Cappello, Thud. past., p. 115 ss.; Lehmkuhl, II, n. 178; S. Alph., Praxis confess.,
η. 21 ss.
(2) Cfr. Beued. XIV, De Synodo dioec., lib. XI, cap. 1, η. 8; Lehmkuhl, II, η. 178.
(3) Lehmkuhl, II, η. 479.

DE AGENDI RATIONE CONFESSARII CUM PUERIS ET RUDIBUS

565

6. Confessarius summo affectu et maxima benignitate pueros exci­
pere debet; et graviter profecto delinqueret, si moroso et aspero modo
tractandi eos a confessione deterreret.
Pueri ante confessionem immediate praeparandi eunt, maxime ad do­
lorem et propositum. Curandum, ut odium peccati, etiam venialis, concipiant;
ut devote ac sincere ad poenitentiae tribunal accedant; ut rite sint instructi,
etiam circa sigillum a sacerdote servandum.

7. « Aetas discretionis... ad confessionem... ea est, in qua puer
incipit ratiocinari, hoc est circa septimum annum, sive supra sive etiam
infra. Ex hoc tempore incipit obligatio satisfaciendi praecepto confes­
sionis » (4).
8. « Consuetudo non admittendi ad confessionem pueros, aut nun­
quam eos absolvendi, quum ad usum rationis pervenerint, est omnino
improbanda. Quare Ordinarii locorum, adhibitis etiam remediis iuris,
curabunt, ut penitus de medio tollatur » (5).
Hoc praescriptum urget sub gravi, neque ulla in contrarium admitti
potest praxis locorum sive contraria agendi ratio, cum sit intrinsece
irrationabilis ideoque abusus plane detestabilis.

552. Agendi ratio confessarii cum rudibus. — 1. Confessarius, ubi
agitur de poenitente rudi, tum ex accusatione, quam facit, tum ex re­
sponsis, quae dat, indicare debet, utrum in necessariis statim instru­
endus sit, necne.
At saepe homines, alioquin rudes, in negotio salutis et rerum super­
liât uralium aeque bene, imo melius instructi apparent, quam qui in
rebus humanis optime sunt versati.
2. Imprimis poenitentes rudes, etiam ii, qui in peccatis enume­
randis négligentes non sunt, moneri debent de dolore et proposito eli­
ciendo, nisi aliunde constet, eos in hac re bene instructos et sollicitos
esse. Vehementer hortandi sunt, ut, antequam ad confessionale ac­
cedant, peccati malitiam serio perpendant atque dolorem concipiant.
Non raro enim inveniuntur poenitentes, qui censent sufficere, ut ante
vel etiam post receptam absolutionem formulam aliquam contritionis
recitent.
Licot homines rudes fateantur se dolorem elicuisse, videndum tamen
atque curandum est, ne cum sola formula recitanda contenti sint. Quare praestat
plerumque, sive per modum exhortationis sive per modum precis cum illis
(4) Doer. « Quam xinaulari » S. C. do Sacram., 8 aug. 1910, n. I. Cfr. can. 906 ; c. 12,
X, dc poenit. cl remiss., V, 38; Cone, Trid. Sees. XIV, de poenit., c. 5, can. 8.
(5) Doer. · Quam sinaulari » S. C. do Sacram. 8 aug. 1910. η. VII.

ad Deum fundendae motiva doloris ministrare, ita ut attente audientes eo
ipso in animo necessarium doloris ac propositi actum concipiant (6).

3. Si rudes poenitentes vix habeant, quod accusent, dispiciendum
est, unde oriatur defectus materiae accusationis. Accidere enim potest,
ut propter vitam uniformem et continuos labores vix habuerint occa­
sionem peccandi atque ita a gravioribus peccatis etiam per tempus
diuturnum abstinuerint, leviora autem non ita aestiment. Quod si
revera ita contigisse appareat, huiusmodi poenitentes iuvandi sunt,
ut leviora quoque peccata serio detestentur eaque vitare proponant;
securitatis autem causa excitentur ad eliciendum dolorem de graviore
aliquo peccato vitae anteactae.
Si desit certa materia aut dubia sit contritio, poenitens rudis in­
terdum potest ac debet absolvi sub conditione, elicito in genere dolore
de peccatis gravioribus (7).
Si ratio deficientis accusationis sit defectus examinis, poenitens
monendus est de obligatione conscientiae discutiendae. Prudentiae
confessarii relinquitur, utrum censeat, se posse interrogationibus op­
portunis illum defectum supplere, an potius poenitentem dimittendum
esse indicet, ut post quadrantem aut saltem pauca minuta revertatur.
Hoc speculative dictum sit. In praaù confessarius nunquam huius­
modi poenitentem dimittat, sed eum opportune interroget atque ita
examinis defectum suppleat (8).
4. Defectus accusationis aliquando oriri potest ex summa poe­
nitentis ignorantia, quae scitu necessarias veritates fidei respiciat. De
his omnino instruendus est poenitens, si capax sit.
Ad rem egregie Lacroix: « Quod si quis ita stupidus et hebes reperiatur,
ut nec possit apprehendere necessaria necessitate medii, conetur confessarius
intelligere utrum hebetudo orta sit ex peccatis quibusdam, quae mentem ob·
coecant, ut sunt luxuria et ebrietas, an vero ex naturali complexione. Si prius,
differatur absolutio et prius abducatur a peccatis, quia irrita erit instructio (9),
durante impetu passionum. Si posterius, sitque poenitens bonae voluntatis
et innocentis vitae, inducatur ad eliciendos actus fidei, spei et dilectionis Dei
(cum dolore etc.) secundum eius capacitatem, et sic dispositus absolvatur sub
conditione permittaturque accedere ad S. Communionem. Indicium est, hebe­
tudinem provenire ex naturali complexione, si ad temporalia quoque hebes
(6) Cfr. Lacroix, lib. VI, part. 2, n. 1801 ss.; S. Alph., Praxis confess., η. 10 s.; Lohmkuhl, II, η. 180; Cappello, Theol. nasi., p. 125 ss.
(7) Lacroix, lib. VI, part. 2, n. 1808; Lehinktihl, II, n. 481.
(8) Cfr. Reuter, Neocon/essarius, n. 116; Lacroix, I. c.; S. Alph., Hom. Apod, tract,
ult., □. 42 s.
(9) Sell, instructio nequit statim ct per sc compleri per absolutionem. Ceterum aliqua
instructio de actibus necessariis, maxime vero dc contritione ct caritate, qua se ipsum homo,
ei velit, iuvare possit, illico danda est, ut manifeste patet.

sit, si non malo vivat, bonaeque sit voluntatis; si autem ad temporalia sit solers
et industrius, suspicio est hebetudinem provenire a peccatis. Unde discrete
examinandus est de peccatis luxuriae.
« Si autem ita hebes esset, ut nullam cognitionem de mysteriis fidei for­
mare posset, fatuo vel infanti comparandus videretur. — Denique, si hebe­
tudo nata esset ex senectute, et senex antea scivisset necessaria medii, etsi
non ita clare iam videretur ista credere, absolutio et S. Communio ei dari pos­
set. Si vero ista ignorasset, laborandum esset, ut cito addisceret, quum cre­
scente senio descrescat magis capacitas» (10).

5. Confessarius cum poenitentibus rudibus et inferioris condi­
tionis potest aliquando uti severiore agendi et loquendi modo eos in­
crepando, si ingenii durioris sint et peccatis dediti atque in iis dete­
standis négligentes.
At omnino cavere debet, ne eos repellat aut male tractet, sed omni
studio curare, ut eos soletur ac Deo reconciliet. Ipsi enim rudiores ho­
mines, si male tractentur, facile offenduntur; dum e contra benignitate
ac benevolentia attracti, ad pietatem et bonos mores sine magna dif­
ficultate efformari possunt (11).

Articulus IV.

De agendi ratione confessarii cum se II ifatuis,
surdis et mutis.
553. Agendi ratio confessarii cum semifatuis. — 1. Imprimis investi­
gandum est, utrum 1° sint certo plene fatui; an 2° certo plene fatui non
sint, sed tantum semifatui, adeo ut valeant distinguere inter bonum
et malum morale, atque actus etiam supernaturales elicere possint;
an 3° dubium de hac re maneat.
Pro diversa ipsorum conditione, diverso modo agendum erit. Nempe
si constet poenitentem esse semifatuuin tantum, nihil obstat, quominus
saepius ad sacramenta admittatur.
Quidam dicunt, eum absolvi posse singulis mensibus, si hic et nunc indi­
cetur habere saltem imperfecte actus ad poenitentiam necessarios (1).
(10) Lib. VI, part. 2, n. 1809. Cfr. etiam Reuter, Neoconfessarius, n. 117; Lugo, disp.
22, n. 20; Salinant., tract. 6, cap. 12, η. 26.
(11) Cfr. Cappello, Theol. past., p. 131 ss.; Lacroix, lib. VI, part, 2, η. 1810; Vasquez,
q. 93, art. 3, dub. 7, n. 5; Diana, part. 10, tract. 14, resol. 31.

(1) Reuter, Neocon fessarius, n. 192.

Alii censent, per sc etiam frequentius absolvi posse. Horum sententia
probabilior est.
Si vero maior malitia in eo deprehendatur, ita ut fortasse sufficiat ad pec­
catum mortale committendum, magis etiam urgere potest necessitas eum ab­
solvendi, ne maneat in peccato forte commisso, sed etiam maior urget necessitas eum plenius per dolorem et alios actus disponendi (2).

interrogationes atque ita responsa exquirat. Td enim odiosum est poe­
nitenti, neque ipse poenitens tenetur scripto dare responsa, quibus
suam confessionem compleat (4).

2. Si confessarius prudenter dubitet, utrum poenitens habeat tantum
usum rationis, quantum sufficit ad peccatum et actus morales ac supernaturales, an non, absolvendus est sub conditione 1° in periculo mortis;
2° aliquoties etiam in vita, saltem in Paschate, imo et frequentius;
3° quoties afferat materiam, quae aut ex se mortale peccatum sit, aut
in qua timeri debeat ne forte homo ille subjective graviter pec­
caverit.
Absolutio quidem danda est semper sub conditione; tamen prae­
mitti etiam debet instructio de necessariis actibus, qui ope confessarii
a poenitente eliciantur (3).

Articulus V.

554. Ratio agendi cum surdis et mutis. — 1. Ad integritatem quod
attinet confessionis ab ipsis exigendae, vide quae alibi dicta fuerunt
(n. 168).
Scriptura non est obligatoria; aliquando potest permitti, servatis
servandis (cfr. n. 136).
2. Parochus istorum hominum peculiarem curam gerere debet,
ut, quantum fieri possit, sufficientem instructionem acquirant atque
ita satis praeparati ad confessionem faciendam accedere valeant.
Si quis surdus ac mutus simul est, nostris temporibus satis instrui po­
test. Curandum est, ut ab iis instruatur, qui eum etiam Christianam doctrinam
doceant, atque bene instituant in actibus fidei, spei, caritatis, contritionis et
propositis eliciendis, idque ex propriis uniuscuiusque actus motivis formalibus.

3. Surdis et mutis locus separatus, quantum fieri potest, desti­
nari debet, ubi confessarius Ubere cum eis agere queat; nam in confessionali absque sigilli violatione eiusve periculo non omnia dici aut agi
possunt.
4. Confessarius ne anxius aut sollicitus sit de materiali integritate
confessionis istorum hominum, eorum praesertim qui sunt surdi et simul
muti. Cum his agat, quantum fieri potest, signis; aut, si poenitens vult,
scripto. Sed notandum, confessarium non obligari, ut scripto faciat

De agendi ratione confessarii cum tentatis et afflictis.
555. Praemittenda. — 1. Imprimis sciri debet, 1° quid sit tentatio,
ut a consensu probe distinguatur; 2° unde oriatur, ut opportuna re­
media adhiberi possint; 3° quanti sit periculi, quantae etiam utilitatis,
ne animo cadat, neve superbia efferatur; 4° quibus remediis utendum
sit, ut re ipsa tentatio vincatur et spiritualem utilitatem ferat (1).
2. Confessarius summa benevolentia ac benignitate utatur erga
afflictos et tentâtes, ne afflictionem afflictioni addat atque eos de­
primat, quos erigere et solari debet.

556. Quid sit tentatio et undenam oriatur. — 1. Tentatio est pro­
vocatio ad peccatum. Potest esse aut mere externa, aut etiam interna,
prout ipse appetitus hominis ad bonum apparens atque fallibile at­
trahitur et sollicitatur ad agendum contra legem, vel non.
2. Tentatio oritur aut 1° ab ipsa natura corrupta, quae inclinat
ad vetita, aut 2° a diabolo, qui potissimum per phantasiam res sen­
sibiles et peccaminosas menti obiicere, atque ipsum etiam appetitum
inferiorem vehementer commovere potest ; aut 3° ab utroque, ita nempe
ut diabolus naturali inclinatione utatur eamque promoveat.
Si tentationis impetus communem mensuram humanae appetentiae
longe superat, signum est diabolicae tentationis. Frequenter tamen
in tentationibus etiam non ita extraordinariis diabolus partem habet.
3. In tentatione tria probe distinguenda sunt: suggestio, delectatio
et consensus, qui nullatenus confundi debet cum simplici cogitatione
aut sensu delectationis.
Cogitatio igitur importune ingesta, appetitus rationalis ad malum
indeliberatus, sensus delectationis atque commotio tentatio sunt, non
autem peccatum. Hoc in consensu consistit, quatenus quis aut voluntate
(4) Cfr. Lacroix, lib. VI, part. 2, 1812; Reuter, η. 196; Lehmkuhl» II, η. 484; Cappello,
Thcol. past., p. 142 ss.

(2) Lehmkuhl, II, n. 483.
* f
(3) Reuter, Ncocon fcssariu*, n. 192; Lugo, dtep. 17, n. 22; Laymann, Ub. V, tract. 6,
cap. 5, η. 7.

(1) Cfr. Rodriguez, Pratica della perfezione crist iana, cap. 13, art. 3 88.; S. Francise.
Sales., Introduction à la vie dévote, chap. 38 ss.; House, Die rersuchungcn, p. lies.

adhaeret rei malae, aut voluntarie seu deliberate manet absque suf­
ficienti excusatione in periculosa cogitatione.
4. Haec probe distinguenda sunt quoad homines timoratos, qui
habitualiter ita constituti sint, ut mori potius velint, quam Deum
graviter offendere. Igitur qui in huiusmodi dispositione reperiuntur,
minime timere debent, ne consenserint, nisi plane certi sint de contenu
dato. Id vero non solum dicitur ad excludendam peccati certitudinem,
quasi dubium supersit, utrum poenitens peccaverit necne; sed potius
ad certitudinem statuendam peccati, saltem gravis, non commissi.
Sane peccatum lethale, praeter gravitatem materiae, postulat
plenam mentis advertentium et plenum voluntatis consensum, adeo
ut in animam eius, qui illud habitualiter horreat, nequeat intrare, ut
egregie S. Franciscus Salesius ait, nisi plene cognoscatur.
5. Notandum est, quod rudes solum peccatum materiale consi­
derare solent, et facile credunt se esse reos, quamvis requisita ad pec­
catum formale constituendum non adfuerint.
Hinc prae oculis haberi debent principia quae actionum imputabilitatem respiciunt; quod nempe 1° dantur actus interdum etiam
externi primoprimi; 2° ad vere et formaliter peccandum non sufficit
cognoscere id quod fit, sed oportet etiam cognoscere saltem in confuso
rem illam esse malam (2).
Dicit autem S. Alphonsus (3): «Potest intellectus ita rapi a de­
lectatione obiecti oblati, ut nihil malitiae moralis in illo advertat ».
Malum perpetratum in somno non potest esse peccatum, nisi prius aut
postea culpa adfuerit. In statu semivigiliae culpa mortalis adesse nequit. Sicut
semisopitus et semifatuus cognoscere potest aliquo modo non solum actio­
nem, sed etiam malitiam actionis, et nihilominus non esse reus peccati mor­
talis, quia libertas tunc remanet ligata, in statu abnormi versatur, et non est
plene libera.
Ita dantur etiam interdum (maxime in personis sive hystericis sive ut­
cunque paroxysmis nervosis, qui vix definiri possunt, subiectis) verae demen­
tiae vel semidementiae vel monomaniac transitoriae, modo a passionibus,
etiam sine culpa excitatis, modo ab aliis causis, provocatae: unde persona in
modo agendi abnormissime atque a consueto diversissime, sive in rebus omni­
bus, sive etiam solum in re aliqua, procedit, satisque palam facit se tunc non
sanae mentis esse. Status autem huiusmodi modo aliquibus horis, modo ali­
quibus diebus, modo etiam aliquibus hebdomadis perdurare potest.
In praxi tamen, quando dementia vel semidementia non est habitualis,
(2) S. Thom., Summa Ihcol., I, q. 48, art. 5, ad 3; III, q. 11, art. 2, ad 2; Dc mato,
q. 7. nrt. β; s. AlphM V, n. 3.
(3) Lib. V, n. 3.

non facile pro certa absentia culpae mortalis, si de re gravi agatur, indicandum
est (4).
In huiusmodi tentationibus daemon totus in eo est, ut anima orationem
et omnia opera bona prorsus deserat, atque peecata mortalia committat. Modo
tyrannico id exigit, et horribiles machinationes etiam adhibet. Sub initio iniicere
solet magnam aversionem contra orationem et sacras imagines, maxime vero
contra Deum ipsum. Quaerit enim odium Dei et amorem sui. Postea satagit
ut anima fidem amittat, blasphemias proferat, sacras imagines conculcet, signis
contumeliosissimis Eucharistiam spernat, confessionem et communionem de­
serat, etc. (5).

6. Probe notandum est, in tentationes carnalem et aliquando etiam
in tentationes spirituales, ut odii Dei, blasphemiae etc., ipse diabolus
quandam imaginationem consensus fingere posse, animumque quodam
complacentiae sensu afficere, ita ut homo tentatus quandoque sibi
videatur Deo voluisse maledicere, et cum complacentia impias et inho­
nestas fovisse cogitationes.
Nihilominus longissime abest a deliberata eiusmodi voluntate,
atque statim, cum sui vere compos fiat, ex animo istas impietates detestetur (6).
Quare in praxi si poenitens turbatur, quasi consensum dederit, confes­
sarius sedulo consideret eiusdem animi dispositionem, ne forte tentationes
pro peccatis habeat, nec incerta aut timida responsione afflictum poenitentem
in dubio commissi peccati relinquat atque excruciet.

7. Tentatio movetur aut promovetur a diabolo in eum finem, ut
homines ad peccatum inducat: a Deo autem unice permittitur in bonum
ipsorum, nimirum ad pugnam exercendam atque victoriam repor­
tandam, ita ut iidem copiosiora merita sibi colligant atque in virtutum
exercitio proficiant.
Ergo tentari non est signum pravae dispositionis animi, sed cedere ten­
tationibus. Imo quo magis strenue ad perfectionem quis contendit, et quo
maius praemium Deus illi praeparavit, eo graviores saepe tentationes susti­
nere debet, iuxta illud: «Fili, accedens ad servitutem Dei, sta in iustitia cl ti­
more, et praepara animam tuam ad (entationem » (7).
Et pius auctor ait: « Sunt tamen tentationes homini saepe valde utiles,
licet molestae sint et graves: quia in illis homo humiliatur, purgatur et eru­
ditur » (8).
(I) Cfr. Cappello, Thcol. past., p. 280 ss.; Berardi, Thcol. past.. p. 484 ss.
(5) Cfr. Cappello, Thcol, past.. p. 236; Renter. Neoconfcssariim. n. 263 ss.; S. Alph.,
Proris confess.. n. Ill; Berardi, Thcol. past.. p. 499 s.
(6) Cfr. Reuter, Ncoconfessar ius. n. 266 88.; Lehmkuhl, II, n. 495.
(7) Eccli.. II, 1.
(8) Dc imitatione Christi, tract. I. cap. 13.

557. Remedia contra tentationes. — 1. Ut facilius tentationes vin­
cantur, confessarius poenitenti suggerere debet remedia, quae ipsi in
promptu sint, tum generalia tum specialia.
2. Praecipua remedia generalia haec sunt:
1° Summa humilitas cum omnimoda diffidentia propriarum virium;
2° iugis vigilantia, custodia sensuum, inferna atque externa mor­
tificatio;
3° oratio, qua statim ad Deum confugiat homo tentatus ad
gratiae auxilium implorandum;
4° maxima fiducia in Deum atque inde magnus animus contra
inimici aggressus;
5° obedientia ac docilitas plena, praesertim ubi agitur de poe­
nitentibus scrupulosis, erga confessarium.
Ad hacc addere praestat quaedam monita, quae 8. Ignatius de Loyola in
aureo libello Exercitiorum spiritualium tradit circa diversos motus animae
discernendos, nempe:
1° Homo dispicere debet, ex qua parte ipse sit debilior atque proclinor
ad malum. Quoniam inimicus ex hac parte facilius animam aggreditur cum
maiore spe victoriae, hominis est vigilare et ante exortas tentationes sese mu­
nire et contrariae virtutis exercitio magis incumbere.
2° Tentationes poenitens sincere aperiat confessario, licet ipse sibi satis
prudens videatur: hanc enim humilitatem Deus praemio donat, neque quid­
quam magis aversatur diabolus, quam suggestiones suas prudenti confessario
vel spirituali moderatori detegi.
3° Tempore tentationis bona proposita non sunt mutanda, vel in examen
revocanda, sed potius strenue prosequenda et exercenda.
4° Multum iuvat, tentationis tempore, consueta bona opera potius
augere, orationi atque propriae abnegations insistere.
5° Inimici nostri tentationes timeri non debent, sed ipse potius sperni
debet eique strenuo obsisti, non propriis quidem viribus, sed gratia Dei firmiter
confidendo, « gui non patietur vos tentari supra id, quod potestis; sed jaciet etiam
cum tentationc proventum, ut possitis sustinere » (9). Quo enim timidior est
homo, eo diabolus erit audacior.

3. Remedia particularia sunt complura et diversa pro diversitate
tentationum, pro diversa indole et conditione hominum qui tentantur (10). Huc spectant quae alibi dicta sunt (n. 520 ss.).
Ex Reuter (1. c.) haec animadvertenda sunt circa tentationes quae potius
ex diaboli suggestione, quam ex propria concupiscentia oriuntur:
1° Si tentatio excitatur de salute aeterna assequenda, aut ea plane
(9) I Cor., x, 13.
(10) Cfr. S. Alph., Praxis confess., η. 110; Reuter, Xcoconfcssarius, n. 241 sa.; qui egregie
disserit.

negligenda est tanquam suggestio diaboli, aut interne dicendum: meum est
Deo nunc servire, futura disponere eius est, qui misit Filium suum, ut vitam habeam
et abundantius habeam. Nemo speravit in eo et confusus est, etc.— Indoctis non
est loquendum, nec multo minus concionandum de mysterio praedestinationis.
2° Si oriatur haec tentatio: quid faceres, si hoc aut illud malum tole­
rare deberes, aut hoc vel illud peccatum committendum esset: quid eligeresf
Quid faceres in hoc vel illo casu? — Ad alia animus statim convertendus est,
et huiusmodi cogitatio ut otiosa et forte etiam periculosa contemnenda. Caveat
homo ita tentatus arrogantiam, et cum fiducia in Deum se humiliet, agnoscens
se certo lapsurum esse, nisi Deus gratia sua adiuverit.
3° « Si daemon immittat tentationes aspicienti res honestas, vel etiam
sacras, v. g. imaginem Crucifixi, B. Μ. V., tentatus non cedat tentatori, sed
directe ita aspiciat, etsi experietur imaginationes foedas aut motus turpes:
neque enim ista obiecta sunt causae talium foeditatum, neque hae homini
voluntariae sunt. Proinde ne procedat timide, sed rideat stultam tentationem; timor enim auget et saepe provocat illam; cui si cedit, eo tandem dedu­
cetur, ut in omnibus timeat, et nec confiteri nec communicare amplius audeat,
timens ex his similes effectus, quos daemon aut phantasia similiter producere
poterit. — Idem est, si ex aspectu talium rerum sacrarum oriantur cogitationes
blasphemae, haereticae etc., nam et hae facile vincuntur, si contemnuntur.
Hinc etiam errant, qui se ab eiusmodi liberandos putant, si eas confiteantur:
nam sic augetur timor, et tentatio magis infigitur, quae oblivione et contemptu
melius fuisset dissipata ».

4. Interdum daemonis suggestio potest esse tam molesta et vehe­
mens ut motus carnales atque ipsam quoque pollutionem aliosve ef­
fectus producat. Hinc summa prudentia, caritate et circumspectione
agat confessarius cum poenitentibus ita tentatis (11).
Vide quae infra dicentur (n. 576).
5. Tn iudicio ferendo de compluribus factis, quae narrantur etiam
a theologis antiquioribus circa interventum daemonis, eius visibilem
apparitionem sub figura maris aut feminae, concubitum cum eo ha­
bitum, etc., prudens confessarius duplicem scopulum devitet.
Ex una parte, caveat ne omnia et singula uti ridicula et falsa habeat ;
ex alia parte, caveat ne illa uti vera ac certa, nimia credulitate, teneat.
Pleraque enim huiusmodi facta phantasiae, praesertim mulierum,
hysterismo tunc temporis ignoto aliisve hallucinationibus et morbis
psycho-patologicis, quos vocant, adseribenda sunt (12).
(11) Cfr. S. Thom., De malo, q. 3, art. 3, ad 9; Del Rio, Disquisitiones magicae, Hb. II.
q. 15; Petrucci. Lettere c traitait spirituali e mistici, part. 2. lib. II, opusc. 5, cap. 14, η. 5;
S. Alph., Praxis confess., n. 111.
(12) Cfr. Bizouard, Des rapports de Vhomme avec le démon, Gaiune. 1863. p. 12 ss.; ImbertGouboyre, La stigmatisation ct Vextase divine. Amat, 1894, p. 24 es.; eiusdem, L'hvpnotisme
fl la stigmatisation, Bloud, 1899, p. 10 ss,; Maréchaux, Le merveilleux divin et h merveilleux
démoniaque, Bloud, 1901, p. 21 ss.; Merle, L'imagination et ses prodiges, Téqui. 1905, p. 6 ss.

Articulus VI.

De agendi ratione confessarii cum scrupulosis (1).
558. Notio scrupuli. — 1. Sensu materiali et proprio venit nomine
scrupuli lapillus, qui viatoris pedes vexat et torquet; sensu autem
translato venit spirituale offendiculum, quod impedit hominem, quo­
minus inoffenso pede procedat in actionibus suis, siquidem inani ra­
tione ipsius menti passim obiicitur timor peccandi.
2. Igitur scrupulus sensu morali est timor peccati, ubi non est pec­
catum, ex inani apprehensione ortus. Quod diversis modis accidere
potest :
Si quis ex inani et futili ratione iudicat aliquid esse peccatum:
qui potius error dicendus est quam scrupulus, atque omnino eliminari
debet.
Si quis ex levi et futili ratione dubium circa honestatem actionis
ita concipit, ut certo dictamine careat: quod nonnulli vocant intrinsece
scrupulosum.
Si cui post certum dictamen, quod habuit et in confuso saltem
retinet, dubium ex futili ratione contra honestatem actionis accedit,
quod mentem sollicitat atque perturbat: quod plures dicunt extrinsece
scrupulosum.
Postremo, id quod cum supra dictis cohaeret, si quis post actio­
nem commissam ex una parte quidem se non peccasse iudicat, ex al­
tera tamen parte futili nixus ratione formidat, ne forte peccaverit (2).
Tertium et quartum modum S. Ignatius de Loyola in aureo lib. Exerci­
tiorum vocat scrupulum proprie dictum, et praesertim quartum modum ali­
quando a Deo permitti docet, spiritualis utilitatis causa, quo magis homo ab
omni malo recedere discat. Primus autem et etiam secundus modus — si vere
dubium intellectus indicantis est, et non potius cum tertio modo convenit —
prorsus eliminari debet, quoniam cum tali scrupulo non excusso agere non
licet, ut ex iis colligitur quae moralistae tradunt de conscientia erronea et dubia.

3. Conscientia scrupulosa differt:
1° a conscientia tenera, quae minimos etiam defectus ut tales
(1) Cfr. Lacroix, lib. I, n. 511 88.; 8. Alph., lib. I, n. 11 »8.; S. Antonin., part. I, tit. 3,
cap. 10, Î 9 s.; Laymann, lib. I, tract. 1, cap. 6; Reutcr, Neoconfessarius, n. 255 88,; Bil·
luart, De act. hum., dissert. 5, art. 5; Stoz, Tribunal poenitentiae, lib. I, part. 5, n. 172 88.;
Elbcl, part. I, n. 213 ss.; Scaramelli, Dir. ascet., II, n. 121 88.; Lehmkuhl, I, n. 33 68.
(2) Cfr. Lacroix, lib. I, n. 513 88.; Reutcr, Neocon fewarius, n. 257 88.; Stoz, Tribunal
l>ocnit.t lib. I, part. 5, n. 175 es.; Lehmkuhl, I, n. 53; Noldin, I, n. 213 ss.

cognoscit et ex reverentia erga divinam maiestatem magni aestimat,
probe retenta vera distinctione inter peccatum veniale et mortale;
2° a conscientia erronea, quae est mentis indicium, licet
falsum.
4. Scrupulus consistere potest cum conscientia certa de honestate
actionis: oritur enim ex inani et futili motivo, ideoque non tollit certam
persuasionem. Proinde licet agere cum conscientia scrupulosa, nempe
agere licet contra scrupulos, modo agens sciat se vexari scrupulis eosque
esse spernendos (3).
II
559. Origo et causae scrupulorum.
— 1. Origo scrupulorum alio
II
II
modo refertur ad naturalem hominis dispositionem,
alio modo ad Deum,
alio modo ad diabolum.
Ad causas naturales scrupuli referuntur dispositive, etiam pro­
xime, quatenus homo ex variis causis dispositus sit ad vividiorem mali
apprehensionem et ad apparentes eius rationes concipiendas, quibus
deinde actu suo inhaeret nec sese plane expedire valet.
II
Ad Deum referuntur permissive,
quatenus alias causas et natu­
rales et diabolicas non impedit.
Deus scrupulos permittit sapienti providentiae consilio ad aliquem
finem obtinendum, scii, vel ut homines a peccato praeserventur, vel
ut anima a peccatis purgetur, vel ut timorem peccati concipiat, vel
ut ad eximia opera pro Dei gloria praestanda praeparetur. Quare Deus
proprie et directe auctor scrupulorum nec est nec dici potest. Scrupuli,
qui a Deo permittuntur, post aliquod tempus cessant, horrorem pec­
cati conciliant et cum Deo intimius coniungunt.
Ad diabolum referuntur saepe affective, quatenus imaginationem
perturbat eique speciem mali moralis obiicit, et quo vehementius id
fit, eo magis impedit rationem a veri indicio (4).
2. Quando principaliter referuntur ad Deum et ad subtractionem
uberioris luminis, ex quo fit ut homo non ita expeditus sit ad discer­
nendum pondus rationum, scrupuli per se utiles sunt, cum Deus bonum
intendat et maiorem conscientiae puritatem. At huiusmodi scrupuli
diu perseverare non solent, nec Deus vult ut homo se illis dedat.
Quatenus vero a diabolo proveniunt, ad malum tendunt. Ipse
enim fraudibus suis conatur hominem ad peccatum inducere, in despe­
rationem coniicere, vel saltem pacem et tranquillitatem animi turbare

(3) Cfr. S. Alph., lib. I, n. 13 88.; Lacroix, lib. I, n. 519 sa.; Laymann, lib. I, tract.
1, cap. 6.
(4) Cfr. Lacroix, lib. I, η. 558 88.; Reuter. Neoconfessarius, n. ‘JCOs.; Stoz, Hb. I, part.
5, n. 174 89.

et a profectu in virtutibus repellere. Quare hisce scrupulis omni conatu
resistendum est.
Quatenus a causis naturalibus oriuntur, scrupuli etiam defectum
et malum quoddam dicunt: quo homo conari debet corrigere. Plerique
scrupuli in naturalibus causis nituntur; et in iis quoque, qui ad Deum
vel ad daemonem referuntur, vix non semper subest aliqua causa na­
turalis.
560. Causae naturales scrupulorum. — Istae plures sunt, internae
et externae, physicae et morales.
1. Imprimis ipsa corporis constitutio. Ex qua evenire potest, ut
temperamentum v. g. melancholicum reddat homines ceteroquin acutae
mentis suspicaces atque tenaces rerum, quas apprehendunt: quare
facile fit, ut nimium omnia perscrutantes, rationes apparentes alicuius
mali apprehendant, tenacius teneant, neque ita facile solvere possint,
Alii, qui ex corporis constitutione sunt timidi et pusillanimes,
facilius concipiunt timorem peccati; ad quem reiiciendum si tardi sunt
ac segnes, scrupulus non raro menti inhaeret.
2. Praeterea nervorum et cerebri mala affectio scrupulos gignere
potest, cum inde phantasia excitata ac perturbata sit, neque vivida
phantasiae apprehensio a iudicio intellectus satis distinguitur. Quae
affectio aut hereditate accepta aut a nimio labore, studio, vigilia, im­
moderato ieiunio etc. provenire potest (5).
3. Origo scrupulorum potest esse ex iudicii infirmitate, quae ra­
tiones veras a futilibus distinguere non valeat, et etiam ex ingenii perspi­
cacitate, quae dubia ac difficultates contra omnia facile excitat; at,
nisi ingenium excellat, difficultates facilius intelliguntur, quam earum
solutio invenitur.
Etiam occulta quaedam superbia et proprii iudicii pertinacia potest
esse causa scrupulorum. Nam qui omnia suo iudicio solvere praesumit
seque aliis praefert, multis dubitationibus necessario manebit involutus.
4. Alia causa est nimia sollicitudo cavendi ab omni, quod utcunque
speciem mali habet, atque consuetudo eligendi semper rigidiora et
speculative securiora. Quae agendi ratio practice securior nequaquam
est.
5. Alphoneus merito approbat suamque facit doctrinam Suaresii, Pallavicini, Bancelli, et aliorum (6).
(5) Cfr. Laymann, lib. I, tract. 1, cap. 6; Lacroix, lib. I, n. 527; Lehmkuhl, I. n. 35.
(G) Lib. I, η. 11 ss.

Suarez (7) ait: « Potius periculum animarum incurreretur, «i tot vincula
in casibus dubiis iniiccrcntur ».
Card. PaUavicini (8) dicit: «Si induceretur opinio, quod semper tene­
remur facere actionem, quae securior est etiam a transgressione materiali, haec
opinio non esset tutior, sed maxime exposita periculo frequenti transgressionis
formalis: quare tutior est opposita ».
Bancelli (9) docet: «Multa sunt, quae tutius est facere, sed simul etiam
tutius est, non se credere obligatum ad ea facienda ».

5. Causa extrinseca scrupulorum est occupatio vel conversatio talis,
quae subministret materiam eorundem, ut lectio incauta scriptorum
severiorum, qui de ascesi vel theologia morali scripserunt; directio
confessarii, scrupulose procedentis; conversatio cum scrupulosis etc.
561. Signa conscientiae scrupulosae. — 1. Nonnulla sunt prae­
mittenda.
lu Scrupulosus dicitur homo a consuetudine seu habituali dispo­
sitione vel agendi ratione. Quare si quis unum vel alterum scrupulum
aliquando patiatur, non ideo dicendus est scrupulosus, nec regulis scru­
pulosorum uti potest.
Saepe homo ipse indicare nequit, utrum scrupulosus sit, an tan­
tum timoratae conscientiae; unde acquiescere debet iudicio prudentis
confessarii.
2° Neque confessarius semper prima vice, qua poenitentem
tractat, indicare valet, num scrupulosus sit necne; proinde tunc debet
magis eum explorare ac certam directionem differre. Nam sicut valde
periculosum est, scrupulosum regulis communibus dirigi, ita periculis
damnisque non caret, hominem non scrupulosum regulis scrupulo­
sorum duci.
3° Discretio et prudentia maxima necessaria est in iis dirigendis,
qui in una materia scrupulosi sunt, in alia laxi, aut qui scrupulis quidem
agitantur, simul autem etiam peccatis lethalibus et vitiis gravantur.
Sane cum iis regulae scrupulosorum ex parte tantum adhiberi
possunt, ideoque confessarius gravissime erraret, nisi sedulo inspiceret.
Item ille, qui in una materia dumtaxat scrupulosus est, in hac quidem,
sed non in aliis, scrupulosorum regulis uti potest ac debet (10).
2. Praecipua signa conscientiae scrupulosae haec sunt:
1° Timor peccandi in iis rebus, in quibus homines pii et timo­
ratae conscientiae nullum peccatum reperiunt.
(7) In H II, q. 98, art. 7.
(8) In I-II, disp. 9, cap. 4, art. 11. η. 12.
(9) Cfr. lib. II. η. 43.
(10) Reuter, Neoconfessarius, n. 260 88.; Lacroix, lib. 1. n. 525 es.; Lchinkohl. I. n. 56.

37 — Cappello, De Sacramentis, II.

2° Frequens mutatio iudicii ob leves aut nullas rationes, ita
ut idem modo licitum, modo illicitum esse existimetur.
3° Anxietas peccati ita exorta, ut homo sibi anxietatis rationem
reddere nequeat.
4° Pertinacia iudicii contra dictum confessarii, atque inde con­
sultatio plurimorum in re plana, quin tamen poenitens obediat et acqui­
escat.
5° Inquisitio iterata de liceitate actionis, licet iam pluries certum
responsum acceptum sit.
6° Reflexio ad circumstantias actionis, quae moraliter loquendo
non accidunt, et ad quas homo sanae mentis reflectere non solet.
7° Anxietas continua circa confessiones, non obstante indicio
confessarii, vel etiam confessionum repetitione iam satis accurate
peracta.
8° Item tanquam scrupulosus ordinarie habendus est, qui preces
anxie persolvit, iugiter de novo incipit et saepius repetit; qui externe
inopportunis signis utitur ad tentationes repellendas (11).
Signa, quae parum iuvant ad dignoscendam conscientiam scrupulosam,
nec tantum in scrupulosis, sed etiam in hominibus tenerae conscientiae depre­
henduntur, haec sunt:
1° Si poenitens est sollicitus, imo etiam moderate anxius, ne Deum
vel levissime offendat, aut ut culpam commissam statim deleat.
2° Si post vitam in gravibus peccatis diu productam angitur, et intra
mediocre tempus, v. g. dimidium annum, videtur sibi non posse satisfacere,
sed amplius confiteri vult. Talis poenitens non statim habendus est ut scru­
pulosus.
Quod tamen intelligi debet de eo, qui ter vel quater post institutam con­
fessionem generalem peccata aliqua tanquam nondum satis declarata afferat;
nam si id saepius faciat, tandem omnino prohiberi debet, nisi prompte iurare
possit, se peccatum certo mortale certe confessum non esse (12).
3° Si quis dubitat, an in hac aut illa re peccaverit, non debet propterea
diei scrupulosus: dubium enim potest esse aut absolute aut relative prudens (13).

562. Remedia scrupulorum. — 1. Scrupuli sunt morbus quidam
spiritualis; quare, licet aliquando a Deo permittantur ad spiritualem
utilitatem, ab homine tamen cura illorum debet omnino intendi aptis
mediis adhibitis. Ubi enim invalescant, damna et quidem gravia af­
ferre possunt.
(11) Lacroix, lib. I, η. 512 sa.; Reuter, Neoconfessarius, n. 260; Lohmkuhl, I. n. 57;
Noldin, 1. n. 215.
(12) Cfr. Reuter, Neocon fenarius, η. 266; Lebmkuhl, II, η. 58.
(13) Lacroix, I, n. 521s.; Stoz, lib. I, part. 5, n. 178 ss.; Laymann, lib. I, tract. 1,
cap. 6.

Nam a) scrupuli nocent sanitati, vitam attenuatis viribus abbre­
viant; b) gignunt animae desolationes, perplexitates, angustias, qui­
bus homo scrupulosus fit ineptus ad veram devotionem et ad verum
in virtutibus profectum; c) imo qui nimis indulget scrupulis, etiam
ad verum peccatum contra elïormatam conscientiam trahi potest, vel
ad desperationem, vel ad laxandas demum vitiis habenas; d) scru­
pulosus se ineptum reddit ad agendum et laborandum in iis officiis,
in quibus cum magna utilitate et fructu pro Dei gloria et animarum
salute laborare possit (14).
Deus pro sua infinita sapientia et bonitate ex scrupulis elicere
novit etiam utilitates spirituales, dummodo scrupulosus humilis et
obediens contra eos agere conetur.
Scrupuli a) iuvant ad animi puritatem; b) praebent occasionem
humilitatis et humiliationis, cum in omnibus rebus ab alterius iudicio
pendere debeat scrupulosus; c) meritum augent, cum impellant ad
puram intentionem etiam sine gustu interno, imo cum magna affli­
ctione: quare in morte magna consolatio contingere solet; d) conferunt
valde, ut ille, qui aliquando alios dirigere debet, id addiscat : vix enim
potest bene dirigere scrupulosum, qui scrupulos ipse non est passus (15).
2. Remedia praecipua scrupulorum sunt ista:
1° Scrupulosus consideret scrupulos tanquam morbum animi,
id quod revera sunt, firmumque propositum concipiat eos deponendi
et adhibendi remedia, quibus removeantur.
2° Humiliter ac devote Deum exoret ad hanc triplicem gratiam
impetrandam: consequendi finem, propter quem Deus scrupulos per­
mittit; patienter ferendi scrupulorum crucem, quae consistit in an­
gustiis et anxietatibus internis; obtinendi huius mali liberationem, si
Deo placuerit.
Contemnat scrupulos, contra illos agat, id est non faciat aut omittat,
quod scrupulus ingerit; cogitatione eos non foveat.
3° Acquiescat confessarii iudicio eiusque monitis prompte obediat.
Humilis et coeea ac prompta obedientia est praecipuum remedium
conscientiae scrupulosae.
4° Ante actionem non indicet aliquid esse peccatum, nisi absque
deliberatione certo et evidenter cognoscat esse peccatum; post actionem
vero non indicet se patrasse peccatum, nisi absque examine certo et
evidenter sciat se consensisse.
Nunquam indicet sibi obligationem incumbere, nisi certo et evi­
denter eam percipiat.
(11) Cfr. Lacroix, lib. I, u. 519 88.; Reuter, Neoconfessariue, η. ‘261; Stoz. I. c.
(1.5) Cfr. Reuter, I. c., n. ‘261, 3; Lacroix, lib. I. n. 513.

Mancat apud eundem confessarium doctum et pium eique eum·
main obedientiam praestet, certus se alias curari non posse.
5° Studeat magnopere humilitati coram Deo et resignation! in
eius sanctissimam voluntatem.
Assuescat Deum ut summe benignum considerare, atque ea foveat,
quae fiduciam excitant·, fugiat contraria (16).
6° Devitet otium, nimiam solitudinem, conversationem cum scru­
pulosis atque huiusmodi rerum lectionem, nisi sit ad accipienda remedia.
In discussione conscientiae brevis sit.
7° Sibi persuadeat, se nullo modo teneri ad confitenda dubia,
imo id ne expedire quidem. Audacter dubia spernat licet aliquando
deprehenderit se errasse: melius enim est, materialiter aliquando delin­
quere, quam scrupulos fovere.
Discat seipsum dirigere secundum regulas acceptas, neque in quo­
libet dubio ad confessarium recurrat; quo magis enim contempserit
dubia, neque cogitaverit de iis amplius, eo melius.
Pro praxi has brevissimas regidas semper habeat prae oculis easque fide­
liter sequatur:
Sibi non esse aliquod peccatum mortale, vel peccatum simpliciter, quod
non statim certo ut tale cognoverit.
Sibi omnia licere, quae viderit fieri ab hominibus timoratis sine scrupulis,
quamvis sint contra proprium iudicium et opinionem.
Si circa confessionem anxius est, se non teneri confiteri, nisi quod cum
mortali peccato a se actum esse, prompte iurare possit.
Dubia sibi non esse rationabilem causam agendi, omittendi, haerendi,
neque dubium illud, utrum sit scrupulus an ratio gravis (17).

8° Si oriantur scrupuli — uti non raro, imo plerumque — ex
corporis constitutione et mala nervorum et cerebri affectione, adhi­
benda quoque est curatio corporis et medica (18).
563. Ratio agendi confessarii. — 1. Scrupulosi summa caritate
et patientia tractandi sunt: agitur enim de infirmis commiseratione
dignis, qui sibi consulere nequeunt. Attamen ex nimia benignitate nul­
latenus eis id concedendum est, quod scrupulos auget; sed contra rigore
quodam constanti ab eis exigi debet, quod opportunum videatur ad
morbum sanandum.
'hMmK
(IG) Lacroix, l. c.; S. Alph., Praxis confess., η. 95 ss.
(17) Cfr. Stoz, l. c., n. 185; Lacroix, lib. I, η. 522 ss.; S. Alph., lib. I, n. 18 s.; Reuter,
Neoconfessarius, n. 263; Raymond etc., L'Ange conducteur des âmes scrupuleuses ou crain·
tires, Brugis, 1905, p. 46 ss.
(18) Cfr. Turco, Il trattamento morale dello scrupolo e dell'assessione, morbosa. Torino, 1919,
I, pag. 2 4 88., II, p. 45 ss.

2. Confessarius imprimis sedulo inspiciat, num poenitens vere scru­
pulosus sit; quaenam sit origo scrupulorum; utrum in uno tantum,
an in pluribus scrupulosus sit.
In consiliis et responsis tradendis brevis sit, non ambigue et dubi­
tanter, sed clare ac determinate loquatur, regulas generales suppeditet,
secundum quas in particularibus casibus scrupulosus se dirigat, nec
rationem reddat eorum, quae praescribit.
3. Scrupuli circa haec tria potissimum versantur (19):
1° Scrupulosi timent, ne pravis cogitationibus, praesertim contra
castitatem aut fidem, consensum praebuerint. In hoc casu confessarius
eos docere debet, non cogitationem aut sensum esse peccatum, sed
solum consensum; insuper eos monere debet, ne pravas cogitationes
in confessione accusent, nisi adeo certo sciant se consensisse, ut de
consensu praestito iurare possint.
2° Timent praeterea, ne confessiones praeteritae invalidae et
sacrilegae fuerint ob defectum integritatis vel doloris et propositi. In
hoc casu confessarius permittat semel scrupuloso confessionem gene­
ralem, si nullam antea instituit; facta autem semel confessione ge­
nerali, ne permittatur de praeteritis, quae ante illam acciderunt, verbum
facere, nisi certissime sciat se grave peccatum patrasse illudque nun­
quam in confessione dixisse, imo quandoque absolute vetandum est,
ne de praeteritis quidquam accuset.
3° In qualibet actione peccatum vel peccati speciem timent.
In hoc casu scrupuloso iniungendum est, ut anxietates et timores con­
temnat, libere agat, imo contra scrupulos operetur, nisi evidenter in
actione peccatum cognoscat.
Confessarius nullatenus permittat scrupuloso, ut fuse exponat,
praesertim si de turpibus agitur, quid cogitaverit, quae fecerit, quoties
contra conscientiam egerit: praestat enim, ut in genere tantum de
his se accuset, nisi de peccato plane constet.
4. Quaedam speciatim confessario naviter attendenda :
1° Scrupulosi non tenentur ad eam diligentiam in examine con­
scientiae adhibendam, quam alii adhibere debent, quia accuratius
examen nihil prodest, sed magis eos perturbat.
2° Non tenentur ad ea confitenda, quae ipsi existimant se
commisisse, sive ex praeterita vita sive ex ultima confessione; sed
tantum ad ea accusanda, quae obvio examine evidenter gravia
esse peccata cognoscuntur, licet hac ratione integritas confessionis
(19) Cfr. S. Alph., lib. I, n. 15; Praxis confess., η. 06.

aliquando deficiat: excusat enim ab integritate nimium incommo­
dum (20).
3° Si scrupulosus aspiciendo res plane innoxias turpes cogitationes et motus patiatur, confessarius ei suadeat, ut audacter aspiciat,
res quidem vel imagines, ex. gr. sacras, etiam fixis oculis, homines
autem modeste et obiter, atque motus et cogitationes contemnat.
4° Si clericus in sacris angitur circa horas canonicas earumque
recitationem, confessarius ei suadeat, ut sententias benignissimas in
hac re amplectatur, neque causam habebit dubitandi et repetendi.
Imo si valde scrupulosus est et nimium tempus in recitatione divini
officii insumit, potest confessarius ei tempus determinare, quo clerici
probi officium absolvere solent; quod tempus cum expleverit, si partem
aliquam divini officii nondum absolverit, illam omittat (21).
8. Alphonsus haec tradit ex Gobât: « Si quis pateretur graves anxietates,
posset aliquando etiam ei interdici recitatio Officii, donec videatur recitare posse
sine tanto incommodo, quum magnum incommodum excuset per se a prae­
ceptis Ecclesiae » (22).

Articulus VII.

De modo agendi confessarii cum moribundis.
564. Praemittenda. — 1. An et quando moribundi absolvi possint
ac debeant, alibi declaratum fuit (n. 187).
2. Modus securius et uberius iuvandi moribundos complectitur
complures normas, quarum aliae servandae sunt a confessario ante­
quam accedat ad aegrotum, aliae cum ipso aegroto acturus.

565. Quaenam sint confessario attendenda antequam accedat ad
infirmum. — 1. Confessarius recordetur oportet, quanti momenti res
sit: nullibi enim gravius erratur. Si quis error hic admittitur, nulla­
tenus corrigi potest.
Advertat, se ipsum absque peculiari Dei auxilio imparem esse
tanto negotio. Quare sibi diffidens totam spem bene gerendi negotii
in divino auxilio constituat.
Studeat purissimam habere intentionem ac vehemens desiderium
(20) Cfr. Stoz, op. ciL, n. 190 ss.; Reuter, Neoconfcssarius, n. 263; S. Alph., Praxis
confess., η. 96.
(21) Cfr. Reuter, op. cil., η. 268, 6.
(22) Lib. IV, π. 177.

cos iuvandi, qui a Christo Domino, cuius vices gerit, tanto pretio re­

dempti fuerunt.
2. Rem totam Deo humiliter commendet pieque oret pro felici
negotii exitu (1).
Studeat antea ingenium, mores, conditionem aegroti, quantum
fieri potest, ab aliis, minime vero a consanguineis sive familia infirmi,
explorare.

3. Omnia, quae dicenda vel agenda sunt, ac modum et ordinem
eorum bene intelligat et in memoria habeat; atque modum agendi
cum aegroto praemeditetur, quoniam longe maioris momenti rem ag­
greditur, quam est concio, neque tamen ad illam sine praeparatione
accedit (2).
566. Quomodo confessarius se gerere debeat cum aegroto. — 1. Sum­
mam caritatem confessarius ostendat erga infirmum, quia, ut egregie
monet /S. Alphonsus (3), « non est caritatis opus magis Deo acceptum,
magisque ad animarum salutem conducens, quam in extremo vitae
periculo positos ad sancte moriendum adiuvare ».
Studeat in aegroto accendere spem et desiderium redeundi in
bonam gratiam eum fidelissimo amico lesu Christo, qui pro ipsius aeterna
salute in cruce mortuus est totumque suum sanguinem effudit.

2. Procuret clam a medico scire an infirmitas sit mortalis. Dicimus
clam, quia detestabilis usus medicorum est, aegrotos decipere, ne eos
et propinquos contristent, perinde « ac si infirmis obligationem intimare
confessionis (quam, cognito periculo, illis intimare debent), idem sit
ac mortem denuntiare» (4).
3. Adducat infirmum ad confessionem quamprimum instituendam,
ne scilicet eam procrastinet, licet mors nondum imminere videatur.
In confessione instituenda incumbat maxime in excitando dolore
de peccatis commissis, etiam memoria elapsis, in deponendo affectu
ad peccata et emendatione pro vita futura, quam Deus forte dederit,
firmiter proponenda.
Ingerat, quantum fieri potest, contritionem et amorem perfectum.
Quoad integritatem confessionis, quamvis plerumque aliqua generalis
confessio suaderi possit, tamen ne in ordinaria quidem confessione,

(1) Cfr. Itiluale Hom.. tit. V, cap. 4, n. 2, ubi sapientissima monita traduntur.
(2) Cfr. Lacroix, lib. VI, part. 2, η. 1864; Polancus. Methodus iuvandi moribundos.
Dillngac, 1578, p. 3 es.; S. Alph., Praxis confess., η. 231; Lohmkuhl, II, η. 516; Bueceroni,
De moribundorum absolutione et assistentia. n. 24 ss.
(3) Praxis confess., η. 227; Hom. Apost., Append. 2.
(1) S. Alph., Praxis confess.. n. 229.

si longa est, ita rigorose omnia investiget, nt aegroto debili et fatigato
nimiam molestiam afferat.
Summopere curet, ut ab infirmo removeantur omnes peccandi occasiones,
ex. gr. imagines periculosae, praesertim personae, in quas feratur turpis af­
fectus vel odium; idque eo maiori diligentia, quo propius mors impendere videatur (5).
Si qua restitutio bonorum aut famae facienda sit, vel reconciliatio, aut
alia obligatio implenda, viam planet; at urgeat quoque, ut haec statim fiant:
nisi forte moribundum in bona fide exsistentem aliquando satius duxerit in
ea relinquere, seu non monere de obligatione adimplenda.
Nisi dispositio de rebus temporalibus aliisque officiis, quae ut paterfamilias
etc. infirmus habeat, iam facta fuerit, hortetur aegrotum, ut omnibus pro­
videat tempestive, quo securius ultimo vitae tempore res suas cum Deo optime
componere valeat (6).

567. Quomodo speciatim iuvandi sint moribundi. — 1. Si aegrotus
non sit satis instructus, quantum fieri potest, a confessario instrui debet.
Quare tum fidei veritates earumque brevis explicatio danda est
1° per modum orationis, qua Deus exoratur, adiectis motivis vel bene­
ficiis, ita ut facile symboli apostolici explicatio interseri possit; 2° per
modum gratiarum actionis; 3° per modum oblationis qua Deo omnia
offeruntur, dolores, angustiae etc.; 4° per modum sese in spem erigendi.
Postea confessarius addat explicitum fidei actum, commemorata
divina relatione et suprema voracitate, quo securius iis, quae antea
fusius explicata fuerint, infirmus vera fide adhaereat.
2. Quandoque diabolus in fine vitae tentât contra spem et fidu­
ciam, ansa sumpta sive ex naturali pusillanimitate, sive ex multitu­
dine peccatorum, quae commissa fuerint, sive ex inscrutabilitate divini
indicii; aliquando tentatio ad nimiam securitatem et praesumptionem
excitandam ordinatur.
Hisce periculis ita occurrendum est:
1° Confessarius studeat desiderium aeternae vitae in moribundo ex­
citare, proponendo mala et pericula, e quibus effugiamus, atque infinita bona,
quae in regno coelesti adipiscamur (7).
2° Ex agnitione humanae fragilitatis ansam sumat maioris fiduciae,
humilis tamen, in Deum excitandae, proposita tum infinita Dei bonitate, qua
nos vocavit ad intimum consortium divinae naturae, tum infinito thesauro
meritorum Christi, tum multitudine eorum qui in coelis pro nobis intercedunt.
(5) Cfr. Gnumo. Manuale confess., n. 376; S. Alph., Praxis confess., η. 230; Lehmkuhl.
II. η. 517.
(6) Polanco, Methodus iuvandi moribundos, p. 7 88.; Lacroix, lib. 2, part. 2. n. 1865.
(7) Ritual··. Rom., tit. V, cap. I, n. 5 ss.

3° Hortetur aegrotum ad orationem, qua divinum auxilium imploret,
atque simul se pro ipso deprecaturum promittat (8).
3. Ante omnia caritatem erga Deum (piam maxime accendendam,
eiusque actus internos quam saepissime renovandis aegroto commendet.
Itaque et motiva, (piae praeparent caritatem, et ea quae efTorment
actum perfectae caritatis et contritionis perfectae, infirmo bene sug­
gerat, cumque doceat saepius huiusmodi actus elicere, atque instruat,
quomodo, maxime in necessitate, per tales actus etiam ante absolu­
tionem remissio peccatorum exquiri possit (9).
4. Cum tentationes, quae in extremo potissimum agone oriuntur,
vinci non possint, nisi per gratiam divinam, suadendum est aegroto,
ut frequenter auxilium divinum imploret per pios affectus et preces
jaculatorias : summa pietate atque fiducia se commendet Angelo Custodi,
Sanetis suis Patronis, Sancto losepho, praesertim B. Μ. V. et Sacra­
tissimo Cordi lesu, quod iure in Litaniis vocatur « victima peccatorum,

salus in te sperantium, spes in te morientium
5. Confessarius zelo divinae gloriae et animarum salutis accensus
non solum defendat moribundum contra pericula, sed instanter curet
quoque, ut eius merita, quantum fieri possit, augeantur.
Quare suggerat modos eliciendi actus internos valde perfectos,
quibus aegrotus se suaque omnia Deo offerat cum plena resignation!?
et intima eum Christo D. eiusque infinitis meritis et perfectissima Deo
Patri placendi intentione.

Qui negligit id agere, aut zelo caret aut non cogitat, quam incomparabi­
liter magna futura sit divina gloria, quae in aeternum resplendeat ex augmento
etiam minimo gratiae sanctificantis et beatificae visionis, quam homo iustus
sibi comparat ex quolibet actu meritorio (10).

Articulus VIII.

De agendi ratione confessarii cum poenitentibus piis.
568. Normae generales. — 1. Praeter ea, quae diximus de tentationibus et scrupulis (cfr. n. 555 ss.), alia quaedam, ad poenitentes
pios quod attinet, opportune addenda sunt.

(8) Polanco, Methodus iuvandi moribundos, p. 10 88.
(0) Cfr. Rif. Rom., Ut. V, cap. 4, n. 8 ss.
(10) Cfr. Lacroix, lib. VI, part. 2, η. 1808; S. Alph., Praxis confess., η. 237 ss.; Polanco,
Methodus iuvandi moribundos, p. 15 88.; Lehmkuhl, II, η. 520.

/t

2. Imprimis confessarius serio perpendat, non omnes eodem modo
esse dirigendos. Attendat igitur et ad naturalem indolem cuiuslibet
poenitentis et ad instinctum Spiritus Sancti.
Aliter sane tractandi sunt cholerici, melancholici, aliter phlegmatici, etc.
Ili excitandi sunt, ne tepidi fiant, illi compescendi ne excedant, at etiam diri­
gendi ad nobiliora in Dei servitio; in melancholicis cavendum, ne tristitia et
solitudine absorbeantur. In sanguineis cavendum est, ne subitaneo aliquo af­
fectu et ardore permoti aliquid supra vires assumant, atque maxime insisten­
dum, ut in omnibus deliberate procedant, sed post deliberationem etiam con­
stanter agant.

3. Confessarius ductum Spiritus Sancti in poenitentibus suis in­
dagare, eum sequi, non antevertere debet. Sapientissima est sententia
S. Ignatii de Loyola: «Res plena periculis est, uno omnes calle cogere
velle ad perfectionem: quam varia quamque multiplicia sint Spiritus
Sancti dona, talis non intelligit ».
569. Generalia documenta Christianae perfectionis omnibus utilia,
haec sunt:
1° Doceantur poenitentes pii, perfectionem consistere in sin­
gulis actionibus iisque quotidianis perfecte faciendis; non esse per saltum
tendendum ad perfectionem.
Ne nimis fidant primo ardori et consolationi, sed studeant sese
etiam ad desolationem praeparare Deoque etiam sine consolatione et
gustu servire.
2° Confessarius nedum imponat extraordinaria, sed regulariter
ne permittat quidem facile. Hinc tamen minime sequitur, mortifica­
tiones et poenitentias etiam externas esse vetandas. Absit omnino!
Mortificationes secundum vires poenitentis confessarius nec debet nec
potest prohibere; nihilominus poenitentem ita constituat, ut ipse eae
sibi permitti petat, atque melius eas sic assumi, ut augeri possint, quam
ita, ut minui debeant.
Quare caute et prudenter in iis rebus confessarius seu mo­
derator spiritus procedere debet, ne ultra vires tum corporales
tum spirituales quidquam imponat. Vires spirituales aestimandae
sunt ex virtute probata, non autem ex subitaneo aliquo affectu et
fervore (1).
3° Probationes, quas putat confessarius instituendas esse cum
poenitente, ut eum aut exploret magis aut excitet, non debent esse apertae,
(1) Cfr. Reuter, Neoconfessarius, n. 233 ss.; S. Alph., Praxis confess., η. 99 ss.; Lchmkuhl, II, n. 500.

neque communiter singulare quidquam redoleant. Nam si poenitens eas
ut probationes cognoscat, eo ipso tales esse desinunt.
Quae autem sancti viri aliquando fecerunt aut fieri permiserunt,
non possunt sumi pro regula, sed potius admiranda, quam semper imi­
tanda sunt (2).
4° Ante omnia confessarius attendat, ut alatur obedientia, humi­
litas, amor crucis et propriae abiectionis et oblivionis rerum munda­
narum, atque desiderium constanter proficiendi in Christi D. patientis,
pauperis et abiecti imitatione. Nisi enim in hunc finem omnia spiri­
tualia exercitia conducant, merito suspecta sunt etiam ea, quae optima
et eximia videntur.
5° Ad frequentem et quotidianam Communionem quod spectat,
vide quae alibi diximus (3).
Confessarius omnibus viribus curare debet, ut pii poenitentes ad
sacram synaxim accedant bene praeparati, et congruam gratiarum
actionem peragant. Una enim S. Communio rite peracta praestat plu­
ribus tepide sumptis. Attamen confessarius distinguere debet verum
spiritus fervorem et animi promptitudinem ad omnia, quae ad divinum
servitium referuntur, a devotione mere sensibili.
570. Attendat confessarius ad peculiaria pericula et tentationes,
quae occurrere possunt hominibus perfectionem sectantibus.
1. Qui ab initio consolatione spirituali perfundebantur, iidem, sub­
tracta postea sensibili devotione, facile animum despondent, atque
animi ardorem remittunt. Quare iam ab initio praemuniendi sunt, et
maxime tunc instruendi, in quonam vera perfectio consistat.
Qui Deo aliquandiu servierunt, facile a diabolo tentantur ad tepiditat.em: hinc exercitia orationis et mortificationis omittere, leves de­
fectus parvipendere incipiunt. Quo fieri potest, ut paula tim deficientes
in profundum peccati mortalis labantur. Huic malo sedula cura adhi­
benda est (4).
Quare si tepor nondum valde progressus est, poenitens serio mo­
neatur, ut omnia exercitia spiritualia fideliter ac devote resumat aut
etiam pro aliquo tempore augeat vel secessum spiritualem aliquot
dierum faciat.
Quod si ad peius iam prolapsus est, confessarius imprimis eum
cum magna benignitate excipiat et augeat fiduciam in Deum, ut eum
sic compellat ad pristinum fervorem resumendum; postea ubi benigna
(2) Cappello, Theol. nasi., p. 253 ss.: Router, Z. c., n. 238.
(3) Cfr. Cappello, De Sacramentis. I. n. 535 ss.
(I) Cfr. Reuter, Neocon fessarius. n. 246.

exhortatio nihil proderit, etiam severitate utendum est atque divini
indicii terror addendus.
Quandoque accidit, ut poenitens pius, qui iam satis magnam per­
fectionem attigerat et donis divinis non ordinariis donatus erat, misere
in peccatum etiam grave labatur.
2. Confessarius in huiusmodi casu magna prudentia utatur. Nempe.
Nullo modo ipse miretur aut signa admirationis edat, sed beni­
gnitate maxima excipiat poenitentem, ne is plane animo cadat.
Si poenitens ipse sibi multum indignatur, videndum est, utrum
sit indignatio superbiae, an sanctae contritionis. Superbia reprimenda,
dolor fovendus est.
Poenitens erigatur ad spem misericordiae, imo maioris gratiae,
quam antea; quia Deus dives est in misericordia, qui Magdalenam
et Petrum sincero dolore flentes maioribus auxiliis gratiae cumulavit,
quam multos, qui ita non peccaverant.
Excitetur propterea etiam ex parte sua ad maiorem caritatem et
fervorem, exemplo eorum, qui ex ipso lapsu occasionem sumpserunt
tantae perfectionis consequendae, quantam aliter vix attigissent.
Demum poenitens doceatur adorare divinam iustitiam atque se
ipsum multum humiliare, ac deinceps caute vivere. Miro enim modo
Deus sibi complacet in animo contrito et humiliato, atque cum proprio
quasi dispendio sui offensam permittit, ut homo propria experientia
quodammodo cogatur ad superbiam repellendam, humilitatem sectan­
dam (5).
De signis extraordinariis, si quae occurrant confessario, vide
n. 576.

571. Quomodo confessarius se gerere debeat in audiendis mulierum
confessionibus. — 1. Haec speciatim attendenda sunt:
1° Mulieres aliquando magnus scopulus, et forte non sine fidelium
scandalo, evadere possunt. Ad illum vitandum, confessarius, utique
vigilantiam et virtutem adhibendo, servet a) indifferentiam et cordin
sui custodiam, neque hanc potius quam illam, aut in genere feminas,
potius quam viros libentius audiat; b) gravitatem, et speciatim verba
quae affectum et nimiam familiaritatem praeseferant, sedulo evitet;
c) modestiam et brevitatem, prout infra dicetur.
2° Mulieres non raro sunt valde criterii inopes; phantasia res
exaggerant; et saepe nullam aut fere nullam prudentiam et reflexionem
habent.
(5) Cfr. Cappello, l. c.; Lehmkuhl, II, n. 502,

Sunt loquaces admodum; inde ea (piae hodie dicuntur in confessionali, cras sciri poterunt in colloquiis et conversationibus.
3° Timori et verecundiae maxime subsunt, et non raro patientia
atque auxilio, utique prudentissime, confessarii indigent, ut peccata
sua integre accusent.
4° Optimas tamen qualitates habere solent; nempe ordinarie
sunt valde inclinatae ad religionem et pietatem; sunt timidae; facile
credunt; denique sunt dociles.
Quoad hanc docilitatem notandum, feminas non tarn per viam intellectus
quam per viam cordis ad obediendum induci. Ipsae insuper naturaliter cu­
piunt dirigi. Obedientias, etiam de rebus ditticilioribus, plerumque sine dif­
ficultate acceptant et reapse exsequuntur: et graves etiam correctiones, quae
facile viros offenderent, eosque a sacramentis alienarent, effectum bonum in
feminis habere solent (6).
2. Confessarius, speciatim quoad personas pias, caveat a quibusdam
periculis, quae frequenter occurrunt. Praecipua et maiora haec sunt:
1° Mulieres etiam piae facile concipiunt peculiarem affectum
erga confessarium, et cupiunt nimis frequenter ad confessionem redire
nimiumque in confessionali commorari.
2° Admodum sollicitae esse solent, ut confessarius eas existi­
met et quodammodo diligat; quo fit ut interdum non sint sincerae,
imo etiam fictionibus utantur; nec audeant, cum periculo ne confessarius id advertat, extraordinarium adire.
3° Praedilectionem facile ita ambiunt, ut contra alias zelotypiam
et invidiam concipiant. De praedilectione autem facile se iactaut, aut
quod confessarius tales vel tales alias praediligat, querimonias movent.
Hinc dicteria et fortasse scandalum.
Sedulo caveat confessarius a quolibet signo praedilectionis. Non
permittat, nisi forte in aliquo casu exceptional!, ut pluries in hebdo­
mada ad confessionem redeant. Exigat ut saepe extraordinarium adeant.
In confessione brevitatem cum omnibus, habito tamen respectu
ad veras uniuscuiusque necessitates, servare procuret; a laudibus abs­
tineat.
4° Munera nunquam det nec acceptet; visitationes privatas
pariter nec faciat nec permittat; epistolas ad eas, sine causa iusta et
gravi et solum in aliquo casu extraordinario nec mittat, nec ab iisdem
recipiat.
5° Quaedam magno hysterismo, speciatim in quibusdam cir­
cumstantiis, laborant; et tunc tristitiae, melancholiae, taciturnitati,
(C) Cfr. Cappello, Theol. past., p. 218 ss.; Berardi, Theologia pastoralis, p. 487 s.

fletui, iracundiae, desperationi, aut aliis passionibus, adeo subiici pos­
sunt, ut quasi delirare videantur. In huiusmodi circumstantiis confessario valde dissimulandum est, ne gravis aliquis excessus forte ac­
cidat (7).
6° Caveat confessarius ne viri et fortasse magni peccatores negligantur, aut alia munera maioris momenti negligat, ob confessiones
mulierum. Non raro enim istae nimis commorantur apud confessionalia, et muneribus quoque proprii status deliciunt (8).
7° Item confessarius summopere caveat ne de rebus ad spiri­
tualem poenitentis directionem haud stricte pertinentibus sermones
immisceat; maxime vero si cum una de aliis loqueretur, et confessio­
nale in locum inquisitionum et murmurationum converteret.

572. Regulae praecipuae servandae in spirituali directione piarum
personarum (9). — 1. Confessarius sive director spiritus exigat im­
primis, ut personae piae plena sinceritate omnia pandant, nullamque
rem extraordinariam sine licentia faciant, et perfectissimam obedientiam
praestent.
Illas serio moneat, veram sanctitatem consistere in fuga peccati
et exercitio virtutum, non vero in quodam fervore sensibili; imo nec
in multis orationibus et poenitentiis; quae tamen bona erunt, si sint
moderata, atque ad virtutes acquirendas dirigantur.
2. Magnum huius verae sanctitatis desiderium in eis accendere
satagat illudque, motivis adductis, foveat et augeat.
Curet ut paratae sint placere Deo, non obstante quacunque dif­
ficultate, et cum pleno sui ipsius amoris sacrificio.
3. Amor Dei et Domini nostri I. C., humilitas, obedientia, castitas,
modestia, mansuetudo, patientia, diligentia, denique caritas nedum
corporalis, sed etiam, imo praecipue, spiritualis erga proximum, adhi­
bendo zelum Christianum ad impedienda mala et promovenda bona,
sunt virtutes principales, de quibus confessarius sollicitus esse debet.
4. Si persona pia versetur in periculo incidendi in peccatum mor­
tale, peculiari cura contra illud est praemunienda.
5. In quolibet casu maxime instandum est, ut serio adhibeantur
media perfectionis. Praecipua haec sunt:
1° Oratio fervens, speciatim mane et vespere, maxime vero ad(7) Antonelli, Medicina past., I, p. 125 ss.
(8) Cappello, Thcol. past., p. 224 ; Berardi, op. cit.9 p. 489.
(9) Cfr. S. Franc. Sal., Inlrod. à la vie dév.t part. 2, chap. 6; S. Alph., Praxis confess.,
n. 12188.; 8. Theres., Cammino di perfezione. cap. 20 88.; Scaramelli, Il dinllorio ascetico,
tract. 2, cap. 1 ss.

veniente tentatione. Ad orationem reducuntur devotio erga B. V.,
Angelum Custodem, et Sanctos Protectores; preces novendiales, etc.
2° Meditatio peragenda sin minus methodice, saltem eo modo
quo fieri potest, cogitando de morte, de iudicio, de inferno, de passione
D. N. L C., de praesentia Dei etc.; eliciendo proposita, affectus
pios, etc.
3° Auditio Missae, et visitatio SS. Sacramenti.
Communio frequens et etiam quotidiana, eum debitis dispositio­
nibus.
4° Communio spiritualis frequenter in die.
5° Frequentes orationes iaculatoriae; piae cogitationes sive re­
flexiones, sumpta occasione ex aspectu Crucifixi aliisve circumstantiis.
6° Recitatio rosarii mariani quotidie peragenda.
7° Lectio spiritualis digne, attente ac devote peracta.
8° Proposita particularia quovis mane renovanda circa defectus,
in quibus poenitens frequentius labitur.
9° Examen conscientiae tum generale tum particulare, ut aiunt.
Confessio apud confessarium stabilem quolibet circiter octavo die,
cum vero poenitentiae spiritu.
10° Mortificatio, seu iuge studium, etiam in rebus non stricte
obligatoriis, mortificandi linguam, oculos, gulam, amorem proprium, etc.

11° Dies recollectionis spiritualis quovis mense.
12° Exercitia spiritualia quovis anno.
13° Animo nunquam deiici propter lapsus, sed humiliari, poe­
nitere, orare, rursus proponere, et bono malum compensare.
14° Piae uniones, nempe nomen dare uni vel alteri ex piis soda­
litiis sive conf paternitatibus necnon iis operibus quae ad catholicam
actionem spectant.

Confessarius seu director spiritus methodum vitae suggerat piis poeni­
tentibus, fideliter et constanter sequendum. Statuenda est methodus vitae tan­
tum circa res principales, et habito respectu ad circumstantias particulares
status, familiae, etc.
Exemplar in genere sequens esso potest:
1° Singulis diebus: Mane orationes cum proposito generali et parti­
culari; meditatio; auditio Missae cum communione sacramentali vel spiri­
tuali; lectio spiritualis. Infra diem, piae reflexiones, orationes iaculatoriae;
mortificationes; praesentia Dei, et oratio in periculis peccandi. Vespere, visi­
tatio SSmi Sacramenti; preces novendiales, si occurrant; rosarium; examen
cum actu contritionis; orationes consuetae, ot oblatio mortificationum illo
die peractarum.
2° Singulis hebdomadis: Confessio; via crucis; iei unium, si expediat,
v. g. in sabbato; et diebus festis auditio concionis.

3° Singulis mensibus: Dies spiritualis recollcctionis.
4° Singulis annis: Confessio annualis, et si possibile sit, exercitia spi­
ritualia.

573. Regulae servandae circa mortificationes corporales, vota et
electionem status (10). — 1. Quaedam macerationes sanitati nimis
noxiae nunquam sunt permittendae.
Huiusmodi sunt, v. g. : a) flagellationes in partibus mollioribus
aut super vulnera nondum sanata, aut utendo flagello aculeato; b) ci­
licia ex filo ferreo ita tenui, ut acumina in carnibus infigantur, aut nimis
constricta, aut perpetuo adhibita; c) privatio somni, ita ut poenitens
minus quam septeni horis habitualiter dormiat.
Quoad eiusmodi mortificationes, distinguendum est inter casum,
in quo poenitens illas petat, et casum in quo nihil petat. In secundo
casu, confessarius poterit quidem suadere aliquod ieiunium, vel aliquas
exiguas poenitentias; non vero cilicia et flagellationes. In priore casu,
exspectet ut poenitens suas petitiones et quidem enixe renovet; quod
si accidat, concedat sub duabus conditionibus. Prima, ut poenitens
sit in humilitate et vera virtute valde fundatus. Secunda, ut sub initio
parum et solum identidem concedatur.
Istas regulas ordinarie sequatur director spiritus; in casu magnae
necessitatis et poenitentis ad ardua dispositi, macerationes facilius
concedere vel suadere poterit, debita tamen cum prudentia et discre­
tione.
2. Quoad vota haec animadvertantur:
1° Votum de re unica vice perficienda, v. g. de oblatione, vel
etiam de peregrinatione ad aliquod Sanctuarium, pro aliqua circum­
stantia extraordinaria permitti poterit.
2° Si vero de voto perpetuo agatur, valde caute procedendum
est, ne sit forte, propter inobservantiam, occasio peccatorum. Idem
dic de votis temporaneis quidem, sed nimis multiplicatis.
3° Generatim loquendo, consideranda est virtus et indoles poe­
nitentis, et in dubio de futura observantia, considerandum est etiam,
an agatur de re quae in magnum Dei gloriam redundet, necne. Facilius
concedi possunt vota elicita sub conditione quod confessarius qui­
libet ab iisdem dispensare valeat. Votum non mutandi confessarium
eique perpetuo obediendi generatim inconsultum et periculosum est (11).
4° De voto castitatis dicetur infra (n. 575).
(10) Cfr. S. Bernard., Epiât. 100 ad quondam episcopum (Migne, P.
OLXXXII.
235); S. Alph.. Praxis confess., η. 145 sa.; Cappello. Thcol. past., p. 230 sa.; Berardi, I. c.t
p. 491 s.
(11) Cfr. S. Alph., Praxis confess., n. 93; Cappello. I, c.

574. 3. Quoad electione II status, prae oculis opportune sequentes
regulae haberi possunt:
1° Si poenitens ex una parte ad statum perfectiorem ali­
quam inclinationem demonstret, et ex alia iam habeat vel saltem
acquirere possit qualitates eidem statui congruas, confessarius eius­
dem status excellentiam tempestive atque iteratis vicibus ei pa­
tefaciat.
Dictae qualitates congruae, in genere loquendo, sunt: inclinatio
constans, et vita satis casta.
2° Pro statu religioso exiguntur insuper virtutes obedientiae et
mansuetudinis. Nihil dicimus de sanitate, de dote, de consensu pa­
rentum etc. Et notandum quod pro statu religioso sine clausura, et
speciatini si ageretur de piis feminarum institutis, quibus infirmorum
cura incumbit in hospitalibus, maior virtus aut potius quaedam natu­
ralis frigiditas et indifferentia erga viros exigitur.
3° Vocatio ad statum religiosum in genere, et etiam ad hoc aut
illud institutum in particulari, est res omnino divina. Quare confes­
sarius potest quidem ac debet dirigere poenitentem circa electionem
status, dubia et anxietates diluendo, tentationes propulsando, viam
virtutis sectandam proponendo; at prorsus cavere debet, ne ipse sug­
gerat primus vitam religiosam amplectendam, hoc aut illud vitae genus
contemplative vel activae aut mixtae, ideoque hunc ordinem vel illam
congregationem. Deus vocare debet.
Confessarius consilia, adhortationes, monita praebeat: nihil amplius.
Quot confessarii in hac re falluntur ! quot vocationes infelices, teste
experientia, inde habentur !
4° Pro statu coelibatus in saeculo, speciatim quoad puellas,
regulariter animadvertendum, an adsit copia auxiliorum spiritualium,
v. g. si in loco praesto sint confessarii zelantes, vel floreat pia congre­
gatio virginum Deo devotarum; idque maxime si poenitens in magnis
et extraordinariis tentationibus aut periculis versetur; an aliquo modo
adsint etiam inedia sustentationis.
5° Pro statu presbyteri saecularis, videndum an habeat rectam
intentionem simul cum idoneitate in iis gratiae et naturae dotibus re­
posita, quae spem fundatam faciant fore ut sacerdotii munera recte
obire, eiusdemque obligationes sancte servare queat (cfr. can. 973,
1353, 1363, § 1).
575. 1. Quod ad votum castitatis permittendum vel non permit­
tendum pueris et praesertim puellis, haec animadvertantur:
1° Si confessarius, omnibus consideratis, indicet puellam ad
38 — Cappello, De Sacramentis, II.

statum virginitatis non vocari, tunc curet quidem ut bona et virtuosa
sit, sed nullum votum ei suadeat.
Si autem indicet eam ad statum virginalem vocari, tunc votum
temporaneum, nempe renovandum de solemnitate in solemnitatem, illi
permittere vel consulere poterit.
Si vero iam sit moraliter certus de vocatione ad statum virgina­
lem, tunc de electione huius status facienda, et de abstinendo, quan­
tum propriae conditionis decentia permittit, tum a mundano vestiendi
modo, tum a saecularibus dissipationibus et conversationibus, nec non
de praestandis reliquis, quae a vera Christi sponsa praestari debent,
consilium dabit.
2° Si puella in omnibus lubenti animo obediens et constans
reperiatur, expedit ut votum etiam perpetuum ipsi permittatur: hoc
enim magnam firmitatem et promptitudinem in repellendis tentatio­
nibus superaddere solet.
Nonnulli censent, nec immerito, in huiusmodi voto emittendo esse
adiiciendam conditionem quod votum erit perpetuum quidem, sed con­
ditionatum, nisi scii, futurum sit ut confessarius postea aliter indicet (12).

576. Quid agendu II confessario, si occurrant signa extraordina­
ria (13). — 1. Quando extraordinariae consolationes, et extraordinarii
orandi modi occurrant, nec signa hallucinationis appareant, confessarius non incredula quidem mente, sed caute ac prudenter dispiciat,
quid rei sit.
Eiusmodi res facilius diabolicis, illusionibus expositae sunt; sed
interdum a Deo proficiscuntur. Quo in casu non parum iuvant ad
magnum in virtutibus progressum faciendum ac divinam gloriam
manifestandam.
Hinc duplex defectus vitandus est in huiusmodi rebus: ex una
parte nimia et imprudens credulitas, ex alia pertinax et absoluta in­
credulitas.
(12) Cfr. S. Alph., Praxis confess., η. 93; Berardi, op. cil., p. 192; Cappello. I. c.
(13) Cfr. Scarainelli, ll Direttorio mistico, Torino. 1900, p. 12 ss.; Poulain, Dette grazic
d'orazione. Trattato di tcologia mistica, Torino, 1912. p. 21 as.; Naval, Theologiae asccticae
cl mysticae Cursus ad usum Seminariorum, p. 8ss.; P. de VellgornOra, Mystica theologia divi
Thomae, Barcinone, 1672, p. 12 88.; Lupi, Tcologia mistica inscgnala coi suoi tocchi interni,
Bergamo, 1659, p. 28 ss.; Card. Bona, IAipis lydius (De spirituum discretione), Romae, 1672.
p. 6bs.; Donet, Conduite de l'homme d'oraison dans les voies de Dieu. Parisiis, 1671, p. 18 88.;
P. Antonius a Spiritu Sancto, Directorium mysticum, Venetiis, 1732, p. 20 as.; Lebrun, Eclair­
cissement de la théologie mystique, chap. I; Gianotti, Tcologia mistica, Lucca, 1751, II, 21;
Schram, Institutiones theologiae mysticae, I. 12; Marciani, Trattato di mistica tcologia, Foligno»
1790; Chaillot, Principes de théologie mystique, Paris, 1866; Verhauge, Manuale di tcologia
mistica, p. 16 ss.; Ribet, La mystique divine, p. 10 ss.; Pouplard, f n mot sur les visions,
η. 20 ss.; Meynard, Traité dc la vie. intérieure, II. n. 106 ss.; Lejeune» Manuel de théologie
mystique, chap. 4 ss.; Devine, J manual of mystical theology, Londini, 1903, p. 45 ss.

2. Si poenitens res supernaturales enarret, nempe extases, appa­
ritiones, revelationes etc., cautissime procedat confessarius et se hujus­
modi res parvi pendere ostendat.
Imprimis, igitur, sedulo inquirat, utrum extasis fuerit potius deli­
quium, an apparitiones, revelationes etc. phantasiae, ut plerumque,
adscribendae sint: tunc de illis curandum minime est.
Si vero res narratae nullo modo naturales esse possint, omnino
cavendum, ne sint malitiosae poenitentis ipsius fictiones, aut diaboli
illusiones.
Signa praecipua sunt: incohaerentiae, facilitas illa enarrandi (praesertim
si poenitens non solum confessario, sed aliis quoque ea enarret), turbatio et
reluctantia, cum signis superbiae, si confessarius prout sub initio facere proreus
debet, incuriam ostendat et dicat illa esse spernenda.
Si autem nulla contradictio notetur, et poenitens simpliciter quidem sed
cum quadam verecundia res illas soli confessario patefaciat, et constanter humi­
lis, obediens et tranquillus reperiatur; tunc de bono spiritu, quamvis forte
poenitens in aliquos defectus adhuc incideret, iam non erit prudenter dubi­
tandum. Excipe nisi locutiones et revelationes imprudentias suaderent (14).

3. Confessarius non omnis harum rerum notitiae expers sit oportet.
Nam Deus in quolibet vitae statu sibi peculiari praerogativa animas
deligere potest, quibuscum intima utatur familiaritate. Igitur necesse
est, ut confessarius cognoscat aliquo modo eos scriptores, qui de
mystica theologia agunt, eosque probatae auctoritatis (15).
4. Regulas vere aureas ad discernendos spiritus in quolibet, etiam
extraordinario, modo vitae spiritualis, tradit <8. Ignatius de Loyola in
libello Exercitiorum.
Ex quibus iuvabit praecipuas notasse:
1° Multo magis nos cauti esse debemus in consolatione, cui praecedat
causa, seu quando antea sensibus, appetitui obversabatur obiectum, quod
naturaliter eiusmodi solatii causa esse potuit, quam in ea consolatione, qua
subito, nulla exsistente praevia causa, rationales animi facultates magno lu­
mine perfundantur: posterioris solus Deus causa esse potest.
2° Divina motio non potest non esse ex omni parte recta et ordinata,
ab initio, in progressu, in line, semper ad veram virtutem impellens. Daemonis
vero illusio, etsi incipiat forte cum bono, desinit tamen sive immediate sive
mediate in finem pravum, sive aliquid in se pravum insinuet, sive a meliore
bono retrahat, aut hominem perturbet.
(11) (’appello, Thcol. past., p. 213 ss.; Bouger, Compendium thcol. past.. η. 776; Berardi,
I. c„ p. 198; Lehmkuhl. II. n. 603.
(15) Cfr. Scaramelli, Direttorio mistico, p. 12 ss.; S. Alph·, Praxis confess.. n. 126 ss.;
Naval, Thcoloyiac, asceticae ct mysticae cursus ad usum Seminariorum, p. 125 ss.; Poulain»
op. cil., ρ. 13 ss.; Bibet, op. cit., p. 60 ss.

Quare, ut iam supra dictum est (n. 561), augmentum verae humilitatis,
amor propriae abiectionis, contumeliae non experimenti causa, sed ex animo
desideratae, amor crucis et perfectae abnegationis et mortificationis non ex­
terni tantum hominis, sed etiam interni, eiusque imprimis in consuetis et quo­
tidianis actionibus exercitium, quae ad munus et officium ipsius poenitentis
spectent, lapis lydius est, quo vera aut fucata virtus et devotio discernantur.
3° Attamen motioni etiam divinitus excitatae postea adiungi potest
aliquando tentatio diaboli, aut naturalis animae motus minus ordinatus, ita
ut v. g. non ex quolibet motu superbiae etc., concludi possit, consolationem
et illuminationem, quam homo perceperat, a Deo derivatam non esse. At si
frequenter inordinati motus occurrunt, et homo multum in iis inhaeret, res
est saltem valde suspecta.
4° Undecumque demum motio interna et illustratio veniat, homo con­
tendat oportet ea uti ad proficiendum in contemptu sui tum apud se, tum apud
alios, atque ad concipiendum maius desiderium imitandi Christum pauperem,
humilem, passum. Ubi serio et constanter homo hunc finem prosequitur, si
diabolica fuit illustratio, inimicus facile recedet fine suo et spe plane frustratus.
5° Obedientia, etiam contra propria sensa, signum bonum est, imo
prorsus necessarium. Manifestare cum simplicitate confessario Dei dona, sed
cum repugnantia laudis habendae, signum bonum est; sed libenter et leviter
manifestare, quae ad propriam laudem esse videntur, aut ex donis extraor­
dinariis propriam laudem quaerere, vel occultare illud, quod videtur a con­
fessario non approbatum iri, contristari, si non approbantur: signa mala sunt.

5. Confessarius, licet extraordinaria non semper prima fonte ut
nugas reiicere debeat, sese tamen praemuniat contra fraudes et hallu­
cinationes praesertim muliercularum, quae aliquando specietenus tantum
pietatem ac devotionem colunt, extraordinaria avide sectantur, atque
ea sibi contigisse affirmant.
Ne igitur ipse confessarius cupiat incidere in personas extraordi­
naria sectantes, nec vanitate quadam ductus sibi complaceat in lau­
dibus ab huiusmodi mulieribus sibi delatis ! Qui adeo stultus et vanus
est, iusto Dei iudicio et permissioni adseribere debet, si reperit tandem,
in poenam suae vanitatis et imprudentiae a mulieribus, quae ipsae
illusionibus laborant, se quoque illusum atque deceptum esse (16).
(16) Cappello, Thcol. past,, p. 280; Benger, Compendium thcol, past,, n. 776 s.; Lehmkuhl, II, n. 505; Maréchaux» op. cit.t p. 54 88.; Meric, op. cit,, p. 12 se.

Articulus IX.

De spirituali directione religiosarum.
577. Peculiares dotes requisitae. — 1. Confessarius religiosarum
debet esse doctus, probe versatus in rebus spiritualibus, prudens, ca­
ritate ac patientia et gravitate eximius.
Sane si omnibus sacerdotibus et confessariis doctrina necessaria
est, ea tanto maior in confessario religiosarum requiritur, quanto ma­
iorem videmus ab Ecclesia selectionem fieri in iis deputandis. Absque
solida doctrina perperam tractantur et gravi cum damno extraordi­
naria, quae accidere possunt.
Confessarius ipse versatus esse debet in rebus spiritualibus, quia
spiritualia sine propria experientia recte vel plene intelligi nequeunt.
Igitur non modo theoretica, sed practica quoque scientia earum rerum
confessarius imbutus sit oportet: secus caecus caecos ducet.
2. Quo magis, proinde, se extraordinariis donis orbatum ipse vi­
derit, eo prudentior et cautior esse debet, si forte in animam, quae spe­
ciali familiaritate eum Deo utatur, inciderit, ne temere agat.
Praeterea in ipsis ordinariis et quotidianis rebus summa prudentia
cum religiosis agere debet, ne in consiliis vel responsis erret aut incon­
siderate procedat.
3. Caritas autem, eaque supernaturalis, atque patientia neces­
saria est, tum ut in promovendum spiritualem profectum religiosarum
serio incumbat, tum ut defectus et imperfectiones aequanimiter ferat
et in earum utilitatem convertere sciat. Licet enim paucas animas
habeat suae spirituali curae commissas, serio tamen perpendat, pau­
corum perfectione Deum plus honoris percipere, quam multorum im­
perfecto studio virtutum.
Insuper consideret, eos, qui divino servitio se mancipant, multo
plus quam alios ad sustinendas cuiusvis generis tentationes debere
esse paratos, neque minimam partem huius oneris ferendam esse cum
afflictis ab eo, qui illorum curam spiritualem gerat.
Nisi igitur confessarius religiosarum ea caritate erga Deum et
proximum ardeat, qua excitetur ad gravia sustinenda, certe aptus non
est ad earum curam spiritualem gerendam (1).
(1) Cfr. Cappello, Theol. past., p. 283 es.; Lehmkuhl, II, n. 506.

578. Quid speciatim curandum sit confessario religiosarum. — 1. Im­
primis curare debet, 1° ut servent plene et perfecte vota; 2° ut adamussim
regulas sui instituti observent; 3° ut spiritualia exercitia quotidie cum
devotione et fervore obeant; 4° ut quotidiana opera cum supernaturali et
perfecta intentione peragant, divinae praesentiae memores.
2. Unde religiosae probe instructae esse debent in methodo singula
spiritualia exercitia fructuose et perfecte peragendi, ut in methodo
meditandi, examinis conscientiae faciendi, S. Communionis suscipiendae,
confessionis rite instituendae, etc.; insuper procurare debent, ut in
quibuslibet aliis quotidianis exercitiis certam virtutem sibi sectandam
proponant eamque iugiter exerceant et in ea magis magisque crescere
satagant.
Quae de maiore perfectione prosequenda ac de donis extraordi­
nariis supra diximus (n. 576), omnia huc spectant.
3. Confessarius, praeter spiritualem directionem, rerum tempo­
ralium curam nullatenus assumat; regimini interno vel externo ne
se immisceat (can. 524, § 3); existimationem et reverentiam sibi con­
ciliet; cum hac aut illa religiosa familiarius ne agat, factiones et ani­
morum divisionem radicitus evellat atque pacem communitatis studiose
procuret.
4. Confessarius in sua agendi ratione nemini sit familiaris, sed
omnes aequa lance tractet, neque specialem familiaritatem erga Superiorissam ostendat, nam hoc modo aliarum forte animos a se plane
alienare potest.
5. In audiendis confessionibus taedium, impatientiam non ostendat;
a praebendis signis cuiusdam specialis aestimationis abstineat prorsus;
admirationem de peccatis auditis, quamvis fortasse graviora aut gra­
vissima sint, nullatenus demonstret.
In excipiendis confessionibus paternam caritatem, non mollem
quandam agendi rationem prae se ferat, neque prolixus, sed potius
brevis, ita tamen, ut, quantum necessarium sit, singularum conscientiis
consulat.
6. Cavendum omnino, ne ulla religiosa peculiarem familiaritatem
aut sensualem affectum erga confessarium concipiat ac foveat. Quo
in casu sacerdos summa severitate utatur.
7. Confessarium extraordinarium et specialem non aegre, sed
libenter admittat; nec inquirat an haec vel illa religiosa specia­
lem confessarium adierit, an diu commorata fuerit in eonfessionali etc.
8. Caveat summopere confessarius ne ullam suspicionem, etiam
levissimam — mulieres piae quoque et religiosae, facillime suspicantur ’.

— praebeat quod notitia ex confessione habita aliquo modo utatur
ad aliquid agendum vel dicendum.
Huiusmodi suspicio in hisce casibus haberi posset, ideoque im­
prudenter ageret confessarius :
1° si diceret Antistitae, cum tali religiosa hoc vel illo modo se
gerere debere; si in ipso confessional! cum una sermonem iniiceret de
alia, maxime vero si circa hanc vel illam inquisitiones faceret;
2° si, audiendo in confessione talem vel talem inordinationem,
de cognoscendis personis se curiosum ostenderet ; si confessione unius
uteretur ad magis interrogandam vel ad corrigendam
aliam;
*
3° si ex confessione unius, audito defectu de alia, postea aliquo
modo ostenderet talem defectum iam esse sibi notum; si faceret cor­
rectiones de rebus exterius quidem notis, sed ita ut religiosae correctae
suspicari possent quod in confessional! notitiam habuerit;
4° si has vel illas laudaret, et de aliis taceret; si confessariis
extraordinariis vel concinnatoribus monita aliqua suspicionum et futu­
rarum querimoniarum periculosa daret;
5° et si in concionibus, quae forte essent de more, de peculiari
aliquo vitio et insolito loqueretur (2).
579. Virtutes monialibus et sororibus magis necessariae. — Sunt
istae:
1° amor Dei, factis et sacrificiis ostendendus;
2° obedientia quae sit caeca, prompta, exacta, et libenti animo
in rebus quoque amori proprio repugnantibus exercenda;
3° caritas erga sorores; unde religiosa caveat omnino, ne ali­
quam offendat, contristet, vel nimis oneret; item procuret ut alias,
quantum potest, adiuvet et consoletur; denique sit patiens, et man­
sueta, atque ad veniam pro amore Dei ex corde concedendam semper
parata;
4° castitas eximia;
5° paupertas maxima;
6° iuge exercitium mortificationum, quarum maiorem numerum
possibilem unaquaeque religiosa lesu Crucifixo sponso suo in signum
amoris quotidie, imo frequenter, offerat.

580. Nonnulla speciatim de observantia regularum et constitu­
tionum. — 1. Regulae et constitutiones sunt media, quibus religiosae
ad vota observanda et virtutes exercendas uti debent. Aliquid aliud
superaddere, ut plurimum nocet, et vix unquam expedit; particula(2) Cfr. S. Alph., Praxis confess., η. 156 ss.

ritates et singularitates quamvis forte in se optimae, plus vel minus
communitatem turbant.
Procurandum potius, ut illa omnia quae a regulis praescribuntur,
v. g. exercitia spiritualia, meditationes, lectiones spirituales, psalmodiae,
disciplinae, ieiunia etc., non ex quadam sterili consuetudine, sed exacte
cum internis dispositionibus et ex vero spiritu atque cum fructu,
peragantur.
Caveat omnino confessarius ne in hac re abusus vel relaxationes intro­
ducantur. Si autem abusus notorii, speciatim circa clausuram et collocutionem
cum exteris, iam adsint, Episcopum certiorem faciant.
Religiosis dispensationes, exemptiones, particularitates et licentias quae­
rentibus suadeat ut nihil petant, nisi rationes vere urgentes afferant ; quo casu
eas ad Superiorissam remittat. Ipse autem nec intercessoris partes in se as­
sumat, nec auctoritate propria, nisi ea reipsa polleat, dispensare praesumat.

2. Curandum ut religiosae, quae aliquid maioris momenti, v. g.
meditationem vel rosarium aut lectionem spiritualem, omittere co­
gantur, alia hora vel alio modo, quantum fieri potest, suppleant.
3. Regula, quae forte prae aliis cordi debet esse confessario, est
silentium. Ex collocutionibus cum exteris, quamvis essent sacerdotes
aut religiosi, ex nimis frequentibus collocutionibus cum ipsis consan­
guineis; ex notitiis mundanis, ex colloquiis inter ipsas religiosas, extra
horam recreationis, non solum dissipationes, sed etiam magni abusus
oriri solent (3).
581. Quomodo se gerere debeat confessarius quoad directionem
Superiorissae. — Curabit enixe ut muneri suo rite satisfaciat; nempe
1° moniales suas omnes, tanquam filias dilectissimas, nulla distin­
ctione facta, amet; quamlibet libenter auscultet; nec ullo modo con­
sideret, quod hae vel illae in electione contrariae forte ei fuerint;
2° delationibus fidem caecam non praestet, quamvis a suis con­
fidentibus factae fuissent, sed cautas informationes capiat; et, si cor­
rigere debeat, id, saltem prima vice et ordinarie, faciat privatim;
3° regulariter observantiam studiose procuret, et ipsa suo exemplo
omnibus praeeat; abusus, si qui sint, prudenter avellere satagat; sol­
licitudinem adhibeat ut infirmae non solum curentur, sed etiam ab
aliis consororibus identidem visitentur;
4° quoad expensas, ab avaritia simul et a luxu atque super­
fluitate abstineat;
5° tam in admit tendis novit iis, quam in aliis eiiciendis, magna
(3) Cfr. Cappello, Thcol. past., p. 324 es.; Berardi, Thcol, past., p. 504.

consideratione procedat; agitur enim de re, in qua sive contra bonum
instituti, sive contra iustitiam, gravissime delinquendi periculum sub­
sistere potest;
6° sedula cura, maxima patientia et caritate utatur erga reli­
giosas infirmas;
7° in omnibus circumstantiis extraordinariis et gravioribus Ordi­
narium consulat (4).
Confessarius reverentiam et obedientiam erga Superiorissam a subditis
omnibus prorsus exigat et promoveat. Sed non debet ita in omnibus Superiorissae favere, ut, si forte ipsa deliquerit vel imprudenter agat, religiosarum
querelis et consultationibus sese occludat.
Interdicat quidem privatas querelas earumque disseminationem, aucto­
ritatis diininutionem ; attamen audiat cum prudentia et perpendat querelas,
ei quae iustae esse videantur, quo possit iuvare, ceteras succidat (5).

582. Defectus et vitia quae ex confessarii cura cavenda vel exstir­
panda sunt. — Haec sunt praecipua:
1° Omnia quae vitam communem laedunt.
2° Inobedientia et querelae contra Superiorissam, aversio et
similia.
3° Laesio caritatis erga sorores. Licet apprime dignosci debent,
quae sint levia in hac re, quae possint fieri gravia, confessarius tamen
ne sinat vel minimum quid in animo radicem figere, quo deliberate
laedatur caritas, atque severus sit in exigenda reconciliatione et omnis
aversionis exclusione.
4° Familiaritas singularis, quae cum una alterare sorore fo­
veatur; ut taceam de sensuali familiaritate periculosa, etiam ea, quae
in se periculosa non sit, animum dividit, unionem eum Deo impedit,
communem caritatem imminuit, occasionem querelarum et detractionum
praebet ac fovet.
5° Familiaritas vel conversatio cum extraneis: haec enim mentes
religiosarum mundanis rebus et cogitationibus implere atque foedare
solet, et graviora quoque pericula adducere potest.
6° Acedia et tepescentia. Confessarius sedulo invigilet, ne paulatim fervor primitivus evanescat neque solum sensibilis devotio, quae
in hominis potestate non est, verum etiam substantialis devotio pereat,
atque periculosus tepor vires occupet, qui leviora spernat, viribus pro­
priis fidat, pericula temere subeat (6).
(4) Cfr. Cappello, Thcol. paei., p. 327; Berardi, op. cil., p. 507.
(5) Cfr. Cappello, op. cil., p. 328, Lehmkuhl. II, η. 507; Berardi. I. c.
(6) Lehmkuhl, II, n. 508 e.; Cappello, Thcol. pasl., p. 321 es.

CAPUT XVI.

DE SIGILLO SACRAMENTALI

(1).

Articulus I.

De natura et obligatione sigilli sacramentalis.
583. Notio sigilli sacramentalis. — 1. Sigillum sacramentale sive
confessionis sumi potest duplici sensu: stricto et lato.
Sensu stricto definiri potest: obligatio strictissima servandi secretum
et abstinendi ab omni usu extra-sacramentali, circa omnia quae a poe­
nitente in ordine ad sacramentalcm absolutionem dicta sunt, quorum mani­
festatio vel usus proderet poenitentem aut saltem suspicionem audientibus
aut videntibus ingereret.
Sensu lato definitur: obligatio strictissima servandi secretum et abs­
tinendi ab omni usu extra-sacramentali, circa omnia quae a poenitente
in ordine ad sacramentalcm absolutionem dicta sunt, quorum manifestatio
vel usus proderet poenitentem aut suspicionem audientibus vel videntibus
ingereret, aut saltem redderet quomodocunquc sacramentum confessionis
odiosum (2).
Proprie et accurate loquendo, sigillum sacramentale illud est. quod
sensu stricto sumitur. Hoc sensu eoque tantum accipimus.
Aliud autem est sigillum sacramentale proprie dictum, aliud obli­
gatio non utendi notitia in confessione acquisita, etiam sine secreti
laesione seu ullo periculo revelationis.
Accurate loquendo, alterum ab altero distinguitur. Sigillum longe
strictius obligat. Praeterea obligatio sigilli est specialis; altera obligatio
est generalis, nimirum non causandi gravamen, quae declaranda venit
iuxta communia principia.
(1) Cfr. Honoré, Le secret de la confession, Bruxelles, 1924; Galtier, De poenitentia,
η. 524 βδ.; Pellé, Le tribunal de la pénitence devant la théologie et l'histoire. Paris, 1903; Lochon,
Traité du secret de la confession, Paris, 1708; Vacandard, La confession sacramentelle dans
Γ Eglise primitive, Paris, 1903; Kurtscheid, Das Beichtsiegel, Freiburg, 1912; Lea, Λ history
of auricular confession, Philadelphia. 1912; Schuler, Die Martyrer des Beichtsiegel, Würzburg,
1892; Gartmeier, Die Beichipflicht, Regensburg, 1905; Schmitz, Die Bussbüchcr, Düsseldorf,
1898; Watldus, Λ history of Penance, London. 1920; Savin, Animadversiones ad sigillum
sacramentale, 1930.
(2) Cfr. S. Alph., VI, n. 034 ; Noldin. III. n. 100; Ball.-Palm., V. n. 591; Honoré, Le
secret de la confession, p. 120; Arendt, in Grcgorianum, 1924, p. 92.

2. Sigillo stricte ct proprie sumpto opponitur revelatio tum directa
tum indirecta; sigillo late sumpto opponitur praeterea quilibet usus
scientiae sacramentalis cum gravamine poenitentis, etiam excluso quovis
revelationis periculo (cfr. can. 890, coll, cum can. 889; η. 610).
3. Obligatio servandi secretum circa ea, quae ex confessione sacramentali cognita sunt, non immerito vocatur sigillum ob analogiam.
Nam sicuti litterae, quarum obiectum occultum manere debet, sigillo
clauduntur et obsignantur, ita quae dicta fuerunt in confessione, hac
obligatione clausa et ceteris omnino abscondita manent (3).
4. Singula definitionis verba ex dicendis declarabuntur.
584. Natura, vis, extensio obligationis sigilli sacramentalis. — Haec
obligatio gravissima est, et urget tum ex motivo iustitiae, tum prae­
sertim ex motivo religionis.
Ex religione, quia lex servandi secretum de auditis in confessione
consulit reverentiae sacramento debitae et immediate tuetur relationes
hominis ad Deum.
Ex iustitia, quia violatur et secretum commissum, sive contractus
silendi, qui implicite seu tacite cum poenitente initus est, et secre­
tum naturale per detractionem famae proximi, si peccatum occultum
manifestaretur.
Praecipua obligatio et longe gravior obligatione iustitiae erga poe­
nitentem, est obligatio religionis ob reverentiam sacramento debitam
(cfr. n. 588).
1° Unde violatio sigilli duplicem malitiam, imo quandoque tri­
plicem habet. Malitia contra religionem semper habetur; item malitia
contra iustitiam propter violatum contractum tacite initum, deficiente
poenitentis consensu, semper adest; malitia e contra, contra iustitiam
ob violatum secretum naturale, interdum abest, ex. gr. si peccatum,
quod revelatur, iam sit publicum, ita ut poenitens nullum damnum
patiatur in fama.
2° Malitia contra religionem, saltem in directa violatione (cfr.
n. 608), est semper gravis; item per se malitia contra iustitiam ob vio­
latum contractum tacite initum. Dum e contra malitia contra iustitiam
in altero casu, i. e. propter violatum secretum naturale seu laesionem
famae, quandoque levis est ob damni levitatem (4).
(3) Suarez, disp. 33, sect. 1. η. 1; Lugo, disp. 23. n. 3; Noldin. III, n. 406.
(4) Cfr. Lugo. disp. 23, n. 16; S. Alph., VI. n. 635.
S. Doctor censet triplicem haberi malitiam, scii. 1° sacrilegii; 2° gravis infidelitatis ob
tacitam promissionem servandi accreti; 3" detractionis, si peccatum non sit publicum.
Virtus fidelitatis, quae nonnisi sub veniali obligat, locum habet in promissis gratuitis;
quando vero habetur secretum commissum (et holo etiam tacite promissum), debetur secretum

3° Aliquando, licet non urgeat religionis obligatio — deficiente
obiecto sigilli sacramentalis (cfr. n. 598) — potest manere tamen obli­
gatio iustitiae vel etiam caritatis, ne fama proximi violetur aut scan­
dalum praebeatur fidelibus praesertim rudioribus, qui existiment si­
gillum laedi. Unde obligatio servandi secretum saepe cx alio motivo
adesse potest, quam ex ipso sigillo.
4° Quocirca malitia sacrilegii et iniuriae in proximum sive iusti­
tiae semper habetur in violatione sigilli proprie dicta.
Utrum ob praeceptum ecclesiasticum nova malitia inobedientiae
adsit, controvertitur (5). Merito dubitari potest.
Nonnulli reatum mendacii haberi putant in dicta violatione; alii
reatum violatae fidelitatis et secreti tacite commissi (6).
585. Sigillum sacramentale nunquam laedi potest. — Obligatio
sigilli tanta est, ut propter nullum bonum privatum vel publicum pro­
curandum, aut damnum avertendum, licitus sit usus scientiae sacramentalis cum periculo talis revelationis, vel usus eiusdem scientiae
cum iniuria confessionis et gravamine poenitentis.
Itaque nullus omnino est casus, ne ad vitam quidem propriam
vel alienam aut ad totam rempublicam servandam, in quo revelari
possint, sive ante sive post mortem poenitentis, ea quae sub sigillo
cadunt.
Ratio est: 1° Si vel unica exceptio admitteretur, bonum spiri­
tuale grave damnum pateretur, quia fideles semper timerent revela­
tionem suorum peccatorum, quod eos a poenitentiae sacramento certe
retraheret.
Quod valet praesertim de iis, qui atrociora crimina commisissent: hi enim
profecto deterrerentur ab iisdem confitendis, ne forte confessarius haberet
ius ea manifestandi ad propulsanda gravia damna a tertio innocente vel a for­
tiori a re publica. Igitur cuilibet bono, quod per revelationem obtineri posset,
praeponderat communis utilitas rei publicae Christianae, quae omnem ex­
ceptionem tolli postulat (7).

2° Etsi tantum post mortem poenitentis peccata manifestari pos­
sent, confessio nihilominus esset valde odiosa, quia semper fideles re­
traherentur a peccatis accusandis.
Proinde, ubi sacerdos ex confessione cognosceret malum, quod
alteri vel rei publicae imminet, solum sub poena negandae absolucx virtute iustitiae. Undo utique haberi potest triplex peccatum; «ed unum erit sacrikaii, alia
duo contra iustUiam. Cfr. Bail.-Palm., V, n. 593.
(5) Cfr. Lugo, disp. 23, n. 5 ss.; Peech, VII, n. 455.
(0) Cfr. Lugo, L c., n. 7 ss.; S. Alph., VI. n. 633.
(7) Cfr. Suarez, disp. 33, sect. 1, n. 2; Lugo, disp. 23, n. 10 es.; S. Alph., VI, n. 487.

tionis poenitentem urgere posset, ut vel ipse rem manifestaret, vel con­
fessario potestatem loquendi faceret.
586. Obligatio sigilli profluit ex omni et sola confessione sacramentali. — Porro talis confessio ea est, quae fit in ordine ad sacrarnentalem absolutionem, non ea quae simulatur, v. g. ad confessarium deci­
piendum vel irridendum, ad aliquid ab eo furandum, etc.
Confessio est sacramentalis, licet sit invalida absque culpa poe­
nitentis vel sacrilega aut interrupta, aut quamvis poenitens recedat
sine absolutione, sive haec denegetur sive differatur. Requiritur et
sufficit ut poenitens se accusaverit in ordine ad absolutionem (8).
Quod autem quis accedat sine animo obtinendi absolutionem, id
vel ex ipsius verbis constare potest, vel ex jactis.
Ex verbis, si poenitens ipse significet, se non venisse ut confite­
retur et absolveretur, sed ad petendum consilium, ad habendam dubii
solutionem, etc.
Ex factis, si appareat eum venisse ad illudendum, ad furandum, etc. (9).
Ad inducendam obligationem sigilli, non requiritur ut sacerdos
habeat intentionem absolvendi; eo ipso enim quod poenitens peccata
accusavit ex intentione obtinendae absolutionis, obligatio sigilli oritur,
licet confessarius animum absolvendi non habuerit (10).
Sigillum non violat, qui narrat ea quae audivit extra confessionem,
etiam sub secreto confessionis, ut aiunt, quia huiusmodi secretum non
est nisi naturale vel commissum.
Non habetur confessio sacramentalis nec proinde laesio sigilli: a) si quis
confiteatur scienter laico vel sacerdoti iurisdictione carenti; b) si quis confes­
sario conscientiam aperiat ut consilium recipiat vel Superioris mandato sa­
tisfaciat, sine voluntate obtinendi absolutionem; c) si quis ad confessarium
accedat animo eum decipiendi vel irridendi, etc.; d) si accedat ad extorquen­
dam eleemosynam; sed ubi spes eleemosynae sit finis extrinsecus confessionis
ceterum sincere et rite factae, adesse obligationem sigilli evidens est.

Nec sigillo protegitur manifestatio, quam poenitens fecerit post­
quam sacerdos clare aperteque protestatus est se nihil sacramentaliter
excipere velle (11).
In hisce casibus quandoque haberi potest obligatio secreti natu(8) Cfr. S. Thom., in IV, D. ‘21, q. 3, art. 1, sol. 1. ad 1; Suarez, disp. 33, sect. 1. n. C;
Lugo, disp. ‘23, n. 13 ss.; S. Alph., VI, n. 637; Schmalzgr., /. c., n. 60.
(9) Lugo, disp. ‘23, n. 43.
(10) Lugo, L c., n. 44; Ball.-Pahn., V, n. 596.
(11) Cfr. Suarez, disp. 33, soct. 4, u. 5; Lugo, disp. 23, n. 44.

ralis vol commissi. Sedulo praecaveri debet scandalum fidelium, qui
forte existimabunt factam fuisse veram confessionem.

587. Sigillum importat strictissimam obligationem silentii. — Id­
circo non sola revelatio prohibetur, quae aliis fieret, sed ipsa collo­
cutio cum poenitente, citra facultatem ab eo factam.
Quare obligatio sigilli vetat, ne confessarius sine licentia poeni­
tentis loquatur extra confessionem de auditis in confessione tam cum
extraneis quam cum ipso poenitente. Huiusmodi enim locutio absque
rubore et pudore poenitentis generatim fieri non posset ideoque sacra­
mentum redderetur odiosum et nimis onerosum.
Utrum manifestatio peccati facta ipsi poenitenti extra confes­
sionem, dicenda sit violatio sigilli directa necne, controvertitur. Plerique
affirmant; quidam negant. Videtur quaestio potius de verbis, quam
de re. Excommunicationi in casu, de qua alibi (n. 625), non incurre­
retur probabilius.
In aliis confessionibus potest confessarius, sine licentia poenitentis,
loqui de iis quae ab eodem audivit in prioribus confessionibus. Item
loqui potest de auditis in confessione immediate post datam absolu­
tionem, sive poenitens nondum discesserit, sive iam discesserit et statim
redierit, quia habetur unio moralis cum confessione, seu moraliter fit
in ipsa confessione.
Si poenitens ipse incipiat loqui de confessione, eo ipso confessario
licentiam loquendi concedit, at facultas tribuitur per se loquendi tantum
de ea re, de qua poenitens loqui coepit.
Sacerdos, nine licentia poenitentis, de auditis in confessione non potest
loqui no cum suo quidem confessario, neque cum confessario poenitentis. Quod
ex dictis evidens est.
Item si extra confessionem, cum poenitente et quidem sine eius licentia, dictis
vel factis ostendat confessarius se audita in confessione cognoscere, laedit sigillum.
Re quidem vera Christus, qui sacramenta instituit, exigit, ad immedia­
tam hominis peccatoris reconciliationem cum Deo, confessionem factam sa­
cerdoti, quam ipsi soli fieri permisit, quasi Deo; et quidem id voluit in reme­
dium cuiuslibet peccati. Igitur confessio a Christo ut necessaria omnino in­
stituta est ob solum finem salutis propriae et gratiae sacramenti, aut simpli­
citer aut melius consequendae per sacerdotis ministerium.

Obligatio urget etiam in dubio an aliquid dictum sit a poenitente
in ordine ad absolutionem necne, num sacerdos audierit in confessione
an aliunde notitiam acceperit (12).
(12) Cfr. Suarez, diap. 33, sect. 1, n. 6; S. Alph., VI. n. 633; Lacroix, lib. VI, part. 2,
n. 1915 ss.

588. Finis legis secretum sacramentale praecipientis. — 1. Finis
istius legis duplex est: bonum sacramenti et bonum poenitentis.
Ex his longe praevalet bonum sacramenti seu reverentia ipsi debita,
ne scilicet difficilis atque odiosa reddatur confessio et sic deterreantur
fideles a sacramento.
Bonum poenitentis interdum potest non exigere secretum sacramentale, imo forte contrarium, v. g. poenitens facultatem faciat lo­
quendi aut revelandi; quo in casu obligatio iustitiae in favorem poe­
nitentis inducta cessat, quippe quae eatenus urget, quatenus poenitens
ipse facultatem loquendi non concedat.
Sed, cessante bono poenitentis seu obligatione iustitiae, non ideo
cessat semper et necessario bonum religionis, quod adhuc exigere valet
secretum sacramentale omnino servandum.
2. Quare minus recte plures theologi dicunt sigillum sacramentale
inductum esse sic et simpliciter in bonum poenitentis, illudque adae­
quate intelligendum esse cum sola ista restrictione: nisi poenitens ipse
facultatem loquendi concedat.
Si hoc verum esset, nullatenus posset explicari cur confessario
non liceret loqui de auditis in confessione in favorem poenitentis, ex
praesumpta rationabiliter eiusdem licentia; item cur bonum publicum
et commune etiam totius reipublicae Christianae ac civilis cedere debeat
bono privato poenitentis; cur, praeterea, poenitens abuti malitiose
valeat sigillo sacramentali cum damno gravissimo tertii aut ipsius con­
fessarii (cfr. n. 616 ss.).
In istis casibus sola obligatio iustitiae in favorem poenitentis nequa­
quam explicare valet sacramentale sigillum.
Itaque longe altius et penitius inquirendum est principium, finis,
fundamentum totaque ratio secreti sacramentalis.
3. An et quanam ratione poenitens solvere possit confessarium a
sigillo sacramentali, ita ut cesset adaequate finis legis ipsaque obligatio
secreti (13), dicetur infra (n. 620).

589. Quo iure nitatur obligatio sigilli. — 1. Omnes DD. merito
tenent sigillum esse de iure divino.
Id sane evidenter ostendit praxis Ecclesiae non agnoscendi ulli
potestati, etiam R. Pontificis, in ulla occasione aut ex ullo motivo.
ius dispensandi ab hac lege.
Quod confirmatur ex eo quod secretum confessionis servandum
(13) Cfr. S. Thom.. in IV. 1). 21. q. 3. art. 1; Suarez, disp. 33. sect. 1, n. 6ss.; Lugo,
disp. 23. η. 12 ss.

sit in quolibet casu, etiam cum maximis incommodis, tunc quoque cum
aliud secretum esset revelandum: siquidem nullum est bonum quod,
ut accidit pro aliis secretis, praevalere queat bono servati sigilli.
2. Utrum vero admittendum sit ius divinum naturale tantum,
an etiam positivum; utrum ius divinum naturale consequatur ipsam
institutionem sacramenti poenitentiae et obligationem confessionis
secretae necne; num Christus D. positivum praeceptum ad naturalem
institutionis vim superaddiderit, an non; in quo praecise appareat
seu reponendum sit ius divinum, controvertitur. Hinc variae opiniones.
Plures docent, praeter obligationem iuris divini naturalis, admit­
tendam esse etiam obligationem iuris divini positivi, quia, aiunt, tantus
rigor obligationis explicari non potest sine proposito praecepto quod
Christus superaddiderit ad naturalem vim institutionis sacramenti poe­
nitentiae (14).
Alii censent huiusmodi speciale praeceptum Christi positivum,
naturali superadditum, non requiri, supposita divina institutione sacra­
menti poenitentiae et obligatione confessionis secretae; nam, aiunt,
lex sigilli consequitur ipsum sacramentum ita divinitus institutum.
Unde in hac sententia obligatio sigilli, posita institutione sacramenti
poenitentiae et confessionis secretae, oritur mediate ex iure divino
positivo et immediate ex iure divino naturali illud consequente (15).
In priore sententia, contra, obligatio oritur directe et immediate ex
ipso iure divino positivo.
Ut patet, discrimen inter unam et alteram sententiam, in verbis
tantum, potius quam in re, consistit.
590. Vera doctrina. — Doctrina sive explicatio, asserens obliga­
tionem sigilli oriri directe et immediate ex ipsa divina sacramenti poe­
nitentiae et confessionis secretae institutione, seu ex ipso iure divino,
vera est.
Sane: 1° Christus D. implicite voluit sacramentum poenitentiae
ita ministrari, ut fideles ab eo minime arceantur. Ad hoc autem ne­
cesse est confessionem esse secretam pro peccatis secretis. Qui enim
vult finem, vult etiam media. Christus voluit ac statuit ea sine quibus
confessio stare nequit. Atqui confessio stare non potest sine sigillo.
Ergo.
(14) Suarez, disp. 33, sect. 1, n. 7; Lugo, disp. 23, n. 8 as.; Durandus, in IV, D. 21.
q. 4; Vasquez, In III. q. 93, art. I, d. 1, n. 9s.; Coninck, q. 9, D. 2, n. 31; Tainburinl, De
nigillo, c. 1, n. 2; Ball.-Palm., V, n. 591; D’Annibale, III, η. 358, not. 8.
(15) Cfr. S. Thom., Suppl., q. 11, art. 1 et 4; In IV, D. 21, q. 3, art. 1; Palmieri, De poe·
nitentia, th. XXXV, η. VI, b; Vermeersch, III, n. 506; Génicot-Salsmans. II, n. 379; Arendt,
In Grtgorianum, 1924, p. 79 ss., qui egregie disserit.

Porro, quando res propter unum tanturn finem divinitus instituta est,
quilibet rei usus quo iste finis vel leviter impeditur, est abusus rei aut substan­
tialiter aut saltem accidcnlaliter contra huiusmodi finem, ac proinde intrinsece
inhonestus. Abusus rei dicitur substantialiter vel accidental iter, prout ipse finis
corrumpitur, vel non, i. c. laesus intactus manet necne.
Quilibet autem usus notitiae ex sacramentali confessione desumptae,
(nisi ex consensu poenitentis fiat), illum finem impedit, cum liberum accessum
ad confessarium et omnimodam sinceritatem tollat vel saltem difficiliorem
reddat.

Praeterea ordo in quo peragitur sacramentalis reconciliatio est
relationis hominis immediate ad Deum, seu ordo divinus. Quae or­
dinis praestantia omnem excludit rationem existimandi concessam esse
divinitus exceptionem, ut bono cuipiam humano consuli possit. Ordo
superior praevalet omnino ordini inferiori, ita quidem ut levis utilitas
ordinis superioris omni inferioris ordinis utilitati anteponenda sit. Igitur
praecepto divino obligatio sigilli firmatur ac declarata vi communitur.
Hinc manifesta est obligatio religionis; at simul evidens apparet
obligatio iustitiae.
Eo ipso enim quod Christus permisit, imo iussit, ut omnes baptizari pec­
catores sacramento uterentur ac proinde secretam confessionem facerent, ius
eisdem absolute inviolabile concessit, ordinem iustitiae naturalis transcen­
dens, utendi hoc remedio. Itaque scientia quae propria ipsorum erat ante con­
fessionem, post communicationem factam in confessione, ipsorum propria
manet pro omni usu non sacramentali, idque vi iuris omnino sacri quod nullo
contrario iure humano elidi potest, cum omne ius humanum sit ordinis inferio­
ris: quare illud ius nec tolli nec imminui ullo pacto vel titulo aut motivo potest.

Christus itaque, dum confessionem pro arbitrio et potestate poe­
nitentis secretam instituit, simul omni poenitenti medium tutissimum
dedit, quo plena ct absoluta securitas a quolibet incommodo vel grava­
mine confessioni extrinseco obtinetur.
Ista vero securitas respicit omnia et singula, quae poenitens ad sui ac­
cusationem dicenda vel manifestanda existimat, ut manifeste colligitur ex
intentione Christi. Ipse enim vult homines remedio confessionis optimo modo
utantur. Quo plenius autem reus se manifestet, eo perfectiorem per se esse
sinit rationem iudicii quae poenitentiae sacramento inest.

Ergo obligatio sigilli sacramentalis est iuris divini naturalis et
positivi, supposita divina institutione et obligatione confessionis se­
cretae, et extenditur ad omnia et singula quae dicta sunt a poenitente
in ordine ad absolutionem (16).
(16) Cfr. Vermcorsch, III, n. 50G; Arendt» l. c.; Galtler, n. 528 88.
39 — Cappello, De Sacramentis, II.

610

CAPUT XVI. - ARTICULUS L

2° Innocentius 111 (17) dicit: «Omnium iniquitatum eius non
recordabor, ait Dominus. Caveat ergo sacerdos, cui confitetur peccator,
non ut homini sed ut Deo, ne forte post confessionem auditam recordetur
peccati, hoc est verbo vel signo innuat se scire delictum, quia non dicitur
ut vitulus adducatur ad ostium tabernaculi^coram homine sed coram
Domino. Gravius enim peccat sacerdos, qui peccatum revelat, quam
homo qui peccatum committit ».
3° S. Thomas docet: « Illud quod sub confessione scitur, est quasi
nescitum, cum illud non sciat aliquis ut homo, sed ut Deus » (18). Et
alibi: «Ipsa occultatio (peccati) est de essentia sacramenti, in quantum
(sacerdos) scit illud ut Deus, cuius vicem gerit in confessione » (19).
4° Hac sententia sive explicatione admissa, facile intelligitur
cur sigillum sacramentale nullam omnino patiatur exceptionem; cur
ad omnia ac singula extendatur quae dicta sunt confessario non ut
homini sed ut Deo, i. e. in ordine ad absolutionem recipiendam; cur
in alia confessione possit sacerdos, etiam sine licentia poenitentis, loqui
de auditis in praecedentibus confessionibus.
Ius divinum strictissimam obligationem inducens servandi se­
cretum urgent severisque poenis muniunt leges ecclesiasticae (20).
591. Differentiae inter secretum sacramentale et aliud quodcunque
secretum. — Differentiae sunt plures eaeque maximae.
1° Secretum confessionis urget in foro Dei, dum e contra aliud
secretum in foro humano. Unde sigillo sacramentali confessarius te­
netur, quia res cognoscit ut Deus; secreto naturali vel commisso quis
tenetur, quia res cognoscit ut homo.
2° Laesio sigilli sacramentalis est semper sacrilegium; aliter
violatio secreti naturalis vel commissi.
3° Obligatio sacramentalis sigilli, ubi agitur de violatione di(17) Senn. 1, dc consecratione pontificis; Migne, P. L.9 CCXVII, 625.
(18) Supply q. 11, art. 1, ad 1.
(19) Suppi., q. 11, art. 4.
Angelicus docet sigillum esso dc necessitate sacramenti poenitentiae. · Dicendum, ait, quod
in sacramentis ea quae exterius geruntur, sunt signa rerum quae interius contingunt, et
ideo confessio, qua quis sacerdoti se subiiclt, signum est interioris sublectionis, (pia quis Deo
subiicitur. Deus autem peccatum illius, qui se subiiclt per poenitentiam, tegit. Undo et hoc
oportet in sacramento poenitentiae significari. Et ideo de necessitate sacramenti est, quod
confessionem celet, et tanquam violator sacramenti peccat qui confessionem revelat ». Suppi.,
q. 11, art. 1.
Item: « Dicendum, quod praeceptum do confessione colanda consequitur ipsum sacra­
mentum; et ideo sicut praeceptum de confessione sacramentali facienda est de iure divino,
et non potest aliqua dispensatione vol tassione humana homo ab ea absolvi, ita nullus ad reve­
lationem confessionis potest ab homine cogi vel liccntlari ». Suppi., q. 11. art. 1, ad 2.
(20) Cfr. can. 889, 890, 2369; c. 2, D. VI, de poenit.; c. 12, X, de poenitentiis et remis·
sionibus, V, 38. Cfr. n. 623 s.

recta, excludit parvitatem materiae (cfr. n. 592); dum e contra eam ad­
mittit obligatio alterius cuiuslibet secreti.
4° Lex sigilli sacramentalis nunquam cessat; obligatio, contra,
secreti etiam commissi, in quibusdam casibus cessat.
5° Obligatio secreti sacramentalis urget etiam erga poenitentem,
dum alterius secreti obligatio nullatenus urget erga eum, qui secretum
commisit (21).

592. An violatio sigilli sacramentalis admittat parvitatem materiae.
— 1. Violatio directa (n. 610) nullam admittit parvitatem materiae.
Ratio est, quia etiam per laesionem sigilli in materia levi imo et le­
vissima, lit gravis iniuria sacramento. Fideles enim maxime deter­
rerentur a peccatis suis accusandis, si scirent confessarium posse, saltem
absque gravi peccato, revelare ea quae venialia tantum esse existi­
maverit (22).
2. Violatio indirecta (n. 611) admittit parvitatem materiae. Ratio
est, quia huiusmodi violatio consistit in periculo cognoscendi ex dictis
vel factis confessarii aliquod peccatum poenitentis vel reddendi sacra­
mentum odiosum. Atqui istud periculum quandoque potest esse ita
tenue vel incertum ut non sufficiat ad imprudentiam gravem, nec ad
gravem irreverentiam contra sacramentum (23).
3. In utraque violatione, ut in quolibet peccato, potest culpa esse
levis ob imperfectam advertentiam vel consensum, ex. gr. si confes­
sarius ex quadam inconsideratione narrat clarius aliquam historiam,
si Praelatus fervore correctionis aliquod verbum acrius adiungat. cum
veniali inadvertentia, ex aliqua notitia quam in confessione habuit.

593. An liceat uti opinione probabili in materia sigilli sacramen­
talis. — 1. Non licet sequi opinionem probabilem a sigilli obligatione
eximentem, quia hic non agitur dc solo licito vel illicito, sed dc damno
spirituali fidelium necessario cavendo (24).
2. Quocirca in praesenti casu non fit derogatio principiis probabilismi, sed penitus versamur extra materiam cui applicatur: licitum
et illicitum.
Ratio autem potissima deducitur ex omnimoda securitate prae(21) Cfr. Ball.-Palm., V, n. 595; Noldin. III. n. 407.
(22) Cfr. S. Thom., Suppi., q. 11. art. 1 et 2; Suarez, disp. 33. sect. 1, η. I ss.; Lugo,
di.-φ. 23. n. s · ; Ball.-Palm., V. n. 594.
(23) Suarez, L c.; Lugo. disp. 23. n. 23 ss.; S. Alph.. VI. n. 661; Noldin. III. n. 415;
Génicot-Salsmans, II, n. 380; Lehmkuhl, II. n. 586; Vermeersch, III, n. 512.
(21) Suarez, disp. 33, sect. 1. n. 5ss.; Lugo. disp. 23. n. 12 ss.; S. Alph.. VI. n. 633;
Vermeersch, III, n. 512; Noldin, III, n. 407 ; Ball.-Palm., V, n. 592.

standa poenitentibus et ex obligatione qua confessarius tenetur vi­
tandi omnia vel minima quae odiosum sacramentum reddere possint.
3. Quod valet tum si probabilitas sit facti, ex. gr. si prudenter
dubitetur num aliquid ex confessione cognoscatur, tum si probabi­
litas sit iuris, ex. gr. si DI), dissentiant num aliqua actione violetur
sigillum necne.
Proinde in dubio sive facti sive iuris confessarius ad sigillum semper
tenetur, quamdiu opinio favens sigillo vere probabilis sit.
Quidam AA. (25) censent tantum expedire ut in hac materia a benignio­
ribus opinionibus sequendis abstineat confessarius; at simul notant plerum­
que, certam legem, quando speculative probabiliter solum adest obligatio si­
gilli, obstare quominus confessarius scientia sua utatur.

Articulus II.

De subiecto sigilli
594. Discrimen inter confessarium et alios. — 1. Confessarius te­
netur ad sigillum sacramentale per se et primario, quia ipsi, ut supra
dictum est (n. 590), poenitens peccata ut Deo revelat, non ceteris.
Alii omnes, ad quos notitia sacramentalis confessionis quomodocunque pervenerit, tenentur per accidens et secundario.
2. Confessarius sigillo sacramentali strictius tenetur quam alii;
at hi quoque, si forte violent secretum, peccant et contra iustitiain
et contra religionem.
595. Obligatio confessarii. — Can. 889, § 1 statuit: « Sacramentale
sigillum inviolabile est; quare caveat diligenter confessarius ne verbo aut
signo aut alio quovis modo et quavis de causa prodat aliquatenus pec­
catorem ».
Haec sunt animadvertenda:
1° Quilibet confessarius ad sigillum obligatur, sive approbatus
sive non approbatus, seu carens iurisdictione, etiam excommunicatus,
suspensus vel interdictus, etiam depositus vel degradatus.
Controvertitur, num teneatur confessarius fictus, v. g. laicus (idem dicas
de clerico, subdiacono et diacono), qui se confessarium simulaverit aut pro
confessario habitus fuerit, et cui poenitens bona fide reipsa confessus sit.
(25) Cfr. Lacroix, lib. V, part. 2, η. 1947.

Plures affirmant (1), quia confessio a poenitente fit in ordine ad absolu­
tionem, ac proinde viget ratio plenissimae securitatis quam huiusmodi accu­
satio semper requirit.
Alii negant, quia in casu ordo ad absolutionem obiective non exsistit, cum
is sine ministro haberi nequeat, imo ne concipi quidem possit; nec intentio
sacramenti efficit ut sacramentum re vera habeatur. Iam vero sigillum sacramentale non oritur ex mera intentione sacramenti. Ergo.
Omnino diversus, aiunt patroni huius sententiae, est casus illius qui audit
quod in vero sacramenti usu alteri confessario narratur (2).
Haec opinio probabilior est. At profecto etiam fictus confessarius tenetur
servare silentium de auditis a tali poenitente. Nam, deficiente lege sigilli, non
ideo cessat obligatio iustitiae orta ex contractu.

2° Si confessarius interrogetur de re, quam ex confessione co­
gnovit, potest et debet respondere se id omnino nescire, addito etiam,
si opus fuerit, iuramento: haec enim non est nisi restrictio late men­
talis, cum interrogans facile intelligat confessarium negare de scientia
quam aliis communicare valeat.
Si ulterius interrogetur, num id etiam ut confessarius ignoret,
potest et debet adhuc respondere se id nescire. Et si urgeatur, ut sine
restrictione respondeat, etiam cum iuramento affirmare potest se absque
restrictione loqui, scilicet absque restrictione non necessaria seu illa
quae licite omitti poterat. Omnes enim norunt confessarium aliter
respondere non posse, cum reipsa ut homo ipse nihil sciat, et iuramentum
factum intelligitur modo quo fieri poterat.
Practice huiusmodi interrogationes declinandae sunt silentio vel
increpatione interrogantis, hac similive formula adhibita: ad has in­
terrogationes non est, quod respondeam. Sed cavendum est ne con­
fessarius id agat in iis adiunctis, in quibus declinando clarum responsum,
celandae veritatis suspicionem ingereret (3).
3° Confessarius interrogatus in iudicio de re quam solum ex con­
fessione novit, potest et per se debet recusare testimonium.
Ex can. 1757, § 3, n. 2° repellitur ut incapax a testimonio ferendo
sacerdos, quod attinet ad ea omnia, quae ipsi ex confessione sacramentali innotuerunt, etsi a vinculo sigilli solutus sit; «imo audita a
quovis et quoquo modo occasione confessionis ne ut indicium quidem
veritatis recipi possunt ».
Etiam in foro civili, iuxta plerosque codices modernos, confessarius do
omni re in confessione audita testimonium recusare valet: quod plerumque
facere expediet, quamvis licentiam a poenitente obtinuerit.
(1) Noldin, ΤΙΓ, n. 109; Génlcot-Salemanfl, II. n. 395.
(2) Cfr. D'Annibalo, III. η. 357; Vermoerech, HL n. 507.
(3) Cfr. Noldin, III, n. 109; Gônicot-Salsmans, II, n. 382,

Quodsi in aliquo casu particulari, attentis peculiaribus adiunetis, praevi­
deatur oritura ex negato testimonio indirecta violatio sigilli, seu suspicio reum
confessum esse revera delictum, confessarius potest ferre testimonium, at di­
cere debet: se nihil scire.

■1° In causis beatificationis et canonizationis hodie confessarius
non admittitur ut testis (can. 2027, § 2, n. 1° iunct. can. 1757, § 3, 2°);
et merito quidem.
5° Confessarius, qui suum peccatum confiteri non potest sine
laesione sigilli, illud omittere debet. Longe gravior enim est obligatio
sigilli, quam obligatio integre confitendi, a qua causae multae excusant
(cfr. n. 165). Sed verum periculum laedendi sigillum raro aderit, dum­
modo in confessione non dicatur, nisi quod necessarium est ad speciem
peccati declarandam.
6° Confessarius, qui audita confessione in ecclesia interrogatur
ab aedituo vel in nosocomio a sorore infirmis ministrante, num parari
debeant quae necessaria sunt ad communionem ministrandam, inter­
rogantem remittat ad ipsum poenitentem, ut hunc interroget, num
S. Eucharistiam recipere velit; idque in praxi semper faciendum est,
sive poenitens fuerit absolutus sive non, ne unquam oriatur periculum
violationis sigilli (4).
7° Confessarius debet omittere in confessione peccatum suum,
si secus revelaret peccata audita vel utcunque laederet sigillum (5).
Sed iste casus vix potest accidere; nam ut suum peccatum accuset,
sufficit si, specie peccati manifestata, addat se praeterea reum esse
sacrilegii in administratione sacramenti.
Et hoc valet, quamvis cum gravi culpa deobligasset poenitentem
a restitutione; non enim opus est, ut id expresse dicat, sed satis est
fateri se graviter peccasse in munere obeundo confessarii ac praeterea
lethaliter peccasse contra iustitiam (6).

596. Aliae personae quae obligatione sigilli tenentur. — Can. 889,
§ 2 haec habet: «Obligatione servandi sacramentale sigillum tenentur
quoque interpres aliique omnes ad quos notitia confessionis quoquo modo
pervenerit ».
Igitur sigillum sacramentale servare debent:
1° Interpres qui forte ad confessionem instituendam adhibitus
fuerit (cfr. n. 135), cum ipse peccata audiat tanquam in confessione
(i) S. Alph., VI, n. 646; Noldin, III, n. 109; Prümmer, III, η. 145; Vermcersch, III,
η. 507.
(5) Cfr. Lugo» disp. 23, n. 75 88.; S. Alph., VI, n. 646.
(6) Cfr. Ball.-Palm., V, n. 635.

sacramentali declarata; idque valet sive plura peccata noverit sive
unum tantum, etsi levissimum (7).
Si poenitens ante confessionem usus fuerit interprete ut se apte ad illam
pararet, hic sigillo sacramentali non tenetur. Sane requiritur, ut interpres adhi­
beatur in ipso actu confessionis, tanquam medio communicationis inter poeni­
tentem et confessarium.
Qui intra confessionem scribit accusationem pro rudi poenitente, lege
sigilli tenetur.
Nonnulli obligationem hanc extendunt etiam ad illum qui ante confes­
sionem peccata rudis scripserit. Quod ex dictis negandum opinamur, quia ope­
ram, ceteroquin non praeceptam, extra confessionem praestat, nec apud ipsum
confessio inchoata censeri potest.

2° Superior a quo petitur facultas absolvendi a reservatis, sive
facultas petatur ab ipso poenitente, sive a confessario: habetur enim
necessaria praeparatio confessionis.
Item Superior, cui se sistit poenitens iam absolutus ab aliquo re­
servato, ut recipiat mandata: habetur complementum confessionis.
In utroque casu Superior constituit unum tribunal sacramentale cum
confessario (8).
Si nullum est periculum ne poenitens a Superiore agnoscatur,
confessarius non indiget poenitentis licentia ad petendam facultatem
absolvendi. Si tale periculum adest, et agitur de peccato reservato
sine censura, confessarius simplex hodie potest directe ab eo absolvere
(cfr. n. 387), ac proinde non est cur facultas tunc petatur.
3° Doctor, theologus vel canonista, seu quicunque a confessario
consulitur cum licentia poenitentis, in sui agnitionem consentientis.
Ratio est, quia notitia ex confessione hausta communicari per se non
permittitur nisi eum onere adnexo tacendi. Dicimus per se, quia poe­
nitens quandoque huiusmodi onus non imponit aut sigilli obligationem
relaxat.
Contraria opinio, quae tenet doctorem non teneri sigillo, cum eius
cognitio non sit ex confessione, probabilis non videtur extra casum
praedictum.
Licentia a poenitente concessa, plura colloquia permittit, donec
indicium sacramentale fuerit completum (9).
Practice si adeundus sit aliquis cui restitutio fieri debeat, vel quocum
pax ineunda sit, expediet ut confessarius maiorem obtineat facultatem
(7) Lugo, disp. 15, n. 63 eis.; S. Alph., VI, n. 647.
(8) Suarez, disp. 33, sect. 4, n. 3; Lugo, disp. 23, n. 34; Coninck, disp. 9, dub. 3, n. 47.
(9) S. Alph., VI, n. 648; Ball.-Palm., V, n. 638,

qua res solo secreto naturali obserata maneat; et regulariter ea tantum
conditione i. e. cum onere sigilli huiusmodi mandatum acceptet (10).
Utrum in a quo poenitens ipse petit consilium circa confessionem faciendam
lege sigilli teneatur necne, ita distinguendum : si poenitens eum consulat circa
confessionem ipsimct faciendam, certissime tenetur sigillo, quia consultatio
est confessio inchoata; si e contra eum consulat circa confessionem alteri fa­
ciendam, non tenetur (11), quia obligatio sigilli oritur e sola confessione sa­
cramentali, saltem inchoata, qualis hic non habetur. Attamen viget plerumque
in casu strictissima lex secreti commissi.

4° Omnes qui audiunt, sive casu sive de industria, rem in con­
fessione declaratam (12).
Qui data opera confitentem audire conatur, sacrilege secretum
sacramentale iam violat.
Si poenitens tam clare loquatur, ut a circumstantibus audiatur,
ita distinguendum: si poenitens id advertat et nihilominus pergat, adstantes, qui confessionem audiunt , secreto naturali teneri possunt non
autem sigillo sacramentali, quia poenitens iure suo in secretam confes­
sionem sponte cedit (13).
5° Omnes quibus aliquid, directe vel indirete, culpabiliter vel
inculpabiliter, revelatum sit de materia sigilli. Nam res in confessione
manifestata onus sigilli adnexum habet, quod onus prius afficit rem
ipsam ac deinde personam; quae res si aliis forte manifestetur, ad ipsos
semper transit cum eodem onere.
Unde si v. g. confessarius ex imprudentia vel inconsideratione
laederet indirecte sigillum in concione coram populo (cfr. n. 613), omnes
audientes tenerentur sigillo, adeo ut ne inter se quidem de re audita
loqui possent.
6° Legens confessionem alterius scriptam, dummodo scriptura
considerari debeat tanquam confessio actualis vel ut medium ad actualem
confessionem (14).
Nihil refert utrum casu an data opera quis legat huiusmodi con­
fessionem scriptam.
Circumstantia haec in duplici casu veri fleatur: quando quis legit
chartam dum in ipso actu confessionis legitur vel a sacerdote vel a poenitente; quando quis eandem legit in confessionali relictam vel a con­
fessario amissam; est enim quasi confessio permanens.
(10) Cfr. Lugo, disp. 2.3, n. 29; Lehmkuhl, II, n. 596; Vermecrsch» III, n. 507.
(11) S. Alph., VL n. 619.
(12) S. Alph., VI. n. 617; Suarcz, l. r., n. 8; Noldin, III, n. 110; Lehmkuhl, II. n. 596, 7.
(13) Cfr. Lehmkuhl. Casus conscientiae. II. n. 563; Noldin, III, n. 110.
(II) Cfr. 3. Alph., VI, n. 650; Lugo, disp. 23, n. 17 ss.; Bail.-Palm., V. n. 6.39; Lay­
man n, cap. 11, n. 19.

Non tenetur sigillo, qui extra locum et actum confessionis invenit et legit
chartam, in qua poenitens scripsit sua peccata. Haec sane charta non est con­
fessio actualia nec medium ad actualem confessionem ordinatum, sed tantum
medium quo poenitens libere utitur (cfr. n. 136), ut se melius praeparet, qua­
tenus ante confessionem, instituens examen conscientiae, sua peccata describit
ad memoriam iuvandam, Qui huiusmodi chartam legeret, non magis tene­
retur sigillo, quam is qui audiret altiore voce instituentem conscientiae exa­
men (15).
Idem dicendum, si poenitens charta usus sit reapse ad confessionem in­
stituendam eamque postea adhuc servet apud se, vel amittat, etc.
In utroque casu qui legit chartam, in qua descripta reperiuntur peccata,
tenetur secreto naturali. Idcirco qui legit talem chartam, postquam advertit
in ea contineri confessionem personae cognitae, vel qui lecta aliis revelat, pec­
cat dumtaxat contra obligationem secreti naturalis; quod peccatum leve aut
grave est pro ratione materiae, quae in scriptura continetur, et damni, quod
poenitenti obvenit, nimirum culpa erit levis, si manifestentur tantum levia
nec diffamantia peccata, vel si ex mera curiositate charta legatur, dummodo
legens moraliter certus sit nihil quod graviter infamet in ea contineri (16).
Si nescitur utrum charta relicta fuerit in confessionali a poenitente an
ab ipso confessario qui legit, sigillum laedit, quia periculum acceptat legendi
quod est vere sigillo clausum.

Utrum sigillo sacramentali teneatur qui legit scripturam iam tra­
ditam confessario, sed ante peractam confessionem, controvertitur. Ita
distinguendum: si charta tradita est sacerdoti ut confessario et quidem
intuitu confessionis apud ipsum instituendae, urget obligatio sigilli
sacramentalis, quia iam habetur inchoata confessio; si e contra tra­
datur sacerdoti ut tali seu qua theologo, aut intuitu quidem confessionis
peragendae, sed apud alium, urget secretum commissum, non autem
sacramentale.
Item controvertitur, an quolibet in casu teneatur sacramentali
sigillo qui legit scripturam a confessario amissam. Quidam censent
semper teneri; alii dicunt teneri, si charta amissa reperiatur imme­
diate post confessionem, non autem post aliquod temporis, quia, aiunt,
tunc haberi nequit quaedam continuata confessio. Prior sententia verior
est ideoque omnino tenenda, dummodo agatur de scriptura, quae tra­
dita fuerit confessario ut tali, et quae in actu confessionis adhibita
fuerit (17).
7° Qui legit litteras ad S. Poenitentiariam vel ad Episcopum
aliumve Superiorem directas, alicuius reservationis causa: sive petatur
(15) Lugo, disp. 23, n. 47; Oénloot-Satamans. 11, n. 384; Venneersch, III. n. 507.
(16) Cfr. Ball.-Palm., V, n. 640; Noldin, III. n. 410.
(17) Cfr. Lugo, <1Ικρ. 23, n. 17 «s.; Layraann, cap. 14, n. 18 s.; Ball.-Palm., V, u. 639 e.

facultas absolvendi, sive, absolutione iam directe concessa, satisfiat
oneri recurrendi ad normam can. 2252 et 2254, § 1. Ratio est, quia
huiusmodi litterae sunt vel necessaria praeparatio confessionis vel eius­
dem complementum (18).
Nihil refert utrum litterae a confessario, an a poenitente mittantur.
At omnino requiritur, ad obligationem sigilli sacramentalis inducendam,
ut litterae mittantur revera a confessario vel a poenitente qua tali idque
manifesto constet.
Praeterea necesse est, ut poenitens sit cognitus aut ex adiunctis
cognosci possit vel suspicio aliqua haberi queat.
597. Obligatio poenitentis circa secretum servandum. — 1. Poe­
nitens non tenetur sigillo; imo potest eiusdem obligationem, interdum
et sub aliquo respectu, relaxare (cfr. n. 620) per licentiam loquendi
confessario concessam.
2. At officio secreti naturalis adstringitur, ut palam est, ubi res
exigit ut dicta a confessario silentio tegantur; alias nulla adest specialis
ratio secreti (19).
Unde poenitens, qui v. g. revelet poenitentiam sibi a confessario
iniunctam, potest peccare contra naturale secretum, si nempe ex tali
revelatione redundaret aliquid malae famae aut aliquid minus aestima­
tione dignum in confessarium. Audientes enim ignorant, qua de causa
confessarius praeceperit hoc vel illud, nec ipse potest se defendere.
Idem dicas, si quando poenitens aegre ferens, quod confessarius
nolit eum audire aut aliquid non permittat aut exigat, querelas de hoc
vel illo moveat: confessarius enim reddere rationem nequit ob sigillum.
3. Poenitens graviore quam alii adstringitur obligatione secreti
servandi, ita ut moraliter peccet, si ea prodat ex quibus honor confes­
sarii laedatur notabiliter; nisi forte privatum vel publicum bonum,
servato caritatis et iuris ordine, id exigat, ut cum sollicitatur a con­
fessario ad peccatum, vel nimis ab eo gravatur (20).
4. Confessarius prudentissime semper agat atque ita se gerat, quasi
coram multis vel etiam omnibus ageret, nam reipsa poenitentes saepe
loqui solent cum aliis de iis quae sibi a confessario dicta fuerunt.
(18) Cfr. Lugo, disp. 23. n. 19; Noldin. TIT. n. 110; Génicot-Salsnmns. II, n. 381.
(19) Cfr. Suarez, disp. 33, sect. 1, n. 2; S. Alph., VI. n. 017; Diana, I, tract. 8, resol. 61.
(20) Cfr. S. Alph., VI, n. 517; Ball.-Palm., V, n. 641.

Articulus III.

De obiecto sigilli sacramentalis.
Il
598. Praemittenda. — 1. Obiectum in genere est materia
confes­
sionis (cfr. η. 29), illud nempe, quod a poenitente per suam sacramen­
talem confessionem manifestatur eademque confessio, non quidem
indefinite, sed determinate huius vel illius poenitentis.
2. Obiectum sigilli est essentiale et accidentale, prout ex ipsa sua
natura cadit sub sigillum, vel solum per accidens.
II
3. Obiectum sigilli essentiale aliud est directum, aliud indirectum,
quatenus vel ratione sui ipsius, vel solum ratione alterius cadit sub
sigillum.

599. Obiectum sigilli sacramentalis directum. — Omnia peccata
poenitentis, cum mortalia tum venialia, sive occulta sive publica, qua­
tenus in ordine ad absolutionem manifestata, ac proinde quatenus scientia
sacrament ali a confessario cognoscuntur, constituunt materiam dire­
ctam sigilli (1).
Etiam peccata futura cadunt sub sigillo. Nomine peccati futuri
intelligitur peccatum adhuc opere seu effectu patrandum; quod fit,
cum aliquis fatetur aliquod malum propositum, sive ab eodem pro­
posito cessaverit, dum confitetur, sive in eo perseveret, sive illud exse­
cutus sit ex parte, sive nondum exsequi inceperit. Ratio est, quia pec­
catum futurum in casu habet connexionem cum peccato mali propositi,
quod fuit materia, sin minus absolutionis, at certe confessionis atque
proinde materia sigilli (2).
Peccata mortalia sunt materia sigilli sacramentalis, sive accusata
fuerint in specie sive in genere tantum. Unde violat sigillum qui v. g.
dicit Titium lethalia confessum esse.
Peccata venialia, etiam levissima, manifestata in specie, sunt ma­
teria sigilli. Dum e contra venialia accusata in genere tantum, non con­
stituunt huiusmodi materiam. Quare non laedit sigillum qui dicit ali­
quem sibi confessum esse suas venialitates, sua peccata venialia; nam
eo ipso quod quis confitetur, merito supponitur declarasse saltem aliqua
(1) Suaroz, disp. 33. sect. 3. η. I; Lugo. disp. 23, n. 52; S. Alph., VI. n. 640; Salmant.,
cap. 14, n. 22.
(2) Cfr. Suarez, disp. 33, sect. 3, n. 4; Lugo, disp. 23, n. 52; Ball.-Palm., V, n. 606.

venialia quae ceteroquin a nemine, absque singulari privilegio, diu
vitari possunt: igitur talis manifestatio nemini molesta esse potest.
Quocirca non violat sigillum confessarius, qui dicat hunc aut illuni
poenitentem adeo sancte religioseque vivere, ut vix venialia committat.
Practice tamen ab his aliisve locutionibus abstinendum omnino.
Laedit sacramentale sigillum sacerdos qui dicit Titium sibi con­
fessum esse mendacium, jurtulum aut aliud veniale in specie. Item si
dicat eundem confessum esse multa vel graviora venialia: id enim mo­
lestum profecto foret poenitenti (3).
Si dicat Titium confessum esse aliqua venialia, aliquas venialitates, iuxta
nonnullos (4) sigillum non violat. Sed contraria sententia verior est ideoque
in praxi retinenda. Sane aliud est dicere: Titius confessus est sua venialia, et
aliud est dicere: Titius confessus est aliqua venialia. In priore casu, peccatum
potest esse etiam unum vel alterum dumtaxat; in altero, peccata sunt plura.
In priore casu, ex modo loquendi, venialia opponuntur mortalibus, quae pro­
inde exclusa manent; non item in alio casu.

Ratio cur etiam peccata publica sive notoria cadant sub sigillum,
evidens est ex iis quae alibi dicta sint (n. 589 s.): confessarius ista pec­
cata cognoscit ut Deus, et non ut homo. Praeterea si huiusmodi peccata
licite possent manifestari, semper poenitentes timerent, ne confessarii
ipsorum peccata publice nota existimarent, ac proinde revelarent.
Quare violat sigillum qui de meretrice publica vel de fure notorio
dicat hunc vel illam cum magno dolore accusasse sua peccata luxuriae
aut sua furta. Dum e contra non laederet sigillum, si diceret hunc vel
illam peccata sua accusasse, quia non diceret poenitentem mortaliter
peccasse, nec aliquod peccatum in specie manifestaret (5).
Confessarius, qui loquitur de iis, quae aliunde sibi nota sunt, non
violat sigillum, quia non utitur sacramentali scientia, sed extra-sacra­
mentali. At omnino cavere debet ne peccata etiam publica ex scientia
sacramentali quoquo modo confirmet, aut dubia tanquam certa ex
auditis in confessione enarret, aut accuratius exponat.

600. Obiectum sigilli indirectum. — Omnia quae dicuntur ad peccata
declaranda, sive in hunc finem necessaria sint sive solum utilia sive
etiam superflua — nisi sint facta publice nota, etsi confessario vel
aliis hucusque ignota — constituunt materiam sigilli sacramentalis
indirectam.
(3) Cfr. S. Alph., VI, n. 610; Sporer, De poenitn. 830; Laymann, cap. 14, n. 6; Sat­
inant., cap. 14, η. 22.
(4) Cfr. Génicot-Salsmanfi. Π, η. 385, Π; Bail.-Palm., V, η. 607.
(5) Reutcr, Neoconfe&sarius, η. 378, 16; Noldin, III, n. 111.

Huiusmodi sunt circumstantiae, obiecta peccatorum et complices.
Ratio cur haec omnia, etiam mere utilia vel superflua, cadant sub
sigillum, manifesta est. Ideo a poenitente accusantur, ut satisfiat prae­
cepto confessionis; porro si ea tantum quae prorsus necessaria sunt
secreto sacramentali subiacerent, non satis provisum esset securitati
plurimorum poenitentium, qui necessaria ab utilibus vel superfluis
distinguere non valent. Unde huiusmodi revelatio esset certe molesta
poenitentibus, ac proinde ipsa confessio odiosa redderetur (6).
601. I. Circumstantiae. — Nomine circumstantiarum intelliguntur
occasiones, finis, locus, tempus, modus, et alia adiuncta cum peccatis
connexa.
In primis sub sigillum cadunt omnes occultae circumstantiae accu­
sationis peccatorum, quarum revelatio poenitenti gravamen inferret,
et quae unice in ordine ad absolutionem seu ad peccata rite confitenda
manifestat, ex. gr. eum esse illegitimum, ideoque irregularem (7).
Ex alia parte, liquet cur ea, quae omnino publica sunt, licet forsan
confessario ignota, sigillo sacramentali haud subsint. Haec sine ullo
gravamine poenitentis manifestantur. Nam ab ipso dicuntur quasi extra
confessionem et praesuppositive, neque unice ad peccata declaranda;
idcirco non ex sola scientia sacramentali cognoscuntur.
Ex. gr. si poenitens dicat se esse talis loci magistratum, ut defectum in
hoc munere admissum explicet, aut se esse coniugatum, ut explicet malitiam
adulterii in turpi desiderio, etc., nihil per se obstat quominus confessarius dicat
hunc hominem esse magistratum talis loci, coniugatum, etc.
Dicimus per se, quia per accidens id vetitum potest esse, nimirum si huiusmodi locutio suspicionem aliis ingerat de peccato admisso; quod vix non sem­
per verificatur, si sacerdos dicat se in confessione a tali homine id audivisse.

Poenitentia imposita cadit sub sigillum, quia ex ea colligi potest
vel saltem datur occasio suspicandi, praesertim si gravis sit, poeni­
tentem lethal© peccatum aut plura venialia accusasse. Excipitur poe­
nitentia minima, quae etiam pro levissimis peccatis imponi solet, v. g.
recitatio trium Ave Maria (8).
Negata absolutio est obiectum sigilli, ut patet. Quare confessarius
nequit dicere se poenitentem non absolvisse propter indispositionem,
nec simpliciter se eum non absolvisse, quia ex tali modo loquendi ceteri
(6) Cfr.
disp. 23. n.
(7) Cfr.
3, n. 2.
(8) Cfr.

S. Thom., in IV, D. 21, q. 3, art. 1; Suarez, disp. 33. sect. 3, η. 2 ss.; Lugo,
52ss.; S. Alph.. VI, n. 641 ss.; Tamburini, App. de siffiUo, cap. 3, n. 5 ss.
Lugo. dlsp. 23. n. 52 ss.; S. Alph., VI. n. 641; Vasquoz, q. »3. art. 4. dub.

Lugo. disp. 23, n. 56 ss.; Suarez, disp. 33, sect. 3, n. 5 ss.

recte concludunt vel saltem suspicantur poenitentem dispositum non
fuisse.
Ubi confessarius interrogetur, num absolverit necne, respondeat:
munere meo functus sum, vel nihil est, quod respondeam ad hanc inter­
rogationem.
Confessarius nequit dicere se absolutionem denegasse, quamvis agatur
de peccatore publico, et licet ipse peccator affirmet sibi denegatam fuisse ab­
solutionem, nisi in illis circumstantiis id asserat, in quibus eo ipso licentiam
hoc dicendi concedit (9). Necesse tamen est, ut certo constet de huiusmodi vo­
luntate sive licentia poenitentis.

Dilata absolutio est materia sigilli, quia alii exinde recte suspi­
cantur poenitentem fuisse dubie dispositum.
Absolutio concessa non cadit per se sub sigillum. Unde confessarius,
qui aliquem absolverit, non violat secretum sacramentale, si id affirmet
interroganti. Sed aliquando adesse potest periculum indirectae viola­
tionis pro iis qui non fuerint absoluti. Quare in praxi confessarius semper
remittat interrogantes ad ipsos poenitentes.
Audita confessio non est per se materia sigilli. Per accidens dari
potest obligatio secreti naturalis, v. g. si poenitens clam accesserit;
vel etiam obligatio sigilli sacramentalis propter suspicionem quam
audientes facile conciperent, ex. gr. de illo qui, die qua non solent alii
confiteri, ad confessarium clam accedit (10).
Consilia, quae a confessario petuntur, quandoque obiectum sigilli
constituunt, quandoque non. Sunt materia sigilli, si petitio habet nexum
cum sacramentali confessione, v. g. si poenitens media postulat, quibus
defectum in confessione declaratum corrigere valeat. Non sunt materia
sigilli, si petitio talem nexum cum sacramentali confessione non habeat.
Conditio, status poenitentis, v. g. num sit sacerdos, parochus, coniugatus,
solutus etc., per accidens possunt aliquando, etsi raro, cadere sub sigillum. Unde
si confessarius diceret se id audivisse ex confessione et quidem in iis adiunctis
quae audientibus suspicionem ingererent, poenitentem suam conditionem
vel statum manifestasse ad aliquod peccatum declarandum, profecto laederet
indirecte sigillum.
Per se tamen conditio vel status poenitentis, cum sint publica, sigillo non
subsunt, quamvis lateant confessarium. Aliter dicendum si essent occulta;
v. g. si Titius vivat in concubinatu cum muliere, et publice existimetur
tanquam maritus i. e. legitimo matrimonio copulatus. Confessarius id ex
confessione cognoscens lege sigilli tenetur.
(9) Cfr. Lacroix, lib. VI, part. 2, η. 1965; Noldin, III, η. 412.
(10) Cfr. Oénlcot-Salsmans, II, η. 388.

DE OBIECTO SIGILLI SACRAMENTALIS

623

Virtutes poenitentis, charismata extraordinaria et Him ilia eatenus
per accidens sunt materia sigilli, quatenus a poenitente manifestentur
ad melius declarandum aliquod peccatum, ex. gr. ingratitudinem erga
Deum post tanta dona. In aliis casibus, non sunt obiectum sigilli, prae­
sertim si publica sint huiusmodi dona. At si poenitens secretum de hisce
rebus postulavit, vel aegre laturus sit earum revelationem, semper viget
saltem lex secreti commissi vel naturalis (11).

602. II. Obiecta peccatoru II . — Sunt materia sigilli sive ante sive
post absolutionem declarata fuerint, quia semper manifestantur in
ordine ad peccata confitenda. Unde si poenitens dicat v. g. se locutum
esse de furto Caii, de adulterio Sempronii etc., haec omnia cadunt sub
sigillum.
Etiam media sive obiecta, quibus peccatum commissum fuit, et
quae in confessione declarantur, subsunt sigillo sacramentali. Ex. gr.
si poenitens confitetur se abortum procurasse tali vel tali medio, inter­
fecisse Titium veneno, pecuniam subripuisse hac fraude adhibita, etc.,
haec omnia subsunt sigillo.
Notandum, huiusmodi media sive obiecta, proprie loquendo, re­
ferri ad circumstantias (12).

603. III. Nomen et peccatum co II plicis. — Cadunt ista sub si­
gillum, sive prudenter sive etiam imprudenter, i. e. absque ulla ne­
cessitate, manifestata sint. Sane haec praesumuntur dicta vere ad pro­
prium peccatum confitendum et intra confessionem. Praeterea horum
usus vel divulgatio recte praesumitur gravamen inferre poenitenti.
Unde laederet sigillum confessarius, qui scientia sacramentali huius
peccati uteretur ad complicem monendum vel corrigendum.
Poenitens potest, servatis servandis, seu extra confessionem, con­
cedere confessario licentiam monendi vel corrigendi complicem, quia solus
poenitens, non autem complex, ius habet ad sigillum sacramentale,
quod unice in favorem poenitentis institutum est (13).
Ordinarie minime expedit, ut confessarius, licet a poenitente rogetur,
munus corrigendi complicem assumat; nam, ut recte monet S. Ligorius, con­
fessario « tantum incumbit curare damnum sui poenitentis. non alienum, solum­
modo intra confessionem et non extra; et ex alia parte confessarius difficulter
(11)
n. 612.
(12)
(13)
Lacroix,

Cfr. Lugo, disp. 23, n. 50 ss.; Suarez, disp. 33, sect. 3. n. 7 ss.; S. Alph., VI,
Cfr. Suarez, disp. 33, sect. 3. n. 5; Lugo, disp. 23, n. 59.
Cfr. Suarez, disp. 34, sect. 4. n. 3 ss.; S. Alph., VI, n. 641; Lugo, disp. 16, n. 427 sa.;
lib. VI, part. 2, η. 1958; Tamburini, App. de sigillo, cap. 3, u. 7.

assumet hoc munus corrigendi sine periculo scandali et offensionis sacri ministerii » (14).
Quod universim valet; sed a iunioribus adhuc rarius et maiore circum­
spectione huiusmodi facultas petenda est, cum in his plerumque extortae con­
fessionis lateat periculum (15).

604. Obiectum sigilli accidentale. — Hoc constituunt seu consti­
tuere possunt defectus sive animi sive corporis poenitentis, et peccata
in ipsa confessione commissa.
I. Defectus. Defectus occulti, si manifestentur unice ad peccatum
declarandum, certe sunt materia sigilli.
Si non manifestentur in hunc finem, sed ex ipso modo confitendi
colligantur, controvertitur. Quidam censent cadere sub sigillum, tum
quia ex sola confessione ac proinde scientia sacramentali cognoscuntur,
tum quia revelatio huiusmodi defectum redderet odiosam confessio­
nem (16).
Alii dicunt non esse materiam sigilli, cum non manifestentur a
poenitente ad confitenda peccata sua, nec ideo sacramentali scientia
noscantur (17). Unde affirmant confessarium non laedere sigillum, si
dicat poenitentem esse meticulosum, prolixum, nugis tempus terere, etc.
Neutra sententia absolute et simpliciter admittenda videtur. Quare
sic rectius distinguendum est: defectus occulti, quorum manifestatio
inferret poenitenti gravamen — v. g. quod sit meticulosus — consti­
tuunt materiam sigilli; defectus occulti, e contra, quorum revocatio
gravamen poenitenti non induceret, sigillo non subjacent (18).
Practice vero omnes DD. admittunt tales defectus saltem sub
secretum naturale cadere.
Defectus publici sive notorii, v. g. surditas, coccitas, lingua im­
pedita, etc., non sunt obiectum sigilli, quia, si confessarius de iis lo­
quatur, poenitens id aegre ferre non potest (19).
Scrupuli, qui accusantur ut peccata, certe cadunt sub sigillum;
item si accusentur in ordine ad peccata confitenda. Idem a fortiori
dicendum de imperfectionibus proprie dictis.
Ex huc usque dictis liquet, an et quando violet sigillum confes(14) Lib. VI, n. 192. Cfr. Suarez, disp. 31, sect. 4, η. I ; Lugo, disp. Gl, n. 135 ss.;
Ball.-Palm., V, n. 624.
(15) Suarcz, disp. 34. sect. I, n. 8ss.; Tamburini, App. dc sigillo, cad. 3, n. 8; Lacroix,
lib. VI, η. 1968; Génicot-Salsmans, II, η. 387.
(16) Cfr. S. Alph., VI, n. 643; Lugo, disp. 23, n. 59; Suarez, disp. 33, sect. 3, n. 5.
(17) Cfr. Lugo, disp. 23, n. 60; Génlcot-Salsmans, II, n. 386.
(18) Cfr. S. Alph., VI, n. 643; Tamburini, App. de sigillo, cap. 2, n. 13 ss.
(19) Cfr. Suarez, disp. 33, sect. 3, n. 5; S. Alph., Horn. A post. tract. 16, n. 154; Lugo,
disp. 23, n. 60 ss.

sarins qui dicat, v. g. poenitentem esse meticulosum, surdastrum, scru­
pulosum, etc.
Non laedit sigillum nec improbandus est qui, audita confessione
pueruli, declarat eum esse discretionis capacem, vel gaudere sana mente
poenitentem, ile quo dubitabatur num laboraret amentia (20).

605. II. Peccata in actu confessionis commissa. — Ista peccata —
v. g. impatientiae, contumeliae in confessarium, etc. — si accusentur
in confessione, profecto sunt materia sigilli. Si non accusentur, nulla­
tenus per se cadunt sub sigillum.
At per accidens plerumque obiectum sigilli constituunt, ob peri­
culum indirectae revelationis, quia audientes facile suspicarentur ea
contigisse vel ob denegatam absolutionem, vel ob reprehensionem de
gravioribus peccatis (21).
Furtum a poenitente in damnum confessarii commissum tempore
confessionis non cadit sub sigillum; et si certo constaret furem ad con­
fessarium accessisse solum ut furandi occasionem haberet, confessio
non esset sacramentalis (cfr. n. 586), nec proinde peccata ab ipso ac­
cusata essent materia sigilli.
606. Quaenam materiam sigilli non constituant. — 1. Ea omnia,
licet in confessione audita vel cum confessione quomodocunque con­
nexa, quorum revelatio nec in gravamen poenitentis nec in odium seu
damnum sacramenti cedit, sigillo sacramentali nullatenus subsunt. At
urgere potest, imo plerumque reipsa urget obligatio secreti commissi
vel saltem naturalis.
2. Igitur obiectum sigilli non sunt:
1° Virtutes poenitentis, charismata extraordinaria seu peculiaria
Dei dona, bona desideria v. g. amplectendi statum religiosum aut cle­
ricalem, et similia, nisi, ut supra animadversum fuit (n. 601), haec
manifestata non fuerint ad melius explicandum aliquod peccatum.
Unde confessarii suorum poenitentium virtutes et dona post mortem
eorum, debita prudentia ac discretione, manifestare possunt.
2° Absolutio collata, accessio ad confessionem, conditio et status
poenitentis, exceptis tamen iis casibus, in quibus per accidens, ut alibi
declaratum est, periculum indirectae revelationis haberi possit.
3° Non cadit sub sigillum peccatum publicum alterius, non com(20) Cfr. Tamburini, App. de sigillo, cap. 2, n. 17 ss.; Génicot-Salsmans. II. η. 386;
Noldin, III, η. 413.
(21) Lugo, disp. 23, η. 59; S. Alph., VI, n. 644 ; Ball.-Palm., V, n. 634.

40 — Cappello, De Sacramentis, II.

DE VIOLATIONE SIGILLI SACRAMENTALIS

plicis, quod poenitens memorat in confessione ut suum declaret, ex. gr.
se mala precatum esse auctori homicidii publice in civitate commissi.
3. Sedulo caveat confessarius ne loquatur de his, quae in confes­
sione audivit, quamvis sub sigillum haud cadant; fideles scandalum
I
vel offensam aut saltem admirationem facile patiuntur et forsan timere
possunt ne de iis etiam imprudenter loquatur, quae nonnisi ex scientia
sacramentali novit et quae sigillo subsunt.

dotes sibi subditos sedulo edoceri curent, ne quid unquam, occasione praeser­
tim sacrarum missionum et exercitiorum spiritualium, ad confessionis sa­
cramentalis materiam pertinens, quavis sub forma et quovis sub praetextu, ne
obiter quidem et nec directe neque indirecte (excepto casu necessariae consaltationis iuxta regulas a probatis auctoribus traditas proponendae) in suis
seu publicis seu privatis sermonibus attingere audeant; eosque in experimentis
pro eorum habilitatione ad confessiones excipiendas hac super re peculiariter
examinari debeant.
« Sacra Congregatio confidit neminem ex confessarils huiusmodi prae­
scriptionibus contraventurum ; quod si secus acciderit, praedicti Ordinarii
et Superiores transgressores graviter moneant, recidivos congruis poenis per­
cellant, ac in casibus gravioribus Supremo huic Sacro Tribunali rem quam­
primum deferant » (1).

Articulus VI.

De violatione sigilli sacramentalis.
607. Instructio S. Officii, 9 iun. 1915, super inviolabili sanctitate
sigilli sacramentalis.
« Naturalem et divinam sigilli sacramentalis legem in Ecclesia Christi sem­
per et ubique sanctissime servatam fuisse ne ipsi quidem sacramentalis con­
fessionis acriores hostes in dubium unquam revocare serio potuerunt. Idque
providentissime Dei consilio absque ulla dubitatione tribuendum est, qui,
sacramentalcm confessionem voluti secundum post naufragium deperditae gratiae
tabulam, hominibus misericorditer offerens, omnem aversationis causam ab
ea dignatus est amovere.
« Non desunt nihilominus quandoque salutaris huius sacramenti admi­
nistri qui, reticitis quanquam omnibus quae poenitentis personam quomodocunque prodere queant, de submissis in sacramentali confessione clavium
potestati, sive in privatis collocutionibus sive in publicis ad populum concio­
nibus (ad auditorum, ut aiunt, aedificationem) temere sermonem facere non
vereantur. Cum autem in re tanti ponderis et momenti nedum perfectam et
consummatam iniuriam, sed et omnem iniuriae speciem et suspicionem stu­
diosissime vitari oporteat, palam est omnibus quam mos huiusmodi sit im­
probandus. Nam etsi id fiat salvo substantialiter secreto sacramentali, pias
tamen audientium aures haud offendere et diffidentiam in eorum animis haud
excitare sane non potest. Quod quidem ab huius sacramenti natura prorsus
est alienum, quo clementissimus Deus, quae per fragilitatem humanae conver­
sationis peccata commisimus, misericordissiniac suae pietatis venia penitus abs­
tergit, atque omnino obliviscitur.
« Haec animo reputans Suprema haec Sacra Congregatio Sancti Officii
muneris sui esse ducit omnibus locorum Ordinariis ordinumque regularium et
quorumcunque religiosorum institutorum Superioribus, graviter onerata eorum
conscientia, in Domino praecipere, ut huiusmodi abusus, si quos alicubi de­
prehendant, prompte atque efficaciter coercere satagant; atque in posterum
tam in scholis theologicis quam in casus moralis, quas vocant, conferentiis et
in publicis et in privatis ad clerum allocutionibus et adhortationibus sacer-

608. Ad hanc instructionem quod attinet, quae ad omnes locorum
Ordinarios et familiarum religiosarum Moderatores missa fuit, duo
.sunt naviter animadvertenda:
1° Instructio, licet agat de materia quae directe non cadit sub
lege sigilli sacramentalis, stricte tamen vetat quosdam abusus ex prae­
sumptione periculi, ideoque prohibitio fertur in virtute legis divinae.
Nam, cum agatur de huiusmodi re gravissima, non modo atten­
denda est praesumptio facti, sed ipsa quoque, et maxime profecto,
praesumptio periculi, ita ut omne violationis periculum quoad ordinem,
communitatem ae tutelam instituti divini de sacramentali sigillo pe­
nitus eliminandum sit, in tota amplitudine utilitatis, habito respectu
non solum ad poenitentem hunc particularem, sed ad quemcunque
indeterminate spectatum atque simul ad scandalum ac offensionem
fidelium.
2° Instructio etiam hodie, quamvis a Codice non fuerit speciatim
innovata, omnem vim suam retinet.
Contraria opinio caret probabilitate; tum quia prohibitio in ea
contenta, utpote lata ex praesumptione periculi, nititur in lege divina:
tum quia potestas, a qua processit sicut omnis potestas iudicialis S. Of­
ficii, generatim praeservata intelligitur in Codice, ubi non fuerit spe­
ciatim et expresse revocata (2).

609. Quotuplici modo sigillum sacramentale violetur. — 1. Sigillum
stricto ac proprio sensu laeditur, revelando materiam quae cadit sub
(1) Cfr. Monitore cccl., 1917, p. 199 ss.; Razôn y Fe. XLVIII, 49.
Instructio ista, qua talis, non habet rationem lepris propriae dictae. In Act. Apost. Sedis
non refertur, neque in adnotationibus Codicis, neque in fontibus Codicis. At procul dubio grnv
vissimum continet monitum. Cfr. Merkelbach, Quaestiones de poenilentiat ministro e i usque
officiis, p. 100.
(2) Cfr. Arendt, in Grcgorianum. 1924, p. 93.

legem sigilli et simul aliquo modo personam poenitentis, absque eius
venia, si et quatenus haec concedi queat (n. 620).
Hinc duo requiruntur ad violationem proprie dictam, scii. 1° re­
velatio alicuius peccati seu materiae sigilli ; 2° revelatio personae poeni­
tentis aut saltem periculum huiusmodi revelationis.
2. Sensu lato et minus proprio, laeditur quando confessarius utitur
scientia sacramentali cum gravamine poenitentis, excluso quovis reve­
lationis periculo.
Nomine poenitentis intclligitur non solum ille individuus poenitens
de quo in casu particulari agitur, sed quilibet poenitens indetermi­
nate spectatus; ne scilicet ipsa confessio gravior et magis molesta cui­
cunque evadere possit, si sciverit licitum aliquando fore usum scientiae
ex confessione sacramentali habitae.
3. Laesio sigilli proprie dicta duplex est: directa et indirecta.
Quandonam adsit violatio directa, facile patet; de indirecta id non
raro ambiguum est, ut ex dicendis patebit.
4. Unde violatio sigilli stricto ac proprio sensu accepta differt:
1° ab usu vetito scientiae sacramentalis cum gravamine poenitentis, re­
moto periculo revelationis, de quo usu sermo est in can. 890, § 1; 2° a
specie et suspicione violati sigilli reprobata a S. Off. in citata Instru­
ctione diei 9 iun. 1915.

610. Violatio sigilli directa. — 1. Habetur directa violatio, quando
et peccatum in confessione accusatum et persona poenitentis perfecte
manifestantur.
Duo igitur requiruntur: revelatio peccati et manifestatio personae.
2. Persona poenitentis indicari potest expresse — tum explicite
i. e. significatis nomine, cognomine etc., tum implicite i. e. manife­
statis munere, statu, conditione etc. — et ex adiunctis nempe ex tem­
pore, loco aliisve circumstantiis.
Quidam, ut videtur minus recte, vocant ex adiunctis violationem
implicitam.
Unde habetur violatio directa expressa et explicita, si v. g. con­
fessarius dicat: Titius commisit sacrilegium, Caius furtum patravit,
Martha adulterium fecit.
Habetur violatio directa expressa sed implicita, si dicat: syndicus
talis communitatis homicidium patravit, praefectus huius urbis incestum
commisit, rector talis paroeciae simoniae reatu se maculavit, etc.
Adest violatio directa ex adiunctis, si dicat: primus poenitens hodie
vel hesterna die confessus est furtum; poenitens, qui mihi confessus est
tali die et tali loco, accusavit adulterium, etc.

At non adest directa violatio ex adiunctis, nisi persona ita perferte desi­
gnetur, ut certo cognosci possit, licet audientibus sit ignota nec unquarn ab
eis cognoscenda.
Quare verba: primus poenitens hodie vel hesterna die confessus est furtum
et alia, continent directam violationem, si audientes illum cognoscant; secus
indirectam, eo magis culpabilem, quo maius est periculum cognoscendi per­
sonam poenitentis.

3. Ut adsit directa sigilli violatio, nullatenus requiritur, ut au­
dientes sciant confessarium loqui de rebus auditis in confessione: requi­
ritur et sufficit ut sacerdos reipsa loquatur de auditis in confessione
sacramentali, nimirum ut dicat et peccatum et nomen personae quae
illud admisit (3).

611. Violatio sigilli indirecta. — 1. Violatio indirecta, iuxta plures,
duplex est: stricte ac proprie dicta, et late ac minus proprie accepta.
Prior adest, quando vel peccatum narratur sine aperta designa­
tione personae, vel persona designatur sine peccati indicatione, sed
cum periculo aut manifestandi personam, aut ingerendi suspicionem
peccati ab ea commissi.
Altera habetur, quando abest omne periculum revelationis, sed
ex usu scientiae sacramentalis oritur gravamen poenitentis (can. 890,
§ 1; n. 613) et committitur quando poenitens, ob confessarii manife­
stationem, patitur aliquod gravamen peculiare, quod tamen est di­
versum ac distinctum a suspicione peccati, sive ipse re vera istud gra­
vamen sentiat, sive poenitentes in genere aegre ferant, talem scientiae
sacramentalis usum adhiberi (4).
2. In hac materia ΑΛ. non omnes eadem terminologia utuntur,
nec. semper satis accurate loqui videntur.
Plures nomine revelationis indirectae intelligunt dumtaxat reve­
lationem stricte et proprie dictam, et late ac minus proprie dictam vo­
cant simpliciter vetitum usum scientiae sacramentalis.
Alii utramque referunt ad violationem stricte et proprie dictam.
Nonnulli memorant etiam violationem sigilli analogicam, quae
adest quando confessarius non utitur scientia stricte sacramentali, sed
tamen ex eius verbis aut actione oritur gravamen poenitentis, vel con­
fessio odiosa redditur (5).
612. 3. Violatio indirecta ad mentem Codicis ea est ea que sola, quae
stricte ac proprie dicta vocatur, iuxta conceptum traditum (n. 611, 1).
(3)"Cfr. Suarez, disp. 33, sect. C. η. I ss.; Lugo, disp. 23. n. 34 ss.: S. Alph., VI. n. 657.
(4)'Cfr. Génlcot-Salsmans, II, nn. 379, 388: ArrcguI, n. 636; Vcrmeersch, III, n. 505.
(5) Vermeersch, III, n. 505.

Nain Codex clare et accurate distinguit, inter violationem sigilli quae
fit per revelationem aut eum periculo eiusdem, et illam quae fit sine
revelatione eiusve periculo, seu inter violationem sigilli stricte dicti
et vetitum usum scientiae sacramentalis cum poenitentis gravamine.
De priore sermo est in can. 889; de altero in can. 890 (cfr. n. 614).
Quae Codicis distinctio eiusque terminologia omnino retinenda est.
4. Habetur violatio indirecta, quamvis id fiat insciis tum aliis tum
ipso poenitente particulari de quo agitur.
Ut sigillum indirecte violetur, necesse non est, ut poenitentis per­
sona ex iis, quae confessarius dicit vel facit, cognoscatur vel reipsa
circa eam suspicio ingeratur; sed sufficit, ut id prudenti suspicione fieri
queat (6).

613. Quandonam adsit violatio indirecta sigilli. — 1. Quandoque
difficile est definire, num aliquo dicto vel facto indirecte laedatur si­
gillum, necne.
Lugo (7) hanc regulam generalem tradit: « In iis per quae confessio non
revelatur, regula tota ad cognoscendum an sint vel non sint contra sigillum,
debet esse difficultas confessionis, quae proveniret ex eo quod talis usus tale
genus actionum licitum esset absque facultate poenitentis ».

2. Unde hoc principium ob oculos habendum est: qui dicit pec­
catum in confessione auditum, quin designet personam, non violat
sigillum, nisi adsit periculum deveniendi in cognitionem personae vel
saltem in suspicionem, neque inde sacramentum odiosum reddatur.
Porro sacramentum redditur odiosum triplici ratione sive modo:
nempe si ex verbis aut actione confessarii oritur vel 1° suspicio peccati
aut defectus poenitentis, vel 2° diffamatio alicuius communitatis aut
poenitentis, vel 3° aliud quodcunque poenitentis determinati, seu qui
revera confessionem instituit, gravamen.
614. Usus illicitus scientiae ex confessione acquisitae. — Can. 890,
§ 1 haec habet: «Omnino prohibitus est confessario usus scientiae ex
confessione acquisitae cum gravamine poenitentis, excluso etiam quovis
revelationis periculo ».
Nonnulla animadvertenda sunt ad rectam intelligentiam huius
praescripti :
1° Differt omnino a proprie dicta violatione sigilli usus exterior
(6) Cfr. Lugo, disp. 23, n. 102 88.; S. Alph., VI, n. 660; Bail.-Palm., V, n. 591.
(7) Disp. 23, n. 103.

cuiuseunquc scientiae ex confessione habitae, qui adesse potest sine ulla

revelatione directa vel indirecta eorum quae sub sigillo cadunt.
Huiusmodi usus generatim illicitus est quia per se vel per accidens afferre posset poenitenti determinato aut alteri verecundiam,
confusionem, molestiam, vel aliud quodcunque gravamen (Clemens VIII,
26 maii 1593; Innoc. XI, 18 nov. 1682).
2° Prohibitio usus scientiae sacramentalis tam late patere debet,
quam late patet ius poenitentis religione sacramenti firmatum, ne ma-

teria sigilli extra forum Dei quoquo modo transferatur. Iam vero extensio
iuris poenitentis determinatur non solum ex ipsa revelatione huius

|

I
|

materiae atque ex periculo revelationis, sed etiam ex gravamine late
ac generaliter accepto.
Hoc autem periculum arceri debet, non modo sicut arcendum

I
I

est quodcunque aliud periculum graviter peccandi, sed etiam ac praecipue relate ad ordinem communitatis Christianae et ad tutelam huius
instituti divini, in tota latitudine utilitatis eius, nedum utilitatis solius
poenitentis particularis de quo agitur. Ergo prohibitio huius canonis

I

|
|
|
|

in virtute legis divinae fertur non solum ex praesumptione facti, sed
maxime ex praesumptione periculi (8).
3° Ad extensionem stricti iuris poenitentis determinandam in-

I
I

servit praeterea relatio ad ipsum gravamen poenitentis, ita ut periculo
revelationis etiam excluso, cavendum sit a quovis eius gravamine sive
rationabili sive forte minusrationabili.
•1° Uti dictum est, ac naviter attendendum, verba can. 890,
§ 1 «cum gravamine poenitentis» non sunt accipienda solum de illo
particulari poenitente qui revera confessionem sacramentalem instituit, sed de quovis poenitente indeterminate considerato, ne scii, sacramentum poenitentiae valde onerosum ac molestum cuicunque poenitenti evadere possit, si sciverit licitum esse aliquando scientiae sacramentalis usum (9).

|

|

I

Vox «gravamen» late accipienda est caque denotat quodcunque daninum vel incommodum sive spirituale seu morale sive corporale aut materiale.

1

5° Can. 890, § 1 nihil novi statuit, sed catholicam doctrinam
enuntiat, quae iam antea certa erat ex prop, damnata ab Innocentio XI
per decr. $. Officii, 18 nov. 1682.

|

Quae propositio est huius tenoris: « Scientia ex confessione acquisita
uti licet, modo fiat sino directa aut indirecta revelatione et gravamine poeni(8) Arendt, in (Iregorianum, 1924, p. 92.
(9) Cfr. Arendt, l. c.; Vermeorecb, III, n. 519.

nitentis, nisi aliud inulto maius ex non usu sequatur, in cuius comparatione
prius merito condemnatur. Addita deinde explicatione sive limitatione, quod
sit intelligenda de usu scientiae ex confessione acquisitae cum gravamine poeni­
tentis, seclusa quacunque revelatione, atque in casu, quo multo maius gravamen
eiusdem poenitentis ex non usu sequeretur ».
Statutum est «dictam propositionem, quatenus admittit usum dictae scien­
tiae cum gravamine poenitentis, omnino prohibendam esse, etiam cum dicta ex­
plicatione sive limitatione» (10).

6° Vetitus usus scientiae sacramentalis in iis quae ad guber­
nationem exteriorem spectant, de quo in can. 890, § 2 (cfr. n. 653),
non est nisi corollarium sponte profluens ex principio generali statuto
in § 1 eiusdem canonis.

615. Quaenam cautela sive circumspectio adhibenda sit a confes­
sario. — 1. Summa prudentia ac circumspectione utatur confessarius
circa ea quae in confessione audivit, ita quidem ut nedum omittat ea
dicere vel facere ex quibus oriri possit violatio sigilli directa vel indi­
recta, sed etiam illa, quorum manifestatio occasionem scandali vel
offensionis praeberet.
2. Requiritur et sufficit coniectura seu periculum violationis vel
scandali aut offensionis, et quidem probabile. Unde confessarius debet
quidem in hac re esse cautissimus, at non tenetur cavere omnes conje­
cturas, quas malitiosi forte prosequi solent.
Ipse S. Ligarius ait: « Esto confessarius in hac materia tam gravi et pe­
riculosa debeat esse valde cautus... tamen non tenetur cavere omnes leves conicduras, quas facile malitiosi faciunt; sed tantum ne praebeat suspiciones pro­
babiles » (11).

616. Casus praecipui et magis practici violationis indirectae. —
Sunt sequentes:
1° Confessarius non potest dicere confessionem Titii prolixam
fuisse, si inde erui possit Titium confessum fuisse multa peccata. Nulla
tamen habetur violatio sigilli, si constet Titium esse naturaliter pro­
lixum in peragenda confessione, quatenus multa impertinentia lo­
quitur. Idem indicandum, si confessio publice facta fuerit, etsi haec
prolixa fuerit propter accusationem multorum peccatorum.
Ratio est, quia omnes qui adstant, non excluso confessario, minime
tenentur sigillo circa praedictae confessionis prolixitatem: nemo enim
censetur velle ea servari sub secreto, quae ipse publice facit.
(10) Denzing., Enchiridion, n. 1087.
(11) Lib. VI, n. 661.

2° Confessarius non potest dicere de poenitente ordinario, quod
confessus sit cum lacrimis et magna contritione, si et quatenus haec
verba innuant gravia peccata. E contrario, illa dici possunt de poe­
nitente, qui fuit publicus facinorosus. Ratio est, quia, attenta vivendi
ratione poenitentis omnibus notissima, id nullum detrimentum afferre
potest poenitenti, neque ullam in aliis excitare admirationem.
3° Confessarius nequit dicere poenitentem fecisse confessionem
generalem. Ratio est, quia haec innuit, ordinarie loquendo, praete­
ritas confessiones fuisse sacrilegas. Verum si id dicatur tempore mis­
sionum, quo fere omnes solent peragere confessionem generalem,
videtur nullum gravamen afferre poenitenti, vel aliis scandalum.
Attendendae sunt tamen circumstantiae speciales uniuscuiusque poe­
nitentis.
4° Confessarius nequit dicere: Titius poenitens rediturus est, si,
inspectis adiunctis personalibus poenitentis, id innuerit absolutionem
fuisse dilatam; secus vero, si haec suspicio abesset: neque enim neces­
sitas redeundi ex parte poenitentis habet causas probrosas (12).
Confessarius, qui inonet Superiorem alicuius Collegii vel Seminarii ut
invigilet, praesertim in tali loco vel tali tempore, violat sigillum sacramentale.
Controvertitur, an violet sigillum, si dicat tantum modo generali sedulam
vigilantiam esse adhibendam. In praxi abstinendum est, quia non licet uti
opinione etsi probabili, quum agitur de sigilli violatione.
Titius confessarius excipit confessionem Caii sponsi Semproniae, in qua
Caius se accusat de fornicatione paulo ante confessionem habita cum Sem­
pronia. Deinde accedit Sempronia, et de hoc crimine omnino silet. Si confes­
sarius noscat tantum ex confessione Caii complicis Semproniae peccatum,
tenetur, ceteris paribus, hanc absolvere, ne violet sigillum sacramentale.
Neque in hac re audiendi sunt, qui docent omittendam esse absolutio­
nem, et solum dandam benedictionem: nam in his adiunctis confessarius ita
se gerere debet, quasi nihil sciat (cfr. n. 590). Verum danda foret absolutio
sub conditione.
Licebit tamen confessario poenitentem interrogare circa crimen, de quo
silet, praesertim si illud aliunde noverit, sed valde caute, ne violet sigillum. Si
poenitens neget, ipsi credendum est.

5° Confessarius nequit se excusare ab audienda confessione
illius poenitentis, quem novit esse sibi peccandi occasionem, vel esse
prolixum, taediosum etc., si poenitens probe noscat vel graviter su­
spicetur confessarium nullam habere iustam causam denegandi suum
ministerium: id enim exprobraret poenitenti suam confessionem.
(12) Cfr. Lugo. disp. 23, n. 108 es.; Ball.-Palm., V, n. 6618.

Attamen si confessarius habeat iustam ct manifestam causam recusandi
suum ministerium, non violat sigillum, quamvis poenitens suspicari possit
confessarium id facere, ne suam audiat confessionem : in hoc enim casu suspicio
poenitentis foret temeraria. Quare ita se gerere potest circa hunc poenitentem,
sicut se gereret erga alios (13). Si forte confessarius fuisset sollicitatus ad turpia
a poenitente, potest absque sigilli violatione denegare suum ministerium; nisi
tamen poenitens se accusaverit de hoc crimine.

6° Agit contra sigillum Superior qui negat suffragium ei quem
ex sola confessione indignum noverit, vel eundem officio removet.
Item qui ex notitia in confessione habita dimittit famulum, con­
victorem, etc.
Pariter qui ob audita in confessione vultum austeriorem ostendit,
vel eum declinat, etc.
7° Violat sigillum qui dicit poenitentis confessionem expletam
non fuisse: id enim denotat poenitentem patrasse peccata inulta et
gravia.
8° Laeditur sigillum dicendo non fuisse datam absolutionem:
id enim arguit poenitentem fuisse indispositum, vel etiam habuisse
peccata gravia. Si vero confessarius dicat se non dedisse absolutio­
nem ex inadvertentia aut oblivione, sigillum non violat. At cautissime
loquendum.
9° Nefas aliquando est etiam dicere datam fuisse absolutionem,
quia id probabilem coniecturam forte ingerit eam aliis poenitentibus
fuisse denegatam, vel eidem alias.
10° Non licet confessario ad quodvis damnum proprium evi­
tandum uti notitia habita in confessione, ex. gr. si ex confessione suae
ancillae compererit eam esse ex fornicatione gravidam, et inde prae­
videat secuturam infamiam.
Verum potest confessarius iniungere ancillae in confessione ut domo di­
scedat, et quidem sub comminatione denegandae absolutionis. Si tamen id
renuat praestare, confessario nihil aliud erit faciendum, nisi ut se divinae pro­
videntiae commendet.

Non licet quoad parvum oppidum dicere quod ibi patrantur quae­
dam peccata gravia; non item, si agatur de oppido satis amplo, et pec­
cata sint publica. Sed prudentius est, si confessarius taceat.
11° Confessarius, qui denegavit absolutionem peccatori occulto,
si hic nunc accedit ad SS. Eucharistiam recipiendam, nequit hanc illi
denegare, quamvis nemo sit praesens.
(13) S. Alph., VI, n. 659; Gury, Caat/l, II, n. 776.

Confessarius interrogandus non est a parentibus, magistris etc., de mo­
ribus poenitentiam ; nec consulendus est, ubi agitur de promotione ad ordines
vel ad vota emittenda.

12° Si confessarius sumat sibi onus faciendi restitutionem ex
parte poenitentis, cavere debet ne sigillum frangat. Quare debitas cau­
telas servare tenetur, v. g. differendo restitutionem ad tempus magis
opportunum, vel eam prudenter peragendo per tertiam personam, aut
per publicos tabelliones, seu per epistolam, quae sit ficto nomine con­
scripta, et certae destinationis. Maxime expedit ut negotium extra
confessionem absolvatur.
13° Laedit sigillum confessarius qui unum, et non alterum e
poenitentibus suis, laudat quod sola peccata venialia habeat, et quidem
in talibus adiunctis laudat ut instituta videatur quaedam comparatio
cum aliis eiusdem confessarii poenitentibus: nam horum peccata gra­
viora saltem in genere revelantur.
14° Laeditur sigillum, si confessarius extra confessionem loqua­
tur cum poenitente de auditis in confessione, nulla praevie requisita
et obtenta eius licentia.
15° Etsi non detur ansa suspicandi personas particulares, vio­
latur tamen sigillum, ubi suspicio ferri possit in ipsum poenitentem,
quatenus est pars alicuius coetus seu communitatis.
Id contingit:
a) Si c paucis poenitentibus quos audivit confessarius, referat ipse ali­
quod peccatum; nam singuli ex illa narratione aliquam suspicionem contra
se patiuntur.
b) Si confessarius dicat se in tali monasterio audivisse peccatum gra­
vius; quia haec infamia in totam communitatem redit, et ideo etiam in poeni­
tentem qui suspicionem vel gravamen patitur quatenus est membrum com­
munitatis.
c) Si dicat se in hoc aut illo Ordine religioso, in hac aut illa Congrega­
tione religiosa audivisse hoc vel istud peccatum commissum fuisse, quod ex
sola confessione cognoscat. Id enim redundat in dedecus Ordinis vel Congre­
gationis, et consequenter in gravamen ipsius poenitentis, qui est pars eius (14).
Neque admittenda est restrictio S. Alphonsi (15) negantis id adversari
sigillo, nisi Ordo esset strictioris observantiae: quia id «non redundat in gra­
vamen poenitentis, cum in quolibet Ordine mali sint: unde neque oritur scan­
dalum, neque infamatur religio».
Hoc admitti nequit; nam, etiamsi aliqua religio bona aestimatione non
gauderet apud vulgus, infamia eius insigniter confirmaretur hoc authentico
(It) Lugo, (lisp. 23, n. 63; Suarez, disp. 33, sect. 3, η. 8; Escobar, lib. XVI, u. 752;
Ball.-Palm.. V, η. 619.
(15) Lib. VI, η. 651.

confessarii testimonio.
Praeterea, cum idem confessarius non soleat in multie
A
monasteriis sive domibus religiosis confessiones audire, suspiciones orirentur
fere in unam vel alteram tantum domum, et ideo recideremus in casum praece­
dentem (16).
d) Si confessarius dicit in aliquo loco committi gravia peccata, qua­
tenus illa nonnisi e confessione cognoscat, laedit sigillum, nisi peccata sint no­
toria vel locus satis amplus, nempe saltem 3000 incolarum. Nam, ubi locus
exiguus est, singuli incolae detrimentum ex hac revelatione patiuntur (17).
e) Si confessarius paucos habens poenitentes sibi subditos, ex. gr. di­
rector spiritualis religiosarum, coram illis condonatur do peccato aliquo par­
ticulari cuiusdam religiosae vel illius communitatis: ita enim facile fit ut poeni­
tentes, qui peccatum confessi sunt, pudore afficiantur.
Attamen fas est loqui do defectibus qui communiter in omnibus commu­
nitatibus religiosis solent vel possunt committi.
/) Si parochus, e notitia confessionis, monet missionarios, quenam vitia
in communitate speciali correptione indigeant, et mission arii eadem notitia
utantur ad haec vitia aggredienda, adest violatio sigilli, si communitas sit parra
aut vitia sint paucorum: singuli enim exponuntur suspicioni, vel audientes
suum defectum pudore afficiuntur. Non habetur, e contra, ulla violatio, si vitia
sint communia vel locus satis amplus sit (18).

secant de miris casibus in confessione auditis, de peccatoribus qui a multis
annis non erant confessi: idque praesertim in missionibus, ubi facilior est huius­
modi imprudentiae occasio; 2° ut in concionibus nulla referant tanquam audita
in confessione, nisi licentiam datam expresse memorent; 3° ne palam narrent
quae videntur per solam confessionem cognosci posse, nisi expresse dicendo,
res sibi alia via fuisse notas. Cfr. n. 607.

3. Licet uti scientia sacramentali, si nullu subest periculum reve­
lationis, nec ullum poenitentis gravamen quo confessio reddatur odiosa,
neque scandalum fidelium. Id autem licitum est, sive poenitens non
advertat id fieri ob peccatum in confessione accusatum, sive etiam
advertat, dummodo in hoc altero casu manifesto constet nullatenus mo­
lestum esse poenitenti, imo gratum, confessarium ita agere (20).

I
617. An et quando liceat uti notitia ex confessione acquisita. —
1. Uti notitia ex confessione accepta nunquam licet, si habetur peri­
culum revelationis, vel si, excluso etiam quovis periculo revelationis,
oritur gravamen poenitenti seu confessio redditur quoquo modo odiosa,
quamvis ex non usu longe maius malum poenitentis sequatur (19).
Idque non licet, sive poenitens advertat sive non advertat id fieri
propter peccatum a se in confessione accusatum. Fideles enim, uti
dictum est, profecto retraherentur a sacramento poenitentiae, si scirent
confessariis licere uti scientia confessionis in gravamen poenitentis,
quando nec poenitens nec alii id advertunt.
2. Etiam excluso periculo revelationis et gravamine poenitentis, con­
fessario nullatenus licet uti scientia confessionis, si inde oriatur quoquo
modo scandalum fidelium, nempe si iisdem ingeratur simplex suspicio
violati sigilli. Compertum sane est, fideles rigorosissimam exigere et
praesupponere interpretationem legis sigilli.
Huc spectant gravissima monita S. Officii in Instr. 9 iun. 1915: 1° ut sa­
cerdotes abstineant istis colloquiis quibus inter se, ad mensam, sermones ini­
tie) Ball.-Palm., Z. c.; Génlcot-Salsmans, II, n. 380.
(17) Cfr. Lugo, disp. 23, n. 04: S. Alph., VI, n. 054; Bonacinn, disp. 5, q. 0, sect. 5,
p. 14, n. 3; Sporer, de pocnit., n. 827.
(18) Lugo. disp. 23. n. 04; Habert, cap. 9, § 7, q. 1 I, resp. 3; Ball.-Palm., V, n. 053 ss.
(19) Lugo, disp. 23, n. 101; S. Alph., VI, n. 057.

Unde:
1° Potest confessarius uti illa notitia ad orandum pro poenitente, ad
ipsum benignius tractandum, ad temperandum rigorem quem e confessionibus
cognovit non expedire, ad alios interrogandos vel instruendos, dummodo nul­
lam prioris confessionis suspicionem det.
2° Potest sacerdos ex notitia confessionis reformare suos mores, melius
fungi officio suo, consulere libros vel theologos, effugere pericula damni spi­
ritualis vel temporalis.
3° Potest confessarius ea omnia facere, quod ratione officii sive ordi­
nariae diligentiae, facere debet et quod reipsa fecisset, licet confessionem non
audivisset; idque etiamsi ex auditis in confessione ansam sumat id faciendi
et forte non fecisset, si confessionem non excepisset.
At, ex dictis, non licet confessario aliquid ob audita in confessione facere,
quod alias non fecisset, si inde vel periculum revelationis vel gravamen poeni­
tentis oriatur (21).

4. Quoad consilium exquirendum. Si confessarius in casu difficili
consilio indiget:
1° Potest recurrere ad theologum cui poenitens omnino ignotus sit ;
2° Si id fieri nequeat, casum ita proponat ut periculum revela­
tionis plane devitet, tanquam fictum, omittendo adiuncta non neces­
saria, admiscendo falsa quae rei substantiam non mutent;
3° Si commode id nequeat fieri, petat a poenitente licentiam
loquendi de re ad confessionem pertinente;
4° Si ea denegetur, ad alium confessarium poenitentem remittat,
aut, si aegre id fieri possit, Deo se humiliter et fiducialiter se committat
ac, meliore quo valeat modo, difficultatem ipse solvat.
(20) Lugo. disp. 23. n. 102; Ball.-Palm., V, n. 664.
(21) Cfr. S. Alph., VI, n. 657; Lugo, disp. 23, n. 100 ss.; Taiuburiui, App. de siffillo,
cap. 3, n. 8.

Aliter in praefatis casibus, quia nullum inde vel pudorem aut incom­
modum patitur poenitens, neque ob id rationabiliter retrahuntur homines
a confessione.

618. Quidam casus peculiares. — 1. Quaerunt 1)D., utrum ubi ex
confessione scias aliquem, cui solit us es confiteri, non esse sacerdotem,
possis eum relinquere, an debeas, ut prius, illi confiteri, si pergere velit
audire confessionem. Variae sunt AA. opiniones de huiusmodi casu
hypothetico.
Lugo fatetur « non posse me uti tali notitia, si ex eo usu resultaret aliqua
saltem indirecta revelatio, vel etiam aliquod dedecus aut incommodum mei
poenitentis. Deberem ergo alteri serio confiteri; illi autem solum exterius, vel
certe cum intentione solum conditionata obtinendi absolutionem, scii, si sit
sacerdos; quo pacto et sigilli integritati et meae quoque utilitati consule­
rem » (22).

2. Item quaeritur de sacerdote, qui ex confessione noverit insidias
sibi parari, aut venenum esse in vino quo debet Missam celebrare, etc.,
utrum possit vitare insidias sibi paratas aut Missam omittere.
Lugo ita respondet: « Non est dubium, quando illa actio vel omissio (scii,
fugere insidias sibi paratas, vel omittere Missam propter notitiam veneni) non
ostenderet aliis notitiam peccati nec ullum damnum poenitenti afferret, quod
confessionem redderet odiosam ac gravem, tunc utique posse alio praetextu fu­
gere vel Sacrum omittere » (23).

At quaestio gravior est, an liceat id ipsum si, deficiente alio prae­
textu, ex fuga vel omissione alii, qui sunt conscii criminis, conficerent
poenitentem esse confessum illud peccatum, ita ut indirecta sigilli re­
velatio haberetur.
Quidam concedunt, confessarium posse nihilominus fugere vel
Missam omittere (24).
Alii negant, ob indirectam revelationem (25). Quae sententia, si
revera adsit revelatio indirecta, certa omnino est.
3. In praxi tamen haec sunt animadvertenda:
Confessarius iniungat poenitenti ut periculum revelet atque
amoveat, etiam sub comminatione denegandae absolutionis.
Sedulo inspiciat confessarius, utrum poenitens vere animo con­
fitendi illud dixerit, an potius animo iniquo ligandi illum arctissimo
(22)
(23)
(24)
(25)

Disp. 23, n. 105. Cfr. S. Alph., VI, n. 000; Ball.-Palm., V, n. 665.
Disp. 22, n. 108.
Cfr. S. Alph., VI, n. 669.
Lugo, disp. 23, n. 110; S. Alph., I. c.; Ball.-Palm., V, n. G6G.

sigillo, ne auderet fugere ob metum violandi sigilli: quo in casu con­
fessio esset simulata et consequenter non esset materia sigilli (26).
Quod utique admittendum est, si revera confessio fuerit simulata
ideoque non sacramentalis. At ex eo quod poenitens confiteatur potius
apud hunc confessarium, quam apud alium, nempe ut eum liget arctis­
simo secreto, nullatenus consequitur semper et necessario confessionem
esse nullam sive simulatam: interdum, si debitas dispositiones poenitens
afferat, potest esse valida.
Optime, in tali hypothesi, subdit Inigo (1. c.), « experientiam tot saecu­
lorum ostendere, nunquam revelationem directam aut indirectam fuisse ne­
cessariam ad ea pericula fugienda, cum vel ex licentia poenitentis vel aliis modis
obviari iis facile possit absque fractione sigilli ».
« Si poenitens urget confessarium, ut eum absolvat et minatur ei mor­
tem, nisi absolvat, potest (confessarius), salvo sigillo, non redire: quia minae
illae non fuerunt materia illius confessionis, sed peccatum ibi factum coram
ipso confessario. Unde licet confessarius non possit dicere, quod propter ab­
solutionem negatam minatus sit ei mortem, posset tamen, quando minabatur,
fugere; sicut posset, si iam vellet, eum occidere; quia minae illae et voluntas
occidendi non est materia illius confessionis, sed peccatum ibi commissum;
ergo similiter postea poterit non redire propter eandem causam absque ulla
violatione sigilli » (27).
Verum si fuga — quod mere hypothetice dictum volumus, cum inten­
tatio mortis non solum ob negatam absolutionem, sed etiam, imo plerumque,
ad exspoliandum, vel ad ulciscendum etc. — aliis suspicionem ingereret ne­
gatae absolutionis atque ideo induceret indirectam sigilli revelationem, non
liceret confessario aufugere (28).

Alii casus, qui solent afferri a I)D. (29), sunt potius impossibiles
metaphysici, et facile solvuntur ex traditis principiis.

619. An et quando confessario liceat loqui de auditis in praeceden­
tibus confessionibus. — 1. Ratione sigilli, semper licet confessario de
auditis in confessionibus loqui cum eodem poenitente in successivis con­
fessionibus, sive adsit iusta causa sive non: agitur sane de eodem foro
Dei sive sacramentali.
Ut autem licite id fiat, requiritur aliqua causa, non quidem gravis,
sed rationabilis, v. g. si confessarius interroget de pravo habitu, de
ratione qua poenitens egerit in proxima occasione, etc.
(20) Lugo, disp. 23, n. 110.
(27) Lugo, disp. 23, n. 116.
(28) Cfr. S. Alph., VI, n. 659; Hall.-Palm., V, n. 671.
(29) Cfr. Lugo, disp. 23, n. 116ss.; S. Alph., VI, n. 657 ss.; Taiuburlul, Αμμ. de siutllo.
cap. 6, n. 2.

2. Confessarius cavere omnino debet, ne inutiliter sermonem iniiciat
de gravibus peccatis olim sibi manifestatis: molestum enim est poe­
nitenti, confessarium sine ulla rationabili causa huiusmodi peccata in
memoriam revocare.
3. Censetur res agi intra confessionem, licet sermo habeatur cum
poenitente statim post absolutionem, antequam ille discedat: sane
iudicium sacramentale adhuc moraliter perseverat. Quod valet etiam
in casu in quo absolutio quavis de causa data non sit, dummodo con­
fessio fuerit sacramentalis (30).
620. An et qua ratione poenitens concedere valeat confessario li­
centiam de auditis in confessione. — Doctrina, quae passim a DI), tra­
ditur, hisce capitibus apte videtur enucleanda:
π loquendi
1° Poenitens, iuxta Auctores plerosque, potest licentiam
de auditis in confessione dare confessario. Qua obtenta, confessarius
eximitur a sigilli obligatione.
Ratio est, quia, ut egregie ait Angelicus, « duo sunt propter quae
tenetur sacerdos peccatum occultare: primo et principaliter, quia ipsa
occultatio est de essentia sacramenti, in quantum scit illud ut Deus,
cuius vicem gerit in confessione; alio modo, propter scandalum vitan­
dum. Potest autem confitens facere, ut illud quod sacerdos sciebat ut Deus,
sciat etiam ut homo; quod facit dum licentiat eum ad dicendum. Et ideo si
dicat non frangit sigillum confessionis » (31).
Dices : Obligatio sigilli inducta quidem est etiam in favorem poenitentis, at principaliter in bonum commune fidelium, ne sacramentum
odiosum iisdem reddatur. Porro nemo potest renuntiare favori sibi
tributo, qui tamen in bonum publicum sive commune concessus est.
Resp. Illud principium valet dumtaxat, quando renuntiatio vergit
in damnum publicum; iam vero in casu nostro renuntiatio nullatenus
cedit in damnum publicum seu in odium sacramenti. Etenim ubi fideles
sciant confessarium loqui non posse de auditis in confessione nisi in
eo casu, quo poenitens licentiam dederit, cum id sibi utile existimaverit,
sacramentum nequaquam odiosum redditur (32).
Dices iterum : Poenitens nequit auferre obligationem iuris divini
quod sigillum strictissime servandum esse praecipit.
Resp. Obligatio iuris divini, in casu non est absoluta, sed conditionata: nisi poenitens licentiam dederit. Proinde eo ipso quod poe(30) Suarez, disp. 33, sect. 5, n. 3 as.; Lugo, disp. 23. n. 65 es.; S. Alph., VI, n. 651.
(31) Suppi., q. 11, art. 4.
(32) Cfr. S. Thorn., Suppi., q. 11, art. 4, ad 2.

nitens dat licentiam, ponit conditionem, qua posita cessat obligatio
iuris divini (33).
2° Licentia poenitentis debet esse:
a) Expressa, sive explicita sive implicita, ita ut nullo pacto
sufficiat praesumpta, eum nimis facile et imprudenter praesumi posset.
Unde qui utitur licentia mere praesumpta, etsi rationabiliter praesumpta,
sigillum violat. Nec satis est, aiunt, poenitenteni teneri ad dandam
licentiam, (piam neget: tunc ei absolutio negari potest ac debet, at manet
semper obligatio sigilli.
b) Omnino libera, non vi, dolo, iniuria vel precibus importunis ex­
torta, vel per metum reverentialem obtenta. Extorta licentia invalida
est, nec impedit odium sacramenti.
Confessarii raro et in gravi tantum necessitate et regulariter ab iis
solum, quorum consensum certo sperare possunt, hanc licentiam petant.
Experientia enim constat plerosque poenitentes extra confessionem
aegre loqui de rebus ad confessionem pertinentibus ipsamque peti­
tionem eis ingratam esse.

c) Non revocata : poenitens enim pro lubitu potest semper eam,
etiam sine causa, revocare (34).
Necesse non est, ut licentia detur scripto. Potest dari etiam verbo
aut facto, quod quidem aequivaleat expressae concessioni, licet im­
plicitae, ex. gr. si poenitens extra confessionem incipiat loqui cum
confessario de dictis in confessione. Quo in casu tamen confessarius
nequit excedere materiam de qua poenitens verba fecerit.
Cessante obligatione sigilli, manet semper lex secreti naturalis,
quam rerum natura postulat. Praeterea confessarius aliique sedulo
cavere debent ne audientes existiment violari sigillum et sic scandalum
patiantur (35).

621. Haec est doctrina a plerisque DD. tradita, quae tamen non
videtur accipienda absolute et universim, sed eum congruis animadver­
sionibus, ne ullus error aut aequivocatio occurrat. Quare ad rectam
expositae doctrinae intelligentiam, haec videntur opportune addenda,
perpensis principiis generalibus theologiae et iuris canonici, ae perspecta
Ecclesiae disciplina rigidiore per Codicem sapienter inducta (cfr. can.
1757, § 3, 2θ, 2027, § 2, 1«>).
1° Poenitens qua talis nequit confessario qua confessario con(33) Ibidem, ad 1.
(31) Cfr. Suarez, disp. 33. sect. 5, n. 7 ss.; Lugo, disp. 23, n. 132 ss.; S. Alph., VI, n. 651;
Lacroix, lib. VI, part. 2. u. 1958; Ball.-Palm., V, u. 644·
(35) Cfr· Suarez, disp. 33, sect. 5, u. Sss.; Lacroix» lib, VI, part. 2, n. 1960; GénicotSalsinuiw, II, n. 391.

11 — Cappello, Dc Sacramentis, II.

cedere licentiam loquendi de auditis in confessione. Nani confessarius
quidquid cognoscit in confessione, cognoscit ut Deus, ac proinde iu
foro Dei, iuxta Æ. Thornam (1. c.).
Cum autem poenitens dat licentiam loquendi confessario, hic no­
titiam rerum percipit ut homo, secundum ipsum Angelicum, ideoque
in foro humano. Porro toto coelo differt profecto, quod sacerdos rem
aliquam cognoscat qua Deus vel qua homo, quod fidelis loquatur in
foro Dei vel in foro humano.
Nec sane in potestate poenitentis est, quod res cognita in foro
Dei, fiat cognita in foro humano, sine nova atque expressa eiusdem rei
communicatione in ipso foro humano facta.
2° Si confessarius recurrit qua confessarius ad Superiorem pro
obtinenda facultate a reservatis vel ad doctorem consilii petendi causa,
de licentia poenitentis, plane versamur hic extra hypothesim, quia
agitur in casu de continuata confessione eaque complenda et perficienda.
Hic, contra, agimus de licentia loquendi extra confessionem.
3° Poenitens nunquam tenetur, in praefata hypothesi, concedere
confessario licentiam recurrendi ad Superiorem vel doctorem, cum
periculo infamiae seu revelationis quatenus ipsemet agnoscatur. Alio
modo consulendum est absolutioni et conscientiae poenitentis.
4° Eo ipso quod poenitens facultatem loquendi de accusatis
in confessione concederet confessario, hic qua homo sciret, ut supra
dictum est, et qua homo loqueretur cum aliis, qui proinde lege sigilli
sacramentalis nec tenerentur nec teneri possent. Quam rerum con­
ditionem nullo pacto sua voluntate sive intentione mutare poenitens
valeret.
Unde minus recte quidam DD. dicunt, licentiam loquendi a poe­
nitente ita confessario concedi posse, ut is, quocum res communicatur,
ad sigillum teneatur. Extra casum confessionis continuatae, ac propterea
complendae et perficiendae, de quo supra, lex sigilli nunquam obligat
aut obligare potest.
5° Poenitens in actu confessionis potest confessario concedere
licentiam loquendi de auditis in confessione cum ipso poenitente. In
hoc casu, proprie et accurate loquendo, haberetur quaedam confessio
continuata, ex voluntate poenitentis et confessarii. Nulla, proinde, dif­
ficultas.
Caveat tamen confessarius ne huiusmodi facultate utatur, ob plura
eaque gravia motiva.
6° Sacerdos, quem poenitens sive in confessione sive extra sol­
verit ab obligatione secreti sacramentalis, nunquam tenetur hac facultate
uti, nec ulla humana auctoritate ad ea utendum cogi potest.

Si agitur de facultate loquendi cum aliis, praesertim publice, semper
et absolute abstineat, quia innumera et gravissima incommoda ne­
cessario inde orirentur, aut saltem oriri possent in animarum perniciem.
7° Imo, mature omnibus perpensis, videtur confessarius qua
talis solvi non posse lege sigilli sacramentalis, quatenus ipsi detur fa­
cultas loquendi cum extraneis de peccatis poenitentis vel aliorum auditis
in confessione.
Huiusmodi enim peccatorum manifestatio supra memoratis in­
commodis viam sponte aperiret, scandalum facile pareret, in gravamen
fidelium et sacramenti irreverentiam directe vel indirecte vix non semper
cederet.
8° Si poenitens posset semper et absolute concedere confes­
sario licentiam loquendi de auditis in confessione, ipse, urgente iusta
et gravi causa aut saltem gravissima, eam concedere deberet. Quodsi
forte non concederet, irrationabiliter ageret profecto; quo in casu, ex
generali principio recti ordinis et boni publici, sufficeret licentia ratio­
nabiliter praesumpta. Id autem nullo pacto admitti potest. Ergo.
Praeterea, nisi admittatur ista nostra sententia seu restrictio,
probe intelligi atque explicari nequit, cur ne ad mortem quidem vi­
tandam aliud ve gravissimum damnum sive privatum sive etiam pu­
blicum amovendum, confessario non liceat de auditis in confessione
loqui sine expressa licentia poenitentis, praesertim si malum immineat
ex prava eiusdem voluntate ac malitia.
9° Huc spectat, saltem sub aliquo respectu, opinio Scoti (in IV,
D. 21, q. 2, ad 1), et aliorum qui docent poenitentem concedere non
posse licentiam loquendi de auditis in confessione et mendacium esse
quidquid asserat confessarius ex licentia poenitentis (cfr. n. 629, 5).
10° Practice, quoties utilitas aut necessitas suadeat, notitia
rerum, quae antea expositae fuerint in confessione, tradatur extra con­
fessionem, independenter omnino ab eadem, ita ut nullus adsit respectus
ad sacramentum et ad sigillum sacramentale.
Quare confessarius, si urgeat necessitas v. g. consilii dandi aut
monitionis faciendae, seu quoties ratio iusta id postulet, dicat poeni­
tenti: de hac re, finita confessione, metum loquaris. Tunc optime con­
sulitur bono animarum; nam confessarius deinceps loquetur qua sa­
cerdos, non autem qua confessarius, et quidem non de auditis in con­
fessione, sed extra, absque ullo periculo scandali vel irreverentiae aut
gravaminis, servatis profecto servandis.
11° Nec satis est per se, quod poenitens, in actu confessionis
aut extra, dicat sacerdoti: omnia quae in confessione tibi dico vel dixi,
extra confessionem dicta habeantur.

Poenitens seu fidelis extra confessionem omnia singillatim repetat,
quae opportune vel necessario in foro humano cum aliis communicanda
videntur. Haec norma practice semper servetur.

622. Schedula confessionis. — 1. Haec schedula sive testimonium
confessionis peractae, interdum dari potest et debet, ne sigillum indi­
recte violetur; interdum, illaeso sigillo, negari potest.
2. Potest denegari in hisce casibus:
1° Si quis schedulam petit, quin confiteatur, ut eam magistro
vel parocho exhibeat, ex. gr. ante matrimonii celebrationem; tunc
omnino neganda est, eum confessio instituta non fuerit. Si confessarius
eam concedat, mentitur et facile cooperatur indignae susceptioni sa­
cramenti Eucharistiae et Matrimonii.
2° Si poenitens accedit ad confessarium absque intentione reci­
piendi absolutionem: nulla enim est confessio sacramentalis, ideoque
locus non est obligationi sigilli.
3° Si poenitens confessionem sacramentalem inchoavit, sed pro­
pter defectum dispositionis absolutus non fuit, schedula negari potest,
si ille petat intra confessionem et negatio indirecte negationi sigilli non
aequivaleat.
Huiusmodi violatio indirecta ex denegatione schedulae intra con­
fessionem facta, proprie loquendo, abest. Nam alii non ex ipsa nega­
tione schedae, sed postea in cognitionem denegatae absolutionis forte
veniunt.
Sicut enim sigillum non frangitur ob negatam absolutionem,
quamvis alii postea in eius cognitionem veniant, v. g. ex eo quod poe­
nitens a S. Communione abstinet, ita propter negatam schedulam si­
gillum non violatur, etsi ex eo, quod schedulam non affert, veniant
in cognitionem denegatae absolutionis (36).
Laymann recte monet: «Si ree inoram patiatur, quia non statim testi­
monium accipere aut exhibere necesse est, tunc illi cui absolutio negatur etiam
testimonium negandum foret, addita exhortatione ut se recte disponat, ac
postea redeat, testimonium una cum absolutione recepturus » (37).
At si, ob peculiaria adiuncta, ex denegatione schedulae revera seque­
retur violatio sigilli indirecta, certe negari non posset.
In praxi, praesertim si publice confessio instituta fuerit, schedula semper
danda est, ne ullum sit periculum violationis indirectae aut scandali (38).
(36) Lugo, disp. 23, n. 87; Sporvr, de poenil., n. 840; Ball.-Palin., V, n. 604.
(37) De poenit., cap. 14» η. 8.
(38) S. Alph., VI, n. 639; Ball.-Palm., V, n. 605.

3. Schedula concedenda est:
1° Si poenitens rite dispositus confessionem sacramentalem
reapse instituit.
2° Si poenitens, qui confessionem sacramentalem utique pe­
regit, sed propter indispositionem non fuit absolutus, schedulam
petit extra confessionem: in hoc casu si confessarius eam negaret,
extra confessionem uteretur notitia confessionis cum gravamine poe­
nitentis.
3° Item, ex supra dictis, danda est, si idem poenitens petat intra
confessionem, et negatio aequivaleat indirectae violationi sigilli.
4. Schedula confessionis exhibere debet dumtaxat testimonium con­
fessionis tali die peractae, non autem testimonium concessae absolu­
tionis, de qua nihil omnino in schedula dicendum est.
Si tamen schedula typis impressa imprudentissime exhiberet testi­
monium absolutionis, et talis schedula propter sigillum sacramentale
tradi deberet etiam non absoluto, simpliciter tradenda vel signanda
esset, nulla facta mutatione seu nullo verbo deleto: secus haberetur
violatio sigilli, ut palam est (39).

623. Superior scientia sacramentali uti nequit ad externa 1« guber­
nationem. — Can. 890, § 2 statuit: « Tam Superiores pro tempore exsi­
stentes, quam confessarii qui postea Superiores fuerint renuntiati, notitia
quam de peccatis in confessione habuerint, ad exteriorem gubernationem
nullo modo uti possunt ».
Hoc praescriptum refert iisdem fere verbis decretum « Sanctissimus »
Clementis VITI diei 26 maii 1593.
Ratio huius praescripti evidens est. Ex huiusmodi usu notitiae
sacramentalis oritur natura sua gravamen poenitentis, quatenus sub­
diti poenitentes a confessione retraherentur, si scirent talem usum
esse licitum, ac proinde haberetur aut violatio indirecta sigilli aut saltem
confessio odiosa redderetur.
Si gravamen poenitentis certo abesset, usus scientiae sacramentalis
per se non foret illicitus.
Plures veteres A A. docent talem usum licere ad externam guber­
nationem, quando nullum periculum revelationis adest, vel saltem
quando poenitens « non est rationabiliter invitus », ex. gr. quando
(39) Schedula «ive testimonium confessionis iuxta hanc formulam confici potest:
Λ’. Λ*. testor confessionem Λ’. A\ audivisse dic 14 maii 1952.
Quorum in fldem, etc.
Datum..... dic..... mensis..... anni.....
A\ A.

remotio ab officio, a loeo etc. necessaria est ad peccatum vitan­
dum (40).
Quae doctrina proscripta fuit ab Innocentio XI per deer. S. Officii,
18 nov. 1682 (cfr. n. 615, 5°).
Falsitatem huius doctrinae ita egregie ostendit Lugo: « Certum est, quod
non minus, sed magis gravis redderetur confessio, si confessarius ex illa notitia
posset poenitentem laedere in honore, fortunis, muneribus, officiis et aliis ad
quae homines maxime afficiuntur, quam si cum poenitente posset de iis loqui;
ergo, sicut propter reverentiam et libertatem sacramenti prohibetur loqui cum
ipso poenitente, ne difficilis reddatur confessio, multo magis debet propter
eandem rationem prohiberi ne possit occasione confessionis poenitens in aliis
rebus laedi, cum haec laesio magis difficilem redderet confessionem, ut aperte
constat» (41).

Usus scientiae sacramentalis licitus nullatenus fit, eo quod poe­
nitens non advertat Superiorem hac scientia uti. Nam, ut merito ani­
madvertit Lugo, poenitens, qui antecedenter sciret posse confessarium
uti illa scientia occulte contra poenitentem, magis retraheretur a con­
fessione peccati, quam si sciret posse confessarium ea scientia uti, ad­
vertente ipso poenitente: magis enim laedunt illa quorum causas igno­
ramus, quam illa quorum causam scimus, quibus facilius adhibere
possumus remedium per causam contrariam (42).
Superiores nequeunt uti notitia in confessione acquisita, etiam
si nullatenus appareat quod ex tali notitia se dirigant et quin poeni­
tentes id advertant: esset enim in gravamen poenitentium, si noscerent
id licere.
Quare non possunt uti notitia ad removendum indignum ab of­
ficio, ad negandum suffragium, ad inquisitionem instituendam, ad
neganda sacramenta, ad claves auferendas etc.
Plura quae multi antiquiores theologi licita putarunt, vitanda omnino
sunt, utpote lege sigilli vetita.
Huiusmodi recensentur: 1° negare communionem poenitenti, cui prius
negata fuit absolutio tanquam indisposito, si ille postea occulte petat com­
munionem; 2° denegare assistentiam matrimonio, cui ex confessione parochus
novit obstare impedimentum dirimens; 3° ex notitia confessionis poenitentem
cubiculo includere ne exeat ad peccandum ; ex eadem notitia famulum
dimittere vel eidem claves auferre ne furetur, abstrahere claves vel pe(40) Ita sentit ipse S. Thomas, in IV. I). 9, q. 1, u. 5, sol. 1; D. 21, q. 3, n. 1, sol. 1
ad 3 et 4; Quod!., 4, q. 7, a. 13. Cfr. n. 629.
Recte Suarez ait: · Haec sententia difUc-ilfe somper visa est » (disp, 33, sect. 7, n. 12).
(41) Disp. 23, n. 97.
(42) Disp. 23, n. 98.

DE VIOLATIONE RIGILLI SACRAMENTALIS

617

cuniam ab arca, claudere fores, vel non amplius claves famulo commit­
tere, etc. (43).

Non licet intra ipsam confessionem punire vel laedere poenitentem
ob notitiam e confessione acquisitam, ut si confessarius iubeat famulum
suum exire de domo sua propter notitiam furti ab eo perpetrati: licet
enim haec materialiter intra confessionem fierent, essent tamen revera
detrimenta extrinseca confessioni, et quae eam multo difficiliorem red­
derent (44).
Potest nihilominus confessarius semper illud facere, ad quod certe iam
tenetur, licet solum ex confessione officii sui memor factus sit, ex. gr. elavem
tabernaculi accurate custodire, si quis propositum furandi in ecclesia confessus
sit (45).
Praeterea licite confessarius utitur scientia sacramentali — dummodo
absit quaelibet suspicio peccati accusati et vitetur omne gravamen poenitentis
— ad se vel alios tuendos a quibusdam damnis spiritualibus vel temporalibus.
At summa prudentia in hac re opus est.

Licet, illaeso sigillo, possint Superiores confessarii uti scientia
extra-sacramentali ad compescendos delinquentes, ad bonum commune
procurandum, etc., praestat tamen, et maxime quidem, removere animi
anxietates et pericula confessionum sacrilegarum ex huiusmodi usu
oritura, unione muneris confessarii cum munere Superioris, quatenus
fieri potest, penitus vitata.
Ut huiusmodi incommoda praeveniantur, sapienter latae sunt
prohibitiones ne Superior Seminarii vel collegii et novitiorum magistri
ac Superiores religiosi confessiones subditorum audiant.

624. Cautelae quas adhibere debet confessarius in petendis con­
siliis. — Ne sigillum periculo violationis exponatur, istae cautelae adhi­
beantur a confessario, qui in casu difficili indigeat consilio:
1° Recurratur ad theologum, cui poenitens omnino ignotus sit.
2° Casus proponatur tanquam fictus, omittendo omnes circum­
stantias non necessarias et admiscendo alias falsas, quae rei substantiam
non mutent.
3° Si, his non obstantibus, adesset periculum revelationis, exqui­
ratur prius a poenitente licentia loquendi de re ad confessionem per­
tinente.
(43) Cfr. S. Alph., VI. n. 6.50 ss.; Suarez, disp. 33. sect. 7, n. 6 ss.; Lugo. disp. 23. n. 31;
Ball.-Palm., V. n. 659 ss.
(44) Lugo, disp. 23, n. 123.
(45) Lchmkuhl, Casus, II, n. 579; Ball.-Palm., V. n. 664; Oênicot-Salsmans, II, η. 393.

1° Si licentia non habetur et periculum revelationis vitari non
potest, confessarius ipse casum solvat, studio et oratione diligenter
adhibitis (46).
625. Canonicae sanctiones. — 1. Censura excommunicationis spe­
cialissimo modo Sedi Apostolieae ipso facto reservata punitur confessarius qui sigillum sacramentale directe violare praesumpserit (can. 2369,
§ 1).
Huic censurae subsunt etiam orientales presbyteri; cognitio gra­
vissimi delicti quoad forum internum pertinet ad S. Poenitentiariam,
quoad forum externum ad S. C. S. Officii. Ita de expresso mandato
Pii XI declaravit S. Officium die 21 iul. 1934 (47).
Confessarius tantum praedicta censura tenetur, et quidem rem.
non fictus sive ex errore existimatus, nec alius quicunque, v. g. in­
terpres, audiens etc., licet sigilli obligationi obnoxius (n. 594)-(48).
Idem confessarius, (pii sigillum indirecte tantum violaverit, subest poenis
ferendae sententiae, suspensionis, inhabilitatis, privationum, immo, in casu
graviore, ipsius degradationis (can. 2369, § 1 coll, cum can. 2368, § 1).
Heic indirecta violatio intelligitur stricte accepta, cum can. 890 usum
scientiae ex confessione acquisitae distinguat a violatione sigilli, de qua in
can. 889 (cfr. n. 609).

2. Alii omnes, praeter confessarium, qui temere violaverint sigillum
sacramentale, pro reatus gravitate plectendi sunt salutari poena, quae
potest esse excommunicatio (can. 2369, § 2).
626. Sanctiones canonicae ante Codicem vigentes. — 1. Excom­
municatio latae sententiae specialissimo modo Sedi Apostolieae reservata
a Codice statuta (can. 2369, § 1), nova est.
2. Primis saeculis desunt canones, quibus violatio sigilli canonicis
poenis subiiciatur.
Postquam S. Leo I declaravit, secundum apostolicam regulam,
secretum strictissime servandum esse de peccatis auditis in occulta
confessione (49), violatio sigilli prima vice anathemate plectitur (50).
Gratianus memorat poenam depositionis statutam contra violantes si­
gillum sacramentale (51).
(46) Cfr. Berardi, Praxis confess.. η. 4964; Noldin. Ill, n. 117; Alberti, Theol. past.,
Ill, p. 105 a.
(17) A. A. S. XXVI, 550.
(48) Cfr, Cappello, De censuris, n. 189 ss.
(19) C. 86. 1). 1, de poenit., c. 20. Concilii Dovin. in Armenia (aiu 527-531 h
(50) Cfr. (’appello, De censuris, n. 196.
(51) C. 2, D. VI, dr poenit.

3. Concilium Lateran. IV (an. 1215) severissimas poenas statuit
in crimen laesi sigilli, addita quoque perpetua detrusione in mona­
sterium (52). Quae poenae tamen erant omnes ferendae sententiae.
4. Hoc ius, salva moderatione poenae detrusionis perpetuae in
monasterium, usque ad Codicem speculative viguit (53).

Articulus V.

Brevis conspectus historicus
de progressiva determinatione legis sigilli.
627. Antiquitas legis. — 1. Iam prioribus Ecclesiae saeculis, con­
fessio secreta, quae profecto in usu erat (cfr. n. 140), secum ferebat
evidenter obligationem non manifestandi ea quae fidei sacerdotis vel
Episcopi concredita erant (1).
Apostolieae traditionis inconcussum testimonium omnique exce­
ptione maius exhibet admonitio $. Leonis I (an. 459) ad Episcopos
Campaniae, adversus praesumptionem quandam praxis contrariae:
quippe qua admonitione obligatio sigilli sacramentalis refertur ad apostolieam regulam (2).
Quoad Ecclesiam Orientalem, ipsi adversarii admittunt inde a
tempore £. Basilii (f 379) legem sigilli ut communiter acceptam et
servatam viguisse (3).
2. Pacifica possessio huius veritatis, iam a primordiis constanti
praescriptione firmata, causa fuit cur expressa de ea professio rarius
occurrerit in scriptis antiquorum Patrum (4), qui vel, occasione data,
explicite quidem sed obiter tantum facta mentione contenti fuerunt,
vel implicite eam proposuerunt in lapsis ad sacramentum remittendis
qua Deus tegit eorum peccata, uti S. Ambrosius (1. c.). vel confessionem
urgendo soli Deo faciendam, uti saepe 5. Ioan nes Chrysostom us (5)
loquitur.
(52) C. 12, X, de poenit.. V, 38; c. 4, Cone. Trcvir. (ft. 1227); c. 13, Cone. Mogunt.
(a. 1233).
(53) Cfr. Cappello, L c.

(1) Cfr. Honoré, Le secret de la confession. Etude historico-eanoniquc. p. 2; Lea, History
of auricular confession. I. p. 182; Kirsch, Zur Geschichte. drr Hath, Beiehte. p. 70 ss.
(2) 0. 86, D. 1, de poenit.
(3) Cfr. Holl. Enthusiasmus und Bussgewalt. p. 262.
(4) S. Leo M., Epist., 168, cap. 2 (P. L.t LIV. 1810); S. Ambrosius, De poenit.. lib. II.
cap. 6, n. 39 s. (P. L.t XL, 1060).
(5) In Gen.. horn. 20. 3; De Lazaro. I, t; De poenit., bom. 2. 1 (P. G.. XLIX, 285; L.
638; LIII, 170).

628. Lex sigilli posterioribus saeculis. — 1. Concilium Toxinense
in Armenia (an. 527) primum legitur edidisse canonem (scii. 20nm) contra
sacerdotem qui secretum confessionis violaverit (14).
2. Inde ab hac aetate complura sunt testimonia, quae manifeste
ostendunt quam alte lex sigilli mentibus infixa fuerit. Praecipua tantum
ex illis referenda ducimus.

3. Legem sigilli semper in Ecclesia quoad id quod primarium et
fundamentale in ea est, et a quo ulteriores determinationes deductae
sunt, nempe quoad secretum, salvo consensu poenitentis, servandum
de peccatis per confessionem secretam seu auricularem cognitis, duplici
ex capite constat: 1° in genere, ex eo quod confessio iam ab initio so­
lebat comparari manifestationi, quae fit vulnerum etiam occultorum
medicis; 2° in specie, ex scriptorum explicit is testimoniis (6).

Nonnulla referenda censemus ex iisdem.

Orige.nes dicit confessionem faciendam esse apud prudentem et sapientem
medicum, cuius sit discernere an locus sit publicae etiam delicti manifesta­
tioni, ita ut, secluso casu ubi indicaret opportunum suadere poenitenti hanc
sui «publicationem*, res tota censeatur manere inter confessarium et poeni­
tentem (7).
Aphraates iubet confessariis non detegere peccata sibi manifestata: «Qui­
cunque vobis suum vulnus detexerit, ei remedium imponite; cum autem quis
infirmitatem suam manifestare erubuerit, ne hanc a vobis abscondat adhor­
tamini; cumque ipsam vobis revelaverit, nolite eam publicare, ne propter
illum ab inimicis et ab iis qui nos oderunt innocentes in culpa esse indi­
centur » (8).
Astcrius Amasenus hortatur peccatores ad ostendenda confessario omnia
peccata etiam recondita, eisque plenam securitatem promittit de servata fama
et existimatione (9).
Paulinas in vita S. Ambrosii laudat eius fidelitatem, qua culpas sibi notas
ex confessione tegebat (10).
Sozomcnus dicit ad munus presbyteri poenitentiarii eligendum esse virum
prudentem ac taciturnitate insignem (11).
fiL Augustinus dicit poenitentiam non esse faciendam «in notitia mul­
torum », nisi ubi peccatum fuerit cum scandalo et « hoc expedire utilitati Ec­
clesiae » Antistes indicaverit; ideoque significat eo ipso rem de se totam manere
inter confessarium et poenitentem (12).
8. Leo Jf., in citata sua Epistola ad Episcopos Campaniae, excludit, tan­
quam contra regulam apostolicam, peccatorum publicationem, et dicit sufficere
illam confessionem quae primum Deo offertur, tum etiam sacerdoti (13).
(6) Cfr. Galtier, De poenitentia, n. 526.
(7) /n Levit., hom. 3, 4; In, lerem., hom. 19, 8; Hom., 2 in pe. 37, 6; P. G., XII, 429,
’
XIII. 517.
(8) Patrol. Syr., p. I, to. I, p. 318 8.
XL, 369.
(9) Hom
(10) Vita, XXXIX; P. L XIV, 40.
(11) Hist. eccl., VII, 16; j G., LXVII, 1459.
(12) Serm., CCCLI, 9; P. L·.. XXXIX, 1545.
(13) P. L., LIV, 1211. Cfr. Kurtscheid, Das Beichlsicgel, p. 15 ss.; Lea, op. cit., I, p. 116;
Kirsch, op. cit., p. 70 ss.

1° N. Paulinus Aquileiensis ait: «Sacerdos ut sapiens et perfectus me­
dicus, primum sciat curare peccata sua et postea aliena vulnera detegere et
sanare et non publicare* (15).
2° Capitulare Caroli Magni (an. 813) haec habet: « Ut hoc inquiratur,
si dc partibus Austriae verum est, quod dicunt, an non, quod presbyteri de
confessionibus, accepto pretio, manifestent latrones» (16).
3° Concil. Papiense (an. 850) edicit omittendum potius esse recursum
ad Episcopum ratione confessionis, quam ob id aliquod gravamen inferre poe­
nitenti (17).
4° Ilincmarus Phemcnsis (an. 861) indicat confessionem proprii delicti
etiam coram multis Episcopis factam secreto celandam esse, quasi coram uno
tantum facta fuerit; et rationem dat « quia Spiritus Sancti oraculo cautum
esse dignoscitur, ut quique peccantes peccatorum suorum latentes causas spi­
ritualibus senioribus patefaciant, qui sciant et sua et aliena vulnera curare
et non detegere ac publicare... Et notum de seipso unicuique constat, quia nemo
est qui Praelato suo peccata sua prodere non erubescat, si se denudari et pu­
blicari putaverit » (18).
5° >8. Petrus Damianus ait: «Taciturnitatem perpetuam confitenti suo
curet (sacerdos) administrare» (19).
6° Lanjrancus archiep. Cantuariensis (an. 1070-1089) scripsit totum
libellum de celanda confessione, in quo adeo urget necessitatem sigilli ut doceat,
ubi periculum est ne sacerdos secretum non servet, tunc obligationem cessare
confitendi ipsi sacerdoti, sed adiri posse quemlibet clericum inferiorem qui
sit secreti tenax (20).
7° Anselmus Lucensis (f 1086), in sua Collectione canonum inserit canortem qui, cum dicatur (sed falso) esse Gregorii Papae, magnam exinde habuit
(II) Cfr. Hcfele-Leclercq, Histoire des Conciles, IL p. 1077 ss.
Quidam censent Cone. Carthaginen., XVI vel XVII (an. 419), can. 5, prima vice poenam
statuisse contra Episcopum — tunc temporis soli Episcopi audire confessionem solebant —
violantem sigillum sacramentale. Quaestio vertitur circa vocem confessionis, utrum sacramentalis intclligenda sit, an non. Cfr. Mansi, IV, 438; Galtler, De poenitentia, n. 527.
Affirmant agi de vera confessione sacramentali atque proinde de sigillo proprie dicto Honoré
(op. cit., p. 26 88.), Hincmarus Rhemensis (De divortio Loth, et Thietb.. Resp. 1; P. L., CXXV,
631), Burchardus Worm. (Decretum, 19, cap. 127; P. L., CXL, 1008), etc.
Negant Lugo (disp. 23, n. 19). Suarez (disp. 33, sect. 1. n. 15), Lea (op. cil., I. p. 416)
et alii. Res, nostro ludiolo, est dubia.
XCIX. 258.
(15) Liber exhort. vulgo Dc salutaribus documentis, c.
(16) Capitula originis incertae; Mansi, 14, App., 344 ; Honoré, op. cit p. 34.
(17) Mansi. 14. 930.
CXXV, 634 s.
(18) De divortio Lotharii regis et Thiclbergiac reginae;
(19) Serm., 69; P. L., CXLIV, 901.
(20) Γ. L., CL, 625 88.; Honoré, op. cit., p. 39 ss.; Galtier, n. 527,

auctoritatem et omnibus canonicis Collectionibus est insertus (21). Qui canon
haec habet: « Caveat ante omnia sacerdos, ne de his qui peccata sua confitentur,
alienis recitet quod ea confessus est, non propinquis, non extraneis, nec, quod
absit, pro aliquo scandalo. Nam, si hoc fecerit, deponatur et omnibus diebus
vitae suae ignominiosus peregrinando pergat » (22).
Omittimus alia complura testimonia (23).

Igitur Concil. Later. IV non innovavit quidquam, ubi, decr. « Omnis
utriusque sexus », iniunxit strictissimum secretum (cfr. n. 626).

629. Opinionem Scholasticorum. — 1. Iuxta paucos veteres (24)
«sacerdos, ut refert Angelicus, non tenetur servare sub sigillo confes­
sionis nisi peccata, de quibus poenitens emendare promittit; alias potest
ea dicere ei qui potest prodesse non obesse » (25).
Huic opinioni opponitur constans et firma Scholasticorum doctrina,
praeeuntibus S. Thoma, S. Bonaventura, etc. (26).
2. Prioribus Ecclesiae saeculis, iuxta quosdam confessario permit­
tebatur ut etiam pro secretis peccatis publicam poenitentiam imponeret:
quod hodie ratione sigilli vetitum diceretur. At si revera huiusmodi
poenitentia imponebatur (cfr. n. 203), facile explicari potest consensu
poenitentis, qui, ubi sacramento utebatur, sese accommodare cense­
batur ad receptos usus de poenitentia (27).
3. Quidam, v. g. S. Raymundus de Pennafort, dicit, vel saltem dicere
videtur, posse revelari crimen haeresis, nempe quando quis confitetur haereeim
a quo nolit recedere, et haereticos denuntiare renuat (28).
Alii censent in huiusmodi casu Episcopum moneri posse, ut vigilet super
oves suas, quia lupus est in eius ovili (29).

4. Plerique DD. usque ad saec. xvn permittebant ut confessarius,
excluso periculo revelationis, uteretur scientia sacramentali sive in
bonum poenitentis, ex. gr. ad auferendam ei occasionem peccati, sive
in bonum communitatis, ex. gr. ad arcendum membrum eiusdem
nocivum; seu, aliis verbis, usus scientiae ex confessione acquisitae
(21) Etiam in Decreto 4 Gratiani refertur: c. 2, D. VI, dc poenit.
(22) Cfr. Kurtscheid, op. cit., p. 57.
(23) Cfr. Honoré, op. cit., p. 43 68.; Kurtscheid, op. cit., p. 58 ss.
(24) Alexander Halonsis,Urdu. theol. summa, p. 4, q. 19, n. 2, a. 2.
(25) In IV, D. 21, q. 3, art. 1, ad I.
(26) S. Thom., in IV. D. 21. q. 3, art. 1; S. Bonav., in IV.I). 21, p. 2, art. 2, q. 1;
Hostiensis, Summa, lib. V, § 53; Durandus, Comment., lib. IV, D. 21, q. I; S.Antoninus,
Summa, p. 3, tit. 17, <·. 22. § 3; Duns Scotus, in IV, D. 21, q. 2.
""-y
(27) Cfr. Galtier, Dictionn. d'Apologét., v. Pénitence, n. 125 fl.
H
(28) Summa, lib. III. i :t. 31. | I.
(29) S. Bonav., in IV, D. 21. p. 2. a. 2, q. 1; Hostiensis, lib. V, § 53; Scotus, in IV,
D. 21, q. 2, n. 23; Paludanus, in IV, D. 21, q. 3, a. 3, eoncl. 3.

CONSPECTUS HISTORICUS LEGIS SIGILLI

653

licitus censebatur, ubi non esset ullum manifestationis peccati pericu­
lum (30).
5. Quidam dicunt poenitentem concedere non posse confessario
licentiam loquendi de auditis in confessione (31).
Alii revelationem factam ex poenitentis consensu mendacium vo­
cant, cum humana de re scientia desideretur (32).

630. Instructio P. Claudii Aquaviva. — Claudius Aquaviva, Prae­
positus Generalis S. I., peculiari edita Instructione an. 1590, prorsus
prohibuit Superioribus et universis sodalibus S. I. omnem usum scientiae
sacramentalis simulque vetuit ne publice vel privatim contrariam DD.
sententiam docerent.
« Tametsi, ait P. Aquaviva, non desunt doctores, qui sentiant, salvo sacramentalis confessionis sigillo, iustis de causis licere nonnunquam confessario
(cum id fieri potest sine ulla revelatae confessionis suspicione) uti extra con­
fessionem, notitia per confessionem habita, tamen, quoniam haec doctrina,
et eam exigit in tanta re circumspectionem, quam servare perdifficile sit; et
interim posset aliquando retardare subditorum libertatem, quam huius fori
sanctitas, et nostrae Societatis Institutum requirunt in se ipsis rebusque suis
confessario aperiendis; idcirco visum nobis est in Domino statuere, sicut et severe
statuimus, pro reverentia, qua semper Societas nostra coluit huius sacramenti
inviolabile sigillum et libertatem; ut omnes superiores diligenter caveant, ne
vel ipsi, vel nostrorum aliquis, supradictam doctrinam usquam introducant, nec
illam publice aut privatim doceant: nec ea utantur ullo modo (nisi forte de poeni­
tentis licentia), sed ita prorsus in omnibus casibus nostri se gerant confessarii
ac si in confessione nihil penitus audivissent, sibique persuadeant, ut humana­
rum rerum regimen ab hoc sacramento longissime distat, ita debere nullatenus
ah eo pendere » (33).

631. Decretum Clementis VIII et decretum S. Officii sub Innocentio XI. — 1. Clemens VIII die 26 maii 1593 decretum edidit, quo.
inter alia, haec statuit: « Tam Superiores pro tempore existantes, quam
confessarii, qui ad superiori tatis gradum fuerint promoti, caveant dili­
gentissime, ne ea notitia, quam de aliorum peccatis in confessione ha­
buerunt, ad exteriorem gubernationem utantur» (§ 4) - (34).
2. N. Off., iussu et auctoritate Innocenta AI, die 18 nov. 1682
(30) Cfr. Honoré, op. cit., p. 56 ss.; Galtier. De poenit.. n. 525; Kurtscheid, op. cit.,
p. 107 ss.
(31) Scotus, in IV, D. 21, q. 2, ad 1.
(32) Riccardus a. Mediavilla, in IV, D. 21. a. 4, q. 1.
(33) Institutum S. I., Florentiae. 1893, III, p. 352.
(31) Pullarium Hom., IV, p. 68.

I

tulit decretum, quo penitus interdictus fuit usus scientiae sacramentalis cum gravamine poenitentis, etiam excluso revelationis pe­
riculo (cfr. n. 615) - (35).

CAPUT XVII.

DE LOCO, TEMPORE ET VESTE ADHIBENDA
IN CONFESSIONIBUS EXCIPIENDIS
Articulus I.

De loco et tempore confessionis audiendae.
632. Locus. — 1. Can. 908 statuit generale principium: « Sacramentalis confessionis proprius locus est ecclesia vel oratorium publicum
aut semi-publicum ».
Ratio est, quia agitur de sacra mento ideoque per se nonnisi in loco
sacro ministrari decet. Porro nec oratorium privatum (cfr. can. 1188,
§ 2) nec a fortiori aedes privatae sunt locus proprio et stricto sensu sacer.
At circumstantia loci non rigorosius urgetur. Hinc consulto Le­
gislator dicit: «sacramentalis confessionis proprius locus est...».
Rituale Rom. (1) olim haec habebat: « In ecclesia, non autem in
privatis aedibus, confessiones audiat (sacerdos), nisi ex causa ratio­
nabili, quae cum inciderit, studeat tamen id decenti ac patenti loco
praestare » (2). Editio typ. an. 1925 verba Codicis refert.
S. C. Ep. et Reg., Pisauren., 22 sept. 1645, ita rescripsit: «Che li con­
fessori, cosi secolari come regolari, volendo amministrare questo sacramento
(confessionis) a persone secolari di qualsivoglia sesso o età si siano, debbano
farlo in chiesa con la stola al collo, alla fenestrella dei confessionario il quale
abbia i forami cosi angusti, che non possa passarvi il dito auricolare, eccet(35) Utrum sigillum sacramentale fuerit unquam violatum, vide Honoré, op. cil.
p. 124 ss.; Galtier, Dicltonn. d'Apologét,, v. Pénitence, p. 259 ss., qui merito ostendunt
quaedam facta ab adversariis allegata, esse valde incerta et ambigua atque ad summum
respicere usum illegitimum scientiae sacramentalis aut indirectam sigilli violationem, non
vero directam scienter admissam.
(1) Tit. Ill, cap. 1, Ordo ministrandi sacramentum poenitentiae, n. 7.
(2) Cfr. Bened. XIV, ep. encycl. · Magno cum ·, 2 iun. 1751, § 20; Greg. XVI, cp.
encyel. •Inter gravissimas », 3 febr. 1832.

tuati pero i casi d’infennità, o di altra précisa nécessité o congruenza rnorale,
ne’ quali possino confcssare nella sacrestia, o allro luogo decente, coi -olo abito
regolare, c cosi anche per servizio degl’infermi nelle loro case » (3).
Undo interdum, etiam pro mulieribus, v. g. religiosis, alius locus, ob iusturn
motivum, legitimo designatur, ex. gr. sacristia aperta vel cubiculum oratorio
contiguum. Qua in re standum est designationi Ordinarii.
In aliquo casu particulari, per modum exceptionis, designatio fieri potest
etiam a Superiorissa vel a confessario (cfr. n. 450), dummodo locus sit patens
et conspicuus. Imo confessionale pro mulieribus surdis, ut sic melius modestiae
consulatur, in sacristia aut alio loco congruo, valde conveniens esse potest (4).

2. «Sedes confessionalis ad audiendas mulierum confessiones semper
collocetur in loco patenti et conspicuo, et generatim in ecclesia vel oratorio
publico aut semi-publico mulieribus destinato n (can. 909, § 1).
Codex igitur expresse distinguit inter sedem confessionalem ad
excipiendas confessiones mulierum, etiam religiosarum, et illam quae
audiendis virorum confessionibus destinatur.
Ratio discriminis est periculum avertendum, scandalum vitandum,
quaevis suspicio eliminanda.
Sedes confessionalis mulieribus destinata, religiosis quoque et puellis,
semper collocari debet in loco patenti et conspicuo, ita ut ab omnibus
per se videri possit. Quod principium, seclusa necessitate eaque gravi
et urgente, exceptionem non admittit, nisi in casu particulari.
Dum e contra, collocatio sedis confessionalis in ecclesia vel ora­
torio publico aut semipublico mulieribus destinato generatim quidem
praecipitur, at non ita rigorose, ut ex iusta causa alibi sedes collocari
nequeat.
3. « Sedes confessionalis crate fixa ac tenuiter perforata inter poeni­
tentem et confessarium sit instructa » (can. 909, § 2).
In hac re attendendae sunt ordinationes dioecesanae atque usus
locorum consulendus est circa formam sedis confessionalis. At hodie
necesse omnino est ex iure communi ut confessionale habeat cratem
eam que fixam ac tenuiter perforatam, seu ut foramina ita sint tenuia,
« che non possa passarvi il dito auricolare » (5).
Expedit ut confessionale cortinis, quae confessarium obtegant,
muniatur, aut clausum sit, dummodo loci consuetudo id patiatur. Cu­
randum ut crates sint semper mundae, maxime vero ut ostiola bene
et facile claudi possint; secus poenitens, ab alia parte genutlexus et
exspectans, verba confessarii audire posset.
(3) Bizzarri. Collect., p. 26.
(I) Berardi. Thcol. past., p. 95.
(5) S. C. Ep. et Reg.. Pisauren., 22 sept. 1645.

Praeterea curandum ut tam pro confessario (piam pro poeniten­
tibus confessionale commodum sit, atque ut foramina cratis sint minu­
tissima ac rotunda, non vero oblonga.
Locus aptus et specialis ad excipiendas virorum confessiones semper
erit utilis; interdum poterit quoque esse necessarius, attentis praesertim
locorum usibus.

633. 4. « Feminarum confessiones extra sedem confessionalem ne
audiantur, nisi ex causa infirmitatis aliave verae necessitatis ct adhi­
bitis cautelis quas Ordinarius loci opportunas indicaverit » (e. 910, § 1).
Peculiaris urget ratio modestiae, ubi agitur de mulierum, etiam
religiosarum, confessionibus excipiendis. Quod valet quoque ubi agitur
de puellis vel de mulieribus surdis, quae in sacrist ia above loco, extra
sedem confessionalem, audiri per se nequeunt.
Excusat, ut palam est, infirmitas et vera necessitas, quae mul­
tiplex esse potest ac diversa ratione aestimanda. Sed quolibet in casu
adamussim servandae sunt cautelae ab Ordinario loci praescriptae,
ideoque attendendae sunt dioecesanae ordinationes.
Grave per se est, ubi nulla excuset causa, mulierum confessiones
habitualiter aut frequenter excipere extra confessionale i. e. sine tabula
cum crate; eas audire in loco non patenti, secluso scandalo, per se erit
veniale, interdum nullum peccatum.
Interrogata S. C. S. Officii: « I. An loca in quibus excipi solent confes­
siones monialium habenda sint ut loca destinata ad audiendas confessiones,
vel ut vera confessionalia; — II. An idem dicendum sit de locis constructis
ad formam eorum in quibus excipi solent confessiones monialium claustralium, in quibus excipiuntur confessiones mulierum degentium in locis, quae
vulgo dicuntur conservatorii, ritiri; — III. Quatenus habenda sint ut vera con­
fessionalia, utrum talia censenda sint solum quoad moniales, et alias degentes
in praedictis locis, an etiam quoad alias personas extraneas »; — die 25 nov. 1874
respondit: «Ad tria dubia prout exponuntur: Affirmative » (6).
S. C. de Prop. Fide, decr. 26 aug. 1780, statuit « ut mulierum confessiones
palam in ecclesiis, cappellis, aut publicis oratoriis, ubi adsunt: ubi vero desi­
derantur, in alio loco patenti, ac pervio, et ianuae hospitii quantum fieri potest
viciniori, a respectivis Ordinariis, et, his deficientibus, a localibus missionum
Superioribus designando, interposita crate ferrea, vel alio repagulo inter os
confessarii, ac mulieris poenitentis, audiantur » (7).
Eadem S. Congregatio interrogata: « Se il decreto della grata per le donne
s’intenda solo doversi osservare negli oratori stabili delle cristianità ; e se (piando
il missionario è obbligato a confessât donne nolle case particolari, per nian­
te) CoUeel. S C. dc Prop. Fide. η. 1121.
(7) Ibidem, η. 515.

canza di oratorio stabile, basii chc quests con un velo ei coprano tutto il volto»;
— die 17 mart. 1875 respondit: «Affirmative ad primam et secundam partem,
st aliter fieri nequeat» (8).
Dum sacerdos audit in aedibus privatis confessionem mulieris
aegrotantis, « cubiculi ianua sit patefacta, ut conspici tam confessarius
quam poenitens possint» (9).
Pontif. Coni missio Codicis die 24 nov. 1920 declaravit praescriptum
can. 909, § 2 servandum esse non solum in audiendis mulierum confossionibus, sed «generaliter pro poenitentibus... in ecclesiis et publicis
oratoriis, firmo tamen praescripto can. 910, §2».
Proinde etiam virorum confessiones, quando in ecclesia vel ora-

torio publico excipiuntur, per se audiendae sunt in sede confessionali.
Haec tamen pro viris potest esse peculiaris et omnino distincta a con•
·
·
·
fessionali mulierum, ita ut sufficiat quandoque sedile cum genuflexorio.
Haec praescriptio levis est: quaecunque causa rationabilis excusat.

5. « Confessiones
(can. 910, §2).

virorum etiam in aedibus privatis excipere licet »

Nulla causa peculiaris ad id requiritur.
Palam est, vitandum esse scandalum aliudve incommodum atque

I

I

adamussim servandas esse normas prudentiae ac modestiae.
Quod autem dicitur de aedibus privatis, a pari, quin dicamus a
fortiori, dicendum est de oratorio domestico sive privato.

i
i
i

634. Tempus. — 1. Confessiones audiri possunt omni die et hora. Consuetudo de non audiendis confessionibus feria VI in Parasceve est omnino
reprobanda (10).

- |

2. Cavendum tamen est ne confessiones mulierum, generatim lo­
quendo, in tenebris audiantur. Imo « confessarii sine necessitate audire
non debent mulierum confessiones post crepusculum vespertinum et
ante auroram » (11).
Sufficit necessitas lato sensu, i. e. quaecunque causa iusta excusat,
v. g. magnus numerus poenitentium, maior commoditas pro fideli­
bus etc., dummodo debitae cautelae serventur ad omnes abusus vi­
tandos.
Attendendae sunt locorum consuetudines et praesertim praescri­

ptiones dioecesanae.

(8) Ibidem, n. 572.
(9) S. C. de Prop. Fide, dear. 13 aprU. 1807, η. XIII; 12 febr. 1821; Collect., nn. 692,
751.

(10) S. It. C., Tricarien., 17 deo. 1875; Decreta aulh., n. 3383.
(11) S. C. Ep. et Rcg. 21 iun. 1620; 9. C. de Prop. Fide, 12 ian. 1869; Collect.,
n. 1339.

42 — CAPPELLO, De Sacramentis, II.

636. Scholion. — Absolutio a censuris quocunque tempore, loco
et modo dari potest.
Non requiritur determinata forma aut peculiaris sollemnitas, nec
ullus ritus sacer. Satis est externa manifestatio voluntatis sive verbis
sive scripto sive nutu etc., ita ut praeditus facultate ostendat se abso­
lutionem revera concedere.
Nec requiritur, uti in absolutione a peccatis, praesentia illius qui
absolvendus est. Proinde absolutio a censuris dari potest etiam absenti,
per litteras, per telephonium, per telegraphum, per internuntium, etc.
Absolutio censurae in foro sacramentali continetur in consueta
forma absolutionis peccatorum in libris ritualibus praescripta, eaque
sub levi adhibenda est. Quidam censent, nec improbabiliter, non haberi
verum praeceptum obligans sub reatu culpae.
In foro non sacramentali, tam interno quam externo, quolibet
modo dari potest. Sed quoad absolutionem excommunicationis regu­
lariter formam adhiberi convenit, quae in praefatis libris traditui· (can.
2250, § 3); at ne sub levi quidem id praecipitur (6).

Articulus II.

De veste adhibenda in confessionibus audiendis.
635. An et quaenam vestis adhibenda sit. — 1. Vestis, per se adhi­
benda, est superpelliceum et stola violacea.
2. Hoc tamen non stricte praecipitur i. e. sub poena peccati. Unde
Rituale Rom. ait: « Superpelliceo et stola
violacei coloris utatur (sa*
cerdos), prout tempus vel locorum feret consuetudo » (1). Agitur de ru­
brica mere directiva.
S. R. C. die 20 aug. 1628 declaravit « Episcopum cogere posse sacerdotes
saeculares ut audiant confessiones cum cotta et stola, et regulares, cum stola
tantum ». Hoc decretum in Collect, deest (2).
Die 31 aug. 1867, ad II, respondit: «Conveniens est, ut in ecclesia adhi­
beatur stola, iuxta S. R. C. decreta » (3).
Interrogata a Praeposito generali presbyterorum Congregationis SSiui
Sacramenti: «An liceat alumnis praedictae Societatis audire in sacro tribunali
confessiones, adhibita tantum stola violacei coloris et sine superpelliceo »;
die 7 iul. 1877 respondit (ad IV): « In ecclesia servetur Rituale Romanum » (4).
Item interrogata: «An tolerari possit confessarios in ecclesia vel in sede
confessionali sacramentum poenitentiae frequenter ministrantes uti stola absque
superpelliceo, aut viceversa»; die 23 mart. 1882 (ad III) rescripsit: « Servetur
Rituale Romanum » (5).

3. Confessarii religiosi uti possunt stola tantum, absque super­
pelliceo.
4. In hac re consuetudini locorum haud parum deferendum est.
At, quantum fieri queat, standum rubricae Ritualis Rom. (1. c.); quae,
licet directiva sit, nullatenus tamen negligenda est, praesertim si con­
fessiones per diuturnum tempus audiantur.
Ordinationes latae forte ab Episcopis, quae urgent usum superpellicei et stolae in confessionibus excipiendis, vim profecto et efficaciam
habent, non ultra tamen sensum atque obligationem Ritualis Romani
et decretorum S. B. Congregationis.
(1)
(2)
(3)
(4)
(5)

Tit. Ill, cap. 1, n. 10.
Cfr. Decreta auth., I, p. 120.
Ibidem, n. 3658.
Ibidem, n. 3126.
Ibidem, n. 3542.

DE INDULGENTIIS (1)
637. Indulgentiae sunt medium efficacissimum satisfaciendi Deo
pro peccatis iam remissis praeter sacramentalem poenitentiam (cfr.
n. 231 ss.). Quare indulgentiae sunt quasi complementum sacramenti
poenitentiae. Nam hoc sacramentum gratia quidem est, sed gratia
(6) Cfr. Cappello, De censuris, n. 99» ubi fuse haec exponuntur.

i

(1) S. Belhirmiinw, De indulgentiis (Controc. to. II); Paulianus. Tractatus de iubilaco
et indulgentiis, Romae, 1550; Cordubensis, Opus de indulgentiis. Compluti, 1554 ; Laurentius.
Controversiae de indulgentiis, Cracoviao, 1593; Capetius, Tractatus dc indulgentiis. Insulis,
1599; Zerola. Dc. Jubilaeo et indulgentiis, Venctite 1600; ZecchiUS» Dc indulgentiis <1 iulnlaco
deque eorum origine, praestantia et utilitate, etc., Coloniae, 1601; Reynerius, Tractatus de
indulgentiis, Duari, 1626; Passarini, Tract, dc indulgentiis, Venetiis, 1696; Amort, De ori­
gine, progressu, calore ac fructu indulgentiarum, etc., Augustae Vindelicorum. 1735; Collet.
Traité historique, dogmatique et pratique des indulgences et du jubilé, Louvain, 1760; Min·
(lercr. Dc indulgentiis, in genere et in specie nec non dc iubilaco, Venetiis, 1751; Bouvier,
Traité dogmatique et pratique des indulgences, Paris 1885; HiXSChor, Die Kath. Lehre von
Ablass, Tubing., 1885; Molata» Manuale de indulgentiis, Romae. 1892; Beringer. Die Aidasse.
ete., Paderborn. 1900; Lépicier, Le indulgence. loro origine, natura c scolgimenlo. Siena. 1897;
Kurz. Dic kath. Lehre vom Ablass, Paderborn. 1900; Locau, Précieux trésors des indulgences,
Turin. 1921.

mixta cum rigore iustitiae, ita ut nomine Dei Ecclesia reum ad tri­
bunal vocet atque sacerdos in ipsa remittendi actione etiam punire
possit ac debeat.
Attamen Christus D. sui infiniti meriti et satisfactionis applica­
tioni limites non posuit, ac ipsum divinae iustitiae rigorem, quem mise­
ricordia non plane absorbuit in sacramentali absolutione, ligavit atque
devinxit per potestatem indulgentiarum Ecclesiae concessam.
Dogma catholicae doctrinae de indulgentiis, ut ex dicendis pa­
tebit, complura dogmata quasi compendio quodam complectitur. Sane
ostendit magnitudinem et malitiam peccati, patefacit infinita merita
Christi eorumque efficaciam, summam Dei misericordiam et liberalitatem demonstrat, iustorum apud Deum acceptabilitateni ac poten­
tiam declarat, mutuam unionem et caritatem inter fideles commendat,
poenitenti animum et desiderium excitat, odium peccati ac peccatorum
conversionem promovet, zelum divinae gloriae et animarum ac­
cendit.
Ea capita dumtaxat nobis exponenda sunt, quae cum sacramento
poenitentiae et confessarii munere magis cohaerent.

Articulus I.

De natura et divisione indulgentiarum.
638. Notio indulgentiae. — 1. Codex definit indulgentiam: «remis­
sionem coram Deo poenae temporalis debitae pro peccatis, ad culpam
quod attinet iam deletis, quam ecclesiastica auctoritas ex thesauro Ec­
clesiae concedit pro vivis per modum absolutionis, pro dejunctis per modum
suffragii » (can. 911).
Dicitur «) remissio coram Deo, et non coram sola Ecclesia, v. g.
poenae ex sententia iudiciali debitae. Proinde, cum agatur de remis­
sione poenae temporalis in foro Dei, errarunt ii omnes, qui indulgentias
acceperunt pro remissione poenae in foro solius Ecclesiae debitae.
Quod iam in Lutheri art. 19 a Leone A proscripto: «Indulgentiae his,
qui veraciter eas consequuntur, non valent ad remissionem poenae pro pec­
catis actualibus debitae apud divinam iustitiam ».
Const. « Auctorem fidei », 28 aug. 1794, damnavit prop. 40am Synodi Pisto­
riensis: « Propositio asserens, indulgentiam secundum suam praecisam notionem
aliud non esse, quam remissionem partis eius poenitentiae, quae per canones
statuta erat peccanti, quasi indulgentia praeter nudam remissionem poenae

canonicao non etiam valeat ad remissionem poenae temporalis pro peccatis
actualibus debitae apud divinam justitiam: falsa, temeraria, Christi meritis
iniuriosa, dudum in art. 19 Lu then damnata».

b) Dicitur remissio poenae, non ipsius culpae (1). Si quando.
in monumentis antiquioribus, sermo fit de condonandis peccatis, ani­
madvertendum est, nomine peccati designari non solum reatum culpae,
sed etiam reatum poenae (2).
c) Dicitur remissio poenae temporalis, quia poena aeterna una
cum peccato mortali remittitur (cfr. n. 86).
d) Dicitur debitae pro peccatis, ad culpa II quod attinet iam de­
letis, quia nulla poena in foro Dei remittitur manente culpa.
e) Dicitur qua II ecclesiastica auctoritas, quia potestas conce­
dendi indulgentias continetur in potestate clavium, quae uni Ecclesiae
concredita est (cfr. n. 646).
/) Dicitur ex thesauro Ecclesiae, nempe ex satisfactionibus potis­
simum Christi, secundario sanctorum, Ecclesiae concreditis (n. 645).
g) Dicitur pro vivis per modum absolutionis, quia remissio poenae
temporalis per indulgentiam est actus verae et proprie dictae iuris­
dictionis, ubi agitur de vivis, qui nempe subsunt iurisdictioni : quae
proinde inviolatum titulum confert indulgentiam consequendi.
Λ) Dicitur pro defunctis per modum suffragii, quia defuncti iuris­
dictioni Ecclesiae non amplius subsunt, ideoque indulgentia ipsis ap­
plicatur tantummodo per modum suffragii, i. e. deprecando, oratione
quidem efficacissima, at ordinariis legibus orationis obnoxia. Cfr. n. 648.
639. 2. Potestas clavium tradita Ecclesiae valet etiam ad poenas
peccatorum remittendas. Sed eius dispensatio rationabilis sit oportet.
Quae dispensatio sive absolutio a poenis fit rationabilis ex quo simul
offertur solutio ex thesauro Ecclesiae, et suo quasi praemio donatur
vel promovetur bonum opus, quod Superioribus ecclesiasticis, pro
fine Ecclesiae, promovendum videtur.
Tria igitur elementa reperiuntur in indulgentia concessa viventi:
1° absolutio, totalis vel partialis, a poenis; 2° solutio debiti ex thesauro
Ecclesiae; 3° opus bonum praestandum, quod est tanquam conditio,
quae simul cum solutione rationabilem facit absolutionem.
Quando applicatio fit defunctis, Ecclesia, impleto a fideli opere
(1) Cfr. S. Thom., Suppi, q. 17. art. 1; S. Bellarm., Dr Indulg., lib. I, cap. 7; Suarez,
disp. 50. sect. 1, n. 2 s.
(2) Cfr. Boned. XIV, De. Synod. diocc., lib. XIII. cap. 18, n. 7: Suarez, disp. 50. sect.
1, n. 14; Pesch, VII. n. 466; Ball.-Palm.. V. n. 763; Galtier, De poenitentia, n. 587; Be·
rlnger-Steincn, I, 23 ss.

praescripto, offert Deo cum solutione debiti suam intercessionem, ut
animae purgatorio igne ex toto vel ex parte liberentur.
3. Poena autem temporalis, quae coram Deo remittitur, praecipue
est poena purgatorii. Nam poenae huius vitae, sicut universali lege
non statuuntur, ita universali lege non remittuntur.
Imo aliquando tam absoluta Dei voluntate statuuntur, ut pro­
pter nullam causam condonentur. Neque indulgentiae referuntur ad
poenalitates huius vitae. A fortiori non versantur circa satisfactiones,
quae privatis hominibus vel societati humanae debentur.
Quamvis indulgentia sit remissio poenae temporalis in foro Dei,
vere tamen est etiam vel esse potest « relaxatio de iniunctis poenitentiis <>,
in foro ecclesiastico (3).
Haec verba « de iniunctis poenitentiis » non raro occurrunt in concessione
indulgentiarum, et probe intelliguntur, si prae habeatur disciplina poenitentiaria Ecclesiae. Palam est, per indulgentias tolli eam tantum poenitentiam,
quae stricte in satisfactionem, non illam, «piae in medicinam imposita est:
non tollitur enim materia medicinae, sed materia punitionis.

Haec infra accuratius declarabuntur (n. 645 ss.).
640. Divisio. — Indulgentia dividitur:
1° In plenariam seu totalem, et partialem.
Plenaria ea dicitur, quae, ex intentione concedentis, tollit omnem
poenam temporalem pro peccatis debitam; particularis, qua tantum
determinata pars illius poenae remittitur.
Quaelibet indulgentia plenaria, quantum est ex parte concedentis,
totam poenam temporalem delere potest; at non omnes eam plene lu­
crantur. Complures ex parte tantum acquirunt. In iis enim, qui nullam
culpam nec venialem habent, omnes poenae delentur; in iis vero, qui
adhuc aliquod peccatum veniale habent vel affectum ad illud, remit­
tuntur quidem poenae debitae pro culpis deletis, non autem illae, quae
debentur culpae adhuc remanenti.
Ratio est, quia effectus indulgentiae plenariae divisibilis est ex
intentione concedentis: qui ergo totum non lucratur, eius partem lu­
crari potest.
Ex relatione indidgentiarum ad poenas impositas in foro ecclesiastico
explicatur illa distinctio indulgentiae in plenam, pleniorem et plenissimam,
quae occurrit v. g. in Const. «Antiquorum* Bonifacii VIII (4).
(3) S. Thom.. Suppi., q. 25, art. I; Suarez, disp. 59, sect., 1, n. 4 ea.; Lacroix, lib.
VI, part. 2, η. 1315; Ball.-Palm., V, η. 782.
(4) C. 1, de pocnil. et remiss., V, 9, In Extravag. com.

Plena est indulgentia, quando remittitur tota poena, quae correspondet
omni satisfactioni impositae in foro canonico; plenior, quando correspondet
poenae non solum reapse impositae, sed secundum rigorem canonum impo­
nendae; plenissima, quando remittitur tota poena coram Deo debita.
Alii tamen aliter haec verba explicant (5).
Hodie indulgentia plenaria semper intelligitur remissio totius poenae Deo
debitae; nec amplius admittenda est distinctio inter illos tres terminos quoad
remissionem poenae (6).

Indulgentiae partiales olim concedi solebant hac formula: remissio
dimidiae vel tertiae partis peccatorum, nempe poenarum temporalium.
Nunc conceduntur indulgentiae tot dierum, annorum, quadragenarum.
Cfr. n. 669.
Huiusmodi formulae non ita accipiendae sunt, quasi his indul­
gentiis tantnndem poenae purgatorii relaxentur, sed significant solum
poenitentias canonicas remitti, quae antiquitus pro peccatis imponi
solebant. Unde sensus est, tantum remitti poenae Deo debitae seu
purgatorii, quantum per illas poenitentias deleretur, si reipsa persol­
verentur.
Igitur per indulgentiam unius anni tanta poena Deo debita re­
laxatur, quanta aequivalet poenitentiae canonicae unius anni.
Mensura autem huius remissionis, sicut in antiqua disciplina poenitentiali dependebat ex fervore poenitentis, ita nunc dependet a maiore
aut minore devotione, qua conditiones pro indulgentia praescriptae
adimplentur.
Indulgentia quadraginta dierum vocatur quadragena, qua tantum
poenae remittitur, quantum deletum fuisset per ieiunium quadragesimale, quando nempe disciplina poenitentialis severior erat et magis
expiatoria, nimirum in solo pane et aqua toleratum.
Cum canonica poenitentiarum disciplina ratione severitatis varia
fuerit pro locorum ac temporum varietate, et nemo hactenus defini­
verit tempora et loca ad quae concessio se referat, fatendum est indul­
gentiam partialem quadam incertitudine laborare (7).
Liquet proinde aestimationem indulgentiae plenariae ab aesti­
matione partialis indulgentiae formaliter differre.
Olim concedebatur interdum indulgentia plenaria et tot annorum, v. g.
trium, septem etc. Tunc, is qui indulgentiam non lucrabatur totam, aequi(5) Cfr. Beringer-Steincn, I, p. 65 ss.; Lehmkuhl, II, n. 526; Pesch. VII. n. 172; Kurz,
Dic kath. Lchrc vom Ablass, 69 ss.
(6) Suarez, disp. 50, sect. 4, n. 7.
(7) Cfr. Verinecrsch, III, n. 619; Lehmkuhl, II, n. 526.

rebat partialem formae consuetae, seu plenaria in partialem consuetae rationi»
convertebatur. Ita verius. At quidam aliter formulam explicant (8).
Quamvis indulgentiae partiales, quae ad numerum annorum extraor­
dinarie magnum extenduntur, habendae sint tanquam suspectae, tamen huius·
modi indulgentiae quandoque reipsa concessae fuerunt. Sed generali decreto
diei 26 maii 1898 revocatae sunt omnes indulgentiae mille aut plurium mil­
lium annorum, quae hucusque concessae dicuntur aut sunt (9).
In formula: indulgentia sex vel septem annorum et totidem quadragenarum,
nomen quadragenae non significat ieiunium quadragesimale, quod intra ipsos
sex vel septem annos observandum sit, adeo ut huiusmodi indulgentia taritundem significet atque indulgentia sex vel septem annorum et septem quadra­
genarum, sed quadragenas sex vel septem annis superadditas.

Hodie, ex Collectione authentica die 31 dec. 1937 edita a S. Poenifcentiaria, formulae ideoque indulgentiae totidem quadragenarum sub­
latae sunt.
641. 2° In personalem, realem, mixtam et localem.
Dicitur personalis ea quae immediate conceditur personae phy­
sicae aut morali, v. g. confraternitati vel universim fidelibus, inde­
pendenter a certo loco vel obiecto. Quidam vocant realem indulgentiam
personae morali concessam.
Dicitur realis indulgentia, quae immediate alicui rei sive obiecto
adnectitur, v. g. rosario, numismati, crucifixo etc.
Dicitur mixta, si et quaedam qualitas personae et quaedam rei
possessio vel usus requiratur. Tales erant usque ad nostra tempora
indulgentiae apostolicae. Nam, post primum usum rei his indulgentiis
ditatae, haec non poterat iam, mutato possessore, prodesse novo pos­
sessori.
Vocatur localis, quae immediate alicui loco adnexa est, ex. gr.
ecclesiae, altari, vel etiam cruci aut imagini, quatenus in determinato
loco posita est et eius visitatio inter conditiones lucrandae indulgentiae
numeratur.
Fideles, qui alicui confraternitati aut pio sodalitio sunt legitime adscripti,
non privantur indulgentiis eidem concessis, eo quod confraternitatis statuta
sive ex parte sive ex toto non observant, dummodo adimpleant opera pro in­
dulgentiis lucrandis praescripta (10).
Indulgentiae reales applicari nequeunt statuis, crucibus, numismatibus
quae sint « ex stamno, plumbo, vitro aliave simili materia, quae facile con(8) Cfr. S. Bollarm., Dr, induta., 1- I. c. 9; Lugo, disp. 27, sect. 2, n. 5 ss.
(9) De indulgentiis apocryphis vide Lacroix, lib. VI, part. 2, n. 1307 ss.
(10) S. C. Indulg. 25 ian. 1842, ad 2; Decreta auth., n. 298.

fringi vel consumi possit », cuiusmodi est vitrum insufflatione coactum et
gypsum. Quamvis benedici possint, nequeunt tamen indulgentias recipere.
Coronae vero seu globuli possunt esse ex coralio, electro, alabastrite, mar­
garita, chrystallo, marmore, ex stamno, ex vitro « dummodo globuli sint ex
vitro solido et compacto t (11), ideoque huiusmodi coronae sive globuli ditari
possunt indulgentiis.
Crucifixi, statuae, numismata etc. ex ebore, osse, ligno, ferro, chalybe,
inulto magis ex argento et auro, recipere possunt indulgentias.
Imagines pictae seu impressae in charta aut tela capaces non sunt in­
dulgentiarum (12).
Numisma, cui applicatur indulgentia, referre debet imaginem alicuius
Sancti canonizati aut inscripti in Martyrologio; nec sufficit imago alicuius Beati
aut Venerabilis, nisi simul adsit quoque imago Sancti (13).
Si applicatur indulgentia cruci ferenti crucifixum, subiectum indulgentiae
est crucifixus, qui proinde potest in aliam crucem transferri, quin amittatur
indulgentia.

Uni eidemque rei aut loco phires ex variis titulis indulgentiae
adnecti possunt, v. g. coronae ditari possunt indulgentiis apostolicis,
S. Birgittae, crucigerorum, praedicatorum, etc. Sed uno eodemque
opere, cui ex variis titulis indulgentiae adnexae sint, nequeunt plures
indulgentiae acquiri, nisi opus requisitum sit confessio vel communio,
aut nisi aliud expresse cautum fuerit (can. 933) - (14).
Proinde ille qui utitur corona, indulgentiis ex variis titulis ditata,
ad preces recitandas, debet facere intentionem lucrandi v. g. aut in­
dulgentias apostolicas aut crucigerorum: ex eius enim intentione de­
pendet acquisitio unius alteriusve indulgentiae.
Ex declaratione $. Poenitentiariae diei 14 iun. 1922 uno eodemque
ex operibus in elencho indulgentiarum apostolicarum (a Pio XI die 17
febr. 1922 concessarum) recensitis plures indulgentiae acquiri possunt.

642. 3° In perpetuam et temporariam, prout semper duret indul­
gentia semel concessa, aut solum ad certum tempus; v. g. altare pri­
vilegiatum quod potest esse perpetuum aut ad quinquennium vel de­
cennium etc.
Per se indulgentia est perpetua, cum induat rationem privilegii,
quod natura sua perpetuum est (can. 70).
(11) S. C. Indulg. 29 febr. 1820, nd 2; S. Poenit., 21 dec. 1925; Decreta auth., n. 249;
A. A. S.. XVIII, 24.
(12) S. C. Indulg., 20 febr. 1820; Decreta auth., n. 249.
(13) S. C. Indulg., 22 dec. 1710; Decreta auth., n. 32.
(14) Cfr. S. C. Indulg.. 29 febr. 1820, nd 3; 20 mail 1841, ad 1; 10 mail ISII, ad 3;
29 febr. 1804, ad 2 et 3; 12 ian. 1878, ad 3.

643. 4° In applicabilem defunctis et non applicable II , seu pro de­
functis tantum et non pro vivis, aut viceversa.
Habentur enim quaedam indulgentiae, quae applicari possunt tan­
tummodo defunctis, dum aliae sunt quae prosunt dumtaxat eas lu­
cranti, aliae quae tum pro vivis, tum pro defunctis acquiri possunt.
Omnes indulgentiae a R. Pontifice concessae, nisi aliud constet,
sunt applicabiles animabus in purgatorio detentis (can. 930).
Quod valet non modo de futuris indulgentiis, verum etiam de
praeteritis.
Fiunt defunctis applicabiles omnes indulgentiae ab eo acquisitae, qui
votum heroicum fecit in gratiam animarum purgatorii (cfr. n. 697); atque ipse,
si sacerdos sit, fruitur quotidiano privilegio personali altaris.

Plenaria indulgentia, quae in Commemoratione omnium defun­
ctorum, toties quoties lucranda prostat, a viventibus nonnisi pro de­
functis acquiri potest.
Nemo indulgentias acquirens potest eas aliis in vita degentibus
applicare (can. 930): idque non ex ipsa rei natura, sed ex positiva Ec­
clesiae voluntate. Cfr. n. 649.
Indulgentia concessa tam pro vivis quam pro defunctis non est
intelligenda hoc sensu, quatenus eam lucrentur tam defuncti quam
viventes, sed quatenus pro lubitu potest quis aut pro se applicare aut
pro animabus purgatorii (15).
644. 5° In Indulgentiam concessam in forma ordinaria et in forma
iubilaei.
Indulgentia iubilaei est semper plenaria (cfr. n. 699). Solum accidentaliter differt ab alia plenaria, ob privilegia adnexa dispensandi
super certis votis et impedimentis, absolvendi a reservatis, et propter
maiorem spem lucrandi re vera indulgentiam plenariam, ob maiora
opera requisita ut conditiones, et communem conatum societatis Chri­
stianae seu totius Ecclesiae (16).
Indulgentia in forma ordinaria est quaecunque alia indulgentia,
praeter eam, quae in forma iubilaei acquiritur.
(15) S. C. Indulg., 15 ian. 1839; Dccrcla auih.9 n. 267.
(16) Cfr. Bcringer-Steinen, Die Âbldese, I, 26; IT, 1008; Noldin, III, n. 330; Ball-Palm.,
V, n. 806.

Articulus II.

De thesauro spirituali Ecclesiae eiusque potestate
concedendi indulgentias.

I

645. Thesaurus spiritualis Ecclesiae. — 1. Definiri potest: cumulus
satisfactionum Christi et Sanctorum, quas Ecclesia per indulgentias dispen­
sare potest (1).
Satisfactiones pro omnibus peccatis sufficientes in actu primo
exsistere, non est hic probandum, sed potius ostendendum est has
satisfactiones esse vere thesaurum fidelium, quem Ecclesia distribuere
possit.
Si quaeratur, ubi thesaurus sit, respondendum est: in cognitione
et acceptatione Dei.
Nomen thesauri derivari potest ex S. Scriptura (2).
Utrum hoc nomen nostro sensu reperiatur etiam apud SS. Patres, an
potius primum occurrat apud Alexandrum Haleneem (3) et S'. Albertum M. (4),
controvertitur (5).

2. Exsistentia thesauri probatur:
1° Ex declaratione Ecclesiae:
a) Clemens VI in Extrav. « Unigenitus Dei Filius » (an. 1349)
non solum docet infinitum ex satisfactionibus Christi thesaurum exsistere
in Ecclesia, ad cuius thesauri cumulum merita B. Μ. V. et omnium
Sanctorum « adminiculum » praestent, sed etiam docet Ecclesiam habere
potestatem hunc thesaurum per indulgentias dispensandi (6).
b) Leo X in damnata prop. Lutheri 17· et in Bulla « Cum post­
quam », 9 nov. 1518, ad Card. Caietanum tunc in Germania legatum,
ex professo declarat, contra repugnantes aut ignorantiam affectantes,
quae sit Ecclesiae doctrina de indulgentiis earumque fundamento.
c) Pius VII damnavit prop. 41*“ Synodi Pistoriensis, quae
ita sonat:
i

(1) Cfr. Pcech, VII, n. 484; Galtier, De poenitentia, n. 580 ss.; Lépicier, Tract. de poe­
nitentia, Romae, 192i, p. 494.
(2) I Pctr., I. 18 s.; I Cor., vi, 20; VH, 23; II Cor., vm, 9; Coi., i, 27
(3) Summ. thcol., p. IV, cap. 23, n. 3, n. 0.
(i) In IV, D 20, art. 10.
(5) Cfr. Perrono, VIII, 394, not. 19; Peech. VII, n. 485.
(6) C. 2, de poenit. el remiss., V, 9, In Extravag. com.

I
« In co, quod subditur, scholasticos suis subtilitatibus inflatos invexisse
thesaurum male intellectum meritorum Christi et Sanctorum, et clare notioni
absolutionis a poena canonica substituisse confusam ct falsam applicationis
meritorum, quasi thesauri, unde Papa dat indulgentias, non sint merita Christi
et Sanctorum: falsa, temeraria, Christi et Sanctorum meritis iniuriosa dudum
in art. 17 Lutheri damnata » (7).

d) Can. 911 docet indulgentias concedi ab ecclesiastica aucto­
ritate « ex thesauro Ecclesiae ».
2° Ex ratione theologica. Nam ex una parte exstat cumulus
superabundans satisfactionum Christi et Sanctorum, praesertim B. M.
Virginis; ex alia parte, indigentibus subveniri potest ex illo cumulo,
ut patet ex communione Sanctorum, quae importat communicationem
bonorum inter omnia membra Ecclesiae militantis, patientis et trium­
phantis.
Quod vero exstet cumulus superabundans, evidens est. Etenim
infinita sunt Christi merita et satisfactiones, quae licet in sacramentis
operentur, sua infinitate tamen excedunt efficaciam sacramentorum,
ideoque manent extra sacramentum dispensanda.
Sanctorum praeterea « multi in operibus poenitentiae supererogaverunt ad mensuram debitorum suorum; et multi etiam tribulationes
iniustas sustinuerunt patienter, per quas multitudo poenarum poterat
expiari, si eis deberetur... Sancti autem, in quibus superabundantia
operum satisfactionis invenitur, non determinate pro isto, qui remis­
sione indiget, huiusmodi opera fecerunt, sed communiter pro tota Ec­
clesia, sicut Apostolus Col. i, 24 ait se adimplere ea quae desunt pas­
sionum Christi, in carne sua, pro corpore eius, quod est Ecclesia. Et sic
praedicta merita sunt communia totius Ecclesiae » (8).
Ne dicas, satisfactiones Sanctorum, utpote finitas, posse, decursu tem­
porum, exhauriri. Nam, ceteris omissis quae videri possunt apud dogmaticos,
animadvertisse sufficiet, merita Sanctorum unice Deo placere propter eorum
cum Christo coniunctionem, quae iam est indissolubilis; ideoque non est cur
unquam exhauriatur eorum efficacitas. Praeterea, male quis sibi fingat haec
merita Sanctorum applicari distributive, cum potius omnia ad modum unius
cum meritis Christi a Deo considerentur (9).

3. Doctrina de spirituali thesauro Ecclesiae vel est de fide, ut plures
theologi tenent, vel saltem omnino certa, quippe quae necessario connectitur cum potestate concedendi indulgentias, quae de fide est: Ec(7) Denzing., n. 1404.
(8) S. Thom.. Suppi.. q. 25. art. 1.
(9) Cfr. Galtier. n. 583; Lehmkuhl. II, n. 531, nota; Peach, VII, n. 4 89; Molata, Ma­
nuale de indulgentiis, Romae, 1892, p. 6 ss.

desia enim non contendit se posse indulgentias concedere nisi hauriendo
ex hoc thesauro (10).
646. Potestas Ecclesiae concedendi indulgentias. — Hanc pote­
statem Ecclesiae competere, multiplici argumento probari potest:
1° Ex S. Scriptura. Christus D. tradidit Petro hanc potestatem:
Quodcumque solveris super terram, erit solutum et in coelis ·> (11).
Quibus verbis omnis ea potestas solvendi promissa est, quae cum
fine Ecclesiae cohaeret, neque aliunde probetur exceptam fuisse. Atqui
cum fine Ecclesiae plane cohaeret potestas per indulgentias solvendi
fideles a poenis temporalibus peccatorum, quibus impediuntur ab in­
gressu coeli, neque ulla positiva Christi institutione haec potestas ex­
cipitur.
Ergo Ecclesia potest per indulgentias solvere fideles a poenis tem­
poralibus. Si enim fideles privatis suis satisfactionibus unusquisque
pro se et alter pro altero debitum poenae solvere potest, nulla ratio
exsistit, cur Ecclesia ex communi thesauro satisfactionum publica
auctoritate debitum poenae solvere nequeat etiam extra sacramentum,
cum ad solius poenae remissionem necessaria non sit infusio gratiae.
Licet Christus D. eandem promissionem fecerit omnibus Apostolis (12),
minime tamen sequitur, omnes successores Apostolorum hanc potestatem eodem
modo habere, sed ita habere, prout postulat hierarchica Ecclesiae constitutio.
Quare Episcopi hanc potestatem non habent, nisi dependenter a R. Pontifice;
et (plia thesaurus Ecclesiae non est huius vel alterius dioecesis, sed totius Ec­
clesiae in communi, singuli Episcopi hunc thesaurum dispensare tantum va­
lent secundum facultatem, quam R. Pontifex ipsis concedit (13).

2° Ex doctrina Ecclesiae. Praeter documenta supra allata de
thesauro (n. 645), adest definitio Concilii Trid. (14): «Cum potestas
conferendi indulgentias a Christo Ecclesiae concessa sit atque huius­
modi potestate divinitus sibi tradita antiquissimis etiam temporibus
illa usa fuerit, sacrosancta Synodus indulgentiarum usum, Christiano
populo maxime salutem et sacrorum Conciliorum auctoritate pro­
batum, in Ecclesia retinendum esse docet et praecipit eosque anathemate
damnat, qui aut inutiles esse asserunt vel eas concedendi in Ecclesia
potestatem esse negant ».
(10) Cfr. S. Bellarm., De iuduly., lib. I, cap. 3: Suarez, disp. 41, sect. 1. η. 2; Lacroix,
lib. VI. part. 2. η. 1314; Peach, VII, n. 480; Galtier. η. 580.
(11) Mallh.. XVI. 19.
(12) Maith., χνιπ, 18.
(13) S. Thom.. QuodI.. 2, art. 16; Suppl., q. 29, art. 1 ; Suarez, disp. 49. sect. I. n. 13 ss.
Cfr. can. 912; n. 854.
(11) Sees. XXV, de indulg.

3° Ex praxi Ecclesiae. Potestate concedendi indulgentias Ec­
clesiae « antiquissimis etiam temporibus », ut docet Cone. Trid. (I. c.),
usa est, et hodie amplissime utitur (cfr. can. 911 ss.). Atqui Ecclesia
in huiusmodi constanti et universali facto sive usu errare nequit. Ergo.
Quoad historiam indulgentiarum vide n. 691 ss.
4° Accedit ratio theologica. Indulgentiae commendandae sunt
ob convenientiam et utilitatem, quae ipsis inest praeter ipsam remis­
sionem poenae temporalis. Nam a) indulgentiis illustrantur et incul­
cantur varia doctrinae catholicae dogmata, ut de iustitia et miseri­
cordia Dei, de necessitate satisfactionis pro peccatis, de communione
Sanctorum, de potestate Ecclesiae, de purgatorio; b) indulgentiis pro­
movetur studium virtutum, cordis contritio, opera misericordiae et
pietatis, usus sacramentorum, studium orationis, cultus Christi et San­
ctorum (15).

647. Indulgentiae vivis concessae. — 1. Imprimis certum est in­
dulgentiam vivis concessam esse veram absolutionem, factam potestate
iurisdictionis, non autem merum et simplex suffragium, quod Ecclesia
suppliciter Deo olïert, ut Deus respectu meritorum Christi benigne
remittere velit poenas temporales.
Igitur indulgentias concedere est satisfactiones Christi alicui auctoritatwe applicare.
2. Circa genuinum sensum formulae «per modum absolutionis*,
duae sunt sententiae DD.
Alii eam ita intelligunt, ut per indulgentiam fidelis directe absol­
vatur a reatu poenae (16).
Alii intelligunt dictam formulam sensu historico ideoque censent
absolutionem non esse proprie nisi a poena ecclesiastica iniuncta vel
iniungenda (17).
Prior sententia, rite intellecta, longe probabilior est.
3. Quare indulgentia recte dicitur vivis concedi per actum pote­
statis iudicialis, quamvis non per formam iudicii (18).
4. Indulgentia ita concessa non est mera absolutio, sed adiunctam
habet solutionem. Nam in praesenti ordine salutis Deus nullum reatum
sive culpae sive poenae remittit sine satisfactione.
Sic ipsa etiam sacramentalis absolutio fit per applicationem sa­
ils) Cfr. Suarez, disp. 49, sect. 5, n. 3.
(16) S. Bellarminufl, De induto., lib. I. cap. 5 et 6; Suarez, disp. 49. sect. I. n. 3 ss.;
Caietanus. De i ndutg., cap. 2 et 6; Palmieri. De poenit., Appendix de. indulgentiis, § 1; Peecb,
VII, n. 475.
(17) Galtlcr, De poenit., n. 597.
(18) Cfr. S. Bellarmi n., De induta., lib. I, eap. 6, ob. 4; Suarez, disp. 49, sect. 4, n. 10.

tisfactionum Christi. Simili modo indulgentia ita conceditur, ut Deo
offerantur satisfactiones Christi et Sanctorum, quas R. Pontifex applicat
ex thesauro Ecclesiae et fideles a reatu poenae temporalis absolvit (19).
5. Itaque remissio poenae temporalis per indulgentiae fit ex opere
operato, liret non vi sacramenti ; seu remissio non fit ex opere operantis,
ita ut efficacitas satisfactoria aut meritoria nullatenus adseribenda
sit operi praestito, cui adnexa est indulgentia. Opus enim non est. nisi
conditio requisita ad lucrandam indulgentiam (20).
Hinc apparet quaenam differentia sit inter remissionem poenae tempo­
ralis, quae obtinetur vi sacramenti et vi indulgentiae.
In sacramento, obtinetur remissio poenae temporalis tum vi ipsius ab­
solutionis, tum vi satisfactionis sacramentalis impositae. Sed, ex utroque capite,
remissio proportionatur dispositioni subiectivae poenitentis.
Per indulgentiam vero, dummodo lucrans sit in statu gratiae, remissio
poenae est independens ab eius dispositione subiectiva et proportionatur tan­
tum voluntati concedentis indulgentiam (21).
Inde apparet praeterea indulgentias vivis concessas, positis conditioni­
bus ab Ecclesia praescriptis, certum et infallibilem effectum habere: siquidem
Romanus Pontifex auctoritative indulgentias vivis concedit seu ipsos absol­
vit (22).

648. Indulgentiae concessae pro defunctis. — 1. Quod indulgentiae
concedi queant etiam pro dejunctis, manifestum est. Nam posito vinculo
caritatis quo animae purgantes Ecclesiae et Christo iunguntur, posito
quoque singulos fideles posse defunctis applicare sua suffragia, a pari,
ne dicamus a fortiori, applicatio suffragiorum seu bonorum socialium
potest fieri ab ipsa societate nempe ab Ecclesia.
Ob hanc rationem Scholastici iam saeculo xin, cum nondum ab Ecclesia
concedebantur indulgentiae pro defunctis, docebant tamen hoc posse fieri (23).
(19) Cfr. S. Bellarmin., I. c.; Suarez. /. r.. n. 118.
(20) Cfr. S. Thom., Suppi., q. 25, art. 2; Galtier, n. 592.
(21) Cfr. S. Thom., Suppi., q. 25, art. 2. ad 3 et 4.
(22) Olim theologi satis unanimiter. praecedente S. Thoma (in IV, D. 20. q. 1. art. 3.
sol. 1; Suppi., q. 25. art. 1), docebant eum, qui lucraretur indulgentiam, eo ipso liberari
a correspondante satisfactione, quae ci in confessione imposita erat, etiam si indulgentia con·
c<»ssa non esset «de in lundis poenitentiis » (Suarez, disp. 50, sect. 2, n. 0S8.; Lugo, disp.
17, sect. 2. n. 22).
Benedictus XIV in ep. enoycl. * Inter praeteritos », 3 dee. 1749, ad poenitentiarios et
confessarios pro anno sancto (1750) in Urbe deputatos, S. Thomae et aliorum sententiam
ut laxiorem impugnat (§§ 04 et 65) et iubet a confessoriis illis imponi et a poenitentibus
impleri satisfactionem.
At Benedictus XIV theologice tantum discutit quaestionem, nec censendus est damnare
voluisse tam communem Scholasticorum doctrinam. At practice standum omnino est instru­
ctioni a Benedicto XIV datae.
(23) S. Thom.» in IV, I). 45. q. 2. art. 2. sol. 2; Suppi., q. 71, art. 10; S. Bona vent.,
in IV, 1). 20. p. 2. art. 1. q. 5; Alex. Halens., Summ. theol., part. 4, cap. 23, n. I, art. I.

Quaedam concessiones, quae iam saeculo ix et x factae dicuntur a Paschali 1,
a loanne VIII et a loanne IX (24), incertae sunt (25).
Si qui vero, hoc non obstante, tunc temporis et saeculo sequenti, nega­
bant indulgentias concedi posse pro defunctis, ratio erat quia videbant revera
non concedi a R. Pontifice (26).

2. Pro animabus in purgatorio exsistentibus indulgentiae non
valent nisi per modum suffragii sive solutionis. Nam iurisdictionem
in illos Ecclesia iam non habet, nec unquam aliter ipsa indulgentiam
pro defunctis concedit nisi mediantibus vivis, ita ut eiusmodi con­
cessio pro termino directo non habeat defunctos, sicut absolutio habet
vivos, sed potius ipsum vivum, qui proxime acquirit ius et facultatem
Deo nomine Ecclesiae offerendi satisfactionem ex thesauro Ecclesiae, et
dein reapse hanc satisfactionem Deo pro defunctis suppliciter offert (27).
Hinc rectissime dicitur indulgentia pro defunctis concedi per modum
suffragii, seu per modum alicuius auxilii satisfactorii; nam suffragium
idem est ac auxilium, quo fideles animabus purgatorii subveniunt,
sive per meritum bonorum operum sive per impetrationem sive per
satisfactionem (28).
3. Posita hac doctrina, magna oritur difficultas, quidnam R. Pon­
tifex sua potestate efficiat, quando indulgentias pro defunctis concedit,
cum certum sit etiam sine tali concessione posse fideles Deum orare,
ut defunctis satisfactiones Christi ad eorum liberationem applicare
velit.
Ad hanc difficultatem solvendam inservit, quod plures et gra­
vissimi theologi docent, indulgentiam ut pote auctoritative concessam
habere effectum infallibilem, orationes e contra fidelium pendere ex
misericordi Dei acceptatione, seu indulgentias valere de condigno, ora­
tiones de congruo tantum (29).
>8. Bellarminus hanc sententiam « admodum piam » vocat (30).
Alii censent indulgentias defunctis non prodesse infallibiliter, sed
tantum secundum misericordem Dei acceptationem (31).
Praeferenda omnino videtur prior sententia, dummodo rite intel ligatur. Tnfallibilitas hic nihil aliud est nisi valor operis in actu primo
(24) Cfr. Schoofs, Die Lchre com Kirchl. Ablasse, p. 42 ss.
(25) Cfr. Bcringer-Steinen, I, I9ss.
(26) Cfr. N. Paulus» Der Ablass für die Vcrstorbenen ini MiUelaUer, in Zeitschrift jür
Katholischc Théologie, 1900, p. 12 ss., 249 ss.
(27) Cfr· Suarez» disp. 53» sect. 3» n. 15.
(28) Cfr. Galtier, n. 599; Pcsch, VII, n. 477.
(29) Logo, disp. 27, sect. 5, n. 29; Suarez, disp. 53, sect. 3, n. 3; Dom. Sotus, in IV,
D. 21, <i. 2, art. 3.
(30) De indulg., lib. I, cap. 14, q. 4.
(31) Cfr. Lehmkuhl, II, n. 532; Pcsch, VII, n. 479; Galtier, n. 599.

ad .satisfaciendum de condigno et generalis acceptatio divina vi pro­
missionis factae, quae semper pro particulari casu adnexam habet
hanc conditionem: nisi obex ponatur.
Seu, aliis verbis, indulgentiae defunctis applicatae, positis omni­
bus conditionibus, habent quidem infallibilem effectum, quatenus Deus
pro defunctis eas acceptat; at infallibilem effectum non habent, qua­
tenus eas determinatae animae, pro qua offeruntur, vel in ea mensura,
secundum quam offeruntur, applicat: haec enim applicatio ex Dei bene­
placito pendet (32).
4. Utrum igitur et quo in gradu Deus, intuitu indulgentiae certae
animae applicatae, reatum eius dimittat, non hominum est indicare.

5. Congregatio Indulgentiarum interrogata: « Utrum per indulgentiam
altari privilegiato adnexam intelligenda sit indulgentia plenaria animam .-tatim
liberans ab omnibus purgatorii poenis, an vero tantum indulgentia quaedam
secundum divinae misericordiae beneplacitum applicanda»; die 28 iul. 1840
respondit:
« Per indulgentiam altari privilegiato adnexam, si spectetur mens conce­
dentis et usus potestatis clavium, intelligendam esse indulgentiam plenariam,
quae animam statim liberet ab omnibus purgatorii poenis; si vero spectetur
applicationis effectus, intelligendam esse indulgentiam, cuius mensura divinae
misericordiae beneplacito et acceptationi respondet » (33).
Itaque mens R. Pontificis, dum concedit indulgentiam plenariam,
est haurire, vi potestatis clavium, ex thesauro Ecclesiae, in favorem
animae cui applicabitur, quantum de se sufficiat ad exsolvendum totum
eius debitum; sed, ex parte Dei, incertum manet utrum et quo in gradu
Deus, intuitu huiusmodi oblationis, condonet animae pro qua sup­
plicatur.
Quae proinde apud nonnullos auctores leguntur de infallibili et
instantanea liberatione animarum quibus indulgentia applicatur, di­
vinatione potius innituntur et amandanda sunt inter eas «difficiliores
ac subtiliores quaestiones, quae ad aedificationem non faciunt et ex
quibus plerumque nulla fit pietatis accessio », quaeque propterva a Con­
cilio Trid. iubentur « apud plebem rudem a popularibus concionibus
secludi » (34).

N. Poenitentiaria decreto diei 31 oct. 1934 induisit: « 1. ut. durante Com­
memorationis omnium fidelium defunctorum octavario, Missae omnes in quo­
cumque altari et a quocumque sacerdote celebratae habeantur tamquam privilegiatae, pro anima tamen cui applicantur; 2. ut fideles omnes qui, eodem
(32) Cfr. Pcsch. VII, n. 479; Noldin, III. n. 313.
(33) Decreta aulh.9 n. 283.
(31) Sees. XXV, deer. de purgatorio.

13 — Cappello, De Sacramentis, II.

octavario durante, coemeterium pie ac devote visitaverint et, vel mente tan­
tum, pro defunctis exoraverint, lucrari valeant, suetis conditionibus, singulis
diebus indulgentiam plenariam, sed defunctis ipsis tantum applicabilein; 3. ut
fideles omnes (pii, ut supra, coemeterium visitaverint et pro defunctis exora­
verint, quovis anni die lucrari valeant indulgentiam septem annorum; hanc
quoque tamen applicabilein tantum ipsis defunctis » (A. A. S. XXVI, p. 606).

649. Utrum indulgentiae acquisitae applicari possint vivis. — 1. Can.
930 statuit: « Nemo indulgentias acquirens potest eas aliis in vita de­
gentibus applicare ».
De iure et ex rei natura nihil prohibet, quominus fideles non solum
pro se, verum etiam pro aliis indulgentias lucrentur, si R. Pontifex,
a cuius voluntate res tota dependet, id concedat. At Papa nunquam
concedit ut indulgentiae aliis viventibus applicari possint. Ergo.
2. Ratio autem, cur Summus Pontifex id non concedat, haec est,
quia non expedit succurrere eis qui, cum ipsi possint, indulgentias sibi
lucrandas non curant (35).
650. Quinam in Ecclesia indulgentias concedere possint. — 1. Can. 912
enuntiat sollemne et generale principium catholicae doctrinae, iuxta
ea quae supra (n. 646) dicta sunt: « Praeter Romanum Pontificem, cui
totius spiritualis Ecclesiae thesauri a Christo Domino commissa est dispen­
satio, ii tantum possunt potestate ordinaria indulgentias elargiri, quibus
id expresse a iure concessum est » (36).
Sane thesaurus Ecclesiae est « in dispensatione eius qui praeest
generali Ecclesiae », ut ait Angelicus, ideoque « Papa principaliter,
alii vero in quantum potestatem ab eo accipiunt vel ordinariam vel
delegatam » (37).
Igitur potestas R. Pontificis indulgentias concedendi est amplis­
sima et universalis, quoad personas et res atque loca, tam pro vivis
quam pro defunctis.
2. Inferiores Papa tum potestate ordinaria, tum delegata indul­
gentias elargiri possunt.
Potestas ordinaria adnexa est officio stricte dicto de quo in can. 145,
§ 1, ad normam can. 197, § 1, v. g. officio Cardinalatus, Episcopatus etc.
Necesse est, ut expresse, sive explicite sive implicite, concessa sit, non
autem tacite aut praesumptive. Praeterea requiritur ut « a iure » con(35) Cfr. Palmieri, An lucratus indulgentiam possit eam cx arbitrio in alterum conferre,
in .tnalvrla
1895, p. 89.
(36) Cfr. S. Thom., In IV, D. 15, q. 2, art. 2: Suppi., q. 71, art. 10; S. Bonav., in IV,
D. 20, p. 2, art. 1, q. 5; Suarez., disp. 19, sect. I, n. 15 ss.
(37) Quodl., 2, art. 16.

cessa fuerit, nempe vel a iure communi sive Codicis vel a iure parti­
culari sed pontificio.
3. Ex praescripto can. 913 «inferiores Romano Pontifice nequeunt:
1° facultatem concedendi indulgentias aliis committere, nisi id
iis a Sede Apostoliea expresse fuerit indultum; 2° indulgentias con­
cedere defunctis applicabiles ; 3° eidem rei seu actui pietatis vel soda­
litio, cui iam a Sede Apostoliea vel ab alio indulgentiae concessae sint
alias adiungere, nisi novae conditiones adimplendae praescribantur ».
Igitur adest hic aliquod ius praeventionis, quo primus concedens
potestatem inhibet exercitium alterius qui sit R. Pontifice inferior.
Nova autem adiecta conditione, indulgentia iam non est simpliciter
sodalitio vel rei concessa, ita ut prohibita cumulatio vitetur.
Exclusio indulgentiarum defunctis applicabilium a potestate inferio­
rum R. Pontifice, ante Codicem certa non erat (38). Si quae tunc valide ap­
plicabiles defunctis concessae sint, adhuc manent ad normam can. 4 et 10.

651. Gaudent potestate ordinaria a iure expresse concessa indul­
gentias elargiendi :
1° Cardinales, qui possunt concedere indulgentias 300 dierum
etiam toties quoties, simpliciter quidem «in locis vel institutis ac pro
personis suae iurisdictionis vel protectionis»; in aliis vero locis tantum
a praesentibus, singulis vicibus, lucrandas (can. 239, § 1, 24°; S. Poenit.
20 iun. 1942).
2° Metropolita, qui in dioecesibus suffraganeorum sicut in propria
dioecesi, indulgentias 200 dierum concedere potest (c. 274, 2°; S. Poenit.
20 iun. 1942).
3° Episcopus residentialis, qui a capta possessione indulgen­
tias 100 dierum in suae iurisdictionis locis elargiri valet (can. 349. § 2,
2°; S. Poenit. 20 iun. 1942).
Ad dubium: «An verba: ritibus ab Ecclesia praescriptis, de quibus in
can. 349, § 1, n. 1, ita intelligenda sint ut Episcopi in sacris benedictionibus
prohibeantur solo erucis signo uti, quum peculiaris forma in libris liturgicis
non praescribatur »; die 12 mart. 1929 Pontif. Comm. Cod. respondit : « Negative ».
Praeterea ex responsione diei 6 dee. 1930 eiusdem Pontif. Connu. Cod.,
verba can. 349, § 2, 2° « in suae iurisdictionis locis » non prohibent quominus
Episcopi indulgentias concedant etiam religiosis exemptis vel in eorum ecclesiis.
Cfr. n. 678.

4° Eadem potestate, qua Episcopi resident iales, gaudent etiam
Abbates et Praelati nullius (cfr. can. 215, § 2), Vicarii Apostolici et Prae(38) Cfr. Lehmkuhl, II, n. 531; Peech, VII, n. 480.

fecti Apostolici, intra sui territorii fines et durante munere, etiamsi
charactere episcopali careant (can. 219, § 2; S. Poenit. 20 iun. 1942)
- (39).
Vicarius Capitularis et a fortiori Vicarius Generalis nequeunt indul­
gentias concedere, cum nulla de iisdem fiat mentio in Codice.
Cum consecratur ecclesia vel altare, Episcopus consecrator, licet iuris­
dictione in territorio careat, indulgentiam concedit unius anni ecclesiam vel
altare illa dic visitantibus; in die vero anniversaria, 50 dierum, si sit Episcopus;
100 si Arcliiepiscopus; 200 si S. R. E. Cardinalis (can. 1166, § 3). Cfr. n. 654.

652. Potestate delegata sat ampla gaudent:
1° Nuntii et Delegati Apostolici, pro locis legationis sive mis­
sionis suae concedendi indulgentias etiam applicabiles per modum
suffragii animabus in Purgatorio detentis (40).
2° In articulo mortis parochus vel alius sacerdos, qui infirmo
assistit, ei benedictionem apostolicam cum indulgentia plenaria con­
cedere potest secundum formam praescriptam (can. 468, § 2). Haec
facultas est delegata quidem, sed a iure (41).
Omnes sacerdotes, qui infirmis assistunt, etiamsi curam anima­
rum non gerant, licet forte suspensi, gaudent ista facultate, in bonum
quidem aegrotantium.

653. Forma et ratio concessionis indulgentiarum. — 1. Summus
Pontifex hodie indulgentias concedere solet per S. Poenitentiariam,
cui sectio de indulgentiis annexa est, « salvo iure S. Officii videndi ea
quae doctrinam dogmaticam circa easdem indulgentias vel circa novas
orationes et devotiones respiciunt » (can. 258, § 2).
Concessio autem vel simplici rescripto continetur, quod tunc, si
perpetua est concessio, hanc clausulam habet: «Praesentibus in per­
petuum valituris absque ulla brevis expeditione »; vel expeditur per Secre­
toriam Brevium.
Qui autem a R. Pontifice impetraverint indulgentiarum conces­
siones pro omnibus fidelibus, obligatione tenentur, sub poena nulli(39) Vicarii et Praefecti Apostolici, ante Codicem, potestate concedendi indulgentias
non gaudebant, uti declaratum fuerat a S. C. de Prop. Fide, 21 sept. 1713, 23 aug. 1852.
Cfr. Collect. S. C. de Prop. Fide, nn. 97 2. 1081.
(40) Cfr. Ball.-Palm., V, n. 779; Melata, Manuale de indulgentiis, p. 54 88.; Vermcersch-Creuscn, Epitome Iuris canonici, I, n. 715.
(41) Sacerdotes foederi sacerdotali eucharistico adscript!, fidelibus qui saltem quinquies
in hebdomada axi s. synaxim accedere solent, communicare possunt in sacramento poeni­
tentiae indulgentiam plenariam semel in hebdomada lucrandam, et quae nullam aliam con­
ditionem exigere videtur praeter usum quaei-quQtidianae communionis. Hanc pro pluribus
hebdomadis sacerdos concedere potest, saltem quam diu apud ipsum confitentur.

tatis gratiae obtentae, authentica exemplaria earundem concessionum
ad S. Poenitentiariam deferendi.
Dicimus authentica exemplaria, i. e. scriptum documentum vel
propria S. Pontificis manu subsignatum, vel subscriptum a Cardinali
(cfr. can. 239, § 1, 17°) aut ab officiali competente, qui vivae vocis
oraculum testetur.
2. Clausula « pro omnibus fidelibus » stricte intelligitur, ita ut eas
solas indulgentias respiciat quas omnes fideles ubique omni tempore,
sine speciali usu rei benedictae lucrari possint, non autem eas quae
alicuius determinatae ecclesiae visitationem postulant (42).
3. Qui pollet facultate benedicendi coronas, numismata etc.
eisque applicandi indulgentias, potest etiam pro se huiusmodi obiecta
benedicere atque indulgentias lucrari (43).
4. Per se nulla requiritur determinata formula in applicandis in­
dulgentiis alicui rei. Satis est simplex signum crucis super re benedi­
cenda (44).
At si peculiaris forma sit praescripta, v. g. pro rosario Praedica­
torum. pro corona Servitarum, ea omnino adhibenda est, et quidem
ad valorem applicationis (45).
Per decretum 8. Poenitentiariae diei 20 mart. 1933 revocatae et abro­
gatae penitus fuerunt omnes et singulae concessiones, piis fidelium associa­
tionibus cuiuscunque nominis vel naturae, etsi forte sacerdotibus tantum con­
stantibus, quovis loco aut tempore seu modo vel titulo factae, largiendi privatis
sacerdotibus facultates et indulta quae sequuntur, nempe «benedicendi de­
votionis obiecta eisque indulgentias apostolicas aut Sanctae Brigittae, ut aiunt,
adnectendi — benedicendi coronas casque (quamque pro suo modo) indul­
gentiis ditandi — benedicendi crucifixos ad lucrandas indulgentias pio Fiae
Crucis exercitio pro legitime impeditis adnexas necnon ad plenariam in mortis
articulo indulgentiam acquirendam — impertiendi benedictionem papalem
in fine concionum — concedendi indidtum, quod dicunt, altaris privilegiati
personalis» (.1. .1. s’.. A’A'F, p. 170).
Agitur de concessionibus factis piis associationibus fidelium largiendi
quaedam indulta et facultates, non autem do privilegiis concessis quibusdam
ordinibus et congregationibus religiosis.
Huiusmodi privilegia nullatenus revocata sunt. Attamen ex eodem de­
creto S. Poenit. diei 20 mart. 1933, in posterum sodales ordinum et congre­
gationum religiosarum tantum uti possunt personaliter praedictis privilegiis,
ita ut eadem nequaquam concedere valeant aliis sacerdotibus ad ordines vel
(42) Cfr. Bcringer-Steinen, Die Abldsse, I, 190. 200.
(43) S. C. Indulg., 16 iul. 1887.
(44) S. C. Induis., 11 aprll. 1840 ud 5, 7 ian. 1843 ad 2, 29 febr. 1864; Decrda auth..
nn. 281, 313, 401.
(45) S. C. Indulg., 29 febr. 1864; Decrda auth., n. 401.

congregationes non pertinentibus. Revocatio respicit ipsas associationes piae,
non autem sodales iisdem iam adscriptos, qui facultatibus praediti fuerunt
a momento adscriptionis; quae revocatio, ad normam can. 10, non habet ef­
fectum retroactivum.

654. Quaestiones. — I. An Episcopi schismatici vel haeretici in­
dulgentias concedere valeant. II. An iidem Episcopi vel sacerdotes
excommunicat! possint indulgentias concedere. III. An infideles, cate­
chumeni, excommunicati, peccatores valeant indulgentias lucrari pro
defunctis. IV. An indulgentiae applicari possint defunctis haereticis
aut schismaticis vel catechumenis aut iis qui in statu peccati lethalis
decesserunt.
Ad I. Episcopi schismatici vel haeretici occulti probabilius indul­
gentias concedere valent, perinde ac si essent catholici, ad normam
sacrorum canonum. Aliter dicendum, si publici seu notorii sint. Ratio
est, quia iidem carent iurisdictione. Nec in casu urgeri posset prae­
scriptum can. 209 de suppleta iurisdictione ab Ecclesia, cum bonum
publicum animarum id stricte non exigat.
Ad II. Distinguendum. Ex communicati, post sententiam condemnatoriam vel declaratoriam, nequeunt concedere indulgentias;
secus, ante. Ratio manifesta: excommunicatus iurisdictionem conservat
eamque valide semper exercet, nisi intercesserit sententia condemnatoria aut declaratoria (can. 2261).
Ad III. Infideles nequeunt lucrari indulgentias pro defunctis, ne
admissa quidem veriore sententia, quae tenet, necesse non esse ut quis
indulgentias defunctis applicabiles, prius sibi acquirat ac deinceps in
suffragium animarum purgatorii devolvat (n. 648).
Catechumeni verius acquirere valent indulgentias pro defunctis.
Idem probabilius dicendum de peccatoribus seu de iis qui non
sunt in statu gratiae, ac de excommunicatis, etiam post sententiam
condemnatoriam vel declaratoriam.
Ad IV. Indulgentiae procul dubio possunt applicari iis omnibus
defunctis, pro quibus licet Missam applicare ad normam can. 809,
ideoque haeretici aut schismatici vel catechumeni aut ii qui deces­
serunt in statu peccati mortalis per se excludendi non sunt.
Huc spectant quae fuse tradimus De Sacramentis, vol. I, n. 614.
Ceterum, nil vetat quominus applicatio indulgentiarum defun­
ctis fiat conditional#, nempe si et quatenus defunctus capax sit, seu
applicatio valida et licita sit.

655. Interpretatio indulgentiarum. — 1. Haec debet esse ampla
seu lata, servata tamen verborum proprietate, quia sunt gratiae, ad
normam can. 49, 50 et 68.
Quare perpetuae censentur quae sine temporis limitatione conce­
duntur; et toties quoties opus iteratur, quando non additur: semel in
die. Plenaria tamen non potest regulariter pluries in die iterando idem
opus obtineri (can. 928, § 1, n. 669).
2. Cum indulgentiae sint gratiae factae, morte concedentis non
cessant.

656. Indulgentiarum divulgatio. — 1. Ex praescripto can. 919, § 1
« notae indulgentiae ecclesiis etiam regularium concessae, quae Romae
promulgatae non sint, ne pervulgentur, inconsulto Ordinario loci».
2. Promulgatio Romae fit regulariter per insertionem in Actis
Ap. Sedis.
Verius hoc praescriptum non afficit omnes indulgentias, sed eas
tantum quae non sunt mere personales seu singulis personis concessae,
eas nempe afficit, quae concessae sunt alicui ecclesiae, altari, vel coetui
(ex can. 713, § 1); neque est conditio valoris, nisi forte agatur de indul­
gentiis quae ab archisodalitio communicantur sodalitio (46).
Igitur indulgentiae Romae iam promulgatae possunt divulgari in variis
dioecesibus, etiam inconsulto Ordinario.
Praeterea, cum R. Pontifex concedit aliquam indulgentiam Urbi et Orbi,
ut fideles in variis dioecesibus eam lucrentur, nccesse non est, ut haec indul­
gentia promulgetur ab Ordinario: requiritur et sufficit, ut fideles certi sint,
praedictam indulgentiam a R. Pontifice esse concessam (47).

3. Publicatio dc consensu Episcopi facta nullum indulgentiis valorem
confert; sed ea postulatur unice, ut fideles de re certiores fiant (48).
4. Nullatenus confundenda est divulgatio indulgentiarum, con­
sulto Ordinario facienda, cum exsecutione rescripti; imo indulgentiae
nunquam concedi solent per rescripta in forma commissoria, ita ut exse­
cutorem postulent (49).
5. In edendis libris, libellis etc., quibus indulgentiae pro variis pre­
cibus aut piis operibus recensentur, servandum est praescriptum can.
1388 (can. 919, § 2). Quare:
1° omnes indulgentiarum libri, summaria, libelli, folia etc., in
(46) Cfr. Beringer-Stelnen, I. 195-197; Vermeersch, III, n. 624.
(47) S. C. Indui?., 1 lui. 1839, nd 6; Decreta auth.. n. 273.
(48) S. C. Indui?., 31 nu?. 1844, nd 1; Mclntn, Manuale de indulgentiis, p. 26; Ball.·
Pnlm., V, n. 780.
(49) Qunro minus probantur quno hnbct Larnu, Précieux trésors des indulgences, Turin,
1924, p. 32.

quibus earum concessiones continentur, edi nequeunt sine licentia Or­
dinarii loci;
2° requiritur licentia expressa Sedis Apostolicae ut liceat typis
edere, quovis idiomate, tum collectionem authenticam precum piorumque
operum (non unum aut alterum dumtaxat) quibus Sedes Apostolica
indulgentias annexuit, tum elenchum indulgentiarum apostolicarum
(non aliarum), tum summarium indulgentiarum vel antea collectum,
sed nunquam approbatum, vel nunc primum ex diversis concessionibus
colligendum.
657. Quomodo intelligendaê sint quaedam clausulae. — 1. Verba,
quibus indulgentiae conceduntur «in forma Ecclesiae consueta», signi­
ficant eas concedi vere contritis, i. e. iis qui in statu gratiae exsistunt.
2. Si conceduntur indulgentiae « sub consuetis conditionibus », intelliguntur, praeter statum gratiae et intentionem saltem habitualem impli­
citam, confessio, communio et preces ad mentem B. Pontificis recitandae.
3. Si facultas conceditur applicandi indulgentias certis obtectis
« in forma Ecclesiae consueta », haec verba significant applicationem
faciendam esse intentione et formando signum crucis super rem bene­
dicendam. quin opus sit pronuntiare aliquam formulam aut rem asper­
gere aqua benedicta (50).
1. Quoad clausulam « de consensu Ordinarii loci », quae in rescriptis,
quibus conceditur facultas benedicendi coronas, cruces etc., cum appli­
catione indulgentiarum apostolicarum et S. Birgittae apponi solet,
declaratum est: 1° ut valide haec facultas exerceatur, requiritur ut
sacerdos ad audiendas confessiones (saltem virorum) sit approbatus;
2° ad licite eam exercendam requiritur consensus Ordinarii loci, ubi
quis ea uti velit.
Pro applicatione mere privatim et secreto facienda, consensus
Ordinarii non requiritur.
Quamvis optandum sit ut iste consensus sit expressus, sufficit
tamen etiam tacitus vel implicitus, et si practice aliter fieri nequeat,
etiam prudenter praesumptus (51). Quoties igitur consensus Ordinarii
commode postulari nequeat, toties satis est consensus praesumptus;
quod in praxi plerumque verificatur.
Pro religiosis vero, qui hac facultate non utuntur extra suam
domum religiosam, sufficit licentia Superioris religiosi, quamvis in
rescripto dicatur: « de consensu Ordinarii loci » (52).
(50) S. C. Indulg., 7 ian. 1843; Dccr. auth., n. 313.
(51) 8. C. Indulg., 14 iun. 1901.
(52) S. C. Indulg., 4 iun. 1888.

Articulus III.

De conditionibus indulgentiarum.
658. Conditiones requisitae ad validam indulgentiarum conces­
sionem. — Duae conditiones requiruntur: 1° legitima auctoritas Ec­
clesiae, et 2° causa externa et iusta.
1° Quod requiratur legitima auctoritas concedentis sive Eccle­
siae, evidens est. Nam indulgentia fit per dispensationem thesauri
Ecclesiae (cfr. n. 645), in quem potestatem non habent nisi qui legi­
time in ea praesunt.
2° Requiritur causa externa, distincta a causa interna, id est
a reatu poenae temporalis tollendae, et quidem iusta.
Ita omnes DI), et documenta ecclesiastica, quae, ubi vindicant
Ecclesiae potestatem concedendi indulgentias, addunt « ex causa pia
et iusta » vel « ex rationalibus causis », aut aliquid huiusmodi (1).
Ratio est, quia concedens indulgentias est thesauri spiritualis
Ecclesiae dispensator, non dominus. Proinde nec licite, nec valide in­
dulgentia conceditur sine causa. Sed «quaecumque causa adsit quae
in utilitatem Ecclesiae vergat et honorem Dei, sufficiens est ratio in­
dulgentias elargiendi » (2).
Nec requiritur stricte proportio inter opus et indulgentiam, cum
opus sit conditio, non vero causa remissionis.
Aliqua tamen convenientia inter indulgentiam eiusque condi­
tiones necessaria est, id est ea quae concessionem rationabilem efficiat.
Quod non tantum ex operis valore aut difficultate intrinseca dime­
tiendum est, sed praesertim ex fine intento a concedente et relatione
operis ad illum finem. Sic non parum in gloriam Dei cedunt publicae
protestationes fidei in primatum R. Pontificis, ita ut voluntaria prae­
sentibus ingens indulgentia offerri possit.
Uniusmodi finis est v. g. honor et cultus Dei promovendus, caritas erga
proximos fovenda, devotio inculcanda et propaganda, unitas Ecclesiae pro­
curanda per maiorem S. Sedi adhaesionem et exhibitam reverentiam, publicae
protestationes fidei in primatum R. Pontificis, quae profecto in gloriam Dei
cedunt, adeo ut voluntarie praesentibus ingens indulgentia concedi possit (3).
(1)
Galtier,
(2)
(3)

('fr. Lacroix, lib. VI, part. 2. η. 1316; Pcsch, VU, η. 480; Lehmkuhl, II, η. 535;
η. 001.
S. Thorn., in IV, I). 20, q. 1. art. 3, q. 2; Suppl., q. 25, art. 2.
Cfr. Galtier, n. 602; Pesch, VII, n. 481; Ball.-Palm., V, n. 770.

659. Conditiones requisitae ad lucrandas indulgentias. — Tres con­
ditiones requiruntur: 1° capacitas subiecti; 2° intentio lucrandi; 3° impletio operis praescripti.
I. Capacitas subiecti. « Ut quis capax sit sibi lucrandi indulgen­
tias debet esse baptizatus, non excommunicatus, in statu gratiae saltem
in fine operum praescriptorum, et subditus concedentis » (can. 925, § 1).
Capacitas ergo quatuor postulat.
1° Ratio cur baptizatus tantum sit capax lucrandi indulgentias,
evidens est. Agitur de potestate clavium, quae excerceri nequit nisi
in eos qui Ecclesiae auctoritati re vera subsunt. Huiusmodi vero sunt
baptizati iique soli.
2° Excommunicatus privatur, ex positiva Ecclesiae voluntate,
indulgentiis (can. 2262, § 1). Quae privatio est effectus sponte pro­
fluens ex ipsa natura excommunicationis secundum hodiernam disci­
plinam (can. 2257, $ 1) - (4).
3° Status gratiae saltem in fine operum praescriptorum ideo
requiritur, quia poena temporalis remitti non potest nisi prius remissa
fuerit culpa et poena aeterna. Si plura opera ad lucrandam indulgentiam
praescribuntur, satis est, ut ultimum in statu gratiae compleatur:
indulgentia enim acquiritur eo ipso instanti, quo opera a concedente
praescripta complentur. Cfr. n. 654.
Ecclesia hanc conditionem indicat, dum indulgentias elargitur corde con­
tritis vel iis, qui corde saltem contrito determinatum opus fecerint. Haec verba
enim nihil aliud significant, quam requiri ad lucrandam indulgentiam statum
gratiae, cumque, si non adsit, comparandum esse per contritionem perfectam.
Unde qui in statu gratiae iam exsistit, non tenetur necessario actum contri­
tionis elicere, ut indulgentiam lucretur (5).
Ad plenariam indulgentiam plene lucrandam non sufficit status gratiae,
sed praeterea requiritur immunitas a quolibet peccato veniali, et talis quidem
immunitas, ut etiam affectus sive adhaesio ad peccatum veniale sublata sit.
Nam culpa nondum deleta, non potest remitti poena pro eadem culpa debita.
Attamen ex can. 926 indulgentia plenaria ita concessa intelligitur, ut qui eam
plenarie non acquirat, lucretur partialiter pro dispositione quam habet.
Ante Codicem res erat incerta. Cfr. n. 669.
Huiusmodi immunitas plures gradus admittit; proinde quo maior ea est
a venialibus, eo plenior quoque indulgentia acquiritur.
Devotio autem et fervor caritatis non requiruntur proprie ad lucrandas
indulgentias, nec directe augent fructum ab eis qua talibus percipiendum. Solum
indirecte influunt, quatenus remissionem procurant peccatorum venialium,
(4) Cfr. Cappello, Dc censuris, n. 138.
(5) S. C. Indulg., 17 dec. 1870; Decr. aulh., n. 427.

indeque efficitur ut per indulgentiam poena illis peccatis debita remitta­
tur (6).
Utrum status gratiae necessarius sit etiam cum indulgentia applicatur
defunctis, vide n. 663 s.

4° Qui lucratur indulgentias debet esse subditus concedentis.
quia concessio indulgentiae est actus iurisdictionis, quae exerceri non
potest, nisi in subditum.
Attamen, nisi aliud ex concessione appareat, peregrini, vagi, omnes
exempti in territorio degentes, indulgentias ab Episcopis concessas
lucrari possunt; subditi vero etiam extra territorium (can. 927).
Unde si Episcopus concedit indulgentiam v. g. in ecclesia, occasione ali­
cuius functionis, omnes adstantes, sive subditi sint sive non, eam lucrantur.
Si recitantibus aliquam precem concedit indulgentiam 50 dierum, omnes, qui
illam recitant intra fines dioecesis, eam lucrantur tam subditi quam peregrini
aut vagi; dum e contra recitantes extra territorium dioecesis, tantummodo
subditi illam lucrantur.

Quod statuit can. 927 de Episcopis, valet non solum de Metro­
politis, ut palam est, verum etiam de Abbatibus et Praelatis nullius,
dc iis nempe qui iurisdictionem episcopalem exercent intra determi­
natum territorium, ad normam can. 215, § 2.
660. II. Intentio lucrandi. — Ut subiectum capax revera lucretur
indulgentias, « debet habere intentionem saltem generalem eas acqui­
rendi » (can. 925, § 2).
Ratio, quia beneficium non datur nisi volenti. Sufficit autem in­
tentio habitualis, i. e. aliquando habita et nunquam retractata. Nec
requiritur habitualis explicita; satis est implicita (7).
Sententia quae tenet intentionem habitualem semel elicitam, sed
quae iam non movet ad actus, non sufficere, intrinsece probabilis non
videtur.
Can. 925, § 2 loquitur de intentione generali, quatenus necesse
non est, ut fidelis intendat hanc aut illam indulgentiam lucrari, cum
sufficiat, ut intendat simpliciter lucrari indulgentias, si et quatenus
acquiri possint.
Intentio habitualis implicita habetur probabiliter in ipsa profes­
sione vitae Christianae.
Qui generalem intentionem elicit lucrandi omnes indulgentias.
(0) Cfr. Galtler. n. 003.
(7) Cfr. Lugo. disp. 27, n. 80 ss.; Boringor-Stelnen, Die Abldsse, I. 80 ss.; Ball.-Palm.,
V, n. 775 ss.; Lehmkuhl, II, n. 538; Galtler, n. 603; Noldin, III, n. 317.

quae operibus a se positis adnexae sunt, eas lucratur, etsi de indul­
gentia non cogitet, quando opus ponit, imo etsi ignoret operi, quod
peragit, adnexam esse indulgentiam. Attamen valde suadendum est,
licet necessarium minime sit, ut quotidie mane eliciatur intentio lu­
crandi omnes indulgentias, quae per opera interdiu posita acquiri
possunt.
Si conditio indulgentiae sit opus praestitum in certum finem, oportet
ut revera in istum finem saltem implicite referatur.

661. III. Impletio operis iniuncti. — Ut subiectum capax indul­
gentias lucretur, « debet... opera iniuncta implere statuto tempore ac
debito modo secundum concessionis tenorem » (can. 925, § 2).
Huiusmodi opera habent rationem conditionis, sub qua indulgentiae
conceduntur; idcirco non lucratur indulgentiam, qui conditionem ob
quamcunque causam integre non implet.
1. In hac re error vel ignorantia aut inadvertentia· sive bona fides
nullatenus excusant. Quare si pars notabilis operum iniunctorum ex
quocunque motivo etiam rationabili omittatur, indulgentia non acqui­
ritur.
Non obstat tamen effectui, si pars exigua operis iniuncti omit­
tatur, ex. gr. in rosario unum vel alterum Pater et Ave, quia opus quoad
substantiam plene perficitur (8).
2. Ad lucrandas indulgentias non valet opus, quod alio titulo,
ex lege vel praecepto, ac proin sub peccato debetur, nisi in ipsa conces­
sione aliud expresse dicatur; per idem tamen opus potest aliquis simul et
poenitentiae sacramentali satisfacere et indulgentias lucrari (can. 932).
Ratio, quia una actione nequit satisfieri pluribus obligationibus,
quarum singulares actiones postulant (9).
Idcirco indulgentiae apostolicae aut rosariis crucigerorum adnexae aliaevo
acquiri non possunt recitando v. g. Pater vel Ave Maria, quod ad officium di­
vinum pertinet, nec per horas canonicas satisfieri potest obligationi recitandi
preces ad lucrandas indulgentias praescriptas.
Communione paschali obtineri possunt indulgentiae, ad quas lucrandas
communio praescribitur (10).
Et iam ipsa mente Legislatoris alienum apparet ut spontanea obligatio
per votum suscepta indulgentias ab operibus promissis tollat. Ita Vermeersch (11).
(8) Cfr. Lehmkuhl. I, n. 539; Noldin, IIT, η. 317; Vermeersch, III, n. 627; Gury-Iorlo,
vol. II, Suppi, n. 1051 ss.
(9) Cfr. S. C. Indulg.. 29 mali 1841; Decreta auth., n. 291.
(10) S. C. Indulg., 10 mail 18(4; Decr. auth., n. 327.
(11) Thcol. mor., III, n. 625.

Quod ut solide probabile existimamus, quia votura est lex quaedam vel
praeceptum sibi a vovente impositum, non autem a Superiore; porro in can. 932
videtur de huiusmodi lege vel praecepto coque tantum sermo esse, seu de lege
vel praecepto proprie sumpto.
Per opera, quae ex statutis seu regulis religiosarum communitatum pera­
guntur, si non obligant sub peccato, obtineri possunt indulgentiae eisdem ope­
ribus adnexae.
*

3. Opus iniunctum debet, quando fit, esse utile ad finem a con­
cedente intentum. Sic venialis vanae gloriae defectus non impedit quin
per eleemosynam praescriptam pro bellica expeditione vel pro aedifi­
catione ecclesiae satisfiat conditioni (12); ab eo autem qui, ieiunans,
simul se inebriat, frustratur finis placandi Deum ieiunio intentus (13).

662. 4. Opus debet per lucrantem ipsum praestari, saltem tan­
quam per causam principalem.
In eleemosyna danda potest quis alterum adhibere ut instrumen­
tum, vel etiam, monitus, consentire ut ipsius nomine eleemosyna fiat.
Consensus iste sufficit etiam si largitio sumatur ex bonis quae ad lu­
crantem indulgentias non pertinent.
5. Opus debet moraliter totum adimpleri, non vero ex parte tantum.
6. Uno codemque opere nequeunt plures indulgentiae simul obti­
neri, nisi aliud expresse cautum sit, sicut concessum est ut una reci­
tatio coronae B. Μ. V. valeat ad lucrandas indulgentias apostolicae
et crucigerorum, ad indulgentias SS. Rosarii et crucigerorum (14).
Id universim dicendum de indulgentiis apostolicis, quae uno eodemque opere acquiri possunt simul cum aliis eidem obiecto vel operi
adnexis. N. Poenit. 17 febr. et 14 iun. 1922.
Repeti in casu non debent confessio et communio quae ad plures
indulgentias lucrandas requirantur (can. 933).
7. Cum plura opera praescribuntur, parum per se refert quo ordine
ipsa peragantur.
Unde si confessio, communio et visitatio ecclesiae requiritur, visi­
tatio tum ante tum post alia opera fieri potest, licet in concessione
indulgentiae dicatur: Qui confessi et sacra communione refecti visita­
verint (15).
8. Confessarii possunt pia opera ad lucrandas indulgentias iniuncta
in alia commutare pro iis qui, legitimo detenti impedimento, eadem
(12)
(13)
(11)
(15)

Cfr. Lugo, disp. 27, n. 8.5.
Laymann. lib. V, tract. 6, n. 4.
S. C. Indulg., 12 iun. 1907.
S. C. Indulg., 19 inaii 1759; Ikcr. auth., n. 214.

praestare nequeant (can. 935). De variis quaestionibus quae huc spectant,
vide n. 670 (16).

663. Conditiones requisitae ad lucrandas indulgentias pro defunctis.
— 1. Duae conditiones, nimirum concessio R. Pontificis et intentio,
certe requiruntur.
Utrum requiratur etiam tertia, i. e. status gratiae, controvertitur.
1° Concessio R. Pontificis, qua indulgentia defunctis applicari
possit, necessaria omnino est, quia propria voluntate nemo potest
alteri indulgentiam applicare nec vivo nec defuncto (cfr. can. 903, 2°).
2° Item intentio saltem habitualis eas applicandi defunctis, ne­
cessaria est. Nam R. Pontifex non applicat ipse immediate defunctis,
sed solum concedit, ut applicari possint.
Possunt autem applicari aut animae singulari aut pluribus aut
omnibus animabus fidelium in purgatorio exsistentium.
Sufficit intentio implicita, quae habetur v. g. in eo qui actum he­
roicum (n. 697) elicit.
2. Utrum ille, qui indulgentiam defunctis applicat, in statu gratiae
esse debeat, ut ipsis prosit, disputatur.
Lugo cum aliis affirmant (17), ex theoria de elevatione operum
praescriptorum.
Pleri que cum <8. Bellar mino (18) et Suaresio (19) negant.
S. C. Indulg. de hac re interrogata controversiam dirimere noluit.
Nam die 20 aug. 1822 respondit : « Dilata »; et die 22 febr. 1847 rescri­
psit: « Consulat probatos auctores ».

664. Opinio nostra. — Auctores complures de hac quaestione, ut
non raro de quibusdam aliis, nec dilucide nec accurate loqui videntur.
Certa enim ab incertis sunt distinguenda.
1° Si conceduntur indulgentiae hac vel simili forma: «corde
saltem contritis », certum est, eas ne pro defunctis quidem obtineri posse
in statu peccati mortalis; quia tunc, inter opera praescripta, est etiam
actus sufficiens ad acquirendum statum gratiae (20).
2° Sacerdos, qui in statu peccati mortalis Sacrum facit in altari
privilegiato, sive privilegium sit personale sive locale, lucratur indul­
gentiam huius altaris pro anima defuncti, pro qua sacrificium offert (21).
(16)
(17)
(18)
(19)
(20)
(21)

S. Poenit., 10 mart. 1865.
Disp. 27, n. 75.
De indulg., lib. I, cap. 14.
Disp. 53, sect. 4, n. 6.
Cfr. Pesch, VII, n. 507; Galtier, n. 603, nota.
Cfr. S. C. Indulg., 12 mart. 1855; Decr. auth., n. 306.

H

3° Indulgentia, quae pro solis defunctis obtineri potest, ut in­
dulgentia toties quoties in Commemoratione omnium fidelium, statum
gratiae haud necessario postulat. Nam qui huiusmodi indulgentiam
pro defunctis lucratur, non debet eam prius sibi acquirere et postea
in defunctos transferre; imo id expresse excluditur. Igitur deest radi­
caliter fundamentum, in hoc casu, opinionis contrariae.
4° In ceteris casibus, sententia quae tenet etiam peccatorem
lucrari posse indulgentiam pro defunctis, probabilior et omnino ratio­
nabilis est. Sane.
a) Status gratiae non requiritur ut causa indulgentiae, sed
ut dispositio ad eius effectum recipiendum. Ergo si effectus recipitur
a defuncto, necessarius non est status gratiae in vivente, qui condi­
tiones implet.
b) Ex rei natura nihil obstat, quominus etiam is, qui in statu
peccati est, indulgentiam lucretur pro defunctis: opera enim, quibus
indulgentia acquiritur, valorem satisfactorium non habent ex dignitate
operantis, sed ex concessione Ecclesiae.
c) Necesse non est, ut ille, qui indulgentiam pro defunctis
lucratur, eam prius sibi acquirat et deinde in defunctos transferat:
sufficit, ut conditiones ab Ecclesia praescriptas ponat, quibus positis
ex mente B. Pontificis indulgentia defunctis obveniet (22).
Fundamentum opinionis contrariae, quae affirmat neminem posse
indulgentiam applicare defunctis, nisi prius eam suam fecerit, gra­
tuitum est, cum neque in rei natura neque in Ecclesiae doctrina nitatur;
quin potius excluditur, ut supra (n. 3°) animadversum est.
665. Opera ad lucrandam indulgentiam plenariam ordinarie prae­
scripta. — Huiusmodi opera, quae ab Ecclesia iniungi solent, sunt:
1° confessio; 2° communio; 3° preces; 4° visitatio ecclesiae.
De singulis nonnulla.
1. Confessio. — 1. Si confessio ad lucrandam indulgentiam non
expresse praecipitur, necessaria non est, etsi quis in peccato mortali
exsistat, dummodo per contritionem perfectam sibi statum gratiae
comparet.
Si confessio praecipitur, ab eo etiam facienda est, qui non habet
peccatum grave; absolutio tamen necessaria non est (23).
2. Confessio ad lucrandas indulgentias requisita semper peragi
(22) S. Bellarminus, lib. I, cap. 14: Suarez, disp. 53, sect. 4. n. 6: Ball.-Palm.. V, n. 791.
(23) S. C. Indulg., 19 mail 1759; 15 dec. 1841; 6 mali 1852, ad 4; Drcrcla auth., nu.
211, 295, 359.

potest· intra octo dies praecedentes diem, cui indulgentia affixa est, vel
infra subsequentem octavani (can. 931, § 1).
Pariter confessio requisita ad lucrandam indulgentiam pro piis
exercitiis in triduum, hebdomadam, etc., ductis, fieri potest etiam
intra octavani quae immediate sequitur exercitium expletum (can.
931, § 1).
3. Actualis confessio, quae ceteroquin ad lucrandas indulgentias
necessaria foret, non requiritur ab iis qui 1° solent (nihil igitur obstat,
quod interdum aliter agant) saltem bis in mense confiteri; vel 2° quotidie
aut fere quotidie, i. e. quinquies in hebdomada, in statu gratiae et cum
recta piaque mente ad sanctam communionem accedere.
Excipitur confessio requisita pro indulgentiis iubilaei ordinarii et
extraordinarii vel ad instar iubilaei (can. 931, §3).
666. II. Communio. — 1. Praescripta communio semper, etiam
pro prima feria VI mensis, suscipi potest in pervigilio diei cui indul­
gentia adnexa est, et per totam eius octavani (can. 931, § 1).
Item communio praescripta ad lucrandas indulgentias pro iis exer­
citiis triduanis, hebdomadariis vel novendialibus, etc., fieri potest infra
octavam quae immediate sequitur exercitium expletum (can. 931, § 2).
2. Communio paschalis, excepta indulgentia iubilaei, valet ad
lucrandas omnes indulgentias, quae sanctam communionem postu­
lant (24).
3. Una eademque communio (sicut etiam confessio) sufficit ad lu­
crandas plures indulgentias pro eadem die concessas, quarum singulae
communionem (et confessionem) exigunt, dummodo cetera opera toties
peragantur, quot sunt indulgentiae, quas eo die quis lucraturus est
(can. 933) - (25).
4. Si ad lucrandam indulgentiam praescribitur visitatio deter­
minatae ecclesiae, communio requisita nullatenus ibidem necessario
facienda est.
Quod si communio in illa ecclesia suscipitur, opus non est, ut alia
insuper ecclesiae visitatio fiat, dummodo servetur tempus pro lucranda
indulgentia praefinitum et preces iniunctae recitentur (26).
667. III. Visitatio Ecclesiae. — 1. Si visitatio ecclesiae praescri­
bitur indeterminate, requiritur et sufficit visitatio alicuius ecclesiae vel
(24) S. C. Indulg., 10 mali 1844; Dccr. (iulh.t n. 327.
(25) S. C. Indulg., 29 mail 1841; Dccr. auth., η. 291.
(26) Noldin, III, η. 320; Lehmkuhl, II, η. 539.

publici, non autem privati aut semi-publici, absque speciali

induito S. Sedis.

Privilegium, nisi aliud expresse cautum sit, non valet de indulgentia Por­
tiunculae, cum tunc definita ecclesia visitanda sit; nec in domibus hospitalibus
laica auctoritate sine Ordinarii interventu seu consensu erectis, quamvis ipsum
sacellum Ordinarii auctoritate sit erectum; nec prodest carcere detentis, cum
diversa sit causa vitae communis (27).
2. Fideles utriusque sexus qui, perfectionis studio vel institutionis
seu educationis aut etiam valetudinis causa in domibus ecclesia vel
publico oratorio carentibus, de consensu Ordinariorum constitutis, vitam
communem agunt, itemque omnes personae ad illis ministrandum
ibidem commorantes, quoties ad lucrandas indulgentias praescribatur
visitatio alicuius ecclesiae non determinatae, vel indeterminati alicuius
publici oratorii, visitare possunt propriae domus sacellum in quo obli­
gationi audiendi Sacrum satisfacere possunt, dummodo cetera opera
iniuncta rite peragant (can. 929).

Igitur: 1° si domus habet ecclesiam aut orariorum publicum, aut si prae­
scripta sit visitatio determinatae ecclesiae vel determinati oratorii, privilegium
hoc non valet; 2° personae extraneae non fruuntur induito; 3° si domus tor·
maliter sumpta non sit erecta de consensu Ordinarii, non fit locus facultati.
Quaedam familiae religiosae, ut Societas lesu, ex peculiari pri­
vilegio acquirere possunt indulgentias pro quibus visitatio alicuius
ecclesiae determinatae praescripta sit, per visitationem suae cuiuslibet
ecclesiae aut oratorii.
Simili privilegio fruuntur Cardinales, Archiepiscopi, Episcopi etiam
titulares, eorumque familiares, in propriis Cardinalium, Archiepiscoporum vel Episcoporum sacellis (can. 239, § 1, 11°, 349, § 1, 1°).

Oratorii autem publici notio ex ipso Codice sumenda est. Observes for­
malem Codicis rationem non iam desumi ex aditu in publica via, sed ex eo quod
omnibus fidelibus, saltem inter divina officia, ius sit, legitime comprobatum,
illud adeundi (can. 1188), ius nempe obveniens generatim aut ex fundatione,
aut ex pacto, aut ex concessione rite facta, vel ex consuetudine legitima aut
praescriptione.
3. Visitatio ecclesiae vel oratorii fieri potest a meridie diei prae­
cedentis usque ad mediam noctem, quae diem statutum claudit
(can. 923).
4. Visitat porro ecclesiam qui pie seu intentione colendi Deum

(27) Vermecrsch, III, n. 030; Noldin, III, n. 321.
44 — Cappello, De Sacramentis, II.

eam ingreditur. Ad id formales preces non sunt necessariae. Sic qui
tendit in ecclesiam ad confitendum, ad ornandum altare, eam visitat.
Id constat ex authentica declaratione S. JPoenitcntiariae.
Sane clausula visitandi ecclesiam vel oratorium ita intelligi debet,
ut exprimat « accessum ad hoc vel ad illam saltem cum intentione
quadam generali seu implicita honorandi Deum in se vel in Sanctis
suis, aliqua adhibita prece, et quidem prece praescripta, si aliqua im­
posita fuit ab indulgentiae largitore, vel aliqua qualibet sive orali sive
etiam mentali pro cuiusque pietate ac devotione ». Ita N. Poeniientiaria die 20 sept. 1933 (A. A. N., XXV, p. 446).
Si ipse ingressus fieri nequit, sive quia clausa est ianua, vel multitudo
obstat, plerique tenent satis esse ut quis se pie ad valvas sistat (28). Id certum
habemus. Quod magis certum est quando quis se multitudini coniungit quae
tota quanta moraliter praesens in ecclesia esse censetur.
Visitationes autem non multiplicantur nisi egressu seu discessu et novo
accessu ad ecclesiam vel oratorium.
Ad peragendam visitationem ecclesiae, quae processionaliter instituitur,
non sufficit, ut clerus et populus per ecclesiam orantes transeant, nec ut clerus
cum aliquibus ex processione ecclesiam ingrediatur et communem orationem
recitet, dum ceteri extra ecclesiam consistunt; sed requiritur ut omnes ec­
clesiam ingrediantur, qui in ea contineri possunt, ibique communem oratio­
nem recitent (29).

Ad lucrandas plures indulgentias, pro quibus visitatio ecclesiae
praescribitur, non sufficit toties preces iterare, quot sunt indulgentiae
lucrandae, sed tot visitationes faciendae sunt, quot sunt indulgentiae
lucrandae, i. e. toties ex ecclesia egredi et denuo ecclesiam ingredi ne­
cesse est (30).
Plenaria quotidiana, quae vel ad tempus vel ut perpetua visitantibus ali­
quam ecclesiam seu oratorium publicum prostat, significat indulgentiam quam
singuli fideles semel tantum in anno, sed qualibet die, acquirere possunt (can.
921, § 3).
Dicitur quotidiana pro vivis et defunctis, quatenus est defunctis applicabilis.
Basilica tamen S. Petri, perpetua indulgentia instar Portiunculae ditata est.

668. IV. Preces. — 1. Si ad lucrandas indulgentias oratio prae­
scribitur, non sufficit oratio mentalis, sed aliqua saltem oratio vocalis
requiritur, quae ordinarie determinata non est, ideoque cuiusque ar­
bitrio eligenda relinquitur (cfr. can. 934, § 1).
(28) S. Alph., VI, n. 538, q. 10.
(29) S. Poenit., 18 oct. 1901.
(3U) S. C. Indulg., 29 febr. 1864; Decr. auth., n. 399.

Tamen .S'. Poenitcntiaria die 7 dec. 1933 declaravit, indulgentia* invo­
cationibus, precibus sic didis iaculatoriis adnexas, acquiri posse a fidelibus qui­
buscunque etiam per mentalem tantum earum recitationem (A. J. S., XXVI,
p. 35).

Nulla solida ratione demonstrari potest, requiri quinque vel sex
Pater et Are vel aliam orationem his aequivalentem (31).
Nonnulli dicunt sufficere unum Pater, cum lex non postulet nisi
orationem (can. 934, § 1) ■ (32).
Alii dicunt tam brevi oratione ostendi defectum devotionis, quo
saltem plenaria indulgentia impeditur.
Certum est, sufficere quinque Pater et Ave vel orationem aequi­
valentem; item certum est plerisque, et merito quidem, sufficere etiam
breviorem, si devotius et ferventius persolvatur (33).
2. Hodie standum est authenticae declarationi N. Poenitentiariae.
Clausulae precandi ad mentem Summi Pontificis plene satisfacit
per recitationem unius Pater, Ave et Gloria, relicta tamen libertate
singulis fidelibus, ad normam can. 934, § 1, quamlibet aliam oratio­
nem recitandi iuxta uniuscuiusque pietatem aut devotionem erga
R. Pontificem. Ita S. Poenitcntiaria die 20 sept. 1933 (A. A. N., XXV,
p. 446).
3. Preces recitandae sunt ad intentionem Summi Pontificis, cuius
intentio est exaltatio Ecclesiae, exstirpatio haeresum, propagatio fidei,
conversio peccatorum, pax et concordia inter principes Christianos.
Non requiritur explicita, sed sufficit haec implicita: ad intentionem
11. Pontificis, ad debitam intentionem, ad indulgentias lucrandas (34):
quae proinde, posita intentione lucrandi indulgentias, semper adest.
4. Si ad lucrandas indulgentias peculiares preces assignatae sunt,
quolibet idiomate recitari possunt, «dummodo de fidelitate versionis
constet ex declaratione vel Sacrae Poenitentiariae vel unius ex Ordi­
nariis loci ubi vulgaris est lingua in quam vertitur oratio » (can. 934, § 2).
(31) Interrogata S. C. Indulg. · utrum ad lucrandam indulgentiam plenariam orationi:
En cqo9 o bone et dulcissime Icsu ctc. concessam, necesse sit aliam orationem addere pro
intentione Summi Pontificis»; dio 11 aprfl. 1840 respondit: * Negative* (Deere ia auth., n.
281).
Verum ex declaratione Pii IX diei 31 iul. 1858 necesse est, ut fideles per aliquod tem­
poris spatium, etiam minimum, iuxta mentem R. Pontificis pie orent.
In Kaccolta di orazioni c pie opere etc. (Roma, 1898, p. 155). quae ex decreto S. C. Indulg.
diei 23 iul. 1898, «uti genuina et authentica Sylloge indulgentiarum... ab omnibus est re­
tinenda», dicitur requiri, ut aliqua prex recitetur · seconde Pintenziono del Somnio Pon­
te fice ».
(32) Cfr. Noldin, III, n. 322; Vermeerseh, III, n. 632.
(33) Cfr. S. Alph., VI, n. 538; Beringer-Stcinen, I. 1301; Moechegiani, Collect, indulg.,
n. 1ST: Ball.-Palm., V, n. 796.
(34) S. C. Indulg., 12 iul. 1847, ad 3; Décréta auth., n. 344.

Antiquo iure, sola conditio fidelitatis postulabatur ut essentialis (35).
Nunc versio typis edita testimonium S. Poenitentiariae vel competentis
Ordinarii de fidelitate vorsionis ferre debet. Verum sufficere arbitramur ut manascripta versio sit fidelis: de tali enim huiusmodi testimonia peti non con­
sueverunt (36).
Datur unica exceptio. Indulgentiae recitationi officii parvi B. Μ. V. ad­
nexae, si officium recitatur in idiomate diverso, non autem in lingua liturgies
latina, pro privata tantum recitatione acquiruntur, non vero pro publica reci­
tatione (37).

5. Preces recitandae sunt peculiari modo, v. g. genibus flexis, si
concedens illuni expresse praescripserit. Ita ex. gr. oratio Sacrosanctae
(cum Pater et Ave) recitanda est genibus flexis, excepto casu infirmitatis
vel gravioris momenti, aut aliam causam rationabilem.
Necesse non est, ut immediate post divinum officium recitetur;
indulgentia acquiritur, licet aliquod temporis intervallum (plures horae)
intercedat inter divinum officium et hanc orationem. Quae, ex con­
cessione Leonis X, id efficit, ut defectus et culpae in officio recitando
ex humana fragilitate contractae indulgeantur.
Ad hunc finem obtinendum satis est, ut oratio semel in fine totius
officii recitetur.
6. Sufficit «) cum socio praescriptam orationem alternis partibus
recitare, aut b) eam mente prosequi, dum ab alio recitatur, v. g. actus
consecrationis (can. 934, § 3).
7. Muti autem indulgentias publicis precibus annexas lucrantur,
si, una cum ceteris fidelibus in eodem loco orantibus, mentem ac pios
sensus ad Deum attollant; privatas vero orationes satis est ut mente
recolant, signisve effundant, vel oculis percurrant (can. 936).
Atque etiam mutilatis provisum est, qui non possint corporalem
actum peragere, interdum una cum recitatione praescriptum. Satis est
ut preces fundant (38).
Declaratum fuit mutilatos, qui signo crucis se munire vel genua flectere
nequeunt, indulgentias lucrari quae signo crucis adnectuntur, si solum dicant
In nomine Patris etc.; item et quae signo cruci cum aqua benedicta concessae
sunt, ab ipsis pariter acquiri, si solum dicant In nomine Patris etc. et simul
tangant aquam benedictam.
1

8. Quaevis autem additio, detractio vel interpolatio tollit indul­
gentiam alicui peculiari preci assignatam (can. 934, § 2).
(35)
(36)
(37)
(38)

S. C. Indnlg·, 30 sept. 1852; 29 dec. 1861; Decreta aulh., nn. 361, 115.
Nobiscum Vorinecrsch, III, n. 631.
S. C. Indulg., 13 sept. 1888; 18 aug. 1903.
S. Poenit., 22 oct. 1917; A. A. S., IX, p. 539.

Sic cantatae Litaniae B. Μ. V. in quibus vel semel tantum reci­
tatur Kyrie eleison, vel singulis enumeratis titulis non respondent sin­
gula Ora pro nobis, indulgentiis lucrandis non sufficiunt (39).
Poenitentiaria die 26 nov. 1934 declaravit indulgentias cessaro
non ob quamlibet additionem, detractionem vel interpolationem, sed
solum propter eam, quae earundem indulgentiarum substantiam alteret
(A. A. S., XXVI, p. 643).
Do more interponendi in medio Ave Maria brevem mysterii meditandi
enuntiationem, haec dicenda:
S. Poenitentiaria ab oratore privatim interrogata utrum consuetudo ista
posset necne servari et propagari, intactis indulgentiis SS. Rosarii, 27 iul. 1920,
respondit Negative.
Verum deinde 22 ian. 1921, declaravit nullo modo revocatum esse in­
dultum 1859 (pio Pius IX, pro locis ubi mos iam invaluerit, indulserat ut fideles
tali ratione rosarium recitantes eiusdem indulgentias lucrari possent.
Ac praeterea, ipsa supplicante, Benedictus Pp. XV indultum ita extendit
ut prosit omnibus qui, in quibuslibet locis, SS. Rosarium secundum istum
morem recitare consueverint (40).
Secluso induito, censemus rem definiendam esse ex mente orantis. Prae­
sumitur autem ipsum velle angelicam salutationem integram et intactam ser­
vare, et mere, post mediam salutationis angelicae partem, quasi moram quandam interponere per quam mysterium vel partem mysterii recordetur. In isto
casu, nullum indulgentiis periculum gigni videtur.
Nonne, in re graviori baptismi, admittunt valere baptismum collatum
his verbis: « Ego te baptizo in nomine Patris et Filii et Spiritus Sancti et Beatae
Virginis », dummodo nolit baptizans B. Virginem cum SS. Trinitate connu­
merare, sed mere, post formam sacramenti, eius opem implorare ut quasi ratum
habeat baptismum iam collatum? (41).

9. Preces recitandae interdum dicuntur ab iis qui saltem corde
contriti sint, i. e. qui in statu gratiae versantur, et poenarum remis­
sionem obtinere possunt, quia sufficiens contritio culpam delevit.
Vox saltem excludit, necessitatem recurrendi ad poenitentiae sacra­
mentum.
669. Quoties indulgentia acquiri possit. — 1. De indulgentia toties
quoties, (piae pluries acquiri potest, infra special i m dicetur (n. 689).
2. Indulgentia plenaria, nisi aliud expresse cautum sit, acquiri
potest semel tantum in die, licet idem opus praescriptum pluries po­
natur (can. 928, § 1).
(39) S. Poenit., 21 iul. 1919; A. A. S., XII. p. 18.
(10) A. ·!. »S., XIII» p. 163.
(11) Cfr. Cappello, I, n. 143; Vermeorach» III, n. 631.

Agitur de indulgentia plenaria adnexa alicui peculiari operi prae­
stando aut recitationi alienius determinatae orationis. Qui plura opera
ponit aut plures preces recitat, quae adnexam habent indulgentiam
plenariam, eas omnes uno eodemque die acquirere valet.
.3. Indulgentia partialis, contra, nisi aliud expresse cautum sit,
saepius per diem potest acquiri, eodem opere repetito (can. 929, § 2).
Id valet de pluribus precibus, invocationibus, iaculatoriis etc.,
quae repeti possunt, atque ita indulgent ia toties potest lucrifieri, quoties
idem opus seu oratio repetitur.

670. Facultas commutandi opera iniuncta. — Can. 935 statuit:
« Pia opera ad lucrandas indulgentias iniuncta, confessarii possunt in
alia commutare pro iis qui, legitimo detenti impedimento, eadem praestare
nequeant ».
1° Ratio et mensura commutationis est impedimentum, ita ut
si hoc non exsisteret, invalida foret commutatio (cfr. can. 84, § 1).
In dubio utrum impedimentum sufficiens sit, commutatio licita et
valida est (cfr. can. 84, § 2).
2° Consideratur omnis confessarius, et quidem confessarius in
loco ubi fit commutatio, ac pro ea tantum classe personarum, pro quibus
commutatio conceditur. Quare approbatus pro viris tantum, pro iis
dumtaxat commutare valet.
Impedimenta possunt esse physica vel moralia, cuiuslibet generis.
Ea vero moraliter aestimanda sunt.
3° Commutatio respicit quascunque indulgentias et quaelibet
opera, v. g. visitationem ecclesiae, preces, S. Communionem etc.
4° Num in actu confessionis tantum, an etiam extra tribunal
poenitentiae possit confessarius commutare, disputatur. Probabilior
sententia affirmat, id fieri posse etiam extra actum confessionis.
Quae sententia certa nobis videtur, attento can. 202, § 3, cum
can. 935 hanc facultatem nullatenus restringat, ut in aliis casibus (cfr.
can. 1044, 2290, § 1), ad forum sacramentale, et ipsa rei natura minime
exigat, ut commutatio fiat in actu confessionis.
5° Haec facultas valet etiam pro indulgentia Portiunculae, ut
expresse declaravit Pontif. Comm. Codicis, 19 ian. 1940; valet quoque
pro aequiparatis, ac pro ipsa indulgentia iubilaei.
6° Oportet ut obiectum seu causa indulgentiae substantialiter
servetur, solis mutatis conditionibus. Sic usus crucifixi ad hoc bene­
dicti substantialis est, ut Via crucis suppleri possit. Item indulgentia
concessa propter communionem frequentem, hanc necessario supponit.

671. Quaedam speciatim attendenda circa usum coronae vel rei,
cui indulgentia adnexa est. — 1. Cum agitur de indulgentiis a postolitis,
perinde est sive coronam sive numisma sive parvam statuam habeas,
dummodo rem sic benedictam vel tecum feras vel coram ea, v. g. in
cubiculo, preces praescriptas, ut coronam, recites (42).
2. Ad lucrandas indulgentias SS. Rosarii Fr. Praedicatorum satis
non est coronam manu teneri; requiritur praeterea, ut coronam volvas.
Sed in communi recitatione, sufficit ut unus coronam volvat.
Tamen si causa laboris manualis vel propter aliam rationabilem
causam, corona in manu gestari nequeat, sufficit eam quomodocumque
deferre. S. Poenit. 9 nov. 1933.
Id que valet pro omnibus indulgentiis cuilibet coronae adnexis.
3. Translata possessione coronae aliusve rei indulgentiis ditatae,
solae transeunt indulgentiae, quae rerum possessioni vel usui adnexae
sunt, non autem quae inscriptionem in confraternitatem exigunt, si
novus possessor adseriptus non est.
4. Quoad cessationem indulgentiarum, quae alicui rei vel loco ad­
nexae sunt, vide n. 675 ss.
672. Dies et translatio indulgentiarum. — 1. Indulgentia plenaria
concessa pro festis D. N. lesu Christi vel pro festis B. Μ. V., intelligitur concessa dumtaxat pro festis calendarii universalis (can. 921,
§ 1); dum antea reservabatur festis potioribus, et solae partiales in
omnibus festis calendarii universalis.
Plenaria vel partialis indulgentia pro festis Apostolorum, intelligitur concessa dumtaxat pro eorum festo natali (can. 921, § 2).
Indulgentia plenaria concessa ut quotidiana perpetua vel ad tempus
visitantibus aliquam ecclesiam aut publicum oratorium, ita intelligenda est, ut quacunque die, sed semel tantum in anno, ab unoquoque
fideli acquiri possit, nisi aliud in decreto expresse dicatur (can. 921, § 3).
2. Indulgentiae adnexae festis vel sacris supplicationibus aut pre­
cibus novendialibus, septenariis, triduanis, quae ante vel post festum
vel etiam eius octavario perdurante peraguntur, translatae intelliguntur
in eum diem, quo festa huiusmodi legitime transferantur, si perpetua
fiat translatio officii cum Missa; vel si transferantur, etiam ad tempus
tantum, sollemnitas et externa celebratio (can. 922).
Si festum transfertur ad tempus tantum et sine sollemnitate ac
externa celebratione, indulgentia manet affixa diei, etiam si sit feria VI
in Parasceve (43).
(12) Cfr. Berinffor-Steinen. I, 849; Ball.-Palm., V, n. 786.
(13) S. Poenit., 18 febr. 1921; A. A. S.. XIII. p. 165.

Externa celebratio, nisi Missa optetur ritibus vel calendario non
permissa, nullum exigit indultum, ita ut fieri possit etiam absque pe­
culiari licentia Sanctae Sedis vel Episcopi.

673. Utrum probabilitas admittenda sit in materia indulgentiarum,
et an Ecclesia suppleat. — 1. Quidam DD. censent usum probabilitatis
in materia indulgentiarum non valere, siquidem, aiunt, non proba­
bilitas, sed veritas effectum producit (44). Probabilior tamen et practice
tuta est sententia contraria si agitur de probabilitate respiciente legem
et facultates indulgentias concedentis, v. g. si dubitetur an Episcopus
canonicam possessionem valide sit adeptus; an tempus ad quod facultas
obiecta pietatis benedicendi indulgentiisque ditandi, exspiraverit, etc.
Agitur quippe in tali casu de re quae unice pendet a voluntate Ecclesiae;
ideoque applicandum praescriptum can. 209.
Si dubium versetur circa implementum conditionum ex parte
lucrantis indulgentias, aliter videtur dicendum, quia Ecclesia supplet
potestatem in ministro, scii, in eo qui eam exercet in fidelium utilitatem,
non autem, saltem generatim loquendo, supplet conditiones requisitas
in lucrante indulgentias. Idem dicas de ignorantia, inadvertentia, obli­
vione.
2. Error communis proprie dictus raro verificari potest in materia
indulgentiarum; at si verificaretur, applicatio can. 209 non esset proba­
bilius excludenda.
3. Quare, omnibus perpensis, dicendum Ecclesiam, secundum prin­
cipium generale, supplere etiam in materia indulgentiarum defectus,
quos potest, si qui ex usu opinionis probabilis commissi sint (45).

Articulus IV.

De cessatione indulgentiarum.
674. Indulgentiae personales. — 1. Hae indulgentiae cum ipsi per­
sonae concessae sint, ei adhaerent ac propterea per eius obitum cessant,
uti privilegium personale (can. 74).
2. Per renuntiationem vero non exstinguuntur, nisi acceptata
fuerit a R. Pontifice, non autem a quovis alio Praelato inferiore licet
(44) Cfr. Gury, n. 1055.
(45) Cfr. Laymann, Mb. V, art. 7, cap. 6, η. 5; Diana, IV, tract. 5, resol. 18; Ball.Palm., V. η. 778; Venneersch, III, n. 648; De Angelis, in Monitor Ecclesiasticus, 1950,
p. 227; Iorio, TheoL Mor., III, n. 773.

DE CESSATIONE INDULGENTIARUM

697

ipse indulgentiam concesserit. Id enim conforme minime est disci­
plinae in Ecclesia vigenti: idcirco interventus Papae requiritur.
3. R. Pontifex summo iure potest tum acceptare huiusmodi renun­
tiationem lum indulgentias personales semel concessas, ad futurum quod
attinet, v. g. privilegium altaris personale, revocare (cfr. can. 70 ss.).
Quod tamen rarissime fieri solet.
675. Indulgentiae reales. — Indulgentiae coronis aliisve rebus
adnexae seu indulgentiae reales «tunc tantum cessant, cum coronae
aliaeve res prorsus desinant esse vel vendantur » (can. 924, § 2).
1° Igitur coronae hodie non amittunt indulgentias:
a) si donentur aliis aut commodentur;
b) si desinant esse ex parte dumtaxat, non autem totaliter;
c) si chorda rumpitur et grana denuo nectuntur, nec refert
quo ordine reponantur: subiectum enim indulgentiae sunt grana;
d) si pauca tantum grana amittuntur (5 vel 6), et alia substi­
tuuntur;
e) si quis pro corona aut alia re accipiat aliquid non tanquam
pretium, sed ex titulo eleemosynae: deest enim venditio;
/) si pauci globuli aliis substituantur, id non tollit indulgentias,
imo censentur iidem ea accessione benedicti, ita ut omnes possint hoc
modo, absque detrimento indulgentiarum, successive mutari.
2° Indulgentiae apostolicae habendae sunt ut mere reales (1),
ideoque etiam iisdem hae normae applicantur.
3° Si quis rem benedictam et indulgentiis ditatam vendit aut
emit, agit contra prohibitionem Ecclesiae, quae statuit tunc ipso facto
cessare indulgentias, etsi pretium propter indulgentiam minime augeatur.
Tamen coronae, cruces etc. indulgentias non amittunt, si quis illas emens
ipsi venditori earum benedictionem nomine suo curandam committit, etsi pre­
tium et expensae transmissionis demum solvat, quando res iam benedictae
sibi traduntur (2).

4° Si crucifixi imago in duas partes frangitur, indulgentia non
cessat, quia res prorsus esse non desinit (3); idque praesertim affir­
mandum est, si partes ita uniri possint, ut iterum imago crucifixi haberi
queat.
Si plcrique globuli coronae amittantur, indulgentiae coronae cessant, at
globuli qui supersunt adhuc servant indulgentias quae ipsis immediate adnexae
(1) S. Poenit., IS febr. 1021; A. A. S., XIII, p. 104.
(2) S. O. IndulR., 10 lui. 1896.
(3) Aliter affirmat Noldin, III, n. 314. Sed immerito, perspecto can. 924, § 2.

sunt: quaedam enim indulgentiae adnexae censentur coronae qua tali, quae­
dam imo pleraeqne globulis ipsis.

5° Palam est, coronam aliamve rem benedictam et indulgentiis
ditatam has amittere non posse ex renuntiatione possessoris, cum ipsi
rei inhaereant independenter a voluntate personae quae rem possidet.

676. Indulgentiae reales concessae alicui coetui, v. g. confrater·
nitati, cessant exstincto penitus coetu sive persona morali cui erant
adnexae. Sed persona moralis non exstinguitur, nisi vel a legitima aucto­
ritate supprimatur, vel si per centum annos completos esse desierit;
et in uno socio superstate permanere censetur, adeo ut in ipsum recidat
ius omnium sociorum (can. 102).
1° Persona privata sive membrum communitatis nequit pro­
fecto renuntiare indulgentiis communitati concessis; imo ne ipsa quidem
communitas seu coetus valet iisdem renuntiare, quia renuntiatio in tali
casu cederet in Ecclesiae et aliorum praeiudicium (cfr. can. 72, §§ 3, 4).
R. Pontifex nunquam solet huiusmodi renuntiationem acceptare
aut tales indulgentias reales directe revocare.
2° Piae uniones ab Ordinario approbatae, licet personae morales
non sint, deficiente formali erectionis decreto, capaces tamen sunt obti­
nendi gratias spirituales ac praesertim indulgentias (can. 708).
Huiusmodi piae uniones sunt personae collectivae publicae, et quidem
mixtae, quatenus participant de natura personae mere collectivae simulque
etiam de natura personae moralis, quatenus a lege capaces censentur obti­
nendi gratias et privilegia (4).

Quando istae piae uniones exstinguuntur vel per suppressionem
factam a legitima auctoritate ecclesiastica, vel per obitum omnium et
singulorum membrorum, cessant indulgentiae, quae iisdem concessae
fuerant.
677. Indulgentiae locales. — Hae cessant, si ecclesia vel orato­
rium, cui adnexae sunt, penitus destruitur, nisi intra quinquaginta
annos iterum aedificetur in eodem vel fere eodem loco et sub eodem
titulo (can. 924, § 1, coll, cum can. 75) - (5).
1° Ut ecclesia in eodem fere loco aedificari censeatur, necesse
est, novum aedificium parum tantum a veteri distet, v. g. viginti aut
triginta passibus (6).
(4) Cfr. Cappello, Summa iuris pubi, cccl., n. 55.
(5) S. C. Indulg., 9 aug. 1843, 7 iul. 1905.
(6) S. C. Indulg.. 29 mart. 1886.

2° Cum agatur de causa favorabili, dicendum est, sufficere ut
intra quinquaginta annos aedificatio ecclesiae fieri coepta sit (7).
3° Haec reviviscentia, ante Codicem, admittebatur sine ulla
limitatione pro altari, si, post destructionem, novum eodem loco et sub
eodem titulo aedificaretur.
Quod principium etiam hodie vigere censemus.

Articulus V.

De quibusdam indulgentiis in specie.
678. Benedictio papalis. — 1. Ea est quam Romanus Pontifex
ipse vel alii eius nomine dant. Secundum se est sacramentale, cui saepe,
non tamen semper, indulgentia plenaria adnectitur.
Quare qui facultatem postulat hanc benedictionem conferendi,
expressam indulgentiae mentionem exquirere debet. Quoties tamen
benedictio Pontificis non mere mittitur, sed praescripto Ritualis Rom.
ritu confertur, plenaria indulgentia adnexa censetur.
2. Codex nunc (can. 914) concedit ut benedictionem papalem cum
indulgentia plenaria, secundum praescriptam Ritualis formam, im­
pertire possint Episcopi in sua quisque dioecesi, bis in anno: in sol­
lemni die Paschalis, et alio die festo sollemni, ab ipsis designando,
etiamsi Missam sollemnem non celebraverint, sed eidem tantum asti­
terint.
Hodie Episcopi residentiales ter in anno ex decreto S. Poenit. 20
iun. 1942 impertire valent benedictionem papalem cum indulgentia
plenaria.
Pontif. Commissio Codicis die 17 febr. 1930 declaravit. Episcopum, plures
habentem regendas dioeceses, in earum altera benedictionem papalem Paschati
Resurrectionis adnexam, de qua in can. 914, iure proprio in aliam diem trans­
ferre non posse.

Abbates autem vel Praelati nullius, Vicarii et Praefecti Apostolici,
etiamsi episcopali dignitate careant, id possunt in suis territoriis duobus
ex sollemnioribus diebus per annum (can. 914; 20 iun. 1942).
Qui facultate gaudet impertiendi benedictionem papalem cum
indulgentia plenaria, potest eandem sibi ipsi lucrari. 5. C. Indulg. 20
maii 1896.
(7) Nobiscum ctlmn Vermeerech, III, u. 611.

Id valet etiam de benedictione papal i tertiariorum, dummodo et
ipse minister sit tertiarius vel religiosus de eadem familia religiosa.
S. C. Indulg. 1 febr. 1905.
Controvertitur, an qui habet facultatem concedendi indulgentias,
possit semper eas sibi ipsi lucrari.
Probabilius affirmandum, quia nec intrinsece nec extrinsece id
repugnat.
3. Regulares qui simili privilegio (i. e. impertiendi benedictionem
istam extra missiones vel adiuncta huiusmodi) fruuntur, eodem uti
nequeunt nisi in suis ecclesiis et in ecclesiis monialium vel tertiariorum
suo Ordini legitime aggregatorum, nec eodem die et loco quo Episcopus
eam conferat (can. 915).
Nomine loci intelligitur civitas, oppidum (1).
Benedictio papalis cum indulgentia plenaria, hodie conceditur a S. Pon­
tifice universis christifidelibus etiam ope radii.
Utrum Episcopi aliique possint ope radii vel telephonii aut telegraphi
concedere benedictionem atque indulgentiam, controvertitur. Sententia af­
firmativa certa videtur, cum neque intrinseco adsit ulla repugnantia neque
extrinsece ulla exsistat positiva prohibitio.
Altare privilegiatum « pro vivis et defunctis t> ita intelligendum est, ut
Missa celebrari et applicari queat, cum indulgentia plenaria altaris privilé­
giât!, sive pro vivis per modum absolutionis, sive pro defunctis per modum suf­
fragii. Sed uni tantum eorum indulgentia plenaria applicari et prodesse potest.
S. C. Indulg. 25 aug. 1897.
Indulgentia plenaria « pro agonizantibus mediante altari privilegiato » intelligi debet tanquam pro vivis, per modum absolutionis, quin necesse sit ut
celebrans determinet cuinam velit eam applicari.
Formula pro regularibus reperitur in Rituali Romano (2), ibiquo bene­
dictio danda dicitur verbis « Benedicat vos omnipotens Deus » etc.
Citato can. 915 non attinguntur benedictiones papales quae v. g. in fine
missionis religionis religiosis missionariis permittuntur.
De his S. R. Congr. 11 maii 1911, hunc ritum ac formulam dedit: Uni­
cum signum crucis cum crucifixo, adhibita formula: «Benedictio Dei omni­
potentis etc. ».
Licet tamen uti quoque formula Ritualis (3).

679. Indulgentiae Apostolicae seu Papales. — 1. Hae sunt quae,
secundum elenchum initio cuiuslibet Pontificatus promulgari solitum,
adnectuntur rebus eo fine benedictis a R. Pontifice vel ab eo qui po­
testatem accepit.
(1) Breve Leonis ΧΙΠ, 2 iul. 1882.
(2) Tit. VIII, cap. 32.
(3) Beringer-Stelnen, I, 799, II, 506, 507.

2. Inter has reperitur indulgentia plenaria in articulo mortis, propter
quam res istae dicuntur benedictae indulgentia bonae mortis.
3. Ad indulgentias lucrandas sufficit res illas possidere vel in propria
persona vel in domo propria, et coram iis preces praescriptas recitare,
etiamsi agatur de corona (-1).
4. Uno eodemque ex operibus in elencho indulgentiarum apostolicarum recensitis plures indulgentiae acquiri possunt (5).

680. Altare Gregorianum et privilegiatum. — 1. Nomine altaris
Gregoriani venit altare privilegiatum >S’. Gregorii quod in Ecclesia montis
Coelii exstat , atque ob liberationem monachi lust i, peculiari titulo
ad divinam acceptationem donatum censetur.
2. Speciali ista efficacia (non valore Missarum plurium) altare
Gregorianum aequivalet tricenario Gregoriano (6).
Ipsa peculiaris efficacia aestimationi ab Ecclesia factae et S. Gregorii
intercessioni tribuenda est (7).
Fuerunt etiam concessa altaria privilegiata ad instar Gregoriani;
quod hodie non amplius conceditur post resp. S. Officii, 11-12 dec. 1912,
ad VII (8).
'
3. Episcopi, Abbates vel Praelati nullius, Vicarii et Praefecti Apostolici ac Superiores maiores religionis clericalis exemptae, possunt
designare et declarare unum altare privilegiatum quotidianum per­
petuum, dummodo aliud non habeatur, in suis ecclesiis cathedralibus,
abbatialibus, collegiatis, conventualibus, paroecialibus, quasi-paroecialibus, non autem in oratoriis publicis vel semi-publicis, nisi sint ec­
clesiae paroeciali unita seu eiusdem subsidiariis (can. 916).
Facultas ista amplissima lateque interpretanda.
Qui concedit huiusmodi privilegium, potest illud concedere in
perpetuum vel ad tempus, quotidianum vel non.
Inscriptio altari apponenda est: Altare privilegiatum (can. 918).
Die commemorationis omnium fidelium defunctorum, omnes Missae
gaudent privilegio altaris huiusmodi (can. 917).
Vide plura in De sacramentis, I, n. 760 ss.

681. Indulgentia plenaria in articulo
variis titulis obtinetur:

II

ortis. — 1. Haec indulgentia

1° Ex benedictione apostolica, quam nunc quivis sacerdos as(1)
(5)
(G)
(7)
(8)

Id manifesto liquet cx documentis apostolicls concessionum.
S. Pocnlt., 14 lun. 1922; A. A. S„ XIV, p. 394.
Do Λ/ïssüs Grcgorianis, vide Cappello, I, n. 769.
S. C. Indulg., 15 mart. 1884. Cfr. Bcrlnger-Steinen, I, 675 ss.
A. A. S., V, p. 33.

sistens infirmis conferre potest (can. 168, § 2), danda, sub poena nul­
litatis, secundum formulam Benedicti XIV « Pia Mater» (4 apr. 1747),
Rituali R. insertam, infirmis qui eam petunt, vel qui verisimiliter eam
petiissent aut qui saltem signa contritionis dederunt, non autem excom­
municatis et impoenitentibus.
Semel tantum in eodem morbo danda est, etiamsi pluribus titulis
ius ad eam habeatur, vel in statu peccati recepta sit.
2° Propter frequentem invocationem nominis lesu, frequen­
tem recitationem actuum fidei, spei, caritatis; vel orationis Mw(/ele Dei ».
3° Propter acceptationem mortis secundum formulam Pii X (9).
4° Propter ascriptionem plerisque confraternitatibus.
5° Propter possessionem rei cui indulgentiae apostolicae ad­
nexae sunt.
6° Propter personalem concessionem a S. Pontifice. Is tunc
cupit usum formulae benedictinae a sacerdote quem infirmus ro­
gaverit.
2. Per se tamen in omnibus casibus 2°, 3°, 4°, 5°, 6°, nullius mini­
sterium vel applicatio sunt essentialia.
3. Indulgentia plenaria in articulo mortis impertienda est etiam
pueris nondum forte ad primam communionem admissis, dummodo
rationis capaces sint (10).
4. Conditiones plerumque sunt ut infirmus sacramenta recipiat,
vel, si id fieri nequeat, perfecte conteratur, et praesertim ut resignato
animo mortem acceptet de manu Dei, atque ore, si potest, sin minus
corde, nomen lesu invocet.
Rem autem apostolica indulgentia munitam debet infirmus secum
habere, i. e. non necessario collo appensam, brachio obvolutam vel
in manu, sed vel in lecto vel iuxta ipsum, etiamsi non recordetur rem
ibi esse (11).
Indulgentia plenaria in articulo mortis concedenda est etiam iis,
qui culpabiliter non fuerunt ab initio morbi sacramentis refecti, subi­
toque vergunt ad interitum (12).
5. Indulgentia ista effectum suum in ultimo vitae momento sor­
titur. Si convalescat infirmus, differtur in verum mortis articulum.
(9) Formula haec est: « Domino Doits meus, iam nunc quodcumque mortis genus
prout Tibi placuerit, cum omnibus suis angoribus, poenis ac doloribus de manu tua aequo
ac libenti animo suscipio ». A. S. S., XXXVI, 637.
(10) S. C. Indulg., 9 iul. 1832; S. H. C., 16 dec. 1826, ad 4; Dccrcta auth.> n. 2050.
(11) Etiam homo sanus apostolicae indulgentias lucratur, si penes se vel in proprio
cubiculo rem reservat et praescriptas conditiones adimplet. Cfr. n. 679. 3.
(12) S. C. Indulg., 23 sept. 1775 ad 5; Dtcrda aulh., n. 237.

Plures autem tituli indulgentiae istius id efficiunt ut infirmus,
magis ad optimos actus excitatus, ad indulgentiam istam semel lu­
crandam melius disponatur.

682. Peculiares quaedam indulgentiae. — 1. Pius XI benigne con­
cedere dignatus est ut clerici in sacris constituti, qui integrum divinum
officium, quamvis in partes distributum, coram SS.mo Sacramento
sive publicae adorationi exposito, sive in tabernaculo asservato, reci­
taverint, indulgentiam plenariam, suetis conditionibus, lucrari valeant.
S. Poenit. 23 oct. 1930.

Eadem concessio extensa est ad moniales aliasque pias mulieres
in communitate viventes, quae ex proprii instituti constitutionibus,
tenentur ad quotidianam officii recitationem. S. Poenit. 5 dec. 1930.
Praedictus favor extensus fuit ad eosdem clericos in sacris con­
stitutos, qui divinum officium in alias preces commutatum rite obti­
nuerint, si eiusmodi preces coram SS. Sacramento ut supra devote
recitaverint. /S. Poenit. 7 nov. 1932.
Qui non integrum officium, sed in parte tantum coram SS. Sa­
cramento recitaverint, lucrantur indulgentiam 500 dierum pro una­
quaque hora canonica, Æ. Poenit. 18 maii 1933.

Verba « coram SS. Sacramento » videntur verificari etiam si quis recitet
in choro vel a latere ecclesiae, seu in loco a quo tabernaculum SS. Sacramenti
non conspicitur, sed nihilominus praesens revera est. Item qui recitat ad quod­
libet altare, eo praecise tempore, quod a consecratione ad communionem de­
currit.
2. Qui corani SS. Sacramento, publice exposito vel in tabernaculo
asservato, tertiam partem Rosarii (seu 5 decades) recitaverint, lucrantur
toties quoties indulgentiam plenariam, dummodo confessionem pere­
gerint et ad S. communionem accesserint. Pius XI 4 sept. 1927.

Ista indulgentia potest simul acquiri cum aliis coronae forte adnexis,
si recitatio fiat cum corona benedicta iisque ditata.
3. « Omnes christ ifideles, qui vel proprio horae momento... vel
cum primum postea potuerint, precationem Angelus Domini cum statuta
oratione, aut pro temporis ratione antiphonam Regina coeli item cum
usitata oratione, aut demum quinque salutationes angelicas Ave Maria
pie recitaverint, partialem decem annorum indulgentiam toties lucrari
posse, quoties pium hoc exercitium saltem corde contrito perfecerint,
atque plenariam indulgentiam statis conditionibus, si id per integrum
mensem peregerint ».

Oratio (Oremus cum versiculis) hodie, aliter quam olim, est re­
citanda.
Tres Gloria Patri in line non sunt necessario recitandi.
4. Indulgentia « toties quoties » dicta, qua muniuntur imagines
Christi crucifixi, significat non solum imaginis possessorem, sed quoslibet
fideles indulgentiam plenariam lucrari posse, qui in articulo mortis
eam osculati fuerint vel quomodocunque tetigerint, dummodo confessi
ae sacra communione refecti, vel, si id facere nequiverint, saltem con­
triti, SS. lesu nomen oro, si potuerint, sin minus corde, devote invo­
caverint et mortem tanquam peccati stipendium de manu Dei patienter
susceperint (13).
5. Dicitur Pius X ampliorem concessionem interdum fecisse, ut
quot vicibus figeretur osculum vel actus renovaretur, toties titulus

indulgentiae plenariae poneretur.
Quidquid sit de huiusmodi concessione amplissima, hodie non
exsistit, cum revocata fuerit.

683. Via Crucis. — 1. Exercitio Viae Crucis adnexae sunt omnes
indulgentiae visitantibus stationes 1er usaient concessae.
Quaenam sint istae indulgentiae hodie scimus (huc usque igno­
tum erat) ex decreto S. Poenitentiariae diei 20 oct. 1931 (A. A. S.,
XXIII, p. 522).
Indulgentiae sunt istae:
1° Indulgentia plenaria toties quoties lucranda ab iis qui pium
exercitium peragunt;
2° « Aliam plenariam pariter indulgentiam si eodem die quo me­
moratum pium exercitium peregerunt, vel etiam si infra mensem ab
eodem decies peracto ad sacram Synaxim accesserint;
3° « Indulgentiam partialem decem annorum totidemque quadra­
genarum pro singulis stationibus, si forte inceptum exercitium, quavis
rationabili causa ad finem non perduxerint ».
2. Indulgentiae adhaerent crucibus, quae ligneae esse debent.
3. Erecta iam Via Crucis, indulgentiae manent:
1° Si tabulae removentur et in earum loco novae appenduntur,
vel solae cruces remanent: his enim solis indulgentiae adnectuntur (14).
2° Si minor pars crucium renovatur (15). Igitur si dimidia saltem
pars crucium benedictarum periit vel eodem tempore, non successive,
renovata est, indulgentiae pereunt.
(13) Cfr. declar. S. C. S. Off., 11 hin. 1904; 23 lun. 1929.
(11) S. C. Indul#., 13 nov. 1837; Decreta aulh., n. 258.
(15) S. C. Indui#., 30 ian. 1839; Decreta auth., n. 270.

3° Si una vel altera aut plures, infra dimidiam partem, remo­

ventur a pariete. Si vero omnes simul, vel dimidia pars ad tempus remo­
ventur, fideles eo tempore lucrari nequeunt indulgentias in alio loco
in quo appensae sunt; sed easdem iterum lucrabuntur, quando in pri­
stinum locum referentur (16).
4° Si cruces de loco in locum in eadem ecclesia mutantur (17).
Nova erectione opus est, si Via Crucis a loco removetur ubi ca­
nonice erecta fuit et in alium locum stabiliter transfertur (18).
Si autem in eodem loco renovandae sint cruces, sufficit earum bene­
dictio a sacerdote competenti facultate peracta, dummodo praesumi
possit consensus eorum quorum interest (19).
4. Ad lucrandas indulgentias, in obeunda Via Crucis, haec servari
debent:
1° Singulae stationes singillatim per se visitari debent, ubi nullum
adsit impedimentum. Igitur transeundum est ab una statione ad aliam,
(piantum sinit aut multitudo personarum quae eas visitant, aut an­
gustia loci ubi sunt erectae.

Neque possunt fideles indulgentias lucrari sine corporis motu de loco in
locum, etiam cum ecclesia repleta ét compressa est devotis (20). Tamen si motus
iste perturbationem excitare possit, ad publicum exercitium Viae Crucis, suf­
ficit ut unoquoque de populo suum locum tenente, sacerdos (clericus, religiosus)
cum duobus clericis sive cantoribus, ac forte etiam solum, circumeat, et, sistens
in qualibet statione, ibi recitet consuetas peculiares preces, ceteris alteruatim
respondentibus (21). Potest quoque sacerdos preces recitaturus in pulpito aliove
loco consistere, dummodo alter sacerdos (clericus, religiosus) stationes visitet
ea ratione (pia dictum est.
Quod valet, generatim loquendo, etiam si exercitium Viae Crucis fiat
in oratoriis religiosarum et ipsa religiosa preces recitet.
Si ecclesia ita sit repleta et compressa devotis, ut motus corporis de loco
in locum omnino impossibilis exsistat, censemus indulgentias nihilominus
acquiri, positis ponendis, ubi motus quidam ponatur, quamvis non de loco
in locum.
2° Quatuordecim stationes visitari debent sine notabili, vel morali
interruptione. Etiam sat diuturna interruptio per actionem religiosam,
v. g. ad audiendam Missam, ad sumendam Eucharistiam, ad confes­
sionem peragendam etc., non obest (22).

(16)
(17)
(18)
(19)
(20)
(21)
(22)

S.
S.
S.
S.
S.
S.
S.

C. Indui#., 20 lun. 1836; 20 sept. 1839; Decreta aulh.. un. 257. 275.
C. Indul#., 22 au#. 1842, ad 4; Decreta aulh., n. 311.
C. Indul#., 30 ian. 1839; Décréta auth., n. 270.
C. Indul#., Il ian. 1896.
C. Indul#., 26 febr. 1841; Decreta a\dh., n. 287.
C. Indul#., 6 au#., 1757 ; Decreta auth.. n. 210.
C. Indul#., 16 doc. 1760; Decreta aulh.. n. 223.

45 — Cappello, De Sacramentis, II.

Aliter dicendum, si per actionem profanam Via Crucis interrum­
patur: deest enim unio moralis.
3° Fideles meditari debent, licet breviter, passionem D. N. L
Christi (23).
Non requiritur autem ut singularum stationum argumentum me­
ditando consideretur, neque ut actus contritionis eliciatur, vel ora­
tiones vocales recitentur, neque dicantur versiculi Adoramus te Christe,
nec tandem ut confessio et communio peragantur, sed sufficit status
gratiae.
Meri consilii est recitatio unius Pater et Ave ad singulas stationes
vel sexies Pater et Ave in fine Viae Crucis.
Quae et quot indulgentiae huic exercitio concessae sint, distincte dicere
non licet, « quia pluries innotuit, indulgentiarum veritatem, sive ex inadvertentia aut aequivocatione sive ex devotionis aestu, alterari et confundi » (24).
Ita ante praefatum S. Poenit. decretum diei 20 oct. 1931.

684. Imago crucifixi. — 1. Tsta imago a competente sacerdote mu­
nitur interdum indulgentiis Viae Crucis. Solo signo crucis benedicitur.
2. Viam Crucis tamen non supplet nisi pro impeditis morbo, vel
difficultate adeundi locum ubi sint stationes (25).
3. Opus non est ut hoc impedimentum physicum sit, ut contingit
v. g. carceratis, aegrotantibus etc.; sed sufficit impossibilitas moralis,
imo incommodum mediocriter grave seu motivum vere rationabile,
quacunque ex causa proveniat, ut si quis iter instituit, procul ab ecclesia
moratur, etc.
En recens S. Poenitentiariae decretum diei 25 mart. 1931:
« Per recitationem viginti Pater, Ave et Gloria, absque gravi incommodo
vel difficultate peragere valeant (infirmi), omnes et singulas indulgentias, eidem
pio exercitio (Viae Crucis) quomodocumque adnexas, lucrari possint, vel oscu­
lando vel etiam tantum intuendo, cum affectu et animo contrito, in aliquem
Crucifixum ad hoc benedictum, eis vel a sacerdote vel ab aliqua alia persona
exhibitum, et recitando brevem aliquando orationem vel precem iaculatoriam
in memoriam Passionis et Mortis lesu Christi L). N. » (26).

Si e pluribus personis impeditis una tantum imaginem huiusmodi
habet, reliquae easdem indulgentias lucrari valent, dummodo, ceteris
curis semotis, se rite componant pro pio exercitio Viae Crucis per(23)
(24)
(25)
(26)

Monita Clem. XII. 3 april. 1731, n. 0.
Ibidem, n. 9.
Cfr. A. J.
X, P. 31.
Arta A post. Sedis, XXIII, p. 167.

agendo cum persona quae una tenet crucifixum. Id Leo XIII induisit
die 19 ian. 1884.
Preces pro personis, quae gravi infirmitate praepediuntur quo­
minus vicies Pater, Ave et Gloria recitent, commutari possunt.
685. Corona seu Rosarium B. Μ. V. — 1. Plures sunt coronae
B. Μ. V., quae semper indulgentiis adnexis, quandoque etiam recita­
tionis ritu, dillerunt.
Sunt autem praecipue:
1° Rosarium quinque decadum, cui eae quae Indulgentiae Apo­
stolicae dici solent adnexae sint, sive ab ipso R. Pontifice sive a sacer­
dote (pii eas obiectis pietatis, scii, rosariis, crucibus, crucifixis, parvis
statuis, numismatibus, adnectendi facultatem accepit. De his vide n. 679.
Nomine Rosarii, proprie et stricte loquendo, intelligitur integrum
seu quindecim decadum.
Non est necesse ut quis quinque decades seu coronam continua recita­
tione persolvat, sed decades omnes et singulae separari possunt, dummodo
integrum rosarium vel saltem corona intra diem absolvatur. S. C. Indulg. 8 iul.
1908.

2° Rosarium ordinarium seu Dominicanum. Istud quindecim de­
cadibus constat et potissimum a PP. Dominicanis benedici solet.
3° Rosarium sex decadum, quod S. Birgittae nuncupari solet, et
potissimum a Canonicis Regularibus SS. Salvatoris Lateranensibus
benedicitur.
Saepe autem, ex speciali S. Sedis concessione, uberes indulgentiae
«piae a praefato rosario dici solent S. Birgittae, adnecti possunt solitis
quinque decadum coronis.
Attendendum autem, in fine cuiusque decadis addendam esse reci­
tationem Symboli Apostolici ab iis qui eas indulgentias rosario ordinario
adnexas lucrari velint (27).
1° Rosarium Ordinis S. Crucis seu Crucigeroru . Eminet istud
rosarium indulgentia quingentorum dierum, pro singulis Pater vel Are,
etiam sine intentione reliquam rosarii partem recitandi.
Hanc indulgentiam authenticam declaravit N. C. Indulg. 15 mart.
1881.
et

2. De his variis coronis pauca, inter multa, animadvertenda cen­
semus:

1° Ut quis indulgentias cuiuslibet rosarii lucretur, exceptis in­
dulgentiis apostolieis, necesse est ut illud orando manu teneat.
(27) S. C. Indulg., 15 mali 1888.

Pro rosario Domiiücano, non pro reliquis, concessum est a Pio IX
(22 ian. 1858) ut personae omnes quae in eo recitando, ceteris curis
semotis, se iungunt personae quae huiusmodi rosarium habet et manu
tenet, easdem indulgentias lucrentur ac si singulae huiusmodi rosarium
manu tenerent.
De hac concessione declaratum est: « Fidelibus ab iis tantum occu­
pationibus exterioribus esse abstinendum, quae internam attentionem
impediunt ac devotam rosarii recitationem pro lucrandis indulgentiis
praescriptam » (28).
Hodie attendendus favor universim et generaliter concessus (cfr.
n. 671, 2).
2° Pro solis indulgentiis rosarii Dominicani necessaria est medi­
tatio mysteriorum vitae, passionis et resurrectionis D. N. I. C.
3° Ad lucrandas indulgentias rosarii Dominicani non iam ne­
cesse est ut saltem quinque decades tractu moraliter uno recitentur, sed
separari possunt decades, modo intra diem absolvantur (29).
Num simile quid statuatur circa indulgentias Apostolicas et Sanctae
Birgittae, non plane liquet (30). Verius affirmandum.
4° Possunt uni eidemque coronae plures ex praefatis indulgentiis
adnecti; quod pariter valet de aliis obiectis devotionis, v. g. pro crucifixis.
Verum ad singulas lucrandas renovanda sunt opera iniuncta ite­
rabilia, v. g. precum recitatio.
Attamen Pius X, sub quibusdam tamen conditionibus, et non
pro omnibus universim fidelibus, concessit fruitionem simultaneam in­
dulgentiarum Rosarii Dominicani et Crucigcrorum, ita ut fideles, ha­
bentes prae manibus aliquam ex coronis benedictis cum a patribus
ordinis Praedicatorum tum a patribus Crucigeris vel a sacerdotibus
ad id facultate praeditis, cumulare valeant indulgentias, at solum in
rosarii mariani recitatione (31).
5° Coronae et res quaecunque indulgentiis ditatae omnino gratis
tradi debent fidelibus, ita ut si quid venditionis seu permutationis
titulo requiratur vel accipiatur, indulgentiae amittantur (can. 924). Cfr.
n. 675.
686. Scapulare. — 1. Scapulare B. Μ. V. de Monte Carmelo omnium
scapularium antiquissimum et celeberrimum est, quod in maiore sua
forma a Religiosis Carmelitis, in minore a ceteris fidelibus gestari solet.
(28)
(29)
(.30)
(.31)

S. C. Indute., 13 nov. 1893.
S. C. Indute- 8 lui. 1908.
Ball.-Palm., V, n. 821 ss.
S. C. Indui#., H lun. 1907.

Huic, praeter multas indulgentias, adnexa est, ut pie creditur,
duplex promissio a B. Μ. V. pro omnibus qui istud ad mortem usque
gestaverint: altera, quam ab ea sibi apparente audivit B. Simon Stock,
cos aeternum non passuros incendium; altera, quam ab ea pariter sibi
apparente didicit, et in Bulla edita 3 martii 1322 quae loanni XXII
tribuitur (cuius authenticitas a nonnullis negatur), eos quam primum,
praesertim sabbato post mortem suam, e purgatorio liberatum iri.
Hoc posterius privilegium Sabbatinu II dici solet.
2. Scapulari Carmelitano recentius plura alia accessere, inter quae,
ob indulgentias adnexas, eminent scapularia Immaculatae Conceptionis,
Pretiosissimi Sanguinis, SS. Trinitatis, Septem Dolorum B. Μ. V.
Brevitatis causa quasdam tantum regulas omnibus vel pluribus
ex his scapularibus communes recensebimus:
1° Ut quis lucretur indulgentias scapularibus adnexas, plerumque
requiritur ut in confraternitatem ad quam singula pertinent, recipiatur:
ita faciendum pro scapularibus SS. Trinitatis, Montis Carmeli, Septem
Dolorum et Immaculatae Conceptionis.
Item qui fidelibus imponunt scapularia pro quibus simul certae
confraternitati adscribendi sunt, per se tenentur ad eorum nomina
in albo confraternitatis loci, vel, hac deficiente, loci vicinioris adscribenda.
Id hodie, etiam pro iis qui scapulare Montis Carmeli acceperint,
servandum est ex rescripto £. C. Ind. 27 apr. 1887, nisi novum indul­
tum concessum sit.
2° Pro omnibus scapularibus, ad lucrandas indulgentias necesse
est ut prima vice scapulare benedictum fuerit et singulis fidelibus im­
positum a sacerdote qui ad istud dandum legitimam facultatem ac­
ceperit.
Quandoque tamen indulgetur ut ipsi fideles scapulare sibi im­
ponere possint : insuper, sacerdos qui facultatem scapularis imponendi.
absque personarum restrictione, accepit, istud sibi ipsi imponere po­
test (32).
Ubi scapulari primum recepto alterum substituendum est, non
est opus ut istud sit benedictum: quae regula hodie valet etiam de
scapulari Sfl. Trinitatis, quod antea ab eadem excipiebatur (33).
3° Insuper ad lucrandas indulgentias necesse est ut fideles semper
deferant parvum habitum e collo pendentem, unaque sui parte collum,
altera scapulas contegentem (34). Attamen, si ad breve tempus, puta
(32) S.
(33) S.
(34) S.

C. Indute.. 7 mart. 1840; Decreta auth., n. 280.
C. Indute·. 24 nug. 1895.
C. Indute·» 13 fobr. 1840; Decreta auth., nn. 277. 279.

710

CAPUT XVIII. · ARTICULUS V.

ad se lavandum, scapulare exuitur, indulgentiae perseverant; eaedem
suspenduntur, si ad longius tempus deponatur, sed iterum lucrifieri
possunt si semel legitime adscriptus illud resumpserit (35).
Nova tamen habitus receptio videtur, iuxta nonnullos, necessaria,
si quis ex contemptu scapulare proiecit atque ita se ipsum a confraternitate separavit. Verius nova receptio minime requiritur.
Habentur et alia scapularia, uti apparet ex Rituali Rom., scii, scapulare
sacri Cordis lesu, sacrorum Cordium lesu et Mariae, Passionis et Cordis Do­
mini atque Cordis B. Μ. V. Immaculatae, S. loseph Sponsi B. Μ. V., S. Mariae V.
de Bono Consilio, etc.
Quidam gaudent privilegio exemptionis ab onere inscriptionis, prae­
sertim missionarii et regulares, v. g. sacerdotes omnes Societatis lesu.
Scapulare potest imponi etiam infantibus, qui tamen indulgentiis et pri­
vilegiis eidem adnexis non fruuntur, nisi post adeptum rationis usum. S. C. In­
dulg. 29 aug. 1864.
Eo ipso quod sacerdos habet facultatem benedicendi scapulare, ipso facto
potest illud etiam imponere cum iure adseriptionis confraternitati eiusdem
scapularis. S. C. Indulg. 26 ian. 1871.
Qui generali facultate gaudet benedicendi seu imponendi scapulare, po­
test illud sibi ipsi imponere. SL C. Indulg. 7 mart. 1840.
Milites scapulare rite benedictum sibi ipsis imponere valent et omnes il­
lius gratias ac privilegia lucrantur, aliquibus precibus recitatis. S. C. Indulg.
4 ian. 1908; S. Poenil. 14 ian. 1941.
Idem milites possunt statim deferre numisma iam benedictum, cum acqui­
sitione omnium privilegiorum, quin prius teneantur suscipere scapulare. 3. C.
pro vig. eccl. extr. 10 nov. 1914; S. Poenit. 20 mart. 1940.

4° Ad lucrandas speciales indulgentias insuper specialia opera
sunt peragenda: quae tamen omnes scapulare gerentes minime adstringunt.
5° Scapularia debent esse ex lana texta; lemnisci (cordoni) cuius­
libet materiae esse possunt, excepta necessitate lanae rubrae pro scapulari
Passionis. Pro hoc solo requiritur imago.
Scapulare SS. Trinitatis ferre debet crucem non acu pictam. Qui plura
gestat, ea ferre debet satis distincta. Praestat ut primo loco ponatur scapulare
SS. Trinitatis; ultimo, scapulare Passionis Domini; ut non consuantur nisi
a parte superiore, et singula immediate lemniscis adhaereant. Prima tantum
vice qua adhibentur indigent benedictione.
Scapularia non sunt necessario immediate super corpus deferenda, ut
illud physice tangant, sed possunt retineri super vestes (36).
(35) S. C. Indulg., 27 mali 1857; Decreta auth., n. 379.
(30) S. C. Indulg., 12 mart. 1885; Decreta auth., n. 367.

C>° Quinque scapularia simul imponi posse videntur ab iis qui
ea singula imponendi facultatem habeant.
Ut quia privilegio Sabbatino fruatur, quaedam specialiter ab eo sunt prae­
standa: vid. ut castitatem secundum suum statum servet; deinde, si legere
scit, quotidie recitare debet parvum Officium B. Μ. V.; si legere nescit, debet:
non tantum iciunare diebus ab Ecclesia praescriptis, sed abstinentiam ser­
varo foria quarta, feria sexta et sabbato, excepta die Nativitatis D. N. I. C.
Huic conditioni satisfaciunt clerici vel religiosi officio quod ex obligatione re­
citant.
Ex decr. S. 0. Ind. 15 iun. 1901 possunt omnes confessarii, etiam extra
confessionem, suis poenitentibus commutare abstinentiam praescriptam illiteratis.
Ad commutationem aliam requiritur specialis facultas quae quidem per
so non continetur in potestate benedicendi et imponendi scapularia Montis
Carmeli, saepe tamen in induitis Romanis hodie conceditur.

687. Numisma speciale. — Quoad numisma quod pro scapulari
gestari potest, referre sufficiet· praecipua ex decr. S. Off. 16 dec. an. 1910:
1° Unicum numisma exhibens effigiem Domini N. I. Christi
suum Sacratissimum Cor ostendentis, ex alia parte B. Μ. V. effigiem.
loco omnium Scapularium a S. Sede probatorum deferri potest (post
rite factam impositionem respectivi scapularis ex panno), exceptis
iis quae Tertiorum Ordinum sunt propria.
Superiores tertii Ordinis saecularis S. Francisci ex peculiari facultate
permittere valent in singulis casibus, gravi de causa, ut aliquod numisma suf­
ficiatur scapulari tertii ordinis. S. C. de Relig. 22 mart. 1922.

2° Delatio decens super propriam personam praescribitur.
3° Numisma benedictum sit oportet tot distinctis benedictionibus
quot sunt scapularia quorum loco sufficiatur.
Singulae autem benedictiones solo crucis signo impertiri possunt,
a quovis sacerdote qui respectiva facultate benedicendi scapularia pol­
leat (37).

688. Indulgentia Portiunculae. — 1. Est indulgentia plenaria toties
quoties concessa visitantibus determinatas ecclesias.
Proprie dicta et antiquior est Franciscana, 2 aug.
2. *8. Poenitentiaria decreto diei .10 iul. 1924 normas statuit con­
cedendae et lucrandae indulgentiae Portiunculae. Hae autem sunt:
« I. Ut veneratio, qua Assisiens e de Portiuncula Sacellum fideles prose­
quuntur, nihil unquam capiat detrimenti, innuo etiam quotidie magis augeatur,
(37) S. C. O1T., 16 dee. 1910; A. A. S., III, p. 22.

...

in nulla ecclesia nulloque oratorio, vel Franciscalis cuiuslibet Instituti, quod
a memorato Sacello minus distet quam infra η. V praescribitur, haec Indul­
gentia altero die mensis augusti lucrifieri in posterum queat, etsi id antehac
licuit, nisi ab iis tantum qui domum ecclesiae vel oratorio continentem inco­
lant, modo tamen aut physice aut moraliter impediantur quominus ad idem
Portiunculae Sacellum se conferant.
« II. Perpetuae huius Indulgentiae concessiones, adhuc quoquo modo
factae, integrae in posterum sunto, ea tamen condicione, ut normae, hoc de­
creto futuris concessionibus moderandis statutae, omnino serventur, si eam
unice excipias quae ad distantiam pertinet.
« III. Indulta omnia temporaria, scilicet aut ad certum tempus aut sine
die aut ad beneplacitum a quovis legitime concessa, inde a die xxxi mensis
decembris vertente anno abrogata habeantur ac cessent. Quodsi nova in fu­
turum indulta aliunde postulari contingat, libelli, ad Sacram Poenitentiariam
mittendi, ratio non habebitur, nisi Ordinarius loci preces commendet omnibusque perpensis do vera concessionis opportunitate atque utilitate testificetur.
« IV. Si «piando privilegium huius indulgentiae largiendum sit, aedes
sacrae praeferantur, quae Beatae Mariae Virgini Angelorum vel Francisco
Assisiensi dicatae sint aut in quibus aliqua sedem habeat e Confraternitatibus
seraphicis; quae aedes sicubi desint, templa cathedralia vel parochialia ce­
teris plerumque anteponantur.
« V. Ecclesiae vel publica oratoria ut privilegio hoc locupletentur, distent
oportet tria, ut vocant, chilometra ab aliis ecclesiis vel oratoriis quae ad ali­
quem Franciscalem Ordinem pertineant aut eodem privilegio fniantur.
« VI. Si qua peculiari de causa haec Indulgentia semipublicis oratoriis
concedenda videatur, eadem unquam ne faveat nisi communitati vel coetui
fidelium, in cuius commodum oratoria illa erecta sint.
«VII. Ordinariis locorum, parochis et ipsis rectoribus aedium sacrarum,
in quibus privilegium insit, facultas esto, si quidem iustis de causis id expedire
iudicarint, pro altero mensis augusti die, qui dominicus non sit, substituendi,
ad Indulgentiam lucrandam, diem dominicum proxime insequentem.
« VIII. In iisdem ecclesiis vel oratoriis quamdiu, ex praescripto, invi­
sentibus, Indulgentiae acquirendae causa, fidelibus patebunt, tamdiu Reli­
quiae S. Francisci Assisiensis vel B. Mariae Virginis, aut saltem Imago vel
statua eiusdem Sancti vel B. Mariae Virginis Angelorum, venerationi fide­
lium propositae maneant. Publicae praeterea preces ibidem pro Summo Pon­
tifice universaque militanti Ecclesia, pro haeresum exstirpatione peccato­
rumque conversione, pro pace et concordia omnium populorum, Deo adhi­
beantur, quo tempore id fieri opportunius videbitur; sacerque iste ritus, prae­
missis tum B. Mariae Virginis Angelomm et Seraphici Patriarchae invoca­
tione, tum Litaniis Sanctorum, Eucharistica benedictione absolvatur.
« IX. Qui indulgentiam Portiunculae lucrari cupiat, si admissa sua con­
fiteatur, ab iisque, si opus sit, absolutus, sacra do altari libet; ecclesiam vel
oratorium, privilegio «litata, invisat, precesque ad mentem Summi Pontificis
de more fundat, idest saltem sexies Pater, Ave et Gloria in unaquaque earum

visitationum, quas ad indulgentiam iterum iterumque impetrandam rite
peragat.
« X. Altero menais augusti die vel die dominico proxime insequenti, con­
dicionibus superiore η. IX statutis eos quoque stare oportet, si velint Indul­
gentiae compotes fieri, qui reliquis per annum diebus eo fruuntur induito, ut
sola sex Pater, Ave et Gloria recitatione, praeter alias, etiam Portiunculae In­
dulgentiam lucrari queant » (38).

Ex declaratione S. Poenitentiariae diei 13 iun. 1930 saltem sex
Pater, Ave et Gloria sunt de praecepto, ita ut nec aliae preces recitari
queant, nec brevior oratio sufficiat (A. A. S., XXII, 43).
Etiam in visitatione Portiunculae ad S. Mariae Angelorum apud
Asisium, requiritur recitatio saltem sex Pater, Ave et Gloria. Quae
preces regulariter debent recitari in ipso Portiunculae sacello; sed si
forte aliquando, ob sacelli angustiam, praesertim in extraordinario visi­
tantium concursu, id absque incommodo servari nequeat, fideles pos­
sunt preces incipere extra sacellum, easque prosequi per ipsum trans­
euntes et absolvere post exitum. Ita S. Poenitcntiaria die 18 iul. 1935
(A. A. S., XXVII, p. 315).
Eadem norma ob analogiam videtur servari posse, in iisdem rerum
adiunctis, etiam in visitatione aliarum ecclesiarum pro indulgentia ple­
naria lucranda.

689. Indulgentiae « toties quoties » aequiparandae indulgentiae Por­
tiunculae. — Plures sunt huiusmodi indulgentiarum concessiones,
praesertim a Leone XIII et a Pio X factae, ita ut indulgentia plenaria
toties quoties lucranda offeratur.
Praecipuae sunt:
1° Pro festo S. Francisci a Paula (2 apr.), in ecclesiis Minimorum;
2° Pro festo $$. Trinitatis, in ecclesiis Ord. Sanctissimae Trini­
tatis (etiam Tertii Ordinis et Confraternitatum);
3° Pro festo iShS. Corporis Christi, in ecclesiis Presbyterorum
SS. Sacramenti;
4° Pro celebratione mensis SS. Cordis (die qua mensis clauditur)
in omnibus ecclesiis, immo in oratoriis semi-publicis seminariorum,
ac piarum communitatum;
5° Pro sollemni commemoratione B. M. F. de Monte Carmelo
(16 iul.), in ecclesiis Ord. Carmelitarum et Congregationum Tertia­
riorum qui vitam communem cum votis simplicibus coniungunt;
6° Pro Dedicatione Basilicae Portiunculae (2 aug.), in locis supra
dictis;
(38) A. A. S., XVI, 345.

7° Pro festo mensis Septembris VII Dolorum Beatae Mariae Virg.
(etiam Tertii Ordinis) vel ubi Confraternitas Λ7ΤΙ Dolorum est erecta;
8° Pro sollemnitate $. Rosarii, in omnibus ecclesiis ubi confra­
ternitas SS. Rosarii canonice erecta fuerit (requiritur visitatio ipsius
altaris vel saltem statuae B. Μ. V. Reginae SS. Rosarii);
9° Pro festo £. Ignalii (31 iul.) in ecclesiis Societatis lesu;
10° Pro festo $. Bernardi (20 aug.) in ecclesiis Ordinis Ciflterciensium ;
11° Pro festo S. Augustini (28 aug.) in ecclesiis Ordinis S. Au­
gustini ;
12° Pro commemoratione Omnium Fidelium Defunctorum (per
extensionem Portiunculae Benedictinae) in omnibus ecclesiis et ora­
toriis etiam semi-publicis.
Portiuncula tamen Benedictina dat copiam lucrandae indulgentiae
personalis, dum extensa indulgentia solis defunctis prodesse potest.
Basilica Vaticana insigni privilegio fruitur indulgentiae quotidianae
instar Portiunculae.
S. Poenitentiaria die 5 iul. 1930 declaravit ad lucrandam indul­
gentiam plenariam toties quoties requiri in singulis ecclesiae visitatio­
nibus recitationem saltem sex Pater, Ave et Gloria (A. A. S., XXII,
p. 363).

Articulus VI.

PH'

Brevis conspectus historicus indulgentiarum (1).
690. Praemittenda. — Certissimum est, iam ab initio Ecclesiam
potestatem concedendi indulgentias habuisse. At non constat prio­
ribus saeculis praxim indulgentiarum proprie dictarum viguisse.
Inde tamen nihil sequitur contra catholicam doctrinam de po­
testate Ecclesiae indulgentias elargiendi.
Recte enim Palmieri animadvertit, « quod, etsi non probaretur
(1) De historia indulgentiarum conferantur praesertim: Amort, De origine, progressu,
valore ac fructu indulgentiarum, etc., Augustae Vindelicorum, 1735; Zecehius, De indulgentiis
et iubilaeo deque eorum origine, praestantia et utilitate, etc., Coloniae, 1601; Collet, Traité
historique, dogmatique ct pratique des indulgences et du jubilé, Louvain. 1759; Fa ne leux, Les
indulgences devant Γ histoire et le droit canon, in Revue des sc.ienc, eccl., 1887, p. 56 ss.; Gai·
tier. De poenitentia, n. 607 ss.; Dictionn. apologétique de la Roi catholique, v. Indulgences,
pag. 72 7 88.; Lépicier, Le indulgence, loro origine, natura c svolgimcnto, Siena, 1897; D’Alès,
La doctrine des indulgences, in Etudes, 1915, p. 15 88.; Paulus, Geschichte des Ablasses in
Mittelalter, I, p. 15 ss.; Schoofs, Die Lehre vom Kirchlichen Ablassc, Münster, 1857; Kurz»
Die kath. Lehre vom Ablass, etc. Paderborn, 1900.

*

antiquitas huius usus, imo si probaretur eius novitas, nullum tamen
verum praeiudicium crearetur contra auctoritatem insitam ab initio
Ecclesiae concedendi indulgentias.
« Nam non est opus, ut cum potestate exsistat simul exercitium
eius, tum si rei naturam per se spectes, tum speciatim si huiusmodi
exercitium non est necessarium societati, sed solum utile, ita ut ex
certis rerum et personarum adiunctis definire oporteat an expediat
necne huiusmodi exercitium. Id videre est in usu aliorum quoque iurium
Ecclesiae, idemque valet in usu potestatis concedendi indulgentias,
qui usus quidem utilis est et salutaris sed non necessarius ut Ecclesia
sit populusque fidelis rite gubernetur » (2).

691. Evolutio historica. — Cone. Trid. (3) docet Ecclesiam usam
esse potestate concedendi indulgentias « antiquissimis etiam temporibus ».
Doctrina de indulgentiis saeculo duodecimo certe iam exsistebat
in scholis firmiter recepta atque ab omnibus admissa.
Praxis autem longe antiquior dicenda est.
Ut rite intelligatur historia indulgentiarum, variae epochae sive
periodi distinguendae sunt.
692. I. Ab initio ad saec. VI vel VII. — Hac aetate occurrit praxis
Episcoporum relaxandi poenitentiam publicam peccatoribus iniunctam
aut iniungendam. Non solum, ubi erat necessitas vel utilitas, poeni­
tentes reconciliabant « ante legitimum et plenum tempus satisfactionis »,
verum etiam, attenta dispositione conversorum sive pertinacia qua
iugum imponendum cum detrimento suo maiore excussissent, poeni­
tentiam non imponebant, prout eis expedire videtur, nisi mitiorem
et leviorem (4).
At non constat eos, sic agendo intendisse peccatoribus procurare
remissionem poenae se extendentem usque ad ablationem reatus coram
ipso Deo. Proinde nequit certo dici, eos indulgentias proprie dictas
huiusmodi ratione concessisse (5).
Ad indulgentiam proprie dictam proxime accedit praxis reconci­
liandi sine mora peccatores, qui a « confessoribus » accepissent « libellos
pacis ».
* *
Per hos enim Ecclesia admittebat superabundantiam meritorum
et satisfactionum ex tormentis habitam ita dispensari ut peccatores,
(2)
(3)
(1)
n. 008;
(.5)

De poenit., Appendix, § 2, 1.
Sees. XXV, dear. de indulgentiis.
Cfr. La pénitence à imposer, in .Vour. Reo. théol.. 1923, n. 5ss.; Galt 1er, De poenit.,
Amort, De origine etc. indulgentiarum, part. I, sect. 1. n. 2 ss.
Cfr. D’Alta, La doctrine des indulgences. In Eludes, 1915, p. 45 ss.

ratione huiusmodi solutionis, « pacem accipere » possent, quasi ipsi
Deo plane satisfecissent (cfr. n. 204).
Nec obstat remissionem poenae in hoc casu concessam esse ab
Episcopo in ipso actu « reconciliationis », quam diximus sacramentalem;
nam per accidens est quod remissio poenae fiat sub ea vel alia forma.
Manet etiam, in eo casu, remissionem poenae factam fuisse non
praecise vi absolutionis sacramentalis, sed ab Episcopo absolvente vi
et intuitu meritorum alienorum, quod solum essentiale est indulgentiae:
siquidem conceditur in administratione sacramenti, sed non agit vi
sacramenti (6).
Attamen eam praxim, quae, secluso nomine, vera fuerit indul­
gentia, iam tunc temporis, ultra saeculum tertium viguisse non plane
constat (7).
693. II. A saeculo VII ad saec. XI. — Ad rem nostram pertinent
« redemptiones », quae dicuntur poenitentiarum, et peregrinationes
Romam factae « pro redimendis peccatis ».
1° « Redemptiones » dicebantur bona opera, quibus poenitentes
a confessariis permittebantur supplere poenitentias canonicas sibi im­
positas.
Ita ex. gr. homicidae, cui abstinendum erat a carne et a certis
aliis cibis per totum annum, Cone. Tiburense (a. 895), can. 56, per­
mittit certis in circumstantiis « tertiam feriam et quintam atque sab­
batum redimere uno denario, vel pretio denarii, sive tres pauperes pro
nomine Domini pascendo » (8).
Indicia huiusmodi redemptionum inveniuntur in Italia, in Hibernia et
Anglia saeculo vir. Eas paulatim factas esse frequentes constat ex collectio­
nibus canonicis.
S. Petrus Damianus narrat, Archiepiscopo Mediolanensi, quia simoniam
non exstirpaverat, « indictam esse poenitentiam centum annorum, redemptio­
nemque eius taxatam (esse) per unumquemque annum pecuniae quanti­
tate » (9).

2° Peregrinationes Romani in usu fuisse iam saec. vn, postea
vero magis ac magis, plane constat.
lamvero liquet etiam peccatoribus delicta sua confessis Summos
Pontifices, habita ratione tum longae illius peregrinationis tum devo(6)
(7)
η. 5.
(8)
(9)

Nonnulli id negant. Cfr. Umberg, in Stimmcn der Zeit, 1914-1915» p. 168.
Galticr, De poenit., n. 608; Amort, De origine etc. indulgentiarum, part. I» sect. 1,

Mansi» XVIII, 157.
Opusc. V; Migne, P. L., CXLV, 97.

tionis erga Beatos Apostolos sic manifestatae, consuevisse imponere
minorem poenitentiam, quam iura exigebant.
Ita v. g. Benedictus III (855-858) refert se alicui, qui fratrem suum oc­
ciderat, non imposuisse nisi poenitentiam quinque annorum, quia « ad san­
ctorum Apostolorum Petri et Pauli limina properavit» (10).
Item Nicolaus I de alio peccatore dicit: «Quaedam temperavimus, eo
quod suffragia Apostolorum Principis nutritoris nostri postulare devote festi­
navit » (11).

Haec omnia tamen adhuc deficere videntur a propria indulgen­
tiarum ratione:
a) tum quia « redemptiones » non sint nisi « commutationes » poe­
nitentiarum impossibilium aut graviorum in alias mitiores, quin constet
mentem fuisse Ecclesiae supplere id quod de rigore iuris detrahebatur;
b) tum quia peregrinationes « pro redimendis peccatis » assume­
bantur ex eadem intentione qua alia bona opera vel donationes aut
eleemosynae fiebant «pro redemptione peccatorum
c) tum tandem quia non constat Summos Pontifices, dum pec­
catoribus Romam peregrinantibus mitiores imponebant poenitentias,
intendisse supplere ex thesauro et non rationem habuisse tantum de­
votionis praesentis atque laboris in peregrinatione iam tolerati.
Sed haec profecto sunt initia indulgentiarum tum in genere, tum
in specie, quae mox cruciatis et postea Romam in iubilaeo peregrinantibus concedentur a RR. Pontificibus (12).
694. 111. A saeculo XI ad saec. XV. — Hoc tempore frequentior
fit praxis tum «redemptionum» seu commutationum poenitentiarum,
(piae magis accedunt ad rationem verae indulgentiae, tum indulgen­
tiarum proprie dictarum.
Huiusmodi sunt complures indulgentiae, quas Romani Pontifices
et Episcopi concedunt fidelibus eleemosynas offerentibus pro con­
structione aut sustentatione locorum piorum, ecclesiarum, hospitiorum,
seu ad opera caritatis vel pietatis aut religionis exercenda.
Indulgentia plenaria « cruciatis » tantummodo concedi solebat.
Indulgentiam pro vivis primus concessisse videtur Alexander II
(an. 1063), dum poenitentiam levavit et remissionem peccatorum, quoad
poenas, concessit iis qui in Hispaniam proficisci volebant, ad Mauros
expugnandos.
(10) Cfr. N. Paulus, Zeitschrift, etc., XXXIII, p. 304.
(11) Migne, P. L.. CXIX, 130.
(12) Galticr, Dictionn. apolog. de ta
catholique, v. Indulgences. 727 fie.; X. Paulus,
Geschichte des Aidasses, etc., I, p. 15 hh.

Magis nota est indulgentia, quam Urbanus II (an. 1095), in Con­
cilio Claromontano, pro cruciatis promulgavit.
Ineunte saec. xiv, Bonifacius VIII concessit indulgentiam ple­
nariam « iubilaei » dictam (cfr. n. 699). Quae postea frequentius con­
cessa est, et quidem varias ob causas, certis aliis locis.
Hac aetate doctrina de indulgentiis plenius et accuratius expo­
nitur a DD.
695. IV. A saeculo XV ad Concilium Trid. — Obtinet hoc tempore
usus concedendi indulgentias etiam pro defunctis. lamdiu communis
erat doctrina Scholasticorum (cfr. n. 648) Ecclesiam id facere posse;
sed re vera huiusmodi indulgentiae non concedebantur.
Primae factae videntur a Callisto III (an. 1457). At nullum do­
cumentum certum concessionis indulgentiae pro defunctis videtur ex­
sistere ante Bullam Sixti IV, 3 aug. 1476.
Abusus, nonnullis in regionibus, aliquando orti sunt tum ex immoderatis
iubilaei seu indulgentiae petitionibus et concessionibus, tum ex modo quo in­
dulgentiae cum « litteris indulgentiarum » seu « confessionalibus » populis pro­
mulgari et praedicari solebant.
Inde non pauca scandala habita sunt, quae malevolis et haereticis prae­
textus fuerunt denuntiandi falso dictam « indulgentiarum venditionem » (13).
Il Tridentinum. — Patres Tridentini, definita po­
696. V. Concilium
testate indulgentias concedendi earumque utilitate, quin quidquam
de earundem notione iamdiu firma decernerent, finem tamen fecerunt
immoderatis indulgentiarum petitionibus, concessionibus ac praedicationibus.
« Statuit (Synodus)... indulgentias, aut alias spirituales gratias,
quibus non ideo Christi fideles decet privari, deinceps per Ordinarios
locorum, adhibitis duobus de Capitulo, debitis temporibus populo publi­
candas esse decernit. Quibus etiam eleemosynas, atque oblata sibi
caritatis subsidia, nulla prorsus mercede accepta, fideliter colligendi
facultas datur: ut tandem coelestes hos Ecclesiae thesauros non ad
quaestum, sed ad pietatem exerceri, omnes vere intelligant » (14).

(13) Cfr. Galtler, De poenit., n. 611; Didionn. apolog. de la Foi catholique, v. Indui·
genccs, 743 ss.
(14) Sees. XXI, de ref., cap. 9.

Articulus VII.

De actu heroico caritatis erga animas
in purgatorio detentas.
697. Natura. — 1. Hic actus in eo consistit, quod fidelis offerat
Deo pro animabus purgatorii omnia opera satisfactoria, quae ipse, quoad
vixerit, peraget, nec non omnia suffragia, quae post mortem quomodoeunque ei obvenire poterunt.
Huiusmodi actus elici potest sine peculiari adhibita formula, sive
etiam mente tantummodo.
2. Cuique integrum est sua suffragia vel ex toto vel ex parte Deo
offerre pro animabus purgatorii.
3. Is, qui actum heroicum emisit etiam in amplissima forma i. e.
ex toto suffragia Deo offerendo, nullatenus impeditur quominus pro
hac vel illa anima, ut sibi placet, suffragia offerat. Oportet enim cuilibet
in potestate esse, suis obligationibus, quae frequenter occurrant, sa­
tisfacere (1).
4. Actus heroicus est semper revocabilis; et semel revocatus, iterum
elici seu renovari potest. Quae revocatio, uti renovatio, potest esse
explicita et implicita.
V. g. qui actum heroicum emisit, per se nequit indulgentiam iubilaei
sibi lucrari. At si velit, potest profecto illam sibi acquirere, quatenus
per intentionem lucrandi huiusmodi indulgentiam revocat actum he­
roicum; eaque acquisita, iterum vim et efficaciam obtinet ille actus,
nisi perpetuo revocatus fuerit.
698. Indulgentiae et privilegia. — 1. Plura sunt privilegia et in­
dulgentiae propter actum heroicum concessa, inter quae 1° facultas
applicandi defunctis omnes indulgentias concessas pro vivis et con­
cedendas, atque 2° indultum personale altaris privilégiât! singulis anni
diebus (2).
2. Ut beneficiis quis fruatur, quae Ecclesia concedit emittentibus
actum heroicum, quaedam conditiones requiruntur.
Ad quaedam dubia orta circa eorum obligationes et modum obla­
tionis, S. Congreg. Indulg. die 18 dec. 1885, probante SS.mo, ita respondit:
(1) Cfr. Ball.-Palm.. V. n. S39.
(2) S. C. Indulg., Urbis d Orbis, 20 nov. 1854.

« I. Utrum inter opera satisfactoria, quae in aetu heroico cari­
tatis offeruntur pro animabus purgatorii, comprehendantur etiam in­
dulgentiae, quae declaratae fuerunt a Summis Pontificibus applicabiies
christifidelibus defunctis ».
Resp. « Affirmative ».
« II. Utrum oblationi isti satisfiat ab iis, qui sibi reservare velint
indulgentias, quae pro vivis conceduntur, vel sint hae indulgentiae,
ad satisfaciendum pio proposito, defunctis applicandae iuxta indul­
tum a Summo Pontifice concessum emittentibus actum heroicum cari­
tatis ».
Resp. «Negative ad primam partem; affirmative ad secundam».
«III. Utrum 1° actus heroici caritatis pars integratis vel prae­
scripta ad privilegiorum participationem conditio sit, ut proprie satisfa­
ctiones omnes atque indulgentiae non modo pro purgatorii animabus
offerantur, sed etiam ut Beatissimae Virgini, prout ipsi placuerit, distri­
buendae relinquantur. Vel 2° haec in Virginis manus veluti consignatio
habenda sit dumtaxat pia actui accessoria devotio christifidelibus com­
mendanda ».
Resp. «Negative ad primam partem; affirmative ad secundam».
« IV. Utrum plenariae indulgentiae, quas ehristifideles actum
heroicum caritatis emittentes lucrantur tum ob sacram communionem,
tum ob Missae feria 2a auditionem applicari debeant animabus, quas
B. Virgo Maria prae aliis a purgatorio liberari cupit, an possint applicari
cuilibet purgatorii animae ».
Resp. « Provisum in antecedentibus ».
« V. Utrum indulgentia plenaria altaris privilégiât! personalis
1° debeat a sacerdote, qui actum heroicum caritatis emisit, applicari
animae, pro qua Missam celebrat; aut 2° possit applicari pro libito
cuivis defuncto; aut 3° debeat applicari animabus, quas Beata Virgo
Maria a purgatorio liberari cupit ».
Resp. « Ad primam partem affirmative; hoc enim modo privile­
gium altaris conceditur a Summo Pontifice; ad secundam et tertiam
partem provisum in responsione ad primam partem » (3).
(3) A. S. S.. XVIII. p. 337 ss.

CAPUT XIX.

DE IUBILAEO (1)
Articulus I.

Notiones generales.
699. Notio iubilaei. — 1. Vox « iubilaeum » iuxta communem sen­
tentiam, ex « iobel » derivatur, et etymologice probabilius buccinam,
tubam, etc. significat. Inducta fuit ad designandum apud ludaeos annum
sollemnem sabbaticum, (pii, eo quod ad laetum sonum bueeinae in­
dicebatur, Iubilaeum seu iubihnn vocari coepit.
Erat autem « Iubilaeum » annus quinquagesimus, ut legitur in
Levit., xxv, 10-27, i. e. annus remissionis et libertatis restitutae, speciali
modo celebrandus.
Iamvero ad imitationem lubilaei Veteris Testamenti inductum est
Iubilaeum in Ecclesia catholica, excellentius tamen et praestantius.
« Nec dubitare licet — sapientissime docet Pius XI (2) — quin divino
Ecclesia instinctu piacularem hunc annum vertentibus annis, certo quodam
intervallo, interiecerit; quippe quae, ut alios ritus — multo quidem ampliore
significatione atque efficientia — ab Antiquo Foedere est mutuata salubriter,
ita hunc quoque, ad Anni Sabbatici exemplum, in Christianos mores induxerit...
Ratio quidem in utrisque haud absimilis, sed hae illis sic praestant, quemad­
modum spirituales res terrenis rebus antecellunt. Quod scilicet Hebraei Anno
Sabbatico, bonis recuperatis quae in aliorum ius cesserant, ” ad possessionem
suam ” revertebantur; quod servi ” ad familiam pristinam ” sese liberi reci­
piebant et debitoribus aes alienum condonabatur, id omne apud nos felicius
piaculari anno contingit atque efficitur.
(1) De Iubilaeo conferantur praesertim: Paullinianus, De iubilaeo d indulgentiis. Romae,
1550; Beozonius. De anno sancti iubilaei. Venetiis, 1599; Franchi. De anno iubilaco. Bo­
noniae, 1000; Lavorius, De iubilaeo d indulgentiis, Romae, 1625; Zerola, De iubilaeo d in­
dulgentiis, Venetiis, 1700; Collet, Traite historique, dogmatique et pratique des indulgences d
du jubilé. Louvain, 1759; Bastion, Tractatus de iubilaeo anni sandi ali toque iubilacis. 1901;
A Spiritu Sancto Theod., Tract, hisloricodheologicus de iubilaeo praesertim anni sancti, lUnnuv,
1750; Rossi, De iubilaeo universali anni Domini 1925, Romae, 1925; Vermoersch, De iubilaeo anni 1925, Romae, 1925; Tractatus de iubilaeo quod vertente anno 1926 SS. D. Λ’·
Pius PP. XI ad catholicum orbem extendit. Romae. 1926; Ferreros. El jubileo de αήυ sanlo
1925, Barcelona, 1925; Creusen, L'extension du jubilé en 1926. Louvain. 1920; Jombart»
Le jubilé universel de 1926, Louvain, 1926,
(2) Bulla « Infinita Dei misericordia », 29 mail 1924.
16 — Cappello, De Sacramentis. IL

« Quicunque enim poenitendo Apostolioae Sedis salutaria iussa, lubilaeo
magno vertente, perficiunt, iidem, tum eam, quam peccando amiserant, meri­
torum donorumque copiam ex integro reparant ac recipiunt, tum de asperrimo
Satanae dominatu sic eximuntur ut libertatem repetant (μια Christus nos li­
beravit, tum denique poenis omnibus, quas pro culpis vitiisque suis luere de­
buerant, ob cumulatissima Christi lesu, B. Mariae Virginis Sanctorumque
merita, plene exsolvuntur ».
Eadem doctrina traditur in Pii XI Const. «Auspicantibus Nobis » diei
6 ian. 1929 et in Litt. encycl. « Quod nuper » diei 6 ian. 1933, quibus iubilaeum
universale extra ordinem indicitur (A. A. *S’., XXI, p. 5; XXV, p. 5).

2. Iubilaeum definiri potest: Sollemnis indulgentia plenaria a Ro­
mano Pontifice concessa, cum facultatibus adnexis.
Dicitur: 1° «Sollemnis indulgentia plenaria », quia indulgentia iubilaei licet entitative et substantialiter non differat ab indulgentia
plenaria ordinaria (3), tamen differt ab eadem: a) ratione sollemnitatis
promulgationis; b) ratione privilegiorum; c) ratione quoque finis.
2° « A Romano Pontifice concessa ». Unius Pontificis Sumini est
indulgentiam concedere quae plenaria sit, utpote ille « cui totius spiri­
tualis Ecclesiae thesauri a Christo Domino commissa est dispensatio t.
3° « Cum facultatibus adnexis ». Tempore iubilaei tribuuntur
confessariis speciales facultates v. g. absolvendi a peccatis et censuris
reservatis, dispensandi ab irregularitate, aliqua vota commutandi, etc.
Ratione autem sollemnitatis, facultatum et privilegiorum, per
iubilaeum ita singularibus gratiis ab infinita Dei misericordia homines
donantur, ut merito annus iubilaris Annus Sanctus appelletur «quia
et sanctissimis initur, ducitur absolviturque ritibus et ad sanctitatem
morum promovendam tam aptum habetur quam quod maxime » (4).

700. Divisio iubilaei. — Dividitur:
1° In ordinarium et extraordinarium.
Ordinarium, quod et maius vocatur, dicitur iubilaeum quod re­
gulariter occurrit vigesimo quinto quoque anno, videlicet quolibet anno
25, 50, 75, 100, qui annus sanctus vocatur; ordinarium autem appel­
latur, eo quod est ipso iure fixum et determinatum.
(3) Nec refert ai Summi Pontifices passim, in indicendo lubilaeo, verbis amplioribus
v. g. plenissima indulgentia, utantur (cfr. ipsam Bullam 'Infinita Dei misericordia » Pii
Pp. XI); hoc enim non effectum sed affectum et causae abundantiam ostendit, atque Ita
Pontifices loquuntur, ut in fidelibus maiorem lucrandae Indulgentiae curam, maioremque
ex ea consolationem excitent. At quoad effectum nil aliud per illa verba intelllgi potest
quam Indulgentia adeo plena prout clavium potestas se extendit, scilicet Indulgentia ple­
naria, qua, ex intentione concedentis, tota poena temporalis remittitur,
(1) Pius XI, Bulla « Infinita Dei misericordia ·, 29 mail 1921,

Initium habet Romae a primis Vesperis Nativitatis Domini Nostri lesu
Christi anni immediato praecedentis, dum a Romano Pontifice Porta sancta
basilicae Vaticanae sollemniter aperitur (5).
Portae sanctae in aliis tribus patriarchalibus Basilicis aperiuntur simul,
interim, a tribus Cardinalibus Legatis a latere atque producitur usque ad primas
vesperas Natalis Domini anni subsequent!», quando Porta sancta clauditur.
Hoc ordinarium seu maius iubilaeum, primitivis temporibus Romae
exclusive celebrabatur, nec acquiri poterat nisi ad Limina Aposto­
lorum peregrinando.
Postea autem usus invaluit ut Summus Pontifex iubilaei gra­
tiam extenderet, ad fideles totius orbis, non quidem ad omnes, sed ad
illos tantummodo, qui, certis de causis, Romam petere pro iubilaeo
lucrando nequivissent, servatis tamen specialibus praescriptionibus.
Hinc iam a temporibus Alexandri VI statutum fuit ut, post Annum
Sanctum in Urbe celebratum, per brevius tempus universo catholico
Orbi iubilaeum extenderetur.
Semper tamen annus integer conceditur Romae ad iubilaeum maius
lucrandum; et anno sequenti concedi solet per aliquot menses extensio
ceteris orbis Christiani regionibus. Ita v. g. in extensione iubilaei anni
1900 concedebantur singulis, ad iubilaeum lucrandum, dioecesibus
sex menses computandi a die promulgationis iubilaei per Episcopum
factae.
Pius XI, Bulla « Servatoris », 25 dec. 1925, ad universum catho­
licum orbem extendit iubilaeum per totum annum 1926.

Exceptio habita est anno 1875; nam ob temporum peculiaria adiuncta,
cum fere impossibile esset Romam, in peregrinationibus, petere, Pius IX Urbi
et Orbi iubilaeum magnum indixit.

Extraordinarium, quod ct minus vocatur, dicitur iubilaeum quod
a Romano Pont ilice, pro arbitrio suo, in quibusdam circumstantiis
conceditur, v. g. post suam uniuscuiusque exaltationem, in aliquo sol­
lemniori centenario, in quibusdam Ecclesiae maioribus necessita­
tibus, etc. Talia fuerunt v. g. iubilaea annorum 1879, 1881, 1886, 1904.

Inter duas has iubilaei species discrimen magnum viget et quoad condi­
tiones praescriptas ct quoad tempus illa lucrandi.
Pro iubilaeo enim ordinario seu maiori, generatim nihil aliud praescri­
bitur nisi confessio, communio, ecclesiarum visitatio et oratio ad mentem R. Pon­
tificis; pro extraordinario seu minori vero requiruntur praeterea ieiunium et
eleemosyna.
(5) Cfr. Zerola, De iubilaeo cl indulgentiis, p. G es.

Item dum iubilaeum ordinarium prius per integrum annum, qui san­
ctus dicitur, Romae celebratur, deinde ad universum orbem extenditur, iubi­
laeum extraordinarium simul Urbi et universo Orbi conceditur.

2° In universale et particulare. Universale dicitur iubilaeum quod
conceditur universo Orbi, cuiusmodi est iubilaeum maius.
Particulare, illud quod conceditur alicui provinciae, civitati vel
loco particulari.
Celeberrimum iubilaeum particulare viget in Ecclesia Anicien.
(Le Puy) quoties festum Annuntiationis B. Μ. V. incidit in Feria VI
in Parasceve; pariter in cathedrali Compostellana pro illo anno in quo
S. lacobus in diem dominicum incidat (6).
Aliquando occurrit Indulgentia concessa ad instar iubilaei, vel per
modum iubilaei etc. (cfr. can. 931, § 3).
Iamvero nihil aliud significat quam Indulgentiam plenariam, sine
tamen adnexa facultate absolvendi a reservatis, commutandi vota,
et huiusmodi, quae alias conceditur in iubilaeo. Ideo Summi Pontifices
aliquam indulgentiam plenariam vocant ad instar iubilaei, ut maiorem
sollemnitatem ostendant.

701. Finis iubilaei. — Finis iubilaei non est tantummodo lucrandi
indulgentiam plenariam, sed etiam aliquod magnum bonum Ecclesiae
vel humanae societatis obtinendum.
Pax universalis, unitas Fidei, vinculum caritatis, reditus Ecclesiarum
dissidentium ad Romanam Ecclesiam, omnium Ecclesiarum matrem:
en intentiones peculiares et finis v. g. Anni sancti 1925 (7).
702. Notae historicae. — Iubilaeum, quod nunc Romae prius, deinde
in universo orbe, cum plenissima peccatorum indulgentia magno gaudio
et sollemnitate celebratur, prima vice — saltem in forma quae nunc
viget — concessum fuit a Bonifacio VIII pro anno 1300, qui proinde
fuit annus sanctus.
Scii, praelaudatus Pontifex statuit ut omnes christifideles, qui,
anno saeculari 1300, confessi ac S. Synaxi refecti, duas patriarchales
Basilicas S. Petri in Vaticano et S. Pauli extra moenia visitassent per
triginta dies, si Romae degerent cives aut incolae, si vero peregre venis­
sent per quindecim tantum dies, plenariam indulgentiam suorum pec­
catorum consequerentur.
(G) Cfr. Rossi, De iubilaeo universali, n. 4.
£
(7) Pius XI, Bulla < Infinita Dei misericordia», 29 mail 1921; Const, apost. · Auspi­
cantibus Nobis», G ian. 1933.

Const. « Antiquorum » 22 febr. 1300 idem Bonifacius VIII decrevit
ut quolibet sequenti centesimo anno iubilaeum renovaretur.
Sed Clemens VI, anno 1343, concessit ut non iam centesimo anno
tantum, verum etiam quolibet quinquagesimo, incipiendo ab ipso anno
1350, iubilaeum celebraretur.
Deinde Urbanus VI, ob memoriam annorum Domini, a. 1378 de­
crevit ut quovis anno trigesimo tertio perageretur.
Tandem Paulus II statuit ut incipiendo ab a. 1475, iubilaeum
quolibet vigesimo quinto anno haberetur, quae praxis usque ad nos semper
deinceps usitata fuit.
Benedictus XIV autem, occasione iubilaei 1750, pluribus consti­
tutionibus, regulas iuridicas servandas in iubilaeo tam ordinario quam
extraordinario edidit.
Quae regulae ex declaratione S. C. Indulg. 15 martii 1852 (8) reli­
giose sunt servandae, dummodo Bullae iubilaei iis non derogaverint.
Iubilaeum sollemniter promulgatur Romae in Basilica Vaticana
per publicationem Bullae Apostolicae, die festo Ascensionis Domini.

Articulus II.

De gratiaru II suspensione durante Anno Sancto.
703. Ratio suspensionis. — Quo magis fideles ad peregrinationem
romanam suscipiendam, iubilaei lucrandi causa, alliciantur, habetur
per Annum Sanctum, i. e. dum Romae annus iubilaei agitur, gratiarum
suspensio, ita quidem ut, paucis exceptis, ubique terrarum indulgentiae,
in Orbe autem etiam facultates confessariorum, suspendantur.
Quousque, se extendat huiusmodi suspensio in singulis iubilaeis, e
Constitutionis papalis tenore eruendum est.
lamvero pro anno iubilari 1925 suspensiones gratiarum habentur
per Constitutionem « Ex quo primum », 5 iul. 1924, qua, paucis im­
mutatis, antiqua disciplina confirmatur. Pro anno sancto extra ordinem
et generalis maximique iubilaei XIX a peracta humani generis redem­
ptione, habentur per Const. Pii XI diei 30 ian. 1933 (A. A. S., XXV,
p. 11 ss.).
Historiam atque finem suspensionum facultatum ac indulgen­
tiarum egregie exponit Pius XI in cit. Const. : «Ut... fideles quam
(8) Cfr. Decreta auth., n. 353.

plurimi et heic quaererent, quae una in Urbe invenirentur, copiosiora
pietatis expiationisque adiumenta, et principem inviolatamque Romanae
Ecclesiae auctoritatem praesentes agnoscerent, decessor Noster .S'ixtus IV, anno MCCCCLXXIII, decrevit, ut, promulgata iubilaei in­
dulgentia, iam ceterae omnes poenarum relaxationes, aut concessae
aut concedendae, itemque facultates cuivis factae, extra Urbem, Apo­
stolicae Sedis nomine atque auctoritate dispensandi absolvendique in
utroque foro, per Annum piacularem conquiescerent ac suspenderentur.
« Ab eiusmodi quidem disciplina, quam deinceps, pro temporum
rerumque varietate, decessores Nostri haud modice temperaverunt, eo
minus Nobis deflectendum hodie esse censemus, quo facilius commodiusque itinera, vel creberrimorum agminum, apparari atque haberi
contingit, et quo pluris religionis et societatis ipsius humanae interest,
frequentissimos ad Apostolorum limina convolare peregrinos, ut arctius
cum hoc unitatis catholicae centro cohaereant nobilissimosque cari­
tatis pacisque sensus ac spiritus inter se alant ac foveant... ».

704. Indulgentiae quae suspenduntur. — Durante Anno Sancto
suspenduntur in Urbe et Orbe:
1° omnes et solae indulgentiae sive plenariae sive partiales, quae
concessae fuerunt a Romano Pontifice;
2° quatenus pro vivis concessae sint; non vero quatenus de­
functis applicabiles.
705. Indulgentiae quae in suo esse permanent. — Integrae atque
immutatae permanent :
1° Indulgentiae quae concessae sint a Praelatis Papa inferioribus,
se. a S. R. E. Cardinalibus, Apostolicae Sedis Nuntiis, Archiepiscopis
et Episcopis, ad normam can. 239, § 1, n. 24; 274, 2°; 294, § 2; 349,
§ 2, n. 2; 1166, § 3.
Nomine Episcopi intelliguntur quoque Vicarii ac Praefecti Apostolici atque etiam Abbates vel Praelati nullius (1).
2° Ceterae indulgentiae omnes sive plenariae sive partiales, sive
immediate a S. Sede sive ab aliis concessae, dummodo defunctis appli­
centur, sive iam concessae, sive concedendae et, si agitur de collatoribus
Summo Pontifice inferioribus, sive hoc faciant ex facultate ipso iure,
sive speciali induito obtenta.
j
3° Per modum exceptionis inter indulgentias a R. Pontifice con­
cessas integrae atque immutatae manent, proinde pro vivis quoque appli­
cabiles, istae:
1
(1) Cfr. Rossi, De iubilaco universali, n. 48.

«) indulgentia in articulo mortis lucranda (2).
b) Ea, qua frui omnibus licet, quotquot, ad sacri aeris pulsum,
Salutationem angelicam, aliamve pro temporis ratione precationem,
recitaverint (3).
c) Indulgentiae iis tributae, qui pie templa inviserint, ubi
Sacramentum augustum quadraginta horarum spatio adorandum pro­
ponitur (1).
d) Indulgentiae, quas eos lucrari decretum est, qui Sacra­
mentum augustum, cum ad aegrotos defertur, comitentur, et cereum
vel facem per alios ferendam ea occasione mittant (5).
e) Indulgentia, toties quoties lucranda, iis concessa, qui Sa­
cellum Portiunculae S, Mariae Angelorum, prope Asisium, pietatis
causa, adierint (6).
Monita .S', Poenit. 31 iul. 1924, (η. XIX) haec habent: · Ad indulgentia­
rum suspensionem quod attinet, eadem Constitutione Ex quo primum indictam,
cum Apostolica Sedes iam cludum decreverit, nonnullas indulgentias ab usi­
tata per Annum Sanctum suspensione eximi, SS. D. N. eiusmodi induite seu
privilegia, etsi de iis in memorata Constitutione siletur, non revocat, modo au­
thentice constet, ea ipsa fuisse et revera et in perpetuum concessa ad can. 70,
71, et 60. § 2 ».

706. Quaenam facultates suspendantur et ubi. — 1. Per Annum
Sanctum facultates a S. Sede concessae non omnes quidem suspen­
duntur, sed quae pertinent:
1° Ad absolutionem a casibus Apostolicae Sedi reservatis.
2° Ad absolutionem a censuris.
3° Ad dispensationem et commutationem votorum.
•1° Ad dispensationem irregularitatum.
5° Ad dispensationem impedimentorum.
2. Istae facultates suspenduntur extra Urbem et suburbium, ita ut
in Urbe et suburbio (7) integrae maneant.
(2) Quocumque titulo moribundi eas acquirere possunt.
(3) Indulgentiae» ut supra (n. 682, 3).
(4) Ind. part. 15 annorum toties quoties visitationes peraguntur; ind. plenaria, suetis
sub conditionibus, semel in dic, singulis expositionis diebus.
(5) Ind. part. 7 ann., pro comitantibus cum cereo; 5 ann.. pro comitantibus absque
cereo; 3 ann., pro mittentibus cereum vel facem per alios ferendam.
(6) Nota: tantum in templo Assistons! S. Mariae Angelorum. In reteris ecclesiis quae
privilegio Portiunculae gaudebunt, poterit quidem quis toties quoties plenariam indulgen­
tiam lucrari, at pro defunctis tantum applicandam.
(7) Suburbium distinguitur ab agro romano, Culus distinet Ionis officialis descriptio habe­
tur. Omnes paroeciae dioecesis Romanae extant in suburbio. Recentissime nonnullae erectae
reperiuntur, favente Deo. etiam in agro romano. Optandum vehementer, ut aliae quoque
erigantur.

707. Exceptiones. — Ratae manent: 1° Facultates omnes per Co­
dicem iuris canonici quovis modo concessae, exceptis facultatibus ex
privilegio provenientibus, per Codicem non revocato, ut ad canones 1
et 613.
2° Facultates pro foro externo ab Apostolica Sede tum Nuntiis,
Internuntiis et Delegatis Apostolicis factae, tum Ordinariis locorum
et Antistitibus religiosorum Ordinum quoquo modo in subditos suos
tributae.
3° Facultates, quas S. Poenitentiaria impertire solet Ordinariis
aut confessariis pro foro interno, sed ita ut erga eos dumtaxat poeni­
tentes exerceantur, qui, quo tempore confessionem peragunt, indicio
Ordinarii aut confessarii nequeant sine gravi incommodo Urbem adire (8).

Articulus III.

De conditionibus requisitis ad lucrandum iubilaeum.
Loquimur de iubilaeo lucrando extra Urbem, perspectis praesertim
recentioribus Sedis Apostolicae documentis.
708. Conditiones requisitae. — Sunt istae: 1° confessio; 2° com­
munio; 3° visitatio ecclesiae; 4° preces.
His, ubi agatur de iubilaeo extraordinario (cfr. n. 700, 1°), aliae
duae solent addi, nempe iciunium et eleemosyna; at non semper.
De singulis nonnulla.

709. Confessio. — Fieri debet intra tempus ad lucrandum iubi­
laeum statutum; nec satis est eam instituere intra octo dies qui imme­
diate praecedunt diem iubilaei, ad normam can. 931.
Ex Bulla Benedicti XV « Peregrinantes », § 4, valet confessio peracta post
primas vesperas illius diei, quo incipit iubilaeum.

Nec invalida confessio, nec annua, ex praecepto, sufficit.
Una confessio satis est: « si quis, igitur, post confessionem pera­
ctam, ultimo nondum completo opere, in lethale rursus inciderit, iteret
confessionem oportet, si sacram synaxim debet adhuc suscipere; secus,
(8) Const. Pii XI · Ex quo primum··, 5 iul. 1924; Monita S, Pocnitcntlnriae diei 28
fcbr. 1933 et 30 martii 1933 (.4. A. S., XXV, p. 60, 65, 173).

satis erit, ut actu contritionis perfectae elicito, cum Deo reconcilie­
tur» (1 ).
Actualis confessio requiritur, nec sufficit confessio saltem bis in mense
peracta; quae, e contra, satis est ad omnes alias indulgentiae lucrandas; hoc
praecipiente can. 931, § 3.

Confessio pro iubilaeo ubique fieri potest, neque opus est ut Romae
instituatur; nisi poenitens facultatibus specialibus indigeat, eisque uti
velit, quae Romae et in suburbio tantum exercentur.
Poenitens nequit confessionem omittere aut dispensari ab ea insti­
tuenda, etsi materiam necessariam non afferat (2). At aliud est confessio,
aliud absolutio. Haec non requiritur, quando materia est libera (3).
Non requiritur extraordinaria confessio v. g. generalis, quamvis
maxime commendanda videatur aliqua extraordinaria confessio.

710. Communio. — Communio peculiaris requiritur, ita ut nequa­
quam sufficiat paschalis.
Nequit praescriptum S. Communionis in aliud pium opus commu­
tari, nisi agatur de aegrotis qui ab ea suscipienda omnino im­
pediantur.
Sufficit communio, quae per modum Viatici ministretur.
Si quis praeceptum paschale neglexerit, una communione et prae­
cepto paschali et obligationi communionis pro iubilaeo satisfacit. Ita
ex Pii XI Const. « Si unquam », η. XIII.
Communio ubique peragi potest.
Pueri nondum admissi ad primam communionem, non excusantur
ab illa, nec dispensari possunt, cum ipsi quoque rationis usum assecuti
communicare teneantur (cfr. can. 854, § 1).
711. Visitatio ecclesiae. — Quot ecclesiae et quoties visitandae sint,
Episcopus designat ad normam Bullae pontificiae.
In locis, ubi unica tantum habetur ecclesia, Episcopus concedere
potest ut omnes visitationes in ea fieri possint. At visitationes, quae
in eadem ecclesia fiant, ita ab invicem distinguendae sunt, ut singulis
vicibus in eam ingredi et ab ea egredi necesse sit.
Episcopus designare potest visitandum oratorium publicum, dum­
modo Missa in eo habitualiter celebretur (4).
(1) Monita S. Poenlt., 31 iul. 1924. η. XIII; 3 april. 1934, Xies. (.4. A. S., XXVI,
p. 119).
(2) Pins XI, Const. « Si unquam », 15 iul. 1924, n. 12.
(3) S. C. Indulg., 15 dec. 1841; Drcr. auth» n. 295, ad II.
(4) S. Poonlt., 15 ian. 1886.

Religiosi sine speciali induito nequeunt lucrari iubilaeum visitando
propriam ecclesiam (5).
Si plures ecclesiae in die visitandae sint, omnes eo quidem die vi­
sitari debent, « a meridie diei praecedent is usque ad mediam noctem
quae statutum diem claudit » (can. 923).
In supputandis horis quis sequi potest tempus sive verum sive
medium sive legale; et absolutis visitationibus hodiernis, post meri­
diem eiusdem diei fieri possunt vel omnes vel ex parte etiam visita­
tiones diei sequentis (6).
Si pluries eadem ecclesia visitanda sit, visitationes vel eodem die vel dis­
tinctis diebus fieri possunt, nisi aliud in Bulla statuatur (7).
V. g. in iubilaeo an. 1926 visitationes semel in die, seu eadem die quatuor
ecclesiae visitari debent, vel, in locis ubi una tantum ecclesia visitanda est,
quatuor visitationes erunt instituendae eodem die, iuxta supputationem prae­
dictam, in illa ecclesia.

Praescriptas visitationes unusquisque peragere potest vel in suo
domicilio aut alibi, dummodo visitet ecclesias designatas in loco, ubi
visitationes facere statuit (8).
Pie visitandae sunt ecclesiae: ergo animo colendi Deum, quem quidem
animum ipsa exterior reverentia aliquo modo patefaciat (9).
Si portae ecclesiae sint clausae, vel si ob aliam causam, v. g. ob multi­
tudinem hominum, ingressus prohibeatur, ipsa *S’. Poenitentiaria, anno 1925
in monito XV declaravit satis esse « ad earum fores vel gradus Deum exorare ».

Necesse est ut visitentur ecclesiae vel oratoria sed publica. Publicum
est oratorium quod tempore saltem divinorum officiorum omnibus fide­
libus patet (cfr. can. 1188, § 2, 1°).
Visitari debent:
1° In civitate episcopali ecclesia cathedralis; ecclesia principalis
in aliis locis. Talis erit profecto, in quasi-dioecesibus missionum, ecclesia
quae quasi-cathedralis dici potest pro Vicario Apostolico vel Praefecto
Apostolico. Et quia ecclesia ista in ipsa Bulla designatur, huic, in isto
loco, alia substitui nequit sine induito Apostolico.
Ubi unica est paroecia, ecclesia paroecialis habenda est ut prin­
cipalis (10). Ubi res est in incerto posita, sive quia plures sunt paroeciae,
(5) S. Poenit., 24 april. 1886.
(6) S. Poenit., 20 febr. 1900; Monita S. Poenit., 31 ini. 1921, η. XV.
(7) S. Poenit., 15 ian. 1886.
(8) S. Poenit., 14 mail 1879.
(9) Cfr. Monita S. Poenit.. 31 iul. 1921, η. XV; 1 aug. 1933, 3 april. 1931.
(10) S. Poenit., 31 aug. 1826.

sive quia nulla est in loco paroecia, res committitur Episcopo prudenter

definienda.
2° Tres aliae ecclesiae, quas Episcopus per se ipse vel per alios
ecclesiasticos viros designaverit. Designatio ista per se spectat ad Ordi­
narium loci, ac proin nullo pacto ad Praelatum regularem, qua talem,
etiam pro suis subditis.

Sed Ordinarius loci designationem permittere potest viris ecclesiasticis
in suo territorio, potissimum vicariis foraneis et parochis. Atque hanc potesta­
tem etiam, si libuerit, per integrum annum utendam facere potest.
Itaque designatio ista per annum variare poterit, ut v. g. per tres menses
hac ecclesiae, per tres alios, aliae ecclesiae designentur.
Possunt etiam, v. g. in magna civitate, praeter ecclesiam principalem
quae ab omnibus loci incolis visitanda est, aliae tres ecclesiae in alia civitatis
parte designari (11).
3° In locis ubi non sint quatuor ecclesiae vel oratoria publica,
Ordinarii per se vel per suos delegatos decernent quo pacto in minore
aedium sacrarum numero, visitationes peragendae sint. V. g. ubi unica
est ecclesia, quatuor visitationes singulis diebus in ea fiant; ubi duae
sint, imperare poterit ut ambae bis in diebus singulis, vel una ter. altera
semel visitetur.
Possunt etiam in locis ubi desint quatuor ecclesiae, designari ec­
clesiae ad plura loca vicina pertinentes (12).

Quid si in loco ubi duae tantum sint ecclesiae, altera sine magno incom­
modo propter distantiam visitari nequeat! Integrum tunc erit Ordinario loci
vel eius delegatis unam tantum designare, viciniorem pro utraque parte loci.
Quid, si in loco nulla habeatur ecclesia, ut facile accidit in missionibus
exteris!
Tunc, si grave fuerit incommodum visitandi ecclesiam viciniorem, po­
terit Ordinarius loci agere cum incolis sicut cum impeditis de quibus infra.
Poterit v. g. praecipere ut adeant locum ubi preces communes recitari con­
sueverunt et missionarius interdum Sacrum facit.
Peregrini visitare debent ecclesias locorum ubi exsistunt. Possunt
etiam visitationes praescriptas in variis locis peragere, dummodo, sin­
gulis diebus quibus ecclesias visitare cupiunt, designatas unius loci
ecclesias visitent.

712. Preces ad mente H

Pontificis fundendae. — Quaenam sit haec
mens sive intentio in genere, vide nn. 668, 701.

(11) S. Poenit., 29 iul. 1826.
(12) S. Poenit., 27 iul. 1886.

Ad effectum iubilaei consequendum necesse non est ut fideles norint
quaenam sit mens Pontificis: satis est ut confuse, secundum istam
mentem orare voluerint, seu ut preces fundere velint sicut requiritur
ad indulgentiam obtinendam (13).
Orandum est oratione vocali, pro fidelium arbitrio deligenda. Men­
talis non sufficit.
Quantum orandum sit, nondum est definitum. Sed ipsa 8. Poenitentiaria eodem Monito sententiam esse communem affirmavit, quae
dicit sufficere quinque Pater, Ave et Gloria.
Ubi orandum sit lege communi non dicitur.
S. Poenitentiaria declaravit de iubilaeo anni sancti: «Preces,
quamvis in singulis visitationibus iterari pie soleant, ab his tamen
seiungi possunt » (14).
Quoties preces istae fundendae sint, haud constat. In ultimo iubilaeo
quot, quoties et ubi preces recitandae erant, praefinitum fuerat.

713. leiunium. — Olim praescribi solebat ieiunium trium dierum,
nempe feria quarta, sexta et sabbato cum abstinentia a carnibus, et
quidem ieiunium strictum, ita ut abstinentia quoque ab ovis et lacticiniis exigeretur.
Pius X (an. 1904) unius tantum diei ieiunium praescripsit, et Episcopis
facultatem concessit indulgendi ova et lacticinia in iis locis, ubi cibis esuria­
libus uti difficile esset (15).

leiunium praescriptum servare debent etiam illi, qui ratione aetatis
aut nondum aut non amplius ieiunare tenentur; item omnes, qui alias
a ieiunio excusati aut dispensati sint. Quodsi id praestare nequeant,
confessarius debet in alia pia opera ieiunium commutare (16).
leiunium ad lucrandum iubilaeum praescriptum peragere die qua iam
ab Ecclesia praeceptum sit ieiunium non licet, nisi id in tenore Bullae expresse
permittatur. Ab eodem tenore pendet num tria ieiunia, quae saepe postulantur,
facienda sint eadem hebdomada. Id certe obtinebat, quando in Bulla ieiunium
praecipiebatur his verbis: « Quarta et sexta feria ac sabbato alterius ex prae­
fatis hebdomadis ieiunaverint ».
Sed in iubilaeo occasione v. g. Concilii Vaticani concesso, Pius IX decla­
ravit opus non esse, ut tres dies ieiunii in eadem hebdomada observarentur.
(13)
(14)
(15)
(16)

Monita S. Poenlt., 31 iul. 1924, η. XVI.
Monita, 31 lui. 1924, η. XVI.
S. Poenlt., 23 mart. 1904.
S. C. Indulff., 10 Iul. I860; Décréta auth., n. 425.

714. Eleemosyna. — Haec eleemosyna fieri potest etiam per alium,
dummodo is pro quo fit, rei conscius, intentionem suam elicuerit.
Sub hac conditione, potest paterfamilias eleemosynam praescriptam
dare pro uxore et, liberis, Superior religiosus pro subditis suis, dives
pro paupere, etc. Attamen religiosi et vere pauperes possunt quoque
a confessario commutationem huius conditionis obtinere.
Quantam eleemosynam esse oporteat, e tenore Bullae discendum est.
Si iubetur fieri pro cuiusque facultatibus, necesse est ut aliqua pro­
portio inter dantis fortunas et eleemosynas servetur. Quare sufficiet
pauperi, non autem diviti, dare assem.
Si vero iubetur fieri pro cuiusque arbitrio vel devotione, talis pro­
portio non requiritur: ac proinde sufficit dare pecuniam vel quidlibet
aliud quod veram eleemosynam constituat.
715. Animadvertenda circa opera praescripta. — 1. Non refert
ordine opera praestentur.

quo

2. Neque omnia opera in statu gratiae facienda sunt. Status gratiae
requiritur ante sacram communionem; et necessarius est cum ultimum
opus impletur.
Nec opus est ut status gratiae in fine operum obtineatur per ab­
solutionem sacramentalem. Actus perfectae contritionis sufficiens
est (17).
3. Sine affectu ab omni veniali culpa, iubilaeum plenum acquiri
nequit. Sed, ut ait N. Alphonsus (18), «Pontifex censetur illam (indul­
gentiam) concedere secundum capacitatem subiecti, ut remittatur
saltem poena venialium illorum quorum culpa remissa est ».
Haec sententia hodie certa est et, perspecto can. 926, dici potest
plenaria pro peccatis remissis quoad culpam. Cfr. n. 640.
4. Huc spectat decretum N. Poenitentiariae diei 1 aug. 1933 de
non permiscendis operibus pro multiplici iubilaei acquisitione.

716. Quoties indulgentia iubilaei obtineri possit. — 1. Ex volun­
tate B. Pontificis pendet.
2. Pius XI in citata Bulla « Servatoris » induisit ut unusquique
bis indulgentiam lucrari possit, « idest primum aut sibi aut animis defun­
ctorum expiandis, secundo tamen in horum tantummodo levationem ».
Leo XII, Const. « Temporis quidem », indulgentiam semel tantum
concesserat; et tunc temporis non poterat pro defunctis applicari.

(17) Monita S. Poeuit.. 31 Iul. 1924. η. XIII.
(18) Lib. VI, n. 534.

717. Dispositiones peculiares pro quibusdam personis. — In
Pii XI « Servatoris a, 25 dee.
continentur notatu dignae.

Bulla
1925, quaedam particulares provisiones

Una die, quinquies visitando praecipuam loci ecclesiam ubi iubilaeum lucrari velint, et ceteris praescriptis satisfaciendo, iubilaeum

semel acquirere possunt ii qui, per annum, fere semper navigant iterer,
faciunt. Huiusmodi sunt nautae, in mari vel flumine, et (pii officium
suum in curribus viae ferreae habitualiter exercent.

Quia ipsis semel tantum permittitur privilegiata ista ratio adipi­
scendi iubilaeum, pro altera consecutione stare debent iuri communi.

718. Impeditis dispensando commutari possunt visitationes. —
1. Facultate dispensando commutandi donantur Ordinarii locorum,
quam per se vel per vicarios foraneos, per Praelatos regulares, quod ad
eorum subditos, per parochos vel confessarios in dioecesi approbatos,
etiam habitualiter et extra confessionem, exercere possunt.
2. Vi istius facultatis, pro rerum personarumque necessitate: 1° nu­
merus visitationum contrahi et reduci potest; 2° concedi potest ut
visitationes non sint faciendae eodem die, sed ut possint seiungi seu
distribui inter plures dies; vel etiam ut visitetur oratorium seniipublicum; 3° visitationes dispensando commutari possunt in alia reli­

gionis, pietatis, carit at isve opera, non aliunde sub peccato debita (cfr.

n. 670).
3. Impediti alii sunt

iure tales, alii prudenter ut tales habendi.

1° Iure tales sunt omnes
a) religiosae et tertiariae religiosae regulares, non autem ter­
tiariae saeculares ;

b) omnes personae in gyneeds seu conservatoriis degentes: v. g.
convictrices, familiares; non alumnae externae, quae noctu se in pro­
prias domos recipiunt;

c) religiosi potius vitae contemplativae quam externe activae
dediti: ut Eremitae Camaldulenses et Carthusiani;
d) captivi, in carcere custoditi;

e) etiam ecclesiastici viri vel religiosi viri, qui emendationis
causa in coenobiis vel aliis domibus detinentur;
f) operarii « qui quotidiano sibi victum labore comparantes,
nequeunt se ab eo per tot dies atque horas absistere» (19);

g) qui domi aut in nosocomiis morbo sive infirma valetudine
laborant;
(19) Conet. Pii XI « Apostolico muneri », 30 ini. 1921.

h) quotquot aegrotis adsunt;
i) senes qui aetatem 70 annorum excesserint.
,S. Poenit. declaravit, operarios eos tantum intelligi, qui laboribus
servilibus addicti sunt (20). Minus tamen refert utrum proprio nomine
au ab alio conducti opera ista exerceant.
2° Prudenter his accenseri possunt omnes qui certo impedimento
prohibentur quominus statutas visitationes obeant.

719. Facultas minuendi numerum visitationum iis qui, instituta
pompa, collective incedunt. — 1. Facultate minuendi visitationum
numerum praediti sunt omnes de quibus supra (n. 718) ad arbitrium
Ordinarii.

2. Imminutio concedi potest:
1° Collegiis auctoritate ecclesiastica approbatis, sive clericalibus
sive religiosis. Eiusmodi sunt Capitula cathedralia et collegiata, com­
munitates religiosae, seminaria, scholae religiosae et similia.

Con fraternitatibus, piis unionibus, iis etiam laicorum conso­
ciationibus, quae catholica opera provehere student (cfr. can. 707 ss.).
3° Adolescentibus utriusque sexus, qui in collegiis vivunt, et
2°

institutionis educationisque gratia, eadem quotidie aut statis diebus
celebrant. Proinde non soli convictores, sed etiam qui externi dicuntur,

intelligi debent.
4° Omnibus fidelibus, duce parocho vel sacerdote quem parochus
delegaverit.
Itaque alii ex natura Instituti ad quod pertinent, seu ut ita di­
camus ab intrinseco, alii ex duce quem sequuntur seu ab extrinseeo, bene­
ficii praesentis fiunt participes.
Manifestum est eos tantum qui ad collegium seu consociationem
pertinent reductione visitationum frui posse. Quod tamen late intelligi
potest ; nam X. Poenit. 26 maii 1826 declaravit, eum Capitulo adiungi
posse omnes in ecclesiae ministerio aliquo addictos (21).

Quid autem de cliristilidelibus qui so adiungant alieno parocho t
Ex Const. Leonis XIII « Temporis quidem», visitationes institui debe­
bant « cum proprio parocho aut sacerdote ab eo deputato ». Pius XI omisit
vocem « proprio »; ideoque admittenda est benignior interpretatio, ita ut qui­
libet utiliter sequi possit pompam quam ducat aliquis parochus vel delegatus
ab ipso sacerdos.
Id confirmatur .resp. N. Poenit. 4 febr. 1875, qua privilegio Capituli frui
(20) S. Poenit.. 1 iul. 1925; .1. .1. .S'., XVII, p. 327.
(21) Cfr. Arlzzoll, op. cit., p. 25.

dicebantur omnes personae, etiam ceterarum paroeciarum totius civitatis
episcopalis, si in processional! visitatione Capitulo adiungerentur.

5° Cum agitur de variis collegiis seu consociationibus, non re­
quiritur ut agmen a sacerdote ducatur. Stat enim adagium: in praxi
non esse quod in Bulla non sit (22).
6° Conditio omnibus communis est ut per publicas vias col­
lective incedant, instar pompae. Non iam requiritur ut collegiales seu
contraires insignia sui collegii seu confraternitatis ferant. Nec preces
alta voce fusae vel incessus silentio necessaria sunt, licet haec omnia
per se sint laudabilia. Curandum sane est, ut ipsa devotione testes
aedificent et se disponant ad indulgentiam plene consequendam.
Si tamen copia non fuerit sic incedendi per publicas vias, Ordinarius vel
eius delegati possunt nihilominus visitationum numerum contrahere, et redu­
cere, dummodo intra aedis sacrae septa, aut pompa ducatur aut saltem visi­
tatio sollemniter communiterque fiat ab omnibus ibi una congregatis.
Id possunt, ob quamcumque causam copia desideretur. Copia autem de­
ficere potest sive propter vetitum potestatis publicae, sive propter periculum
iniuriarum et vexationum, sive propter viarum impedimenta v. g. in magnis
civitatibus.

7° Notandum est, solum facultatem datam esse reducendi nu­
merum visitationum, non autem ecclesiarum visitandarum. Quare Ordi­
narius non potest indulgere ubi quatuor ecclesiae sint designatae, ut
collectiva visitatio fiat tantum ad unam alteram ve ecclesiam (23).

Articulus VI.

De facultatibus confessariis concessis.
720. Prae oculis habemus Bullam Pii XI « Servatoris », 25 dec. 1925,
qua ad catholicum orbem iubilaeum extensum fuit; item Bullam «Quod
superiore anno » 2 april. 1934, de extensione universalis extra ordinem
iubilaei ad totum catholicum orbem.
721. Facultates in genere. — 1. Peculiares facultates conceduntur
confessariis ad normam iuris approbatis.
Itaque pro poenitentibus saecularibus, istae facultates competunt
(22) Cfr. Arlzz.oli, op. cit., p. 26; VennootSch, Tractatus dc. iubilaco, p. 16.
(23) Cfr. Arlzz.oli. op. cit.. p. 17, dub. 23; Vernicerach, Tractatus de iubilaco. p. 18.

confessariis approbatis ab Ordinario loci; cum agitur de religiosis exem­
ptis, confessariis approbatis sive ab Ordinario loci sive a Superiore
religionis clericalis exemptae.
Religiosae tamen quae ex Codice (cfr. n. 311) confessionem apud
specialiter approbatos peragere debent, possunt iubilaei confessionem,
nullam aliam, peragere apud quemlibet confessarium pro utroque sexu
ab Ordinario loci approbatum.

Quia bis concedit ur facultas lucrandi iubilaeum, videntur bis frui ista
facultate, idest semel pro singulis consecutionibus indulgentiae iubilaei.
2. Facultates exercendae sunt in excipienda confessione iubilaei.
Talis stricto sensu est ea confessio, qua quis conditioni confessionis
requisitae satisfacere intendit. Minus stricte, sed proprie dicitur ea
confessio quam (piis peragit cum intentione lucrandi indulgentiam
iubilaei. Ea dicitur latius facta confessio in ordine ad iubilaeum, quam
quis, antequam indulgentiam lucratus sit, iterat, servando semper inten­
tionem lucrandi iubilaei, ex. gr. ut erga ipsum confessarius quibusdam
facultatibus suis uti possit.
Aliis verbis: est confessio in qua quis vel conditioni iubilaei sa­
tisfacere intendit vel legitime postulat aliquem usum facultatis per
iubilaeum concessae.

Ex Bulla Pii XI « Servatoris » nulla absolutio, dispensatio, commutatio
concessa fit irrita eo quod postea, mutata voluntate, poenitens a lucrando iu­
bilaco abstinuerit.
3. Confessarii servant omnes facultates quas antea legitime impetrarant. Eas cumulate cum iis, quae occasione iubilaei conceduntur,
exercere possunt. Ac pluries quidem pro eodem poenitente iis facul­
tatibus, sive omnibus sive aliquibus tantum, valide et licite uti possunt.

722. Peculiares facultates circa censuras et reservationes. — 1. Con­
fessarii absolvere possunt a quavis censura, a iure vel ab homine, oc­
culta aut publica, reservata ab Ordinario sibi, aut a iure simpliciter
vel speciali modo reservata S. Sedi vel Ordinario: « ini uncta tamen
salutari poenitentia aliisque de iure iniungendis » (cfr. n. 405, 3).
2. Confessarius autem, si quem a censura publica aut ab homine
absolverit, ipsum moneat poenitentem, licere quidem ut etiam in actibus
fori externi se gerat ut absolutum, sed remoto scandalo; atque integrum
manere Superioribus, ut censuram in foro externo urgeant, nisi, v. g.
propter sinceram (dus declarationem, eum legitime absolutum prae­
sumant, vel admittant scriptum, cum licentia poenitentis, testimonium
confessarii de colluta absolutione.
47 — Cappello, Dc Sacramentis, II.

Praeterea cavere debet confessarius ne quemquam publica censura
irretitum Deo in foro interno reconciliet, nisi quem paratum inveniret
saltem intra sex menses Ecclesiae satisfacere, scandalum damnumque
reparare.
3. lidem confessarii absolvere quoque possunt ab excommunica­
tione specialissime S. Sedi reservata confessarium qui semel vel bis
attentaverit absolutionem complicis in peccato turpi.
Sacerdoti autem poenitenti praecipere debent: a) ut complicem,
si redierit ad confitendum, moneat de nullitate absolutionis datae et
consequenti necessitate iterandi confessionem vel confessiones apud
alium confessarium competentem; b) ut, occasione relapsus remota,
abstineat ab audienda complicis confessione, quoad sine scandali et
infamiae periculo fieri poterit.
.Solum ad normam can. 2254, i. e. in casibus tantum urgentioribus etiniuncto
onere recurrendi, sub poena reincidentiae, intra mensem, saltem per episto­
lam et confessarium, reticito nomine, ad S. Poenitentiariam vel ad habentem
facultatem et standi eius mandatis, absolvere possunt poenitentes a censuris
specialissime reservatis, vel a violato secreto S. Officii vel altero simili (1).

Facultates, de quibus sub nn. 1, 2 et 3, non reperiuntur eodem
modo concessae in ultimo iubilaeo.
4. Nec facultatem absolvendi sine onere recursus exercere pos­
sunt circa Praelatos cleri saecularis ordinaria iurisdictione in foro externo
praeditos, Superioresque maiores religionis exemptae, qui publice inci­
derint in censuram Romano Pontifici specialiter reservatam.
5. Praeterea de nonnullis reorum generibus quaedam peculiariter
caventur.
1° Haeretici, praesertim qui fuerint publice dogmatizantes, ne
absolvantur nisi « abiurata saltem coram ipso confessario haeresi, scan­
dalum, ut par est, reparaverint ».
Reparatio scandali ab omnibus exigenda est. Abiuratio plus vel
minus formalis et sollemnis pro vario casu exigetur. A multis, qui mere
propositiones haereticas in privatis colloquiis emiserint sed non vulgo
ut haeretici habentur, sola exigenda est retractatio cum actu fidei in
ipsa confessione.
Si vero palam sese declaraverint haereticos, multo magis si errores
spargere studuerint, confessarius postulabit, saltem coram se, sed extra
confessionem, abiurationem, cuius dein documentum scriptum, ab
abiurante subscriptum, ostendere possit.
Cl) Cfr. Cappello, De censuris, n. 124 ss.

2° Adscripti sectis massonicis alii»ve societatibus vetitis, ea prae­
stare debebunt quae communiter ab iis exigi debent: abiurationem
saltem in foro interno, recessum a secta et remotionem scandali.
Solet praeterea S. Sedes exigere traditionem librorum, manuscriptorum et signorum sectae confessarii manibus, ut tradantur Ordi­
nario, vel, si iustae ac graves causae id postulent, ut comburantur,
et iniunctionem gravis poenitentiae.
3° Qui bona vel iura ecclesiastica sine venia acquisierint, absolvi
non possunt nisi Ecclesiae satisfecerint vel saltem promiserint se quam
primum satisfacturos esse.
4° Qui quempiam ut reum sollicitationis in confessione falso
denuntiaverint non possunt absolvi, nisi denuntiationem formaliter
retractent apud Superiorem cui denuntiatio facta erat, vel saltem parati
sint eam quam primum retractare et damna calumniae resarcire (cfr.
n. 412).

723. Facultates circa vota, irregularitates et impedi Ιί enta. — 1. In
iubilaei confessione, ex iusta et probabili causa, potest confessarius
omnia et singula vota privata, etiam reservata et iurata, in alia pia opera
dispensando commutare.
2. Unice ad exercendos ordines susceptos sine infamiae vel scandali
periculo, confessarius, semper in excipienda iubilaei confessione, dispen­
sare potest ab omni irregularitate ex delicto prorsus occulto.
Si tamen fuerit homicidium vel abortus effectu secuto, debet poe­
nitenti onus imponere sub poena reincidentiae, recurrendi, intra mensem,
ad S. Poenitentiariam eiusque mandatis standi.
Attento canone 990, § 2, vis propria istius concessionis est ut re­
cursus ad Ordinarium non requiratur, et comprehendat etiam casum
homicidii et abortus.
Prorsus occultum est delictum quod ne quidem per duos testes
tide dignos probari possit.
3. Circa impedimenta matrimonii. 1° Ad convalidandum matri­
monium in forma ordinaria, non ad sanandum in radice, confessarius
dispensare potest ab impedimento prorsus occulto consanguinitatis in
tertio vel secundo gradu collaterali etiam attingente primum, quod
ex generatione illicita proveniat, imperata consensus renovatione saltem
partis consciae impedimenti. Casus fuerit, si quis nupserit ei quem
avus proprius ex fornicatione genuerit.
2° Ad convalidandum vel etiam permittendum matrimonium,
confessarius dispensare potest ab occulto impedimento criminis quod

vocatur solius adulterii. Imponenda est poenitentia salutaris, quae
simul sit gravis et diuturna.

724. Notanda circa conditiones, facultates, indulgentias. — 1. Haec
omnia varia sunt pro diversis Jubilaeis, iuxta voluntatem R. Pontificis.
V. g. in universali Jubilaeo indicto a Pio XII die 26 maii 1949, plura
habentur quae cum praecedentibus Jubilaeis non concordant. Cfr.
A. A. S., XXXXI, 257, 337, 340, 345.
2. Proinde in singulis casibus videndum quaenam sint facultates
concessae, quaenam indulgentiae suspensae, quoties Jubilaeum acquiri
possit, et alia.

APPENDIX

DE ECCLESIAE ORIENTALIS DISCIPLINA

Articulus I.

De approbatione et iurisdictione confessariorum.
725. 1. Sacerdotes orientales, perinde ac sacerdotes latini, nequeunt,
extra mortis periculum, sacramentales confessiones excipere, nisi ap­
probati fuerint ab Ordinario loci, qui iurisdictionem confert (1).
2. Episcopus orientalis potest approbare ad confessiones audiendas
presbyteros latinos, eisque necessariam iurisdictionem conferre: vicissim
Episcopus latinus quoad presbyteros orientales.
Nam £'. Congregatio S. Officii die 5 dec. 1715 hanc dedit decla­
rationem: «Episcopus latinus, si in sua dioecesi habeat sacerdotes
graeci ritus, vel alterius ritus orientalis, potest eos probare ac destinare
ad confessiones etiam latinorum audiendas: item Episcopi graeci aliique
orientales latinos presbyteros, si qui sint in eorum dioecesibus, ad id
innueris deputare valent ».
Id ipsum docet Benedictus XIV Const. « Etsi pastoralis », 26 maii
1712, § 5, n. 6 s.
3. Etiam sacerdotes orientales, sive saeculares sive religiosi, ad
excipiendas fidelium confessiones debent iurisdictionem obtinere ab
Ordinario loci, ubi confessiones re vera audiuntur.
iS. Congregatio de Prop. Fide die 30 iul. 1635 declaravit religiosos
ritus orientalis, uti religiosos latinos, teneri «se subiicere examini et
approbationi Ordinarii loci pro audiendis saecularium confessionibus ».
Item die 15 maii 1654 declarandum censuit, religiosos « sive latinos
(1) Cfr. Synod. Montis Libani an. 1736, part. I, cap. 4, n. 5s.; Synod. Alox. Copt.,
sect. II, cap. 3, part. II, art. 5; Synod, prov. Rumonorum Galliciae, Ut. II, cap. 4; Cone,
primum prov. Rumonorum, tit. V, cap. 5; Cone. Patriarchale Graeco-Melchit. an. 1S35,
can. 5 η.; Synod. Syrorum, cap. v, art. 9; Cone, nationale Armenorum an. 1911, tit. Ill,
cap. 6, n. 163 ss.

sive orientales, posse munia parochialia exercere, v. g. confessiones
saecularium audire, si tamen sint ab Ordinariis locorum approbati » (2).
4. Patriarcha orientalis potest confessarios, sive orientales sive
latinos, approbare eisque potestatem audiendi confessiones pro toto
patriarchatu concedere. Id manifesto consequitur ex amplissima iuris­
dictione, qua Patriarcha pollet in universo suo patriarchatu.

726. Armeni, Graeco-Melchitae et Syri.
I. Quoad Armenos :
1. «Possunt ex munere suo presbyteri qui actu parochiam obti­
nent, excipere confessiones suorum parochialium, et ex consuetudine,
quam probamus, possunt intra suam etiam dioecesim excipere confes­
siones saecularium quorumque.
2. « Nemo autem alius sacerdos, sive saecularis sive regularis, qui
hanc facultatem ab Ordinario loci non obtinuerit, potest saecularium
quorumque, etiam sacerdotum, in nostris dioecesibus confessiones au­
dire, quo casu peccaret ipse atque etiam puniendus esset gravissime,
nec non absolutio, si quam impertiret, irrita prorsus esset.
3. « Qui autem approbati ab Episcopo confessiones audituri sunt
in aliorum ecclesiis, aequum est ut munus non aggrediantur nisi de
voluntate eorum, ad quos pertinent ecclesiae, in quibus poenitentes
sunt audituri.
4. « Si periculum mortis immineat, quilibet sacerdos potest a qui­
buscumque censuris et peccatis absolvere.
5. « In confessariis approbandis hanc Episcopi habeant rationem,
ut non solum ea scientia praediti repedantur, qua gravissimo eiusmodi
munere rite fungi valeant, sed etiam pii, bene morati, prudentes, pa­
tientes, deque animarum salute solliciti; matura etiam aetate, prae­
sertim illi, quibus concessiones mulierum erunt audiendae. De quibus
dotibus ipse se reddat certiorem Ordinarius loci per accuratum examen,
vel per alia eiusdem ponderis argumenta facultatem que confessiones
excipiendi ut plurimum in scriptis concedat » (3).

727. II. Graeco-Melchitae :
« Approbatio quidem, sive ad audiendas confessiones tantum, sive
ad confessiones simul et animarum curam, sacerdoti concedi non debet,
nisi sit spectata vitae integritate ac scientia, et bona fama, et ea aetate,
(2) Cfr. Synod. Alex. Copt. sect. II, cap. 3, part. II, art. 5, η. 15; Synod. Syror., cap.
v, art. 6, n. 8, etc.
(3) Tit. Ill, cap. 6, n. 465.

quae illi congruat, cui animarum cura, multis cum periculis coniuncta,
committitur » (4).

728. ΠΙ. Quoad Syros:
« Ut possit presbyter potestatem absolvendi a peccatis ei per or­
dinem divinitus datam, licite et valide exercere, duo, iuxta Concilii
Trident ini definitionem, requiruntur: Episcopi loci approbatio et iuris­
dictio. Approbatio quidem est iudicium de aptitudine sacerdotis ad
audiendas confessiones fidelium, eosque spiritualiter dirigendos in tri­
bunali confessionis.
« Haec approbatio ab Episcopo non est danda nisi per examen
speciale in Curia episcopali peractum, aut aliunde Episcopo constet
sacerdotem ad hoc munus idoneum esse... Ceterum quoties Episcopus
alicui sacerdoti iurisdictionem ad excipiendas confessiones confert, tunc
approbatio etiam subintelligitur in ipsa iurisdictione.
« Pariter iurisdictio est subintellecta quoties Episcopus aliquem
sacerdotem ad ministerium alicuius ecclesiae deputat, tunc enim sa­
cerdos, per ipsam nominationem, iurisdictionem obtinet excipiendi pec­
catorum confessiones dandique absolutionem ab eis » (5).

729. Copti, Aegyptiaci, Maronitae etc.
I. Quoad Coptos :
1. « Ut valide possit sacerdos uti potestate absolvendi quam in
ordinatione accepit, requiritur ut detur ei iurisdictio ab Episcopo dioeceseos ubi haec potestas exercenda est. Praescribimus autem ut haec
iurisdictio ab Episcopo non concedatur nisi constet ei ex speciali exa­
mine in episcopali Curia peracto, aut ex alia tuta ratione sacerdotem,
qui ad excipiendas confessiones deputandus est, aptum idoneumque
esse ad hoc munus subeundum ».
2. « Iuxta disciplinam Ecclesiae nostrae, sacerdotes qui ab Episcopo
iurisdictionem acceperint ad audiendas confessiones, iurisdictionem
hanc censentur accipere exercendam in tota extensione dioeceseos, nisi
contraria mens Episcopi expresse manifestetur ».
3. « Sacerdotes nostri in alienam dioecesim degentes ne confes­
siones audire praesumant, nisi iurisdictionem accipiant ab Episcopo
huius alienae dioecesis.
4. «Sacerdotes ecclesiarum nostrarum non admittant sacerdotes
ad clerum Patriarchatus Alexandrini non pertinentes, ad audiendas
( I) Canonee Concilii patriarchalis Graeco-Melehitici an. 1835, typis S. C. de Prop. Fide
impressi an. 1811, can. 6.
(5) Synodus Syrorum an. 1888, cap. v, art. G, n. 5.

confessiones in nostris ecclesiis, nisi certo sciant eos ab ecclesiastica
auctoritate approbatos esse » (6).
730. II. Quoad Maronitas :
1. « Nullus sacerdos, sive saecularis sive regularis, potest poeni­
tentiae sacramentum administrare neque a peccatis, etiam venialibus,
absolvere, nisi ab Ordinario approbatus facultatem obtinuerit, aut ad
paroecias sive animarum curae titulum ordinatus fuerit.
2. « Si quis autem sacerdos non parochus neque approbatus, sive
saecularis sit sive regularis, temerario ausu praesumpserit vel mor­
talium vel etiam venialium peccatorum confessiones excipere extra
solum mortis articulum, excommunicationem ipso facto incurrat, praeter
alias poenas etiam corporis afflictivas arbitrio Ordinarii. Sacrilegi vero
non sacerdotes confessiones excipere audentes, praeter excommunica­
tionis latae sententiae poenam, si laici fuerint, gravissimis aliis corpo­
ralibus plectantur, si vero clerici, deponantur» (7).
Nullus sacerdos, nec saecularis nec regularis, potest esse minister sacra­
menti poenitentiae, qui trigesimum aetatis annum pro viris, trigesimum ter­
tium pro mulieribus nondum expleverit.
Facultas confessiones audiendi in scriptis ab Episcopo tradenda est, cum
indicatione temporis et loci, ad quae facultas restringitur (8).

3. Parochi et confessarii omnes sunt approbati tantum pro dioecesi
Ordinarii sui. « Ut possint extra illam dioecesim confessiones audire,
indigere (decernimus) peculiari facultate Rev.mi D. Patriarchae aut
alterius Ordinarii vel parochi, in cuius dioecesi versantur ».
4. « Monachis vero, qui in congregatione vivunt et plura habent
invicem monasteria, si semel examinati ac probati fuerint, indulgemus,
ut possint eadem facultate uti in omnibus congregationis suae mona­
steriis, sed quoad socios suos monachos tantum, non vero quoad sae­
culares neque quoad monachos alios, qui ex eadem congregatione non
sunt.
5. « Qui autem paroeciam suam, ad quam sunt ordinati, dimi­
serunt atque ad aliam dioecesim migrarunt vel etiam in propria dioe­
cesi permanent, declaramus, quod ii nec in illa dioecesi nec alibi sine
peculiari Ordinarii aut parochi facultate poenitentiae sacramentum
administrare possint » (9).
(6)
(7)
(8 >
(9)

Synodus Alexandrina an. 1898, sect. II, cap. Ill, part. II, nrt. 5, η. XII ss.
Synodus Maronitarum an. 1736, part. II, cap. 4, u. 5.
Part. II. cap. I. n. 7.
Part. II, cap. 1, n. 6.

731. HI. Quoad Ruthenos:
« Qui parochialem ecclesiam non obtinent, etiamsi regulares fue­
rint, confessiones ne audiant sine Episcopi approbatione. Qui contra
fecerint, eo ipso facto S. Synodus excommunicationis poenam subire
decernit» (10).
732. Utrum Orientales subsint pontificiis dispositionibus quae de­
lictum sollicitationis respiciunt. — 1. Ante Codicem certe Orientales
tenebantur praefatis dispositionibus. Sane:
1° «Le Costituzioni pontificie emanate contra sollicitantes comprendono tutte le nazioni, ed in conseguenza cosi obbligano i greci come
gli armeni ». Ita S. C. S. Officii, 13 iun. 1710 (11).
2° Bened. XIV in Const. «Etsi pastoralis », 26 maii 1742, haec
habet: «Tum subiectio omnibus et singulis RR. Pontificum Constitu­
tionibus, contra sollicitantes praesertim in confessione, editis, quae in
singulas nationes universim vires suas extendunt, ac latinos aeque ac
(jraecos sua amplitudine comprehendunt » (§ 9, n. 5).
3° « Constitutio novissima Benedicti XIV cuius initium est Sacra­
mentum Poenitentiae, aeque ac ceterae a pluribus Pontificibus editae
adversus sacerdotes ad turpia sollicitantes... afficit absolute et absque
ulla limitatione omnes confessarios... in quibuscunque orbis partibus
facinora perpetrantes ». Ita Instr. S. C. de Prop. Fide, 26 aug. 1775,
ad Vic. Ap. Cocinein. super dubiis ab eo propositis, de mandato s. m.
Pii PP. VI in Congr. S. Officii, die 1 iun. 1775 (12).
4° Huc spectat etiam deer. S. Officii, 25 apr. 1838, et Instr,
eiusdem
Officii, 20 febr. 1867, in qua legitur: «Nullum sane dubium
est, quin hae praescriptiones, prohibitiones, reservationes... in cunctas
nationes universim vires suas extendant, et ubique terrarum inconcusse
ac inviolabiliter observandae sint ».
5° Ex litt. encycl. S. C. de Prop. Fide, 6 augusti 1885 constat
fideles rit uum orientalium « subiici nominatim nedum censuris, sed
etiam Apostolicis reservationibus latis in Const. Bened. XIV Sacra­
mentum Poenitentiae» (13).
2. Codex hanc disciplinam, ad Orientales quod attinet, nequaquam
mutavit; unde, attento can. 1, eam adhuc vigere, certum est.
Id confirmatur tum praescripto can. 257, § 2 iunct. can. 247, tum
praxi S. ('. pro Ecclesia Orientali atque Æ. Officii. Haec S. Congregatio
(10)
(11)
(12)
(13)

Synodus Zamosclcnsis an. 1720, tit. III. § 5.
Collect. S. C. de Prop. Fide. I. n. 270.
Collect. S. C. de Prop. Fide, I. n. 509.
Ibid., II, n. 1640.

die 21 iul. 1931, de mandato Pii XI, statuit poenas can. 2320, 2343,
§ 1, 2367, 2369 extendi etiam ad Ecclesias orientales et pro foro in­
terno esse de competentia S. Poenitentiariae.

733. Obligatio sigilli sacramentalis quoad Orientales. — 1. Canones
Orientalium religiosissime et strictissime tuentur obligationem sigilli
sacramentalis.
Dionysius Barsalibi in sui poenitentiae ordinis initio monet sacerdotem,
ut exactam diligentiam adhibeat, ne confessionem ullatenus revelet.
Can. Poenitentialis 51 collectionis Syrorum statuit: «Sacerdos, qui con­
fessionem alicuius divulgaverit, sacerdotio excidat ».
Bematus testatur, sacerdotes Coptos sedulo cavere, ne ieiunia extraordi­
naria imponantur, sed talia tantum, ad quae aliunde poenitentes obligantur,
dicere solitos secus peccata aliis innotescere posse; unde eiusmodi nonnisi pro
peccatis enormibus et plane scandalosis (sive notoriis) iniungere (14).
Inter Armenorum canones celebris est can. 22 Gregorii Illuminatoris:
« Si quis sacerdos sigillum confessionis fregerit, privetur officio atque gradu
ministrorum, et peccata non coniitentiuni ei attribuantur ».
Habetur item can. 18 Nersetis cum Nersciabulso : «Si quis sacerdos pec­
cata coniitentiuni patefecerit, excommunicatus deponatur et omnino deleatur
ex ordine sacerdotali» (15).

2. Decretum Concilii Lateramen. IV, cap. 21, de sigillo confessionis,
obligabat ex ipsa rei natura etiam Orientales. Idem dicendum de decr.
S. Officii, 28 nov. 1682.
3. Hodie can. 889 et 890, qui sunt doctrinales seu qui ipsum ius
divinum exponunt et declarant, certe Orientales afficiunt, ad normam
can. 1. Cfr. decretum S. Officii diei 21 iul. 1934 (n. 732, 2).
Etiam Instr. S. Officii, 9 iun. 1915, quae abusus prohibet ex prae­
sumptione periculi ac proinde in virtute legis divinae, obligat etiam
Orientales.
(14) Apud Sollerium, n. 213, p. 145.
(15) Cfr. Denzlnger, Ritus Orientalium, I. p. mi; Janin, Lee Eglises orientales cl les
rites orientaux, Parin, 1922, p. 68 88.

Articulus II.

De forma absolutionis ac de lingua adhibenda.
H
734. Nonnulla in genere de forma
absolutionis. — 1. Post saec. xin,
in Ecclesia orientali mansit forma deprecativa eaque hodie viget apud
Graecos non unitos, et etiam apud unitos qui versantur extra Europam
atque in Ecclesia Coptorum Alexandrina.
2. Plures, etiam ex dissidentibus, formam indicativam ab Ecclesia
latina mutuati sunt, ut lacobitae, Armeni, Copti, Russi, Rumeni. Item
Graeci uniti qui degunt in partibus Europae, et Maronitae.
Rutheni dissidentes utuntur forma, quae est simul deprecativa et
indicativa.

735. Graeco-Melchitae et Rutheni. — 1. Ex Concilio patriarchal!
Graeco-Melchitico an. 1835: «Ne adhibeatur omnino qualiscumque
formula vel caeremonia ab ullo privato in sacramentorum administra*
tione introducta, vel formula absolutionis vel id genus alia, neve usur­
pentur, ut diximus, nisi caeremoniae ac formulae in Euchologio prae­
scriptae, ea conditione ut Episcopus dioecesis illius libri exemplaria,
quibus utuntur sacerdotes, recognoscat, ne in iis scripturae menda
inveniantur » (1).
Forma adhibenda est haec: «Dominus noster lesus Christus et
Deus qui hoc mandatum solvendi atque ligandi peccata hominum sacris
et divinis suis discipulis et Apostolis tradidit: ipse de excelso prae­
tereat omnia peccata et omnes iniquitates tuas. Ego vero indignus,
ab ipsis idem faciendi facultatem nactus, absolvo te ab omni excom­
municatione in quantum possum et valeo, et tu indiges (2). Insuper
ego absolvo te ab omnibus peccatis tuis quaecumque coram Deo et
mea indignitate confessus es: in nomine t Patris et Filii et Spiritus
Sancti. Arnen.
« Deus qui per Nathan prophetam David propria peccata confesso,
et Petro negationem amare lugenti, et meretrici ad pedes ipsius lacri­
manti, et publicano et prodigo pepercit : ipse Deus per me peccatorem
in praesenti et in futuro saeculo tibi remittat peccata omnia, quae
coram me humili confessus es, ut indemnatum te in tremendo suo tri(1) Canones Concilii Patriarcbalis Graeco-Melohitici an. 1835. typis S. Congreg. de Prop.
Fide impressi an. 1811, can. 8; Collect.
II, 583.
(2) Haec verba proferuntur tunc solum, cum poenitens aliqua censura sit irretitus.

bunali sistere faciat. De revelatis autem in confessione hac criminibus
tuis nulla sit tibi sollicitudo. Vade in pace » (.3).
2. Ex Synodo prov. Ruthenorum an. 1720, forma sacramenti poe­
nitentiae consistit « in iis tantum verbis, quibus sacerdos quasi iudex
supra poenitentem constitutus utitur, scilicet: Ego absolvo te ab omnibus
peccatis tuis. Ceteras vero preces, quae vel praemittuntur vel subse­
quuntur, laudabiles esse ac retinendas, ad ipsius tamen formae essentiam
nequaquam spectare, neque ad ipsius sacramenti administrationem,
necessarias esse declarat » (4).

736. Copti, Syri, Armeni aliique. — 1. Ex Synodo Alexandrina
Ιί :
Coptorum
« Quando non adest poenitentiuin copia, sacerdos integram ab­
solutionis recitet formulam; secus dicat prima vice integram formulam;
ceteris vicibus incipere poterit ab istis verbis: Rogo et obsecro benigni­
tatem tuam amator hominum. Urgente autem gravi necessitate, sufficit
ut sacerdos dicat: Absolvatur hic servus Dei a peccatis suis a Sanctissima
Trinitate, Patre et Filio et Spiritu Sancte et per os humilitatis meae.
Arnen » (5).
2. Ex Synodo Syrorum an. 1888:
« Urgente gravi aliqua necessitate, potest confessarius omittere
precem quae incipit: Misereatur tui, etc. et dicere: Ego te absolvo ab
omnibus censuris et peccatis in nomine Patris et Filii et Spiritus Sancti.
Arnen » (6).
3. Ex Concilio national! Armenorum an. 1911:
«Forma sacramenti poenitentiae... haec est: Absolvo te ab omni
participatione peccatorum tuorum, a cogitationibus, a verbis et ab ope­
ribus, in nomine Patris et Filii et Spiritus Sancti. Arnen. Adnotasse
oportet, confessarium hac formula absolutionis utentem, absolvere
etiam a censuris excommunicationis, in quas forte inciderit poenitens,
dummodo idem confessarius intentionem habeat absolvendi tum a
censuris, tum a peccatis. Sed si cognoscat confessarius, poenitentem
reapse incidisse in censuram, debet primo absolvere a censuris iuxta
formulam rituali praescriptam, si ad hoc facultatem habeat, et postea
a peccatis absolvet. Si itaque in secundo casu audeat absolvere prius
a peccatis sola absolutionis huius formula usus, quin prius a censuris
(3)
(4)
(5)
(6)

Mansi. 46, 1168 ss.
Tit. Ill, § 5.
Sect. II, cap. 3, part. 2, art. 5.
Cap. v, art. 6, n. 5.

absolverit, quamvis valida habeatur absolutio a peccatis, erit tamen
illicita.
« Urgente gravi necessitate in periculo mortis, potest sacerdos ab­
breviare formulam absolutionis hoc modo: Ego absolvo te ab omnibus
censuris et a peccatis in nomine Patris et Filii et Spiritus Sancti. Arnen.
« Preces, quae de Ecclesiae more praecedunt et sequuntur, non
pertinent ad essentiam formae; eas tamen non omittant confessarii,
nisi urgente aliqua necessitate. Nunquam absenti, per litteras, dari
potest absolutio. Hanc non deneget confessarius recte disposito, etsi
gravissimis criminibus irretito » (7).

737. Nonnulla speciatim animadvertenda. — Quoad formam et
linguam, qua uti debent sacerdotes orientales absolventes fideles latinos,
haec attendantur:
1° Bened. XIV Const. « Etsi pastoralis », 26 maii 1742, pro ItaloGraecis decernit: « Utantur forma absolutionis in Concilio generali
Florentino praescripta; postea vero, si voluerint, dicant orationem
illam deprecativam, quam pro forma huiusmodi absolutionis dicere
tantum consueverunt » (§ V, n. 5).
2° *S’. C. S. Officii die 6 sept. 1865 hanc normam tradidit: «Con­
fessarii orientales in excipiendis sacra mentalibus confessionibus fidelium
latini ritus uti debent forma et lingua proprii approbati ritus, nisi aliter
ab Apostolica Sede indultum vel decretum fuerit ».
Haec regula valet etiam pro confessariis Latinis, qui fidelium orien­
talium confessiones excipiant.

Articulus III.

De subiecto, tempore, loco
aliisque circu u stantiis confessionis.
738. Fideles confiteri possunt apud quemcunque confessarium. —
1. Valide et licite fideles latini confiteri possunt apud confessarium
orientalem rite approbatum itemque fideles orientales apud confes­
sarium latinum; nec proprius fidelium Ordinarius ullo pacto id vetare
valet.
Sane: 1° N. Congregatio de Prop. Fide die 5 iunii 1626 declaravit
(7) Tit. Ill, cap. 6, n. 462.

«Non debere latinos Episcopos prohibere subditis suis, ne confessiones
faciant cum sacerdotibus unitis ruthenis ab Ordinariis locorum appro­
batis; nec e contra Episcopos ruthenos unitos subditos suos simili prohi­
bitione ligare, ne confessarios latinos approbatos ad excipienda peccata
sua adeant » (1).
2° Eadem 6’. Congregatio an. 1630 decrevit « non debere latinos
Episcopos prohibere subditos suos, ut confessiones faciant cum sacer­
dotibus ruthenis unitis ab Ordinariis locorum approbatis; nec e contra
Episcopos ruthenos unitos subditos suos simili prohibitione ligare, ne
confessarios latinos approbatos ad expianda peccata sua adeant. Nam
cum rutheni uniti vere sint catholici, ubi ritus diversitas non repugnat,
discordias et discidia inter eos excitare, introducere vel nutrire incon­
veniens et damnosum est ».
In Instructione diei 2 iun. 1835 ad Episcopum Alepp. data, S. Congre­
gatio de Prop. Fide haec tradit: «La S. Sede ha ritenuto sempre la massima
che non si deve vincolare in alcun modo la libertà de’ cristiani in un punto cosi
delicato, quale è la sacramentale confessione... Non ha egualmente mai proibito
ad un confessore approvato di ascoltare nella propria chiesa le confessioni di
qualunque siasi cattolico, che si présentasse al sacro tribunale... Non si è fatla
mai alcuna distinzione di rito, giacchè l’amministrazione di tal sacramento
non porta seco alcun cambiamento di rito; chè anzi la stessa S. Sede quante
volte si è mosso alcun dubbio su tal particolare, ha dichiarato che non devesi
fare in tal genere alcuna, limitazione » (2).
Inter cetera, haec dubia S. Congregationi de Prop. Fide proposita fue­
runt: « 12. Possuntne Episcopi orientales respectivis sui ritus hominibus pro
suo lubitu prohibere, ne confiteantur peccata sua missionariis latinis?... 13. Si
non obstante illa episcopali prohibitione accedat unus aut alter ex praedictis
hominibus ad missionarium confitendi gratia, peccatne confitens, peccatae
missionarius qui illius accipit confessionem? ».
Die 11 dec. 1838 S. Congregatio respondit: « Ad 12. Negative in omnibus...
Ad 13. Negative ad primam partem, si agatur do prohibitione generali; secus
de praecepto particulari cuipiam facto ob peculiares causas S. Congregationi
communicandas » (3).
Eadem S. Congregatio in Decreto diei 6 oct. 1863, quo conventio inter
utriusque ritus Antistites Galiciae confirmatur, decernit: «Fideles utriusque
ritus apud sacerdotem latini vel rutheni ritus a suo Episcopo Ordinario adprobatum peccata sua confiteri et beneficium sacramentalis absolutionis valide
ac licite obtinere possunt » (4).
Instructio diei 30 april. 1862 a S. C. de Prop. Fide ad Deleg. Apost. Aegypti
(1)
(2)
(3)
(4)

Collectanea S. C. de Prop. Fide, I, n. 839.
Collectanea, I. n. 839.
Collectanea, I, n. 879.
Collect. Lac., II, 561 su.

data, haec refert: «Quanto alia penitenza, la S. Sede ha sempre ritenuto la
massima che non si deve vincolare in alcun modo la liberta dei cristiani... Non
ha mai proibito ad un confessore approvato di ascoltare la confessione di qualsiasi cattolico che a lui si présentasse nel 8. Tribunale... Nè si è fatla mai su
questo punto alcuna restrizione di rito » (5).

3° Haec omnia perspicue confirmantur a Codice, qui expressis
verbis statuit: «Omnes utriusque cleri sacerdotes ad audiendae con­
fessiones approbati in aliquo loco, sive ordinaria sive delegata iuris­
dictione instructi, possunt etiam vagos ac peregrinos ex alia dioecesi
vel paroecia ad sese accedentes, itemque catholicos cuiusque ritus orien­
talis, valide ct licite absolvere » (can. 881, § 1).
4° Synodus Ruthenorum haec habet:
« Propter consuetudinem, in nostris regionibus iam diu receptam,
atque ab Ordinariis diversorum rituum ratihabitam, valent iidem (con­
fessarii) etiam aliorum fidelium sibi non subditorum confessiones exci­
pere, sive illi sint proprii sive alterius ritus, prout etiam in Concordia
declaratum est, sive suae sive alterius dioecesis huius provinciae, salvo
tamen iure reservationis singulorum Ordinariorum... His tamen non
obstantibus, sciant confessarii, eorum iurisdictionem non extendi ad
monasteria, maxime autem monialium, sed pro excipiendis confessio­
nibus monialium oportere eosdem muniri approbatione speciali a respe­
ctivis monasteriorum Ordinariis » (6).

739. Nonnulli censuerunt, at absque ullo prorsus fundamento,
traditum principium valere dumtaxat pro orientalibus qui versantur
extra proprium territorium, non autem pro iis qui degunt in suo patriarchatu aut in suis respectivis dioecesibus.
Id, ut diximus, absque ullo prorsus fundamento affirmatur, tum
quia responsa et instructiones S. Sedis nullatenus distinguunt inter
fideles degentes in proprio territorio et fideles versantes extra terri­
torium; tum quia, ubi agitur de libertate conscientiae, de re nempe
quae directe et immediate respicit animarum bonum, nullum debet aut
potest esse discrimen inter fideles et fideles.
Accedit responsum S. Congregationis pro Ecclesia Orientali datum
in plenario coetu diei 26 ian. 1925, quod, licet directe respiciat can. 866,
applicatur tamen, et quidem certissime ob analogiam, etiam canoni
881, § 1.
(5) Collectanea, I, η. 1228.
(6) Tit. II. cap. 4, n. 4.

740. Praeceptum confessionis. — 1. Synodus Maronitarum haec
habet:
« Omnis utriusque sexus fidelis, postquam ad annos discretionis
pervenerit, omnia sua peccata saltem semel in anno, idque quadracjesimali tempore, sacerdoti probato, sive is parochus sit, sive alius, tenetur
confiteri et iniunctam sibi poenitentiam pro viribus adimplere... Hoc
autem praeceptum, confitendi scilicet peccata et Eucharistiam sumendi
in paschate, sub poena excommunicationis adimplendum est.
« Ceterum haec sancta Synodus monendum esse populum censuit,
ut laudabilem totius Orientis ac praecipue nationis nostrae consue­
tudinem inviolabiliter servare studeat, ter scilicet quotannis ad sacram
confessionem et Communionem accedendi, primo in Paschate Resur­
rectionis (idque sub poena excommunicationis, ut supra), secundo in
festo Sanctorum Apostolorum Petri et Pauli, tertio in natali Christi
Domini... Illorum denique pietatem summopere commendamus ceterisque imitandam proponimus, qui etiam in festo Assumptionis Deiparae
confiteri et communicare solent...
« Hoc autem, quod de praecepto vel consuetudine peragendae
confessionis per annum diximus, non ita intelligendum volumus, ut
his servatis fideles existiment, se nullo alio pacto ad confitendum pec­
cata teneri» (7).
2. Ex Synodo Ruthenoru II Zamosciensi an. 1720:
« Censuit (Synodus) monendum esse populum, ut ter saltem quo­
tannis, prout in Orientali Ecclesia statutum est, in Resurrectione scilicet
Domini (quo tempore sub poena excommunicationis id facere tenetur),
in Dormitione Deiparae et in Christi Nativitate, ad sacram confessionem
divinique Corporis participationem accedat ».

741. Locus, tempus, vestis. — Synodus Syroru II an. 1888 haec
statuit:
1° « Confessarius, cum sedet ad audiendas confessiones poeni­
tentium, debet indutus esse himnicho (stola orientali) vel stola.
2° « Locus audiendi confessiones poenitentium debet esse in
ecclesia, et iam consuetudo invaluit et omnibus nostrae nationis ec­
clesiis communis evasit, ut tribunalia seu sedes in interiori ecclesiae
parte erigantur, in quibus sacerdotes sedeant ad audiendas confessiones.
Hae sedes non sint extra ecclesiam: sint autem in loco patenti et con­
spicuo. Si quae ecclesiae huiusmodi sedibus confessionis carere reperiantur, praecipimus ut in iis erigantur sine mora, omni exclusa osci­
(7) Part. II, cap. 4, nn. 8 et 9.

tantia aut excusatione. Disciplina enim universim recepta exigit ut con­
fessiones fidelium et praesertim mulierum, in s. tribunali excipiantur.
Confessionis tribunalia habere debent cratem minutim perforatam.
3° «Non licet mulierum confessiones audire extra tempora in
quibus ecclesia omnibus patet, neque ante solis ortum, aut post oc­
casum, nisi forte eo tempore populus congregatus sit in ecclesia.
4° « Districte prohibemus mulierum confessiones audire extra
ecclesiam et extra tribunal, nisi mulier sit vehementer surda. In do­
mibus vero omnino non licet mulierum confessiones audire, praeter
graviter aegrotas, aut ad ecclesiam accedendi impotes et decrepitas;
tunc, autem ianua cubiculi in quo excipitur confessio, aperta esse
debet » (8).
742. Ex Synodo Armenorum :
1° « Cum publice et in aperto confessiones in ecclesiis excipi
debeant, propterea in aperto et publice extent ibidem confessionales
sedes, quae tabulis a tergo et ab utroque latere septae, a fronte tantum
pateant, ut tamen volubili ostio occludantur. In his sedibus ad poe­
nitentes audiendas sint fenestellae ex ferreis laminis, foraminibus mi­
nutis pertusae. Et prope illas ex parte poenitentis aliqua ponatur Cru­
cifixi imago, aut piae preces apponantur, ad pios affectus in eis corde
excitandos; ex parte vero confessarii, affigatur tabula, quae cusus et
censuras reservatas exhibeat.
2° « Tam loci, quam temporis potissimum habenda est ratio in
excipiendis confessionibus. Extra casum necessitatis in domibus pri­
vatorum confessiones nunquam audiantur, mulieres vero nunquam
extra praedictas confessionales sedes. Quod si infirma sit mulier, exci­
piatur quidem domi eius confessio, at cubiculi foribus, quoad fieri po­
terit, semper patentibus. Praeterea meminerit confessarius, mulierum
confessiones neque ante solis ortum, neque post occasum ordinarie
audiendas esse in ecclesiis, nisi istae frequentatae sint.
3° « Sacerdos, confessiones auditurus, stola vel pilon utatur.
Valde autem decet, ut ipse antequam confessionalem sedem adeat,
animum ad superna attollens Patris luminum auxilia imploret.
4° «Nihil causa et intuitu confessionis aut satisfactionis sacra­
mentalis petant vel exigant confessarii, sub poena suspensionis ab au­
diendis confessionibus ipso facto.
5° « Artis medicae professores, cum ad infirmos vocati fuerint,
moneant vel per se vel per alios de sacramentali confessione peragenda;
(8) Cap. 5, art. 6. η. 5.

18 — Cappello, De Sacramentis, II.

et moneant non solum cum infirmitas est ad praesens periculosa (tunc
enim ad id ipso naturali iure tenentur), sed etiam cum prudenter iudicatur periculosa in posterum evadere posse.
6° « Cum sacerdotis ad aram Agni litantis puritas sumina esse
debeat, Concilium praesens in Domino congregatum omnes sacerdotes,
quicumque per dioeceses nostras Sacrificium Missae offerendi licentiam
habent, commonet, ut semel ad minimum in mense peccata sua poe­
nitentiae sacramento expient » (9).
743. Ex Synodo Maronitarum :
« Ordinem ministrandi sacramentum poenitentiae extra casum ne­
cessitatis hunc ab omnibus sacerdotibus servandum esse decernimus:
« Primum sacerdos in ecclesia, non autem in privatis aedibus, con­
fessiones audiat, nisi ex causa rationabili, quae quum inciderit, studeat
tamen id decenti ac patenti loco praestare...
« Secundo curent Ordinarii, ut confessarius habeat in ecclesia sedem
confessionalem, in qua sacras confessiones excipiat, quae sedes patenti,
conspicuo et apto ecclesiae loco posita, crate etiam perforata inter poenitentem et sacerdotem omnino sit instructa.
« Tertio stola saltem sacerdos utatur, dum confessiones excipit » (10).
744. Synodus Alexandrina Coptorum an. 1838 statuit:
1° « Secundum sanctam disciplinam vigentem in Ecclesiis tri­
bunalia sint, in quibus sedeant sacerdotes ad audiendas fidelium con­
fessiones. Tribunalia haec sint iuxta consuetudinem instructa crate
quae poenitenteni et confessarium separet atque in parte superiori ita
perforata sit, ut confessarius audire possit.
2° « Ne audiantur mulierum confessiones in temporibus in quibus
ecclesia omnibus non patet; neque ante solis ortum aut post occasum,
nisi forte tunc populus in ecclesia adsit.
3° « Ne sacerdos extra ecclesiam et in domibus privatis prae­
sumat audire confessiones mulierum, nisi graviter aegrotarum, decre­
pitarum et generatim earum quae ad ecclesiam accedendi sunt impotes.
Tunc cubiculi ianua in quo excipitur confessio aperta sit necesse est » (11).
745. Ad Rumenos quod attinet, Concilium primum provinciale
Alba luliense et Fogarasiense anni 1872 haec habet:
« Locus pro confessionibus excipiendis de regula est ecclesia. Mo(9) Tit. Ill, cap. 6, η. 463 88.
(10) Part. II, cap. 4, n. 10.
(11) Sect. II, cap. 3, part. II, art. 5, η. IV ss.

nentur autem parochi fideles suos ieiunio quadragesimali ad actum con­
fessionis praeparare, eorumque confessiones audire in ecclesia, exceptis
aegrotis, (pios parochi adeuntes in eorum domibus audire tenentur ·> (12).
i
746. Apud Graeco-Melchitas :
«Confirmamus statuta sacrorum canonum: 1. ut confessiones,
excepto casu aegrotationis aut extremae necessitatis, non excipiantur
nisi in ecclesiis et in confessionali. 2. Ne quis ex vicariis Episcoporum
vel parochis deleget sacerdotem ad audiendas confessiones parochianorum, nisi antea hanc facultatem ab Episcopo dioecesis acceperit,
quia sic tantum potest sacerdotem delegare. 3. Si quis sacerdos ab Epi­
scopo sit approbatus pro certa dioecesis parochia, non idcirco appro­
batus censeatur ad audiendas confessiones in alia parochia eiusdem
dioecesis, multo minus alienae, nisi hoc ei committatur ab huius dioe­
cesis Episcopo, vel ab eo, quem Episcopus ad hoc constituerit. 4. Notum
est, confessarium non posse, ne eleemosynae quidem nomine, quid­
quam a poenitente accipere propter confessionem vel pro confessione,
sive in ea, sive ante aut post eam cum morali unione. Et quamvis non
dubitemus, quin clerus noster hanc prohibitionem observet, eum tamen
monemus, quo magis ad vigilantiam excitetur. 5. Parochi hortari debent
suos parochianos ad frequentem confessionem, praecipue in festis Do­
mini. Quodsi quis ita obduruerit in suis criminibus eoque teporis iam
venerit, ut etiam in Paschate poenitentiam omittat : huius nomen pa­
rochus loci, postquam frustra apud eum privatim, quidquid potest,
fecerit, Episcopo deferat, ut is pastoralem suam curam impendat, vel
eius excommunicationem promulget. G. Confessarii sese examini subiiciant, quoties Episcopus dioecesis, in qua ministerium exercent, ex
insta causa hoc ab eis postulaverit » (13).
747. Ex Synodo Ruthenorum prov. Galiciae an. 1891:

« Quoad praeceptum annuae confessionis atque Communionis pa­
schalis, doctrinam, quae in nostris catechismis habetur, ut nimirum
confessio et Communio ista fiat apud proprium parochum, Synodus
praesens ita immutandam declarat, ut confessio quidem fieri possit
apud quemcumque sacerdotem approbatum.
« Quoniam pluribus in locis mos invaluit, ut fideles, ad confes­
sionem accedentes, deponant iuxta confessarium unum alterumve cru­
ci ferum; et iterum ut occasione paschali confessionis exigantur ab

(12) Tit. V, cap. 5.
(13) Canones Concilii patriarchal^ Graeco-Molohltici an. 1835, typis S. Conffreg. de Prop.
Fide impressi an. 1811, can. 4; Cfr. Collect. Lac. II, 582.

756

APPENDIX. - ARTICULUS III.

ipsis parochis, antequam extradantur fidelibus schedulae pro confes­
sione, quaedam contributiones ab eisdem variis“ex titulis exsolvendae,
sive parocho, sive cantori ecclesiae; et hoc saepe saepius impedimento
libenter accedendi ad confessionem fieri, aut saltem alicui sinistrae
interpretationi locum dare potest; ideo iubet Synodus ut animarum
curatores populo instructionibus publicis declarent, eos pro huius Sa­
cramenti administratione ad nullam persolutionem obligari, neque
ad ullam contributionem teneri. Insuper prohibet parochis, ne in pos­
terum occasione confessionis paschalis supranominatas et quascumque
alias contributiones exigant, sed ad opportuna tempora eas exsol­
vendas relinquant.
« Postremo curent animarum pastores, ut pro audiendis confes­
sionibus habeant in ecclesiis suis confessionalia, ita ut fidelium confes­
siones in eisdem commode et decenter excipere valeant » (14).
748. Abusus vitandi. — 1. Ad Graecos quod attinet.
Ex Litteris Innocentii IV ad Episcopum Tusculanum, Apostolicae
Sedis Legatum in regno Cypri, super ritibus Graecorum, qui tolerari
vel non tolerari possunt:
« Nulli autem per sacerdotes vel confessores pro satisfactione poe­
nitentiae unctio aliqua solummodo iniungatur... ».
Ex Instructione, de mandato Clementis VIII die 31 aug. 1595 data, su­
per aliquibus ritibus Graecorum ad Episcopos Latinos, in quorum civitatibus
Graeci vel Albanenses graeco ritu viventes degunt:
« Tollendus abusus, ubi est, ut vir atque uxor simul et eodem tempore eidem
presbytero confiteantur» (15).
·'UK
Palam est, haec non modo Graecis, verum omnibus Orientalibus, imo
et Latinis universis applicari.

2. Quoad Italo-Graecos Const. « Etsi pastoralis » Bened. XIV, 26
maii 1742, decernit:
« Nulli per sacerdotes vel confessarios pro satisfactione poenitentiae
unctio aliqua solummodo iniungatur ».
3. Synodus nationalis Melchitarum in monasterio Sancti Salvatoris
celebrata anno 1790, haec statuit:
« a) Puniatur sacerdos qui vel minimum iracundiae signum ideo
dederit, quod poenitens alium adierit confessarium, etiamsi ille abso­
lutionem illi denegavisset vel a suscipiendis sacramentis prohibuisset
ex causa sive secreta sive notoria, modo poenitentem non removerit
(14) Tit. II, cap. 4, n. 3 ss.
(15) CoUtcl. Lac. II, 449.

ob neglectum aliquod Ecclesiae praeceptum aut spretum mandatum
a se iure datum veluti qui superior eius sit et confessor ordinarius.
« b) Sacerdotes omnes sedulo decretum observent, quo cautum
est, ne quis sacerdos poenitentem quemvis peccata confessurum ex­
cipiat, nisi sciscitata prius ab eo causa cur confessario suo ordinario
valedixerit, ne forte, si quid is admisisset unde deneganda esset ab­
solutio aliudve consilium capiendum, sacrilegium peccato adiiciat. Quod
si nullum adfuerit impedimentum, caritate paterna confessio eius exci­
piatur.
« c) Sedulo perpendant omnes sacerdotes quae in secreto illo tri­
bunali perpendenda sint, veluti quaestiones poenitentibus faciendas
super inveteratis suis vitiis, super ceteris peccatis virtuti iustitiae
oppositis, et cetera huiusmodi: an, verbi gratia, poenitentes calleant
praecipuas fidei veritates, ut Symbolum et reliqua doctrinae ehristianae
capita: quae si pro suo quisque captu non intelligant, nefas est eos
absolvere et ad sacram synaxim admittere...
« e) Demum statuit sancta nostra Synodus, ne sacerdos, qui poe­
nitenti onus imposuerit pecuniam pro Missis celebrandis solvendi, has
per se ipse celebret, sed ab altero peragi iubeat » (16).
4. Synodus Maronitarum an. 1736 decernit:
10 « Si quis sacerdos poenitentis confessionem aut verbis aut
signis, conditionem, locum, tempus, vel aliam circumstantiam signi­
ficando, seu alio quovis modo revelare ausus fuerit, non solum depo­
natur ab officio sacerdotali, verum etiam ad agendam perpetuam poe­
nitentiam in arctum monasterium detrudatur.
2° « Caveant etiam sacerdotes sub gravissimis poenis arbitrio
Ordinarii, ne plurium simul, sed uniuscuiusque separarim confessionem
excipiant, ne, altero alterius audiente peccata, sigillum confessionis
violetur et famae proximi cum astantium scandalo detrahatur.
3° « Nemini prohibeant (confessarii) alios confessarios adire
suaeque directionis methodum aperire, praesertim vero poenitentium
domos frequentare non audeant sub quocumque praetextu, etiam spi­
ritualis instructionis, sub poenis arbitrio Ordinarii.
4° « Nihil omnino causa et intuitu confessionis aut satisfactionis
sacramentalis petant vel exigant confessarii a poenitentibus, sub poena
suspensionis ab audiendis confessionibus ipso facto incurrendae. A sponte
etiam oblatis abstinendum monemus.
5° « Statuimus praeterea confessarios quoscumque, etiam pa(16) Mansi, 16, 629 s.

rochos, non habere facultatem audiendi confessiones et absolvendi a
peccatis personas quascumque eum quibus quomodolibet confessarii
ipsi impudice versati confitendi peccati complices sint » (17).

Articulus IV.

De reservatione casuum.
749. Praemittenda. — 1. Etiam apud Orientales viget casuum re­
servatio cum censura et sine censura.
Id profluit ex ipso regimine dioecesium, nempe ex perfecta iuris­
dictione qua Patriarcha, Archiepiscopi et Episcopi gaudent ad gregem
sibi commissum rite pascendum et gubernandum.
2. Normae praefinitae a S. Officio in Instructione diei 13 iul. 1916,
respiciunt procul dubio etiam Orientales, quia directe et immediate
bono animarum consulunt.
3. Patriarcha potest casus sibi reservare, cum censura aut siue,
pro toto patriarchatu; Episcopi, contra, pro sua quisque dioecesi.
Patriarcha, cum vera polleat iurisdictione supra Archiepiscopos
et Episcopos, potest absolvere ab omnibus casibus, quos sibi reser­
vaverint Archiepiscopi et Episcopi; non item hi, quoad casus sibi a
Patriarcha reservatos.
4. Leo XIII Const. « Orientalium dignitas », 30 novembres 1894,
n. 6 statuit: «Presbyteris tum latinis tum orientalibus, neque in suis
neque in alieni ritus ecclesiis, fas est quemquam absolvere a casibus,
(pii suis cuiusque Ordinariis sint reservati, nisi facultate ab eisdem
permissa ».
Hodie non solum quoad presbyteros latinos, verum etiam quoad
orientales, attendendum est praescriptum can. 900 et 2254.

750. Varia disciplina apud Orientales vigens. — Apud Maronitas
haec viget disciplina:
1° Quidam casus in Synodo Montis Libani an. 1736 reservantur
Patriarchae (tresdecim), quidam (septem) reservantur Archiepiscopis et
Episcopis (1).
(17) Part. II, cap. t, η. 1.3 ss.
(1) Part. II. cap. 5, tabella prima et secunda.

2° Patriarcha sibi aut Episcopis reservat casus pro toto Patriar­
chatu. Episcopi pro suo quisque territorio.
3° Patriarcha potest concedere facultatem absolvendi ab omnibus
vel aliquibus casibus sibi vel Ordinario reservatis. Quae facultas in
scriptis expressa et specialis sit oportet (2).
4° «Nullus ex confessariis, quibus quomodolibet concessum
fuerit a reservatis absolvere, subdelegare valet alium quemcumque
confessarium, nec etiam ad unum tantum reservatum sive ad nudum

ministerium.
5° « Declaramus omnibus et singulis confessariis non licere in
vim facultatis, quam obtinuerunt, quempiam a casibus absolvere, nwt,
audita integra confessione, eundem sacramentaliter etiam absolvat; quin
imo nec posse tantum a reservatis absolvere sive reservationem auferre,
non reservatorum absolutionem remittendo ad simplicem confessarium ».
6° « Ante duodecimum aetatis annum completum neminem utri­
usque sexus censuris et casibus reservatis comprehendi volumus (3).
751. Ex Synodo Alexandrina Coptoru

1° «Patriarcha, cum iurisdictionem in totum Patriarchatum
suum habeat, ius habet quaedam peccata reservandi pro toto suo pa­
triarchatu.
2° « Hoc idem ius Episcopis omnibus in sua cuique dioecesi com­
petit, pro illis in subditos tradita supra reliquos inferiores sacerdotes

auctoritate.
3° « Decreto synodali, Reverendissimo D. Patriarchae reservatam
declaramus incurrere excommunicationem: a) omnes a Christiana tide
apostatas omnesque fideles, qui ad haeresim se converterent ; b) omnes
percutientes vel hostiliter insequentes Dominos Episcopos Sedis Alexan­
drinae suiïraganeos; c) usurpantes aut sequestrantes bona ecclesiarum

et legata pia.
4° «Subiectos excommunicationi Episcopis reservatae decreto
huius Synodi declaramus: a) procurantes abortum, effectu secuto;
b) sponte et scienter communicantes in divinis cum haereticis aut excom­
municatis; c) violentas manus, suadente diabolo, iniicientes in sacer­
dotem inferioresque clericos, utriusque sexus monachos.
5° « Sacerdos ad absolvendum a peccatis reservatis delegatus
nequit alium sacerdotem ad dandam absolutionem subdelegare, nisi
haec subdelegandi facultas in actu delegationis ei concessa fuerit.
(2) Part. II. cap. 5. η. 3.
(3) Part. II, cap. 5, n. 5s.

6° « Qui potestatem habet absolvendi a peccatis reservatis sciat
sibi non satis esse poenitentem a solo peccato reservato quo innodari
potest absolvere, sed eius confessionem quoad cetera omnia peccata
excipiat.
7° «Sacerdos quando absolvendum habebit poenitentem a pec­
cato, cui adnexa est aliqua censura, tunc in pronuntianda absolutionis
formula dicat: Absolvatur a vinculo talis censurae et a peccatis suis a
Sanctissima. Trinitate etc. » (4).
752. Synodus Sciarfensis Syrorum an. 1888 haec habet:
1° «Sancta Ecclesia mavult ut Episcopi numerum peccatorum
reservatorum non multiplicent, ne poenitentes graventur, et cupit ut
causa extet gravis ea reservandi.
2° « Qui potestatem habet sive nativam sive delegatam a pec­
catis reservatis absolvendi, eum qui ad se accedit petens absolutionem
a peccato reservato, non debet ab illo solo peccato absolvere, sed eius
confessionem excipere quoad cetera eius peccata, et generalem abso­
lutionem ei conferre.
3° « Expedit ut Episcopi, praesertim in partibus remotioribus
dioecesis, confessarios aliquos deputent, quibus facultatem absolvendi
a plerisque saltem casibus reservatis communicent.
4° « In articulo sive periculo mortis omnis sacerdos, etsi appro­
batus non sit, facultatem habet ab Ecclesia absolvendi ab omnibus
peccatis et censuris sive Papae sive Episcopo quomodolibet reservatis.
Debet nihilominus is qui in articulo mortis a confessario sim­
plici absolutus fuit a casu speciali modo Papae reservato, postmodum, si convaluerit, sese praesentare sub poena reincidentiae sive
Episcopo sive alii sacerdoti habenti facultatem, non ut denuo absolva­
tur, sed ut mandata Ecclesiae circa poenitentiam vel satisfactionem
recipiat.
« Etiam extra mortis periculum potest licite et valide sacerdos
approbatus absolvere directe a peccatis Summo Pontifici reservatis,
in casibus vere urgentibus, si tempus non suppetat ad Papam recur­
rendi, timeaturque ex mora notabile damnum poenitenti in eius salute
vel fama aut scandalum publicum, si confessionem vel communionem
omittit. Debet tamen qui ita absolutus est per confessarium intra
mensem ad Papam vel ad habentem ab eo facultatem recurrere, eiusque
mandata recipere sub reincidentia » (5).
(4) Sect. II, cap. 3, part. II, art. 5: Dc peccatis reservatis, η. 3 88.
(5) Cap. ν, art. 7, η. 5 ss.

753. Synodus nationalis Armenorum an. 1911 haec statuit:
1° « Declaramus igitur et agnoscimus reservandi facultatem
primum ac praecipue in Romano Pontifice pro suprema, qua pollet
in universa Ecclesia potestate; deinceps etiam in Reverendissimo D.
Patriarcha pro potestate ipsi in Armenos catholicos a R. Pontifice
tradita; demum in Episcopis pro potestate ipsis in assignatos greges
data; ut quisque intelligere valeat, ab his quae sibi Episcopus in sua
dioecesi reservaverit, neminem inferiorem iure absolvere, nisi cui fa­
cultatem Episcopus impertierit; multoque potiori iure, ab his quae
suo iudicio Patriarcha et Summus Pontifex reservare voluerint, ne­
minem sive in patriarchatu sive in tota Ecclesia posse absolvere, nisi
qui absolvendi facultatem a Patriarcha vel a Summo Pontifice impe­
traverit.
2° « Sciant ergo confessarii, se absolvere non posse absque fa­
cultate a casibus et censuris Sedi Apostolicae vel Patriarchae vel loci
Ordinario reservatis. Sciant nullum ex confessariis, quibus quomodolibet concessum fuerit a reservatis absolvere, subdelegare valide posse
alium confessarium.
3° « Quia vero quandoque contingit, ut alterius ritus fideles apud
ritus nostri confessarios peccata confiteantur, his districte praecipimus
ut tabulam casuum a diversorum rituum Antistitibus sibi reservatorum
apud se habeant, ut eiusmodi fideles absolvendi facultatem, si casus
occurrat , a legitimo cuiusque Superiore valeant impetrare » (6).
754. Synodus nationalis Graecorum Melchitarum an. 1790 haec
decernit: «Episcopi omnes, ad ovium suarum utilitatem nec non ad
coercenda frequentiora quaedam delicta, nonnullos casus sibi reservent
oportet, a quibus absolvi nequeant poenitentes nisi propria Episcopi
auctoritate, ut si quis sollicitationis scelus admiserit; si quis artem
magicam exercuerit; si ligaturam fecerit aut eidem faciendae operam
contulerit ad prohibendos coniuges ne debitum sibi invicem reddant;
si quis abortum sub quocumque praetextu procurare tentaverit; si
quis ab haeresi ad veram fidem redierit; si quis Sacrae Congregationis
vel Domini Patriarchae vel Episcopi dioeeesani litteras surripuerit;
si quis matrimonium, sive consummatum id fuerit sive non, cum impe­
dimento inierit; si quis clericos percusserit » (7).
(G) Tit. III. cap. G. n. 479.
(7) Mansi, 46, 630.

755. Hodierna disciplina. — Hodie, ut alibi animadversum fuit,
adamussim servandum est praescriptum can. 882, 900, 2252, 2251.
Mitior enim disciplina per Codicem inducta Orientalibus quoque
applicatur, cum de bono animarum agatur.

Articulus V.

De indulgentiis et iubilaeo.
756. Facultas concedendi et lucrandi indulgentias apud Orientales.
— 1. Etiam Patriarchae, Metropolitae et Episcopi Orientales possunt
concedere indulgentias in suae iurisdictionis locis.
Quoad Ecclesiam M aronitarum hoc certum est ex Synodo Montis Libani
an. 1736, quae fuit approbata a Benedicto XIV in forma specifica. Legitur
enim: «Mensarum potestatis suae tam Rev.mus D. Patriarcha, quam Archiepiscopi et Episcopi non excedentes, eas tantum indulgentias, quas sibi ex vi
dignitatis suae vel ex Sedis Apostolieae concessione competere noverint, po­
pulis denuntient et compertiantur » (1).

Episcopus habet potestatem conferendi suis dioecesanis indul­
gentiam unius anni cum novam ecclesiam consecrat; in Missa ponti­
ficali concedit indulgentiam 40 dierum iis qui Missae intersunt (2).
Episcopus potest concedere indulgentiam unius anni in dedica­
tione ecclesiae, et quadraginta dierum in eius anniversario et in qua­
libet alia opportunitate (3).
Ad Patriarchas, Archiepiscopos et Episcopos aliarum Ecclesiarum
item affirmandum est.
Scriptores latini communiter aut silent aut negant (4) de orien­
talibus universis. Iuxta principia generalia iuris et praxim in Ecclesiis
orientalibus catholicis vigentem, affirmativa sententia certa est.
Quaeri potest, an facultas concessa a Pio XII die 20 iun. 1942 (n. 651)
respiciat etiam Archiepiscopos et Episcopos orientales. Ex una parte videtur
negandum, quia decretum refert can. 274, 2 et 349, § 2, 2, qui respiciunt Prae­
sules latinos ad normam can. 1; ex alia parte videretur affirmandum, quia
decretum dicit: « Quam quidem gratam voluntatem ut Sanctitas Sua testetur,
(1)
(2)
(3)
(4)

Part. II, cap. 7, η. 3.
Synodus Sclarf. Syrorum an. 1888, cap. ix. art. 6, n. 9.
Synodus Alex. Copt. an. 1898, sect. HI, cap. 3, art. I, n. 1.
Cfr. V.'iBpcrscb. ΠΙ, p. 773.

utque paternam sollicitudinem Suam erga universum Sibi creditum gregem osten­
dat, spiritualem Ecclesiae thesaurum latius patere voluit...».
Omnibus perpensis, opinamur beneficium concessum fuisse etiam Prae­
latis orientalibus.

2. Synodus Maronitarum haec statuit: «Sub poenis arbitrio Or­
dinarii districte praecipimus et mandamus, ut nemo, sive saecularis
sive regularis, audeat indulgentias exponere vel publicaro pro ecclesiis
vel oratoriis, etiam regularium aut quomodolibet exemptorum, nisi
prius ab Ordinario vel eius vicario visae et recognitae fuerint, necnon
scripto licentiam et facultatem illas exponendi vel publicandi obti­
nuerint.
« Idem dicendum de indulgentiis, quae numismatibus, imaginibus,
coronis, religiosis habitibus, confraternitatibus, certis orationibus seu
aliis pietatis operibus adnexae seu a Summis Pontificibus concessae
dicuntur... Nihil pro illis (indulgentiis) quocumque nomine exigi, neque
illarum transsumpta appendi in loco, ubi sit stipes ad colligendas eleemo­
synas, sancimus. Si quae vero eleemosynae sponte at pie a fidelibus
dantur, accipi non vetamus, sed eae nunquam in sacerdotum commodum
cedant, sed piis ecclesiarum, monasteriorum seu pauperum usibus desti­
nentur » (5).
3. Etiam fideles orientales possunt lucrari omnes indulgentias a
I\. Pontifice generali decreto concessas (6).
Huc spectant decisiones *S. Poenitentiariae 29 april. an. 1930 et
31 ian. 1931, de mariali rosarii recitatione apud fideles ritus rutheni
et byzantini sia vici, quoad indulgentias lucrandas (7).
4. S. Congregatio pro Ecclesia orientali, 21 iul. 1935, de man­
dato Summi Pontificis, declaravit fideles cuiuscumque ritus orientalis
in iis quae indulgentias respiciunt, Sacram Poenitentiariam adire
debere.
757. Utrum Orientales lucrari valeant iubilaeum. — 1. Cum pon­
tificiae Constitutiones nullam mentionem faciant de Orientalibus at
agatur de materia disciplinari, quae idcirco ex rei natura Orientalem
Ecclesiam non attingat, videretur negandum eos acquirere posse indul­
gentiam iubilaei.
2. At contraria sententia certa est, nempe fideles Orientales lu­
crari valent iubilaeum, ut Latini: in materia enim indulgentiarum,
(5) Part. II, cap. 7, nn. 5 ct 6.
(6) Paulus V. 23 doo. 1616; S. Poenit., 7 iul. 1917; Synodus Alexandrina Coptoruin.
an. 1898, soot. II, cap. 3. part. 2, art. 5.
(7) Acta A post. Sedis. XXII, p. 292; XXII I, p. 88.

quippe quae directe et immediate bonum spirituale fidelium ac totius
Ecclesiae respicit, nullum datur discrimen inter Latinos et Orientales
fideles.
Ultimum iubilaeum expressis verbis extensum quoque fuit ad
Orientales. Pius XI sane in Const. « Quod superiore anno » 2 april. 1931
ait: «Itaque... maximum divinae Redemptionis iubilaeum, quod Romae
celebratum est, ad universum catholicum orbem per Apostolicae has
Litteras extendimus, ad Occidentalem nimirum et ad Orientalem Ec­
clesiam » (8).
Huc spectat decretum S. Congregationis pro Ecclesia Orientali
diei 3 april. .1934 « de formulis precum ab Orientalibus adhibendis ad
lucrandam indulgentiam s. iubilaei Redemptionis » (9).
(8) Acia A post. Sedis, XXVI. p. 111.
(9) A. A. S., XXVI, p. 317.

A. Μ. I). G.

A
Abbas: eius potestas circa confes­
siones, 282; circa casus reserva­
tos, 358; circa absolutionem a ca­
sibus reservatis, 391, 400; circa
indulgentias, 651.
Abbatissa: nequit prohibere quo­
minus religiosae adeant confes­
sarium occasion alein, 317; tenetur
vocare confessarium specialem, ad
petitionem religiosae, 323; agendi
ratio confessarii, 581. Vide Antistita,
Religiosae.
Absens: nequit absolvi a peccatis,
68 s.; potest a censuris absolvi, 398,
636.
Absolutio λ casibus reservatis:
quinam absolvere possint, 391; an
poenitens, urgente necessitate, tene­
atur confiteri simplici confessario,
392; ad quid teneatur poenitens,
habens reservata, qui apud con­
fessarium privilegiatum confessus
est, 393; quinam absolvere possint
a casibus reservatis cum censura,
394; in periculo mortis, 395 ss.;
extra periculum mortis, 398 ss.; in
casibus urgentioribus, 402 ss.; ab­
solutio directa et indirecta, ibid.;

onus recurrendi, 403; quid facien­
dum si recursus sit impossibilis, 405;
quae sint a confessario iniungenda,
ibid.; quidnam, si confessarius sim­
plex absolvat ex ignorantia vel inadvertentia, 406; nonnulla speciatim
animadvertenda, 407 ss.; notae hi­
storicae et discrimen inter ius vetus
et novum, 409. V. Absolutio a pec­
catis, Casus reservati, Reservatio.
Absolutio a peccatis: directa et
indirecta, 30; forma essentialis, 54;
forma rubricalis, 55; sensus formae
absolutionis, 57; forma indicativa
et deprecative, 58 ss.; num forma
indicativa apud Latinos requiratur
ad valorem, 63; forma vigens apud
Orientales, 64; forma vigens apud
sectas dissidentes, 65; quomodo ab­
solutio sit proferenda, 66; utrum
absenti dari possit, 68; quaenam
praesentia requiritur et sufliciat,
70; an dari possit per telephonium,
per transmissionem radiophonicam etc., 72 ss.; absolutio conditionata, 77 ss.; num sit exprimenda
conditio, 80; absolutio concedenda,
495; differenda, 515; neganda, 576.
V. Absolutio a casibus reservatis.
Absolutio complicis: peccatum com­
plicitatis, 417 ss.; absolutio penitus

vetatur, 419; num valida sit ab­
solutio, ibid.; num admittenda sup­
pletio iurisdictionis, 420; an, urgente
necessitate, reticeri possit peccatum
complicitatis, 421; excommunicatio
specialissimo
modo
reservata
S. Sedi, 422; clausulae S. Poenit.,
424; quando confessarius proprium
complicem absolvere possit, 425;
quidnam si poenitens reticeat pec­
catum complicitatis, 423; quaedam
practice notanda, 424; officium
confessarii erga poenitentem a sa­
cerdote complice absolutum, 426 ss.;
notae historicae et discrimen inter
ius novum et vetus, 429. Absolutio
sine peccatorum accusatione, 23 s.
Absolvens ex inadvertentia vel igno­
rantia, 294, 406; in periculo mortis,
395 ss.; in errore communi, 337 ss.;
in dubio, 346 s. V. Absolutio a casi­
bus reservatis, Absolutio a peccatis,
Absolutio complicis.
Abusus in sacramento poenitentiae,
430 ss. Vide Sollicitatio.
Accusatio generica peccatorum : an
sufficiat ad validitatem absolu­
tionis, 42 s. ; an licita sit, 43.
Accusatio materiae dubiae: nor­
mae practicae servandae, 33 ss.
Actus: an actus externus sit expri­
mendus ad integritatem confes­
sionis, 157; num actus fidei et spei
requirantur ad iustificationem in
sacramento poenitentiae obtinen­
dam, 130.
Actus heroicus caritatis: natura,
697 ; indulgentiae et privilegia, 698.
Actus poenitentis: quinam sint,
45; quid constituant, 46; cur di­
cantur materia ex qua, ibid. Vide
Confessio, Contritio, Propositum,
Satisfactio.
Admonitio: an et quatenus facienda
a confessario, 489.
Adultus: an qui, stante dubio prio­
ris baptismi, conditionate rebapti­
zatur, debeat confiteri peccata mor­
talia commissa inter duo baptis­
mata, 37.

Aetas ad confessionem, 263 ss., 552.
Afflictio. V. Tentatio.
Altare Gregorianum et privilegiatum, 680.
Alumni Seminariorum: confessarii or­
dinarii, 329; confessarii supplementares vel auxiliares, 330; pri­
vilegium exemptionis, 331; facultas
audiendi eorum confessiones tem­
pore feriarum, 333; notae histo­
ricae et discrimen inter ius novum
et vetus, 334.
Antistita: non potest vetare quo­
minus religiosae adeant confessarium occasionalem, 326; tenetur
vocare, ad petitionem religiosae,
confessarium specialem, 323; nequit
exigere manifestationem conscien­
tiae, 327 ; quomodo confessarius
se gerere debeat quoad eius dire­
ctionem, 377. V. Religiosae.
Approbatio; quid sit, 278; num iure
Codicis adhuc vigeat, ib. V. Exa­
men, Idoneitas, Iurisdietio, Li­
centia.
Armeni, 726, 736, 742, 753.
Attritio: quid sit, 105; effectus, 106;
dotes, 107 ss.; an sufficiat attritio
existimata, 113; dotes attritionis
circa peccata venialia, 115; quando
sit elicienda, 116 ; an elicienda cum
intentione confitendi, 117; quamdiu
perseveret, 118; an unus actus at­
tritionis sufficiat pro pluribus ab­
solutionibus, 119. V. Contritio, Pro­
positum, Remissio peccatorum.
Auctor reservationis : quinam sit,
358 ss. V. Casus reservati.

B
Benedictio Apostolica, 678. V. In­
dulgentia.
Benignitas confessarii, 463 ss V.
Caritas, Sanctitas.
Bona fides: in absolutione danda,
294, 406; in absolutione compli­
cis, 423 ss.

INDEX RERUM ORDINE ALPHABETIC*) DIGESTUS

C

Canonicus poenitentiarius: gaudet
potestate ordinaria audiendi con­
fessiones, 282; potest absolvere a
reservatis, ib.; num valeat pote­
statem delegare, 284; quando ces­
set eius iurisdietio, 285.
Cappellani militum: eorum pote­
stas circa confessiones, 299; utrum
aequiparentur parochis, ibid.
Cardinales: gaudent potestate or­
dinaria audiendi confessiones, 282;
possunt sibi et familiaribus eligere
confessarium, 292; ubique locorum
confessiones religiosorum utriusque
sexus excipere valent, 311; ab­
solvere possunt ab omnibus cen­
suris, paucissimis tantum exceptis,
400; concedere valent indulgentias,
651.
Caritas circa remissionem pecca­
torum, 102; adhibenda a confes­
sario, 4S6; actus heroicus carita­
tis, 697.
Castitas: confessarius quoad votum
castitatis, 575.
Casus reservati: quid sint, 352;
casus papales et episcopales, 353;
utrum reservatio afficiat princi­
paliter censuram vel peccatum.
354 ss.; Instructio S. Officii, 13
iul. 1916, 361; normae servandae
in casibus reservatis statuendis,
362; conditiones requisitae, 363; an
impuberes subsint casibus reser­
vatis, 369; an peregrini, 370; an
religiosi exempti eorumque fami­
liares, 371; an et quaenain igno­
rantia excuset a casibus reservatis
cum censura, 374; an ignorantia
excuset a casibus reservatis sine
censura, 376; an et quando vis et
metus excusent. 379; an excuset
ebrietas, omissio debitae diligen­
tiae, etc., 380; quinam absolvere
possint a casibus reservatis sine
censura, 391 ; num poenitens tene­
49 — CAPFELLO, De Sacramrnlùs, II.

atur, deficiente alio confessario,
confiteri casum reservatum con­
fessario simplici, 392; ad quid
teneatur poenitens, habens reser­
vata, qui apud confessarium privilegiaturn confessus est, 393; quinam
absolvere valeant a casibus reserva­
tis cum censura, 394; in periculo
mortis, 395; extra periculum mortis,
398; in casibus urgentioribus,
402 ss.; onus recurrendi, 403 ss.;
quid faciendum, si confessarius
simplex absolvat ex ignorantia vel
inadvertentia a casu reservato, 406;
practice notanda, 407 ; notae histo­
ricae et discrimen inter ius novum
et vetus, 409. λ’. Absolutio, Censura,
Peccatum S. Sedi reservatum, lieservatio.
Causae excusantes a denuntiatio­
ne, 451.
Causae excusantes ab integritate
confessionis, 165; impossibilitas
physica, 168; infirmitas extrema,
167; defectus loquelae, 168; defe­
ctus temporis, 169; ignorantia vel
oblivio, 170; impossibilitas moralis,
171; periculum violationis sigilli
172; periculum famae poenitentis,
174; num excuset ab integritate
verecundia extraordinaria, 176;
utrum excuset infamia complicis
vitanda, 177 ss.; num excuset in­
famia alterius, 180; num excuset
multitudo poenitentiam. 181; an
et quando nomen complicis exquiri
possit, 182; ad quid teneatur qui
confessionem materialiter integram
non fecit, 183; quid remittatur
directe in confessione generica, ur­
gente necessitate, 185; an necessario
absolvendus sit qui peccatum grave
inculpabiliter omissum accusat, 186.
('AUSAE EXCUSANTES a RESERVATIS:
an et quaenam ignorantia excuset
a casibus reservatis cum censura.
374; an excuset a casibus reservatis
sine censura. 376; an et quando vis
ac metus excusent, 377 ss. ; an et
quando ebrietas, omissio debitae

diligentiae, impetus passionis etc., i
255; quomodo sit facienda, 250; an
excusent, 380.
et quando alter confessarius possit
Causae minuendi satisfactionem,
commutaro, 257; num poenitentia
241; infirmitas corporaris, 241; in­
imposita pro reservatis commutari
firmitas spiritualis, 242; magna
possit, 258; commutatio operum
contritio poenitentis, 243; tempus
quoad indulgentias, 670.
iubilaei aut indulgentiae plenariae, Complex. V. Absolutio complicis. No­
241; satisfactio confessarii pro poe­
men complicis.
nitente, ibid.; num etiam formula Conditio in absolutione, 77 ss.; con­
Passio D. N. I. O. etc., 242.
ditiones requisitae ad reservatioCensura: peccata reservata ratione
nem, 362; requisitae ut adsit deli­
censurae, 355; quotuplici modo
ctum sollicitationis, 436; ad lu­
censurae sint reservatae, 357 ; ca­
crandas indulgentias, 658 ss.
sus papales et casus episcopales, Confessarius, 18 ss.; ius et oilicium
360; censura lata in falso accu­
confessarii circa satisfactionem, 298,
santes, 413; absolutio ab hac cen­
254 ss.; potestas requisita in con­
sura, 414; censura contra absol­
fessario, 258 ss. ; an confessarius
ventem vel fingentem absolvere
latinus vel orientalis possit ab­
complicem in peccato turpi, 420 ss.;
solvero fideles alterius ritus, 297;
censura lata in poenitentem sol­
confessarius religiosorum, 302; nolicitatum, qui omittat denuntia­
vitiorum, 306; confessarius fami­
tionem, 455 ss.; censura ab homine
liarium religiosorum, 308; reli­
eiusque absolutio, 399, 407.
giosarum, 311; ordinarius 319; ex­
Certitudo: an et quaenam certi­
traordinarius, 322; specialis, 323;
tudo requiratur ad dandam abso­
supplemen taris, 324; occasionalis,
lutionem, 498 ss.
326; confessarius alumnorum Se­
Cessatio reservationis, 382 ss.
minarii, 329 ss.
Charta: num adhibenda a mutis ad Confessio : necessitas, 131; confessio
sua peccata scribenda, 136, 168:
sacramentalis, 132; dotes confesan teneatur sigillo sacramentali,
sionis, 133 ss.; num confessio priqui legit chartam in qua confessio
vata vel auricularis sit de necesscripta reperitur, 597.
sitato sacramenti, 138; num conCircumstantiae peccatorum,
150;
fessio publica olim viguerit in Ec­
mutantes speciem, 153; notabiliter
clesia, 140; integritas confessionis,
aggravantes vel imminuentes, 151; |
141 ss.; iteratio confessionis, 211;
circumstantiae praecipuae, 154;
causae
nullitatis
confessionis,
circumstantiae sollicitationis, 438
213 ss.; num integre sit iteranda
et ss.
confessio invalida, 215; quoad in­
Clausula « ad suae conscientiae
dulgentias, 665; quoad iubilaeum,
quietem » quid significet, 305, 2°;
709.
item « ad suae conscientiae tran­ Confessio generalis : necessitas,
quillitatem », 312; et in forma Ec220; quibusnam poenitentibus sua­
clesiae consueta», 657; «de con­
denda vel permittenda aut ve­
sensu Ordinarii loci », ibid.
tanda, 222; utilitas, 223; quid con­
Communio: an deneganda a confes­
fessario cavendum, 224; monita
sario poenitenti inabsoluto, 617, 13°;
circa confessionem generalem, 225;
quoad indulgentias, 666; quoad
quaenam practice attendenda, 226;
iubilaeum, 710.
interrogationes
faciendae,
227;
Commutatio poenitentiae sacramen­
specimen examinis, 229 ss.
talis, 254; quis commutare valeat, Confessores, 240, 692.

Consuetudinarius: quinam dicatur,
539; regulae circa eius absolutio­
nem, 540.
Contritio, 23 ss., 100, 102; quomo­
do contritio conferat ad peccata re­
mittenda, 103; effectus contritio­
nis, 104; necessitas, 108; dotes,
109 ss.; circa peccata venialia, 115;
quando sit elicienda, 116; num eli­
cienda cum intentione confitendi,
117; quamdiu perseveret, 118; an
sufficiat pro pluribus absolutionibus
unus actus contritionis, 119. V. At­
tritio, Confessio, Propositum.
Contum acia in ordine ad censuram,
374, 6.
Corona quoad indulgentias, 685.
Crucifixi imago cum indulgentiis
toties quoties, 684. V. Indulgentia,
Fia Crucis.

448; quinam et quomodo sit fa­
cienda denuntiatio, 449; variae
formae denuntiationis, 450; causae
excusantes, 451.
Diaconi: confessio apud ipsos insti­
tuta, 272.
Dilatio satisfactionis sacramentalis,
249; absolutionis, 515.
Dimidiatio: an liceat dimidiare con­
fessionem, 160.
Dispositiones poenitentis, 3 ss., 22,
98 ss.; signa dispositionis 504 se.
V. Confessio, Contritio, Propositum.
Doctor: munus confessarii quatenus
est doctor, 463 se.
Dolor. V. Attritio, Contritio.
Domestici quoad confessionem, 304.
308.
Dotes contritionis circa peccata mor­
talia, 109; circa peccata venialia,
115; dotes confessarii, 478 ss.
D
Dubium circa absolutionem, 79, 510;
circa iurisdictionein, 346 ss.; quoad
Defectus loquelae, 168; defectus
reservationem, 363; quoad sollicita­
temporis, 169; in confessione com­
tionem, 437; circa monitionem poe­
missus, 532 s.; quomodo reparan­
nitentis, 489; de sinceritate poeni­
dus, 582 ss. ; an defectus ex confes­
tentis, 510; de dispositione eius­
sione cogniti cadant sub sigillum,
dem, 511. V. Dispositiones, Peccata
dubia, Signa.
605.
Defuncti: indulgentiae ipsis appli­
candae, 648; conditiones 663. V.
E
Actus heroicus caritatis.
Delegatio in ordine ad confessionem, Ebrietas: an et quando excuset a
casibus reservatis, 350.
287 ; quinam possint delegare, 288,
294; quomodo potestas delegata sit Ecclesia: potestas clavium. 268; an
concedenda et exercenda, 290; iuriset quando suppleat iurisdictionem
337 ss.; concedendi indulgentias,
dictio delegata a iure, 292; an et
(piando iurisdictio delegata suspendi
646.
aut revocari possit, 293; quando Effectus contritionis perfectae, 104;
attritionis, 106; an effectus malus
cesset, 294; an subdelegari queat,
sit accusandus, 158; effectus sa­
295. V. Confessarius, Iurisdictio.
tisfactionis sacramentalis. 237; in­
Denegatio absolutionis, 516. V. .15dulgentiae, 64 7 88.
solulio, ludicium de poenitentis dis­
Electio status, 574.
positionibus.
Denuntiatio: confessarius sollici­ Eleemosyna qua satisfactio sacra­
tans denuntiandus est, 431 ss.; num
mentalis imposita, 244; ad lucran­
dum iubilaeum, 714.
etiam laici vel clerici nondum sacer­
dotio aucti, 447; num confessarius Elevatio manus in proferenda ab­
solutione, 55, 56, 11.
convictus, punitus, emendatus, etc.,
ibid.; quinam teneatur denuntiare, Episcopus quoad potestatem au-

diendi confessiones, 282; delegandi,
288; reservandi peccata, 358; ab­
solvendi a casibus reservatis, 391 ;
recipiendi denuntiationem contra
sollicitantes, 449; concedendi indul­
gentias, 650.
Epochae: circa usum et administ ra tionem poenitentiae, 199 ss.
Error communis, 337 ss.; an et
(piando Ecclesia suppleat iuris­
dictionem, 340; an suppleat etiam
in errore privato, 348; commissus
a confessario, 332 ss.
Erubescentia quoad confessionem,
165, 176.
Examen conscientiae: necessitas,
205; diligentia adhibenda, 206; de­
fectus, 207; an et quomodo repa­
randus, 208; quoad confessionem
generalem, 228 s.
Examen in ordine ad confessiones ex­
cipiendas, 277; quinam teneantur
illud subire, ibid.; an possit Su­
perior confessarium iam approba­
tum ad novum examen revocare,
ibid.
Excommunicatio in falso denun­
tiantes confessarium ut sollicitan­
tem, 413; in absolventem com­
plicem, 422; in poenitentem, non
denuntiantem confessarium solli­
citantem, 455; in violantes directe
sigillum, 623. V. Censura, Excommunicalus.
Excommunicatus: an possit valide
et licite audire confessiones, 285,
395; an lucretur indulgentias, 659.
Excusatio a reservatis, 374 ss.
Exemptio religiosorum, 288, 303, 304.
Exomologesis : V. Confessio.

F
Familiares, 304, 408.
Festa quoad indulgentias, 672.
Fictio in ordine ad absolutionem
complicis, 422, 2; quomodo intelligenda, ibid.
Fides. V. Bona fides.

Finis reservationis, 354; legis sigilli,
584; iubilaei, 761.
Forma sacramenti poenitentiae, 52;
essentialis, 54; rubricatis, 56; sen­
sus formae absolutionis, 57; forma
indicativa et deprecativa, 58 ss.; an
forma indicativa apud Latinos sit
obligatoria sub poena nullitatis, 63;
forma vigens apud Orientales, 62,
64, 65; quomodo sit proferenda,
66 ss.; forma denuntiationis, 449;
forma absolutionis a censuris, 636.
V. Absolutio, Poenitentia.
Forum internum et externum, 398;
absolutio concessa in foro interno
sacramentali et non sacramentali,
vel in foro externo, 399 ss.

G
Gratia poenitentiae, 11, 18, 82 ss.,
89, 101 ss.
Graeci, 726, 727, 735, 746, 748.
Gregorianae Missae. V. Altare Gre­
gor ia/num.

H
Habitus. V. Vestis.
Haereticus: an possit absolvi ur­
gente mortis periculo, 195; an sa­
cerdos haereticus absolvere queat a
peccatis et a censuris, 298, 395.
Historia: de materia remota poeni­
tentiae, 39; de moribundis, 48; do
relapsis, 51; de usu et administratione poenitentiae, 199 ss.; de poe­
nitentia et confessione publica, 140;
de confessione apud diaconos ct
laicos, 272; de sigillo sacramentali,
627 ss.; de indulgentiis, 690 ss.
Hora confessionis audiendae, 634.

I
Idoneitas ad confessiones audiendas,
276.
Ignorantia: quid et quotuplex,

372 se. ; an et quaenam excuset a
censuris, 374; an excuset a reservatione, 376; an valeat absolutio
data ex ignorantia a casu reservato,
294, 406.
Impediti: an et quomodo lucrentur
iubilaeum, 718.
Impositio manus, 25.
Impuberes: an subsint casibus re­
servatis, 369; an teneantur denun­
tiare confessarium sollicitantem,
448, 1.
Incommodum: excusat ab integritate
confessionis, 165 ss.; inducit reser­
vationis cessationem, 374 ss.; ex­
cusat a recursu, 405 ss.; a denuntia­
tione facienda, 451.
Indulgentia: notio, 638 s.; divisio,
640 ss.; thesaurus Ecclesiae. 645;
potestas Ecclesiae concedendi in­
dulgentias, 646; indulgentiae vivis
concessae, 647; pro defunctis, 648;
num vivis applicari possint, 649;
quinam possint eas concedere,
650 ss. ; an Episcopi schismatici,
haeretici etc. concedere valeant,
654; an applicari possint defunctis
haereticis, catechumenis etc., ibid.;
interpretatio, 655; divulgatio, 656;
clausulae, 657; conditiones, 658 ss.;
opera, 661 ss.; additio, interpo­
latio, etc., 668; facultas commu­
tandi opera, 670; usus coronae vel
rei, 671; dies et translatio indul­
gentiarum. 672; num admittenda
probabilitas circa indulgentias, 673;
cessatio indulgentiarum, 674 ss.;
Benedictio papalis, 678; indulgen­
tiae apostolicae, 679; altare gregorianum, 680; indulgentia in ar­
ticulo mortis, 681 ; toties quoties,
689; Via Crucis, 683; imago cruci­
fixi, 684; Corona seu Rosarium. 685;
scapulare, 686; numisma. 687; in­
dulgentia portiunculae. 688; simi­
les, 689; historia indulgentiarum.
690 ss.; actus caritatis, 697; indul­
gentiae et privilegia ipsi adnexa.
698; Orientales circa indulgentias,
756 s.

Infirmitas quoad confessionem, 167,
298, 395 ss. V. Moribundus, Peri­
culum mortis.
Informe sacramentum poenitentiae:
status quaestionis, 120; variae DD.
sententiae, 121; quid practice te­
nendum, 122.
Instructio S. Officii: de ratione
agendi confessariorum circa sex­
tum Decalogi praeceptum, 494; In­
structio S. Poenitentiariae, de ab­
solutione sine accusatione pecca­
torum, 23 bis.
Integritas confessionis: notio et
divisio, 141; necessitas, 142; quid
requiratur ad integritatem confes­
sionis, 143; peccata accusanda.
144 ss.; numerus peccatorum. 147;
circumstantiae peccatorum. 150 ss.;
peccata dubia. 161; causae excu­
santes ab integritate. 165 ss.; an
excuset verecundia extraordinaria.
176; num infamia complicis vitanda,
177; utrum infamia alterius, 180;
an poenitentium multitudo. 181;
quomodo reparandus defectus circa
integritatem. 183. 211 ss. V. Causae
excusantes ab integritate. Confessio,
Iteratio confessionis. Peccata dubia
vel omissa.
Intentio ad lucrandas indulgentias.
658 s.
Interdictus. V. Censura, Excommunicatus.
Interpres in confessione, 135, 16S;
quoad legem sigilli. 397.
Interrogationes: faciendae a con­
fessario, 490; normae servandae.
491; regula in materia luxuriae,
492.
Iter: maritimum aggredientes, 300;
iter aereum, submarinum. 298 s.,
301.
Iteratio confessionis: necessitas,
212; causae nullitatis confessionis.
213; ex parte confessarii, 214: ex
parte poenitentis, ibid.: num con­
fessio invalida sit integre iteranda.

215; an sint necessario iterandae
confessiones intermediae, 217; pra­
ctice animadvertenda quoad poeni­
tentes, scrupulosos, rudes, etc.,
218 s.
Iubilaeum: notio, 699; divisio, 700;
finis, 701; notae historicae, 702;
suspensio gratiarum, 703 ss.; con­
ditiones, 708; confessio, 709; com­
munio, 710; visitatio ecclesiae, 711;
preces, 712; ieiunium, 713; eleemo­
syna, 714; quoties obtineri possit
indulgentia iubilaei, 716; impediti,
718 ss.; facultates concessae confessariis, 719 ss.; Orientales quoad
iubilaeum, 757.
Iudex quoad confessarii munus,
467 ss.
Iudicium: de poenitentis dispositioni­
bus, 497; sufficit prudens et proba­
bile indicium, 498 ss.; quinam poe­
nitens censeatur dubie dispositus
vel indispositus, 502; necessitas
indicii ex parte confessarii, 512. V.
Dispositiones, Signa.
Iurisdictio: quid sit, 269 s.; ordi­
naria, 281; quinam illa gaudeant,
282; an possit delegari, 284; quando
cesset, 285; delegata, 287; quinam
possint eam concedere, 288; quinam
delegari queant, 289; quomodo con­
cedenda et exercenda, 290 s. ; dele­
gata a iure, 292; an et quando sus­
pendi vel revocari possit, 293;
quando cesset, 294; an delegatus
valeat subdelegare, 295; iurisdictio
in periculo mortis, 298; competens
cappellanis militum, 299; sacer­
dotibus navigantibus, 300; sacer­
dotibus iter aereum, subinarinum
facientibus, ibid.; circa confessiones
religiosorum. 303 ss.; circa confes­
siones religiosarum, 310 ss.; circa
confessiones alumnorum Seminarii,
329; iurisdictio dubia vel falso exi­
stimata quam Ecclesia supplet,
337 ss. ; quoad casus reservatos,
351 ss. ; sacerdos complex caret
iurisdictione quoad peccatum cotnplicitatis, 417 ss. V. Orientales.

L

Laicus: confessio apud eum instituta,
272; an confessionem excipiens
teneatur lege sigilli, 596.
Licentia: audiendi confessiones, 280;
quid sit, a quonam et quomodo con­
cedenda, ibid.; licentia loquendi con­
cessa confessario, 621. V. Appro­
batio, Examen, Iurisdictio.
Litterae: quoad confessionem, 138;
quoad recursum, 403; qubad sigil­
lum, 597.
LOCUS: confessionis, 632; pro mu­
lieribus, 633; pro viris, ibid.; quoad
Orientales, 741.
M

Magister novitiorum: num possit
audire confessiones, 304, 5.
Manifestatio conscientiae: an prae­
scripta vel saltem permissa in reli­
giosis familiis, 327.
Mare: iurisdictio in mari, 300.
Maronitae, 729, 730, 740, 743, 748,
750.
Materia proxima sacramenti poeni­
tentiae, 45 ss.; absolutio moribun­
dorum, 47; quaestio historico-theologica, 48 ss. V. Confessio, Contritio,
Materia remota, Propositum.
Materia remota sacramenti poeni­
tentiae, 28; necessaria, 30; libera,
31; certa et dubia, 33; sufficiens et
non sufficiens, 35; an peccata com­
missa in baptismi receptione sint
materia necessaria, 36; quaestio
historico-theologica, 39 ss.; generica
peccatorum accusatio, 42 ss.
Medicus: munus confessarii quatenus
est medicus, 463 ss.
MelcHITAE, 727, 735, 746, 748, 754.
Mendacium in confessione, 134; an
peccet graviter an leviter, utrum
committat sacrilegium necne, poe­
nitens qui mentitur in confessione,
ibid.

Metropolita : facilitas circa indul- I
gentias, 650. V. Ordinarius.
Metus: quid et quotuplex sit, 377 e.;
an et quinam excuset a censuris,
379 ss.; an sit denuntiandus con­
fessarius qui sollicitationi consen­
serit ex metu, 436, 12; an metus
excuset a denuntiatione facienda,
451; an a sigillo sacramentali, 587.
Minister sacramenti poenitentiae,
268; potestas in eo requisita, 269;
num vi ordinationis presbytcralis
iurisdictionem saltem ligatam ha­
beat, 270; an absolutio a venialibus
requirat iurisdictionem, et haec
omnibus tribuatur, 271.
Moniat.es. V. Religiosae.
Monitio quando a confessario fa­
cienda, 489; quid in dubio an sit
profutura, ibid.
Moribundus: absolutio, 47; quaestio
historico-theologica, 48; excusatur
ab integritate, 168 ss.; regulae circa
absolutionem, 187; an et quomodo
absolvendus catholicus sensibus de­
stitutus, 188 ss.; an pluries absolvi
possit, 192; an absolvendus amens
moribundus, 194; an haereticus vel
schismaticus, 195; quomodo valida
sit absolutio data moribundo, qui
nec confessionem petierit nec si­
gnum poenitentiae dederit, 196;
practice notanda, 198; agendi ratio
confessarii, 564; qdomodo iuvandus, 565.
Mortificationes corporales: an
praecipiendae vel permittendae a
confessario, 573.
Motu proprio Pii xii. de sacerdote
iter aereum aggrediente, 301.
Mulieres: agendi ratio confessarii,
571 ; speciatim quoad personas pias,
572 ss.
Munus confessarii, 18 ss.; quid con­
fessarius praestare debeat qua mi­
nister, iudex, medicus et pater.
47 8 88. V. Obligatio.
Mutus: potest, sed non tenetur, con­

fiteri scripto, 138; excusatur ab in­
tegritate confessionis, 168; lucrari
valet indulgentias, 668.

N
Navigantes quoad confessionem, 300.
Necessitas poenitentiae, 11 88.; sacra­
menti poenitentiae, 20 8s. ; contri­
tionis, 108; propositi, 124; confes­
sionis, 121; confessionis generalis,
220; satisfactionis, 231 ss.
Negatio absolutionis, 515 s.
Nomen complicis: an et quando ex­
quiri possit, 182; an cadat sub sigil­
lum, 604.
Notitia habita ex confessione, V.
Sigillum sarramentale.
Novitii: confessarii eorum, 306 ss.
Nullitas confessionis: ex parte con­
fessarii, 215; ex parte poenitentis,
216; num iteranda, et quomodo,
212 ss.
Numisma pro scapularibus, 687.

0
Obligatio confessarii circa satis­
factionem imponendam, 238; poe­
nitentis circa eam implendam. 246;
quoad confessionem faciendam,
121 ss.; circa denuntiationem, 431;
confessarii circa monitionem de fa­
cienda denuntiatione. 448; undenam
oriantur et quando urgeant obli­
gationes confessarii, 463; ex quonam
titulo et an sub gravi obligationes
urgeant, 466; obligatio ex iustitia.
i
474; obligatio ex caritate, 475; obli­
gatio docendi, 488; monendi, 489;
interrogandi, 490 ss. ; absolvendi.
495 ss.; differendi aut negandi ab­
solutionem. 513 ss.; remedia affe­
rendi contra relapsum, 518 ss.; sup­
plendi et corrigendi defectus com­
missos, 532 ss.
Occasio: quid sit, 545; quotuplex,
546 ss.

Occasi on akius: an et quando absol­
vendus, 547 ss.
Opera imponenda in satisfactionem
sacramentalem. 244; quaenam im­
probanda. ibid.; an actus meri in­
terni iniungi possint, ibid.; num
opera aliunde praecepta, ibid.; ad
indulgentias lucrandas, 661 ss.; ad
iubilaeum obtinendum, 709 ss.
Oratio ad indulgentias lucrandas,
663; ad iubilaeum obtinendum,
710.
Ordinarius loci: quinam dicatur,
282, 3°; gaudet potestate ordinaria
audiendi confessiones, ibid.; potest
delegare sacerdotes ad confessiones
audiendas, 288; confert peculiarem
iurisdictionem ad excipiendas reli­
giosarum confessiones, 310; potest
reservare peccata, 350 ss.; absolvere
valet a casibus reservatis aliisque
tribuere potest facultatem absol­
vendi ab iisdem, 391, 394 ss.; num
sit denuntiandus, 432; recipere valet
denuntiationem, 449; potest con­
cedere indulgentias, 650.
Orientales: an sacerdos orientalis
vel Latinus praeditus ordinaria vel
delegata potestate possit absolvere
fideles alterius ritus, 297 ; num sa­
cerdos orientalis possit absolvere
a peccatis et censuris in periculo
mortis et in casibus urgentioribus,
298, 407 ; orientales subsunt legibus
pontificiis quae delictum sollicita­
tionis respiciunt, 732; quoad sigil­
lum sacramentale, 733; forma ab­
solutionis et lingua adhibenda,
734 ss.; subiectum, tempus, locus
confessionis,
738 ss.; reservatio
casuum, 749 ss.; praescriptum can.
882, 900, 2252 et 2254 applicatur
etiam Orientalibus, 402, 407; fa­
cultas concedendi et lucrandi in­
dulgentias, 759; Orientales lucran­
tur iubilaeum, 760; utrum sacer­
dotes schismatici vel haeretici valide
absolvant ex iurisdictione vero pos­
sessa, an saltem ex eadem ab Ec­
clesia suppleta, 349.

P

Parochis aequiparati: quinam, 282;
potestas quoad confessiones, ibid.
Parochus quoad confessiones, 282.
Pater: munus confessarii quatenus
est pater, 468 ss.
Peccata: materia remota sacramenti
poenitentiae, 28 ss.; generica ac­
cusatio eorum, 42; remissio pec­
catorum mortalium, 84 ss.; remissio
venialium, S9 ss.; quaenam peccata
sint accusanda, 137 ss.; reliquiae
peccatorum, 141; species, 145; nu­
merus, 147; circumstantiae, l50ss.;
effectus malus peccati, 158; pec­
catum recens accusatum ut vetus,
159; peccata dubia, 161; peccata
oblivione aut alio inculpabili modo
omissa, 183, 216, 217; num in con­
fuso tantum accusata, remissa fue­
rint directe an indirecte, 219. V.
Peccatum mortale, ratione sui re­
servatum, veniale.
Peccatum mortale: est materia ne­
cessaria, 30; num omnia mortalia
simul remittantur, 84; num remitti
possit mortale sine venialibus, 85;
poena aeterna remittitur cum pec­
cato mortali, 86; non item semper
poena temporalis, 87. V. Peccata,
Reatus, Remissio.
Peccatum S. Sedi ratione sui re­
servatum: unicum est, 412; ex­
communicatio lata in illud patran­
tes, 413; absolutio ab hac censura,
414; notae historicae et discrimen
inter ius novum et antiquum, 415.
Peccatum veniale: quid sit, 89; du­
plex reatus, 90; nequit remitti sine
remissione mortalium, 91; unum
sine alio remitti potest, 92; remitti
potest absque nova gratiae infu­
sione. 93; ad eius remissionem requi­
ritur poenitentia saltem virtualis,
94; att ritio sufficit extra sacramenta
ad illud remittendum, 95; quomodo
remittatur, ibid.; remissio quoad
poenam. 97; an absolutio a veniali-

bus requirat iurisdictionem, et haec
omnibus sacerdotibus tribuatur,
271.
Peregrini absolvi possunt in ter­
ritorio ubi degunt, 279: num sub­
sint reservationibus, 370.
Periculum scandali, 165, 387, 402;
violationis sigilli, 388; famae, 387;
mortis. 2!>s, 395.
Persona confessarii, 463 ss.; agendi
ratio confessarii cum personis piis,
568 ss.; spiritualis directio, 577
et ss.
P110NETICUS canalis: an valida sit
absolutio, 75.
Pii poenitentes: ratio agendi cum
iisdem, 568 ss.
Poena aeterna, 24, 86; temporalis,
25, 87 ; contra sollicitantem ad
turpia, 456. V. Excommunicatio.
Poenitens, 98; actus ipsius, 100 ss.;
obligatio
circa
satisfactionem,
246 ss.; circa sacramentum susci­
piendum, 131; circa recursum, 404:
circa denuntiationem, 448; agendi
ratio confessarii eum variis poeni­
tentibus, 560 ss.
Poenitentia: quoad nomen, I; notio
virtutis poenitentiae, 3; natura, 4;
actus, 5; obiectum, 7; subiectum,
8; notio protestantica poenitentiae.
9; num sit virtus specialis, 10; ne­
cessitas, 11 ss. ; quando urgeat prae­
ceptum poenitentiae, 15; poeni­
tentia qua sacramentum, 19 ss.;
partes sive elementa constitutiva,
22; effectus, 24; quid sit in sacra­
mento poenitentiae res et sacramen­
tum, 26; num poenitentia sit unum
aut multiplex sacramentum, 27.
Portiunculae indulgentia, 688.
Potestas remittendi et retinendi pec­
cata, 18; an sit vere iudicialis, 19;
discrimen inter indicium et sacramen­
tum, ibid.; potestas ordinis et iuris*
dictionis requisita in ministro poe­
nitentiae, 268 ss.; potestas reser­
vandi peccata, 352; absolvendi a

< i 1

reservatis, 391 ss.; concedendi in­
dulgentias, 646. V. Confessarius,
Iurisdictio, Ordinarius.
Praeceptum poenitentiae in genere,
15, 18, 30, 35; praeceptum confes­
sionis ex lege divina, 260; ex lege
ecclesiastica, 263; subiectum prae­
cepti, 264; tempus quo impleri de­
bet, 265; ratio qua praeceptum
annuae confessionis implendum est,
266; notae historicae, 267. V. Orien­
tales.
Praedicatores: an uti possint no­
titia ex confessione habita, 617.
Praefectus apostolicus. V. Ordi­
narius.
Praesentia poenitentis quoad ab­
solutionem, 70; practice atten­
denda, 71; utrum absolutio dari
possit per telephonium, transmis­
sionem
radiophonicam, telegraphum, etc. 72 ss.
Preces in satisfactionem impositae,
244; pro indulgentiis, 668; pro iubi­
laeo, 712.
Presbyteralis potestas necessaria
ad absolvendum, 269.
Probabilitas: an admittenda in ma­
teria indulgentiarum. 673.
Processus contra sollicitantes, 457 ;
num procedi possit ex informata
conscientia, 459; num forma sum­
maria sive oeconomica adhiberi
queat, 460; secretum servandum.
461. V. Sollicitatio.
Propositum: quid sit, 123; neces­
sitas, 124; dotes propositi circa pec­
cata mortalia, 125; propositum im­
plicitum, 128; propositum circa pec­
cata venialia, 129.
Prudentia in confessario requisita.
478; necessitas. 480; media eam
acquirendi. 481 ss.
Pueri: quoad praeceptum confes­
sionis. 260 ss.; ratio agendi cum
iisdem, 551.

Quasi-parochi, 282.

778

INDEX REBUM ORDINE ALPHABETIC^) DIGESTUS

R

Radiophonica transmissio: an va­
lida sit absolutio, 74.
Reatus culpae et poenae, 90.
Recidivus: quisnam dicatur, 541;
regulae circa absolutionem, 542 ss.
Reconciliatio: vis et effectus, 202.
Rector Seminarii: an possit audire
alumnorum confessiones, 329 et ss.
Recursus: quando faciendus, 403 ss.;
urget sub poena reincidentiae, ibid.;
num interdum absolutio dari pos­
sit absque onere recurrendi, 404;
ad quemnam sit recurrendum, ibid.;
num confessarius teneatur ipsemet
recurrere, ibid.; quid faciendum sl
recursus sit moraliter impossibilis,
405.
Relapsus: quaestio de relapsis, 51;
quomodo praecavendus, 518; re­
media, 519 ss.
Religiosae, 310; quinam possint
audire earum confessiones, 311;
possunt interdum confiteri apud
quamcunque confessarium, 312 ss.;
varii religiosarum confessarii, 318;
confessarius ordinarius, 319; extra­
ordinarius, 322; specialis, 323; supplementaris, 324; occasionalis, 326;
an sit praescripta vel saltem per­
missa manifestatio conscientiae,
327; notae historicae, 328; spi­
ritualis directio religiosarum, 577;
virtutes iisdem magis necessariae,
579 ss. V. Antistita, Religiosi.
Religiosi quoad confessionem, 302ss.;
possunt confiteri apud quemcunque
confessarium
approbatum, 305;
num iter facientes possint sociis con­
fiteri, 307 ; num subsint casibus re­
servatis, 371. V. Novitii, Religiosae.
Reliquiae peccatorum, 88; num tol­
lantur vel saltem debilitentur per
gratiam sanctificantem, ibid.
Remedia contra relapsum, 519; ge­
neralia, 520; specialia, 521.
Remissio peccatorum, 80; conditio
requisita, ibid.; quaenam poeni­

tentia requiratur, 81; remissio pec­
catorum mortalium, 84 ss.; remis­
sio venialium, 89 ss. ; remissio quoad
poenam, 90.
Reservatio peccatorum, 351; po­
testas reservandi, 353; finis, 354;
quotuplici modo peccata reservari
possint, 355; censurae reservatio,
357 ; auctor reservationis, 358; casus
papales et episcopales, 360; In­
structio S. Officii, 13 iul. 1916, super
casuum conscientiae reservation!·
bus, 361 ; normae servandae in pec­
catorum reservatione statuenda,
362; conditiones ad reservationem,
363; reservationes pontificiae, epi­
scopales, religiosorum, 365 ss.; an
impuberes subsint casibus reserva­
tis, 369; an peregrini, 370; num
religiosi eorumque familiares, 371;
causae excusantes a reservatis,
372 ss.; cessatio reservationis, 382
ss.; absolutio a casibus reservatis,
390 ss. ; quinam possint ab iisdem
absolvere, 391; in periculo mortis,
395 ss.; extra periculum mortis,
398 ss. ; in casibus urgentioribus,
402 ss.; notae historicae, 409 ss.;
peccatum S. Sedi ratione sui reserva­
tum, 412 ss. V. Orientales.
Reviviscentia: num admittenda
quoad sacramentum poenitentiae,
120 ss.
Revocatio iurisdictionis, 286; an et
quando Ordinarius possit iurisdi­
ctionem revocare, ibid.; num etiam
quoad omnes confessarios alicuius
domus religiosae, 293.
Ritus sacramenti poenitentiae mi­
nistrandi, 635.
Rosarium B. Μ. V., 685 ss.
Rudes: ratio cum iisdem adhibenda,
551 ss.
Rumeni, 732, 734, 736, 745, 756 8.
Rutheni, 731, 735, 738, 740, 756, 757.

S

Sacerdos irretitus excommunicatione,
406.

Sacerdos orientalis: quoad faculta­
ss.; necessitas, 482; quaenam re­
quiratur, 486 s.
tem absolvendi, 297, 298, 407.
Sacerdos tantum est minister sacra­ Scrupuli: quid sint, 558; origo et
menti poenitentiae, 268. Vide Con­
causae, 560; signa conscientiae scru­
fessa r ius.
pulosae, 561 ; remedia, 562 ss. ; ratio
Sacramentalis confessio: quaenam
agendi confessarii, 563 ss.
dicatur, 132. V. Confessio.
Secretum S. Officii, 461. V. Sigillum,
Sacramentum poenitentiae: defi­
Sollicitatio.
nitio, 19; natura, 20; necessitas, 21; Sedes confessionalis, 632 s.
partes seu elementa constitutiva, Semifatui quoad confessionem, 553.
22; effectus, 24; materia, 28 ss.; Seminarium: confessarii alumnorum
ordinarii, 329; supplemental vel
subiectum, 98 ss.; num possit esse
auxiliares, 330; privilegium ex­
informe, 120. V. Absolutio, Poeni­
tentia.
emptionis, 331; num rector possit
Sacrilegium: personale, 153; locale,
audire alumnorum confessiones,
154; reale, 155; num committi pos­
304, 332; facultas excipiendi alum­
sit etiam mera omissione, ibid.; num
norum confessiones tempore feria­
circumstantia temporis sacri in­
rum, 333; notae historicae et discri­
ducat peculiarem malitiam gravem,
men inter ius vetus et novum. 334.
Sigillum sacramentale : notio, 583;
ibid. V. Circumstantiae.
Sanctitas vitae requisita in confessa­
natura, extensio, obligatio. 584 ss.;
finis, 588; quo iure nitatur. 589;
rio, 478; necessitas, 479; caritas,
differentiae inter sacramentale et
480; aliae virtutes, 481 ss.
aliud secretum, 591 ; num detur par­
Satisfactio: notio, 231; satisfactio
vitas materiae in violatione. 592;
pro peccato, 232; principia theo­
num liceat uti opinione probabili.
logica, 233 ss.; sacramentalis et non
593; subiectum sigilli, 594; obli­
sacramentalis, 234; divisio satisfa­
gatio confessarii, 595; obligatio
ctionis sacramentalis, 235; num sit
aliorum, 596; obligatio poenitentis,
pars essentialis, 236; effectus, 237;
597; obiectum sigilli, 598; obiectum
necessario imponenda est, 238; qua­
directum, 599; obiectum indi­
litas et quantitas, 239; quaenam sit
rectum. 600 ss.; obiectum acciden­
gravis, 240; causae minuendi satis­
tale 604 ss.; Instructio S. Officii,
factionem, 241 ss.; quando impo­
9 iun. 1915, 607; quotuplici modo
nenda, 243; opera iniungenda.
sigillum violari possit, 609; violatio
244 ss.; obligatio poenitentis, 246;
directa, 610; violatio indirecta,
quando urgeat sub gravi. 247;
611 ss.; cautelae adhibendae, 615;
quando sit persolvenda, 248; an
casus praecipui et practici, 616 ss.:
requiratur status gratiae, 251; in­
an et quando liceat uti notitia ex
tentio, 252; quid faciendum si poe­
confessione acquisita. 617 ss.; li­
nitens oblitus fuerit satisfactionis,
centia loquendi concessa a poeni­
253; commutatio, 254: quis com­
tente, 620; schedula confessionis.
mutare valeat, 255; quomodo sit
621; Superior uti nequit notitia
facienda
commutatio,
256 ss.;
sacramentali ad gubernationem ex­
quando cesset obligatio prioris poe­
ternam. 623; cautalae adhibendae.
nitentiae, 259.
624; canonicae sanctiones, 625 ss.;
Scapularia pro indulgentiis. 686.
historia sigilli sacramentalis, 627 ss.;
Scheda confessionis, 622; quando
opiniones Scholasticorum,
630;
concedenda, ibid.
instructio P. Claudii Aquaviva, 630;
Schismaticus. V. Haereticus.
Decretum Clementis VIII, diei 26
Scientia necessaria confessariis, 478

maii 1593, 631; Decretum S. Of­
ficii diei 28 nov. 1682, ibid.;
obligatio sigilli quoad Orientales,
407?
Signa dispositionis poenitentis,504ss.;
signa extraordinaria in poenitente,
507.
Simulatio in sacramento poeniten­
tiae, 422, 2.
Sollicitatio : leges ecclesiasticae,
430; obligatio denuntiandi, 431;
Instructio S. Off., 20 febr. 1866, 433;
Instructio S. Off., 10 iul. 1890, 434;
Instructio S. Off., 6 aug. 1897, 435;
delictum sollicitationis, 436 ss.; con­
ditiones requisitae ut adsit delictum
sollicitationis et ideo obligatio de­
nuntiandi, 437; circumstantiae sol­
licitationis, 438; in actu sacramen­
talis confessionis, 439; immediate
ante vel post, 440; occasione con­
fessionis, 441; praetextu confes­
sionis, 442; in confessionali etc., 443;
sollicitatio inchoata, 444; obligatio
denuntiandi, 445; persona sollici­
tans et sollicitata, 446; quinam
sint denuntiandi, 447 ; quinam de­
beant denuntiare, 448; ruinam et
quomodo denuntiatio sit facienda,
449; multiplex forma denuntia­
tionis, 450; causae excusantes a
denuntiatione, 451; obligatio con­
fessarii, 452; num Orientales sub­
sint legibus pontificiis quae delictum
sollicitationis respiciunt. 732; quo­
modo a confessario agendum sit
ciim poenitente sollicitato, 453; num
confessarius teneatur interdum
ipsemet excipere denuntiationem.
454; censura contra omittentes
denuntiationem, 455; poenae contra
sollicitantes, 456; forma servanda
in processu contra sollicitantes, 457 ;
num episcopus procedere valeat ex
informata conscientia, 459; an adhi­
beri possit forma summaria sive
oeconomica, 460; secretum servan­
dum in causis sollicitationis, 461;
notae historicae et discrimen inter
ius novum et vetus, 462.

Socius magistri novitiorum quoad
confessionem, 304; in itinere, 307.
Species peccatorum, 145; peccata ac­
cusanda sunt secundum eorum spe­
ciem theologicam et moralem, ibid.;
quid si poenitens declarare nequeat
peccatum in specie infima, 148;
practice notanda, 152.
Status gratiae requisitus in con­
fessario, 488 ss.; quoad indulgen­
tias lucrandas, 658, 3°. Vide San­
ctitas.
Stola in administratione sacramenti
poenitentiae, 635, 741.
Sublectum virtutis poenitentiae, 8;
sacramenti poenitentiae, 98 ss.; po­
testatis clavium, 105 ss.; indulgen­
tiarum, 650 ss.
Superior religiosus: quoad confes­
sionem, 288, 302 ss.; utrum possit
audire confessiones alumnorum seu
familiarium, 308; quoad reservationem, 358; quoad absolutionem
a casibus reservatis, 394 ss.; nequit
recipere denuntiationem, 449; num
uti possit notitia confessionis in
regimine, 623. V. Confessarius, Or­
dinarius, Reservatio.
Superiorissa. V. Antistita.
Suppleta iurisdictio, 397 ss.
Surdus: quoad confessionem, 166;
agendi ratio confessarii, 554.
Syri, 726, 728, 736, 741, 752, 756.

T
Telegraphum: an valida et licita
sit absolutio, 76.
Telephonium: quoad absolutionem
a peccatis, 73; quoad absolutionem
a censuris, 636.
Tempus : quoad praeceptum confes­
sionis, 262 ss.; quoad confessarium
religiosarum, 319; confessionis au­
diendae, 634.
Tentatio: quid tentatio, 555; unde
oriatur, ibid.; remedia contra tentationes, 557 ss.
Timor. V, Metus.

Thesaurus spiritualis Ecclesiae, 645.
V. I ndulgentia.
Titulus: quotuplex, 345; an admit­
tendus etiam praesumptus, ibid.; an
hodie requiratur coloratus ut Ec­
clesia suppleat iurisdictionem in
errore communi, 346.
Toties quoties: indulgentia, 688 s.
Turpe peccatum cum confessario,
417 ss. V. Absolutio complicis.
V

Vagi in ordine ad absolutionem, 279;
quoad reservationem, 370.
Veniale peccatum. V. Peccatum ve­
li iale.

Verecundia: an excuset ab inte­
gritate confessionis, 176.
Vestis adhibenda in sacramento poe­
nitentiae ministrando, 635, 734.
Via Crucis: quoad indulgentias, 683.
Vicarius Apostolicus, V. Ordina­
rius.
Vicarius Capitularis. V. Ordina­
rius.
Vicarius paroecialis: an et quando
potestate ordinaria audiendi con­
fessiones gaudeat, 282, 5°.
Violatio sigilli, 583 ss. V. Sigillum
sacramentale.
Viri: ubi audiendi sint, 632 s.
Votum: agendi ratio confessarii circa
votum castitatis a poenitentibus
eliciendum, 575 s.

